
Cuvânt înainte 


Investigarea politicii antisemite promovată de regimul antonescian în 
perioada 1940-1944 a constituit una din temele predilecte ale istoriografiei 
române postdecembriste. Este indiscutabil faptul că interesul manifestat de 
istoricii români şi străini față de această temă de cercetare, extrem de contro- 
versată şi tragică din istoria contemporană a României, s-a materializat prin 
îmbogățirea constantă în ultimii ani a literaturii de specialitate consacrate 
Holocaustului. Volumele de documente, lucrările generale, speciale, memoria- 
listice, jurnalele, etc, publicate au abordat diverse aspecte referitoare la perse- 
cutarea, deportarea şi exterminarea evreilor din România în cursul celui de-al 
doilea război mondial, introducând în circuitul ştiinţific o gamă variată de opinii 
şi interpretări. Prin urmare se pune întrebarea legitimă: de ce este nevoie de o 
nouă lucrare referitoare la Holocaustul din România? Răspunsul la această între- 
bare este oferit de mai mulţi factori. În primul rând, în pofida literaturii de 
specialitate dense şi valoroase, există încă numeroase chestiuni referitoare la 
persecuția evreilor români în timpul regimului antonescian insuficient abordate 
şi analizate, printre care se numără — în opinia noastră — inclusiv rolul jucat de 
armata română în elaborarea şi aplicarea măsurilor antisemite. În al doilea rând, 
credem că politica antisemită implementată de conducătorul statului nu poate fi 
explicată şi înţeleasă pe deplin fără cunoaşterea „aportului” autorităţilor şi 
comandamentelor militare, de la cel mai înalt nivel până la eşaloanele 
inferioare: Ministerul Apărării Naţionale, Marele Stat Major, Armate, Corpuri 
de Armată, Divizii, Regimente, Comandamente Teritoriale, Cercuri de 
Recrutare, etc. Nu în ultimul rând, investigarea şi valorificarea documentelor 
provenite de la autoritățile militare contribuie nu numai la clarificarea unor 
aspecte mai mult sau mai puţin cunoscute/controversate, dar, în acelaşi timp, 
este în măsură să infirme inclusiv clişeele şi opiniile preconcepute vehiculate în 
cadrul istoriografiei cu privire la responsabilitatea armatei române în Holocaust. 
Documentele incluse în prezentul volum relevă două chestiuni fundamentale: 
1) implicarea evidentă a armatei române în măsurile şi excesele (ghetoizări, 

deportări şi exterminării în masă) îndreptate împotriva populaţiei evreieşti din 
România, Basarabia, Bucovina şi Transnistria (exemplul cel mai elocvent 
constituindu-l masacrul de la Odessa din octombrie 1941); 2) spre deosebire de 
opiniile istoriografice ce au susținut că armata română a fost doar un simplu 
executant al ordinelor şi dispoziţiilor venite de la conducerea statului, există 
suficient de multe documente ce demonstrează faptul că autorităţile şi 
comandamentele militare şi-au asumat inclusiv prerogativele elaborării şi 
emiterii actelor normative, dispoziţiilor ori ordinelor antisemite. 

Lucrarea de faţă reuneşte documente provenite din cele mai importante 
arhive româneşti precum şi din arhive străine: Arhivele Militare Române, 
Arhivele Naţionale Istorice Centrale, Arhivele Ministerului Afacerilor Externe, 
Arhivele Naţionale ale Republicii Moldova, United States Holocaust Memorial 
Museum. Volumul cuprinde un studiu introductiv în care este prezentat rolul 
jucat de armata română în cadrul regimului de discriminare şi exterminare al 
evreilor din România în perioada iunie 1941-august 1944, lista documentelor, 
lista abrevierilor existente în documente, documentele propriu-zise (în număr de 
454), anexe, indice. Documentele, în marea lor majoritate inedite, sunt publicate 
în ordine cronologică, indicându-se de fiecare dată sursa de provenienţă. Ele 
sunt însoțite de un aparat critic vast — peste 1600 note explicative — ce au me- 
nirea de a înlesni cititorului/specialistului înţelegerea conţinutului, de a co- 
recta/completa anumite informaţii, respectiv de a oferi date cu privire la persoa- 
nele şi evenimentele menţionate. Ca şi în cazul volumelor de documente editate 
anterior, în pregătirea pentru publicare a prezentei lucrări partea cea mai dificilă 
a fost reprezentată de elaborarea aparatului critic, respectiv identificarea cu 
exactitate şi obținerea informaţiilor referitoare la persoanele menţionate în 
documente (ofiţeri, poliţişti, jandarmi, etc). În acest sens ne facem o datorie de 
onoare în a adresa mulțumirile noastre următoarelor instituţii şi persoane care au 
contribuit cu informaţii, sugestii, observaţii, etc, la elaborarea şi publicarea 
volumului: Institutului Naţional pentru Studierea Holocaustului din România 
„Elie Wiesel”, îndeosebi domnului director general, general de brigadă (r.) dr. 
Mihail E. Ionescu, domnului director executiv dr. Alexandru Florian, domnului 
responsabil al departamentului de cercetare, prof. univ. dr. George Voicu; 
întregului personal al Arhivelor Militare Române, în mod deosebit doamnei 
Lenuţa Nicolescu, domnului colonel prof. univ. dr. Gheorghe Nicolescu, 
domnului Iulian Boţoghină, domnului Ionel Burlacu, domnului dr. Cornel Țucă, 
domnului dr. locotenent-colonel Florea Petrişor; domnului comandor dr. Marian 
Moşneagu; întregului personal al Arhivelor Ministerului Afacerilor Externe, 
îndeosebi domnului director dr. Stelian Obiziuc, domnului dr. Alexandru Ghişa, 
domnului dr. Dumitru Preda şi domnului Alexandru Nicolescu; întregului 
personal al Arhivelor Naţionale Istorice Centrale, îndeosebi domnului director 
general dr. Dorin Dobrincu; întregului personal al Consiliului Naţional pentru 

Studierea Arhivelor Securităţii, îndeosebi domnului conferenţiar univ. dr. 
Virgiliu Ţârău, domnului dr. Claudiu Secaşiu şi domnului dr. Silviu Moldovan; 
întregului personal al Arhivelor Naţionale ale Republicii Moldova, îndeosebi 
domnului director dr. Petru Vicol; întregului personal al United States Holocaust 
Memorial Museum, îndeosebi domnului dr. Radu Ioanid şi domnului dr. Carl 
Modig; domnului dr. Tudor Ciobanu; doamnei Andrea Dobeş şi domnului 
Robert Fürtös de la Muzeul Memorial Sighetul Marmaţiei; domnului loan 
Ciupea de la Muzeul Naţional de Istorie a Transilvaniei, domnului prof. univ. 
dr. Dennis Deletant;, domnului prof. univ. dr. Florin Ţurcanu; domnului dr. 
Dănuţ Doboş; domnului dr. Lucian-Zeev Herşcovici; domnului Iancu Aizic, 
preşedintele Comunităţii Evreieşti din Tecuci; doamnei Rus Angela; domnului 
prof. univ. dr. Cornel Grad; domnului prof. univ. dr. George Cipăianu; 
domnului prof. univ. dr. Vasile Vesa; domnului prof. univ. dr. Nicolae Edroiu; 
domnului cercetător ştiinţific principal I dr. Gheorghe Iancu, domnului 
cercetător ştiinţific principal I dr. Stelian Mândruţ; domnului director al 
Inspectoratului Naţional pentru Evidenţa Persoanelor Luncaşu Silviu-Cristian. 
Nu putem încheia acest cuvânt înainte fără a adresa mulțumiri familiei, care 
ne-a încurajat şi sprijnit necondiţionat în cursul elaborării prezentei lucrări. 


Ottmar Traşcă 
Cluj-Napoca 
Septembrie 2009 


Prefaţă 


În România şi Transnistria, Holocaustul a avut trăsături specifice, care îl 
diferenţiază de politica de exterminare a evreilor promovată în alte părți ale 
Europei şi în teritoriile sovietice ocupate de Reich. În primul rând, mareşalul 
Antonescu poartă principala răspundere pentru crimele comise împotriva 
evreilor. Persecuţia şi exterminarea evreilor români a avut loc sub dictatura sa 
militară (1941-1944), România fiind în această perioadă un aliat suveran al 
Germaniei naziste. În al doilea rând, Holocaustul evreilor din România a 
rezultat nu numai în urma unor asasinate în masă sistematice, ci şi în urma 
ghetoizărilor, deportărilor, respectiv condiţiilor de trai inumane din ghetourile şi 
lagărele situate în Transnistria. În fapt, deportarea a fost soluţia găsită de 
Antonescu la ceea ce el numea eufemistic „problema evreiască“. Asasinarea 
sistematică a evreilor este ilustrată de moartea unui număr de 12.000 până la 
20.000 de evrei în Basarabia şi Bucovina, executați de către armatele române şi 
germane în iulie-august 1941. În lucrarea sa, Evreii sub regimul Antonescu 
(ediţia a doua revăzută şi adăugită, Bucureşti, 2006, p. 138-166), Radu Ioanid 
estimează numărul evreilor executați în primele zile ale războiului de unitățile 
româneşti şi germane (Einsatzgruppe D), la 23.513, afirmând că 6.348 dintre 
aceştia au fost victimele „echipelor morţii“ germane — Einsatzgruppe D. Dinu 
Giurescu, într-o analiză a cifrelor furnizate de Ioanid, susţine că din numărul 
victimelor care se atribuie Armatei Române, adică 16.805, 5.841 au fost asasi- 
nați de militari aparţinând unor unități ale Armatei Române, ale căror excese au 
fost dovedite de documentele de arhivă sau literatura memorialistică. Ceilalți 
10.964 morţi sunt „persoane asasinate fără indicarea documentelor care cuprind 
cifrele“ (Dinu Giurescu, România în timpul celui de al doilea război mondial, 
1999, p. 156). Din cei 147.000 de evrei din Bucovina şi Basarabia, care au fost 
deportați în Transnistria în perioada 1941-1942, cel puţin 90.000 au murit, 
majoritatea din cauza febrei tifoide şi a foametei. Aceste cifre au la bază 
rapoartele trimise lui lon Antonescu de către guvernatorii Basarabiei, Bucovinei 
şi Transnistriei. Cifra evreilor supraviețuitori dintre cei care au fost deportaţi în 
Transnistria datează din 15 noiembrie 1943 (vezi documentul nr. 408 din 

prezentul volum). În aceeaşi perioadă, au murit alţi circa 170.000 de evrei 
aparținând populaţiei locale ucrainene din Transnistria, din care aproximativ 
15.000-20.000 de evrei au fost asasinați de trupele române la Odessa, în 
octombrie 1941. 

Istoria înseamnă un proces de continuă regândire, de revizuire şi revi- 
zitare a trecutului, iar acumularea de cunoştinţe poate duce la înțelegere. Ottmar 
Traşcă, autorul acestui volum de documente, a fost animat de acest spirit. Docu- 
mentele, identificate, selectate, şi editate de el, evidenţiază rolul jucat de armata 
română în implementarea Holocaustului în teritoriile aflate sub controlul ei. Ele 
scot în evidență, după cum însuşi domnul Traşcă scrie, un lucru fundamental, şi 
anume aportul armatei române la ghetoizarea, deportarea, şi asasinarea în masă 
a evreilor din Moldova, Basarabia, Bucovina şi Transnistria (a se vedea, de 
exemplu, documentele nr. 23, 42, 55, 73, 74, 76, 81, 89, 104, 133, 153, 157, 
165, 182 din prezentul volum). Totodată, nu sunt trecute cu vederea nici docu- 
mentele care relevă autosesizarea, în unele cazuri, a autorităților militare 
româneşti, în legătură cu abuzurile înfăptuite de militarii români, solicitarea 
intrării în legalitate, respectiv sancţionarea, celor vinovaţi (a se vedea docu- 
mentele nr. 32, 33, 51, 53, 66 şi 88 din prezentul volum). 

Studiul introductiv semnat de domnul Ottmar Traşcă, referitor la armata 
română şi chestiunea evreiască între anii 1941-1944, analizează datele noi 
furnizate de acest volum de documente, permițându-i autorului să tragă mai 
multe concluzii privind acțiunile armatei române. În privinţa Pogromului de la 
laşi, el relevă că răspunderea pentru aceste evenimente sângeroase „revine în 
principal autorităţilor locale şi centrale antonesciene, armata fiind la rândul ei 
implicată în excese”. Pe baza analizei documentelor emise de armată, Ottmar 
Trască prezintă un bilanţ autoritativ al soartei populaţiei evreieşti din Odessa în 
iarna 1941-1942: „putem afirma că perioada cuprinsă între 17 octombrie 1941 — 
începutul lui martie 1942 — moment ce a marcat încheierea în linii mari a 
deportărilor — pentru populaţia evreiască din Odessa a fost sinonimă cu 
instituirea unui regim de teroare şi exterminare, în urma căruia şi-au pierdut 
viața între 25.000-40.000 de evrei şi au fost deportaţi aproximativ 35.000 de 
evrei”. 

Mai multe documente din prezentul volum confirmă informaţiile oferite 
de alte izvoare istorice cu privire la excesele îndreptate împotriva evreilor. De 
exemplu documentul nr. 279 referitor la predarea, în localitatea Brailow, în data 
de 3 iulie 1942 — a unui număr de 247 evrei şi executarea acestora de către 
autoritățile germane. George Tomaziu, un pictor român trimis în 1942 să 
lucreze pentru Opera Română din Odessa, a fost martor ocular al asasinării 
acestui grup de evrei (George Tomaziu, Jurnalul unui figurant, Bucureşti, 1995, 
pp.64-70.) 

Prefaţă 


Aparatul critic şi bibliografia, migălos intocmite de editor, impresio- 
nează prin cantitatea şi varietatea surselor citate, conferând acestui volum o 
valoare ştiinţifică deosebită. 

Documentele de arhivă descoperite şi editate în acest volum de Ottmar 
Traşcă relevă, într-o manieră lipsită de echivoc, răspunderea armatei române cu 
privire la soarta populației evreieşti din România în perioada 1941-1944. Ele ne 
invită, în acelaşi timp, să ne întrebăm: de ce această armată, care a contribuit în 
mod eroic la înfăptuirea României Mari, a adăpostit sentimente anti-evreieşti în 
perioada interbelică, şi de ce comandantul ei, Ion Antonescu, a deportat în anii 
1941-1942 — printre sutele de mii de evrei — pe militarii evrei, unii decoraţi cu 
ordinul Mihai Viteazul în timpul primului război mondial, care luptaseră pentru 
întregirea neamului românesc? În acest caz recunoştinţa neamului a fost, pentru 
câțiva dintre ei, moartea în Transnistria. 


Dennis Deletant 
Octombrie 2009 

Studiu introductiv 


Cercetarea politicii antisemite promovate de regimul antonescian în 
perioada celui de-al doilea război mondial a beneficiat de-a lungul timpului de 
un interes deosebit din partea istoricilor români şi străini. În plan istoriografic 
acest interes s-a reflectat prin introducerea în circuitul ştiinţific, îndeosebi în 
perioada postdecembristă, a unui număr însemnat de lucrări, studii şi volume de 
documente, ce au investigat teme precum locul şi rolul minorităţii evreieşti în 
cadrul societăţii româneşti precum şi raporturile cu statul român, natura 
antisemitismului antonescian, legislația şi măsurile antisemite inițiate şi 
adoptate de regimul patronat de generalul — din august 1941 mareşalul — lon 
Antonescu ori acțiunile de deportare şi exterminare îndreptate împotriva 
populaţiei evreieşti din Basarabia, Bucovina de nord şi Transnistria. În pofida 
existenţei unei literaturi de specialitate dense şi valoroase, cu o paletă largă de 
opinii şi interpretări pertinente, credem că există încă numeroase aspecte 
referitoare la persecuția şi exterminarea evreilor din România în cursul celui 


1 Din bogata literatură de specialitate consacrată Holocaustului din România vom menţiona în 
mod deosebit lucrările semnate de Matatias Carp, Cartea neagră. Suferințele evreilor din 
România. 1940-1944, volumele I-III, Bucureşti, 1946-1948; Alexander Dallin, Odessa, 1941- 
1944. A Case Study of Soviet Territory under Foreign Rule, Santa Monica, 1957; Martin 
Broszat, Das Dritte Reich und die rumänische Judenpolitik. In: Gutachten des Instituts für 
Zeitgeschichte, München, 1958, pp. 102-183; Jean Ancel (editor), Documents Concerning the 
Fate of Romanian Jewry during the Holocaust, volumele I-XII, New York, 1986; Ekkehard 
Völkl, Zransnistrien und Odessa (1941-1944), Regensburg, 1996; Randolph L. Braham 
(editor), The Destruction of Romanian and Ucrainian Jews during the Antonescu Era, New 
York, 1997; Jean Ancel, Transnistria, volumele I-III, Bucureşti, 1998; Idem, Contribuţii la 
Istoria României. Problema evreiască 1933-1944, volumele I-II, Bucureşti, 2001-2003; Andrej 
Angrick, Besatzungspolitik und Massenmord. Die Einsatzgruppe D in der südlichen 
Sowjetunion 1941-1943, Hamburg, 2003; Jean Ancel, Preludiu la asasinat. Pogromul de la 
Iaşi, 29 iunie 1941, laşi, 2005; Radu Ioanid, Holocaustul în România. Distrugerea evreilor şi 
romilor sub regimul Antonescu 1940-1944, ediţia a II-a revăzută şi adăugită, Bucureşti, 2006; 
Dennis Deletant, Aliatul uitat al lui Hitler. Ion Antonescu şi regimul său 1940-1944, Bucureşti, 
2008, p. 115 şi următoarele. 

de-al doilea război mondial insuficient cercetate, printre acestea numărându-se 
în opinia noastră inclusiv rolul jucat de Armata română în elaborarea şi 
implementarea măsurilor antisemite. Studiul nostru îşi propune în acest sens să 
prezinte în mod succint, pe baza literaturii de specialitate edite, dar mai ales a 
surselor documentare inedite, provenite în special din Arhivele Militare 
Române, Arhivele Ministerului Afacerilor Străine şi Arhivele Naţionale Istorice 
Centrale, implicarea autorităţilor militare — de la cel mai înalt nivel de comandă 
până la eşaloanele inferioare — în excesele înfăptuite împotriva populaţiei 
evreieşti din România, Basarabia, Bucovina de nord şi Transnistria. Demersul 
nostru istoriografic se va concentra în esență pe perioada iunie 1941-august 
1944, alegerea acestui interval de timp fiind determinată de mai multe 
considerente. Deşi este indiscutabil faptul că ponderea armatei române în cadrul 
statului a crescut exponențial odată cu preluarea puterii în septembrie 1940 de 
către generalul lon Antonescu — în majoritatea posturilor cheie din guvern şi din 
instituţiile centrale fiind dealtfel plasați militari activi sau în rezervă — totuşi 
adoptarea măsurilor îndreptate împotriva populaţiei evreieşti din România în 
perioada premergătoare declanşării operaţiunii „Barbarossa” s-a datorat 
îndeosebi prezenței la putere a Mişcării Legionare precum şi a contextului 
internaţional existent la acea dată (hegemonia Germaniei național-socialiste pe 
continentul european). În acest sens este suficient să amintim — de exemplu — faptul 
că majoritatea actelor normative referitoare la românizare au fost adoptate în 
perioada septembrie 1940-ianuarie 1941 la iniţiativa Mişcării Legionare’, influența 
exercitată în această perioadă de armata română asupra politicii antisemite a 
regimului antonescian fiind redusă. Din acest punct de vedere situaţia avea să se 
schimbe esenţial după 22 iunie 1941, moment ce marchează nu numai începutul 
„cruciadei împotriva bolşevismului” ci şi radicalizarea politicii antisemite a 
regimului antonescian, îndeosebi în Basarabia, Bucovina de nord şi Transnistria. În 
aceste provincii inclusiv armata română avea să fie implicată în operațiunile de 
ghetoizare şi de deportare a populaţiei evreieşti din aceste provincii, dar mai ales în 
asasinatele de masă comise împotriva acesteia, exemplul cel mai concludent fiind 
reprezentat de evenimentele sângeroase de la Odessa. 


Pogromul de la Iaşi, 28-30 iunie 1941 


Unul din capitolele cele mai sumbre şi tragice ale persecuției evreilor 
din România în perioada celui de-al doilea război mondial este reprezentat, fără 


1 Vezi pe larg Ottmar Traşcă, Relaţiile româno-germane şi chestiunea evreiască: august 1940- 
iunie 1941. In: România şi Transnistria: Problema Holocaustului, coordonatori: Viorel Achim, 
Constantin Iordachi, Bucureşti, 2004, p. 266 şi următoarele. 

îndoială, de pogromul derulat la Iaşi în zilele de 28-30 iunie 1941. Aşa cum era 
de aşteptat, evenimentul, caracterizat de istoricul Gerald Reitlinger drept „pri- 
mul masacru de proporții” înfăptuit împotriva populației evreieşti din estul 
Europei după izbucnirea conflictului sovieto-german la 22 iunie 1941!, a 
generat ample dezbateri istoriografice, în România şi în alte state, deopotrivă. În 
funcție de punctele de vedere formulate de istorici cu privire la cauzele, 
derularea şi, mai ales, responsabilităţile legate de acest asasinat în masă, 
considerăm că lucrările şi studiile elaborate pe această temă pot fi grupate în 
două categorii interpretative majore. În prima categorie se încadrează contri- 
buţiile istoriografice ce au încercat să explice pregătirea şi desfăşurarea pogro- 
mului exclusiv prin prezenţa trupelor germane în oraşul laşi, ce ar fi beneficiat 
de sprijinul şi complicitatea legionarilor precum şi a unor „elemente declasate” 
din rândurile Armatei române. În schimb, în cadrul acestor lucrări implicarea 
regimului antonescian în pogromul din laşi a fost fie negată în totalitate, fie 
diminuată considerabil sau, în cel mai fericit caz, trecută sub tăcere. Repre- 
zentativă în acest sens este lucrarea apărută în 1978 sub semnătura „istoricilor” 
Aurel Kareţki şi Maria Covaci”, cercetători la vremea respectivă în cadrul 
Institutului de Studii Istorice şi Social-Politice de pe lângă C.C. al P.C.R. În 
ceea ce priveşte derularea şi autorii masacrului, Aurel Kareţki şi Maria Covaci 
afirmă că evenimentele au scăpat de sub control în ziua de sâmbătă, 28 iunie, 
când trupele germane cantonate în cartierul Tătăraşi au început maltratarea 
populaţiei evreieşti, fiind secondate în această acţiune de legionari: „Iniţiativa a 
aparținut hitleriştilor, iar traducerea în faptă a revenit aceluiaşi Manoliu Mircea, 
legionar din Dorohoi, care avea în subordine 30 de soldaţi şi care a acţionat fără 
niciun ordin al organelor superioare'”. Ignorând cu desăvârşire documentele de 
arhivă la care au avut acces nemijlocit şi care demonstrau implicarea autori- 
tăților locale şi centrale antonesciene în pregătirea şi derularea pogromului, 
autorii menţionaţi au acreditat teza potrivit căreia autoritâțile locale au încercat 
să pună capăt exceselor dar eforturile lor au rămas fără rezultat, întrucât în urma 
haosului creat de acțiunea trupelor germane, a legionarilor şi ale „elementelor 
declasate” ele ar fi pierdut în totalitate controlul asupra oraşului: „Din rapoartele 
şi informările emanate de la diferite organe se poate lesne vedea că autoritățile 
române au pierdut în aceste zile controlul asupra oraşului, iar inițiativele 
Comandamentului german încurajau elementele antisemite, legionare şi alte 


$ sA 7 S fi EEA PAS 
categorii de declasați” . Concluzia finală la care ajung autorii în privința respon- 


1 Cf. Gerald Reitlinger, La soluzione finale. Il tentativo di sterminio degli Ebrei d'Europa. 1939- 
1945, traduzione di Quirino Maffi, Milano, 1962, p. 485. 

2 Aurel Kareţki, Maria Covaci, Zile însângerate la laşi. (28-30 iunie 1941), prefață de Nicolae 
Minei, Bucureşti, 1978. 

3 Ibidem, pp. 68-69. 

4 Ibidem, p. 66. 

sabililor pentru organizarea şi derularea pogromului este de asemenea extrem de 
relevantă şi nu necesită comentarii suplimentare: „din cele relatate reiese că 
organizatorii şi executorii acestui odios masacru au fost trupele hitleriste, 
sprijinite de legionari şi de elementele fasciste din armata română”!. Referitor la 
numărul victimelor autorii menţionaţi afirmă că în urma evenimentelor sânge- 
roase din laşi şi-au pierdut viața un număr de 3233 evrei, dintre care 550 au fost 
asasinați în laşi iar restul au sucombat în „trenurile mortii”. 

Am insistat în mod deosebit asupra lucrării semnate de Aurel Kareţki şi 
Maria Covaci din două considerente. În primul rând se cuvine a fi precizat 
faptul că în România opul în discuţie avea să reprezinte până în 1989 punctul de 
vedere oficial cu privire la pogromul din Iaşi, „opiniile” şi „interpretările” auto- 
rilor menţionaţi fiind preluate în aproape toate lucrările ce s-au referit, mai mult 
sau mai puţin, la acest eveniment, inclusiv de istorici cu merite incontestabile în 
cercetarea şi analizarea regimului antonescian şi a situației României în cursul 
celui de-al doilea război mondial. De exemplu, reputatul istoric Aurică Simion, 
autorul unor studii şi lucrări remarcabile privitoare la regimul antonescian, în 
care a formulat mai multe opinii şi interpretări contrare tezelor oficiale ale 
regimului, a preferat în ce priveşte analizarea situației evreilor din România în 
timpul celui de-al doilea război mondial să preia aproape ad-litteram, clişeele, 
opiniile preconcepute şi mistificările introduse în circuitul ştiinţific de Aurel 
Kareţki şi Maria Covaci: „În cei patru ani de dominație a Reich-ului hitlerist 
asupra României — arată Aurică Simion — Berlinul a încercat, în repetate rân- 
duri, să determine autoritățile române să treacă la rezolvarea «problemei evre- 
ieşti» după «modelul nazist». Mai mult încă, în vara anului 1941, hitleriştii au 
organizat la Iaşi, cu concursul unor legionari şi a altor elemente declasate, peste 
capul autorităţilor române, care pierduseră, practic, controlul asupra oraşului, un 
pogrom în care au fost ucişi 3233 de cetăţeni evrei, iar alte câteva mii au fost 
supuşi schingiuirilor, fiind salvaţi cu multă greutate”. 

În al doilea rând, se cuvine a fi subliniat faptul că „tezele” introduse în 
circuitul ştiinţific de Aurel Kareţki şi Maria Covaci — la care ne-am referit pe 
larg anterior — nu au dăinuit doar până la căderea regimului comunist din 
România, ci, din nefericire, ele s-au perpetuat în anumite lucrări, sub o formă 
sau alta, inclusiv în perioada postdecembristă. Deşi prăbuşirea dictaturii 
ceauşiste în decembrie 1989 a creat premisele necesare investigării pe baze noi, 
cu adevărat ştiinţifice, a unor teme de cercetare denaturate, ignorate sau 
interzise înainte de 1989, printre care se înscria şi pogromul din laşi, totuşi 
rezultatele obţinute în cercetarea acestui eveniment extrem de controversat din 


1 Ibidem, pp. 102-103. 

2 Ibidem, pp. 104-105. 

3 Aurică Simion, Preliminarii politico-diplomatice ale insurecției române din august 1944, Cluj- 
Napoca, 1979, p. 132. 

istoria contemporană a României nu au fost întotdeauna pe măsura aşteptărilor. 
În paralel cu realizările ştiinţifice remarcabile consacrate investigării situaţiei 
evreilor din România în perioada celui de-al doilea război mondial, în cadrul 
istoriografiei postdecembriste au fost elaborate, din nefericire, inclusiv lucrări 
sau studii ce nu au făcut altceva decât să preia şi să reitereze într-o manieră 
necritică opiniile tendenţioase şi clişeele formulate înainte de 1989 de istoricii 
oficiali ai regimului comunist. În această din urmă categorie se înscriu, în opinia 
noastră, inclusiv lucrările semnate de Dorel Bancoş ori Alex Mihai Stoenescu. 
Dacă în privinţa afirmațiilor istoricului Dorel Bancoş referitoare la pogromul de 
la laşi ne vom mărgini doar la constatarea că ele nu reprezintă altceva decât o 
reluare fidelă a „opiniilor” formulate de Aurel Kareţki şi Maria Covaci!, ceea ce 
ne scuteşte de comentarii suplimentare, mult mai nocive ni se par în schimb 
aserțiunile publicistului Alex Mihai Stoenescu fapt pentru care acestea credem 
că merită a fi prezentate pe larg. Fără a se număra printre cei care neagă în 
totalitate responsabilitatea regimului antonescian în privinţa persecuției evreilor 
din România, totuşi prin interpretările şi afirmaţiile vehiculate Alex Mihai 
Stoenescu tinde în mod vădit în direcția disculpării mareşalului lon Antonescu 
şi a diminuării amploarei Holocaustului evreilor din România în timpul celui 
de-al doilea război mondial. 

Astfel Alex Mihai Stoenescu identifică două cauze principale ale 
tragicului eveniment din iunie 194, respectiv: 1) prezenţa trupelor germane în 
laşi; 2) acceptul Conducătorului Statului de a ceda Germaniei în iunie 1941 o 
parte a suveranității naționale. „Pe acest fond de slăbiciune şi de cedare gravă — 
afirmă Alex Mihai Stoenescu — serviciile secrete germane — care însoțeau 
întotdeauna trupele — precum şi unitățile organizației Todt, au acționat ca la ele 
acasă, încălcând prin exces înţelegerea formală dintre părți şi, implicit, 
suveranitatea României. Conform doctrinei naziste, evreii din fâşia Armatei a 
l l-a urmau să fie exterminați. Această intenție s-a suprapus în mod nefericit cu 
măsurile ordonate de Marele Stat Major român, care vizau deportarea evreilor 
comunişti sau simpatizanți din zonele de front, în baza unor raţiuni strict 
militare. [...] Această ultimă intenţie a Marelui Stat Major trebuie luată în calcul 
ca o măsură reală în favoarea evreilor şi pe fondul dorinţei generalului 
Antonescu de a-şi păstra autoritatea civilă, în calitate de şef al statului, cedarea 
unei părți a suveranității pe considerente militare fiind un aspect al amato- 
rismului său politic”. Fără a intra în prea multe detalii, vom menţiona doar că 
opiniile acreditate de Alex Mihai Stoenescu sunt contrazise categoric atât de 
studiile şi lucrările publicate recent, cât şi de documentele provenite deopotrivă 


1 Vezi în acest sens Dorel Bancoş, Social şi național în politica guvernului Ion Antonescu, 
Bucureşti, 2000, p. 159-160. 

2 Alex Mihai Stoenescu, Armata, Mareșalul şi Evreii. Cazurile Dorohoi, Bucureşti, laşi, Odessa, 
Bucureşti, 1998, pp. 227-228. 

din arhivele germane şi române, îndeosebi de cele incluse în prezentul volum. În 
acest context, referindu-ne strict la citatul anterior, nu putem să nu remarcăm 
faptul că Alex Mihai Stoenescu atribuie Armatei a 11-a germane intenția exter- 
minării evreilor din zona sa operativă, deşi în lucrarea excepțională consacrată 
activităţii Einsatzgruppe D istoricul german Andrej Angrick relevă faptul că 
sarcina identificării şi eliminării inamicilor Reichului din spatele armatelor 
operative germane — îndeosebi a populației evreieşti — a revenit unităţilor de 
exterminare mobile ale SS, în speţă Einsatzgruppen A, B, C şi D. Mai mult, 
Andrej Angrick consacră un spaţiu larg conflictului intervenit între 
Einsatzgruppe D şi conducerea Armatei a 11-a germane, care a încercat să 
limiteze pe cât posibil „activitatea” Einsatzgruppe D aflată sub comanda 
Standartenfiihrerului (colonelului) SS Otto Ohlendorfi. În al doilea rând Alex 
Mihai Stoenescu mistifică cu bună ştiinţă conţinutul ordinului emis de Ion 
Antonescu la 21 iunie 1941 — la care ne vom referi pe larg într-un alt context — 
întrucât ordinul în cauză nu se limita doar la îndepărtarea „evreilor comunişti 
sau simpatizanți din zonele de front” — aşa cum susține Alex Mihai Stoenescu — 
ci avea în vedere deportarea în lagărul de la Târgu Jiu a întregii populații 
evreieşti valide dintre Siret şi Prut, cu vârsta cuprinsă între 18-60 ani’. De 
asemenea, în opinia noastră este cel puţin cinică afirmaţia autorului analizat, 
potrivit căreia măsura deportării evreilor era „în favoarea” acestora, fără a mai 
aduce în discuţie faptul că prin „raţiunile de natură militară” — invocate în 
scopul justificării deciziilor Conducătorului statului îndreptate împotriva 
populaţiei evreieşti din Moldova şi nu numai — Alex Mihai Stoenescu pare să-şi 
asume fără rezerve retorica regimului antonescian care aşeza semnul egalității 
între evrei şi comunism. 

La polul opus se situează studiile şi lucrările ce infirmă categoric tezele 
introduse în circuitul ştiinţific de Aurel Kareţki şi Maria Covaci şi care 
demonstrează faptul că pogromul de la Iaşi a fost în principal opera instituţiilor 
locale şi centrale antonesciene (SSI, Armată, Poliţie, Jandarmerie, etc), acestea 
beneficiind de complicitatea şi ajutorul populației locale, respectiv a unor mili- 
tari germani cantonaţi sau aflaţi în trecere prin laşi”. Astfel, într-o monografie 


1 Andrej Angrick, Besatzungspolitik und Massenmord. Die Einsatzgruppe D in der südlichen 
Sowjetunion 1941-1943, p. 139 şi următoarele. 

2 Arhivele Militare Române, fond 5416-Marele Stat Major, Secţia I-a Organizare-Mobilizare, 
dosar nr. 2410, f. 270-271 (În continuare se va cita AMR); Vezi documentul nr. 5. 

3 A se vedea îndeosebi contribuţiile ştiinţifice remarcabile semnate de Jean Ancel, The Jassy 
Syndrome. In: Romanian Jewish Studies, nr. 1 (1987), p. 33-49; nr. 2 (1987), pp. 35-52; Idem, 
The Jassy Pogrom — June 29, 1941. In: Mariana Hausleitner, Brigitte Mihok, Juliane Wetzel 
(Herausgeber), Rumänien und der Holocaust. Zu den Massenverbrechen in Transnistrien 1941- 
1944, Berlin, 2001, p. 53-67; Jean Ancel, Contribuţii la Istoria României. Problema evreiască, 
volumul. II Partea a doua 1933-1944, p. 83-124; Idem, Preludiu la asasinat. Pogromul de la 
Iaşi, 29 iunie 1941, passim, Radu Florian, The Jassy Massacre of June 29-30, 1941: An Early 

remarcabilă consacrată tragicului eveniment, istoricul israelian Jean Ancel a 
demonstrat într-o manieră extrem de convingătoare — pe baza unei cercetări 
arhivistice impresionante — că Pogromul din Iaşi a fost planificat şi executat de 
autoritățile româneşti, cu complicitatea şi sprijinul Armatei germane cantonate 
în laşi, pentru ca ulterior rapoartele întocmite de autorităţile locale şi centrale 
antonesciene să fie falsificate, responsabilitatea planificării şi executării masa- 
crului fiind atribuită părţii germane. În acest sens Jean Ancel afirmă neechivoc, 
chiar în primul capitol referitor la iniţiatorii, planificatorii şi executanţii asasina- 
tului în masă, următoarele: „Pogromul de la Iaşi a fost executat la ordinul expli- 
cit al lui Ion Antonescu, care a dispus evacuarea din oraş a tuturor evreilor şi 
lichidarea fără milă a oricărui evreu care va deschide focul asupra soldaţilor 
români şi germani. Secţia a Il-a a Marelui Cartier General (MCG) şi Serviciul 
Special de Informaţii (SSI) au pregătit terenul pentru pogrom şi au furnizat 
pretextul pentru pedepsirea evreilor din oraş. Unităţi ale Armatei germane, care 
au fost instalate în Iaşi, i-au ajutat pe români să-şi realizeze fantezia lor antise- 
mită. Planificarea masacrului s-a bazat pe exemplul pogromului de la Dorohoi, 
din vara anului 1940, şi nu pe pogromurile executate de nazişti în Europa de 
Răsărit, care abia începuseră (de pildă, pogromul de la Lvov, de la începutul 
lunii iulie 1941); însă fără prezenţa Armatei germane în România, regimul lui 
Antonescu nu ar fi îndrăznit să pună la punct un astfel de plan, de asemenea 
proporţii. Evacuarea evreilor din laşi făcea parte din «Planul mare», care urma 
să pună capăt prezenţei evreieşti în Moldova, concomitent cu exterminarea 
fizică a evreilor din Basarabia şi Bucovina, plan cunoscut sub denumirea-cod 
«Curăţirea terenului». La 29 iunie, ziua în care urmau să fie evacuaţi toţi evreii 
din oraş, la Iaşi se aflau 45.000 de evrei. În mai 1942, la recensământul 
«persoanelor având sânge evreiesc», în oraş au fost găsiți 32.364 de evrei. Deci 
cel puţin 12.000 de evrei au fost masacrați în timpul pogromului”. În opinia 
noastră interpretarea oferită de istoricul israelian cu privire la cauzele, derularea 
şi responsabilii pentru masacrul din capitala Moldovei este cea mai apropiată de 
adevărul istoric şi, după cum vom constata, este confirmată în linii mari, 
înclusiv de sursele documentare identificate de noi în arhivele româneşti şi 
incluse în prezentul volum. 

Întrucât desfăşurarea în sine a pogromului este bine cunoscută, ne vom 
îndrepta atenţia asupra implicării în pogrom a unor unități militare, respectiv a 
manierei în care au fost receptate evenimentele de la Iaşi de către autoritățile 
militare române. Un prim aspect la care ne vom referi este reprezentat de psi- 
hoza antievreiască existentă în momentul declanşării operaţiunii „Barbarossa”. 


Act of Genocide. Against the Jews. In: Randolph L. Braham (editor), The Destruction of 
Romanian and Ucrainian Jews during the Antonescu Era, pp. 63-85; Radu Ioanid, Holocaustul 
în România. Distrugerea evreilor şi romilor sub regimul Antonescu 1940-1944, pp. 99-137. 
Jean Ancel, Preludiu la asasinat. Pogromul din Iaşi, 29 iunie 1941, p. 15. 

Astfel, documentele cercetate de noi relevă faptul că în iunie 1941, îndeosebi în 
cadrul marilor unităţi concentrate în Moldova, predomina starea de spirit antise- 
mită datorată în primul rand rapoartelor elaborate de SSI, Armată, Jandarmerie, 
etc, care atrăgeau atenţia la unison asupra „„pericolului” reprezentat de „comu- 
niştii evrei” — termen ce apare în majoritatea documentelor — pentru spatele 
frontului. De exemplu, printr-o rezoluție de pe o notă informativă întocmită în 
preajma izbucnirii conflictului sovieto-german, Conducătorul statului dispunea 
închiderea „cafenelelor evreieşti comuniste din Moldova” precum şi identi- 
ficarea de către Ministerul de Interne, pe regiuni, a evreilor agenţi comunişti sau 
simpatizanți. Potrivit aceleiaşi rezoluții, Ministerul de Interne trebuia să „fie în 
măsură a face cu ei ceeace voi ordona, când va fi momentul oportun”. Acest 
„moment oportun” s-a ivit în scurt timp, odată cu declanşarea campaniei mili- 
tare din est şi implicarea armatei române în conflict alături de Wehrmachtul 
german. În consecință, la 21 iunie 1941 Ministerul de Interne transmitea 
Marelui Stat Major, Inspectoratului General al Jandarmeriei, Direcţiunii 
Generale a Poliţiei şi Prefecturilor ordinul nr. 4147 prin care generalul Ion 
Antonescu dispunea următoarele: 

„l. Toţi evreii valizi între 18-60 ani, din satele dintre Siret şi Prut, vor fi 
evacuaţi în lagărul Tg. Jiu şi în satele din jurul acestui oraş. Primele trenuri pleacă 
cu începere de azi 21 Iunie a. c. 

Restul familiilor evreieşti din satele dintre Siret şi Prut, ca şi familiile 
evreieşti din celelalte sate din Moldova vor fi evacuate cu ceea ce le este necesar 
pentru trai, în comunele urbane de pe teritoriul judeţelor respective prin grija 
prefecților de judeţ. 

Evacuarea acestor familii din satele din Moldova, se va face în 48 de ore 
de la primirea ordinului. 

2. Toate familiile evreieşti care se găsesc în satele din restul țării, vor fi 
evacuate cu ceea ce le este necesar pentru trai, în comunele urbane de pe teritoriul 
județului respectiv, prin grija prefecților, în timp de 4 zile de la primirea 
prezentului ordin. 

Pentru toţi evacuaţii se vor întocmi tabele, care vor fi predate poliţiilor 
respective, pentru a ţine evidenţa lor în scopul ca orice eventuală deplasare să se 
poată face cu înlesnire'?. 

Dispoziţiile anterioare au fost reiterate şi completate prin intermediul 
ordinului nr. 4599 din 30 iunie 1941, emis de Ministerul de Interne şi adresat 
Inspectoratului General al Jandarmeriei, respectiv Prefecturilor din anumite zone 


1 Consiliul Naţional Pentru Studierea Arhivelor Securităţii Bucureşti, fond Penal, dosar nr. P 639 
(Radu Dinulescu şi alţii), volumul I, f. 11 (In continuare se va cita CNSAS), Vezi documentul 
nr. 4. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 2410, f. 270- 
271; Vezi documentul nr. 5. 

ale ţării (Moldova, Valea Prahovei, Dobrogea). Astfel, sub pretextul că URSS 
urmăreşte să producă acte de sabotaj şi diversiune în spatele frontului, lansând în 
acest scop spioni şi agenţi terorişti care „iau contact ca agenți rezidenți din ţară şi 
cu populaţia evreo-comunistă, organizând acte de sabotaj, terorism şi agresiune”, 
ordinul prevedea internarea evreilor din oraşe — cu vârsta cuprinsă între 18-60 ani 
— în cartiere evreieşti şi plasarea lor sub pază, interzicerea circulaţiei evreilor între 
orele 20.00-7.00 precum şi luarea de ostateci dintre „conducătorii cunoscuţi ai 
evreilor (rabini, hahami etc.), comuniştilor şi legionarilor comunişti, care să fie 
cazați într'o clădire aparte şi, în cazul când se va produce vreun act de rebeliune 
sau terorism, să fie împuşcaţi”. Aplicarea ordinelor prezentate anterior a 
însemnat nu numai deportarea în primele zile ale conflictului sovieto-german, în 
condiţii inumane, a mii de evrei din Moldova şi internarea acestora în lagărele din 
Târgu Jiu, Craiova, Caracal, Turnu Severin, etc’, ci şi crearea unei psihoze 
antisemite de masă în cadrul unităţilor operative ale Armatelor 3 şi 4 române şi a 
populației locale din Moldova, o psihoză propagată de la cel mai înalt nivel deci- 
zional, ce identifica evreii drept exponenți ai comunismului şi îi considera ca atare 
principalul pericol pentru siguranţa statului. Această psihoză avea să contribuie 
din plin la producerea pogromului de la Iaşi. 

Evenimentele s-au precipitat în urma afluirii trupelor române şi germane 
în laşi, respectiv a bombardamentelor executate de către aviația sovietică. Un 
prim atac aerian asupra oraşului a avut loc la 24 iunie 1941, iar la scurt timp 
ofițerii, legionarii şi adepții lui A. C. Cuza au lansat zvonuri potrivit cărora 
populaţia evreiască ar reprezenta coloana a V-a sovietică. În ziua următoare, au 
apărut şi primele semne prevestitoare ale furtunii ce avea să se abată asupra 
evreilor din laşi. Pentru a putea identifica casele locuite de evrei, poliţiştii ieşeni 
au cutreierat străzile oraşului invitând populaţia creştină să afişeze la ferestre şi 
porţi semnul crucii”. În dimineaţa zilei de 26 iunie 1941 a urmat un al doilea raid 
aerian al aviaţiei sovietice asupra oraşului. De această dată efectele au fost mult 
mai vizibile comparativ cu bombardamentul din 24 iunie 1941. S-au semnalat 
distrugeri însemnate în Piaţa Unirii, la Palatul Telefoanelor, la Fundaţia 
Ferdinand, etc., în urma atacului pierzându-și viața inclusiv un număr de 111 
militari şi civili. În buletinul informativ din 27 iunie 1941 Comandamentul 4 
Teritorial din laşi a raportat că avioanele sovietice au lansat în oraş paraşutişti, 
dintre care 2 erau evrei din laşi repatriați în URSS în vara anului 1940. De ase- 
menea, acelaşi comandament militar a informat eşaloanele superioare că în timpul 
bombardamentului aviaţiei sovietice „la unele fabrici evreieşti lucrătorii evrei ar 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2410, f. 372b; 
Vezi documentul nr. 14. 

2 Radu loanid, Holocaustul în România. Distrugerea evreilor şi romilor sub regimul Antonescu 
1940-1944, p. 103. 

3 Ibidem. 

fi arborat steagul roşu, iar populația evreiască a simpatizat cu acțiunea comu- 
nistă aplaudând””. Este lesne de înțeles faptul că asemenea rapoarte au avut 
menirea de a înteţi psihoza antisemită şi de a tensiona şi mai mult atmosfera 
încordată existentă în oraş. 

Ca urmare a zvonurilor privitoare la „acțiunile subversive” ale populaţiei 
evreieşti, Chestura Poliţiei laşi a organizat în colaborare cu Jandarmeria în seara 
zilei de 26 iunie 1941, între orele 17-21, razii şi percheziţii la casele locuite de 
evrei în urma cărora s-au confiscat „lanterne electrice, corespondență subversivă, 
steaguri roşii, broşuri, manifeste, brichete”. Cu acest prilej Poliţia a arestat şi 
transportat la Chestura Poliției un număr de 317 evrei, din care 207 au fost reținuți 
întrucât „la ei s'au găsit lanterne şi alte numeroase obiecte (îmbrăcăminte şi alte 
pânze de culoare roşie) din care ar putea confecţiona steaguri comuniste”. 
Chestorul Poliţiei Iaşi — locotenent-colonelul de jandarmi Constantin Chirilovici — 
a propus internarea suspecților pe timp limitat într-o cazarmă pentru a preveni 
contactul acestora cu „spionii şi agenții rezidenţi pe care inamicul îi are lăsaţi în 
localitate”. Nu este exclus ca informaţiile conţinute de acest raport, precum şi 
acuzele de colaborare cu Armata Roşie formulate de diverse comandamente 
militare la adresa evreilor să fi stat la baza deciziei generalului lon Antonescu de a 
evacua evreii din oraş, decizie ce a fost comunicată telefonic comandantului gar- 
nizoanei laşi — colonelul Constantin Lupu — la 27 iunie 1941 şi reiterată în 
noaptea de 28/29 iunie 1941°. Cert este faptul că pe fondul atmosferei tensionate 
ce domnea în oraş ca urmare a psihozei antisemite existente şi a zvonurilor 
referitoare la pactizarea evreilor cu inamicul, a fost suficientă o scânteie pentru a 
aprinde vălvătaia în seara zilei de 28 iunie 1941. Întrucât desfăşurarea eveni- 
mentelor tragice consemnate în laşi în zilele de 28-30 iunie 1941 este binecu- 
noscută, fiind prezentată pe larg în cadrul literaturii de specialitate“, nu vom 
insista asupra lor, ci ne vom îndrepta atenţia asupra urmărilor şi manierei în care 
ele au fost receptate de autoritățile militare. 

Majoritatea documentelor elaborate de diferitele comandamente mili- 
tare şi incluse în prezentul volum caracterizează evenimentele din laşi drept 
„dezordini”, respectiv „acţiuni comuniste”. De exemplu, în buletinul informativ 
din 30 iunie 1941, Comandamentul 4 Teritorial afirma că în oraşul laşi „a avut 
loc o acţiune comunistă care a produs panică în rândurile populaţiei şi pierderi 


AMR, fond 163 1-Comandamentul 4 Teritorial, dosar nr. 1349, f. 232-234; Vezi documentul nr. 10. 
AMR, fond 2277-Divizia 14 Infanterie, dosar nr. 1085, f. 94-96; Vezi documentul nr. 11. 

Jean Ancel, Preludiu la asasinat. Pogromul de la Iaşi, 29 iunie 1941, p. 57. 

Vezi pe larg în Jean Ancel, Preludiu la asasinat. Pogromul de la Iaşi, 29 iunie 1941, p. 61 şi 
următoarele; Radu Ioanid, Holocaustul în România. Distrugerea evreilor şi romilor sub 
regimul Antonescu 1940-1944, p. 107 şi următoarele; Dennis Deletant, Aliatul uitat al lui 
Hitler, p. 146 şi următoarele. 

în trupele operative”, fiind inspirată de comunişti şi agenţi sovietici. De ase- 
menea documentele confirmă deopotrivă implicarea în masacru a unor militari 
germani şi români cantonaţi sau aflați în trecere prin laşi. Astfel, într-un raport 
întocmit în 30 iunie 1941, comandantul Diviziei 14 Infanterie — generalul 
Gheorghe Stavrescu — releva faptul că în pogrom „au fost implicaţi şi unii ostaşi 
care au părăsit unităţile şi s'au dedat la arestări, jafuri şi chiar masacrarea popu- 
laţiei evreieşti”, aceştia fiind deferiți Curţii Marţiale „spre a fi judecaţi şi 
sancţionaţi imediat”. Inclusiv Conducătorul statului s-a văzut nevoit să emită la 
4 iulie ordinul nr. 255 prin care condamna acțiunea militarilor izolaţi care „din 
proprie iniţiativă şi de multe ori numai în scopul de a jefui sau maltrata, atacă 
populaţia evreiască şi omoară la întâmplare astfel cum a fost cazul la Iaşi”. 
Dacă în privința numărului victimelor pogromului documentele din prezentul 
volum nu oferă informații suplimentare față de datele furnizate de literatura de 
specialitate, în schimb pe baza lor suntem în măsură să prezentăm situația 
exactă referitoare la unul din cele două trenuri ale morţii ce au părăsit gara din 
Iaşi. Conform informaţiilor conţinute de nota din 9 iulie 1941 întocmită de 
Direcţia Justiţiei Militare, trenul care a plecat din laşi în dimineaţa zilei de 30 
iunie 1941 în direcţia Călăraşi — escortat de un detaşament de jandarmi coman- 
dat de sublocotenentul în rezervă Aurel Triandaf — avea în compunere 35 de 
vagoane în care se aflau un număr de 2350 de evrei. Datorită condițiilor inu- 
mane existente în vagoanele închise ermetic (căldură, lipsa apei, etc) pe durata 
transportului şi-au pierdut viața 1384 evrei, care au fost înhumați la Mărăşeşti- 
10, Mirceşti-327, Tg. Frumos-654, Roman-53, Săbăoani-300, Inoteşti-40. 
Trenul a ajuns la Călăraşi în data de 6 iulie 1941, orele 15, unde au mai fost 
identificate încă 25 de cadavre, astfel că numărul total al victimelor s-a cifrat la 
1409. Supraviețuitorii au fost cazaţi în cazarma Regimentului 23 Infanterie, însă 
starea lor era atât de precară în urma călătoriei infernale încât în ziua de 7 iulie 
1941 au mai sucombat 5 evrei, în timp ce un număr de 69 erau muribunzi. 
Medicul garnizoanei Călăraşi a examinat cadavrele şi a constatat că decesele se 
datorau „mizeriei fiziologice”. Supraviețuitorii au rămas internaţi până la 30 
august 1941, dată la care au fost eliberaţi şi readuşi la Iaşi”. 

În concluzie, responsabilitatea pentru evenimentele sângeroase consu- 
mate la laşi în ultimele zile ale lunii iunie 1941 revine în principal autorităților 


1 AMR, fond 1631-Comandamentul 4 Teritorial, dosar nr. 1349, f. 292, 294, 296; Vezi 
documentul nr. 17. 

2 AMR, fond 2277-Divizia 14 Infanterie, dosar nr. 1085, f. 459; Vezi documentul nr. 16. 

3 AMR, fond 2277-Divizia 14 Infanterie, dosar nr. 1072, f. 92; Vezi documentul nr. 24. 

4 AMR, fond 5465-Direcţia Justiţiei Militare, dosar nr. 2184, f. 1; Vezi documentul nr. 28. 

5 Vezi pe larg în Jean Ancel, Preludiu la asasinat. Pogromul de la laşi, 29 iunie 1941, pp. 315- 
316; Radu Ioanid, Holocaustul în România. Distrugerea evreilor şi romilor sub regimul 
Antonescu 1940-1944, pp. 125-126. 

locale şi centrale antonesciene, armata fiind la rândul ei implicată în excese. 
Pogromul de la Iaşi a fost primul masacru de proporții comis împotriva evreilor 
pe teritoriul României, prefigurînd excesele ce aveau să urmeze în Basarabia, 
Bucovina de nord şi Transnistria în vara şi toamna anului 1941. 


Armata română pe frontul de est, 22 iunie-16 octombrie 1941. Insta- 
urarea administraţiei româneşti în Transnistria şi cucerirea Odessei 


După cum este bine cunoscut, la 22 iunie 1941 Armata română s-a 
alăturat Wehrmachtului german în cadrul operaţiunii „Barbarossa”. Dacă 
Germania nazistă îşi propusese cucerirea URSS şi distrugerea regimului 
bolşevic, participarea României a urmărit iniţial obiective mult mai limitate, 
respectiv eliberarea Basarabiei şi Bucovinei de nord, provincii ce fuseseră răpite 
de URSS în urma ultimatumurilor sovietice din 26-27 iunie 1940. Operațiunile 
militare româno-germane desfăşurate în flancul sudic al frontului de est, în care 
au fost angrenate Armata a 11-a germană, respectiv Armatele 3 şi 4 române, au 
evoluat pozitiv în prima fază a războiului şi au avut ca rezultat eliberarea până 
la sfârşitul lunii iulie 1941 a Basarabiei şi Bucovinei de nord, provincii care au 
reintrat în componenţa teritorială a statului român”. La începutul lunii august 
1941, în urma unui schimb de scrisori cu Adolf Hitler”, Conducătorul statului a 


1 Pentru contextul intern şi internaţional în care România a fost nevoită să accepte ultimatumurile 
sovietice vezi pe larg Florin Constantiniu, Între Hitler şi Stalin. România şi pactul Ribbentrop- 
Molotov, Bucureşti, 1991, pp. 92—96; Valeriu-Florin Dobrinescu, Ion Constantin, Basarabia în 
anii celui de al doilea război mondial, laşi, 1995, pp. 149-191; Ion Constantin, România. Marile 
Puteri şi problema Basarabiei, Bucureşti, 1995, pp. 62—100. 

2 Pentru cooperarea militară româno-germană pe frontul de est vezi îndeosebi Hans Doerr, Der 
Feldzug nach Stalingrad. Versuch eines operativen Uberblickes, Darmstadt, 1955, pp. 55-116; 
Alexandru Duţu, Între Wehrmacht şi Armata Roşie. Relaţii de comandament româno-germane 
şi româno-sovietice (1941-1945), Bucureşti, 2000, pp. 57-97; Friedrich Forstmeier, Odessa 
1941. Der Kampf um Stadt und Hafen und die Räumung der Seefestung 15. August bis 16. 
Oktober 1941, Freiburg im Breisgau, 1967, passim, Andreas Hillgruber, Hitler, Regele Carol şi 
Mareșalul Antonescu. Relaţiile germano-române (1938-1944), Bucureşti, 1994, pp. 171-192; 
Manfred Kehrig, Stalingrad. Analyse und Dokumentation einer Schlacht, Stuttgart, 1974, pp. 
45-69, 131-276, 456-473; Adrian Pandea, lon Pavelescu, Eftimie Ardeleanu, Românii la 
Stalingrad. Viziunea românească asupra tragediei din Cotul Donului şi Stepa Calmucă, 
Bucureşti, 1992, passim, Gosztony Peter, Hitlers fremde Heere. Das Schicksal der 
nichtdeutschen Armeen im Ostfeldzug, Diisseldorf-Wien, 1976, pp. 140-153, 196-237, 291-328, 
350-355. 

3 În scrisoarea adresată la 31.07 1941 lui Adolf Hitler, Conducătorul Statului român, Ion 
Antonescu, comunica decizia sa de a „merge până la capăt în acţiunea ce am pornit la răsărit 
împotriva marelui duşman al civilizaţiei, al Europei şi al ţării mele: bolşevismul rus. De aceea 
nu pun nici un fel de condiţii şi nu discut cu nimic această cooperare militară”. În scrisoarea sa 
de răspuns din 14.08.1941, Hitler s-a declarat de acord cu intențiile exprimate de Ion 

decis ca Armata română să continue operațiunile militare alături de Wehrmacht 
în adâncimea teritoriului sovietic. În cadrul scrisorii din 14 august 1941 Hitler a 
propus generalului Antonescu, printre altele, preluarea sarcinii asigurării sigu- 
ranţei teritoriului dintre Nistru şi Nipru. În afara considerentelor administrative 
şi militare, oferta Fihrerului avea la bază inclusiv motivații de natură politică, 
mai exact reflecta intenţia Puterilor Axei de a despăgubi România în est în 
schimbul renunțării la pretenţiile asupra Transilvaniei de nord”. În consecință, în 
răspunsul său la propunerea germană din 14 august 1941, generalul Antonescu a 
respins ideea anexării oricăror teritorii dincolo de Nistru, acceptând doar 
„răspunderea pentru administrarea şi explorarea economică numai a spațiului 
dintre Nistru şi Bug”, întrucât „teritoriul ţării şi mai ales al Basarabiei au nevoie 
de totală refacere şi reorganizare administrativă şi economică”. Acest refuz se 
cuvine însă a fi nuanţat. Chiar dacă, generalul — din 21 august 1941 mareşalul — 
Ion Antonescu era ferm decis să nu anexeze Transnistria — din motive politice — 
cel puţin până la sfârşitul războiului, există unele luări de poziţie ce denotă 
faptul că în eventualitatea obţinerii victoriei această provincie urma să fie 
inclusă în componența statului român. Astfel, în şedinţa Consiliului de Miniştri 
din 26 februarie 1942 Conducătorul statului afirma următoarele cu privire la 
viitorul statut al Transnistriei: „Nu este un secret că eu nu sunt dispus să mai 
dau din mână ce am luat. Transnistria va deveni o provincie românească, o vom 
face românească şi vom scoate de acolo pe toți străinii. Voi purta eu toată 
greutatea pe umerii mei, ca să aduc la îndeplinire acest deziderat. Noi trebuie să 
deschidem spațiul pentru români, pentru că românii nu se mai pot hrăni. De 
Pe acest popor îl voi lua, îl voi duce în Transnistria, unde îi voi da pământul de 
care are nevoie, chiar 100 pogoane, dacă le poate munci. Voi găsi un număr 
suficient de gospodari pentru aceasta”. Aşa cum sublinia însă chiar mareșalul 
lon Antonescu în cadrul aceleiaşi şedinţe, pe durata războiului o declaraţie 


Antonescu, oferindu-i acestuia inclusiv preluarea administraţiei Transnistriei. Pentru schimbul 
de scrisori Hitler-Antonescu vezi Akten zur deutschen auswärtigen Politik 1918-1945, Serie D: 
1937-1941, Band XIII. 1, Die Kriegsjahre, 23 Juni bis 11. Dezember 1941, Göttingen, 1970, 
documentul nr. 167, pp. 220-221; documentul nr. 204, pp. 262-263. (În continuare se va cita 
ADAP). 

ADAP, Band XIII, documentul nr. 204, pp. 262-263. 

Vezi pe larg în acest sens Ottmar Traşcă, Ocuparea oraşului Odessa de către armata română şi 

măsurile adoptate faţă de populaţia evreiască, octombrie 194I-martie 1942. In: Anuarul 

Institutului de Istorie „George Barițiu” din Cluj-Napoca, Cluj-Napoca, 2008, 47, p. 381 şi 

următoarele. 

3 ADAP, Band XIII, documentul nr. 210, pp. 268-269. 

4 Arhivele Naţionale ale României, Stenogramele şedinţelor Consiliului de Miniştri. Guvernarea 
Antonescu, volumul VI (februarie-aprilie 1942), ediţie de documente întocmită de: Marcel — 
Dumitru Ciucă, redactor: Maria Ignat, Bucureşti, 2002, p. 205. Stenograma şedinţei Consiliului 
de Miniştri din 26.02.1942. 

publică în acest sens era exclusă, tocmai pentru a nu periclita drepturile 
României asupra Transilvaniei de nord. Prin urmare, în toate declaraţiile sale 
oficiale guvernul român a dat de înţeles Berlinului într-o manieră neechivocă 
faptul că nu există nicio legătură între operaţiile militare ale armatei române 
peste Nistru şi „chiar ocupația militară a teritoriilor transnistrene, care are drept 
rațiune gajul politic şi economic — despre care am vorbit — şi între drepturile 
româneşti faţă de Ungaria, la care niciodată Națiunea românească nu va renunța. 
Târguri nu se pot face pe drepturi sfinte. Şi nicio compensație între drepturile 
care ne aparțin. În orice caz, nimic nu poate să scoată Națiunea română din arcul 
Carpatic şi nicio satisfacție dată peste Nistru nu poate să echivaleze dreptul pe 
care îl avem de a ne recâștiga Ardealul”. 

Ca urmare, prin intermediul scrisorii Misiunii Militare germane din 
România din 24 august 1941, Berlinul comunica acceptul Fiihrerului cu privire 
la poziția exprimată de mareşalul Antonescu „privitor la siguranța şi admi- 
nistraţia teritoriului dintre Nistru şi Bug şi mulţumeşte pentru ajutor'”?. Scri- 
soarea preciza de asemenea faptul că, pentru zona cuprinsă între Bug şi Nipru, 
unde ocupaţia militară avea să fie exercitată de partea română iar administrarea 
şi exploatarea economică revenea Germaniei, frontiera rămânea momentan 
nedelimitată. Totodată la Odessa urma să activeze un aşa-nimit „serviciu de 
legătură al Wehrmachtului german”, al cărui comandant devenea şeful tuturor 
serviciilor germane din Transnistria”. În urma schimbului de scrisori Hitler- 
Antonescu şi a tratativelor dintre cele două guverne, la 30 august 1941 era 
încheiat la Tighina acordul româno-german intitulat „Convenţie asupra admi- 
nistraţiei şi exploatării economice a teritoriului dintre Nistru şi Bug, respectiv 
Bug şi Nipru”. Documentul, semnat din partea Germaniei de generalul-maior 
Arthur Hauffe, şeful Misiunii Militare germane în România, respectiv de 
generalul de brigadă Nicolae Tătăranu, din partea României, prevedea că 
siguranța, administrația şi exploatarea din punct de vedere economic a 
Transnistriei reveneau statului român, în timp ce administraţia şi exploatarea 
economică a teritoriului dintre Bug şi Nipru era de competenţa părții germane“. 
Deosebit de important era punctul nr. 7 din convenţie, ce prevedea că, datorită 


1 Arhivele Ministerului Afacerilor Externe, fond 71/Germania, volumul 83, f. 352-356. Notă 
asupra convorbirii avute în ziua de 25 august 1941 de dl. Mihai Antonescu, Preşedinte al 
Consiliului de Miniştri a. i. cu DI. von Killinger, ministrul Germaniei, la Preşedinţia 
Consiliului de Miniştri (în continuare se va cita AMAE). 

2 Arhivele Naţionale Istorice Centrale Bucureşti, fond Preşedinţia Consiliului de Miniştri-Cabinet 
Militar, dosar nr. 476/1940, f. 90. (În continuare se va cita ANIC). 

3 Andreas Hillgruber, Hitler, Regele Carol şi Mareşalul Antonescu, p. 177. 

4 Pentru textul românesc vezi AMR, fond 5423-Marele Stat Major-Secţia a 7-a teritorială, dosar 
nr. 113, f. 2-6; Pentru textul german al convenției vezi Politisches Archiv des Auswärtigen 
Amtes Berlin, R 100883, Inland II Geheim, Bd. 202, Judenfrage in Rumânien 1941-1944, E 
510829-510834 (În continuare se va cita PAAAB). 

operaţiunilor militare aflate în curs, deportarea evreilor din aceste teritorii spre 
est nu era posibilă. Aceştia aveau să fie momentan adunaţi în lagăre de muncă şi 
întrebuinţaţi la diferite munci, urmând să fie deportaţi atunci când situația 
militară avea să o permită. În consecință, începând cu toamna anului 1941 
Transnistria avea să cunoască o notorietate sinistră devenind ceea ce Alexander 
Dallin a denumit în mod sugestiv „groapa etnică a României”, un adevărat 
teren de experimente etnice şi rasiale. În lagărele de internare constituite pe 
teritoriul Transnistriei aveau să-şi găsească sfârşitul în cursul celor 3 ani de un 
mare număr (cifrele variază între 150.000-210.000) de evrei deportaţi din 
celelalte provincii româneşti, îndeosebi din Basarabia şi Bucovina de nord”. 

În paralel cu eforturile întreprinse de autorităţile române în vederea 
organizării administrative a provinciei Transnistria, armata română a continuat 
să desfăşoare operaţiuni militare alături de Wehrmacht în adâncimea teritoriului 
sovietic. Astfel, în luna august 1941 unităţi ale Armatei a 3-a română au 
participat împreună cu Armata a 11-a germană, la străpungerea liniei fortificate 
„Stalin” şi ulterior la marea bătălie de încercuire de la Kiev soldată cu nimicirea 
Armatelor 9 şi 18 sovietice”, în timp ce Armata a 4-a română a primit misiunea 
de a cuceri Transnistria şi, obiectivul cel mai important, portul Odessa”. 
Referitor la operațiunile militare purtate în vederea cuceririi Odessei de către 
unităţile Armatei a 4-a, se cuvine a fi remarcat faptul că asediul prelungit (18 
august-l16 octombrie 1941) a scos în evidenţă deficienţele armatei române în 
privinţa organizării, instruirii, echipării şi nu în ultimul rând a metodelor de 
conducere operativă. Dacă până la acea dată operaţiunile întreprinse de marile 
unități române s-au desfăşurat, în general, într-o manieră satisfăcătoare, 
îndeosebi în cadrul sectoarelor de front unde trupele române au beneficiat de 
sprijinul şi colaborarea diviziilor germane, cucerirea Odessei — operaţiune în 
care nu au fost angrenate mari unități germane — a confirmat previziunile 
Misiunii Militare germane în România care afirmase în repetate rânduri în 
cadrul evaluărilor referitoare la capacitatea combativă a unităților româneşti, 
atât înainte cât şi după declanşarea războiului sovieto-german, că ţinând seama 
de înzestrarea şi pregătirea sa deficitară Armata română nu era aptă pentru 
operațiuni ofensive de amploare, de sine-stătătoare, desfăşurate fără sprijin 


1 Alexander Dallin, Odessa, 1941-1944. A Case Study of Soviet Territory under Foreign Rule, p. 306. 

2 Pentru soarta evreilor deportaţi în Transnistria vezi pe larg Radu Ioanid, Holocaustul în 
România. Distrugerea evreilor şi romilor sub regimul Antonescu 1940-1944, pp. 263-330; Jean 
Ancel, Transnistria, volumele I-II, passim, Idem, Contribuţii la Istoria României. Problema 
evreiască 1933-1944, volumul II, partea întâi, pp. 77-172. 

3 Alexandru Duţu, Între Wehrmacht şi Armata Roşie. Relaţii de comandament româno-germane 
şi româno-sovietice (1941-1945), pp. 71-73. 

4 Friedrich Forstmeier, Odessa 1941. Der Kampf um Stadt und Hafen und die Răumung der 
Seefestung 15. August bis 16. Oktober 1941, p. 32 şi următoarele. 

german. Aceste previziuni aveau să se confirme întrutotul în cadrul campaniei 
militare pentru cucerirea Odessei. Bătălia, extrem de costisitoare pentru Armata 
a 4-a română (ce a înregistrat pierderi cifrate la 106.561, morţi, răniți şi 
prizonieri”) s-a încheiat la 16 octombrie 1941, când trupele române au ocupat 
Odessa evacuată în prealabil de sovietici’. 

Extrem de neplăcut surprins de durata asediului, de slăbiciunile 
evidente demonstrate în timpul luptelor, dar mai ales de pierderile masive 
suferite de Armata a 4-a română, mareșalul Ion Antonescu a ordonat efectuarea 
unei anchete. Documentul, elaborat de secţia a 3-a operaţii din cadrul Marelui 
Stat Major român, intitulat „Rezultatul anchetei referitor la cauzele pentru care 
Armata română n'a putut să aibă o victorie rapidă şi strălucită la Odessa” a 
enumerat drept principale cauze ale eşecului deficienţele semnalate în privința 
organizării, dotării, instrucției şi moralului unităților din Armata a 4-a“. Astfel, 
ancheta internă ordonată de mareşalul lon Antonescu nu a făcut altceva decât să 
confirme evaluările germane cu privire la potenţialul combativ scăzut al 
unităților româneşti, Totuşi. în pofida acestor constatări, Conducătorul statului 
nu a ezitat să atribuie în mod arbitrar pierderile masive suferite de armatele 
române elementului evreiesc. Există suficiente dovezi documentare — unele 
fiind incluse în prezentul volum — care atestă faptul că, încă de la debutul 


1 Bundesarchiv-Militărarchiv Freiburg im Breisgau, RH 31-I — Deutsche Heeresmission in 
Rumänien -/v. 26 (b). Deutsche Heeresmission in Rumänien Abt. I a Nr. 104/41 g.Kdos vom 
14.02.1941 betreffend Beurteilung des rumänischen Heeres, gez. Hauffe; RH 31-l/v. 98, fol. 1- 
10. Deutsche Heeresmission in Rumänien I a Nr. 32/42 g. Kdos vom 18.01.1942. Aufbau und 
Einsatz des rumänischen Heeres seit Bestehen der Deutschen Heeresmission, gez. Hauffe; RH 
31-I/v. 93. Auszug aus D.H.M. I a Nr. 908/41 geh. vom 22.05.1941; RH 31-l/v. 83. D.H.M. I a 
vom 11.12.1941. Beobachtungen aus dem Feldzug gegen Odessa, gez. Borchers. (În continuare 
se va cita BMF). 

2 Din totalul pierderilor de 119.833 de morți răniți şi prizonieri înregistrate de Armata a 4-a în 
cursul campaniei militare din 1941, 106.561 (aproximativ 90 %) au rezultat în urma bătăliei 
pentru cucerirea Odessei, din care 20116 morți, 74487 răniţi şi 11958 dispăruți. Cf. BMF, RH 
31-I/v. 98, fol. 6. Deutsche Heeresmission in Rumänien I a Nr. 32/42 g. Kdos vom 18.01.1942. 
Aufbau und Einsatz des rumänischen Heeres seit Bestehen der Deutschen Heeresmission, gez. 
Hauffe; RH 31-I/v. 93. Auszug aus D.H.M. Ia Nr. 908/41 geh. vom 22.05.1941; RH 31-l/v. 83. 
D.H.M. Ia vom 11.12.1941. Beobachtungen aus dem Feldzug gegen Odessa, gez. Borchers. 

3 Trupele evacuate de sovietici din Odessa aveau să fie folosite în campania din Crimeea, 
constituind nucleul apărării Sevastopolului. Friedrich Forstmeier, Odessa 1941. Der Kampf um 
Stadt und Hafen und die Räumung der Seefestung 15. August bis 16. Oktober 1941, pp. 85-86. 

4 ANIC, fond Preşedinţia Consiliului de Miniştri-Cabinetul Militar, dosar nr. 130/1941, f. 6-23. 
Pe acest document, mareşalul Ion Antonescu a pus următoarea rezoluție: „Roadele greşelilor 
comise timp de 20 (douăzeci) ani nu puteau fi decât dezastruoase. Comandamente nepregătite 
au dus la nepregătirea ofițerilor. Nepregătirea acestora a provocat pe aceea a soldaților şi 
subofițerilor. Totul se înlănţuie într'un organism. Totul porneşte dela cap. Conducerea Statului, 
politică — mai ales — şi militară care este o consecință nu putea duce decât la ceea ce a dus: la 
dezastru. Acum însă se pune întrebarea: Ce facem? Constatăm şi ne scobim mai departe în 
dinţi? Trebuie luat dela cap şi luat serios”. Ibidem, f. 4-5. 

conflictului sovieto-german, autoritățile române au „identificat”, alături de 
regimul sovietic, populaţia evreiască din Basarabia şi Bucovina de nord drept 
principalul element de susținere şi răspândire al comunismului, acesta fiind 
considerat „responsabil” în bună măsură inclusiv pentru suferinţele îndurate de 
populaţia românească în timpul ocupaţiei sovietice. În consecință, factorii 
decizionali români au prezentat participarea României la ostilități — în fața 
opiniei publice din ţară, dar şi a populației din Basarabia şi Bucovina de nord — 
nu numai ca o campanie destinată a elibera cele două provincii de sub dominaţia 
bolşevică şi a reîntregi frontierele amputate în anul 1940, ci şi ca o bătălie 
purtată împotriva comunismului şi evreilor. Astfel, afişele propagandistice ale 
armatelor a 3-a şi a 4-a române abundau în lozinci de tipul: „Armatele română şi 
germană luptă contra comunismului şi jidanilor şi nu contra soldatului şi 
poporului rus”; „Războiul a fost provocat de jidanii lumii întregi. Luptaţi contra 
provocatorilor de războaie !”; „Armatele română şi germană nu vin pentru a se 
răsbuna pe populaţie. Ele luptă pentru distrugerea comunismului şi cahalului 
jidovesc”; „Domnia jidanilor şi a străinilor s'a sfârşit. Soarele dreptăţii româ- 
neşti din nou a răsărit”; „Cine luptă pentru comunism, luptă pentru subjugarea 
tuturor popoarelor de către comunişti şi jidani”; „Comuniştii şi jidanii v'au luat 
pământurile, casele, vitele şi recoltele voastre. Armatele română şi germană vin 
să vă dea înapoi avuturile voastre”; „Jidanii, comuniştii şi trădătorii neamului 
n’au ce căuta în Basarabia şi Bucovina de nord ! Să plece până nu-i prea târziu 
11, Autorităţile civile şi militare române nu s-au limitat doar la multiplicarea şi 
răspândirea afişelor propagandistice antisemite — prezentate anterior — ci au 
elaborat inclusiv planuri ce vizau „curățirea terenului”? — cu alte cuvinte puri- 
ficarea etnică prin deportarea şi exterminarea populaţiei evreieşti — ori activarea 
sentimentelor antisemite în cadrul populaţiei româneşti din cele două provincii. 
De exemplu, Centrul Informativ „B”, ataşat Armatei a 4-a române şi aflat sub 
conducerea locotenent-colonelului Alexandru Ionescu (Alion), a elaborat la 11 
iulie 1941 un document intitulat sugestiv „Plan pentru înlăturarea elementului 
iudaic de pe teritoriul basarabean aflat încă sub stăpânirea sovietică” ce 
prevedea organizarea unor echipe ce urmau să devanseze trupele române şi a 
căror misiune consta în „a creia o atmosferă defavorabilă elementelor judaice, în 
aşa fel, încât populaţia singură să caute a le înlătura prin mijloacele ce vor găsi 
mai indicate şi adaptabile împrejurărilor”. Prin urmare, nu trebuie să surprindă 
faptul că în urma unor asemenea instigări, a propagandei antievreieşti virulente 
şi a măsurilor antisemite inițiate şi aplicate de autoritățile militare române în 
colaborare cu cele germane, în timpul operaţiunilor militare desfăşurate în 


1 AMR, fond 26-Armata a 4-a, dosar nr. 748, f. 269-270, 273-279. 

2 ANIC, fond Ministerul de Interne, dosar nr. 133/1941, f. 5. Copie în USHMM, RG-25.002M, 
rola nr. 15; Vezi documentul nr. 42. 

3 AMR, fond 26-Armata a 4-a, dosar nr. 781, f. 92-96; Vezi documentul nr. 30. 

Basarabia, Bucovina de nord şi Transnistria s-au înregistrat numeroase atrocități 
îndreptate împotriva populaţiei evreiești". 

Inclusiv retorica antisemită a mareşalului lon Antonescu s-a radicalizat 
treptat după izbucnirea conflictului sovieto-german. Amploarea pierderilor înre- 
gistrate de armatele române pe câmpul de luptă, respectiv rezistenţa înverşunată, 
pe alocuri chiar fanatică, opusă de trupele sovietice, l-au determinat pe mareşal 
să atribuie, din ce în ce mai mult, pe măsura intensificării rezistenței Armatei 
Roşii şi a creşterii exponenţiale a pierderilor umane, responsabilitatea pentru 
aceste evoluţii nefavorabile pe seama activităţii evreilor din teritoriile cucerite şi 
îndeosebi a „comisarilor iudeo-bolşevici” din Armata Roşie. Această meta- 
morfoză este ilustrată în mod elocvent de textul unei directive, adresată la 5 
septembrie 1941 de Ion Antonescu chiar de pe frontul din faţa Odessei vicepre- 
şedintelui Consiliului de Miniştri Mihai Antonescu. Întrucât textul directivei 
este extrem de important în ceea ce priveşte concepţiile antisemite ale Condu- 
cătorului Statului român, îl vom cita în extenso: 

„Soldații de pe front au mari riscuri de a fi răniţi sau omorâţi din cauza 
comisarilor evrei, care cu o perseverenţă diabolică împing pe ruşi din spate cu 
revolverul şi îi ţin să moară până la unul pe poziţie. [...] Toţi evreii să fie readuşi 
în lagăre, preferabil în cele din Basarabia, fiindcă de acolo îi voiu impinge în 
Transnistria, imediat ce mă voiu degaja de actualele griji. Trebuie să se 
înțeleagă de toți, că nu este luptă cu slavii, ci cu evreii. Este o luptă pe viaţă şi 
pe moarte. Ori învingem noi şi lumea se va purifica, ori înving ei şi devenim 
sclavii lor. [...] Deci menajarea lor, în interior, ar fi o slăbiciune care ne va 
putea compromite victoria. Ca să învingem trebuie să fim fermi într-o atitudine. 
Asta trebuie să o ştie toți. Nu economicul primează în aceste momente ci voința 
națiunii însăşi. Și războiul în general şi luptele de la Odessa în special au făcut 
cu prisosință dovada că Satana este evreul (s.n.-0.T.). De aici enormele noastre 
pierderi. Fără comisarii evrei eram demult la Odessa”?. Simpla lectură a acestui 
document este suficientă pentru a infirma caracterul presupus conjunctural al 
antisemitismului antonescian. Virulenţa limbajului şi a invectivelor folosite de 
mareşalul Ion Antonescu la adresa evreilor, precum şi acuzaţiile aberante aduse 
acestora relevă caracterul eminamente rasial al concepțiilor antisemite promo- 
vate de lon Antonescu. Am insistat în privința directivei citate anterior, 
deoarece în opinia noastră aceasta a avut urmări majore asupra soartei evreilor 


1 Vezi pe larg Andrej Angrick, Besatzungspolitik und Massenmord. Die Einsatzgruppe D in der 
südlichen Sowjetunion 1941-1943, p. 131 şi următoarele; Jean Ancel, Contribuţii la Istoria 
României. Problema evreiască 1933-1944, volumul I, partea a doua, pp. 111-142; Radu Ioanid, 
Holocaustul în România. Distrugerea evreilor şi romilor sub regimul Antonescu 1940-1944, 
pp. 138-166. 

2 ANIC, fond Preşedinţia Consiliului de Miniştri, dosar nr. 170/1941, f. 61-63. 

din Odessa şi explică în bună măsură duritatea măsurilor adoptate de autoritățile 
române împotriva acestora. 


Masacrul de la Odessa (octombrie 1941) şi deportarea supravie- 
țuitorilor în lagărele din Transnistria 


În momentul ocupării Odessei, în oraş trăiau aproximativ 80-90.000 de 
evrei care, contrar propagandei oficiale româneşti, nu s-au numărat printre privi- 
legiaţii regimului bolşevic. Dimpotrivă, există suficiente dovezi documentare 
care arată că în timpul asediului trupelor Armatei a 4-a române, autoritățile 
sovietice au executat sute de evrei, sub diverse pretexte imaginare!. Apariţia 
unităţilor Armatei a 4-a române în Odessa în 16 octombrie 1941 nu avea 
aproape nimic din atmosfera intrării triumfale a unei armate victorioase. În fapt, 
era mai degrabă luarea în stăpânire a unui oraş — evacuat în prealabil de trupele 
sovietice” — de către o armată română epuizată în urma asediului prelungit şi 
dispreţuită de populaţia locală, care îi considera pe cuceritori drept „străini înfo- 
metaţi şi vrednici de dispreț”. Temerile nutrite de populaţia Odessei la adresa 
cuceritorilor aveau să se confirme în mod dureros, militarii români instaurând în 
primele zile de ocupaţie un regim de teroare caracterizat prin numeroase confis- 
cări de bunuri, jafuri, violuri şi distrugeri”. Aşa cum era de aşteptat, populaţia 
evreiască din Odessa a devenit la scurt timp după instaurarea administrației 
militare româneşti ținta predilectă a noilor stăpânitori. Astfel, în vederea trierii 
şi deportării evreilor din Odessa, în 18 octombrie 1941 comandantul secund al 


1 Jean Ancel, Contribuţii la Istoria României. Problema evreiască 1933-1944, volumul II, partea 
întâi, p. 173. 

2 ANIC, colecţia Microfilme SUA, rola 141, Armeeoberkommando 11. Kriegstagebuch nr. 1- 
AOK 11, Abt. Ia, c. 7929358, 7929362. Eintragungen vom 16-17.10.1941. 

3 Alexander Dallin, Odessa, 1941-1944. A Case Study of Soviet Territory under Foreign Rule, p. 44. 

4 Jean Ancel, Contribuţii la Istoria României. Problema evreiască 1933-1944, volumul II, partea 
întâi, p. 174; Un martor ocular, Rubin Udler, descrie în felul următor comportamentul 
militarilor români în primele zile de ocupaţie: „Teroarea a început încă din primele ore. În grup 
sau câte unul în parte ei dădeau buzna în apartamente sub motiv că erau în căutarea soldaţilor 
sovietici, a comuniştilor şi evreilor. Loviturile cu patul armelor şi bătaia sălbatică a tuturor, 
indiferent de vârstă şi sex, erau însoţite de ameninţări cu execuţia imediată. Tot ce vedeau ochii 
lor avizi era ticsit în graba mare în ranițele şi buzunarele lor. La mare căutare erau ceasurile, 
brăţările, inelele, cerceii şi banii. Şi îndată, de parcă cineva îi fugărea din urmă, se năpusteau în 
apartamentele vecine, unde josniciile se repetau. Strigătele lor exaltate de lăcomie şi de 
samavolnicie şi strigătele oamenilor înspăimântați de moarte, care nu înțelegeau deloc limba 
română, umpleau toate casele, ulițele. Soldaţii îndrăciți goneau după femeile tinere şi le violau 
în grup, deseori sub ochii împietriţi de groază ai membrilor familiei”. Cf.. Sergiu Nazaria, 
Holocaust: File din istorie pe teritoriul Moldovei şi în regiunile limitrofe ale Ucrainei în anii 
ocupaţiei fasciste, (1941-1944), Chişinău, 2005, pp. 158-159. 

Diviziei a 10-a infanterie, generalul Constantin Trestioreanu, a emis un ordin 
care prevedea înfiinţarea ghetoului din Odessa în incinta penitenciarului ora- 
şului situat pe strada Fontanskaia Daroga. De asemenea ordinul stipula că „toți 
evreii indiferent de sex şi vârstă vor fi evacuaţi cu întreaga familie, copii, femei, 
bărbaţi, care la plecare dela domiciliu îşi vor lua strictul necesar de hrană şi 
dormit”. În calitate de comandant al ghetoului a fost numit locotenentul de 
jandarmi Teodor Alectoride. În consecință, începând cu 18 octombrie 1941 
evreii din Odessa au început să fie adunaţi şi internaţi în ghetou. Astfel, chiar în 
aceeaşi zi, pretorul Diviziei a 10-a, maiorul de jandarmi Teodor Marconescu, ra- 
porta Armatei a 4-a că fuseseră internaţi în ghetou un număr de 1726 de evrei, 
aceştia fiind ridicați fără hrană şi îmbrăcăminte, ceea ce ridica serioase pro- 
bleme autorităţilor”. În zilele următoare numărul celor internaţi a continuat să 
crească continuu, astfel că la data de 27 octombrie 1941 în ghetoul din Odessa 
se aflau potrivit informaţiilor oferite de documentele de arhivă un număr de 
16.258 de evrei, dintre care 6625 bărbaţi, 7658 femei şi 1975 copii”. Bărbaţii au 
fost folosiţi de autorităţile militare române la diferite munci: curățirea şi amena- 
jarea aeroportului (330), înlăturarea baricadelor (160), respectiv în cadrul bata- 
lioanelor de pionieri în vederea deminării clădirilor minate (240). 

Soarta evreilor din Odessa avea să fie pecetluită de atentatul comis în 
după-masa zilei de 22 octombrie 1941. Încă din primele zile ale ocupaţiei 
Odessei autorităţile române, în speță comandamentul militar al oraşului şi 
comandamentul Diviziei a 10-a infanterie au primit diverse informaţii atât de la 
serviciul secret român cât şi de la localnici, potrivit cărora clădirea în care se 
instalase — fostul sediu al NKVD situat pe strada Engels — fusese minat în 
retragere de către sovietici”. Deşi clădirea a fost controlată de genişti şi nu a fost 
identificat nimic suspect, totuşi în după-masa zilei de 22 octombrie, ora 17.45, 
ea a sărit în aer. În urma exploziei şi-au pierdut viaţa, respectiv au fost răniți, un 
număr de 135 de militari români şi germani (79 ucişi, 43 răniți şi 13 dispăruți), 


1 AMR, fond 2273-Divizia 10 Infanterie, dosar nr. 830, f. 444. Ordinul nr. 14.420 din 

18.10.1941, semnat C. Trestioreanu; Vezi documentul nr. 120. 

2 AMR, fond 2273-Divizia 10 Infanterie, dosar nr. 830, f. 406. Referat din 18.10.1941 întocmit 
de Pretorul M. U. Gorun (indicativul codificat al Diviziei 10 Infanterie), maiorul Teodor 
Marconescu; Vezi documentul nr. 121. 

3 AMR, fond 2273-Divizia 10 Infanterie, dosar nr. 830, f. 524. Raportul nr. 99.828 din 
27.10.1941 al Diviziei 10 Infanterie către Corpul 2 Armată, semnat maior V. Podhorschi; Vezi 
documentul nr. 135. 

4 AMR, fond 2273-Divizia 10 Infanterie, dosar nr. 830, f. 524. Raportul nr. 99.828 din 
27.10.1941 al Diviziei 10 Infanterie către Corpul 2 Armată, semnat maior V. Podhorschi; Vezi 
documentul nr. 135. 

5 BMF, RH 31-I — Deutsche Heeresmission in Rumänien- / v. 108. Abwehrstelle Rumänien Nr. 
11035/41 g. Leiter. Bericht vom 04.11.1941 über Wahrnehmungen in Odessa, gez. Rodler; 
ANIC, fond Preşedinţia Consiliului de Miniştri-Cabinetul Militar, dosar nr. 407/1941, f. 15-16. 
Nota informativă nr. 200 din 22.10.1941 a detaşamentului SSI Odessa; Vezi documentul nr. 129. 

printre care comandantul Diviziei 10 infanterie, generalul lon Glogojeanu, şeful 
de stat major, colonelul Ionescu Mangu, ofițerii germani căpitan de corvetă 
Walter Reichert, comandor Herwart Schmidt, căpitan Valentin Kern şi 46 mili- 
tari români. Noul comandant al Diviziei a 10-a infanterie, generalul Constantin 
Trestioreanu, a comunicat încă în seara zilei respective Armatei a 4-a infor- 
maţiile referitoare la atentat, arătând de asemenea că drept represalii luase 
măsura de a spânzura „evreii şi comuniștii în pieţele publice din Odessa”. Prin 
urmare, decizia de a răzbuna victimele atentatului prin execuţii de evrei şi 
comunişti a fost inițiativa unui comandant local, dar această inițiativă s-a 
transformat ulterior într-un adevărat masacru în urma intervenției directe a 
mareşalului Ion Antonescu. 

După cum era de aşteptat, reacţia Conducătorului statului după cele 
întâmplate nu a întârziat. Prin intermediul ordinului nr. 561 din 22 octombrie 
1941 şeful cabinetului militar al mareşalului, colonelul Radu Davidescu, ordona 
comandantului Armatei a 4-a — generalul Iosif Iacobici — să „ia măsuri drastice 
de represalii”. Conformându-se ordinului primit, generalul Iosif Iacobici a ra- 
portat în seara aceleiaşi zile că drept „represalii şi pentru a da un exemplu 
populaţiei s'au luat măsuri a spânzura în piețile publice un număr de evrei şi 
comunişti suspecți”. Ca urmare, încă în cursul nopţii de 22/23 octombrie 1941, 
comandantul Diviziei a 10-a infanterie, generalul Trestioreanu, a ordonat repre- 
salii „imediate între care intră suprimarea celor aproximativ 18.000 evrei din 
ghetouri şi în fiecare sector de regiment — suprimarea a cel puţin 100 de evrei 
prin spânzurătoare în pieţe”. În urma acestui ordin, pe parcursul zilei de 23 
octombrie 1941 au fost executaţi aproximativ 5000 de evrei prin împușcare şi 
spânzurare, oraşul Odessa devenind potrivit mărturiilor unor martori oculari 
„oraşul spânzurătorilor'”. Mai mult, mareşalul Ion Antonescu a emis în aceeaşi 
zi, orele 12.30 un nou ordin — nr. 562 — prin care solicita trecerea la „represalii 
severe” şi releva cine erau în opinia sa „vinovaţii” pentru atentat: 


1 Matatias Carp, Cartea Neagră. Suferințele evreilor din România 1940-1944, volumul III 
Transnistria, documentul nr. 118, p. 208. Telegrama generalului Constantin Trestioreanu către 
Armata a 4-a din 22.10.1941. 

2 ANIC, fond Preşedinţia Consiliului de Miniştri-Cabinetul Militar, dosar nr. 104/1941, f. 4. 
Telegrama Nr. 3154 a Cabinetului Militar al Conducătorului Statului către Armata a 4-a, 
semnată Radu Davidescu; Vezi documentul nr. 127. 

3 ANIC, fond Preşedinţia Consiliului de Miniştri-Cabinetul Militar, dosar nr. 104/1941, f. 7. 
Raportul nr. 302.827 din 22.10.1941 al Armatei a 4-a către Cabinetul militar al Conducătorului 
Statului, semnat. I. Iacobici; Vezi documentul nr. 128. 

4 Jean Ancel, Contribuţii la Istoria României. Problema evreiască 1933-1944, volumul II, partea 
întâi, p. 178. 

5 Jean Ancel, Contribuţii la Istoria României. Problema evreiască 1933-1944, volumul II, partea 
întâi, pp. 182-183; Vezi şi mărturia lui Rubin Udler, la acea dată în vârstă de 15 ani şi martor 
ocular al evenimentelor. Sergiu Nazaria, Holocaust: File din istorie: (pe teritoriul Moldovei şi 
în regiunile limitrofe ale Ucrainei în anii ocupaţiei fasciste, 1941-1944), pp. 161-162. 

„a/. Pentru fiecare ofiţer român sau german, mort în urma exploziei vor 
fi executaţi 200 de comunişti; 

Pentru fiecare soldat mort câte 100 de comunişti. 

Execuţiile vor avea loc în cursul zilei de astăzi. 

b/. Toţi comuniştii din Odessa vor fi luaţi ca ostatici, de asemenea, câte 
un membru de fiecare familie evreiască. 

Li se va aduce la cunoştinţă că, la un al doilea act asemănător vor fi 
executaţi cu toții. 

c/. Măsurile luate vor fi date publicității şi afişate în Odessa şi împre- 
jurimi chiar în cursul zile de azi”. 

Execuţiile ordonate nu s-au limitat doar la cei aproximativ 5000 de 
evrei amintiţi anterior. La 24 octombrie 1941, comandamentul militar român din 
Odessa a primit ordinul telegrafic nr. 563 al cabinetului militar al mareşalului 
Antonescu, ce extindea amploarea represaliilor împotriva populaţiei evreieşti. În 
acest sens, ordinul prevedea următoarele: 


„Către Generalul Macici. 

Ca represalii dl. Mareşal Antonescu ordonă: 

1. executarea tuturor evreilor din Basarabia refugiați la Odessa. 

2. toţi indivizii care intră în prevederile ordinului no. 3161 (302.858) 
din 23 octombrie 1941, încă executaţi şi alții ce mai pot fi adăugaţi, vor fi băgați 
într-o clădire, în prealabil minată, şi care se va arunca în aer. Acestea se vor face 
în ziua înmormântării victimelor noastre. 

3. Acest ordin se va distruge după citirea lui. 

Semnat: col. Davidescu, şeful Cabinetului Militar”. 


Rezultatul acestui ordin a fost un asasinat în masă ce a avut loc la 24 
octombrie 1941. Aproximativ 22.000 de evrei (după alte surse numărul acestora 
s-a cifrat la 40.000 evrei”) au fost escortaţi de militari români aparținând 
Batalionului nr. 10 mitraliori din Divizia a 10-a Infanterie, conduşi de loco- 
tenent-colonelul Nicolae Deleanu şi locotenent-colonelul de jandarmi Mihail 
Niculescu (poreclit „Coca-călăul”*) — care îndeplinea funcţia de pretor al 
Comandamentului Militar Odessa — în apropierea Odessei, la Dalnic, unde 


1 ANIC, fond Preşedinţia Consiliului de Miniştri-Cabinetul Militar, dosar nr. 104/1941, f. 5-6. 
Ordinul Nr. 562 al Cabinetului Militar al Conducătorului Statului către Armata a 4-a, semnată 
Radu Davidescu; Vezi documentul nr. 131. 

2 Jean Ancel, Contribuţii la Istoria României. Problema evreiască 1933-1944, volumul II, partea 
întâi, p. 185. 

3 BMF, RH 31-I — Deutsche Heeresmission in Rumänien- / v. 108. Abwehrstelle Rumänien Nr. 
11035/41 g. Leiter. Bericht vom 04.11.1941 über Wahrnehmungen in Odessa, gez. Rodler. 

4 Sergiu Nazaria, Holocaust: File din istorie: (pe teritoriul Moldovei şi în regiunile limitrofe ale 
Ucrainei în anii ocupației fasciste, 1941-1944), p. 162. 

evreii au fost înghesuiți în 4 magazii. Aceste magazii au fost mai întâi mitra- 
liate, iar ulterior incendiate pe rând cu excepția ultimei magazii care a fost mi- 
nată şi aruncată în aer la aceaşi oră la care explodase clădirea comandamentului 
militar, adică ora 17.45. În cursul acestui masacru s-au înregistrat scene cutre- 
murătoare. Un martor ocular al asasinatului în masă a relatat ulterior urmă- 
toarele: „Au fost masaţi până la refuz în patru magazii care au fost apoi nimicite 
pe rând, cu foc de mitraliere, puşcă, stropite cu benzină şi incendiate, cu 
excepția ultimei magazii care a fost dinamitată. Vacarmul şi scenele înfiorătoare 
ce au avut loc depăşesc puterea de evocare: femei cu părul în flăcări, oameni 
răniți şi aprinşi de vii, ieşeau prin acoperişul sau spărturile magaziilor incen- 
diate, căutând înnebuniţi o scăpare. De jur împrejur însă îi tintea arma ostașilor 
care aveau ordinul de a nu scăpa niciun civil. Grozăvia sinistrului era aşa de 
puternică încât tulburase adânc pe toţi cei de față, soldați şi comandanți. Într-o 
stare sufletească în care rațiunea era gonită şi înăbuşită de instinct, oamenii con- 
firmau misiunile primite, le executau febril sau se ascundeau, retrăgându-se 
deoparte, după cum, probabil, era firea fiecăruia. Astfel unii soldaţi trăgeau 
încruntați, calm, alţii se închinau şi trăgeau iar arma le tremura în mână, alții 
trăgeau aiurea, alţii chiar evitau să tragă. [...] Cei dinăuntrul magaziilor, îngro- 
ziți de chinurile morții, încercau să evadeze sau se ridicau pe geamuri în mijlo- 
cul flăcărilor, implorând să fie împuşcaţi. Cei mai mulţi dintre ofițerii ce erau la 
fața locului erau impresionați la lacrimi de ceea ce erau nevoiţi să facă şi unii 
dintre ei abandonau poziţia, eschivându-se sau chiar ascunzându-se printre alți 
soldaţi fără misiune”. Credem că orice comentariu la această relatare este de 
prisos. 

Referitor la autorii masacrului, în primii ani postbelici aceştia au fost în 
marea lor majoritate judecaţi şi condamnaţi, unii la pedeapsa capitală, alții la 
închisoare. Deşi în cadrul procesului intentat în 1946, mareşalul Ion Antonescu 
a negat vehement implicarea sa în masacrul evreilor din Odessa, în lumina 
izvoarelor arhivistice existente responsabilitatea sa nu poate fi contestată şi cu 
atât mai puţin negată. În afara documentelor de arhivă citate de noi anterior, 
care atestă într-o manieră neechivocă responsabilitatea mareşalului Antonescu 
pentru evenimentele consumate în Odessa în octombrie 1941, există şi alte surse 
care demonstrează faptul că implicarea mareşalului nu s-a limitat doar la emi- 
terea ordinelor de represalii, ci, mai mult, el a insistat în mod deosebit asupra 
executării stricte a dispoziţiilor sale. De exemplu, represaliile ordonate la 
Odessa au constituit unul dintre punctele discutate cu guvernatorul Transnistriei, 
profesorul Gheorghe Alexianu, în cadrul Consiliului de Miniştri din 13 


1 Jean Ancel (ed.), Documents Concerning the Fate of Romanian Jewry During the Holocaust. 
Volume VI War Crimes Trials, New York, 1986, documentul nr. 26, pp. 281-282. (In 
continuare se va cita Ancel, DCFRJH, volumul VI.) 

noiembrie 1941. Dialogul este extrem de relevant şi considerăm că merită a fi 
citat în extenso: 

„Dl. Mareşal Ion Antonescu: Cu evreii de la Odessa, ceea ce s-a 
întâmplat, s-a întâmplat; de acum înainte să se pună regulă. Represiunea de la 
Odessa a fost destul de severă? 

DI. Prof. Gh. Alexianu: A fost, domnule mareşal. 

DI. Mareşal Ion Antonescu: Ce înţelegi prin «destul de severă»? 
Dumneavoastră sunteți cam miloşi cu alții, nu cu neamul românesc. 

DI. Prof. Gh. Alexianu: A fost foarte severă, domnule mareşal. 

DI. Mareşal Ion Antonescu: Am spus să se împuşte câte 200 de evrei 
pentru fiecare mort şi 100 evrei pentru fiecare rănit. S-a făcut aşa? 

DI. Prof. Gh. Alexianu: Au fost şi împuşcaţi şi spânzurați pe străzile 
Odessei. 

DI. Mareşal Ion Antonescu: Să faceţi aşa, pentru că eu răspund în fața 
tării şi a istoriei. Să vină evreii din America să mă tragă la răspundere !”!. 

Ulterior, cea mai mare parte a evreilor care au supravieţuit în Odessa 
evenimentelor relatate, a fost internată în satul Slobodca — sat desemnat de 
Armata 4-a drept ghetou, doar o mică parte întorcându-se în oraş. Condiţiile de 
trai din ghetou erau extrem de grele: „Era lipsă de case. Lumea se înghesuia pe 
străzi. Bolnavii gemeau şi se prăbuşeau în zăpadă. Românii îi călcau pe cei 
căzuţi sub copitele cailor. Plângeau copiii care îngheţau. Se auzeau strigăte de 
groază şi se cerea îndurare. Spre seara acestei prime zile, trupuri de oameni 
degeraţi zăceau pe străzi. Se auzeau țipetele celor goniți din Odessa în lagărele 
morții. Slobodca se transformase într-o cursă gigantică şi n-aveai unde să te 
ascunzi. Peste tot erau jandarmi şi poliţişti români”. Guvernatorul Transnistriei, 
profesorul Gheorghe Alexianu, a vizitat ghetoul între 3-5 noiembrie 1941. 
Impresionat de cele constatate şi îngrijorat de posibilitatea izbucnirii unor 
epidemii. Alexianu a hotărât să permită femeilor, copiilor şi bătrânilor să revină 
la casele lor, urmând ca bărbaţii între 18-50 de ani să fie transferați în 
închisoarea orășenească’. Soarta evreilor din Odessa avea să fie decisă în 
decembrie 1941. În urma raportului adresat la 11 decembrie 1941 de guverna- 
torul Gheorghe Alexianu mareşalului Antonescu cu privire la situația din 
Transnistria şi Odessa, în care propunea rezolvarea „radicală” a problemei 


1 Cf. Arhivele Naţionale ale României, Sfenogramele şedinţelor Consiliului de Miniştri. 
Guvernarea Antonescu, volumul V (octombrie 1941l-ianuarie 1942), alcătuit de Marcel- 
Dumitru Ciucă şi Maria Ignat, Bucureşti, 2001, p. 120. Stenograma şedinţei Consiliului de 
Miniştri din 13.11.1941. 

2 Jean Ancel, Contribuţii la Istoria României. Problema evreiască 1933-1944, volumul II, partea 
întâi, p. 195.. 

3 Ibidem, pp. 195-196. 

evreieşti prin deportarea totală a evreilor din Transnistria şi Odessa!, Consiliul 
de Miniştri din 16 decembrie 1941 a înscris pe ordinea de zi inclusiv această 
chestiune. Conducătorul statului — influențat în bună măsură de rapoartele 
alarmiste ale SSI, Sigurantei şi Secţiei a II-a din cadrul Marelui Stat Major cu 
privire la pretinsul „pericol” reprezentat de prezenţa evreilor în cazul unei even- 
tuale debarcări sovietice fie în Odessa, fie în regiunile învecinate” — a 
comunicat celor prezenţi decizia sa de a deporta evreii din Odessa. Întrucât 
dialogul dintre mareşalul Antonescu şi guvernatorul Alexianu este definitoriu 
pentru concepțiile antisemite ale Conducătorului statului, precum şi pentru 
cruzimea manifestată faţă de evrei în anumite situații, îl vom reda în întregime: 

„Mareşal I. Antonescu: Pe jidanii din Odessa te rog să-i scoţi imediat 
din oraş, pentru că din cauza rezistenței Sevastopolului ne putem aştepta chiar la 
o debarcare la Odessa. Eu credeam că Sevastopolul va cădea mult mai curând. 
Astăzi însă, datorită faptului că flota rusească are posibilitatea să utilizeze 
Sevastopolul, poate să ne facă o surpriză dezagreabilă. 

Gh.Alexianu: Le-am dat termen ca să-şi lichideze totul şi v-aş ruga 
să-mi daţi un vas. 

Mareşal I. Antonescu: Ca să-i dai la fund. 

Gh. Alexianu: Ca să-i duc la Oceacov. 

Mareşal I. Antonescu: Ştii că am mai pierdut un vas, «Cavarnay». Mie 
nu-mi e de jidani, ci de vas. [...] 

Mareşal I. Antonescu: [...] În privinţa jidanilor, în cât timp putem 
rezolva problema? Câţi jidani ai la Odessa? 

Gh. Alexianu: Aproape o sută de mii. Am hotărât să-i duc la cazarma 
Marinei, dar acolo n-am ce le da de mâncare şi nu încap decât 10.000, iar dacă 
se duc prin sate, mai contaminează şi satele cu tifos exantematic. 10.000 să-i 
duc la Alexandrovska, iar restul pe malul Bugului sau să-i trecem chiar peste 
Bug. Dar germanii refuză să-i primească. 

Mareşal I. Antonescu: Această chestiune se tratează la Berlin. Germa- 
nii vor să-i ducă pe toți jidanii din Europa în Rusia şi să-i aşeze într-o anumită 
regiune. Dar până la execuţiune este timp. Ce facem în acest timp cu ei? Aştep- 
tăm ce se decide la Berlin? Aşteptăm o deciziune care ne priveşte pe noi? 
Trebuie să-i punem în siguranță. Bagă-i în catacombe, bagă-i în Marea 
Neagră, dar scoate-i din Odessa. Nu vreau să ştiu nimic. Poate să moară o 
sută, poate să moară o mie, poate să moară toți, dar nu vreau să moară niciun 
funcționar sau ofiţer român. Mă tem până aduc alte trupe acolo. Trupele care le 
avem la Odessa nu sunt suficiente dacă se întâmplă o debarcare. Nu ştiu dacă 


1 Ibidem, pp. 211-213. 
2 Vezi pe larg în acest sens în Ibidem, pp. 206-211. 

vine sau nu o debarcare, dar trebuie să fiu prevăzător şi să-mi iau toate precau- 
țiunile. 

Deci să-mi scoţi jidanii din Odessa. Mie îmi este teamă să nu se 
producă o catastrofă, din cauza acestor jidani, în cazul unei debarcări ruseşti la 
Odessa sau în regiunea învecinată. 

Dacă cumva ar debarca ruşii, ei n-au să vină acolo cu zece milioane de 
oameni, dar până când să-i dăm înapoi şi să-i aruncăm în mare, vor fi lupte. Or, 
luptele acestea nu pot să le duc eu, amestecat cu evreii, mai ales când nici nu pot 
să ştiu unde ar putea să fie punctele lor de debarcare. Până să ajung acolo, s-ar 
face ravagii. Şi ce învălmăşeală s-ar produce, dacă s-ar mai amesteca şi evreii în 
aceste lupte. Eu nu vreau astfel de lucruri; vreau lucru clar. A-i ţine acolo este 
o crimă. Nu vreau să-mi pătez activitatea mea cu această lipsă de prevedere 
(s.n.-0.T.).. 

Aplicarea deciziei Consiliului de Miniştri de a deporta evreii din 
Odessa, începând cu luna ianuarie 1942, a fost influenţată în opinia noastră 
inclusiv de evenimentele militare desfăşurate pe frontul din Crimeea în ultimele 
zile ale anului 1941. Alarmat probabil de debarcarea trupelor sovietice în 
peninsula Kerci (26 decembrie 19417) şi de posibilitatea executării unei ope- 
rațiuni similare în Odessa, mareşalul Ion Antonescu a decis să transpună în 
practică imediat deportarea populaţiei evreieşti din Odessa. La 28 decembrie 
1941, subşeful Marelui Stat Majot, generalul Nicolae Tătăranu, a transmis 
Armatei a 3-a române următorul ordin: 

„Preşedinţia Consiliului de Miniştri comunică cu Nr. 326. 

Domnul Mareşal Antonescu a dispus ca toţi jidanii din Odessa să fie 
scoşi imediat deoarece din cauza rezistenței SEVASTOPOLULUI şi a insufi- 
cienţei forțelor ce se găsesc acolo, ne-am putea aştepta la o surpriză 
dezagreabilă. 

S-ar putea ca din cauza acestor jidani să se producă o catastrofă, în 
cazul unei debarcări ruseşti la Odessa sau în regiunea învecinată. 

Domnul Mareşal Antonescu a spus: «a-i ţine acolo este o crimă. Nu 
vreau să-mi pătez activitatea mea cu această lipsă de prevedere». 

Rog luaţi imediat legătura cu Guvernământul Transnistriei aducându-i 
la cunoştinţă cele arătate mai sus şi colaboraţi pentru imediata executare a 
ordinului Domnului Mareşal. 

Raportaţi măsurile luate. 


1 Cf. Arhivele Naţionale ale României, Stenogramele şedinţelor Consiliului de Miniştri. 
Guvernarea Antonescu, volumul V (octombrie 1941-ianuarie 1942), p. 462-463. Stenograma 
şedinţei Consiliului de Miniştri din 16.12.1941-dimineaţa. 

2 ANIC, colecţia Microfilme SUA, rola 141, Armeeoberkommando 11. Kriegstagebuch nr. 1- 
AOK 11, Abt. Ia, c. 7929492-7929498. Eintragung vom 26.12.1941. 

Confirmaţi primirea”. 

Ca urmare a ordinului primit, la începutul anului 1942 Guvernământul 
civil al Transnistriei a elaborat ordonanța nr. 35, ce a constituit fundamentul 
juridic al acţiunii de deportare al evreilor din municipiul Odessa şi împrejurimi. 
Ordonanţa prevedea în esenţă: 1) deportarea şi plasarea evreilor în „regiunea de 
Nord a județului Oceacov şi susul judeţului Berezovea”, în localități ce urmau a 
fi stabilite de către autorităţile administrative; 2) obligaţia evreilor de a-şi 
lichida avutul prin intermediul birourilor instituite în acest scop în cadrul 
circumscripțiilor polițienești; 3) scoaterea la vânzare a bunurilor rămase de la 
evrei, acestea urmând să fie vândute prin licitaţii publice, iar sumele astfel 
încasate returnate evreilor; 4) acordarea pentru evreii deportați a dreptului de 
a-şi lua cu ei îmbrăcăminte, hrană şi articole de gospodărie, ei urmând „a trăi pe 
cont propriu”; 5) fixarea zilei de 10 ianuarie 1942 ca dată de începere a depor- 
tărilor”. Modalitatea aplicării prevederilor ordonanţei nr. 35 a fost stabilită în 
cadrul documentului intitulat „Instrucţiuni pentru evacuarea populaţiei evreieşti 
din municipiul Odessa şi împrejurimi”. Astfel, în Odessa lua ființă un aşa-numit 
„birou central de evacuare”, format din prefectul judeţului Odessa-în calitate de 
preşedinte, primul procuror al Tribunalului Militar Odessa, prefectul Poliţiei 
Odessa, un ofiţer superior în calitate de delegat al Comandamentului Militar 
Odessa şi primarul municipiului. Sarcina acestui birou central consta în coordo- 
narea şi supravegherea activității autorităţilor şi instituțiilor implicate în 
planificarea şi executarea deportărilor”. 

În şedinţa din 5 ianuarie 1942 comisia de evacuare a decis, în unani- 
mitate, ca în vederea asigurării reuşitei acțiunii de deportare „evreii să fie mai 
întâi obligaţi a intra în ghetou, unde să li se facă percheziționarea şi evaluarea 
bunurilor” urmând ca ulterior să fie transportaţi în regiunile de plasare“. În 10 
ianuarie 1942 comandantul garnizoanei Odessa, generalul Tiberiu Petrescu, a 
dat publicităţii Ordonanţa nr. 7 ce stipula — sub amenințarea pedepsei cu 
moartea — internarea în termen de 48 de ore, în ghetoul din cartierul Slobodca a 


1 AMR, fond 25-Armata a 3-a, dosar, nr. 452, f. 2. Telegrama nr. 29.709 a Marelui Stat Major 
din 28.12.1941; Vezi documentul nr. 164. 

2 AMR, fond 25-Armata a 3-a, dosar, nr. 452, f. 8. Ordonanţa nr. 35 al guvernatorului 
Transnistriei; Jean Ancel, Contribuţii la Istoria României. Problema evreiască 1933-1944, 
volumul II, partea întâi, pp. 216-217; Vezi documentul nr. 167. 

3 AMR, fond 25-Armata a 3-a, dosar, nr. 452, f. 9-11. Instrucţiuni pentru evacuarea populaţiei 
evreieşti din municipiul Odessa şi împrejurimi; Jean Ancel, Contribuţii la Istoria României. 
Problema evreiască 1933-1944, volumul II, partea întâi, p. 217; Vezi documentul nr. 167. 

4 AMR, fond 25-Armata a 3-a, dosar, nr. 452, f. 29-31. Proces-verbal nr. 1 din 05.01.1942; Jean 
Ancel, Contribuţii la Istoria României. Problema evreiască 1933-1944, volumul II, partea 
întâi, p. 221. 

întregii populaţii evreieşti”. Deportarea evreilor din Odessa a început cu două 
zile întârziere față de termenul prevăzut, respectiv 12 ianuarie 1942 şi a 
continuat, cu anumite întreruperi provocate de vremea nefavorabilă (ger, zăpada 
abundentă), de lipsa cărbunilor, etc, până în martie 19427. Potrivit unui raport 
înaintat la data de 1 martie 1942 Președinției Consiliului de Miniştri de către 
comandantul Corpului 2 Armată, generalul Nicolae Dăscălescu, în intervalul de 
timp 10 ianuarie-28 februarie 1942 fuseseră deportaţi din Odessa în lagărele din 
judeţul Berezovca un număr de 31.873 evrei (bărbaţi, femei şi copii). La aceeaşi 
dată în Odessa se mai aflau: 1) în ghetou 113 evrei, dintre cei sustraşi de la 
deportare şi descoperiţi ulterior de autorități; 2) în închisoarea centrală 1197 
evrei, în marea lor majoritate bărbați între 18-50 ani, membri ai partidului 
comunist. Aceştia urmau să fie deportaţi în 3 martie 1942 în lagărul de la 
Vapniarka; 3) în închisoarea prefecturii judeţului aproximativ 10 evrei, ce 
săvârşiseră diverse infracţiuni minore; 4) în spitalul oraşului un număr de 1032 
evrei (bărbați, femei şi copii), care fiind bolnavi în momentul deportărilor au 
fost reținuți. Evreii menționați la punctele 1 şi 4 urmau să fie deportaţi, de 
asemenea, în lagărele din judeţul Berezovca în momentul refacerii liniei de cale 
ferată Odessa-Berezovca. În total, numărul evreilor deportaţi sau în curs de 
deportare se cifra la 35.025. În afară de aceştia, în oraşul Odessa şi împrejurimi 
mai rămâneau evrei sustraşi deportării prin însuşirea de acte false, sau ascunşi în 
diverse locuri, al căror număr era apreciat de autorităţi la câteva mii’. În 
concluzie, putem afirma că perioada cuprinsă între 17 octombrie 1941-începutul 
lunii martie 1942 — moment ce a marcat încheierea în linii mari a deportărilor — 
pentru populaţia evreiască din Odessa a fost sinonimă cu instituirea unui regim 
de teroare şi exterminare, în urma căruia şi-au pierdut viaţa între 25.000-40.000 
de evrei şi au fost deportați aproximativ 35.000 de evrei. 


Munca obligatorie 


Munca obligatorie prestată de evrei în timpul regimului antonescian 
constituie un capitol aparte în cadrul Holocaustului din România. Spre deose- 
bire de alte teme referitoare la persecuția populației evreieşti din România în 


1 AMR, fond 25-Armata a 3-a, dosar, nr. 452, f. 32-33. Ordonanţa nr. 7 din 10.01.1942 a 
Comandamentului M.U. Radu şi Garnizoana Odessa; Jean Ancel, Contribuţii la Istoria 
României. Problema evreiască 1933-1944, volumul II, partea întâi, p. 222. 

2 Vezi pe larg în Jean Ancel, Contribuţii la Istoria României. Problema evreiască 1933-1944, 
volumul II, partea întâi, p. 223 şi următoarele. 

3 AMR, fond 1675-Comandamentul Militar Odessa, dosar nr. 166, f. 258-260. Raportul nr. 
31.338 din 01.03.1942 a Corpului 2 Armată către Preşedinţia Consiliului de Miniştri; Vezi 
documentul nr. 216. 

perioada celui de-al doilea război mondial, precum legislaţia antisemită, 
măsurile de deportare, ghetoizare şi exterminare adoptate şi transpuse în 
practică de regimul politic patronat de mareşalul Ion Antonescu în anii 1941- 
1944, prezentarea muncii obligatorii prestate de evrei s-a bucurat de un interes 
relativ scăzut din partea istoricilor, contribuţiile istoriografice referitoare la 
acest subiect fiind insignifiante din punct de vedere cantitativ!. O posibilă 
explicaţie pentru acest neajuns ar putea fi reprezentată de absenţa cercetărilor în 
arhivele militare române, dat fiind faptul că, aşa cum relevă inclusiv docu- 
mentele incluse în prezentul volum, munca obligatorie a evreilor din România a 
fost organizată şi coordonată în bună măsură pe baza actelor normative, 
ordinelor şi dispoziţiilor emise de mareşalul lon Antonescu, Marele Stat Major 
ori Ministerul de Interne. În acest sens primul act normativ a fost promulgat în 
decembrie 1940, în perioada guvernării național-legionare. Dacă în privința 
executării serviciului militar evreii au beneficiat până la 5 decembrie 1940 de 
drepturi egale cu ceilalți cetățeni ai ţării, situația avea să se schimbe radical în 
urma publicării decretului-lege nr. 3984 referitor la statutul militar al evreilor. 
Astfel, potrivit prevederilor acestui decret, evreii erau excluşi de la exe- 
cutarea serviciului militar, fiind nevoiţi în schimb să plătească taxe militare şi să 
presteze munca de folos obştesc în beneficiul Ministerului Apărării Naţionale 
sau al altor instituții de stat, potrivit normelor stabilite de către Ministerul 
Apărării Naţionale. Ca urmare a apariției acestui decret-lege toți evreii au fost 
şterşi din controalele armatei şi au fost vărsaţi Cercurilor de Recrutare pentru a 
fi înscrişi într-un „registru special de control al evreilor” ?. La 21 Ianuarie 1941 
apărea decretul-lege nr. 132 „Asupra taxelor militare datorate de evrei”, ce 
stabilea mecanismul de aplicare a taxelor militare în cazul evreilor „ale căror 
obligaţiuni premilitare şi militare se transformă în obligaţiuni fiscale şi 
obligaţiuni de muncă”. Primele 6 articole ale acestui act normativ se refereau la 
categoriile de evrei care urmau să plătească taxele militare şi cuantumul 
acestora, în timp ce articolul 7 prevedea că „taxele militare fixe şi proporționale 
se stabilesc anual pe baza comunicărilor Cercurilor de Recrutare, a decla- 
rațiunilor făcute de imposabili şi obligaţi solidar şi a constatărilor organelor 
fiscale”. De asemenea, potrivit articolului 8, Cercurile de Recrutare şi Inspecto- 
ratul de Pregătire Premilitară aveau obligaţia de a comunica Administraţiilor de 
Constatare — prin tablouri nominale — extrase din tabelele de recensământ şi din 
registrele speciale de evidență şi control, împreună cu toate datele necesare 


1 Vezi în acest sens Jean Ancel, Contribuţii la Istoria României. Problema evreiască 1933-1944, 
volumul II, partea a doua, p. 314 şi următoarele; Dennis Deletant, Aliatul uitat al lui Hitler, p. 
121-126. 

2 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

identificării, tuturor persoanelor supuse taxelor militare'. Aşa cum recunoșteau 
inclusiv diverse eşaloane militare, schimbarea modalității de prestare a obliga- 
țiilor militare de către evrei a găsit total nepregătite forurile superioare. În acest 
sens este suficient să amintim faptul că prevederile referitoare la întocmirea 
registrelor de evidenţă ale evreilor nu au fost respectate decât parțial, întrucât 
Ministerul Apărării Naţionale şi Marele Stat Major nu au pus la dispoziție 
imprimatele necesare, ceea ce avea să producă în scurt timp o stare de haos în 
privința evidenţei şi controlulul muncii prestate de evrei”. 

În fine, la 7 luni de la promulgarea decretului-lege nr. 3984, mai precis 
la 14 iulie 1941 era publicat în Monitorul Oficial decretul-lege nr. 2030- 
regulamentul statutului militar al evreilor ce dezvolta şi completa conţinutul 
actului normativ din 5 decembrie 1940.. Astfel, potrivit prevederilor regula- 
mentului evreii cu vârsta cuprinsă între 18-50 ani trebuiau să presteze munca de 
folos obştesc individual, în grup sau în detaşamente, fie pentru nevoile armatei 
ori ale altor instituții publice. Evreii mobilizați puteau fi întrebuinţaţi doar de 
solicitările primite în acest sens inclusiv de la alte instituții. Durata utilizării 
evreilor la munci era fixată la 60 de zile pe an pentru evreii cu vârsta cuprinsă 
între 18-21 ani, 180 de zile pe an pentru cei între 21-24 ani, 120 de zile pe an 
pentru cei între 24 şi 26 ani, 90 de zile pe an pentru cei între 26 şi 41 de ani şi 
60 de zile pe an pentru cei între 41 şi 50 de ani, dar pe timp de război durata 
prestării muncii era nelimitată „potrivit nevoilor generale ale statului”. Evreii 
mobilizați urmau să execute munca de folos obştesc în localitatea unde domi- 
ciliau, având dreptul de a lua masa şi a dormi în familie, fie în alte regiuni ale 
țării, în acest din urmă caz ei fiind constituiți în detaşamente aflate în subordinea 
armatei. În ce priveşte hrana, întreţinerea şi solda, evreii mobilizați beneficiau 
de drepturi similare cu cele ale trupei, în natură sau în bani, în funcţie de folo- 
sirea lor de către Armată sau de alte instituţii publice. Excepţia era reprezentată 
de medicii, farmaciştii, veterinarii, inginerii, arhitecţii sau alți specialişti evrei, 
ce urmau să fie retribuiți în conformitate cu prevederile deciziei ministeriale nr. 
23.325 din 27 ianuarie 19415. De asemenea, regulamentul statutului militar al 
evreilor acorda anumite facilități evreilor foşti ofițeri, subofițeri, maiştri, 
submaiştri, gagişti activi şi de rezervă, aceştia urmând a fi întrebuințaţi „în 
servicii potrivite aptitudinilor sau pregătirii lor, ţinându-se seama de gradul avut 


1 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

2 AMR, fond 5416-Marele Stat Major, Secția I-a Organizare-Mobilizare, dosar nr. 2942, f. 65- 
93; Vezi documentul nr. 274. 

3 Monitorul Oficial, partea I, nr. 37 din 13.02.1941. Decizia Ministerială Nr. 23.325 din 
27.01.1941 a Ministerului Apărării Naţionale privitoare la normele pentru rechiziționarea şi 
întrebuințarea medicilor, farmaciştilor şi inginerilor evrei. 

în armată, de studiile ce posedă şi de poziţiunea lor socială” . Odată cu crearea 
cadrului legislativ, Conducătorul Statului, Marele Stat Major şi Ministerul de 
Interne au emis începând cu vara anului 1941 o serie de ordine şi dispoziţii cu 
privire la munca de folos obştesc — devenită în iulie 1942 în mod oficial muncă 
obligatorie” — prestată de evrei. 

Încă în 18 iulie 1941, prin intermediul ordinului nr. 5811, generalul Ion 
Antonescu a dispus formal ca evreii ce urmau să fie internaţi în lagărele de 
muncă şi prizonierii să fie întrebuințați la muncă grea. Ordinul specifica într-o 
manieră neechivocă faptul că în cazul evadărilor „se împuşcă unul din zece” iar 
cei care „nu muncesc cum trebuie să nu li se dea de mâncare” şi nici să nu fie 
lăsaţi să-şi cumpere”. La data de 2 august 1941, Conducătorul statului a transmis 
prin Marele Cartier General ordinul nr. 207 prin care se dispunea întrebuințarea 
în mod activ a tuturor evreilor din ţară în cadrul muncii de folos obştesc”. În 
consecință, o zi mai târziu, 3 august 1941, Ministerul de Interne a dispus strân- 
gerea şi trimiterea imediată a evreilor de pe teritoriul întregii țări la munca de 
folos obştesc, iar prin aplicarea acestei dispozițiuni au fost trimişi la muncă 
11.124 evrei din provincie, respectiv 5876 evrei din capitală. Această situaţie avea 
să reprezinte doar un scurt interimat, întrucât la 6 August 1941 — în urma con- 
ferinţei desfăşurate la Ministerul de Interne — organizarea şi coordonarea muncii 
de folos obştesc a evreilor a trecut în sarcina Marelui Stat Major”. În acest scop 
Marele Stat Major a emis la 8 august 1941 instrucţiunile nr. 31.200 cu privire la 
modalitatea de aplicare a prevederilor regulamentului statutului militar al evreilor. 
Instrucţinile prevedeau mobilizarea pentru munca de folos obştesc — cu prioritate 
— a evreilor „fără ocupaţiune precisă şi care colindă pe străzi sau pierd timpul 
prin cluburi şi cafenele, etc.”, fiind scutiţi în schimb evreii supuşi străini, evreii 
rechiziționați pentru lucru la întreprinderile prevăzute în planul de mobilizare a 
teritoriului întocmit de Marele Stat Major, evreii angajaţi înainte de 21 iunie 
1941 în întreprinderile ce executau comenzi ale armatei sau ale altor autorități 
de stat, evreii care lucrau în întreprinderile supuse românizării şi care nu puteau 
fi înlocuiţi de etnici români precum şi cei indispensabili funcţionării acestor 


1 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

2 Prin Decretul-Lege Nr. 2068 din 20.07.1942, în toată legislaţia antisemită termenul de „muncă 
de folos obştesc” a fost înlocuit cu termenul „muncă obligatorie”. Monitorul Oficial, partea I, 
nr. 167 din 21.07.1942. 

3 ANIC, fond Ministerul de Interne, dosar nr. 133/1941, f. 9; Copie în United States Holocaust 
Memorial Museum Washington, RG-25.002M, rola nr. 15 (În continuare se va cita USHMM); 
Vezi documentul nr. 48. 

4 AMR, fond 5416-Marele Stat Major, Secţia I-a Organizare-Mobilizare, dosar nr. 1978, f. 193 + 
verso, 195-228; Vezi documentul nr. 143. 

5 AMR, fond 5416-Marele Stat Major, Secţia I-a Organizare-Mobilizare, dosar nr. 1978, f. 193 - 
verso, 195-228; Vezi documentul nr. 143. 

întreprinderi, respectiv evreii necesari activității instituțiilor financiare pe care 
Banca Naţională le considera importante. Chiar dacă instrucţiunile au avut 
menirea de a reglementa într-o oarecare măsură modalitatea organizării muncii de 
folos obştesc a evreilor, totuşi acestea nu au putut preveni abuzurile, întrucât 
decizia privitoare la evreii exceptați de la prestarea muncii de folos obştesc 
revenea Marelui Stat Major, Comandamentelor Teritoriale, Cercurilor de 
Recrutare şi unei comisii judeţene formată din delegați ai Camerei de Comerţ, 
Ministerului Economiei Naţionale şi a Băncii Naţionale', fapt ce a dus la 
comercializarea pe scară largă — în schimbul unor sume de bani considerabile — a 
aprobărilor şi recomandărilor de mobilizare pe loc, reale sau fictive. Pe baza 
acestor instrucţiuni, Marele Stat Major a întrebuințat evreii în perioada 6 august 
1941-1 ianuarie 1942 la munca de folos obştesc în detaşamente formate din 
500-2000 evrei, pentru nevoile armatei, C.F.R. şi ale altor instituţii de stat. La 
data de 1 octombrie 1941 Marele Stat Major avea în evidență un număr de 
84.042 evrei cu vârsta cuprinsă între 18-50 de ani, apți pentru serviciul militar, 
din care la acea dată 47.345 evrei erau utilizaţi la munca de folos obştesc, 
24.764 evrei erau scutiți sau aveau situația neclară, în timp ce un număr de 
11.933 evrei erau încă disponibili (în majoritate intelectuali). 

În 15 noiembrie 1941 a fost promulgat decretul-lege nr. 3205 pentru 
înființarea şi organizarea în cadrul Ministerului Muncii a „Inspectoratului 
General al Taberelor şi Coloanelor de Muncă Obligatorie de folos obştesc”, care 
a preluat de la Marele Stat Major — începând cu data de 1 ianuarie 1942 — a 
următoarele atribuții: înființarea, organizarea, încadrarea, conducerea şi con- 
trolul taberelor de muncă; repartiţia evreilor la muncă; stabilirea programului de 
muncă al taberelor, de comun acord cu departamentele interesate, în timp ce în 
responsabilitatea Marelui Stat Major a rămas doar elaborarea şi emiterea de 
directive către Inspectorat cu privire la modalitatea de utilizare a evreilor, res- 
pectiv exercitarea controlului asupra muncii de folos obştesc a evreilor”. Dat 
fiind faptul că în viziunea autorităților în cursul anului 1941 un mare număr de 
evrei s-a sustras de la obligația prestării muncii de folos obştesc, în perioada 15 
martie-30 mai 1942 a funcţionat pe lângă Inspectoratul Taberelor şi Coloanelor 
de Muncă o Comisie Centrală de Revizuire — condusă de împuternicitul guver- 
nului pentru reglementarea regimului evreiesc, Radu Lecca, şi formată din 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2942, f. 116- 
121; fond 950-Cabinetul Ministrului, dosar nr. 782, f. 426-427, fond 5423-Marele Stat Major, 
Secţia a 7-a Teritorială, dosar nr. 183, f. 391-392; Vezi documentul nr. 72. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 2368, f. 429; 
Vezi documentul nr. 136. 

3 Monitorul Oficial, partea I, nr. 272 din 15.11.1941. Decretul-Lege Nr. 3205 din 14.11.1941, 
pentru înființarea şi organizarea Inspectoratului General al Taberelor şi Coloanelor de Muncă 
Obligatorie de folos obştesc. 

reprezentanţi ai Marelui Stat Major şi a altor ministere — ce a luat în discuţie şi a 
revizuit situația tuturor evreilor de ambele sexe, liber profesionişti, a celor 
utilizați în întreprinderile civile sau comerciale, aparținând persoanelor fizice 
sau juridice, cât şi a celor aflați în instituţii, asociații, fundaţii sau stabilimente 
de altă natură. În urma acestei revizuiri au fost stabilite persoanele ce urmau să 
rămână în cadrul instituțiilor şi categoriilor enumerate anterior, în timp ce 
ceilelți evrei au fost declarați disponibili pentru efectuarea muncii de folos 
obştesc!. În pofida măsurilor adoptate, Inspectoratul Taberelor şi Coloanelor de 
Muncă nu a fost în măsură să organizeze lagărele de muncă evreieşti într-o 
manieră mulțumitoare pentru forurile decizionale. În plus comisiile care au 
efectuat revizuirile au acționat într-o manieră arbitrară şi pripită, provocând o 
serie de abuzuri şi ilegalităţi”, ceea ce l-a determinat pe mareșalul Ion 
Antonescu să intervină în vederea „reglementării” situației. 

Prin urmare, la 21 aprilie 1942 Conducătorul Statului a trimis nota nr. 
5295/M, în care solicita Marelui Stat Major propuneri cu privire la utilizarea 
prin concentrare a evreilor cu vârsta cuprinsă între 20 şi 40 de ani. Nota în cauză 
cuprindea şi câteva „idei călăuzitoare” ale mareşalului, ce aveau să stea la baza 
propunerilor. Astfel, evreii urmau să fie organizați în detaşamente de lucru 
pentru căi ferate, construcții de şcoli şi primării, etc, încadraţi cu ofiţeri şi 
subofiţeri de rezervă. În ceea ce priveşte drepturile de hrană şi soldă, acestea 
erau identice cu cele ale trupei, urmând a fi achitate de autorităţile de stat ce 
utilizau aceste detaşamente. Evreii bolnavi şi intelectualii (titrați academici) 
scutiți de muncă urmau să plătească o taxă ce varia în funcţie de vârstă, mai 
mică pentru evreii cu vârsta cuprinsă între 20-30 de ani şi dublă față de 
categoria precedentă pentru cei cu vârsta cuprinsă între 30-40 de ani. Din „ideile 
călăuzitoare” enunțate de mareşal nu puteau lipsi, evident, sancțiunile. Evreii 
care se sustrăgeau (prin înşelăciuni, cumpărare, diverse intervenții, etc.) urmau 
să fie „trimişi în Transnistria — la muncă grea sau în ghetto — împreună cu 
românii care se vor preta la astfel de acțiuni”. 

În conformitate cu dispoziţiile primite, la 30 aprilie 1942 Marele Stat 
Major a înaintat concluziile şi propunerile sale referitoare la utilizarea evreilor 
la munca de folos obştesc. Plecând de la premisa că evreii excluşi de la presta- 
rea serviciului militar au „tras cele mai mari foloase întrucât nu şi-au pierdut 
viața, nu au rămas invalizi, nu au contractat boale, nu şi-au uzat nervii, în 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 307- 
309; fond 5416-Marele Stat Major, Secţia I-a Organizare-Mobilizare, dosar nr. 2942, f. 3-5; 
Vezi documentul nr. 264. 

2 Jean Ancel, Contribuţii la Istoria României. Problema evreiască 1933-1944, volumul II, partea 
a doua, p. 323. 

3 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 310- 
311; Vezi documentul nr. 238. 


45 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


schimb, şi-au continuat afacerile”, precum şi de la constatarea că munca exe- 
cutată de evrei în cursul anului 1941 nu a dat rezultatele scontate de autorități 
datorită vârstei înaintate a evreilor şi a faptului că aceştia nu erau obişnuiţi cu 
munca fizică, Marele Stat Major propunea încadrarea evreilor în 4 categorii: 
a) evreii cu vârsta cuprinsă între 20 şi 24 ani inclusiv, din contingentele 1940, 
1942, 1943 şi 1944 urmau să fie organizați în detaşamente de lucru permanente 
— sub comandă şi încadrare militară — şi să presteze munca de folos obştesc timp 
de 2 ani; b) evreii cu vârsta cuprinsă între 25 şi 40 ani inclusiv, aveau obligaţia 
de a presta munca de folos obştesc pe o durată mai lungă sau mai scurtă de 
timp, în funcţie de perioada concentrării cetăţenilor români din aceleaşi 
categorii de vârstă. Ei urmau de asemenea să fie încadraţi în detaşamente cu 
încadrare militară şi să presteze munca de folos obştesc, în funcţie de nevoi, în 
beneficiul armatei sau a altor instituţii de stat; c) evreii cu vârsta cuprinsă între 
41 şi 50 ani (vârsta corespunzătoare milițiilor), urmau să fie utilizaţi la munca 
de folos obştesc, pentru nevoile locale la diferite instituții, unități militare, 
prefecturi de judeţ, primării, spitale, ateliere, etc., pentru perioade mai lungi sau 
mai scurte de timp, în funcţie de durata concentrării cetăţenilor români din 
aceleaşi categorii de vârstă; d) evreii bolnavi şi intelectualii (titraţii academici), 
respectiv cei indispensabili funcționării unor instituţii şi întreprinderi de stat 
urmau să fie scutiți de munca de folos obştesc, în schimbul achitării unor taxe al 
căror cuantum varia de la 250 de lei pe zi (pentru cei cu vârsta cuprinsă între 20 
şi 30 de ani), 500 de lei pe zi (pentru cei cu vârsta cuprinsă între 31 şi 50 de ani 
inclusiv) pînă la 30% din salariu pentru evreii rămaşi în întreprinderi şi 
instituţii. Pe aceste propuneri mareșalul Ion Antonescu a pus următoarea 
rezoluție: „Chestiunea trebuie bine studiată şi pusă la punct. Marele Stat Major 
va pregăti în cele mai mici amănunte şi în măsura organizării va trece la 
execuţie”. În baza directivelor Conducătorului Statului şi a propunerilor din 30 
aprilie 1942, Marele Stat Major a organizat în mai-iunie 1942 un număr de 
aproximativ 20.000 de evrei în detaşamente de lucru formate din 500 evrei, ele 
fiind puse la dispoziția Direcţiei Generale a Drumurilor şi Direcţiei Superioare a 
Geniului (12.000), respectiv la dispoziţia C.F.R. (8.000). 

În paralel, Marele Stat Major a elaborat „Instrucţiunile Generale Nr. 
55.500 din 27 iunie 1942 privitoare la munca obligatorie a evreilor”, ce aveau 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 315- 
319; Vezi documentul nr. 241. 

2 Rezoluţia a fost comunicată cu ordinul nr. 5587/M din 07.05.1942. AMR, fond 5416-Marele 
Stat Major, Secţia I-a Organizare-Mobilizare, dosar nr. 2946, f. 307-309; fond 5416-Marele 
Stat Major, Secţia I-a Organizare-Mobilizare, dosar nr. 2942, f. 3-5; Vezi documentul nr. 264. 

3 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 307- 
309; fond 5416-Marele Stat Major, Secţia I-a Organizare-Mobilizare, dosar nr. 2942, f. 3-5; 
Vezi documentul nr. 264. 


46 


Studiu introductiv 


menirea de a aşeza pe noi baze munca obligatorie prestată de către evrei. Astfel 
evreii urmau să fie repartizaţi în funcție de vârstă, pregătire, meserii, etc, în 
detaşamente de lucru interne şi externe, să beneficieze de program de muncă de 
9 ore, precum şi de dreptul la hrană şi diurnă. Toate scutirile acordate de Marele 
Stat Major, de Comandamentele Teritoriale sau de Cercurile de Recrutare au 
fost anulate pe data de 1 iunie 1942, rămânând valabile doar cele eliberate de 
Comisia Centrală de Revizuire. Instrucţiunile din 27 iunie 1942 au acordat auto- 
rităților militare — în speță Marelui Stat Major şi organelor aflate în subordine — 
atribuţii sporite în privinţa controlului muncii obligatorii prestate de evrei, ele 
primind dreptul de a verifica situația evreilor scutiți de munca obligatorie şi de a 
anula scutirile în cazul în care acestea au fost obținute ilegal. Instrucţiunile au 
înăsprit inclusiv sancțiunile la adresa contravenienţilor, ele mergând de la 
pedepsele corporale aplicate pentru abateri de mică importanță (atitudine de 
delăsare în timpul muncii, indisciplina, etc) până la deportarea în Transnistria — 
împreună cu familia — a evreilor acuzați de abateri grave (sustragere de le 
muncă prin înşelăciune, cumpărare, neprezentare la chemări, relații intime cu 
româncele, etc)!. Instrucţiunile nr. 55.500 din 27 iunie 1942 nu au îmbunătățit 
situaţia, ci, dimpotrivă, au provocat noi suferinţe populaţiei evreieşti. Chiar şi 
prevederile pozitive precum trimiterea în detaşamentele de lucru exterioare doar 
a evreilor cu vârsta cuprinsă între 20-40 de ani nu au fost aplicate într-o manieră 
consecventă, întrucât — nu în puţine cazuri — evreii înstăriți au putut să se 
sustragă, îndeosebi de la munca în detaşamentele de lucru exterioare, în urma 
mituirii autorităților de la diferitele nivele decizionale. Au existat şi cazuri în 
care evreii mobilizați la detaşamentele de lucru locale au fost trimişi în 
Transnistria, ca de exemplu evreii din Bucureşti repartizați la muncă la 
velodrom şi care ulterior au fost trimişi la Balta”. 

În pofida revenirii muncii obligatorii a evreilor în sarcina Marelui Stat 
Major rezultatele au rămas în continuare sub aşteptările autorităților. Dat fiind 
faptul că un mare număr de evrei continua să se sustragă de la prestarea muncii 
obligatorii — de exemplu numai la Curtea Marţială a Comandamentului 4 
Teritorial erau pe rol procesele a 1500 de evrei acuzaţi de sustragere de la 
munca obligatorie” — autoritățile au decis înăsprirea sancţiunilor aplicate 
evreilor. Astfel, la 9 iulie 1942 la Secția I-a Organizare-Mobilizare din Marele 
Stat Major a avut loc o întrunire la care au participat Radu Lecca şi delegaţi ai 
Marelui Stat Major, Direcţiei Generale a Poliției, Inspectoratului General al 
Jandarmeriei; Centrului Naţional de Românizare, Tribunalului Ilfov şi a 


1 AMAE, fond Problema 33, volumul 15, f. 251-258; Vezi documentul nr. 277. 

2 Jean Ancel, Contribuţii la Istoria României. Problema evreiască 1933-1944, volumul II, partea 
a doua, p. 325. 

3 AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 19-20; 
Vezi documentul nr. 270. 

Oficiului Central de Românizare şi care a adoptat un document intitulat 
„Normele privitoare la măsurile de luat pentru transportarea evreilor pasibili de 
a fi trimişi în Transnistria”. Astfel evreii „infractori” la instrucțiunile nr. 55.500 
din 27 iunie 1942 urmau să fie reținuți în stare de arest de către organele Poliției 
şi Jandarmeriei până la deportarea acestora în Transnistria, în lagărul de la 
Slivina înființat special în acest scop în iunie 1942), în timp ce membrii de 
familie aveau să rămănă în locuinţele lor sub paza reprezentanților Centralei 
Evreilor. Evreul ce urma să fie deportat în Transnistria era obligat să desemneze 
un mandatar în vederea administrării şi lichidării — sub controlul Centralei 
Evreilor din localitatea respectivă — a bunurilor mobiliare în termen de 6 luni. în 
caz contrar după expirarea acestui termen averea trecând în administrarea 
Centrului Naţional de Românizare”. Aplicarea sancțiunii de trimitere în 
Transnistria a evreilor contravenienţi la munca obligatorie a devenit operantă 
începând cu data de 16 iulie 19425, în urma comunicatului nr. 88.661 din 5 iulie 
1942* aprobat de către Consiliul de Miniştri din ziua de 2 iulie 19425. Numărul 
evreilor sancționaţi efectiv astfel — potrivit evidenţelor Marelui Stat Major — se 
cifra la 12 octombrie 1942 la 554 evrei, din care 306 „infractori” şi 249 membri 
de familie din totalul de 12.086 evrei „nesupuşi” la munca obligatorie“. 

În cadrul şedinţei Consiliului de Miniştri din 13 octombrie 1942, 
vicepreşedintele Consiliului de Miniştri Mihai Antonescu a dispus suspendarea 
aplicării sancţiunii cu trimiterea în Transnistria a evreilor infractori la munca 
obligatorie”. Hotărârea a devenit imediat executorie, astfel că Direcţia Generală 
a Poliției şi Prefectura Poliției Capitalei au fost nevoite să elibereze evreii 
arestați, care urmau să fie trimişi în Transnistria, iar Marele Stat Major s-a văzut 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 351; 
Vezi documentul nr. 273. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 
333-+verso; Vezi documentul nr. 283. 

3 AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 
30-+verso; Vezi documentul nr. 337. 

4 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 332; 
fond 5416-Marele Stat Major, Secţia I-a Organizare-Mobilizare, dosar nr. 3002, f. 2; AMAE, 
fond Problema 33, volumul 22, f. 24; Vezi documentul nr. 280. 

5 Comunicatul a fost aprobat în şedinţa Consiliului de Miniştri din 02.07.1942. Vezi în acest sens 
Arhivele Naţionale ale României, Stenogramele şedinţelor Consiliului de Miniştri. Guvernarea 
Ion Antonescu volumul VII (mai-iulie 1942), ediţie de documente întocmită de: Marcel-Dumitru 
Ciucă, Maria Ignat, Bucureşti, 2003, documentul nr. 15, p. 521-522. Stenograma şedinţei 
Consiliului de Miniştri din 02.07.1942. 

6 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 331; 
Vezi documentul nr. 336. 

7 Vezi în acest sens Arhivele Naţionale ale României, Stenogramele şedinţelor Consiliului de 
Miniştri. Guvernarea lon Antonescu volumul VIII (august-decembrie 1942), ediţie de 
documente întocmită de Marcel-Dumitru Ciucă, Maria Ignat, Bucureşti, 2004, documentul nr. 
10, p. 379-387. Stenograma şedinţei Consiliului de Miniştri din 13.10.1942. 

pus în situația de a adresa Ministerului Apărării Naţionale două note la 14, 
respectiv 18 octombrie 1942, prin care solicita clarificări în privinţa sancţiunilor 
ce aveau să fie aplicate în viitor evreilor infractori la munca obligatorie’. În 
cadrul întrunirii desfăşurate la Preşedinţia Consiliului de Miniştri la 22 
octombrie 1942, mareşalul lon Antonescu a ordonat verbal subşefului Marelui 
Stat Major — generalul loan Arhip — ca sancţiunea trimiterii în Transnistria a 
evreilor contravenienți la munca obligatorie să fie aplicată în continuare cu 
condiţia ca „actele celor în cauză să fie bine cercetate şi să fie trimişi numai acei 
cu vină evidentă”. Marele Stat Major a dezavuat decizia Consiliului de Miniştri 
din 13 octombrie 1942 şi a solicitat prin intermediul mai multor note şi referate 
menţinerea în vigoare a sancțiunii de trimitere în Transnistria a evreilor contra- 
venienți la munca obligatorie. Bunăoară în cadrul notei adresate Ministerului 
Justiţiei la 14 decembrie 1942 Marele Stat Major invoca în sprijinul solicitării 
sale faptul că „sancţiunea cu trimiterea în Transnistria care s'a operat timp de 
câteva luni pe întreg teritoriul Țării, a fost singura măsură care a convins pe 
evrei de seriozitatea muncii obligatorii, ce se prestează în schimbul serviciului 
militar de unde evreii au fost excluşi”. În pofida intervențiilor Marelui Stat 
Major, măsura trimiterii în Transnistria a evreilor contravenienţi la munca obli- 
gatorie a rămas suspendată. Mai mult, Marele Stat Major a pierdut o mare parte 
a atribuţiilor sale în privința organizării, coordonării şi supravegherii muncii 
obligatorii a evreilor la 24 noiembrie 1942, odată cu constituirea Comisiei Inter- 
ministeriale. Decizia a avut ca efect dispersarea atribuţiilor în ceea ce priveşte 
prestarea muncii obligatorii de către evrei între: Comisia Interministerială ce 
avea menirea de a studia şi a hotărâ asupra chestiunilor de principiu; împuterni- 
citul guvernului pentru reglementarea regimului evreiesc, căruia îi revenea sar- 
cina acordării carnetelor de scutire de muncă obligatorie evreilor necesari conti- 
nuității vieţii economice, precum şi urmărirea încasării sumelor datorate de 
evreii scutiți; Marele Stat Major, ce avea în continuare atribuţii legate de orga- 
nizarea şi repartizarea evreilor disponibili şi apți pentru munca obligatorie”. 
Această repartizare a atribuțiilor avea să se menţină în linii mari până la 23 
august 1944. 

În pofida reorganizărilor succesive şi a măsurilor coercitive adoptate 
rezultatele au rămas în continuare sub aşteptările autorităţilor. Astfel, ca urmare 


1 AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 
30+verso; AMR, fond 5416-Marele Stat Major, Secţia I-a Organizare-Mobilizare, dosar nr. 
3009, f. 7; Vezi documentele nr. 337, 341. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 326- 
328; Vezi documentul nr. 343. 

3 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 416; 
Vezi documentul nr. 355. 

4 AMR, fond 5416-Marele Stat Major, Secţia I-a Organizare-Mobilizare, dosar nr. 3709, f. 237- 
251; Vezi documentul nr. 374. 

a tratamentului de care beneficiau, evreii — îndeosebi cei mobilizați în 
detaşamentele de lucru exterioare şi veniţi în ţară în concedii — încercau prin 
toate mijloacele posibile de a se sustrage prestării muncii obligatorii, unele din 
acestea fiind de-a dreptul ingenioase. De exemplu, câţiva evrei aparţinând de 
Cercul Teritorial Putna au prezentat cu puţin timp înainte de expirarea 
concediilor adeverinţe eliberate de Institutul Antirabic din Focşani, ce atestau 
faptul că fuseseră muşcaţi de câini turbaţi şi se aflau în continuare sub 
tratament. Au existat inclusiv evrei ce au simulat înainte de expirarea conce- 
diului anumite boli a căror diagnosticare necesita aparatură şi observaţie medi- 
cală adecvată, ei obținând în acest fel amânarea reîntoarcerii la detaşamentele de 
lucrul. A crescut totodată, de la an la an, numărul evreilor scutiți de munca 
obligatorie. Dacă pe parcursul anului 1942 numărul acestora s-a cifrat la 20.036, 
în 1943 această cifră a crescut la 25.895, fapt ce a determinat autorităţile să 
caute noi soluţii în vederea revizuirii modalităţii de acordare a scutirilor, 
concediilor şi clasărilor pentru evreii întrebuințați în cadrul muncii obligatorii, 
prin intermediul instrucțiunilor nr. 430.000 din 7 octombrie 1943 elaborate de 
Marele Stat Maj or”. Aceste măsuri nu au condus însă la redresarea situaţiei, cu 
alte cuvinte la mărirea contingentului evreilor utilizaţi în cadrul muncii obli- 
gatorii. Dimpotrivă. Dealtfel, inclusiv o notă din 17 noiembrie 1943 întocmită 
de Marele Stat Major recunoştea în mod explicit faptul că românizarea forței de 
muncă evreieşti eşuase, iar unele întreprinderi nu numai că nu s-au românizat, 
ci, dimpotrivă, ele s-au „iudaizat, deoarece au mai mulţi evrei astăzi decât 
înainte de începerea românizării””. Potrivit evidenţelor Marelui Stat Major la 23 
august 1944 numărul evreilor mobilizați la munca obligatorie se cifra la 31.463, 
din care 19.447 erau repartizați în detaşamente de muncă locale iar 12.016 în 
detaşamente de muncă exterioare”. Aşa cum era de aşteptat, înlăturarea regimu- 
lui antonescian a adus cu sine anularea legislaţiei şi măsurilor antisemite adop- 
tate în perioada 1940-1944, inclusiv cele referitoare la munca obligatorie 
prestată de evrei, la 30 august 1944 Marele Stat Major propunând desființarea 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2953, f. 231; 
Vezi documentul nr. 366. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 3709, f. 319- 

320; Vezi documentul nr. 381. 

3 AMR, fond 26-Armata a 4-a, dosar nr. 1480, f. 219-226; fond 5416-Marele Stat Major, Secţia I- 

a Organizare-Mobilizare, dosar nr. 3706, f. 1-8; AMAE, fond Problema 33, volumul 26, f. 285- 

292; Vezi documentul nr. 403. 

4 ANIC, fond Preşedinţia Consiliului de Miniştri-Cabinet Militar, dosar nr. 119/1943, f. 167; Vezi 
documentul nr. 410; Jean Ancel, Contribuţii la Istoria României. Problema evreiască 1933- 
1944, volumul II, partea a doua, p. 329. 

5 AMR, fond 5416-Marele Stat Major, Secţia I Organizare-Mobilizare, dosar nr. 4575, f. 374- 
378; Vezi documentul nr. 445. 

detaşamentelor de muncă formate din evrei!. Propunerea a fost aprobată de 
guvernul condus de generalul Constantin Sănătescu, iar prin instrucţiunile nr. 
222.001 din 28 septembrie 1944 — elaborate de Marele Stat Major — evreii au fost 
reînscrişi în controalele armatei cu gradul avut înainte de 1940 şi la unităţile 
cărora au aparţinut până la acea dată. ^ Astfel se încheia un capitol zbuciumat din 
existența populaţiei evreieşti din România în timpul regimului antonescian, un 
capitol ce a avut consecințe de lungă durată îndeosebi asupra generaţiilor tinere, 
supuse la munci fizice grele, private de multe ori de condițiile minime de 
subzistență şi sancţionate pentru cele mai nesemnificative abateri. Nu au fost 
puţine cazurile în care evreii mobilizați în vederea prestării muncii obligatorii au 
rămas infirmi în urma tratamentului de care au beneficiat, înregistrându-se 
inclusiv un număr neprecizat de decese. 

În finalul demersului nostru istoriografic credem că se impun câteva 
concluzii referitoare la rolul armatei române în persecuția evreilor sub regimul 
antonescian. În cadrul istoriografiei române (şi nu numai) implicarea armatei 
române în adoptarea şi implementarea măsurilor antisemite, în deportările ori 
masacrele îndreptate împotriva populaţiei evreieşti în cursul celui de-al doilea 
război mondial a fost mult timp negată, uneori cu o vehemență demnă de o 
cauză mai bună. De regulă, în cazul unor asemenea excese, responsabilitatea a 
fost atribuită în mod invariabil fie legionarilor, fie doar unor „elemente decla- 
sate” din cadrul Armatei sau — în majoritatea cazurilor — germanilor, exemplul 
tipic în acest sens constituindu-l maniera în care a fost prezentat pogromul de la 
Iaşi (29-30 iunie 1941). Documentele de arhivă descoperite de noi şi incluse în 
prezentul volum relevă într-o manieră indubitabilă responsabilitatea armatei 
române în privinţa tragediei populaţiei evreieşti din România în perioada 1940- 
1944. De asemenea ele relevă faptul că armata nu a fost doar un simplu exe- 
cutant al dispoziţiilor venite de la conducerea statului, în speţă de la mareşalul 
lon Antonescu, ci în multe situații a contribuit din plin la elaborarea şi 
transpunerea în practică a actelor normative, dispoziţiilor, ordinelor antisemite. 


1 AMR, fond 5416-Marele Stat Major, Secţia I-a Organizare-Mobilizare, dosar nr. 4575, f. 382- 
384; Vezi documentul nr. 448. 
2 AMR, fond 5416-Marele Stat Major, Secţia I-a Organizare-Mobilizare, dosar nr. 3955, f. 18-21. 

. 6 iunie 1941. Nota informativă nr. 856 întocmită de Regimentul 3 Jandarmi 
„Dunărea de Jos” cu privire la atitudinea şi starea de spirit a populaţiei 
evreieşti din oraşul Galaţi. 

. 16 iunie 1941. Nota nr. 30.638 adresată Armatei a 3-a de către Divizia 8 
Infanterie, prin care se solicită aprobarea în vederea deportării unui număr 
de 20 comunişti, respectiv ridicarea evreilor între 18-50 ani din Târgul Ştefăneşti. 
. 18 iunie 1941. Nota nr. 20.985 adresată Armatei a 3-a de către Corpul de 
Munte, referitoare la propuneri de măsuri antievreieşti. 

. 19 iunie 1941. Nota nr. 62.873 adresată Ministerului Propagandei Naţionale 
de Centrul de Informaţii din cadrul Preşedinţiei Consiliului de Miniştri, 
privind măsurile antievreieşti dispuse de generalul Ion Antonescu. 

. 21 iunie 1941. Ordinul circular nr. 4147 al Ministerului Afacerilor Interne 
către Marele Stat Major, Inspectoratul General al Jandarmeriei, Direcţiunea 
Generală a Poliției şi Prefecturi, privitor la ordinul generalului Ion 
Antonescu de evacuare a evreilor cu vârsta cuprinsă între 18-60 ani din 
localităţile situate între Prut şi Nistru, în lagărul Târgu Jiu şi în satele din 
jurul acestui oraş, respectiv evacuarea familiilor evreieşti din Moldova în 
comunele urbane situate pe teritoriul judeţelor respective. 

. 21 iunie 1941. Buletinul informativ nr. 4442 întocmit de comandamentul 
Cercului de Recrutare Dorohoi. referitor la evenimentele petrecute şi starea 
de spirit a populației. 

. 24 iunie 1941. Buletinul informativ întocmit de Comandamentul 4 Teritorial 
cu privire la starea de spirit a populaţiei evreieşti şi a legionarilor din Bacău. 
. 25 iunie 1941. Buletinul informativ întocmit de Comandamentul 4 Teritorial 
referitor la evenimentele petrecute, respectiv starea de spirit a populației 
evreieşti, a cercurilor legionare şi a ceangăilor din regiunea oraşului Roman. 
. 26 iunie 1941. Buletinul informativ întocmit de Comandamentul 4 Teritorial 
cu privire la incursiunile aeriene efectuate de aviația sovietică şi atitudinea 
manifestată de populaţia evreiască din laşi, Bacău şi Dorohoi faţă de con- 
flictul sovieto-german. 

27 iunie 1941. Buletinul informativ întocmit de Comandamentul 4 Teritorial 
referitor la atacurile întreprinse asupra municipiului laşi de aviația sovietică 
în zilele de 26-27 iunie 1941, starea de spirit a populației ucrainene, 
respectiv măsurile de arestare ale comuniştilor şi evreilor în Bacău, 
Moineşti, Tg. Ocna, etc. 

27 iunie 1941. Darea de seamă nr. 77/1941 înaintată Diviziei 14 Infanterie 
de chestorul Poliției Iaşi, locotenent-colonelul de jandarmi Constantin 
Chirilovici, cu privire la raziile şi perchezițiile efectuate în oraşul Iaşi în 
seara zilei de 26 iunie 1941. 

28 iunie 1941. Nota nr. 206.623 adresată de Armata a 4-a Secției a I-a 
Informaţii din Marele Stat Major, prin care comunică propunerea unui Corp 
de Armată din subordine privind deportarea evreilor cu vârsta cuprinsă între 
15-50 ani din oraşele situate în zona operativă a armatei. 

29 iunie 1941. Ordinul nr. 193 al Marelui Cartier General adresat unităților 
din subordine, prin care se comunică dispoziţiile generalului lon Antonescu 
privind atitudinea față de „cei găsiți vinovaţi de acte de spionaj, sabotaj, 
dezordine sau orice alte acte înregistrate în contra Armatei şi contra Ţării”. 

30 iunie 1941. Ordinul circular nr. 4599 al Ministerului Afacerilor Interne 
adresat Prefecturilor din Moldova, Buzău, Constanţa, Prahova, Râmnicul 
Sărat şi Tulcea, Inspectoratului General al Jandarmeriei şi Direcţiunii 
Generale a Poliţiei, privind ordinul generalului lon Antonescu de internare 
în cartiere evreieşti şi punerea sub pază a evreilor din oraşe cu vârsta 
cuprinsă între 18-60 de ani, de interzicere a circulaţiei evreilor între orele 
20.00-7.00, respectiv luarea de ostateci dintre personalitățile evreieşti, 
comunişti şi legionari comunişti, care să fie executaţi în cazuri de rebeliune 
sau acte de terorism. 

30 iunie 1941. Nota nr. 206.820 adresată de Armata a 4-a unităţilor din 
subordine, prin care comunică ordinul nr. 196/1941 al Marelui Cartier 
General referitor la măsurile antievreieşti ordonate de generalul Ion 
Antonescu. 

30 iunie 1941. Ordinul nr. 24.150 adresat de Divizia 14 Infanterie unităţilor 
din subordine, cu privire la implicarea unor militari în pogromul din laşi şi 
măsurile ce urmau a fi adoptate în vederea evitării unor situaţii similare. 

30 iunie 1941. Nota nr. 1497/P întocmită de Comandamentul 4 Teritorial 
privitoare la evenimentele derulate în oraşul Iaşi în zilele de 28-29 iunie 
1941. 

30 iunie 1941. Nota nr. 16.071 adresată Armatei a 3-a de Corpul 10 Armată, 
referitoare la propunerile pentru reprimarea unei eventuale rebeliuni a 
populaţiei evreieşti din oraşul Bacău. 

. 30 iunie 1941. Nota nr. 206.785 adresată de Armata a 4-a Cercului de 
Recrutare Putna, privitoare la măsurile necesare controlului asupra manierei 
în care evreii îndeplinesc munca de folos obştesc. 

30 iunie 1941. Nota nr. 206.798 adresată de Armata a 4-a unităților din sub- 
ordine, prin care comunică ordinul nr. 193/1941 al Marelui Cartier General 
cu privire la măsurile antievreieşti ordonate de generalul Ion Antonescu. 

30 iunie 1941. Notă informativă a Poliţiei oraşului Roman adresată Armatei 
a 3-a, referitoare la atitudinea populaţiei evreieşti din oraşul Roman. 

1 iulie 1941. Nota nr. 206.873 adresată de Armata a 4-a Corpurilor 3. 5 şi 11 
Armată, prin care comunică ordinul generalului Nicolae Ciupercă de 
executare strictă a prevederilor ordinului nr. 206.820 din 30 iunie 1941, 
îndeosebi a prevederilor referitoare la luarea de ostateci. 

3 iulie 1941. Nota nr. 1085/Cab adresată Armatei a 3-a de prefectul 
județului Iaşi, colonelul Dumitru Captaru, cu privire la execuțiile de evrei 
efectuate de militari români şi germani în Târgul Sculeni, respectiv satul 
Cârlig comuna Copou. 

4 iulie 1941. Nota nr. 1876/A adresată de Armata a 3-a Diviziei 14 
Infanterie, prin care se comunică ordinul generalului Ion Antonescu nr. 255 
din 4 iulie 1941 privind interzicerea oricăror acţiuni individuale îndreptate 
împotriva evreilor. 

5 iulie 1941. Nota nr. 207.042 adresată de Armata a 4-a unităților din 
subordine, prin care se comunică ordinul nr. 817/1941 al Marelui Cartier 
General referitor la dispoziţia Ministerului Afacerilor Interne ca toți evreii 
din satele şi târgurile din Moldova să fie evacuaţi în capitalele de judeţ. 

6 iulie 1941. Nota nr. 1203 adresată de Regimentul 3 Jandarmi „Dunărea de 
Jos” Armatei a 4-a, referitoare la executarea pe raza judeţului Galaţi a 
prevederilor ordinului nr. 206.820 din 30 iunie 1941. 

8 iulie 1941. Notă telefonică a Armatei a 4-a referitoare la măsurile 
antievreieşti adoptate de Poliţia Huşi. 

9 iulie 1941. Nota nr. 295 întocmită de directorul Direcţiei Justiţiei Militare, 
colonelul magistrat loan. G. Aramă, cu privire la transportarea pe calea 
ferată, pe ruta laşi-Călăraşi, a 2350 de evrei evacuaţi din laşi, transport în 
urma căruia şi-au pierdut viaţa 1409 evrei. 

11 iulie 1941. Raportul contrainformativ nr. 2 înaintat Armatei a 3-a de 
comandantul Diviziei Blindate, generalul de brigadă Ioan Sion, referitor la 
acţiunile desfăşurate de „bandele sovietico-jidoveşti” împotriva trupelor române. 
11 iulie 1941. Nota nr. 954 înaintată Armatei a 4-a de către Corpul 3 Armată 
cu privire la planul de „înlăturare a elementului iudaic de pe teritoriul 
basarabean”, întocmit de Centrul de Informaţii „B” comandat de locotenent- 
colonelul Alexandru V. Ionescu (Alion). 

12 iulie 1941. Proces-verbal al sedinței Consiliului de Colaborare 

desfăşurată la Iaşi sub preşedinţia colonelului Dumitru Captaru, prefectul 
județului laşi, cu privire la ordinul Ministerului Afacerilor Interne de 
evacuare a evreilor cu vârsta cuprinsă între 18-60 ani. 
12 iulie 1941. Nota nr. 21.116 adresată de Armata a 3-a unităților din 
subordine, prin care se comunică abuzurile înfăptuite de militari români în 
Basarabia şi se solicită intrarea în legalitate, respectiv sancţionarea celor 
vinovati. 
12 iulie 1941. Nota nr. 200.200 adresată de Corpul de Munte unităților din 
subordine, referitoare la execuțiile de evrei înfăptuite de armată în anumite 
comune, respectiv solicitarea ca aceste execuții să fie efectuate doar pe bază 
de ordin şi în cazuri bine precizate. 
13 iulie 1941. Referat întocmit de Inspectoratul de Poliţie Cernăuţi cu 
privire la starea de spirit a populaţiei în Bucovina de nord. 
14 iulie 1941. Nota nr. 25.385-S$ adresată Armatei a 4-a de Inspectoratul 
Regional de Poliţie Iaşi, privind internarea în lagăre a evreilor suspecți şi 
luarea de ostateci dintre ceilalți evrei. 
14 iulie 1941. Nota nr. 5346 adresată Armatei a 4-a de Corpul 5 Armată, 
prin care se comunică măsurile de siguranță adoptate de Divizia de Gardă, 
inclusiv deportarea evreilor în conformitate cu ordinele primite. 
14 iulie 1941. Nota nr. 21.361 adresată Armatei a 4-a de Corpul 3 Armată, 
referitoare la obligaţia evreilor din zona operativă de a purta pe braţul drept 
„banderola evreiască şi insignele respective”. 
14 iulie 1941. Nota nr. 3387 înaintată Armatei a 4-a de Corpul 11 Armată cu 
privire la măsurile adoptate împotriva populaţiei evreieşti în zona acestui 
comandament. 
14 iulie 1941. Nota nr. 24.283 înaintată Armatei a 3-a de Divizia 14 
Infanterie, prin care se solicită ordine cu privire la tratamentul evreilor refu- 
giați, propunându-se internarea acestora în lagăre şi executarea pe loc a 
celor care opun rezistență armată. 
17 iulie 1941. Dare de seamă înaintată de Armata a 3-a privind situația din 
teritoriile eliberate. 
17 iulie 1941. Nota nr. 207.769 adresată de Armata a 4-a unităților din 
subordine, referitoare la interdicția deportării evreilor din zonă fără infor- 
marea prealabilă a prefectului judeţului respectiv şi interzicerea deportării 
femeilor şi copiilor. 
18 iulie 1941. Nota nr. 596 înaintată Legiunii de Jandarmi Soroca de către 
Serviciul Pretoral al Diviziei 8 Infanterie, prin care se transmite lista a 69 de 
evrei din oraşul Soroca şi se solicită trecerea acestora peste Nistru, respectiv 
se anexează ordinul de curăţare a terenului emis la 17 iulie 1941 de marele 
pretor al armatei, generalul de brigadă de jandarmi loan Topor. 

18 iulie 1941. Nota informativă nr. 589 referitoare la situația şi atitudinea 
evreilor proveniți din Iaşi, internați în lagărul Podul Iloaiei. 

18 iulie 1941. Nota nr. 1561/B întocmită de Secția II Informații din Marele 
Cartier General cu privire la actele de sabotaj înfăptuite de evrei în spatele 
frontului Diviziei 13 Infanterie, respectiv propunerea de dislocare a 
Companiei 23 Poliție la Bălți în vederea „curăţirii complete a terenului până 
la Nistru” în spatele Diviziilor 13 şi 14 Infanterie. 

18 iulie 1941. Comunicatul nr. 255 al Preşedinţiei Consiliului de Miniştri 
referitor la ordinul generalului lon Antonescu de a se interzice pătrunderea 
evreilor din Galiţia pe teritoriul statului român, respectiv tratarea drept 
spioni şi executarea evreilor care trec frontiera. 

19 iulie 1941. Nota nr. 14.338 S adresată Armatei a 4-a de către Serviciul 
Poliţiei de Siguranţă din cadrul Inspectoratului Regional de Poliţie Galaţi, 
cu privire la măsurile antievreieşti adoptate pe raza Inspectoratului. 

21 iulie 1941. Notă întocmită de Secția Il-a a Armatei a 4-a referitoare la 
măsurile împotriva populaţiei evreieşti adoptate de Garnizoana Focşani şi 
Prefectura judeţului Putna. 

22 iulie 1941. Ordinul circular nr. 38.985 al Inspectoratului General al 
Jandarmeriei, prin care se comunică ordinul nr. 5811 din 18 iulie 1941 al 
Ministerului Afacerilor Interne privind măsurile antievreieşti dispuse de 
generalul Ion Antonescu. 

22 iulie 1941. Nota nr. 21.501 adresată de Armata a 3-a Diviziei 14 
Infanterie, prin care se dispune internarea evreilor suspecți şi executarea pe 
loc a celor care comit acte de agresiune împotriva armatei. 

22 iulie 1941. Nota nr. 208.179 înaintată de Armata a 4-a Marelui Cartier 
General, prin care se comunică revocarea de către Ministerul Afacerilor 
Interne a măsurilor adoptate de Garnizoana Focşani în vederea internării 
evreilor în cartiere evreieşti şi constrângerii acestora de a purta un semn 
distinctiv şi se solicită dispoziţii în acest sens. 

23 iulie 1941. Nota nr. 22.591 adresată de Armata a 3-a unităților din subor- 
dine, prin care se comunică informaţiile referitoare la comportamentul 
nedemn de „numele de ostaş român” al militarilor din unităţile ce operează 
în Ucraina şi se cere comandanților măsuri drastice împotriva celor care 
comit abuzuri. 

24 iulie 1941. Ordinul nr. 61 emis de Guvernământul Basarabiei cu privire 
la strângerea şi internarea în lagăre a evreilor din provincie, înscrierea în 
termen de 3 zile la primării a evreilor din oraşe şi accelerarea operațiunilor 
de înființare a unui ghetou în Chişinău. 

26 iulie 1941. Nota nr. 22.591 adresată de Armata a 3-a unităților din 
subordine, prin care se atrage atenţia asupra jafurilor comise de militarii 

români în sate şi se solicită măsuri drastice şi eficace din partea coman- 
danților împotriva celor care comit „acte de banditism”. 

27 iulie 1941. Fragment din darea de seamă întocmită de inspectorul 
regional de poliţie laşi — inspectorul Emil Giosanu — privind situația internă 
pe raza Inspectoratului de Poliţie în perioada 27 iunie-27 iulie 1941. 

28 iulie 1941. Nota nr. 700 înaintată Diviziei 14 Infanterie de Regimentul 6 
Vânători, prin care se raportează executarea în perioada 22 iunie-28 iulie 
1941 a unui număr de 174 evrei din oraşul Bălţi, respectiv comunele Târgul 
Sculeni şi Mărculești. 

29 iulie 1941. Ordinul general nr. 99 al Ministerului Apărării Naţionale 
referitor la un număr de 23 de ofițeri ce au intervenit în favoarea evreilor 
concentrați în detaşamentele de muncă, respectiv interzicerea pe viitor a 
unor asemenea intervenții. 

29 iulie 1941. Nota nr. 238 înaintată Primăriei municipiului Chişinău de 
către Comandamentul Militar al municipiului Chişinău, cu privire la 
înființarea şi organizarea ghetoului din Chişinău. 

30 iulie 1941. Nota nr. 21.965 înaintată de Armata a 3-a Ministerului 
Afacerilor Interne, cu privire la afacerile oneroase realizate de organele 
Poliției din Moldova pe seama populației evreieşti în cursul aplicării 
măsurilor antisemite. 

31 iulie 1941. Nota de serviciu nr. 22.780 adresată Serviciului Pretoral de 
comandamentul Armatei a 3-a, prin care se transmite nota nr. 20.690/R din 
20 iulie 1941 a Corpului de Munte referitoare la situaţia a 10.260 de evrei 
din Basarabia aflaţi în comuna Cozlov. 

31 iulie 1941. Nota nr. 304 înaintată Guvernământului Basarabiei de Co- 
mandamentul Militar al municipiului Chişinău, privind înscrierea şi nume- 
rotarea evreilor în ghetoul din Chişinău, respectiv organizarea acestora. 

1 august 1941. Nota nr. 21.851 înaintată Armatei a 4-a de către Corpul 3 
Armată, referitoare la numărul evreilor domiciliaţi în reşedinţele de judeţ 
situate la vest de Prut. pe raza contrainformativă a Corpului 3 Armată, 
respectiv solicitarea strângerii şi internării lor în lagăre. 

1 august 1941, Comunicatul emis de Cercul de Recrutare Bucureşti cu 
privire la obținerea vizei de evreu. 

1 august 1941. Nota nr. 727 adresată Ministerului de Interne de Marele 
Cartier General privind diferite măsuri antievreieşti, respectiv solicitarea 
executării stricte a dispoziţiilor emise în această privință de generalul Ion 
Antonescu. 

2 august 1941. Nota nr. 422 înaintată de Comandamentul Militar al muni- 
cipiului Chişinău Armatei a 4-a, Guvernământului Basarabiei şi Chesturii 
Poliției Chişinău, referitoare la încheierea ghetoizării evreilor, numărul 
acestora, respectiv organizarea şi funcționarea ghetoului din Chişinău. 

. 3 august 1941. Nota nr. 21.950 adresată de Armata a 4-a unităților din 
subordine şi garnizoanelor din Moldova, referitoare la luarea de ostateci 
evrei în oraşele din Moldova, respectiv necesitatea ca ostatecii să fie 
reprezentanți ai „tuturor claselor sociale”. 

4 august 1941. Nota nr. 647 înaintată Guvernământului Basarabiei de Co- 
mandamentul Militar al municipiului Chişinău, privind dispariția valorilor 
adunate de la evreii înternați în ghetoul din Chişinău în urma abuzurilor 
comise de militari români şi germani, respectiv măsurile adoptate în vederea 
stopării acestora. 

4 august 1941. Nota nr. 208.727 adresată de Armata a 4-a unităţilor din 
subordine, prefecturilor din Moldova şi Basarabia, Inspectoratelor de 
Jandarmi şi Guvernământului Basarabiei, etc, prin care se reiterează ordinul 
generalului Ion Antonescu de întrebuințare a evreilor la diferite lucrări şi se 
solicită măsuri stricte de executare a ordinului. 

4 august 1941. Nota nr. 208.846 adresată de Armata a 4-a unităţilor din 
subordine, prefecturilor din Basarabia, Comandamentului Militar al muni- 
cipiului Chişinău, Inspectoratului Jandarmeriei Chişinău, Guvernământului 
Basarabiei, etc, prin care se comunică normele comportamentale față de 
românii basarabeni prizonieri sau luaţi de ruşi, respectiv față de evreii din 
Basarabia. 

6 august 1941. Nota nr. 208.829 adresată de Armata a 4-a unităților din 
subordine, Serviciului Pretoral, Inspectoratului Jandarmeriei Chişinău, etc, 
cu privire la situaţia maselor de evrei trecute peste Nistru, respectiv 
dispoziţiile referitoare la întrebuinţarea acestora la munci. 

8 august 1941. Nota nr. 209.038 adresată de Armata a 4-a unităților din 
subordine, Inspectoratelor de Jandarmerie şi Poliţie Iaşi, Galaţi şi Chişinău, 
Guvernământului Basarabiei, etc, prin care se comunică ordinul Președinției 
Consiliului de Miniştri nr. 7436 din 5 august 1941 privitor la purtarea de 
către evreii din Moldova, Basarabia şi Bucovina a unui semn distinctiv. 

8 august 1941. Nota nr. 196 înaintată Inspectoratului Jandarmi Cernăuţi de 
către Legiunea de Jandarmi Soroca. referitoare la executarea ordinelor 
primite în vederea urmăririi şi arestării elementelor care au îndeplinit 
diferite funcţii în perioada dominației sovietice, respectiv trecerea peste 
Nistru a evreilor şi minoritarilor ostili. 

8 august 1941. Instrucţiunile nr. 31.200 elaborate de Marele Stat Major cu 
privire la aplicarea dispoziţiilor regulamentului statului militar al evreilor. 
10 august 1941. Nota nr. 10.119 înaintată Diviziei 14 Infanterie de Regi- 
mentul 6 Vânători, privind executarea evreilor deportaţi din Târgul Sculeni. 
12 august 1941. Nota nr. 209.221 adresată de Armata a 4-a unităților din 
subordine, referitoare la internarea în ghetouri a evreilor din Ucraina şi 
prevenirea trecerii acestora în Basarabia. 

12 august 1941. Nota nr. 30.481 adresată Comandamentelor Teritoriale şi 
Cercurilor de Recrutare de către Secţia l-a Organizare-Mobilizare din 
Marele Stat Major cu privire la modalitatea de aplicare a instrucțiunilor nr. 
31.200 din 8 august 1941. 

13 august 1941. Nota nr. 1031 înaintată Marelui Cartier General de 
guvernatorul Basarabiei, generalul de brigadă Constantin Voiculescu, prin 
care se comunică măsurile adoptate de autorităţile germane din Ucraina în 
vederea retrimiterii peste Nistru a evreilor şi se solicită adoptarea unor 
măsuri pentru stoparea „operaţiunii de repatriere”. 

14 august 1941. Nota nr. 32.064 adresată Comandamentelor Teritoriale şi 
Cercurilor de Recrutare de către Secţia I-a Organizare-Mobilizare din 
Marele Stat Major, privitoare la întrebuinţarea evreilor internaţi în lagăre la 
munca de folos obştesc. 

16 august 1941. Nota nr. 33.413 înaintată Preşedinţiei Consiliului de 
Miniştri de către Secţia I-a Organizare-Mobilizare din Marele Stat Major, 
referitoare la caracteristicile semnului distinctiv purtat de evrei. 

16 august 1941. Nota nr. 33.414 înaintată Preşedinţiei Consiliului de 
Miniştri de către Secţia I-a Organizare-Mobilizare din Marele Stat Major, 
cu privire la interzicerea folosirii de către evrei a servitoarelor creştine sub 
vârsta de 40 ani. 

16 august 1941. Nota nr. 33.415 înaintată Preşedinţiei Consiliului de 
Miniştri de către Secţia I-a Organizare-Mobilizare din Marele Stat Major, 
privind scutirea de munca de folos obştesc a rabinilor, titraţilor şi absol- 
venţilor de liceu sau şcoli echivalente în schimbul plății unei taxe anuale. 

17 august 1941. Nota nr. 3856/B adresată Serviciului Marelui Pretor de 
Secția Il-a Informaţii din Marele Cartier General, privitoare la internarea în 
lagărul de la Vertujeni a unui număr de 13.000 evrei trecuţi peste Nistru — la 
Cosăuţi — de către autorităţile germane. 

17 august 1941. Tabel cu situaţia numerică a evreilor internaţi în ghetoul 
Chişinău. 

18 august 1941. Nota nr. 40.543 înaintată Ministerului Afacerilor Interne de 
către Inspectoratul General al Jandarmeriei, prin care se propune înființarea 
a două lagăre, la Zarojani şi Lujeni, unde să fie internate „elementele 
dubioase” din cadrul populaţiei ucrainene din Bucovina de nord. 

19 august 1941. Nota nr. 1087 elaborată de Marele Cartier General privind 
dispoziţia de a se arunca asupra oraşului Odessa afişe manifeste propagan- 
distice, prin care să se solicite populaţiei opunerea față de continuarea ostili- 
tăților de „către jidanii cari conduc cu pistolul în spatele trupelor armatele 
sovietice”. 

19 august 1941. Nota nr. 16.064 înaintată Armatei a 4-a de Garnizoana 
Huşi, prin care se comunică arestarea a 15 lideri ai comunității evreieşti, 
respectiv se solicită instrucțiuni cu privire la statutul şi tratamentul acestora. 
19 august 1941. Nota întocmită de eşalonul SSI din Marele Cartier General 
privind cauzele şi desfăşurarea pogromului din Iaşi, respectiv elementele 
legionare implicate în evenimente. 

20 august 1941. Telegrama adresată generalului Ion Antonescu de către 
guvernatorul Basarabiei, generalul de brigadă Constantin Voiculescu, prin 
care se comunică trecerea de către autoritățile germane peste Nistru — la 
Clinăuţi — a unui număr de 650 evrei şi dispoziția de internare a acestora în 
lagărul Vertujeni. 

20 august 1941. Nota nr. 1075/B adresată Diviziei 14 Infanterie de Marele 
Cartier General, prin care se comunică constatările generalului lon 
Antonescu cu privire la abuzurile comise de militari români „care pun 
Armata şi Poporul Român în cea mai tristă lumină”, respectiv ordinul 
Conducătorul Statului de executare pe loc a militarilor care omoară, 
batjocoresc sau jefuiesc populaţia civilă. 

21 august 1941. Nota nr. 23.456 adresată de Armata a 3-a unităţilor din 
subordine, prin care se comunică informaţiile autorităților militare germane 
cu privire la jafurile, rechiziţiile ilegale şi violurile comise de militari 
români şi se solicită măsuri drastice în vederea stopării abuzurilor şi a 
sancționării celor vinovaţi. 

22 august 1941. Telegrama nr. 701 adresată Armatei a 3-a de comandantul 
lagărului  Vertujeni,  locotenent-colonelul de jandarmi Alexandru 
Constantinescu, prin care solicită trimiterea a 300 de jandarmi pentru a face 
față pazei celor 18.000 evrei internaţi. 

22 august 1941. Telegrama nr. 701 adresată Armatei a 3-a de comandantul 
lagărului  Vertujeni,  locotenent-colonelul de jandarmi Alexandru 
Constantinescu, cu privire la situaţia alimentară şi sanitară a evreilor inter- 
nați, respectiv necesitatea măririi numărului personalului de pază. 

24 august 1941. Nota nr. 4026 înaintată Marelui Cartier General de către 
Comandamentul Etapelor Armatei a 3-a, privind situaţia evreilor internaţi în 
lagărul de la Vertujeni, solicitându-se precizări cu privire la instituţiile 
responsabile de aprovizionarea şi îngrijirea sanitară a lagărelor. 

24 august 1941. Nota nr. 209.855 înaintată de Armata a 4-a Marelui Cartier 
General, prin care se comunică numărul evreilor executaţi în lagărul 
Tătărăşti din judeţul Chilia Nouă. 

25 august 1941. Instrucţiunile speciale nr. 32.186 elaborate de către Secţia 
I-a Organizare-Mobilizare din Marele Stat Major, privind funcţionarea Co- 
misiilor Judeţene pentru exceptarea evreilor de la munca de interes obştesc, 
conform instrucțiunilor generale ale Marelui Stat Major nr. 31.200/1941. 

95. 26 august 1941. Comunicatul Cercului de Recrutare Bucureşti privind 
prezentarea la Cercul de Recrutare a evreilor domiciliaţi în capitală, pentru 
a fi repartizați şi trimişi la munca de folos obştesc. 

96. 30 august 1941. Comunicatul nr. 272 al Preşedinţiei Consiliului de Miniştri 
referitor la ordinul mareşalului lon Antonescu de executare în caz de sabotaj 
a 20 de comunişti evrei şi 5 comunişti neevrei. 

97. 31 august 1941. Nota nr. 2393 adresată comandantului lagărului Vertujeni 
de către Prefectura judeţului Soroca, cu privire la organizarea, funcționarea 
şi aprovizionarea lagărului Vertujeni, respectiv tratamentul evreilor internaţi 
în lagăr. 

98. Nedatat, august 1941. Notă înaintată Marelui Cartier General de către 
Brigada 2 Fortificaţii, prin care se raportează conținutul unei note infor- 
mative a Legiunii de Jandarmi Hotin referitoare la corespondenţa desfăşu- 
rată de evreii internaţi în lagărul Edineţ, prin curieri, cu rudele din Cernăuţi, 
respectiv implicarea unor persoane din serviciile de siguranță germane din 
Cernăuţi în sustragerea evreilor din lagăre. 

99. 4 septembrie 1941. Ordinul circular nr. 32 al Ministerului Apărării Naţio- 
nale, prin care se interzice accesul furnizorilor evrei în incinta Ministerului, 
respectiv interdicția pentru aceştia de a încheia comenzi sau contracte cu 
armata. 

100. 5 septembrie 1941. Scrisoare adresată de mareşalul Ion Antonescu vice- 
preşedintelui Consiliului de Miniştri, Mihai Antonescu, prin care solicită 
adoptarea unor noi măsuri împotriva populației evreieşti, caracterizează 
participarea armatei române pe frontul de est drept o luptă „pe viaţă şi pe 
moarte” cu evreii şi defineşte evreul drept „Satana”. 

101. 10 septembrie 1941. Referat întocmit de maiorul Gheorghe Epureanu pri- 
vitor la situaţia evreilor internaţi în lagărele de evrei situate pe raza coman- 
damentului Armatei a 3-a. 

102. 22 septembrie 1941. Notă inaintată Marelui Cartier General de Armata a 
4-a cu propuneri referitoare la internarea în ghetouri a evreilor din 
Transnistria. 

103. 23 septembrie 1941. Nota nr. 211.564 înaintată Marelui Cartier General 
de Armata a 4-a, prin care se solicită intervenția pe lângă guvernatorul 
provinciei Transnistriei, profesorul Gheorghe Alexianu, în vederea strân- 
gerii şi internării evreilor din Transnistria. 

104. 23 septembrie 1941. Nota nr. 5652 înaintată Comandamentului Etapelor 
Armatei a 3-a de către Legiunea de Jandarmi Bălți, prin care se raportează 
încheierea operaţiunii de internare în lagărul de la Mărculeşti a 9000 evrei 
din judeţul Bălți. 

105. 26 septembrie 1941. Nota nr. 211.564 înaintată de Armata a 4-a guver- 
natorului provinciei Transnistriei, profesorul Gheorghe Alexianu, prin care 
se solicită strângerea şi internarea în lagăre şi ghetouri a evreilor din Transnistria. 

106. 27 septembrie 1941. Nota nr. 166 înaintată generalului loan Arbore de 
Regimentul 53 Infanterie Fortificaţii, referitoare la situaţia evreilor deportați 
din Basarabia şi aflați la Râbnița, respectiv solicitarea soluționării energice 
a chestiunii evreieşti întrucât „o bogată şi tristă experienţă i-a dovedit, fără 
replică, duşmani implacabili ai neamului românesc”. 

107. 30 septembrie 1941. Nota nr. 4064 adresată Legiunii de Jandarmi Lăpuşna 
de către Comandamentul Militar al municipiului Chişinău, cu privire la 
numărul, situaţia şi tratamentul evreilor internați în ghetoul din Chişinău. 

108. 4 octombrie 1941. Telegrama nr. 6651 adresată de Secţia Il-a Informaţii 
din Marele Cartier General Comenduirii Pieței Cernăuţi şi Centrului de 
Informaţii „A”, referitoare la ordinul mareşalului Ion Antonescu de a se 
trece toţi evreii la est de Nistru în termen de 10 zile. 

109. 4 octombrie 1941. Buletinul contrainformativ nr. 212.284 adresat de 
Armata a 4-a unităților din subordine, Marelui Cartier General, etc, privind 
capturarea şi executarea unor partizani sovietici evrei. 

110. 5 octombrie 1941. Nota nr. 42.639 adresată Comandamentelor Teritoriale, 
Cercurilor de Recrutare, Ministerelor, etc, de către Secţia I-a Organizare- 
Mobilizare din Marele Stat Major, privitoare la întrebuinţarea medicilor 
evrei la munca de folos obştesc. 

111. 6 octombrie 1941. Nota nr. 6761 B adresată Armatei a 4-a de Secţia Il-a 
Informaţii din Marele Cartier General, prin care se comunică dispoziția 
mareşalului lon Antonescu cu privire la internarea evreilor din Transnistria 
în lagărele de pe Bug stabilite de guvernatorul Transnistriei, profesorul 
Gheorghe Alexianu. 

112. 7 octombrie 1941. Nota nr. 62.705 adresată ministrului Apărării 
Naţionale, mareşalul lon Antonescu, de către Ministerul Afacerilor Străine, 
prin care se cere anularea măsurilor discriminatorii adoptate împotriva 
evreilor cetățeni străini, respectiv solicitarea pe viitor a avizului 
Ministerului A facerilor Străine în situaţii similare. 

113. 9 octombrie 1941. Nota nr. 70.920 adresată Direcţiei Generale a Poliției 
de către SSI, cu privire la fotografiile făcute de anumite persoane în cursul 
pogromului de la Iaşi, solicitându-se depistarea şi confiscarea acestora. 

114. 9 octombrie 1941. Nota nr. 9 adresată de Guvernământul Transnistriei 
comandantului militar al garnizoanei Chişinău, colonelul Eugen 
Dumitrescu, privind dispoziţiile mareşalului Ion Antonescu referitoare la 
schimbul bijuteriilor şi metalelor prețioase aparţinând evreilor ce urmează 
să fie deportaţi din Basarabia şi Bucovina. 

115. 10 octombrie 1941. Nota nr. 115 înaintată Președinției Consiliului de 
Miniştri de către Marele Cartier General, referitoare la deportarea evreilor din 
Basarabia şi Bucovina în Transnistria, respectiv situaţia economică din Transnistria. 

116. 10 octombrie 1941. Nota nr. 45.987 adresată Ministerului Afacerilor 
Străine de către Secția I-a Organizare-Mobilizare din Marele Stat Major, 
privitoare la repartizarea de către Marele Stat Major a avocaţilor evrei la 
autorităţile şi instituțiile de stat. 

117. 11 octombrie 1941. Nota nr. 1367 înaintată de guvernatorul provinciei 
Transnistria, profesorul Gheorghe Alexianu, comandantului Armatei a 4-a, 
generalul de corp de armată Iosif Iacobici, privind măsurile adoptate în 
vederea deportării evreilor din Transnistria. 

118. 17 octombrie 1941. Nota nr. 2598 înaintată Comandamentului Etapelor 
Armatei a 3-a de către Comandamentul Etapelor Armatei a 4-a, prin care se 
comunică conţinutul notei nr. 919 din 14 octombrie 1941 a Inspectoratului 
Jandarmeriei Transnistria, cu privire la deportarea evreilor din Basarabia şi 
plasarea lor în Transnistria. 

119. 17 octombrie 1941. Telegrama nr. 384 adresată Legiunii de Jandarmi 
Ismail de către inspectorul general al Jandarmeriei, generalul de divizie de 
jandarmi, Constantin Z. Vasiliu, prin care se comunică ordinul Ministerului 
Afacerilor Interne referitoare la deportarea evreilor din Basarabia şi 
Bucovina aflați pe teritoriul țării, împreună cu familiile acestora. 

120. 18 octombrie 1941. Instrucţiunile elaborate de Divizia 10 Infanterie cu 
privire la organizarea, trierea şi internarea în ghetouri a evreilor din Odessa. 

121. 18 octombrie 1941. Referat întocmit de Serviciul Pretoral al Diviziei 10 
Infanterie, referitor la numărul evreilor verificați şi arestați în ziua de 18 
octombrie 1941. 

122. 19 octombrie 1941. Nota nr. 17.154/B înaintată Ministerului Apărării 
Naţionale de către Secţia Il-a Informații din Marele Cartier General, prin 
care se solicită adoptarea unor măsuri în vederea prevenirii contactelor între 
evreii utilizați la munca de folos obştesc şi populaţia satelor. 

123. 19 octombrie 1941. Nota nr. 7108/B înaintată Armatei a 4-a de către 
Secția Il-a Informaţii din Marele Cartier General, referitoare la dispoziția 
mareşalului Ion Antonescu de anulare a tuturor autorizaţiilor eliberate de 
autoritățile germane, prin care evreii utilizați de aceştia erau exceptați de la 
prestarea muncii de folos obştesc, de la internare, etc. 

124. 21 octombrie 1941. Nota nr. 5 înaintată Diviziei 10 Infanterie de către co- 
mandantul ghetoului Odessa, locotenentul Teodor Alectoride, privitoare la 
situația numerică a evreilor internaţi în ghetou la data de 21 octombrie 1941. 

125. 22 octombrie 1941. Nota nr. 212.995 adresată de Armata a 4-a Coman- 
damentului Militar Odessa, privind măsurile adoptate împotriva evreilor de 
către Guvernământul Transnistriei. 

126. 22 octombrie 1941. Nota telefonică nr. 2 înaintată de Divizia 10 Infanterie 
Corpului 2 Armată, referitoare la consecințele aruncării în aer a sediului 
comandamentului Diviziei 10 Infanterie, respectiv măsurile adoptate în 
vederea spănzurării unor evrei şi comunişti în piețele publice din Odessa. 

127. 22 octombrie 1941. Telegrama nr. 561 trimisă Armatei a 4-a de către 
Preşedinţia Consiliului de Miniştri, Cabinetul Militar, prin care se comunică 
ordinul mareşalului lon Antonescu de a se aplica „drastice măsuri de 
represalii” în Odessa. 

128. 22 octombrie 1941. Nota nr. 302.827 înaintată de Armata a 4-a Preşedin- 
ției Consiliului de Miniştri, Cabinetul Militar, cu privire la consecinţele 
aruncării în aer a sediului comandamentului Diviziei 10 Infanterie, măsurile 
întreprinse în vederea salvării celor prinşi sub dărâmături, respectiv spânzu- 
rarea unui număr de evrei şi comunişti suspecți în pieţele publice din Odessa. 

129. 22 octombrie 1941. Nota informativă nr. 200 întocmită de SSI privind 
împrejurările în care s-a produs aruncarea în aer a sediului Comandamen- 
tului Militar Odessa, starea de spirit a populaţiei din oraş, respectiv măsurile 
de represalii care se impun ca urmare a evenimentelor petrecute. 

130. 23 octombrie 1941. Nota nr. 302.840 înaintată de Armata a 4-a Preşe- 
dinţiei Consiliului de Miniştri, Cabinetul Militar, cu privire la consecinţele 
aruncării în aer a sediului comandamentului Diviziei 10 Infanterie, măsurile 
întreprinse în vederea salvării celor prinşi sub dărâmături, respectiv numele 
ofițerilor morți în explozie. 

131. 23 octombrie 1941. Nota trimisă Armatei a 4-a de către Preşedinţia 
Consiliului de Miniştri, Cabinetul Militar, prin care se comunică ordinul 
mareșalului Ion Antonescu de a se executa 200 comunişti pentru fiecare 
ofițer romăn sau german mort, respectiv 100 comunişti pentru fiecare soldat 
român sau german mort. 

132. 23 octombrie 1941. Raportul contrainformativ nr. 3 întocmit de Regi- 
mentul 33 Dorobanţi, referitor la starea de spirit a populaţiei din Odessa, 
respectiv executarea prin împuşcare a unui număr de 72 evrei şi comunişti. 

133. 25 octombrie 1941. Statistica întocmită de Comandamentul Militar al 
Municipiului Chişinău, cu privire la numărul evreilor morți şi deportați din 
ghetoul Chişinău în perioada 15 august-25 octombrie 1941, respectiv 
numărul celor rămaşi în ghetou. 

134. 25 octombrie 1941. Nota întocmită de SSI cu privire la revizionismul 
maghiar, reflectat în tratamentul populaţiei evreieşti din Ungaria comparativ 
cu România. 

135. 27 octombrie 1941. Nota nr. 99.828 înaintată Corpului 2 Armată de către 
Divizia 10 Infanterie, privind numărul şi întrebuinţarea evreilor arestaţi în 
Odessa, respectiv numărul evreilor internaţi în ghetou. 

136. 27 octombrie 1941. Nota nr. 53.058 adresată Ministerului Apărării 
Naţionale de către Secţia I-a Organizare-Mobilizare din Marele Stat Major, 
referitoare la învinuirile aduse de ziarul „Gazeta Țării” în privinţa utilizării 
evreilor la munca de folos obştesc, respectiv situaţia la data de 1 octombrie 
1941 a celor 84.042 evrei apți de serviciul militar. 

137. 28 octombrie 1941. Referatul înaintat de căpitanul magistrat Ştefan 
Constantin Parchetului Militar al Armatei a 4-a, cu privire la rezultatul 
inspecției efectuate în ghetoul din Odessa. 

138. 29 octombrie 1941. Nota nr. 14.532 înaintată de Garnizoana Odessa Co- 
mandamentului Militar Odessa, referitoare la situația ghetoului din Odessa, 
respectiv aprovizionarea, starea sanitară şi paza evreilor internaţi în ghetou. 

139. 29 octombrie 1941. Buletinul contrainformativ nr. 19.700 întocmit de 
Secţia Il-a Informaţii din Marele Cartier General, privind starea de spirit a 
populației din Moldova, respectiv a evreilor din Iaşi, Bucureşti şi Odessa. 

140. 29 octombrie 1941. Nota contrainformativă nr. 8736/A înaintată 
mareşalului lon Antonescu de către Subsecretariatul de Stat pentru Marină, 
prin care se comunică propunerile referitoare la derularea emigrării pe calea 
mării a evreilor din Transilvania şi Vechiul Regat. 

141. 30 octombrie 1941. Nota întocmită de Cabinetul Militar al Conducătorului 
Statului, referitoare la măsurile adoptate de Guvernământul Basarabiei în 
vederea pazei şi administrării bunurilor evreilor deportaţi. 

142. 31 octombrie 1941. Tabel întocmit de Comandamentul Militar al muni- 
cipiului Chişinău cu privire la numărul evreilor deportaţi din ghetoul 
Chişinău, prin specificarea zilelor în care au avut loc deportările. 

143. Nedatat, octombrie 1941. Lucrarea intitulată „Studiu şi Propuneri asupra 
Problemei Evreeşti în România”, întocmită de Secţia l-a Organizare- 
Mobilizare din cadrul Marelui Stat Major, respectiv referatul cu avizul 
negativ al Secţiei a Il-a Informaţii asupra acestei lucrări. 

144. 5 noiembrie 1941. Ordinul general nr. 122 adresat Comandamentelor şi 
Curţilor Marţiale de către Direcţia Justiţiei Militare, privind măsurile ce 
trebuiesc adoptate de instanţele militare în vederea prevenirii sustragerii 
evreilor din lagăre şi ghetouri prin eliberarea unor citaţii şi mandate de 
aducere fictive. 

145. 8 noiembrie 1941. Nota nr. 563 înaintată Comandamentului Militar 
Odessa de către Prefectura Poliţiei din Odessa, referitoare la recensământul 
evreilor din Odessa dispus de către o unitate SS din cadrul Einsatzgruppe D. 

146. 9 noiembrie 1941. Lucrarea intitulată „Dare de seamă generală asupra 
folosirii evreilor la munca de folos obştesc”, întocmită de Secția I-a 
Organizare-Mobilizare din cadrul Marelui Stat Major. 

147. 11 noiembrie 1941. Ordonanţa nr. 23 emisă de guvernatorul Transnistriei, 
profesorul Gheorghe Alexianu, privind regimul de internare şi tratamentul 
evreilor internaţi în lagărele şi ghetourile din Transnistria. 

148. 15 noiembrie 1941. Nota nr. 3942/M adresată Ministerului Afacerilor 
Străine de către Cabinetul Militar al Conducătorului Statului, referitoare la 
poziţia diferitelor autorităţi şi instituţii de stat față de emigrarea evreilor din 
România, respectiv solicitarea avizului Ministerului Afacerilor Străine în 
această chestiune. 

149. 17 noiembrie 1941. Nota nr. 220 înaintată de Inspectoratul Jandarmeriei 
Chişinău Inspectoratului General al Jandarmeriei, cu privire la abuzurile 
săvârşite de comandantul lagărului de evrei Otaci, locotenentul de jandarmi 
Roşca Augustin. 

150. 19 noiembrie 1941. Nota contrainformativă nr. 247 întocmită de 
Subcentrul SSI nr. 4 Balta, privind metodele întrebuințate de evreii din 
Transnistria în vederea prevenirii internării copiilor lor în lagăre. 

151. 20 noiembrie 1941. Nota nr. 24.641 înaintată mareşalului lon Antonescu 
de Corpul 3 Armată, cu privire la abuzurile săvârşite de militari români în 
ghetoul din Chişinău, respectiv investigaţiile efectuate în acest caz. 

152. 20 noiembrie 1941. Nota înaintată de Inspectoratul Jandarmeriei Transnistria 
Inspectoratului General al Jandarmeriei, referitoare la infiltrarea comuniştilor şi 
teroriştilor sovietici în diferite localităţi, respectiv propunerea de exterminare a 
acestora pentru a „putea scăpa omenirea de pericolul comunist”. 

153. 26 noiembrie 1941. Nota nr. 2501 înaintată Armatei a 3-a de către 
Inspectoratul Jandarmeriei Transnistria, privind înfiinţarea pe Bug a lagăre- 
lor de internare pentru evrei, internarea în aceste lagăre a unui număr de 
110.002 evrei, respectiv înființarea ghetourilor din Odessa, Balta, Tiraspol 
şi Golta. 

154. 30 noiembrie 1941. Nota întocmită de Direcţia Generală a Poliţiei, 
referitoare la starea de spirit a evreilor nedeportați din Cernăuţi. 

155. Nedatat, noiembrie 1941. Instrucţiunile Ministerului Apărării Naţionale 
pentru aplicarea prevederilor Decretului-Lege nr. 2909/1941, privind 
obligaţia evreilor de a contribui la constituirea de stocuri de îmbrăcăminte 
în interes social. 

156. 6 decembrie 1941. Raportul contrainformativ nr. 5498 înaintat Secţiei a II- 
a Informaţii din Marele Stat Major de către Comandamentul Militar Odessa, 
privitor la situaţie economico-socială din Odessa şi starea de spirit a 
populaţiei. 

157. 6 decembrie 1941. Nota nr. 122.686 înaintată comandamentului Armatei a 
3-a de Serviciul Pretoral, referitoare la propunerile de deportare a evreilor 
din Tiraspol în lagărele de pe Bug. 

158. 8 decembrie 1941. Nota nr. 65.709 adresată Comandamentelor Teritoriale 
şi Cercurilor de Recrutare de către Secţia l-a Organizare-Mobilizare din 
Marele Stat Major, privind situaţia evreilor înapoiați din detaşamentele de 
muncă, folosirea acestora pentru diverse munci până la data de 22 
decembrie 1941, respectiv încetarea muncii de folos obştesc a evreilor pe 
durata sărbătorilor. 

159. 9 decembrie 1941. Referatul nr. 28.798 întocmit de Secţia II-a din coman- 
damentul Armatei a 3-a, cu privire la numărul şi situaţia evreilor aflați în 
Tiraspol, respectiv propunerea de deportare a acestora în lagărele de pe Bug. 

160. 14 decembrie 1941. Nota nr. 12.085 înaintată mareşalului lon Antonescu 
de subsecretarul de Stat din Ministerul Apărării Naţionale, generalul de 
divizie Constantin Pantazi, referitoare la propunerea trecerii în cadrul 
disponibil al ofiţerilor căsătoriţi cu evreice, exceptând pe cei „cu menţiuni 
cu totul excepţionale”. 

161. 23 decembrie 1941. Nota nr. 24.164 adresată de Armata a 3-a Brigăzii 9 
Cavalerie, prin care se solicită cercetarea lagărelor şi ghetourilor de evrei 
pentru a se constata dacă paza este suficientă, dacă este efectuată de gărzi 
ucrainene înarmate, precum şi proveniența armamentului acestora. 

162. 24 decembrie 1941. Nota nr. 12.914 înaintată de SSI Cabinetului Militar al 
Conducătorului Statului, privitoare la situaţia şi repartizarea pe localităţi a 
evreilor din Transnistria aflaţi încă la vest de calea ferată Jmerinka-Odessa. 

163. 28 decembrie 1941. Telegrama nr. 29.740 adresată Armatei a 3-a de către 
Marele Stat Major, prin care se comunică aprobarea de către mareşalul Ion 
Antonescu a înființării unui lagăr pentru internarea comuniştilor din 
Transnistria şi a unor lagăre pe Bug în vederea internării comuniştilor din 
ţară (evrei şi români). 

164. 28 decembrie 1941. Telegrama nr. 29.709 adresată Armatei a 3-a de către 
Marele Stat Major, prin care se comunică decizia mareşalului Ion 
Antonescu de deportare imediată a evreilor din Odessa datorită prelungirii 
rezistenţei Sevastopolului, respectiv temerilor legate de consecinţele unei 
debarcări sovietice la Odessa. 

165. 30 decembrie 1941. Nota nr. 1555 înaintată de prefectul judeţului 
Dorohoi, colonelul în rezervă Ion Barcan, guvernatorului Bucovinei, gene- 
ralul de brigadă Corneliu Calotescu, referitoare la împrejurările şi moda- 
litatea de desfăşurare a deportării evreilor din Dorohoi în zilele de 7-8 
noiembrie 1941. 

166. 1 ianuarie 1942. Nota nr. 70.407 înaintată Cabinetului Militar al 
Conducătorului Statului de către Secţia I-a Organizare-Mobilizare din 
Marele Stat Major, cu privire la atribuțiile Inspectoratului General al Tabe- 
relor şi Coloanelor de Muncă, respectiv modalitatea de desfăşurare a muncii 
de folos obştesc a evreilor în cursul anului 1942. 

167. 3 ianuarie 1942. Nota nr. 00159 înaintată Armatei a 3-a de Guvernământul 
Transnistriei, prin care se comunică textul ordonanţei nr. 35 referitoare la 
deportarea evreilor din Odessa, respectiv instrucțiunile de aplicare ale 
prevederilor ordonanţei. 

168. 4 ianuarie 1942. Nota nr. 29.682 înaintată Armatei a 3-a de către Corpul 2 
Armată, privind măsurile adoptate împotriva evreilor fugiți din lagărele 
situate pe Bug. 

169. 5 ianuarie 1942. Nota nr. 7 adresată Comandamentelor Teritoriale, Cercu- 
rilor Teritoriale, Ministerelor, Marelui Stat Major, etc, de către Inspectoratul 
General al Taberelor şi Coloanelor de Muncă, referitoare la normele de 
continuare a muncii de folos obştesc a evreilor în cursul anului 1942. 

170. 5 ianuarie 1942. Procesul-verbal nr 1 al şedinţei Comisiei de Evacuare a 
Evreilor din Odessa. 

171. Nedatat, ianuarie 1942. „Instrucţiunile pentru adunarea obiectelor de la 
evreii evacuaţi”, adresate Corpului 2 Armată de către Comisia de Evacuare 
a Evreilor din Odessa şi Prefectura de Poliţie Odessa. 

172. Nedatat, ianuarie 1942. „Instrucţiunile cu privire la vânzarea obiectelor 
evreilor evacuaţi”, elaborate de Comisia de Evacuare a Evreilor din Odessa. 

173. 8 ianuarie 1942. Nota nr. 29.971 înaintată Guvernământului Transnistriei 
de către Armata a 3-a, prin care se solicită propuneri cu privire la regu- 
lamentele de funcționare ale lagărelor şi ghetourilor de evrei. 

174. 8 ianuarie 1942. Telegrama nr. 29.763 trimisă Armatei a 3-a de către 
Corpul 2 Armată, referitoare la operaţiunea de deportare a evreilor din Odessa. 

175. 9 ianuarie 1942. Procesul-verbal nr 2 al şedinţei Comisiei de Evacuare a 
Evreilor din Odessa. 

176. 9 ianuarie 1942. Referatul întocmit de locotenentul-colonel magistrat 
Soltan Chiril privind ordonanța nr. 7 elaborată de comandamentul Brigăzii 1 
Fortificații în chestiunea deportării evreilor din Odessa, respectiv anexa cu 
textul ordonanţei. 

177. 10 ianuarie 1942. Buletinul contrainformativ nr. 213.752 întocmit de 
Armata a 4-a, privind diverse chestiuni, inclusiv situaţia evreilor din Odessa. 
178. 10 ianuarie 1942. Nota întocmită de Cabinetul Militar al Conducătorului 

Statului cu privire la consultările desfăşurate între Ministerul Finanţelor, 
Ministerul Afacerilor Străine şi Subsecretariatul de Stat al Marinei în chesti- 
unea emigrării pe calea mării a evreilor din România, respectiv propunerile 

rezultate în urma consultărilor. 

179. 11 ianuarie 1942. Procesul-verbal nr 3 al şedinţei Comisiei de Evacuare a 
Evreilor din Odessa. 

180. 12 ianuarie 1942. Nota nr. 1012 adresată Armatei a 3-a de către Guvernă- 
mântul Transnistriei, prin care se comunică adoptarea măsurilor necesare în 

vederea amenajării lagărelor de la Wapniarka şi Alexandrodar, unde 
urmează să fie internați comuniştii din ţară şi din Odessa. 

181. 12 ianuarie 1942. Nota nr. 144 înaintată de Guvernământul Bucovinei 
Cabinetului Civil-Militar pentru Administrarea Basarabiei, Bucovinei şi 
Transnistriei din cadrul Preşedinţiei Consiliului de Miniştri, cu privire la 
maniera în care s-a derulat deportarea evreilor din Bucovina în octombrie- 
noiembrie 1941. 

182. 13 ianuarie 1942. Telegrama adresată Marelui Stat Major de către Corpul 
2 Armată, prin care se comunică deportarea din Odessa — pe calea ferată — 
în 13 ianuarie 1942 a unui număr de 1006 evrei. 

183. 14 ianuarie 1942. Fragment din Buletinul contrainformativ nr. 6373, 
întocmit de Inspectoratul Jandarmeriei Transnistria pentru perioada 15 
decembrie 1941-15 ianuarie 1942. 

184. 14 ianuarie 1942. Nota nr. 22 înaintată Armatei a 3-a de către Guver- 
nământul Transnistriei, prin care se comunică acceptul Guvernământului în 
ceea ce priveşte instrucțiunile Marelui Stat Major referitoare la conducerea 
acțiunii contrainformative de la Odessa; se confirmă deportarea totală a 
evreilor din Odessa şi se solicită elaborarea regulamentului de funcționare 
al lagărului de la Alexandrodar. 

185. 15 ianuarie 1942. Buletinul contrainformativ nr. 213.796 întocmit de 
Armata a 4-a, privind diverse chestiuni, inclusiv numărul evreilor deportaţi 
din Odessa. 

186. 15 ianuarie 1942. Ordinul general nr. 208 emis de Ministerul Apărării 
Naţionale, referitor la interdicţia garnizoanelor militare de a elibera evreilor 
autorizaţii de călătorie pe C:F.R., acestea urmând a fi emise doar de 
Ministerul Afacerilor Interne. 

187. 18 ianuarie 1942. Nota nr. 20.420 adresată de Armata a 3-a Guver- 
nământului Transnistriei, prin care se trimite spre ştiinţă nota referitoare la 
constatările efectuate de maiorul Vasile Apostolescu — delegatul Armatei a 
3-a — în cursul supravegherii operaţiunii de deportare a evreilor din Odessa. 

188. 18 ianuarie 1942. Nota nr. 30.091 înaintată Armatei a 3-a de către Corpul 
2 Armată, prin care se comunică decizia Guvernământului Transnistriei 
referitoare la internarea comuniştilor şi a evreilor comunişti din Odessa în 
lagărul de la Alexandrodar, respectiv internarea comuniştilor din România 
în lagărul de la Wapniarka. 

189. 20 ianuarie 1942. Nota nr. 1376 înaintată Armatei a 3-a de Primăria 
municipiului Odessa, prin care se trimite spre ştiinţă textul ordonanţei nr. 13 
emisă de Primăria municipiului Odessa, privind regulile stabilite la 
deportarea evreilor. 

190. 21 ianuarie 1942. Procesul-verbal nr 6 al şedinţei Comisiei de Evacuare a 
Evreilor din Odessa. 

191. 27 ianuarie 1942. Nota nr. 20.217/A adresată de Armata a 3-a 
Guvernământului Transnistriei, prin care se solicită informaţii cu privire la 
stadiul de amenajare a lagărelor de la Alexandrodar şi Wapniarka, respectiv 
precizarea termenului la care acestea vor fi funcționale. 

192. 28 ianuarie 1942. Nota nr. 472 înaintată de Prefectura Judeţului Jugastru 
Guvernământului Transnistriei, referitoare la amenajarea, amplasamentul şi 
starea lagărului de internare de la Wapniarka. 

193. 29 ianuarie 1942. Buletinul contrainformativ nr. 213.921 întocmit de 
Armata a 4-a, privind diverse chestiuni, inclusiv numărul evreilor deportați 
din Odessa. 

194. 31 ianuarie 1942. Procesul-verbal nr 9 al şedinţei Comisiei de Evacuare a 
Evreilor din Odessa. 

195. 1 februarie 1942. Nota nr. 72 adresată de către Biroul Central de Evacuare 
al Evreilor din Odessa comandantului ghetoului din Odessa şi medicului şef 
al municipiului Odessa, privind modalitatea de internare a evreilor în 
ghetou, igiena şi paza acestora, respectiv amenajarea şi funcționarea spita- 
lelor din ghetou. 

196. 3 februarie 1942. Nota întocmită de Secţia Il-a din Statul Major al 
Armatei a 3-a, prin care se solicită, din motive de siguranță, mutarea lagă- 
rului de internare de la Alexandrodar într-o altă localitate din judeţele Balta 
sau Ananiev. 

197. 3 februarie 1942. Buletinul contrainformativ nr. 213.991 întocmit de 
Armata a 4-a, privind diverse chestiuni, inclusiv numărul evreilor deportați 
din Odessa. 

198. 5 februarie 1942. Nota nr. 21.103/A adresată Guvernământului 
Transnistriei de către Armata a 3-a, prin care se comunică faptul că înfiin- 
tarea lagărului de internare de la Alexandrodar „nu convine” Armatei a 3-a 
— datorită poziționării sale în imediata apropiere a trupelor ce apără litoralul 
Mării Negre — şi se solicită mutarea lagărului într-o localitate din judeţele 
Ananiev sau Balta. 

199. 6 februarie 1942. Nota nr. 13.254 înaintată de SSI Președinției Consiliului 
de Miniştri, cu privire la stadiul deportării evreilor din Odessa, respectiv 
numărul celor deportaţi până la 2 februarie 1942. 

200. 9 februarie 1942. Procesul-verbal nr 10 al şedinţei Comisiei de Evacuare a 
Evreilor din Odessa. 

201. 10 februarie 1942. Procesul-verbal nr 11 al şedinţei Comisiei de Evacuare 
a Evreilor din Odessa. 

202. 10 februarie 1942. Buletinul contrainformativ nr. 214.088 întocmit de 
Armata a 4-a, privind diverse chestiuni, inclusiv numărul evreilor deportați 
din Odessa. 

203. 11 februarie 1942. Procesul-verbal nr 12 al şedinţei Comisiei de Evacuare 
a Evreilor din Odessa. 

204. 11 februarie 1942. Nota nr. 50.258 întocmită de Secția II-a Informaţii din 
Marele Stat Major, prin care se solicită aprobarea în vederea deportării în 
Basarabia a evreilor din regiunea petroliferă, porturile Giurgiu şi Constanţa, 
respectiv îndepărtarea evreilor din zonele militare ale capitalei. 

205. 13 februarie 1942. Nota informativă nr. 134 înaintată de Inspectoratul 
Jandarmeriei Transnistria Inspectoratului General al Jandarmeriei, cu pri- 
vire la executarea de către poliția germană din comuna Rastad, judeţul 
Berezovka, a unui număr de 130 evrei din comuna Novăi-Umani. 

206. 14 februarie 1942. Nota nr. 3333/M adresată Ministerului Afacerilor 
Interne de către Cabinetul Militar al Conducătorului Statului, prin care se 
trimite spre ştiinţă textul notei nr. 50.258 din 11 februarie 1942 întocmită de 
Secția Il-a Informaţii din Marele Stat Major, precum şi rezoluția mare- 
şalului lon Antonescu referitoare la internarea în lagăre şi deportarea în 
Transnistria a evreilor comunişti din ţară — îndeosebi din Bucureşti, regi- 
unea petroliferă, porturile Giurgiu şi Constanţa — respectiv a evreilor 
stabiliți clandestin în Bucureşti în ultimii doi ani. 

207. 16 februarie 1942. Buletinul contrainformativ nr. 214.164 întocmit de 
Armata a 4-a, privind diverse chestiuni, inclusiv situaţia din Odessa şi 
numărul evreilor deportaţi. 

208. 19 februarie 1942. Nota nr. 20.419 întocmită de Secţia I-a Organizare- 
Mobilizare din Marele Stat Major, referitoare la dispoziţia mareşalului lon 
Antonescu de a se adopta „măsuri radicale şi severe” împotriva „conduitei 
tot mai obrasnice a evreilor” din România, respectiv propunerile elaborate 
în vederea executării dispoziţiilor Conducătorului Statului. 

209. 20 februarie 1942. Nota informativă nr. 139 înaintată de Inspectoratul 
Jandarmeriei Transnistria Inspectoratului General al Jandarmeriei, cu pri- 
vire la executarea de către poliţia germană a 20 de evrei din comuna 
Podoleanca, respectiv a 60 de evrei din comuna Cudratova, judeţul 
Berezovka. 

210. 22 februarie 1942. Nota nr. 30.853 înaintată Armatei a 3-a de Corpul 2 
Armată, privind propunerile pentru regulamentul de funcționare al lagărelor 
şi ghetourilor de evrei din Transnistria. 

211. 22 februarie 1942. Nota nr. 226 înaintată Armatei a 3-a de Centrul de 
Informaţii „B”, comandat de locotenent-colonelul Alexandru V. Ionescu 
(Alion), prin care se trimite textul notei contrainformative nr. 310 din 18 
februarie 1942, referitoare la starea ghetourilor şi a lagărelor de evrei din 
regiunea Balta. 

212. 24 februarie 1942. Nota nr. 3630/M adresată Marelui Stat Major de către 
Cabinetul Militar al Conducătorului Statului, prin care se comunică faptul 

că mareşalul Ion Antonescu a aprobat prelungirea cu 5 zile a termenului 
prestării de către evrei a muncii de folos obştesc la curăţatul zăpezii, 
respectiv decizia Conducătorului Statului de a modifica normele care 
reglementează utilizarea evreilor la munca de folos obştesc. 

213. 24 februarie 1942. Nota informativă nr. 150 înaintată de Inspectoratul 
Jandarmeriei Transnistria Inspectoratului General al Jandarmeriei, cu 
privire la executarea de către poliția germană din Rastad a unui număr de 
181 evrei din comuna Suha-Balca, judeţul Berezovca. 

214. 28 februarie 1942. Nota nr. 1662 adresată închisorii judeţului Odessa de 
către Prefectura județului Odessa, prin care se comunică decizia referitoare 
la deportarea în lagărul de la Wapniarka a evreilor aflați în închisoarea 
Odessa, respectiv modalitatea de executare a operațiunii de deportare. 

215. 28 februarie 1942. Nota nr. 9787 adresată unităţilor din subordine de către 
Comandamentul Militar Odessa, prin care se comunică decizia de ridicare şi 
internare în ghetou a tuturor evreilor din Odessa, respectiv decizia mare- 
şalului Ion Antonescu de a considera „trădători şi criminali pe toţi acei care 
întârzie evacuarea evreilor”. 

216. 1 martie 1942. Nota nr. 31.338 înaintată de Corpul 2 Armată Cabinetului 
Civil-Militar pentru Administrarea Basarabiei, Bucovinei şi Transnistriei 
din cadrul Preşedinţiei Consiliului de Miniştri, cu privire la deportarea unui 
număr de 3 1.873 evrei din Odessa în perioada 10 ianuarie-28 februarie 1942. 

217. 1 martie 1942. Nota nr. 22.831/A adresată Brigăzii 9 Cavalerie de către 
Armata a 3-a, prin care se comunică deportarea în 2 martie 1942 în lagărul 
de la Wapniarka a celor 1600 evrei înternați în închisoarea din Odessa. 

218. 2 martie 1942. Nota de serviciu nr. 22.936/A întocmită de comandamentul 
Armatei a 3-a, cu privire la îmbarcarea şi deportarea în lagărul de la 
Wapniarka a unui număr de 1217 evrei, respectiv reținerea în Odessa a celor 
bolnavi şi a celor trimişi în judecată. 

219. 3 martie 1942. Nota nr. 226 înaintată Armatei a 3-a de Centrul de 
Informaţii „B”, comandat de locotenent-colonelul Alexandru V. Ionescu 
(Alion), privind deportarea evreilor din Odessa în ghetoul Slobodca, 
respectiv numărul evreilor rămaşi în Odessa. 

220. 7 martie 1942. Nota nr. 23.010/A adresată de Armata a 3-a Inspectoratului 
Jandarmeriei Transnistria, prin care se comunică informaţiile referitoare la 
existența unui mare număr de evrei ascunşi în satele şi oraşele din 
Transnistria şi se solicită măsuri în vederea identificării şi arestării acestora. 

221. 7 martie 1942. Nota nr. 323.842 adresată Administraţiilor Financiare 
judeţene de către Ministerul de Finanţe, referitoare la taxele militare dato- 
rate statului de către evreii care au prestat sau prestează munca de folos 
obştesc. 

222. 10 martie 1942. Nota nr. 1987 înaintată Armatei a 3-a de către Divizia | 
Cavalerie, cu privire la lagărele de evrei Domanevka şi Bogdanovka din 
județul Golta, respectiv situaţia evreilor internaţi în aceste lagăre. 

223. 16 martie 1942. Nota nr. 23.657/A adresată de Armata a 3-a Inspectora- 
tului Jandarmeriei Transnistria, prin care se comunică informaţiile referi- 
toare la controlul insuficient al evreilor internaţi în ghetourile şi lagărele din 
Transnistria şi se solicită adoptarea măsurilor necesare în vederea stopării 
evadării evreilor din lagăre şi ghetouri. 

224. 17 martie 1942. Nota nr. 2141 înaintată de Guvernământul provinciei 
Basarabia Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
prin care se comunică existenţa pe teritoriul Basarabiei a unui număr de 425 
evrei, solicităndu-se deportarea acestora în Transnistria. 

225. 19 martie 1942. Nota nr. 10.911 adresată de Comandamentul Militar 
Odessa Prefecturii judeţului Odessa, prin care se solicită înăsprirea con- 
troalelor executate de jandarmi la barierele de ieşire din oraş în vederea 
depistării evreilor fără autorizaţii, respectiv arestarea şi înaintarea acestora 
Serviciului Pretoral al Comandamentului Militar Odessa. 

226. 20 martie 1942. Nota nr. 23.977/A înaintată de Armata a 3-a Secţiei a II-a 
Informaţii din Marele Stat Major, prin care se infirmă informaţiile auto- 
rităţilor germane referitoare la trecerea peste Bug a unui număr de 60.000 
evrei. 

227. 20 martie 1942. Nota nr. 30.525 înaintată Armatei a 3-a de către Divizia 9 
Cavalerie, privind situaţia celor 9000 de evrei aflaţi în Moghilev, respectiv 
necesitatea deportării acestora ca urmare a focarului de infecție pe care îl 
reprezintă. 

228. 20 martie 1942. Nota nr. 88.929 adresată Comandamentelor Teritoriale de 
către Secția I-a Organizare-Mobilizare din Marele Stat Major, prin care se 
comunică faptul că Marele Stat Major a aprobat ca situaţia evreilor rechi- 
ziţionaţi pentru lucru pe anul 1941-1942 — în întreprinderile care lucrează în 
folosul armatei sau economiei naționale — să rămână neschimbată până la 1 
iunie 1942, dată la care urma să se încheie verificarea situaţiei evreilor la 
nivelul întregii ţări, efectuată de către Comisiile de Revizuire înființate în 
acest scop. 

229. 26 martie 1942. Nota nr. 5224 adresată Comandamentului Militar Odessa 
de către Corpul 2 Armată, prin care se comunică informaţiile privitoare la 
evreicele tinere sustrase de la internare sau evadate din ghetouri, 
solicitându-se măsuri în vederea identificării, arestării şi trimiterii lor în faţa 
Curţii Marţiale. 

230. 27 martie 1942. Nota nr. 9084 înaintată Armatei a 3-a de către Inspecto- 
ratul Jandarmeriei Transnistria, cu privire la paza lagărelor şi ghetourilor 
din Transnistria, respectiv măsurile care se aplică în cazul evreilor evadați. 

231. 1 aprilie 1942. Nota nr. 30.653 înaintată Corpului 2 Armată de către 
Divizia 9 Cavalerie, privind memoriul adresat Centralei Evreilor din 
România de către Comitetul pentru Coordonarea Muncii şi Ajutorarea 
Evreilor Evacuaţi din Moghilev. 

232. 7 aprilie 1942. Raportul contrainformativ nr. 20.217 adresat de Armata a 
3-a Secției a Il-a Informații din Marele Stat Major, referitor la diverse 
chestiuni, inclusiv numărul persoanelor arestate în Odessa (evrei şi ruşi) în 
urma raziilor efectuate în perioada 22-30 martie 1942. 

233. 9 aprilie 1942. Nota nr. 603 adresată de Guvernământul provinciei 
Bucovina Cabinetului  Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
prin care se înaintează tabloul cu situaţia numerică — pe judeţe — a evreilor 
din provincia Bucovina. 

234. 9 aprilie 1942. Nota nr. 157 adresată de Guvernământul provinciei 
Basarabia Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
prin care se înaintează situația numerică a evreilor deportaţi, situația 
numerică a evreilor încă nedeportați, respectiv situaţia numerică a evreilor 
care nu se deportează. 

235. 12 aprilie 1942. Nota de serviciu nr. 50.116 întocmită de Comandamentul 
Etapelor de Est, referitoare la reînființarea Comandamentului Militar 
Odessa şi atribuțiile sale în privința chestiunilor de siguranță şi poliție ale 
oraşului Odessa. 

236. 14 aprilie 1942. Extras din Buletinul Informativ referitor la Transnistria, 
întocmit de Inspectoratul Jandarmeriei Transnistria pentru perioada 15 
martie-1 5 aprilie 1942. 

237. 19 aprilie 1942. Nota întocmită de Cabinetul Civil-Militar pentru 
Administrarea Basarabiei, Bucovinei şi Transnistriei din cadrul Președinției 
Consiliului de Miniştri, referitoare la constatările efectuate în urma vizitării 
ghetourilor din Odessa, Tiraspol, Balta şi Râbnița. 

238. 21 aprilie 1942. Nota nr. 5295/M adresată Marelui Stat Major de către 
Cabinetul Militar al Conducătorului Statului, privitoare la dispoziția mare- 
şalului Ion Antonescu de a se studia şi a se înainta propuneri cu privire la 
concentrarea şi utilizarea evreilor cu vârsta cuprinsă între 20-40 de ani la 
munca de folos obştesc, respectiv principiile care ar urma să stea la baza 
propunerilor elaborate de Marele Stat Major. 

239. 28 aprilie 1942. Nota nr. 558 înaintată Secţiei a I-a Organizare-Mobilizare 
din Marele Stat Major de către Direcţia Superioară şi Comandamentul 

Geniului din cadrul Subsecretariatului de Stat al Armatei de Uscat, cu 
privire la organizarea, încadrarea şi activitatea detaşamentelor de lucru din 
Regimentele 3, 4, 5 şi 7 Pionieri. 

240. 28 aprilie 1942. Nota nr. 1055 înaintată Guvernământului provinciei 
Bucovina de către Cercul de Recrutare Cernăuţi, referitoare la numărul şi 
situația evreilor din municipiul Cernăuţi care prestează serviciul militar. 

241. 30 aprilie 1942. Nota nr. 82.089 înaintată Cabinetului Militar al Condu- 
cătorului Statului de către Secţia I-a Organizare-Mobilizare din Marele Stat 
Major, cu concluziile şi propunerile privitoare la utilizarea evreilor la 
munca de folos obştesc, elaborate pe baza principiilor formulate de 
mareşalul Ion Antonescu în nota nr. 5295/M din 21 aprilie 1942. 

242. 1 mai 1942. Nota nr. 82.779 întocmită de Secția I-a Organizare-Mobilizare 
din Marele Stat Major, cu privire la cota pe care întreprinderile de stat şi 
particulare — ce utilizează evrei în cadrul muncii de folos obştesc — ar trebui 
s-o verse la bugetul statului în contul salariului real plătit evreilor. 

243. 2 mai 1942. Nota nr. 82.089 întocmită de Secția I-a Organizare-Mobilizare 
din Marele Stat Major, referitoare la normele de întrebuințare ale evreilor cu 
vârsta cuprinsă între 20-40 ani la munca de folos obştesc, la drumurile şi 
carierele de piatră din Basarabia. 

244. 4 mai 1942. Nota nr. 1156 înaintată Armatei a 3-a de către Inspectoratul 
Jandarmeriei Transnistria, cu privire la paza şi personalul de pază al lagă- 
rului de evrei de la Domanovka. 

245. 5 mai 1942. Nota nr. 4267 înaintată de Corpul 4 Armată Secţiei a I-a 
Organizare-Mobilizare din Marele Stat Major, referitoare la metodele între- 
buințate de evrei pentru a se sustrage de la munca de folos obştesc, res- 
pectiv propunerile elaborate în vederea remedierii situației. 

246. 6 mai 1942. Nota nr. 82.515 adresată de Secția I-a Organizare-Mobilizare 
din Marele Stat Major Preşedinţiei Consiliului de Miniştri, Corpurilor 4 şi 5 
Armată, Comandamentelor Teritoriale, Direcţiei Superioare şi Comanda- 
mentului Geniului, etc, cu privire la constituirea în cadrul muncii de folos 
obştesc a unor detaşamente de evrei, în scopul readucerii în cadrul patrimo- 
niului agricol a terenurilor degradate în urma lucrărilor de interes național. 

247. 7 mai 1942. Nota nr. 211.374 înaintată Președinției Consiliului de Miniştri, 
Cabinetul Militar, de către Secția Il-a Informaţii din Marele Stat Major, 
privind execuțiile de evrei efectuate de poliția germană în martie 1942 în 
unele comune şi lagăre din județul Berezovca. 

248. 8 mai 1942. Nota nr. 82.089 adresată de Secţia I-a Organizare-Mobilizare 
din Marele Stat Major Corpurilor 1-7 Armată, Comandamentelor 1-7 Teri- 
toriale şi Cercurilor de Recrutare, prin care se comunică faptul că solu- 
ționarea chestiunilor referitoare la munca de folos obştesc a evreilor a trecut 

în sarcina Marelui Stat Major, respectiv principiile ce stau la baza utilizării 
evreilor la munca de folos obştesc. 

249. 8 mai 1942. Nota nr. 336.500 adresată Armatei a 3-a de către Secția IV- 
Dotare din Marele Stat Major, privitoare la decizia mareşalului Ion 
Antonescu de scoatere din lagărele evreieşti din Transnistria a meseriaşilor 
calificaţi evrei şi punerea lor la dispoziţia Comandamentului Etapelor de Est 
în vederea încadrării atelierelor. 

250. 9 mai 1942. Nota nr. 2124 înaintată Armatei a 3-a de către Inspectoratul 
Jandarmeriei Transnistria, referitoare la decizia mareşalului lon Antonescu 
de a deporta în Transnistria evreii care trec fraudulos frontierele României. 

251. 9 mai 1942. Nota nr. 799 înaintată de Ministerul Afacerilor Interne Preşe- 
dinției Consiliului de Miniştri, Cabinetul Militar, privind numărul evreilor 
comunişti din ţară — cifrat la 746 — respectiv propunerea internării prealabile 
a acestora în lagăre, pentru a fi deportaţi ulterior în Transnistria. 

252. 13 mai 1942. Nota nr. 83.550 adresată de Secția I-a Organizare-Mobilizare 
din Marele Stat Major Președinției Consiliului de Miniştri, Ministerului 
Afacerilor Interne, Ministerului Apărării Naţionale, Corpurilor 1-7 Armată, 
Comandamentelor 1-7 Teritoriale şi Cercurilor de Recrutare, prin care se 
comunică decizia mareşalului lon Antonescu referitoare la constituirea de 
către Cercurile de Recrutare — în comunele urbane — a unor echipe de mese- 
riaşi evrei, care să repare clădirile în care se află sediile autorităţilor, res- 
pectiv şcolile de toate categoriile. 

253. 16 mai 1942. Nota nr. 20.472 înaintată Armatei a 3-a de către Divizia 9 
Cavalerie, cu privire la numărul şi situaţia evreilor din ghetoul Moghilev, 
respectiv solicitarea deportării urgente a acestora. 

254. 16 mai 1942. Nota nr. 202.565 înaintată de Cercul de Recrutare Bucureşti 
Secţiei a I-a Organizare-Mobilizare din Marele Stat Major, referitoare la sustra- 
gerea evreilor concentrați pentru munca de folos obştesc, respectiv solicitarea 
organizării de către Prefectura Poliţiei Capitalei a unor razii în vederea 
identificării şi reţinerii evreilor care se sustrag de la munca de folos obştesc. 

255. 17 mai 1942. Nota nr. 39.966 întocmită de Secţia I-a Organizare-Mobi- 
lizare din Marele Stat Major, cu privire la sustragerea evreilor concentrați 
pentru munca de folos obştesc, propunerea deportării imediate în 
Transnistria a evreilor aflați în judecata Curtilor Marţiale pentru abateri în 
legătură cu munca de folos obştesc, respectiv difuzarea unui comunicat prin 
presă şi radio în care să se atragă atenția evreilor asupra consecinţelor ce 
decurg în urma eschivării de la prestarea muncii de folos obştesc. 

256. 20 mai 1942. Nota nr. 6497 înaintată Armatei a 3-a de către Coman- 
damentul Militar Odessa, prin care se comunică informațiile referitoare la 
rămânerea în Odessa a unui număr de evrei având asupra lor acte false, 
respectiv măsurile adoptate în vederea înlocuirii actelor vechi ale populației. 

257. 22 mai 1942. Principiile fixate de mareşalul Ion Antonescu cu privire la 
exceptarea internării în lagăr a evreilor din Basarabia, Bucovina şi 
Transnistria. 

258. 23 mai 1942. Nota nr. 197 adresată de Guvernământul Transnistriei 
Cabinetului Civil-Militar pentru Administrarea Basarabiei, Bucovinei şi 
Transnistriei din cadrul Preşedinţiei Consiliului de Miniştri, prin care se 
înaintează situația numerică a evreilor deportaţi, a evreilor rămaşi încă 
nedeportaţi, respectiv a evreilor care nu se deportează. 

259. 23 mai 1942. Nota nr. 198 adresată de Guvernământul Transnistriei 
Cabinetului Civil-Militar pentru Administrarea Basarabiei, Bucovinei şi 
Transnistriei din cadrul Preşedinţiei Consiliului de Miniştri, prin care se 
înaintează situaţia numerică a evreilor aflați în Transnistria la data de 1 
aprilie 1942 — repartizați pe ghetouri şi lagăre — cu indicarea numărului 
bărbaţilor, femeilor şi copiilor. 

260. 23 mai 1942. Nota nr. 21.922 înaintată guvernatorului Transnistriei — 
profesorul Gheorghe Alexianu — de către Armata 3-a, referitoare la numărul 
şi situaţia evreilor aflați în oraşul Moghilev, respectiv solicitarea deportării 
urgente a acestora. 

261. 25 mai 1942. Raportul contrainformativ nr. 22.136 înaintat de Armata a 3- 
a Secției a Il-a Informaţii din Marele Stat Major, cu privire la starea din 
spirit din armată şi Transnistria, respectiv sosirea în lagărul din Bogdanovka 
a unui număr de 206 evrei deportaţi din Chişinău. 

262. 28 mai 1942. Nota nr. 353 înaintată Armatei a 3-a de către Guvernământul 
Transnistriei, prin care se comunică decizia referitoare la deportarea a 8000 
de evrei din Moghilev. 

263. 31 mai 1942. Nota nr. 42.071 întocmită de Secţia l-a Organizare- 
Mobilizare din Marele Stat Major, cu privire la măsurile ordonate de 
mareşalul lon Antonescu împotriva evreilor care se sustrag sau nu execută 
conştiincios munca de folos obştesc, respectiv regimul evreilor internaţi în 
lagărele şi ghetourile din Transnistria. 

264. 3 iunie 1942. Nota întocmită de Secția I-a Organizare-Mobilizare din 
Marele Stat Major, privind istoricul situaţiei juridice a evreilor, respectiv 
întrebuinţarea acestora la munca obligatorie. 

265. 6 iunie 1942. Notă întocmită de Secția I-a Organizare-Mobilizare din 
Marele Stat Major, referitoare la scutirile ilegale obţinute de unii evrei, 
respectiv propunerea de revizuire a tuturor scutirilor şi organizarea unor 
controale severe pe teren de către delegații Cercurilor de Recrutare. 

266. 8 iunie 1942. Nota nr. 2398/R.D.L. înaintată Marelui Stat Major de 
Împuternicitul Guvernului pentru Reglementarea Regimului Evreiesc din 
România, Radu Lecca, prin care se solicită comunicarea datelor referitoare 
la taberele de muncă unde sunt internaţi evreii concentrați pentru prestarea 

muncii de folos obştesc, datele fiind necesare realizării recensământului 
locuitorilor cu sânge evreiesc. 

267. 11 iunie 1942. Nota întocmită de Secţia I-a Organizare-Mobilizare din 
Marele Stat Major, prin care se solicită aprobarea forurilor superioare în ve- 
derea efectuării unor razii de către armată în colaborare cu organele de po- 
liție, în scopul identificării evreilor care se sustrag de la munca de folos obştesc. 

268. 11 iunie 1942. Nota întocmită de Secţia I-a Organizare-Mobilizare din 
Marele Stat Major, referitoare la rezultatele inspecției efectuate la deta- 
şamentele de evrei din Bucureşti repartizate la munca de folos obştesc. 

269. 12 iunie 1942. Nota nr. 238 adresată de Guvernământul provinciei 
Bucovina Cabinetului  Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
prin care se înaintează informaţiile referitoare la deportările de evrei din 
Bucovina desfăşurate între 7-11 iunie 1942. 

270. 16 iunie 1942. Nota nr. 46.994 întocmită de Secția I-a Organizare- 
Mobilizare din Marele Stat Major, referitoare la impedimentele aflate în 
calea executării dispozițiilor mareşalului Ion Antonescu privind formarea 
detaşamentelor de lucru — constituite din evrei — pentru calea ferată şi 
drumuri, respectiv aprobarea propunerilor de sancționare a evreilor care se 
sustrag de la prestarea muncii de folos obştesc. 

271. 16 iunie 1942. Nota nr. 51.999 adresată de Secţia I-a Organizare-Mobi- 
lizare din Marele Stat Major Curţii Militare de Casaţie şi Justiţie, prin care 
se solicită judecarea cu precădere de către Curțile Marţiale a evreilor ce se 
fac vinovaţi de delictul de neprezentare la munca obligatorie. 

272. 18 iunie 1942. Nota întocmită de Cabinetul Civil-Militar pentru Admi- 
nistrarea Basarabiei, Bucovinei şi Transnistriei din cadrul Preşedinţiei Con- 
siliului de Miniştri, cu privire la deportările de evrei din Bucovina desfă- 
şurate între 7-11 iunie 1942. 

273. 18 iunie 1942. Nota nr. 34.554 înaintată de Guuvernământul Transnistriei 
Secţiei a l-a Organizare-Mobilizare din Marele Stat Major şi Cabinetului 
Civil-Militar pentru Administrarea Basarabiei, Bucovinei şi Transnistriei 
din cadrul Președinției Consiliului de Miniştri, prin care se comunică înfiin- 
tarea lagărului de la Slivina, judeţul Oceacov, pentru evreii care se sustrag 
de la munca de folos obştesc sau sabotează activitatea întreprinderilor. 

274. 19 iunie 1942. „Memoriul asupra chestiunii evreieşti”, întocmit de Cercul 
de Recrutare Bucureşti. 

275. 23 iunie 1942. Nota nr. 238 adresată de Guvernământul provinciei Bucovina 
Cabinetului Civil-Militar pentru Administrarea Basarabiei, Bucovinei şi Trans- 
nistriei din cadrul Președinției Consiliului de Miniştri, referitoare la deportările de 
evrei din municipiul Cernăuţi şi judeţul Hotin desfăşurate la 15 iunie 1942. 

276. 24 iunie 1942. Nota nr. 48.274 A înaintată Ministerului Apărării Naţionale 
de către Secţia I-a Organizare-Mobilizare din Marele Stat Major, prin care 
se solicită ca toate ordinele către Cercurile de Recrutare, privitoare la repar- 
tizările de evrei pentru munca de folos obştesc, să fie emise prin intermediul 
Marelui Stat Major. 

277. 27 iunie 1942. Instrucţiunile generale nr. 55.500 privitoare la munca obli- 
gatorie a evreilor, elaborate de către Secția I-a Organizare-Mobilizare din 
Marele Stat Major. 

278. 29 iunie 1942. Nota nr. 52.862 înaintată Ministerului Afacerilor Interne de 
către Secția I-a Organizare-Mobilizare din Marele Stat Major, prin care se 
solicită informaţii cu privire la măsurile ce se aplică diferitelor categorii de 
evrei supuşi străini. 

279. 4 iulie 1942. Nota nr. 1517 înaintată Armatei a 4-a de către Divizia 1 Pază, 
privind predarea în localitatea Brailow — în data de 3 iulie 1942 — a unui 
număr de 247 evrei şi executarea acestora de către autorităţile germane. 

280. 5 iulie 1942. Comunicatul nr. 88.661 emis de către Secţia I-a Organizare- 
Mobilizare din Marele Stat Major, cu privire la munca obligatorie a 
evreilor, respectiv sancțiunile aplicate împotriva evreilor care se sustrag de 
la munca obligatorie. 

281. 6 iulie 1942. Nota nr. 58.505 înaintată Ministerului Culturii Naţionale şi al 
Cultelor de către Secţia I-a Organizare-Mobilizare din Marele Stat Major, 
prin care se propune ca scutirea reprezentanților cultului mozaic de pres- 
tarea muncii obligatorii — prevăzută de instrucţiunile nr. 55.500 din 27 iunie 
1942 — să fie aplicată doar în cazul rabinilor. 

282. 8 iulie 1942. Nota nr. 484.839 înaintată Secţiei a l-a Organizare- 
Mobilizare din Marele Stat Major de către Secţia VI-a Transporturi, cu 
privire la activitatea detaşamentelor de lucru — constituite din evrei — uti- 
lizate în carierele de piatră şi la construcţia/repararea drumurilor. 

283. 9 iulie 1942. Procesul-verbal al şedinţei desfăşurate la Secţia I-a Organi- 
zare-Mobilizare din Marele Stat Major, cu participarea reprezentanţilor 
Marelui Stat Major, Ministerului Afacerilor Interne, Inspectoratului General 
al Jandarmeriei, Oficiului Central de Românizare, etc, în vederea discutării 
şi aprobării măsurilor referitoare la evreii pasibili de a fi trimişi în 
Transnistria ca infractori la munca obligatorie. 

284. 10 iulie 1942. Nota nr. 215.746/C adresată Armatei a 4-a de către Secția I- 
a Informații din Marele Stat Major, prin care se trimite textul notei nr. 
19.610/S a Direcției Generale a Poliţiei referitoare la organizarea şi funcțio- 
narea Noii Organizaţii Sioniste din România. 

285. 10 iulie 1942. Nota nr. 7304/M înaintată Ministerului Afacerilor Interne de 
către Cabinetul Militar al Conducătorului Statului, prin care se comunică 
dispoziţiile mareşalului lon Antonescu privitoare la întocmirea unui studiu 

asupra evreilor existenți în Transilvania în acel moment, respectiv studierea 
excepția intelectualilor şi industriaşilor necesari — pentru a putea fi 
adăpostiţi şi cazați refugiații români din Transilvania de nord. 

286. 11 iulie 1942. Nota nr. 394 înaintată de Guvernământul provinciei 
Bucovina Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Președinției Consiliului de Miniştri, 
referitoare la deportările de evrei din municipiul Cernăuţi şi oraşul Dorohoi 
desfăşurate la 29 iunie 1942. 

287. 11 iulie 1942. Nota nr. 308.687 înaintată Secției a l-a Organizare- 
Mobilizare din Marele Stat Major de către Secția III-a Operații, referitoare 
la situaţia efectivelor detaşamentelor de evrei din cadrul Regimentelor 3, 4, 
5 şi 7 Pionieri, respectiv stadiul lucrărilor executate de către aceste deta- 
şamente. 

288. 15 iulie 1942. Nota întocmită de Secţia I-a Organizare-Mobilizare din 
Marele Stat Major, cu privire la utilizarea în cadrul muncii obligatorii a 
farmaciştilor evrei. 

289. 22 iulie 1942. Nota nr. 24.068 adresată unităților din subordine de către 
Armata a 3-a, prin care se comunică textul ordinului nr 1785 din 11 iulie 
emis de Ministerul Apărării Naţionale, cu privire la rezervarea pentru 
ofiţerii şi militarii de pe front a unui procent de 25% din imobilele evreieşti 
expropriate şi scoase la licitație. 

290. 22 iulie 1942. Nota nr. 62.188 întocmită de Direcţia Superioară a 
Administraţiei Armatei din cadrul Subsecretariatului de Stat al Armatei de 
Uscat, referitoare la drepturile de soldă, întreţinere şi hrană ale evreilor 
repartizați la munca obligatorie, respectiv propunerile privind fondurile din 
care se suportă plata acestor drepturi. 

291. 23 iulie 1942. Nota nr. 62.915 întocmită de Secţia l-a Organizare- 
Mobilizare din Marele Stat Major, privind trimiterea de bani şi colete pentru 
evreii din Basarabia şi Bucovina repartizați în cadrul detaşamentelor de 
lucru. 

292. 31 iulie 1942. Nota nr. 2592 adresată Inspectoratului General al 
Jandarmeriei de către Ministerul Afacerilor Interne, Cabinetul Secretarului 
General, prin care se comunică decizia referitoare la deportarea în 
Transnistria a evreilor comunişti identificaţi şi aflaţi în libertate pe teritoriul 
țării, a evreilor care au cerut repatrierea în URSS după 28 iunie 1940, a 
evreilor comunişti sau simpatizanți comunişti internați în lagărul de la 
Târgu Jiu, solicitându-se înaintarea unor situaţii numerice cu aceste 
categorii până la data de 15 august 1942. 

293. Nedatat, iulie 1942. Memoriul înaintat guvernatorului provinciei 
Bucovina, generalul de brigadă Corneliu Calotescu, de către Consiliul 

Comunităţii Evreilor din Cernăuţi, privind situația economică a populaţiei 
evreieşti din Cernăuţi, respectiv solicitarea ca obligaţiunile fiscale impuse 
evreilor să fie proporționale cu veniturile obţinute. 

294. 1 august 1942. Nota nr. 3717/R.D.L. înaintată Marelui Stat Major de 
Împuternicitul Guvernului pentru Reglementarea Regimului Evreiesc din 
România, Radu Lecca, prin care se comunică informaţiile referitoare la 
starea precară a celor 2500 de evrei din judeţul laşi repartizați la munca 
obligatorie şi se solicită acordarea unui concediu în vederea refacerii şi 
aprovizionării cu cele strict necesare a acestor evrei. 

295. 4 august 1942. Nota nr. 2512 înaintată Armatei a 4-a de către Divizia 3 
Pază, privind situaţia țiganilor şi evreilor deportaţi în Transnistria, aflați în 
zona Diviziei. 

296. 7 august 1942. Notă de serviciu întocmită de Secţia I-a Organizare-Mobi- 
lizare din Marele Stat Major, cu privire la drepturile de soldă, întreţinere şi 
hrană ale evreilor repartizați la munca obligatorie, respectiv solicitarea 
elaborării unui act normativ referitor la aceste drepturi. 

297. 7 august 1942. Nota nr. 60.363 întocmită de Secția I-a Organizare- 
Mobilizare din Marele Stat Major, prin care se propune elaborarea unui 
Decret-Lege care să pedepsească cu moartea evreii trimişi în Transnistria ce 
încearcă să se întoarcă fraudulos la vest de Nistru, respectiv internarea în 
lagărele din Transnistria a persoanelor de origine etnică română ce 
favorizează aceste încercări. 

298. 10 august 1942. Nota nr. 92.773 întocmită de Secţia l-a Organizare- 
Mobilizare din Marele Stat Major, referitoare la eliberarea unor certificate 
false pe baza cărora unii evrei au obținut de la Curțile Administrative 
hotărări prin care li se recunoaşte dreptul de a fi încadraţi în categoria a 2-a, 
respectiv propunerea de revizuire a acestor certificate până la data de 10 
octombrie 1942. 

299. 11 august 1942. Nota nr. 39.265 înaintată de Inspectoratul General al 
Jandarmeriei Secției a l-a Organizare-Mobilizare din Marele Stat Major, 
prin care se comunică măsurile adoptate în vederea deportării în 
Transnistria a evreilor care s-au sustras de la munca obligatorie. 

300. 12 august 1942. Nota nr. 64.240 adresată de Secţia l-a Organizare- 
Mobilizare din Marele Stat Major Comandamentelor 1-7 Teritoriale, 
privind munca obligatorie prestată de evrei la curăţatul străzilor, respectiv 
taxele ce trebuiesc achitate de către evreii exceptaţi de la această muncă. 

301. 12 august 1942. Nota nr. 1223 înaintată de ataşatul militar din Berlin 
Secției a Il-a Informaţii din Marele Stat Major, referitoare la obligaţiunile 
militare ale evreilor — cetăţeni români — aflaţi în străinătate. 

302. 14 august 1942. Nota nr. 72.081 adresată de Secţia l-a Organizare- 
Mobilizare din Marele Stat Major Comandamentelor 1-7 Teritoriale şi 

Cercurilor de Recrutare, prin care se solicită informații cu privire la 
activitatea defăşurată de echipele de meseriaşi evrei. 

303. 16 august 1942. Nota nr. 71.645 înaintată de Secţia l-a Organizare- 
Mobilizare din Marele Stat Major Cabinetului Civil-Militar pentru 
Administrarea Basarabiei, Bucovinei şi Transnistriei din cadrul Președinției 
Consiliului de Miniştri, referitoare la măsurile ce trebuiesc adoptate pentru 
transportarea evreilor pasibili de a fi trimişi în Transnistria, respectiv 
propunerile privitoare la sumele de bani, obiectele de îmbrăcăminte şi lenjerie 
ce pot fi luate asupra lor de evreii ce urmează să fie deportaţi în Transnistria. 

304. 21 august 1942. Nota nr. 3846 înaintată de Guvernământul provinciei 
Bucovina Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
privind deportarea din Bucovina în luna iunie 1942 a unui număr de 4094 
evrei, respectiv propunerea deportării tuturor evreilor rămaşi încă în 
Bucovina, cu excepția celor repartizaţi la munca obligatorie, a celor angajaţi 
în cadrul întreprinderilor şi a celor exceptaţi de la deportare prin diverse 
aprobări. 

305. 21 august 1942. Nota nr. 3028/C înaintată de Guvernământul provinciei 
Basarabia Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
referitoare la situația deportărilor de evrei din Basarabia în Transnistria, 
respectiv a deportărilor de evrei din Bucovina în Transnistria, efectuate prin 
Basarabia. 

306. 24 august 1942. Nota nr. 31.575 A înaintată de Ministerul Afacerilor 
Interne Cabinetului Civil-Militar pentru Administrarea Basarabiei, Buco- 
vinei şi Transnistriei din cadrul Preşedinţiei Consiliului de Miniştri, privi- 
toare la măsurile adoptate în privinţa autorizaţiilor de călătorie eliberate 
evreilor. 

307. 27 august 1942. Telegrama nr. 75.874 adresată de Secţia I-a Organizare- 
Mobilizare din Marele Stat Major Comandamentelor Teritoriale, privind 
sumele de bani, respectiv obiectele de îmbrăcăminte şi lenjerie ce pot fi luate 
asupra lor de evreii ce urmează să fie deportaţi în Transnistria. 

308. 31 august 1942. Nota nr. 73.093 adresată de Secția I-a Organizare- 
Mobilizare din Marele Stat Major Comandamentelor 1-7 Teritoriale, cu pri- 
vire la îmbrăcămintea evreilor din detaşamentele exterioare de lucru, îngri- 
jirea evreilor bolnavi din aceste detaşamente, respectiv efectivele detaşamentelor. 

309. 31 august 1942. Nota nr. 9327 adresată locotenent-colonelului magistrat 
Soltan Chiril de către Curtea Marţială a Comandamentului Militar Odessa, 
prin care se solicită întocmirea unui raport referitor la ordonanța nr. 9 din 16 
martie 1942, respectiv la diverse aspecte juridice privind măsurile 
antievreieşti. 

310. 1 septembrie 1942. Raportul nr. 41 adresat de locotenent-colonelul 
magistrat Soltan Chiril Curţii Marţiale a Comandamentului Militar Odessa, 
referitor la ordonanța nr. 9 din 16 martie 1942 şi diverse aspecte juridice 
referitoare la măsurile antisemite. 

311. 2 septembrie 1942. Nota nr. 76.124 adresată de Secţia I-a Organizare- 
Mobilizare din Marele Stat Major Direcţiei Contabilităţii din cadrul 
Subsecretariatului de Stat al Armatei de Uscat, privitoare la soluţiile 
identificate în privinţa taxelor militare plătite de evrei. 

312. 4 septembrie 1942. Nota nr. 220.660 înaintată de Secţia Il-a Informaţii din 
Marele Stat Major Cabinetului Civil-Militar pentru Administrarea 
Basarabiei, Bucovinei şi Transnistriei din cadrul Președinției Consiliului de 
Miniştri, privind măsurile ce trebuiesc adoptate de către Guvernământul 
Transnistriei în vederea prevenirii schimbului de ştiri nepermise pe calea 
corespondenţei între evreii din ţară şi cei aflaţi în Transnistria. 

313. 4 septembrie 1942. Nota nr. 96.443 înaintată de Secţia I-a Organizare- 
Mobilizare din Marele Stat Major Președinției Consiliului de Miniştri, 
Cabinetul Militar, referitoare la măsurile implementate de Marele Stat 
Major pentru controlul muncii obligatorii a evreilor, atribuţiile diferitelor 
eşaloane în subordine sau de cooperare, respectiv rezultatul controalelor 
executate. 

314. 5 septembrie 1942. Nota nr. 41.009 înaintată de Inspectoratul General al 
Jandarmeriei Secției a I-a Organizare-Mobilizare din Marele Stat Major, 
prin care se comunică decizia de deportare în Transnistria la data de 8 
septembrie 1942 a unui număr de 2110 evrei comunişti dintre: evreii 
comunişti aflaţi în libertate, evreii comunişti internați în lagărul Târgu Jiu, 
evreii comunişti închişi cu pedepse corecţionale, evreii comunişti ce au 
solicitat repatrierea în URSS după 28 iunie 1940. 

315. 7 septembrie 1942. Nota nr. 22.747 înaintată de Armata a 4-a Secţiei a II-a 
Informaţii din Marele Stat Major, referitoare la corespondența dintre 
Centrala Evreilor din România şi evreii deportaţi în Transnistria. 

316. 7 septembrie 1942. Nota telefonică nr. 3846 transmisă de Guvernământul 
provinciei Bucovina Cabinetului Civil-Militar pentru Administrarea 
Basarabiei, Bucovinei şi Transnistriei din cadrul Preşedinţiei Consiliului de 
Miniştri, cu privire la deportarea din Bucovina în Transnistria în perioada 
iulie 1941-iunie 1942 a 90.334 evrei, respectiv rămânerea în Bucovina a 
unui număr de 19.089 evrei. 

317. 8 septembrie 1942. Telegrama nr. 900.285 adresată de Secţia I-a 
Organizare-Mobilizare din Marele Stat Major Comandamentelor 1-7 Terito- 
riale, prin care se solicită deportarea imediată în Transnistria a familiilor 
evreilor sustraşi de la munca obligatorie. 

318. 8 septembrie 1942. Notă întocmită de Secția I-a Organizare-Mobilizare 
din Marele Stat Major, privind revizuirea actelor militare ale evreilor din 
categoria a 2-a, respectiv propunerile referitoare la realizarea revizuirii şi 
sancţionarea evreilor vinovaţi. 

319. 10 septembrie 1942. Nota nr. 72.264 întocmită de Secţia I-a Organizare- 
Mobilizare din Marele Stat Major, prin care se propune deportarea în 
Transnistria inclusiv a evreilor condamnați recent, aceştia urmând să-şi 
execute pedeapsa în închisorile din Transnistria. 

320. 11 septembrie 1942. Nota nr. 585 Conf. înaintată de Guvernământul 
Transnistriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Președinției Consiliului de Miniştri, 
prin care se trimite raportul nr. 9318 din 9 septembrie 1942 întocmit de 
Inspectoratul Jandarmeriei Transnistria, privind statistica şi stadiul depor- 
tărilor de evrei în Transnistria în 1941-1942. 

321. 11 septembrie 1942. Nota nr. 97.617 întocmită de Secţia I-a Organizare- 
Mobilizare din Marele Stat Major, cu privire la atribuţiile ce revin Guver- 
nământului provinciei Bucovina în chestiunea muncii obligatorii a evreilor 
din Bucovina. 

322. 14 septembrie 1942. Anexa A nr. 98.500 „Lămuriri şi completări la 
instrucţiunile generale nr. 55.500 din 27 iunie 1942”, întocmită de Secţia I-a 
Organizare-Mobilizare din Marele Stat Major. 

323. 17 septembrie 1942. Nota nr. 900.285 adresată de Secţia I-a Organizare- 
Mobilizare din Marele Stat Major Comandamentelor 1-7 Teritoriale, Preşe- 
dinţiei Consiliului de Miniştri, Ministerului Afacerilor Interne şi Guvernă- 
mântului Transnistriei, referitoare la deportarea în Transnistria a familiilor 
evreilor sustraşi de la munca obligatorie în cazul în care evreii vinovaţi nu 
se predau de bună voie sau nu sunt descoperiţi de autorități. 

324. 21 septembrie 1942. Nota nr. 98.521 adresată de Secția I-a Organizare- 
Mobilizare din Marele Stat Major Cabinetului Civil-Militar pentru Admi- 
nistrarea Basarabiei, Bucovinei şi Transnistriei din cadrul Preşedinţiei 
Consiliului de Miniştri, prin care se comunică ordinul în rezoluţie al 
mareşalului Ion Antonescu cu privire la controlul prezenței evreilor la 
munca obligatorie. 

325. 24 septembrie 1942. Nota nr. 74.676 adresată de Secţia I-a Organizare- 
Mobilizare din Marele Stat Major Cabinetului Civil-Militar pentru Admi- 
nistrarea Basarabiei, Bucovinei şi Transnistriei din cadrul Preşedinţiei Con- 
siliului de Miniştri, prin care se comunică dispozițiile referitoare la revi- 
zuirea actelor militare ale evreilor cari au dobândit încadrarea în categoria a 2-a. 

326. 25 septembrie 1942. Nota nr. 9481 M.5. adresată Marelui Stat Major de 
către Cabinetul Militar al Conducătorului Statului, prin care se trimit tabe- 
lele cu rezultatele controlului efectuat la detaşamentele de evrei ce îşi 

desfăşoară activitatea la lucrările de refacere ale terenurilor agricole 
degradate de pe văile Sihnei, Siretului şi Prutului. 

327. 27 septembrie 1942. Nota nr. 99.770 adresată de Secția I-a Organizare- 
Mobilizare din Marele Stat Major Secţiei a I-a Operații, prin care se 
comunică măsurile adoptate în vederea ameliorării situaţiei precare a 
detaşamentelor de lucru constituite din evrei. 

328. 30 septembrie 1942. Nota nr. 3803 înaintată Direcţiei Justiţiei Militare de 
către Ministerul Afacerilor Interne, prin care se comunică ordinul mare- 
şalului Ion Antonescu ca „toţi evreii comunişti să fie trimişi după 
condamnare în lanţuri, împreună cu familiile lor în Transnistria”, şi se 
solicită informaţii cu privire la maniera de execuţie a ordinului. 

329. Nedatat, septembrie 1942. Nota nr. 906.888 adresată de Secţia I-a 
Organizare-Mobilizare din Marele Stat Major Preşedinţiei Consiliului de 
Miniştri, Corpurilor 1-7 Teritoriale, Guvernămintelor Basarabiei, Bucovinei 
şi Transnistriei, etc, privind cuantumul drepturilor băneşti de care benefi- 
ciază evreii foşti ofiţeri sau subofițeri activi, pe durata prestării muncii 
obligatorii. 

330. 2 octombrie 1942. Nota nr. 12.297 întocmită de Direcţia Justiţiei Militare, 
cu privire la modificarea ordonanţei nr. 9 din 16 martie 1942 emisă de 
Comandamentul Militar Odessa, prin care se instituie pedeapsa cu moartea 
prin împuşcare, fără sentință. 

331. 5 octombrie 1942. Nota nr. 99.664 întocmită de Secţia I-a Organizare- 
Mobilizare din Marele Stat Major, privitoare la disensiunile intervenite între 
Guvernământul provinciei Bucovina şi Corpul 4 Teritorial în privinţa 
atribuţiilor legate de reglementarea chestiunii evreieşti în Bucovina. 

332. 5 octombrie 1942. Nota nr. 909.032 întocmită de Secţia I-a Organizare- 
Mobilizare din Marele Stat Major, referitoare la situaţia celor 12.588 de 
evrei infractori la munca obligatorie. 

333. 9 octombrie 1942. Nota nr. 909.032 întocmită de Secţia I-a Organizare- 
Mobilizare din Marele Stat Major, privind condiţiile în care se permite tri- 
miterea de pachete evreilor din detaşamentele de lucru, respectiv conţinutul 
pachetelor. 

334. 9 octombrie 1942. Nota întocmită de Secţia I-a Organizare-Mobilizare din 
Marele Stat Major, referitoare la aprobarea de către mareşalul Ion 
Antonescu a propunerii înaintate de Consiliul Interministerial în vederea 
colectării — prin intermediul Centralei Evreilor din România — a sumei de 2 
miliarde Lei de la evreii care nu prestează munca obligatorie. 

335. 9 octombrie 1942. Nota nr. 905.814 adresată de Secţia I-a Organizare- 
Mobilizare din Marele Stat Major Corpurilor 1-7 Teritoriale, referitoare la 
portul anumitor brasarde de către evreii repartizați la munca obligatorie. 

336. 12 octombrie 1942. „Situaţia evreilor ordonaţi a fi trimişi în Transnistria 
pentru sustragere de la munca obligatorie”, întocmită de Secţia I-a 
Organizare-Mobilizare din Marele Stat Major. 

337. 14 octombrie 1942. Raportul înaintat ministrului Apărării Naţionale, 
generalul de divizie Constantin Pantazi, de către subşeful Marelui Stat 
Major, generalul de brigadă loan Arhip, privind sancțiunile aplicate până la 
acea dată evreilor infractori la munca obligatorie, modificările intervenite în 
această privință după suspendarea în şedinţa Consiliului de Miniştri din 13 
octombrie 1942 a deciziei de deportare în Transnistria a evreilor infractori 
la munca obligatorie, respectiv necesitatea intervenției Ministerului Apărării 
Naţionale în vederea clarificării atribuțiilor legate de munca obligatorie a 
evreilor, în urma hotărârii trecerii acestei chestiuni în seama Ministerului 
Economiei Naţionale. 

338. 14 octombrie 1942. Nota nr. 4635 adresată Inspectoratului General al 
Jandarmeriei de către Ministerul Afacerilor Interne, Cabinetul Subsecre- 
tarului de Stat, prin care se comunică decizia suspendării — până la noi 
dispoziţii — a deportărilor de evrei şi țigani în Transnistria, ca urmare a 
deciziei Consiliului de Miniştri din 13 octombrie 1942. 

339. 16 octombrie 1942. Nota nr. 12.297 înaintată mareşalului lon Antonescu 
de către ministrul Apărării Naţionale, generalul de divizie Constantin 
Pantazi, cu privire la consecinţele juridice ale aplicării ordonanţei nr. 9 din 
16 martie 1942, emisă de Comandamentul Militar Odessa. 

340. 16 octombrie 1942. Nota întocmită de Direcţia Generală a Poliției, privind 
reacția cercurilor evreieşti din capitală în urma comunicatului referitor la 
decizia Consiliului de Miniştri din 13 octombrie 1942. 

341. 18 octombrie 1942. Nota nr. 911.893 înaintată ministrului Apărării 
Naţionale, generalul de divizie Constantin Pantazi, de către Secția I-a Orga- 
nizare-Mobilizare din Marele Stat Major, prin care se comunică decizia 
Consiliului de Miniştri din 13 octombrie 1942 şi se solicită dispoziţii cu 
privire la sancțiunile ce se vor aplica pe viitor evreilor care se sustrag de la 
munca obligatorie. 

342. 24 octombrie 1942. Nota nr. 33.230 întocmită de Direcția Contenciosului 
din cadrul Ministerului Apărării Naţionale, referitoare la ordonanța nr. 9 din 
16 martie 1942, respectiv dispoziția mareşalului lon Antonescu ca execu- 
tiile fără judecată să aibă loc doar în cazul unor mişcări împotriva ordinii şi 
siguranței. 

343. 27 octombrie 1942. Nota întocmită de Secţia I-a Organizare-Mobilizare 
din Marele Stat Major, privind istoricul sancţiunilor aplicate evreilor care se 
sustrag de la munca obligatorie. 

344. 27 octombrie 1942. Nota nr. 201.371 RA. 1942 înaintată Marelui Stat 
Major de către Regia Autonomă a Căilor Ferate Române, referitoare la pla- 

nurile de deportare a 280.000 de evrei din România în Guvernământul 
General, respectiv cererea de a se comunica în acest sens dispoziţiile 
Marelui Stat Major. 

345. 1 noiembrie 1942. Nota nr. 102.949 înaintată Consiliului de Colaborare de 
către Secția I-a Organizare-Mobilizare din Marele Stat Major, prin care se 
solicită menţinerea sancțiunii de deportare în Transnistria a evreilor care se 
sustrag de la munca obligatorie. 

346. 3 noiembrie 1942. Nota nr. 15.080 adresată guvernatorului Transnistriei, 
profesorul Gheorghe Alexianu, de către Cabinetul Civil-Militar pentru 
Administrarea Basarabiei, Bucovinei şi Transnistriei din cadrul Președinției 
Consiliului de Miniştri, prin care se comunică aprobarea de către mareşalul 
lon Antonescu a propunerii referitoare la internarea în lagărele din 
Transnistria a evreilor găsiţi în afara cantonamentelor destinate detaşa- 
mentelor de lucru. 

347. 9 noiembrie 1942. Nota nr. 820 înaintată mareşalului lon Antonescu de 
către Guvernământul Transnistriei, privind situația evreilor comunişti 
internaţi în lagărul de la Wapniarka, respectiv solicitarea aprobării utilizării 
acestora la diferite munci în Transnistria. 

348. 14 noiembrie 1942. Nota nr. 10.630/M.2 adresată Secției I-a Organizare- 
Mobilizare din Marele Stat Major de către Cabinetul Militar al Condu- 
cătorului Statului, prin care se solicită emiterea unor dispoziții urgente către 
Centrala Evreilor din România în vederea satisfacerii nevoilor de îmbră- 
căminte ale detaşamentelor de muncă formate din evrei. 

349. 16 noiembrie 1942. Nota de serviciu nr. 386 întocmită de Secția VI-a 
Transporturi din Marele Stat Major, cu privire la echiparea necorespun- 
zătoare a evreilor repartizaţi la lucrările de drumuri, respectiv propunerile 
avansate în vederea ameliorării acestei situații. 

350. Nedatat, noiembrie 1942. Nota nr. 104.535 întocmită de Secția I-a Orga- 
nizare-Mobilizare din Marele Stat Major, referitoare la măsurile adoptate 
până la acea dată în vederea echipării evreilor din detaşamentele exterioare 
de lucru, starea necorespunzătoare a echipamentului de iarnă al evreilor din 
aceste detaşamente şi propunerile formulate în vederea îmbunătățirii situației. 

351. 4 decembrie 1942. Nota nr. 104.941 întocmită de Secţia I-a Organizare- 
Mobilizare din Marele Stat Major, privind planurile de deportare a 280.000 
de evrei din România în Guvernământul General, respectiv nota nr. 201.371 
RA. 1942 înaintată în acest sens de Regia Autonomă a Căilor Ferate 
Române. 

352. 6 decembrie 1942. Nota nr. 923.689 înaintată Cabinetului Militar al 
Conducătorului Statului de către Marele Stat Major, privind propunerile 
Marelui Stat Major în privinţa atribuțiilor ce revin Guvernămintelor 

Basarabiei şi Bucovinei în organizarea şi desfăşurarea muncii obligatorii a 
evreilor. 

353. 7 decembrie 1942. Decizia nr. 2927 emisă de guvernatorul Transnistriei, 
profesorul Gheorghe Alexianu, cu privire la utilizarea la diferite munci a 
evreilor internaţi în lagărele şi ghetourile din Transnistria. 

354. 11 decembrie 1942. Nota nr. 106.402 adresată Centralei Evreilor din 
România de către Secţia I-a Organizare-Mobilizare din Marele Stat Major, 
referitoare la obligațiile asumate de Centrala Evreilor în vederea echipării 
cu îmbrăcăminte de iarnă a evreilor din detaşamentele de lucru exterioare. 

355. 14 decembrie 1942. Nota nr. 926.116 înaintată de Secţia I-a Organizare- 
Mobilizare din Marele Stat Major Ministerului Justiţiei, Comisia Intermi- 
nisterială pentru Problemele Evreieşti, privind măsurile adoptate de auto- 
ritățile militare în vederea sancționării evreilor care se sustrag de la munca 
obligatorie, respectiv a evreilor care „întreţin propaganda dăunătoare 
intereselor naţionale”. 

356. 15 decembrie 1942. Nota nr. 637 adresată de Comandamentul Militar 
Odessa şefului Parchetului Militar al Comandamentului Militar Odessa, 
locotenent-colonelul magistrat Soltan Chiril, prin care se dispune trierea şi 
deportarea până la 20 decembrie 1942 a evreilor aflați în închisoarea 
Odessa, în conformitate cu prevederile deciziei nr. 2927 din 7 decembrie 
1942 emisă de Guvernământul Transnistriei. 

357. 19 decembrie 1942. Nota nr. 848 confid. înaintată de Guvernământul 
Transnistriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Președinției Consiliului de Miniştri, 
prin care se infirmă informaţiile — semnalate de Regimentul 3 Grăniceri — 
referitoare la deficienţele de pază şi control a evreilor internaţi în lagărele şi 
ghetourile din Transnistria. 

358. 23 decembrie 1942. Nota nr. 934.267 întocmită de Secţia I-a Organizare- 
Mobilizare din Marele Stat Major, privind situația creată în cadrul Cercului 
de Recrutare Bucureşti ca urmare a sustragerii evreilor de la munca 
obligatorie, respectiv propunerea menținerii sancțiunii deportării în 
Transnistria a evreilor care se sustrag de la munca obligatorie „ca singura 
care a dat bune rezultate”. 

359. 28 decembrie 1942. Referatul nr. 761 întocmit de Direcţia Justiţiei 
Militare, referitor la situaţia proceselor evreilor comunişti şi a proceselor cu 
infracțiuni comise împotriva siguranţei statului. 

360. 31 decembrie 1942. Nota nr. 113 conf. MONT. 1942 înaintată Secției a I-a 
Organizare-Mobilizare din Marele Stat Major de către Direcţia Admi- 
nistrativă din cadrul Direcţiei Generale a Căilor Ferate Române, prin care se 
solicită exceptarea de la portul brasardelor speciale a personalului evreu 
repartizat la CFR. 

361. Nedatat, decembrie 1942. Notă întocmită de avocatul Ilie Stănculescu cu 
privire la situaţia evreilor aflați în ghetourile din Transnistria. 

362. 11 ianuarie 1943. Nota nr. 6538 adresată de Ministerul Afacerilor Interne 
Cabinetului Civil-Militar pentru Administrarea Basarabiei, Bucovinei şi 
Transnistriei din cadrul Preşedinţiei Consiliului de Miniştri, privitoare la 
decizia nr. 3269 emisă la 31 decembrie 1942 de către Guvernământul 
Transnistriei — prin care se dispune scoaterea din lagăre şi ghetouri a 
evreilor internaţi şi întrebuinţarea lor la munci — consecinţele ce rezultă în 
urma aplicării acestei decizii în cazul evreilor comunişti internați la 
Wapniarka, respectiv propunerea de modificare a prevederilor deciziei în 
conformitate cu principiile de drept şi necesităţile de ordine şi siguranță 
națională. 

363. 21 ianuarie 1943. Nota nr. 6196/R.D.L. înaintată Secţiei a I-a Organizare- 
Mobilizare din Marele Stat Major de Împuternicitul Guvernului pentru 
Reglementarea Regimului Evreiesc din România, Radu Lecca, referitoare la 
decizia Comisiei Interministeriale prin care evreii aflați în tabere de muncă 
în Basarabia pot fi deportați în Transnistria doar în cazurile în care 
vinovăția lor este bine stabilită de organele militare şi numai cu aprobarea 
Comisiei Interministeriale. 

364. 29 ianuarie 1943. Nota nr. 938.797 întocmită de Secţia I-a Organizare- 
Mobilizare din Marele Stat Major, cu privire la modalitatea achitării taxelor 
militare datorate de către evrei. 

365. 29 ianuarie 1943. Nota nr. 6566/R.D.L. înaintată Secţiei a I-a Organizare- 
Mobilizare din Marele Stat Major de Împuternicitul Guvernului pentru 
Reglementarea Regimului Evreiesc din România, Radu Lecca, prin care se 
transmite solicitarea Centralei Evreilor din România referitoare la eliberarea 
de către Cercurile Teritoriale a unor acte necesare la plata taxelor militare 
datorate de evrei. 

366. 7 februarie 1943. Nota nr. 945.972 întocmită de Secţia I-a Organizare- 
Mobilizare din Marele Stat Major, privitoare la metodele utilizate de evreii 
din detaşamentele de lucru exterioare — veniţi în ţară în concedii — pentru a 
nu se mai întoarce la unităţile lor, respectiv propunerile elaborate în vederea 
contracarării acestor metode şi sancționării vinovaţilor prin trimiterea lor în 
judecata Curţilor Marţiale. 

367. 8 februarie 1943. Nota nr. 946.660 adresată de Marele Stat Major 
Împuternicitului Guvernului pentru Reglementarea Regimului Evreiesc din 
România, Radu Lecca, privind datele pe care trebuie să le conţină tabelele 
înaintate Marelui Stat Major, cuprinzând evreii scutiți de munca obligatorie 
pentru primul trimestru al anului 1943. 

368. 18 februarie 1943. Nota nr. 436.695 înaintată de Secția V-a Instrucție 
Secţiei a I-a Organizare-Mobilizare din Marele Stat Major, referitoare la 

mâna de lucru (evrei-prizonieri) necesară lucrărilor de construire şi 
reorganizare a poligoanelor de tragere. 

369. 24 februarie 1943. Instrucţiunile nr. 21.456 elaborate de Direcţia Justiţiei 
Militare pentru aplicarea Legii nr. 59 din 3 februarie 1943, privitor la sancţio- 
narea evreilor nesupuşi la chemare sau dezertori de la munca obligatorie. 

370. 28 februarie 1943. Nota nr. 954.899 înaintată Direcţiei Justiţiei Militare 
de către Secţia I-a Organizare-Mobilizare din Marele Stat Major, referitoare 
la rezultatul verificării actelor militare ale evreilor care au obţinut de la 
Curțile Administrative hotărâri de încadrare în categoria a 2-a. 

371. 28 februarie 1943. Nota nr. 955.000 adresată de Secţia I-a Organizare- 
Mobilizare din Marele Stat Major Președinției Consiliului de Miniştri, 
Cabinetul Militar, Ministerului Apărării Naţionale, Comandamentelor 
Marilor Unităţi, Corpurilor şi Cercurilor Teritoriale, etc, privind normele ce 
trebuie respectate la ținerea în drepturi a evreilor repartizaţi în cadrul muncii 
obligatorii la unitățile şi formațiunile militare. 

372. 1 martie 1943. Nota nr. 955.182 adresată de Secţia l-a Organizare- 
Mobilizare din Marele Stat Major Împuternicitului Guvernului pentru 
Reglementarea Regimului Evreiesc din România, Radu Lecca, privind cere- 
rile trimise Marelui Stat Major de întreprinderile comerciale şi industriale în 
vederea repartizării de evrei specialişti. 

373. 9 martie 1943. Nota nr. 7646/R.D.L. înaintată şefului Marelui Stat Major, 
generalul de divizie Ilie Șteflea, de Împuternicitul Guvernului pentru Regle- 
mentarea Regimului Evreiesc din România, Radu Lecca, prin care se comu- 
nică decizia Ministerului Justitiţiei referitoare la instituirea a trei Comisiuni 
Centrale de suprarevizuire a evreilor respinşi de instanţele de revizuire şi se 
solicită desemnarea delegaților Marelui Stat Major în aceste comisii. 

374. 11 martie 1943. Nota întocmită de Secția I-a Organizare-Mobilizare din 
Marele Stat Major, cu privire la desfăşurarea conferinței convocate de 
mareşalul Ion Antonescu în Consiliul de Colaborare din 11 martie 1943. 

375. 17 martie 1943. Nota întocmită de Fred Şaraga cu privire la măsurile care 
se impun a fi adoptate de autorități în vederea emigrării copiilor orfani din 
Transnistria. 

376. 26 martie 1943. Nota nr. 961.801 întocmită de Secţia I-a Organizare- 
Mobilizare din Marele Stat Major, referitoare la propunerea Cercului 
Teritorial Bucureşti de a se publica periodic în „Gazeta Evreiască” numele 
evreilor care se sustrag de la munca obligatorie. 

377. 27 martie 1943. Nota nr. 234.063 înaintată Ministerului Afacerilor Străine 
de către Secţia II-a Informaţii din Marele Stat Major, prin care se comunică 
acceptul în vederea sosirii în ţară a reprezentanţilor Comitetului Interna- 
tional al Crucii Roşii, dr. Edouard Chapuisat şi David Constantin de Traz, 

care urmau să culeagă informaţii cu privire la situaţia prizonierilor de război 
şi a evreilor internaţi în lagărele din Transnistria. 

378. 29 martie 1943. Nota nr. 962.915 adresată Corpurilor 1-7 Teritoriale de 
către Secția I-a Organizare-Mobilizare din Marele Stat Major, privind actele 
ce trebuie prezentate autorităților militare de către evreii supuşi străini care 
solicită exceptarea de la munca obligatorie. 

379. 31 martie 1943. Nota nr. 7787 înaintată de Corpul Grănicerilor Preşe- 
dinţiei Consiliului de Miniştri, Secretariatul General, referitoare la veri- 
ficările şi cercetările efectuate în privința pazei lagărelor şi ghetourilor de 
evrei din Transnistria, respectiv numărul şi situaţia evreilor internați. 

380. Nedatat, aprilie 1943. Notă referitoare la situația ghetourilor din 
Transnistria în luna aprilie 1943. 

381. 13 aprilie 1943. Procesul-verbal al conferinței interministeriale din 13 
aprilie 1943 privitoare la chestiunea evreiască, la care au participat ministrul 
Apărării Naţionale-generalul de corp de armată Constantin Pantazi, mi- 
nistrul Înzestrării Armatei şi Producţiei de Război-generalul de corp de 
armată Gheorghe Dobre; ministrul Justiţiei-lon C. Marinescu şi şeful 
Marelui Stat Major-generalul de divizie Ilie Şteflea. 

382. 14 aprilie 1943. Nota nr. 419.100 întocmită de Secția I-a Organizare- 
Mobilizare din Marele Stat Major, privind deciziile adoptate în cadrul 
Conferinţei Interministeriale din 13 aprilie 1943 în privința muncii obli- 
gatorii a evreilor, respectiv propunerile Secției I-a Organizare-Mobilizare 
referitoare la situaţia evreilor ce nu obţin până la 15 aprilie 1943 carnete de 
scutire de la munca obligatorie. 

383. 27 aprilie 1943. Nota nr. 419.751 întocmită de Secția I-a Organizare- 
Mobilizare din Marele Stat Major, prin care se arată numărul mare de scutiri 
de muncă acordate titraților şi specialiştilor evrei de către Comisiile de 
Revizuire ale Evreilor şi se propune ca titrații specialişti evrei scutiți de 
munca obligatorie să fie obligaţi a presta munca obligatorie timp de 90 zile 
pe an, la dispoziția Marelui Stat Major. 

384. 11 mai 1943. Nota nr. 508.265 întocmită de Cabinetul Civil-Militar pentru 
Administrarea Basarabiei, Bucovinei şi Transnistriei din cadrul Președinției 
Consiliului de Miniştri, privind constatările efectuate cu prilejul vizitei 
întreprinse de nunțiul apostolic Andrea Cassulo în Basarabia, Bucovina şi 
Transnistria. 

385. 14 mai 1943. Nota nr. 33.803 înaintată de Inspectoratul General al 
Jandarmeriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Președinției Consiliului de Miniştri, 
referitoare la paza ghetourilor de evrei din Transnistria. 

386. 29 mai 1943. Nota nr. 2475 înaintată Secției a I-a Organizare-Mobilizare 
din Marele Stat Major de către Divizia 1 Gardă, prin care se comunică 

localităţile de pe litoral unde accesul evreilor este interzis, respectiv decizia 
deportării din Constanţa a evreilor suspecți. 

387. Nedatat, mai 1943. „Notă explicativă asupra problemei evreieşti sub 
raportul personalului”, întocmită de Secţia l-a Organizare-Mobilizare din 
Marele Stat Major. 

388. 5 iunie 1943. Nota nr. 11.645 înaintată şefului Marelui Stat Major, gene- 
ralul de divizie Ilie Șteflea, de către Centrala Evreilor din România, prin 
care se solicită exceptarea de la prestarea muncii în natură în favoarea pri- 
măriilor a evreilor săraci concentrați în detaşamentele de muncă obligatorie. 

389. 16 iunie 1943. Nota nr. 423.023 întocmită de Secţia l-a Organizare- 
Mobilizare din Marele Stat Major, prin care se propune convocarea 
imediată a Comisiei Interministeriale în vederea analizării situaţiei create de 
expirarea la 30 iunie 1943 a carnetelor de scutire de muncă obligatorie ale 
evreilor menţinuţi în viaţa economică. 

390. 17 iunie 1943. Nota nr. 421.220 întocmită de Secţia I-a Organizare-Mobi- 
lizare din Marele Stat Major, prin care se propune ca decizia majorării — 
peste numărul de 10 — efectivelor de meseriaşi evrei să fie lăsată în seama 
Corpurilor de Armată. 

391. 21 iunie 1943. Nota nr. 110.035 înaintată Secţiei a I-a Organizare- 
Mobilizare din Marele Stat Major de către Oficiul de Studii Documentare şi 
Statistică din Ministerul Afacerilor Interne, prin care se comunică decizia 
ministrului de Interne — generalul de corp de armată Dumitru I. Popescu — 
de scutire a evreilor săraci şi a celor aflaţi în detaşamentele de lucru de 
executia în natură a celor 5 zile de prestație, respectiv de răscumpărarea în 
bani a prestaţiei. 

392. 25 iunie 1943. Nota nr. 423.500 adresată de Secţia a l-a Organizare- 
Mobilizare din Marele Stat Major Preşedinţiei Consiliului de Miniştri, Cabi- 
netul Militar, Ministerului Apărării Naţionale, Comandamentelor de Mari 
Unităţi, Corpurilor de Armată şi Cercurilor Teritoriale, etc, prin care se 
comunică dispozițiile referitoare la majorarea efectivelor de meseriaşi evrei 
necesare unităţilor şi formațiunilor armatei. 

393. 25 iunie 1943. Ordinul general nr. 38 emis de Ministerul Apărării Naţio- 
nale, referitor la influențarea de către evrei a stării de spirit a trupei, res- 
pectiv măsurile necesare în vederea remedierii acestei situaţii. 

394. 2 iulie 1943. Nota nr. 7408 înaintată Secţiei a I-a Organizare-Mobilizare 
din Marele Stat Major de către Inspectoratul General al Jandarmeriei, 
privind mobilizarea, organizarea şi funcţionarea Regiunii a Il-a Internare pe 
teritoriul Transnistriei. 

395. 11 iulie 1943. Nota nr 114.749 înaintată Armatei a 4-a de către Cercul 
Teritorial laşi, prin care se transmite ordinul nr. 133.898 din 8 iulie 1943, 

emis de Corpul 4 Teritorial în urma verificării situației evreilor repartizați la 
instituţiile civile şi militare. 

396. 14 iulie 1943. Nota nr. 467.572 înaintată de Secţia Il-a Informaţii din 
Marele Stat Major Cabinetului Civil-Militar pentru Administrarea Basa- 
rabiei, Bucovinei şi Transnistriei din cadrul Președinției Consiliului de 
Miniştri, referitoare la situaţia evreilor din ghetoul Mostovoi, judeţul 
Berezovca. 

397. 14 august 1943. Nota nr. 425.972 întocmită de Secţia l-a Organizare- 
Mobilizare din Marele Stat Major, prin care se înaintează propuneri pentru 
nevoilor armatei şi instituţiilor. 

398. 8 septembrie 1943. Nota nr. 580.159 înaintată de Secţia III-a Operații din 
Marele Stat Major Cabinetului Militar al Conducătorului Statului, referitoa- 
re la propunerea avansată de Comandamentul Apărării Pasive în vederea 
deportării evreilor din Bucureşti în cazul bombardamentelor aeriene, respec- 
tiv solicitarea unei decizii în acest sens din partea mareşalului lon Antonescu. 

399. 14 septembrie 1943. Nota nr. 13.044 înaintată de Ministerul Afacerilor 
Interne Cabinetului Civil-Militar pentru Administrarea Basarabiei, Bucovi- 
nei şi Transnistriei din cadrul Președinției Consiliului de Miniştri, prin care 
se comunică faptul că autorizaţiile de călătorie ale evreilor se eliberează 
exclusiv de Prefectura Poliției Capitalei şi Prefecturile de judeţ, în baza 
aprobărilor scrise ale Subsecretariatului de Stat al Poliţiei şi Siguranței. 

400. 29 septembrie 1943. Nota nr. 125.928 înaintată de Cabinetul Militar al 
Conducătorului Statului Cabinetului Civil-Militar pentru Administrarea 
Basarabiei, Bucovinei şi Transnistriei din cadrul Președinției Consiliului de 
Miniştri, prin care se comunică dispoziția mareşalului Ion Antonescu de a 
se acorda evreilor din România autorizația de a trimite evreilor din 
Transnistria îmbrăcămintea colectată în țară în vederea ajutorării acestora. 

401. 30 septembrie 1943. Nota nr. 859.673 înaintată Secţiei a I-a Organizare- 
Mobilizare din Marele Stat Major de către Secţia a VIl-a Legătura cu 
Armatele Aliate privind nota trimisă Misiunii Militare germane, prin care se 
comunică faptul că batalioanele de lucru solicitate vor avea 50% minoritari 
(maghiari, evrei, ucraineni şi ruşi), respectiv cererea Misiunii Militare 
germane de înlocuire a evreilor din aceste batalioane de lucru, întrucât 
îmbrăcarea uniformelor germane de către evrei este „incompatibil cu 
prestigiul şi demnitatea Armatei Germane”. 

402. 5 octombrie 1943. Nota nr. 43.844 înaintată de Inspectoratul General al 
Jandarmeriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Președinției Consiliului de Miniştri, 
prin care se comunică faptul că Inspectoratul General al Jandarmeriei a 

ordonat Legiunilor de Jandarmi din Transnistria readucerea în ţară a 
evreilor deportaţi în Transnistria ca infractori la munca obligatorie. 

403. 7 octombrie 1943. „Instrucţiunile nr. 430.000 din 7 octombrie 1943 refe- 
ritoare la scutirile, concediile şi clasările medicale privind evreii din cadrul 
muncii obligatorii”, elaborate de Secţia I-a Organizare-Mobilizare din 
Marele Stat Major. 

404. 9 noiembrie 1943. Nota nr. 901.718 întocmită de Secția M.O.N.T. din 
cadrul Marelui Stat Major, cu privire la studiul elaborat de Comandamentul 
Militar al Capitalei referitor la dublarea personalului evreiesc din între- 
prinderile militarizate. 

405. 9 noiembrie 1943. Notă privitoare la evacuarea proprietarilor şi chiriaşilor 
evrei din imobilele Centrului Naţional de Românizare. 

406. 10 noiembrie 1943. Notă referitoare la repatrierea evreilor internați în 
Transnistria. 

407. 11 noiembrie 1943. Nota nr. 157.483 înaintată de Guvernământul 
Transnistriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
referitoare la verificările efectuate în privinţa situația evreilor internați în 
lagărele şi ghetourile din Transnistria. 

408. 15 noiembrie 1943. Situaţia numerică a evreilor deportaţi din Basarabia, 
Bucovina, judeţul Dorohoi şi Vechiul Regat, aflaţi în Transnistria la data de 
15 noiembrie 1943. 

409. 17 noiembrie 1943. Nota nr. 27.470 înaintată de Centrala Evreilor din 
România şefului Marelui Stat Major, generalul de divizie Ilie Șteflea, prin 
care se solicită aprobarea efectuării unei inspecții de către inspectorul 
Nicolae Covaci, în vederea verificării modului în care au fost administrate 
de persoanele responsabile sumele trimise de Centrala Evreilor din România 
în scopul ajutorării evreilor concentrați în detaşamentele de muncă. 

410. 17 noiembrie 1943. Nota nr. 900.930 înaintată de Marele Stat Major 
Cabinetului Militar al Conducătorului Statului, prin care se comunică 
situația constatată la diferite întreprinderi în privinţa respectării prevederilor 
legale referitoare la înlocuirea personalului românesc cu personal evreiesc. 

411. 8 decembrie 1943. Nota nr. 48.434 înaintată de Inspectoratul General al 
Jandarmeriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Preşedinţiei Consiliului de Miniştri, 
prin care se comunică faptul că Ministerul Afacerilor Interne a autorizat 
repatrierea din Transnistria a evreilor din județul Dorohoi, a evreilor depor- 
taţi în urma trecerii la cultul reformat, a evreilor triaţi în lagărul Wapniarka 
şi puşi în libertate în Transnistria, respectiv a evreilor deportaţi pentru 
motivul solicitării repatrierii în URSS după 28 iunie 1940. 

412. 15 decembrie 1943. Nota nr. 110.176/M.2. adresată Ministerului 
Afacerilor Străine de către Cabinetul Militar al Conducătorului Statului, 
prin care se trimite rezumatul discuţiilor desfăşurate în şedinţa conferinței 
pentru problemele evreieşti din 11 decembrie 1943. 

413. 18 decembrie 1943. Nota nr. 1600 Cabinet înaintată de Guvernământul 
Transnistriei Cabinetului Civil-Militar pentru Administrarea Basarabiei, 
Bucovinei şi Transnistriei din cadrul Președinției Consiliului de Miniştri, 
prin care se solicită dispoziţii cu privire la verificarea anumitor categorii de 
evrei şi se comunică suspendarea verificărilor până la sosirea acestor 
dispoziții. 

414. 23 decembrie 1943. Nota nr. 127.886/M.2. adresată de Cabinetul Militar 
al Conducătorului Statului Cabinetului Civil-Militar pentru Administrarea 
Basarabiei, Bucovinei şi Transnistriei din cadrul Preşedinţiei Consiliului de 
Miniştri, prin care se comunică faptul că mareşalul Ion Antonescu a aprobat 
propunerea ca utilizarea evreilor din Bucovina la diverse lucrări să fie 
trecută în responsabilitatea directă a Marelui Stat Major. 

415. 11 ianuarie 1944. Nota nr. 502.922 întocmită de Cabinetul Civil-Militar 
pentru Administrarea Basarabiei, Bucovinei şi Transnistriei din cadrul 
Preşedinţiei Consiliului de Miniştri, privind starea de spirit a evreilor 
internaţi în ghetourile din Transnistria. 

416. 10 februarie 1944. Nota nr. 221.854 înaintată de Ministerul Afacerilor 
Străine Preşedinţiei Consiliului de Miniştri, Cabinetul Vicepreşedintelui 
Consiliului de Miniştri-Mihai Antonescu, prin care se raporta faptul că 
repatrierea copiilor evrei orfani — solicitată de Comitetul Internaţional al 
Crucii Roşii — nu demarase încă, deoarece Centrala Evreilor din România 
nu întocmise până la acea dată listele cu persoanele ce urmau a fi repatriate. 

417. 1 martie 1944. Nota nr. 434.463 adresată de Secţia l-a Organizare- 
Mobilizare din Marele Stat Major Corpurilor 1-7 Armată, prin care se 
transmit precizări referitoare la situaţia evreilor creştini — sau creștinați — în 
cadrul muncii obligatorii. 

418. 1 martie 1944. Nota nr. 406.604 întocmită de Secția I-a Organizare- 
Mobilizare din Marele Stat Major, privind măsurile necesare în vederea 
acordării scutirilor de taxe militare pentru evreii care prestează munca 
obligatorie pe timp de concentrări prelungite sau război. 

419. 16 martie 1944. Nota nr. 55.093 înaintată Marelui Stat Major de către 
Inspectoratul General al Jandarmeriei, prin care se comunică hotărârea Pre- 
şedinţiei Consiliului de Miniştri referitoare la readucerea în ţară a tuturor 
evreilor deportați în Transnistria şi plasarea acestora în anumite judeţe şi 
localități. 

420. 27 aprilie 1944. Nota nr. 516.044 întocmită de Secția I-a Organizare- 
Mobilizare din Marele Stat Major, privind cererea Comandamentului 

Militar al Capitalei ca evreii născuți în anul 1925 să nu fie repartizați în 
detaşamentele de muncă exterioare. 

421. 1 mai 1944. Nota nr. 516.124 întocmită de Secţia l-a Organizare- 
Mobilizare din Marele Stat Major, prin care se propune — printre altele — 
crearea unui semn distinctiv purtat de toţi evreii din ţară (fără excepţii de 
vârstă şi sex), înfiinţarea de ghetouri în toate oraşele din Moldova unde se 
găsesc evrei, executarea de către Ministerul Afacerilor Interne a operațiunii 
de ghetoizare a evreilor din Moldova, respectiv extinderea şi asupra evreilor 
din ghetouri a dispoziţiilor în vigoare referitoare la munca obligatorie. 

422. 5 mai 1944. Nota nr. 3328 înaintată de Ministerul Afacerilor Interne 
Secției a l-a Organizare-Mobilizare din Marele Stat Major, prin care se 
comunică opiniile Ministerului A facerilor Interne la propunerile avansate de 
Marele Stat Major prin intermediul notei nr. 516.124 din 1 mai 1944. 

423. 7 mai 1944. Ordinul nr. 33 adresat unităţilor din subordine de către 
comandantul Armatei a 4-a, generalul de corp de armată Mihail Racoviţă, 
referitoare la dispoziția mareşalului lon Antonescu de utilizare a evreilor cu 
vârsta cuprinsă între 15-55 ani — de pe teritoriul armatei, corpurilor de 
armată şi etapelor — în cadrul muncii obligatorii, la executarea lucrărilor de 
utilitate militară. 

424. 10 mai 1944. Nota nr. 36.945 înaintată de Inspectoratul General al 
Jandarmeriei Preşedinţiei Consiliului de Miniştri, Cabinetul Militar, privi- 
toare la trecerea frauduloasă a frontierei româno-.maghiare de către evreii 
refugiați din Ungaria, descoperirea şi predarea către organele militare ger- 
mane din Turda — până la data de 4 mai 1944 — a unui număr de 34 evrei, 
respectiv propunerea detaşării la fiecare punct de trecere a unui subofițer 
german în vederea controlării camioanelor germane. 

425. 11 mai 1944. Referatul nr. 4001 întocmit de Comandamentul General al 
Etapelor, cu privire la ordinul mareşalului Ion Antonescu de întrebuințare a 
evreilor la executarea lucrărilor de utilitate militară în spatele frontului. 

426. 11 mai 1944. Nota nr. 440.660 adresată de Secţia l-a Organizare-Mobi- 
lizare din Marele Stat Major Corpurilor de Armată şi Corpurilor Teritoriale, 
privind modalitatea de executare a dispoziţiilor referitoare la scutirea de 
taxe militare a evreilor pe durata prestării muncii obligatorii. 

427. 15 mai 1944. Nota nr. 516.446 întocmită de Secţia I-a Organizare-Mobi- 
lizare din Marele Stat Major, referitoare la scutirile de muncă acordate 
evreilor din detaşamentele de apărare pasivă de unele autorități militare, 
respectiv propunerile elaborate în vederea reglementării acestei chestiuni. 

428. 16 mai 1944. Nota nr. 205.396/M.2. adresată Ministerului Afacerilor 
Străine de către Cabinetul Militar al Conducătorului Statului, prin care se 
transmite textul notei nr. 36.945 din 10 mai 1944, întocmită de Inspectoratul 
General al Jandarmeriei cu privire la trecerile frauduloase peste frontieră a 

evreilor din Ungaria în România, respectiv rezoluţia mareşalului Ion Anto- 
nescu referitoare la împuşcarea evreilor trecuți fraudulos, elaborarea în 24 
de ore a unei legi în acest sens, intensificarea supravegherii şi numirea unor 
controlori germani la punctele de trecere ale frontierei româno-maghiare. 

429. 16 mai 1944. Nota nr. 563.074 înaintată Secţiei a III-a Operații de către 
Secția Il-a Informaţii din Marele Stat Major, privind măsurile adoptate de 
Ministerul Afacerilor Interne în vederea reglementării situației evreilor 
refugiaţi sau evacuaţi în diferite regiuni ale ţării. 

430. 19 mai 1944. Nota nr. 46.330 adresată de Armata a 4-a comunității 
evreieşti din Bacău, prin care se critică maniera în care evreii concentrați 
pentru munca obligatorie execută lucrările repartizate şi se comunică 
intenția internării în ghetouri a tuturor evreilor din teritoriu în cazul în care 
situația nu se remediază, „rămânerea evreilor liberi în localităţi”, fiind 
„strict condiţionată de lucru efectiv şi spornic”. 

431. 20 mai 1944. Nota nr. 7920 înaintată Comandamentului General al 
Etapelor de către Cercul Teritorial Tecuci, cu privire la verificarea evreilor 
din Tecuci şi organizarea acestora în detaşamente de lucru. 

432. 20 mai 1944. Cererea înaintată de Centrala Evreilor din România, Oficiul 
Judeţean Tecuci, comandantului Comandamentului General al Etapelor, 
generalul de divizie Olimpiu Stavrat, prin care se solicită ca evreii posesori 
de carnete de scutire de munca obligatorie şi exercitarea profesiei să nu fie 
concentrați în detaşamentele de evrei constituite în vederea executării 
anumitor lucrări. 

433. 21 mai 1944. Nota nr. 516.774 adresată de Secţia l-a Organizare- 
Mobilizare din Marele Stat Major Comandamentului Militar al Capitalei, 
prin care se fac anumite precizări referitoare la concentrarea de către 
Comandamentul Militar al Capitalei a evreilor cu vârsta cuprinsă între 16- 
17 ani, în vederea executării lucrărilor de apărare pasivă. 

434. 22 mai 1944. Nota nr. 517.082 întocmită de Secția I-a Organizare- 
Mobilizare din Marele Stat Major, privind întrebuințarea evreilor în cadrul 
lucrărilor de apărare pasivă. 

435. 27 mai 1944. Nota nr. 32 înaintată de Cercul Teritorial Covurlui şefului de 
Stat Major al Comandamentului General al Etapelor, colonelul Gheorghe V. 
Mosiu, referitoare la situaţia evreilor ce deţin carnete de scutire de la munca 
obligatorie, solicitarea unui ordin telegrafic în privința încadrării/neînca- 
drării în detaşamentele de lucru a evreilor cu carnete de scutire aprobate de 
Marele Stat Major, respectiv propunerile Cercului Teritorial Covurlui cu 
privire la organizarea muncii evreilor din detaşamentele de lucru. 

436. 27 mai 1944. Ordinul nr. 57 adresat unităților din subordine de către 
comandantul Armatei a 4-a, generalul de corp de armată Mihail Racoviţă, 
privind neajunsurile constatate în cadrul inspecțiilor efectuate în ceea ce 

lucru de Cercurile Teritoriale, respectiv măsurile ce se impun a fi adoptate 
în vederea remedierii situaţiei. 

437. 31 mai 1944. Nota nr. 5229 înaintată Ministerului Afacerilor Străine de 
către Ministerul Afacerilor Interne, prin care se infirmă informaţiile Comi- 
tetului Internaţional al Crucii Roşii cu privire la constituirea de ghetouri şi 
introducerea semnului distinctiv pentru evreii domiciliați în oraşele din 
Moldova. 

438. 2 iunie 1944. Nota nr. 7398 înaintată Secției a I-a Organizare-Mobilizare 
din Marele Stat Major de către Comisarul General pentru Problemele 
Evreieşti, Radu Lecca, prin care se propune ca evreii concentrați în vederea 
prestării muncii obligatorii să lucreze acelaşi număr de zile în detaşamentele 
de lucru locale, respectiv exterioare. 

439. 3 iunie 1944. Nota nr. 982 adresată Armatei a 4-a de către Eşalonul 
Înaintat al Marelui Stat Major, prin care se comunică faptul că şeful Marelui 
Stat Major, generalul de corp de armată Ilie Șteflea, a aprobat cererea înain- 
tată de Centrala Evreilor din România-Oficiul Judeţean Bacău, referitoare la 
exceptarea în continuare de la munca obligatorie a evreilor ce deţin carnete 
de scutire eliberate de Comisarul General pentru Problemele Evreieşti. 

440. 7 iunie 1944. Nota nr. 6416 adresată Secţiei a IV-a Dotare din Marele Stat 
Major de către Ministerul Afacerilor Interne, prin care se comunică nota 
Cabinetului Militar al Conducătorului Statului cu privire la deportarea 
evreilor din zonele operative — din nordul Moldovei, Basarabia şi muni- 
cipiul laşi — se solicită desemnarea de către Marele Stat Major a zonelor 
unde urmează să fie plasați aceştia şi se înaintează propunerea Ministerului 
Afacerilor Interne în acest sens, respectiv zona Vaslui-Huşi-Bârlad-Tecuci. 

441. 1 iulie 1944. Nota nr. 519.556 întocmită de Secţia I-a Organizare-Mobilizare 
din Marele Stat Major, referitoare la încadrarea în detaşamente de muncă 
obligatorie a evreilor din zona Armatei a 4-a şi a Comandamentului General 
al Etapelor. 

442. 7 iulie 1944. Nota nr. 701.698 întocmită de Secţia III-a Operații din Marele 
Stat Major, privind deportarea evreilor din imediata apropiere a frontului, 
propunerea încadrării în detaşamente de lucru a evreilor cu vârsta cuprinsă 
între 17-50 ani, respectiv deportarea în caz de necesitate a restului populaţiei 
evreieşti în zona Dămieneşti-Băceşti-Buhăeşti-Ivăneşti-Pueşti-Găiceana- 
Traian. 

443. Nedatat, iulie 1944. „Dare de seamă asupra activității Biroului 10 pe anul 
1943”, întocmită de Biroul 10 Evrei, Secţia I-a Organizare-Mobilizare din 
Marele Stat Major. 


99 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


444. 17 august 1944. Nota nr. 522.729 întocmită de Secţia l-a Organizare- 
Mobilizare din Marele Stat Major, cu privire la deportarea evreilor din zona 
de operaţii militare. 

445. 19 august 1944. Nota nr. 18.254 adresată Secţiei a I-a Organizare- 
Mobilizare din Marele Stat Major de Direcţia Personal din cadrul Subse- 
cretariatului de Stat al Armatei de Uscat, prin care se solicită comunicarea 
urgentă a datelor privind numărul de detaşamente de evrei aflate în ţară, 
organele de mobilizare ale acestora, respectiv încadrarea numerică cu ofițeri 
şi subofiteri (în anexă tebelele cu datele solicitate). 

446. 30 august 1944. Nota nr. 219.539 întocmită de Secţia l-a Organizare- 
Mobilizare din Marele Stat Major, referitoare la statutul militar al evreilor 
în perioada septembrie 1940-august 1944, necesitatea abrogării şi 
modificării unor acte normative discriminatorii la adresa evreilor, respectiv 
propunerea prestării serviciului militar de către evrei. 

447. 30 august 1944. Nota nr. 523.114 întocmită de Secţia l-a Organizare- 
Mobilizare din Marele Stat Major, cu privire la desființarea detaşamentelor 
de evrei. 

448. 30 august 1944. Nota nr. 523.114 întocmită de Secţia l-a Organizare- 
Mobilizare din Marele Stat Major, prin care se propune desființarea tuturor 
detaşamentelor de evrei, lăsarea la vatră a trupei, respectiv întrebuințarea 
după nevoi a ofiţerilor şi subofiţerilor care încadrau detaşamentele de evrei. 

449. 14 septembrie 1944. Nota nr. 523.436 înaintată de Secţia I-a Organizare- 
Mobilizare şefului Marelui Stat Major, generalul de corp de armată 
Gheorghe Mihail, prin care se transmit propunerile referitoare la reînscrie- 
rea în controalele armatei, chemarea şi încorporarea anumitor categorii de 
evrei. 

450. 17 ianuarie 1945. Nota întocmită de Secţia I-a Organizare-Mobilizare din 
Marele Stat Major, cu privire la cererea nr. 42/1944 înaintată de Uniunea 
Evreilor, prin care se solicită plata de către Cercul Teritorial laşi a 
drepturilor neachitate evreilor ce au prestat — în perioada 1 iulie 1941-23 
august 1944 — munca obligatorie în detaşamentele de lucru organizate de 
Cercul Teritorial laşi. 

451. 30 noiembrie 1945. Nota nr. 32.665 adresată Şefului Marelui Stat Major, 
generalul de divizie Costin lonaşcu, de către Comisia pentru Studiul Proble- 
melor Păcii din Ministerul Afacerilor Străine, prin care se solicită întoc- 
mirea unei lucrări referitoare la munca de folos obştesc a evreilor în pe- 
rioada 22 iunie 1941-23 august 1944, cu menționarea cazurilor de 
maltratare şi de deces. 

452. 8 decembrie 1945. Nota nr. 1.010.528 adresată Comandamentelor 
Teritoriale de către Secţia VII-a Teritoriu din Marele Stat Major, prin care 
se solicită înaintarea până la data de 1 februarie 1946 a unei dări de seamă 

asupra desfăşurării muncii obligatorii a evreilor în perioada 20 iunie 1941- 
23 august 1944, indicându-se cazurile de maltratare şi deces. 

453. 28 martie 1946. Nota nr. 1.011.693 înaintată de Secţia VII-a Teritoriu din 
Marele Stat Major Comisiei pentru Studiul Problemelor Păcii din Ministerul 
Afacerilor Străine, prin care se trimite darea de seamă solicitată privind 
munca obligatorie prestată de evrei în perioada 22 iunie 1941-23 august 
1944, menţionându-se cazurile de maltratare în cursul serviciului, respectiv 
cazurile de deces din cauza regimului de muncă. 

454. Nedatat, 1946. „Memoriu asupra activităţii Secţiei a 2-a din M.C.G. în 
legătură cu evenimentele petrecute la Iaşi în Iulie 1941”, întocmit de fostul 
şef al Secţiei a Il-a Informaţii din Marele Cartier General, colonelul Radu 
Dinulescu. 

A. — Armata 

A.A — Antiaerian 

a.c. — Anul curent 

Adr. — Adresant 

Ad-tiv — Administrativ 

Ad-ţia — Administrația 

Ad-ţiei -Administrației 

Ajut. Primar — Ajutor Primar 

al./alin. — alineatul 

A.P. — Apărare Pasivă 

A.P.A.C.A. — Atelierele de Confecţii pentru Armată-Confecții şi Ambalaje 
Apr. — Aprilie 

Arm. — Armata 

art. — Articolul 

Art. — Artileria 

Artileria A.A. — Artileria Antiaeriană 

Aug. — August 

B. — Biroul 

Bas. — Basarabia 

Bat. — Batalion 

Batal. — Batalionul 

Bat. de M. Agr. şi Expl. — Batalion de Muncă Agricolă şi Exploatare 
Bat. Jand. — Batalionul de Jandarmi 

Bat. Pion. şi Tr. Fort. — Batalion Pionieri şi Transporturi Fortificații 
Bat. Trans. — Batalion Transporturi 

Bg. — Brigadă/Brigăzi 

Bg. Cav. — Brigadă Cavalerie 

Bir. Centr. — Biroul Central 

Bir. Central — Biroul Central 

Bir. Circ. Pol. — Biroul Circumscipţiei de Poliţie 

Bir. Contrainf. — Biroul Contrainformaţii 

Bir. de Evacuare — Biroul de Evacuare 

Bir. Drumuri — Biroul Drumuri 

Bir. E. — Biroul Evrei 

Bir. Farmac. — Biroul Farmacie 

Bir. Inf. — Biroul Informaţii 

Bir. Informaţii — Biroul Informaţii 

Bir. Legi — Biroul Legi 

Bir. Mob. — Biroul Mobilizare 

Bir. Mob. Armatei — Biroul Mobilizării Armatei 

Bir. Mob. Org. — Biroul Mobilizare Organizare 

Bir. or. — Biroul Organizare 

Bir. Ordinea de Bătae — Biroul Ordinea de Bătae 

Biroul E. — Biroul Evrei 

Biroul M. 1 — Biroul Militar 1 

Bir. Recrutare — Biroul Recrutare 

Bir. Repartiţie — Biroul Repartiţie 

Bir. Sanitar — Biroul Sanitar 

Bir. Statistic — Biroul Statistic 

Biur. — Biroul 

Biuroul Adjt. — Biroul Adjutantură 

Biuroul Sig. — Biroul Siguranță 

B.N. — Banca Naţională 

B.N.R. — Banca Naţională a României 

Brigada Cav. — Brigada Cavalerie 

Brig. Cav. — Brigada Cavalerie 

Brig. Cavalerie — Brigada Cavalerie 

Brig. C.F. — Brigada Căi Ferate 

Brig. Fort. — Brigada Fortificaţii 

Buc. — Bucovina 

Buc. — Bucureşti 

Bucov. — Bucovina 

C.A. — Corp Armată 

C.A.M. — Casa Autonomă a Monopolurilor 

C.Amiral — Contraamiral 

Cab. — Cabinet 

Cabinetul B.B.T./BBT- Cabinetul Civil-Militar pentru Administrarea 
Basarabiei, Bucovinei şi Transnistriei 

Cabinetul C.B.B.T. — Cabinetul Civil-Militar pentru Administrarea Basarabiei, 
Bucovinei şi Transnistriei 

Cabinetul Civil Militar B.B.T. — Cabinetul Civil-Militar pentru Administrarea 
Basarabiei, Bucovinei şi Transnistriei 

Cab. Militar — Cabinetul Militar 

Cap./Capit. — Capitolul/Capitolele 

Căpt. — Căpitan 

C. Arm. — Corp Armată 

Casa M.S. Regelui — Casa Majestății Sale Regelui 

Cav. — Cavalerie 

C.B.B.T./CBBT — Cabinetul Civil-Militar pentru Administrarea Basarabiei, 
Bucovinei şi Transnistriei 

C.C.R. — Comisia Centrală de Revizuire 

C. de Arm. — Corpurile de Armată 

Cdm. Etapelor Est — Comandamentul Etapelor Est 

Cdt. — Comandament/Comandant 

Cdt. Cav. — Comandamentul Cavaleriei 

Cdt. Etapelor — Comandamentul Etapelor 

Cdt. Geniului — Comandamentul Geniului 

Cdt. Militar — Comandamentul Militar 

Cdt. pct. trecere — Comandant Punct Trecere 

Cdt. Terit. — Comandamentul Teritorial 

Cdt. Teritorial — Comandamentul Teritorial 

C-dt. Terit. — Comandamente Teritoriale 

Cdt. Trans. — Comandamentul Transmisiunilor 

Cdte. Teritoriale — Comandamente Teritoriale 

C.E.C. — Casa de Economii şi Consemnațiuni 

Cercul de Recr. — Cercul de Recrutare 

CEVROM - Centrala Evreilor din România 

Cf. — Conform 

C.F. /e.f. — Căile Ferate 

C.F.R./ CFR/e.f.r. — Căile Ferate Române 

Circ. — Circumscripția 

Circ. Poliție — Circumscripţia Poliţie 

C.J.M./CJM — Codul Justiţiei Militare 

C.M. — Comandamentul Militar 

C.M.C. — Comandamentul Militar al Capitalei 

mdte. Terit. — Comandamente Teritoriale 

-mentele Teritoriale — Comandamentele Teritoriale 

M. Craiova — Comandamentul Militar Craiova 

M.O. — Comandamentul Militar Odessa 

M. Odessa — Comandamentul Militar Odessa 

M. Timişoara — Comandamentul Militar Timişoara 


C 
C 
C 
C 
C 
C 

C.M.U. — Comandamentul Marii Unităţi 

C.N.R. — Centrul Naţional de Românizare 

Col. — Colonel 

Com. — Comuna 

Comand. — Comandantul/Comandamentul 

Comandam. — Comandamentul 

Comandamentul A.P. — Comandamentul Apărării Pasive 

Comandam. Milit. — Comandamentul Militar 

Comand. Apăr. Inter. a Terit. — Comandamentul Apărării Interioare a Teritoriului 

Comand. Cerc. Recrutare — Comandamentul Cercului de Recrutare 

Comand. Detaşam. — Comandamentul Detaşamentului 

Comand. Div. — Comandamentul Diviziei 

Comand. Diviziei — Comandamentul Diviziei 

Comand. Etapelor — Comandamentul Etapelor 

Comand. G-ral al Etapelor — Comandamentul General al Etapelor 

Comand. Mil. — Comandamentul Militar 

Comand. Milit. — Comandamentul Militar 

Comand. Ter. — Comandamentele Teritoriale 

Comand. Teritorial — Comandamentul Teritorial 

Comand. Zonei A.A. — Comandamentul Zonei Antiaeriene 

Comisia Centrală de Rev. — Comisia Centrală de Revizuire 

Comis. Reg. Cir. — Comisariatul Regional al Circulaţiei 

Comp. — Companie 

Comp. Pol. — Companie Poliţie 

Comp. Poliţie — Companie Poliţie 

Comp. Trans. — Companie Transmisiuni 

Conf. — Confidenţial 

Conf. Personal — Confidenţial Personal 

Contrainf. — Contrainformaţii 

Corp. — Corpul 

Corp de Arm. — Corp de Armată 

Corp. Terit. — Corpul Teritorial 

C.P.A. Bucov., Basarabiei şi Trans. — Cabinetul Civil-Militar pentru 
Administrarea Basarabiei, Bucovinei şi Transnistriei 

Cpt. — Căpitan 

C.R. — Cercul/Cercurile de Recrutare 

C.R.B. — Cercul de Recrutare Bucureşti 

C. Recrutare — Cercul/Cercurile de Recrutare 

crt. — Criteriu 

crt. — Curent 

C. T. — Cercul Teritorial 

C.T. — Comandamentul Teritorial 

C.T. — Corpul Teritorial 

C. Ter. — Comandamentele Teritoriale 

C. Ter. — Corpurile Teritoriale 

C. Terit. — Comandamentul Teritorial 

C. Terit. — Corpul Teritorial 

Ctg./Contig. — Contingent/Contingentele 

C-ţi de M.U. — Comandanți de Mari Unităţi 

Curtea Ad-tivă — Curtea Administrativă 

Curțile Ad-tive — Curțile Administrative 

Dec. — Decembrie 

Dep. — Depozitul 

Dep. Cl. — Depozitul Central 

Deleg. — Delegatul 

Deleg. Curţii Marţ — Delegatul Curţii Marţiale 

Detaş. — Detaşamentul 

Detaşamente C.F. — Detaşamente de Cale Ferată 

Detaş. Cart. — Detaşamentul Cartiruire 

D.G.P. — Direcţia Generală a Poliţiei 

Dir. — Direcţie 

Dir. C.F. — Direcţia Căi Ferate 

Direcţiunii G-le a Poliţ. — Direcţiunii Generale a Poliţiei 

Dir. Contabilităţii — Direcţia Contabilităţii 

Dir. Fortificaţiilor — Direcţia Fortificațiilor 

Dir. General — Director General 

Dir. Generală C.F.R. — Direcţia Generală a Căilor Ferate Române 
Dir. G-ral — Director General 

Dir. G-rală — Direcţia Generală 

Dir G-rală a Poştelor — Direcţia Generală a Poştelor 

Dir. Grală. Pol. — Direcţia Generală a Poliţiei 

Dir. G-rale a Poliției — Direcției Generale a Poliției 

Dir. Justiţiei Militare — Direcţia Justiţiei Militare 

Dir. Sup. a Administraţiei — Direcţia Superioară a Administraţiei 
Dir. Sup. şi Cdt. Geniului — Direcția Superioară şi Comandamentul Geniului 
Dir. Sup. şi Cdtul Geniului — Direcţia Superioară şi Comandamentul Geniului 
Dir. Sup. şi Comand. Geniului — Direcţia Superioară şi Comandamentul Geniului 
Div. — Divizie 

Div. Cav — Divizie Cavalerie 

Div. Inf. — Divizie Infanterie 

D.L. — Decret-Lege 

DI. Gl. C. A. — Domnul General Corp de Armată 


107 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


D./Dl./D-l — Domnul 

Dlor/D-lor. — Domnilor 

Dlu:/D-lui. — Domnului 

D.M. — Decizie Ministerială 

Dnii/d-nii — Domnii 

D. O. — Din Ordin 

Dos. — Dosarul 

Dr. — Doctor 

D-sa — Domnia Sa 

D-sale — Domniei Sale 

D-tră/Dvs./D-vs./D-voastră/Dv. — Dumneavoastră 

D. 1 F. — Divizia 1 Fortificaţii 

E.N.I. — Elemente Neîndivizionate 

E.S. — Excelența Sa 

Eş. — Eşalonul 

Feb./Febr. — Februarie 

F. Urgent — Foarte Urgent 

F.N.B./FNB — Focşani — Nămoloasa — Brăila 

Garniz. — Garnizoana 

Gen. — General 

General de C.A. — General de Corp de Armată 

General rez. — General în rezervă 

G1./G-1./G.l/Gral/G-ral — General 

gr. — grame 

Guv. — Guvernământ 

Guvern. Buc., Bas., Trans. — Guvernământul Bucovinei, Basarabiei, Transnistriei 

Guv. Bucov., Trans., Basarabiei — Guvernământul Bucovinei, Transnistriei, 
Basarabiei 

Guvernământul Buc., Bas., Trans. — Guvernământul Bucovinei, Basarabiei, 
Transnistriei 

Guv. Provinciei — Guvernământul Provinciei 

Guv. Transnistriei — Guvernământul Transnistriei 

Guvern. Transnistriei — Guvernământul Transnistriei 

Ian. — Ianuarie 

I.G.J. — Inspectoratul General al Jandarmeriei 

Inf. — Infanterie 

Insp. de Poliție — Inspectoratul de Poliție 

Insp. Gen. — Inspector General 

Insp. Jandarmi — Inspectoratul Jandarmeriei 

Inspect. de Pol. — Inspectoratul de Poliție 

Inspect. Reg. de Poliție — Inspectoratul Regional de Poliție 

Inspect. Jand. — Inspectoratul Jandarmeriei 

Inspector G.1. — Inspector General 

Inspectoratul G-ral — Inspectoratul General 

Inspectoratul Gral — Inspectoratul General 

Inspectoratul P.P. — Inspectoratul Pregătirii Premilitare 

Inspector Gral Ad. — Inspector General Administrativ 

Inspector Gral Adtiv — Inspector General Administrativ 

Inspector Gral Ad-tiv — Inspector General Administrativ 

Insp. Gl. al Col. şi Tab. de Muncă — Inspectoratul General al Coloanelor şi 
Taberelor de Muncă 

Inspectoratul Gl. al Tab. şi Col. de Muncă. — Inspectoratul General al Coloa- 
nelor şi Taberelor de Muncă 

Insp. Gl. al Jandarm. — Inspectoratul General al Jandarmeriei 

Insp. Gl. Jandarmeriei — Inspectoratul General al Jandarmeriei 

Inst. Agricol — Institutul Agricol 

Instr. — Instrucţiuni 

Instrucţiunile G-rale — Instrucţiunile Generale 

I.O.V. — Invalizi — Orfani — Văduve de război 

L.P.S.S. — Înalt Prea Sfinţia Sa 


Iun. — Iunie 

Iul. — Iulie 

Înreg. — Înregistrat 
Jud. — Judeţ 


Jurn. — Jurnal 

Kgr. — Kilogram/Kilograme 

Km. — Kilometru/Kilometri 

Leg. — Legiunea 

Leg. Jand. — Legiunea de Jandarmi 
Legiunile Jand. — Legiunile Jandarmeriei 
Lit. — Litera 

Loc. Col. — Locotenent Colonel 

Locot. — Locotenent 

Locot. Colonel — Locotenent Colonel 

Lt. — Locotenent 

Lt. C-dor — Locotenent Comandor 

Lt. Col. — Locotenent Colonel 

Lt. Col. Mag. — Locotenent Colonel Magistrat 
Lt. Colonel — Locotenent Colonel 

lucr. — Lucrată 

Mag. — Magistrat 

M.A.N. — Ministerul Apărării Naţionale 


109 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Mar. — Martie 

Marele St. Major — Marele Stat Major 

M.C.G./M.C.GI. — Marele Cartier General 

M.C.G. Eşl. I — Marele Cartier General Eşalonul I 
M.C.G. Eşl. II — Marele Cartier General Eşalonul H 

Md. — Model 

M.F. — Ministerul de Finanţe 

M.F.0./m.f.o. — Munca de folos obştesc 

Min. — Ministerul 

Min. Af. Interne — Ministerul Afacerilor Interne 

Min. Afacerilor Străine — Ministerul Afacerilor Străine 
Min. Af. Străine — Ministerul Afacerilor Străine 

Minist. Af. Interne — Ministerul Afacerilor Interne 
Ministerul Af. Interne — Ministerul Afacerilor Interne 
Min. Fin. — Ministerul de Finanţe 

Minist. Finanţe — Ministerul de Finanţe 

Minist. Propag. Naţionale — Ministerul Propagandei Naţionale 
Minist. Războiu — Ministerul de Război 

Ministru al Ap. Naţionale — Ministru al Apărării Naţionale 
Ministrul Ec. Naţionale — Ministrul Economiei Naţionale 
Min. Justiţiei — Ministerul Justiţiei 

M.O/m.o. — Munca obligatorie 

M.0./M. Of./Mon. Of. — Monitorul Oficial 

Monit. Oficial — Monitorul Oficial 

M.R. Cabinet — Ministerul de Război Cabinet 

M.S. — Majestatea Sa 

M.St.M./ — Marele Stat Major 

M.St. Major — Marele Stat Major 

M. Stat Major — Marele Stat Major 

M.St.M. G-l al Armatei — Marele Stat Major General al Armatei 
M.U. — Marea Unitate/Marile Unităţi 

Municip. — Municipiul 

Municip. Bucur. — Municipiul Bucureşti 

N.B. — Nota Bene 

N.E. — Nord-Est 

N.K.V.D./N.K.W.D. — Narodnîi Komissariat Vnutrennih Del (Comisariatul 
Poporului pentru Afacerile Interne) 

No./Nr. — Numărul 

Noe./Noem./Nov. — Noiembrie 

Nr. crt. — Numărul curent 

O.C.R. — Oficiul Central de Românizare 

Oct. — Octombrie 

Of. — Oficiul 

Of. Judeţean — Oficiul Judeţean 

Of. Poşt. Milit. — Oficiul Poştal Militar 
O.P.M. — Oficiul Poştal Militar 

Ord. — Ordin/ordine 

Ord. gl. — Ordin general 

Ord. publice — Ordinii publice 

O. Zi — Ordin de Zi 


P./Pt. — Pentru 
P.A. — Partea Activă 
Par. — Partea 


Parag./Paragr. — Paragraf 

Paza Terit. — Paza Teritoriului 

P. C. — Punctul de Comandă 

P.C.M. Cab. pt. Buc., Bas., Trans. — Preşedinţia Consiliului de Miniştri 
Cabinetul pentru Bucovina, Basarabia, Transnistria 

P. conf. — Pentru conformitate 

Pct. — Punctul 

Plot. — Plotonier 

Pol. — Poliția 

Pol. Capitalei — Poliţia Capitalei 

Pol. Odessa — Poliţia Odessa 

Pref. Pol. Capitalei — Prefectura Poliţiei Capitalei 

Pref. Pol. Odessa — Prefectul Poliţiei Odessa 

Preş. Cons. de Miniştri — Preşedinţia Consiliului de Miniştri 

Preş. Consil. Miniştri — Preşedinţia Consiliului de Miniştri 

-Cab. Militar Cabinetul Militar 

Preşedinţia Cons. de Min. — Preşedinţia Consiliului de Miniştri 

Cabinetul Buc., Bas. şi Trans. — Cabinetul Bucovinei, Basarabiei şi Transnistriei 

Preşed. Consil. Împut. Guvern. — Preşedinţia Consiliului de Miniştri 
Împuternicitul Guvernului 

Preşed. Consiliului de Min. — Preşedinţia Consiliului de Miniştri 

Procuror Gl. — Procuror General 

Prof. — Profesorul 

P.S. — Partea Sedentară 

Pt. conformitate — Pentru conformitate 

P.T.T. — Poştă, Telegraf. Telefon 

publ. — publicat/publicată 

R. — Regiment 

R. Art. — Regiment Artilerie 

R. D. — Regiment Drumuri 


Reg. 
Reg. 
Reg. 
Reg. 
Reg. 
Reg. 


— Regiment 

— Regiunea 

Art. — Regiment Artilerie 

For. Biur. — Regimentul Fortifificaţii Birouri 
Fort. — Regiment Fortificații 

Gr. — Regiment Grăniceri 


Regia Aut. — Regia Autonomă 


Reg. 
Reg. 


Inf. — Regiment Infanterie 
Inf. Fort. — Regiment Infanterie Fortificaţii 


Regimentul Inf. — Regimentul Infanterie 


Reg. 


Pionieri — Regiment Pionieri 


Regt. Pionieri — Regiment Pionieri 
Regt. Roşiori — Regimentul Roşiori 


Reg. 


II Internare — Regiunea II Internare 


Rez. — Rezervă 

R. Gr. — Regiment Grăniceri 

R.K.K.S. — Reichskreditkassenscheine (Mărci de ocupație) 

R. Pi. — Regiment Pionieri 

R. 3 R. — Regimentul 3 Roşiori 

R. 21 I. — Regimentul 21 Infanterie 

S.A.R.T. — Societatea Anonimă Română de Telefoane 

S.E. — Sud-Est 

Sec. I-a — Secţia I-a 

Sec. I-a — Secţia I-a 

Secret. de Stat — Secretariatul de Stat 

Secţia M. Bir. 1. — Secţia Militară Biroul 1 

Secția M.O.N.T. — Secţia Mobilizare, Organizarea Națiunii şi Teritoriului 
Secția 7-a Leg. cu Arm. Aliate — Secţia 7-a Legătura cu Armatele Aliate 
Sep./Sept. — Septembrie 


Serg. 
Serv. 
Serv. 
Serv. 
Serv. 
Serv. 
Serv. 
Serv. 
Serv. 
Serv. 
Serv. 

Major — Sergent Major 

de Geniu — Serviciul de Geniu 

Drepturi Personal — Serviciul Drepturi Personal 
Economic — Serviciul Economic 

Inf. — Serviciul de Informaţii 

Migraţiuni — Serviciul Migraţiuni 

Personalului — Serviciul Personalului 

Pret. — Serviciul Pretoral 

Pretorale — Serviciile Pretorale 

Sanitar — Serviciul Sanitar 

Secret. General — Serviciul Secretariat General 


Lista abrevierilor din documente 


Serv. Sig. — Serviciul Siguranţei 

Serv. Siguranţei — Serviciul Siguranţei 

Serv. Spec. de Inf. — Serviciul Special de Informaţii 

Serv. Spec. de Informaţii — Serviciul Special de Informaţii 
Serv. Special de Informaţii — Serviciul Special de Informaţii 
Serv. Tehnic — Serviciul Tehnic 

Sig. Stat. — Siguranţa Statului 

Siguranța G-rală — Siguranţa Generală 

S.S.A.U. — Subsecretariatul de Stat al Armatei de Uscat 
S.S./SS — Schutzstaffel der NSDAP (Eşalonul de protecţie al NSDAP) 
ss. — Semnat 

S.S. — Serviciul Statistic 

S.S. al Colonizării şi Inv. — Subsecretariatul de Stat al Colonizării şi Inventarului 
S.S. al Muncii — Subsecretariatul de Stat al Muncii 

S. San. — Serviciul Sanitar 

S.S.I. — Serviciul Special de Informaţii 

St. Major — Stat Major 

Str. — Strada 

Subinspect. G-ral Jand. Odessa — Subinspectoratul General al Jandarmeriei Odessa 
Subl. — Sublocotenent 

Sublocot. — Sublocotenent 

Subsecret. de Stat — Subsecretariatul de Stat 

Subsecret. Stat Poliţie — Subsecretariatul de Stat pentru Poliţie 
S. L.-a/S. l-a — Secţia I-a 

S. Il-a/S. 2-a — Secţia II-a 

S. VI-a — Secţia VI-a 

Teleg. — Telegramă 

T.R. — Termen Redus 

Trans. — Transnistria 

Transm. — Transmisiuni 

Trib. Ilfov — Tribunalul Ilfov 

urm. — Următorul/Următoarea/Următoarele 

U.R.S.S./URSS — Uniunea Republicilor Sovietice Socialiste 
Vice Preşed. al Consiliului — Vice Preşedinte al Consiliului 
Vol. — Volumul 

Zona A.P. — Zona de Apărare Pasivă 

Zona F.N.B. — Zona Focşani-Nămoloasa-Brăila 

Documentul nr. 1 


SECRET 
REGISTRATURA SPECIALĂ 


NOTĂ INFORMATIVĂ 
Nr. 856 din 6 Iunie 1941! 


Din urmărirea şi supravegherea făcută prin organele noastre asupra activităţei şi 
atitudinei elementului evreesc din oraşul Galaţi şi din toate constatările de până în prezent, 
se poate preciza că acțiunea acestor elemente prin orice manifestare şi în orice împrejurări 
prezintă un permanent pericol pentru siguranța de Stat. 

Astfel evreii Nuhan, cismar”, din strada Principesa Maria Nr. 16 Galaţi, 
croitoreasa Hova’ şi un altul Domescu fotograf”, toţi evrei, care locuesc la aceiaș adresă, 
nu le scapă prilejul în nici o discuţiune ca să nu comenteze mersul evenimentelor având 
toată convingerea de reuşită a Angliei şi Rusiei Sovietice. 

În cercuri restrânse printre locatari provoacă discuţiuni şi răspândesc ştiri despre 
unele pretinse victorii engleze contra puterilor Axei şi că odată cu această victorie li se va 
schimba şi soarta lor destul de tragică ce o au în prezent — zic ei — sub regimul 
„Antonescu”. 

Caută să convingă pe toţi acei cu care iau contact că Rusia nu va avea niciodată 
conflict cu Germania, din cauză că Germaniei îi este frică de Rusia Sovietică şi nu va 
încerca să o atace. 

Cu ocazia actualelor concentrări masive, observate de evrei, deşi se citea pe faţa 
lor ca îngrijoraţi foarte mult de svonurile care circulau că Germanii intenționează să atace 
Rusia, totuşi au continuat să discute printre locatari şi clienţii cu care au afaceri de comerţ, 
spunând că de data aceasta Germania va fi sdrobită de forțele ruseşti, că soarta României 
este pecetluită şi tot regimul sovietic va triumfa. 

Unul din aceşti evrei, enumeraţi mai sus, într'o zi lansase svonul că Rusia nu va 
mai fi atacată de Germani, că concentrările nu se mai fac din cauză că aceste două mari 
puteri au căzut de acord şi că tot Germanii au cerut Rusiei aplanarea conflictelor, de frică. 

Se precizează că asemenea svonuri evreii le lansează numai după ce ies dela 
sinagoge, unde probabil agenţii lor de propagandă le aduc la cunoştinţă toate aceste ştiri 
prinse prin postul de radio Londra. 

Din cele de mai sus se desprinde faptul că: 

- Evreii creează o stare de lucruri confuză în rândurile populaţiei române asupra 
raporturilor noastre de colaborare cu Germania şi puterile Axei. 

- Caută a slăbi moralul concentraţilor prin aceia că nu se va putea înfrânge 
armata sovietică. 


1 Documentul a fost înregistrat de Armata a 4-a, Secţia II-a, cu Nr. 205.966 din 08.06.1941. 
2 Nu a putut fi identificat. 

3 Nu a putut fi identificată. 

4 Nu a putut fi identificat. 

- Face populaţia română de a pierde încrederea în puterea militară a Germaniei, 
față de puterea forțelor armatei sovietice. 

În general, se impune o urmărire şi supraveghere încordată din partea organelor 
polițienești, asupra întregei populaţii evreieşti, deoarece prin propaganda lor, care prinde 
uşor în rândurile populaţiei urbane şi rurale, puțin educată din punct de vedere național- 
patriotic, îi face să creadă tot ceiace spun ei, mai cu seamă speculând şi nemulțumirele lor 
din cauza lipsei şi scumpetei ce există astăzi pe piață. 

Ar fi necesar o triere a evreilor şi internarea celor verificaţi în lagăre. 

Am comunicat Inspectoratului de Poliţie şi Chesturei de Poliţie Galaţi pentru a 
lua măsuri contra celor de mai sus. 


*) Adnotări: 

„Regimentul 3. Jandarmi Dunărea de Jos”; 
„Dosar 6”; 

„8/6/941 Secţia 2 ss. indescifrabil”; 
„Biroul 2”; 

„Evreii”; 

„Explicaţii”. 


Arhivele Militare Române Piteşti, fond 26-Armata a 4-a, dosar nr. 753, f. 75 (În 
continuare se va cita AMR). 


Documentul nr. 2 


Divizia 8-a Stat Major 
Biroul 2 
Oficiul Poştal Militar Nr. 18 


Nr. 30.638 din 16 Iunie 1941! 
către 
ARMATA III-a 
Stat Major 
Secţia 2-a 


La ordinul D-voastră Nr. 21.446 din 12 Iunie 19417; 

Am onoarea a vă ruga să binevoiţi a ne aproba: 

+)a). Evacuarea imediată a unui număr de 20 comunişti, din Tg. Ştefăneşti. 

+)b) Ridicarea imediată a tuturor evreilor din Tg. Ştefăneşti, între 18-50 ani 

Atât cei prevăzuţi la litera a), cât şi acei dela litera b) ar urma să fie evacuaţi, în 
zona interioară, de preferință în Oltenia, spre a fi cât mai departe de familiile lor, 
precum şi de regiunea Moldovei, unde au legături familiale sau comerciale. 


1 Documentul a fost înregistrat de Armata a 3-a, Secţia II-a, cu Nr. 22.053 din 19.06.1941. 
2 Nu a fost identificat printre documentele cercetate. 

++)Cu această ocazie, vă rugăm a ne ordona dacă propunerile Marelui Stat 
Major sunt executabile imediat, sau se aşteaptă ordine în acest scop (percheziţii, con- 
fiscări de aparate Radio, interzicerea creştinilor de a primi auditori evrei la Radio, etc.). 


COMANDANTUL DIVIZIEI 8-a INFANTERIE 
General Adjutant, ss. Al. Orăşanu 
Al. Orăşanu' 
ŞEFUL DE STAT MAJOR 
Lt. Colonel, ss. P. Cristescu 
Petre Cristescu” 


*) Adnotări: 

„Secţia 2”; 

„Biroul 2”; 

+) „Sa dat ordin de evacuare”; 

++) „Propunerile nu sunt executabile. Se vor da ordine la timp. Locotenent Colonel ss. 
indescifrabil”. 


AMR, fond 25-Armata a 3-a, dosar nr. 411, f. 17. 


Documentul nr. 3 


CORPUL DE MUNTE 
Stat Major 
Bir. 2 
Of. Poşt.Milit.Nr. 22 
Gura Humorului 
18 lunie 1941 
Nr. 20.9855 
CORPUL DE MUNTE 
Stat Major 
către 
ARMATA III-a 
Secţia 2-a 


1 Alexandru Orăşanu (1890-1950), militar de carieră român. Absolvent al Şcolii militare de 
ofiţeri de infanterie (1907-1909); intră în armată cu gradul de sublocotenent (1909); participă la 
primul război mondial. Comandant al Diviziei 8 Infanterie (31.03-01.09.1941). Înlocuit pentru 
erori la comandă, este trecut în rezervă la 30.09.1941. Arestat de autorităţile comuniste, moare 
în detenţie. Locotenent-colonel (din 01.10.1925); colonel (din 15.04.1933); general de brigadă 
(din 27.02.1939). 

2 Petre Cristescu (1897-?), militar de carieră român. În iunie 1941 îndeplinea funcţia de şef de 
Stat Major al Diviziei 8 Infanterie. Căpitan (din 01.04.1920); maior (din 01.04.1932); loco- 
tenent-colonel (din 01.06.1938). 

3 Documentul a fost înregistrat de Armata a 3-a, Secţia II-a, cu Nr. 22.023 din 19.06.1941. 

La ordinul Dvs. Nr. 21.446 din 12 Iunie 1941!, referitor la eventualele acţiuni 
comuniste în cazul unei acţiuni militare: 

Am onoarea a raporta mai jos măsurile ce propune acest Comandament — în 
afară de cele propuse de Dvs. Marelui Stat Major — care pentru a avea rezultatul dorit, să 
aibă caracter preventiv, aplicându-se de îndată: 

1. Să se interzică imediat convorbirile telefonice tuturor evreilor. 

2. Să nu se mai elibereze nici unui evreu permis de circulație pe C.F.R. 

3. Să se interzică circularea auto a tuturor evreilor (mijloc uzitat de ei pentru 
eludarea dispoziţiunii prin care se interzice călătorirea lor pe C.F.R. 

4. Înlocuirea sau îndepărtarea imediată a tuturor funcţionarilor de origine 
etnică minoritară dela P.T.T. şi S.A.R.T., cel puțin pentru zona operativă a armatei. 

5. Să se interzică militarilor cantonaţi în case evreieşti de a avea aparate radio 
recepție la domiciliu, ele putând fi folosite şi de către evrei. 


D. O. 
ŞEFUL DE STAT MAJOR 
Lt. Colonel, ss. I. Chirciu? 
I. Chirciu 
Şeful Biroului 2 
Maior, ss. Al. T. Constantinescu? 
Al. T. Constantinescu 


*) Adnotări: 
„Secţia 2”; 
„Biroul 2”. 


AMR fond 25-Armata a 3-a, dosar nr. 411, f. 16. 


1 Nu a fost identificat printre documentele cercetate. 

2 Ioan Chirciu (1895-?), militar de carieră român. Absolvent al Şcolii militare de ofițeri de 
artilerie şi geniu (1914-1916). Intră în armată cu gradul de sublocotenent (1916); participă la 
primul război mondial. Şef de Stat Major al Corpului de Munte (22.06-27.08.1941); comandant 
al Regimentului 3 Artilerie Călăreață (27.08-05.10.1941); comandant secund al Regimentului 2 
Artilerie Călăreaţă (05.10.1941-10.01.1942); comandant al Regimentului 14 Artilerie 
(10.01.1942-17.05.1943); şef de Stat Major al Corpului 1 Armată (18.05.1943-01.10.1944); şef 
de Stat Major al Corpurilor 5 şi 7 Armată (01.10.1944-15.08.1945). Locotenent-colonel (din 
01.10.1937); colonel (din 31.10.1941); general de brigadă (din 21.02.1946). 

3 Alexandru T. Constantinescu (1900-1953), militar de carieră român. Absolvent al Şcolii militare 
de ofiţeri de infanterie (1920-1922). Intră în armată cu gradul de sublocotenent (1922). Şef al 
Biroului II Informaţii în cadrul Corpului de Munte (22.06.1941-30.06.1942); şef al Biroului III 
Operații în cadrul Corpului de Munte (01.07-24.08.1942), şef al Biroului I Organizare- 
Mobilizare în cadrul Corpului de Munte (25.08.1942-25.04.1944); al doilea şef de Stat Major al 
Corpului de Munte (26.04-08.07.1944); şef al Biroului IV Transporturi în cadrul Corpului de 
Munte (09.07.1944-09.02.1945);, şef de Stat Major al Diviziei 1 Munte (09.02.1945- 
21.08.1946); trecut în cadrul disponibil la 21.08.1946 şi în rezervă la 09.08.1947. Maior (din 
31.10.1940); locotenent-colonel (din 20.03.1943); colonel (din 23.08.1945). 

Documentul nr. 4 


COPIE 
PREŞEDINŢIA Bucureşti 19 Iunie 1941 
CONSILIULUI DE MINIȘTRI 
Centrul de Informaţii 
Nr. 62.783 
Confidenţial-Personal. 


MINISTERUL PROPAGANDEI NAȚIONALE 
— Cabinet — 


Cu onoare se trimite alăturata Notă Informativă! — relativă la activitatea Servi- 
ciului Secret al Misionarilor de pe lângă Ministerul Propagandei Naţionale — pe care 
Domnul General Antonescu, Conducătorul Statului”, a pus următorul ordin în rezoluţie: 

„- Executarea rezoluţiilor din text. 

- Să se închidă toate cafenelele evreeşti comuniste din Moldova. 

Să fie identificaţi — pe regiuni — toţi jidanii, agenți comunişti sau simpatizanți. 

Ministerul de Interne trebue să-i ştie, să le interzică circulaţia şi să fie în 
măsură a face cu ei ceeace voi ordona, când va fi momentul oportun. 

Trebue să se pregătească serviciul, care să adune — din Basarabia şi Bucovina — 
toate crimele şi toate suferințele populaţiei în timpul dominaţiei bolşevice, pentru a fi 
imediat folosite la ţară, în fabrici, cinematografe şi în şcoli”. 

Deasemenea, Domnia-Sa a aprobat toate propunerile făcute de Ministerul 
Propagandei Naţionale, prin darea de seamă înaintată cu Nr. 83/M din 31 Mai 19415 şi 
arătate în nota alăturată. 

Vă rugăm să binevoiţi a dispune, raportându-se Președinției Consiliului de 
Miniştri (Serviciul Central de Informaţii) rezultatul măsurilor luate de Dvs., până la data 
de 10 Iulie 1941. 


1 Nu a fost identificată printre documentele cercetate. 

2 Ion Antonescu (1882-1946), militar de carieră şi om politic român. Absolvent al Şcolii militare 
de ofițeri de infanterie şi cavalerie (1902-1904) şi al Şcolii Superioare de Război (1909-1911). 
Intră în Armată în 1904, participă la primul război mondial. Şef al Marelui Stat Major (1933- 
1934); ministru al Apărării Naţionale (1938), preşedinte al Consiliului de Miniştri şi 
Conducător al Statului român (06.09.1940-23.08.1944); comandant al Grupului de Armate 
„General Antonescu” (22.06-17.07.1941). Arestat la 23 august 1944 pentru refuzul de a încheia 
armistițiul cu Naţiunile Unite, este predat autorităților sovietice la începutul lunii septembrie. 
Deţinut şi anchetat în URSS (septembrie 1944-aprilie 1946), este readus în țară, judecat şi 
condamnat la moarte de aşa-zisul „Tribunal al Poporului”. Executat la Jilava în data de 
01.06.1946. General de corp de armată (din 16.09.1940); general de armată (din 05.02.1941); 
mareşal (din 21.08.1941). 

3 Nu a fost identificată printre documentele cercetate. 

DIN ORDINUL 
PREȘEDINȚIEI CONSILIULUI DE MINIŞTRI 

General, 

ss/ I. Şteflea! 
P. conf. ss. indescifrabil 

Comunicat: 
Minist. Af. Interne. 
Minist. Propag. Naţionale. 


Consiliul Naţional Pentru Studierea Arhivelor Securităţii Bucureşti, fond Penal, dosar 
nr. P 639 (Radu Dinulescu şi alții), volumul I, f. 11 (În continuare se va cita CNSAS). 


Documentul nr. 5 


ROMÂNIA 

MINISTERUL AFACERILOR INTERNE 

Cabinetul secretarului general 

Nr. 4147 Confidenţial 

21 iunie 1941 Foarte Urgent 


MARELE STAT MAJOR 
INSPECTORATUL GENERAL AL JANDARMERIEI 
DIRECȚIUNEA GENERALĂ A POLIȚIEI 
TOATE PREFECTURILE 


Domnul General Antonescu, Conducătorul Statului, ordonă următoarele: 

1. Toţi evreii valizi între 18-60 ani, din satele dintre Siret şi Prut, vor fi evacuaţi 
în lagărul Tg. Jiu şi în satele din jurul acestui oraş. Primele trenuri pleacă cu începere de 
azi 21 Iunie a. c. 

Restul familiilor evreieşti din satele dintre Siret şi Prut, ca şi familiile evreieşti 
din celelalte sate din Moldova vor fi evacuate cu ceea ce le este necesar pentru trai, în 
comunele urbane de pe teritoriul judeţelor respective prin grija prefecților de judeţ. 

Evacuarea acestor familii din satele din Moldova, se va face în 48 de ore de la 
primirea ordinului. 

2. Toate familiile evreieşti care se găsesc în satele din restul ţării, vor fi evacuate 
cu ceea ce le este necesar pentru trai, în comunele urbane de pe teritoriul județului 
respectiv, prin grija prefecților, în timp de 4 zile de la primirea prezentului ordin. 


1 Ilie Şteflea (1887-1946), militar de carieră român. Absolvent al Şcolii militare de ofiţeri de 
infanterie (1907-1909) şi al Şcolii Superioare de Război (1919-1920). Intră în Armată în 1909 
cu gradul de sublocotenent, participă la primul război mondial. Comandant al Diviziei 3 
Infanterie (20.02.1941-20.01.1942); şef al Marelui Stat Major (20.01.1942-23.08.1944); 
comandant al Armatei a 4-a (23-29.08.1944). A fost arestat la 11.10.1944, fiind deferit spre 
cercetare Tribunalulului Poporului în 19.03.1945. General de brigadă (din 31.03.1938); general 
de divizie (din 24.01.1942); general de corp de armată (din 24.01.1944). 

Pentru toţi evacuații se vor întocmi tabele, care vor fi predate poliţiilor 
respective, pentru a ţine evidenţa lor în scopul ca orice eventuală deplasare să se poată 
face cu înlesnire. 

Familiile evacuate nu au voe să mai intre în comunele din care au plecat. 

Căminele celor evacuaţi, precum şi orice alte bunuri, cari au rămas, vor fi date în 
primirea autorităţilor administrative locale. 

Acei care, cu ocazia acestor evacuări, vor fi prinşi în flagrant delict de devastarea 
bunurilor sau îşi vor însuşi recoltele, vor fi deferiți Tribunalelor Militare şi vor fi 
sancționaţi cu pedeapsa cu moartea. 

De asemenea, vor fi pedepsiţi în mod extrem de sever toţi acei care se vor dovedi 
că au fost necorecți cu ocazia acestor evacuări. 

Pedepsele, la care se expun cei ce vor devasta sau vor fi necorecţi, se vor aduce 
la cunoştinţa oamenilor din comună prin afişare şi batere de tobă, pentru a nu cădea în 
greşeală. 

Evacuaţii la Tg.Jiu, vor fi sfătuiți să-şi ia cu ei lenjerie, veselă, bani. 

Prefecții judeţelor vor lua măsuri pentru aprovizionarea celor evacuaţi şi vor 
veghea ca măsurile ce se iau faţă de ei să fie civilizate. 

Pentru transportul C.F.R. se va cere de prefecturi la garnizoane foi de drum. 
Ministerul Apărării Naţionale a dat deja aprobarea. 

Se va raporta de executarea evacuărilor. 


MINISTRU SUBSECRETAR DE STAT 
GENERAL DE DIVIZIE 
ss. I. Popescu! 


Pentru conformitate 
Şef de Cabinet 
Căpitan P. Băbeanu” 


AMR, fond 5416-Marele Stat Major, Secţia I-a Organizare-Mobilizare, dosar nr. 2410, f. 
270-271; Jean Ancel (ed.), Documents Concerning The Fate Of Romanian Jewry 
During The Holocaust. Volume II The Regat and Southern Transylvania 1940-1941, 
New York, 1986, documentul nr. 136, p. 404-405. (În continuare se va cita Ancel, 
DCFRJH, volumul II). 


1 Ioan (Jack) St. Popescu (1885-1942), militar de carieră român. Absolvent al Şcolii militare de 
ofiţeri de infanterie (1906-1908) şi al Şcolii Superioare de Război. Intră în armată cu gradul de 
sublocotenent (1907), participă la primul război mondial. Comandant al Diviziei 6 Infanterie 
(08.09.1939-04.02 1941); subsecretar de Stat la Ministerul de Interne pentru Poliţie şi Siguranța 
Statului (04.02.1941-10.01.1942): şef al Comandamentului General al Teritoriului (10- 
18.01.1942). Colonel (din 31.03.1929); general de brigadă (din 16.10.1936); general de divizie 
(din 08.06.1940). 

2 Paul T. Băbeanu (1911-?), militar de carieră român. Intră în armată cu gradul de sublocotenent 
(1931). În 1941 îndeplinea funcția de şef de cabinet în cadrul Ministerului de Interne. 
Locotenent (din 16.10.1936); căpitan (din 08.06.1940). 

Documentul nr. 6 


BULETIN INFORMATIV 
Nr. 4442 
din 21 lunie 1941 


1). Evenimente 

La Dărăbani. În noaptea de 20-21 Iunie 1941 au fost comise de către militari 
din Reg. 8 Roşiori spargeri la 7 prăvălii evreieşti. Cazul este în cercetare de Oficiul 
Militar Nr. 54. 

Nu s'a semnalat nici un eveniment cu privire la siguranța publică. 

2). Starea de spirit a populaţiei 

În general se menţine liniştită, cu excepţia că se manifestă îngrijorări şi sunt 
pentru faptul că evacuarea unei părți din populaţie, din satele limitrofe de frontieră, - 
parcurgând distanţa până la locul de destinaţie, au lăsat impresie rea, - şi s'a alarmat 
populaţia încercând să se evacueze singură la altă populaţie din alte sate decât cele ce se 
ordonase. 

S'a mai constatat o stare de enervare în special în rândurile familiilor 
funcționarilor, care se evacuează totuşi normal. 

Se constată încrederea deplină în victoria Româno-Germană. La populaţia 
evreiască, se constată o deprimare totală. În total au fost evacuaţi: din Dorohoi 97, 
Dărăbani 1800, Mihăileni 1031 şi din Săveni 460 evrei. 

3). De peste frontieră 

Se observă continuarea lucrărilor de întărire a poziţiilor militare. 

4). Treceri frauduloase peste frontieră, n-au fost. 

5). Suspecţii internabili s'au evacuat. 


Comandamentul Cercului Recrutare Dorohoi 
Lt. Colonel, ss. Marino! 
A. D. Marino 


AMR, fond 163 1-Comandamentul 4 Teritorial, dosar nr. 1349, f. 199. 


1 Alexandru D. Marino (1894-?), militar de carieră român. Absolvent al Şcolii militare de ofiţeri 
de infanterie (1915-1916). Intră în armată cu gradul de sublocotenent (1916), participă la 
primul război mondial. Ofiţer în comandamentul Regimentului 39 Infanterie (01.11.1940- 
20.01.1941); şeful Biroului Pregătire Premilitară în cadrul Cercului de Recrutare Dorohoi 
(20.01.1942-01.06.1942); comandant al Regimentului 39 Infanterie (01.06.1942-24.08.1944); 
dispărut pe front la 24.08.1944. Căpitan (din 01.04.1920); maior (din 01.04.1932); locotenent- 
colonel (din 08.06.1940). 

Documentul nr. 7 


COMANDAMENTUL 4 TERITORIAL 
Paza Teritoriului 
Bir. 1. Inf. 


BULETIN INFORMATIV 
din 
24 Iunie 1941 
ora 18 


1. Dela agenți 
În cercurile evreieşti din Bacău se afirmă că succesul trupelor germano-române 


în nordul Bucovinei a fost de scurtă durată. Astfel armata sovietică a respins din 
Cernăuţi pe germani, care au fost siliți să se retragă. Înaintarea rusă ar continua şi din 
această cauză comandamentul armatei române nu dă nici un fel de comunicat asupra 
mersului operaţiilor. 

Dacă începerea ostilităţilor germano-rusă a provocat în primul moment 
consternare şi dezorientare în rândul populaţiei evreieşti şi a acelora cari privesc cu 
simpatie reacţiunea sovietică, acum calmul a revenit. După cum am putut constata în 
oraş, evreii în special, şi-au recăpătat încrederea într-o victorie sovietică care ar putea 
aduce încheierea grabnică a războiului. 

În legătură cu acest fapt se pune şi atitudinea insolentă a acestor persoane, 
atitudine pe care au adoptat-o în mod public, nesfiindu-se să vorbească despre succesul 
sovietic. 

Într-o prăvălie de alimente, unde veniseră să facă cumpărături câţiva evrei, 
aceştia au răspuns vânzătorului, care spunea că nu are articolele solicitate, cu cuvintele: 

„Vor veni în curând ruşii şi va fi de toate şi pentru noi”. 

Cercurile legionare discută asupra încrederei pe care Fiihrerul! a acordat-o D- 
lui General Ion Antonescu, prin încredințarea comandei armatelor germano-române de 
pe frontul de la Prut. Se arată că conflictul existent între Conducătorul Statului şi 
legionari a fost lichidat în urma acestui fapt. Legionarii moderați cred că nimeni nu va 
mai îndrăzni să aibă o atitudine ostilă faţă de D-1 General Ion Antonescu, căci Germania 
nu sprijină şi nici nu va sprijini niciodată pe legionarii ce nu sunt alături de Conducător. 

1. Dela refugiaţi 

În ziua de 22 Iunie a.c. au sosit la Rădăuţi primii răniți germani de pe front. 
Printre aceştia se afla şi un rănit român. Rănile, la majoritatea soldaţilor, erau provenite 
din cauza minelor. Toţi răniții au fost internaţi în spitale. 


1 Adolf Hitler (1889-1945), „Der Führer“, om politic german (de origine austriacă). Lider al 
Nationalsozialistischer Deutscher Arbeiter Partei (NSDAP) — Partidul Naţional Socialist 
German (din 1921); cancelar al Reichului (30.01.1933-30.04.1945); conducător al Reichului 
(01.08.1934-30.04.1945); comandant suprem al Wehrmachtului (04.02.1938-30.04.1945). 
După preluarea puterii, a instaurat în Germania un regim de teroare şi a dezlănţuit cel de-al 
doilea război mondial ce a produs omenirii suferințe incomensurabile. Este principalul 
responsabil pentru asasinarea a peste 6 milioane de evrei. S-a sinucis în bunkerul său din Berlin 
în 30.04.1945. 

DIN ORDIN 
ŞEFUL DE STAT MAJOR C. 4 TERIT. 
Colonel, 
S. Caracaş! 
Şeful Biroului I. Informaţii 
Lt. Col. ss. indescifrabil 


*) Adnotare: 
„Dosar 212. ss. indescifrabil”. 


AMR, fond 163 1-Comandamentul 4 Teritorial, dosar nr. 1349, f. 205. 


Documentul nr. 8 


COMANDAMENTUL 4 TERITORIAL 
SECRET 
BULETIN INFORMATIV 
din 
25 Iunie 1941 
ora 18 


I. Dela agenți. 

1, Începerea ostilităților germano-ruse a provocat dezorientare în rândul 
populației evreieşti şi a acelor care privesc cu simpatie reacţiunea sovietică. 

Evreii, în special, au încredere într'o victorie sovietică care ar putea aduce 
încheierea grabnică a războiului. 

2. Cercurile legionare discută asupra încrederii pe care Fiihrerul a acordat-o 
Dlui General lon Antonescu prin încredințarea armatelor româno-germane de pe frontul 
dela Prut. Legionarii moderați cred că nimeni nu va mai îndrăzni să aibă o atitudine 
ostilă față de Dl. General Antonescu, căci Germania nu sprijină şi nici nu va sprijini pe 
legionarii ce nu sunt alături de Conducător. 

II. Dela Subsectoare de Pază. 

- Subsectorul Roman raportează: 


1 Sava Caracaş (1890-1945), militar de carieră român. Absolvent al Şcolii militare de ofiţeri de 
infanterie (1910-1912) şi al Şcolii Superioare de Război (1920-1922). Intră în armată cu gradul 
de sublocotenent (1912), participă la primul război mondial. Şef de Stat Major al 
Comandamentului 4 Teritorial (10.05.1941-10.01.1942); comandant al infanteriei Diviziei 10 
Infanterie (10.01-13.03.1942, 27.07.1942-29.01.1943); comandant al Diviziei 10 Infanterie 
(13.03-27.07.1942, 27.01-25.08.1943), transferat la Ministerul Apărării Naţionale, Secretariatul 
General (25.08.1943-13.06.1944); comandant al Diviziei 7 Infanterie Instrucție (13.06- 
14.10.1944); comandant al Diviziei 20 Infanterie Instrucție (14.10-01.12.1944); comandant al 
Comandamentului Etapelor nr. 1 (01.12.1944-12.03.1945). Mort în spitalul militar din Alba 
Iulia la 12.03.1945. Locotenent-colonel (din 10.05.1930); colonel (din 10.05.1936); general de 
brigadă (din 24.01.1942). 

- Starea de spirit a populaţiei evreieşti este mereu ostilă, deasemenea şi popu- 
laţia catolică-ciangăii 

- Ciangăii au făcut tot posibilul ca să dosească şi să substituie rechiziţiile. 

În aceste comune primari sunt toți ciangăi, iar singura autoritate în satele catolice este 
preotul care conduce în mod ocult şi hotărăşte asupra oricărei chestiuni de Stat sau privat. 

- În ziua de 22 Iunie a.c. plotonierul major Lupu Pavel’, dela C.R. Roman, plecând 
în Comuna Gherăeşti pentru rechiziţii de cai, căruţe şi hamuri, a fost informat de primarul 
Comunei că preotul catolic paroh Mărtinaş” s'a exprimat în biserică în felul următor: 

„Ordon autorităţilor comunale să nu mai terorizeze populația” făcând aluzie la 
obligațiunea rechiziţiilor, mai ales că preotului i s'a rechiziţionat un cal din cei pe care îi 
ascunsese. 

Comandamentul a sesizat Curtea Marţială pentru cercetări şi sancţionare. 

- Între ciangăi circulă svonul că vor fi trimişi în Ungaria, ca schimb de popu- 
laţie. Acest fapt le-a mărit mai mult duşmănia faţă de noi. 

- Subsectorul de Pază Dorohoi informează: 

- La Dărăbani, în noaptea de 20-21 Iunie 1941, au fost comise de către militarii 
din Regimentul 8 Roşiori, spargeri la şapte prăvălii evreieşti. Cazul este în cercetarea 
Oficiului Militar Nr. 54. 

- Subsectorul de Pază Roman raportează: 

- La Spitalul zona interioară sunt foarte mulți medici evrei. 

- Aceştia stau mereu de vorbă între ei, iar uneori îşi organizează convorbirile 
aşa ca să fie auzite şi de trupă. 

Astfel medicul Velt Leivi’, dela Spitalul Nr. 477 cu domiciliul în Roman, a 
avut în ziua de 19.VI. a.c. următoarea convorbire cu un alt medic evreu: 

- „Ce zici, oare are să vină ruşii până aci”. 

- „Nici vorbă, sunt doar aşa de mulţi”. 

- „Ce mă sfătuieşti, să mă refugiez?”. 

- „De ce? Ruşii sunt aşa de buni”.* 

Cercul de Recrutare Roman a comunicat aceasta Poliţiei spre a-l pune în observaţie. 

- Un vânzător de ziare, anume Avram“, aruncă deasemenea cuvinte defetiste. El se 
învârte pe lângă cazarmă spre a vinde ziare şi nu pierde ocazia de a întreba pe soldați: 

- „Sunteţi gata ?” 

- „Ruşii nu înghit aşa ceva...” 

II. Incursiuni aeriene. 

- În ziua de 25 Iunie a.c., ora 16, un număr de 4 avioane inamice, în oraşul 
Bacău, au atacat o coloană germană compusă din 7 maşini. 

Prima maşină, din capul coloanei, a fost lovită în motor, provocând aprinderea ei. 
A fost rănit uşor la picior un soldat german. 


Nu a putut fi identificat. 

loan Mărtinaş (1900-1986), preot romano-catolic român. Studii de teologie la Seminariile din 
laşi şi Genova, fiind sfinţit preot la Genova la 06.06.1925. Paroh al comunităţii romano- 
catolice din comuna Gherăeşti în perioada 1933-1950. S-a remarcat inclusiv prin studiile de 
istorie a Bisericii romano-catolice din Moldova publicate între anii 1941-1948. A fost arestat şi 
întemnițat de autoritățile comuniste în perioada 1950-1963. 

3 Velt Leivi (1908-?), medic evreu. Medic în cadrul spitalului nr. 477 (1941), domiciliat în oraşul 

Roman, În jurul anului 1950 a emigrat în Israel cu familia. 
4 Nu a putut fi identificat. 


N =e 


125 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Avioanele inamice au fost întâmpinate de artileria A.A. şi mitraliere, iar 3 
avioane germane le-au atacat. Unul din aparatele inamice pare a fi fost lovit. 


COMANDANTUL COMANDAMENTUL. 4. TERITORIAL 
GENERAL, ss. Cernătescu' 
C. CERNATESCU 


ŞEFUL DE STAT MAJOR, 
Colonel, ss. Caracaş 
S. Caracaş 
*) Adnotare: 
„Propun cercetare prin Curtea Marţială”. 
AMR, fond 25-Armata a 3-a, dosar nr. 419, f. 37-38. 
Documentul nr. 9 
COMANDAMENTUL 4 TERITORIAL 
Paza Teritoriului 
Bir. 1 Inf. 
SECRET 
BULETIN INFORMATIV 
din 
ziua de 26 Iunie 1941 
ora 18 


I. INCURSIUNI AERIENE 
1. În ziua de 26 Iunie a.c., ora 4%, un număr de 4 avioane inamice au făcut o 


jurimile. Avioanele germane au doborât unul, în zona Gîdinţi. Pagube nu sunt. 

2. În ziua de 25 Iunie a.c., orele 9%, oraşul Dorohoi a fost mitraliat de 4 avioane 
inamice, făcând 8 victime. Posturile A.A. au deschis focul. Rezultatul nu se cunoaşte. 

3. În ziua de 26 Iunie a.c., ora 8%, un avion sovietic, în zona Comunei 
Băznăceni, a tras cu cartuşe explozive asupra oamenilor ce prăşeau la porumb. Au fost 
răniţi uşor la picior copilul Ştefan Ciobotaru” în etate de 10 ani şi fetița Virginia 
Ciobotaru”, în etate de 8 ani. 


1 Constantin Cernătescu (1887-?), militar de carieră român. Absolvent al Şcolii militare de ofițeri 
de infanterie (1908-1910) şi al Şcolii Superioare de Război. Intră în armată cu gradul de 
sublocotenent (1910), participă la primul război mondial. Comandant al Comandamentului 4 
Teritorial  (22.06.1941-10.02.1942); comandant al Brigăzii 3 Grăniceri (10.02.1942- 
04.04.1944); trecut în rezervă pentru limită de vârstă la 04.04.1944, este reintegrat în cadrele 
active la 14.02.1945; comandant al Corpului 5 Teritorial (14.02-01.04.1945); comandant al 
Etapelor armatei operative (din 01.04.1945); trecut în rezervă la 22.04.1946. Colonel (din 
08.06.1934); general de brigadă (din 25.10.1939); general de divizie (din 25.10.1942). 

2 Nu a putut fi identificat. 

3 Nu a putut fi identificată. 

II. SUBSECTORUL PAZA BAIA, raportează: 

- În ziua de 24 Iunie a.c., poliţia Paşcani a arestat în comuna Mălini, Jud. Baia, 
pe Simarof Pavel, spion sovietic!. 

- Avionul german tip Nr. 88, cu inițialele C.P., condus de plutonierul major 
Fabrin”, având pe bord încă 3 însoțitori, a aterizat forțat în zona Paşcani. 

- Subsectorul pază Roman, informează că populaţia rurală priveşte cu foarte 
multă simpatie trupele germane. 

Atitudinea trupelor germane a câştigat sufletele sătenilor. 

- Inspectoratul Regional de Jandarmi laşi, informează: 

- În seara zilei de 17 Iunie 1941, a fost găsit de locuitori, pe câmp, în marginea 
satului Româneşti, din Jud. Iaşi, un balon sondă, de cauciuc, de care avea atârnat un 
aparat de înregistrat. 

Tot în acea zi Legiunea laşi mai raportează că un asemenea balon a fost găsit 
pe teritoriul comunei Grajduri. 

- În ziua de 20 Iunie 1941, Legiunea Jandarmi Roman raportează că pe terito- 
riul Comunei Budeşti-Ghica, Jud. Roman, a fost găsit jos un balon sondă, de cauciuc, 
având atârnat un aparat de înregistrare. 

Ambele cazuri au fost raportate de îndată C.M.U. respective, iar baloanele ridicate 
dela locurile unde au căzut, au fost înaintate imediat Comandamentului Marei Unităţi, Serv. 
Pretoral, Oficiul Poştal Militar Nr. 30, pentru a fi examinate şi a se constata proveniența lor. 

III. DELA AGENȚI 

- În Bacău circulă zvonul că evreii îndrăznesc să semnaleze aviatorilor ruşi 
prezenţa obiectivelor militare importante, pentru ca astfel să se orienteze. 

La Dorohoi şi Iaşi, unii evrei au aşezat lămpi aprinse în coşurile sobelor, pentru 
a indica aviatorilor ruşi că acolo se găseşte oraşul. 

Autorităţile polițienești sesizate au început cercetări. 

- În cercurile evreieşti din Bacău se vorbeşte cu intensitate despre un succes al 
armatei sovietice, arătându-se că trupele roşii ar fi atacat cu succes pe frontul Prutului, 
reuşind să respingă forțele române la Vest de Prut. 


COMANDANTUL COMANDAMENTUL. 4 TERITORIAL 
GENERAL, 
C. CERNĂTESCU 


ŞEFUL DE STAT MAJOR, 
Colonel, 
S. Caracaş 
*) Adnotări: 
„Nr. 1282”; 
„Dosar 212”. 


AMR, fond 163 1-Comandamentul 4 Teritorial, dosar nr. 1349, f. 183. 


1 Nu a putut fi identificat. 
2 Nu a putut fi identificat. 

Documentul nr. 10 


COMANDAMENTUL 4 TERITORIAL 
Paza Teritoriului 


Bir. 1. Inf. 
SECRET 
BULETIN INFORMATIV 
din 
ziua de 27 Iunie 1941 
ora 18 


I. INCURSIUNI AERIENE. Permanența Garnizoanei laşi raportează: 

1. În ziua de 26 Iunie 1941, între orele 10%-11%, un grup de avioane sovietice 
E, în număr de 32, au lansat bombe şi manifeste bolşevice asupra Iaşilor. Din acestea 21 
au fost doborâte de aviația de vânătoare. 

Avioanele inamice au venit în grup compact, zburând la înălțime de aproxi- 
mativ 1000 metri. Au fost aruncate bombe incendiare şi explozive de calibru mijlociu. 
Mare parte dintre ele nu au făcut explozie. 

S'au înregistrat stricăciuni în Piaţa Unirii, la Fundaţia Ferdinand, în Târgul 
Cucului, la palatul Telefoanelor. Au fost incendiate o casă în str. I.C. Brătianu, una 
lângă Palatul Telefoanelor în str. Lăpuşneanu şi un garaj din str. Arcu, unde au ars 4 
maşini germane. 

Sunt aproximativ 111 morți. Numărul răniților nu se cunoaşte. 

Din echipajele doborâte s”a salvat un singur pilot. 

În capătul străzii Sărărie a căzut un avion sovietic. 

În spatele Palatului Administrativ au fost lansați 4 paraşutişti ce au fost prinşi. 
Doi din ei sunt doi ingineri evrei dela Calea Ferată, care anul trecut s'au repatriat în 
Basarabia. 

În spitalele din Iaşi sunt aproximativ 150 răniți români de pe front, iar la 
Spitalul Notre Dames sunt 14 yperitaţi germani. 

La unele fabrici evreieşti lucrătorii evrei ar fi arborat steagul roşu, iar populaţia 
evreiască a simpatizat cu acţiunea comunistă aplaudând. 

Poliţia a luat măsuri de arestarea acestor indivizi. 

Îndată ce primim rapoarte detaliate, vom raporta imediat întreaga desfăşurare şi 
pagubele înregistrate. 

Dela Inspectoratul Jand. Iaşi. 

2. În ziua de 26 Iunie a.c. la orele 13, aviația inamică a bombardat dealul 
Aroneanu-laşi, rănind un copil. 

3. În ziua de 27 Iunie a.c., la ora 4, un avion sovietic a mitraliat pădurea 
Panciuc-Vaslui, făcând o victimă. 

4. În ziua de 27 Iunie, orele 9, în zona comunei Leţcan-laşi, 3 avioane sovietice 
au mitraliat locuitorii dela munca câmpului. Victime nu sunt. 

5. În ziua de 26 Iunie, pe teritoriul comunei Grigoreni-Bacău a căzut un mic 
balon, cu un cablu de sârmă de aluminiu şi cu o cutie în care se afla un aparat cu fire 
electrice. Legiunea de Jandarmi Bacău a dat ordin să-l ridice şi să-l înainteze la Armata 3-a. 

6. În ziua de 25 Iunie a.c. la ora 15%, trei avioane inamice au bombardat 
comuna Mihăileni şi Gara Dorneşti. 

Subsectorul de Pază Roman raportează: 

În ziua de 26 Iunie a.c., la ora 4*, două avioane inamice de vânătoare au zburat 
deasupra Arsenalului Roman şi au mitraliat un avion german de pe aerodromul româno- 
german. Avionul a ars. 

În ziua de 26 Iunie a.c., la ora 8%, două avioane inamice au trecut pe deasupra 
avioanele au dispărut. 

La ora 10, s'au semnalat alte două avioane inamice, venind din direcţia Vest 
spre Est, în zona Roman. Aviatorii ruşi au tras câteva cartuşe de mitralieră asupra 
cazarmei Regimentului 14 Dorobanţi, Arsenalului şi Şcoalei Primare Nr. 4. 

Subsectorul de Pază Dorohoi raportează: 

În ziua de 23 Iunie a.c., la orele 16, au apărut din direcția satului Lozna, situat 
la frontiera U.R.S.S. două avioane sovietice vopsite în aceeaşi culoare ca cele germane 
şi cu semne distinctive false, — germane — şi nu semnul sovietic. Apropiindu-se de 
oraşul Dorohoi, în zbor razant, la o înălțime de circa 30-40 metri, s'au îndreptat spre 
gara Dorohoi pe care au mitraliat-o omorând un soldat german. 

Al doilea avion a aruncat asupra vagoanelor din gară o bombă incendiară, 
deteriorând şi incendiind un vagon cu făină. Focul a fost localizat imediat. 

Posturile A.A. fiind induse în eroare de semnul de recunoaştere fals, n-au 
deschis foc. Şi tot din aceleaşi motive nu s'a dat nici alarma, astfel că nici populaţia 
civilă şi militară a oraşului nu a trecut la adăposturi. 

Subsectorul de Pază Suceava raportează: 

În ziua de 25 Iunie 1941, la orele 5% şi 8 au apărut avioane sovietice 
deasupra Comunelor Scheia şi Iţcani, mitraliind Fabrica de zahăr Iţcani şi Comanda- 
mentul unei Mari Unităţi din Scheia. 

A fost rănită grav o femeie şi un caporal din garda Fabricei de zahăr. La ora 5% 
au fost 3 avioane iar la ora 8" un număr de 6 avioane, care au zburat la o înălțime foarte mică. 

De asemenea se raportează că s'a tras asupra acestor avioane. 

II. DELA SUBSECTOARELE DE PAZĂ 

1. Subsectorul de Pază Câmpulung raportează că populaţia ucraineană din 
Comunele rurale, a început a manifesta fățiş naționalismul ucrainean, vorbind pretu- 
tindeni numai limba ucraineană. 

Faţă de această atitudine, Subsectorul a luat măsuri de a fi supravegheați. 

Subsectorul de Pază Dorohoi raportează: 

2. În ziua de 23 Iunie 1941, Tg. Mihăileni, satele Sinăuţi, Teioasa şi Bajura, au 
fost bombardate de artileria sovietică, fără efect şi fără ca să se înregistreze victime. 

3. Subsectorul de Pază Suceava raportează: 

Din informaţiile culese dela militarii germani s”a aflat că ei au cuvinte de laudă 
față de felul cum luptă soldaţii români, dar nu au aceleaşi aprecieri frumoase referitor la 
unii ofiţeri români. 

III. DELA AGENŢI 

1. Siguranţa Bacău informează că numărul membrilor comunişti considerați ca 
activanţi este în total de 62 dintre care 56 la Bacău, 5 la Tg. Ocna şi 1 la Moineşti. 

Numărul simpatizanţilor comunişti este în total de 64 dintre care 54 la Bacău şi 
7 la Moineşti. 

Dintre aceşti indivizi sunt internaţi în lagăre numai 40. 

3. La Bacău au fost descoperiţi doi evrei care semnalizau în timpul nopții de pe 
acoperişul unui imobil din apropierea Prefecturei de Judeţ. 

Evreii au fost arestaţi. 


COMANDANTUL COMANDAMENTULUI 4 TERITORIAL 
General 
C. CERNĂTESCU 
ŞEFUL DE STAT MAJOR 
Colonel, 
S. Caracaş 


*) Adnotare: 
„Dosar 212”. 


AMR, fond 163 1-Comandamentul 4 Teritorial, dosar nr. 1349, f. 232-234. 


Documentul nr. 11 


Nr. 77/1941! 
1941 Iunie 27 
Către 
Comandamentul Divizia 14 Stat Major 
Biroul 2 


Am onoare a înainta aci alăturat Darea de seamă relativ la rezultatul raziilor şi 
percheziţiilor efectuate în ziua de 26 iunie a.c. între orele 17-21. 
Rugându-vă să binevoiţi a aprecia asupra propunerilor făcute şi dispune. 


Chestorul Poliţiei laşi 
Lt. Col. ss. Chirilovici 
C. Chirilovici” 


1 Documentul a fost înregistrat de Divizia 14 Infanterie, Biroul de Contrainformaţii, cu Nr. 
24.088 din 27.06.1941. 

2 Constantin Chirilovici (1892-1946), militar de carieră român. Absolvent al Şcolii militare de 
ofiţeri de infanterie (1914-1916). Intră în armată cu gradul de sublocotenent (1916), participă la 
primul război mondial. Transferat la Jandarmerie în 01.09.1920. Chestor al Poliţiei Iaşi (22.01.- 
03.07.1941), calitate în care a fost implicat în pogromul din 28-30.06.1941. Arestat de 
autorităţile comuniste, a fost învinuit de instigare la pogrom; s-a sinucis în cursul anchetei la 
27.06.1946. Căpitan (din 01.04.1920); maior (din 10.05.1931); locotenent-colonel (din 
31.03.1938). 

DARE DE SEAMĂ 


relativ la raziile şi percheziţiile efectuate în seara zilei de 26 iunie 1941. 

În ziua de 26 iunie 1941 între orele 17-21 organele Chesturei de Poliţie Iaşi 
compuse din: 20 ofiţeri de poliţie, 40 agenţi de poliție şi 80 gardieni publici, întărite cu 
efective de jandarmi din Batalionul 4/5 Jandarmi, Comp. 14 Poliţie şi Legiunea mobilă de 
Jandarmi adică: 5 ofiţeri, 8 sobofiţeri şi 664 jandarmi trupă, au format împreună un număr 
de 40 echipe cu următoarea misiune: 

1) Identificarea tuturor persoanelor prin acte de legitimaţie legale (buletinul 
populaţiei, carnet C.F.R., acte militare, adeverinţe premilitar la curent). 

2) Percheziţii domiciliare amănunțite şi corporale la toată populaţia evreiască 
confiscându-se: lanterne electrice, corespondență subversivă, steaguri roşii, broşuri, 
manifeste, brichete. 

3) Deţinerea pe loc şi înaintarea la Chestură a oricărui individ străin de localitate 
ce nu ar putea face dovada prezenței lui în laşi sau acelor suspecți (cu motive de 
suspiciune serioasă) cu probe materiale. 

4) Identificarea chiar şi a femeilor şi dacă se crede necesar chiar perchezitii 
corporale (cu ajutorul unei femei creştine luată la întâmplare de pe stradă) dar în prezenţa 
agentului forței publice care-i va da indicaţiuni cum să facă percheziția) având martori 
asistenţi (2 la percheziţie). 

5) Percheziţie şi la acei care din informaţiuni ar fi suspecți (dar cu fapte concrete) 
fiind căsătoriți evrei cu creştine şi ori creştini cu evreice. 

Se recomandă: urbanitate, civilizaţie şi conştiinţă românească, dar hotărâre şi 
energie însă fără excese, fără brutalitate, fără injurii ori maltratări inutile. 

Tact, răbdare şi cuminţenie se impune din partea tuturor. 

Atenţiune a se face percheziţii şi prin localurile publice evreilor ce s’ar găsi acolo 
(legitimarea şi stabilirea motivului pentru care se găseşte în local la acea oră. 

6) Toţi cei reţinuţi se înaintează la Chestură după ce se vor centraliza la Circ. 
respectivă de Poliţie şi cu note scrise şi semnate de Şeful echipei. 

Pe baza informaţiunilor primite că printre populaţia evreiască se găsesc mulți 
agenți ai inamicului care aruncă rachete şi fac diferite semnalizări cu lanterne, becuri 
electrice, etc., dând indicaţiuni inamicului asupra anumitor obiective din oraş, am dirijat 
echipele în cartierele evreieşti din cuprinsul oraşului care au efectuat razii cu percheziţii 
rezultatul fiind următorul: 

Sau adus la Chestură 3 17 evrei fiind găsiţi prin adăposturi, fără acte de legitimaţie. 

Dintre aceştia s'au reţinut pentru cercetări un număr de 207 indivizi prezentând 
oarecari suspiciuni, întrucât la ei s'au găsit lanterne şi alte numeroase obiecte (îmbră- 
căminte şi alte pânze de culoare roşie) din care ar putea confecționa steaguri comuniste, 

Toţi aceştia urmează a fi cercetaţi şi controlaţi la caziere, asupra cărora opiniem 
a fi internaţi într'o cazarmă pe timp limitat unde să fie ținuți sub pază şi întrebuințaţi la 
munca de folos obştesc întrucât ar putea deveni periculoşi siguranţei armatei, siguranţei 
Statului şi ordinei publice. 

În acest mod ar fi izolați un timp oarecare din mediul lor şi cel puţin aceştia s’ar 
putea avea garanția că nu mai contribuie prin activitatea lor dubioasă a lua contact cu 
spionii şi agenții rezidenţi pe care inamicul îi are lăsaţi în localitate. 


Chestorul Poliţiei laşi 
Lt. Col. Chirilovici ss. Chirilovici 

*) Adnotare: 
„21.VL.1941 Biroul 2. Toţi pe tabelul de suspecți vor fi îndrumați spre zona interioară, ceilalți vor 
fi menţinuţi arestați. Să se facă razii dese ziua şi noaptea. Dresare de acte celor găsiți contra- 


l» 


venționați. Toți cei ce vor fi prinşi cu lanterne de semnalizare vor fi ucişi. General ss. Stavrescu ”. 


AMR, fond 2277-Divizia 14 Infanterie, dosar nr. 1085, f. 94-96. 


Documentul nr. 12 


ARMATA IV-a 

Stat Major 

Secția I-a 

Oficiul Poştal Militar Nr. 5 


Nr. 206.623 din 28 Iunie 1941 
ARMATA IV-a 
Stat Major 
către 
MARELE STAT MAJOR 
Secţia Il-a 


Am onoare a raporta următoarele: 

Comandamentul unui Corp de Armată din subordine propune ca evreii între 15 şi 
50 de ani să fie evacuați din oraşele din zona operativă a Armatei, pentru motivul că ar 
demasca mişcările trupelor şi pot înlesni ascunderea spionilor şi paraşutiştilor. 

Acest Comandament este de acord cu această propunere şi anume solicită 
evacuarea evreilor din zona valea Bârladului inclusiv la Prut. 

Întrucât fixarea zonei în care urmează să fie evacuaţi nu este de competinţa 
Comandamentului Armatei, vă rog să binevoiţi a hotărâ. 


D. O. 
ŞEF DE STAT MAJOR 
GENERAL, 

N. Pălăngeanu? 


1 Gheorghe Stavrescu (1888-1951), militar de carieră român. Absolvent al Şcolii militare de 
ofițeri de artilerie şi geniu (1907-1909). Întră în armată cu gradul de sublocotenent (1909), 
participă la primul război mondial. Comandant al Diviziei 14 Infanterie (01.08.1940- 
20.03.1943); comandant al Corpului 6 Teritorial (20.03.1943-30.03.1945); comandant al 
Corpului 6 Armată (30.03-31.05.1945), comandant al Armatei a 4-a (01.06-08.09.1945); 
inspector general al Artileriei (08.09.1945-08.09.1946); este trecut în cadrul disponibil la 
09.08.1946 şi în rezervă la 09.08.1947. Acuzat în primii ani postbelici pentru rolul său în cadrul 
evenimentelor din Iaşi, este arestat în 1947, judecat şi condamnat în iunie 1948 la muncă silnică 
pe viață. Moare în închisoarea din Aiud în 10.01.1951. General de brigadă (din 25.10.1939); 
general de divizie (din 25.10.1942); general de corp de armată (din 01.04.1945). 

2 Nicolae C. Pălăngeanu (1889-?), militar de carieră român. Absolvent al Şcolii militare de 
ofiţeri de infanterie (1908-1910) şi al Şcolii Superioare de Război. Intră în armată cu gradul de 

Şeful Secţiei II-a 
Colonel, 
I. Ciocan!. 


*) Adnotare: 
„Dosar 29 Biroul 2”. 


AMR, fond 26-Armata a 4-a, dosar nr. 781, f. 8. 


Documentul nr. 13 


PATRIA? 
către 
FLAMUR AS 
DACIA? 
NEAGOES 
M.A.N. 


Agenţii inamici lucrează în spatele frontului, încercând acte de sabotaj, pro- 
curând inamicului indicațiuni sau informațiuni şi dându-se chiar la acte de agresiune față 
de ostaşii izolați. 

Populația evreiască este părtaşă la această acțiune. 


sublocotenent (1910), participă la primul război mondial. Subşef al Marelui Cartier General 
(22.06.1941-23.01.1942); prefect al Poliţiei Capitalei (23.01.1942-16.03.1944); comandant al 
Corpului 2 Teritorial (16.03.1944-20.03.1945); la dispoziţia Ministerului de Război (20.03- 
24.03.1945); trecut în rezervă la 24.03.1945. După război a intrat în atenția autorităților 
comuniste. A încetat din viaţă în momentul în care Securitatea a trimis la domiciliul său o 
echipă în vederea arestării sale. Colonel (din 01.05.1934); general de brigadă (din 25.10.1939); 
general de divizie (din 25.10.1942). 

1 Ioan Ciocan (1897-?), militar de carieră român. Absolvent al Şcolii militare de ofiţeri de 
infanterie (1914-1916) şi al Şcolii Superioare de Război. Intră în armată cu gradul de 
sublocotenent (1916), participă la primul război mondial. Şeful Secţiei a H-a din cadrul 
Armatei a 4-a române (22.06.1941-01.01.1942); comandant al Regimentului 7 Dorobanţi 
(01.01-20.11.1942); trecut în disponibilitate-dispărut pe front la 20.11.1942; comandant al 
Regimentului 4 Infanterie din Divizia 2 Voluntari „Horia, Cloşca şi Crişan” (12.04- 
12.09.1945); înlocuitor al comandantului Diviziei 2 Voluntari „Horia, Cloşca şi Crişan” 
(12.09.1945-12.08.1946); comandant al Şcolii Superioare de Război (12.08.1946-20.05.1947); 
la dispoziția Ministerului de Război (20.05-01.09.1947); trecut în rezervă la 01.09.1947. 
Revine din prizonieratul sovietic în 1945; arestat de autorităţile comuniste la 27.02.1950 şi 
acuzat de crime de război. Este condamnat la 10 ani muncă silnică, fiind grațiat la 06.10.1955. 
A trecut prin închisorile din Jilava, Poarta Albă şi Gherla. Locotenent-colonel (din 01.10.1937); 
colonel (din 10.05.1941); general de brigadă (din 23.08.1946, cu vechimea din 16.12.1943). 

2 Indicativul codificat al Marelui Cartier General. 

3 Indicativul codificat al Armatei a 3-a. 

4 Indicativul codificat al Armatei a 4-a. 

5 Indicativul codificat al Corpului 2 Armată. 

Domnul General Antonescu, cu ocazia vizitei pe front, a atras atenția C-ţilor de 
M. U. asupra vigilenţei pazei spatelui şi a dat ordin ca toți cei cari acţionează pe orice cale 
contra Armatei şi contra intereselor Țării să fie executaţi pe loc. 

Daţi ordine tuturor Comandanţilor în subordine să fie fără cruţare față de cei 
găsiți vinovaţi de acte de spionaj, sabotaj, dezordine sau orice alte acte înregistrate în 
contra Armatei şi contra Ţării. 


General loaniţiu! 
Nr. 193 din 29. VI. 1941 


AMR, fond 3831-Marele Cartier General, dosar nr. 3828, f. 32. 


Documentul nr. 14 


ROMÂNIA 

MINISTERUL AFACERILOR INTERNE 
Cabinetul Afacerilor Interne 

Nr. 4599 

30 iunie 1941 


PREFECTURILE DIN MOLDOVA 
PREFECTURA POLIȚIEI CAPITALEI 
INSPECTORATUL GENERAL AL JANDARMERIEI 
DIRECŢIUNEA GENERALĂ A POLIȚIEI 
PREFECTURILE: PRAHOVA, BUZĂU, RÂMNICUL SĂRAT, TULCEA ŞI 
CONSTANŢA 


Din ordinul Domnului General Antonescu, se face cunoscut: 

Sovietele urmăresc să producă acte de sabotaj, dezordine şi agresiuni în spatele 
frontului. În acest scop, lansează din avion spioni şi agenţi terorişti înarmaţi şi adesea 
îmbrăcaţi în haine de femei. Aceşti agenți inamici iau contact ca agenți rezidenți din ţară şi 
cu populaţia evreo-comunistă, organizând acte de sabotaj, terorism şi agresiune. 

Pentru curmarea acestor stări de lucruri, Domnul General Antonescu ordonă: 

1. Evreii bărbaţi de la 18 la 60 de ani din oraşul dvs. să fie adunaţi în cartierele 
evreieşti, de preferință în şcolile evreieşti şi în clădirile mai mari, punându-se sub pază, 
pentru a se sancţiona imediat orice încercare de turburare. 

Să se ia măsuri de pază mai intense în cartierele evreieşti. 

2. Între orele 20-7.00 circulaţia evreilor să fie oprită. 


1 Alexandru loaniţiu (1890-1941), militar de carieră român. Absolvent al Şcolii militare de ofiţeri 
de artilerie şi geniu (1908-1910) şi al Şcolii Superioare de Război (1918-1921). Intră în armată 
cu gradul de sublocotenent (1910), participă la primul război mondial. Comandant al Şcolii 
Superioare de Război (27.02.1939-06.09.1940); şef al Marelui Stat Major (06.09.1940- 
17.09.1941). A murit în urma unui lovituri de elice de avion. Colonel (din 15.04.1933); general 
de brigadă (din 27.02.1939); general de divizie post-mortem (din 17.09.1941). 

3. Să se ia ostateci dintre conducătorii cunoscuţi ai evreilor, (rabini, hahami etc.), 
comuniştilor şi legionarilor comunişti, care să fie cazaţi într'o clădire aparte şi, în cazul 
când se va produce vreun act de rebeliune sau terorism, să fie împuşcaţi. 

Veţi publica ordonanţe locale, prin care să se aducă la cunoştinţa tuturor 
sancțiunile la care sunt expuşi ostatecii în cazul când evreii, comuniştii şi legionarii 
comunişti vor face acte de sabotaj, terorism şi agresiune. 


MINISTRU SUBSECRETAR DE STAT Pentru conformitate 
GENERAL DE DIVIZIE Şef de Cabinet 
ss. I. Popescu Căpitan P. Băbeanu 


AMR, fond 5416-Marele Stat Major, Secţia I-a Organizare-Mobilizare, dosar nr. 2410, f. 372b. 


Documentul nr. 15 


ARMATA IV-a Nr. 206.820 din 30.VI.941 
STAT MAJOR 
SECŢIA II-a ARMATA IV-a 
Oficiul Poştal Militar Nr. 5 către 

nota jos 
SECRET 


Cu onoare se transmite în copie ordinul M.C.G. Nr. 196/1941, rugându-vă să bine- 
voiţi a lua măsuri imediate. Măsurile luate rugăm a fi raportate acestui Cdt. până la 2 Iulie a.c. 


D. O. 
ŞEFUL DE STAT MAJOR 
COLONEL, 
I. Ciocan 
COPIE 


Domnul General Antonescu ordonă următoarele: 

1. Sovietele urmăresc pe toate căile să producă acte de sabotaj, de desordini şi de 
agresiuni în spatele frontului. 

În acest scop lansează din avion cu paraşuta spioni şi agenţi terorişti armaţi. 

Au fost până acum descoperiţi la laşi un brutar şi o studentă originari din acest 
oraş, fugiţi în Rusia şi readuşi în Ţară cu avioanele sovietice. 

La Constanţa în unul din avioanele doborâte s'au găsit haine de femei, cu care 
aviatorul urma să se deghizeze, în cazul când nu ar fi fost prins. 

Toţi aceşti agenți inamici iau contactul cu agenții rezidenţi din Ţară şi cu popu- 
laţia iudeo-comunistă şi organizează împreună acte de sabotaj, teroriste, agresiune, etc. 

Pentru a curma această stare de lucruri, Domnul General Antonescu ordonă să se 
ia imediat măsuri: 

În toate oraşele cu populaţie evreească numeroasă circulaţia evreilor pe străzi va 
fi oprită începând dela ora 18 şi până dimineaţa la ora 7. 

În acest interval de timp, evreii vor fi grupaţi pe cartiere şi adunați în anumite 
clădiri mai mari, sub pază, pentru a se putea supraveghea şi sancţiona imediat orice 
încercare de turburare. 

Această măsură va fi aplicată imediat şi în cartierele evreieşti din Capitală. 

În același timp se vor lua ostatici dintre conducătorii cunoscuţi ai evreilor, 
comuniştilor, precum şi dintre regionalii comunişti care vor fi împuşcaţi imediat ce se va 
produce un act de rebeliune sau de terorism. 


ŞEFUL MARELUI STAT MAJOR 


GENERAL, 
/ss/ loaniţiu 
Comunicat: 
Comandamentelor de M.U. imediat p. Conformitate 
în subordine, Insp. de Poliţie şi Şeful Biroului 2 
Jandarmi Iaşi şi Galaţi. Maior, ss. V. Apostolescu! 


V. Apostolescu 


AMR, fond 26-Armata a 4-a, dosar nr. 781, f. 17. 


Documentul nr. 16 


Nr. 24.150 din 30 Iunie 1941 
DIVIZIA 14-a INF. 
STAT MAJOR 
către 


Cu onoare se face cunoscut următoarele: 

1. — Cu ocazia dezordinelor de s'au săvârşit la Iaşi în ziua de 29 Iunie a.c. au 
fost implicaţi şi unii ostaşi care au părăsit unităţile şi s'au dedat la arestări, jafuri şi chiar 
masacrarea populaţiei evreieşti. Am ordonat ca toţi aceştia să fie deferiți Curţii Marţiale 
spre a fi judecaţi şi sancționaţi imediat. 

2. — Pentru a nu se mai produce asemenea abateri şi în special la trecerea în 
Basarabia, ca efectivele să nu fie scăzute dedându-se la arestări, terorizări şi masacre 
ordon următoarele: 


= 


Vasile Apostolescu (1900-?), militar de carieră român. Intră în armată cu gradul de sublo- 
cotenent (1922). Şef al Biroului Contrainformaţii în cadrul Comandamentelor Armatelor 3 şi 4 
române (22.06.1941-20.05.1943); ofiţer în cadrul Secţiei a VI-a Transporturi din Marele Stat 
Major (20.05.1943-26.10.1946). Trecut în cadrul disponibil la 26.10.1946. Arestat de 
autorităţile comuniste la 10.05.1950, a fost acuzat de crime de război şi condamnat în 1952. A 
trecut prin închisorile Jilava şi Văcăreşti, fiind eliberat la 11.01.1955. Maior (din 08.06.1940); 
locotenent-colonel (din 22.06.1944); colonel (din 23.08.1945). 

a. La primirea prezentului ordin toți comandanții de unităţi, formațiuni şi 
servicii vor explica ofițerilor, subofiţerilor şi trupei că nimeni nu trebuie să-şi 
părăsească unitatea spre a săvârşi asemenea fapte, ci numai când va avea o misiune 
specială față de comandantul său direct. 

b. Se va explica de asemenea tuturor ostaşilor că cercetarea şi curățirea satelor 
se va face de echipe speciale organizate de divizie care au instrucțiuni detaliate de 
modul cum trebuie să procedeze cu toţi acei ce sunt în slujba inamicului precum şi cu 
ostaşii cari vor fi găsiți în zonă fără rost. 

c. De asemenea se va explica ostaşilor că misiunea lor de luptător este de a 
distruge pe inamicul din față şi nu aceea de a se deda la devastări sau terorizări. 

Prin faptul că fiecare ostaş va căuta să cerceteze sau să aresteze cei suspecți se 
va face prin aceasta jocul inamicului întârziindu-ne în operaţiuni şi dându-i astfel 
posibilitatea să se retragă sau să se refacă şi apoi să atace. Fiecare ostaş să aibă gândul 
numai înainte pentru distrugerea inamicului din faţă pentru că inamicul dinapoi va fi 
distrus de echipele speciale care cercetează satele şi oraşele prin care se va trece, 
arestând şi sancționând pe loc pe toți acei care au fost în slujba inamicului sau care au 
atacat armata română cu ocazia retragerii din 28 lunie 1940. 

3. — Comandanții de Comp. (baterie, escadroane), formaţiuni şi servicii vor 
organiza o poliţie interioară în unităţile lor pentru ca ostaşii să nu se dedea la devastări 
sau masacre contra populaţiei civile, indiferent de ce naționalitate ar fi. 

În acest scop fiecare comand. de Comp. (baterie, escadron), formaţiune şi 
servicii vor face tabele de toţi oamenii din unităţile, formațiunile şi serviciile respective 
şi după ce vor explica ostaşilor cele de mai sus, vor pune pe fiecare să semneze de luare 
la cunoştinţă. 

4. — În cazul când totuşi populaţia civilă evreiască sau alte minorități vor 
manifesta contra armatei române sau vor trage, se vor aresta cei vinovaţi şi se va raporta 
telefonic sau printr-un mijloc rapid, acestui Comandament - Serviciul Pretoral - care are 
toate instrucțiunile de detaliu pentru a face cercetările şi sancţiona imediat pe vinovaţi. 

În Divizie să se ştie că numai eu dau ordine şi nu altcineva iar soldatul luptător 
trebuie să fie brav şi disciplinat şi nu bandit descreierat care îşi părăseşte unitatea pentru a jefui. 

Comandanții de toate treptele începând dela ploton şi până la Regiment 
inclusiv rămân direct răspunzători faţă de mine dacă se va călca acest ordin şi să se ştie 
că alături de ostaşul vinovat va trece la judecată şi comandantul respectiv pentru că nu a 
putut să-şi ţină unitatea în mână. 

Confirmaţi primirea şi transmiterea ordinului până la 2.VIII.1941. 


Comunicat: 
Reg. For. Biur. 
Servicii 
COMAND. DIVIZIEI 14-a INF. 
GENERAL, 
Gh. Stavrescu 
ss. Stavrescu 


AMR, fond 2277-Divizia 14 Infanterie, dosar nr. 1085, f. 459. 

Documentul nr. 17 


COMANDAMENTUL 4 TERITORIAL 
Paza Terit. 
Nr. 1497/P din 30 Iunie 1941 
COMANDAMENTUL 4 TERITORIAL 
Paza Teritoriului 
către 


Am onoare a raporta că în noaptea de 28-29 Iunie a.c. la Iaşi, a fost o acţiune 
comunistă care a produs panică în rândurile populaţiei şi pierderi în trupele operative. 

Informaţiile pe care am reuşit să le culeg dela persoane de toată încrederea, 
venite dela Iaşi, sunt din cele mai reale. 

Populaţia oraşului Iaşi, în minoritate românească, trăieşte clipe de groază. 
Agenţii bolşevicilor, evrei şi comunişti notorii, sau simpatizanți intelectuali de stânga şi 
muncitori, s'au dedat la dezordini şi la acte criminale. 

Semnalul începerii acţiunii s'a dat sâmbătă 28 Iunie a.c. când probabil trebuia 
să se producă şi o acţiune la Prut. Încă de pe la orele 14 s’a putut observa o vie agitaţie 
în rândurile tineretului evreiesc dela liceele din str. Cuza Vodă (în fostul local al 
Inspectoratului Regional al Drumurilor) şi la cel din str. Mârzescu. Numeroşi elevi evrei 
intrau şi ieşeau din liceu, unii aducând sau ducând diferite pachete sau genţi de şcoală. 

Lucrurile şi starea aceasta de spirit nu au fost observate mai atent de nimeni. 
Abia după ce s'a produs dezordinele s'a constatat că toată activitatea dela liceele 
evreieşti avea caracterul unei pregătiri. 

Nu mult după aceasta, în timp ce o coloană de artilerie germană trecea prin 
Iaşi, în drum spre Ungheni, profitând de aglomerarea circulaţiei, agenții comunişti au 
tăiat firele dela telefoane, firele electrice de pe unele străzi şi chiar cablul tramvaiului. 
Apoi totul a reintrat în ordine, astfel că nimeni nu bănuia ceea ce se punea la cale. 

Dezordinele propriu zise s'au declanşat la ora 21“ când din cauza camuflajului 
acțiunea devenea mai sigură şi mai multe şanse de reuşită. Pe străzi au apărut numeroşi 
indivizi, îmbrăcaţi parte în haine civile, parte în haine militare care opreau patrulele şi 
trăgeau asupra lor când cereau legitimarea celor dintâi. 

Această activitate a comuniştilor şi agenţilor sovietici s'a desfăşurat în tot 
cursul nopții în diferite cartiere ale oraşului. Au început să se audă detunături de armă, 
puşcă mitralieră, cu intensitate mai mare pe străzile Carol, Carei, I.C. Brătianu, 
Lăpuşneanu, Păcurari, Cuza Vodă, Sărărie, A.C. Cuza şi Târgu Cucului. S'a observat, în 
panica provocată cu acest prilej că evreii trăgeau din pomii de pe str. Carol, dela 
ferestrele locuinţelor, de pe acoperişuri şi din curți. 

La ora 4 au început să tragă cu grenade şi cu bombe, astfel încât populaţia a 
avut impresia că este vorba de un atac aerian, când în realitate se intensificase ofensiva 
demonstranților, mai ales că organele de pază erau insuficiente. 

Pe la orele 5%, manifestaţiile au încetat, astfel că la ora 6 lumea care începuse 
să circule pe străzi a mai putut să fie martoră la multe scene sângeroase. Comuniştii care 
mai rămăseseră trăgeau mai ales în direcția Gării şi a Liceului Internat. 

Tot în dimineaţa zilei de 29 Iunie a.c., grupuri de manifestanți au ocupat cabina 
din staţia Nicolina unde s'au întărit, intenționând să atace trenurile militare germane în 
trecere prin Iaşi. Dar sosind armata, a urmat un schimb de focuri. Demonstranţii au fost 
arestaţi. În timpul acestei ciocniri, toate transporturile pe calea ferată, prin stația 
Nicolina au fost întrerupte timp de câteva ore. 

În sfârşit, la orele 7 dim., organele polițienești au început arestarea şi trierea 
evreilor la Chestura de Poliţie, care a durat până la ora 14. 

Cu acest prilej s'a remarcat că cea mai mare parte din arestați au fost puşi în 
libertate, dându-li-se un bilet pe care se afla aplicată ştampila Chesturei, pe cuvântul 
„Liber”. Un număr mic a rămas în arestul Chesturei. 

Ar fi trebuit ca organele polițienești să fie mai atente în trierea celor arestați, căci 
după cum s'a putut vedea mai târziu noi dezordini s'au produs chiar în cursul după amiezii. 

La ora 15 s'a început un bombardament puternic care a produs o panică de 
nedescris printre populaţia românească. Dela majoritatea clădirilor, proprietatea evreilor, 
a început să se arunce cu bombe şi grenade. În acelaşi timp s'a deschis un foc viu de 
mitraliere asupra cantonamentelor germane şi asupra soldaţilor români şi germani de pe 
străzi. Atacurile erau îndreptate de astă dată asupra Liceului Internat şi a Chesturei de Poliţie. 

Faţă de această situaţie care punea în pericol nu numai viaţa ostaşilor şi a 
populaţiei, dar dădea prilej de aţâţare a spiritelor comuniste, armata germană a luat 
comanda, trecând imediat la represalii. 

La ora 16% s'a dat o alarmă şi s'a făcut cunoscut populaţiei că oricine va 
manifesta va fi împuşcat pe loc. În acest timp soldaţii germani procedau la identificarea 
participanţilor la demonstraţii. 

S'au făcut descinderi la cinematograful „Sidoli”, pe străzile I.C. Brătianu, 
Cuza-Vodă şi Tg. Cucului. 

În cursul descinderilor, numeroşi soldați germani au fost omorâți de comuniştii 
care trăgeau asupra lor. 

Au fost ridicate numeroase persoane suspecte şi transportate la Chestură. 

Cu prilejul descinderilor s'au găsit: planul conductei de apă, planul Uzinei 
Electrice, arme, muniții, mitraliere şi steaguri roşii. 

Este imperios necesar deci, să se ia urgente măsuri pentru a se preveni o 
situație mai gravă. Căci aceste elemente, încurajate prin lipsa de autoritate şi energie din 
partea autorităţilor, capătă mai mult îndrăzneală şi vor continua să se pregătească mai bine. 

De altfel, în rândurile populaţiei româneşti, domneşte o stare de spirit încordată. Ma- 
joritatea românilor sunt indignaţi de felul cum autoritățile îşi execută îndatoririle în timpuri aşa 
de critice ca acele de acum, când bolşevismul caută să submineze ordinea internă. 

În unele cercuri se vorbeşte despre un memoriu adresat Dlui General Ion 
Antonescu, Conducătorul Statului, prin care să se arate situaţia dela Iaşi. 


COMANDANTUL COMANDAMENTULUI 4 TERITORIAL 
GENERAL, 
C. CERNĂTESCU 
Şeful de Stat Major 
Colonel, 
S. Caracaş 


AMR, fond 163 1-Comandamentul 4 Teritorial, dosar nr. 1349, f. 292, 294, 296. 

Documentul nr. 18 


COMANDAMENTUL M.U. 
Oficiul Poştal Militar Nr. 19 
SECRET 
Nr. 16.071 din 30 Iunie 1941 
către 
Armata III-a 


Stat Major. Bir. 3. 


Pentru reprimarea unei eventuale rebeliuni a populației evreieşti din Garni- 
zoana Bacău: 

Unităţile din garnizoană vor dispune executarea următoarelor măsuri, cu 
începere din seara zilei de 1.VII. a.c.; 

1). Se vor constitui de fiecare Regiment patrule tari de câte: 1 Sergent şi 5 
oameni cu armele şi muniţiunile necesare care vor avea de supravegheat şi păzit sectorul 
din oraş ca în schița anexă!; 

2). Patrulele vor funcționa pe tot timpul nopții dându-se câte 2 schimburi astfel: 

- Schimbul 1, dela ora 21-24. 

- Schimbul 2, dela ora 24-4. 

3). Modul de acţiune: 

- Patrulele vor interveni, suprimând pe cei ce ar trage focuri din case sau 
acoperişuri, asupra trupelor române-germane sau asupra populației româneşti. 

- Reprimarea se va face cu cea mai mare energie. 

- În cazul când rebelii evrei ar trage focuri dela ferestrele caselor sau din 
podurile caselor, atunci o parte din patrulă va ţine sub focuri locul de unde se trage iar 
restul patrulei va pătrunde prin forțarea uşii în interiorul clădirii şi va împuşca imediat 
pe cei ce au acţionat cu foc. 

4). Pentru a nu se face confuzie între casele locuite de români şi cele locuite de 
evrei, se va apela la gardienii publici din sectorul respectiv, care cunosc locuitorii din cartier. 

5). Unităţile vor avea gata de intervenit ca rezervă, în primă urgenţă, schimbul 
2 al patrulei care la auzul focurilor de armă se duce în grabă să întărească patrula din 
sectorul respectiv. 

- În a doua urgenţă se scoate maximum de efectiv de care dispune pentru a 
stinge cât mai repede rebeliunea. 

Regimentul 6 Grăniceri va avea un pluton în rezervă la dispoziția garnizoanei, care 
va interveni după ordinele acestui Comandament. Plutonul va sta în cazarma Războieni. 

6). De asemenea patrula mai are misiunea de a aresta pe locuitorii în a căror 
case se observă lumini după ora 21. 

- Arestaţii se duc imediat la poliție 

7). Pentru ca patrularea să se facă exact în cartierele respective, unităţile vor 
executa recunoaşterea străzilor din cartierul respectiv, indicat în schiţa alăturată, mâine 
1.VIL.a.c., între orele 15-17, astfel că la căderea nopții patrulele să ştie unde au de activat. 


1 Nu se publică. AMR, fond 25-Armata a 3-a, dosar nr. 481, f. 25 

- Recunoaşterea se va face de către un ofițer din Regiment însoțit de către 
Comandantul patrulei. 

8). Unităţile vor raporta de îndată garnizoanei Bacău, orice încercare de 
rebeliune, astfel: 

- Strada şi Nr. casei unde s'a produs rebeliunea 

- Cine a tras 

- În cine s'a tras 

- Ce victime au fost 

- Rezultatul reacţiunei. 


COMANDANTUL CORPULUI 10 ARMATĂ 
GENERAL DE DIVIZIE ss. C. Constantinescu! 
C. CONSTANTINESCU 


ŞEFUL DE STAT MAJOR 
COLONEL, ss. M. Stănescu? 
M. Stănescu 


Comunicat: 
- Garnizoana Bacău } 
- R. 27 D. P.S. ) 
- R. 6 Gr. } spre 
- R. 16 Art. P.S. ) executare 
- R. 29 Art. P.S. ) 
- R. 4 Pi. P.S. } 


AMR, fond 25-Armata a 3-a, dosar nr. 481, f. 24. 


1 Constantin Constantinescu-Claps (1884-1961), militar de carieră român. Absolvent al Şcolii 
militare de ofițeri de artilerie şi geniu (1903-1905) şi al Şcolii Superioare de Război (1919- 
1920). Intră în armată cu gradul de sublocotenent (1905), participă la primul război mondial. 
Comandant al Corpului 10 Armată (01.02.1940-18.07.1941); comandant al Corpului 11 Armată 
(18.07-08.11.1941); comandant al Armatei a 4-a (08.11.1941-03.02.1943), trecut în rezervă la 
10.02.1943. A fost arestat de autorităţile comuniste la 17.09.1951 - fiind învinuit de crime de 
război — şi condamnat la 20.11.1954 la 15 ani muncă silnică. A fost declarat nevinovat de 
Tribunalul Suprem la 25.09.1955, fiind eliberat două zile mai târziu. A trecut prin închisorile 
Văcăreşti şi Jilava. General de divizie (din 01.02.1940); general de corp de armată (din 
24.01.1942); general de armată (din 09.09.1944). 

2 Mihai Stănescu (1892-?), militar de carieră român. Intră în armată cu gradul de sublocotenent 
(1912), participă la primul război mondial. Comandantul Brigăzii 31 Infanterie (21.08.1940- 
26.01.1941); şef de Stat Major al Diviziei 8 Infanterie (26.01-29.06.1941); şef de Stat Major al 
Corpului 10 Armată (29.07.1941-10.01.1942); şef de Stat Major al Armatei a 4-a (10.01.1942- 
25.04.1943); comandant secund al Comandamentului Militar al Capitalei (29.05.1943- 
01.04.1944); comandant al Comandamentului 104 Munte (01.04-05.05.1944); comandant al 
Brigăzii 3 Grăniceri (05.05-09.10.1944); comandant al Brigăzii 4 Grăniceri (din 09.10.1944). 
Locotenent-colonel (din 01.10.1930); colonel (din 01.11.1936); general de brigadă (din 
24.01.1942). 

Documentul nr. 19 


ARMATA IV-a 
Stat Major 
Secţia Il-a 
Of. Poştal Militar Nr. 5 
Nr. 206.785 din 30 Iunie 1941 
ARMATA IV-a 
către 
Cercul de Recrutare Putna 
Primăria Oraşului Focşani 


Pentru a se putea efectua controlul asupra modului cum evreii îşi îndeplinesc 
obligațiunile muncii de folos obştesc, vă rugăm să binevoiţi a trimite Garnizoanei 
Focşani următoarele: 

a). Cercul de Recrutare 

- Un tabel de toți evreii propuşi pentru munca de folos obştesc. 

b). Primăria Focşani 

- Un tabel de toţi evreii care au executat efectiv, munca. 

- Un tabel de numărul zilelor efectuate şi lucrările executate (în metri cubi). 

Se anexează în copie No. 13.908". 


D. O. 
ŞEFUL DE STAT MAJOR 
GENERAL, 
N. Pălăngeanu 
Şeful Secţiei II-a 
Colonel, 
I. Ciocan 
Comunicat: 


- Cercul de Recrutare Putna 
- Primăria Focşani 


AMR, fond 26-Armata a 4-a, dosar nr. 781, f. 12. 


1 Nu se publică. Se referă la nota Nr. 13.908 din 26.06.1941 a Comenduirii Pieței Focşani către 
Armata a 4-a. Nota a fost redactată în urma unei note informative înaintate de un agent din 
Comenduirea Pieței la 26.06.1941, prin care se solicita trimiterea pe cale oficială a 
documentelor respective „[...] pentru a putea raporta în mod temeinic neajunsurile (ca să nu 
spun abuzurile) modului cum evreii îşi îndeplinesc obligațiunile muncii de folos obştesc. [...]”. 
AMR, fond 26-Armata a 4-a, dosar nr. 781, f. 10-+verso. 

Documentul nr. 20 


ARMATA IV-a 
Stat Major 
Secţia I-a 
Nr. 206.798 din 30 Iunie 1941 
ARMATA IV-a 
către 


Cu onoare se face cunoscut că Marele Stat Major cu ordinul Nr. 193/1941 comunică: 

Agenţi inamici lucrează în spatele frontului încercând acte de sabotaj, producând 
inamicului indicaţiuni sau informaţiuni şi dându-se chiar la acte de agresiune faţă de ostașii izolați. 

Populaţia evreiască este părtaşe la această acțiune. 

Domnul General Antonescu cu ocazia vizitei pe front a atras atenția Coman- 
danţilor de Mari Unităţi asupra vigilenței pazei spatelui şi a dat ordin ca toţi cei care 
acţionează pe orice cale în contra armatei şi contra intereselor ţării să fie executați pe loc. 

Vă rugăm să binevoiţi a da ordin tuturor Comandanţilor şi organelor în subordine 
să fie fără cruţare faţă de cei găsiți vinovaţi de acte de spionaj, sabotaj, dezordine sau orice 
acte îndreptate contra armatei şi contra ţării. 


D.O. 
ŞEFUL DE STAT MAJOR 
GENERAL, ss. N. Pălăngeanu 
N. Pălăngeanu 
Şeful Secţiei II-a 
Colonel, ss. Ciocan 
I. Ciocan 
Comunicat: 
- M. U. imediat în subordine, 
- Inspectoratul Jand. Galaţi, Iaşi. 
- Leg. Jand: Brăila, Covurlui, Fălciu, Tutova, 
Vaslui, Tecuci, Putna. 
- Inspect. Pol. Galaţi, Iaşi. 
- Poliţia: Brăila, Galaţi, Huşi, Focşani, Bârlad 
Vaslui, Tecuci. 
- Bat. 5 Jand. 
- Comp. 54 Poliție 
- Serviciul Pretoral. 


AMR, fond 26-Armata a 4-a, dosar nr. 781, f. 21; Matatias Carp, Cartea Neagră. 


Suferințele evreilor din România 1940-1944 volumul III Transnistria, Bucureşti, 1947, 
documentul nr. 4, p. 46 (În continuare se va cita Matatias Carp, Cartea Neagră, volumul III) 

Documentul nr. 21 


ROMÂNIA 
Ministerul de Interne 
POLIȚIA ORAŞULUI ROMAN 


CĂTRE 
Armata 3-a Stat Major, Secţia I-a 


Avem onoare a vă înainta alăturata notă informativă, rugându-vă să binevoiţi 
a dispune. 


ŞEFUL POLIȚIEI 
D. Maxim! Şeful Biroului Siguranţei, 
ss. indescifrabil 


Notă informativă 
30 Iunie 1941 


Informez că toți evreii din localitate au primit instrucţiuni prin Comunitatea 
israelită să caute pe orice cale de a produce nemulțumiri în rândurile populației din 
interiorul ţării, căutând a-i convinge că Germania va pierde răsboiul, şi afară de aceasta 
să facă tot ce le vor sta în putință pentru a le veni în ajutor ruşilor cu ce vor putea 
fiecare, căci singura lor scăpare nu le-a mai rămas decât Uniunea Sovietică, şi că 
deaceia să se aibă în vedere acest lucru. 

Toate acestea se pun la cale în sinagogi, unde sub pretextul că se duc la 
rugăciune, pun la cale fel de fel de lucruri dăunătoare siguranței statului. 

Informaţiune verificată, din care s'a constatat că toți epitropii sinagogilor din 
localitate se duc în fiecare zi pe la comunitate, unde i-au contact cu conducătorii, apoi 
seara regulat între orele 18 şi 19 se duc la sinagogile respective, unde se află adunaţi 
aproape toţi evreii ce aparțin acelei sinagogi şi acolo sunt puşi la curent cu toate 
noutăţile primite dela centru. 

Mai informez că toți evreii birjari ar fi primit instrucțiuni, ca de câte ori 
transportă ofiţeri germani şi români sau ostaşi, să fie foarte atenți la ce se discută, în 
special chestiuni militare, ca apoi să aducă la cunoştinţă toate cele auzite celor dela care 
au primit acest ordin. 


AMR, fond 25-Armata a 3-a, dosar nr. 420, f. 176-177. 


1 Nu a putut fi identificat. 

Documentul nr. 22 


ARMATA IV-a 
Stat Major 
Secţia I-a 
Of. Poştal Militar Nr. 5 
SECRET 

Nr. 206.873 din 1 Iulie 1941 

ARMATA IV-a 
către 
CORPUL 3, 5,11 ARMATĂ 
Stat Major 


Urmare la Nr. 206.820 din 30 Iunie! relativ la strângerea evreilor pe timpul nopții 
şi reţinere de ostateci; 

Am onoare a face cunoscut că Domnul General Comandant al Armatei” ordonă 
să se execute cu stricteţe ordinul, mai ales în ceea ce priveşte ostatecii, care vor fi luaţi în 
număr suficient din toate straturile sociale în proporţie de 5 la 10 la sută — după situația 
locală (procent mai mic unde e o masă mai mare). 

Aceştia vor fi ţinuţi în strictă supraveghere şi la orice act de rebeliune din partea 
evreilor ostatecii vor fi împuşcaţi; va fi necesar să se facă o largă publicitate în acest sens. 


D. O. 
ŞEFUL DE STAT MAJOR 
GENERAL, 
N. Pălăngeanu 
Şeful Secţiei Il-a 
Colonel, 
I. Ciocan 


Comunicat: 
- M. U. imediat în subordine 


AMR, fond 26-Armata a 4-a, dosar nr. 781, f. 18. 


1 Vezi documentul nr. 15. 

2 Nicolae Ciupercă (1882-1950), militar de carieră român. Absolvent al Şcolii militare de ofițeri 
de infanterie şi cavalerie (1900-1902) şi al Şcolii Superioare de Război (1911-1913). Intră în 
armată cu gradul de sublocotenent (1902), participă la primul război mondial. Comandant al 
Armatei a 4-a (03.06.1940-09.09.1941). înlăturat de la comandă şi trecut în rezervă la 
13.10.1941 ca urmare a neînțelegerilor de ordin militar avute cu mareşalul Ion Antonescu. 
Membru al rezistenţei anticomuniste — în cadrul organizației „Graiul sângelui” (din 1945). Este 
arestat de autoritățile comuniste la 12.09.1948 şi închis la Jilava. Moare în detenție în 
penitenciarul Văcăreşti la 25.05.1950. General de brigadă (din 10.05.1930); general de divizie 
(din 16.10.1937); general de corp de armată (din 06.06.1940). 

Documentul nr. 23 


Nr. 1085/Cab. - COPIE 
3 Iulie 1941 
PREFECTURA JUDEŢULUI IAŞI 
— CABINETUL PREFECTULUI 
COMANDAMENTUL ARMATEI III-a Confidenţial — 


Avem onoare a vă raporta următoarele: 

1. - În ziua de 28 Iunie a. c., pretorul plășii Copou însoţit de şeful secţiei de 
jandarmi Copou şi ajutorul de primar al Com. Copou, s'a transportat în satul Cuza Vodă, 
spre a lua în primire pe locuitorii evacuaţi din comuna Sculeni Tg. (Basarabia). 

Pe islazul satului, în apropierea unor baterii din Reg. 41 Artilerie Grea, cari erau 
în acţiune, a găsit pe un domn căpitan de infanterie, numit Stihi', supraveghind pe un 
număr de 15 evrei cari săpau o groapă. Pe lângă aceşti evrei cari săpau groapa, mai erau şi 
alţii, bărbați, femei şi copii, cari stăteau culcaţi pe iarbă. 

Aceştia erau înconjurați de un număr de 10 ostaşi înarmaţi dintr'un regiment de 
infanterie română, iar mai la o parte, un grup de ostaşi din armata germană. 

Pretorul arătând căpitanului Stihi ordinul nostru de a lua în primire populaţia 
evacuată din Sculeni, acesta i-a răspuns că-i dă în primire populaţia creştină - care în acel 
moment se găsea în pădurea satului Cuza Vodă - însă nu-i poate preda populaţia 
evreească, deoarece parte a fost executată iar restul de circa 40 persoane îşi săpau groapa. 

Stăruind pe lângă căpitanul Stihi să-i predea pe evreii aflaţi în viaţă, i-a răspuns 
că toți aceşti evrei sunt condamnați la moarte şi Comandamentul Armatei germane a 
hotărât imediata lor executare, pentru faptul de a fi comis acte de sabotaj, tăind legăturile 
telefonice ale armatei de operaţiuni Româno-Germană care trecuse râul Prut cu armata 
rămasă în Moldova, din care cauză operațiunile militare au avut de suferit. 

Totodată i-a mai spus că dacă nu-i execută d-sa pe evreii aflați acolo, îi vor 
executa ostaşii germani, special trimişi la faţa locului. 

Tot în acel loc, pretorul afirmă că ar fi observat - în două locuri — pământ 
proaspăt săpat, în care crede că ar fi fost îngropaţi şi alți evrei. A ajuns la această 
concluzie, întrucât nu i-a spus numărul evreilor evacuaţi din Sculeni Tg. 

În urma explicaţiunilor ce i s'au dat, pretorul a plecat - fără a i se fi predat în 
primire evreii evacuaţi — spre pădurea Cuza Vodă, de unde a luat în primire populaţia 
creştină evacuată din Com. Sculeni Tg. 

2. — În ziua de 29 Iunie a. c., au fost executaţi prin împuşcare, în pădurea din 
satul Cârlig din Com. Copou, un număr de 6 evrei dintre care 4 bărbaţi şi 2 femei. 

Cercetându-se împrejurările în care s'au petrecut acestea, s'a stabilit că în ziua de 
29 Iunie a. c., pe la orele 11 au trecut prin Com. Copou cei 6 evrei, escortaţi de 3 soldați 
români şi un ostaş din armata germană. 

Grupul de evrei a fost dus în pădurea din satul Cârlig şi executaţi prin împuşcare, la 
orele 12, în asistența unui mare număr de ostaşi din Reg. 41 Art., ce era cantonat în apropiere. 
Populaţia din Copou şi satele Munteni şi Cârlig a privit de la distanță aceste executări. 


1 Ioan V. Stihi (1907-1941), militar de carieră român. Absolvent al Şcolii militare de ofiţeri de 
artilerie (1928-1930). Intră în armată cu gradul de sublocotenent (1930). În 1941 activa ca 
ofițer de informaţii în cadrul Regimentului 6 Vânători. Mort pe frontul de est în septembrie 
1941. Locotenent (din 16.10.1935); căpitan (din 10.05.1941). 


146 


Documente 


Locuitorul Clim Neculai! din satul Cârlig declară că, fiind chemat de ostaşi, a fost pus 
să desbrace morţii. Sub hainele celor executaţi s'au găsit bani, în monede de câte 500 lei. Când 
ostaşii au văzut banii, s'au repezit la numitul locuitor, i-au luat banii şi i-au împărțit între ei. 

Se crede că ar fi fost circa 50.000 lei. 

Actele evreilor executaţi au fost arse, iar hainele lor au fost date de către soldați 
locuitorilor Nicolae Clim, Anton Timofte? şi alţii. 

Cadavrele evreilor executați au rămas goale pe locul de execuţie până în ziua de 
30 Iunie, când au fost îngropate de o echipă de pionieri. 

Numele evreilor, precum şi motivul pentru care au fost executaţi nu s'a putut afla. 

Regimentul 41 Artilerie, din care făceau parte soldaţii care au asistat la executare şi care 
au luat banii găsiți asupra evreilor, a plecat din satul Cârlig în dimineaţa zilei de 30 Iunie a. c. 

3. — O unitate germană, compusă din circa 150 oameni a intrat în conacul moşiei 
proprietarului Dobreanu” din comuna Corneşti, acest judeţ unde, fără avizul proprietarului 
şi fără nici o formă legală, au încărcat circa 2200 kg. porumb, circa 500 kg. ovăz, pe care 
le-au luat împreună cu 68 saci goi. 

Cazul a fost adus la cunoştinţa Comenduirii Pieţii germane, pentru a pune în 
vedere acelor trupe să ramburseze costul cerealelor şi obiectelor luate. 


PREFECTUL JUDEȚULUI IAȘI 
Colonel (ss) D. Captaru“ 
p. conformitate 
Şeful Biroului 2 
Maior ss. Mangesiuss 
Mangesius 


AMR, fond 2277-Divizia 14 Infanterie, dosar nr. 1085, f. 666-667. 


1 Nu a putut fi identificat. 

2 Nu au putut fi identificați. 

3 Nu a putut fi identificat. 

4 Dumitru Captaru (1894-1964), militar de carieră român. Absolvent al Şcolii militare de ofiţeri de 
infanterie (1913-1915). Intră în armată cu gradul de sublocotenent (1915), participă la primul război 
mondial. După înăbuşirea rebeliunii legionare este numit prefect al județului Iaşi (30.01.1941), 
funcţie pe care o va deține până la 29.09.1941, fiind implicat în evenimentele din 28-30.06.1941. 
Comandant al Regimentului 22 Infanterie (01.10.1941-20.11.1942), prizonier de război în URSS 
(20.11.1942-06.06.1946). După reîntoarcerea în ţară, colonelul Captaru intră în atenția autorităților 
comuniste, fiind verificat succesiv de comisia de anchetă a Tribunalului Poporului şi de către Înalta 
Curte de Justiţie şi Casaţie Militară, ambele instanțe găsindu-l nevinovat pentru activitatea 
desfăşurată în calitate de prefect al judeţului Iaşi. În consecință, în conformitate cu adresa 6704 din 
26.11.1946 a Parchetului General adresată secretariatului Ministerului de Război, cazul său a fost 
clasat. În mai 1948 este arestat, judecat şi condamnat prin sentința nr. 2628 din 26.06.1948 la muncă 
silnică pe viață, 100 milioane lei amendă şi degradarea civică pe timp de 10 ani. Este eliberat din 
închisoare în 1960 şi i se fixează domiciliu obligatoriu în Bărăgan, unde va rămâne până în 1963. 
Moare în 1964, în urma suferințelor îndurate în perioada detenției. Maior (din 01.07.1927); 
locotenent-colonel (din 10.05.1934); colonel (din 27.02.1939). 

5 Ervin Mangesius (1898-?), militar de carieră român de naţionalitate germană. Participă la 
primul război mondial, fiind preluat de armata română din armata austro-ungară cu gradul de 
sublocotenent la 01.08.1917. Şeful Biroului 2 în cadrul comandamentului Armatei a 3-a (1941- 
1944). Căpitan (din 28.09.1926); maior (din 31.10.1936); locotenent-colonel (din 18.07.1942). 

Documentul nr. 24 


COMANDAMENTUL ARMATEI 3-a 

Stat Major 

Secţia I-a 

Bir. | 

Oficiul Poştal Militar 

Nr. 30 

URGENT 
Nr. 1876/A 

din 4 Iulie 1941! 
COMANDAMENTUL ARMATEI 3-a 
Stat Major 
către 

Divizia 14-a 


Cu onoare se trimite alăturat ordinul Nr. 255 din 4 lulie 1941 al domnului 
General Antonescu, Conducătorul Statului, pentru imediată executare. 
Acest ordin s'a comunicat la C.A., Divizii şi Brigăzi Mixte. 


D. O. 
ŞEFUL DE STAT MAJOR 
General, ss. Zaharescu? 
Gh. Zaharescu 
COPIE depe ordinul Nr. 255 din 4 Iulie 1941: 


Dezordinile întâmplate acum câteva zile la Iaşi au pus armata şi autoritățile într’o 
lumină cu totul nefavorabilă. 

Cu ocazia evacuării Basarabiei a fost pentru armată o adevărată ruşine că s'a 
lăsat insultată şi atacată de evrei şi comunişti fără a reacționa. Ruşinea este însă şi mai 
mare când soldaţi izolați din proprie iniţiativă şi de multe ori numai în scopul de a jefui 
sau maltrata, atacă populaţia evreiască şi omoară la întâmplare astfel cum a fost cazul la Iaşi. 

Neamul evreiesc a supt, a sărăcit, a speculat şi a oprit desvoltarea neamului 
românesc timp de câteva secole. 

Nevoia de a ne scăpa de această plagă a românismului este de nediscutat, dar 
numai guvernul are dreptul de a lua măsurile necesare. 


1 Documentul a fost înregistrat de Divizia 14 Infanterie cu Nr. 24.214 din 09.07.1941. 

2 Gheorghe Zaharescu (1889-?), militar de carieră român. Absolvent al Şcolii militare de ofiţeri 
de artilerie, geniu şi marină (1908-1910) şi al Şcolii Superioare de Război (1919-1921). Intră în 
armată cu gradul de sublocotenent (1910), participă la primul război mondial. Şef de Stat Major 
al Armatei a 3-a (22.06-08.11.1941); comandant al Diviziei 13 Infanterie (08.11.1941- 
01.04.1942); director al Direcţiei Superioare Geniu şi comandant al trupelor de Geniu 
(01.04.1942-09.08.1946); trecut în cadrul disponibil la 09.08.1946 şi în rezervă un an mai 
târziu. Colonel (din 01.07.1927); general de brigadă (din 01.01.1934); general de divizie (din 
25.10.1942). 

Aceste măsuri se află în curs de aplicare şi ele vor fi continuate după normele ce 
voi hotărâ. 

Nu este însă admisibil ca fiecare cetățean sau fiecare soldat să-şi asume rolul de a 
soluţiona problema evreiască prin jafuri şi masacre. 

Prin asemenea procedee arătăm lumii că suntem un popor nedisciplinat şi neci- 
vilizat şi punem autoritatea şi prestigiul Statului Român într'o lumină cu totul neplăcută. 

Opresc dar cu desăvârşire orice acțiune pornită din inițiativa individuală şi fac 
răspunzătoare autoritățile militare şi civile de executarea întocmai a acestui ordin. 

Crime de asemenea natură constituiesc o pată ruşinoasă pentru neamul întreg şi 
ele sunt plătite mai târziu de către alte generaţii decât aceia care le-a comis. 

Cei ce se vor abate ori s'au abătut dela ordinul de mai sus vor fi daţi în judecată 
şi li se vor aplica sancţiunile cele mai severe prevăzute de lege. 


GENERAL (ss) I. ANTONESCU 
p. Conformitate 
ŞEFUL SECŢIEI 1-a 
Colonel, ss. Botezatu! 
V.C. Botezatu 


*) Adnotări: 
„Dosar Ordine Speciale”; 
„Biroul 2 Comunicat la unități”. 


AMR, fond 2277-Divizia 14 Infanterie, dosar nr. 1072, f. 92. 


1 Vasile C. Botezatu (1894-1972), militar de carieră român. Absolvent al Şcolii militare de ofițeri 
de rezervă de cavalerie (1915-1916) şi al Şcolii Superioare de Război (1926-1928). Intră în 
armată cu gradul de sublocotenent (1916), participă la primul război mondial. Şeful Secţiei I 
Organizare-Mobilizare în comandamentul Armatei a 3-a (10.05.1941-01.05.1942);, comandant 
al Regimentului 6 Călăraşi (01.05-07.08.1942, 04.04-10.05.1943); comandant al Grupului 55 
Cercetare (07.08-05.12.1942); locţiitor al comandantului Diviziei 5 Infanterie (05.12.1942- 
28.01.1943); comandant de detaşament în Gruparea „General Sinaia” (29.01-04.04.1943); 
comandant al Regimentului 3 Călăraşi (10.05.1943-21.04.1944), şef de Stat Major al 
Comandamentului General al Etapelor (21.04-25.10.1944); comandant secund al Diviziei 1 
Cavalerie (25.10-27.11.1944); comandant al Diviziei 9 Cavalerie (27.11.1944-24.05.1945); şef 
al Serviciului de Capturi al armatei (24.05.1945-09.08.1946); trecut în cadrul disponibil la 
09.08.1946 şi în rezervă un an mai târziu. Maior (din 08.06.1931); locotenent-colonel (din 
01.10.1937); colonel (din 10.05.1941). 

Documentul nr. 25 


ARMATA IV-a 

STAT MAJOR 

SECŢIA II-a 

Oficiul Poştal Militar Nr. 5 

Nr. 207.042 din 5 Iulie 1941 
ARMATA IV-a 
către 
vezi nota jos 


Cu onoare se transmite în copie, ordinul Nr. 817/1941 al Marelui Cartier 
General, rugându-vă să binevoiţi a lua urgent măsuri de executare. 
Măsurile luate de Dvs, vor fi raportate şi la Dacia! 2 Secţia Il-a. 


D. O. 
/ŞEFUL DE STAT MAJOR 
COLONEL, 
D. Tudosie? 


COPIE: 


Ministerul Afacerilor Interne a dispus ca toți evreii din satele şi târgurile din 
Moldova să fie evacuaţi în capitalele de judeţ. Evreii suspecți vor fi evacuați şi din 
capitalele de judeţ. 

Pentru aceştia Comandamentele militare vor lua legătura cu prefectul de judeţ 
respectiv, raportând la Vornic? şi Ialomiţa” numărul lor, pentru ca Ministerul Afacerilor 
Interne să hotărască unde vor fi dirijaţi. 


1 Indicativul codificat al Armatei a 4-a. 

2 Dumitru Tudosie (1889-?), militar de carieră român. Absolvent al Şcolii militare de ofiţeri de 
infanterie (1909-1911) şi al Şcolii Superioare de Război (1921-1923). Intră în armată cu gradul 
de sublocotenent (1911), participă la primul război mondial. Subşef de Stat Major al Armatei a 
4-a (01.02-31.10.1941), comandant militar al municipiului Chişinău (19.07-31.08.1941); 
comandant de sector în Corpul Grănicerilor (01.11.1941-10.02.1942); comandant al infanteriei 
Diviziei 5 Infanterie (10.02-01.07.1942); comandant al Diviziei 2 Infanterie (01.07.1942- 
16.10.1944); comandant al Etapelor nr. 2 (17.10.1944-20.05.1945); trecut în rezervă la 
25.05.1945. Acuzat de săvărşirea a „două execuţii de evrei la 1.VIII 1941 şi 2.1X.1941” a fost 
arestat la 26.05.1945, fiind achitat de Tribunalul Poporului de învinuirile aduse la 15.05.1946. 
Rearestat la 11.08.1948, este acuzat de crime de război şi condamnat anul următor la 20 ani 
muncă silnică şi 10 ani degradare civică. A trecut prin închisorile din Văcăreşti, Jilava, Aiud, 
Craiova, Poarta Albă şi Târgu Ocna, fiind eliberat la 18.10.1955 şi reabilitat în 1966. 
Locotenent-colonel (din 10.05.1929); colonel (din 16.10.1935); general de brigadă (din 
24.01.1942). 

3 Indicativul codificat al Marelui Cartier General, Eşalonul II. 

4 Indicativul codificat al Marelui Cartier General, Postul de Comandă Înaintat. 

SUBŞEFUL MARELUI CARTIER GENERAL 
GENERAL /ss/ N. Tătăranu' 
p. Conformitate 
/Şeful Secţiei II-a 
Maior, 
V. Apostolescu 
COMUNICAT: 
Corpurile 3, 5 şi 11 Armată 
Serv. Pretoral Arm. IV-a şi 
Batal. 5 Jandarmi 


*) Adnotare: 
„Dosar 29”. 


AMR, fond 26-Armata a 4-a, dosar nr. 781, f. 34. 


Documentul nr. 26 


No 1203 
GALAȚI, 1941 Luna Iulie Ziua 6° 
Regimentul 3 Jandarmi „Dunărea de Jos” 
Biroul 1 Poliţie 
către 
COMANDAMENTUL M.U. OFICIUL POȘTAL 

Militar No. 5. 
SECRET 
REGISTRATURA SPECIALĂ 


La Ordinul Dvs. No. 206.820 din 30 Iunie 19415, referitor la actele de spionaj, 
sabotaj şi propaganda subversivă în spatele frontului; 

Am onoare a raporta următoarele; 

1/. Toţi evreii de pe teritoriul rural au fost strânşi, astfel că azi nu mai este nici unul. 

2/. În Galaţi s'a internat un număr de 3000 evrei cari stau sub strictă pază. 


1 Nicolae Tătăranu (1890-1953), militar de carieră român. Absolvent al Şcolii militare de ofiţeri 
de infanterie (1908-1910) şi al Şcolii Superioare de Război din Paris (1921-1923). Intră în 
armată cu gradul de sublocotenent (1910), participă la primul război mondial. Subşef al 
Marelui Stat Major (22.06-09.09.1941); şef de Stat Major al Armatei a 4-a (09.09-30.10.1941); 
subşef al Marelui Stat Major (01.11.1941-20.07.1942); comandant al Diviziei 20 Infanterie 
(20.07.1942-14.01.1943); la dispoziţia Ministerului de Război (14.01-01.10.1943, 28.09.1944- 
23.03.1945), comandant al Corpului de Munte, partea sedentară (01.10.1943-23.08.1944); 
comandant al Corpului 6 Armată (23.08-28.09.1944); trecut în rezervă la 28.03.1945. Colonel 
(din 15.04.1933); general de brigadă (din 27.02.1939); general de divizie (din 18.07.1942). 

2 Documentul a fost înregistrat de Armata a 4-a, Secţia II-a, cu Nr. 207.556 din 12.07.1941. 

3 Vezi documentul nr. 15. 

3/. S'au luat un număr de 30 ostatici dintre persoanele marcante şi cu răspundere 
dintre evrei, cari se prezintă zilnic dimineaţa şi semnează la Inspectorat în registrul de 
evidență special înfiinţat din care se vede că nu părăsesc localitatea. 


INSPECTOR JANDARMI GALAŢI 
COLONEL, C. Sârbulescu! 
ss. C. Sârbulescu 
Şeful Bir. Poliţiei 
Căpitan D. Burcel” 


*) Adnotări: 

„Dosar 29”; 

„9 IULIE 1941 Secţia 2. ss. indescifrabil”; 

„Biroul 2”; 

„10 Iulie. Dar ăştia de ce nu stau închişi ? Colonel ss. Ciocan”. 


AMR, fond 26-Armata a 4-a, dosar nr. 781, f. 64. 


Documentul nr. 27 


NOTĂ TELEFONICĂ 
8 Iulie 1941 


1/ Poliţia Huşi a evacuat 412 evrei între 15 şi 50 ani în Comuna Bogdana, Jud. 
Tutova, potrivit ordinelor lui Dragoş. 

Azi 163 evrei între 18 şi 60 ani se găsesc ținuți sub pază într’o şcoală. 

15 evrei sunt luaţi ostateci şi sunt ținuți separat. 

Deci a executat în totul ordinele în privinţa internării evreilor”. 


1 Constantin N. Sârbulescu (1891-?), militar de carieră român. Absolvent al Şcolii militare de 
ofiţeri de infanterie (1912-1914). Intră în armată cu gradul de sublocotenent (1914), participă la 
primul război mondial. Transferat definitiv la Jandarmerie la 01.01.1924. Comandant al 
Inspectoratului de Jandarmi Galaţi (1941-1943). Maior (din 01.04.1926); locotenent-colonel 
(din 10.05.1934); colonel (din 27.02.1939). 

2 Dumitru Burcel (1895-?), militar de carieră român. Absolvent al Şcolii militare de ofiţeri de 
infanterie (1916-1917). Intră în armată cu gradul de sublocotenent (1917), participă la primul 
război mondial. Transferat definitiv la Jandarmerie la 01.01.1924. Şef al Biroului Poliţiei în 
cadrul Inspectoratului de Jandarmi Galaţi (1941-08.05.1942); pretor al Diviziei 8 Cavalerie 
(08.05.1942-14.04.1943); comandant al Legiunii de Jandarmi lampol (1944); ofițer în 
Inspectoratul de Jandarmi Galaţi (1944-1945); trecut în rezervă la 18.11.1949. Arestat 
preventiv de autoritățile comuniste la 01.06.1955, sub învinuirea de „activitate intensă contra 
clasei muncitoare”, fiind eliberat la 09.04.1956. Rearestat la 22.09.1958 pentru 72 de luni, a 
trecut prin închisorile Văcăreşti, Culmea, Periprava, fiind eliberat la 06.05.1964. Sublocotenent 
(din 01.08.1917); locotenent (din 01.01.1919); căpitan (din 28.09.1926). 

3 Indicativul codificat al Corpului 3 Armată. 

4 Printr-o notă telefonică expediată anterior Poliţia Huşi raportase Daciei 2 că: 

2/ Luând din nou legătura cu Curtea Marţială Fălciu mi s'a comunicat că sentința 
în privinţa Sublt. Angelescu! se va da mâine de dimineață neputând să o dea în seara 
aceasta după cum spusese mai înainte. 

Acesta (punctul 2) raportez telefonic la Ialomiţa”. 


/ss/ Maior Apostolescu 
ora 20,45 


*) Adnotare: 
„8 Iulie. Se prezintă spre ştiinţă Domnului General Şef de Stat Major. Colonel ss. Ciocan”. 


AMR, fond 26-Armata a 4-a, dosar nr. 781, f. 59. 


Documentul nr. 28 


Secret 
NOTA 
Nr. 295 din 9 Iulie 1941 


Parchetul Curţii Marţiale a Comandamentului II Teritorial, raportează următoarele: 

Garnizoana Călăraşi prin raportul Nr. 375 din 7 Iulie 19415 comunică 
Parchetului Militar al Curţii Marţiale că în conformitate cu ordinul Ministerului de 
Interne şi al Inspectoratului de Jandarmi Iaşi, sublocotenentul de rezervă Trandaf 
Aurel“, cu un subofițer şi 30 de jandarmi au luat în primire în 35 vagoane, 2350 de 
evrei, pentru transportul lor în lagărul de concentrare din Garnizoana Călăraşi. 

Transportul acestor evrei a sosit în Călăraşi în ziua de 6 iulie 1941 ora 15. 

În timpul transportului de la 30 Iunie 1941 la 6 Iulie, au murit pe drum: 


„[...] La Bogdana Jud. Tutova au fost evacuaţi între 15-50 ani, 383 evrei şi suspecți. 

Din acest număr 38 au rămas la Bârlad şi restul de 345 au fost înaintați Leg. Jand. Tutova la 
Tg. Jiu. 

Ulterior au mai fost evacuaţi în localul unei şcoli din oraşul Huşi, între 15-60 ani 157 evrei şi 
15 cetăţeni care se află la Garnizoană, iar 15 separat. [...]”. AMR, fond 26-Armata a 4-a, dosar 
nr. 781, f. 44. 

Nu a putut fi identificat. 

Indicativul codificat al Marelui Cartier General, Postul de Comandă Înaintat. 

Nu a fost identificat printre documentele cercetate. 

Eroare. Se referă la Aurel Triandaf (1900-?), magistrat şi militar în rezervă român. Licenţiat şi 
doctor în Drept, consilier la Curtea de Apel Iaşi. Concentrat la începutul războiului cu gradul de 
sublocotenent de rezervă în cadrul Regimentului 13 Infanterie. A fost însărcinat cu escortarea 
trenului ce a transportat la Călăraşi evreii îmbarcaţi în laşi în urma pogromului. Arestat de 
autorităţile comuniste la 06.02.1948, este acuzat de crime de război şi condamnat la 26.06.1948 
la muncă silnică pe viață, 100 de milioane lei amendă şi 10 ani degradare civică. Ulterior 
pedeapsa 1-a fost redusă la 12 ani şi 6 luni, fiind eliberat la 22.10.1956. A trecut prin închisorile 
din Aiud şi Făgăraş. Sublocotenent de rezervă (din 01.10.1923). 


PywWPNR = 

- 10 la Mărăşeşti, 327 la Mircești, 654 la Tg. Frumos, 53 la Roman, 300 la 
Săbăoani, 40 la Inoteşti, adică total morţi pe drum 1384. 

În Călăraşi au sosit morţi în vagoane 25 care au fost îngropaţi în cimitirul 
evreiesc local. 

Total general morți 1409. 

Evreii debarcaţi au fost duşi în cazarma Reg. 23 Infanterie - remiză - pontonieri: 

La 7 Iulie au mai murit 5, iar circa 69 sunt în stare muribundă: 

Medicul Garnizoanei Călăraşi a constatat că moartea se datoreşte mizeriei 
fiziologice. 

Cercetările asupra morţii acestor evrei sunt în curs. 


DIRECTORUL JUSTIŢIEI MILITARE 
COLONEL MAGISTRAT 
ss. Aramă G. loan! 


*) Adnotare: 
„9.7.1941 Mi se va prezenta rezultatul cercetărilor. General ss. Iacobici”. 


AMR, fond 5465-Direcţia Justiţiei Militare, dosar nr. 2184, f. 1. 


1 loan G. Aramă (1890-?), militar de carieră şi magistrat român. Intră în armată cu gradul de 
sublocotenent (1913), participă la primul război mondial. Şeful Direcţiei Justiţiei Militare din 
Ministerul de Război (20.05.1937-10.12.1941). Prin Decizia Ministerială Nr. 3000 din 
20.12.1941 Inspectoratul General al Justiţiei Militare şi-a schimbat denumirea în Direcţia 
Justiţiei Militare, iar Direcţia Justiţiei Militare a devenit Secţia Justiţiei din Direcţia Justiţiei 
Militare. În consecință, în urma acestei reorganizări generalul Aramă a deținut următoarele 
funcții: director al Secției Justiţiei din cadrul Direcţiei Justiţiei Militare (20.12.1941- 
28.08.1943); director al Direcţiei Justiţiei Militare (28.08.1943-20.03.1945); la dispoziția 
Ministerului de Război (20-24.04.1945); trecut în rezervă la 24.03.1945. După război a intrat în 
vizorul autorităților comuniste, împotriva sa fiind formulate mai multe capete de acuzare: 1) a 
reprezentat prin activitatea sa unul din „principalele instrumente ale teroarei exercitate de 
generalul Antonescu”; 2) a împiedicat „prin tergiversări nesfârşite pedepsirea magistraților 
ucigași”; 3) a ordonat „judecări de procese fără audiere de martori sub jurământ”; 4) a ordonat 
„internarea în lagăr a celor achitaţi”. Achitat iniţial în august 1946, a fost arestat în 30.06.1950 
şi condamnat la 29.05.1951 — pe baza aceloraşi acuzații — la 7 ani temniță grea. A trecut prin 
închisorile din Jilava şi Gherla, fiind eliberat la 05.10.1955. Locotenent-colonel magistrat (din 
01.04.1932); colonel magistrat (din 31.03.1938); general de brigadă magistrat (din 20.03.1943). 

2 Iosif Iacobici (1884-1952), militar de carieră român. Absolvent al Şcolii Superioare de Război 
din Viena (1908-1910). Intră în armata austro-ungară cu gradul de sublocotenent (1903), 
participă la primul război mondial. Este integrat în armata română în 01.09.1917 cu gradul şi 
vechimea de locotenent-colonel. Ministru al Apărării Naţionale (27.01-22.09.1941); comandant 
al Armatei a 4-a (09.09-08.11.1941); şef al Marelui Stat Major (22.09.1941-17.01.1942). În 
ianuarie 1942 a intrat în conflict cu mareşalul Ion Antonescu în ceea ce priveşte numărul 
marilor unităţi ce urmau să fie trimise pe frontul de est, fiind nevoit să-şi dea demisia din 
fruntea Marelui Stat Major. A fost trecut în rezervă la 15.07.1942. Arestat la 12.08.1948 şi 
condamnat de autoritățile comuniste în 19.01.1949 la 8 ani temniţă grea. Moare în penitenciarul 
din Aiud. General de brigadă (din 10.05.1931); general de divizie (din 25.12.1937); general de 
corp de armată (08.06.1940). 

Documentul nr. 29 


DIVIZIA 1 BLINDATĂ P.C. Crişcăuţi 
Statul major. 11.VIL.1941 
Biroul 2. ora 20 

Nr. 10.132! 


RAPORT CONTRAINFORMATIV Nr. 2. 
către 
Armata III Secţia 2-a 


I. Activitatea inamicului: 

Populaţia evreiască înarmată, primeşte cu focuri de armă trupele noastre, la 
intrarea acestora în localități. 

În seara de 10 Iulie a.c. vârful avangărzii unei coloane române, la intrarea în 
BĂDICENI (17 km. Nord Vest Soroca) a avut un soldat mort. 

Aceste bande sovietico-jidoveşti după ce atacă, se ascund prin pădurile de pe 
malul Nistrului şi caută apoi trecerea peste râu. 


COMANDANTUL DIVIZIEI 1 BLINDATE 
GENERAL, 
Sion loan? 
ŞEFUL DE STAT MAJOR, 
Lt. Col., 
Cristea Nicolae? 


AMR, fond 25-Armata a 3-a, dosar nr. 409, f. 138. 


1 Documentul a fost înregistrat de Armata a 3-a, Secţia II-a, cu Nr. 21.716 din 25.07.1941. 

2 Alecu Ioan Sion (1890-1942), militar de carieră român. Absolvent al Şcolii militare de ofiţeri de 
artilerie şi geniu (1909-1911) şi al Şcolii Superioare de Război (1921-1923). Intră în armată cu 
gradul de sublocotenent (1911), participă la primul război mondial. Comandant al Diviziei 1 
Blindate (22.06-20.08.1941, 10.10.1941-10.01.1942); comandant secund al Diviziei 1 Blindate 
(10.01-01.08.1942); comandant al Diviziei 15 Infanterie (20.08-24.1 1.1942). Căzut la datorie în 
bătălia de la Cotul Donului (24.11.1942). Colonel (din 16.10.1935); general de brigadă (din 
10.05.1941); general de divizie post-mortem (din 30.11.1942). 

3 Nicolae Cristea (1899-1957), militar de carieră român. Absolvent al Şcolii militare de ofiţeri de 
infanterie (1915-1917). Intră în armată cu gradul de sublocotenent (1917), participă la primul 
război mondial. Şef de Stat Major al Brigăzii 1 Motomecanizată — ulterior Divizia 1 Blindată — 
(01.11.1940-20.07.1942); şeful Secţiei Pregătire de Război din cadrul Direcţiei Superioare 
Sanitare a Ministerului de Război (20.07.1942-30.11.1943);, subşef de Stat Major al 
Comandamentului Trupelor  Motomecanizate  (30.11.1943-30.03.1944); comandant al 
Regimentului 1 Care de Luptă (30.03-15.08.1944); comandant al Regimentului 2 Care de Luptă 
(15.08-15.11.1944); prefect al Poliției Capitalei (01.09-03.11.1944); al doilea subşef de Stat 
Major al Armatei a 1-a (09.04-01.08.1945); şeful Secţiei a II-a Informaţii din Marele Stat 
Major (25.07.1945-16.04.1946); la dispoziția Marelui Stat Major din 16.04.1946; trecut în 
cadrul disponibil la 09.08.1946 şi în rezervă un an mai târziu. Se pare că a fost răpit şi omorât 
de sovietici în 1957. Maior (din 16.10.1935); locotenent-colonel (din 08.06.1940); colonel (din 
23.03.1944 cu vechimea din 31.10.1943). 

Documentul nr. 30 


Nr. 954 din 11 Iulie 1941.! 
BIROUL 2 A. DRAGOŞ? 
către 
DACIA? 1 
Secţia 2-a 


SECRET 


Pentru executarea ordinului Dvs. telefonic, primit în ziua de 8.VII.1941: 

Am onoare a înainta, alăturatul Plan - întocmit de acest Centru — pentru 
înlăturarea elementului iudaic de pe teritoriul basarabean, prin organizarea şi acţionarea de 
echipe, cari devansează trupele române. 

La plan se anexează şi una schiţă, scara 1/750.000, cu regiunea şi itinerariile 
urmate de aceste echipe“. 

Din ziua de 9 Iulie crt. s'a şi trecut la executare. 

Misiunea acestor echipe este de a creia în sate o atmosferă defavorabilă 
elementelor iudaice, în aşa fel, încât populaţia singură să caute a le înlătura prin mijloacele 
ce vor găsi mai indicate şi adaptabile împrejurărilor. La sosirea trupelor române, atmosfera 
trebue deja să fie creiată şi chiar trecut la fapte. 


ŞEFUL BIROULUI 
Lt. Colonel 
ss. Al. Ionescu 
Al. Ionescu’ 
*) Adnotări: 


„Biroul 1 12 Iulie. Se prezintă spre ştiinţă Domnului General. Voi da relații verbal când 
prezint schiţa. Colonel ss. Ciocan”; 
„Biroul 1 13 Iulie. Citit Domnului General Şef de Stat Major. Colonel ss. Ciocan“. 


1 Documentul a fost înregistrat de Armata a 4-a, Secţia II-a, cu Nr. 20.997 din 13.07.1941. 

2 Indicativul codificat al Corpului 3 Armată. 

3 Indicativul codificat al Armatei a 4-a. 

4 Nu se publică. AMR, fond 26-Armata a 4-a, dosar nr. 781, f. 97. 

5 Alexandru Ionescu — Alion — (1899-1971), militar de carieră român. Absolvent al Şcolii militare 
de ofițeri de infanterie (1916-1917). Intră în armată cu gradul de sublocotenent în rezervă 
(1917), fiind transferat în cadrele active ale armatei la 01.07.1918 (cu vechimea din 
01.07.1917); participă la primul război mondial. Şeful Centrului de Informaţii „B” al Secției a 
Il-a din Marele Stat Major, ataşat Armatei a 4-a-cunoscut şi sub denumirea de „Biroul 
locotenent-colonel-colonel Alion” (22.06.1941-23.08.1944);, comandant al Regimentului 26 
Infanterie  (16.12.1944-01.04.1945); comandant al Regimentului 7 Grăniceri (01.04- 
12.05.1945); comandant al Cercului de Recrutare Trei Scaune (12.05.1945-09.08.1946); trecut 
în cadrul disponibil la 09.08.1946 şi în rezervă un an mai tâziu. Arestat de autoritățile 
comuniste la 09.03.1950, a fost acuzat de crime de război şi „maltratarea prizonierilor 
sovietici”, fiind condamnat în 1953 la 15 ani muncă silnică iar în 1957 la 8 ani temniţă grea. A 
fost eliberat la 06.03.1958. A trecut prin închisorile Jilava, Piteşti, Lugoj şi Făgăraş. Maior (din 
31.10.1936); locotenent-colonel (din 31.10.1940); colonel (din 22.06.1942). 

CENTRUL B. 
SECRET 
PLANUL 
pentru 
Înlăturarea elementului iudaic de pe teritoriul basarabean, 
aflat încă sub stăpânirea sovietică, prin organizarea de echipe, 
cari vor devansa trupele române. 


A. CONSIDER AȚIUNI GENERALE. 


Acţiunea va fi condusă de Centrul B., atât direct, cât şi prin organele sale în 
subordine. 

Elementele ce vor fi acționate, se vor recruta din populaţia basarabeană eliberată 
de sub stăpânirea sovietică, cu sentimente verificate. 

Întrebuinţarea lor prezintă următoarele avantagii: 

a. Sunt aclimatizate cu regimul sovietic şi cunosc modul de comportare sub acest 
regim. 

b. Posedă actele sovietice necesare. 

c. Vor putea justifica refugiul lor pe teritoriul ocupat de trupele sovietice, prin 
persecuțiile din partea trupelor române. 

d. Familiile lor rămase pe teritoriul ocupat de trupele române, constituie o 
garanţie în plus că aceştia vor „îndeplini misiunea primită. 


B. Localitățile de unde vor fi recrutate echipele, 
direcțiunile în care vor fi dirijate şi organele cari le vor acţiona. 
1. CENTRUL B. 


a. Comuna Nemteni pentru itinerariul: 

Nemţeni-Nisporeni-Vărzăreşti- Vorniceni-Bucovăţ-Străşeni-Chişinău. 

b. Comuna Leuşeni pentru itinerariul: 
Leuşeni-Bujorul-Lăpuşna-Hănceşti-Chişinău. 

c. Comuna Răzeşi pentru itinerariul: 

Răzeşi-Mingir-Cărpineni-Sărata Galbenă-Gura Galbenă-Cimişlia-Schinoasa. 


2. SUBCENTRUL 4 HUŞI. 


a. Comuna Leuşeni pentru itinerariul: 

Leuşeni-Cărpineni-Mirişeni-Fărlădani-Rezeni-Băcici-Chişinău. 

b. Comuna Tochila: Răducăneni-Sărăcica-Grădiştea-Sahaidac-Cărbuna-Cainari- 
Caşcalia-Fărlădani-Tighina. 


3. SUBCENTRUL 6 FĂLCIU. 


a. Comuna Leova pentru itinerariul: 

Leova-Cazangic-Cenac-Cimişlia-Sunduc-Taraclia-Sălcuţa-Zaim-Căuşani- 
Tighina. 

b. Comuna Leova pentru itinerariul: 

Leova-Filipeni-Dezghinje-Cecur-Menjir-Sadaclia-Schinoasa-Ceara-Murza- 
Sturdzeni-Manzîr-Berzoaia-Popovca-Talmaz. 

c. Comuna Cania pentru itinerariul: 

Cania-Tigheci-Vişineşti-Comrat-Ciocmeidan-Abaclia-Româneşti-Leipzig- 
Tarutino-Arciz-Cetatea Albă. 

d. Cahul-Pelinei-Vulcăneşti-Bolgrad-Ismail. 


C. Procedeul de recrutare şi organizarea echipelor: 


a. Se vor acţiona rezidenții acestui Centru, cărora li se va cere ultimul efort 
pentru ca, pe lângă misiunea informativă, să difuzeze — prin rude, cunoscuţi şi elementele 
anticomuniste — ideia apărărei colective contra pericolului iudaic. 

b. Se va face apel la sentimentele româneşti ale elementelor rămase ostile regi- 
mului comunist şi cari au suferit prigoana din partea autorităţilor sovietice. 

c. Echipele vor fi constituite din 2-4 oameni, sub conducerea unui şef, care va 
primi misiunea şi sumele necesare pentru acoperirea cheltuielilor de întreţinere şi depla- 
sare pe itinerariul ordonat. 

d. Elementele recrutate vor trebui să îndeplinească următoarele condițiuni: 

- Să nu fie mobilizabil şi nici susceptibil de a fi deportat ca element indezirabil. 

- Să poată justifica uşor refugierea lor pe teritoriul sovietic. 

- Să nu fi fost semnalat ca element ostil regimului comunist. 

- Să nu prezinte nici un motiv de suspiciune asupra trecutului lor. 

e. Pentru convingerea şi câştigarea lor se va face uz de: 

- Sentimentele lor patriotice. 

- Satisfacerea anumitor doleanţe de natură ce ar putea fi imediat satisfăcute. 

- Propuneri ce [i se vor face pentru a li se acorda recompense morale şi materiale 
pentru activitatea desfăşurată pe tărâmul național. 


ŞEFUL CENTRULUI B. 
Lt. Colonel ss. Al. Ionescu 
ss. Al. Ionescu 
Ionescu Alexandru. 


AMR, fond 26-Armata a 4-a, dosar nr. 781, f. 92-96; Jean Ancel, Transnistria, volumul I, 
Bucureşti, 1998, p. 269-273. (În continuare se va cita Ancel, Transnistria). 

Documentul nr. 31 


Copie 
Prefectura Jud. laşi 
Cab. Prefectului 


Proces-Verbal 


Astăzi 12 Iulie, anul 1941, Consiliul de Colaborare de pe lângă Prefectura 
Judeţului Iaşi, întrunindu-se în şedinţă la ora 10 dimineaţa, sub preşedinţia Dlui Colonel 
D. Captaru, Prefectul Judeţului Iaşi, au luat parte domnii: 

- DL. general Carlaonţ!, comandantul Garnizoanei Iaşi, 

- DL. Giosan”, inspector regional de Poliţie Iaşi, 

- DL. Locot. Colonel Pop Valeriu’, chestorul Poliţiei laşi, şi 

- DI. Maior A. Alexandrescu“, comandantul Legiunei de Jandarmi laşi-Judeţ. 


1 Dumitru Carlaonţ (1888-1970), militar de carieră român. Absolvent al Şcolii militare de ofițeri 
de artilerie, geniu şi marină (1908-1910) şi al Şcolii Superioare de Război (1919-1921). Intră în 
armată cu gradul de sublocotenent (1910), participă la primul război mondial. Comandant 
secund al Diviziei 4 Infanterie (10.05-30.06.1941); comandant militar al oraşului Iaşi (01.07- 
02.09.1941); comandant al Diviziei 8 Infanterie (02.09.1941-10.09.1944); secretar general al 
Ministerului de Război (11.09-01.10.1944); în comandamentele Corpului 1 Teritorial (01.10- 
01.11.1944) şi al Corpului 7 Teritorial (01.11.1944-15.02.1945); la dispoziția Ministerului de 
Război (15.02-22.03.1945); trecut în rezervă la 22.03.1945. A fost acuzat în septembrie 1944 
de implicare în pogromul de la Iaşi iar în perioada ianuarie-august 1945 a fost cercetat pentru 
crime de război, fiind în cele din urmă scos de sub urmărire. În 1951 a fost arestat de autorită- 
tile comuniste, acuzat de „crime contra umanităţii” şi condamnat la 12 ani muncă silnică, 10 ani 
degradare civică şi confiscarea averii. Eliberat în 1955, a fost rearestat în 1959 sub învinuirea 
de „uneltire contra ordinii sociale” şi condamnat în 1960 la 7 ani închisoare corecțională şi 
confiscarea averii. A fost eliberat în acelaşi an, în urma admiterii recursului. Colonel (din 
10.05.1934); general de brigadă (din 25.10.1939); general de divizie (din 25.10.1942). 

2 Emil Giosanu (1913-1964), poliţist român. În iunie-iulie 1941 îndeplinea funcţia de inspector 
regional de Poliţie Iaşi, calitate în carte a fost implicat în pogromul din 28-30.06.1941. A fost 
arestat de autoritățile comuniste la 03.05.1950, întemnițat pentru 1 an şi 6 luni şi eliberat la 
29.07.1951. A trecut prin închisorile Văcăreşti şi Târgu Ocna. 

3 Pop E. Valeriu (1896-?), militar de carieră român. Absolvent al Şcolii militare de ofiţeri de 
infanterie (1915-1916). Intră în armată cu gradul de sublocotenent (1916), participă la primul 
război mondial. Transferat definitiv la Jandarmerie în 15.03.1925, cu gradul de căpitan. Chestor 
al Poliţiei din Iaşi, înlocuindu-l pe locotenent-colonelul Constantin Chirilovici (03-23.07.1941). 
Ajutor inspector în cadrul Inspectoratului Jandarmeriei Cernăuţi (18.08.1941-06.09.1942); 
comandantul Şcolii de subofiţeri de jandarmi Focşani (07.09.1942-31.03.1943); comandant de 
batalion în cadrul Inspectoratului Jandarmeriei Bucureşti (31.03.1943-30.04.1944); decon- 
centrat la 30.04.1944; comandant al Corpului Gardienilor Publici (30.08.1944-15.07.1945); 
trecut în cadrul disponibil la 09.08.1946 şi în rezervă un an mai târziu. Maior (din 15.04.1933); 
locotenent-colonel (din 27.02.1939); colonel (din 28.11.1944). 

4 Aristotel Alexandrescu (1897-?), militar de carieră român. Intră în armată cu gradul de 
sublocotenent în rezervă (1917), participă la primul război mondial. Trecut în activitate la 
01.03.1918, cu vechimea din 01.06.1917. Transferat definitiv la Jandarmerie la 15.11.1924. În 
iunie-iulie 1941 îndeplinea funcția de comandant al Legiunii de Jandarmi Iaşi, calitate în care a 
fost implicat în pogromul din 28-30.06.1941. Locotenent (din 01.10.1919); căpitan (din 
10.05.1925); maior (din 08.06.1936). 

S'a pus din nou în discuţie ordinul Ministerului Afacerilor Interne, referitor la 
evacuarea evreilor între 18-60 ani’. 

Dl. prefect arată că parte din focurile de armă trase cu ocazia alarmei din noaptea de 
11/12 Iulie, ar fi asemănătoare cu acelea trase cu ocazia incidentelor dela 28-29 Iunie, bănuind 
a nu fi o nouă înscenare. Dl. General Carlaonţ, comandantul Garnizoanei, comunică că Dl. 
General Antonescu a ordonat să nu se urmărească legionarii ci pe borfaşi şi comunişti. 

D-sa hotărăşte a chema pe toţi capii mişcării legionare spre a le pune în vedere 
că dacă se mai repetă asemenea înscenări şi se mai trag focuri de armă răzlețe, vor fi toți 
internaţi în lagăr. 

Se mai hotărăşte ca să se facă percheziții pentru aflarea corpurilor delicte. 

Consiliul constată că în baza hotărârilor luate într'un consiliu de colaborare anterior 
toți evreii între 18-60 ani au fost deja evacuaţi la Podul Iloaiei şi Călăraşi-lalomiţa, iar 
grupurile de ostatici şi suspecți comunişti în cazarma Regimentului 13 Dorobanți. 

O grupare mai mare de evrei, în diferite cartiere ale oraşului fiind expusă la 
masacru, nu este indicată. 

Consiliul hotărăşte şi aprobă a se interveni la Ministerul Afacerilor Interne, 
pentru ca femeile şi copiii evrei, evacuaţi la Podul Iloaiei, odată cu lotul de 2000 bărbaţi 
să fie readuşi la Iaşi pentru că acolo nu au ce mânca. 

Drept care s'a încheiat prezentul Proces Verbal. 


Preşedinte 
Prefectul Jud, Iaşi ss. col. Captaru 
Comandantul Garnizoanei 
ss. General Carlaonţ 
Inspect. Reg. de Poliţie 
ss. Giosan 
Membri: Chestorul Poliţiei laşi 
ss. Lt. Col. Pop Valeriu 
Comand. Legiunei Jand. laşi 
ss Maior Alexandrescu 


AMR, fond 163 1-Comandamentul 4 Teritorial, dosar nr. 1349, f. 795. 


Documentul nr. 32 


ARMATA 3-a Nr. 21.116 din 12.VII.1941 
Stat Major 

Secţia 2-a către 

Of. Poştal Militar Nr. 30 Vezi Comunicatul pe verso 
Copie 

Secret 


Am onoare a face cunoscut următoarele: 


1 Vezi documentul nr. 5. 

Atât Marele Cartier General cât şi Comandamentul Armatei 3-a au dat ordine 
precise arătând modul civilizat cum trebuie să se comporte armata față de populaţia 
bucovineană şi basarabeană, desrobită. 

Din numeroasele informaţiuni primite însă la acest Comandament rezultă că o 
parte din trupele intrate pe teritoriul Basarabiei ca eliberatori, comit însă abateri grave, 
dând astfel impresia că se găseşte pe un teritoriu duşman, ocupat. 

Biroul Statistic Militar informează că o M.U. ar fi ridicat fără nici o formă sau 
plată, dela colhozurile din comuna Ciolacul Nou şi încă o altă comună, două cirezi de 
vite, circa 300-350 capete, o turmă de oi şi 5-6 porci, considerându-le pradă de răsboi 
întrucât au aparţinut Sovietelor. 

Acest procedeu a provocat mari nemulțumiri în sânul populaţiei basarabene, care 
înţelege că dacă Sovietele le-au luat vitele în mod abuziv, Armata Română are obligațiunea 
să le restitue locuitorilor, ştergând astfel o nedreptate a stăpânirei odioase bolşevice. 

Alţii ridică dela locuitori diferite alimente, păsări, etc., fără a plăti sau acordând 
preţuri derizorii. 

Deasemeni suntem informaţi că, în mai multe localități eliberate, ostaşii români 
s'au dedat la jafuri iar o parte din obiectele furate se evacuează în interior cu camioanele 
ce se înapoiază pentru a aduce aprovizionări. 

Cazurile notate mai sus fiind deosebit de grave ordon să se intre imediat în 
legalitate, reparând fără întârziere fărădelegile comise faţă de populaţia eliberată de sub 
jugul bolşevic şi pedepsind sever pe cei abuzivi. 

Fiecare caz constatat să fie sancționat cu toată severitatea. Nu trebuie ca ase- 
menea fapte nedemne de o armată civilizată să întunece măreţia zilelor pe care le trăim. 


COMANDANTUL ARMATEI III-a 
GENERAL DE CORP DE ARMATĂ 
ss. P. Dumitrescu! 
P. Dumitrescu 
COMUNICAT: 
- Tuturor M.U. până la Bg. inclusiv şi 
- Serv. Pretoral al Armatei 3-a 
- Garnizoana Botoşani 


Pe verso: 

Comunicat: 

Corpul 4 Armată de Munte de Cavalerie 
Divizia 5, 6, 7, 8, 13, 14 Infanterie 
Divizia 1 Blindate 

Brigada 1 Mixtă Munte 

Brigada 2 şi 4 Mixtă Munte 


1 Petre Dumitrescu (1882-1950), militar de carieră român. Absolvent al Şcolii militare de ofițeri de 
artilerie şi geniu (1901-1903) şi al Şcolii Superioare de Război (1911-1913). Intră în armată cu 
gradul de sublocotenent (1903), participă la primul război mondial. Comandant al Armatei a 1-a 
(24.11.1940-25.03.1941); comandant al Armatei a 3-a (25.03.1941-29.08.1944); pus la dispoziţia 
Ministerului de Război la 29.08.1944; trecut în rezervă pentru limită de vârstă la 01.11.1944. În 1946 
Tribunalul Poporului l-a acuzat de crime de război, dar Parchetul General al Curţii de Apel Bucureşti 
l-a absolvit în acelaşi an de învinuirile care i-au fost aduse. General de divizie (din 01.04.1937); 
general de corp de armată (din 01.02.1941); general de armată (din 18.07.1942). 


161 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Brigada 5, 6 şi 8 Cavalerie 
Serv. Pretoral 
Garnizoana Botoşani 


AMR, fond 25-Armata a 3-a, dosar nr. 411, f. 43+verso. 


Documentul nr. 33 


CORPUL DE MUNTE 
Curtea Marţială 
Oficiul poştal militar Nr. 22 
Nr. 200.200 
1941 luna Iulie ziua 12 
CORPUL DE MUNTE 
către 
M.U. şi E.N.I. 


Cu onoare vă rugăm să binevoiți a cunoaşte că suntem sesizați că în comunele 
ocupate de armată, se întâmplă dese omoruri în populaţia civilă în special din aceia evreiască. 

Din cercetările făcute nu s'au putut — la majoritatea cazurilor — găsi nici un 
motiv al acestor acte. 

S'a constatat totuşi că cea mai mare parte au fost executați de armată. 

Pentru intrarea în legalitate şi pentru prestigiul pe care trebue să-l aibă armata 
română mai cu deosebire în acest teritoriu, în care intrăm ca eliberatori, ordon: 

1/ Nici o execuţie nu se va face decât în urma ordinului Comandantului de 
M.U. şi pentru cazuri bine precizate. 

Comandantul de M.U. va aprecia în mod foarte serios, dacă executarea 
imediată este comandată de interesul superior al asigurării operaţiunilor. 

Pentru această executare se va încheia un proces verbal — în dublu exemplar — 
din care unul se va înainta imediat acestui Comandament. 

Se va preciza faptul ce se pune în sarcină, dovezile, motivarea executării ime- 
diate şi constatarea de către medic a decesului. 

În caz contrar, oricât de grav se va încheia acte, cari se vor deferi — imediat — 
Parchetului Curţii Marţiale a acestui Comandament, unde se va trimite după gravitatea 
faptului şi cel în cauză, sub stare de arest. 

Se atrage pentru ultima oară — serioasă atenţiune — că, în caz contrar, orice 
execuţie constituind crimă de omucidere, făptuitorul, ca şi cel ce a dat ordinul de 
executare, vor fi deferiți Curţii Marţiale. 

2/ Vor putea fi executaţi de îndată orice civil prins cu arma în mâna ridicată 
împotriva armatei române sau aliate în baza Decretului Lege Nr. 165 din 30 Ianuarie 
1941 — publicat în Monitorul Oficial Nr. 26 din 31 Ianuarie 1941), care consideră în 
apărare legitimă pe militarul atacat. 


1 Monitorul Oficial, partea I, nr. 26 din 31.01.1941. Decretul-Lege Nr. 165 din 30.01.1941 
privitor la întrebuințarea armei de către militari. 

3/ Se va opri trupa să facă uz de armă în cantonamente, fără un motiv bine justificat. 

Trageri de focuri de armă, chiar în vânt, pe lângă faptul că constituie o risipă 
criminală a muniției, dar constituie la crearea panicei în populaţie. 

Cer dela toate Comandamentele, până la cel mai mic, să depună toată diligența, 
tot sufletul şi toată dragostea pentru aducerea la îndeplinire a acestor puncte, pentru fala 
şi respectul ce trebueşte să însoţească numele de român. 


COMANDANTUL CORPULUI DE MUNTE 
General de Divizie (ss) Gh. Avramescu! 


PROCURORUL INSTRUCTOR al 
Curţii Marţiale a Corpului de Munte 
Lt. Col. Magistrat (ss) Barbu Dimescu” 
P. Conformitate 

Grefier 

Adjutant Oprişan” 

ss. indescifrabil 


AMR, fond 5465-Direcţia Justiţiei Militare, dosar nr. 2129, f. 72. 


Documentul nr. 34 


REFERAT 
13 iulie 1941 


Starea de spirit a populaţiei din regiunea de Nord a Bucovinei eliberate. 


1 Gheorghe Avramescu (1884-1945), militar de carieră român. Absolvent al Şcolii militare de 
ofiţeri de infanterie (1906-1908) şi al Şcolii Superioare de Război (1918-1919). Intră în armată 
cu gradul de sublocotenent (1908), participă la primul război mondial. Comandant al Corpului 
de Munte (03.06.1941-05.10.1943); comandant al Corpului 3 Armată (05.10.1943-22.02.1944); 
comandant al Corpului 6 Armată (22.02-30.07.1944); comandant al Armatei a 4-a (30.07- 
23.08.1944, 31.08.1944-1 1.01.1945, 18.02-02.03.1945). Mort în împrejurări neelucidate la 
03.03.1945, fiind suspectat de implicare într-o tentativă de întoarcere a armelor împotriva 
sovieticilor. General de divizie (din 08.06.1940); general de corp de armată (din 18.02.1942); 
general de armată în rezervă (din 09.02.1945). 

2 Barbu Dimescu (1901-?), militar de carieră şi magistrat militar român. Absolvent al Şcolii militare de 
ofițeri de artilerie, geniu şi marină (1916-1917). Intră în armată cu gradul de sublocotenent (1917), 
participă la primul război mondial. Confirmat magistrat militar la 01.06.1928. Procuror la Tribunalul 
Corpului 2 Armată (01.04.1940-03.08.1945); procuror în cadrul Curţii Marţiale a Comandamentului 
Militar al Capitalei (03.08.1945-22.07.1946); procuror în cadrul Comandamentului Trupelor de 
Grăniceri (22.07-09.08.1946); trecut în cadrul disponibil la 09.08.1946 şi în rezervă un an mai târziu. 
Arestat de autoritățile comuniste la 25.11.1952 pentru „crime contra umanității”, a trecut prin 
închisorile Poarta Albă şi Jilava, fiind eliberat la 21.07.1955. Maior magistrat (din 31.10.1936); 
locotenent-colonel magistrat (din 10.05.1941); colonel magistrat (din 22.06.1944). 

3 Nu a putut fi identificat. 

1. Populaţia românească îşi manifestă bucuria că au revenit la patria lor prin 
ovaţiunile ce le fac trupelor române în trecere prin localităţile lor. Steagul tricolor flutură 
pretutindeni la casele celor ce au simţit şi simt româneşte. 

Dragostea cu care au primit trupele române s'a mai manifestat şi prin darurile ce se 
făceau trupelor cantonate şi care au constat în special în alimente, păsări, ouă, viței, etc. 

Singura îngrijorare ce domneşte astăzi în sânul populaţiei româneşti este că nu 
ştiu ce au făcut sovieticii cu acea parte din populaţie în special bărbaţi ce au fost ridicaţi de 
aceştia înainte de a părăsi pământul românesc. 

2. Populaţia ucraineană: şi aceasta se arată bucuroasă că au scăpat de regimul 
sovietic care le-a desorganizat proprietatea, familia şi biserica. 

Totuşi această bucurie trebuie luată de noi sub toată rezerva ştiut fiind că aceşti 
ruteni înainte vreme nu ne-au simpatizat iar perfidia cu care sunt înzestrați le este specifică 
naţiunii lor. 

3. Evreii stau închişi încă în case, fiindu-le frică să iasă, ştiindu-se vinovaţi de 
multe fapte ce le-au comis sub regimul sovietic împotriva creştinilor. 

De altfel aceştia au ocupat sub comunişti un procent de 80 la sută toate funcțiu- 
nile ce existau — au devalizat casele creştinilor, în special a celor ce s'au refugiat la noi şi 
au denunţat pentru a fi arestaţi o mulțime de lume; care din diferite motive n-au putut să se 
refugieze la noi în ţară. 

Starea economică 

Aceasta este în prezent dezastruoasă. Comerţul fiind etatizat şi depozitele golite 
de ruşi, nu se poate nimic cumpăra. Este absolut necesar ca populaţia creştină deocamdată 
să fie aprovizionată prin Institutul Naţional al Cooperaţiei sau altă organizație vremelnică 
de comerţ până se va reveni la normal. Să se confişte tuturor evreilor depozitele de 
alimente ce şi-au făcut sub comunişti şi care sunt foarte mari. 

Industria 

Fabricele au material prim. Pot fi imediat puse în funcțiune. Cu administratori 
numiţi de către Stat şi parte din lucrătorii creştini rămaşi vor putea produce şi alimenta 
depozitele cooperativelor ce sunt sau ce vor lua ființă. 

Cu puţină muncă şi bunăvoință din partea populaţiei lucrurile îşi vor lua aspectul 
normal dinainte vreme. 


SUBINSPECTOR 
ss. Muscalu! 


*) Adnotare: 
„Exploatat prin dare de seamă din 17. VII. 1941”. 


AMR, fond 25-Armata a 3-a, dosar nr. 435, f. 51. 


pa 


Muscalu Sisoe (1897-?), polițist şi militar în rezervă român; licențiat în Drept. În iulie 1941 
îndeplinea funcția de subinspector de Poliție la Inspectoratul de Poliție Cernăuți. Arestat de 
autoritățile comuniste în 1948, a fost condamnat la 12.11.1955 la 10 ani temniță grea sub 
învinuirea de „activitate intensă contra clasei muncitoare”. Eliberat în 30.07.1956. A trecut prin 
închisorile Piteşti, Târgşor, Făgăraş. 

Documentul nr. 35 


ROMÂNIA 

Inspectoratul Regional de Poliţie SECRET 
- IAŞI - 

Serviciul Poliţiei de Siguranţă 
Nr. 25.385-S 

Ziua 14 Luna Iulie 1941! 


CĂTRE 
ARMATA IV STAT MAJOR SECŢIA II 
- Oficiul Poştal Militar 5 - 


La adresa Dvs. Nr. 207.362 din 9 Iulie 19417, avem onoare a comunica că rezultatul 
la Nr. 206.820 din 30 Iunie a.c.? s'a comunicat de executare cu Nr. 24.409 din 5 Iulie a.c.* 

În ceeace priveşte măsurile luate comunicăm că cei suspecți au fost internaţi în 
lagăre, luându-se şi ostateci dintre ceilalți evrei pentru a preveni orice abatere spre a fi 
sancționați. 


INSPECTOR REGIONAL, 
ss. indescifrabil 


Şeful Poliţiei de Siguranță. 
ss. indescifrabil 


*) Adnotare: 
„15 IULIE 1941. Secţia 2 ss. indescifrabil“. 


AMR, fond 26-Armata a 4-a, dosar nr. 781, f. 71. 


1 Documentul a fost înregistrat de Armata a 4-a, Secţia II-a, cu Nr. 207.912 din 15.07.1941. 

2 Prin ordinul Nr. 207.362 din 09.07.1941 Armata a 4-a solicita Corpurilor 3, 5 şi 11 Armată, 
Inspectoratelor de Poliţie şi Jandarmerie laşi, respectiv Galaţi să raporteze „[...] dacă s'a 
executat ordinul Marelui Stat Major Nr. 196/941 şi ce măsuri de executare aţi luat. [...]”. 
AMR, fond 26-Armata a 4-a, dosar nr. 781, f. 62. 

3 Vezi documentul nr. 15 

4 Nu a fost identificat printre documentele cercetate. 

Documentul nr. 36 


CORPUL 5 ARMATĂ 
STAT MAJOR 

Bir. 2 
O.P.M. Nr. 34 
SECRET 

Nr. 5346 din 14.VII.1941! 
CORPUL 5 ARMATĂ 
către 
ARMATA IV-a 
Secţia Il-a 


Urmare la Nr, 5556 din 12 Iulie 19417. 

Am onoare a raporta că Divizia de Gardă a luat următoarele măsuri: 

1. S'au înfiinţat posturi de control pe itinerariile principale din zona Diviziei. 

Patrule mobile de jandarmi din Compania de Poliţie a Diviziei patrulează pe 
aceste comunicaţii, supraveghind şi firele telefonice-telegrafice. 

2. Serviciul Pretoral Div. Gardă, a luat legătura cu jandarmeriile teritoriale din 
zonă, pentru a conlucra la descoperirea spionilor şi agenţilor sovietici. 

3. Evreii au fost evacuaţi, conform ordinelor superioare de evacuare. 


D.O. 
ŞEFUL DE STAT MAJOR 
COLONEL M. Kiriacescu? 
ss. Kiriacescu 


ŞEFUL BIUROULUI 2 
Maior Vasiliu Ermil“ 
ss. Vasiliu Ermil 


1 Documentul a fost înregistrat de Armata a 4-a, Secţia II-a, cu Nr. 207.864 din 15.07.1941. 

2 Nu a fost identificat printre documentele cercetate. 

3 Mihail Kiriacescu (1893-1960), militar de carieră român. Absolvent al Şcolii militare de ofițeri 
de cavalerie (1912-1914), al Şcolii Superioare de Război (1921-1923), respectiv al Cursului de 
Informaţii de la Versailles şi Saumur (1927). Intră în armată cu gradul de sublocotenent (1914), 
participă la primul război mondial. Şef de Stat Major al Corpului 11 Armată (03.02- 
07.07.1941); şef de Stat Major al Corpului 5 Armată (07.07.1941-25.03.1942);, comandant al 
Diviziei 9 Cavalerie (25.03.1942-10.05.1943); la dispoziţia Comenduirii Pieței Iaşi (10.05- 
22.07.1943) şi a Corpului 2 Teritorial (22.07.1943-22.03.1944). Demisionat din armată şi trecut 
în rezervă la 22.03.1944. Arestat la 19.01.1951 de autorităţile comuniste şi condamnat în 
22.10.1952 la 25 ani muncă silnică, sub acuzaţia de „crimă de înaltă trădare”. A trecut prin 
închisorile Jilava, Aiud, Văcăreşti şi Piteşti. A decedat în detenție. Maior (din 01.06.1924); 
locotenent-colonel (din 01.01.1934), colonel (din 10.05.1938). 

4 Vasiliu Ermil (1903-27), militar de carieră român. Absolvent al Şcolii militare de ofițeri de 
infanterie (1920-1922) şi al Şcolii Superioare de Război (1936-1938). Şef al Biroului 2 în 
cadrul Corpului 5 Armată (01.03.1940-10.12.1941); ofițer în cadrul Secţiei I-a Organizare- 
Mobilizare din Marele Stat Major (25.11.1941-25.08.1943);, ofiţer în cadrul Secţiei II-a 
Informaţii din Marele Stat Major (25.08.1943-04.05.1945); ofițer în cadrul comandamentului 
Corpului 7 Armată (04.05-01.12.1945); comandant al Regimentului 9 Vânători de Gardă 
(01.12.1945-09.08.1948); trecut în cadrul disponibil la 09.08.1946 şi în rezervă un an mai 
târziu. Maior (din 31.10.1939); locotenent-colonel (din 22.06.1944); colonel (din 23.01.1946). 

*) Adnotări: 

„Dosar 29”; 

„14 IULIE 1941 Secţia 2 ss. indescifrabil”; 
„Biroul 2 Văzut. Colonel ss. Ciocan”. 


AMR, fond 26-Armata a 4-a, dosar nr. 781, f. 74. 


Documentul nr. 37 


COMANDAMENTUL CORPULUI III ARMATĂ 


STATUL MAJOR 
Biuroul 2 Nr. 21.361 din 14 Iulie 1941 ! 
Oficiul Poştal Mil. 131 CORPUL III ARMATA 


către 
ARMATA IV-a Secţia II-a 


Am onoarea a raporta că acest Comandament a dat ordin ca toţi evreii din zona 
operativă să poarte la braţul drept banderola evreiască cu insignele respective. 


D. O. 
ŞEFUL DE STAT MAJOR 
COLONEL ss. Gorsky” 
N. Gorsky 
Şeful Biur. 2 
Maior ss. Pungă” 
C. Pungă 
*) Adnotări: 
„Dosar 29”; 


Documentul a fost înregistrat de Armata a 4-a, Secţia II-a, cu Nr. 207.866 din 15.07.1941. 
Nicolae Gorsky-Gorschi (1891-?), militar de carieră român. Absolvent al Şcolii militare de 
ofiţeri de infanterie (1913-1915) şi al Şcolii Superioare de Război (1922-1924). Şef de Stat 
Major al Corpului 3 Armată (01.04.1941-20.03.1943); comandant al Infanteriei Diviziei 14 
Infanterie (20.03.1943); comandant al Diviziei 14 Infanterie (din 01.01.1944). Arestat de 
autorităţile comuniste la 29.04.1953, a fost învinuit inițial de „crime contra umanității” şi 
condamnat în acelaşi an la 6 ani muncă silnică pentru faptul că „a fost contra Partidului şi a 
RPR”. A trecut prin închisorile Constanţa şi Jilava, fiind eliberat la 20.10.1953. Locotenent- 
colonel (din 10.05.1934); colonel (din 27.02.1939); general de brigadă (din 23.03.1944). . 

3 Constantin T. Pungă (1900-?), militar de carieră român. Absolvent al Şcolii militare de ofiţeri 
de artilerie (1900-1922) şi al Şcolii Superioare de Război. Intră în armată cu gradul de 
sublocotenent (1922). Şef al Biroului 2 din Statul Major al Corpului 3 Armată (din 
22.06.1941); trecut în rezervă la 09.05.1947. Maior (din 31.10.1939); locotenent-colonel (din 
23.02.1944); colonel (din 23.08.1945). Arestat de autorităţile comuniste la 22.10.1948, a fost 
acuzat că „a dat ordin de a se executa doi spioni sovietici şi mai mulți evrei” fiind condamnat la 
31.03.1950 la muncă silnică pe viață. A trecut prin închisorile Jilava, Aiud, Craiova şi Gherla, 
fiind eliberat la 18.10.1955. 


N = 

„14 IULIE 1941 Secţia 2 ss. indescifrabil”; 
„Biroul 2 15 Iulie. Se prezintă Domnului General. Colonel ss. Ciocan”. 


AMR, fond 26-Armata a 4-a, dosar nr. 781, f. 75. 


Documentul nr. 38 


CORPUL 11 ARMATĂ 
STAT MAJOR 
Bir. 2. 
Oficiul Poştal Militar 
Nr. 95 
SECRET 
Nr. 3387 
din 14 Iulie 1941!. 
CORPUL 11 ARMATĂ 
către 
ARMATA 4-a 
Stat Major, Secţia 2-a. 


La ordinul Dvs. Nr. 207.362/9417; 

Am onoare a raporta următoarele: 

I/. Situaţia evreilor; 

- Evreii din satele din zona acestui Comandament sunt evacuaţi în lagăre de către 
autoritățile adm-tive. 

- Evreii dela oraşe, capitale de judeţe, parte au fost internaţi în lagărul din Tg. Jiu, 
parte sunt evacuaţi în lagăre constituite ad-hoc, fiind utilizați la muncile de folos obştesc. 

- Evreii din cei mai înstăriți sunt rămaşi la oraşele capitale de judeţ, asupra cărora 
se aplică măsurile ordonate de M.C.G. cu Nr. 196/941*, prin luare de ostatici. 

Măsurile luate n'au rezolvat complet problema întrucât evreii continuă activitatea 
lor subversivă. 

Propunem a se lua măsuri ca toți bărbaţii evrei (şi cei dela oraşe), dela vârsta de 
16-57 ani să fie internaţi în lagăre în interiorul țării. 

I. Situaţia lipovenilor: 

Divizia 32 Infanterie raportează că Legiunea Jandarmi Brăila semnalează că 
bălțile din jurul Brăilei sunt în prezent cutreerate de pescari lipoveni, din comunele Piscul 
şi Carcaliu. 

+)Cum pe Dunăre în prezent sunt camuflate şlepuri şi vapoare cu muniții şi alte 
materiale de războiu, nu este exclus ca aceşti lipoveni, transformați în agenți acoperiți, să 
furnizeze şi să semnalizeze avioanelor inamice locul unde se găsesc aceste vase, mai cu 


1 Documentul a fost înregistrat de Armata a 4-a, Secţia II-a, cu Nr. 208.008 din 17.07.1941. 
2 AMR, fond 26-Armata a 4-a, dosar nr. 781, f. 62. Vezi documentul nr. 35, nota nr. 2. 
3 Vezi documentul nr. 15. 

seamă că parte din lipoveni, domiciliați în Comuna Carcaliu Jud. Tulcea, înainte de 
începerea ostilităților au fugit clandestin în Rusia. 
Propunem a li se interzice lipovenilor pescuitul în zona de operații". 


COMANDANTUL CORPULUI 11 ARMATĂ 


General de Brigadă 
GHINERARU N’. 
ss. Ghineraru 
Şeful de Stat Major 
Lt. Colonel M. Bădescu? 
ss. M. Bădescu 
*) Adnotări: 
„Domnul Colonel”; 
„Dosar 29”; 


„16 IULIE 1941 Secţia 2 ss. indescifrabil””; 
+) „Să li se interzică intrarea în bălți. Colonel ss. Tudosie”. 


1 Prin nota Nr. 208.002 din 17.07.1941 Armata a 4-a a solicitat Corpului 11 Armată să „interzică 
intrarea lipovenilor în bălțile din zona de operaţii”. AMR, fond 26-Armata a 4-a, dosar nr. 781, 
f. 128. 

2 Nicolae Ghineraru (1888-1969), militar de carieră român. Absolvent al Şcolii militare de ofițeri 
de artilerie şi geniu (1908-1910). Intră în armată cu gradul de sublocotenent (1910), participă la 
primul război mondial. Comandant al Brigăzii 1 Fortificații (martie 1940-22.10.1941); coman- 
dant al Diviziei 10 Infanterie (23.10-08.11.1941); comandant al Diviziei 2 Infanterie 
(08.11.1941-01.07.1942); comandant al Grupului Mobil de Etape nr. 1 (01.07.1942- 
04.04.1943); prefect al judeţului Botoşani (05.04.1943-01.05.1944); trecut în rezervă la 
25.10.1942 şi menţinut concentrat. La 31.10.1944 a fost arestat pentru abuzurile săvârşite în 
calitate de comandant al Diviziei 10 Infanterie, fiind condamnat de Tribunalul Poporului la 
17.08.1945 la muncă silnică pe viaţă, 10 ani degradare civică şi confiscarea averii pentru că „a 
ordonat acte de teroare, cu cruzime şi represiuni colective pe teritoriul URSS”. A trecut prin 
închisorile Malmaison, Văcăreşti, Dumbrăveni, Aiud, Craiova şi Gherla, fiind eliberat la 
12.09.1956. Locotenent-colonel (din 01.07.1927); colonel (din 01.01.1934); general de brigadă 
(din 25.10.1939). 

3 Mihai Bădescu (1897-?), militar de carieră român. Absolvent al Şcolii militare de ofiţeri de 
artilerie (1915-1916) şi al Şcolii Speciale de Artilerie (1920-1921). Intră în armată cu gradul de 
sublocotenent (1916), participă la primul război mondial. Şef de Stat Major al Corpului 2 
Armată (06.07.1940-01.02.1942); şef de Stat Major al Corpului 11 Armată (07-18.07.1941); şef 
de Stat Major al Diviziei 13 Infanterie (01.02.1942-23.01.1943); şef de Stat Major al Diviziei 4 
Pază (23.01.1943-12.04.1944); comandant al Regimentului 19 Artilerie (12.04-25.11.1944); 
comandant al Cercului Teritorial Bucureşti (25.11.1944-22.04.1945); comandant al 
Regimentului 7 Artilerie Moto (22.04.1945-26.08.1946);, şef de Stat Major al Corpului 2 
Armată (26.08.1946-01.08.1947); şef de Stat Major al Regiunii II Militare (01.08.1947- 
01.11.1950); trecut în rezervă la 01.11.1950. Locotenent-colonel (din 27.02.1939); colonel (din 
30.03.1943); general de brigadă (din 04.09.1946). 

AMR, fond 26-Armata a 4-a, dosar nr. 781, f. 127, Jean Ancel, Contribuţii la Istoria 
României. Problema Evreiască 1933-1944, Volumul II, Partea a doua, Bucureşti, 2003, p. 
295 (In continuare se va cita Ancel, Contribuţii, volumul II, partea a doua). 


Documentul nr. 39 


Divizia 14-a Infanterie 

Stat Major, Biur. 2 

Oficiul Poştal Militar Nr. 10 Nr. 24.283 din 14 Iulie 1941 
către 


ARMATA Il-a 
Secţia Il-a 

Am onoare a vă ruga să binevoiţi a ordona ce trebuie să facem cu evreii ce se 
găsesc refugiaţi prin diferite comune prin care trecem sau prin păduri şi câmpuri. 

Toţi aceştia pare că au luat parte la diferitele rezistențe organizate de ruşi. 
Aceasta s'a întâmplat la Mărculești şi la Floreşti, unde evreii au luat parte alături de ruşi la 
rezistenţa ce s'a întâmplat aci. 

Suntem de părere ca toţi aceşti evrei să fie trimişi la Chestura de Poliţie Bălți de 
unde apoi să fie internaţi în lagăre iar pe cei ce iau parte la lupte contra Armatei noastre 
să-i executăm pe loc. 


D.O 
Şef de Stat Major 
Lt. Colonel M. Nicolescu! 


Şeful Biuroului 2 
Căpitan, D. Mardale” 


AMR, fond 2277-Divizia 14 Infanterie, dosar nr. 1085, f. 315. 


1 Manole Nicolescu (1896-1947), militar de carieră român. Absolvent al Şcolii militare de ofițeri 
de artilerie, geniu şi marină (1916-1917) şi al Şcolii Superioare de Război (1929-1931). Intră în 
armată cu gradul de sublocotenent de rezervă (1917), participă la primul război mondial. Şef de 
Stat Major al Diviziei 14 Infanterie (01.06.1941-01.08.1942); ofiţer în cadrul Secretariatului 
General al Ministerului Apărării Naţionale (01.08.1942-01.10.1944); comandant al Regi- 
mentului 4 Artilerie Grea (01.10-27.11.1944); şef de Stat Major al Inspectoratului Pregătirii 
Premilitare (27.11.1944-08.09.1945); comandant al Regimentului 15 Artilerie — din 09.07.1946 
Regimentul 6 Artilerie (09.09.1945-20.08.1946);, şef de Stat Major al Corpului 4 Armată 
(20.08.1946-02.01.1947). Maior (din 31.10.1936); locotenent-colonel (din 10.05.1941); colonel 
(din 22.06.1944). 

2 Dumitru Mardale (1905-?), militar de carieră român. Absolvent al Şcolii militare de ofițeri de 
infanterie (1926-1928). Intră în armată cu gradul de sublocotenent (1928). Şef al Biroului 2 din 
cadrul comandamentului Diviziei 14 Infanterie (01.10.1939-01.02.1942);, ofițer în cadrul 
comandamentului Corpului 4 Teritorial (01.02.1942-25.11.1943); ofiţer în cadrul comanda- 
mentului Corpului 4 Armată (25.11.1943-09.08.1946); trecut în cadrul disponibil la 09.08.1946 
şi în rezervă un an mai târziu. Căpitan (din 01.06.1938); maior (din 01.04.1944); locotenent- 
colonel (din 09.08.1946). 

Documentul nr. 40 


ROMÂNIA 
COMANDAMENTUL ARMATEI A 3-a 
STAT MAJOR 
SECŢIA 2-a 
Of. Poştal Militar Nr. 30 
Nr. 21.335 
Ziua 17 luna Iulie 1941 
către 


Am onoare a înainta o dare de seamă asupra situației din teritoriile eliberate, 
întocmită pe baza rapoartelor primite dela Corpul de Munte, Corpul de Cavalerie, 
Serviciul Poştal şi S.S. al Armatei 3-a. 


D. O. 
ŞEFUL DE STAT MAJOR 
GENERAL, ss. Zaharescu 
Zaharescu 
p. Şeful Secției I-a 
Maior, ss. Mangesius 


Mangesius 

Comunicat: 
M.C.G. Secţia Il-a Eş. I şi II 
M.C.G. Secția Propagandă Eş. I. 
Armata 3-a Secția 2-a Eş. I. 

” Serv. Pretoral 

” Curtea Marţială 
Armata 4-a 


DARE DE SEAMĂ 


Asupra constatărilor făcute în teritoriile eliberate, 

Întocmită pe baza rapoartelor dela Corpul de Munte, Corpul de Cavalerie, 
Pretoratul şi S.S. al Armatei III-a 

I. STAREA DE SPIRIT A POPULAȚIEI CIVILE. 

1. Populaţia românească: 

Românii primesc cu entuziasm trupele române. Ei se arată foarte mulțumiți de 
succesul României şi de eliberarea lor de sub stăpânirea iudeo-comunistă. 

În trecere prin sate, unităţile au fost primite cu flori şi urale. 

În Noua Suliţă, Armata Română a fost primită cu muzică de întreaga populaţie 
iar la şcoala primară s'a oferit ostaşilor o masă bogată. 

În satele Clocuşna şi Secureni (jud. Soroca), populaţia a oferit ostașilor hrana 
pe trei zile fără a cere despăgubiri. 

În numeroase alte sate, trupele au fost primite cu daruri, constând în alimente, 
păsări, vite, etc. 

Armata Germană a fost primită cu aceeaşi bucurie şi mulțumire ca şi Armata 
Română. 

Ştirea alarmantă că toţi țăranii înscrişi în colhozuri vor fi împuşcaţi de români a 
fost combătută. 

Domneşte mare îngrijorare asupra soartei celor ce au fost luaţi de ruşi înainte 
de retragerea lor. Au fost ridicaţi în special bărbaţii. 

2. Populaţia ucraineană: 

Şi o parte din ucraineni se arată bucuroşi că au scăpat de regimul bolşevic, care 
le-a luat totul, i-a pus la impozite enorme, silindu-i să muncească fără răgaz, dar fără 
folos pentru ei. 

Armatele româno-germane au fost în general bine primite şi în satele locuite de 
ucraineni. În special acei care au servit în unitățile române arată o încredere nemărginită 
în Armata Română. 

Sunt însă mulți care arată într-o măsură oarecare indiferenţă față de noua situație. 

Ucrainenii par a fi opus o dârză rezistență faţă de măsurile fostului regim bolşevic. 

Ei s'au organizat în secret încă dela intrarea trupelor bolşevice în Bucovina de 
Nord şi Basarabia, iar după plecarea bolşevicilor au organizat gărzi naționale în unele 
localități şi au asigurat paza depozitelor rămase de la Ruşi. Au desfiinţat colhozurile, 
împărțindu-şi pământul şi vitele. 

În unele sate din Bucovina au arborat steaguri ucrainene. Acest caz a fost 
raportat M.C.G., spre a se lua o măsură uniformă pentru toate teritoriile eliberate. 

În concluzie: 

Ucrainenii sunt ostili regimului bolşevic, dar sperând în întemeierea Statului 
Ucrainean independent, nu se identifică cu Statul Român. 

Ei formează o minoritate, care-şi manifestă deja tendințele ei iredentiste. 

3. Evreii: 

a). O mare parte din evrei s'a refugiat odată cu retragerea trupelor sovietice. 
Fiind însă lipsiţi de mijloace de transport, foarte mulți se găsesc la Est de Nistru şi se 
observă intenţia lor de a se înapoia în teritoriile eliberate. 

b). Ei au fost cei mai aprigi partizani ai regimului comunist şi au format 
elemente de pază ai propagandei comuniste. 

Evreii au ocupat sub regimul comunist un procent de circa 80% din toate 
funcțiunile; şi-au însuşit averile celor mai înstăriți şi s'au ocupat cu predilecție cu 
denunţarea românilor, care apoi au fost deportați. 

c). Cei rămaşi în teritoriile eliberate s'au arătat ostili din primul moment. 

Cu ocazia ocupării unor localităţi au tras din ascunzişuri asupra trupelor române. 

În târgul Edineţi, ostaşii au trebuit să verifice casă cu casă şi locuinţele de unde 
se trăgeau focuri de arme şi de arme automate, de către evrei. Armamentul le-a fost lăsat 
de sovietici în scopul de a ataca armata în mod mişelesc. 

Unde au fost găsiți cu arme sau stabiliţi ca vinovaţi, au fost executaţi pe loc. 

Astăzi stau mai mult ascunşi şi închişi prin case şi beciuri, fie că au fost 
impresionați de măsurile drastice luate contra lor, fie că, ştiindu-se vinovaţi de faptele 
comise sub regimul bolşevic, se tem de noi sancțiuni. 

Populaţia creştină reacționează violent contra evreilor. 

II. ACTE DE TERORISM ŞI DE SABOTAJ. 

În afară de cazuri când agenţii iudeo-comunişti au tras în armată şi în special în 
ofiţeri, restul populaţiei nu s”a dedat la asemenea acte, arătându-se loială față de noul regim. 

Trupele sovietice în retragere au dat foc oraşelor şi depozitelor, au distrus insti- 
tutii, clădiri publice, lucrările de artă şi comunicațiile. 

La căile ferate au tăiat aproape şină cu şină, podurile au fost aruncate în aer, iar 
stâlpii de telegraf tăiați. 

La Hotin, unde era o herghelie, caii au fost legaţi câte 15 şi omorâţi cu tunul. 
Astfel au fost împuşcaţi sute de cai. 

III. PAZA TERITORIULUI. 

1. Prin punctul Hotin a revenit în ţară o parte din Românii deportaţi de ruşi 
pentru Siberia. Odată cu aceştia s'au întors şi numeroşi evrei care au fugit odată cu 
armata rusă. 

În ziua de 14 Iulie s”a luat măsura ca trecerea peste Nistru să fie oprită, iar 
acum numeroase persoane stau pe malul de Nord al Nistrului şi imploră să fie trecuţi 
peste apă, fiind muritori de foame. 

Este necesar ca grănicerii să fie instalați cât mai curând de-a lungul Nistrului, 
exercitând un control sever al trecerilor. 

Propunem ca trecerea românilor şi înapoierea lor la vetre să fie permisă, după o 
triere amănunţită, împiedicându-se în acelaşi timp — prin orice mijloc — trecerea evreilor. 

Aceştia din urmă au, desigur, toţi câte o culpă (altfel nu fugeau) şi acum, 
neavând unde pleca şi nici mijloace de transport, vor căuta şi găsi un punct de trecere 
mai slab păzit, pe unde să se înapoieze în mod clandestin în ţară. 

2. Organele administrative şi jandarmii rurali să fie urgent trimişi în toate păr- 
tile teritoriilor eliberate, imediat ce sunt ocupate de armata operativă. 

În majoritatea satelor s'au constatat grave fricțiuni între populaţia creştină şi 
evrei, între oamenii regimului sovietic şi regimul românesc. Intrigi, ură şi patimi, 
manifestate prin crimă şi execuţii făcute chiar de populaţia locală. 

Sunt sate unde populaţia şi-a făcut singură dreptate, pedepsind cu moartea pe 
cei vinovaţi sau numai acuzaţi de o vină oarecare fictivă, răzbunându-se. 

În unele sate populaţia românească a arestat pe conducătorii care au oprimat-o 
sub regimul sovietic şi i-a predat posturilor de jandarmi. Unele din posturi nu i-au primit 
pe motivul că nu-i pot încadra ca infractori în nici un articol de lege. Văzând aceasta, 
populaţia i-a alungat din sate iar azi aceste elemente cutreieră regiunea şi se pot deda 
uşor la tot felul de crime. 

Urmează a se da jandarmilor ordine precise de felul cum trebuie să procedeze 
față de aceste elemente. 

E necesar să se evite panicile create de evrei sau agenți duşmani în spatele 
frontului. 

IV. STAREA ECONOMICĂ. Este în prezent dezastruoasă. 

a). Comerţul a fost etatizat şi depozitele golite de ruşi, nu se poate cumpăra 


nimic. 
Este absolut necesar ca populația să fie aprovizionată prin Institutul Național al 
Cooperaţiei sau altă organizație până la revenirea la normal. 

Să se confişte evreilor depozitele de alimente, ce şi-au creat sub regimul 
comunist şi care depozite sunt uneori foarte bogate. 

Se remarcă în special lipsa articolelor de îmbrăcăminte şi a fabricatelor de tot 
felul. 

Schimbul se face cu oarecare greutate, din cauza dezorientării în ceea ce 
priveşte valoarea leului față de rublă. 

V. INDUSTRIA. 

Fabricile dispun de materii prime; pot fi puse imediat în funcţiune. Cu 
administratori numiţi de către Stat şi parte din lucrătorii creştini rămaşi, vor putea 
produce şi alimenta depozitele cooperativelor, ce sunt sau vor lua ființă. 

VI. PRIZONIERII. 

Din interogările luate prizonierilor rezultă că: 

- majoritatea lor au fost încorporaţi în preajma izbucnirii războiului, fără nici o 
instrucție. 

- mulţi au vârsta de 18-19 ani, alții, din contră, sunt relativ bătrâni, iar unii dintre ei 
chiar dispensaţi de serviciul militar. 

- majoritatea declară că s'a predat de bunăvoie, neavând pentru ce lupta. 

- soldaţii din armata roşie erau tratați cu brutalitate, trataţi cu neîncredere, ame- 
nințați cu împuşcarea şi loviți pentru cea mai neînsemnată greşeală şi insuficient hrăniți 

Ei afirmă că, în general, moralul armatei ruseşti este foarte scăzut; numai o 
mică parte vrea să lupte: ofiţerii, comisarii politici, evreii şi tinerii comunişti. 

Prizonierii explică fidelitatea acestora faţă de regimul bolşevic prin situaţia lor 
materială mai bună. 

- Unităţile din Basarabia au avut o compunere neomogenă. Înainte cu câteva 
zile de izbucnirea războiului, au fost ridicaţi numeroşi locuitori, îmbrăcați militari la 
centre de strângere şi după ce erau înarmaţi erau aşezaţi în diverse puncte pe Prut cu 
misiunea de a întârzia trecerea. 

Printre aceştia s'au găsit şi unități aduse din interior, în special din regiunea 
Turchestan şi Crimeea. 

Basarabenii au depus o slabă rezistență şi au tras mai mult de frica gradaților, 
care îi încadrau. 

Transmisiunile au funcţionat defectuos, din care cauză unităţile erau dezorien- 
tate. 

Sovietele au contat mult şi pe conlucrarea populaţiei simpatizante cu regimul 
comunist. 

Speranţele lor însă nu au fost realizate. 


p. ŞEFUL DE STAT MAJOR 
COLONEL, ss. V. Botezatu 
V. Botezatu 
p. Şeful Secţiei I-a 
Maior, ss. Mangesius 
Mangesius 


AMR, fond 25-Armata a 3-a, dosar nr. 411, f. 106-110; fond 26-Armata a 4-a, dosar nr. 
753, f. 317-321, 

Documentul nr. 41 


HUGHES 
DACIA! 
către 
Dragos”, Flacăra”, Ion“, Crişan”, Basarab“ 


În conformitate cu ord. Nr. 1241 al Ialomiţei. 

Rugăm comunicaţi imediat M.U. în subordine că este interzisă evacuarea 
evreilor din zonă fără un contact prealabil cu Prefectul judeţului respectiv. stop 

În niciun caz nu se vor evacua femeile şi copiii. Stop 

Orice internare de suspect se va face numai de organele de poliţie şi jandar- 
merie care au evidenţa lor. stop 

Deasemenea şi persoanele apreciate de Comandamente ca suspecte vor fi 
semnalate pentru internare tot organelor de poliţie şi jandarmerie. stop 

Comunicat comandamentelor imediat în subordine. 


D. 3 X.B. 
ss. indescifrabil 
Nr. 207.769 din 17.VII.1941 


AMR, fond 26-Armata a 4-a, dosar nr. 781, f. 98. 


Documentul nr. 42 


CONF. PERSONAL. 


Nr. 596 din 18.7.1941 
DIVIZIA 8-a INFANTERIE 
Serv. Pretoral 
către 
LEGIUNEA DE JANDARMI SOROCA 


Înaintăm un număr de 69 evrei prevăzuţi în alăturatul tabel nominal“ ca unii ce 
sunt din oraşul Soroca şi pe care Dvs. trebuie a lua imediat măsurile de rigoare pentru ca 
ei să fie trecuţi ori oriunde şi ori şi cum Nistrul. 


1 Indicativul codificat al Armatei a 4-a. 

2 Indicativul codificat al Corpului 3 Armată. 

3 Indicativul codificat al Corpului 5 Armată. 

4 Indicativul codificat al Corpului 11 Armată. 

5 Indicativul codificat al Diviziei 35 Infanterie. 

6 Indicativul codificat al Diviziei 7 Infanterie. 

7 Indicativul codificat al Marelui Cartier General, Postul de Comandă Înaintat. 
8 Nu a fost identificat printre documentele cercetate. 

Vi se anexează în copie şi ordinul Dlui General Topor!, dat cu ocazia inspecției 
ce a făcut D-sa prin Basarabia. 


PRETORUL COMAND. M.U. OF. POŞT. MILITAR 118 
Lt. Colonel, /ss/ Ursoiu? 


COPIE: 17.7.1941 


Tara n'are nevoie de evrei şi trebuie curăţită de evrei. 

Nici o M.U. n'a mai trimis evrei în interior în lagăre căci nu există nici un lagăr. 
Eu nu am înființat nici un lagăr şi nici nu am dat un asemenea ordin. 

Este oprit a mai trimite evrei în interior şi nici hrană Legiunile nu are de unde să le dea. 
Legiunea are ordin a vă înapoia toți evreii. 

Conformaţi-vă. 


GENERAL, /ss/ loan Topor 
Se certifică de noi prezenta copie fiind conformă cu originalul. 


PRETORUL COMAND. M.U. 
Of. Poştal Militar 118 
Lt. Colonel, /ss/ Ursoiu 


1 Ioan Topor (1885-1950), militar de carieră român. Absolvent al Şcolii militare de ofiţeri de 
infanterie şi cavalerie (1905-1907). Întră în armată cu gradul de sublocotenent (1907); participă 
la primul război mondial. La data de 01.04.1916 este transferat definitiv la Jandarmerie cu 
gradul de căpitan. Mare Pretor pe lângă Marele Cartier General (22.07-01.09.1941, 20.09- 
09.11.1942); ajutor al inspectorului general al Jandarmeriei (01.09.1941-20.09.1942, 
09.11.1942-29.08.1944); pus la dispoziţia Ministerului de Război la 29.08.1944; trecut în 
rezervă pentru limită de vârstă la 14.12.1944. În calitate de mare pretor al armatei este 
responsabil de ororile petrecute în urma ordinelor de „curăţare a terenului” şi de deportare a 
evreilor din Basarabia şi Bucovina de nord în Transnistria. A fost arestat de autoritățile 
comuniste, acuzat de „crime de dezastrul ţării prin săvârşire de crime de război” şi condamnat 
la 02.07.1945 de către Tribunalul Poporului din Bucureşti la temniță grea pe viaţă, degradare 
civică pe timp de 10 ani şi confiscarea averii. Moare în detenţie, în penitenciarul Aiud la 
22.06.1950. Colonel (din 01.10.1928); general de brigadă (din 01.04.1937); general de divizie 
(din 18.07.1942). 

2 Dumitru Ursoiu (1893-?), militar de carieră român. Absolvent al Şcolii militare de ofiţeri de 
artilerie, geniu şi marină (1913-1915). Intră în armată cu gradul de sublocotenent (1915), 
participă la primul război mondial. Pretor al Diviziei 8 Infanterie (1941); comandant al 
Inspectoratului Jandarmeriei Suceava (1940, 1944). Arestat de autoritățile comuniste la 
12.03.1952, sub învinuirea de „manifestări cu ocazia reformei băneşti şi reformele economice 
făcute”, fiind eliberat la 19.12.1953. Rearestat la 15.09.1955, a fost învinuit de „crime contra 
umanității-a împuşcat 30 de partizani sovietici”. A trecut prin închisoarea Jilava, fiind eliberat 
la 13.10.1955. Căpitan (din 01.10.1919); maior (din 01.04.1932); locotenent-colonel (din 
08.06.1940). 

Fila 153-154 Dos. 2 Vol. 1./941 
Chestiuni polițienești Leg. Soroca 


Se certifică de noi fiind conformă cu originalul. 


Şef Bir. II. or. 
ss. indescifrabil 


*) Adnotare: 
„Evrei”. 


Arhivele Naţionale Istorice Centrale Bucureşti, fond Ministerul de Interne, dosar nr. 133/1941, 
f. 5 (in continuare se va cita ANIC). Copie în United States Holocaust Memorial Museum 
Washington, RG-25.002M, rola nr. 15 (In continuare se va cita USHMM). 


Documentul nr. 43 


COPIE 
Secret 
Intr. No. 280 
20.VII.1941 
NOTA INFORMATIVĂ 


No. 589 din 18 Iulie 1941 


Ni se semnalează că evreii din lagărul Podul Iloaei, internaţi în urma eveni- 
mentelor petrecute la Iaşi în zilele de 28 şi 29 Iunie a.c. fac schimb de corespondenţă în 
mod clandestin cu evreii rămaşi în laşi, prin intermediul unor curieri creştini, cari 
profitând de avantajele de călătorie ce au pe C.F.R. se deplasează foarte des dela Podul 
Iloaiei la Iaşi şi retur. 

Unul dintre aceşti curieri este Vestic Vasile! din Podul Iloaei, decorat cu Virtu- 
tea Militară, care având gratuitate pe C.F.R. (carnet 0845) se pretează la acest serviciu, 
în schimbul unor sume de bani ce primeşte dela evrei. 

Acest oficiu se spune că este făcut şi de către unii funcționari de stat. 

Asemenea se semnalează că evreii din lagărul P. Iloaei se bucură de anumite 
avantaje, cari sunt în contradicție cu scopul pentru care au fost internați. 

Astfel: 

- Se adună în grupuri mari pe străzile din Podul Iloaei şi discută diferite 
chestiuni, cu evreii localnici. 

- Primesc pachete dela rudele lor din Iaşi fără a fi controlate. 

- Primesc vizita a diferite persoane (mascate rude) ce se deplasează cu maşinile 
dela Iaşi la Podul Iloaei. 


1 Nu a putut fi identificat. 

Supravegherea acestor internaţi pare că este foarte slabă. 
Informaţie verificată. 


*) Adnotări: 

„No. 1619. 20.VII.1941 Serviciul Marelui Pretor pentru verificare şi măsuri p. Şeful S. 
II. Colonel ss. Petrescu”; 

„Copie scoasă din dosarul No. 1 al Marelui Cartier General Serviciul Marelui Pretor.- 
Secret, Corespondenţă diversă”; 


„pag. 439”. 


CNSAS, fond Penal, dosar nr. P 639 (Radu Dinulescu şi alţii), volumul I, f. 208. 


Documentul nr. 44 


Marele Cartier General COPIE 
Secţia Il-a 18 Iulie 1941 
No. 1561/B. 
NOTA 


Divizia 13-a raportează telegrafic: 

- În spatele frontului acte de sabotaj, în special din partea evreilor. 

- În localităţile Dubna, Stoicani, Dumbrăveni multă populaţie comunistă şi 
evrei ce se dedau la acte dăunătoare operaţiunilor. 

Cere curățirea spatelui Diviziei. 

Luându-se şi avizul Marelui Pretor’ s'a căzut de acord asupra următoarelor 
măsuri: 

Să se disloce la Bălţi imediat Compania 23 Poliţie de la Iaşi (la Iaşi sunt două 
Companii de Poliţie şi un Batalion de Jandarmi). 


1 Gheorghe N. Petrescu (1898-1977), militar de carieră român. Absolvent al Şcolii militare de 
ofiţeri de artilerie şi geniu (1916-1917) şi al Şcolii Superioare de Război (1934-1936). Intră în 
armată cu gradul de sublocotenent (1917), participă la primul război mondial. Şef al Biroului 2 
Contrainformaţii din cadrul Secției II Informaţii a Marelui Stat Major (01.10.1937-01.07.1942, 
20.05.1943-05.03.1944), calitate în care a fost implicat în deportarea evreilor din Bucovina şi 
Moldova de nord în toamna anului 1941. Şef de Stat Major al Diviziei 14 Infanterie 
(01.07.1942-20.05.1943); Comandant al Regimentului 6 Artilerie (05.03-23.08.1944); şef de 
Stat Major al Corpului 6 Armată (23.08.1944-03.05.1945); trecut în rezervă la 01.09.1945. Este 
arestat succesiv în 04.05.1945, respectiv 26.01.1946 şi anchetat în privința implicării sale în 
măsurile antievreieşti. La 21.08.1951 este arestat a treia oară şi anchetat referitor la activitatea 
sa de fost ofiţer de informaţii, fiind acuzat de „activitate intensă contra clasei muncitoare”. A 
fost condamnat în 1953 la 10 ani muncă silnică, 10 ani degradare civică şi confiscarea averii. 
Este eliberat în 1955, fiind grațiat în urma Decretului 421/1955. Reabilitat în 1998 de Curtea 
Supremă de Justiţie. Maior (din 10.05.1934); locotenent-colonel (din 31.10.1939); colonel (din 
31.10.1943). 

2 Generalul de jandarmi loan Topor. 

Acea companie să fie împinsă dela Bălţi, pe teren, în spatele Diviziei 13-a şi 
14-a pentru întărirea Jandarmeriei Teritoriale până la completa curăţire a terenului până 
la Nistru. 

Rugăm a aproba această propunere, cum şi punerea la dispoziţie a mijloacelor 
necesare de către Secţia 6-a. 


Şeful Secţiei II-a 
Lt. Col. ss. Dinulescu! 
Pentru conformitate 
Şeful Biroului 
Lt. Colonel ss. Gh. N. Petrescu 


*) Adnotări: 

„18.7.1941 A cui e? Se vor transporta pe jos. General ss. Tătăranu”; 

„Prezenta copie fiind conform cu copia aflată în dosarul No. 1 al Marelui Cartier 
General, Serviciul Marelui Pretor, Secret, Corespondenţă diversă, copie aflată la pagina 
no. 526. Jurist ss. indescifrabil avocat”. 


CNSAS, fond Penal, dosar nr. P 639 (Radu Dinulescu şi alţii), volumul I, f. 209. 


Documentul nr. 45 


Preşedinţia Consiliului de Miniştri 
Nr. 9271 CC / 1941 


Comunicat 


Constatând că evreii din Galiţia caută pe toate căile să se strecoare în România, 
în mod clandestin, Dl General Antonescu a ordonat ca să se interzică cu desăvârşire 
orice fel de pătrundere pe teritoriul nostru, evreii care au trecut frontiera şi care vor mai 
încerca să fie consideraţi ca spioni şi executaţi, iar agenţii de la frontieră care ar îngădui 


1 Radu Dinulescu (1898-1984), militar de carieră român. Absolvent al Şcolii militare de ofițeri 
de infanterie (1914-1916), al Şcolii Superioare de Război (1923-1925) şi al Şcolii de aplicaţie 
al infanteriei de la Versailles (1926-1927). Intră în armată cu gradul de sublocotenent (1916), 
participă la primul război mondial. Şeful Secţiei a II-a din Marele Cartier General (22.06- 
30.10.1941); şeful Secţie a II-a din Marele Stat Major (30.10.1941-01.03.1942); ataşat militar 
la Stockholm (01.03.1942-10.03.1945); trecut în rezervă la 26.03.1945. Arestat de autoritățile 
comuniste la 16.01.1950, a fost învinuit de crime contra umanităţii şi condamnat la 08.08.1951 
la 15 ani muncă silnică, fiind grațiat la 12.11.1955. În mod paradoxal la 24.01.1957 a fost 
condamnat din nou la 5 ani detenţie riguroasă şi confiscarea averii — sub învinuirea de 
„activitate intensă contra clasei muncitoare”, pedeapsă ce fusese graţiată prin Decretul 
421/1955 — fără a fi întemnițat. A trecut prin închisorile din Văcăreşti, Jilava, Făgăraş, Galaţi. 
A fost reabilitat de Curtea Supremă de Justiţie în 1997. Maior (din 10.05.1930); locotenent- 
colonel (din 01.10.1938); colonel (din 31.10.1941). 

sau n-ar purta toată grija pentru interzicerea unor asemenea migraţiuni să fie pedepsiţi 
ca complici şi executaţi ca şi vinovaţii. 


București, 18 Iulie 1941 
Nr. 255 


AMR, fond 950-Cabinetul Ministrului, dosar nr. 700, f. 101. 


Documentul nr. 46 


INSPECTORATUL REGIONAL DE POLIŢIE GALAȚI 
Serviciul Poliţiei de Siguranţă. 
SECRET 
Nr. 14.338 S!. 19 Iulie 1941. 


CĂTRE 
ARMATA IV-a. 
Oficiul Poştal Militar No. 5 


La ordinul Dvs. Nr. 207.558 din 12 Iulie 19417, avem onoare a vă raporta că 
prin raportul nostru Nr. 14.026 din 14 Iulie a.c.” s'a comunicat că organele polițienești 
din această regiune au executat măsurile luate contra evreilor din ordinul Ministerului, 
transmis Prefecturilor de Judeţ. 

Numărul 24.409 $./1941*, la care vă referiți în ordinul Dvs. de mai sus, nu se 
găseşte primit la acest Inspectorat. 

Alăturat înaintăm detailat măsurile luate contra evreilor şi felul cum au fost 
executate de către Poliţiile din raza acestui Inspectorat. 


/INSPECTOR REGIONAL DE POLIŢIE 
ss. indescifrabil 


/Şeful Serviciului 
ss. indescifrabil 


MĂSURILE LUATE CONTRA EVREILOR ŞI FELUL CUM AU 
FOST EXECUTATE DE CĂTRE 
POLIȚIILE DIN RAZA ACESTUI INSPECTORAT 


I. LA GALAŢI: 


1 Documentul a fost înregistrat de Armata 4-a, Secţia II-a, cu Nr. 208.285 din 23.07.1941. 
2 Nu a fost identificat printre documentele cercetate. 
3 Nu a fost identificat printre documentele cercetate. 
4 Nu a fost identificat printre documentele cercetate. 

a) Organele Chesturei, în baza ordinului Nr. 4599 din 30 Iunie a.c.' al Ministerului 
Afacerilor Interne, transmis prin Prefectura Jud. Covurlui cu Nr. 1065 din 1 Iulie a.c-, 
au ridicat şi internat în 15 lagăre înfiinţate în localitate, un număr de 3328 evrei. Această 
operaţiune a decurs dela 2-6 Iulie a.c. Paza lagărelor se face de către Inspectoratul 
Regional de Jandarmi. 
b) Pentru restul evreilor ce întruneau condiţiunile de a fi internaţi în lagăre s'au luat 
următoarele măsuri: 
1) Interzicerea circulaţiei prin oraş între orele 18-7 dimineaţa. 
2) Verificare la domiciliu şi adăposturile colective în cari dorm noaptea; pentru aceasta 
s'a întocmit tabele de locatarii acestor adăposturi. 
3) Toţi evreii cari vor fi găsiți circulând între orele 18-7 vor fi cercetaţi şi dacă nu se vor 
stabili fapte pedepsibile de Lege în sarcina lor, vor fi consideraţi suspecți şi vor fi 
internaţi în lagăr. 
S'au luat şi 15 ostateci. 
II. LA R. SĂRAT. 
În urma ordinului primit dela Prefectura Jud. R. Sărat, organele polițienești locale au 
obligat pe toți evreii între 18-60 ani din oraşul R. Sărat să locuiască în timpul nopții 
numai în imobilele situate în centrul oraşului, adică pe străzile: Centrală, Principele 
Ferdinand, Curcănari şi Milcov, socotindu-se această zonă cartier evreiesc. 
În timpul zilei fiecare îşi exercită profesia respectivă. 
În această situaţie se găsesc un număr de 242 evrei. 
Cartierul este păzit prin patrule de gardieni publici şi patrule militare. 
S'au mai luat 15 ostateci dintre evreii cei mai reprezentativi cari au fost obligaţi să 
locuiască în casa unui oarecare evreu Carol Schwartz” din Str. Cuza Vodă, şi li s'au pus 
în vedere că vor fi executaţi în cazul când ceilalţi evrei se vor deda la acțiuni dăunătoare 
Siguranţei Statului. 

Tuturor evreilor de orice vârstă şi sex [i s'a interzis circulaţia între orele 20-7. 
III. LA FOCŞANI: 
În conformitate cu ordinul Nr. 108 din 1 Iulie 1941“ al Prefecturei locale, organele 
Poliţiei Focşani au ridicat dela domiciliile lor pe toţi evreii bărbaţi între 18-60 ani, 
punându-i în regim de lagăr în Şcoala Evreiască, Dispensarul Evreiesc şi 8 clădiri din 
cartierul evreiesc din acel oraş. În total au fost ridicați 1112 evrei, alegându-se din 
aceştia un număr de 20, ca ostateci. 

În ziua de 4 Iulie, Prefectura Jud. Putna prin ordinul Nr. 657/19415, a dispus 
punerea în libertate a tuturor evreilor aflați sub regim de lagăr, reținând un număr de 65 
ca ostateci. 

Conform ordinului Prefecturei Jud. Putna, evreii evacuați depe teritoriul rural 
şi urban al Oraşelor Adjud şi Mărăşeşti, au fost aduşi în oraşul Focşani. 
IV. POL. TECUCI: 


1 Vezi documentul nr. 14. 
2 Nu a fost identificat printre documentele cercetate. 
3 Nu a putut fi identificat. 
4 Nu a fost identificat printre documentele cercetate. 
5 Nu a fost identificat printre documentele cercetate. 

În vederea executărei ordinului Nr. 4599 din 1 Iulie 1941 al Ministerului de Interne, 
Domnul Prefect al Judeţului Tecuci în urma consfătuirei avute cu Dl. Comandant al 
Garnizoanei, Primarul Oraşului, Procurorul şi Şeful Poliţiei, a emis ordonanța Nr. 
10.399/1941! prin care s'a stabilit domiciliul obligatoriu evreilor din teritoriul rural al 
acelui Judeţ. 

Ca garanţie, au fost luaţi ca ostateci un număr de 15 evrei. 

În ziua de 12 Iulie a.c., Prefectura locală a emis ordonanța Nr. 11.092? ca urmare la 
ordonanța Nr. 10.399/1941 prin care s'a hotărât că evreii nu mai au voie a părăsi 
domiciliul decât pentru aprovizionare zilnică între orele 8.30-10; medicilor, 
comercianților, funcţionarilor comerciali evrei nu le este permisă circulaţia în restul zilei 
decât pe baza autorizaţiei eliberată de Poliţie. 

Nici un evreu nu poate părăsi oraşul decât cu aprobarea Prefecturei de Judeţ. 

V. POL. BÂRLAD.: 

Din Jud. Tutova s'au adunat de către Legiunea de Jandarmi 180 evrei şi li s'a fixat 
domiciliul în oraşul Bârlad, într'un Ghetou stabilit de comun acord cu Dnii. Prefect, 
Comandant al Garnizoanei şi Şeful Poliţiei. 

În ziua de 2 Iulie a.c. în baza ordinului Ministerului de Interne Nr. 4599 din 1 Iulie a.c., 
primit prin Prefectura de Judeţ, toți evreii între 16 şi 60 de ani au fost adunaţi de Org. 
Pol. într'un cartier evreiesc, fixat de Dhnii. Prefect de Judeţ, Comandant al Garnizoanei 
şi Şeful Poliţiei. 

Li s'au pus în vedere tuturor evreilor că nu mai au voie să circule între orele 20-7, în 
care scop s'a emis şi ordonanţă de Prefectură. 

S'au luat 10 conducători cunoscuţi ai evreilor drept ostateci, fixându-li-se domiciliu 
obligatoriu într’o sinagogă şi li s'a pus în vedere că orice act produs din partea evreilor 
le va atrage executarea. 

S'au luat măsuri pentru paza cartierului evreiesc. S'a dat zilnic câte 130-150 evrei la 
cererea autorităților, inclusiv Comandatura Germană, pentru munca de folos obştesc. 

VI. LA BUZĂU: 

Prefectura locală prin ordinul Nr. 77 din 1 Iulie a.c?. a dispus internarea evreilor. În ziua 
de 2 Iulie a.c., toţi evreii între 18-60 ani au fost internaţi în lagăr, fixându-se clădirea 
Liceului Haşdeu din acel oraş. 

Au fost internaţi 353 evrei, dintre care s'au luat 14 ostateci. 


*) Adnotări: 

„Dosar 29”; 

„23 IULIE 1941 Secţia 2 ss. indescifrabil”; 

„Biroul 2 Relaţii. Colonel ss. Ciocan”; 

„Cu No. 207.558/1941 s'a cerut Inspectoratului de Poliţie Galaţi să comunice măsurile 
pe care le-a luat pentru executarea ordinului Armatei IV No. 206.820“ relativ la evrei 
(circulația lor, luarea de ostatici). Prin corespondenţa alăturată se arată măsurile luate 


1 Nu a fost identificată printre documentele cercetate. 
2 Nu a fost identificată printre documentele cercetate. 
3 Nu a fost identificat printre documentele cercetate. 
4 Vezi documentul nr. 15. 

care respectă întrutotul prevederile ordinului No. 206.820 al Armatei IV. Şeful Biroului 
2. Maior ss. V. Apostolescu”; 
„23 Iulie. Văzut. Colonel ss. Ciocan”. 


AMR, fond 26-Armata a 4-a, dosar nr. 781, f. 114-117. 


Documentul nr. 47 


NOTA 
21.VII.1941 


Ordinul Nr. 2436/1941! primit dela Patria” prevede că Domnul General 
Antonescu a ordonat în privinţa evreilor: 

- să li se interzică circulaţia între orele 18 şi 6 dimineaţa; 

- în acest interval de timp să fie grupaţi pe cartiere şi adunaţi în anumite clădiri 
mai mari — sub pază — pentru a se supraveghea şi sancţiona imediat orice încercare de 
turburare; 

- să se ia ostateci dintre conducătorii evreilor şi să fie împuşcaţi imediat ce se va 


produce un act de rebeliune. 
* 


* * 


Pe baza acestui ordin Ministerul de Interne a dat Polițiilor şi Prefecturilor 
ordinul Nr. 45995 iar Armata IV-a a dat ordinul Nr. 206.820 din 30 lunie* 
Comandamentelor de M.U., Inspectoratelor de Poliţie şi Jandarmi Iaşi şi Galaţi. 


Pe baza lor Poliţiile au trecut la execuţie. 
* 


* * 


Garnizoana Focşani cu Nr. 1062/1941% raportează că Ministerul de Interne a 
revocat măsura de a se aduna evreii în cartiere evreieşti, astfel că ei sunt liber între orele 
7-20 în tot oraşul constituind o primejdie. 


1 Vezi documentul nr. 14. 

2 Indicativul codificat al Marelui Cartier General. 

3 Vezi documentul nr. 14. 

4 Vezi documentul nr. 15. 

5 Nu a fost identificat printre documentele cercetate. La 23.07.1941 Dacia raporta Patriei 
următoarele: 
>>>] 
Garnizoana Focşani face cunoscut că Ministerul de Interne a revocat măsura de a aduna evreii 
în cartiere evreieşti. 
Garnizoana împreună cu poliţia luase această măsură pe baza ordinului Nr. 2436/1941 primit de 
la Patria şi ordinul Nr. 4599/1941 primit de poliții de la Ministerul de Interne. 
De asemenea Ministerul de Interne a revocat măsura ce se luase în acel oraş, ca evreii să poarte 
un semn distinctiv. 

* * 


Prefectura Putna — ca şi alte Prefecturi — a dat dispozițiunea ca evreii să poarte 


un semn distinctiv. 
x 


se se 
Ministerul de Interne a revocat şi această măsură luată de Prefectura Putna. 
* 
se * 


Garnizoana Focşani cere să se mențină măsura luată de a se strânge evreii în 
cartierele depărtate de zone, instituții şi stabilimente militare, precum şi dispozițiunea de 
a purta un semn distinctiv. 


ŞEFUL SECȚIEI Il-a 
COLONEL, ss. Ciocan 
I. Ciocan 


*) Adnotări: 
„Dosar 29”; 
„Telegramă la Patria ss. indescifrabil”. 


AMR, fond 26-Armata a 4-a, dosar nr. 781, f. 110. 


Documentul nr. 48 


Dosar Nr. 1 bis 
Strict secret 
din 1941 
Fila Nr. 27 
Ordin Circular Nr. 38.985 din 22 Iulie 1941 


Se transmite mai jos în copie ordinul Nr. 5811 din 18 Iulie 1941 al Ministerului 
Af. Interne. 


D. O. 
Şeful Serv. Jandarmeriei 
Colonel, /ss/ Tobescu! 


Rog dispuneți”. Pe telegramă a fost pusă rezoluția: „S’a intervenit la Ministerul de Interne. ss. 
indescifrabil”. AMR, fond 3831-Marele Cartier General, dosar nr. 3827, f. 8. 

1 Constantin Tobescu (1893-1951), militar de carieră român. Absolvent al Şcolii militare de 
ofițeri de infanterie (1911-1913). Intră în armată cu gradul de sublocotenent (1913), participă la 
primul război mondial. Este transferat definitiv la Jandarmerie la 01.09.1920. Şeful Serviciului 
Jandarmeriei din cadrul Inspectoratului General al Jandarmeriei (19.09-31.12.1940, 
24.01.1941-01.06.1943); director al Direcției Siguranței şi Ordinii Publice din cadrul 

Copie: Domnul General Antonescu Conducătorul Statului a dat dispozițiuni 
formale ca toţi evreii ce se găsesc în lagărele de muncă şi prizonierii să fie puşi la 
muncă grea, dacă fug se împuşcă unul din zece, dacă nu muncesc cum trebuie să nu li se 
dea mâncare şi nici nu sunt lăsaţi să primească sau să cumpere. 


Ministru Subsecretar de Stat. 
General, /ss/ I. Popescu 


ANIC, fond Ministerul de Interne, dosar nr. 133/1941, f. 9. Copie în USHMM, RG- 
25.002M, rola nr. 15; Ancel, DCFRJH, volumul II, documentul nr. 181, p. 468. 


Documentul nr. 49 


Nr. 21.501! 

ROMÂNIA Ziua 22 luna Iulie 1941 
COMANDAMENTUL ARMATEI A 3-a 

STAT MAJOR 

SECŢIA 2-a 
Of. Poştal Militar Nr. 30 
SECRET 

Către 
DIVIZIA 14-a 
Stat Major 


La Nr. 24.283 din 14 Iulie 19417. 

Cu onoare vă rugăm a dispune ca: 

- Cei dovediţi că au luptat contra noastră să fie constituiți prizonieri şi urmează 
soarta acestora. 

- Cei suspecți vor fi strânşi pe judeţ şi internaţi. 

- Cei cari comit acte contra armatei şi sunt surprinşi asupra faptului, vor fi 
executaţi pe loc, conform ordinelor în vigoare. 


D. O. 
ŞEFUL DE STAT MAJOR 
GENERAL ss. Zaharescu 
p. Şeful Secţiei Il-a 
Maior ss. Mangesius 


AMR, fond 2277-Divizia 14 Infanterie, dosar nr. 1085, f. 317. 


Inspectoratului General al Jandarmeriei (01.06.1943-23.08.1944). Arestat la 24.09.1944, a fost 
predat sovieticilor la 12.10.1944 fiind transportat şi anchetat în URSS. Readus în țară în 1946, 
este condamnat de autoritățile comuniste în 02.07.1951 la 10 ani închisoare. Moare în 
închisoarea din Tg. Ocna. Locotenent-colonel (din 01.04.1932); colonel (din 01.06.1938); 
general de brigadă (din 20.03.1943). 

1 Documentul a fost înregistrat de Divizia 14 Infanterie, Biroul de Contrainformații, cu Nr. 
24.405 din 22.07.1941. 

2 Vezi documentul nr. 39. 


185 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 50 


HUGHES 
DACIA! 
către 
PATRIA? 


Raportăm următoarele: 

Garnizoana Focşani face cunoscut că Ministerul de Interne a revocat măsura de a 
aduna evreii în cartiere evreieşti. 

Garnizoana împreună cu Poliţia luase această măsură pe baza ordinului Nr. 
2436/1941” primit dela Patria şi ordinului Nr. 4599/19414 primit de Poliţii dela Ministerul 
de Interne. 

Deasemenea Ministerul de Interne a revocat măsura ce se luase în acel oraş ca 
evreii să poarte un semn distinctiv. 

Rog dispuneți. 


D39 XB 
ss. indescifrabil 


Nr. 208.179 din 22 Iulie 1941 


*) Adnotări: 

„346 — 22 — VII — 941 — 12.30”; 
„Dosar 29”; 

„Ialomiţa 22.12.30 ss. indescifrabil”. 


AMR, fond 26-Armata a 4-a, dosar nr. 781, f. 109. 


Documentul nr. 51 


ARMATA 3-a Nr. 22.591 din 23 Iulie 1941 
Stat Major 
Secția 2-a către 


Of. Poştal Militar Nr. 30 
Vezi comunicatul pe verso 


Confidenţial-Personal 


Se atrage serioasa atenţiune Comandanţilor de M.U. şi Servicii asupra urmă- 
toarelor fapte: 


1 Indicativul codificat al Armatei a 4-a. 

2 Indicativul codificat al Marelui Cartier General. 

3 Vezi documentul nr. 15. 

4 Vezi documentul nr. 14. 

5 Indicativul codificat al Marelui Cartier General, Postul de Comandă Înaintat. 

Armata a fost sesizată că soldaţii din unităţile ce operează în Ucraina au făcut 
abuzuri cari sunt nedemne de numele de ostaş român şi de haina noastră militară. Astfel: 

- Au intrat cu forța în casele locuitorilor amenințând pe proprietar cu arma; 

- Au furat lucruri din case; 

- Au devastat stupuri cu albine; 

- Au luat vite fără ştirea nimănui şi fără să plătească un ban; 

- Nu se dă atenţiunea cuvenită lăcaşurilor sfinte, rămase în număr foarte mic 
intacte de pe urma comuniştilor. 

Deşi aceste cazuri sunt cu totul izolate, ordon Comandanţilor de M.U. şi Servicii 
să ia cele mai drastice măsuri contra jefuitorilor care pătează prin faptele lor bunul renume 
al armatei şi sentimentele ei adânci religioase, care au determinat populaţia ucraineană să 
ne primească pretutindeni cu vie satisfacție şi caldă ospitalitate. 

Rog pe toţi ofiţerii să profite de ocazie şi să explice trupelor prin cazuri concrete 
situaţia populaţiei din teritoriile desrobite de comunişti, în comparaţie cu starea de la noi, 
care din toate punctele de vedere, religios, moral, cultural şi economic este mult mai bună. 


COMANDANTUL ARMATEI IIl-a 

GENERAL DE CORP DE ARMATĂ 
ss. Petre Dumitrescu 
P. Dumitrescu 


Comunicat: 

C.4A. 

Corpurile de Munte şi Cavalerie 
Divizia 5, 6, 7, 8, 13 şi 14 Infanterie 
Divizia 1 Blindată 

Brig. 1, 2 şi 4 Mixtă Munte 

Brig. 5, 6 şi 8 Cavalerie 

Serviciul Intendenţei 

Serviciul Sanitar 

Secţia III şi IV. 


*) Adnotări: 
„Biroul 2”; 


„Dosar”. 


AMR, fond 25-Armata a 3-a, dosar nr. 481, f. 75; dosar nr. 399, f. 472. 

Documentul nr. 52 


CONDUCEREA ȘI ADMINISTRAREA BASARABIEI 
No. 61 
24 Iulie 1941 


COMANDAMENTUL MILITAR CHIŞINĂU 


Cu onoare se face cunoscut: 

1. Se vor face lagăre unde vor fi strânşi evreii din provincie, care să fie între- 
buinţaţi la lucrările de refacerea drumurilor şi şoselelor, la repararea podurilor, astuparea 
tranşeelor, strângerea sârmei de pe câmp etc. 

2. Evreii de la oraşe se vor înscrie la Primării în termen de 3 zile, arătând şi pro- 
fesiunea ce o au. Ei vor fi organizați pe grupe conduse de un şef dintre ei şi întrebuinţaţi la 
lucrări. Şeful grupei împreună cu întreaga familie răspunde de modul cum membrii grupei 
execută lucrările. 

Pentru oraşul Chişinău, se vor accelera operaţiunile de înființare a unui ghetou 
aşa cum am ordonat. 

1. În declaraţiile ce vor da, evreii de la oraşe vor arăta: 

- Profesiunea, atât a bărbaţilor, cât şi a femeilor şi copiilor (în scopul organizării 
lor pe profesiuni). 

- Dacă la retragerea armatelor române în luna iunie 1940 au locuit în acel oraş, 
sau în altă parte. 


ÎMPUTERNICITUL CONDUCĂTORULUI STATULUI PENTRU 
CONDUCEREA ȘI ADMINISTRAREA BASARABIEI 
GENERAL, ss. C. Gh. Voiculescu! 
C. Gh. Voiculescu 


*) Adnotări: 

„Nr. 186 28 Iulie 1941”; 

„31.VII.941. Comandamentul Militar, Comandantul Ghetoului şi Comisariatul de Poliţie a 
Ghetoului unde se face înregistrarea evreilor. Colonel ss. Dumitru Tudosie”. 


AMR, fond 1733-Comandamentul Militar Chişinău, dosar nr. 9, f. 23; Arhivele Naţionale 
ale Republicii Moldova Chişinău, fond 696-Poliţia Oraşului Soroca, inventar nr. 1, dosar 
nr. 31, f. 16. (În continuare se va cita ANRM). 


1 Constantin Gh. Voiculescu (1889-1955), militar de carieră român. Absolvent al Şcolii militare 
de ofiţeri de infanterie (1908-1910) şi al Şcolii Superioare de Război (1920-1922). Intră în 
armată cu gradul de sublocotenent (1910), participă la primul război mondial. Subsecretar de 
Stat la Ministerul Muncii, Sănătăţii şi Ocrotirilor Sociale (27.01-18.07.1941); guvernator al 
Basarabiei (23.07.1941-29.03.1943); comandant al Diviziei de Gardă (10.04-20.12.1943); 
comandant al Diviziei 1 Munte (20.12.1943-13.06.1944); comandant al Corpului 3 Teritorial 
(14.06-12.10.1944); trecut în rezervă la 22.03.1945. Condamnat de Tribunalul Poporului în 
1946 la muncă silnică pe viaţă pentru crime de război. A trecut prin închisorile din Văcăreşti, 
Aiud, Craiova, Poarta Albă şi Gherla. Moare în detenţie la Gherla. Colonel (din 01.01.1934); 
general de brigadă (din 25.10.1939); general de divizie (din 25.10.1942). 

Documentul nr. 53 


ARMATA 3-a Nr. 22.591 din 26.VII.1941 
Stat Major 
Secţia 2-a către 


Of. Poştal Militar Nr. 30 


Confidenţial-Personal 


Urmare la Nr. 22.591 VIL.23! 

Am onoare a face cunoscut: 

Am constatat că se continuă jafurile prin sate de către ostaşi din unități, în special 
cei dela coloane şi trenurile de luptă şi regimentare. 

Aceasta denotă că ofiţerii nu sunt destul de energici şi nu supraveghează eficient 
pe ostaşii ce-i au sub comandă. Unii ofițeri chiar tolerează abuzurile şi jafurile soldaţilor. 

Nu am venit aici să jefuim şi să ne facem duşmani populaţia ucraineană, care nu 
este vinovată de mişeliile comuniştilor. 

Să fim pătrunşi bine de acest lucru, care trebuie lămurit ostaşilor cât mai clar şi 
cât mai convingător. 

Domnii comandanţi de unităţi vor lua cele mai drastice şi eficace măsuri pentru 
ca această stare de lucruri să înceteze imediat. 

Se vor forma din jandarmi, sau chiar grupe de luptă, patrule de poliţie prin sate, 
care să aresteze pe toți soldaţii care jefuiesc sau fac abuzuri. 

Toţi aceştia vor fi sancţionați cu cea mai mare severitate, mergând până la 
împuşcarea celor cari au comis acte de banditism. 

Procurarea de alimente necesare popotei ofițerilor sau hranei trupei se va face 
numai de ofițeri şi contra cost. 

Fac răspunzător pe toţi comandanții de unități de executarea acestui ordin. 


COMANDANTUL ARMATEI IIl-a 
GENERAL DE CORP DE ARMATĂ 


ss. Petre Dumitrescu 
P. Dumitrescu 


AMR, fond 25-Armata a 3-a, dosar nr. 481, f. 76; dosar nr. 399, f. 474. 


1 Vezi documentul nr. 51. 

Documentul nr. 54 


INSPECTORUL DE POLIȚIE 
IAŞI 27 Iulie 1941 


DARE DE SEAMĂ 
asupra situaţiei interne 27 lunie—27 Iulie 1941 


[...] 

Relaţiunile populaţiei române cu minoritarii. 

În această regiune nu sunt populaţii minoritare compacte în afară de evrei pe care 
populaţia creştină îi priveşte cu o vădită antipatie mai ales de la intrarea noastră în război, 
ştiut fiind sentimentele ostile ale evreilor. 

[::] 

IV. MANIFESTĂRI SUBVERSIVE. 

[...] 

Faţă de mersul războiului şi de succesele armatelor aliate, elementele care poate 
ar fi simpatizat cândva mişcarea comunistă, astăzi nu se observă absolut nici un fel de 
manifestare ostilă ţării noastre, mai ales după evenimentele de la 29, 30 iunie a.c. când 
organele militare au trimis în lagăre 4332 evrei bănuiţi că au tras cu armele asupra 
coloanelor de trupe, prin trecere în laşi şi mai ales după executarea a mai multor evrei, 
bănuiţi pentru aceleaşi manifestaţiuni criminale față de armată. 

Printre elementele legionare rebele n-au rămas decât foarte puţini, care nu pot 
sub nici un motiv să reprezinte o acţiune de massă, doar câţiva indivizi de ultima speţă, 
care au instigat populaţia în contra evreilor, îndemnând-o la jafuri şi care bănuim că aceste 
elemente sunt dintre cei care au simpatizat cu mişcarea legionară. 

[...] 

V. POPULAȚIA MINORITARĂ. 

Numărul minoritarilor în raza acestui Inspectorat nu contează în afară de evrei care în 
urma îngrădirilor impuse prin noile legiuiri şi statutul juridic au numai resentimente față de 
statul român şi mai ales în urma incidentelor petrecute la Iaşi după cum urmează: 

În noaptea de 28-29 iunie a.c. treceau prin oraşul Iaşi două coloane militare spre 
front, una pe strada Lascăr Catargi şi alta pe strada Carol. Pe la orele 22,30-23 a apărut 
deasupra oraşului un avion care fiind luminat de jos de o rachetă a lansat şi el o rachetă din 
care s'au desprins trei lumini violete, după aproximativ 10-15 minute a început să se tragă 
în tot oraşul nenumărate focuri de armă şi armă automată care au durat până în dimineața 
zilei de 29 iunie a.c. orele 4 cât şi asupra acestor trupe fără însă a se face victime. 

Autorităţile militare şi civile au luat măsuri de pază şi siguranţă şi totodată bănuindu- 
se că aceste focuri de armă teroriste venite în acest scop de peste Prut pentru a se provoca 
panică şi împiedica mărşăluirea spre front a acestor trupe, s'a început percheziționarea şi 
arestarea evreilor comunişti din ordinul domului General Comandant al Diviziei 14". 

În dimineaţa zilei de 29 iunie a.c. continuându-se a se trage focuri din diferite 
case izolate din oraş; organele militare române şi germane au început perchezițiile şi 
arestarea în massă a evreilor, care erau conduşi la Chestura de Poliţie Iaşi. 

În curtea Chesturei de Poliţie Iaşi erau adunaţi circa 3.000-4.000 de evrei, copii, 
femei şi bărbaţi. 


1 Generalul Gheorghe Stavrescu. 

Soldaţii germani din organizaţia „Todt” pretinzând că s'au omorât de către evrei 
doi soldaţi de ai lor, au mitraliat parte din evreii adunaţi în curtea Chesturei cu care ocazie 
au fost omorâţi aproximativ 500 inşi iar alții răniți. 

S'au luat măsuri de trimiterea la lagăr a celorlalți evrei, care au fost îmbarcaţi în 
două trenuri cu destinaţia lagărul de internați Ialomița; pe drum în staţia Podul Iloaiei şi 
Tg. Frumos s'au descărcat din vagoane circa 1200 inşi care au murit din lipsă de asistență 
medicală sau din cauza rănilor avute. 

În seara de 29 iunie a.c. după măsurile luate s'a restabilit ordinea şi liniştea. 

În cursul zilei de 30 iunie a.c. soldaţi germani şi elemente militare române răsleţe 
au mai împuşcat 50 evrei în diferite puncte ale oraşului jefuind diferite case părăsite de ale 
evreilor; la care jaf s'au raliat şi diferiți derbedei şi oameni fără căpătâi. 

Domnul General de Divizie Leoveanu!, Directorul General al Poliţiei, împreună 
cu DI. Lt. Colonel magistrat Crainic” au anchetat în ziua de 2 Iulie a.c., evenimentele 
întâmplate şi au ajuns la concluzia că organele polițienești şi-au făcut datoria şi nu puteau 
împiedica cele ce s'au făcut. 

CONCLUZII ŞI PROPUNERI 

Starea de spirit a populaţiei în general este bună, mai ales în urma succeselor 
armatelor aliate germano-române în războiul contra bolşevicilor. 

În cursul lunii curente acțiuni subversive nu s'au desfăşurat în raza acestui 
Inspectorat, unde elementul principal îl reprezenta comuniştii. 

Chestiunea principală care trebuie să intereseze în mod deosebit organele 
superioare este de ordin economic. 

În urma frontului există o a doua armată de muncitori şi populaţia civilă care cu 
multă greutate poate face față nevoilor actuale. Cu toate lipsurile inerente unei stări de 
război se observă în unele localități lipsa unor alimente de primă necesitate, care de altfel 
se găsesc în abundență în altă parte. Acest neajuns se datoreşte greutății transporturilor dar 
totuşi trebuie găsită o soluţie prin care să se ajungă la satisfacerea tuturor nevoilor locale. 


INSPECTOR REGIONAL 
E. Giosanu 


AMR, fond 26-Armata a 4-a, dosar nr. 753, f. 347-350. 


1 Emanoil Leoveanu (1887-1959), militar de carieră român. Absolvent al Şcolii militare de ofiţeri 
de artilerie şi geniu (1906-1908) şi al Şcolii Superioare de Război (1919-1920). Intră în armată 
cu gradul de sublocotenent (1908), participă la primul război mondial. Director al Direcției 
Generale a Poliţiei (21.01.1941-08.01.1942); comandant al Corpului 2 Teritorial (03.02.1942- 
20.03.1943); comandant al Corpului 7 Armată (20.03-15.09.1943); comandant al Corpului 6 
Armată (15.09.1943-22.02.1944); comandant al Corpului 3 Armată (22.02-12.10.1944); 
comandant al Corpului 6 Armată (12-28.10.1944); trecut în rezervă la 27.03.1945. Arestat la 
17.05.1951 a fost condamnat la 09.11.1956 la 10 ani detenţie riguroasă pentru „activitate 
intensă contra clasei muncitoare”. Decedat în penitenciarul Făgăraş. General de brigadă (din 
01.04.1937); general de divizie (din 08.06.1940); general de corp de armată (din 20.03.1943). 

2 Cristian S. Crainic (1897-?), magistrat militar de carieră român. Intră în armată cu gradul de 
sublocotenent în rezervă (1917), participă la primul război mondial. Trecut în activitate la 
01.11.1919 cu vechimea din 15.11.1917; magistrat militar în cadrul Direcției Justiţiei Militare 
(1941-1944). Căpitan magistrat (din 01.07.1927); maior magistrat (din 31.10.1936); locotenent- 
colonel magistrat (din 10.05.1941). 

Documentul nr. 55 


Regimentul 6 Vânători P. A. 
Oficiul Poştal Militar No. 10 No. 700 din 28 Iulie 1941! 


către 
Divizia 14-a Infanterie 
— Biuroul 2 Informaţii — 


La ordinul Dvs. No. 24.354 din 23 Iulie 19417. 

Am onoare a raporta că în intervalul de la 22 lunie până în prezent, au fost 
executați un număr de 40 jidani din com. Sculeni Tg., jud. Iaşi, 14 jidani în oraşul Bălți 
şi 120 jidani din comuna Mărculești, jud. Soroca, în total 174 jidani. 

1) Din cei 40 jidani predaţi de Comandamentul German, 14 au fost împuşcaţi 
deoarece au încercat să fugă de sub escortă, iar 28 au fost executaţi pe D. Stânca în ziua 
de 28 Iunie 1941, pentru motivele următoare: 

- Au tăiat cablul telefonic; 

- Au semnalizat din Tg. Sculeni armatei sovietice care se afla pe D. Nord 
Sculeni, indicând posturile de comandă ale infanteriei şi artileriei, precum şi amplasa- 
mentele bateriilor de artilerie, care au fost bombardate cu precizie de artileria sovietică. 

- Au sabotat armata română şi germană, trăgând foc de arme şi aruncând 
grenade asupra soldaţilor în timpul când erau evacuaţi din Sculeni. 

2) Dintr'un număr de 500 jidani găsiți în oraşul Bălţi, au fost executaţi numai 
14 jidani care au declarat, atât ei cât şi ceilalţi jidani care au fost arestați pentru 
cercetări, că au fost aprigi comunişti şi au sabotat armata în timpul ocupării oraşului 
Bălţi şi care erau în cea mai mare parte autorii incendiilor din oraşul Bălți. 

Restul de 486 jidani au fost trimişi conform ordinului Comandamentului 
German, la Chestura Poliţiei Bălţi, spre a fi internaţi în lagăr. 

3) Din cei 120 jidani din Mărculeşti care au luptat în rândurile armatei 
sovietice (după propriile lor declaraţii) un număr de 100 jidani erau răniţi de glonţ, 
dovada cea mai indiscutabilă a luptei lor împotriva armatei române în rândurile armatei 
roşii. Unii din ei au declarat că au împins înainte tancurile sovietice care nu mai puteau 
înainta cu motorul propriu. 

Toţi jidanii arătați mai sus au fost executaţi bazându-ne pe ordinul Armatei 3-a 
No. 1949/1941, comunicat cu al Div. 14-a No. 24.218 din 11 Iulie 19415, punctul 2 în 
care se specifică: „Toţi indivizii care trag în trupe şi autorități să fie executați pe loc”, 
precum şi pe ordinul Armatei 3-a No. 20.555/1941, comunicat cu al Div. 14-a No. 


1 Documentul a fost înregistrat de Divizia 14 Infanterie, Biroul de Contrainformaţii, cu Nr. 
24.413 din 29.07.1941. 

2 Prin ordinul Nr. 24.354 din 23.07.1941 Divizia 14 Infanterie solicita comandanților unităţilor 
aflate în subordine să raporteze „[...] până la 27 Iulie a.c., câţi evrei au fost executați de unitatea 
ce conduceţi în intervalul dela 22 Iunie şi până în prezent, localitatea şi motivul care eventual a 
condus la executarea lor. [...]””. AMR, fond 2277-Divizia 14 Infanterie, dosar nr. 1085, f. 443. 

3 Nu a fost identificat printre documentele cercetate. 

24.153 din 1 Iulie 1941! care ordonă „să se procedeze fără cruțare faţă de cei găsiţi 
vinovaţi de acte îndreptate contra armatei”. 

Totodată raportăm că datorită acţiunei jidanilor din Mărculeşti, Regimentul a 
pierdut în ziua de 12 Iulie 1941 pe Dealul Mărculeşti: un cpt. activ, 2 sublocot. rez. 
răniți, 33 morţi, 23 răniți şi 12 dispăruţi trupă din Compania 2-a şi un ofiţer rez. mort şi 
14 morţi, 6 răniţi şi un dispărut din Comp. 4-a. 

Numărul jidanilor împuşcaţi este prea mic față de jertfele noastre din cauza lor. 


Comandantul Regimentului 6 Vânători 
Colonel Matieş Ermil 
ss. Matieş Ermil? 


Ofiţer informator 
Căpitan Ion. V. Stihi 
ss. Ion V. Stihi 


AMR, fond 2277-Divizia 14 Infanterie, dosar nr. 1085, f. 447+verso. 


Documentul nr. 56 


MINISTERUL APĂRĂRII NAȚIONALE 
Cabinetul Ministrului 
Nr. 36.760 
1941 luna VIII ziua 6 
COMANDAMENTUL TERITORIAL al C. III A. 
către 
Garniz. Chişinău 


ORDIN GENERAL 
Nr. 99 din 29 Iulie 1941 


MINISTERUL APĂRĂRII NAŢIONALE a primit două tabele, cuprinzând un 
număr total de 23 ofiţeri activi şi de rezervă, care au făcut intervenţii pe lângă Coman- 


Nu a fost identificat printre documentele cercetate. 

Ermil Matieş (1889-1954), militar de carieră român. Absolvent al Şcolii militare de ofiţeri de 
infanterie (1913-1914). Intră în armată cu gradul de sublocotenent (1914), participă la primul 
război mondial. Comandant al Regimentului 75 Infanterie (01.11.1940-01.04.1941); comandant 
al Regimentului 6 Vânători (01.04.1941-19.11.1942), calitate în care a fost implicat în atrocități 
comise împotriva populaţiei evreieşti; dispărut pe câmpul de luptă la 19.11.1942. Dat dispărut 
la 19.06.1946, a fost arestat de autoritățile comuniste la 03.10.1947 şi condamnat la 26.06.1948 
la muncă silnică pe viață pentru crime de război. A trecut prin închisoarea Aiud unde a decedat 
la 21.02.1954. Maior (din 15.02.1925); locotenent-colonel (din 10.05.1934); colonel (din 
27.02.1939). 

3 Documentul a fost înregistrat de Comandamentul Miliar al Municiupiului Chişinău cu Nr. 1585 
din 21.08.1941. 

danţii detaşamentelor de lucru, pentru munca de folos obştesc (constituite din evrei) 
cerând favoruri pentru evreii din detaşament. 

Aceste ruşinoase intervenţii arată mentalitatea unor ofiţeri care nesocotesc 
imperativele naţionale, şi scoboară prestigiul Armatei. 

Interzic orice intervenţii, pe orice cale şi de orice natură. 

În viitor, voi da publicităţii numele celor care vor mai face intervenții, pentru 
ca să-i cunoască toată lumea. 


Ministrul Apărării Naţionale 
General de Corp de Armată Adjutant (ss) I. Iacobici 


p. Conformitate 
DIRECTORUL DE CABINET M.A.N. 
Colonel, ss. Protopopescu! 
D. Protopopescu Pache 


Comunicat: 

- Pentru ştiinţă: Casa M.S. Regelui, Preşedinţia Consiliului de Miniştri 

- Pentru executare: Marele Cartier General, Eşalonul 2 

- Subsecret. de Stat al Armatei de Uscat 

- Subsecret. de Stat al Aerului 

- Subsecret. de Stat al Marinei 

- Subsecret. de Stat al Înzestrării şi Ad-ţiei Armatei 

În număr de exemplare necesar, până la regimente şi unităţi de corp aparte. 


*) Adnotări: 
„Biroul 2”; 
„21.8.1941. Văzut Colonel ss. Tudosie”. 


AMR, fond 1733-Comandamentul Militar Chişinău, dosar nr. 9, f. 60; fond 23-Armata a 
l-a, dosar nr. 1244, f. 231. 


1 Dumitru Protopopescu-Pache (1895-?), militar de carieră român. Absolvent al Şcolii militare de 
ofiţeri de artilerie, geniu şi marină (1914-1916) şi al Şcolii Superioare de Război (1926-1928). 
Intră în armată cu gradul de sublocotenent (1916), participă la primul război mondial. Director 
de cabinet în Ministerul Apărării Naţionale (15.02-01.12.1941); ofițer în cadrul Marelui Stat 
Major (01.12.1941-20.04.1942); comandant al Regimentului 4 Artilerie Grea (20.04.1942- 
30.12.1943); şef de Stat Major al Direcţiei Superioare a Motomecanizării din Ministerul de 
Război (30.12.1943-04.04.1944);, comandant al Brigăzii 14 Artilerie (04.04.1944-24.08.1944); 
dispărut pe front în cursul luptelor din Basarabia la 24.08.1944; trecut în rezervă pentru limită 
de vârstă la 31.12.1948. Maior (din 10.05.1925); locotenent-colonel (din 24.01.1937); colonel 
(din 08.06.1940). 

Documentul nr. 57 


COMANDAMENTUL MILITAR 
al 
MUNICIPIULUI CHIȘINĂU 
Nr. 238 
din 29 Iulie 1941 
către 


PRIMĂRIA MUNICIPIULUI CHIŞINĂU 


Cu onoare se comunică: 

1. Ghetoul evreiesc a luat definitiv ființă. 

Se mărgineşte: Sf. Gheorghe exclusiv, str. Mărăşeşti exclusiv — str. Sf. Vineri 
inclusiv — str. Sf. Ilie exclusiv — str. Petru Rareş exclusiv — râul Bâc inclusiv 

2. Ghetoul este împărţit în 2 sectoare despărțite prin str. Gh. Coşbuc, denumite 
sectorul Înălțarea Domnului şi sectorul Piaţa Veche. 

Limita de despărțire (Str. Gh. Coşbuc) este la sectorul Înălțarea Domnului. 

Pentru organizarea lui s”au luat următoarele măsuri: 

a). Să se destine pentru intrarea şi ieşirea din oraş de fiecare sector câte 3 străzi, 
iar restul să fie închise. 

Intrarea şi ieşirea din Ghetou pentru evrei, numai pe bază de autorizații 
individuale date de organele militare, însărcinate cu paza şi administrarea ghetoului. 

b). În fiecare sector a luat ființă o casă administrativă pentru rezolvarea diferi- 
telor cereri, reclamațiuni conduse de organele militare. 

În fiecare sector urmează să se înființeze câte o casă de sănătate (o infirmerie sau 
spital), organizate şi deservite cu personal şi material din ghetou. 

c). Se redeschide Piaţa Veche, pentru comerțul alimentar, unde ţăranii vor putea 
să-şi desfacă produsele alimentare până ce Primăria va fi în măsură să organizeze şi să 
desfacă produsele sale proprii sau achiziționate. 

d). Să se pună în funcțiune 2 sau 3 brutării de fiecare sector, pentru alimentare cu 
pâine a populaţiei evreieşti. 

e). Să se organizeze pe grupe de lucrători, bărbaţi separat şi femei separat, de câte 
50 inşi, care să fie folosiţi la munci comunale, judeţene sau de stat, la cerere. 

f). Fiecare stradă să aibă un şef responsabil, atât de ordine, cât şi de prezenţa la 
lucru a Detaşamentului constituit în acest scop. 

g). Chestura de Poliție a primit ordin să organizeze o circumscripție de poliție 
proprie. 

Cunoscând cele de mai sus vă rugăm a lua şi Dvs. următoarele măsuri: 

- Serv. Sanitar al oraşului să delege personal de control în ce priveşte organizarea 
caselor de sănătate (infirmerie sau spital) în cele 2 sectoare şi să le asigure funcționarea cu 
personal şi material din ghetou 

- Să ia măsuri de asanare pe tot cuprinsul ghetoului 

- Să se dezinfecteze şi etuveze locuinţele şi efectele populaţiei evreieşti în special 
a celei sărace 

- Să se deparaziteze întreaga populaţie. 

- Să avizeze asupra surselor de apă ce pot fi folosite, pentru consumul zilnic 

- Serv. Economic al Municipiului să verifice şi să pună în funcţiune brutăriile din 
Sector. 

- Să le asigure igiena şi încadrarea cu personal şi aprovizionarea cu făină pentru 
pâine. 

- Să înființeze gherete sau prăvălii pentru desfacerea produselor alimentare, 
comunale, sau achiziționate, cât mai curând posibil, pentru ca pe urmă populaţia creştină 
să nu mai aibă acces în ghetou 

- Serviciul financiar comunal să organizeze toate chestiunile ce privesc veniturile 
comunale. 

Toate măsurile ce le veţi lua în legătură cu administrarea şi organizarea ghetou- 
lui, rugăm a fi comunicate Comandamentului Militar. 


COMANDANTUL MILITAR AL CHIŞINĂULUI 
Colonel 
ss. D. Tudosie 


*) Adnotare: 
„Copie”. 


AMR, fond 1733-Comandamentul Militar Chişinău, dosar nr. 9, f. 6-7. 


Documentul nr. 58 


ARMATA III-a 


Stat Major 

Secţia I-a 

Of. Poştal Militar Nr. 30 

COPIE 

SECRET 
Nr. 21.965 din 30 Iulie 1941! 

către 
MINISTERUL DE INTERNE 
Cabinet 


Am onoare a vă aduce la cunoştinţă, că după informațiuni ce deținem din 
diferite surse, Poliţiile oraşelor din Moldova ar fi făcut afaceri oneroase cu ocazia 
aplicării diferitelor măsuri, luate din ordinul guvernului contra evreilor. 

Enumerăm mai jos unele din cazuri, ajunse la cunoştinţa noastră, fără însă a fi 
în măsură de a produce dovezi. 

1. — Bacău. 

a). La primirea ordinului ca evreii comunişti să fie internaţi în lagărul dela Tg. 
Jiu, Poliţia din Bacău a arestat imediat peste una sută de evrei. 


1 Documentul a fost înregistrat de Armata a 3-a cu Nr. 22.917 din 03.08.1941 

Din acest număr pe măsură ce plăteau sume variind între 10.000-20.000 lei de 
persoană, Poliţia Bacău ar fi pus în libertate circa 50-60 evrei. 

Pentru a putea răscumpăra pe cei rămaşi arestaţi, comunitatea izraelită ar fi 
organizat o chetă, printre toți evreii din Bacău, în scopul de a strânge banii necesari. 

Şi aceşti bani ar fi ajuns la aceiaşi destinaţie. 

b). — Aceleaşi afaceri s’ar fi încheiat şi cu ocazia luării ostatecilor şi a internării 
suspecţilor, cu un cuvânt nu ar fi fost scăpate la Bacău nici o ocazie pentru a stoarce 
bani dela evrei. 

2. — la Poliţia Siret s’ar fi luat bani dela cei destinaţi lagărelor, eliberând pe cei 
ce plăteau. 

3. — De la Roman avem informaţii că situaţia ar fi identică, şeful Poliţiei ar fi 
se ofereau. 

4. — La Botoşani s'ar fi procedat la fel ca la Bacău şi Roman. 

La fel şi la Buhuşi. În acest oraş, primăria ar fi şi azi în mâna legionarilor, care 
în cap cu primarul, ar fi şantajat şi şantajează şi azi pe evrei. 

O altă sursă de venituri ar fi fost creată în unele oraşe, prin obligarea evreilor 
de a purta semne distinctive. 

Astfel, la Roman, poliţaiul ar fi pretins dela evrei suma de 1 2 milion lei, 
pentru a-i scuti de această obligaţie. Neputând obţine banii, polițaiul ar fi insistat ca 
măsura să fie aplicată evreilor, cu toate că atât primarul, cât şi prefectul, erau contra. 

Credem că o anchetă generală, discretă şi minuțioasă, făcută la toate Poliţiile 
din Moldova ar scoate la iveală adevărata stare de lucruri în această instituție. 

Aci pare că s'a înţeles ca într'un ceas de extremă încordare externă şi internă 
pentru ţară şi când siguranța Statului era pusă într'un pericol excepţional de grav, să se 
transforme măsurile luate de guvern într-o afacere din cele mai productive. 

Ca cercetările ce se vor ordona de Dvs., să aducă rezultatul dorit, credem că 
este necesar a se lua în prealabil următoarele măsuri: 

- Îndepărtarea pe timpul cercetărilor a şefilor de poliție actuali spre a nu 
influenţa asupra mersului acestora. Căci altfel nu va îndrăsni nimeni să declare ceva 
contra Poliţiei. 

- Verificarea averilor acumulate şi a standardului de viaţă a celor în cauză. 

- Apoi să fie constrânşi preşedinţii comunităţilor evreieşti să declare toate 
cazurile pe care le cunosc. 

Preşedintele comunităţii evreieşti din Roman, Röhrich', s'a exprimat față de un 
ofițer din acest Comandament, că ar putea spune lucruri extraordinare, dar îl împiedică 
frica de răsbunarea Poliţiei, spunând că la urmă tot evreii vor plăti. 

Credem că ar fi potrivit ca ancheta să se extindă şi asupra unora dintre primării. 

Din informaţiunile noastre mai rezultă că populaţia din oraşele Moldovei şi-ar 
fi pierdut aproape complet încrederea în cinstea organelor polițienești. 

Ea discută deschis şi peste tot această stare de decădere morală, ce ar exista azi 
în rândurile acelora care, garanți ai siguranţei publice şi al respectului faţă de legi, ar da 
dovadă că nu-i interesează decât propriul interes de câştig. 


1 Nu a putut fi identificat. 

D. O. 
ŞEFUL DE STAT MAJOR 
GENERAL, 
Zaharescu 
p. Conformitate 
Şeful Biroului 2 
Maior 
Mangesius 
*) Adnotări: 
„Biroul 2”; 


„Dosar. Locotenent Colonel ss. indescifrabil”. 


AMR, fond 25-Armata a 3-a, dosar nr. 420, f. 62-63. 


Documentul nr. 59 


ROMÂNIA 
COMANDAMENTUL ARMATEI A 3-a 
STAT MAJOR 
SECȚIA 2-a 
NOTĂ DE SERVICIU 
Nr. 22.780! 
Ziua 31 Luna Iulie 1941 
către 


Serv. Pretoral/Armata 3-a 


Cu onoare se trimite, în copie, raportul Nr. 20.690/R al Corpului de Munte, 
împreună cu rezoluția Domnului Şef de Stat Major. 


p. ŞEFUL SECȚIEI II-a 
CĂPITAN, ss. Anton Constantinescu? 
Constantinescu 


*) Adnotări: 
„Nr. 12 din 31.VII. 1941. 
Referat 31.VII.1941. 


1 Documentul a fost înregistrat de Armata a 3-a, Serviciul Pretoral, cu Nr. 22.827 din 31.07.1941. 

2 Anton C. Constantinescu (1901-?), militar de carieră român. Absolvent al Şcolii militare de 
ofițeri de artilerie (1920-1922). Intră în armată cu gradul de sublocotenent (1922). Ofițer în 
cadrul Secției II Informații din comandamentul Armatei a 3-a (01.04.1940-25.11.1944); ofițer 
în cadrul. Marelui Stat Major (25.11.1944-09.08.1946); trecut în cadrul disponibil la 
09.08.1946 şi în rezervă un an mai târziu. După război s-a aflat în vizorul autorităților 
comuniste, fără a fi însă arestat. Locotenent (din 01.04.1926); căpitan (din 01.04.1932); maior 
(din 24.01.1942 cu vechimea din 31.10.1941). 

— nu cunosc autoritatea care a ordonat trecerea jidanilor din Basarabia în Ucraina. 

— la Coslov nu avem nici o unitate de jandarmi, fiind o distanță foarte mare nici nu se 
poate trimite. 

— operaţiunile viitoare necesitând o pază vigilentă a spatelui Armatei — din apropierea 
frontului — efectivele de jandarmi ce avem sunt insuficiente. 

— opiniez ca jidanii să fie împărțiți prin satele din Ucraina — în imediată apropiere a 
Nistrului —, fiind lăsați liberi să-şi câştige existenţa la munca câmpului, nefiindu-le 
îngăduit a trece Nistrul în Basarabia. Pretor Colonel ss. Barozzi'”; 

„Domnul Colonel Barozzi la mine cu ordin. Colonel ss. indescifrabil”. 


CORPUL DE MUNTE COPIE 
Stat Major 
Of. Poştal Militar Nr. 22 
SECRET 
F. Urgent 
Nr. 20.690/R din 20.VII.1941 
CORPUL DE MUNTE 
către 
ARMATA III-a 
Secţia 2-a 


Am onoare a raporta următoarele: 

1. Acest Comandament a lăsat provizoriu un ploton de jandarmi pentru paza 
podului de peste Nistru dela Cozlov. 

Dând ordin plotonului de a reveni la companie, comandantul plotonului 
raportează: 

În ziua de 27 şi 28 Iulie a.c. au fost daţi în primire comandantului acelui ploton 
de jandarmi un număr de 10.260 evrei din Basarabia, cari staționează în comuna 
Cozlov, fără nici o dispoziţiune cu privire la destinaţia lor. 

Fiind în număr mare fără hrană şi trăind în mizerie, evreii sunt foarte agresivi 
şi greu de stăpânit. 

2. Întrucât nevoile de pază şi siguranța spatelui frontului a Corpului de Munte 
sunt multiple şi în continuă creştere, am onoare a vă ruga să binevoiţi a dispune de urgență 
ca paza podului dela Cozlov şi a evreilor de acolo să fie făcută de Armată, în scopul 
recuperării plotonului de jandarmi detaşat de către acest Comandament. 


1 Gheorghe Barozzi (1891-27), militar de carieră român. Absolvent al Şcolii militare de ofiţeri de 
infanterie (1910-1912). Intră în armată cu gradul de sublocotenent (1912), participă la primul 
război mondial. Transferat definitiv la Jandarmerie la 01.09.1920. Colonel în cadrul 
Inspectoratului General al Jandarmeriei (01.04.1939-20.03.1943); pretor al Armatei a 3-a 
(08.06.1941-08.08.1942); comandant al Subinspectoratului General al Jandarmeriei laşi 
(01.04.1943-29.08.1944); la dispoziţia Ministerului de Război (29.08.1944-28.03.1945); trecut 
în rezervă la 28.03.1945. După război s-a aflat în vizorul autorităţilor comuniste fără a fi însă 
arestat. Locotenent-colonel (din 10.05.1931); colonel (din 01.04.1937); general de brigadă (din 
20.03.1943). 

Se anexează, în copie, raportul comandantului plotonului de jandarmi, ce 
fusese lăsat la podul Cozlov. 


D. O. 
Şeful de Stat Major, 
Lt. Colonel (ss) I. Chirciu 
p. Conformitate 
Şeful Biroului 2 
Căpitan 
ss. Anton Constantinescu 


*) Adnotări: 
„Serv. Pretoral măsuri. Rog să fiu ținut la curent. Colonel Dumitrescu Polichron'”. 


COPIE 
Compania de Poliție 
Nr. 11 din 28 Iulie 1941 
Sublocot. I. Manu? 
către 
Compania 58 Poliție 


La ord. Dvs. din 26 Iulie 1941; 

Am onoare a raporta că în ziua de 27 Iulie 1941 ne-au fost trimişi din 
Basarabia 4260 evrei, iar astăzi ne-au sosit încă 6000, total peste 10.000 (zece mii). 

Dl. Colonel Pretor al Armatei a ordonat că va lua măsuri şi voi primi ordine 
privitor la destinația acestor convoaie. 

Deocamdată staționează cu toții în această comună. Fiind număr foarte mare, 
lipsiţi complet de hrană, sunt foarte agresivi şi greu de stăpânit. 

Nu cunosc încă măsurile ce le va lua Armata dar văd căci un iminent pericol 
pentru spatele frontului, deoarece aceşti 10.000 de agenți provocatori pot lua în orice 
moment arme dela populaţia ucraineană care încă dispune de arme şi muniții foarte 


1 Dumitrescu Polichron (1893-1977), militar de carieră român. Absolvent al Şcolii militare de 
ofiţeri de infanterie (1911-1913) şi al Şcolii Superioare de Război Bucureşti (1921-1922), 
respectiv Paris (1922-1924). Intră în armată cu gradul de sublocotenent (1913), participă la 
primul război mondial. Subşef şi şef de Stat Major al Armatei a 3-a (22.06.1941-20.02.1942); 
comandant al Diviziei 3 Pază (20.02.1942-20.03.1943); comandant al infanteriei Diviziei 21 
Infanterie (20.03-05.10.1943); director al Învăţământului Superior Militar (05.10.1943- 
15.03.1944); comandant al Diviziei 21 Infanterie (15.03-20.12.1944); comandant secund al 
Comandamentului Militar al Capitalei (20.12.1944-12.05.1945); trecut în cadrul disponibil la 
09.08.1946 şi în rezervă un an mai târziu. După război s-a aflat în vizorul autorităților 
comuniste fără a fi însă arestat. Locotenent-colonel (din 15.04.1933); colonel (din 24.01.1938); 
general de brigadă (din 20.03.1943). 

2 Ioan T. Man (1914-?), militar de carieră român. Absolvent al Şcolii de ofiţeri de Jandarmerie 
(1936-1939). Intră în Jandarmerie (1939) cu gradul de sublocotenent. În 1944 activa în cadrul 
Centrului de Instrucție nr. 6 al Jandarmeriei. Sublocotent (din 01.07.1939). 

multe, iar teritoriul este în bună parte preserat cu armament ce nu a putut fi încă ridicat 
depe câmpul de luptă. 

Nu aşi putea lăsa în voia sorții şi expune pericolului de a fi atacate coloanele 
militare ce încă mai trec pe aci, fără a-i ținea într-o severă pază pe toți aceşti evrei, 
părăsind imediat garnizoana. 

Rugăm foarte mult raportați şi Corpului de Munte situaţia şi pericolul spatelui 
pentru a dispune. 

Rog ordonati în consecință. 


Sublocot. (ss) I. Manu 
p. Conformitate 
Şeful Biroului 2 
Căpitan, 
ss. Anton Constantinescu 


AMR, fond 25-Armata a 3-a, dosar nr. 421, f. 12-14. 


Documentul nr. 60 


COMANDAMENTUL MILITAR 
al 
MUNICIPIULUI CHIȘINĂU 
Nr. 304 
din 31 Iulie 1941 
către 


CONDUCEREA ȘI ADMINISTRAREA BASARABIEI 


Înscrierea şi numerotarea evreilor este în curs şi se face de către Comisariatul 
ghetoului, instalat pe str. Petru şi Pavel, ajutat de Comandamentul Militar al Ghetoului. 

Toate cererile de muncitori, lucrători şi meseriaşi vor fi adresate acestui 
Comisariat. 

Toţi evreii sunt aranjați în grupe de câte 50, bărbaţi sau femei, corespunzător 
străzilor din ghetou. Fiecare stradă are un şef şi 1-3 ajutoare, răspunzător de prezență, 
adunarea şi conducerea grupelor la punctele unde sunt ceruţi de autorități. 

Aceşti şefi de străzi şi grupe sunt în acelaşi timp şi ostateci, răspunzători cu viața 
lor de toate actele de insubordonare, absență sau sabotare. 

Numărul evreilor în general pe grade de validitate şi meserii se va comunica 
ulterior. 


COMANDANTUL MILITAR AL CHIŞINĂULUI 
Colonel 
D. Tudosie 


AMR, fond 1733-Comandamentul Militar Chişinău, dosar nr. 9, f. 16. 

Documentul nr. 61 


CORPUL III ARMATĂ 

STATUL MAJOR 

Biroul 2 Informaţii 

Oficiul Poştal Militar 131 

Nr. 21.851 din 1 August 1941! 
CORPUL III ARMATĂ 
către 
ARMATA IV-a 
Secţia 2-a 


Am onoare a face cunoscut că în zona contrainformativă a C. 3 A., la Vest de 
Prut, în oraşele reşedințe de judeţe, se găsesc un număr mare de evrei; de exemplu: în 
oraşul Vaslui sunt 770 evrei neinternați. 

În împrejurările actuale, când toți evreii sunt consideraţi ca suspecți, cu onoare vă 
rugăm să binevoiţi a interveni pentru strângerea şi internarea lor în lagăre, de unde vor fi 
întrebuințaţi la munci. 


D. O. 
ŞEFUL DE STAT MAJOR 
Colonel ss. Gorsky 
N. Gorsky 


Şeful Biroului 2 
Maior ss. Pungă 
Const. Pungă 


*) Adnotări: 

„Dosar 29”; 

„2 AUGUST 1941 Secţia 2 ss. indescifrabil”; 

„Biroul 2. Mai e nevoe de o nouă măsură? Nu e reglată chestiunea evreilor? Colonel ss. 
Ciocan”. 


AMR, fond 26-Armata a 4-a, dosar nr. 781, f. 129. 


Documentul nr. 62 


Copie după comunicatul pentru viza de evreu 


În conformitate cu regulamentul asupra Decretului Lege relativ la Statutul 
Militar al Evreilor publicat în Monitorul Oficial Nr. 164 din 14 Iulie 1941); 


1 Documentul a fost înregistrat de Armata 4-a, Secţia II-a, cu Nr. 208.733 din 02.08.1941. 

Urmând ca fiecare evreu în vârstă de 18-50 ani, să aibă viza Cercului de 
Recrutare depe teritoriul unde domiciliază: 

- Se face cunoscut tuturor evreilor cu domiciliul în Municipiul Bucureşti că trebuie 
să se prezinte la Cercul de Recrutare Bucureşti în str. Sft. Ioan Nr. 45, în zilele arătate mai 
jos, pentru a fi înscrişi în registrele speciale şi a li se face vizele prescrise de regulament. 

În ziua de 5 şi 6 VIII evreii a căror nume de familie începe cu literile A şi B 


Ru 14 şi 15 VIII Pai a E şi F 
p 28 şi 29 VIII sa a GşiH 
RA 2 şi 3 IX Rai Su I şi] 
i 5 şi 6 IX St a KşiL 
g 9 şi 10 IX Ra a Mşi N 
ar 12 şi 13 IX se aa O şi P 
Rai 16 şi 17 IX Rai Ru Q şi R 
Mi 19 şi 20 IX ăi ES S şi T 
tii 23 şi 24 IX Pi on Țşi U 
Pag 26 şi 27 IX a Si V şi W 
săi 2 şi 3X Ai sii X,Y,Z 


Odată cu prezentarea vor aduce şi următoarele acte: 

- Buletin de înscriere dela Biroul Populaţiei; 

- Actele relative la starea civilă (act de naştere-căsătorie); 

- Actul de studii şi profesiunea; 

- Acte militare (livret, certificat de dispensă, reformă, etc.); 

- Acte privitoare la averea sa personală şi a părinților săi. 

Cei care nu vor avea viza de prezentare la Cerc după data de 3 Octombrie 
1941, vor fi arestaţi de către organele de control ale Comenduirii şi Prefectura de Poliţie 
care va cerceta pe infractori şi trimite în judecata Curţii Marţiale”. 


Pentru conformitate, 
p. Comandantul Cercului Recr. Bucureşti 
Lt. Col. 
Constantinescu Traian? 


AMR, fond 5416-Marele Stat Major, Secţia I-a Organizare-Mobilizare, dosar nr. 2942, f. 95. 


1 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

2 Comunicatul a fost publicat in presă. Vezi în acest sens Universul, anul 59, nr. 211 din 
07.08.1941, p. 2; nr. 212 din 08.08.1941, p. 2; nr. 219 din 15.08.1941, p. 5. 

3 Traian A. Constantinescu (1892-?), militar de carieră român. Absolvent al Şcolii militare de 
ofiţeri de infanterie (1915-1916). Intră în armată cu gradul de sublocotenent (1916), participă la 
primul război mondial. Comandant al Batalionului 4 Vânători de Munte (01.10.1939- 
10.05.1941); ofițer în cadrul Cercului Teritorial Bucureşti (din 10.05.1941); trecut în rezervă 
pentru limită de vârstă la 15.04.1943. Căpitan (din 01.04.1923); maior (din 10.05.1934); 
locotenent-colonel (din 08.06.1940). 

Documentul nr. 63 
HUGHES 


PATRIA! 
către 
MINISTERUL DE INTERNE 


1. Generalul Voiculescu a raportat Domnului General Antonescu că a primit ordin 
dela Ministerul de Interne ca evreilor întrebuinţaţi la diferite munci să li se plătească circa 150- 
200 lei pe zi, pentru a li se asigura întreţinerea şi pentru perioada de iarnă când nu vor lucra. 

Ordinul Domnului General Antonescu este ca evreilor întrebuințaţi la diferite 
munci să li se asigure numai hrana zilnică şi tutunul pentru timpul cât muncesc. 

Domnul General Antonescu întreabă dece s'a contravenit la ordinele Domniei Sale. 

2. Dacia” a raportat M.C.G. că, conform ordinului Ministerului de Interne, orga- 
nele militare din Focşani sunt oprite ca să execute ordinul Domnului General Antonescu’, 
transmis prin Marele Cartier General, ca toți evreii să fie adunaţi câte 4-5 familii în aceiaşi 
locuinţă pe timpul nopţii, ca să poată fi mai uşor supravegheați precum şi ordinului ca 
evreii să poarte un semn distinctiv. 

Domnul General Antonescu întreabă dece s'a contravenit și la acest ordin şi cere 
ca toate ordinele Domniei Sale să fie întocmai executate. 


ŞEFUL MARELUI CARTIER GENERAL 


General 
loanițiu 
Nr. 727 din 1 August 1941 
p. Conformitate 
Lt. Colonel 
Blaga“ 
*) Adnotări: 


„93-1-VIII-22.30”; 
„Plata muncii evreilor. Evreii nu sunt grupaţi în timpul nopţii. Dosar 7 A”; 
„Vornic? 1-8-23 Colonel ss. indescifrabil”. 


AMR, fond 3831-Marele Cartier General, dosar nr. 3827, f. 85. 


Indicativul codificat al Marelui Cartier General. 

Indicativul codificat al Armatei a 4-a. 

Vezi documentul nr. 15. 

Traian Blaga (1896-?), militar de carieră român. Intră în armata austro-ungară cu gradul de 
sublocotenent de rezervă (1917), participă la primul război mondial. Voluntar în Garda 
Naţională (din 01.11.1918); primit în cadrele active ale armatei române la 01.08.1920. Ofiţer de 
legătură cu Misiunea Militară germană (1940-1941); şef al Secţiei a 7-a-Legătura cu Armatele 
Aliate din cadrul Marelui Stat Major (1942-1944). Locotenent-colonel (din 27.02.1939); 
colonel (din 31.10.1942); general de brigadă în retragere (din 1969). 

5 Indicativul codificat al Marelui Cartier General, Eşalonul II. 


P WR —= 

Documentul nr. 64 


No. 422 
1941 luna Aug. ziua 2 
Comandamentul Militar al Municipiului Chişinău 
Armata a IV-a-S. Il-a 
Adm. şi Conducerea Basarabiei 
Chestura Chişinău 


Privitor la curățirea oraşului de evrei şi constituirea unui cartier propriu, raportez: 

1. Strângerea populaţiei evreieşti în ghetou s'a terminat. 

Ghetoul este delimitat astfel: str. Sf. Gheorghe (exclusiv) — str. Mărăşeşti (exclu- 
siv) — str. Sf. Vineri (inclusiv) — Prelungirea str. Sf. Vineri (inclusiv) — str. Neculce până la 
str. Sf. Ilie (inclusiv) — str. Sf. Ilie (exclusiv) — str. Petru Rareş exclusiv. 

Se alătură o hartă a oraşului cu aceste limite. 

2. Numărul evreilor strânşi în acest ghetou este cu aproximaţie 7.000. 

Proporția de bărbaţi față de femei, cu aproximaţie, este de 40%. 

Pentru a se stabili exact numărul evreilor pe sexe şi vârste, o secţie a biroului de 
populaţie a început operaţiunea de înscriere, care va fi gata până la 8 august. 

3. Organizarea ghetoului: 

a/. Intrarea şi ieşirea din ghetou se face prin 6 (şase) bariere (străzi mai 
importante, toate celelalte străzi care creează intrări şi ieşiri au fost desfiinţate prin ridicări 
de garduri de scândură. La bariere s'au instalat posturi de control militare şi de poliţie. 

b/. Poliţie administrativă: 

La cererea Comandamentului şi cu aprobarea Dvs. a luat ființă în ghetou o 
circumscripție poliţienească, condusă de un şef, 2 ajutoare şi 4 gardieni. 

Faţă de numărul populaţiei şi de numeroasele atribuţiuni de ordin polițienesc şi 
administrativ, acest personal este insuficient. Prin contact personal şi strânsă colaborare cu 
Chestura s'a stabilit sporirea numărului de gardieni până la strictul necesar. 

c/. Poliția militară: 

S'a stabilit un Comandament Militar al Ghetoului sub comanda unui Maior 
având sub ordine 2 companii de infanterie, pentru gărzi, control, poliție militară, ordine 
interioare şi executarea tuturor ordinelor ce se dau de Dvs. şi acest Comandament. 

d/. Circulaţia: 

Circulaţia în ghetou este liberă pentru evrei între orele 5 şi 21. 

Circulația militarilor şi oricare persoană care nu are legătură cu ghetoul este 
interzisă fără aprobare specială. 

Eşirea evreilor în oraş este oprită cu următoarele excepţiuni: 

- Transportul morţilor, fără pompă, din ghetou la cimitirul evreiesc. 

- Cazuri de intervenţie chirurgicală care nu se pot face decât la spitalele 
organizate (Spitalul Central). 

- Transporturi de hrană şi materiale cu aprobare specială şi care nu se găsesc în 
ghetou. 

- Învoiri individuale pentru acei care din diferite cauze nu şi-au luat nimic din 
fostele locuinţe. 

e/. Măsuri sanitare şi de igienă: 

- S'a numit un medic şef al ghetoului şi 4 circumscripţii sanitare, conduse de câte 
un medic şi un ajutor. 

- De fiecare circumscripție s'a organizat un dispensar medical, cu personal de 
specialitate şi câte o moaşă autorizată. 

- S'a organizat un spital central cu toate secțiile conduse şi deservite de medici evrei. 

- Toate latrinele vechi se vor astupa şi se vor construi altele. 

- Toate străzile şi curţile se vor curăţi; iar murdăriile vor fi strânse şi arse într'un 
loc definit, operațiunea de ardere se va face numai ziua, astfel ca noaptea să nu existe foc 
sau flacără. 

- Toate casele se vor vărui. 

- Toată populaţia se va deparazita sub controlul medicilor de circumscripție 
corespunzători. 

- Toate cazurile de boli contagioase urmând să fie anunţate imediat organelor 
administrative de stat şi comunicate celor militare din ghetou. 

- Am cerut Primăriei să numească organele de control sanitar în ghetou. 

f/. Dispoziţiuni privitoare la naşteri şi decese: 

- Naşterile şi decesele vor fi anunţate şi înscrise la Comandamentul de Poliţie al 
ghetoului 

- Decedaţii — fără formalitățti — se înmormântează imediat, după ce medicul 
sectorului a constatat moartea, în cimitirul evreiesc. 

g/. Disciplina şi conduita: 

- Casa, careul, circumscripţia, comunitatea 

- Casa are un şef şi un înlocuitor, răspunzător de respectarea tuturor măsurilor de 
ordin igienic şi sanitar, prezenţa şi conduita celor valizi pentru lucru. 

- Careul are un şef şi 2-3 ajutoare, după densitatea populaţiei, are autoritate asupra 
şefilor de casă, organizează grupele de lucrători de câte 50 şi 25. 

Ține evidenţa tuturor braţelor valide, muncitori, lucrători, meseriaşi. 

Convoacă personal şi prin delegați la locurile indicate, grupele de muncitori, 
lucrători şi meseriaşi. 

Este răspunzător de ordine, prezență şi randament la lucru. 

- Circumscripţia are autoritate asupra careurilor. 

Ține evidenţa rulării la lucru a careurilor. 

Este ostatec de drept şi odată cu el şefii de careuri. 

- Comunitatea este organul de coordonare al tuturor ramurilor de activitate în ghetou. 

Este compus din un preşedinte şi 2 vicepreşedinţi şi 20 membri., 

Este organul prin care se transmit toate ordinele şi dispozițiunile în legătură cu 
organizarea şi viaţa în ghetou. 

Este răspunzător de orice act care contravine legilor în vigoare: sabotaj, spionaj, 
atac contra autorităţilor etc. 

Este grupul important de ostateci. 

h/. Alimentarea: 

- Apă din fântânile existente până la râul Bâc inclusiv. 

Pâinea şi mălaiul: este pregătit a fi pus în funcțiune o brutărie pe str. Cojocari, 
care are capacitatea de a satisface nevoile populaţiei evreieşti. 

Primăria urmează a distribui făină, hamei şi sare în zilele în care s'a hotărât a se 
fabrica pâine. 

Pentru zilele de mămăligă, să se distribuie mălai. 

Pâinea şi mălaiul se dau spre administrare Comunităţii care va achita costul din 
vânzarea pâinii la populaţie. 

Orice alimente şi materiale ce sunt necesare populaţiei evreieşti se vor administra 
şi achita numai prin comunități. 

- Zarzavatul şi produsele alimentare ţărăneşti, în Piaţa Veche, deschisă şi liberă 
accesului țăranilor. 

Această măsură este valabilă până ce Primăria va anunța Comandantul Militar că 
este în măsură să pună în vânzare zarzavaturile şi produsele de pe fermele sale. 

- Ulei, coloniale, zahăr nu se găsesc în ghetou. Cantităţile mici de care mai 
dispun sunt pe terminate. Este cazul ca Primăria să intervie în această direcţie. 

- Gazul lipseşte — trebuie aprovizionat prin Primărie. 

În rezumat. 

Ghetoul a luat fiinţă în limitele arătate în schiță. 

În oraşul Chişinău nu a rămas şi nu trebuie să mai existe nici un evreu. Acei care 
se găsesc trebuie arestaţi şi deferiți judecății. 

Administraţia poliţienească este organizată. 

Măsuri de igienă, sanitare şi asistenţă socială sunt luate. 

Siguranţa este făcută de armată în colaborare cu chestura. 

Aşezarea definitivă a populaţiei în ghetou este în curs. Comunitatea este 
însărcinată cu această operaţie. 

Organizarea detaşamentelor de lucru pe case, pătrate şi circumscripții este în curs. 

Numerotarea populaţiei evreieşti a început. 

Schimbarea valorilor se face de un ghişet al Băncii Naţionale chiar în ghetou. 

Propuneri. 

Pentru ca măsurile luate în acest ghetou să poată fi aplicate. 

Pentru ca să se poată face numărătoarea. 

Pentru ca să se poată organiza casa, pătratul şi circumscripția, absolut necesare 
pentru funcționarea detaşamentelor de lucru şi a asigura rularea lor zilnică după cereri şi 
aprobări, sunt de părere şi propun ca: 

Timp de 5 zile să se suspende scoaterea populaţiei evreieşti la lucru. 

După aceasta randamentul va fi mult mai mare ca în prezent iar aspectul de 
desordine de acum ar dispare complet. 


COMANDANTUL MILITAR AL MUNICIPIULUI CHIŞINĂU 
Colonel, 
D. Tudosie 


*) Adnotare: 
„Biroul 2”. 


AMR, fond 1733-Comandamentul Militar Chişinău, dosar nr. 9, f. 51-53. 

Documentul nr. 65 


ARMATA III-a 


Stat Major 

Secţia Il-a 

Of. Poştal Militar Nr. 30 Nr. 21.950 din 3 August 1941 
Comunicat: către 


- Comand. 4 Terit. 
- Insp. Poliţiei Iaşi 

şi Cernăuţi 
- Garnizoanele: Bacău, 
Roman, P. Neamţ, 
Tg. Neamţ, Botoşani, 
Dorohoi, Fălticeni, 
Paşcani, C-Lung Mold. 
Suceava, Rădăuți. 


Am onoare a face cunoscut următoarele: 

1. Conform ordinului Domnului General Antonescu, Conducătorul Statului, au 
fost luaţi ostatici dintre evrei, în toate oraşele din Moldova. 

2. Aceşti ostatici trebuiau să reprezinte toate clasele sociale şi mai ales 
tineretul, capabil a se deda la acte contra Siguranţei Statului. 

3. Se constată însă, că în multe oraşe, aceşti ostatici sunt luaţi exclusiv din 
rândul evreilor bogați şi cu rosturi importante în viața economică a oraşelor. Aceşti 
evrei nu au nici o legătură cu comuniştii şi nu au nici un interes de a lucra contra 
Statului. 

Pe de altă parte, tineretul iudeo-comunist, care se recrutează din straturile de 
jos, nu va fi împiedicat de a săvârşi acte teroriste decât atunci când ostaticii vor fi luaţi 
şi din mijlocul lor. 

4. Se impune deci a se revizui ostaticii luaţi până acum, urmărindu-se ca 
printre ostatici să fie reprezentanţi ai tuturor claselor sociale, dar mai ales din tineretul 
comunist din clasele de jos şi dintre aceia care sunt conducătorii acestuia. 


D.O. 
p. ŞEFUL DE STAT MAJOR 
COLONEL, ss. Botezatu 
Botezatu 
p. Şeful Secţiei I-a 
Maior, ss. Mangesius 
Mangesius 


AMR, fond 25-Armata a 3-a, dosar nr. 411, f. 82. 

Documentul nr. 66 


No. 647 
1941 luna Aug. ziua 4 
Comandamentul Militar al Municipiului Chişinău 
către 
CONDUCEREA ŞI ADMINISTRAREA BASARABIEI 


Sunt informat că odată cu strângerea evreilor în Ghettoul cunoscut, s'a strâns în 
acest colț de oraş şi o mare cantitate de bani şi mai ales obiecte de valoare (aur, bijuterii 
etc.). 

Puțin câte puţin posesorii acestora dispar fie prin deces natural fie prin pedepse 
capitale pentru acte săvârşite contra siguranței statului. 

Nefiind luate nici o măsură privitor la aceste valori, ele se irosesc şi dispar fără 
urmă. 

Actele de jefuire, banditism, ce se săvârşesc aproape în fiecare noapte, vizează 
tocmai aceste valori. 

Autorii sunt întotdeauna în haina militară română sau germană. 

Măsuri luate: 

- S'a interzis intrarea în Ghettou tuturor militarilor români sau germani 

- Niciun vehicol militar nu are voie să pătrundă în Ghettou fie ziua fie noaptea, 
decât numai cu autorizaţie specială 

- S'au înființat patrule de poliţie tari şi bine înarmate — cari au ordin să aresteze, 
iar în caz de opoziţie să facă uz de armă — orice militar sau maşină militară găsită în 
Ghettou ziua sau noaptea 

- S'a interzis intrarea în Ghettou persoanelor civile care n-au nici o legătură cu 
ghetoul 

- De toate neregulile ce se vor ivi, voi face răspunzător pe: 

- Comandantul Ghettoului şi 
- Comisar Şef al Circumscripţiei de Poliţie 


COMANDANTUL MILITAR AL CHIŞINĂULUI 
Colonel, 
D. Tudosie 


*) Adnotare: 
„Biroul 2”. 


AMR, fond 1733-Comandamentul Militar Chişinău, dosar nr. 9, f. 45. 

Documentul nr. 67 


ARMATA IV-a 
STAT MAJOR 
SECŢIA Il-a 
Bir. 2 
Oficiul Poştal Militar Nr. 5 
Comunicat: 
- M.U. imediat în subord. 
- Serv. Pretoral 
- Comp. 54 Poliţie 
- Bat. 5 Jandarmi 
- Comand. 2 şi 3 Terit. 
- Comand. Milit. Chişinău 
- Insp. Jand. Iaşi, Galaţi şi Chişinău 
- Insp. Pol. Iaşi, Galaţi şi Chişinău 
- Prefecturile Buzău, R. Sărat, Brăila, 
Covurlui, Putna, Fălciu, Vaslui, 
Tecuci, Totova, Orhei, Lăpuşna, 
Tighina, Cetatea Albă, Ismail şi Cahul 
- Guvernământul Gl. al Basarabiei (spre ştiinţă) 
SECRET 


spre 
executare 


( 
( 
( 
( 
( 
( 
( 
( 
( 
( 
( 
( 


Nr. 208.727 din 4.VIII.1941 
ARMATA IV-a 
către 
Nota pe verso 


Cu onoare se fac cunoscut următoarele: 

Domnul Comandant de Căpetenie al Armatei cu Ordinul Nr. 3617/1941, face 
cunoscut că deşi s'au dat mai multe ordine ca evreii să fie întrebuinţaţi pentru lucrul 
şoselelor şi pentru diferite lucrări de interes general în oraşe, asigurându-li-se în schimb 
hrana şi tutunul, totuşi ordinul nu s’a executat. 

În foarte puţine părți s'au văzut evrei la lucru. 

Domnul General Antonescu ordonă ca toți evreii care au rămas în țară, să fie 
întrebuințaţi în mod activ la lucrările de mai sus. 

Vă rugăm să binevoiţi a lua măsuri pentru întocmai executare a prezentului 
ordin în ceea ce priveşte evreii aflați pe teritoriul Dvs. 


D. O. 
ŞEFUL DE STAT MAJOR 
GENERAL, 
ss. N. Pălăngeanu 
N. Pălăngeanu 


1 Nu a fost identificat printre documentele cercetate. 

Şeful Secţiei II-a 
Colonel, ss. Ciocan 
I. Ciocan 
Comunicat: 

Corp. 3, 5 şi 11 Armată 

Div. 10 Inf. 

Div. 1 Grăniceri 

Bg. 1, 9 Cav. 

Serv. Pretoral 

Comp. 54 Poliţie 

Bat. 5 Jand. 

Comand. 2 şi 3 Terit. 

Comand. Milit. Chişinău 

Insp. Jand. Iaşi, Galaţi, Chişinău 

Insp. Poliţie”  ” 73 

Prefecturi: Buzău, R. Sărat, Brăila, Covurlui, Putna, Fălciu, Vaslui, Tecuci, Tutova, 

Orhei, Lăpuşna, Tighina, C. Albă, Ismail, Cahul 

Guvernământul Gl. al Basarabiei 


AMR, fond 26-Armata a 4-a, dosar nr. 781, f. 132+verso; fond 1675-Comandamentul 
Militar Odessa, dosar nr. 27, f. 4; fond 25-Armata a 3-a, dosar nr. 420, f. 74. 


Documentul nr. 68 


ARMATA IV-a 

STAT MAJOR 

SECŢIA Il-a 

Bir. 2 

Oficiul Poştal Militar Nr. 5 

Comunicat: 
- M.U. imediat în subord. ( 
- Inspect. Jand. Chişinău ( 
- Insp. Poliţie Chişinău şi Galaţi ( pentru 
- Comand. Milit. Chişinău ( executare 
- Prefecturile: Lăpuşna, Orhei, Tighina, ( 

Ismail, Cahul şi Cetatea Albă ( 


Nr. 208.846 din 4.VIII.1941 
ARMATA IV-a 
către 


Cu onoare se aduc la cunoştinţă următoarele norme în privința românilor 
basarabeni prizonieri sau luaţi de ruşi şi a evreilor din Basarabia, rugându-vă să 
binevoiţi a da urgente dispoziţiuni, de urmare: 

A. Românii basarabeni 

1. Acei care au fost mobilizați de Soviete, au purtat armă şi s'au predat armatei 
sau autorităților civile sau au fost găsiţi prin localităţi, se consideră prizonieri de război 
şi vor fi trimişi la lagărul de trierea prizonierilor Vaslui, unde se va face trierea lor, 
conform Instrucţiunilor Nr. 1202 ale M.C.G!. 

2. Acei care au fost deportaţi din Basarabia — şi întrebuințați ca mână de lucru 
la lucrări de orice fel — fără a fi purtat arme, vor fi triați de M.U. la revenirea în 
Basarabia şi împărțiți în: 

a) nevinovaţi, care vor fi lăsaţi acasă; 

b) suspecți, care vor fi lăsaţi acasă, însă vor fi dați în supravegherea 
jandarmilor; 

c) vinovaţi, care vor fi trimişi în judecata Curţii Marţiale. 

Vinovăţia lor se stabileşte cu ajutorul celorlalți din grup. 

B. Evreii din Basarabia 

Vor fi triați şi împărțiți în: 

a) vinovaţi, pentru diferite fapte evidente îndreptate contra Statului. Aceştia vor 
fi trimişi în judecata Curţii Marţiale. 

b) fără vină evidentă, vor fi strânşi în ghetouri, neavând voie să circule. 

Vor fi întrebuinţați la munca de interes obştesc. 

c) dintre aceştia din urmă, se vor lua ostatici 5-10% după situaţia locală. 

Aceştia vor răspunde cu viaţa pentru cazurile când conaţionalii lor se vor deda 
la acte contrarii ordinei şi siguranţei Statului. 

Aceste prescripțiuni trebuie aduse la cunoştinţa masei evreilor. 


D. O. 
ŞEFUL DE STAT MAJOR 
GENERAL /ss./ N. Pălăngeanu 
p. Conformitate 
Şeful Biroului 2 
Maior, V. Apostolescu 
V. Apostolescu 


*) Adnotări: 
„Dosar Informaţii”; 


„Dosar 1”. 


AMR, fond 1675-Comandamentul Militar Odessa, dosar nr. 27, f. 1-2; ANIC, fond 
Ministerul de Interne, dosar nr. 133/1941, f. 9. Copie în USHMM, RG-25.002M, rola nr. 15. 


1 Nu au fost identificate printre documentele cercetate. 

Documentul nr. 69 


ARMATA IV-a 

STAT MAJOR 

SECŢIA I-a 

Bir. 2 

Oficiul Poştal Militar Nr. 5 
Comunicat: 

- M.U. imediat în subordine 
- Serviciul Pretoral 

- Inspect. Jand. Chişinău 

- Secţiile III-a şi IV-a 


( 
( spre 
( executare 
( spre ştiinţă 
Nr. 208.829 din 6.VIII.1941 
ARMATA IV-a 
către 


Cu onoare se fac cunoscut următoarele: 

Mai multe mii de jidani, printre cari femei, copii şi bătrâni, au fost trecuţi la Est 
de Nistru, fără pază şi fără hrană. 

Această aglomerare şi mişcare de mase mari de jidani, în zona din spatele 
Armatei, poate să prejudicieze, în mod grav, aprovizionarea Armatei, siguranța 
transmisiunilor, a căilor de comunicaţii, a podurilor; deasemenea, poate să vătăme 
sănătatea publică, prin ivirea bolilor molipsitoare. 

Ordinele în această privință sunt precise. Evreii rămân în ţinuturile în care au fost 
găsiţi, formând un număr de braţe, care va fi folosit împreună cu populaţia băştinaşe la 
muncile agricole, astfel ca aprovizionarea Armatei să nu sufere. 


D. O. 
ŞEFUL DE STAT MAJOR 
GENERAL, 

N. Pălăngeanu 


Şeful Secţiei Il-a 
Colonel, 
I. Ciocan 


*) Adnotări: 

„Dosar 29”; 

„6 August 1941. Domnul colonel Ciocan a comunicat din ordinul domnului General Şef 
de Stat Major: acest ordin nu se mai dă. Maior Apostolescu”. 


AMR, fond 26-Armata a 4-a, dosar nr. 781, f. 134. 


213 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 70 


ARMATA IV-a 

STAT MAJOR 

SECŢIA Il-a 

Bir. 2 

Oficiul Poştal Militar Nr. 5 


Comunicat: 
- M.U. imediat în subordine 
- Corp. 1, 3, 5, 11 A. 
- Brig. 1 şi 9 Cav. 
- Secţiile 1, 3 şi 4 


Pe AN Va N, 


- Servicii 

- Insp. Pol. Iaşi, Galaţi şi Chişinău 
- Insp. Jand. Iaşi, Galaţi şi Chişinău 
- Comand. 3 şi 4 Terit. 

- Serv. Pretoral 

- Curtea Marţială 

- Comand. 4 Aero 

- Elementele Armatei 

- Detaş. Cart. 

- Comp. 54 Pol. 

- Bat. 54 Trans. 

- Comp. 128 Auto 

- Comp. 11, 22, 3, 6 şi 18 Poduri 

- Guvernământul Basarabiei 


spre 
executare 


Lee eee eee AO OS ies 


SECRET 
Nr. 209.038 din 8.VIII.1941 
ARMATA IV-a 
către 


Cu onoare se comunică mai jos, în copie ordinul Nr. 3303/1941 al M.C.G,, 
rugându-vă să binevoiţi a da ordine în consecință şi a veghea asupra executării. 


D. O. 
ŞEFUL DE STAT MAJOR 
GENERAL, 
ss. N. Pălăngeanu 
N. Pălăngeanu 

COPIE 


Preşedinţia Consiliului de Miniştri cu Nr. 7436 din 5 August’, a aprobat ca 
evreii din Moldova, Bucovina, Basarabia şi la Est de Nistru, să fie obligaţi a purta, sub 
severe sancțiuni — un semn distinctiv — format dintr-o stea cu şase colțuri (două 
triunghiuri suprapuse) din stofă sau pânză de culoare galbenă de dimensiunile 7 cm. în 
diametru, aplicat pe fond negru”. 

Acest semn va fi purtat cusut pe partea stângă a pieptului. 

Rugăm daţi ordine în consecință 


D. O. 
ŞEFU L SECȚIEI Il-a 
Lt. Colonel, /ss/ R. Dinulescu 
p. Conformitate, 
Şeful Bir. 2 Contrainf. 
Maior, ss. V. Apostolescu 
V. Apostolescu 


AMR, fond 1675-Comandamentul Militar Odessa, dosar nr. 27, f. 3; fond 26-Armata a 
4-a, dosar nr. 804, f. 3; fond 26-Armata a 4-a, dosar nr. 766, f. 204; fond 26-Armata a 4-a, 
dosar nr. 781, f. 139. 


Documentul nr. 71 


Nr. 196° 
1941 Luna August Ziua 8 
Legiunea Jandarmi Hotin 
către 
INSPECTORATUL JANDARMI CERNĂUȚI 


Avem onoare a raporta: 

1). Instrucţiunile informative pe care le-am primit direct de la Inspectoratul General 
Jand. înainte de a ocupa cu jandarmii Județul Hotin, prevăd: 

„Identificarea tuturor acelor cari sub dominația sovietică au îndeplinit diverse 
funcțiuni în partidul comunist, în administrația publică, precum şi în orice altă între- 
prindere publică sau privată, controlată sau necontrolată de Statul Sovietic. Cei dovediţi 
că au activat contra intereselor româneşti vor fi urmăriți conform legilor în vigoare”. 

Inspectoratul Jandarmi Cernăuţi prin ordinul circular Nr. 4689/1941! punctul 2, ordonă: 


1 Nu a fost identificat printre documentele cercetate. 

2 Comunicate referitoare la introducerea obligativităţii purtării semnului distinctiv de către evrei 
au fost publicate inclusiv în presa vremii. Vezi în acest sens comunicatele: „Evreii din Iaşi vor 
purta semne distinctive”. Universul, anul 58, nr. 217 din 13.08.1941, p. 8; „Şi evreii din Bacău 
poartă pe haine un semn distinctiv”. Universul, anul 58, nr. 223 din 19.08.1941, p. 2. 

3 Documentul a fost înregistrat de Inspectoratul Jandarmi Cernăuţi cu Nr. 6536 din 11.08.1941. 

„Să se aresteze toate persoanele rămase în Bucovina şi Basarabia ce au intrat în ţară 
după Iunie 1940, să li se dreseze acte şi să fie trimişi la Curtea Marţială”. 

Pentru executarea acestor ordine, la rândul nostru am dat ordin de urmare la Posturi. 

Toţi indivizii din aceste categorii au fost ridicați, li s'au dresat acte şi s'au trimis la 
Curtea Marţială. 

De asemenea au fost trimise şi următoarele categorii de locuitori: 

- Acei care cu ocazia retragerii armatei române din Basarabia, s'au dedat la jefuirea 
trupelor; 

- Acei care au lovit şi insultat trupa şi ofiţerii; 

- Acei care s'au pus în serviciul N.K.V.D.; 

- Acei cari au batjocorit bisericile, crucea şi credinţa creştină; 

- Acei care prin purtarea lor au adus prejudicii grave populației paşnice; 

- Acei care au format consiliile săteşti sovietice, cum şi comitetele de conducere ale 
consomolurilor; 

Curtea Marţială ne-a înapoiat până acum un număr de 279 asemenea indivizi, pe 
motiv că nu există articol în lege pe baza căruia să-i condamne. Ne pune în vedere însă, 
ca să-i internăm în lagăre întrucât „sunt comunişti înfocaţi”. 

În lipsă de lagăre de internare, toți aceşti indivizi au fost lăsaţi liberi în satele lor. 

2). Am primit următorul ordin verbal care emana de la Marele Pretor’: 

a). Funcţionarii veniţi de peste Nistru să fie declaraţi indezirabili şi trecuți înapoi. 

b) Toţi evreii să fie trecuți peste Nistru. Minoritarii ce s'au manifestat ostil, să fie 
trecuţi peste Nistru. 

Am executat şi acest ordin, însă şi aici s'au ivit dificultăţi create de trupele germane 
care au zădărnicit aceste măsuri. 

Despre aceasta am raportat Inspectoratului cu Nr. 124/1941 telefonic, pe care îl 
anexăm în copie . 

Pe de altă parte în ceea ce priveşte trecerea indezirabililor peste Nistru, s'a sesizat şi 
Domnul Prefect al Judeţului”, care în urma ordinelor ce a primit de la Domnul Împuternicit 
al Generalului Antonescu pentru administrarea Bucovinei”, a ordonat să-i aducem înapoi. 


1 Nu a fost identificat printre documentele cercetate. 

2 Generalul de jandarmi Ioan Topor. 

3 Joe Gherman (1893-1967), funcţionar de carieră şi om politic român. Studii de Drept la 
Universitățile din Budapesta şi Viena; doctor în Drept la Viena; doctor în Ştiinţe Politice la 
Cluj. Notar (din 01.10.1919); pretor (din 03.07.1920); subprefect (din 01.06.1923); preşedinte 
al Consiliului Judeţean (din 05.03.1930); inspector general administrativ în cadrul Ministerului 
de Interne (din 03.08.1932); prefect al judeţului Hotin (25.07-06.10.1941). 

4 Alexandru Rioşanu (1892-1941), militar de carieră român. Absolvent al Şcolii militare de 
ofiţeri de cavalerie (1911-1913) şi al Şcolii de cavalerie de la Saumur (1919). Intră în armată în 
1913 cu gradul de sublocotenent (1913), participă la primul război mondial. Trecut în rezervă la 
31.03.1938. Subsecretar de Stat pentru Poliţie şi Siguranţă în cadrul Ministerului de Interne 
(14.09.1940-24.01.1941), calitate în care s-a dovedit a fi un adversar redutabil al Mişcării 
Legionare, reuşind să contracareze numeroase planuri şi acţiuni nocive ale Gărzii de Fier. După 
eliberarea Bucovinei de nord în iulie 1941, este numit Împuternicitul Generalului Antonescu 
pentru administrarea Bucovinei, funcție pe care o deține până la decesul său survenit la sfârşitul 
lunii august în urma unei intervenţii chirurgicale eşuate (09.07-30.08.1941). Căpitan (din 
01.09.1917); maior (din 24.11.1923); locotenent-colonel (din 15.04.1933). 

În afară de cei 50 indivizi pe care i-a adus înapoi Germanii, mai sunt şi alţii pe care 
i-a adus Jandarmii. 

Aceste stări de lucruri ne-a adus în situaţia: 

- Toţi indivizii care în timpul dominaţiei Sovietice au insultat armata, şi-au bătut joc de 
credința noastră strămoşească, care au slujit N.K.V.D. şi au contribuit la deportarea şi 
maltratarea bunilor gospodari, se plimbă nesupărați prin satele şi oraşele acestui Judeţ. 

- Au micşorat prestigiul autorităților româneşti considerându-le în neputinţă de a 
lua măsuri contra acestor fel de indivizi. 

- Toţi cetăţenii, atât de la oraşe cât şi de la sate, sunt profund indignaţi de această 
stare de lucruri. 

- Ucrainienii iredentişti speculează aceste chestiuni şi spun sătenilor că românii nu 
pot face nimic în Basarabia fără voia germanilor şi că românii vor trebui să plece, 
deoarece Germania a luat sub protecţia sa Statul Ucrainean din care va face parte 
Judeţul Hotin şi Nordul Bucovinei. 

Credem că este absolut necesar să se înființeze un lagăr în care să fie internate toate 
categoriile de indivizi arătaţi mai sus, cel puțin deocamdată. Această măsură se impune 
atât în interesul prestigiului naţional, cât şi al prestigiului autorităţii Statului. 


Comandantul Legiunii Jandarmi Hotin 
Maior, ss. Drăgulescu! 
Tr. Drăgulescu 


Copie 
Nr. 124 
din 8 August 1941 
Legiunea Jandarmi Hotin 
către 
Inspectoratul Jandarmi Cernăuţi 


Între Secureni Judeţul Hotin şi Atache Judeţul Soroca sunt masaţi evreii 
evacuaţi din judeţele următoare: 


- Hotin 3340 
- Rădăuţi 4113 
- Storojineţ 13.852 
- Lagărul Vijniţa 1220 
- Cernăuţi 15.324 


7 Total 37.849 
In afară de aceştia, din judeţul Hotin au trecut peste Nistru circa 20.000 evrei. 


1 Traian Drăgulescu (1893-1949), militar de carieră român. Absolvent al Şcolii militare de ofițeri 
de infanterie (1915-1916). Intră în armată cu gradul de sublocotenent (1916), participă la 
primul război mondial. Transferat definitiv la Jandarmerie la 01.02.1922. Comandant al 
Legiunii de Jandarmi Hotin (din 1941). Arestat în 1945, a fost judecat şi condamnat de 
Tribunalul Poporului la 28.02.1946 la 5 ani temniţă grea. A trecut prin închisoarea Jilava, unde 
moare la 15.08.1949. Locotenent (din 01.09.1917); căpitan (din 01.04.1923); maior (din 
01.01.1934). 

Trupele germane nu mai permit evacuarea evreilor peste Nistru şi cu începere 
de la 7 August 1941, au început să aducă înapoi pe toți indivizii originari din Basarabia 
şi Bucovina indiferent de originea lor etnică. 

Au adus chiar pe acei care de bună voia lor, au fugit peste Nistru urmând 
trupele ruseşti în retragere. 

Prin punctul Atache Hotin, în ziua de 7 August 1941, au fost aduşi 570 evrei şi 
50 ucrainieni indezirabili. Printre evreii masaţi între Secureni-Atache-Soroca s'au ivit 
cazuri de tifos exantematic, sinucideri şi naşteri premature. 

Hrană nu au, unii se plâng că nu au mâncat de 5-6 zile. 

Rugăm a se interveni locului în drept pentru soluţionarea acestei chestiuni. 


Comandantul Legiunei Jandarmi Hotin 
Maior (ss.) Tr. Drăgulescu 


*) Adnotări: 

„9. AUGUST 1941”; 

„Sunt de acord. Se va mai insista La Inspectoratul General de Jandarmi pentru a urmări 
la Hotin. Marele Cartier General 20/1941. Colonel ss. indescifrabil”. 


ANIC, fond Inspectoratul General al Jandarmeriei, dosar nr. 157/1941, f. 20-21. 


Documentul nr. 72 


MARELE STAT MAJOR 
Secţia I-a 


INSTRUCȚIUNI GENERALE 
No. 31.200 din 8 August 1941 
DE MODUL CUM SE VOR APLICA DISPOZIȚIUNILE REGULAMENTULUI 
ASUPRA D.L. RELATIV LA STATUTUL MILITAR AL EVREILOR PUBLICAT ÎN 
MONITORUL OFICIAL No. 164 din 14 Iulie 1941 


1/. Potrivit Decretului Lege No. 3984/1940 (Mon.Of. Nr. 287 din 5 Decembrie 
1940!) şi Regulamentul acestui D.L.’ toţi evreii — bărbaţi între 18 şi 50 ani sunt obligați 
a presta munca de interes obştesc. 

Vor fi chemaţi cu prioritate acei fără ocupaţiune precisă şi care colindă pe 
străzi sau pierd timpul prin cluburi şi cafenele, etc. 

Fiecare individ va fi întrebuințat la munci compatibile cu aptitudinile fizice şi 
cu pregătirea profesională. 

2/. SUNT EXCEPTAŢI DELA MUNCA DE INTERES OBȘTESC: 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

a)  Supuşii străini, 

b) Cei rechiziționaţi pentru lucru la întreprinderile prevăzute în planul de mobi- 
lizare a teritoriului întocmit de Marele Stat Major şi cari posedă ordine de rechiziţionare 
pentru lucru. 

c) Cei ce se găseau angajați la lucru înainte de 21 Iunie 1941 şi sunt indis- 
pensabili la întreprinderile ce au contracte sau comenzi dela armată, sau dela diferite 
autorități de stat chiar dacă întreprinderile respective nu au fost prevăzute în planul de 
mobilizare a teritoriului; această excepție este valabilă numai pe timpul duratei 
executării comenzilor; 

d) Cei care se găsesc în întreprinderile supuse românizării şi cari sunt sau nu 
dublaţi de români; aceasta însă numai până la 31 Decembrie 1941; 

e) Cei strict indispensabili funcționării întreprinderilor comerciale importante 
pe care Ministerul Economiei Naţionale le va considera ca necesare vieţii economice; 

f) Cei strict indispensabili funcţionării instituţiilor financiare pe care Banca 
Naţională a României le va considera ca necesare vieţii financiare. 

3/. CINE STABILEŞTE NOMINAL EXCEPȚIUNILE DELA MUNCA DE 
INTERES OBŞTESC: 

a) Cercurile de Recrutare pentru supuşii străini, pe baza actelor ce posedă şi pe 
care le prezintă cercului de recrutare respectiv când vor fi chemaţi; 

b) Cercurile de Recrutare pentru cei dela punctul b. pe baza ordinului de rechi- 
ziționare pentru lucru ce posedă aceştia şi pe care-l vor prezenta cercului de recrutare. 

c) O comisiune judeţeană pentru cei dela punctul c, d, e. 

Comisiunea Judeţeană va fi compusă din: 

delegatul Camerei de Comerţ 

delegatul Ministerului Economiei Naţionale 

d) Banca Naţională a României pentru cei dela punctul 5. 

Odată stabilite excepţiunile dela punctul c, d, e, f (art. 2 de mai sus) propu- 
nerile nominale se înaintează Comandamentului Teritorial respectiv pentru aprobare şi 
emiterea ordinelor de rechiziționare. 

Cei aflaţi în lagărele de internare nu vor fi chemaţi la cercurile de recrutare sau 
Comandamentele Teritoriale şi nici nu vor intra în excepţiunile stabilite la punctul 2, 
întrucât aceştia sunt folosiţi la munca de interes obştesc după dispoziţiunile date de 
Ministerul de Interne. 

4/. SOLUŢIONAREA CERERILOR PENTRU EVREII NECESARI LA 
MUNCA DE INTERES OBŞTESC. 

a) Cererile organelor militare, ale instituţiilor şi întreprinderilor de stat, se 
soluţionează astfel: 

- până la 50 evrei, aprobările se dau de Comandanții Cercurilor de Recrutare; 

- dela 50 în sus de Comandamentele Teritoriale. 

Când un Comandament Teritorial nu poate satisface cererile primite atunci se va 
raporta Marelui Stat Major, pentru a se face repartiţia dela alte Comandamente Teritoriale. 

b) Cererile vor fi soluționate în următoarea ordine de urgență: 

- nevoile armatei; 

- instituţiile şi întreprinderile de stat; 

- agricultura, industria, comerţ, etc. 

c) Cererile vor fi făcute numeric; cele nominale nu vor fi luate în seamă; 

d) Nu se admite schimbarea evreilor din seria la care au fost chemaţi în alta, 
precum nici repartițiile după preferință, sau amânări de lucru pentru cei înstăriți, regim 
de favoare, etc. 

Orice intervenţie pentru favoruri este interzisă, indiferent de calitatea celui ce 
intervine, iar acei ce vor interveni, vor fi raportați nominal Marelui Stat Major, pentru a 
se lua măsuri. 

5/. ORGANIZARE 

a) Evreii chemaţi la munca de interes obştesc vor fi constituiți în tabere de 
muncă a căror încadrare, hrănire, cazare, etc., cade în sarcina autorităţii ce-i foloseşte, 
hrănirea făcându-se conform art. 23 din Regulament. 

b) Pentru detaşamentele mai mari de 250 oameni, Cercul de Recrutare va da la 
cererea autorităţii ce foloseşte evreii, câte un ofiţer de rezervă (preferabil provenit din 
activitate, comandant pentru fiecare grup de 250 evrei, care este răspunzător de ordinea 
şi disciplina în tabără, precum şi de prezenţa oamenilor şi randamentul la lucru. 

c) Asistenţa medicală a evreilor în taberele de muncă va fi asigurată de un 
medic evreu la 500 evrei; 

d) Evreii cari au familie în apropiere şi au purtare bună, vor putea fi autorizați 
să doarmă şi să ia masa în familie, fiind în acest caz scoşi dela drepturi; 

e) Siguranţa şi ordinea revine autorităţii ce-i foloseşte care are obligaţiunea de 
a anunţa şi a lua măsuri cu poliţia şi jandarmeria locală, pentru a-i informa de prezenţa 
şi destinaţia lor în zonă; 

f) Contra acelor cari nu se prezintă la munca de interes obştesc, sau nu se 
încadrează în programul de muncă, regulelor de ordine şi disciplină, se vor aplica cu 
stricteţă sancţiunile prevăzute pentru aceste cazuri de art. 37 şi 38 din Regulament; 

g) În ceiace priveşte durata muncii de interes obştesc a evreilor se vor respecta 
întocmai dispoziţiunile art. 22 din Regulament. 

6/. ARIBUŢIUNILE CE REVIN DIFERITELOR ORGANE MILITARE: 

a) CERCURILE DE RECRUTARE: 

- Ţin evidența nominală a tuturor evreilor existenți pe teritoriu sau înscrişi în 
registrele speciale de evrei; 

- Întocmesc o situaţie numerică de toţi evreii înscrişi în registre, pe contingente, 
profesiuni şi meserii, înaintând un exemplar şi Comandamentului Teritorial respectiv. 

- Ţin evidenţa nominală şi numerică de toţi evreii dați la munca de interes 
obştesc cu arătarea autorităţii sau întreprinderii ce-i foloseşte: 

- Raportează Comandamentului Teritorial numeric pe acei ce au fost aprobaţi 
pentru lucru, precum şi pe cei exceptaţi. 

b) COMANDAMENTELE TERITORIALE: 

- Centralizează situaţiile numerice de existentul evreilor aflaţi pe teritoriul 
Comandamentului Teritorial, pe cercuri de recrutare, contingente, meserii şi profesiuni; 

- Centralizează pe cercuri de recrutare situația numerică a evreilor folosiți la 
munca de interes obştesc şi a celor exceptaţi; 

- Ţin evidenţa aprobărilor date diferitelor întreprinderi, pentru evreii exceptaţi 
dela munca de interes obştesc; 

- Controlează modul cum se aplică prezentele instrucțiuni de cercurile de recrutare; 

- Înaintează Marelui Stat Major până la data de 1 Sept. 1941: 

- O situaţie după modelul anexă 9 la situația Md.K. 1 de toți evreii înscrişi în registre, 
până la acea dată, pe cercuri de recrutare (un exemplar pentru fiecare cerc de recrutare) 

- Situaţie numerică pe cercuri de recrutare de toți evreii dați la munca de 
interes obştesc, precum şi de cei exceptaţi, cu arătarea întreprinderilor în folosul cărora 
au fost dați sau exceptaţi. 

c) MARELE STAT MAJOR: 

- controlează situaţiile primite dela comandamentele teritoriale şi face 
centralizarea lor pe întreaga ţară; 

- controlează felul cum se aplică prezentele instrucțiuni de Comandamentele 
Teritoriale şi Cercurile de Recrutare; 

- controlează în legătură cu Ministerul Muncii randamentul la lucru şi 
executarea programului în taberele de interes obştesc, afectate instituţiunilor şi celorlalte 
departamente. 


ŞEFUL MARELUI STAT MAJOR 
General 
/ss/ N. Mazarini’ 
p. Şeful Secţiei I-a 
Colonel /ss/ I.V. Georgescu” 
p. conformitate 
Şeful Biroului 2 Mobilizare 
Lt. Col. ss. indescifrabil 


Comunicat: 

M.C.G. Eş. I şi Armate; 

C.A. şi similare 

Cdt. 1-7 Terit. şi Cercuri de Recrutare 
Tuturor departamentelor Ministeriale şi 
Instituţiilor de Stat. 


1 Nicolae Mazarini (1889-1955), militar de carieră român. Absolvent al Şcolii militare de ofiţeri 
de artilerie şi geniu (1908-1910) şi al Şcolii Superioare de Război (1919-1920). Intră în armată 
cu gradul de sublocotenent (1910), participă la primul război mondial. Subşef al Marelui Stat 
Major (28.01.1941-10.02.1942); comandant al Diviziei 5 Infanterie (10.02-22.11.1942). Luat 
prizonier de sovietici la 22.11.1942, în cursul bătăliei din Cotul Donului; se întoarce din 
prizonierat la 23.07.1948; trecut în rezervă la 01.08.1948. Colonel (din 01.01.1934); general de 
brigadă (din 25.10.1939); general de divizie (din 25.10.1942). 

2 loan V. Georgescu (1898-?), militar de carieră român. Absolvent al Şcolii militare de ofițeri de 
infanterie (1915-1916). Intră în armată cu gradul de sublocotenent (1916), participă la primul 
război mondial. Ofiţer în cadrul Secţiei I-a Organizare-Mobilizare din Marele Stat Major 
(22.06-31.12.1941); ajutor al comandantului (01.01-27.08.1942) şi ulterior comandant al 
Regimentului 30 Dorobanţi (27.08.1942-31.08.1944); ofiter în cadrul Comandamentului 2 
Teritorial (31.08-11.09.1944); comandant al Cercului Teritorial Muscel (11.09.1944- 
12.05.1945); trecut în cadrul disponibil la 09.08.1946 şi în rezervă un an mai târziu. 
Locotenent-colonel (din 01.10.1937); colonel (din 10.05.1941); general de brigadă (din 
16.04.1947). 


221 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


p. conformitate, 
p. Comandamentul Cercului Recr. Bucureşti 
Lt. Col., 

Constantinescu Traian 


AMR, fond 5416-Marele Stat Major, Secţia I-a Organizare-Mobilizare, dosar nr. 2942, 
f. 116-121; fond 950-Cabinetul Ministrului, dosar nr. 782, f. 426-427; fond 5423-Marele 
Stat Major, Secţia a 7-a Teritorială, dosar nr. 183, f. 391-392; Jean Ancel (ed.), 
Documents Concerning The Fate Of Romanian Jewry During The Holocaust. Volume X 
Additional Documents (From Romanian Archives). Addenda, New York, 1986, 
documentul nr. 33, p. 89. 


Documentul nr. 73 


Regimentul 6 Vânători P.A. 
Oficiul Poştal Militar No. 10 


No. 10.119 din 10 August 1941! 
către 
Divizia 14-a Infanterie 
Stat Major Biuroul Adjt. 


La ordinul Dvs. No. 2301 din 3 August 19417; 

Am onoare a raporta următoarele: 

1. În cursul zilelor de 27-28 Iunie 1941, din ordinul Comandamentului 
German, a fost evacuată populaţia civilă din Sculeni Tg. 

Populaţia creştină în număr de 1850 suflete a fost organizată şi condusă în 
comuna Vultur, jud. laşi, unde a fost predată autorităţilor administrative. 

Tot în acelaşi timp au fost escortaţi şi un număr de 40 jidani din Tg. Sculeni, 
care au tăiat cablul telefonic şi au sabotat armata româno-germană, trăgând foc de arme 
şi aruncând grenade asupra ostaşilor care evacuau Tg. Sculeni. Pe lângă acestea, au mai 
fost descoperite în casele lor aparate de radio-emisiune, precum şi aparate de semna- 
lizare cu care întreţineau legăturile cu armata sovietică, căreia i-au indicat posturile de 
comandă ale infanteriei şi artileriei, precum şi amplasamentele bateriilor de artilerie care 
apoi au fost bombardate cu precizie de artileria sovietică. 

Pe când evreii erau escortați în regiunea Stânca Roznovanu, 14 jidani au 
încercat să fugă de sub escortă şi au fost împuşcaţi, iar restul, în număr de 26 jidani, au 
fost reținuți pe izlazul Stânca. 

Cu cercetarea şi executarea acestor jidani a fost însărcinat Căpitanul Stihi Ioan. 
În tot timpul cercetărilor jidanii s'au menţinut pe punctul de vedere sovietic-bolşevic, 


1 Documentul a fost înregistrat de Divizia 14 Infanterie, Biroul de Contrainformaţii, cu Nr. 
24.626 din 15.08.1941. 
2 Nu a fost identificat printre documentele cercetate. 

susținând continuu inutilitatea războiului româno-german împotriva sovietelor, iar unul 
din ei a strigat chiar „Trăiască tovarăşul Stalin! şi armata roşie învingătoare!”. 

În acest timp a venit şi d. Pretor al plăşii Copou”, însoţit de un jandarm ploto- 
nier şi un civil. Acesta s'a prezentat Cpt. Stihi, cerând să-i fie predată populaţia civilă 
evacuată din Sculeni Tg. Cpt. Stihi i-a comunicat că populaţia civilă creştină, în număr 
de 1850 suflete, a fost trimisă în com. Vultur, iar oamenii pe care îi vede sunt jidani, 
vinovaţi de acte de sabotaj. 

La cererea Cpt. Stihi de a i se prezenta actele de identitate ale d-lui Pretor şi 
ordinul de transportare a populaţiei, Domnia Sa nu le-a arătat, însă a comunicat verbal 
că are ordinul cerut. Faţă de aceasta, Cpt. Stihi şi-a continuat cercetările, fără a da nici o 
importanță d-lui Pretor care nu a înţeles să-şi arate calitatea. 

Atunci ostaşii germani care au escortat pe jidani, s'au adresat Cpt. Stihi între- 
bându-l dacă nu cumva Poliţia din laşi a venit să ridice pe jidani, susținând că în zona 
frontului nu are nimeni dreptul să se amestece în măsurile luate de Comandamentul 
German, cu atât mai mult cu cât în ziua de 27 lunie se produseseră incidentele dela Iaşi 
pentru rezolvarea cărora armata germană luase o hotărâre. 

Totodată şeful escortei germane a raportat Cpt. Stihi că dacă va încerca să 
predea pe jidani, el îi va executa personal, întrucât aceştia au luptat din umbră împotriva 
armatelor germane şi trebuie să fie executaţi imediat conform ordinelor ce le-au primit. 
Totodată comandantul escortei germane a afirmat că nu crede că se va ajunge la ase- 
menea act (la predarea jidanilor) întrucât aceasta ar denota o completă desconsiderare a 
ordinelor date de Comandamentul German. 

Imediat după plecarea d-lui pretor, escorta germană şi cea română au procedat 
la împuşcarea jidanilor. 

2. În total armata germană a evacuat din Sculeni Tg. un număr de 40 jidani 
dintre care 14 erau îngropaţi la sosirea d-lui Pretor, iar restul de 26 au fost executaţi 
ulterior şi îngropaţi în locul văzut de D-Sa. Deci toți evreii au fost îngropaţi în două 
gropi şi nu mai multe, după cum declară d. Pretor. 

3. Toţi jidanii arătați mai sus au fost executați bazându-se pe ordinul Armatei 
3-a No. 1949/1941, comunicat cu ord. Div. 14-a No. 24.218/19415, punctul 2, în care se 
specifică: „Toţi indivizii care trag în trupe şi autorităţi să fie executați pe loc”, precum şi 
pe ordinul Armatei 3-a No. 20.555/1941 comunicat cu ord. Div. 14-a Inf. No. 


1 Iosif Vissarionovici Stalin (Djugaşvili) (1879-1953), revoluţionar bolşevic, om politic sovietic 
de origine gruzină. Membru în Comitetul Central al Partidului Bolşevic (din 1912); membru al 
Biroului Politic (din 1917); secretar general al PCUS (1922-1953); preşedinte al Consiliului 
Comisarilor Poporului (din 06.05.1941); comisar al poporului pentru Apărare şi comandant 
suprem al Armatei Roşii (1941-1945). După moartea lui Lenin (1924), a câştigat în anii 
următori lupta pentru putere cu Lev Troțki. Şi-a consolidat pe deplin autoritatea în funtea 
statului şi al Partidului comunist odată cu Marea Epurare, o perioadă de represiune fără 
precedent, ce a afectat iremediabil întreaga societate sovietică şi a atins punctul culminant în 
1937. Artizan al colaborării germano-sovietice concretizată prin încheierea în august 1939 a 
sinistrului pact Molotov-Ribbentrop. Mareşal al Armatei Roşii (din 1943); generalisim (din 
1945). 

2 Nu a putut fi identificat. 

3 Nu a fost identificat printre documentele cercetate. 

24.153/1941!, care ordonă „să se procedeze fără cruțare faţă de cei găsiţi vinovaţi de 
acte îndreptate contra armatei şi contra Ţării”. 

Procedeul Regimentului cu toate că a fost aplicat în conformitate cu ordinele 
superioare, totuşi după părerea mea a fost prea slab, fiindcă aceşti jidani au cutezat să 
tragă cu arma şi să execute acte de sabotaj contra armatei române şi de pe urma cărui 
fapt au murit mulți ostaşi care puteau fi salvaţi. 

Căpitanul Stihi din ordinul meu şi în conformitate cu ordinele superioare date 
precis în această chestiune a executat pe aceşti nemernici, pentru care nu trebuia să se ia 
în consideraţie nimic. 

4. La punctele 2 şi 3 din raportul No. 1085/1941 al Prefecturei Iaşi” nu putem 
raporta nimic, deoarece nu cunoaştem chestiunea. 

Mă surprinde persistența d-lui Prefect al județului Iaşi” în această chestiune, 
mai ales că D-sa este militar şi ar trebui să fie alături de noi şi nu contrarul. Umani- 
tarismul îi bun în alte vremuri, nu la război. 


Comandantul Regimentului 6 Vânători 
Colonel Matieş Ermil 
ss. E. Matieş 
Ofiţer Informator 
Căpitan Ion V. Stihi 
Cpt. ss. Ion V. Stihi 


*) Adnotare: 

„Biroul 2. Înaintare armatei cu avizul diviziei că armata a procedat legal şi că autoritatea 
civilă nu are ce căuta în această chestiune. Rezultatul complectat la 4) cu acele de la 
punctul 2 şi 3. General ss. Stavrescu””. 


AMR, fond 2277-Divizia 14 Infanterie, dosar nr. 1085, f. 668. 


Documentul nr. 74 


ARMATA IV-a 

STAT MAJOR 

SECŢIA II-a 

Bir. 2 

Oficiul Poştal Militar Nr. 5 
Comunicat: 

- Comis. Reg. Cir. Drumuri ( 


1 Nu a fost identificat printre documentele cercetate. 

2 Vezi documentul nr. 23. 

3 Colonel Dumitru Captaru. 

4 Vezi în acest sens raportul Nr. 24.626 din 10.09.1941 înaintat Armatei a 3-a de către Divizia 14 
Infanterie. AMR, fond 2277-Divizia 14 Infanterie, dosar nr. 1085, f. 665. 

- M.U. imediat în subordine ( 
- Serv. Pretoral ( 
- Comp. 54 Poliţie ( 
- Insp. Jand. Chişinău ( spre 
- Insp. Poliţie Chişinău ( executare 
- Reg. 5 Gr. Pază ( 
- Batal 5 Jandarmi ( 
- Cdt. pct. trecere pod Tiraspol ( 
- Insp. Gl. al Jandarm. ( spre 
- Corpul Grănicerilor ( ştiinţă 
- Secţiile III şi IV ( 
SECRET 
Nr. 209.221 din 12.VIIL.1941! 
ARMATA IV-a 
către 


Secţia III-a 


Cu onoare se fac cunoscut următoarele: 

1. Evreii din oraşele şi satele din Ucraina vor fi strânşi în ghetouri, aplicându- 
li-se acelaşi regim prevăzut în ordinul Nr. 208.846 din 4 August 19417. 

2. Se va supraveghea — strict — ca niciun evreu să nu treacă Nistrul din Ucraina 
în Basarabia, chiar dacă sunt din acei cari au locuit în Basarabia şi s'au refugiat în 
Ucraina şi care acum voesc să se reîntoarcă. 

3. Pentru a se evita trecerile clandestine peste Nistru şi a opri orice contrabandă 
de mărfuri. Marele Cartier General cu Nr. 996/1941* ordonă: 

a) Trecerea peste Nistru nu este admisă decât pentru militarii români şi 
germani care fac parte din unităţile şi formațiunile de serviciu ale armatelor operative. 

b) Persoanele civile nu pot trece frontiera decât cu aprobare şi cu bilet de 
trecere eliberat de marile unități operative şi aceasta numai în interes de serviciu pe 
termen limitat. 

Locuitorii din Basarabia luaţi de trupele sovietice la Est de Nistru, care au putut 
scăpa şi care se vor prezenta la punctele de trecere pentru a se înapoia la casele lor, vor fi 
verificaţi înainte de a fi lăsaţi să treacă şi expediaţi cu escortă până la posturile de jandarmi 
din satele lor, pentru a fi din nou controlați. 

c) La toate punctele de trecere se instalează posturi de grăniceri şi jandarmi, care 
împreună cu comandanții de poduri vor controla executarea strictă a dispozițiunilor de mai sus. 


D. O. 
ŞEFUL DE STAT MAJOR 
GENERAL, ss. N. Pălăngeanu 
N. Pălăngeanu 


1 Documentul a fost înregistrat de Armata a 4-a, Secția III-a, cu Nr. 36.682 din 12.08.1941. 
2 Vezi documentul nr. 68. 
3 Nu a fost identificat printre documentele cercetate. 

Şeful Secţiei Il-a 
Colonel, ss. Ciocan 


I. Ciocan 
AMR, fond 26-Armata a 4-a, dosar nr. 766, f. 243. 
Documentul nr. 75 
MARELE STAT MAJOR 
Secţia I-a 
Biroul Control Vatră Nr. 30.481 din 12 August 1941 
MARELE STAT MAJOR P.S. 
Secţia I-a 
către 


Urmare la Nr. 30.481/1941 şi Instrucţiunile Generale Nr. 31.200/1941!; 

Cu onoare se comunică următoarele: 

- Pentru aplicarea Instrucţiunilor Generale Nr. 31.200/1941, se vor avea în vedere 
următoarele: 

1. În situaţia actuală, evreii au fost întrebuințaţi: 

a). După dispoziţiunile Ministerului de Interne, constituind detaşamente de evrei 
din aceia aflați în lagărele de internare, precum şi din aceia strânşi de Prefecturi, prin 
Cercurile de Recrutare. 

b). După ordinele date de Marele Stat Major P.S. dintre evreii care nu se găseau 
în lagărele de internare. 

c). Evreii constituiți în detaşamente, au fost încadraţi în general cu ofițeri de 
rezervă evrei, rechiziționaţi de către Cercurile de Recrutare. 

d). Evidenţa acestor detaşamente (compunere, dislocare, utilizare), a fost ţinută 
până în ziua de 7 August a.c de către Prefecturile de Judeţ, Cercurile de Recrutare şi 
Comandamentele Teritoriale. 

2. Cu începere din ziua de 7 August 1941, întreaga chestiune trecând asupra organelor 
militare, pentru tranziție de la starea actuală la regimul stabilit de Regulamentul Statutului Militar” 
al evreilor şi Instrucţiunile Generale Nr. 31.200/1941, vă rugăm a lua următoarele măsuri: 

a) Cercurile de Recrutare vor lua legătura imediat cu Prefecturile de Judeţ, pentru 
a stabili situaţia în fiecare judeţ, asupra compunerii şi dislocării detaşamentelor de evrei. 

b) Vor revizui încadrarea în spiritul Instrucțiunilor anexate, înlocuind pe ofițerii 
evrei, cu ofiţeri de rezervă categoria I şi II, concentrați de către Cercurile de Recrutare, din 
acei disponibili. 


1 Vezi documentul nr. 72. 
2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

c) De asemeni vor revizui compunerea detaşamentelor, în sensul că evreii 
exceptaţi pe bază de acte oficiale şi aprobărilor date de Comandamentele Teritoriale, să fie 
înlocuiţi cu alţi evrei, pentru a nu se micşora valoarea numerică a detaşamentelor. 

d) Se vor trimite la munci de interes obştesc, în primul rând, evreii între 18-25 
ani inclusiv şi numai în cazul când nu se asigură efectivele cerute, se va continua cu 
contingentele următoare. 

e) Înainte de a se da ordin de constituirea detaşamentului Cercul de Recrutare se 
va convinge de încadrarea lui, cine are răspunderea lui şi dacă s'au asigurat unelte de 
lucru, hrană şi cazare. 

f) Excepţiunile constatate de comisiuni, vor fi comunicate Comandamentului 
Teritorial, pentru a dispune de urgență asupra lor. 

Orice cerere de acordare de trupă românească, precum şi de rechiziţionare de 
evrei, făcută de autoritățile sau armata germană, se aprobă numai de Marele Stat Major P.S. 

Aceste cereri se vor trimite în original Marelui Stat Major P.S., Secţia 7-a 
(Legături cu Armatele Aliate). 

8) Clarificarea situaţiei evreilor din lagărele de internare depinde de Ministerul 
de Interne. 

3). Comisiunile judeţene vor lua ființă şi vor funcţiona la Prefecturi, fiind 
prezidate de către Prefectul judeţului, sau delegatul său, în care sens s'a intervenit la 
Ministerul de Interne pentru a se da ordin. 

În Bucureşti, în afară de comisiunea de pe lângă Prefectura Judeţului Ilfov, 
pentru evreii Cercului de Recrutare Ilfov, va mai funcţiona o a doua comisiune, pe lângă 
Camera de Muncă, pentru evreii Cercului de Recrutare Bucureşti. 

Preşedintele acestei comisiuni va fi numit de Ministerul Muncii. 

La constituire se va raporta Marelui Stat Major P.S. ziua constituirii şi 
compunerea comisiunei. 


ŞEFUL MARELUI STAT MAJOR P.S. 
GENERAL, 
N. Mazarini 
ŞEFUL SECŢIEI I-a 
Colonel, ss. A. Florescu! 
A. Florescu 


1 Aurel Florescu (1896-1952), militar de carieră român. Absolvent al Şcolii militare de ofițeri de 
infanterie (1914-1916) şi al Şcolii Superioare de Război (1926-1928). Intră în armată cu gradul de 
sublocotenent (1916), participă la primul război mondial. Şeful Secţiei I Organizare-Mobilizare din 
cadrul Marelui Stat Major (01.10.1939-20.10.1941), comandant al Regimentului 1 Grăniceri Pază 
(20.10.1941-15.03.1944); ofiţer în cadrul comandamentului Corpului 5 Armată (15.03-25.08.1944); 
luat prizonier de trupele sovietice la 25.08.1944; reînscris în controalele armatei la 30.03.1948; trecut în 
rezervă la 01.11.1948. Maior (din 31.03.1930); locotenent-colonel (din 01.10.1937), colonel (din 
10.05.1941). 

p. conformitate 
ȘEFUL BIROULUI CONTROL VATRĂ 
Maior ss. Popescu Eugen! 
Popescu Eugen 
Comunicat: 
- C-mentelor Teritoriale 
- Cercurilor de Recrutare 


AMR, fond 950-Cabinetul Ministrului, dosar nr. 782, f. 428+ verso. 


Documentul nr. 76 


ADMINISTRAȚIA BASARABIEI 
Nr. 1200 
1941 August 13 


Patria? 
Intrat. Nr. 1031/13 VIII 1941 


Către 
MARELE CARTIER GENERAL PATRIA 


Domnul prefect al județului Soroca”, ne face cunoscut, prin raportul telegrafic 
Nr. 29/1941! că autoritățile germane retrimit peste Nistru pe evrei cari au plecat odată cu 
armatele bolşevice. 


1 Eugen Alecu Popescu (1900-?), militar de carieră român. Absolvent al Şcolii militare de ofițeri 
de infanterie (1920-1922). Intră în armată cu gradul de sublocotenent (1922). Ofiţer în cadrul 
Secţiei I Organizare-Mobilizare din Marele Stat Major (01.01.1941-25.02.1942); ofiţer în 
cadrul Statului Major al Diviziei 8 Infanterie (25.02-01.09.1942, 18.01-10.03.1943); ofiţer în 
cadrul comandamentului Corpului 4 Armată (01.09.1942-18.01.1943); ofițer în cadrul 
Serviciului Capturi al Ministerului Apărării Naţionale (10.03-24.03.1943); ofițer în cadrul 
Direcției Cursuri Informare din Ministerul Apărării Naţionale (24.03-26.06.1943); ofițer în 
cadrul Direcţiei Superioare a Învăţământului Militar din Ministerul Apărării Naţionale (26.06- 
15.10.1943); ofiţer în cadrul Direcţiei Superioare a Învăţământului Militar din Marele Stat 
Major (15.10.1943-01.01.1945); subşef de Stat Major al Corpului 4 Armată (01.01- 
12.03.1945); şef al Biroului 4 în Statul Major al Corpului 4 Armată (12.03-14.05.1945); şef al 
Biroului 2 în Statul Major al Corpului 4 Armată (14.05-20.06.1945); ofiţer în cadrul Boroului 
pentru aplicarea armistiţiului din Subsecretariatul de Stat al Armatei de Uscat (20.06- 
16.10.1945); comandant al Cercului Teritorial Bihor (16.10-22.10.1945); trecut în cadrul 
disponibil la cerere la 22.10.1945; trecut în rezervă la 01.10.1947. A fost arestat pentru scurt 
timp de autorităţile comuniste în anul 1948 în cadrul „procesului Zărneşti”, fiind achitat şi 
eliberat în acelaşi an. Maior (din 31.10.1940); locotenent-colonel (din 23.03.1944); colonel (din 
01.10.1946). 

2 Indicativul codificat al Marelui Cartier General. 

3 Nicolae C. Eftimie (1892-?), funcţionar de carieră român, licenţiat în Drept. Intră în corpul 
funcționarilor publici (1941). Inspector judeţean (din 14.03.1930); pretor (din 11.09.1934); 

Din această cauză s'au adunat la Atachi şi în împrejurimi un număr de 10.500 
evrei proveniţi din judeţele: Soroca, Hotin, Storojineţ şi Cernăuţi. 

Aducându-vă la cunoştinţă cele de mai sus, vă rugăm să binevoiţi a lua măsuri să 
se oprească această retrimitere. 

Totodată, vă rugăm să binevoiţi a ne comunica ce se face cu evreii trimişi prin 
organele militare germane şi a lua măsuri să se instituie posturile de grăniceri de pază pe 
Nistru pentru a opri operaţiunea de repatriere a evreilor cu ajutorul germanilor. 


ÎMPUTERNICITUL GENERALULUI ANTONESCU 
PENTRU ADMINISTRAREA BASARABIEI, 
GENERAL, 

C. Gh. Voiculescu 


*) Adnotare: 
„Evreii trimişi peste Nistru sunt trimişi înapoi de germani”. 


AMR, fond 3831-Marele Cartier General, dosar nr. 3827, f. 304. 


Documentul nr. 77 


MARELE STAT MAJOR 
Secţia I-a 
Biroul Control Vatră Nr. 32.064 din 14 August 1941 
TELEGRAMĂ 
către 


COMANDAMENTUL 1, 3, 4, 5,6, 7 TERITOR. şi 
TOATE CERCURILE DE RECRUTARE 


În conformitate cu adresa Ministerului Afacerilor Interne Nr. 7982/9417, ca 
urmare a hotărârii Consiliului de Miniştri, binevoiţi a dispune de urgenţă următoarele: 

1. Toţi evreii internați în lagăre, indiferent de cauza pentru care sunt internaţi, vor 
fi întrebuințaţi la munca de interes obştesc. 

2. Ministerul Afacerilor Interne a dat dispozițiuni de lucru lagărelor din: Tg. Jiu, 
Târgovişte, Romanați (evrei din Dorohoi), Dolj (evrei din Rădăuţi şi Siret), Vlaşca (evrei 
din Basarabia) şi Ialomiţa (evrei din Iaşi). 

Restul evreilor din lagăre, se vor folosi la munca de interes obştesc, după 
dispoziţiunile Comandamentelor Teritoriale şi Cercurilor de Recrutare. 


subprefect (din 31.03.1936); inspector general administrativ, prefect al judeţului Soroca (13.07- 
06.10.1941). 

1 Nu a fost identificat printre documentele cercetate. 

2 Nu a fost identificat printre documentele cercetate. 

3. În acest scop, Comandamentele Teritoriale şi Cercurile de Recrutare, vor lua 
legătura cu Prefecturile de judeţ, pentru a se trece de urgență la executarea dispozițiunilor 
Preşedinţiei Consiliului de Miniştri. 

Cercurile de Recrutare vor raporta imediat Marelui Stat Major felul cum s'a 
aplicat ordinul de mai sus. 


ŞEFUL MARELUI STAT MAJOR P.S. 
GENERAL ss. N. Mazarini 


N. Mazarini 


AMR, fond 950-Cabinetul Ministrului, dosar nr. 782, f. 429. 


Documentul nr. 78 


MARELE STAT MAJOR 
Secţia I-a Nr. 33.413 din 16 August 1941 
MARELE STAT MAJOR P.S. 
Secţia I-a 
către 
PREŞEDINŢIA CONSILIULUI DE MINIŞTRI 
Cabinet 


În legătură cu semnul distinctiv ce urmează a fi purtat de toţi evreii, deoarece 
s'au dat dispoziţiuni diverse de autorităţi, pentru unificare, de comun acord cu Ministerul 
de Interne cu care s'a luat legătura, Marele Stat Major, propune semnul anexat, care are 
următoarele dimensiuni: 

- laturile triunghiului — 6 cm 

- laturile chenarului — 8,5/8,5 cm 

- grosimea laturilor (triunghi şi chenar) — 6 mm 

- fondul alb, triunghi şi chenarul negru 

Acest semn urmează a fi purtat pe pieptul stâng, de toți bărbaţii, femeile şi copiii 
evrei; de asemenea va fi pus pe vitrinele magazinelor. 

Nerespectarea acestor dispoziţiuni va fi sancționată cu amendă de la 10.000- 
40.000 lei şi închisoare de la 2-6 luni. 

Pentru stabilirea unei uniformităţi, vă rugăm să binevoiţi a aproba propunerile de 
mai sus. 


ŞEFUL MARELUI STAT MAJOR 
GENERAL, 
ss. Mazarini 
/ŞEFUL SECŢIEI I-a 
Colonel, 
ss. Georgescu 

p. conformitate 
ȘEFUL BIROULUI CONTROL VATRĂ 
Maior, ss. Popescu Eugen 

Popescu Eugen 


AMR, fond 950-Cabinetul Ministrului, dosar nr. 782, f. 430. 


Documentul nr. 79 


MARELE STAT MAJOR 

Secţia I-a Nr. 33.414 din 16 August 1941 
323 

MARELE STAT MAJOR P.S. 
Secţia l-a 
către 
PREȘEDINȚIA CONSILIULUI DE MINIŞTRI 
— Cabinet — 


În urma celor comunicate de Ministerul Agriculturii, precum şi din cele 
constatate cu ocazia conferinței ce a avut loc la Marele Stat Major cu Şefii de Stat Major 
ai Comandamentelor Teritoriale, s'a stabilit, că deşi anul acesta este o recoltă foarte 
frumoasă, se simte însă lipsa de braţe de muncă . 

O parte din aceste lipsuri, vor fi suplinite prin evreii ce vor fi daţi Ministerului 
Agriculturii, dar avându-se în vedere lipsa de cunoaştere a acestor lucrări, de elementul 
evreiesc, randamentul va fi redus. 

O soluţie care ar putea să alimenteze satele cu braţe de muncă, ar fi tranşarea 
definitivă a chestiunii servitoarelor creştine, folosite de evrei, servitoare care şi-au părăsit 
pământul şi au invadat oraşele. 

Acestor servitoare, care pe lângă că trăiesc la evrei într'un mediu corupt, li se 
mai infiltrează în suflet de mici idei comuniste. 

Dacă măsura ca evreii să nu aibă dreptul să folosească servitoare creştine nu 
poate fi generalizată, Marele Stat Major apreciază că s'ar produce o foarte mare 
îmbunătățire dacă această măsură se aplică cel puţin până la vârsta de 40 ani, rămânând 
posibilitatea de a se putea angaja servitoare creştine trecute de 40 ani. 

Vă rugăm să binevoiţi a aproba cele de mai sus, ca fiind în interesul Ţării. 


ŞEFUL MARELUI STAT MAJOR 
GENERAL, 
ss. Mazarini 
/ŞEFUL SECŢIEI I-a 
Colonel, 
ss. Georgescu 


AMR, fond 950-Cabinetul Ministrului, dosar nr. 782, f. 431. 

Documentul nr. 80 


Copie 
MARELE STAT MAJOR 
Secţia I-a Nr. 33.415 din 16 August 1941 

MARELE STAT MAJOR P.S. 
Secţia l-a 
către 
PREȘEDINȚIA CONSILIULUI DE MINIŞTRI 
— Cabinet — 


În conformitate cu legile în vigoare şi dispozițiunile date de Marele Stat Major, 
ca urmare a conferinței avute la Ministerul Afacerilor Interne în ziua de 6.VIII.1941 
precum şi din experienţa făcută până în prezent cu folosirea la munca de interes obştesc a 
evreilor, s’a constatat următoarele: 

- Titraţii, absolvenţii de liceu sau şcoli echivalente şi rabinii, deşi sunt obligaţi la 
munci de interes obştesc, aportul lor este foarte redus şi nu sunt folosiţi din ei în 
specialitate, decât o parte din medici, ingineri sau arhitecți. 

- Aportul lor ar putea să fie înlocuit în favoarea economiei statului şi în avantajul 
acestei categorii de oameni, dacă pentru cei ce solicită şi acceptă în mod benevol, munca 
lor să fie înlocuită cu o taxă în afara taxelor militare. 

- Faţă de cele de mai sus, Marele Stat Major propune următoarea soluţie: 

1. Titraţii, absolvenţii de liceu sau şcoli echivalente şi rabinii, care doresc a fi 
scutiți de munca de interes obştesc, pot obține scutirea, plătind cu anticipație suma de lei 
30.000 (treizecimii) anual. 

2. În acest scop, îşi vor exprima această dorință şi în cazul când se aprobă, vor 
depune în 24 ore, la Cercul de Recrutare respectiv, recipisa Casei de Depuneri din 
Bucureşti sau a Administraţiei Financiare din provincie, doveditoare de plata acestei sume 
puse la dispoziţia Ministerului Apărării Naţionale, fondul „Tabere de muncă evrei”. 

3. Cercurile de Recrutare nu vor putea acorda această favoare evreilor specialişti 
(medici, ingineri, arhitecţi, etc.), dacă aceştia sunt indispensabili la lucrările de interes 
obştesc pentru care sunt chemați. 

În acest fel, pe lângă avantajele de ordin material ce se realizează, tratamentul 
mai bun ce se acordă pentru această categorie, va face ca Marele Stat Major să fie scutit în 
viitor de toate aceste cereri, care-i răpesc timpul inutil cu soluționarea lor. 

Vă rog să binevoiţi a le aproba, pentru a se da urgente ordine de urmare. 


ŞEFUL MARELUI STAT MAJOR 
GENERAL, 
ss. Mazarini 
/ŞEFUL SECŢIEI I-a 
Colonel, 
ss. Georgescu 

p. conformitate 
ȘEFUL BIROULUI CONTROL VATRĂ 
Maior, ss. Popescu Eugen 

Popescu Eugen 


AMR, fond 950-Cabinetul Ministrului, dosar nr. 782, f. 432. 


Documentul nr. 81 


MARELE CARTIER GENERAL Intrat. Nr. 641 
Secţia I-a 17. VIII 1941 
Biroul 2. 
Nr. 3856/B din 17 August 1941 
URGENT MARELE CARTIER GENERAL 
SECRET Secţia Il-a 
către 


SERVICIUL MARELUI PRETOR 


Am onoare a face cunoscut: 

Evreii trecuţi de germani la Vest de Nistru Cosăuţi (vis-a-vis Jampol) în număr 
de circa 13.000, vor fi internaţi în lagăr la Wertijany (20 km. S. E. Soroca). 

Lt. Colonel Palade! Şeful Biroului Statistic Militar laşi este însărcinat cu 
executarea acestei operaţiuni. 

În acest scop vă rugăm să binevoiţi a dispune ca: 

- Serviciul pretoral Flamura” să concure imediat la paza, transportul, etc. celor 
internaţi. 

Să se ceară şi concursul Prefecturii Soroca pentru mijloacele de transport, 
hrană, etc. 


1 Ioan Palade (1894-27), militar de carieră. Licenţiat în Drept. Intră în armată cu gradul de 
sublocotenent în rezervă (1916), partzicipă la primul război mondial. Trecut în activitate la 
01.02.1918 cu vechimea de la 01.09.1917. Ofiţer în cadrul Secţiei a II-a Informaţii din Marele 
Stat Major, şef al Biroului Statistic Militar Iaşi (01.10.1939-01.04.1942); comandant al 
Regimentului 93 Infanterie (20.04.1942-01.05.1943); ofiţer în comandamentul Diviziei 2 Pază 
(01.05.1943-01.04.1945); ofiţer în cadrul Secţiei a Il-a Informaţii din Marele Stat Major 
(01.04-30.07.1945); ofiţer în cadrul comandamentului Cercului Teritorial Făgăraş (30.07.1945- 
15.04.1946); şef de Stat Major al Comandamentului 4 Teritorial (15.04-09.08.1946); trecut în 
cadrul disponibil la 09.08.1946 şi în rezervă un an mai târziu. Arestat preventiv de autoritățile 
comuniste la 20.02.1952, a fost internat inițial pentru 60 de luni sub învinuirea că a „funcţionat 
în Biroul Statistic Militar al Marelui Stat Major-Secţia II care avea misiunea informaţiilor şi 
contrainformaţiilor”. Ulterior, în 1955, a fost învinuit de „activitate intensă contra clasei 
muncitoare” şi condamnat la 3 ani temniță grea. A trecut prin închisorile Făgăraş, Piteşti, 
Giurgiu, Jilava şi laşi, fiind eliberat la 19.12.1955. Maior (din 15.04.1933), locotenent-colonel 
(din 01.06.1938); colonel (din 18.07.1942). 

2 Indicativul codificat al Armatei a 3-a. 

- Inspectoratul de Jandarmi Chişinău prin Legiunea Soroca să dea tot concursul 
Locot. Colonel Palade pentru executarea misiunei ce a primit. În acest scop Leg. Soroca 
să ia imediat legătura cu Lt. Col. Palade. 


D. O. 
ŞEFUL SECȚIEI Il-a 
Lt. Colonel 
ss. Radu Dinulescu 
R. Dinulescu 
Şeful Biroului 2 
Cpt. ss. indescifrabil 


*) Adnotare: 
„Foarte urgent”. 


CNSAS, fond Penal, dosar nr. P 639 (Radu Dinulescu şi alții), volumul. I, f. 207; Jean 
Ancel (ed.), Documents Concerning The Fate Of Romanian Jewry During The 
Holocaust. Volume V Bessarabia Bukovina Transnistria: Extermination and Survival, 
New York, 1986, documentul nr. 43, p. 47. (În continuare se va cita Ancel, DCFRJH, 
volumul V); Matatias Carp, Cartea Neagră, volumul III, documentul nr. 55. p. 104. 


Documentul nr. 82 


SITUAȚIA 
Evreilor după recensământul executat în ziua de 17.VIII.941 
fiind în curs de executare acest recensământ. 


COMANDANTUL GHETOULUI 
Căpitan ss/Beşuţiu! pentru conformitate 


AMR, fond 1733-Comandamentul Militar Chişinău, dosar nr. 9, f. 101. 


1 Teodor Beşuţiu (1908-1984), militar de carieră român. Absolvent al Şcolii militare de ofițeri de 
infanterie (1929-1931). Intră în armată cu gradul de sublocotenent (1931). Comandantul 
ghetoului din Chişinău în 1941. Locotenent (din 15.03.1937), căpitan (din 10.05.1941). 


234 


Documente 


Documentul nr. 83 


No. 40.543 
1941 Luna Aug.  Ziual8 
INSPECTORATUL G-RAL AL JANDARMERIEI 
Serviciul Jandarmeriei 
către 
MINISTERUL AFACERILOR INTERNE 
— Cabinet — 


Am onoarea a raporta următoarele: 

După retragerea trupelor sovietice şi recucerirea Basarabiei şi Bucovinei de 
Nord, au rămas în localităţile cu populaţia de origine ucraineană foarte mulţi indivizi 
care sub ocupaţia bolşevică s'au bucurat de un tratament privilegiat, fiind câştigaţi chiar 
de bolşevici pentru ideile comuniste. Parte din aceştia au ocupat chiar unele funcțiuni 
administrative pe timpul ocupaţiei. 

Prin rămânerea lor pe loc, aceste elemente prezintă un real pericol pentru 
siguranţa şi opera de reorganizare şi curăţire a teritoriilor recucerite, cu cât mai mult cu 
cât instanţele de judecată cărora au fost înaintați, i-au pus în libertate cu opinia de a fi 
internaţi, în lipsa textelor de lege în care să fie încadraţi şi condamnaţi. 

Pentru zădărnicirea oricăror acţiuni de natură să pericliteze siguranţa Statului şi 
opera de refacere economică şi morală a acestor ținuturi, din partea acestor elemente 
dubioase, Inspectoratul de Jandarmi Cernăuţi propune a se aproba înființarea a două 
lagăre — unul la Zarojani, pentru regiunea Hotin şi al doilea la Lujeni, pentru regiunea 
Cernăuţi. 

Aceste lagăre ar urma să funcţioneze până când situația celor internaţi ar fi 
clarificată de o comisiune care ar urma să hotărască trimiterea în judecată, pierderea 
unor drepturi politice, ridicarea drepturilor de proprietate, etc. 

Faţă de cele de mai sus, cu onoare vă rugăm să binevoiţi a aprecia asupra 
importanţei şi urgenţei acestei chestiuni şi a dispune de urmare. 


INSPECTOR GENERAL AL JANDARMERIEI 
General, 


Şeful Serviciului Jandarmeriei 
Colonel, 
C. Tobescu 


ANIC, fond Inspectoratul General al Jandarmeriei, dosar nr. 157/1941, f. 22. 

Documentul nr. 84 
HUGHES. 
IALOMIȚA! 


Se va lua urgente măsuri ca să se tipărească şi să se arunce din avion în cel mult 1-2 
zile, la Odessa şi în tot capul de pod Nord Odessa, manifeste cu următorul cuprins: 

Armatele sovietice folosesc satele şi oraşele în care se închid pentru a rezista 
până la sfârşit. 

S'au luat măsuri ca toate localităţile, inclusiv oraşele, în care se va mai face 
rezistență să fie complet incendiate şi distruse de artilerie şi aviaţie. 

Nici o localitate şi nici chiar Odessa, care în câteva zile va fi ocupată, nu va fi 
cruțată. 

Prin această măsură populaţia va rămâne pe drumuri şi fără adăpost şi este în 
interesul ei de a se opune acestui fel mişelesc de a face războiu de către jidanii cari 
conduc cu pistolul în spatele trupelor armatele sovietice. 

Populaţia să se gândească la foametea care o aşteaptă, dacă va lăsa armatele să 
pustiască colhozurile, să le ardă recolta şi să le distrugă bunurile cari le sunt necesare 
vieții. 


ŞEFUL MARELUI CARTIER GENERAL 
GENERAL, 
AL. IOANIȚIU 
Nr. 1087 din 19 Aug. 1941. 


p. Conformitate 
Maior ss. Bălăşescu? 
Bălăşescu 


1 Indicativul codificat al Marelui Cartier General, Postul de Comandă Înaintat. 

2 Nicolae N. Bălăşescu (1898-?), militar de carieră român. Absolvent al Şcolii de ofițeri de 
artilerie (1919-1920) şi al Şcolii Superioare de Război (1931-1933). Intră în armată cu gradul 
de sublocotenent (1920). Şef de birou în cadrul Secţiei a II-a Informații din Marele Stat Major 
(01.10.1935-15.12.1941); şef al Biroului 1 Organizare-Mobilizare în Cabinetul Militar al 
mareşalului Ion Antonescu (15.12.1941-11.09.1944); comandant al Divizionului 52 Obuziere 
Grele (11.09-25.11.1944); comandant secund al Regimentului Centrului de Instrucție al 
Artileriei Mihai Bravu (25.11.1944-01.02.1945); şeful Secţiei a I-a şi subşef de Stat Major al 
Armatei a l-a (01.02-31.10.1945); comandant al Subcentrului şi ulterior al Centrului de 
Instrucție al Artileriei (31.10.1945-29.10.1948); comandant al Brigăzii 1 Artilerie Grea 
(29.10.1948-18.02.1949); şeful Direcţiei Înzestrării Armamemt-Muniţii din Ministerul Apărării 
Naţionale  (18.02.1949-28.10.1950); şeful Catedrei Artilerie din Academia Militară 
(28.10.1950-01.05.1952); trecut în rezervă la 01.05.1952. Arestat preventiv de autorităţile 
comuniste la 30.12.1952 sub învinuirea de „sabotaj contrarevoluționar”, a fost condamnat în 
1953 la 25 ani muncă silnică pentru „crima de sabotaj”. A trecut prin închisorile Jilava, 
Văcăreşti şi Lugoj, fiind eliberat la 19.12.1955. Maior (din 27.02.1939); locotenent-colonel 
(din 31.10.1942); colonel (din 16.06.1945). 

*) Adnotări: 

„478-19-VIII-10.15%; 

„Manifeste Odessa Dosar 7 A”; 

„lalomiţa 19-8-11.10 Căpitan ss. indescifrabil”. 


AMR, fond 3831-Marele Cartier General, dosar nr. 3827, f. 295. 


Documentul nr. 85 


Nr. 16.064 
Anul 1941 luna Aug. ziua 19! 
GARNIZOANA HUŞI 
către 
COMANDAMENTUL M.U. DACIA? 
Oficiul Poştal Militar Nr. 5 


Am onoare a raporta următoarele: 

În urma evenimentelor din noaptea de 28/29 Iunie 1941 dela Iaşi şi în 
conformitate cu ordinul Comand. M.U. Dragoş” Nr. 20.696/941%, comunicat cu al 
Comandamentului M.U. Ceahlău“ Nr. 17.818/941€, au fost ridicaţi din oraşul Huşi 15 
capi ai comunității evreieşti şi arestaţi în una din camerile cazărmei Cuza-Vodă. 

Conform ordinului M.St.M. Secţia II-a Nr. 4622 din 2 August 19417, transmis 
de Comandamentul 3 Teritorial cu ordinul Nr. 37.373/9415, chestiunea internaților civili 
se lasă în grija autorităţilor ce depind de Ministerul Afacerilor Interne, care hotărăşte şi 
se îngrijeşte de hrana, cazarea şi folosirea lor la muncă. 

Faţă de ordinul de mai sus al M.St.M., cu raportul nostru Nr. 2363/9415, s'a 
întrebat Comandamentul 3 Teritorial care este situaţia acestor 15 ostatici, la care ni s'a 
răspuns că pentru aceştia urmează să ne adresăm Comandamentului M.U. Dacia. 

Vă rugăm să binevoiţi a hotărâ dacă aceşti ostatici intră în prevederile ordinului 
Nr. 4622/941 al M.St.M. şi ce regim urmează a li se aplica”. 


1 Documentul a fost înregistrat de Armata a 4-a, Secţia II-a, cu Nr. 210.055 din 28.08.1941. 

2 Indicativul codificat al Armatei a 4-a. 

3 Indicativul codificat al Corpului 3 Armată. 

4 Nu a fost identificat printre documentele cercetate. 

5 Indicativul codificat al Diviziei 15 Infanterie. 

6 Nu a fost identificat printre documentele cercetate. 

7 Nu a fost identificat printre documentele cercetate. 

8 Nu a fost identificat printre documentele cercetate. 

9 Nu a fost identificat printre documentele cercetate. 

10 Armata a 4-a a comuncat Garnizoanei Huşi prin nota. Nr. 210.055 din 29.08.1941 că „[...] în 
conformitate cu ordinul Nr. 4622/1941 al M.St.Major Secţia II-a, Comandamentele militare nu 
mai au niciun amestec în ce priveşte internaţii civili. 

COMANDANTUL GARNIZOANEI HUŞI 
COLONEL ss. Gh. Andrian! 
Gh. Andrian 


*) Adnotări: 

„Dosar 29”; 

„28 AUGUST 1941 Secţia 2 ss. indescifrabil”; 

„Biroul 2. Propunere pentru răspuns conform ordinelor în vigoare. Colonel ss. Ciocan”. 


AMR, fond 26-Armata a 4-a, dosar nr. 781, f. 152. 


Documentul nr. 86 


S.S.I. 
Echipa M.C.G. 
Secret 
NOTĂ 
19 August 1941 


Verificând cauzele şi modul cum au decurs turburările din Iaşi, s'a stabilit 
următoarele: 

Dezordinele au început în cartierul Tătăraşi în ziua de 28 Iunie când Sergentul 
T.R. MANOLIU MIRCEA? din Reg. 13 Inf. a început a maltrata nişte evrei şi care, la 
intervenţia poliţiei, a cerut concursul unor elemente germane din Batalioanele de Asalt, 
continuându-și acţiunea până ce a fost arestat şi cercetat la Pretoratul Diviziei 14-a. 

În seara aceleiaşi zile au început a se trage focuri de armă automată în diferite 
străzi, unele centrale, după ce mai întâi un avion lansase două rachete. 

Din această cauză patrulele române şi germane, jandarmi din companiile de 
poliţie şi gardieni publici, precum şi trupele în trecere prin garnizoană au început a trage 


În consecință, cei 15 evrei luaţi ostateci, vor fi predaţi organelor din Huşi ale Ministerului 
Afacerilor Interne, care le va aplica regimul prevăzut în ordinele ce le au. [...]”. AMR, fond 26- 
Armata a 4-a, dosar nr. 781, f. 153. 

1 Gheorghe Andrian (1888-?), militar de carieră român. Absolvent al Şcolii militare de ofiţeri de 
infanterie (1909-1911) şi al Şcolii Superioare de Război (1920-1922). Intră în armată cu gradul 
de sublocotenent (1911), participă la primul război mondial. Comandant al Garnizoanei Huşi 
(27.06.1940-24.1 1.1941); trecut în rezervă la 24.11.1941. Maior (din 01.01.1921); locotenent- 
colonel (din 01.10.1929); colonel (din 01.04.1936). 

2 Mircea Manoliu (1917-?), de profesie adjustor de motoare, legionar. Concentrat la începutul 
războiului în Regimentul 13 Infanterie din Divizia 14 Infanterie cu gradul de sergent T.R., a 
participat activ la pogromul din laşi. Arestat şi judecat de Curtea Marţială a Comandamentului 
4 Teritorial în 1941, a fost achitat. Rearestat de autoritățile comuniste în martie 1945, a fost 
acuzat de crime de război şi condamnat în 26.06.1948 la muncă silnică pe viață. A trecut prin 
închisorile din Jilava şi Aiud, Nistru, fiind eliberat la 09.05.1964. 

focuri şi a aduna pe evrei, pe care îi socoteau autori ai acestor împuşcături. Parte din 
aceşti evrei au fost împuşcaţi pe loc, iar parte au fost conduşi la Chestură pentru triaj. 

În acelaş timp a început jaful şi devastarea locuinţelor evreieşti, acțiune la care 
s'au raliat multe elemente suspecte din oraş. 

În dimineaţa zilei de 29 Iunie s"a început controlul străzilor şi locuinţelor din 
care porniseră focurile, control la care au colaborat şi trupele germane, amestecându-se 
la aceasta şi diferite elemente suspecte care lansau lozinca de „jidan” şi „comunist”, 
incitând astfel trupele de control care au început a aduna fără alegere de vârstă sau sex 
pe evrei conducându-i la Chestura Poliţiei, continuându-și acțiunea de împuşcare a 
unora dintre ei şi de jaf. 

La Chestură s'a început trierea miilor de evrei care erau aduşi, de către o 
comisie formată din mai mulți poliţişti chiar în curtea Chesturei. În acelaş timp, din 
aceleaşi cauze s'a lansat lozinca că poliția este jidovită, din care cauză trupele s'au 
enervat şi au început a trage focuri în evreii adunaţi, mai ales că în străzile învecinate se 
auzeau încă focuri de arme automate. Aceasta a determinat autorităţile să înceteze 
triajul, dirijându-se evreii rămaşi spre gară unde au fost îmbarcaţi în trenuri spre a fi 
trimişi în lagăre. 

* 

După restabilirea ordinei au început cercetările spre a se afla autorii cari au tras 
cu armele automate, cauzele turburărilor şi vinovaţii. Rezultatul a fost însă în parte 
negativ din cauza sincopei de câteva zile a funcționării aparatului polițienesc, 
stabilindu-se doar că nu exista nici-o victimă a acelor atacuri cu arme automate, precum 
şi câteva prezumţiuni grave, bazate atât pe informaţiunile anterioare, cât şi pe 
informaţiunile posterioare turburărilor privitoare la acţiunile elementelor legionare din 
Iaşi, care n’ar putea fi străine de aceste turburări. 

S'a stabilit astfel că aceste elemente legionare au lansat lozinca că poliţia şi 
jandarmeria sunt jidovite; că asemenea elemente legionare, din ordin, s'au infiltrat în 
serviciile de informaţii ale diferitelor comandamente; că aceleaşi elemente au declarat 
că turburările se vor repeta şi că în cel mai rău caz după război toți jidanii vor fi 
împuşcaţi, împreună cu funcționarii cari i-au protejat; că unii legionari au cumpărat 
insigne evreeşti, că s'au marcat de aceştia unele străzi şi case evreeşti, fapt ce a 
determinat pe mulţi creştini să-şi însemneze casa cu o cruce; că s'au primit de către 
evrei multe scrisori de amenințare şi că s'au comis tot de către legionari diferite acte, ca 
lansarea unor rachete şi tăierea unui fir telefonic, cu scopul de a fi interpretate că au fost 
făcute de către evrei. 

Din toate acestea rezultă că există în laşi o recrudescenţă a mişcării antisemite 
susținută de mişcarea legionară subversivă, care ar putea avea un substrat mai adânc, 
acela de a compromite ordinea. 

În concluzie rezultă din aceste fapte şi prezumțiuni, lăsând la o parte faptul că 
în laşi s'ar fi aflat numeroşi agenți sovietici, că îşi face tot mai mult loc părerea că 
elementele legionare sunt cauza principală a turburărilor din laşi, cel puţin în ceiace 
priveşte începutul lor, mai ales că Manoliu Mircea este un fanatic legionar. 

În ce măsură şi dacă aceştia au avut vre-o legătură cu trupele din localitate, așa 


după cum circulă unele svonuri, urmează a se verifica. 
* 

Menţionăm mai jos numele diferiților legionari aflaţi în comandamentele 
militare şi la autorităţile germane: 

1/. La Comandamentul 4 Teritorial Iaşi: Teodor Dăscălescu! şi comisarul 
ajutor Chioveanu Constantin” şi Lică Popescu”. 

2/. La Biroul Statistic Militar: Vizitiu Octavian“, fost comisar ajutor îndepărtat 
din serviciu pentru grave abateri, persoană cu un bogat cazier judiciar, lipsită de orice 
scrupul. 

3/. La organizaţia germană „Todt”: studenţii Cobălaş Nicolae, Caba Ion, 
Dobjanschi Dumitru” şi alţii, toţi fanatici şi fruntaşi legionari. 

4/. La Consulatul German: legionarii Rică Mihăilescu şi Sârbu Gheorghe”, 
care fac zilnic legătura cu legionarii din Iaşi prin M. Bulăi!” şi I. Lazăr". 

5/. Chiar la autorităţile poliţieneşti au rămas în funcțiune ofiţeri de poliţie 
legionari care au activat ca atare sub regimul legionar. Asemenea cazuri sunt şi în alte 
poliţii, dar în special în laşi conducătorii poliţiei întimidați pe vremuri ca şi azi de 
mişcarea legionară nu au luat nici-o măsură împotriva acestora. 

Dintre aceştia se citează comisarii Iancu” şi Varabiev! din Chestura Poliţiei şi 
comisarii ajutor Ordeanu”, Costea? şi Hulubei” din Inspectoratul Iași. 


1 Teodor Dăscălescu (1910-?), polițist român. Implicat în pogromul din laşi. Arestat de 
autorităţile comuniste la 07.03.1951. A trecut prin închisorile Jilava, Făgăraş, Galeşu, 
Cernavodă şi Peninsula, fiind eliberat la 21.12.1954. 

2 Nu a putut fi identificat. 

3 Nu a putut fi identificat. 

4 Octavian Vizitiu (1912-?), poliţist şi avocat român, licenţiat în Drept. Implicat în pogromul din 
laşi. A fost arestat de autoritățile comuniste la 05.02.1948 sub învinuirea de „crime de război 
(în calitate de comisar la Siguranţa laşi a aplicat tratamente neomenoase pe cei anchetați)”, 
fiind condamnat în 1950 la 10 ani muncă silnică pentru crime de război. A trecut prin 
închisorile Jilava, Făgăraş, laşi, Aiud, Târgşor, fiind eliberat la 12.07.1957. 

5 Nicolae Cobălaş (1917-1954), legionar şi avocat român. Licenţiat în Drept, şef al Corpului 
Studenţesc Legionar din Iaşi, agent al Biroului 2 Informaţii din cadrul Comandamentului 4 
Teritorial. Implicat în pogromul din laşi. Arestat de autorităţile comuniste la 05.06.1948 sub 
învinuirea de activitate legionară, a fost condamnat în acelaşi an la 26 ani muncă silnică. A fost 
unul dintre torționarii implicaţi în procesul de „reeducare” de la Piteşti; condamnat la moarte şi 
executat la Jilava la 17.12.1954. A trecut prin închisorile Suceava, Piteşti, Aiud, Baia Sprie, 
Râmnicu Sărat, Jilava. 

6 Ioan Caba (1924-?), pictor român. Membru al Mişcării Legionare, implicat în pogromul din 
laşi. A fost arestat de autorităţile comuniste la 04.06.1948 sub învinuirea de activitate legio- 
nară. A trecut prin închisoarea Sighişoara, fiind eliberat la 01.09.1950. 

7 Nu a putut fi identificat. 

8 Nu a putut fi identificat. 

9 Gheorghe Sârbu (1912-?), funcţionar şi contabil român. Absolvent al Academiei Comerciale. 
Implicat în pogromul din laşi. Arestat de autoritățile comuniste la 04.01.1954 sub învinuirea de 
„agitație publică”, a fost condamnat în 1955 la 7 ani închisoare corecțională. A trecut prin 
închisorile Jilava, Gherla, Aiud, Craiova, fiind eliberat la 25.06.1964. 

10 Nu a putut fi identificat. 

11 Nu a putut fi identificat. 

12 Dumitru Iancu (1888-1954), poliţist român. Comisar în Chestura Poliţiei Iaşi, implicat în 
pogromul şi deportarea evreilor din laşi. Arestat la 19.06.1948 de autorităţile comuniste, a fost 

*) Adnotare: 
„19.8.1941 C. I. — Curs la Marele Cartier General, Eşalonul 1, Secţia II, ca răspuns la 
adresa No. 2635/B din 29.VII.1941%; — Idem, la Serviciul Special de Informaţii, Eşalo- 


nul II, pentru a fi adusă la cunoştinţa Domnului Director general. Colonel ss. 


Lissievici®”. 


CNSAS, fond Penal, dosar nr. P 639 (Radu Dinulescu şi alții), volumul I, f. 382-384. 


acuzat de crime de război — „a aplicat tratamente neomenoase evreilor” — şi condamnat în 1950 
la 25 de ani muncă silnică. A trecut prin închisorile din Aiud, Jilava, Făgăraş. Moare în detenție 
la 11.01.1954, la penitenciarul Făgăraş. 

1 Nicolae Varabiev (1907-1960), polițist român, licenţiat al Academiei Comerciale. Comisar în 
cadrul Chesturii Poliţiei Iaşi, implicat în pogrom. Internat la Caracal între 18.03-06.10.1945, a 
fost arestat de autorităţile comuniste în 27.07.1948 şi condamnat la 29.08.1955 la 4 ani şi 6 luni 
închisoare sub învinuirea de „activitate intensă contra clasei muncitoare”. A trecut prin 
închisorile Piteşti, Târgşor, Făgăraş, respectiv prin coloniile de muncă Saligny, Capu Midia, 
Cernavodă. Eliberat la 31.01.1956, este rearestat la 27.04.1957 şi condamnat sub aceeaşi 
învinuire de „activitate intensă contra clasei muncitoare” la 15 ani detenţie grea. Trece prin 
închisorile din Piteşti, Târgşor, Saligny, Cernavodă, Capu Midia, Făgăraş şi Gherla. Moare în 
detenție în penitenciarul Gherla la 29.07.1960. 

2 Gheorghe Ordeanu (1921-?), poliţist român. Comisar ajutor la Inspectoratul de Poliţie Iaşi, 
implicat în pogrom. Arestat de autorităţile comuniste la 13.09.1948, a fost învinuit de crime de 
război şi condamnat în 1949 la 12 ani muncă silnică. A trecut prin închisorile Văcăreşti, Aiud şi 
Craiova, fiind eliberat în septembrie 1960. 

3 Costea Haralambie (1914-?), poliţist român, licenţiat în Drept. Comisar ajutor în cadrul 
Inspectoratului de Poliţie Iaşi, implicat în pogrom. Arestat de autorităţile comuniste în 1948, a 
fost învinuit de „activitate intensă contra clase muncitoare” şi condamnat în 1954. A trecut prin 
închisorile Dorohoi, Piteşti, Târgşor, Făgăraş, respectiv coloniile de muncă Saligny şi 
Cernavodă, fiind eliberat la 16.06.1956. 

4 Horia Hulubei (1915-?), medic şi polițist român. Nepot al savantului cu acelaşi nume. Comisar 
ajutor în cadrul Inspectoratului de Poliție Iaşi, implicat în pogrom. Arestat de autoritățile 
comuniste în 25.12.1950, a fost eliberat la 03.07.1951. Rearestat la 29.09.1951, a fost acuzat de 
„crime contra umanității” şi condamnat în 1954 la 6 ani temniță grea. 

5 Nu a fost identificată printre documentele cercetate. 

6 loan Lissievici (1898-1974), militar de carieră român. Absolvent al Şcolii de ofițeri de artilerie, geniu 
şi marină (1914-1916) şi al Şcolii Superioare de Război (1922-1924). Intră în armată cu gradul de 
sublocotenent (1916); participă la primul război mondial. În perioada interbelică a activat în cadrul 
Secţiei a II-a Informaţii din cadrul Marelui Stat Major (1935-1939); şef de Stat Major al Diviziei 35 
Infanterie (01.01-30.11.1940); ofiţer în cadrul Secţiei MONT a Marelui Stat Major (01.12.1940- 
30.04.1941); transferat la Serviciul Special de Informaţii (din 01.05.1941). În cadrul SSI a îndeplinit 
succesiv funcțiile de şef al Secţiei I Informaţii Externe, şef al Eşalonului Mobil detaşat pe lâgă 
Marele Cartier General şi subdirector al serviciului (01.05.1941-31.12.1943); comandant al 
Regimentului 14 Artilerie (31.12.1943-25.09.1944); director general al SSI (25.09-25.12.1944); şef 
al Serviciului Restituiri din Ministerul Apărării Naţionale (25.12.1944-28.03.1945); trecut în rezervă 
la 28.03.1945. Este arestat prima dată de autoritățile comuniste în perioada 28.03-23.12.1945, fiind 
anchetat — inclusiv la Moscova - în legătură cu activitatea sa în cadrul SSI. A fost rearestat la 
26.05.1949, fiind condamnat în 31.07.1956 la 15 ani muncă silnică pentru „activitate intensă contra 
clasei muncitoare”. A trecut prin închisorile Uranus, Făgăraş, Jilava, Gherla, fiind eliberat la 
expirarea pedepsei în 25.08.1963. Maior (din 01.10.1929); locotenent-colonel (din 01.04.1937); 
colonel (din 10.05.1941). 

Documentul nr. 87 


TELEGRAMĂ 
DOMNULUI MAREŞAL ANTONESCU 
CONDUCĂTORUL STATULUI ROMÂN 
Patria! 


În ziua de 20 August 1941, autoritățile germane din Ucraina „au trecut pela 
Clinăuţi în Basarabia 650 evrei. 
Aceşti evrei vor fi internaţi la Vertujeni”. 


GENERAL VOICULESCU 


ANIC, fond Preşedinţia Consiliului de Miniştri-Cabinet Militar, dosar nr. 170/1941, 
f. 159; Ancel, Transnistria, volumul I, p. 304. 


Documentul nr. 88 


MARELE CARTIER GENERAL 
Conf. Personal 
Nr. 1075/B din 20 August 1941” 
MARELE CARTIER GENERAL 
către 
Div. 14 


Am informaţiuni că unele trupe române se dedau, pe teritoriul de la Est de 
Nistru, la jafuri şi acte de barbarism, care pun Armata şi Poporul Român în cea mai 
tristă lumină. 

Este în interesul superior al conducerii războiului ca să apărem, în fața popula- 
tiei române şi ukrainene din teritoriile ocupate, ca liberatori de sub jugul bolşevic, iar nu 
ca barbari care au venit să-i jefuiască, batjocorească şi să-i omoare. 

Atrag atenţiunea tuturor şefilor, de la cei mai mari până la cei mai mici, că vor 
plăti cu pierderea comenzii şi a gradului orice toleranță sau lipsa de autoritate asupra 
unităţii ce comandă. 

Cine va fi prins că omoară sau batjocoreşte populaţia sau o jefuieşte de 
bunurile ei, să fie executat pe loc fără cruţare. 

Voiu fi la rândul meu fără cruţare faţă de şefii care nu vor, sau nu sunt în stare 
să-şi stăpânească unitatea. 


1 Indicativul codificat al Marelui Cartier General. 
Pe telegramă Conducătorul Statului a notat următoarea rezoluţie: 
„Să fie retrecuţi în Ucraina prin alte puncte”. ANIC, fond Preşedinţia Consiliului de Miniştri- 
Cabinet Militar, dosar nr. 170/1941, f. 158. 

3 Documentul a fost înregistrat de Divizia 14 Infanterie, Biroul de Contrainformaţii, cu Nr. 
24.835 din 01.09.1941. 

COMANDANTUL DE CĂPETENIE AL FRONTULUI ROMÂN 
General (ss) Antonescu 
p. Conformitate 
SUBŞEFUL MARELUI CARTIER GENERAL 
General ss. Tătăranu 
N. Tătăranu 


Comunicat: 

Tuturor M.U. până la 
Brigăzi Mixte inclusiv. 
(de pe frontul de Est). 


*) Adnotări: 

„1.IX.941 ora 7.05” 

„30 AUGUST 1941”; 
„Dosar ordine speciale”; 
„Biroul 2”. 


AMR, fond 2277-Divizia 14 Infanterie, dosar nr. 1072, f. 206; fond 26-Armata a 4-a, 
dosar nr. 766, f. 652. 


Documentul nr. 89 


ARMATA 3-a 
Stat Major 
Secţia II 
Nr. 23.456 din 21.VIII.1941 
către 


CONEFIDENȚIAL-PERSONAL 


Am onoare a face cunoscut: 

1. Organele germane informează că jafurile, rechiziţiile fără nici un act legal şi 
siluirile de fete şi femei, se comit încă de către unii ostaşi români, cu toate ordinele 
severe şi repetate dată până acum. 

Domnul General von Schobert!, Comandantul Armatei XI Germană a făcut 
cunoscut Domnului General Antonescu această tristă stare de lucruri din Armata 


1 Eugen Ritter von Schobert (1883-1941), militar de carieră german. Intră în armată cu gradul de 
sublocotenent (1902), participă la primul război mondial. Comandant al Corpului VII Armată 
(01.09.1939-25.10.1940); comandant al Armatei 11 (25.10.1940-12.09.1941). Mort la data de 
12.09.1941, ca urmare a aterizării avionului său Fieseler Storch pe un câmp de mine. General- 
locotenent (din 01.01.1937); general de infanterie (din 01.02.1938); general-colonel (din 
19.07.1940). 

Română, arătând că, în Armata Germană asemenea cazuri comise fie de ofiţeri, fie de 
trupă, se pedepsesc cu moartea’. 

Trebuie făcute toate eforturile şi întrebuințate cele mai drastice mijloace pentru 
a înfrâna asemenea porniri ale unor elemente atât de condamnabile. 

În acest scop ordon următoarele: 

- Se va lua comanda comandantului de companie (baterie, escadron) în unitatea 
căreia se vor comite cazurile semnalate mai sus. 

- Comand. de regiment şi batalion vor fi pedepsiţi pentru lipsa de energie în co- 
mandă şi dezordine în unităţi. 

- Cel care va fi prins asupra uneia din faptele de mai sus va fi pedepsit cu moartea. 

- Comandantul care, fiind sesizat de asemenea fapte în unitatea sa, nu va lua imediat 
măsurile necesare, va fi tradus în fața Curţii Marţiale, pentru complicitate cu cel vinovat. 

- Domnii Comandanți de M.U. şi regimente (unităţi corp aparte) vor organiza 
patrule şi ofițeri de control prin cantonamente sau în lungul itinerarului parcurs de 
unităţi, pentru a executa o foarte severă supraveghere. 

2. Se interzice cu desăvârşire a se rechiziţiona sau obliga la vreun serviciu 
oarecare, populația germană din Ucraina. 

Această populaţie este considerată a fi de cetăţenie germană. 

Violentarea, jaful, siluirea, etc., a unor astfel de cetăţeni, se pedepseşte de ase- 
menea cu moartea. 

3. Acest ordin se va aduce la cunoştinţa tuturor ofiţerilor şi subofiţerilor sub 
semnături, iar trupei la raport prin comandanții de batalioane (divizioane). 

Domnii Comandanți de M.U. şi unităţi corp aparte, rămân direct răspunzători 
de executare. 


COMANDANTUL ARMATEI 3-a — 
GENERAL DE CORP DE ARMATA (ss) P. Dumitrescu 


p. Şeful de stat Major 
Colonel, 
(ss) Dumitrescu Polichron 
p. Conformitate 
Şeful Biroului 1 
Lt. Colonel, ss. N. Stănescu? 


1 Vezi în acest sens scrisoarea din 15.08.1941 adresată generalului Ion Antonescu de 
comandantul Armatei a 11-a germane, generalul-colonel Eugen Ritter von Schobert. Ottmar 
Traşcă, Dennis Deletant (editori), 4/ II-lea Reich şi Holocaustul din România. 1940-1944. 
Documente din arhivele germane, Bucureşti, 2007, documentul nr. 38, p. 260-263; Pentru 
scrisoare de răspuns a Conducătorului Statului din 19.08.1941 vezi AMR, fond 5418-Marele 
Stat Major-Secţia III-a Operații, dosar nr. 2062, f. 132-134; Relaţii militare româno-germane, 
1939-1944. Documente, coordonatori: Valeriu Florin Dobrinescu, Ion Pătroiu, Gheorghe 
Nicolescu, Bucureşti, 2000, documentul nr. 88, p. 143-144. 

2 Nicolae Stănescu (1896-?), militar de carieră român. Absolvent al Şcolii militare de ofiţeri de 
infanterie (1914-1916) şi al Şcolii Superioare de Război (1930-1932). Intră în armată cu gradul 
de sublocotenent (1916), participă la primul război mondial. Şeful Biroului 1 din 

N. Stănescu 


AMR, fond 1693-Comandamentul Etapelor de Est, dosar nr. 14, f. 215; fond 25-Armata 
a 3-a, dosar nr. 481, f. 88. 


Documentul nr. 90 
TELEGRAMA Nr. 701 din 22 August 1941! 


LAGĂRUL DE PRIZONIERI Nr. 5 
VERTUJENI 
către 
FLAMURA? 


Rog puneţi imediat la dispoziţie 300 oameni încadraţi perfect şi cu cel puţin 4- 
5 zile de foc pentru a putea face față mişcărilor de masă ce au început a se schița în 
lagărul Vertujeni. 

Cauze multiple din care mai întâi lipsa de alimente şi imposibilitatea de a putea 
fi cazaţi subsemnatul şi cu cei 90 jandarmi ce am disponibili nu putem face faţă situației 
azi când am în lagăr circa 18.000 oameni. 

Rog a ni se da ordinele cerute pentru hrană şi întreţinerea lor. 


COMANDANTUL LAGĂRULUI Nr. 5 
Lt. Colonel Constantinescu Alexandru? 


Transmisă de Serg. Major Gaciu Ion“. 
prin Societatea de telefoane Floreşti. 


Comandamentul Armatei a 3-a (01.04-01.07.1942); şef de Stat Major al Diviziei 11 Infanterie 
(01.07.1942-22.01.1943); şef de Stat Major al Diviziei 24 Infanterie (22.01-17.08.1943); ofiţer 
în comandamentul Şcolii militare de ofiţeri de infanterie nr. 6 (17.08.1943-05.05.1944); 
comandant al Grupului 92 Vânători de Munte (05.05-04.06.1944); comandant al Şcolii militare 
de ofițeri de infanterie nr. 2 (04.06.1944-15,03.1945); ofiţer în comandamentul Corpului 6 
Teritorial Cluj (15-29.03.1945); trecut în rezervă la 29.03.1945; reintegrat în activitate la 
27.07.1945; ofiţer în comandamentul Diviziei 2 Munte (27.07.1945-29.11.1946); şef de Stat 
Major al Diviziei 6 Infanterie (29.1 1.1946-06.02.1948); ofițer în comandamentul Regiunii a 4-a 
Militare (din 06.02.1948); După război s-a aflat în vizorul autorităţilor comuniste, fără a fi însă 
arestat. Locotenent-colonel (din 10.05.1941); colonel (din 22.06.1944); general de brigadă (din 
24.01.1947). 

1 Documentul a fost înregistrat de Armata a 3-a cu Nr. 4012 din 22.08.1941. 

2 Indicativul codificat al Armatei a 3-a. 

3 Alexandru Ghe. Constantinescu (1892-?), militar de carieră român. Ofiţer de jandarmi în cadrul 
Inspectoratului Regiunii de Jandarmi Bucegi. Comandant al Lagărului de Prizonieri Vertujeni 
(1941). După război s-a aflat în vizorul autorităţilor comuniste, fără a fi însă arestat. 
Locotenent-colonel în rezervă (din 01.04.1936). 

4 Nu a putut fi identificat. 

*) Adnotări: 

„Dosar 4”; 

„22.VIII.1941 Biroul 2 Siguranţă. Se va trimite 1 Companie Puşcaşi plus 2 Plutoane 
Mitraliere dela Regimentul 53 Infanterie Fortificaţii din Floreşti cari se vor transporta în 
15 autobuze de la Compania C.F.R. Serviciul Intendenţă dela Flamura va lua măsuri a 
se trimite zeamă pentru prizonieri. Locotenent Colonel ss. P. Cristescu. Se va raporta 
Marelui Cartier General evenimentele şi măsurile luate. Locotenent Colonel ss. P. 
Cristescu”. 


AMR, fond 1693-Comandamentul Etapelor de Est, dosar nr. 16, f. 2. 


Documentul nr. 91 


Nr. 707 
Anul 1941 Luna August Ziua 22! 
Lagărul de prizonieri Nr. 5 
către 
FLAMURA? 
Stat Major 


Revenind la rapoartele noastre anterioare, 

Am onoare a supune din nou cunoștinței Dv. următoarea situație în care ne 
găsim. 

Până astăzi 22 August 1941 în lagăr au venit 23.026 internaţi Jidani”, deşi 
capacitatea de cazare a Târgului Vertujeni nu era mai mare de 13-15.000 aşa după cum 
am arătat deja. 

Din această cauză îngrămădindu-se atățea oameni din care unii copii alții 
bătrâni, unii bolnavi, alţii chiar pe moarte, unii paralizaţi alţii infirmi, unii în stare de 
demență, alții epuizați complect din cauza nehrănirei şi eforturilor făcute până aici, fac 
ca să producă în cel mai scurt timp nu numai o mortalitate în masă; dar ce este mai grav 
pentru situaţia ostaşilor şi a locuitorilor români din localitate, o molimă extraordinară 
care nu va putea fi nici o dată nici evitată, nici stăvilită sub nici un motiv. 

Deja avem cazuri de scarlatină şi poate şi altele pe care nu am avut o posibi- 
litate să le verificăm, deoarece de când am venit aci, nu facem altceva decât să primim, 
să înregistrăm şi să-i repartizăm pe internaţi în cantonamente. 

După părerea mea nu a fost cea mai fericită alegere a acestui sat destul de 
neîncăpător, pentru a fi destinat internării acestor jidani, întrucât nu este nici apă, nici 


1 Documentul a fost înregistrat de Armata a 3-a cu Nr. 4026 din 24.08.1941. 

2 Indicativul codificat al Armatei a 3-a. 

3 În 24.08.1941 numărul acestora s-a cifrat la 23.034, din care 48 erau morți. Telegrama Nr. 717 
din 24.08.1941 adresată Armatei a 3-a de Lagărul de prizonieri Nr. 5 Vertujeni. AMR, fond 
1693-Comandamentul Etapelor de Est, dosar nr. 16, f. 4. 

putinţa de a ne aproviziona cu nimic din cele ce trebuiesc unei aglomerațiuni atât de 
mari. 

Aceasta în ceeace priveşte cazarea. 

2. Situaţia devine şi mai gravă dacă o privim sub capitolul siguranței. 

Cei 23.026 jidani de păzit cu circa 90 jandarmi disponibili şi aceştia ne mai 
având asupra lor nici măcar o unitate de foc face ca să fim puşi într’o situaţie destul de 
delicată în caz de intervenţie, întrucât în asemenea caz nu putem nici măcar împrumuta 
munițiuni necesare deoarece jand. sunt dotați cu arme Manliher Md. 1893. 

Nu dispunem de nici o armă automată. 

Nu dispunem de legături de nici un fel (telefon, telegraf, etc.). 

Nu dispunem de nici un fel de mijloc de locomoţie pentru deplasări urgente sau 
cereri de ajutor când nevoia va cere. 

Situaţia din punct de vedere al siguranței am spus că este direct gravă şi chiar 
disperată deoarece din cauza lipsei complecte de hrană, din cauza lipsei parţiale a apei, 
din cauza insuficienţii cazării, din cauza lipsei unei împrejmuiri solide cu gard de sârmă, 
suntem expuşi la fiecare moment la mişcări de mase cari deja s'au schițat şi numai prin 
măsuri energice dar de moment au putut fi stăpânite, nu însă excluse pe viitor din 
cauzele arătate mai sus, care agravează situaţia pe zi ce trece. 

3. Din punct de vedere sanitar nu sunt medicamente, nu sunt etuve, nu sunt nici 
alte mijloace de deparazitare şi nu avem nici săpunul necesar; deci aşteptăm urmările. 

4. În ceeace priveşte trierea internaţilor n'am primit nici o dispoziţiune deşi am 
făcut intervenţii nenumărate. 

S'a primit în 4 zile 2-3000 Kgr. mălai şi făină ceeace însemnează un nimic față 
de numărul extraordinar de mare ce este de hrănit. Din cantitatea de mai sus nu s'a putut 
da nici măcar cantitatea suficientă pentru o singură zi. 

În afară de aceasta din lipsă nu s’a mai putut da altceva nimic. 

PROPUNERI 

1. Să ni se mărească efectivul pentru pază imediat cu cel puţin 300 Jandarmi şi 
ceva arme automate cu personalul necesar şi cu muniţia trebuincioasă. 

Să ni se aducă la reşedinţă toate răspândirile ce avem (70 jandarmi şi 2 
Căpitani aflaţi la Vadu Raşcu ca punct de culegere al prizonierilor, 30 Jandarmi la Deva 
pentru paza unor prizonieri la lucrările de C.F.R.). 

3. Să se doteze lagărul atât cu un mijloc uşor şi rapid de comunicaţie cât şi cu 
cel puţin două autocamioane strict necesare pentru o cât de mică aprovizionare, ținându- 
se seamă că nu avem nici un depozit la mai mică depărtare de 50-80 Km. 

4. Să ni se facă legături proprii telefonice şi chiar telegrafice fără de care nu 
putem garanta situaţia. 

5. Să ni se dea materialele necesare deparazitării şi medicamente. 

6. Pentru armele jandarmilor să ni se mai facă rost de încă 2-3 unităţi de foc 
pentru fiecare armă. 

7. Să ni se trimită de urgență materialul necesar împrejmuirii, în special nu 
avem deloc: sârmă 5000 Kgr. agrafele necesare. 

Nu avem unelte şi anume, târnăcoape, casmale, cleşte de întins şi de tăiat 
sârma, ciocane, topoare; căci pe cele care le-am găsit fiind foarte proaste nu le putem 
folosi decât cu foarte mic randament. 

8. Să se facă un depozit de subzistenţe special la Vârtejeni!. 


COMANDANTUL LAGĂRULUI DE PRIZONIERI Nr. 5 
Lt. Colonel ss. Constantinescu 
Constantinescu Alex. 


*) Adnotări: 

„Dosar 3”; 

„Urgent Confidenţial Personal”; 

„Biroul 2 Siguranţă 23/VIII/1941. Se va lua contactul cu Prefecţii de Bălţi” şi Soroca? 
pentru hrănire şi stare sanitară. În Vertujeni nu se va mai găsi nici un alt fel de locuitori 
decât evrei internaţi. Paza se face de jandarmi. Unitatea din Regimentul 53 Infanterie 
rămâne pentru cel mult 48 ore după care trece la est de Nistru cu însărcinarea ce o are. 


Raport şi la Marele Cartier General. General ss. loan Arbore”. 


AMR, fond 1693-Comandamentul Etapelor de Est, dosar nr. 16, f. 3+verso. 


1 Prin adresa Nr. 4026 din 24.08.1941 Comandamentul Etapelor Armatei a 3-a comunica 
Lagărului de prizonieri Vertujeni că: 
>l- « .] 

Acest Comandament nu vă poate satisface cererile, Lagărele de prizonieri şi internați nefiind în 
sarcina sa. 

Urmează deci să vă adresaţi Prefecturei Jud. Soroca de care depinde lagărul pentru a satisface 
toate nevoile în ceeace priveşte cazarea, starea sanitară şi hrana internaților. 

Poliţia şi paza lagărului se va continua a se face prin jandarmi. 

[...]”. AMR, fond 1693-Comandamentul Etapelor de Est, dosar nr. 16, f. 6. 

2 Petre Hanciu (1893-?), militar de carieră român. Absolvent al Şcolii militare de ofițeri de 
infanterie (1913-1915). Intră în armată cu gradul de sublocotenent (1915), participă la primul 
război mondial. Trecut în rezervă la 03.07.1940, cu gradul de colonel. Prefect al judeţului Bălţi 
(13.07-06.10.1941). Maior (din 01.07.1927); locotenent-colonel (din 08.06.1934), colonel (din 
08.06.1940). 

3 Nicolae C. Eftimie. 

4 loan Arbore (1892-1954), militar de carieră român. Absolvent al Şcolii militare de ofiţeri de 
artilerie, geniu şi marină (1909-1911) şi al Şcolii Superioare de Război (1919-1920). Intră în 
armată cu gradul de sublocotenent (1911), participă la primul război mondial. Comandant al 
Brigăzii 2 Fortificaţii (22.06.1941-20.02.1942); şef de Stat Major al Armatei a 3-a (03.03.1942- 
15.02.1943); subşef al Marelui Stat Major (15.02-14.07.1943); subsecretar de Stat pentru 
Aprovizionarea Armatei şi Populaţiei Civile (14.07.1943-23.08.1944); pus la dispoziţia 
Ministerului de Război din 23.08.1944, este trecut în rezervă la 24.03.1945. Arestat de 
autorităţile comuniste în 1946 ca fost membru al guvernului lon Antonescu, este condamnat în 
06.02.1948 la 10 ani temniţă grea şi degradare civică. Moare în detenţie în penitenciarul 
Văcăreşti. Colonel (din 16.10.1935); general de brigadă (din 10.05.1941); general de divizie 
(din 10.05.1944). 

Documentul nr. 92 
COMANDAMENTUL ETAPELOR ARMATA 3-a 


No. 4026 
1941 luna August ziua 24 
COMANDAMENTUL ETAPELOR ARMATEI 3-a 
către 
MARELE CARTIER GENERAL 


Am onoare a vă aduce la cunoştinţă că Lagărul de internaţi evrei din comuna 
Vertujeni Judeţul Soroca raportează că acest lagăr, unde sunt internați până în prezent 
circa 23.000 evrei, se găseşte într'o complectă suferință din toate punctele de vedere şi 
anume: 

a/- Cazare insuficientă, dat fiind că satul are o capacitate de adăpostire pentru 
circa 10-12 mii oameni, iar astăzi numărul internaților este dublu. 

b/- Hrănirea nu se poate face aproape deloc din lipsă de mijloace. 

Comandantul Lagărului raportează, că pe timp de patru zile nu s'a primit decât 
3000 kgr. mălai şi făină, cu totul insuficient, chiar numai pentru o singură zi. 

Sursele de aprovizionare sunt la distanţe mari şi nu există nici un mijloc de 
transport. 

La toate intervenţiile făcute de către Comandantul lagărului, către Prefectura 
de Judeţ, nu s'a dat nici o urmare. 

c/- Deasemenea starea sanitară lasă foarte mult de dorit, nefiind la dispoziţia 
lagărului săpun, etuve pentru deparazitare şi mai ales apă, ceiace în mod sigur va duce 
la izbucnirea unor epidemii care cu greu vor putea fi înăbuşite, şi ceiace e mai grozav, 
vor fi în permanenţă un focar de infecţie pentru întreaga populaţie din zonă. 

Prefectura Judeţului Soroca — unde comandantul Lagărului s'a adresat pentru 
rezolvarea acestor chestiuni, a răspuns că nu are nici o obligaţie pentru hrănirea 
internaţilor, deoarece aceştia au bani. 

Ori evreii nu au asupra lor decât ruble sovietice care sunt scoase din circulaţie, 
iar sursele de aprovizionare ce sunt în împrejurimi, sunt insuficiente pentru a satisface 
nevoile tuturor internaților, chiar dacă aceştia ar avea banii necesari. 

Faţă de această situaţie, cu onoare rugăm să binevoiţi a hotărâ: 

- În sarcina cărei instituţii sunt aceste lagăre; 

- Cine urmează să le aprovizioneze şi să se îngrijească de starea sanitară a lor. 


COMAND. ETAPELOR ARMATEI 3-a 
GENERAL 
I. ARBORE 


AMR, fond 1693-Comandamentul Etapelor de Est, dosar nr. 16, f. 7-8. 

Documentul nr. 93 


ARMATA IV-a 

STAT MAJOR Nr. 209.855 din 24.VIII. 1941 
SECŢIA Il-a ARMATA IV-a 

Bir. 2 către 

Oficiul Poştal Militar Nr. 5 MARELE CARTIER GENERAL Eşl. 1 


Secţia Il-a 


Urmare la raportul Nr. 209.397/1941! şi în conformitate cu ordinul Nr. 
3805/1941, 

Am onoare a raporta că evreii care au fost împuşcaţi în Lagărul Tătărăşti, jud. 
Chilia Nouă sunt în număr de 118. 

Restul de evrei care erau în lagăr au dispărut şi acum se urmăresc. 


D. O. 
/ŞEFUL DE STAT MAJOR 
COLONEL, 
C. Cantuniar? 
Şeful Secţiei Il-a 
Colonel, 
I. Ciocan 


AMR, fond 26-Armata a 4-a, dosar nr. 781, f. 80. 


1 Nu a fost identificat printre documentele cercetate. 

2 Nu a fost identificat printre documentele cercetate. 

3 Cristu Cantuniar (1892-1942), militar de carieră român. Absolvent al Şcolii militare de ofiţeri 
de cavalerie (1912-1914) şi al Şcolii Superioare de Război Bucureşti (1923-1924), respectiv 
Paris (1924-1925). Intră în armată cu gradul de sublocotenent (1914), participă la primul război 
mondial. Şef al Eşalonului Înaintat al Marelui Cartier General (22.06-08.07.1941); ofiţer de 
legătură al Marelui Cartier General pe lângă Armata a 4.a (09-25.07.1941); comandant al 
Brigăzii 7 Cavalerie (25.07-05.08.1941); subşef de Stat Major al Armatei a 4-a (06.08- 
10.09.1941); comandant al Brigăzii (din 15.03.1942 Diviziei) 6 Cavalerie (10.02-01.10.1942), 
Mort la Bucureşti la 01.10.1942 din cauza extenuării fizice. Locotenent-colonel (din 1933); 
colonel (din 1938); general de brigadă post-mortem (din 1942). 

Documentul nr. 94 


MARELE STAT MAJOR 
Secţia I-a Biur. 
Control Vatră 


Instrucţiuni speciale Nr. 32.186 din 25 August 1941 relative la funcționarea 
Comisiunilor judeţene, pentru exceptarea evreilor dela munca de interes obştesc con- 
form Instrucţiunilor Generale ale Marelui Stat Major No. 31.200/1941!. 


1/. Conform Instrucţiunilor generale ale Marelui Stat major No. 31.200/1941 şi 
ordinului 30.481/941” în fiecare capitală de județ va funcţiona câte o comisiune 
judeţeană cu rolul de a propune nominal spre aprobare Comandamentului Teritorial 
respectiv, evreii cari urmează a fi exceptaţi dela munca de interes obştesc, prevăzuţi în 
Instrucţiunile Generale Nr. 31.200/1941. 

II/. Compunerea Comisiunilor judeţene: 

Preşedinte — Prefectul Judeţului; 
Membrii: Delegatul Ministerului Muncii; 


sa Sa Economiei Naţionale; 
sa Camerei de Comerţ. 
sa Cercului de Recr. Local (ofiţer activ) 


În Bucureşti această comisiune va funcţiona pe lângă Camera de Muncă având 
în plus un delegat ofiţer activ, numit de Comandamentul Teritorial. Preşedintele va fi 
numit de Ministerul Muncii. 

Constituirea Comisiunilor, compunerea şi sediul unde funcționează se vor co- 
munica de îndată Cercului de Recrutare, care la rândul său va raporta Marelui Stat 
Major. 

III/. Norme de funcționare: 

1/. Aceste comisiuni au dreptul de a primi următoarele cereri: 

a) Dela întreprinderile prevăzute în planul de mobilizare sau netrecute în plan, 
dar cari au contracte sau comenzi dela Armată sau diferite autorități de stat. 

b) Dela întreprinderile supuse Românizării fie că personalul este sau nu dublat 
cu Români; excepţiunea însă are valoare până la 31 Decembrie 1942. 

c) Prin Ministerul Economiei Naţionale, dela întreprinderile Comerciale impor- 
tante găsite ca atare de acest Minister. 

d) Prin Banca Naţională a României dela instituţiunile financiare pe care 
B.N.R. le va considera ca necesare vieţii economice. 

2/. Întreprinderile şi instituţiile fac cererile arătând personalul nominal şi în 
ordinea preferinţei de toţi evreii ce-i au angajați înaintea datei de 21 Iunie 1941, 
contingentul fiecăruia şi motivul pentru care se solicită a fi exceptat arătând deasemeni 
numeric câți români au angajat. 


1 Vezi documentul nr. 72. 
2 Vezi documentul nr. 75. 

3/. Comisiunile îşi încep activitatea la primirea instrucțiunilor speciale de 
funcţionare ale Marelui Stat Major Nr. 32.186/941. 

Toate lucrările făcute până în prezent se anulează împreună cu toate cererile 
dacă nu se încadrează în dispoziţiunile M.St.M. (31.200/041 şi 32.186/941). 

4/. Comisiunea nu rezolvă nici o cerere care nu se încadrează în punctele a, b, c şi d. 

5/. Temeinicia cererilor va fi susținută de conducătorii instituțiunilor sau 
întreprinderilor numai în scris. Persoanele ce intervin pe alte căi vor fi raportate nominal 
Marelui Stat Major. 

6/. Comisiunile pe cererile ce intră în prevederi, taie cu negru pe cei respinşi iar 
pe cei admişi îi subliniază cu roşu şi scriu „admis”. 

Încheie: admis (numărul) evrei pe aceiaşi filă, semnează Preşedintele cu toţi 
membrii. 

Aceste cereri astfel soluționate se vor trimite Comandamentelor Teritoriale. 
Hotărârea luată pentru fiecare caz va fi scrisă pe cererea respectivă care va fi apoi 
trimisă în original Cercului de Recrutare respectiv care execută aprobarea. 

7/. Comisiunile nu pot propune spre aprobare Comandamentelor Teritoriale 
decât numai pe cei absolut strict necesari întreprinderii (specialişti) şi numai dintre aceia 
care se găseau angajați înainte de 21 Iunie 1941 făcându-se dovada prin statele de plată. 

Din tabelele nominale de evreii ceruţi de întreprinderi, comisiunile vor stabili 
pe aceia strict necesari, al căror procent nu va depăşi 50% din totalul acelora existenți. 
Acest procent nu se aplică întreprinderilor cari au 3-4 evrei toți specialişti şi absolut 
necesari. 

Evreii dela 18-23 ani împliniți nu pot fi exceptaţi dela munca de interes 
obştesc; excepţiunile ce ar privi numai pe technicieni vor fi soluționate de M.St.M. 

8/. Activitatea comisiunilor din provincie încetează la 15 Septembrie 1941, iar 
în Bucureşti la 30 Septembrie 1941. După această dată orice cerere nu se va mai putea 
lua în seamă. 

9/. Durata maximă a excepţiunilor nu poate depăşi data de 31 Decembrie 1941, 
comisiunile propunând chiar o dată mai apropiată. 

10/. Propunerile comisiunilor se aprobă de către Comandamentele Teritoriale 
în măsura în care ele au respectat aplicarea instrucţiunilor M.St. Major. 

11/. Comisiunile nu verifică pe supuşii străini nici pe cei rechiziționaţi pentru 
lucru sau cei ce au adeverinţe dela autorităţile aliate. 

Aceste excepţiuni sunt verificate în vederea lămuririi şi statisticii cerute pentru 
1 Septembrie 1941, de Cercurile de Recrutare, procedând astfel: 

La supuşii străini şi cei ce au ordine de rechiziționare pentru lucru li se pune 
ştampila pe livret „exceptat dela munca de interes obştesc până la 31 Decembrie 1941”. 

La cei cu diverse adeverinţe, conform acordului încheiat cu autoritățile 
germane, se face aceeaşi menţiune numai în cazul când aprobarea de a fi folosiţi a fost 
obţinută prin M.St. Major, altfel nu are nicio valoare indiferent de cine ar fi fost dată. 

12/. Aprobările pentru orice fel de scutire pentru munca de folos obştesc se dau 
numai de Comandamentele Teritoriale şi Marele Stat Major, conform dispoziţiunilor în 
vigoare. 

Numai aceste aprobări vor fi luate în considerație de Cercurile de Recrutare şi 
emite ordinele de rechiziţie la întreprinderea respectivă. 

Orice alte aprobări ce vor sosi la Cercul de Recrutare se vor înainta Marelui 
Stat Major Secţia I-a pentru a decide. 

13/. Marele Stat Major recomandă ca această chestiune să fie tratată cu toată 
atenţiunea, să nu se admită niciun fel de intervenţie sau abatere dela normele date, iar 
evreii ce vor obține scutirea în urma acestor verificări să fie cu adevăr — cei strict 
indispensabili pentru nevoile interesului general al Țării. 

14/. Prezentele instrucţiuni sunt întocmite în legătură cu Ministerul de Interne, 
Ministerul Muncii şi Ministerul Economiei Naţionale cari au dat deciziuni de stabilirea 
membrilor în comisiuni. 


p. ŞEFUL MARELUI STAT MAJOR 
General /ss/ N. Mazarini 
Şeful Secţiei I-a 
Lt. Colonel /ss/ C. Verdeş! 
p. conformitate 
Şeful Biuroului Control Vatră 
Maior /ss/ Popescu Eugen 


AMR, fond 5416-Marele Stat Major, Secţia I-a Organizare-Mobilizare, dosar nr. 2942, 
f. 111-115. 


Documentul nr. 95 


Copie 
Marti 26 August 1941 


Începând de astăzi 

EVREII DOMICILIAŢI ÎN CAPITALĂ SE VOR PREZENTA LA CERCUL 
DE RECRUTARE PENTRU A FI REPARTIZAŢI ȘI TRIMIŞI LA MUNCA DE 
FOLOS OBŞTESC. 


1 Constantin C. Verdeş (1897-?), militar de carieră român. Absolvent al Şcolii militare de ofițeri 
de artilerie (1915-1916) şi al Şcolii Superioare de Război (1926-1928). Intră în armată cu 
gradul de sublocotenent (1916), participă la primul război mondial. Şef al Biroului 5 din Secţia 
I-a Organizare-Mobilizare a Marelui Stat Major (01.11.1940-15.03.1942); comandant al 
Regimentului 1 Apărare Antiaeriană (15.03-01.06.1942); Şef de Stat Major al Corpului 4 
Armată (01.06.1942-15.07.1944); comandant al Şcolii militare de artilerie (15.07.1944- 
15.05.1945); secretar general pentru aplicarea armistiţiului în cadrul Subsecretariatului de Stat 
al Armatei de Uscat (15.05.1945-20.05.1947); comandant al Şcolii Superioare de Război 
(20.05-27.12.1947);, secretar general pentru instrucție şi învățământ în Ministerul Apărării 
Naţionale (27.12.1947-01.06.1948); prim subşef al Marelui Stat Major (01.06-01.03.1950); 
comandant al Academiei Militare „I.V. Stalin“ (01.03.1950-01.10.1957);, locţiitor al 
comandantului Academiei Militare Generale (01.10.1957-01.10.1959); trecut în rezervă la 
01.10.1959. Colonel (din 18.07.1942); general de brigadă (din 25.10.1945); general-locotenent 
(din 30.12.1948). 


253 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


ÎNŞTIINŢARE 
No. 41.409 din 23 August 1941 


În conformitate cu Decretul Lege Nr. 3984 din 1940! se aduce la cunoştinţa 
tuturor evreilor domiciliați în raza Municipiului Bucureşti că începând dela 18 la 50 ani 
inclusiv sunt obligați a presta munca de folos obştesc. 

În acest scop se vor prezenta la Cercul de Recrutare Bucureşti, str. Sft. Ioan 
Nou Nr. 45 pentru a fi repartizaţi şi trimişi la muncă la următoarele date: 

Luni 25 August 1941 orele 15 p.m. toţi evreii în etate de 18, 19, 20 şi 21 ani 
împliniți. 

Miercuri 27 August 1941 cei în etate de 22, 23, 24 şi 25 ani împliniţi. 

Vineri 29 August 1941 cei în vârstă de 26, 27, 28 şi 29 ani împliniţi. 

Luni 1 Septembrie 1941 cei în etate de 30, 31, 32 şi 33 ani împliniţi. 

Miercuri 3 Septembrie 1941 cei în etate de 34, 35, 36 şi 37 ani împliniți. 

Vineri 5 Septembrie 1941 cei în etate de 38, 39, 40 şi 41 ani împliniți. 

Marţi 9 Septembrie 1941 cei în etate de 42, 43, 44 şi 45 ani împliniţi. 

Joi 11 Septembrie 1941 cei în etate de 46, 47, 48, 49 şi 50 ani împliniţi 

Fiecare evreu se va prezenta la Cerc pregătit de plecare la lucru, aducându-și 
hrana pe trei zile. 

Se atrage atenţiunea că cei ce nu se vor prezenta în zilele fixate mai sus, vor fi 
ridicaţi dela domiciliu şi trimişi în judecata Curţii Marţiale. 

Nu vor fi exceptate decât categoriile stabilite de Regulamentul privitor la evrei 
şi de M.St.M. 

Totodată se vor prezenta ulterior după alte dispozițiuni numai pentru a li se 
verifica situația, următorii evrei: 

1. — Supuşii străini care posedă acte (paşapoarte, bilete de liberă petrecere, etc.). 

2. — Evreii rechiziționaţi care posedă ordine de rechiziţie pentru lucru pe anul 
1941/1942 eliberate de Cercurile de Recrutare pe baza aprobărilor date de 
Comandamentele teritoriale. 

3. — Scutiţii medicali, reformaţii şi improprii serviciului militar. 


COMANDANTUL CERCULUI DE RECRUTARE 
BUCUREŞTI 
/ss/ Colonel Constantin Colan? 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Constantin Colan (1891-?), militar de carieră român. Absolvent al Şcolii militare de ofițeri de 
infanterie (1911-1913). Intră în armată cu gradul de sublocotenent (1913), participă la primul 
război mondial. Clasat la 31.03.1924 pentru invaliditate în urma rănilor suferite în primul 
război mondial. Comandant al Cercului de Recrutare Bucureşti (22.06.1941-20.12.1943); 
comandant al Pieței Bucureşti (20.12.1943-20.01.1944); ofițer în comandamentul Corpului 2 
Teritorial (20.01.1944-01.12.1945); trecut în rezervă pentru limită de vârstă la 01.12.1945. 
Arestat de autoritățile comuniste la 01.01.1962, sub învinuirea de „uneltire contra ordinii 

Şeful Bir. II. Mob. 
/ss/ Lt. Col. Eremia V.! 


Conform cu originalul, 

p. Comandantul Cercului Recr. Bucureşti 

Lt. Col. ss. Constantinescu 
Constantinescu Traian 


AMR, fond 5416-Marele Stat Major, Secţia I-a Organizare-Mobilizare, dosar nr. 2942, 
f. 96-97. 


Documentul nr. 96 


PREŞEDINŢIA CONSILIULUI DE MINIȘTRI 
Nr. 12.010.CC/941 


COMUNICAT 


Ministerul de Interne comunică: 

Din ordinul d-lui Mareşal Ion Antonescu, Conducătorul Statului, se face 
cunoscut că, dacă se va ivi vreun act de sabotaj săvârşit de comunişti, vor fi împuşcaţi 20 
comunişti evrei şi 5 comunişti neevrei. 


Bucureşti, 30 August 1941, 
Nr. 2727 


AMR, fond 950-Cabinetul Ministrului, dosar nr. 700, f. 34. 


sociale”. A trecut prin închisoarea Văcăreşti, fiind eliberat la 05.06.1962. Maior (din 
31.03.1924); locotenent-colonel (din 01.01.1934); colonel (din 27.02.1939). 

1 Eremia D. Victor (1895-?), militar de carieră român. Absolvent al Şcolii militare de ofițeri de 
infanterie (1915-1916). Intră în armată cu gradul de sublocotenent (1916), participă la primul 
război mondial. Şeful Biroului II Mobilizare din cadrul Cercului de Recrutare Bucureşti 
(01.10.1939-31.05.1942); trecut din oficiu în retragere la 31.05.1942. Căpitan (din 24.11.1923); 
maior (din 10.05.1934); locotenent-colonel (din 10.05.1941). 

2 Un comunicat similar fusese publicat anterior în presă. Vezi în acest sens comunicatul „Orice 
act de sabotaj săvârşit de comunişti va fi aspru sancționat”. Universul, anul 58, nr. 229 din 
25.08.1941,p.9. 

Documentul nr. 97 


Prefectura Jud. Soroca 
Nr. 2393 
1941 luna VIII ziua 31.- 


Către.- 
D-l Comandant al Lagărului de evrei Nr. 5 Vertujeni! 


În urma inspecției făcută la lagărul de evrei Nr. 5 din Vertujeni, în ziua de 29 
August 1941, împreună cu D-l Medic Primar al judeţului Soroca, — de comun acord cu 
conducerea lagărului, am stabilit următoarele măsuri, absolut necesare pentru asigurarea 
unei bune organizări a lagărului, măsuri la cari sunt obligate a colabora toate autorităţile 
cari au în grijă viaţa şi sănătatea județului nostru. 

1. Lagărul va fi organizat în complectă izolare pentru toate satele şi locuitorii 
din vecinătate. Lagărul având în acest scop un Comandament cu atribuţiuni bine definite 
dela organele superioare. 

2. Având în vedere că lagărul este încă în curs de organizare şi asanare şi având 
în vedere că în judeţ este declarată epidemie de tifus exantematec în nouă centre, 
precum şi epidemie de scarlatină care înregistrează un număr de cazuri şi în lagăr şi 
pentru a preveni întinderea epidemiilor cel puţin până la complecta asanare a lagărului 
şi deparazitarea celor internaţi, — se interzice cu desăvârşire orice contact între populaţia 
satelor şi lagăr, instituindu-se începând de astăzi cordon sanitar pentru lagăr. 

3. Se interzice cu desăvârşire ca populaţia satelor să vândă produse de alimente 
direct internaţilor din lagăr, — ci numai prin intermediul Ad-ţiei lagărului. 

Internații din lagăr vor putea avea câţiva delegaţi pe lângă Ad-ţia lagărului 
dacă aceasta va avea nevoie şi numai pe răspundere proprie, cu misiunea definită de a 
ajuta la transportul alimentelor fără a-şi depăşi aceste atribuţiuni. Ad-ţia lagărului este 
liberă să vizeze la orice modalitate de aprovizionare în spiritul acestei dispozițiuni. 

4. Materialele ce se vor oferi spre vânzare, nu se vor achita decât cu bani. Este 
cu desăvârşire interzis a se oferi în schimbul alimentelor cumpărate, haine sau orice alte 
efecte, aceasta pentru a nu vehicula paraziţii sau maladii din lagăr şi a nu difuza astfel 
epidemii în sate, foarte greu de combătut, mai ales în împrejurările actuale cu o 
populaţie flotantă aşa de mare. 

5. Hrana în lagăr va fi uniformă pentru toți internaţii, preparată din următoarele 
materii prime: făină de porumb, cartofi, fasole, alte zarzavaturi, — acesta pentru a 
preveni specula şi scumpirea vieții în regiune şi pentru ca internaţii să nu-şi epuizeze 
prea curând fondurile de cari dispun, cumpărând lucruri de cari nu au absolută nevoie şi 
devenind ulterior o sarcină pentru stat. 

6. Internaţii din lagăr vor fi utilizați la orice munci cu caracter obştesc, în 
conformitate cu instrucţiunile primite. Se va începe cu lucrările din localitate: repara- 
țiunile spitalului, instituţiilor şi la cerere cu avizul nostru şi la alte lucrări. Se va începe 


1 Locotenent-colonel de jandarmi Alexandru Constantinescu. 

deasemenea lucrarea şoselei Vertujeni până la punctul de unde atinge Şoseaua Floreşti- 
Soroca. Lucrarea va fi condusă de către Serv. Tehnic. 

7. D-l Comandant al Lagărului va face orice propuneri sesizând orice lipsuri 
sau necesităţi pentru buna funcţionare a lagărului care se vor rezolva imediat de 
organele de raport. 

D-l Medic al Lagărului! va comunica prin Comandamentul lagărului, la date 
fixe conform instrucțiunilor ce va primi, orice va avea pentru asanarea lagărului şi 
combaterea epidemiilor. Deasemenea va semnala Serv. Sanitar Judeţean cazurile de 
maladii infecto-contagioase, imediat la descoperire precum şi măsurile luate pentru 
izolare şi combatere. 

Mersul epidemiilor se va comunica apoi regulat pe decade, conform tabelelor 
model ce se vor trimite. 


PREFECT. 


(ss) 
Nicolae C. Eftimie 


Medic Primar al Jud. Soroca. 
Dr. (ss) 
Dr. Alexandrescu? 


Prezenta copie fiind conform cu originalul se certifică de noi. 


COMANDANTUL LAGĂRULUI DE PRIZONIERI Nr. 5 
Lt. Colonel ss. Constantinescu 
Constantinescu Alex. 


AMR, fond 1693-Comandamentul Etapelor de Est, dosar nr. 16, f. 18+verso. 


Documentul nr. 98 


HUGHES 
ZIMBRU? 

către 
GLORIA? 


Legiunea Jandarmi HOTIN ne trimite următoarea notă informativă: 


1 Nu a putut fi identificat. 

2 Nicolae Alexandrescu (1897-?), medic român. Licenţiat în Medicină al Facultăţii de Medicină 
Iaşi (1923). Medic primar al judeţului Soroca (din 1941). 

3 Indicativul codificat al Brigăzii 2 Fortificaţii. 

4 Indicativul codificat al Marelui Cartier General, Eşalonul I. 

1). În ziua de 29 August 1941, a fost prins un curier care a strâns peste două 
sute de scrisori dela evreii din lagărul EDINEȚ, pe care vroia să le ducă cunoştinţelor şi 
rudelor din CERNĂUȚI. 

În aceste scrisori, evreii se plâng de greutăţile ce întâmpină în lagăre, greutăți 
pe care le descriu în mod exagerat, probabil cu scopul de a se stoarce ajutoare. 

2). Unele din persoanele serviciului de siguranță german din CERNĂUŢI se 
îndeletnicesc cu sustragerea evreilor din lagăre; unora le dă drumul în CERNĂUȚI, iar 
altora le înlesneşte trecerea în POLONIA. 

În prezent este cercetat la Legiune, individul EDUART MELIZER! din 
CERNĂUȚI, angajat ca translator de serviciul de siguranță german din CERNĂUȚI şi 
care a încercat să scoată evreii din lagărul SECURENI. 

Din nişte notițe aflate asupra sa, rezultă că s'ar fi încasat 300.000 lei numai ca 
acont dela o persoană pentru astfel de serviciu. 

Tot din aceste notițe rezultă că se fac afaceri cu dolari şi bijuterii. 

Funcţionarul FUX” tot dela Serviciul de Siguranță German din CERNĂUȚI a 
fost prins de subsemnatul în ziua de 29 August a.c. când venise cu un autobuz ca să 
ridice 25 persoane din lagărul EDINEȚ. 

Acest funcţionar după ce a văzut că i se interzice să ridice evreii, ar fi dat 
instrucţiuni ca cei vizaţi să iasă din lagăr şi să aştepte în anumite locuri în afara târgului 
până va veni ca să-i ridice. 

Am dat ordin posturilor de jandarmi şi Detaşamentelor de pază, ca să facă paza 
şi în exteriorul localităţilor. 


A.53.B.Y. 


AMR, fond 1693-Comandamentul Etapelor de Est, dosar nr. 14, f. 81. 


Documentul nr. 99 


ROMÂNIA Spre ştiinţă 
MINISTERUL APĂRĂRII NAȚIONALE 

Secret. de Stat al Armatei de Uscat 

Secretariatul General 

Biroul 2 

Nr. 32 din 4 Septembrie 1941 M.A.N. Cabinet 


CONFIDENȚIAL.- 
PERSONAL 
ORDIN CIRCULAR 


Am onoare a vă face cunoscut: 


1 Nu a putut fi identificat. 
2 Nu a putut fi identificat. 

În ultimul timp au fost semnalaţi pe săli şi prin diferite birouri, evrei furnizori, 
care tratează diferite furnituri şi contracte cu Direcţiile şi Serviciile din S.S.A.U. 

Dispoziţiunile în vigoare, date încă de anul trecut, din ordinul Domnului 
CONDUCĂTOR AL STATULUI, au interzis accesul furnizorilor evrei prin ministere, 
precum şi orice amestec al acestora în diferite comenzi sau contracte cu armata. 

Cu această ocaziune, se reaminteşte că toleranța şi indulgenţa celor chemaţi să 
respecte dispoziţiunile date, în interesul suprem al Ţării, au înlesnit eludarea acestor 
dispoziţiuni şi încurajarea primejdiei evreieşti. 

Pentru a se intra în legalitate, vă rog să binevoiţi a dispune executarea 
dispoziţiunilor de a nu se mai trata şi primi nici un fel de furnituri sau contracte cu 
furnizorii evrei. 


SECRETAR GENERAL 
General, 
(ss) Florin Georgescu! 
ŞEFUL SERV. SECRET. GENERAL 
Lt. Colonel, ss Aurel Balaban? 
Aurel Balaban 


AMR, fond 950-Cabinetul Ministrului, dosar nr. 265, f. 319. 


1 Florin Georgescu (1889-?), militar de carieră român. Absolvent al Şcolii de ofiţeri de artilerie şi 
geniu (1907-1909). Intră în armată cu gradul de sublocotenent (1909), participă la primul 
război mondial. Comandantul artileriei Diviziei 34 Infanterie (01.11.1937-17.10.1941); în 
comandamentul Diviziei 14 Infanterie (14.10.1940-10.10.1941); directorul Direcţiei Artileriei 
din Subsecretariatul de Stat al Armatei de Uscat (10.10.1941-18.02.1942); demisionat din 
armată la 18.02.1942; trecut în rezervă la 18.04.1944. Colonel (din 01.10.1930); general de 
brigadă (din 31.03.1938); general de divizie în rezervă la (18.04.1944). 

2 Aureliu Stoian Balaban (1896-?), militar de carieră român. Absolvent al Şcolii de ofiţeri de 
cavalerie (1915-1916) şi al Şcolii Superioare de Război. Intră în armată cu gradul de 
sublocotenent (1916), participă la primul război mondial. Şef al Serviciului Secretariat General 
din cadrul Ministerului de Război (08.09.1940-26.06.1942), comandant al Regimentului 5 
Călăraşi (01.07-06.10.1942); şef al Serviciului Secretariat General din cadrul Subsecretariatului 
de Stat al Armatei de Uscat (15.10.1942-31.01.1943); director de Cabinet al ministrului 
Apărării Naţionale (01.02.1943-28.09.1944); secretar general al Preşedinţiei Consiliului de 
Miniştri (30.09-01.12.1944); şef de Stat Major al Inspectoratului Cavaleriei (01.12.1944- 
29.03.1945); trecut în rezervă la 29.03.1945. Locotenent-colonel (din 01.10.1938); colonel (din 
18.07.1942); general-maior în rezervă (din 06.05.1975). 

Documentul nr. 100 


[5 Septembrie 1941] 
DOMNULUI MINISTRU 
MIHAI ANTONESCU! 
PREŞEDINŢIA CONSILIULUI DE MINIŞTRI 


BUCUREȘTI 


I. Comunică Ministrului de Interne” că a fost o mare greşeală eliberarea 
evreilor din tabere. 

Acolo se găseau elementele cele mai periculoase, bogaţi sau săraci, care fac 
operă de dezagregare economică şi mai ales morală şi de întimidare în spate. 

Cei aduşi înapoi din Moldova au devenit foarte obraznici. 

Soldaţii după front au mari riscuri de a fi răniţi sau omorâţi din cauza comi- 
sarilor evrei, care cu o perseverenţă diabolică împing pe ruşi din spate cu revolverul şi îi 
ţin să moară până la unul pe poziţie. 

Te rog remediază şi acest fapt. 

Toţi evreii să fie readuşi în lagăre, preferabil în cele din Basarabia fiindcă de 
acolo îi voiu împinge în Transnistria, imediat ce mă voiu degaja de actualele griji. 

Trebuie să se înțeleagă de toți, că nu este luptă cu slavii ci cu evreii. 

Este o luptă pe viaţă şi pe moarte. 

Ori învingem noi şi lumea se va purifica, ori înving ei şi devenim sclavii lor. 

La Tiraspol evreii erau purtaţi în lectice romane şi toți erau obligaţi să se 
descopere, de-i cunoşteau sau nu, când treceau pe lângă ei. 

Moldovenii noştri slujeau la ei numai pentru mâncare. 


1 Mihai Antonescu (1904-1946), jurist, avocat, profesor universitar şi om politic român. Licenţiat 
în Drept la Universitatea din Bucureşti, doctor în Drept, profesor de drept internaţional la 
Universitatea din Bucureşti; ministru de Justiţie în guvernul național-legionar (14.09.1940- 
24.01.1941); ministru Secretar de Stat (din 27.01.1941); ministru ad-interim al Propagandei 
Naţionale (27.05-27.06.1941); titular la acelaşi departament (27.06.1941-23.08.1944); 
vicepreşedinte al Consiliului de Miniştri şi ministru de Externe (27.06.1941-23.08.1944). A 
fost, incontestabil, principalul colaborator al Conducătorului Statului român. Arestat odată cu 
mareşalul Ion Antonescu în după-masa zilei de 23.08.1944, Mihai Antonescu a împărtăşit 
soarta celorlalți colaboratori apropiaţi ai mareșalului, respectiv captivitatea în URSS 
(septembrie 1944-aprilie 1946); judecarea şi condamnarea la moarte de către Tribunalul 
Poporului (aprilie-mai 1946), sentința fiind executată la 01.06.1946. 

2 Dumitru I. Popescu (1883-1970), militar de carieră român. Absolvent al Şcolii militare de 
ofiţeri de infanterie (1901-1903) şi al Şcolii Superioare de Război (1919-1920). Intră în armată 
cu gradul de sublocotenent (1903), participă la primul război mondial. În timpul regimului 
antonescian a deținut funcţiile de comandant militar al Capitalei (08.09.1940-26.01.1941), 
respectiv ministru de Interne (27.01.1941-23.08.1944). Arestat la 11.04.1946, a fost condamnat 
la 10 ani închisoare de către Tribunalul Poporului în 17.05.1946. Eliberat la 17.04.1956, i s-a 
fixat iniţial domiciliu obligatoriu în comuna Lăţeşti (judeţul Ialomiţa), din 1962 până la 
moartea sa locuind în Galaţi. General de brigadă (din 10.05.1934); general de divizie (din 
25.10.1939); general de corp de armată (din 01.01.1942). 


260 


Documente 


Deci menajarea lor în interior ar fi o slăbiciune care ne va putea compromite 
victoria. 

La Chişinău s'au descoperit în pivnițele poliţiei lor secrete mormane de cada- 
vre îngropate. 

Sunt în mare parte nenorociţii de basarabeni, care de 20 de ani au luptat mai 
mult în ideile lor, decât pentru Statul Român. 

Dumnezeu i-a pedepsit mai rău decât meritau. 

Iată ce ne aşteaptă dacă nu învingem. 

Ca să învingem trebuie să fim fermi într-o atitudine. Fiara aceasta nu se poate 
îmblânzi. 

Toţi politicienii s'au folosit de ei pentru a se îmbogăţi şi a guverna. 

În realitate jidanii s'au folosit de netrebnici pentru a suge şi distruge naţia. 

Asta trebuie să o ştie toți. 

Nu economicul primează în aceste momente ci viața națiunei însăşi. 

Ea nu depinde de afacerile înfloritoare ale unora ci de victoria tuturor în contra 
Satanei. 

Şi războiul în general şi luptele dela Odessa în special au făcut cu prisosință 
dovada că Satana este evreul. 

El şi numai el duce slavii ca pe o turmă de boi şi îi face să moară trăgând 
ultimul glonț. 

De aci enormele noastre pierderi. 

Fără comisarii evrei eram demult la Odessa. 

De altfel distrugerea totală a zonei părăsite de inamic şi sacrificarea fără niciun 
scrupul a poporului fac dovada că, conducătorii actuali n-au nimic cu Ţara pe care o 
domină, fiindcă altfel nu ar proceda cum procedează. 

Unui patriot i se strânge inima să distrugă un bun comun, chiar când îl 
părăseşte. 

II. Din cauza înfundărei circulației nu pot evacua răniții şi este aci o mare 
aglomerare, ceiace a creiat, contrar celor ce s'au petrecut până acum, o rea cazare şi 
îngrijire. 

Rechiziţionează dela evreii din Bucureşti, Cernăuţi, Roman, etc, pături de lână, 
saltele de lână, cearceafuri, perne şi trimite-le cât mai curând aci. 

Să doarmă şi evreii pe paie. 

Deasemenea mai trebuie şi medici şi doamne dela Crucea Roşie sau dela 
Patronaj. 


MAREŞAL ANTONESCU 


ANIC, fond Preşedinţia Consiliului de Miniştri-Cabinet Militar, dosar nr. 170/1941, f. 
61-63; Ancel, Transnistria, volumul I, p. 317-319. 

Documentul nr. 101 


- 10 Sept. 1941! 
REFERAT 


Sumar. 
Relativ la situaţia 
evreilor de pe raza 
Comandamentului 


Informându-mă asupra situaţiei evreilor din zona Comandamentului, am 
constatat următoarele: 

T/ În sectorul Comandamentului se găsesc următoarele lagăre de internaţi evrei: 

A. Judeţul Bălți. 

- Limbenii Noi cu 2633 internați. 

- Răşcani cu 3072 internaţi. 

- Răuțel cu 3436 internaţi. 

B. Judeţul Soroca. 

- Vârtejeni cu circa 23.000 internaţi. 

C. Judeţul Hotin. 

- Secureni. 

- Edineţ. 

II/ Lagărele depind: 

a. Din punct de vedere al pazei de Legiunele de Jandarmi. 

b. Din punct de vedere al hranei de Ministerul de Interne. 

c. Din punct de vedere al organizării, control, higienă, etc. de Cercurile de 
Recrutare. 

III/ Primăria Comunei Bălţi are grije de hrana internaţilor, dându-le ca hrană 
2/3 pâine pe zi de om şi odată pe zi mâncare compusă din urluială de porumb prăjită în 
ulei (atât pâinea cât şi mâncarea este de o calitate foarte proastă şi cu totul insuficientă). 

Internații sunt lipsiţi de asistență medicală (lagărul Răuțel şi'a declarat 
epidemia de scarlatină, aşa că zilnic mor câte 10-15 oameni). 

Deasemenea higiena este cu totul inexistentă. 

Cadavrele celor morţi sunt la un loc cu internaţii, deoarece în lagăr nu este 
decât o singură baratcă. 

Primăria Comunei Soroca (şi Prefectura) nu se îngrijeşte de hrana internaţilor. 

Dispoziţiunile Prefecturei sunt ca internaţii să-şi procure hrana prin mijloace 
proprii; majoritatea internaţilor însă nu au bani, aşa că sunt siliți a răbda de foame. 

Sunt informat că şi în acest lagăr serviciul medical este ca şi inexistent. 

Asupra lagărilor din Judeţul Hotin (Securei şi Edineţ) nu cunosc în amănunt 
situaţia. 

Sunt informat însă că şi aceste lagăre se găsesc în aceiaşi stare. 


1 Documentul a fost înregistrat de Armata a 3-a cu Nr. 36.010 din 11.09.1941. 

IV/ Comandamentul a fost sesizat dela început de această stare a lagărilor de 
internați şi cu raportul No. 4026 din 24 August a.c.! a raportat situația Marelui Cartier 
General, cerând a se hotărâ în sarcina cărei instituții sunt aceste lagăre şi cine urmează 
să le aprovizioneze şi să le îngrijească de starea sanitară a lor, însă până în prezent nu 
s'a primit nici un rezultat. 

M.C.G. însă cu telegrama 4473 din 24 August a.c. a dat ordin să se pună 
imediat în subzistență Detaşamentul de 3000 lucrători evrei din lagărul Vârtejeni, 
alimentele transportându-se prin grija Comandantului (hrana se va servi şi familiilor 
acestora din lagăr)”. 

V/ În concluzie: 

Lagărele de internaţi evrei depinzând de mai multe instituții şi nimeni nu se 
ocupă de ele. 

Faţă de această situaţie, având în vedere lipsa de hrană, lipsa de cazare (pe 
timpul rău de acum stau afară în ploaie la unele lagăre) şi mai ales lipsa de higienă, 
aceste lagăre vor deveni în curând nişte focare de infecții şi răspândirea tuturor boalelor 
contagioase care va periclita populaţia şi trupele chiar dacă se pune cordoane sanitare, 
ştiut fiind că foamea va isbuti să rupă orice cordon. 


ŞEFUL BIUROULUI 2 SIG. 
MAIOR, ss. Epureanu” 
Epureanu Gh. 


*) Adnotare: 

„Se va raporta situaţia lagărelor la Marele Cartier General. Se va arăta că un număr de 
zile am dat camioane pentru hrană. Faţă de ordinele de a deservi armata şi față de 
puținele mijloace de care am dispus am convenit verbal cu Domnul Prefect de Soroca“ 
ca să-şi ia hrana cu căruţe de rechiziţie. Nu o face. Nu putem lăsa trupele să hrănim 


evrei. General ss. loan Arbore”. 


AMR, fond 1693-Comandamentul Etapelor de Est, dosar nr. 16, f.23+verso. 


1 Vezi documentul nr. 92. 

2 Telegrama Nr. 4473 a Marelui Cartier General din 24.08.1941 către Comandamentul Etapelor 
Armatei a 3-a. AMR, fond 1693-Comandamentul Etapelor de Est, dosar nr. 16, f. 5. 

3 Gheorghe D. Epureanu (1898-?), militar de carieră român. Absolvent al Şcolii militare de 
ofiţeri de artilerie (1918-1920). Intră în armată cu gradul de sublocotenent (1920). Ofiţer în 
cadrul Comandamentului Regimentului 1 Artilerie Grea Fortificaţii (15.12.1939-10.09.1943); 
ofiţer în cadrul Comandamentului Regimentului 14 Artilerie (10.09.1943-24.08.1944); dispărut 
în luptele din Basarabia la 24.08.1944; ajutor administrativ la Regimentul 7 Artilerie Moto din 
Divizia „Horia, Cloşca şi Crişan” (din 21.04.1945); reintegrat în armata română la 15.08.1945; 
şeful serviciului ECP în cadrul Comandamentului 7 Teritorial (10.01-20.07.1946); trecut în 
cadrul disponibil la 20.07.1946 şi în rezervă la 22.07.1947.. Maior (din 08.06.1940 cu 
vechimea din 31.10.1939); locotenent-colonel (din 22.06.1944); colonel (din 06.08.1947, cu 
vechimea din 01.10.1946). 

4 Nicolae C. Eftimie 

5 Prin intermediul notei Nr. 36.010 din 11.09.1941 Comandamentul Etapelor Armatei a 3-a a 
raportat Marelui Cartier General situația evreilor din lagărele situate în zona Comandamentului. 
AMR, fond 1693-Comandamentul Etapelor de Est, dosar nr. 16, f. 24-25. 

Documentul nr. 102 


NOTĂ 
22.1X.1941 


Comandamentul Etapelor cu Nr. 23.040 din 22.IX.! roagă să se ordone cine are 
în grijă strângerea evreilor în ghetouri, precum şi cine face paza lor, întrucât în 
Basarabia acestea erau în sarcina Prefecturilor. 

* 

Ordinul Nr. 1241 din 16 Iulie al M.C.G.? prevede că este interzisă evacuarea 
evreilor din zonă fără un contact prealabil cu Prefectul judeţului respectiv. 

Orice internare de suspecți se va face numai de organele de poliție şi 
jandarmerie. 

* 

Acest ordin se poate aplica în Moldova şi Basarabia, unde există poliţii şi 
prefecturi. 

În Transnistria, nefiind instalate — încă — poliţia şi nici jandarmii în fiecare sat, 
pentru ca totuşi să se realizeze siguranţa în privinţa evreilor, 

Propunem: 

- strângerea evreilor în ghetouri să se facă numai la oraşe şi târguri mari şi la 
satele unde sunt evrei în număr mare; 

- operaţiunea să se facă de către Inspectoratul Jandarmi Nistru, care va lucra în 
colaborare cu Comandamentul Etapelor; 

- întrucât în localităţile unde sunt evrei se află şi unități de jandarmi instalate de 
Inspectoratul Jandarmi Nistru, paza ghetourilor să se facă de jandarmi; 

- în sate să fie identificaţi de jandarmi şi supravegheați zilnic, cu ocazia 
patrulării ce se face de jandarmi; 

- în zona M.U. operaţiunea să se facă de Serviciile Pretorale, iar paza de Comp. 
Poliţie respectivă. 


ŞEFUL SECȚIEI Il-a 
COLONEL, 
I. Ciocan 


*) Adnotare: 
„Intrebăm la Marele Cartier General. Colonel ss. Ciocan”. 


AMR, fond 26-Armata 4-a, dosar nr. 781, f. 163. 


1 Nu a fost identificat printre documentele cercetate. 
2 Vezi documentul nr. 41. 

Documentul nr. 103 


ARMATA IV-a 

STAT MAJOR 

SECŢIA Il-a 

Oficiul Poştal Militar Nr. 5 

Nr. 211.564 din 23.1X.1941 
ARMATA IV-a 
către 
MARELE CARTIER GENERAL Eşl. 1 
Secţia I-a 


Am onoare a raporta următoarele: 

Pentru a preîntâmpina acţiunea de spionaj şi terorism a evreilor s'a luat măsura 
ca ei să fie internaţi în ghetouri şi întrebuinţaţi la muncă. 

Ordinul Nr. 4622 din 2 August al M.St.M. Secţia Il-a', prevede că internarea 
evreilor aparține Ministerului Afacerilor Interne, care hotărăşte şi se îngrijeşte de 
hrănirea, cazarea şi folosirea lor la munci. 

Deasemenea ordinul Nr. 3505 din 12 August a.c. al M.C.G2 prevede că indivizii 
care sunt arestați numai ca măsură de siguranță, să fie predaţi Prefectului de județ respectiv. 

În Transnistria este nevoe să se ia aceleaşi măsuri. 

Făcând aplicarea prevederilor ambelor ordine, rezultă că organele Ministerului 
Afacerilor Interne — respectiv al Guvernământului pentru Transnistria — trebue să 
procedeze la internarea evreilor sau la strângerea lor în ghetouri. 

Vă rugăm să binevoiți a interveni în sensul că Domnul Guvernator pentru 
Transnistria? să dea — organelor în subordine — dispoziţiuni pentru strângerea evreilor 
din Transnistria în anumite centre. 


D.O. 
ŞEFUL DE STAT MAJOR 
GENERAL, 

N. Tătăranu 


1 Nu a fost identificat printre documentele cercetate. 

2 Nu a fost identificat printre documentele cercetate. 

3 Gheorghe Alexianu (1897-1946), jurist şi om politic român. Studii liceale la Focşani şi universitare la 
Bucureşti-Facultatea de Drept, obţine doctoratul în Drept în 1925. Carieră universitară la Cernăuţi 
(1920-1930), ajungând profesor titular. Unul din marii jurişti ai vremii. Contribuţii esențiale în 
domeniul juridic (Statutul funcţionarului public, Recursul în casare, Contenciosul administrativ, 
Codul contribuţiilor directe) A înființat şi condus Colecţia legilor României adnotate cu jurisprudența 
Curţii de Casaţie şi Biblioteca juridică, socială şi politică. Rezident regal al Ținutului Suceava 
(29.08.1938-31.01.1939); resident regal al ținutului Bucegi (01.02.1939-10.10.1940); guvernator al 
Transnistriei (19.08.1941-31.01.1944). Arestat la 31.08.1944, a fost predat autorităților sovietice în 
septembrie 1944 şi transportat în URSS. Judecat şi condamnat la moarte în 1946 de Tribunalul 
Poporului — sub învinuirea de crime de război şi crime împotriva umanităţii — in lotul mareşalului Ion 
Antonescu. Executat la 01.06.1946. 

Şeful Secţiei II-a 
Colonel, ss. Ciocan 
I. Ciocan 


AMR, fond 26-Armata 4-a, dosar nr. 781, f. 162. 


Documentul nr. 104 


SECRET 
No. 5652 
1941 Luna Sept. Ziua 23! 
LEGIUNEA JAND. BĂLȚI 
către 
Comand. Etapelor Armata 3-a 


Am onoare a raporta că ieri 22 Septembrie 1941 s'a terminat declararea 
evreilor din cele 3 lagăre din judeţul Bălţi, la Mărculeşti judeţul Soroca: unde în prezent 
se află toţi evreii din oraşul şi județul Bălţi, în număr de 9000. 


Comand. Leg. Jand. Bălți 
Maior, ss. Boulescu? 
M. Boulescu 


*) Adnotări: 

„Dosar — Domnul General”; 

„Dosar 4”; 

„24 SEPTEMBRIE 1941 Biroul 2. Siguranţă. Să se ia act. ss. General loan Arbore”. 


AMR, fond 1693-Comandamentul Etapelor de Est, dosar nr. 16, f. 27. 


1 Documentul a fost înregistrat de Armata a 3-a cu Nr. 4240 din 26.09.1941. 

2 Mihail Boulescu (1894-?), militar de carieră român, licenţiat în Drept. Intră în armată cu gradul 
de sublocotenent (1916), participă la primul război mondial. Comandant al Legiunii de 
Jandarmi Bălți (22.06.1941-15.07.1942); comandant al Şcolii de Jandarmerie Cernăuţi (1943); 
pretor al Corpului de Cavalerie (1943-1944); pretor al Corpului 4 Armată (22-26.04.1944); 
trecut în rezervă la 12.04.1945. Arestat de autoritățile comuniste la 12.04.1948, a fost acuzat de 
crime de război şi condamnat la muncă silnică pe viaţă. Ulterior, în 1952, sentința a fost 
modificată în 25 de ani muncă silnică. A trecut prin închisorile Aiud, Jilava, Văcăreşti, Făgăraş, 
fiind eliberat la 30.06.1956. 

Documentul nr. 105 


ARMATA IV-a PROECT 
STAT MAJOR 

SECŢIA Il-a 

Oficiul Poştal Militar Nr. 5 


Nr. 211.564 din 26.1X.1941 
ARMATA IV-a 
către 
DEPARTAMENTUL GUVERNATORULUI 
CIVIL TRANSNISTRIA 


Cu onoare se comunică următoarele: 

Pentru a preîntâmpina acţiunea de spionaj şi terorism la care contribue în mare 
parte evreii, fie luând parte activă, fie tăinuind pe terorişti, suntem de părere şi 
propunem să se aplice şi în Transnistria măsurile de internarea evreilor în lagăre şi 
ghetouri, precum şi a fi ocupați, executând munci de interes obştesc. 

Comunicând cele de mai sus, vă rugăm să binevoiţi a ne face cunoscut 
dispoziţiunile ce se vor lua de acel Departament, cu privire la evrei. 


D. O. 
ŞEFUL DE STAT MAJOR 
GENERAL, 
N. Tătăranu 
Şeful Secţiei I-a 
Colonel, 
I. Ciocan 


*) Adnotări: 

„Biroul 2. Întreabă prin telefon dacă nu s'au luat deja aceste măsuri. Colonel ss. 
Ciocan”; 

„28 Septembrie. Am vorbit cu Domnul Secretar General al Guvernământului — la 
telefon — şi mi-a spus că s’au dat instrucțiuni pe care le va comunica şi la Vrancea I! 
Secţia II. l-am cerut să ne comunice întotdeauna măsurile cu caracter militar şi 
siguranță. Maior ss. V. Apostolescu”. 


AMR, fond 26-Armata 4-a, dosar nr. 781, f. 161. 


1 Indicativul codificat al Armatei a 4-a. 

Documentul nr. 106 


CONFIDENȚIAL 
Nr. 166 din 27 Septemvrie 1941! 
REGIMENTUL 53 INF. FORTIFICAȚII 
către 
DOMNUL GENERAL ARBORE 
SUMAR: 


Evreii trecuţi 
din Basarabia 
în Transnistria. 


Am onoare a raporta: 

1. În localitatea Râbnița, se găsesc circa 1400 evrei de ambele sexe şi de toate 
vârstele. Provin din refugiații fie din regiune, fie din Basarabia, înapoiaţi spre Nistru din 
exodul către Est. Interesant faptul că în 25 August, când regimentul meu a trecut de la 
Rezina la Râbnița, aici nu se găseau decât numai 2 evrei. 

2. În prezent, ca urmare a dispozițiunilor superioare, trec zilnic din Basarabia, 
sub paza jandarmilor, coloane de câte circa 800 evrei de ambele sexe şi de toate 
vârstele, cari după o staţionare scurtă în Râbnița sunt dirijate, sub paza jandarmilor, 
către Estul Transnistriei, unde urmează să se constitue colonii de mozaici. 

3. Evreii din Râbnița sunt folosiţi la munci, de către Prefectura locală. Starea 
lor de slăbiciune fizică face ca din cifra totală de circa 1400 suflete, să nu poată fi 
întrebuințaţi decât aproximativ 3-400. Hrănirea lor, limitată la un minim alimentar, se 
face prin grija Prefecturii. 

Toţi aceşti evrei sunt plini de insecte şi purtători de boală. Constituiesc astfel o 
primejdie continuă pentru sănătatea publică ți îndeosebi pentru Armată. Jandarmii, care- 
i păzesc, stau în strâns contact cu ei şi pot deveni astfel vechicule de transportarea 
bolilor în mijlocul unităţilor din Râbnița. 

4. Coloanele de evrei, cari trec Nistrul dela West spre Est, poposind în Râbnița, 
sunt de o slăbiciune fizică, în urma marşurilor, atât de avansată, încât traseul parcurs de 
ele este marcat prin numeroase morminte. Insectele forfotesc fără număr pe zdrenţele 
lor murdare, iar chipurile oamenilor, supte de foame, dovedesc prezenţa bolilor. 

În curțile unde sunt parcați, sub paza jandarmilor, se formează surse de infecţie 
şi microbi. În jurul fântânelor acești evrei vin în contact cu populaţia şi-i pot trece astfel 
insectele şi microbii. 

5. Gărzile, cari însoțesc aceste transporturi, mi-au făcut cunoscut că numai 
aproximativ 50% din evrei au posibilitatea să-şi plătească alimentaţia, care constă din 
pâinea pe care o plătesc cu 12 lei Kgr. Restul flămânzesc sau trăesc din mila celorlalți. 
Deasemenea, aceste gărzi mi-au făcut cunoscut impresia lor că numai 20%, din cei 
transportaţi, vor putea ajunge la destinaţie. 


1 Documentul a fost înregistrat de Armata a 3-a cu Nr. 4249 din 27.09.1941. 

6. Cadavrele evreilor morţi, în cursul drumului, sunt îngropate superficial. În acest 
chip ele vor constitui surse de infecţie de o gravitate pe cari specialiştii o pot mai bine bănui. 

7. Faţă de cele raportate, cred că este cazul să se dispună măsuri radicale, menite să 
pună capăt cauzelor cari ar putea să ducă la periclitarea sănătății publice, şi la soluționarea 
hotărâtă a problemului masselor de evrei transportaţi către Est, în urma faptului că o bogată 
şi tristă experienţă i-a dovedit, fără replică, duşmani implacabili ai neamului românesc. 


COMAND. REG. 53 INF. FORTIFICAȚII 
COLONEL ss. Vorobchievici! 
Octav Vorobchievici 


*) Adnotare: 

„Dosar 4”; 

„Biroul 2 Siguranţă”; 

„27 SEPTEMBRIE 1941 — Domnul General”; 

„Chestiunea este tratată de Guvernământ şi nu are nici un amestec Comandantul 


Garnizoanei. General ss. Arbore”. 


AMR, fond 1693-Comandamentul Etapelor de Est, dosar nr. 16, f. 30-31. 


Documentul nr. 107 


No. 4064 
1941 Luna Sept. Ziua 30 
Comandamentul Militar al Municipiului Chişinău 
către 
LEGIUNEA DE JANDARMI LĂPUŞNA 


La No. 490/1941% 


1 Octav Vorobchievici (1896-?), militar de carieră român. Absolvent al Şcolii militare de ofițeri de 
infanterie (1914-1916) şi al Şcolii Superioare de Război Bucureşti respectiv Paris (1927-1930). Intră 
în armată cu gradul de sublocotenent (1916), participă la primul război mondial. Ataşat militar la 
Madrid, Varşovia, Lisabona şi Berlin (1938-1940); comandant al Regimentului 53 Infanterie 
Fortificaţii (15.10.1940-15.05.1943); la dispoziția Corpului 3 Armată (15.05-15.08.1943); ofiţer în 
cadrul Centrului de Instrucție al.Artileriei (15.08.1943-20.02.1944); comandant al Centrului de 
Instrucție al Motomecanizatelor (20.02-04.04.1944); comandant al Brigăzii 8 Infanterie (04.04- 
30.11.1944); la dispoziţia Marelui Stat Major (30.11.1944-29.03.1945); trecut în rezervă la 
29.03.1945. Arestat de autoritățile comuniste în 1950, a fost acuzat de „crime contra umanității-fiind 
comandantul Regimentului 53 Infanterie a ordonat execuţia de persoane civile şi în special evrei, pe 
teritoriul unde s-a purtat războiul” şi condamnat în 1954 la 20 ani temniță grea. A trecut prin 
închisorile Jilava, Poarta Albă, Craiova şi Gherla, fiind eliberat la 12.11.1955. Maior (din 
10.10.1929); locotenent-colonel (din 01.01.1937); colonel (din 08.06.1940). 

2 Vezi şi nota de răspuns Nr. 4249 din 29.09.1941 a Comandamentului Etapelor Armatei a 3-a 
către Regimentul 53 Infanterie Fortificaţii. AMR, fond 1693-Comandamentul Etapelor de Est, 
dosar nr. 16, f. 32. 

3 Nu a fost identificat printre documentele cercetate. 

Cu onoare se comunică: 

În Ghettoul din Chişinău se găsesc 3466 bărbaţi şi 6031 femei. 

Ghettoul se află sub autoritatea Comandamentului Militar Chişinău. 

Paza se execută de unităţile ce sunt puse temporar la dispoziţia Comandamen- 
tului. În prezent este Compania 3-a Fumizare cu ofițerii şi efectivul prevăzut în tabelele 
anexă’. 

Cazarea lor este asigurată în clădirile existente în ghettou. 

La lucrările ce le execută, evreii se poartă bine şi lucrează în raport cu posibili- 
tățile lor fizice. 

Randamentul muncii lor se poate afla de la institutele unde lucrează. 

Se hrănesc prin grija lor proprie şi din ceea ce pot să cumpere din piața 
ghettoului. 

Conduita lor până în prezent a fost şi este bună. 


COMANDANTUL MILITAR AL CHIŞINĂULUI 
Colonel, 
Dumitrescu Eugen” 


AMR, fond 1733-Comandamentul Militar Chişinău, dosar nr. 9, f. 230. 


Documentul nr. 108 
SECRET 


COMENDUIREA PIEŢII CERNĂUŢI 
CENTRUL „A” 


GLORIA 1* + 838 — 4/10 — 23/35. 
Pentru Lt. Col. Petrescu. 


În conformitate cu ordinul Domnului Mareşal Antonescu, toţi Evreii vor fi trecuţi 
în 10 zile la Est de Nistru. 
Cernăuţi. 

S'a dat ordin Lt. Col. Palade pentru ca evreii din Basarabia să fie trecuţi în 10 
zile. 


1 Nu se publică. AMR, fond 1733-Comandamentul Militar Chişinău, dosar nr. 9, f. 231-233. 

2 Eugeniu Dumitrescu (1888-1941), militar de carieră român. Intră în armată cu gradul de 
sublocotenent (1912), participă la primul război mondial. Comandant militar al municipiului 
Chişinău (din 10.09.1941). Implicat în afaceri oneroase pe seama evreilor internați în ghetoul 
din Chişinău. S-a sinucis în decembrie 1941 în urma anchetei ordonate de mareşalul Ion 
Antonescu cu privire la neregulile şi abuzurile din ghetoul Chişinău. Maior (din 01.04.1920); 
locotenent-colonel (din 01.10.1930); colonel (din 08.06.1936). 

3 Indicativul codificat al Marelui Cartier General, Eşalonul I. 

ŞEFUL SECŢIEI II-a 
LT. COLONEL ss/Dinulescu 


*) Adnotare: 
„Octombrie 5 ora 1”. 


Documente 


Nr. 6651 din 4.X.1941 

p. Conf. 

p. Şeful Bir. 3 

Maior ss. Savopol! 
Savopol Gh. 


CNSAS, fond Penal, dosar nr. P 639 (Radu Dinulescu şi alții), volumul III, f. 129; 
Matatias Carp, Cartea Neagră, volumul III, documentul nr. 86, p. 143. 


Documentul nr. 109 


ARMATA IV-a 

STAT MAJOR 

SECŢIA II-a 

Oficiul Poştal Militar Nr. 5 
Comunicat: 

M.U. imediat în subordine 
Secţii, 

Comand. Etapelor, 
Comand. 4 Aero 

Cdt. Cav. Geniu şi Trans. 
M.C.G. Eşl. 1 S. H-a 


ca raport 
SECRET 
Nr. 212.284 din 4.X.1941° 
ARMATA IV-a 
către 


Secția II-a 


BULETIN CONTRAINFORMATIV 


1.- Starea de spirit în armată: bună. 
2.- Prizonieri din ziua de 3.X.: 


1 Gheorghe I. Savopol (1900-?), militar de carieră român. Absolvent al Şcolii militare de ofiţeri 
de infanterie (1900-1922). Intră în armată cu gradul de sublocotenent (1922). Ofiţer în cadrul 
Secţiei a II-a Informaţii din Marele Stat Major (10.10.1940-10.04.1945); trecut în rezervă la 
10.04.1945. Locotenent (din 01.07.1927); căpitan (din 08.06.1936); maior (din 31.10.1940). 

2 Documentul a fost înregistrat de Armata a 4-a, Secţia III-a, cu Nr. 301.265 din 04.10.1941. 

- 1 ofiţer (jidan, grav rănit), 
- 1 subofițer şi 
- 130 trupă, din care 119 capturați şi 11 predaţi de bună voie. 
3.- Diverse: 
Au fost capturați în spatele frontului Făgăraş! un număr de 12 partizani jidani, 
dintre care au fost executați 11. 
Cercetările continuă. 


ŞEFUL SECŢIEI II-a 
COLONEL, ss. Ciocan 
I. Ciocan 
Şeful Biroului 2 
Maior, ss. V. Apostolescu 
V. Apostolescu 


*) Adnotări: 
„Ora 15.00”; 
„Dosar 1. ss. indescifrabil”. 


AMR, fond 26-Armata a 4-a, dosar nr. 891, f. 463. 


Documentul nr. 110 


MARELE STAT MAJOR Nr. 42.639 din 5 OCT. 1941? 
Secţia I-a 
Bir. Control Vatră 
MARELE STAT MAJOR 
Secţia I-a 
către 
M.St.M. Secţia VII 


Cu onoare se face cunoscut următoarele norme cu privire la folosirea medicilor evrei: 

1. Cercurile de Recrutare respective vor cere telegrafic Marelui Stat Major 
Secţia I-a, Biroul Sanitar, numirea medicilor evrei la detaşamentele de evrei în cadrul 
muncii de interes obştesc, socotind un medic la 500 evrei din compunerea detaşa- 
mentului. 

După 60 zile de muncă de interes obştesc şi la cererea Cercului de Recrutare, medicii 
evrei pot fi schimbaţi, urmând ca fiecare să presteze pe rând câte 60 zile această muncă. 

În timpul cât nu sunt folosiţi la această muncă, medicii evrei vor primi dela 
Cercurile de Recrutare adeverinţe de scutire provizorii, valabile până la primirea 
ordinului de chemare al Cercului de Recrutare. 


1 Indicativul codificat al Corpului 5 Armată. 
2 Documentul a fost înregistrat de Marele Stat Major, Secţia 7-a, cu Nr. 5452 din 06.10.1941. 

2. Drepturile medicilor ca şi a celorlalți specialişti evrei sunt următoarele: 

a) Când lucrează în cadrul muncii de interes obştesc au aceleaşi drepturi ca şi 
ceilalți titraţi evrei, adică hrană sau hrană în bani. 

b) După efectuarea perioadei de obligaţiune a muncii de inters obştesc medicii 
evrei pot fi rechiziționaţi; în această situație ei se bucură de drepturile prevăzute în 
deciziile speciale (soldă mărită şi uniformă). 

Rog dispuneţi de urmare. 


/ŞEFUL MARELUI STAT MAJOR 
GENERAL, ss. N. Mazarini 
Mazarini 
/ŞEFUL SECȚIEI I-a 
Colonel, ss. I. Georgescu 
Georgescu 


Comunicat: 

Cdte. Teritoriale, 
Cercuri de Recrutare, 
Dir. G-rală C.F.R., 
Secţii M.St.M., 
Ministere (spre ştiinţă). 


*) Adnotări: 

„Evrei”; 

n5452”; 

„Biroul 1”; 

„6 OCTOMBRIE 1941 Văzut”. 


AMR, fond 5423-Marele Stat Major, Secția a 7-a Teritorială, dosar nr. 50, f. 111. 


Documentul nr. 111 


MARELE CARTIER GENERAL 
SECŢIA II-a 
Nr. 6761 B 
6 Octomvrie 1941! 
MARELE CARTIER GENERAL 
Secţia 2-a 
către 
ARMATA 4-a 
SECRET 


1 Documentul a fost înregistrat de Armata a 4-a, Secţia II-a, cu Nr. 21.426 din 07.10.1941. 

În conformitate cu ordinul Domnului Mareşal Antonescu, toţi Evreii aflați în 
TRANSNISTRIA, vor fi internaţi imediat în lagărele de pe BUG, stabilite de Domnul 
Guvernator al Transnistriei! prin grija autorităţilor administrative. 

Averile lor se iau în primire de autoritățile locale, după dispozițiunile Guvernă- 
mântului Transnistriei. 

Rugăm a da tot concursul executării acestor măsuri. 


SUBŞEFUL MARELUI CARTIER GENERAL 
GENERAL ss. N. Pălăngeanu 
N. Pălăngeanu 


Şeful Secţiei I-a 
Lt. Colonel ss. Dinulescu 
R. Dinulescu 


*) Adnotări: 

„Dosar 29”; 

„Biroul 2. Se prezintă Domnului General. Colonel ss. Ciocan”; 

„9.X.941 Pretorul. General ss. Tătăranu”; 

„9. Octombrie 1941. — Prezentat Domnului General. — Întrebat contrainformaţiile. Colonel 
ss. Ciocan”; 

„În ziua de 9.X. ora 12 s'a vorbit cu Guvernământul şi s'au cerut instrucțiunile care le-a 
dat în privinţa evreilor, precum şi măsurile care se vor lua, precum şi momentele. Maior 
ss. V. Apostolescu”. 


AMR, fond 26-Armata 4-a, dosar nr. 781, f. 165; Jean Ancel, Contribuţii la Istoria 
României. Problema Evreiască 1933-1944, Volumul II, Partea întâi, Bucureşti, 2003, p. 78. 


Documentul nr. 112 


ROMÂNIA Bucureşti, 7 OCT. 1941 
MINISTERUL AFACERILOR STRĂINE 

SECŢIUNEA AFACERILOR ADMINISTRATIVE ŞI JUDICIARE 

Nr. 62.705? 

Anexe: 


Domnule MINISTRU, 


Ministerul Afacerilor Străine a primit, încă din cursul anului trecut, repetate 
proteste ale Legaţiunilor străine în legătură cu aplicaţiunea legilor care au limitat dreptu- 


1 Profesorul Gheorghe Alexianu. 
2 Documentul a fost înregistrat de Ministerul Apărării Naţionale, Cabinetul Ministrului, cu Nr. 
11.524 din 08.10.1941. 

rile civile şi publice ale evreilor sau au instituit măsuri de expropriere a unor bunuri 
aparţinând acestora, față de evreii cetăţeni străini. 

Luând în discuţiune această problemă, Consiliul de Miniştri a hotărât ca în 
aplicațiunea Decretelor-Legi în cauză urmează să se ţină seamă de calitatea de supus 
străin, fără nici o discriminare, pe bază de convenţiuni în vigoare şi de reciprocitate. 

În consecință, Vă rog să binevoiţi a dispune să se anuleze orice măsuri ar fi fost 
luate faţă de evreii străini, — măsuri ce ar privi bunurile sau libertatea lor de stabilire şi 
exercitare a profesiunilor şi care ar deriva din legile aplicabile evreilor ca atari. 

În acelaşi timp, Vă rog ca în viitor astfel de măsuri să nu fie luate decât în te- 
meiul avizului prealabil al Ministerului Afacerilor Străine, singurul îndrituit să inter- 
preteze convenţiunile internaţionale şi să decidă asupra oportunității luării unor măsuri 
ce privesc relaţiunile Statului cu celelalte țări. 


Vice-Preşedinte şi Preşedinte a.i. al 
Consiliului de Miniştri 
Ministru al Afacerilor Străine 

ss. Mihai Antonescu 


D-Sale 
Domnului MINISTRU AL APĂRĂRII 
NAȚIONALE! 


*) Adnotare: 
„Direcția Justiţiei şi Contencios. Direcţia Justiţiei, normele în minister, îmi vor fi 
prezentate. General ss. Pantazi”. 


AMR, fond 950-Cabinetul Ministrului, dosar nr. 265, f. 534. 


1 În perioada 22.09.1941-22.01.1942 portofoliul Apărării a fost deţinut ad-interim de mareșalul 
Ion Antonescu. 

2 Constantin Pantazi (1888-1958), militar de carieră român. Absolvent al Şcolii militare de ofiţeri 
de infanterie şi cavalerie (1906-1908) şi al Şcolii Superioare de Război (1921-1923). Intră în 
armată cu gradul de sublocotenent (1908), participă la primul război mondial. Subsecretar de 
Stat al Armatei de Uscat (07.09.1940-23.01.1942);, ministru de Război (22.01.1942- 
23.08.1944). Arestat la 23.08.1944, a împărtăşit soarta celorlalți membri ai echipei mareşalului 
Ion Antonescu: captivitatea în URSS (septembrie 1944-aprilie 1946); judecarea şi condamnarea 
la moarte în mai 1946 în cadrul aşa-zisului „proces al marii trădări naţionale”, pedeapsa fiind 
comutată la închisoare pe viaţă. A trecut prin închisorile din Aiud şi Râmnicu Sărat. Moare în 
detenție în penitenciarul din Râmnicu Sărat la 23.01.1958. General de brigadă (din 
10.05.1937); general de divizie (din 08.06.1940); general de corp de armată (din 30.03.1943). 

Documentul nr. 113 


ROMÂNIA Bucureşti, 9 Octombrie 1941. 
PREŞEDINŢIA CONSILIULUI DE MINIŞTRI 
SERVICIUL SPECIAL DE INFORMAȚII 
Nr. 70.920! 
CONFIDENȚIAL PERSONAL 
către 
DIRECŢIUNEA GENERALĂ A POLIȚIEI. 
Domnului General Leoveanu 


Am onoarea a vă aduce la cunoştinţă că din cauza insuficienţei măsurilor luate 
cu ocazia executării evreilor, care au luat parte la începutul de rebeliune dela 29-30 
Iunie 1941, a fost posibilă luarea de fotografii la cimitirul evreiesc, unde au fost 
îngropaţi cei împuşcaţi. 

Aceste fotografii — din cari vă înaintăm 5 exemplare? — se răspândesc în pre- 
zent printre populaţia evreiască. Ele au fost găsite la un şofeur de pe linia de autobuze 
Bălţi-Floreşti. 

Deoarece fotografiile ar putea să constituie un material documentar pentru 
propaganda străină, contra ţării noastre, 

Vă rugăm să binevoiţi a dispune să se cerceteze proveniența lor, luând totodată 
măsuri de confiscare şi înlăturarea răspăndirii lor. 

Fotografiile rugăm a fi păstrate în casa de fier a Dvs. 


ŞEFUL SERVICIULUI SPECIAL DE INFORMAŢII 
DIRECTOR GENERAL, ss. Eugen Cristescu” 


*) Adnotări: 

„OPERAT”; 

„10/X.941. — Ordin Inspectoratelor pentru executare; — fotografiile rămân la Domnul 
General. ss. indescifrabil”; 

„9.X.941. Anexele în casa de fier. ss. indescifrabil”. 


ANIC, fond Direcţia Generală a Poliţiei, dosar nr. 156/1940, f. 69. 


1 Documentul a fost înregistrat de Direcţia Generală a Poliţiei cu Nr. 63.817 din 10.10.1941. 

2 Nu au fost identificate printre documentele cercetate. 

3 Eugen Cristescu (1895-1950), funcționar de carieră român. Absolvent al Seminarului teologic 
„Veniamin” din Iaşi; ulterior licenţiat în Drept la Universitatea din Iaşi; doctor în Drept. În perioada 
01.10.1920-15.09.1934 activează neîntrerupt în Siguranța Generală a Statului, ocupând succesiv 
funcţiile de subşef de birou, şef de birou, şef de serviciu, subdirector şi director, director al Direcţiei 
Administraţiei de Stat din cadrul Ministerului de Interne (15.09.1934-15.11.1940). După preluarea 
puterii de către generalul Ion Antonescu este numit director al Serviciului Special de Informaţii 
(15.11.1940-23.08.1944). Arestat la 24.09.1944, este predat autorităţilor sovietice la 14.10.1944, care 
îl transportă în URSS. Readus în ţară în 1946, este judecat şi condamnat la moarte (17.05.1946) 
împreună cu lotul mareşalului Ion Antonescu de către „Tribunalul Poporului”, pedeapsa fiindu-i 
comutată la închisoare pe viață. A trecut prin închisorile Aiud, Jilava şi Văcăreşti. A decedat în 
penitenciarul Văcăreşti la 12.06.1950. 

Documentul nr. 114 


ADMINISTRAȚIA BASARABIEI 
DIRECȚIUNEA ADMINISTRATIVĂ 
SECRET-CONFIDENȚIAL 


DOMNIEI SALE 
DOMNULUI COMANDANT MILITAR 
AL GARNIZOANEI 


CHIŞINĂU 
Nr. 9 din 9 Octombrie 1941 


Avem onoare a vă face cunoscut că, Domnul Mareşal Antonescu ordonă ca în 
înțelegerea cu Banca Naţională, să se procedeze la schimbul bijuteriilor şi metalelor 
preţioase pe care le posedă evreii ce se evacuează din Basarabia şi Bucovina, după 
următoarele norme: 

- se vor plăti aceste valori la cursul oficial Kassenschein, eventual în ruble; în 
nici un caz nu în lei 

- schimbul va fi controlat de elemente de încredere şi se va evita orice abuz 

- se vor lua toate măsurile necesare pentru a se evita vânzările de sub mâna şi 
dosirea prin îngropare sau distrugere 

Operațiunile de schimb se vor face înainte de plecarea evreilor din lagăre şi la 
punctele de trecere în Ucraina. 

Cu această ocaziune li se vor schimba şi lei contra Kassenschein în mod 
obligatoriu. 

Comunicându-vă cele ce preced, vă rugăm să binevoiţi a lua măsuri pentru 
executare. 


p. GUVERNATOR, 
ss. indescifrabil 


*) Adnotări: 
„Biroul 2”; 


„Văzut. Colonel ss. E. Dumitrescu”. 


AMR, fond 1733-Comandamentul Militar Chişinău, dosar nr. 9, f. 266. 

Documentul nr. 115 


MARELE CARTIER GENERAL Tighina, 10 Oct. 1941 
Nr. 115 
către 
PREŞEDINŢIA CONSILIULUI DE MINIŞTRI 
Cabinetul Militar 


Am onoare a raporta că azi 10.X., am avut o întrunire cu domnii Guvernatori ai 
Basarabiei, Transnistriei. 

Cu acest prilej am stabilit următoarele: 

I. Cu privire la evreii din Basarabia şi Transnistria: 

- Să înființez echipe de deparazitare la: 

- Moghilev-Tulcin 

- lampol-Cosăuţi 

- Rezina-Ribniţa, pentru evreii ce au fost expediaţi din ghetouri. 

- Cei rămaşi încă în ghetouri, să fie deparazitaţi pe loc, înainte de a fi expediaţi pe 


Bug. 

Aceasta, pentru a evita pericolul unei contagiuni de tifos exantematic, pe 
itinerariile de marş ale evreilor şi în lagărele lor. 

- Am intervenit la Misiunea Militară Germană a se pune în aplicare prescripțiu- 
nile art. 7 din Convenţiunea Hauffe'-Tătăranu” şi a da dispozițiuni ca să putem trece peste 
Bug, evreii adunaţi din Basarabia şi Transnistria. 

II. Vitele din Transnistria. 


1 Arthur Hauffe (1892-1944), militar de carieră german. Intră în Armată cu gradul de 
sublocotenent (1912), participă la primul război mondial. Şef de Stat Major al Corpului XXV 
Armată (28.09.1939-05.02.1940);, şef de Stat Major al Corpului XXXVIII blindat (15.02- 
30.09.1940); şef de Stat Major al Misiunii Militare germane în România (30.09.1940- 
01.06.1941); comandant al Misiunii Militare germane în România (01.06.1941-20.01.1943); 
comandant al Diviziei 46 Infanterie (07.02-20.08.1943); comandant al Corpului XIII Armată 
(07.09.1943-22.07.1944). Mort în cursul luptelor din zona Lvov. General-maior (din 
01.06.1941); general-locotenent (din 01.01.1943); general de infanterie (din 01.11.1943). 

2 Documentul intitulat „Înţelegeri asupra siguranţei, administraţiei şi exploatărei economice a 
teritoriilor între Nistru şi Bug (Transnistria) şi Bug-Nipru (regiunea Bug-Nipru)” — 
„Vereinbarungen über die Sicherung, Verwaltung und Wirtschaftsauswertung der Gebiete 
zwischen Dnjestr und Bug (Transnistrien) und Bug und Dnjepr (Bug-Dnjepr-Gebiet)” a fost 
semnat la Tighina în 30.08.1941 de către generalii Arthur Hauffe, din partea Germaniei, respec- 
tiv Nicolae Tătăranu, din partea României. Punctul 7 al înțelegerii prevedea următoarele: 

[=] 

7. Evacuarea evreilor. 

Evacuarea evreilor peste Bug nu este posibilă în prezent. Ei trebuesc deci concentrați în tabere 
de muncă şi întrebuințaţi la lucru, până când, după terminarea operaţiunilor, evacuarea lor spre 
Est va fi posibilă [...]”. AMR, fond 5423-Marele Stat Major, Secţia a 7-a Teritorială, dosar nr. 
113, f. 2-6; ANRM, fond 706-Cabinetul pentru Administrarea Basarabiei, Bucovinei şi 
Transnistriei de pe lângă Preşedinţia Consiliului de Miniştri (CBBT), inventar nr. 1, dosar nr. 9, 
f. 57-69. 

Numărul vitelor transportate din Transnistria în Basarabia este relativ redus, de 
asemenea este redus şi numărul celor aflate în Transnistria. Nu putem deci să recuperăm 
tot stock-ul care se afla în Basarabia în anul 1940 şi pe care bolşevicii l-au evacuat într'un 
an de zile. 

Pe de altă parte, trebuie avut în vedere că din Transnistria se vor tăia vite pentru 
hrana armatelor operative (române şi germane), a armatelor de ocupație, precum şi a 
populaţiei. Rezultă că în această provincie, trebuie să rămână un număr suficient de vite, 
cu care să se asigure în plus şi muncile agricole în special. 

(Un număr destul de mare de vite se transportă de către Germani, la Est de Bug). 

Pentru a nu se pierde prin tăiere vite tinere şi de rasă, am hotărât ca de aci înainte 
să se expedieze şi în Moldova (provincie destul de secătuită în ultima vreme) vite de 
prăsilă şi vite tinere. Acestea se vor înlocui, prin camerele agricole cu vite bătrâne, care 
vor fi aduse în Transnistria, pentru tăiere. 

Eventual înlocuirea se va face numai cu vite din Basarabia. 

În acest chip, ne vom reface stock-urile noastre, vom păstra vitele tinere şi vom 
avea numărul necesar pentru hrana armatelor şi a populaţiei din Transnistria. 

Rog a da ordinele necesare Ministerului Agriculturii şi Domeniilor pentru a 
organiza detaliile acestui schimb cu Guvernământul Transnistrian. 

III. Transportul grâului şi cartofilor din Transnistria. 

Armata concură la aceste transporturi cu următoarele mijloace: 

- zece autocamioane, puse la dispoziția Comandamentului de Etape; 

- şapte autocamioane, puse la dispoziția Guvernământului;. 

Acest număr va fi sporit ulterior, când nevoile operative vor permite: 

- cu două coloane transport hipo, puse la dispoziția Comandamentului Etape; 

- cu toate autocamioanele care se întorc goale la Tiraspol, mai ales din regiunea 


A. 3-a. 

În general, autocamioanele se întorc încărcate cu lăzi goale de muniții, tuburi 
trase, armament deteriorat, capturi, etc., şi uneori chiar cu răniți. 

Din această pricină, cantitatea de grâu şi cartofi ce se transportă nu este destul de 
mare, față cu ceea ce ar putea fi transportat. 

Pentru remediere, am hotărât: 

- Guvernământul Transnistriei, va expedia cartofii, cu căruțele locuitorilor, care 
vin la Tighina pentru a încărca combustibilul necesar provinciei (3-400 căruțe zilnic). 

- Armata va căuta ca în raport cu disponibilitățile sale, să pună cât mai multe 
camioane la dispoziția pentru aceste transporturi. 

- C.F. va pune imediat la dispoziţie vagoanele necesare pentru transportul grâului 
şi a cartofilor către interior. 

IV. Diverse. 

- Fiindcă sunt unele fricțiuni în ceea ce priveşte apartenența depozitelor rămase 
de la bolşevici şi aflate în paza armatei (prin Cercurile de Recrutare), întrucât materialele 
din aceste depozite sunt cerute şi de autorităţile civile (Guvernământ, Prefecţi, Primari, 
Dir. C.F., etc.) şi de nevoile militare, am hotărât ca nimic să nu se elibereze din depozite, 
fără aprobarea mea. Voi ţine seama în primul rând de nevoile armatei. 

- În comuna Păulești, jud. Lăpuşna, se află o vie a domnului Stiloz!. 

Această vie are un depozit de 25 vagoane vin. Producţia în majoritate datează 
dinainte de anul 1940. 

Bolşevicii au lucrat via în anul acesta. În prezent lucrul se continuă de fostul 
proprietar. 

Rog a se da ordinul Dvs. dacă acest vin se redă proprietarului. Socotesc însă, că 
parte din producţia din acest an, trebuie să aparțină statului. 

Până la soluţionare, am dispus blocarea celor 25 vagoane vin. 

- Am pus la dispoziţia Transnistriei, numărul de trenuri pe care l-a cerut domnul 
Alexianu, pentru transportul petrolului şi a motorinei. 

- Cum populaţia şi în special autorităţile şi şcolile din Basarabia duc o mare lipsă 
de lemne, am dispus ca lemnele aflate în depozite, însă departe de calea ferată, să se dea 
spre folosință acestora. 

Armata îşi aduce cu c.f. în depozitele de pe Nistru lemnele cumpărate şi va folosi 
şi pe acelea aflate în imediata apropiere a gărilor. 

- Comandamentul German, după cererea noastră, ne pune la dispoziţie 2000 
prizonieri aflați la Nicolaev. 

I-am repartizat Guvernământului Transnistriei care-i va păzi, hrăni şi adăposti şi- 
i va folosi la muncă. 

- La Birzula se găsesc 2000 vagoane cafea, rămase de la bolşevici, pe care 
germanii le transportă în Germania. Am intervenit să ni se dea şi pentru noi 200 vagoane 
(aflate în Transnistria). 

- Populaţia din Basarabia, suferă de lipsa de îmbrăcăminte solidă (pânză de casă 
şi americă, etc.). Rog daţi ordin Cooperativelor să trimită asemenea mărfuri. 

- S'au construit băi pentru populaţie în fiecare comună urbană din Basarabia. (La 
Tighina baia va funcționa peste zece zile). 

Pentru a se preîntâmpina epidemiile, rog a da ordin Ministerului Sănătăţii a tri- 
mite în Basarabia, trenurile bae ce le are la dispoziţie. 

- În Transnistria, nu s'au ivit epidemii. 

- Am dat dispoziţiuni, a se identifica măsurile de prinderea paraşutiştilor inamici, 
precum şi intensificarea propagandei antibolşevice. 


p. ŞEFUL MARELUI CARTIER GENERAL 
GENERAL, 
N. Pălăngeanu 


AMR, fond 3831-Marele Cartier General, dosar nr. 3701, f. 4-8. 


1 Nu a putut fi identificat. 

Documentul nr. 116 
Biroul 5 E. Nr. 45.987 din 10 OCT. 1941 


MARELE STAT MAJOR 
Secţia l-a 
către 
Min. Afacerilor Străine 


Cu onoare se aduce la cunoştinţă următoarele: 

Cu începere dela primirea prezentului ordin, repartiţia avocaţilor evrei la Auto- 
rităţile şi Instituţiunile de Stat se va face de Marele Stat Major, Secţia I-a, Biroul 5-Evrei, 
după următoarele norme: 

1. Marele Stat Major va face repartiția. 

2. Avocaţii nerepartizați vor primi dela Cercurile de Recrutare adeverințe de 
scutire provizorie, până la repartizarea ce li se va face. 

4. Cererile se vor adresa Marelui Stat Major. 

5. Nu intră în dispozițiunile de mai sus decât avocaţii evrei trecuţi de 25 ani. 

Avocaţii evrei sub 25 ani vor fi daţi la muncă de interes obştesc, unde vor fi 
folosiţi ca şefi de echipe. 

6. Cercurile de Recrutare vor înainta cu prima poştă: 

- Un tabel nominal de avocaţii evrei radiaţi din Barou; 

- Un tabel nominal de cei ce nu au fost radiaţi; 

- În ambele tabele se va trece vârsta, adresa şi starea civilă. 

Rog dispuneţi de urmare. 


/ŞEFUL SECȚIEI I-a 
Colonel, ss. Georgescu 
I. Georgescu 


ŞEFUL BIROULUI 5 EVREI 
Maior ss. Popescu 
Popescu Eugen 


Comunicat: 

- Cmdte. Terit. 

- C. Recrutare 

- Ministere (spre ştiinţă) 


*) Adnotare: 
„Luat notă. La dosar. ss. indescifrabil”. 


Arhiva Ministerului Afacerilor Externe, fond Problema 33, volumul 15, f. 249 (În 
continuare se va cita AMAE). 

Documentul nr. 117 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
Nr. 1367 Tiraspol, 11 Octombrie 1941 '. 


DOMNULUI 

COMANDANT AL ARMATEI IV-a? 

VRANCEA? II OFICIUL POŞTAL MILITAR Nr. 5 
SECŢIA II. 


+)La nota Dvs. telefonică prin care ne cereți lămuriri cu privire la măsurile luate 
pentru evacuarea evreilor“, am onoare a vă comunica cele ce urmează: 

În urma dispoziţiunilor date, toți evreii din Basarabia şi Bucovina sunt evacuați 
din aceste provincii în regiunea la Vest de Bug, unde vor rămâne în toamna aceasta până 
ce — în conformitate cu convenţia încheiată cu Statul German” — vor putea fi trecuţi la Est de Bug. 

Aceşti evrei sunt evacuaţi actualmente în grupe zilnic de 1000 persoane, pe trei 
căi de afluire: Râbnița — Bârzula — Krivoi Oziero — Pervomaisk, lampol — Olgopol — 
Sawran şi Moghilev — Tulcin — Braslaw. 

La intrarea în Transnistria ei sunt împărțiți în grupe de câte 50 persoane; fiecare 
grup are un conducător dintre evrei, care răspunde cu viaţa de prezenţa tuturor celor din 
grupă şi se îngrijeşte de adăpostirea şi cartiruirea lor. 

Fiecare convoi este condus de un număr redus de jandarmi, care ordonă toate 
măsurile de disciplină prin intermediul şefilor de grup. S’au luat măsuri ca în satele în care 
poposesc să li se dea de mâncare prin îngrijirea Primarilor. 

Până acum au intrat în Transnistria peste 15.000 evrei care se dirijează spre 
centrele cari le-au fost fixate pentru şedere. Sunt în curs de sosire restul până la 
aproximativ 150.000 pentru această toamnă. 

În satele care li s’au destinat pentru şedere, evreii vor fi lăsaţi liberi să locuiască 
şi să trăiască pe socoteala lor, fără a putea să părăsească satul. 

Conducătorul evreilor răspunde de disciplina lor şi de buna ordine care trebue să 
domnească în tabără. 

În ce priveşte măsurile de ajutorare pe cari ni le-ar da Armata pentru transport, 
țănând seama de împrejurările şi greutăţile de azi şi de nevoile de a face alte transporturi 
mai urgente, am renunțat de a cere concursul armatei. 

++)Ceiace rugăm insistent ca să ni dea, este un număr de cuptoare mobile, pentru 
a-i putea deparazita, de teamă ca nu cumva să se ivească epidemii care să contamineze 
restul populației şi armata’. 


1 Documentul a fost înregistrat de Armata a 4-a, Secţia II-a, cu Nr. 212.995 din 17.10.1941. 
2 Generalul Iosif Iacobici. 

3 Indicativul codificat al Armatei a 4-a. 

4 Nu a fost identificată printre documentele cercetate. 

5 Se referă la convenţia Hauffe-Tătăranu semnată la Tighina în 30.08.1941. 

Nu am adus aceste măsuri nici la cunoştinţa Etapelor şi nici a serviciilor 
pretorale, deoarece n'au nici o legătură cu aceste operațiuni, cari se fac prin Jandarmerie şi 
Administraţie, în conformitate cu dispoziţiunile date din Înalt ordin. 

Dacă socotiți Dvs. necesar, rog a aduce aceste măsuri la cunoştinţa tuturor 
organelor în subordinele Dvs. 

Sistemul aplicat evreilor din Basarabia şi Bucovina se aplică şi evreilor din 
Transnistria, măsurile ordonate fiind în curs de executare. 

+++)Anexat înaintăm un număr de exemplare din ordonanțele Guvernămân- 
tului”, cu rugămintea de a da dispozițiuni ca ele să fie trimise serviciilor pretorale, spre a 
lua cunoştinţă de dânsele şi veghea la aplicarea lor. 


GUVERNATOR 
ss. G. Alexianu 


*) Adnotări: 

„Biroul 2 Se prezintă Domnului General. Colonel ss. Ciocan”; 
+) „18.X.941 Se va da tot concursul”; 

++) „Secţia 4-a ?”; 

+++) „Secţia 2-a. General ss. Tătăranu”. 


AMR, fond 26-Armata a 4-a, dosar nr. 781, f. 175+verso. 


Documentul nr. 118 


Comunicat: 

Reg. 28 Inf. Fort. 

Sector 1, 3, 4, 5, 6 Etape. 
Bat. de M. Agr. şi Expl. 
Bat. 1 Pion. şi Tr. Fort. 
Comenduirea Pieţii Tiraspol 
Serviciul Pretoral 


Nr. 2598. 

1941 Octombrie 17° 
COMANDAM. ETAPELOR ARMATEI IV-a 
STAT MAJOR 
Bir. 3 
către 
Comandam. Etap. Arm. III 


1 Prin nota Nr. 212.995 din 19.10.1941 Armata a 4-a a înaintat Secţiei IV din M.St.M. solicitarea 
Guvernământului Transnistriei cu privire la cuptoarele mobile de deparazitare. AMR, fond 26- 
Armata a 4-a, dosar nr. 781, f. 176. 

2 Nu au fost identificate printre documentele cercetate. 

3 Documentul a fost înregistrat de Armata a 3-a cu Nr. 10.330 din 02.11.1941. 

Cu onoare se trimite mai jos în copie adresa Nr. 919 din 14 Oct. 1941 a Insp. 
Jandarmi Transnistria, pentru ştiinţă şi conformare când va fi cazul. 


D. O. 
ŞEFUL DE STAT MAJOR 
Lt. Colonel, ss. Michăilescu' 
Şt. Michăilescu 


COPIE. 

La adresa Dvs. Nr. 2422/1941” către Guvernământul Transnistriei referitor la 
dispozițiunile luate referitor la evreii civili strânşi din diferite localități. 

Am onoare a vă comunica măsurile luate de Guvernământ prin acest Inspectorat. 

S’au format 4 puncte de trecere a evreilor civili din Basarabia în Transnistria şi 
vor fi plasați astfel: 


Punctul 1 Moghilev - Regiunea de plasare Mitki 
” 2 lampol - 3 dă Obadovka - Belanovka 
” 3 Râbnița - di di Bobrik - Crivoe 
” 4 Tiraspol - 3 ii Bogdanovka. 


Convoaiele de evrei se primesc la trupele de trecere de către unităţile de jan- 
darmi însărcinate cu primirea lor şi transferați în regiunile indicate. 

În regiunea stabilită vor fi plasați în diferite comune unde vor fi dați în primire 
autorităţilor comunale cari îi vor întrebuința la orice muncă în schimbul hranei. 

Este interzis evreilor a părăsi localitatea ce li se fixează ca domiciliu obligator, 
iar cei cari vor fugi din aceste localităţi vor fi sancționaţi conform cu legile militare în 
timp de războiu. 


INSPECTOR JANDARMI TRANSNISTRIA 
Colonel /ss/ Emil Broşteanu* 


1 Ştefan Mihăilescu (1896-?), militar de carieră român. Absolvent al Şcolii militare de ofiţeri de 
infanterie (1915-1916). Intră în armată cu gradul de locotenent în rezervă (1917), participă la 
primul război mondial. Transferat în cadrele active ale armatei la 23.06.1920, cu gradul de 
locotenent. Şef de Stat Major al Diviziei 20 Infanterie (01.11.1940-01.05.1941); Şef de Stat 
Major al Brigăzii 1 Fortificaţii (01.05-22.06.1941); mobilizat pe front în cadrul Brigăzii 1 
Fortificaţii (22.06.1941-15.05.1942); transferat la Secţia a II-a Informaţii a Marelui Stat Major, 
ca organ exterior însărcinat cu conducerea Biroului Statistic Sibiu, detaşat pe lângă organul 
informativ MStM Capitală (15.05.1942-07.01.1944), comandant al Regimentului 95 Infanterie 
(07.01.1944-01.04.1945); comandant al Cercului Teritorial Mehedinți  (01.04.1945- 
19.08.1946); trecut în cadrul disponibil la 19.08.1946; trecut în rezervă la 08.08.1947. Maior 
(din 10.05.1934); locotenent-colonel (din 27.02.1939); colonel (din 31.10.1942). 

2 Nu a fost identificată printre documentele cercetate. 

3 Emil Broşteanu (1886-?), militar de carieră român. Absolvent al Şcolii militare de ofiţeri de 
infanterie (1910-1912). Intră în armată cu gradul de sublocotenent (1912), participă la primul 
război mondial. Transferat definitiv la Jandarmerie la 01.09.1920. Inspector la Inspectoratul 
Jandarmeriei Transnistria (19.08.1941-20.04.1942). Arestat de autorităţile comuniste la 
10.12.1949, a fost învinuit de „crime contra umanităţii” şi condamnat în 1950 la temniță grea 

p. conformitate 

Şeful Biroului 2. 

Căpitan ss. Marinescu! 
Marinescu N. 


*) Adnotări: 

„2 NOEMBRIE 1941-Domnul General”; 

„Dosar 4”; 

„Biroul 2+Serviciul Pretoral. Se ia act. General ss. Arbore”. 


AMR, fond 1693-Comandamentul Etapelor de Est, dosar nr. 16, f. 76. 


Documentul nr. 119 


Dosar Nr. 13 
Început la 01.11.941 
Fila Nr. 22 
Nr. 384. TELEGRAMĂ 
Urgent Legiunei Jandarmi Ismail. 


În conformitate cu ordinul Ministerului Af. Interne Nr. 10.185 din 17 
Octombrie 1941, transmis şi Prefecturilor de Judeţ. 

Evreii din Bucovina şi Basarabia, ce se găsesc pe teritoriul întregei ţări, vor fi 
trimişi imediat cu familiile lor din aceste provincii. 

Pentru executare luaţi contact cu Prefecţii respectivi. 


Inspector G.1 al Jandarmeriei 
G.1 /ss/ Vasiliu” 


ANIC, fond Ministerul de Interne, dosar nr. 133/1941, f. 9. Copie în USHMM, RG- 
25.002M, rola nr. 15. 


pe viață. A trecut prin închisorile Aiud, Făgăraş, Oradea, fiind eliberat la 23.01.1956. Maior 
(din 01.04.1920); locotenent-colonel (din 01.10.1930); colonel (din 10.05.1936). 

1 Nu a putut fi identificat. 

2 Constantin Zamfir Vasiliu (Picky) (1882-1946), militar de carieră român. Absolvent al Şcolii 
militare de ofiţeri de infanterie şi cavalerie (1901-1903). Intră în armată cu gradul de 
sublocotenent (1903), participă la primul război mondial. Transferat definitiv la Jandarmerie la 
01.07.1909. Inspector General al Jandarmeriei (19.09.1940-23.08.1944); subsecretar de Stat 
pentru Poliţie şi Siguranţă în cadrul Ministerului de Interne (03.02.1942-23.08.1944). Arestat la 
23.08.1944, a împărtăşit soarta lotului mareşalului Ion Antonescu: captivitatea şi anchetarea în 
URSS (septembrie 1944-aprilie 1946), judecarea şi condamnarea la moarte — sub învinuirea de 
crime de război — de către Tribunalul Poporului (17.05.1946). Executat la 01.06.1946. General 
de brigadă (din 10.05.1934); general de divizie (din 16.09.1940); general de corp de armată 
(din 18.07.1942). 

Documentul nr. 120 


GORUN! 

Stat Major 

Bir, 2 

SECRET 

Nr. 14.420 din 18 Octombrie 1941 
GORUN 
către 
INSTRUCŢIUNI 
ORGANIZAREA, TRIEREA ŞI EVACUAREA EVREILOR DIN ODESSA ÎN 
GHETOURI 


Pentru executarea ordinului Vrancei” ia ființă lagărul ghetou provizoriu pentru 
evreii din oraşul Odessa. 

Localul ghetoului înființat de Serv. Pretoral se instalează cu începere de azi 18 
Octomvrie ora 16 în Penitenciarul Odessa de pe strada Fontanskaia Daroga. 

Zona de cartiruire a evreilor se lărgeşte între această stradă şi până la mare — 
sector limitat la Vest de şoseaua Fontanskaia Daroga caroul 5-8 Planul oraşului Odessa, 
sector Colonel Paul Alexiu. L.N. 

Toţi evreii indiferent de sex şi vârstă vor fi evacuați de sectoare cu întreaga fa- 
milie, copii, femei, bărbaţi, care la plecare de la domiciliu îşi vor lua strictul necesar de 
hrană şi dormit. 

Nu se va aduce mobilier. 

Organizarea şi pregătirea hranei prin grija delegaților ghetoului care vor avea 
delegaţie eliberată de Comandantul Militar al Ghetoului Lt. Alectoride”. 

Singuri delegaţii ghetourilor vor avea permisiunea să intre în oraş. 

Sectoarele vor da ordine precise Batalioanelor (divizioanelor) să se ia măsuri ca 
la ridicarea evreilor de la domiciliu să nu se producă jafuri sau schingiuiri ci vor fi 
îndrumați direct la Serv. Pretoral pe strada „Uliza Englisza” în parcul Sevcenco. 

În cazul când vor aflui la Serv. Pretoral prea mulţi evrei în aceeaşi zi vor fi îndru- 
maţi direct după ordinele Pretorului la Ghetoul-Penitenciar unde se va face trierea lor. 

Serv. Pretoral va înființa un registru pentru toți evreii internaţi în lagăr, înain- 
tându-se Comandamentului Diviziei zilnic la ora 19 o situaţie numerică (bărbaţi, femei, 
copii) internaţi în lagăr. 


1 Indicativul codificat al Diviziei 10 Infanterie. 

2 Indicativul codificat al Armatei a 4-a. 

3 Se referă la Teodor Alectoride-Alectoridi (1903-1978), învăţător, ofiţer de rezervă român. 
Locotent în rezervă (din 01.06.1938). Comandantul ghetoului din Odessa (1941), calitate în 
care a fost implicat în execuțiile de evrei din Odessa. Arestat de autorităţile comuniste la 
26.10.1949, a fost învinuit de crime de război şi condamnat în 1950 la muncă silnică pe viață. 
A trecut prin închisorile din Văcăreşti, Jilava, Aiud, Făgăraş, fiind eliberat la 25.04.1956.. 

COMANDANT SECUND GORUN Şeful de Stat Major 

GENERAL, Lt. Colonel, 
C. Trestioreanu! C. Mitulescu? 

Comunicat: 

Sectoare 

Comp. Pol. 

Serv. Pret. 


Comandamentul Odessei pt. ştiinţă 


AMR, fond 2273-Divizia 10 Infanterie, dosar nr. 830, f. 444.. 


Documentul nr. 121 


M.U. GORUN? 

Serviciul Pretoral 

Cf. M.P. Nr. 176 
REFERAT 
18 Oct. 1941 


Am onoare a raporta că în ziua de azi 18 octombrie 1941, s'au arestat şi verificat 
următorii indivizi: 

- 1726 evrei care s'au internat în ghetoul destinat 

- 428 indivizi, 11 căruţe şi 40 cai s'au transferat prin serviciul de transferare la 
Centrul de prizonieri M.U. Vulcan“-Bielaevea 


1 Constantin Trestioreanu (1891-1983), militar de carieră român. Absolvent al Şcolii militare de 
ofițeri de artilerie, geniu şi marină (1909-1911) şi al Şcolii Superioare de Război (1920-1922). 
Intră în armată cu gradul de sublocotenent (1911), participă la primul război mondial. 
Comandant secund al Diviziei 10 Infanterie (10.01-10.12.1941); comandant al Artileriei 
Corpului 2 Armată şi comandant militar al Odessei (10.12.1941-01.08.1942); comandant al 
Diviziei 7 Infanterie (01.08.1942-20.03.1943); la dispoziţia Ministerului de Război (20.03- 
05.10.1943); comandant al Diviziei 10 Infanterie (05.10.1943-20.10.1944). Arestat la 
20.10.1944, a fost acuzat de „crima de dezastrul țării prin săvârşirea de crime de război” şi 
condamnat la moarte de Tribunalul Poporului în 22.05.1945. Ulterior pedeapsa i-a fost 
comutată în închisoare pe viaţă. A trecut prin închisorile Dumbrăveni, Aiud, Craiova şi Gherla, 
fiind eliberat în 25.04.1956. Colonel (din 10.05.1934); general de brigadă (din 10.05.1941); 
general de divizie (din 10.05.1944). 

2 Cristodor N. Mitulescu (1895-?), militar de carieră român. Absolvent al Şcolii militare de 
ofiţeri de artilerie şi geniu (1914-1916). Intră în armată cu gradul de sublocotenent (1916), 
participă la primul război mondial. Şef de Stat Major al Diviziei 10 Infanterie (05.02.1941- 
25.11.1942); comandant al Regimentului 15 Artilerie (25.11.1942-31.03.1943); demisionat din 
armată la 31.03.1943. Maior (din 01.04.1932); locotenent-colonel (din 01.06.1938); colonel 
(din 18.07.1942) 

3 Indicativul codificat al Diviziei 10 Infanterie. 

4 Indicativul codificat al Corpului 11 Armată. 

- 4168 indivizi au fost verificaţi şi triați. 

Totodată am onoare a raporta că Regimentele ne înaintează indivizii după ce nu 
se mai vede, astfel că nu putem să-i verificăm nici să-i triem. Rugăm ordonați. 

Asemenea raportăm că evreii sunt ridicaţi fără efecte şi fără hrană. În astfel de 
condițiuni ne îngreunează hrănirea lor şi se lasă pradă străinilor locuinţele evreilor. Întru- 
cât evreilor internaţi în ghetou le este permis a-şi lua haine, lucruri pentru dormit afară de 
mobilă, am onoare a vă ruga să binevoiţi a da instrucţiuni Regimentelor în acest sens. 


Pretorul M.U. Gorun 
Maior 
T. Marconescu! 


*) Adnotare: 
„Ordin Regimentelor. General ss. Glogojanu””. 


AMR, fond 2273-Divizia 10 Infanterie, dosar nr. 830, f. 406. 


1 Teodor Marconescu (1891-1970), militar de carieră român. Provenit din armata austro-ungară, 
este primit în armata română cu gradul de sublocotenent la 01.04.1920; participă la primul 
război mondial. Pretor al Diviziei 10 Infanterie (21.07-28.11.1941); pretor al Brigăzii 2 Mixtă 
Munte (din 28.11.1941). Căpitan (din 01.07.1927); trecut în rezervă la 18.03.1938; maior în 
rezervă (din 27.02.1939); locotenent-colonel în rezervă (din 19.07.1945). Arestat de autoritățile 
comuniste la 09.05.1951, a fost acuzat de crime de război şi condamnat în 1953 la 20 ani 
temniță grea. A trecut prin închisorile Aiud, Jilava, Făgăraş şi Gherla, fiind eliberat la 
15.11.1960. 

2 Ion Glogojanu (1888-1941), militar de carieră român. Absolvent al Şcolii militare de ofițeri de 
artilerie şi geniu (1907-1909) şi al Şcolii Superioare de Război (1919-1921). Intră în armată cu 
gradul de sublocotenent (1909), participă la primul război mondial Comandant al Diviziei 10 
Infanterie (03.06-22.10.1941); comandant militar al oraşului Odessa (17.10-22.10.1941). După 
ocuparea Odessei la 16.10.1941, generalul Glogojanu şi-a instalat postul de comandă în fostul 
sediu al NKVD, deşi au existat informaţii cu privire la minarea de către sovietici a clădirii. 
Corpul său neînsufleţit a fost scos de sub dărâmături în data de 23.10.1941, fiind înmormântat 2 
zile mai târziu în parcul Şevcenko. Colonel (din 15.04.1933); general de brigadă (din 
27.02.1939); general de divizie post-mortem (din 22.10.1941). 

Documentul nr. 122 


MARELE STAT MAJOR 


Secţia Il-a Nr. 17.154/B din 19 Octomvrie 1941 
Biroul 2 

SECRET 

MARELE STAT MAJOR 
Secţia H-a 
către 
MINISTERUL APĂRĂRII NAŢIONALE 
Cabinet 


Am onoare a face cunoscut: 

Prin întrebuinţarea Evreilor la munca de folos obştesc, aceştia au posibilitatea să 
ajungă în contact cu populaţia satelor noastre, unde vor încerca să facă propagandă comu- 
nistă sau — prin corupție — să obțină anumite beneficii, ori să-i contamineze cu boale. 

În interesul Patriei, trebuiesc luate cele mai drastice măsuri pentru a face imposibilă 
orice apropiere a Evreilor de populaţia satelor şi în acest scop, toate organele care între- 
buinţează Evrei sunt răspunzătoare de respectarea întocmai a acestui imperativ național. 

În consecință, se dispune următoarele: 

- Cu începere de la primirea prezentului ordin nu se admite — sub nici un motiv — 
ca Evreii să locuiască în case româneşti; 

- Cazarea Evreilor aflaţi la lucru se va face în afara localităţilor. 

În acest scop se vor construi imediat bordeie sau barăci. 

Toţi comandanții ierarhici vor face controluri dese şi inopinate — pe teren — 
arestând şi trimițând în judecata Curţilor Marţiale pe toți acei care vor dovedi uşurinţă în 
paza Evreilor, aflați la lucru. 

Comandamentele Teritoriale, în rapoartele contrainformative lunare, vor arăta la 
un capitol special modul cum se aplică aceste prescripțiuni. 


SUBŞEFUL MARELUI STAT MAJOR 
GENERAL, ss. Mazarini 
N. Mazarini 


Şeful Secţiei II-a 
Lt. Colonel, ss. Dinulescu 
R. Dinulescu 

Comunicat: 

- Armata 4-a 

- CA. 

- Comand. Teritoriale 

- Insp. Gl. Jandarmi 

- Comand. Apăr. Inter. a Terit. 

- Min. Af. Interne 

- Dir. G-rală a Poliţiei ) Spre ştiinţă 


AMR, fond 950-Cabinetul Ministrului, dosar nr. 272, f. 50: fond 26-Armata a 4-a, dosar 
nr. 781, f. 178. 

Documentul nr. 123 


MARELE CARTIER GENERAL 
SECŢIA Il-a 
SECRET 

Nr. 7108/B 

19 Octomvrie 1941! 
MARELE CARTIER GENERAL 
Secţia 2-a 
către 
Armata 4-a 


Am onoare a face cunoscut: 

S'a constatat că multe organe subalterne germane utilizează elemente evreeşti, 
în special din Bucovina, cărora le eliberează autorizaţii prin care sunt scutiţi de munca 
pentru folos obştesc, de internare, li se acordă dreptul să circule pe întreg teritoriul țării, etc. 

Conform ordinului Domnului Mareşal ANTONESCU, toate aceste autorizaţii 
vor fi considerate ca fără valoare, iar posesorii lor vor fi arestați imediat şi trimişi 
Marelui Cartier General Secţia 2-a, pentru anchetă, împreună cu actele ce posedă. 


SUBŞEFUL MARELUI CARTIER GENERAL 
GENERAL ss. N. Pălăngeanu 
N. Pălăngeanu 


Şeful Secţiei II-a 
Lt. Colonel ss. Dinulescu 
R. Dinulescu 


COMUNICAT: 

- Ministerul Afacerilor Interne 

- Marele Stat Major Secţia 2-a 

- DI. G-ral Calotescu? Guvernatorul Bucovinei 
- DI. G-ral Voiculescu Guvernatorul Basarabiei 


1 Documentul a fost înregistrat de Armata a 4-a, Secţia II-a, cu Nr. 21.559 din 20.10.1941. 

2 Corneliu Calotescu (1889-1970), militar de carieră român. Absolvent al Şcolii militare de 
ofiţeri de infanterie (1908-1910) şi al Şcolii Superioare de Război (1920-1922). Intră în armată 
cu gradul de sublocotenent (1910), participă la primul război mondial. Secretar general al 
Subsecretariatului de Stat al Armatei de Uscat (20.12.1940-20.08.1941); locţiitor al guverna- 
torului Bucovinei (20.08-04.09.1941); guvernator al Bucovinei (05.09.1941-20.03.1943); 
comandant al Diviziei 3 Infanterie (20.03.1943-12.10.1944); începând cu data 12.10.1944 la 
dispoziția Ministerului de Război; trecut în rezervă la 22.03.1945. Arestat la 13.10.1944, a fost 
acuzat de „crima de dezastrul ţării prin săvârşirea de crime de război” şi condamnat de 
Tribunalul Poporului la 22.05.1945 la detenţie grea pe viață, degradare civică timp de 10 ani şi 
confiscarea averii. Eliberat din închisoare în 1956, fiind grațiat prin Decretul Nr. 421/1955. 
Colonel (din 10.05.1934); general de brigadă (din 25.10.1939); general de divizie (din 
25.10.1942). 

- Comandamentul Etapelor Armatei 3-a 
- Comandamentul Etapelor Armatei 4-a 
- Corpul Grănicerilor 

- Inspectoratul General al Jandarmeriei 
- Serviciul Marelui Pretor 

- M.C.G. Serviciul Pretoral 

- Armata 3-a 

- Armata 4-a 


*) Adnotări: 

„Dosar 29”; 

„21 Octombrie Biroul 2 — Se prezintă Domnului General. — Comunicare tuturor M.U. şi 
elementelor armatei. Colonel ss. Ciocan”. 

„Văzut”. 


AMR, fond 26-Armata 4-a, dosar nr. 781, f. 168; fond 1693-Comandamentul Etapelor 
de Est, dosar nr. 16, f. 69. 


Documentul nr. 124 


No. 5 
Comand. Ghetoului Odessa 
către 
Divizia 10 Infanterie 


Am onoare a înainta situația numerică de evrei şi evreice împreună cu copii 
internați în lagărul Odessa în ziua de 21 Octombrie 1941. 


Comandantul ghetoului 
Lt./ss. Alectoride 


Comand. Ghetoului Odessa 


Situaţia numerică 
de evrei din Odessa internaţi în lagăr în ziua de 21 Octombrie 1941 


Denumirea ghetoului Observaţiuni 


Ghetoul Odessa 


Se certifică de noi prezenta situaţie numerică. 


Comandantul ghetoului 
Lt./ss. Alectoride 


AMR, fond 2273-Divizia 10 Infanterie, dosar nr. 830, f. 440-441. 

Documentul nr. 125 


ARMATA IV-a 
STAT MAJOR 
SECŢIA II-a 
Oficiul Poştal Militar Nr. 5 
Copie. 
Comunicat: 
- C. 2 şi 6 Arm. Div. 10-a 
- Brig. 1 şi 9 Cav. 


- Comand. Milit. Odessa Nr. 212.995 din 22.X.1941! 
- Serv. Pretoriale ale M.U. ARMATA IV-a 

de mai sus şi al Arm. către 

- Secţii COMAND. MILITAR ODESSA 


Cu onoare se comunică următoarele: 

Departamentul Guvernatorului Civil pentru Transnistria a comunicat măsurile 
luate contra evreilor şi anume: 

Evreii din Transnistria sunt adunați în anumite sate, fixate de acel Departament 
unde vor fi lăsaţi liberi, să locuiască şi să trăiască cu mijloacele lor, fără a putea părăsi 
satul. 

Conducătorul evreilor răspunde de disciplina lor şi de buna ordine care trebuie să 
domnească în tabără. 

Comandamentele sunt rugate să dea concursul când vor fi solicitate. 


D. O. 
ŞEFUL DE STAT MAJOR 
GENERAL, ss. Tătăranu 
N. Tătăranu 


Şeful Secţiei II-a 
Colonel, ss. Ciocan 
I. Ciocan 


*) Adnotări: 

„Dosar 29”; 

„26. X. 941. 

1. Pretorul şi Curtea Marţială să ia notă. 

2. Se va întreba Guvernământul de rude? ss. indescifrabil”; 
„Biroul 2. [...] Execuţie ss. indescifrabil”. 


AMR, fond 1675-Comandamentul Militar Odessa, dosar nr. 30, f. 2; dosar nr. 27, f. 78; 
fond 26-Armata a 4-a, dosar nr. 781, f. 173; fond 26-Armata a 4-a, dosar nr. 1079, f. 3. 


1 Documentul a fost înregistrat de Comandamentul Militar al Odessei cu Nr. 1710 din 
27.10.1941. 

Documentul nr. 126 


NOTA TELEFONICĂ Nr. 2 
din 22.X. ora 20.40 
GORUN! 
către 
Borcea? 


Până la această oră (20.40) Generalul Glogojanu nu a fost găsit. Este probabil 
sub dărâmături. 

Numărul morților şi răniților nu s'a putut stabili. 

Operațiunile de salvare continuă. 

Din clădirea ocupată de Comandament a sărit în aer partea centrală şi aripa dreaptă. 

Trupele din Odessa sunt la locurile lor, în stare de alarmă. 

Până la această oră nu s'a mai semnalat nicio altă explozie şi nici un eveniment 
de altă natură. 

Rămân personal şi cu restul Comandamentului salvat până mâine dimineaţă, 
când mă voi deplasa la Marienthal, unde voiu reface Comandamentul şi legăturile cu 
materialul care a mai rămas. 

Până atunci păstrez legătura prin Poşta civilă Odessa. 

Am luat măsuri pentru a spânzura în pieţele publice din Odessa evrei şi comunişti. 


COMANDANTUL SECUND GORUN 


General 
(ss) Trestioreanu 
Transmisă de Lt. Răduţă” 
Primită la ora 22.05 
de Cpt. Pătraşcu“ 
ss. Cpt. Pătraşcu 
*) Adnotări: 
„4260 /22/10/22.28”. 


„Tranzit prin Hughes Vrancea”. 
„Verificat ss. indescifrabil”. 


AMR, fond 26-Armata a 4-a, dosar nr. 870, f. 615; Matatias Carp, Cartea Neagră, 
volumul III, documentul nr. 118, p. 208. 


Indicativul codificat al Diviziei 10 Infanterie. 

Indicativul codificat al Corpului 2 Armată. 

Nu a putut fi identificat. 

Gheorghe Pătraşcu (1903-?), militar de carieră român. Absolvent al Şcolii militare de ofiţeri de 
artilerie (1922-1924). Intră în armată cu gradul de sublocotenent (1924). Şef Birou Regulamente în 
cadrul Secţiei a V-a Instrucție din Marele Stat Major (01.03.1940-01.06.1942); detaşat pe front la 
comandamentul Armatei a 4-a (01.09-26.10.1941); comandant de divizion în Regimentul 53 
Artilerie (01.06-20.10.1942); Şef Birou Regulamente în cadrul Secţiei a V-a Instrucție din Marele 
Stat Major (20.10.1942-26.07.1945); stagiu în armata slovacă (15.08.1943-20.08.1944). Maior (din 
31.10.1941); locotenent-colonel (din 10.06.1944); colonel (din 23.07.1947). 

5 Indicativul codificat al Armatei a 4-a. 


PNR —= 

Documentul nr. 127 


PREŞEDINŢIA CONSILIULUI DE MINIŞTRI 
CABINETUL MILITAR 


TELEGRAMĂ 
VRANCEA!, 


Domnul Mareşal ordonă să se dea imediat, pe măsură ce sosesc, detalii asupra 
celor petrecute la Comandamentul Militar Odessa şi Gorun”. 
Deasemenea să se ia drastice măsuri de represalii. 


D. O. 
Şeful Cabinetului Militar 
Colonel 
R. Davidescu? 


*) Adnotare: 
„Preşedinţia Consiliului de Miniştri No 561. 22.X.941 Expediat ss. indescifrabil; 22/10 
20.20 ss indescifrabil; M. 3154/M. 22. Octombrie 1941”. 


ANIC, fond Preşedinţia Consiliului de Miniştri-Cabinet Militar, dosar nr. 104/1941, 
f. 4; AMR, fond 26-Armata a 4-a, dosar nr. 870, f. 612. 


Documentul nr. 128 


22.X.1941 ora 23.25 


ARMATA IV-a 
către 
PREŞEDINŢIA CONSIL. DE MINIŞTRI 
Cabinetul Militar 


La ordinul Nr. 3154 din 22.X.1941%; 


1 Indicativul codificat al Armatei a 4-a. 

2 Indicativul codificat al Diviziei 10 Infanterie. 

3 Radu Davidescu (1896-1960), militar de carieră român. Absolvent al Şcolii militare de ofițeri de 
artilerie şi geniu (1914-1916) şi al Şcolii Superioare de Război din Paris (1923-1925). Intră în 
armată cu gradul de sublocotenent (1916), participă la primul război mondial. Ataşat militar la 
Budapesta şi Bratislava (01.03.1939-01.12.1941); şeful Cabinetului Militar al Conducătorului 
Statului (01.12.1941-23.08.1944); la dispoziţia Ministerului de Război-Secretariatul General 
(01.09-25.11.1944); subşef de Stat Major al Corpului 6 Armată (25.11.1944-29.03.1945); trecut 
în rezervă la 29.03.1945. După război a fost arestat de autoritățile comuniste şi deținut în 
închisorile Jilava, respectiv Aiud. Maior (din 10.05.1929), locotenent-colonel (din 01.01.1937), 
colonel (din 08.06.1940). 

4 Vezi documentul precedent. 

Până la ora 20.40 Generalul Glogojanu Comandantul Militar al Odessei nu a 
fost găsit, - este probabil sub dărâmături. 

Numărul morţilor şi răniților nu s'a putut stabili. Operațiunile de salvare 
continuă. 

Din clădirea ocupată de Comandament a sărit în aer partea centrală şi aripa dreaptă. 

Trupele din Odessa sunt la locurile lor în stare de alarmă. 

Până la ora 22 nu s'a mai semnalat nici o altă explozie şi nici un eveniment de 
altă natură. 

Pentru a conduce opera de salvare s'au luat la fața locului măsurile impuse de 
evenimente. S’au trimis la Odessa: Generalul Macici! Comandantul C. 2 A., Subşeful de 
Stat Major al Armatei IV-a”, Şeful Secţiei 2-a dela Armata IV-a, Comandantul Trans- 
misiunilor Armatei IV-a“ cu echipele necesare restabilirii imediate a transmisiunilor. 

Ca represalii şi pentru a da un exemplu populației sau luat măsuri a spânzura 
în pieţile publice un număr de evrei şi comunişti suspecți. 


COMANDANTUL ARMATEI IV-a 
GENERAL DE CORP DE ARMATĂ ADJUTANT 
/ss/ I. Iacobici 


Nr. 302.827 
22. X. 1941 


ANIC, fond Preşedinţia Consiliului de Miniştri-Cabinet Militar, dosar nr. 104/1941, 
f. 7; AMR, fond 26-Armata a 4-a, dosar nr. 870, f. 611. 


1 Nicolae Macici (1886-1950), militar de carieră român. Absolvent al Şcolii militare de ofițeri de 
infanterie (1905-1907) şi al Şcolii Superioare de Război (1913-1915). Intră în armată cu gradul 
de sublocotenent (1907), participă la primul război mondial. Comandant al Corpului 2 Armată 
(10.09.1940-08.11.1941); comandant al Armatei a l-a (08.11.1941-12.02.1945); trecut în 
rezervă la 27.03.1945. A fost delegat în octombrie 1941 cu menținerea ordinii în Odessa, 
calitate în care a participat la represaliile inițiate împotriva populației evreieşti. La sfârșitul 
celui de-al doilea război mondial a fost arestat, judecat şi condamnat la moarte (22.05.1945) de 
către Tribunalul Poporului pentru „crima de dezastrul țării prin săvârşirea de crime de război”. 
Ulterior pedeapsa i-a fost comutată în muncă silnică pe viață. Moare la Aiud, după ce trecuse în 
prealabil prin închisorile din Jilava şi Dumbrăveni. General de brigadă (din 16.10.1935); 
general de divizie (din 25.10.1939); general de corp de armată (din 24.01.1942). 

2 Colonelul Dumitru Tudosie 

3 Colonelul Ioan Ciocan. 

4 Nu a putut fi identificat. 

Documentul nr. 129 
DETAŞAMENTUL S.S.I. ODESSA 


NOTA INFORMATIVĂ Nr. 200 
Din 22 Octombrie 1941. 


În ziua de 22 Octombrie către orele 18, a fost aruncat în aer localul ocupat de 
Comandamentul Militar al Odessei în fosta clădire a Direcţiei Siguranţei N.K.V.D.-ului 
din Strada Engels, vis-ă-vis de Parcul Sevcenco. În prezent se lucrează la curățirea 
terenului şi identificarea victimelor de sub dărâmături. 

Din primele investigaţii rezultă că minarea s'a făcut cu ocazia evacuării 
oraşului de către trupele sovietice, folosindu-se o mare cantitate de explosiv acționată — 
probabil — dela distanță, de un declanşator electric. 

Deşi — înainte de ocuparea localului de către C.M.O. cât şi ulterior după ce 
Comandamentul a fost prevenit — s'au întreprins operaţiuni de cercetare şi deminare, 
dispozitivul a fost atât de bine camuflat, incât nu a putut fi găsit!. 

În oraş continuă a se produce incendieri însoţite de explozii la diferite între- 
prinderi, instituțiuni, magazine şi depozite, acţiuni care par a fi organizate după un plan 
dinainte stabilit, în scopul de a întreţine o stare de nesiguranţă şi a produce panică în 
rândurile trupelor şi a populaţiei. 

Toate aceste acțiuni teroriste sunt executate de organizaţiile de partizani — în 
majoritate evrei — lăsaţi cu misiuni în localitate, ascunşi în catacombele oraşului şi în 
diferite clădiri. 

Cum deţinem informațiuni că în Odessa sunt minate numeroase clădiri care 
urmează a fi aruncate în aer — informaţiuni greu de verificat şi care totuşi se dovedesc a 
fi temeinice — în special clădiri care urmează a fi ocupate de Comandamente şi autori- 
tăți, diferite întreprinderi de utilitate publică precum şi că se intenţionează atentate asu- 
pra ofiţerilor şi funcţionarilor Români şi Germani, se impune luarea de măsuri imediate 
şi extrem de drastice: 

- Trecerea imediată la represalii masive prin exterminarea tuturor elementelor 
lăsate cu misiuni, suprimarea funcționarilor N.K.V.D., a membrilor din partidul comu- 
nist precum şi a tuturor evreilor din oraş. 

- Deţineri numeroase de ostateci din membrii tuturor familiilor aflătoare în oraş 
— bărbaţi şi femei — care să fie executaţi în mod public, fără judecată, ca răspunzători 
pentru orice atentat ce se va mai produce. Acest lucru să fie cunoscut populaţiei printr-o 
largă afişare. 
de adăpostire şi ascundere a bandelor de terorişti, partizani, rămăşiţele unităţilor care nu au 
putut fi evacuate, etc., având suficiente mijloace de hrană şi întreținere pentru un îndelungat 


1 Vezi în acest sens raportul Nr. 37.459 din 27.10.1941, întocmit de generalul Nicolae Macici şi 
adresat comandantului Armatei a 4-a, generalul Iosif Iacobici. AMR, fond 26-Armata a 4-a, 
dosar nr. 870, f. 510-515. 

credem că singura soluţie pentru curățirea lor este utilizarea unui puternic gaz lacrimogen 
care să oblige pe ocupanţi la evacuarea lor. Produse chimice pentru efectuarea acestei gazări 
au fost semnalate de noi prin Nota Nr. 199 din 21.X.1941!, că se găsesc în cantități suficiente 
în catacomba situată în regiunea Zastavei 1, lângă aeroport. 

- Verificarea conductelor de apă şi canalizare — în special gurile de control — care 
pot oferi surprize deoarece deţinem indicii că nu este exclus a fi fost minate, în mare parte. 

- Verificarea amănunţită a tuturor circuitelor electrice interioare, îndepărtându-se 
toate derivaţiunile şi circuitele care nu au justificată existenţa lor în local. 

Pentru efectuarea acestor operaţiuni, credem necesară evacuarea în periferiile 
oraşului a tuturor comandamentelor şi instituțiunilor publice, până la completa curăţire a 
catacombelor şi verificarea tuturor clădirilor. 

Deşi măsurile propuse par a fi de natură a îndepărta de noi sentimentele popu- 
laţiei, totuşi sunt absolut necesare şi singurele în măsură a putea stăpâni pornirile dis- 
tructive în care au crescut şi au fost educate aceste elemente. 


Comunicat: 
- Guvernământul Transnistriei 
- Comandamentul Militar Odessa 
- Prefectura Poliţiei Odessa 
- S.S.I. Eşalonul 1. 


ANIC, fond Preşedinţia Consiliului de Miniştri-Cabinet Militar, dosar nr. 407/1941, f. 15-16. 


Documentul nr. 130 


23.X.1941 ora 2.30 


ARMATA IV-a 
către 
PREŞEDINŢIA CONSILIULUI DE MINIȘTRI 
Cabinetul Militar 


Urmare la raportul Nr. 302.827 din 22.X.19417; 

1). La ora 23.30 s'au suspendat lucrările de salvare din cauza unui zid care 
ameninţa să se prăbuşească. Se mai continuă numai lucrările care nu prezintă pericol. 

Mâine în zori de zi se va proceda la dărâmarea zidului ameninţător şi se va 
relua lucrările de salvare cu intensitate. 

2). Pierderi cunoscute până la ora 23.30 sunt circa: 35 răniţi şi 25 morţi — trupă 
şi ofiţeri. 


1 Nu se publică. ANIC, fond Preşedinţia Consiliului de Miniştri-Cabinet Militar, dosar nr. 
407/1941, f. 14. 
2 Vezi documentul nr. 128. 

Până în prezent nu s'a putut găsi: Generalul Glogojanu, Colonelul Ionescu 
Mangu!, Comandor Bardescu”, Comandor Schmidt”, Colonelul Bădulescu Grigore“, Lt. 
Colonel Mănescu Ştefan’, Lt. Colonel Davila“ şi alţi ofiţeri mai mici în grad. 

3). Până la ora 1.30 nu s'a mai produs nici o explozie nouă — în oraş complect linişte. 

4). Clădirea explodată a fost deminată de germani şi verificată de un ofiţer 
român şi numai după aceia a fost ocupată. 

5). Am însărcinat pe Generalul Ghineraru N. cu comanda provizorie a Diviziei 10-a. 


COMANDANTUL ARMATEI IV-a 
GENERAL DE CORP DE ARMATĂ ADJUTANT 
/ss/ I. Iacobici 


Nr. 302.840 
23. X. 1941 


ANIC, fond Preşedinţia Consiliului de Miniştri-Cabinet Militar, dosar nr. 104/1941, f. 8. 


1 Ioan Ionescu-Mangu (1891-1941), militar de carieră român. Absolvent al Şcolii militare de 
ofițeri de artilerie (1909-1911). Intră în armată cu gradul de sublocotenent (1911), participă la 
primul război mondial. Comandant al Centrului de Instrucție al Artileriei (01.11.1940- 
16.10.1941); şef de Stat Major al Comandamentului Militar Odessa (16.10-22.10.1941). 
Locotenent-colonel (din 10.05.1931); colonel (din 01.04.1937); general de brigadă post- 
mortem (din 22.10.1941). 

2 Nicolae Bardescu (1896-?), militar de carieră român. Absolvent al Şcolii militare de ofițeri de 
artilerie, geniu şi marină (1914-1916). Intră în armată cu gradul de sublocotenent (1916), 
participă la primul război mondial. Şef de Stat Major al Comandantului Diviziei de Dunăre 
(01.04.1940-01.04.1943); comandant al Escadrilei de Distrugătoare (01.04.1943-01.04.1944); 
comandant al Litoralului Maritim şi Fluvial (01.04.1944-12.04.1945); inspector general al 
Direcției Marinei Comerciale (12.04-03.08.1945); trecut în rezervă la 03.08.1945. Comandorul 
Nicolae Bardescu s-a salvat de sub dărâmături. Locotenent-comandor (din 10.05.1929); 
căpitan-comandor (din 01.04.1936); comandor (din 08.06.1940). 

3 Ernst Fritz Herwart Schmidt (1889-1941), militar de carieră german. Absolvent al Şcolii de 
ofițeri de marină (1906-1908). Intră în marina imperială cu gradul de sublocotenent (1908), 
participă la primul război mondial. Comandant al apărării navale a Ucrainei (01.08- 
22.10.1941); adjunct al comandantului portului Odessa (16-22.10.1941). Căpitan de corvetă 
(din 15.05.1934); căpitan de fregată (din 01.11.1935); comandor (din 20.04.1941). . 

4 Grigore Bădulescu (1893-1941), militar de carieră român. Absolvent al Şcolii militare de ofițeri 
de artilerie, geniu şi marină (1912-1914). Intră în armată cu gradul de sublocotenent (1914), 
participă la primul război mondial. Comandant al Regimentului 6 Pionieri (01.04.1939- 
22.10.1941). Locotenent-colonel (din 01.04.1932); colonel (din 08.06.1940); general de 
brigadă post-mortem (din 22.10.1941). 

5 Ştefan-Constantin G. Mănescu (1894-1941), militar de carieră român. Absolvent al Şcolii militare de 
ofiţeri de artilerie (1912-1914). Intră în armată cu gradul de sublocotenent (1914), participă la primul 
război mondial. Comandant al Depozitului de Muniţii Buzău (din 01.02.1937). Căpitan (din 
01.09.1917); maior (din 28.09.1926); locotenent-colonel (din 10.05.1934). 

6 Teodor Davila (1888-1941), militar de carieră român. Absolvent al Şcolii militare de ofiţeri de 
cavalerie (1910-1912). Intră în armată cu gradul de sublocotenent (1912), participă la primul 
război mondial. Comandant al Regimentului 1 Călăraşi (din 01.10.1937). Căpitan (din 
01.04.1917); maior (din 01.04.1920); locotenent-colonel în rezervă (din 10.05.1934). 

Documentul nr. 131 
HUGHES 


CABINETUL MILITAR 
al 
CONDUCĂTORULUI STATULUI 
către 
VRANCEA 1! 


Ca urmare a celor petrecute la Comandamentul Militar Odessa în ziua de 22 
Octombrie a. c., Domnul Mareşal ordonă: 

1/. Comandamentele Militare cât şi instituțiunile publice din regiunea Odessa 
se vor instala în afara oraşului sau în clădiri din oraş, care au fost în prealabil curățate de 
echipe speciale şi deminate. 

Se vor alege case izolate cu un singur etaj, care să poată fi complect cercetate 
şi bine păzite. 

2/. Se va trece din nou la cercetarea metodică a locuinţelor, dându-se atențiune 
deosebită clădirilor importante şi acelora în care au funcţionat Comandamente sau 
autorități inamice. 

Până la terminarea operațiunilor de deminare se va evita instalarea Comanda- 
mentelor în clădirile unde au funcţionat autorităţi bolşevice. 

3/. Domnul Mareşal Antonescu ordonă să se raporteze cine este responsabil de 
neexecutarea ordinului Comandamentului de Căpetenie Nr. 3016 din 16 Oct. 19417 şi 
ordinului Nr. 3092 din 16. Oct. 19415 al Comandamentului Vrancea. 

4/. Deoarece este aproape sigur că acțiunea dela Odessa a fost pusă la cale de 
către comuniştii locali şi pentru a se înlătura pe viitor o asemenea acțiune, Domnul 
Mareşal ordonă să se treacă la represalii severe astfel: 

a/. Pentru fiecare ofiţer român sau german mort în urma exploziei, vor fi 
executaţi 200 comunişti; 

Pentru fiecare soldat mort, câte 100 comunişti. 

Execuţiile vor avea loc în cursul zilei de astăzi. 

b/. Toţi comuniştii din Odessa vor fi luaţi ca ostateci, deasemenea câte un 
membru din fiecare familie evreească. 

Li se va aduce la cunoştinţă represaliile ordonate ca urmare a actului terorist 
săvârşit şi li se va pune în vedere, lor şi familiilor lor, că la un al doilea act asemănător 
vor fi executaţi cu toții. 


1 Indicativul codificat al Armatei a 4-a. 

2 Nu a fost identificat printre documentele cercetate. 

3 Se referă la ordinul 3092 din 16.10.1941 al Armatei a 4-a, prin care se atrăgea atenţia asupra 
prevenirii unor „surprinderi”. AMR, fond 26-Armata a 4-a, dosar nr. 870, f. 561-562; Vezi şi 
„INSTRUCŢIUNI TECHNICE pentru organizarea şi întrebuințarea echipelor de pionieri ce 
intră în compunerea coloanelor de atacul şi curățirea ODESSEI”, elaborate de Comandamentul 
Geniului din Armata a 4-a. AMR, fond 26-Armata a 4-a, dosar nr. 870, f. 563-565. 

c/. Măsurile luate vor fi date publicităţii şi afişate în Odessa şi împrejurimi 
chiar în cursul zilei de azi. 


D. O. 
ŞEFUL CABINETULUI MILITAR 
Colonel 
R. Davidescu 


Nr.....din 23. Oct. 1941 Ora... 


ANIC, fond Preşedinţia Consiliului de Miniştri-Cabinet Militar, dosar nr. 104/1941, f. 
5-6; Matatias Carp, Cartea Neagră, volumul III, documentul nr. 120, p. 208. 


Documentul nr. 132 


RAPORT CONTRAINFORMATIV No. 3 
Pentru ziua de 23.X.1941 


I. Starea de spirit a ofițerilor, subofițerilor şi trupei: - foarte bună 

H. Starea de spirit a populației civile: 
- populația creştină necomunistă, pare mulțumită dar cu grijă față de lipsa de 
lucru şi alimente 


II. Prizonieri: - civili ............ 354 
IV Evrei evacuaţi pentru ghetou: - bărbaţi ...... 1070 
- femei ....... 267 
- copii „eee. 2 
V. Acțiuni teroriste sau sabotaj: 
- nimic în sector 
VI. Diverse: 


- în urma atentatului de la Comandamentul Militar, conform ordinelor 
superioare s'au executat un număr de 72 evrei şi comunişti prin împuşcare. 


COMANDANTUL REG. 33 DOROBANȚI 
Colonel, ss. Iordăchescu! 
C. Iordăchescu 


AMR, fond 2273-Divizia 10 Infanterie, dosar nr. 830, f. 461. 


1 Constantin Iordăchescu (1893-1950), militar de carieră român. Absolvent al Şcolii militare de ofițeri 
de infanterie (1911-1913) şi al Şcolii Superioare de Război (1921-1923). Intră în armată cu gradul de 
sublocotenent (1913), participă la primul război mondial. Comandant al Regimentului 33 Dorobanţi 
(22.07.1941-10.07.1942); comandant al infanteriei Diviziei 2 Infanterie (10.07.1942-04.04.1944); 
comandant al Comandamentului 102 Munte (04.04-15.09.1944); comandant al Diviziei 2 Munte 
(15.09.1944-12.05.1945); trecut în cadrul disponibil la 09.08.1946 şi în rezervă un an mai târziu. 
Colonel (din 24.01.1938), general de brigadă (din 23.03.1943); general de divizie (din 23.08.1945). 
Arestat de autorităţile comuniste la 13.08.1950, a fost acuzat de crime de război. Moare în detenție în 
penitenciarul Jilava la 18.11.1950.. 

Documentul nr. 133 


STATISTICA EVREILOR 
La data de 15 August 1941 
Femei ......6300 
Bărbaţi ... 4050 
Total ..... 10.350 
Morti în intervalul de la 15.VIII-25.X.1941 ............... 800 
Evacuaţi până la 25.X.1941 leese 5646 
Totali tt d pa Dede AN aa Ca DE 6446 
Rămaşi în gheto .....muee nene nenea 3904 copii 1005 
femei 1700 


bărbați 1199 


Cifrele nu sunt riguros exacte întrucât nu a existat o statistică oficială a evreilor 
internaţi în Ghetto. 


COMANDANTUL MILITAR AL CHIŞINĂULUI 
Colonel, 
Dumitrescu Eugen 


AMR, fond 1733-Comandamentul Militar Chişinău, dosar nr. 9, f. 291. 


Documentul nr. 134 


S.S.I. 
25. X. 1941 


NOTA 
UNGARIA 
MISTIFICAREA REVIZIONISMULUI UNGAR 


Pentru a-şi putea susține aspirațiunile fără temeiu asupra Transilvaniei, Ungaria 
revizionistă recurge la tot felul de mijloace spre a mistifica realitățile etnice, care îi sunt 
atât de nefavorabile. Aşa de exemplu, pentru a spori măcar artificial numărul ungurilor din 
Ardeal, conducătorii de la Budapesta caută să-i apropie pe Evrei, probabil pentru ca la un 
moment dat aceştia să se declare Unguri şi la un eventual plebiscit să opteze pentru 
Ungaria. 

Prețul acestui concurs scontat de Ungaria revizionistă, este plătit prin o serie de 
concesiuni făcute Evreimei şi printr'un tratament de favoare nemaiîntâlnit astăzi în nici un 
stat european. 

Pentru ilustrarea acestui tratament, dăm alăturat în fotocopie 3 documente, 
edificatoare în ce priveşte libertăţile de care se bucură Evreii din Ungaria şi anume: 

- două cărţi poştale ilustrate, cu felicitări de Anul Nou evreesc, una reprezentând 
simbolic învierea lui Israel, iar cealaltă o masă rituală evreească. 

- o carte poştală neilustrată, de asemenea cu urări de Anul Nou evreesc!. 

Aceste exemplare reprezintă o mostră din variantele cărţii poştale în acest gen, 
tipărite şi puse în circulaţie oficial în Ungaria „aderentă la noua ordine europeană”. Ceva 
mai mult ! Asemenea dovezi de filosemitism unguresc trec granița şi sabotează măsurile 
antievreiești luate de statele vecine. 

Astfel, după cum se vede din adresa destinatarilor de pe contrapagina documen- 
telor alăturate, ele sunt expediate în scop de propagandă şi în România, pentru ca „Evreii 
din Ardealul românesc să se poată convinge cât de fericiţi sunt confrații lor din Ardealul 
ocupat sub oblăduirea Coroanei Sfântului Ştefan şi ca atare toți Evreii din Transilvania să 
se considere Unguri şi să opteze pentru Ungaria Mare”. 

În Ungaria şi Transilvania ocupată se mai vinde în librării şi un „Calendar 
Evreesc pe anul 1941-1942 (5702)” în idiş, purtând pe copertă şi unele indicaţiuni în 
limba ungară şi germană, din care se vede că este editat la Cluj (Se anexează câte un 
exemplar pentru Preşedinţia Consiliului de Miniştri şi pentru Ministerul Propagandei). 

* 


În lumina acestor fapte reale, măsurile antievreieşti anunţate din când în când de 
către presa şi Guvernul ungar, nu au alt scop, decât să ascundă adevăratul tratament de 
favoare, de care se bucură Evreimea în Ungaria, contrar obligațiunilor ce-i revin ca 
aderentă la Pactul Tripartit. 


COMUNICAT ŞI: 

- Ministerul Propagandei Sursă de încredere 
- Serv. inf. german 

- H- I-H -italian 


AMR, fond 5475-Secretariatul General al MAN, dosar nr. 2925, f. 138-139. 


Documentul nr. 135 


HUGHES 
GORUN? 
către 
BORCEA? 


La ordinul D-voastră fără număr oficial din 27 Octombrie 1941; 
Raportăm: 


1 Nu se publică. AMR, fond 5475-Secretariatul General al MAN, dosar nr. 2925, f. 140-142. 
2 Indicativul codificat al Diviziei 10 Infanterie. 
3 Indicativul codificat al Corpului 2 Armată. 

1. Mai avem până în prezent arestaţi şi opriţi în Odessa 583 prizonieri, care sunt 
întrebuințați astfel: 
- 176 puşi la dispoziţia Batalioanelor de Pionieri pentru deminare 
- 245 la ridicarea baricadelor 
- restul sunt întrebuinţaţi la diferite corvezi. Operațiunile de curăţire continuă. 
2. În ghetou avem 16.258 evrei dintre care 6625 bărbaţi, 7658 femei şi 1975 copii. 
Din aceştia au fost întrebuințaţi: 
- 330 bărbaţi la curățirea şi amenajarea aeroportului 
- 240 întrebuințaţi de batalioanele de pionieri la deminări şi 
- 160 la ridicarea baricadelor 


DIN ORDIN 
p. ŞEFUL DE STAT MAJOR 
Maior, ss. Podhorschi Nr. 99.828 
V. Podhorschi! 27 Octomvrie 1941 
*) Adnotări: 


„Exemplar 1/7. 27.X.ora 19. ss. indescifrabil”; 
„792 -27X — 18.55”, 


AMR, fond 2273-Divizia 10 Infanterie, dosar nr. 830, f. 524. 


Documentul nr. 136 


MARELE STAT MAJOR 27 Octomvrie 1941 
Secţia I-a 
Bir. 7 B 

NOTA Nr. 53.058 


Prin notița din ziarul „Gazeta Țării”, se aduc o mulțime de învinuiri cu caracter 
general, asupra modului cum sunt folosiți evreii. 


1 Vasile Podhorschi (1901-1983), militar de carieră român. Absolvent al Şcolii militare de ofițeri 
de infanterie (1920-1922). Intră în armată cu gradul de sublocotenent (1922), trece definitiv la 
arma cavaleriei la 01.10.1930. Ofițer în Statul Major al Diviziei 10 Infanterie, şef al Biroului 3 
(15.10.1940-20.08.1944); comandant al Regimentului 3 Roşiori (20.08.1944-20.04.1945); şeful 
Serviciului Secretariat General din cadrul Subsecretariatului de Stat al Armatei de Uscat 
(20.04.1945-29.08.1947); comandant al Cercului Teritorial Timiş (29.08-19.11.1947); ofiţer în 
comandamentul Regiunii 1 Militară (19.11.1947-31.01.1948), trecut în rezervă la 01.02.1948. 
Maior (din 31.10.1940); locotenent-colonel (din 22.06.1944); colonel (din 23.08.1945). 

2 Se referă la articolul publicat de ziarul „Gazeta Țării” din 13.10.1941. Pe acest articol ministrul 
Apărării Naţionale a pus rezoluţia: 

„[...] Marele Stat Major este rugat a-mi da explicaţiuni. Apoi, se va aviza dacă este nevoie sau 
nu, a se face o cercetare judiciară [...]”. AMR, fond 5416-Marele Stat Major, Secţia I-a 
Organizare-Mobilizare, dosar nr. 2368, f. 430. 

Ca argument puternic se arată că numai jidovimea zilnică, ce este la Bursă, face 
dovadă că evreii au scăpat de munca de interes obştesc. 

Faţă de cele de mai sus şi de faptul că toate comisiunile de scutiri şi-au încetat 
activitatea, Biroul avizează: 

1. Să se ordone în întreaga ţară, razii, pentru a fi verificaţi evreii, ce nu s'au 
prezentat la munca de interes obştesc. 

2. Să se răspundă Ministerului Apărării Naţionale: 

a. Că Marele Cartier General are în sarcină de a trimite la munca de interes 
obştesc, numai evreii de la 18-50 ani, apți a face serviciul militar. Numărul acestora este 
de 84.042. 

Restul evreilor sunt liberi, iar verificarea lor cade în sarcina Ministerului 
Afacerilor Interne. 

Situaţia celor 84.042 evrei, la 1 Octomvrie 1941 a fost făcută cunoscut 
Ministerului Apărării Naţionale. 

Ea a fost următoarea: 


- Trimişi la munca de interes obştesc 47.345 
- Scutiţi sau cu situaţia neclară 24.764 
- Disponibili (mai mult intelectuali, 

din care s'au mai repartizat) 11.933 


Total 84.042 
b. Că s'au dat ordine de verificări şi razii. 
c. Că restul evreilor sunt verificați de Ministerul Afacerilor Interne şi 
d. Învinuirile aduse de numitul ziar, trebuiesc dovedite şi ca urmare Marele 
Cartier General propune a se face de organele de resort o anchetă la ziar, pentru a dovedi 
faptele ce sunt arătate în mod general. 


ŞEFUL BIROULUI 7 B 
Maior ss. Popescu Eugen 
Popescu Eugen 


*) Adnotări: 

„27 OCTOMBRIE 1941. De acord. Rog a aproba propunerile din prezenta notă. ss. 
indescifrabil”; 

„29. X. Să se treacă la executare cât mai curând iar fiecare evreu să aibă un cazier în care 
să se arate clar 

a) la muncă 

b) scutit 

c) a depăşit vârsta 

b c atunci se termină 

Să înceapă imprimarea”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2368, 
f. 429. 

Documentul nr. 137 
Copie Înreg. Curte Nr. 4882 din 28 Oct. 1941 


Referat 
27 Octombrie 1941 
către 
Parchetul Militar al C.M. „VRANCEA”! 


Am onoare a refera că am inspectat situația la închisorile de deţinuţi din localitate 
şi am constatat următoarele: 

Este o singură închisoare centrală din bariera oraşului, unde se găsesc astăzi circa 
12.000 deţinuţi evrei. Închisoarea poartă denumirea de ghetou şi este sub conducerea unui 
Locot. de Jandarmi. 

Numărul deţinuţilor întrece cu mult capacitatea închisorii şi tendinţa este ca în 
fiecare zi să sporească numărul. 
aproape inexistente. Paza o face 60 soldaţi de la Serv. Pretoral, insuficienți pentru numărul 
deţinuţilor. În această închisoare se mai găsesc şi un număr mai mic de deţinuţi politici 
bănuiți de activitate comunistă care stau separat de evrei. 

Numărul precis al celor din ghetou nu se ştie deoarece nu s'a făcut numărătoarea 
lor. Nu este organizat nici un serviciu de alimentare, nefiind posibil din cauza lipselor care 
se cunosc. 

Pe ziua de ieri 26 Oct. 1941, executările de evrei au fost suspendate deoarece 
Serv. Pretoral n-a mai cerut, aşa mi-a declarat comandantul ghetoului. 

Propun: 

1. Să se organizeze mai multe închisori sau ghetouri, după sistemul celor de la 
Chişinău. 

2. Deţinuţii politici evrei şi neevrei să fie complet separați şi bine păziți. 

3. Să se întărească garda de pază. 

4. Să se organizeze un serviciu de alimentare şi asistență medicală spre a se 
împiedica epidemiile în închisoare şi în localitate. 

Pentru toate propunerile de mai sus, ele nu se pot realiza, dacă nu este poliție 
suficientă (organe de poliţie, jandarmerie) şi alimente. 

Mai adaug că punerea lor în libertate din închisoare şi lăsaţi la domiciliu, nu este 
bine, întrucât s'ar reveni la o măsură bine începută în interesul siguranței interne şi a 
liniştei publice. 

Menţinerea evreilor în lagăre este utilă şi în interesul cercetărilor pentru desco- 
perirea teroriştilor, dar aceste lagăre să fie organizate şi bine păzite. 


Cpt. Mag. Rez. (ss) Ştefan Constantin! 


1 Indicativul codificat al Armatei a 4-a. 

Pentru conformitate, 
Secret. Parchetului 
ss. indescifrabil 


AMR, fond 1675-Comandamentul Militar Odessa, dosar nr. 30, 14+ verso. 


Documentul nr. 138 


GARNIZOANA ODESSA 
Nr. 14.532 
29 Octomvrie 1941 
GARNIZOANA ODESSA 
către 
C.M.O. 
Domnul General Comandant? 


La ordinul M.U. Borcea” Nr. 28.012 din 28.X.1941; 

Am onoare a raporta: 

M-am transportat personal împreună cu prefectul Poliţiei” şi cu pretorul C.M.O.S 
la ghetou unde am constatat următoarele: 

- Toţi evreii strânşi până în prezent sunt cazaţi în închisoarea centrală a oraşului, 
împrejmuită cu ziduri înalte completate cu sârmă ghimpată. 

- Se hrănesc pe cont propriu prin aducere de alimente din oraş de către conaţio- 
nalii lor rămaşi încă nestrânşi şi care se distribuie prin serviciul de Pază militar şi prin 
îngrijirea unui comitet al lor propriu, instituit în interiorul închisorii de către organele 
militare de pază. 

- Paza se face de către 2 plutoane de jandarmi şi o grupă de mitraliere sub 
comanda unui ofiţer. 


1 Ştefan Constantin (1897-?), ofițer magistrat de rezervă român. Căpitan magistrat în rezervă (din 

31.03.1929). 

Generalul Constantin Trestioreanu. 

Indicativul codificat al Corpului 2 Armată. 

Nu a fost identificat printre documentele cercetate. 

Ştefan I. Mihăilescu (1896-1952), polițist român. Licenţiat în Drept; inspector regional de 

poliţie la Iaşi (martie-aprilie 1937); prefect al Poliţiei Odessa (din 16.10.1941); subinspector de 

Poliţie în cadrul Biroului Controlului Străinilor din Ministerul de Interne (1942-1944); 

subdirector general al Poliţiei (din 14.03.1945). Arestat de autoritățile comuniste în 1952, este 

internat în penitenciarul Făgăraş unde îşi găseşte sfârşitul la 26.11.1952. 

6 Nicolescu G. Mihail (Coca) (1896-?), militar de carieră român. Intră în Jandarmerie cu gradul 
de sublocotenent (1916); participă la primul război mondial. Pretor al Comandamentului 
Militar Odessa (1941-1943), calitate în care a fost implicat în execuțiile împotriva populaţiei 
evreieşti; ajutor al pretorului Comandamentului Etapelor Est (1944); trecut în rezervă la 
12.04.1945. Potrivit informaţiilor arhivistice existente s-a refugiat odată cu trupele germane, în 
1945 fiind dat dispărut. Acuzat de „crime de dezastrul ţării prin săvârşirea de crime de război”, 
a fost judecat şi condamnat la moarte în absenţă de Tribunalul Poporului la 22.05.1945. 


AUN 

- O stare sanitară bună nu se poate menține din cauza supraaglomerării deja 
existente; în prezent nu se mai aduc evrei în masă în ghetou. 

Sunt plini de păduchi, neputându-se curăți din cauza lipsei de spaţiu în încăperile 
închisorii; curtea destul de mare nu se poate folosi din cauza vremii rele.. plouă continuu. 
Apa insuficientă dintr-o singură fântână rudimentară. 

Nu sunt cazuri suspecte de tifos exantematic, nici febră tifoidă până în prezent; 
sunt doar trei cazuri de rujeolă care sunt izolați. 

Sunt circa 20 medici dintre ei pentru îngrijirea bolnavilor şi starea sanitară a 
deţinuţilor, precum şi o farmacie înzestrată însă sumar. 

Orice măsuri de deparazitare sau igienă sunt insuficiente din cauza prea marii 
aglomeraţii şi a vremii rele. 

Medicul Cpt. Dr. Butu Gh.!, este însărcinat să se îngrijească de starea sanitară a 
ghetoului. 

În concluzie: 

Ghetoul nu poate fiinţa în starea actuală. 

Propuneri: 

- Localul actual să rămână ca închisoare pentru arestaţii comunişti, terorişti, cei 
care au activat contra trupelor noastre, etc. 

- Să se stabilească un cartier al oraşului care să fie transformat în ghetou unde să 
fie strânşi toți evreii de orice sex şi vârstă. 

Acest ghetou să fie înconjurat cu sârmă ghimpată, baricade, etc. şi să fie păzit puternic. 

Pentru aceasta am luat contact cu Primăria şi cu delegatul populaţiei neevreieşti 
urmând a se fixa acest cartier pentru ghetou; principial am ales cartierul Moldovanca 
funcționarilor. 

În nici un caz să nu se dea drumul în oraş evreilor aflați actualmente în ghetou 
pentru a nu se reveni asupra unei măsuri bine începută în interesul siguranței interne, a 
trupelor şi al liniştii publice. 

Toată populaţia neevreiască de la primul intelectual până la ultimul cetăţean creş- 
tin a primit cu încredere şi satisfacție măsura luată pentru înlăturarea evreilor din mijlocul 
lor şi roagă cu insistență de a nu se reveni şi a nu se slăbi această măsură. 


COMANDANTUL GARNIZOANEI ODESSA 
GENERAL, ss. C. Trestioreanu 
C. Trestioreanu 


*) Adnotări: 

„1941 Octombrie 29 Biroul 2. 

1. Aprob 

2. Se va raporta cazul. ss. indescifrabil”. 


AMR, fond 1675-Comandamentul Militar Odessa, dosar nr. 30, f. 8 + verso. 


1 Gheorghe Butu (1904-?), medic militar român. Licenţiat în medicină la Facultatea de Medicină 
Bucureşti (1932). 

Documentul nr. 139 


MARELE CARTIER GENERAL 29 Octomvrie 1941 
Secţia Il-a Orele 10 
Biroul 2 
Nr. 19.700 

SECRET 


BULETIN CONTRAINFORMATIV 


1. Starea de spirit 

a). În armată: bună. 

b). A populaţiei: bună. 

- La Iaşi a fost ridicat parțial camuflajul. 

Măsura a produs mare satisfacție în rândurile populaţiei. 

- Ura populaţiei române împotriva Evreilor se accentuează, în special la Vest 
de Prut, unde Evreii, fiind lăsaţi liberi, continuă nestingheriţi afacerile lor, realizând 
câştiguri foarte mari. 

La Bucureşti călătorii dintr-un tramvai au manifestat ostil împotriva unei 
evreice foarte elegant îmbrăcată, care a fost silită să părăsească tramvaiul. 

- La Odessa populația română şi germană este binevoitoare şi încrezătoare în 
succesul militar al aliaților. 

Atitudinea populaţiei ruse este rezervată iar a Evreilor este dubioasă. 


AMR, fond 25-Armata a 3-a, dosar nr. 412, f. 78. 


Documentul nr. 140 


NOTĂ INFORMATIVĂ! 
pentru 
DOMNUL MAREŞAL ION ANTONESCU 


Subsecretariatul de Stat al Marinei este solicitat de diferite persoane sau orga- 
nizaţii, pentru acordarea de autorizaţii de plecare, cu diferite vase mici maritime, sub 
pavilion român sau străin, a emigranților evrei din România. 

Pentru a putea soluţiona aceste cereri, vă rugăm a ne comunica hotărârea 
Domniei-Voastre în privinţa chestiunei emigrării evreilor din Vechiul Regat şi din 
Transilvania pe calea Mărei. 

Propunerea Subsecretariatului de Stat al Marinei este următoarea: 

1). Emigrarea să se efectueze cu vase străine mici aflate în prezent în apele 
române, sau cu vase sub pavilion român care nu prezintă un interes economic sau militar. 

2). Vasele române ce pleacă cu emigranți să depună înainte de plecare o 
garanție egală cu valoarea vasului, pentru asigurarea reîntoarcerei lor în apele naționale. 


1 Documentul a fost înregistrat de Cabinetul Militar al Conducătorului Statului cu Nr. 3376/M 
din 31.10.1941. 

Garanţia să se depună în favoarea Subsecretariatului de Stat al Marinei şi în cazul 
neîntoarcerei vasului să fie întrebuințată pentru procurarea sau construirea de şalupe de 
poliţie a navigaţiei. 

3). Numai evreii care au autorizaţia Ministerului Afacerilor Interne pot părăsi 
Țara pe calea Mărei. 


SUBSECRETAR DE STAT PENTRU MARINĂ 
C.Amiral Adjutant N. Păiş! 
ss. Păiş 
Nr. 8736/A. 29 Octombrie 1941. 


*) Adnotare: 
„Biroul 2. 31 OCTOMBRIE 1941”. 


ANIC, fond Preşedinţia Consiliului de Miniştri-Cabinet Militar, dosar nr. 108/1941, f. 21. 


Documentul nr. 141 


CABINETUL MILITAR 30 Octomwrie 1941. 
al 
CONDUCĂTORULUI STATULUI 
Biroul 2. 


NOTĂ. 


În conformitate cu dispoziţiunile date de Domnul Mareşal Antonescu, Condu- 
cătorul Statului, referitoare la paza şi administrarea bunurilor evreilor evacuaţi, Guver- 
nământul Basarabiei raportează următoarele”: 

1. Casele evreeşti rămase şi averea mobilă din ele au fost inventariate şi date în 
primire cu proces verbal — spre folosire provizorie — funcționarilor şi militarilor numiţi 
în Basarabia, sub titlu de custode ai acestor averi. 

2. Puful, lâna, saltelele, păturile şi efectele diverse, din locuinţele evacuate, 
sunt în curs de strângere în depozite speciale, înființate în fiecare comună, unde se 
inventariază şi urmează a fi curăţite, desinfectate şi clasate. 


1 Nicolae T. Păiş (1886-1952), militar de carieră român. Absolvent al Şcolii militare de ofiţeri de 
artilerie geniu şi marină (1905-1907). Intră în marină cu gradul de sublocotenent (1907), 
participă la primul război mondial. Subsecretar de Stat la Ministerul Aerului şi Marinei (11.05- 
04.07.1940); ministru al Aerului şi Marinei (04.07-05.09.1940); subsecretar de Stat al Marinei 
(01.04.1941-19.02.1943). Arestat de autorităţile comuniste în 13.08.1948 a fost condamnat la 
19.01.1949 la 3 ani închisoare ca fost ministru în timpul guvernării Antonescu. Moare în 
detenţie, în penitenciarul din Sighetul Marmaţiei. Comandor (din 09.07.1927); contraamiral 
(din 31.03.1937), viceamiral în rezervă (din 25.10.1942). 

2 Se referă la raportul Nr. 606/confidenţial din 27.10.1941, înaintat Cabinetului Militar al 
Conducătorului Statului de către Guvernământul Bucovinei. ANIC, fond Preşedinţia 
Consiliului de Miniştri-Cabinet Militar, dosar nr. 108/1941, f. 9. 

Ele vor fi păstrate la dispoziţia armatei. 


*) Adnotare: 
„Generalul Pantazi de acord cu Dobre! şi Domnul Marinescu? vor stabili destinaţia ce se 
va da. ss. Mareşal Antonescu”. 


ANIC, fond Preşedinţia Consiliului de Miniştri-Cabinet Militar, dosar nr. 108/1941, f. 8. 


Documentul nr. 142 


Existenţi 10.400 
TABEL 
de numărul evreilor plecaţi, cu arătarea zilelor când a avut loc aceste plecări 

Octombrie 8 
Octombrie 14 
Octombrie 16 
Octombrie 18 
Octombrie 20 
Octombrie 24 
Octombrie 25 
Octombrie 26 
Octombrie 28 
Octombrie 29 
Octombrie 30 
Octombrie 31 
Total 


COMANDANTUL MILITAR AL CHIŞINĂULUI 
Colonel, 
Dumitrescu Eugen 


AMR, fond 1733-Comandamentul Militar Chişinău, dosar nr. 9, f. 366. 


1 Gheorghe Dobre (1885-1959), militar de carieră român. Absolvent al Şcolii militare de ofiţeri 
de infanterie (1905-1907). Intră în armată cu gradul de sublocotenent (1907), participă la 
primul război mondial. Director al Direcţiei Fabricaţiei Muniţiilor (01.03-3 1.07.1940); secretar 
general al Ministerului Înzestrării Armatei (01.08-07.09.1940); subsecretar de Stat la Ministerul 
Înzestrării Armatei (07.09.1940-15.09.1942); ministrul Înzestrării Armatei şi Producţiei de 
Război (16.09.1942-23.08.1944). Arestat în martie 1945 a fost judecat în lotul mareşalului Ion 
Antonescu şi condamnat în 17.05.1946 la detenţie grea pe viață. Moare în penitenciarul 
Râmnicu Sărat. General de brigadă (din 16.10.1935); general de divizie (din 08.06.1940); 
general de corp de armată (din 20.03.1943). 

2 Ion C. Marinescu (1886-1956), avocat, om politic şi industriaş român. Licenţiat în Drept, 
vicepreşedinte al UGIR; director al societăţii petroliere „Concordia”. Ministrul Economiei 
Naţionale (26.05.1941-14.08.1942); ministrul Justiţiei (ad-interim 08-15.08.1942, 15.08.1942- 
23.08.1944). Arestat la 12.10.1944, a fost învinuit că prin „politica de aservire a ţării în 
favoarea Germaniei fiind ministru a contribuit la începerea războiului contra URSS”. Judecat şi 
condamnat în lotul mareşalului Antonescu la 17.05.1946 la 20 de ani temniță grea. A trecut 
prin închisorile Jilava şi Aiud. Moare în penitenciarul Aiud la 15.01.1956. 

Documentul nr. 143 


REGATUL ROMÂNIEI 

MINISTERUL APĂRĂRII NAŢIONALE 
MARELE STAT MAJOR 

SECŢIA II-a 

Biuroul 4 


REFERAT 
D-lui Col. Borcescul 


Referitor la propunerea M.St.M. de a se întocmi, cât mai urgent, un statut al 
evreilor din România, Secţia II-a opiniază: 

Problema evreească în România este atât de complicată, încât soluționarea ei 
dintr-o dată, printr-un statut sau o lege unică, este imposibilă. 

Starea actuală de război a României şi conjunctura internațională permit Statu- 
tului Român, să ia măsuri succesive, pentru soluționarea radicală a acestei probleme, 
procedeu ce nu ar fi posibil într-o stare normală. 

A întocmi astăzi un statut al evreilor, prin care să acordăm anumite drepturi şi să 
stabilim anumite categorisiri şi obligaţiuni, însemnează a ne pierde complet libertatea de 
acţiune şi a ne pune singuri în situaţiunea de a călca noi înşine o lege pe care am face-o. 

Secția Il-a propune deci, să se renunțe în mod categoric, pe timpul situaţiei 
internaţionale actuale şi mai ales pe timpul războiului, la ideea întocmirii unui statut al 


evreilor din România. 
x 


* * 


Din punctul de vedere al condițiunilor lucrării, Secţia Il-a apreciază că anumite 
afirmaţiuni sunt destinate să constituie argumente împotriva unei soluționări radicale a 
problemei evreilor din România. 

Astfel, la pagina 11 se repetă leit-motivul propagandei evreeşti potrivit căreia 
încercările noastre de soluționare a problemei evreeşti ar fi provocat actualul marasm 
economic, fapt care nu corespunde realității. 


1 Enache Borcescu (1895-?), militar de carieră român. Absolvent al Şcolii militare de ofițeri de 
artilerie, geniu şi marină (1913-1915), al Şcolii Speciale de Artilerie (1922) şi al Şcolii 
Superioare de Război (1926-1928). Intră în armată cu gradul de sublocotenent (1915), participă 
la primul război mondial. Comandant al Regimentului 1 Artilerie Grăniceri (1938-01.04.1941); 
şeful Secţiei I Organizare-Mobilizare din cadrul Marelui Stat Major (01.04-22.06.1941); şeful 
Secţiei I Organizare-Mobilizare din cadrul Marelui Cartier General (22.06-31.12.1941); şeful 
Secţiei I Organizare-Mobilizare din cadrul Marelui Stat Major (01.01.1942-01.04.1944); 
comandant al Brigăzii 3 Artilerie (01.04-23.08.1944); secretar general al Armatei de Uscat şi 
secretar general pentru executarea armistiţiului (23.08.1945-01.04.1945), şef de Stat Major al 
Armatei a 4-a (01.04.1945-09.08.1946); trecut în cadrul disponibil la 09.08.1946 şi în rezervă 
un an mai târziu. Locotenent-colonel (din 10.05.1934); colonel (din 27.02.1939), general de 
brigadă (din 23.03.1944). 

Marasmul economic, dacă există, este provocat de criza internațională prelungită 
şi de starea noastră de război şi nicidecum din cauza nesiguranței regimului evreilor din 
România. 

Secţia Il-a apreciază că M.St.M., care în multe privinţe a fost promotorul sau 
executorul unora din măsurile luate pentru soluționarea problemei evreeşti, nu poate 
afirma într-o lucrare oficială că ar exista „un aspect imoral în problema evreească”. 

De asemenea, nici nu poate impune conducerii politice ca „drepturile odată 
acordate să fie respectate”. 


ŞEFUL SECŢIEI II-a, 
LT. COLONEL, ss. Radu Dinulescu 
R. Dinulescu 


*) Adnotări: 

„4 II. Adus de Căpitan Stăncel' de la Domnul General Mazarini (Chestiune veche). 
Locotenent Colonel ss. Şelescu””; 

„4.3.1942 

- Am citit acest referat şi studiul anexă. La ce dată a fost făcut referatul ? 

- Acest problem aparţine exclusiv Conducerii superioare a Statului, prin complexitatea 
aspectului lui. 

- Din partea Marelui Stat Major un simplu aviz pentru latura militară era suficientă şi 
nimic altceva. 

- Acte. 

Şef Secţia I-a 

Colonel ss. Borcescu”. 


1 Laurenţiu D. Stăncel (1908-?), militar de carieră român. Absolvent al Şcolii militare de ofiţeri 
de infanterie (1927-1929). Intră în armată cu gradul de sublocotenent (1929). Ofiţer în 
comandamentul Batalionului 6 Vânători de Munte (01.04.1930-10.12.1941); ofițer în cadrul 
Secţiei I-a Organizare-Mobilizare din Marele Stat Major (10.12.1941-01.09.1942); ofiţer în 
comandamentul Diviziei 5 Infanterie (din 01.09.1942). Dat dispărut pe front la 22.11.1942. 
Trecut din oficiu în rezervă la 01.07.1948. Sublocotenent (din 01.07.1929); locotenent (din 
10.05.1934); căpitan (din 25.10.1939). 

2 Valeriu Şelescu (1899-?), militar de carieră român. Absolvent al Şcolii militare de ofiţeri de 
artilerie, geniu şi marină (1915-1917) şi al Şcolii Superioare de Război (1925-1927), licenţiat 
în Drept (1934). Intră în armată cu gradul de sublocotenent (1917), participă la primul război 
mondial. Ofiţer în cadrul Biroului Legi al Secţiei I-a Organizare-Mobilizare din Marele Stat 
Major (01.10.1939-09.08.1946); trecut în cadrul disponibil la 09.08.1946; rechemat în 
activitate la 27.11.1946; delegat al Marelui Stat Major în Comisia de Aplicare a Armistițiului 
(27.11.1946-17.07.1947); comandant secund (17.07-25.11.1947) şi comandant al Diviziei de 
Artilerie Antiaeriană (25.11-31.12.1947); trecut în rezervă la 01.01.1948. Locotenent-colonel 
(din 10.05.1941); colonel (din 22.06.1944); general de brigadă (din 24.01.1947). 

MARELE STAT MAJOR 
Secţia I-a 
STUDIU ŞI PROPUNERI 
asupra 
PROBLEMEI EVREEŞTI 
în 
ROMÂNIA 
Cuprinsul: 


1. Capitolul I: Situaţia juridică a evreilor din România, după legislaţia actuală. 

2. Capitolul II: Situaţia evreilor față de românizarea economiei naționale. 

3. Capitolul III: Situaţia evreilor din punct de vedere al obligaţiunilor militare. 

4. Concluziuni generale şi propuneri. 

5. Proiecte de ordine şi instrucţiuni ce urmează a fi date, în caz că se aprobă 
propunerile făcute 


Octomvrie 1941 


STUDIU ŞI PROPUNERI 
asupra problemei evreeşti în România. 


Problema evreească în România a existat permanent precedând cu mult princi- 
piile rasiste actuale ale ideologiei național-socialiste, şi trecând cu mult mai înainte la 
forme politice. Astfel: mişcarea antisemită a D-lui A.C. Cuza!, acțiunea generaţiei de la 
1922, acţiunea lui Octavian Goga”, acţiunea Gărzii de Fier, înglobând în special tineretul 
românesc, au însemnat tot atâtea acţiuni politice cu caracter antisemit. 

Ele au izvorât din reacţiunea firească a organismului națiunii româneşti, înăbuşit 
de activitatea evreească ca acaparatoare a vieţii economice. 


1 Alexandru C. Cuza (1857-1947), om politic şi publicist român. Profesor la Facultatea de Drept a 
Universităţii din laşi, membru al Academiei din 1946, antisemit notoriu. În 1923 a înființat 
Liga Apărării Naţionale Creştine (LANC), din care s-a desprins în 1927 gruparea condusă de 
Corneliu Zelea Codreanu ce a fondat Legiunea Arhanghelul Mihail. A condus din 1935 
împreună cu poetul Octavian Goga Partidul Naţional Creştin şi guvernul Goga-Cuza 
(decembrie 1937-februarie 1938). 

2 Octavian Goga (1881-1938), poet şi om politic român. Studii la Facultatea de litere şi filosofie 
din Budapesta (1900-1904). Din 1904 secretar literar la „Astra”, mentor al grupării „tinerilor 
oţeliți” din cadrul Partidului Naţional Român. După intrarea României în război se stabileşte în 
România, contribuind la tipărirea ziarului „România”. Ministru fără portofoliu în Consiliul 
Dirigent (1918-1920), deputat (1919); membru al Academiei Române (din 1919); membru al 
Partidului Poporului (1920-1932); ministru de Stat (martie-iunie 1920); ministrul Cultelor şi 
Artelor (iunie 1920-decembrie 1921); ministru de Interne (martie 1926-iunie 1927): Fondator al 
Partidului Naţional Agrar (1932), care în aprilie 1935 fuzionează cu Liga Apărării Naţional 
Creştine, Goga devenind preşedintele noului Partid Naţional Creştin. Preşedinte al Consiliului 
de Miniştri (28.12.1937-10.02.1938). Antisemit notoriu. 

De aci deducem că, în rădăcinile ei, problema evreească din România a luat 
naştere, în special, din consideraţiuni de ordin economic. 

Pentru a putea ajunge însă la concluziuni logice, este nevoie a se ține seama de 
toate aspectele şi elementele care constituiesc problema evreească. 

În acest scop, în studiul de faţă se analizează problema evreească dintr-un întreit 
punct de vedere şi anume: 

- situația juridică a evreilor; 

- situaţia evreilor față de românizarea economiei naționale; 

- situația evreilor din punct de vedere al obligațiilor militare. 


CAPITOLUL I. 
SITUAŢIA JURIDICĂ A EVREILOR DIN ROMÂNIA DUPĂ 
LEGISLAŢIA ACTUALĂ 


1/. Legislaţia dinainte de 6 Septemvrie 1940. 

Din punct de vedere juridic este de reţinut de la început că, în sistemul legal 
românesc, încă înaintea războiului de la 1916, evreii puteau deveni cetățeni români prin 
legi individuale, în anumite condițiuni. Jocul partidelor politice a înlesnit asemenea 
încetăţeniri. 

În urma tratativelor de pace şi conform clauzelor și principiilor lor, sa făcut 
încetățeniri evreilor în masă prin Decretul-Lege No. 3902 din 30 Decemvrie 1918) şi 
Decretul-Lege No. 2085 din 28 Mai 1919 — ambele privitoare la vechiul Regat — prin care 
locuitorii evrei ai vechiului Regat devin cetăţeni români dacă sunt majori, născuţi în ţară, 
sau întâmplător în străinătate, din părinţi aşezaţi în ţară, care nu au fost supuşi unui stat 
străin. 

Ulterior, prin tratatul zis al minorităţilor din 9 Decemvrie 1919, România a 
recunoscut acelaşi drept de cetăţenie următoarelor categorii de locuitori: 

a. Tuturor celor domiciliați, la data punerii în aplicare a tratatului, pe teritoriul 
țării (teritoriul vechiului Regat şi al ținuturilor alipite) (art. 3); 

b. Tuturor celor născuţi pe zisul teritoriu şi domiciliați aci (art. 4); 

c. Tuturor celor născuţi pe acest teritoriu şi care nu se bucurau de vreo supuşenie 
străină (art. 6); 

d. Evreilor care locuiau pe teritoriul ţării şi care nu se bucurau de nici o 
supuşenie străină (art. 7). 

În ceea ce priveşte pe evrei, se poate observa că, tratatul minorităţilor a extins 
considerabil dreptul de a obţine cetăţenia română. Astfel, de unde Decretele-Legi din 1918 
şi 1919, nu acordau acest drept decât aşa numiţilor evrei pământeni, adică celor născuţi şi 
crescuți în ţară art. 7 din tratatul minorităţilor nu prevede altă condiţiune pentru acordarea 
cetăţeniei decât faptul de a domicilia în ţară în momentul aplicărei tratatului. În acest mod 
au putut deveni cetăţeni români, în afară de evreii aşezaţi de mai multă vreme în teritoriile 


1 Monitorul Oficial, partea I, nr. 223 din 30.12.1918. Decretul-Lege Nr. 3902 din 29.12.1918 
privitor la acordarea drepturilor cetăţeneşti. 

2 Monitorul Oficial, partea I, nr. 33 din 28.05.1919. Decretul-Lege Nr. 2085 din 22.05.1919 
referitor la încetăţenirea evreilor care locuiesc în Vechiul Regat. 

alipite, toţi evrei pe cari diferite evenimente brutale, îi obligaseră să se refugieze în acel 
timp în ţara noastră. 

În sfârşit, tratatul de la Trianon din 4 Iunie 1920 (art. 61-66)! şi cel de la Saint 
Germain din 10 Septemvrie 1919 (art. 70 şi urm.), prevăd obligaţia pentru statul român 
de a acorda cetăţenia română celor care aveau indigenatul în teritoriile alipite. 

Este de remarcat că, deşi tratatul minorităţilor acordă acest drept larg de încetă- 
ţenire, menit să dea un statut juridic legal tuturor evreilor şi străinilor refugiați din Rusia 
Sovietică, din Galiţia şi chiar din Ungaria revoluţionară, totuşi, atât Decretul-Lege No. 
2085 din 28 Mai 1919, privitor la evreii din vechiul Regat, cât şi art. 56 şi urm. din Legea 
pentru dobândirea naţionalităţii române din 1924, nu fac aplicaţia tratatului minorităţilor 
(art. 7), ci aplicaţia dispoziţiunilor din tratatele de la Trianon şi Saint Germain, pretinzând 
pentru evreii din vechiul Regat, să fie născuţi în țară sau chiar în străinătate, dar din părinți 
aşezaţi în ţară, iar pentru locuitorii din teritoriile alipite — deci şi pentru evrei — să fi avut 
indigenatul (apartenenţa) la 1 Decemvrie 1918 în Bucovina şi Transilvania şi domiciliul 
administrativ la 9 Aprilie 1918 pentru cei din Basarabia. 

Deşi ne găsim în fața unor condiţii restrictive, totuşi, în fapt, din cauza modului 
cum a fost recunoscută această cetăţenie, s'a deschis cea mai largă posibilitate de a se 
obține cetăţenia în mod fraudulos. 

În ce priveşte evreii din teritoriile alipite, situațiunea lor de cetățeni a fost clar 
precizată apoi, în art. 56 din Legea privitoare la dobândirea şi pierderea naţionalităţi 
române din 24 Februarie 1924, care recunoaşte ca cetăţeni români pe toți locuitorii din 
Bucovina, Transilvania, Banat, Basarabia, Dobrogea Nouă, fără vreo altă formalitate. 

Prin această încetăţenire în masă, s'a deschis evreilor drum larg de infiltrațiune în 
toate ramurile de activitate ale ţării româneşti. Această infiltrațiune persistentă şi 
pătrunzând tot mai adânc în organismul Statului Român, a trezit o rezistență naționalistă 
românească din ce în ce mai accentuată. 

Reacţiunile însă erau stânjenite de starea legislativă în ţară, de spiritul democratic 
din Europa şi de oarecare carență a partidelor politice. 

Întronarea unui regim naţional-socialist în Germania, cu principiile lui net 
antisemite şi cu crearea unui nou spirit şi a unei noi doctrine europene, bazate pe principiul 
rasial al naţiunilor, a avut o influență covârşitoare şi în România, înlesnind accesul la 
guvernarea ţării a partidelor politice cu caracter naționalist şi antisemit. 

De aci înainte, drepturile evreilor au început a fi restrânse în mod progresiv şi 
fără putinţă de revenire. 


1 Monitorul Oficial, partea I, nr. 136 din 21.09.1920. Decretul Regal Nr. 3702 din 30.08.1920. 
Lege pentru ratificarea şi executarea Tractatului de Pace, Protocolul şi Declaraţiunea la dânsul 
anexate, încheiat de Puterile Aliate şi Asociate, la Trianon, la 4 Iunie 1920. 

2 Monitorul Oficial, partea I, nr. 140 din 26.09.1920. Decretul Regal Nr. 3699 din 30.08.1920. 
Lege pentru ratificarea şi executarea Tractatului de Pace, împreună cu Anexele lui, încheiat de 
Puterile Aliate şi Asociate cu Austria în Saint-Germain, la 10 Septemvrie 1919, precum şi 
Tractatul asupra minorității semnat la Paris la 9 Decemvrie 1919. 

3 Monitorul Oficial, partea I, nr. 45 din 25.02.1924. Legea Nr. 28 din 24.02.1924 privitoare la 
dobândirea şi pierderea naționalității române. 

A. În Ianuarie 1938 guvernul Goga este cel dintâi care a păşit la o realizare 
legislativă prin Decretul-Lege pentru revizuirea cetăţeniei din 22 Ianuarie 1938). 

Acest Decret-Lege porneşte de la suspicionarea regularităţii încetăţenirilor inter- 
venite de la 30 Decemvrie 1918 încoace, şi în special, asupra constatărilor de cetăţenie ce 
s'au făcut în teritoriile alipite, de către autoritățile administrative, ceea ce reiese clar de 
altfel şi din expunerea de motive. 

Decretul-Lege şi mai ales regulamentul fixează, diverse categorii de evrei, în ce 
priveşte condiţiunile de îndeplinit pentru a fi confirmaţi cetățeni. Astfel art. 88 din 
Regulamentul din 9 Martie 1938” prevede: 

„Evreii care au făcut declaraţiuni că voiesc să dobândească dreptul cetăţenesc şi 
că ar fi trecut în registrele jurnale ținute de Tribunale sau Judecătorii, au dobândit naţio- 
nalitatea română, dacă au întrunit condițiunile mai jos arătate: 

Categoria I-a. 

- să fie locuitori ai vechiului Regat; 

- să fie născut în ţară; 

- să nu fi fost supus al unui stat străin. 

Categoria II-a. 

- să fie locuitori ai vechiului Regat; 

- să fie născut întâmplător în străinătate din părinţi aşezaţi în ţară; 

- să nu fi fost supus al unui stat străin. 

Categoria I-a 

- să fi satisfăcut legea de recrutare. 

Categoria IV-a. 

- să fi fost mobilizat în una din campaniile de la 1913 încoace. 

Categoria V-a. 

- soţul văduvei înscrisă în registru să fi murit în campania din 1913 sau în 
campaniile ce i-au urmat. 

Categoria VI-a. 

- tatăl legitim al celui înscris, să fi murit în campania din 1913 sau în campaniile 
ce i-au urmat. 

Din dispoziţiunile Decretului, completate cu cele ale regulamentului, rezultă că 
alte categorii de evrei, după criteriul modului cum au obținut încetăţenirea, nu mai sunt 
supuse revizuirei, titlurile lor fiind scoase de sub orice bănuială de fraudă. 

Astfel, nu sunt revizuibili: 

a. Cei naturalizaţi în mod individual sau în bloc, pe cale de lege; 

b. Cei naturalizaţi prin jurnal al Consiliului de Miniştri; 

c. Locuitorii din Dobrogea cărora li s'au recunoscut drepturi politice potrivit 
Legilor din 19 Aprilie 1909!, 14 Aprilie 19107 şi 3 Martie 19125; 


1 Monitorul Oficial, partea I, nr. 21 din 22.01.1938. Legea Nr. 169 din 21.01.1938 referitoare la 
revizuirea cetăţeniei. 

2 Monitorul Oficial, partea I, nr. 56 din 09.03.1938. Decretul-Lege Nr. 1124 din 08.03.1938. 
Regulament pentru punerea în aplicare a dispoziţiunilor Decretului-Lege Nr. 88 din 1938 
pentru modificarea Legii electorale. 

d. Cei încetăţeniţi prin ordonanţe date potrivit Decretului-Lege No. 3902 din 29 
Decemvrie 1918; 

e. Cei încetăţeniți prin hotărârile comisiunilor prevăzute de art. 6 din Legea din 1 
Aprilie 1914 şi art. 10 şi urm. din Legea din 26 Iulie 1921% pentru organizarea Dobrogei noi. 

Din acest Decret mai rezultă că încetăţenirea era legată de faptul de a fi locuit în 
vechiul Regat (el sau părinţii), de a fi născut în vechiul regat, să fi satisfăcut legea 
recrutării, sau vreo campanie. 

Aceste condițiuni erau largi, în spiritul tratatelor de pace şi a Constituţiei”. 

Ele indică însă două criterii pe care le găsim şi în statutul de mai târziu, criterii 
care conferă anumite drepturi deosebite: 

a.— de a fi locuit pe timp îndelungat în ţară; 

b.— de a fi participat la războaiele României. 

Aceasta este interesant de reținut. 

Rezultatele acestei revizuiri, au fost expuse de către Ministerul de Justiţie prin 
Decizia relativă la revizuirea cetățeniei evreilor, publicată în Monitorul Oficial din 24 
Noemvrie 19397. 

Aceste rezultate sunt extrem de semnificative; în adevăr: s'au făcut în toată 
România 203.423 cereri de revizuire. Cele mai multe cereri pe provincii le găsim în 
Transilvania (60.555), vechiul Regat (55.785) şi Bucovina (30.004). 

Din totalul de 203.423 al cererilor de revizuire, a fost admisă cetățenia română la 
126.283 (63,30%) şi s'a respins cetăţenia română la 73.253 (36,70%). 

Au rămas înscrişi după verificare 34.836 capi de familie (102.152 membrii) în 
vechiul Regat; 35.135 capi de familie (128.090 membrii) în Basarabia; 17.520 capi de 
familie (27.933 membrii) în Bucovina şi 38.793 capi de familie (76.703 membrii) în 
Transilvania. 

Totalul celor revizuiți, cu membrii de familie la un loc, este de 391.191. 

Cele mai multe înscrieri prin fraudă s'au găsit în Basarabia, apoi în Bucovina. 


1 Monitorul Oficial, partea I, nr. 16 din 19.04/01.05.1909. Decretul Regal Nr. 1401 din 
18.04.1909. Lege pentru acordarea drepturilor politice locuitorilor din judeţele Tulcea şi 
Constanţa. 

2 Monitorul Oficial, partea I, nr. 12 din 14.04/27.04.1910. Decretul Regal Nr. 1462 din 
13.04.1910. Lege privitoare la modificarea Legii pentru acordarea drepturilor politice 
locuitorilor din judeţele Constanţa şi Tulcea promulgată prin Decretul Regal No. 1401 din 1909 
şi publicată în „Monitorul Oficial” No. 16 din 19 Aprilie 1909. 

3 Monitorul Oficial, partea I, nr. 265 din 03.03/16.03.1912. Decretul Regal Nr. 1293 din 
02.03.1912. Lege pentru interpretarea şi completarea art. 3 şi 4 din Legea din 14 Aprilie 1910, 
pentru acordarea drepturilor politice locuitorilor din judeţele Constanţa şi Tulcea. 

4 Monitorul Oficial, partea I, nr. 1 bis din 01.04.1914. Legea pentru organizarea Dobrogei noi din 
31.03.1914. 

5 Monitorul Oficial, partea I, nr. 89 din 26.07.1921. Decretul Regal Nr. 3472 din 23.07.1921. 
Lege pentru organizarea Dobrogei nouă. 

6 Se referă la Constituţia din 1923. Vezi textul Constituţiei în Monitorul Oficial, partea I, nr. 282 
din 29.03.1923. 

7 Monitorul Oficial, partea I, nr. 273 din 24.11.1939. Decizia Ministerului Justiţiei Nr. 165 945 
din 17.11.1939 cu privire la rezultatele oficiale ale aplicării revizuirii cetățeniei. 

Toate aceste date afirmă că problema evreească a fost întrucâtva de atunci 
limitată, scoțându-se din drepturile de cetăţenie 36,70% din evreii care o pretindeau şi 
totalitatea celor care n-au făcut cereri. 

Din punct de vedere juridic, n-au rămas ca cetăţeni români, prin revizuire, decât 
391.191 evrei în total (capi de familie, soţie, copii). 

Toţi ceilalți respinşi la revizuire, sau care n-au făcut cereri, nu mai pot fi 
consideraţi ca cetățeni români şi deci excluderea lor la viața economică este parțial 
rezolvată, ei întrând în regimul aplicat străinilor. 

Evreii revizuiţi au rămas cu deplinătatea drepturilor cetăţeneşti. 

În urma faptului că Decretul-Lege de revizuire nu a dat rezultate practice pentru 
degajarea vieții naţionale româneşti, de infiltrațiunea acaparatoare a evreilor, noi 
legislaţiuni de protecţia şi afirmarea elementului românesc au fost necesare şi s'au făcut 
întrun tempo rapid. 

Astfel: 

B. Prin Decretul-Lege No. 2650 din 8 August 1940 (Monitorul Oficial din 9 
August 1940)! se reglementează sub guvernul Gigurtu situaţia juridică a evreilor din 
România. Aceasta este prima lege de restrângere a drepturilor evreilor. 

Menţionăm faptul că art. 2 arată cine sunt socotiți evrei în înțelesul acestui 
Decret şi că art. 3-6 împarte evreii în trei categorii: 

- categoria I-a alcătuită din evreii veniţi în România după 30 Decemvrie 1918; 

- categoria II-a, compusă din cei ce au căpătat naturalizarea prin lege individuală 
până la 30 Decemvrie 1918, cei ce au dobândit naturalizarea în mod efectiv în baza art. 7 $ 
2 lit. e din Constituţia modificată la 1879, servind ţara sub drapel, în timpul războiului 
pentru Independenţă, - cei ce locuind în Dobrogea au dobândit naturalizarea în baza art. 
133 adiţional al Constituţiei din 1879 şi al legilor succesive referitoare la ei -, cei ce au 
luptat în linia de foc în războaiele României pentru România, cei răniți, decoraţi, citați cu 
ordin pentru acte de bravură în timpul războiului, urmaşii celor morţi în războaiele 
României şi urmaşii celor cuprinşi în aliniatele precedente; 

- categoria III-a alcătuită din evreii care nu fac parte din categoriile I şi II-a. 

Prin art. 7-9 se stabilesc anumite interdicții pentru evreii prevăzuţi în categoria I şi II. 

Art. 10 transformă pentru întâia oară obligaţiunile militare pentru evreii din 
categoria I şi III, fie în obligaţiune fiscală, fie în obligaţiune de muncă de interes obştesc şi 
autoriză M.A.N. să dezvolte această normă şi să stabilească condițiile aplicării ei printr-un 
regulament. Evreii din categoria II nu pot fi militari de carieră, ceea ce înseamnă că prin 
acel Decret-Lege au rămas supuşi obligațiunilor militare până la 5 Decemvrie 1940, când 
s*a promulgat Decretul-Lege cu statutul militar al evreilor”. 


1 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

2 Monitorul Oficial, partea I, nr. 323 din 13/25.10.1879. Decretul-Regal Nr. 2186 din 
12/24.10.1879. Legea Revisuitoare a art. 7 din Constituţiune. 

3 Vezi în acest sens Legea pentru organizarea Dobrogei. Monitorul Oficial, partea I, nr. 57 din 
09/21.03.1880. 

4 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

Art. 11 interzice evreilor dobândirea de proprietăţi rurale în România şi autoriză 
Ministerul Agriculturii să exproprieze pentru cauză de utilitate publică, în interes naţional, 
proprietățile rurale ale evreilor; evreii pot însă vinde proprietățile rurale românilor, cu 
drept de preemţiune pentru Ministerul Agriculturii. 

Evreii nu pot dobândi în viitor întreprinderi industriale rurale; nu se expropriază 
însă cele aflate în posesiunea evreilor. 

Decretul mai prevede diverse interdicții civile, norme de aplicare şi sancţiuni. 
Este interesant de semnalat art. 17 care prevede că se respectă drepturile patrimoniale 
legalmente dobândite. 

Asupra acestui Decret-Lege sunt de făcut următoarele constatări: 

a. — Legiuitorul este preocupat de respectarea principiilor constituţionale. 
Expunerea de motive vorbeşte de mai multe ori de Constituţie şi argumentează pentru ce 
Decretul se încadrează în principiile constituționale. Ea este în cea mai mare parte o 
pledoarie pentru constituţionalitatea Decretului. 

Aceasta înseamnă că Decretul-Lege din 9 August 1940 nu constituia o lege 
„revoluţionară”, ci o lege respectuoasă de Constituţie şi deci stânjenită în scopurile ei de 
principiile inserate în Constituţie, pe care a căutat să le respecte. 

Chiar întregul caracter naționalist al Decretului, se sprijină, prin expunerea de 
motive, pe formula Legii constituţionale din 27 Februarie 1938! şi pe ideea că realitatea 
Statului naţional se precizează prin: 

- proclamarea legii sângelui; 

- proclamarea principiului că națiunea română este creatoare de Stat; 

- promovarea categoriilor funcţionale, naţionale, ca realități politice de bază, şi 

- distincţia juridică şi politică între români de sânge şi cetăţeni români. 

b. — Din expunerea de motive, mai rezultă că acest Decret-Lege a avut la bază 
principiul rasial, şi a făcut distincțiunea juridică politică între români de sânge şi cetăţeni 
români, fără însă a se preciza când cineva este considerat „român de sânge” şi când nu. 

c. — În vederea respectării principiilor constituționale, Decretul reglementează 
drepturile evreilor, fără preocuparea de a le ridica calitatea de cetăţeni români, care în 
economia proiectului nu prezintă nici o însemnătate. 

d. — Pentru prima oară se dă o definiţie a evreului, ceea ce constituie un punct 
deosebit de important. Fixarea noţiunei de evreu, este făcută de acest Decret - după cum 
explică expunerea de motive — pe criteriul ritului, criteriu mai restrictiv decât criteriul pur 
ideologic, unit însă cu criteriul sângelui, care în sistemul Decretului nu are un conţinut 
fizic ci etic — aşa cum arată expunerea de motive, care pretinde că pe această cale s'au 
înlăturat greutăţile ivite în aplicaţiunea legislaţiei altor state europene. Criteriul este însă 
confuz şi are nevoie încă şi azi, după multiple legi, de o clarificare şi punere la punct. 

Mai este de semnalat, totodată, că diversele legi în materie, survenite ulterior au 
variat necontenit în fixarea noțiunii de „evreu” , abătându-se uneori chiar de la criteriul pe 
care l-a avut în vedere acest Decret. 

e. — Decretul-Lege din 9 August creează trei categorii de evrei şi anume: 

- o categorie privilegiată, alcătuită din evrei care prin trecutul şi viaţa lor pot avea 
un regim de favoare, determinat în mod rigid pe criterii morale limitativ prevăzute, şi de 


1 Vezi textul Constituţiei din 1938 în Monitorul Oficial, partea I, nr. 48 din 27.02.1938. 

dreptul constituțional consfințit, şi de care legiuitorul nu a înţeles să se atingă, din respect 
pentru Constituţie. Criteriul acestei categorii a ţinut socoteala de o lungă aşezare a unor 
evrei în ţară şi de acte şi fapte precise şi neîndoielnice de adeziune la națiunea română 
(luptă pe linia de foc, rănit, decorat, urmaşii celor morţi). 

restrânse. Astfel: ei nu pot fi militari de carieră; nu pot dobândi proprietăți rurale; vor 
exercita profesiuni libere numai în limitele ce se vor arăta printr-un Jurnal al Consiliului 
de Miniştri; nu pot avea funcțiuni de conducere în profesiunile libere; nu pot dobândi în 
viitor întreprinderi industriale rurale; nu pot dobândi nume româneşti; 

- altă categorie este cea alcătuită din evrei veniţi în România după 30 Decemvrie 
1918, care sunt supuşi la interdicțiuni majore; Consiliul de Miniştri urmând a recunoaşte 
acestora, în mod limitativ, practica unor activităţi în domeniul liber, adică în domeniul 
nesupus restricţiunilor legale. 

Reţinem din acest punct de vedere, preocuparea legiuitorului de a nu trata în 
acelaşi fel pe toți evreii fără distincţiune şi de a considera pe acei care sunt aşezaţi de mai 
mult timp în România, ca şi acei care au dat dovadă prin acte săvârşite în timp de război, 
că au dreptul la un regim de favoare, care în nici un caz însă, nu este legal cu acela al 
românilor de sânge. 

f. — Prin acest Decret-Lege nu se atinge chestiunea cetăţeniei evreilor, care a 
rămas deschisă, şi nici nu a fost rezolvată ulterior. 

Am insistat asupra Decretului-Lege din 9 August 1940, pentru motivul că el are 
o construcţie juridică şi constituie punctul de plecare pentru rezolvarea problemei evreeşti, 
ceea ce reiese şi din expunerea de motive a acestui Decret-Lege, care arată că el înseamnă 
numai un punct de plecare într-o lucrare pe care timpul urmează să o definească şi să o 
desăvârşească. 

Această profeție s’a împlinit, căci legislaţiile ulterioare au adâncit opera începută, 
chiar mai curând decât toate aşteptările. 

În adevăr, 

C. La aceeaşi dată de 9 August 1940, şi pe baza principiului că sângele românesc 
constituie un element principal de aşezarea naţiei şi a unităţii de rasă, s'a publicat 
Decretul-Lege No. 2651 din 8 August 1940 prin care s'au oprit căsătoriile între evrei şi 
români de sânge!. Decretul-Lege se referă la definiţia evreului din Decretul anterior dar nu 
defineşte cine este „român de sânge”. 

D. La 31 August 1940 (Monitorul Oficial 201), prin Decizia Ministerului 
Educaţiei Naţionale No. 153.377 din 29 August 19407, privitoare pe elevii şi studenții 
evrei, s'a reglementat situaţia evreilor în învățământul de toate gradele. 

Această deciziune are la bază pentru fixarea drepturilor, categoriile stabilite de 
Decretul-Lege pentru reglementarea situaţiei juridice a evreilor, analizat mai sus, restrân- 


1 Monitorul Oficial, partea I, nr. 183 din 09.08.1940. Decretul-Lege Nr. 2651 din 08.08.1940 
pentru oprirea căsătoriilor între românii de sânge şi evrei. 

2 Monitorul Oficial, partea I, nr. 201 din 31.08.1940. Decizia Ministerului Educaţiei Naţionale 
Nr. 153 377 din 29.08.1940 cu privire la situaţia elevilor şi studenților evrei. 

Menţionăm că deciziunea a avut aplicare numai până la 14 Octombrie 1940, 
când a apărut Decretul care reglementează situaţia evreilor în învățământ. 

Acestea sunt Legile referitoare la situaţia evreilor, survenite până la data de 6 
Septembrie 1940, alcătuite sub un regim constituțional şi cu grija manifestă de a respecta 
acest regim. 

2/. Legislaţia după 6 Septembrie 1940. 

La 6 Septembrie 1940 are loc revoluţia naţională, suspendarea Constituţiei din 
1938 şi investirea Domnului General Ion Antonescu, Preşedintele Consiliului de Miniştri 
cu depline puteri pentru conducerea Statului Român. 

Eliberată din limitările constituționale, legislaţia privitoare pe evrei capătă de aci 
înainte un caracter radical şi un ritm precipitat, pentru punerea naţiunii române în 
drepturile ei şi scoaterea evreilor din toate activităţile vieţii naţionale româneşti. 

Rând pe rând, o serie de Decrete-Legi, scot pe evrei din diverse sectoare de 
activitate şi din stăpânirea anumitor bunuri imobiliare. 

Vom menţiona mai jos numai acele dispoziţiuni legale care sunt necesare pentru 
a constata variaţia de soluţii în ce priveşte statutul personal al evreilor sau care nu au 
soluționat încă problema într'un anumit domeniu. Latura lor economică este analizată 
aparte. 


1/. Deciziunea No. 42.181 din 8 Septembrie 1940 a Ministerului Cultelor şi 
Artelor (Monitorul Oficial No. 211 din 11 Septembrie 1940), îndepărtează tot personalul 
evreesc de la toate teatrele din ţară. De reținut că această îndepărtare se aplică fără 
excepţie şi este hotărâtă printr-o Decizie Ministerială. 

2/. Deciziunea No. 44.400 a aceluiaşi Minister (Monitorul Oficial No. 221 din 22 
Septemvrie 1940), în aceiaşi ordine de idei, permite artiştilor evrei să joace pe scenele 
teatrelor particulare evreeşti autorizate, purtând pe firmă specificaţia „teatru evreesc” şi 
care nu pot juca opere ale autorilor sau compozitorilor români. 

3/. Decretul-Lege No. 3294 (Monitorul Oficial No. 231 din 3 Octombrie 1940) 
interzice arendarea farmaciilor la evrei. 

Decretul nu se referă la nici o definiţie sau determinare a noțiunii de evreu. 


1 Vezi în acest sens Monitorul Oficial, partea I, nr. 205 din 05.09.1940. Decretul Regal Nr. 3051 
din 04.09.1940 cu privire la numirea generalului Ion Antonescu în funcția de preşedinte al 
Consiliului de Miniştri; Vezi în acest sens Monitorul Oficial, partea I, nr. 205 din 05.09.1940. 
Decretul Regal Nr. 3052 din 05.09.1940 referitor la suspendarea Constituţiei din 27.02.1938; 
Vezi în acest sens Monitorul Oficial, partea I, nr. 205 din 05.09.1940. Decretul Regal Nr. 3053 
din 04.09.1940 privind investirea preşedintelui Consiliului de Miniştri cu depline puteri şi 
prerogativele executate de M. S. Regele; Monitorul Oficial, partea I, nr. 208 din 08.09.1940. 
Decretul Regal Nr. 3072 din 07.09.1940 pentru investirea Preşedintelui de Consiliu cu depline 
puteri şi prerogativele exercitate de M.S. Regele. 

2 Monitorul Oficial, partea I, nr. 211 din 11.09.1940. Decizia Ministerială Nr. 42.181 din 
08.09.1940 a Ministerului Educaţiei Naţionale, Cultelor şi Artelor referitoare la îndepărtarea 
evreilor din orice teatru. 

3 Monitorul Oficial, partea I, nr. 221 din 22.09.1940. Decizia Ministerială Nr. 44.400 din 
21.09.1940 a Ministerului Educaţiei Naţionale, Cultelor şi Artelor referitoare la regimul 
personalului teatral evreiesc. 

4 Monitorul Oficial, partea I, nr. 231 din 03.10.1940. Decretul-Lege Nr. 3294 din 02.10.1940 
pentru interzicerea arendării farmaciilor la evrei. 

4/. Decretul-Lege No. 3347 (Monitorul Oficial No. 233 din 5 Octombrie 1940)!, 
trece proprietățile rurale evreeşti în patrimoniul Statului. 

Prin art. 2 se spune că sunt socotiți evrei în sensul legii de față, toţi acei având 
ambii părinți evrei sau numai unul, fără distincție dacă ei sau părinţii lor sunt sau nu 
botezați, şi dacă sunt sau nu cetăţeni români. 

5/. Decizia Ministerului de Justiţie No. 49.782 (Monitorul Oficial No 239 din 12 
Octombrie 1940), interzice firmelor evreeşti de a se mai prezenta la licitaţii publice şi 
tratări, ţinute de direcția Penitenciarelor şi Administraţia Exploatării Muncii Penale. 

6/. Decretul-Lege No. 3438 (Monitorul Oficial No. 240 din 14 Octombrie 1940) 
reglementează situaţia evreilor în învățământ. 

Se permite organizarea de şcoli evreeşti cu personal evreesc şi cu elevi evrei. 

Art. 3 prevede că cei născuți din ambii părinţi evrei sau numai din tată evreu, 
indiferent de religie, nu pot face parte din personalul didactic şi nu sunt admişi ca elevi în 
şcolile româneşti de orice grad şi categorie, de stat sau particulare, şi nici în şcolile 
celorlalte unităţi etnice creştine. 

Art. 4. face excepţie pentru urmaşii voluntarilor, invalizilor şi morților din 
războiul de la 1877 (dacă în prezent sunt creştini), invalizilor din războiul de întregire a 
neamului şi celor ce au săvârşit fapte de arme în armata română şi descendenților, dacă la 
9 August 1940 erau creştini. 

7/. Decizia Ministerului Educaţiei Naţionale No. 191.730 (Monitorul Oficial No. 
242 din 16 Octombrie 1940) prin care se interzice membrilor corpului didactic de origine 
etnică română de a publica lucrări didactice sau ştiinţifice la edituri evreeşti. Nu defineşte 
însă noțiunea de român etnic şi nici aceea de editură evreească. 

8/. Decretul-Lege No. 3810 (Monitorul Oficial No. 271 din 17 Noembrie 1940) 
completează Decretul din 5 Octombrie 1940, privitor la trecerea proprietăţilor rurale 
evreeşti în patrimoniul Statului. Decretul se referă la păduri, mori de orice fel, fabrici 
agricole de spirt, industrii forestiere, stocuri de cereale şi inventar, etc. 

Decretul cuprinde şi societățile evreeşti socotite astfel când majoritatea capita- 
lului aparţine evreilor. 

Nu reglementează situația societăților în nume colectiv şi comandită simplă. 


1 Monitorul Oficial, partea I, nr. 233 din 05.10.1940. Decretul-Lege Nr. 3347 din 04.10.1940, 
pentru trecerea proprietăților rurale evreieşti în patrimoniul statului. 

2 Monitorul Oficial, partea I, nr. 239 din 12.10.1940. Decizia Ministerială Nr. 49.782 din 
11.10.1940 a Ministerului Justiţiei, referitoare la interzicerea firmelor evreieşti la licitaţii. 

3 Monitorul Oficial, partea I, nr. 240 din 14.10.1940. Decretul-Lege Nr. 3438 din 11.10.1940 
pentru reglementarea situației evreilor din învățământ. 

4 Monitorul Oficial, partea I, nr. 242 din 16.10.1940. Decizia Ministerială Nr. 191.730 din 
09.10.1940 a Ministerului Educaţiei Naţionale, Cultelor şi Artelor, referitoare la interdicția 
pentru membrii de origine etnică română ai Corpului Didactic de a publica lucrări didactice sau 
ştiinţifice la edituri evreieşti. 

5 Monitorul Oficial, partea I, nr. 271 din 17.11.1940. Decretul-Lege Nr. 3810 din 12.11.1940, 
pentru completarea Decretului-Lege din 05.10.1940 privitor la trecerea proprietăților rurale 
evreieşti în patrimoniul statului. . 

9/. Decretul-Lege No. 3847 (Monitorul Oficial No. 243 din 17 Octombrie 1940)! 
reglementează drepturilor avocaţilor evrei, limitându-le pentru acei rămaşi în Barouri în 
urma revizuirilor, numai la practica profesiunei în folosul coreligionarilor lor, persoane 
fizice. 

Art. 2. exceptează invalizii de război, orfanii de război şi cei decoraţi pentru fapte 
de arme, cu Virtutea Militară sau alte ordine cu panglica de Virtute Militară. 

10/. Decretul-Lege No. 3758 (Monitorul Oficial No. 263 din 10 Noembrie 1940”) 
anulează toate autorizaţiile pentru debitele speciale de vânzare a produselor C.A.M. deţi- 
nute de evrei, fără nici o excepție, şi fără a da vreo definiţie a evreului. 

11/. Decretul-Lege No. 3789 (Monitorul Oficial No. 269 din 15 Noembrie 1940) 
referitor la organizarea şi funcționarea Colegiului Medicilor, exclude din Colegiu pe 
medicii etnici evrei de religie mozaică sau creștinați. 

Art. 42 prevede că medicii evrei vor îngriji numai bolnavi evrei şi numai în 
localitatea unde îşi au domiciliul real (art. 46). 

Menţionăm că în acest Decret-Lege nu este prevăzută nici o excepție pentru 
invalizi, etc., ca în Decretul privitor la avocaţi. 

12/. Decretul-Lege din 16 Noembrie 1940 referitor la schimbul valutar pentru 
studenții evrei din străinătate”. 

13/. Decretul-Lege No. 3850 (Monitorul Oficial No. 274 din 20 Noembrie 
1940), retrage autorizaţiunile pentru funcționarea sălilor de cinematograf şi caselor de 
filme, acordate evreilor sau societăților în care aceştia sunt interesaţi sub orice titlu. 

Acest Decret-Lege nu mai caracterizează societăţile după capital, ci socoteşte 
evrei pe cei născuţi din ambii părinţi evrei, sau numai unul, fără deosebire dacă au fost 
botezați. 

14/. Decretul-Lege No. 3968 (Monitorul Oficial No. 286 din 4 Decembrie 
1940), expropriază vasele şi plutitoarele maritime şi fluviale, aparținând evreilor şi socie- 
tăților evreeşti. 

Societatea se determină după majoritatea capitalului aparținând evreilor. 

Acţiunile se nominalizează. Societăţile în nume colectiv sunt evreeşti, când au un 
singur asociat evreu. 


1 Monitorul Oficial, partea I, nr. 243 din 17.10.1940. Decretul-Lege Nr. 3487 din 16.10.1940 
privitor la reglementarea drepturilor avocaţilor evrei. 

2 Monitorul Oficial, partea I, nr. 264 din 10.11.1940. Decretul-Lege Nr. 3758 din 09.11.1940 
privitor la anularea autorizaţiunilor pentru debitele de vânzare a produselor monopolizate 
C.A.M. deținute de evrei. 

3 Monitorul Oficial, partea I, nr. 269 din 15.11.1940. Decretul-Lege Nr. 3789 din 12.11.1940 
pentru organizarea şi funcţionarea Colegiului Medicilor. 

4 Eroare. Se referă la Decizia Ministerială Nr. 218.585/1940 din 15.11.1940 a Ministerului 
Educaţiei Naţionale, Cultelor şi Artelor, prin care studenţii născuţi din părinţi evrei nu mai 
puteau beneficia de avantajele acordate de Stat pentru schimbul valutar în vederea continuării 
studiilor în străinătate. Monitorul Oficial, partea I, nr. 270 din 16.11.1940. 

5 Monitorul Oficial, partea I, nr. 274 din 20.11.1940. Decretul-Lege Nr. 3850 din 19.11.1940, 
pentru românizarea caselor de filme, sălilor de cinematograf şi birourilor de voiaj şi turism. 

6 Monitorul Oficial, partea I, nr. 286 din 04.12.1940: Decretul-Lege Nr. 3968 din 03.12.1940, 
pentru trecerea în patrimoniul statului a vaselor şi plutitoarelor aparținând evreilor sau 
societăților evreieşti. 

15/. Decizia M.A.N. No. 23.325 (Monitorul Oficial No. 37 din 13 Februarie 
1941)! fixează norme pentru rechiziționarea şi întrebuințarea medicilor, farmaciştilor şi 
inginerilor evrei. 

Nu se arată cine sunt consideraţi evrei şi nu se face nici o excepţie. 

16/. Decretul-Lege No. 377 (Monitorul Oficial No. 43 din 20 Februarie 1941) 
cuprinde dispoziţiuni relative la învățământul particular. 

Şcolile confesionale ale Cultelor creştine pot primi elevi creştini indiferent de 
originea lor etnică. 

La şcolile particulare, primare şi secundare se pot primi elevi creştini ai căror 
părinţi sunt unul evreu iar celălalt de altă origine etnică. 

Certificatele sunt valabile în măsura legii referitoare la situaţia evreilor în 
învățământ şi în măsura drepturilor acordate prin statutul juridic al evreilor. 

17/. Decretul-Lege No. 842 (Monitorul Oficial No. 74 din 28 Martie 1941) trece 
imobilele urbane evreeşti în patrimoniul Statului. 

Decretul prevede persoanele fizice şi societățile evreeşti. 

Definiţia noţiunii de evreu este aceeaşi ca în art. 2 din Decretul privitor la pro- 
prietăţile rurale. 

Art. 5 are însă o serie de excepții care privesc pe cei naturalizați individual până 
la 15 August 1916, răniții, decoraţii, citaţii cu ordin de zi, descendenţii celor căzuţi în 
război, celor botezați, căsătoriți cu românce sau români de cel puţin 10 ani dacă au copii 
botezați, evreii botezați de 30 ani şi descendenților tuturor acestora. 

Decretul-Lege mai prevede excepţii pentru acei care au arătat devotament 
excepţional față de țară. 

Societăţile sunt socotite evreeşti când 40% din capital aparţine evreilor, sau unul 
din asociaţii în nume colectiv este evreu. 

18/. Decretul-Lege No. 1253 (Monitorul Oficial din 7 Mai 1941) interzice 
evreilor folosirea posturilor de radio-recepție. 

Art. 2 socoteşte evrei pe acei ai căror părinți sunt ambii sau numai unul evreu, 
indiferent dacă a fost vreunul botezat. 

Societăţile sunt socotite evreeşti după criteriul arătat mai sus în Decretul-Lege 
relativ la exproprierea urbană. 

19/. Decretul-Lege No. 693 (Monitorul Oficial No. 65 din 18 Martie 1941) 
prevede că contractele de închiriere nu se prelungesc faţă de evrei. Decretul nu vorbeşte 
despre societăţile evreeşti. 


1 Monitorul Oficial, partea I, nr. 37 din 13.02.1941. Decizia Ministerială Nr. 23.325 din 
27.01.1941 a Ministerului Apărării Naţionale privitoare la normele pentru rechiziționarea şi 
întrebuinţarea medicilor, farmaciştilor şi inginerilor evrei. 

2 Monitorul Oficial, partea I, nr. 43 din 20.02.1941: Decretul-Lege Nr. 377 din 19.02.1941, 
privitor la unele dispozițiuni referitoare la învățământul particular. 

3 Monitorul Oficial, partea I, nr. 74 din 28.03.1941. Decretul-Lege Nr. 842 din 27.03.1941, 
pentru trecerea proprietăţilor urbane evreieşti în patrimoniul statului şi pentru oprirea evreilor 
de a dobândi proprietăţi similare urbane sau anumite drepturi reale asupra acestor imobile. 

4 Monitorul Oficial, partea I, nr. 106 din 07.05.1941. Decretul-Lege Nr. 1253 din 06.05.1941, 
privind interzicerea pentru evrei de a folosi posturi de radiorecepţie. 

Evreu este acela ai cărui părinți sunt ambii sau unul evreu, indiferent dacă a fost 
botezat. 

Se exceptează voluntarii şi invalizii de război şi cei ce au luptat pe linia de foc, 
precum şi urmaşii tuturor acestora. 

20/. Decretul-Lege publicat în Monitorul Oficial No. 68 din 21 Martie 1941, 
privitor la modificarea art. 44 din Legea pentru regimul general al cultelor”, interzice 
trecerea evreilor de la un cult la altul. 

21/. Decretul-Lege No. 1647 (Monitorul Oficial No. 130 din 4 Iunie 1941) anu- 
lează convenţiunile de concesiuni de vase fluviale contractate cu evrei. 

Sunt consideraţi evrei cei arătaţi în art. 2 din Legea pentru trecerea vaselor pluti- 
toare în patrimoniul Statului. 

22/. Decizia M.A.N. No. 203 (Monitorul Oficial din 5 Septembrie 1941)* reduce 
complet circulația turismelor persoanelor de origine etnică evrei, chiar dacă acestea sunt 
proprietatea vreunei întreprinderi sau societăţi. 

Din expunerea celor arătate mai sus şi ca încheiere a acestui capitol, se desprind 
următoarele: 

CONCLUZIUNI ȘI PROPUNERI. 

Se poate uşor constata că suntem în faţa unei legislațiuni pentru care imperativul 
ceasului în care s'a elaborat, a cerut o redactare în pripă. 

De aceea, această legislaţie este incompletă, lipsită de preocupări juridice, cu 
unele lacune şi în totalitatea ei lipsită de un sistem juridic. Deşi atât de dezvoltată, nu a 
precizat încă un statut personal al evreilor. De asemenea, nu a lichidat sau precizat situația 
lor politică. 

Astfel: 

a. — Se face distincţiune juridică politică între români de sânge şi cetăţeni români, 
fără a se arăta criteriul după care se determină românul de sânge; 

b. — Definiţia noţiunii de evreu variază de la lege la lege; 

c. — Categoriile de evrei privilegiați şi exceptaţi variază şi ele de la Lege la Lege; 

d. — Unele Decrete iau măsuri contra societăţilor evreeşti, fără a determina 
criteriul de definire a societăților evreeşti; 

e. — Atunci când totuşi se definesc societățile evreeşti, criteriul de definire variază 
de la Decret la Decret (când după majoritatea acţionarilor, când după procentul de capital), 
iar altele nu definesc deloc societățile în nume colectiv, sau în comandită evreeşti şi, în 
sfârşit, altele prevăd drept criteriu aprecierea suverană a Ministerului Economiei 
Naţionale; 

f. — Nu se tratează nicăieri despre asociaţiile nelucrative; 


1 Monitorul Oficial, partea I, nr. 65 din 18.03.1941. Decretul-Lege Nr. 693 din 17.03.1941, 
pentru prelungirea contractelor de închiriere. 

2 Monitorul Oficial, partea I, nr. 68 din 21.03.1941. Decretul-Lege Nr. 711 din 18.03.1941, 
privitor la modificarea articolului 44 din Legea pentru regimul general al cultelor. 

3 Monitorul Oficial, partea I, nr. 130 din 04.06.1941. Decretul-Lege Nr. 1647 din 03.06.1941, 
referitor la convențiunile de concesionarea vaselor fluviale. 

4 Monitorul Oficial, partea I, nr. 210 din 05.09.1941: Decizia Ministerială Nr. 203 din 
04.09.1941, privitoare la restrângerea circulaţiei autovehiculelor cu tracţiune mecanică. 

g. — Unele probleme, cum este aceea a personalului evreesc din teatre sunt 
reglementate numai prin Decizie Ministerială, iar altele sunt tratate în mod indirect (de 
exemplu: situația medicilor este reglementată numai prin Decretul de funcţionare al 
Colegiului Medicilor); 

h. — Unele Decrete, cum este acel referitor la medici — art. 3 al. a. — cer dovada 
originii etnice române. 

Nicăieri însă nu s'a definit cine este etnic român şi cine eliberează dovada despre 
aceasta. Mai mult încă, Decretul cere dovadă de etnicitate iar un comunicat oficial anunţă 
că nimeni au are voie să dea certificate de etnicitate. 

Pentru motivele arătate mai sus, apreciem că est absolut şi urgent necesar să se 
alcătuiască într’un sistem juridic complet un statut al evreilor din România, în care să se 
precizeze definitiv şi complet situaţia lor juridică, cu drepturi şi obligaţiuni categorice, în 
toate domeniile de activitate. 

Bineînțeles că în alcătuirea acestui Statut trebuie să se ţină seama că asupra 
restricţiunilor impuse până în prezent, în ce priveşte situaţia juridică a evreilor nu se mai 
poate reveni, aşa cum de altfel Octavian Goga a sintetizat legislația naţională ce a 
întocmit: „am întors o pagină, care nu se va mai putea da înapoi niciodată”. 

Statutul ce propunem a se întocmi va avea deci ca principal scop unificarea, 
armonizarea, precizarea şi definitivarea situaţiei juridice a evreilor din România. 

Numai o asemenea legislaţie unitară poate pune regulă în mozaicul legislativ de 
azi şi poate fixa clar şi unitar cine este evreu şi ce drepturi şi obligaţiuni are. 

Acest Statut apare cu atât mai necesar cu cât prin legislaţia actuală, din cauza 
sistemului de tratare şi de rezolvare a problemei evreeşti prin legi succesive şi lipsite de 
unitate, s'a creat o stare de nesiguranță cu efectul unui marasm în viaţa economică, s'a 
eliminat brusc elementul evreesc, înainte ca în locul lui să se fi introdus elementul 
românesc, pregătit şi capabil să continue această activitate, cel puţin în aceleaşi condițiuni. 

Dacă Guvernul apreciază că interesul superior național reclamă ca activitatea 
elementului evreesc să fie menţinută — în anumite limite — aceasta trebuieşte de asemenea 
precizat şi definitiv arătat prin Statut, pentru ca să se poată restaura sentimentul de 
siguranță, absolut necesar normalei desfăşurări a vieţii economice. 

Este de reținut că starea actuală de nesiguranță, precum şi un anumit aspect 
imoral, decurg din spiritul inovator aplicat uneori în afară de prevederile legii. 

Pentru a evita această stare de lucruri este necesar ca, odată clar şi unitar 
precizate drepturile şi obligaţiunile evreilor, ele trebuie să fie respectate cu bună credinţă, 
atât de către organele Statului cât şi de către evrei. 

În acest Statut ar urma să se precizeze noţiunea de evreu încă de la început, 
acesta constituind punctul de plecare pentru toate drepturile recunoscute sau refuzate 
evreilor. 

Este greu de conceput că în acelaşi timp cineva este evreu în raport cu o lege şi 
nu este evreu în raport cu o altă lege. Aceasta trebuie clar formulat prin statut. 

În afară de cele arătate mai sus, sunt de asemenea de semnalat următoarele, de 
care va trebui să se ţină seama la întocmirea Statutului propus: 

a. — Decretul-Lege pentru reglementarea situaţiei juridice a evreilor din România 
din 9 August 1940, prevede trei categorii de evrei, după cum s'a arătat. Acest Decret-Lege 
acordă drepturi mai largi evreilor aşezaţi în ţară de timp îndelungat şi celor care au făcut 

acte precise de adeziune la națiunea română (lupta pe linia de foc, răniţi, decoraţi, urmaşii 
celor morţi în război). 

Toate celelalte Decrete-Legi, alcătuite ulterior datei de 6 Septembrie 1940, 
ignorează aceste categorii. Unele din aceste Decrete, stabilesc alte categorii decât cele 
prevăzute în Decretul-Lege din 9 August 1940, fără însă ca aceasta să fie o regulă 
uniformă şi chiar fără selecţionarea criteriilor. 

Credem că într'un Statut al evreilor care ar reglementa situaţia lor juridică, 
trebuiesc menținute categoriile din Decretul-Lege din 9 August 1940, stabilindu-se în mod 
uniform criteriul de determinare al categoriilor privilegiate, cu arătarea clară şi completă a 
restricţiunilor privitoare pe fiecare categorie. Din acest punct de vedere apreciem că este 
rațional ca evreii aşezaţi în Ţara Românească de timp îndelungat şi acei care au făcut fapte 
de război pentru ţară, ca şi urmaşii lor, să nu fie supuşi aceluiaşi regim ca evreii recent 
veniţi în România, şi anume ulterior datei de 15 August 1916. 

b. — Toate Decretele-Legi referitoare la evrei, stabilesc un regim egal pentru toate 
provinciile. 

Prin efectul Decretului-Lege No. 2507 din 4 Septembrie 1941!, aceste Decrete 
s'au extins şi asupra Basarabiei şi Bucovinei de Nord. 

Ori în prezent, împrejurări politice şi de fapt, impun ca cel puţin în anumite 
privințe să se stabilească un regim separat sau dispoziţiuni speciale pentru evreii din 
Transilvania pe de o parte şi pentru cei din Basarabia şi Bucovina de Nord pe de altă parte. 

În Transilvania este nevoie de măsuri speciale şi o vigilență deosebită, din cauză 
că populaţia ungurească şi cea săsească caută să speculeze în detrimentul României 
măsurile ce s'au luat în contra evreilor şi profită acaparând în mâini străine activul 
comercial şi industrial al evreilor. 

O statistică ar putea da aspectul fidel al acestui fenomen. Pentru oprirea acestui 
proces de înstrăinare, ar urma să se ia măsuri de indisponibilizarea acestor bunuri în 
mâinile evreilor din Transilvania, fiindcă altfel se operează pe căi de fapt o înstrăinare iar 
nu o românizare. 

Evreii din Basarabia care se bucurau de naționalitatea română la 28 Iunie 1940, 
sunt declarați români prin Decretul No. 2507 din 4 Septembrie 1941. 

Ori aceşti evrei, în masă s'au dovedit duşmani făţişi ai poporului românesc şi 
trebuiesc scoşi în afară de lege. 

Este adevărat că art. 3 din Decretul-Lege No. 2507 prevede retragerea naționa- 
lităţii române tuturor acelora care au săvârşit fapte de duşmănie împotriva armatei ori a 
populaţiei române şi arată procedura pentru aceasta. Va fi greu însă de făcut o cercetare 
care să cuprindă activitatea tuturor evreilor din Basarabia, pentru ca astfel să li se retragă 
naționalitatea printr-un sistem individual. 

c. — Evreii au mai rămas proprietari pe întreprinderile industriale cu imobilele 
afectate lor, pe acţiunile societăților anonime, participări în societăţi în nume colectiv sau 
comandită, şi pe fonduri de comerţ. Statutul urmează ca, în spiritul hotărât de Guvern să 
reglementeze definitiv această materie. 


1 Monitorul Oficial, partea I, nr. 209 din 04.09.1941. Decretul-Lege Nr. 2507 din 03.09.1941, 
pentru unele măsuri legislative privind Basarabia şi Bucovina de nord. 

d. — Statutul trebuie să reglementeze situaţia juridică a evreilor în presă, în teatre 
şi manifestații artistice, care astăzi sau nu este reglementată de loc, sau este reglementată 
numai pe cale de decizie. 

e. — Statutul va trebui să stabilească şi starea juridică a evreilor care au părăsit 
țara în ultimul timp, plecând în străinătate fără a da vreo declaraţie de renunțare la 
naționalitatea română. 

f. — De asemeni Statutul va trebui să reglementeze cultul mozaic cu privire la 
care s'au dat de Ministerul Cultelor şi Artelor o serie de Decizii anulate ulterior prin altele, 
astfel că astăzi situaţia în această direcție este cu totul neprecisă. 

Pentru aducerea la îndeplinire a propunerilor formulate mai sus, în cazul când ele 
se aprobă, se anexează în partea finală a prezentului studiu, proiectele de ordine şi 
instrucţiuni ce urmează a fi adresate organelor cărora le revine întocmirea şi executarea 
lucrărilor ce decurg). 

CAPITOLUL II. 
SITUAȚIA EVREILOR FAŢĂ DE ROMÂNIZAREA 
ECONOMIEI NAŢIONALE. 


A/. Situaţia înainte de 6 Septembrie 1940. 

Sub regimul constituțional în vigoare după încheierea războiului mondial, atât 
românii cât şi străinii se bucurau de toate drepturile patrimoniale garantate lor prin art. 7 şi 
11 din Constituţia din 1923 şi menținute de către Constituţia din 1938. 

Legea fundamentală face deosebire între români şi străini numai sub raportul 
politic, adică al cetăţeniei. 

În materie de drepturi patrimoniale, două excepţii sunt prevăzute sub imperiul 
acestui regim: 

a. — în ce priveşte proprietatea imobiliară, numai cetăţenii români au dreptul de a 
stăpâni imobile rurale (art. 7 al. 5 din Constituţie); 

b. — în ce priveşte întreprinderile industriale, nu se acordă beneficiile Legii pentru 
încurajarea industriei naţionale din 19127, decât acelor întreprinderi care folosesc cel puţin 
75% din personal cetățeni români iar pentru personalul tehnic Legea cere la înființarea 
industriei un procent de cel puţin 25% români care va trebui să crească până la 60% (fără 
să se menţioneze în cât timp urmează a se realiza acest procent). 

În materie de societăţi anonime se introduc restricţii prin Legea minelor din 
1924% şi 1929“ referitoare la capitalul străin, în sensul că limitează dreptul de vot al 
marilor acţionari străini în favoarea capitalului românesc. 


1 Nu se publică. Se referă la Anexele studiului, ce cuprind conceptele ordinelor şi instrucțiunilor 
ce urmau să fie adresate — în cazul aprobării studiului — de către vicepreşedintele Consiliului de 
Miniştri, Mihai Antonescu, respectiv Secţia I-a Organizare-Mobilizare din cadrul Marelui Stat 
Major, Ministerelor şi Instituţiilor ce aveau să fie implicate în elaborarea Statutului Evreilor. 
AMR, fond 5416-Marele Stat Major, Secţia I-a Organizare-Mobilizare, dosar nr. 1978, f. 229-239. 

2 Monitorul Oficial, partea I, nr. 249 din 14.02/27.02.1912. Decretul Regal Nr. 711 din 
13.02.1912. Lege pentru încurajarea industriei naționale. 

3 Monitorul Oficial, partea I, nr. 143 din 04.07.1924. Decretul Regal Nr. 2294 din 03.07.1924. 
Legea minelor. 

4 Monitorul Oficial, partea I, nr. 71 din 28.03.1929. Decretul Regal Nr. 971 din 27.03.1929. Lege 
pentru modificarea Legii minelor din 4 Iulie 1924. 

* * 


Acest regim a îngăduit cea mai deplină înflorire economică a evreilor, care au 
ocupat până în 1940 poziţiuni preponderente în unele sectoare economice şi aproape 
exclusive în altele, astfel: 

a. — În agricultură: 

Evreii au devenit proprietari agricoli, atât în vechiul Regat, cât şi în teritoriile 
rămase României după Septembrie 1940. 

În acest timp, îndeosebi în Basarabia — o puternică acţiune de colonizare 
evreească a creat în judeţele din Nord sate compacte de proprietari evrei. 

Evreii mai îndeplineau însă şi funcțiunile de arendaşi de moşii, comercianți de 
cereale şi produse agricole, mici comercianți şi cârciumari la sate şi constituiau îndeosebi 
în Moldova, Bucovina şi Basarabia rețeaua de colectare a mărfurilor vândute sau 
cumpărate de țărani. 

b.- În industrie şi comerț: 

După datele publicate de Oficiul Central al Registrului Comerţului pentru anul 
1938, totalul firmelor individuale din oraşe în România (întreagă) era de 87.479, din care 
evrei: 32.486, — alţi străini 20.509, iar români 34.484. 

Totalul firmelor individuale pe întreaga ţară era de 229.040, din care: evreeşti 
71.336, alte origini străine 46.651 iar româneşti 111.055. 

Pe provincii istorice numărul firmelor erau: 

- În Basarabia: 18.083 evreeşti, faţă de 5.209 românești; 

- În Moldova: 15.979 evreeşti faţă de 11.575 româneşti; 

- În Bucovina: 8163 evreeşti faţă de 1533 româneşti; 

- În Transilvania: 8901 evreeşti faţă de 12.015 româneşti; 

- În Muntenia: 9636 evreeşti faţă de 49.743 româneşti; 

- În Banat: 3043 evreeşti față de 7319 româneşti. 

În ce priveşte situaţia societăţilor anonime, majoritatea capitalului real era străin 
sau evreesc. 

Analizând situaţia personalului în întreprinderile industriale, după datele 
publicate de Ministerul Economiei Naţionale, rezultă că, în aceeaşi perioadă personalul 
din întreprinderile industriale prezenta următorul procentaj: 

În industria mare, la 994 întreprinderi cu peste 100 salariaţi: 


Români || Minoritari 

Personal ad-tiv superior | 44,8% | 49% 

Personal ad-tiv inferior | 55,4% | 41% 

Asimilat cu lucrători calificați [61,9% || 36,2% 
0 


3 

| Asimilat cu lucrători necalificaţi || 75.6% | 22.6% 
Tehnic superior [46% | 398% 
Tehnic inferior 452% | 455% 
|Lucrători calificaţi 642% | 33% 
10,3% || 26,4% 

În industria mijlocie şi mică, la 30.954 întreprinderi cu mai puţin de 100 salariaţi: 


Români Minoritari 
Personal ad-tiv superior | 21,5% | 75,3% 
Personal ad-tiv inferior | 30% | 67,2% 
Asimilat cu lucrători calificaţi [ 34,2% || 64% 
Asimilat cu lucrători necalificaţi [50,5% | 48% 


Tehnic superior _ _ — —  [ 3m% | s5% 
| Tehnic inferior ÎL 302% | 53% 
Lucrători calificați 45.89% | 52% 
53,8% || 45,8% 


Aceste statistici nu lămuresc proporția evreilor întrebuințați în întreprinderile 
industriale, deoarece numărul lor este cuprins în acel al minoritarilor. 

Totuşi, faţă de situația de fapt, cel mai mare număr de „minoritari” cât şi din 
„străini” (cu paşaport) erau evrei. 

Pe de altă parte, categoriile de personal evreeesc activând în economia româ- 
nească şi încadrând întreprinderile mari şi mici se puteau împărți astfel: 

- Cetăţeni români: 

- Evrei „pământeni” stabiliți de mai multe generaţii pe teritoriul vechiului Regat 
şi în Ardeal; 

- Evrei proveniţi din Bucovina şi Basarabia şi evrei veniţi din Rusia, Polonia şi 
Ungaria, după Unire, încetăţeniți prin fraudă. 

- Străini: (evrei cu paşaport Nansen sau ale statelor europene şi americane). 

Între toate aceste categorii existau legături de afaceri şi chiar de rudenie din cele 
mai strânse. 

Cele mai multe întreprinderi evreeeşti se găseau astfel legate prin relaţiuni ori- 
zontale şi verticale interne şi internaţionale, întrun sistem economic de o rară putere de 
coeziune, stăpân pe informaţii, gata a profita de conjuncturi şi în strânse relații cu piața 
europeană şi mondială. Evreii îşi întindeau astfel stăpânirea pe comerț, editură, presă şi film. 

Acest sistem economic reprezenta o primejdie politică economică şi socială de 
moarte pentru organismul românesc, deoarece el deținea toate posturile de comandă iar 
împiedicarea creşterii lui şi cu atât mai mult eliminarea lui — nu mai era cu putință într'un 
regim normal al libertăţii economice şi juridice depline. 

Pe de altă parte, din punct de vedere economic general şi din punct de vedere 
fiscal — economia evreească de naționalitate română sau acţionând pe teritoriul român, 
prin însăşi substituirea sa precumpănitoare în funcțiuni economice de primă importanță, 
intrase vrând nevrând în compunerea potențialului de războiu al ţării şi în complexul 


mijloacelor necesare pregătirii de război a naţiunii şi teritoriului. 
x 


* * 

Încercarea de a întări situaţia elementului românesc, făcută prin Legea din 1934 
pentru utilizarea personalului românesc în întreprinderi, nu a dat rezultatul dorit. Ea 
dispunea ca în consiliile de administraţie să fie cel puţin 50% români, iar în ce priveşte 
personalul, 80% români şi 20% străini pentru fiecare categorie de personal. 

În primii doi ani de aplicare a acestei Legi s’a constatat că numărul cetățenilor 
străini întrebuințați în întreprinderi a scăzut spre a se adapta procentajului stabilit de Lege. 
În schimb, numărul minoritarilor cu cetățenie română crescuse la personalul administrativ 
de la 30,80% la 58,30%, la personalul tehnic superior de la 32% la 50% iar la personalul 
lucrători calificaţi de la 23% la 47,46 %. 

Criteriul cetăţeniei nu a determinat deci naționalizarea reală a personalului 
întreprinderilor, ci a micşorat numai proporţia de străini în favoarea minoritarilor, în care 
intrau însă bineînțeles şi evreii. Din acest punct de vedere menționăm că, din cei 203.423 
capi de familie evrei supuşi revizuirii cetățeniei, conform Legii din 28 Ianuarie 1938, s'a 
confirmat încetăţenirea pentru 126.283 cazuri, aşa cum s'a arătat şi la capitolul I al 
studiului de față. 

B/. Situaţia după 6 Septemvrie 1940. 

Odată cu instaurarea regimului naţionalist (6 Septembrie 1940), - începe 
elaborarea şi aplicarea unui complex de legiuiri şi de măsuri administrative, având de scop 
scoaterea radicală a evreilor din viaţa economică şi implicit românizarea ei. 

Aceste măsuri pot fi grupate în trei categorii, referitoare la: 

- naționalizarea capitalului şi proprietății; 

- naționalizarea personalului în întreprinderile economice; 

- limitarea activităţii evreilor şi în alte domenii ale vieţii economice. 

Analizăm mai jos caracteristica acestor măsuri: 

I. Măsuri referitoare la naţionalizarea capitalului şi proprietăţii. 

În ordine cronologică s'au promulgat următoarele Legi: 

1. Decretul-Lege pentru trecerea proprietăților rurale evreeşti în patrimoniul 
statului (Monitorul Oficial No. 233 din 5 Octombrie 1940), 

În virtutea acestei Legi, evreii nu mai pot stăpâni, dobândi sau deţine proprietăţi 
rurale în România, sub nici un titlu sau calitate, ca: proprietari, uzufructuari, asociaţi, 
administratori. 

Sunt proprietăţi rurale, în sensul Legii, toate bunurile agricole, bălțile, viile, live- 
zile, conacurile, grădinile, etc., fără distincţiunea dacă aceste bunuri sunt situate în perime- 
trul comunelor urbane, suburbane sau rurale. 

Intră de asemenea în prevederile Legii şi locuinţele cu toate anexele lor, aflate pe 
proprietăţile mai sus enumerate. 

Toate aceste bunuri trec în proprietatea Statului, pe data de 5 Octomvrie 1940, 
dimpreună cu folosinţa lor şi cu întregul inventar viu şi mort, precum şi cu stocurile de 
cereale şi nutrețuri aflătoare pe proprietăţile evreeşti sau destinate exploatării lor. 

Sunt exceptate de la această măsură: 


1 Monitorul Oficial, partea I, nr. 161 din 16.07.1934. Decretul Regal Nr. 2132 din 16.07.1934. 
Lege pentru utilizarea personalului românesc în întreprinderi. 

- bunurile agricole strict indispensabile aşezării şi funcționării industriilor 
evreeşti (determinarea caracterului evreesc al întreprinderilor făcându-se de Ministerul 
Economiei Naţionale); 

- grădinile imobilelor urbane şi terenurile neconstruite; 

- terenurile din jurul locuinţelor evreeşti situate în vetrele satelor şi târgurilor, în 
întindere de cel mult 2000 m.p.; 

- cerealele şi fânațele cumpărate cu acte cu dată certă; 

- mobilierul şi obiectele casnice din imobilele expropriate; 

Luarea în posesiune a imobilelor expropriate urma să se facă prin delegați numiţi 
de Ministerul Economiei Naţionale sau de prefecţii de judeţ — ceea ce s'a şi executat în 
fapt cu cea mai mare grabă. 

Legea prevede acordarea unei despăgubiri în obligaţiuni 3% blocate, în favoarea 
evreilor expropriaţi, o comisiune funcționând pe lângă Ministerul Economiei Naţionale 
urmând să stabilească această despăgubire. 

Prin art. 10 toate contractele de arendare, asociaţie sau administrare încheiate 
între un proprietar neevreu şi un arendaş, asociat sau administrator evreu, sunt nule de drept. 

Decretul-Lege menționat mai sus a fost completat printr-o nouă Lege de o egală 
importanță şi anume: 

2. Decretul-Lege pentru completarea Decretului-Lege din 5 Octombrie 1940 
privitor la trecerea proprietăţilor rurale evreeşti în patrimoniul Statului din 17 Noembrie 
1940 care dispune trecerea în patrimoniul Statului a următoarelor bunuri aparţinând 
evreilor, persoane fizice sau societăţilor evreeşti: 

a. — Pădurile împreună cu toate construcţiile, instalațiile, uneltele, liniile de căi 
ferate, mijloacele de transport aflate pe terenul acestor păduri; 

b. — Morile de orice fel şi oriunde ar fi situate, pivele şi teascurile ţărăneşti de ulei 
şi pivele ţărăneşti de postav situate în comunele rurale şi suburbane, împreună cu terenul 
din jurul lor, construcțiunile, uneltele, întregul lor inventar viu şi mort şi toate stocurile de 
produse şi materii prime; 

c. — Fabricile agricole de spirt, oriunde ar fi situate, împreună cu terenul din jurul 
lor, construcţiunile, instalaţiunile, uneltele, întregul lor inventar viu şi mort şi toate 
stocurile de produse şi materii prime; 

d. — Industriile forestiere cu tot terenul, construcțiunile, instalaţiunile, maşinile, 
uneltele, liniile de căi ferate, mijloacele de orice natură, întreg inventarul viu şi mort, 
necesar normalei lor funcţionări şi aparţinând evreilor persoane fizice sau societăţi; 

e. — Stocurile de cereale, nutreţe şi recoltele de orice natură ce s'au găsit pe 
proprietățile rurale evreeşti, trecute în patrimoniul statului în virtutea Decretului-Lege din 
5 Octombrie 1940, pentru trecerea proprietăţilor rurale evreeşti în patrimoniul Statului; 

f. — Întregul inventar viu şi mort, precum şi recoltele de orice natură aparținând 
evreilor persoane fizice sau societăţilor evreeşti şi care au servit sau au rezultat din 
exploatarea imobilelor rurale care au făcut obiectul contractelor declarate nule prin 
Decretul-Lege din 5 Octombrie 1940. 

Legea mai prevede interzicerea formală pentru evrei sau societăţile evreeşti de a 
dobândi sau deţine în viitor asemenea bunuri. Se consideră evreeşti societăţile civile sau 
comerciale de orice natură în care majoritatea capitalului aparține evreilor. toate acțiunile 
societăţilor care stăpânesc bunuri imobiliare rurale sau industriale din acele supuse expro- 

prierii — se nominalizează spre a se putea face controlul proprietăţii lor. Decretul-Lege dă 
pădurile expropriate în posesiunea Statului şi organizează comisiunea de evaluări. 

Ambele Decrete-Legi au fost aplicate numai în ceea ce priveşte exproprierea şi 
deposedarea evreilor. 

În ceea ce priveşte proprietatea imobiliară şi industrială agricolă a evreilor, aceste 
Decrete-Legi sunt urmate de un al treilea Decret-Lege care loveşte cu exproprierea noi 
categorii de bunuri şi anume: 

3. Decretul-Lege pentru interpretarea şi completarea Decretelor-Legi din 5 
Octombrie şi 17 Noembrie 1940, din 2 Mai 1941 — Monitorul Oficial No.102!. 

Prin această nouă Lege se mai expropriază prin interpretarea Decretelor ante- 
rioare: fermele, brutăriile, instalaţiile de prelucrat pastele făinoase sau orice alte industrii 
anexe morilor. Se expropriază de asemenea următoarele bunuri evreeşti: 

a. — fabricile industriale de spirt, rafinăriile de alcool de orice fel, distileriile; 

b. — cazanele de orice categorie pentru fabricarea rachiurilor şi țuicii; 

c. — fabricile de produse şi substanţe medicamentoase; 

d. — drepturile de orice fel asupra subsolului, dacă aparţin proprietarului evreu al 
suprafeței; 

e. — materialele lemnoase de orice fel, aparținând proprietarului sau exploata- 
torului pădurii sau industriei forestiere. 

Legea anulează de asemenea contractele de orice fel privitoare la dreptul neevrei- 
lor să răscumpere pe un preţ ce se va fixa de Centrul Naţional de Românizare părțile de 
capital ale asociaţilor evrei. 

Măsurile de expropriere a proprietăţii imobiliare evreeşti au fost extinse şi asupra 
proprietăţii urbane prin: 

4. Decretul-Lege pentru trecerea proprietății urbane evreeşti în patrimoniul 
Statului şi pentru oprirea evreilor de a dobândi proprietăţi imobiliare urbane sau anumite 
drepturi reale asupra acestor imobile din 28 Martie 1941 (Monitorul Oficial No. 74). 

Prin această Lege se expropriază toate imobilele urbane care sunt proprietatea 
evreilor, persoane fizice sau societăți evreeşti, situate în comunele urbane sau suburbane. 
Se exceptează terenurile clădite, proprietatea întreprinderilor industriale şi comerciale 
evreeşti, dacă sunt efectiv afectate exploatării întreprinderilor. 

Luarea în posesiune urmează să se facă de către delegații Centrului Naţional de 
Românizare, iar fostul proprietar rămâne mai departe în folosința imobilului expropriat 
până la data când va fi somat să îl predea; de la această dată fructele civile ale imobilului 
nu-i mai aparțin. 

Expropriaţii vor fi despăgubiţi cu rentă 3% sau cu alte bunuri date în plată. 

Pentru viitor, evreii nu pot dobândi cu nici un titlu drepturi de proprietate, 
superficie, uzufruct, uz sau habitaţiune asupra imobilelor urbane, afară numai dacă prin 
Lege specială s'ar stabili anumite cartiere sau perimetre destinate exclusiv populaţiunii 
evreeşti şi numai în condiţiunile acelei Legi (art. 19). 


1 Monitorul Oficial, partea I, nr. 102 din 03.05.1941. Decretul-Lege Nr. 1216 din 02.05.1941, 
pentru înființarea Centrului Naţional de Românizare 

Sistemul Legilor de expropriere a fost completat în ce priveşte procedura pentru 
despăgubire, prin Decretul-Lege pentru instituirea în fiecare judeţ de comisiuni pentru 
evaluarea proprietăţilor evreeşti — din 21 Iulie 1941 (Monitorul Oficial No. 170)". 

Acestea sunt dispozițiunile existente care se referă la exproprierea întregului 
capital evreesc imobiliar rural şi urban, precum şi a industriilor cu bază agricolă. 

O altă serie de Decrete-Legi expropriază pe evrei de proprietatea vaselor, şlepu- 
rilor şi alte mijloace plutitoare şi anume: 

- Decretul-Lege pentru trecerea în patrimoniul Statului a vaselor şi plutitoarelor 
aparținând evreilor şi societăților evreeşti — din 4 Decembrie 1940 (Monitorul Oficial No. 
286) şi 

- Decretul-Lege pentru administrarea excepțională a vaselor şi plutitoarelor 
evreeşti trecute în patrimoniul Statului — din 7 Februarie 1941 (Monitorul Oficial No. 32) şi 

- Decretul-Lege referitor la convenţiunile de concesionare a vaselor fluviale — din 
4 Iunie 1941 (Monitorul Oficial No. 130). 


* 
* * 


În ceea ce priveşte capitalul mobiliar şi proprietatea comercială, evoluția legisla- 
țiunei în materie de naționalizare a proprietății evreeşti se înfăţişează prin următoarele 
legi: 

1. — Decretul-Lege pentru înfiintarea comisarilor de românizare — din 5 
Octombrie 1940 (Monitorul Oficial No. 233). 

Prin acest Decret-Lege Ministerul Economiei Naționale a fost îndreptățit să 
numească oricând va găsi necesar şi la orice întreprindere, câte un comisar de românizare. 

Din punct de vedere al situațiunii capitalului întreprinderii, prin simplul fapt al 
numirii comisarului de românizare, toate acțiunile devin nominative şi orice transfer sau 
gajare ulterioară de acțiuni nu se mai poate face, fără aprobarea şi controlul comisarului de 
românizare. 

Aceşti comisari au fost numiţi la toate întreprinderile evreeşti, precum şi la unele 
întreprinderi româneşti sau minoritare. Ei au funcționat până la 18 Ianuarie 1941, 
provocând în multe cazuri critici cu privire la activitatea lor şi au fost desființați prin: 

2. — Decretul-Lege pentru abrogarea Decretului-Lege din 5 Octombrie 1940 şi 
instituirea controlului Ministerului Economiei Naţionale asupra întreprinderilor comer- 
ciale şi industriale — din 19 Ianuarie 1941 (Monitorul Oficial No. 16). 


1 Eroare. Se referă la Decizia Preşedinţiei Consiliului de Miniştri Nr. 4672 din 18.07.1941, 
referitoare la instituirea de comisiuni în fiecare judeţ pentru evaluarea proprietăților evreeşti. 
Monitorul Oficial, partea I, nr. 170 din 21.07.1941. 

2 Monitorul Oficial, partea I, nr. 32 din 07.02.1941. Decretul-Lege Nr. 180 din 31.01.1941, 
pentru administrarea excepţională a vaselor şi plutitoarelor evreeşti trecute în patrimoniul 
statului. 

3 Monitorul Oficial, partea I, nr. 233 din 05.10.1940. Decretul-Lege Nr. 3361 din 04.10.1940 
pentru înfiinţarea comisarilor de românizare. 

4 Monitorul Oficial, partea I, nr. 16 din 19.01.1941. Decretul-Lege Nr. 121 din 18.01.1941, 
pentru abrogarea Decretului-Lege din 5 octombrie 1940 şi instituirea controlului Ministerului 
Economiei Naţionale asupra întreprinderilor comerciale şi industriale. 

În expunerea de motive Domnii Miniştri de Justiţie şi Economie Naţională arată 
că „instituirea comisarilor de românizare avusese ca scop organizarea unui regim 
economic stăpânit de interesul naţional şi de primatul nostru etnic, întrun anumit moment, 
împiedicând astfel menţinerea sub nume româneşti simulate a întreprinderilor evreeşti sau 
străine de interesele noastre; de asemenea a urmărit o informare exactă asupra drepturilor 
şi intereselor economice, aflate în mâinile străinilor de rasă şi religie”. 

„Acest scop a fost realizat în parte până azi”. 

„Statul trebuie să păşească la organizarea unui sistem de conducere şi de control 
unitar, pentru a pregăti viitoarea reformă de reconstrucţie a vieții economice; în acelaşi 
timp el este chemat să înlăture primejdia unui marasm economic în producția națională şi 
în exercițiul comerțului, datorit unei desordonate transferări de fonduri comerciale şi 
industriale. De aceea, în locul comisarilor de românizare am socotit că este indispensabil 
constituirea unui organism central de cenzură a tuturor faptelor şi actelor în legătură cu 
funcționarea normală a întreprinderilor de comerț şi industrie ...”. 

Legea prevede că în viitor întreprinderilor care au avut comisari de românizare le 
este interzis: 

- cumpărări sau vânzări de imobile şi nici constituiri de drepturi reale; 

- continuarea sub alte nume sau desființarea întreprinderii; 

- contractarea de obligaţiuni ce depăşesc drepturile de administraţie etc., fără 
autorizația prealabilă a Ministerului Economiei Naţionale. 

Acest Decret-Lege care instituie tutela Statului asupra activităţii întreprinderilor 
comerciale şi industriale evreeşti este abrogat prin: 

3. Decretul-Lege pentru controlul unor operaţiuni şi crearea unui drept de 
preemţiune în favoarea Statului — din 4 Martie 1941 (Monitorul Oficial No. 53)". 

În realitate, acest Decret-Lege reorganizează regimul autorizaţiei prealabile dată 
de Ministerul Economiei Naţionale pentru toate actele de dispoziţie ale întreprinderilor co- 
merciale şi industriale care au avut comisari de românizare — şi mai dispune nominalizarea 
acțiunilor, atunci când aceste întreprinderi sunt societăți pe acţiuni. Transferul sau gajarea 
acțiunilor este supusă controlului şi autorizării Statului. Când Ministerul Economiei Naţio- 
nale refuză cererea de transfer, el poate exercita dreptul de preemţiune în favoarea unei 
persoane fizice sau juridice indicată de Minister. 

Prin acest mijloc, Statul poate controla activitatea întreprinderilor şi poate supra- 
veghea dirijarea acțiunilor în mâini româneşti, cu prilejul fiecărei vânzări. 

Ceea ce este foarte important în acest Decret-Lege este art. 7 care dă dreptul Mi- 
nisterului Economiei Naţionale să controleze orice întreprinderi — chiar dacă n-au avut 
numiţi comisari de românizare — sau să scoată de sub aplicarea controlului legal, între- 
prinderi care au avut comisari de românizare. 

Statul are deci dreptul să controleze pe evrei, pe străini cât şi pe români — persoa- 
ne fizice şi juridice — după cum îşi rezervă dreptul de a reduce sau desfiinţa acest control 
al activităţii întreprinderilor comerciale şi industriale cât şi a mişcării capitalului lor. 


1 Monitorul Oficial, partea I, nr. 53 din 04.03.1941. Decretul-Lege Nr. 533 din 03.03.1941 pentru 
controlul unor operaţiuni şi crearea unui drept de preempțiune în favoarea statului. 


335 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Pe lângă aceste dispoziţii cu caracter general şi de cea mai largă aplicaţiune s'au 
mai promulgat câteva Legi de românizare economică, pentru unele întreprinderi speciale 
şi anume: 

1. Decretul-Lege pentru românizarea caselor de filme, sălilor de cinematograf şi 
birourilor de voiaj şi turism — din 20 Noembrie 1940 (Monitorul Oficial No. 274). 

Acest Decret-Lege prevede suspendarea autorizaţiilor de funcționare, numirea de 
comisari de românizare şi nominalizarea acțiunilor acestor întreprinderi, dacă sunt 
evreeşti;, această măsură este transformată mai târziu în naţionalizare totală, prin: 

2. Decretul-Lege pentru trecerea în proprietatea şi posesia Statului a acțiunilor pe 
care evreii le au în societăţile de voiaj şi turism — din 26 Septembrie 1941 (Monitorul 
Oficial No. 228)". 


* 
* * 


Pe lângă măsurile active de expropriere, blocare sau control a capitalurilor şi 
activelor evreeşti s'au elaborat Legi pentru înlesnirea cumpărărilor acestor bunuri de către 
români şi anume: 

1. Decretele-Legi din 9 Noembrie 19407 şi 17 Iunie 1941° pentru acordarea de 
credite de investiţii şi exploatare locuitorilor români aşezaţi pe terenurile Statului 
provenite din exproprierea proprietăţilor rurale evreeşti. 

2. Decretele-Legi din 10 Ianuarie 1941“ şi 4 August 1941” pentru scutirea de 
impozit la transmisiunile fondurilor de comerț cumpărate de la evrei. 

II. Măsuri referitoare la naționalizarea personalului în întreprinderile economice. 

Acţiunea de românizare a vieţii economice s'a exercitat şi în ceea ce priveşte 
naționalizarea personalului. Cea dintâi şi cea mai însemnată legiuire în această direcţie este: 

1. Decretul-Lege pentru românizarea personalului din întreprinderi — din 16 
Noembrie 1940 (Monitorul Oficial No. 270). 


1 Monitorul Oficial, partea I, nr. 228 din 26.09.1941. Decretul-Lege Nr. 2693 din 25.09.1941, 
pentru trecerea în proprietatea statului a acţiunilor pe care evreii le au în societăţile de voiaj şi 
turism. 

2 Monitorul Oficial, partea I, nr. 264 din 10.11.1940. Decretul-Lege Nr. 3757 din 09.11.1940, 
privitor la acordarea de credite locuitorilor aşezaţi pe terenurile statului, provenite din 
exproprierea proprietăţilor rurale evreeşti, pe cele provenite de la locuitorii bulgari evacuaţi şi 
pe acele preluate de stat de la persoanele de origine germană din Bucovina de Sud şi din 
Dobrogea, repatriate în Germania. 

3 Monitorul Oficial, partea I, nr. 140 din 17.06.1941. Decretul-Lege Nr. 1748 din 16.06.1941, 
privitor la completarea art. 3 al Decretului-Lege Nr. 3757 din 9 noembrie 1940 pentru 
acordarea de credite locuitorilor aşezaţi pe terenurile statului, provenite din exproprierea 
proprietăţilor rurale evreeşti, pe cele provenite de la locuitorii bulgari evacuaţi şi pe acele 
preluate de stat de la persoanele de origine germană din Bucovina de Sud şi din Dobrogea, 
repatriate în Germania. 

4 Monitorul Oficial, partea I, nr. 10 din 13.01.1941. Decretul-Lege Nr. 45 din 10.01.1941, pentru 
reducerea impozitului proporţional de timbru şi a contribuţiei excepţionale 2 la sută la unele 
vânzări de fond de comerţ. 

5 Eroare. Se referă la Jurnalul Consiliului de Miniştri Nr. 939 din 30.07.1941, privitor la 
prelungirea dispoziţiilor Decretului-Lege Nr. 45 din 10 Ianuarie 1941. Monitorul Oficial, partea 
I, nr. 182 din 04.08.1941. 

Prin această Lege se ordonă concedierea până cel mai târziu 31 Decembrie 1941 
a salariaţilor evrei din toate întreprinderile civile sau comerciale de orice natură, 
aparţinând persoanelor fizice sau persoanelor juridice cu sau fără scop lucrativ, precum şi 
asociaţiunilor, fundaţiunilor şi stabilimentelor de orice fel. 

Se exceptează instituţiile evreeşti cu caracter strict religios sau cultural, iar în 
ceea ce priveşte personalul, se exceptează: 

- urmaşii direcți ai invalizilor, voluntarilor şi morţilor din războiul din 1877, dacă 
actualmente sunt creştini; 

- invalizii din războiul întregirii neamului; 

- orfanii de războiu din 1916-1918. 

În locurile devenite imediat vacante, se vor angaja numai români. În vederea 
pregătirii înlocuitorilor pentru salariaţii calificaţi şi specializați ce urmează a mai rămâne 
în întreprinderi până la expirarea termenului de 31 Decembrie 1941, Ministerul Muncii va 
putea impune întreprinderilor angajarea de personal român, pentru dublarea salariaţilor 
specialişti evrei sau străini. 

Nu avem datele înfățişând activitatea Ministerului Muncii din acest punct de 
vedere, adică numărul acestor elemente de dublură ce a numit, şi rezultatele practice 
efectuate de aceste elemente până în prezent. 

Fără o cunoaştere serioasă a situației de fapt, nu se poate afirma că toate 
elementele necesare au fost pregătite până astăzi, astfel încât se poate conchide că 
termenul fixat de legiuitor este prea scurt, cu atât mai mult cu cât din cauza războiului 
majoritatea românilor care dublau pe salariaţii (specialiştii) evrei, au fost mobilizați. 

Pentru a limita activitatea meseriaşilor evrei, cât şi pentru a reduce numărul lor 
prin lipsirea de brevetul de capacitate profesională, s'a întocmit: 

Decretul-Lege pentru suspendarea preschimbării cărții de meşter a evreilor, din 
24 Decembrie 1940 (Monitorul Oficial No. 303). 

Iar pentru a se împiedica pe viitor formarea meseriaşilor evrei, s'a suspendat în 
fapt, iar apoi în drept, putinţa pentru evrei de a fi ucenici în industrie, meserii şi comerţ, 
prin trei legi succesive şi anume: 

1. Decretul-Lege pentru suspendarea înregistrării contractelor de ucenicie ale 
ucenicilor evrei — din 24 Decembrie 1940 (Monitorul Oficial No. 303), 

2. Decretul-Lege pentru interzicerea înregistrării la Camerele de Muncă a 
contractelor de ucenicie pentru evrei — din 10 Februarie 1941 (Monitorul Oficial No. 34) 
şi în sfârşit prin 


1 Eroare. Se referă la Decizia Ministerială Nr. 64.504 din 22.11.1940 a Ministerului Muncii, 
Sănătăţii şi Ocrotirilor Sociale, referitoare la suspendarea preschimbării cărții de meşter al 
evreilor. Monitorul Oficial, partea I, nr. 303 din 24.12.1940. 

2 Eroare. Se referă la Decizia Ministerială Nr. 67.794 din 04.12.1940 a Ministerului Muncii, 
Sănătăţii şi Ocrotirilor Sociale, referitoare la suspendarea înregistrării contractelor de muncă ale 
ucenicilor evrei, efectuate după 16 noiembrie 1940. Monitorul Oficial, partea I, nr. 303 din 
24.12.1940. 

3 Eroare. Se referă la Decizia Ministerială Nr. 73.782 din 03.01.1941 a Ministerului Muncii, 
Sănătăţii şi Ocrotirilor Sociale, referitoare la interzicerea înregistrării la Camerele de Muncă a 
contractelor de ucenicie pentru evrei. Monitorul Oficial, partea I, nr. 34 din 10.02.1941. 

3. Decretul-Lege pentru anularea contractelor de ucenicie în curs ale ucenicilor 
evrei — din 22 Martie 1941 (Monitorul Oficial No. 69). 

Această Lege condiţionează începerea oricărui comerț de obținerea autorizaţiei 
prealabile, care se dă de către Preşedinţii Camerelor de Comerţ. Petiţionarul trebuie să 
arate în cerere printre altele şi originea etnică. Legea permite sub anumite condiţii şi 
străinilor să obțină autorizaţia de a exercita comerțul, dar nu vorbeşte nimic despre 
evrei. În fapt, prin existența noţiunii de origine etnică, pentru calificările ce trebuie să 
justifice viitorul comerciant, camerele de comerț nu acordă nici unui evreu autorizarea 
de a deschide un nou comerţ, socotindu-se că ei n-au origine etnică. 

Autorizarea este necesară şi pentru cazurile de mutarea sediului comerțului, ma- 
jorarea capitalului sau deschiderea de sucursale. Deci în acest caz firmele evreeşti 
existente vor putea fi paralizate. 

Tot pe linia măsurilor restrictive în materie de personal s'a mai promulgat: 

Decretul-Lege pentru modificarea art. 15 şi 26 din Legea pentru proteguirea 
muncii indigene din 1 Aprilie 1930” şi adăugirea unor noi dispoziţiuni — din 4 Aprilie 
1941 (Monitorul Oficial No. 81). 

Ca rezultat al stărilor excepționale şi nevoilor de război, s'a îngăduit însă angajarea 
evreilor în serviciul unor lucrări de mare însemnătate economică şi militară prin: 

Decretul-Lege privitor la înlesnirea angajărilor de personal tehnic pentru lucrările 
la liniile noi ce se vor construi de Regia Aut. C.F.R. , prin derogare de la Legile în vigoare 
— din 8 Martie 1941 (Monitorul Oficial No. 57), modificat la 14 Septembrie 1941 
(Monitorul Oficial No. 218). 

III. Măsuri referitoare la limitarea activităţii evreilor şi în alte domenii ale vieţii 
economice. 

Pe lângă cele două mari acțiuni de românizare a vieţii economice privind fie 
capitalul, fie munca, s'a mai legiferat în acelaşi scop şi o serie de măsuri privind unele 
probleme limitate sau aspecte mixte, a căror însemnătate şi cuprindere reiese din însăşi 
titlul lor: 


1 Eroare. Se referă la Decizia Ministerială Nr. 97.484 din 08.03.1941 a Ministerului Muncii, 
Sănătăţii şi Ocrotirilor Sociale, referitoare la anularea contractelor de ucenicie în curs ale 
ucenicilor evrei. Monitorul Oficial, partea I, nr. 69 din 22.03.1941. 

2 Monitorul Oficial, partea I, nr. 76 din 03.04.1930. Decretul Regal Nr. 1118 din 01.04.1941. 
Lege pentru proteguirea muncii indigene. 

3 Monitorul Oficial, partea I, nr. 81 din 04.04.1941. Decretul-Lege Nr. 946 din 02.04.1941, 
pentru modificarea art. 13 şi 26 din legea pentru proteguirea muncii indigene din 1 aprilie 1930 
şi adăugarea unor noi dispoziţiuni. 

4 Monitorul Oficial, partea I, nr. 57 din 08.03.1941. Decretul-Lege Nr. 575 din 07.03.1941, 
privitor la înlesnirea angajărilor de personal tehnic pentru lucrări la liniile noi ce se vor construi 
de Regia Autonomă C.F.R., prin derogare de la legile în vigoare. 

5 Monitorul Oficial, partea I, nr. 218 din 14.09.1941. Decretul-Lege Nr. 2587 din 13.09.1941, 
pentru modificarea art. 1, 2, 3 şi 5 din Decretul-Lege Nr. 575 din 7 Martie 1941 privitor la 
înlesnirea angajărilor de personal tehnic pentru lucrări la liniile noi ce se vor construi de Regia 
Autonomă C.F.R., prin derogare de la legile în vigoare. 

- Decretul-Lege pentru interzicerea achiziţionării obiectelor de cult de la magazi- 
nele evreeşti — din 17 Septembrie 1940 (Monitorul Oficial No. 216)'; 

- Decretul-Lege pentru interzicerea arendării farmaciilor la evrei — din 3 Octom- 
brie 1940 (Monitorul Oficial No. 231); 

- Decretul-Lege pentru interzicerea firmelor evreeşti de a participa la licitații 
publice — din 12 Octombrie 1940 (Monitorul Oficial No. 239); 

- Decretul-Lege pentru interzicerea de publicare a lucrărilor didactice sau ştiin- 
țifice ale corpului didactic de origine etnică română, la editurile evreeşti — din 16 
Octombrie 1940 (Monitorul Oficial No. 242); 

- Decretul-Lege privitor la anularea autorizațiunilor pentru debitele de vânzare a 
produselor monopolizate C.A.M. deţinute de evrei — din 10 Noembrie 1940 (Monitorul 
Oficial No. 264); 

- Decretul-Lege pentru fixarea orariului magazinelor alimentare deținute de evrei 
— din 28 Noembrie 1940 (Monitorul Oficial No. 281)”; 

- Decretul-Lege pentru reducerea impozitului proporțional de timbru şi 
contribuția excepțională 2% la vânzările de fond de comerț, proprietatea evreilor — din 13 
Ianuarie 1941 (Monitorul Oficial No. 10); 

C/. Centrul Naţional de Românizare. 

Prin aplicarea tuturor Legilor de expropriere sau de naţionalizare, Statul a de- 
venit proprietarul sau deţinătorul unui patrimoniu imens ca valoare şi foarte variat în 
ceea ce priveşte natura şi compunerea lui. Acest patrimoniu fiind ridicat din proprietatea 
şi din posesiunea foştilor proprietari evrei, care cu ajutorul acestui patrimoniu înde- 
pliniseră funcțiuni şi servicii economice în cadrul Statului român pe diferite sectoare şi 
în raport cu mărirea şi varietatea acestui patrimoniu, era nevoie, îndeosebi după 
experienţele făcute cu comisarii de românizare şi cu primele serii de deținători de bunuri 
agricole, să se organizeze administrarea patrimoniului expropriat de către Stat. Era de 
asemenea nevoie să se fixeze, cel puţin în linii generale, categoriile de beneficiari sau de 
deținători ai acestor bunuri. În sfârşit era nevoie să se prevadă măsuri financiare pentru 
determinarea şi lichidarea despăgubirii cuvenite foştilor proprietari evrei, precum şi mij- 
loacele financiare destinate să ajute prin credit organizarea românizării întreprinderilor 
comerciale şi industriale. 


1 Eroare. Se referă la Decizia Ministerială Nr. 42.180 din 08.09.1940 a Ministerului Cultelor şi 
Artelor, referitoare la interzicerea achiziţionării obiectelor de cult de la magazinele evreieşti. 
Monitorul Oficial, partea I, nr. 216 din 17.09.1940. 

2 Eroare. Se referă la Decizia Ministerială Nr. 49.782 din 11.10.1940 a Ministerului Justiţiei, 
referitoare la interzicerea firmelor evreieşti la licitaţii. Monitorul Oficial, partea I, nr. 239 din 
12.10.1940. 

3 Eroare. Se referă la Decizia Ministerială Nr. 191.730 din 09.10.1940 a Ministerului Educaţiei 
Naţionale, Cultelor şi Artelor, referitoare la interdicţia pentru membrii de origine etnică română 
ai Corpului Didactic de a publica lucrări didactice sau ştiinţifice la edituri evreieşti. Monitorul 
Oficial, partea I, nr. 242 din 16.10.1940. 

4 Eroare. Se referă la Decizia Ministerială Nr. 64.258 din 21.11.1940 a Ministerului Muncii, 
Sănătăţii şi Ocrotirilor Sociale, referitoare la interdicţia pentru magazinele alimentare deținute 
de evrei de a deschide în zilele de sâmbătă şi duminică. Monitorul Oficial, partea I, nr. 281 din 
28.11.1940. 

Pentru realizarea acestor scopuri s'a alcătuit 
Decretul-Lege pentru înfiinţarea Centrului Naţional de Românizare — din 3 Mai 1941 
(Monitorul Oficial No. 102) completat cu 
Decretul-Lege privitor la administrarea provizorie a Centrului Naţional de Românizare — 
din 8 Mai 1941 (Monitorul Oficial No. 107). 

Centrul Naţional de Românizare este înființat pe lângă Preşedinţia Consiliului de 
Miniştri (Subsecretariatul de Stat al Românizării, Colonizării şi Inventarului), având de 
scop românizarea bunurilor intrate în patrimoniul Statului şi de a ajuta românizarea vieții 
economice. 

Patrimoniul administrat de Centrul Naţional de Românizare se compune din toate 
bunurile ce au intrat în proprietatea Statului, în virtutea Legilor de expropriere ce am 
analizat — şi la care se adaugă proprietățile germane şi bulgare de pe teritoriul român, 
rămase libere în urma transferului de populaţiuni. 

Atribuţiunile Centrului Naţional de Românizare constau în principal în: luarea în 
primire şi administrarea bunurilor, distribuirea şi lichidarea lor în favoarea celor îndrep- 
tățiți, emiterea rentei pentru achitarea despăgubirei foştilor proprietari evrei, îngrijind şi de 
plata cuponului; toate aceste activități fiind destinate să desăvârşească şi să definitiveze 
românizarea vieţii economice comerciale şi industriale. 

Pentru îndeplinirea acestui scop atât de însemnat, legea prevede o acţiune de cre- 
dite în favoarea noilor proprietari, industriaşi şi comercianți români. 

Expunerea de motive a Legii semnată de Domnul Profesor Mihai A. Antonescu, 
Vice Preşedinte şi Preşedinte Ad-interim al Consiliului de Miniştri, arată că: „opera de 
românizare trebuie întreprinsă cu hotărâre, rapiditate şi autoritate pentru unele bunuri; cu 
metodă, echilibru şi mijloace financiare efective pentru altele”. 

În prima categorie intră proprietatea evreească agricolă şi îndeosebi cea urbană. 

În cea de-a doua intră: „fondurile comerciale şi industriale care nu sunt numai 
bunuri, ci fiinţe. Stăpânirea lor cere capital, pregătire, experienţă şi sprijin. Altfel, fondul 
comercial din instituţie vie se transformă în proprietate moartă. 

„Crearea grabnică a unor condiții economice şi financiare apte să sprijine ele- 
mentele de pregătire şi experiență, pentru a le ajuta să intensifice viaţa economică, cu spri- 
jinul Camerelor de Comerţ şi al organizaţiilor profesionale, industriale şi comerciale, iată 
unul din marile comandamente ale operei de românizare”. 

„Din aceste nevoi a purces Centrul Naţional de Românizare”. 

Astăzi Centrul Naţional de Românizare se găseşte în curs de organizare şi la 
începutul exercitării activităţii sale. 


x 


Măsurile legislative analizate mai sus referitor la scoaterea evreilor din viața 
economică a țării, ne arată că până astăzi s'au realizat următoarele: 

I. În ceea ce priveşte proprietatea şi capitalul: 

a.— Proprietatea imobiliară, rurală şi urbană evreească este trecută în totalitate în 
proprietatea Statului, afară de casele cu terenuri până la 2000 m.p. situate în comunele 
rurale — excepție ce a rămas ca o scăpare din vedere. În realitate, evreii continuă să locu- 


1 Monitorul Oficial, partea I, nr. 107 din 08.05.1941. Decretul-Lege Nr. 1264 din 07.05.1941, 
privitor la administrarea provizorie a C.N.R.-ului. 

iască în imobilele urbane care n-au fost luate în fapt, ci numai în drept, din cauza timpului 
scurt de care s'a dispus până în prezent. 

b. — Industriile agricole au fost expropriate în întregime şi luate din posesiunea 
evreilor. 

c. — Toate întreprinderile comerciale şi industriale evreeşti au fost puse sub 
control de Stat, mai întâi prin comisarii de românizare şi apoi direct prin Ministerul 
Economiei Naţionale. 

d. — S'a interzis în practică orice înfiinţare de întreprindere evreească nouă cât şi 
extinderea, transformarea sau strămutarea celor existente. 

e. — Unele întreprinderi: cinematografe, case de filme, birouri de voiaj au fost 
expropriate indirect, prin naționalizarea acțiunilor. 

f. — Toate acţiunile bancare, comerciale şi industriale ale întreprinderilor evreeşti 
au fost nominalizate iar circulaţia lor rămâne supusă autorizării Ministerului Economiei 
Naţionale, care poate să exercite şi un drept de preemţiune. 

Ministerul poate extinde sau restrânge acest regim faţă de toate categoriile de 
întreprinderi. 

II. În ceea ce priveşte personalul din întreprinderi şi munca: 

a. — S'a hotărât eliminarea treptată a personalului evreesc, din toate între- 
prinderile, până cel mai târziu la 31 Decembrie 1941. 

b. — S'a interzis reînnoirea cărților de maeştri pentru meseriaşii evrei. 

c. — S'a interzis evreilor, în total, anumite îndeletniciri (farmacie, film, birouri de 
voiaj, etc.). 

III. În ceea ce priveşte românizarea economiei naţionale: 

a. — Sau înființat comisarii de românizare (desființați în urmă). 

b. — S'a înfiinţat Centrul Naţional de Românizare. 

c. — S'a creat pentru Statul român, reprezentat prin Ministerul Economiei 
Naţionale, dreptul de a controla actele de dispoziţie ale tuturor întreprinderilor economice 
şi de a exercita un drept de preemţiune la transferul acţiunilor societăţilor anonime şi în 
comandită, pe acțiuni, în folosul persoanelor fizice şi juridice pe care le va recomanda 
acest Minister. 

d. — S’a creat pentru Statul român, reprezentat prin Ministerul Muncii, dreptul de 
a impune întreprinderilor evreeşti pe lângă toți salariaţii specialişti sau calificaţi, elemente 
care să le dubleze spre a se pregăti în diferite specialități. 

Din realizările măsurilor legislative rezultă însă că, cele două categorii de măsuri 
şi anume: deposedarea şi dislocarea evreilor pe de o parte şi introducerea românilor pe de 
altă parte — care la un loc urmăresc unicul scop: Românizarea economiei naționale, s'au 
aplicat până azi, cu intensitate mult diferită şi anume: deposedarea evreilor s'a efectuat în 
chip total în materie de proprietate agricolă şi industrială — ca şi acolo unde s'au aplicat 
lichidări sau transferuri de fonduri de comerţ, în timp ce introducerea românilor în toate 
aceste sectoare, deşi începută cu multă râvnă — este încă departe de a fi umplut golurile. 

În această privință, din rapoartele Comandamentelor. teritoriale referitor la 
situația întreprinderilor şi fabricilor militarizate de pe întregul teritoriu al țării şi centra- 
lizarea la Marele Stat Major la data de 25.1X.1941, se constată că opera de românizare este 
în curs şi se face cu oarecare greutate; că parte din evreii aflaţi la fabrici sunt absolut 

necesari şi trebuesc neapărat menţinuţi pe loc, iar românizarea completă până la 31 
Decembrie 1941 nu va fi posibilă. 

Este de reținut că această situaţie se referă numai la 277 fabrici, ceea ce 
reprezintă o mică parte din cele 1533 întreprinderi mobilizate pentru lucru şi mai ales din 
totalul celor aflate în întreaga ţară (peste 10.000). 

Din cele de mai sus şi ca încheiere a acestui capitol se desprind următoarele: 

CONCLUZIUNI ȘI PROPUNERI. 

Acţiunea de naţionalizare economică s'a îndreptat în ultimul an exclusiv împo- 
triva evreilor, ignorând pe ceilalți minoritari şi străini. Această acţiune a creat o serie de 
situaţiuni noi, unele aparente — altele oculte, care trebuiesc identificate şi studiate cu cea 
mai mare atenţie. 

Rezultatele imediate ale acestei adevărate revoluţii de ordin economic, nu sunt 
cunoscute îndeajuns, deoarece până acum lipsesc datele oficiale şi exacte. 

Pentru a judeca valoarea acțiunii de până acum, în scopul de a şti cum trebuie 
îndrumată în viitor pe baze exacte, urmează să se culeagă şi centralizeze datele necesare. 

În acest scop, se propune în anexele de la partea finală a Studiului de față, 
proiectele de ordine şi instrucţiuni ce urmează a fi adresate organelor cărora le revine 
întocmirea şi executarea lucrărilor ce decurg. 

Culegerea şi centralizarea acestor date va înfățişa bilanțul acţiunii de românizare 
economică întreprinsă cu începere de la 6 Septembrie 1940, cu activul şi pasivul său. 

Până atunci, pe temeiul indiciilor vădite şi experienţei altor state, se pot face 
următoarele constatări: 

1/. — Acţiunea de românizare prin înlăturarea evreilor din economia naţională a 
fost concepută şi executată pentru un interval prea scurt: un an. 

În Germania termenul a fost fixat la 5 ani, deşi numărul şi însemnătatea eco- 
nomică a evreilor era mult mai redusă. 

2/. — Acţiunea de românizare a început într’o epocă, în care împrejurările impu- 
neau o pregătire de război intensă, apoi a continuat chiar în timp de război. 

În această privință este de reţinut că Ungaria a suspendat aplicarea tuturor legilor 
antisemite sau de naţionalizare economică, tocmai din cauza războiului, pe motivul de a 
nu-şi scădea potenţialul economic şi financiar. 

3/. — Golul creat prin eliminarea evreilor de pe piața economică a început a fi 
ocupat în special de minoritari şi străini. 

Este de reținut de asemenea presiunea capitalului german, care caută plasamente 
şi investiţii în întreprinderile române. Acest fapt, în parte nedorit de guvernul german, se 


graniţele Reichului, în valori reale, scăpându-le de contribuţiile de război. 

4/. — Evreii au început să caute şi să obţină protecția autorităţilor militare şi 
economice germane, spre a scăpa de obligaţiunea muncii în tabere. Ei pun în schimb în 
serviciul acestor autorităţi toată capacitatea lor profesională şi de muncă, numai spre a 
scăpa de greutăţile şi — eventual primejdiile — internării în lagăre. 

5/. — În Ardeal, saşii şi ungurii atrag atenţia şi simpatia evreilor care, în caz de 
lichidare, preferă să le treacă acestora activele comerciale şi industriale, iar nu românilor. 

De asemenea stocurile de materiale importante ca: bumbac, cauciuc, cositor, 
merg de preferinţă în aceleaşi mâini străine, evitând întreprinderile româneşti de Stat. 

6/. — Măsurile severe de control al preţurilor şi activității economice, îndeosebi 
Legea sabotajului economic! au fost elaborate, avându-se în vedere în special comercianții 
şi industriaşii evrei. Ei dispărând sau numărul lor micşorându-se, aceste măsuri au rămas 
să se aplice astăzi proprietarilor, industriaşilor şi comercianților români, tratați ca duşmani 
ai națiunii, tocmai în momentul când ei urmăresc a se înfiripa economiceşte şi să 
îndeplinească cu mari greutăţi sarcina lor. 

7/.- În timp de război viața economică are un ritm mai lent datorită îngreunării 
comunicaţiilor şi transporturilor. De aceea, ea reclamă în această perioadă un personal mai 
numeros ca în timp de pace, îndeosebi pentru industrie şi pentru comerț. 

Apreciem că nu este oportun să se adâncească mai mult revoluţia economică şi să 
se realizeze eliminarea totală a personalului şi capitalului evreesc, tocmai acum când 
întreaga armată este mobilizată, iar înlocuirea evreilor cu români în funcțiunile economice 
devine aproape imposibilă. 

8/. — Înmulțirea cazurilor de scutire de muncă în tabere a evreilor utili econo- 
miceşte, pe baza cererilor autorităților germane, va îndruma în curând pe aceştia, să nu 
mai aibă frică nici nevoie de Statul român, redevenind „sudiţii” veacului trecut. Ei nu vor 
avea nici dragoste să-l mai servească, ne mai participând în nici un fel la aspiraţiile sau 
activitatea țării. Această stare de lucruri nu se poate curma decât prin intrarea urgentă în 
ordine şi legalitate, stabilindu-se cât mai curând un Statut, care să garanteze siguranța 
persoanei şi dreptul de a munci pentru evreii considerați că merită această situație. 

În lumina acestor constatări se propun următoarele măsuri pentru toată durata 
războiului: 

1/. — Blocarea imediată şi absolută a proprietăţilor şi fondurilor industriale, 
comerciale şi bancare evreeşti, împiedicând vânzarea lor. 

2/. — Prelungirea termenului de 31 Decembrie 1941 pentru românizare integrală a 
personalului din întreprinderi, cu 2-3 ani. 

3/. — În Vechiul Regat să se admită în întreprinderile foste evreeşti: industriale, 
comerciale şi firmele individuale existente, o participare a capitalului evreesc până la 40% 
şi a personalului evreesc până la 20%. 

4/. — În Ardeal să se ducă în materie evreească o politică de concurenţă cu ungurii şi 
cu saşii — ajutând atragerea fondurilor industriale şi comerciale evreeşti, în mâini româneşti. 

5/. — Formarea de tehnicieni şi personal calificat românesc în fabrici din ţară şi 
din străinătate, după un plan bine studiat pentru echiparea cu personal român a între- 
prinderilor în care se mai găsesc specialişti evrei. 


1 Vezi în acest sens Monitorul Oficial, partea I, nr. 256 din 01.11.1940. Decretul-Lege Nr. 3674 
din 31.10.1940 pentru reprimarea sabotajului; Monitorul Oficial, partea I, nr. 102 din 
03.05.1941. Decretul-Lege Nr. 1215 din 02.05.1941 pentru activarea producţiei, regimul 
prețurilor, reprimarea speculei ilicite şi a sabotajului economic; Monitorul Oficial, partea I, nr. 
63 din 14.03.1942. Decretul-Lege Nr. 769 din 13.03.1942 pentru combaterea camuflării bu- 
nurilor, drepturilor şi intereselor evreieşti şi pentru reprimarea sabotării operei de românizare; 
Monitorul Oficial, partea I, nr. 186 din 12.08.1942. Decretul-Lege Nr. 3294 din 06.08.1942 
pentru modificarea Legii pentru activarea producţiei, regimul prețurilor, reprimarea speculei 
ilicite şi a sabotajului economic; Monitorul Oficial, partea I, nr. 52 din 03.03.1943. Decretul- 
Lege Nr. 552 din 02.03.1943 pentru măsuri de siguranță împotriva unor condamnați de legile 
interesând ordinea, siguranța, morala publică şi economia națională. 

6/. — Obligarea tuturor întreprinderilor de a forma ucenici români şi acordarea de 
încurajări morale şi materiale în acest scop. 

7/. — Finanţarea excepţională cu ajutorul Statului şi al Băncii Naţionale Române, 
a comerţului şi industriei românizate. 

8/. — Trecerea cât mai degrabă a bunurilor evreeşti expropriate, în patrimoniul 
unor cumpărători români, aleşi dintre categoriile cele mai îndreptățite din punct de vedere 
naţional, dar capabili să le pună în valoare şi să suporte toate sarcinile economice şi fiscale 
ale acestor proprietăţi urbane, agricole şi industriale. 

Vânzarea lor va putea aduce Statului sume foarte importante, retrăgând de pe 
piaţă o parte însemnată din numerarul astăzi tezaurizat. 

Statul va putea finanța cu credite foarte lungi pe invalizii de războiu, în cumpă- 
rarea de imobile urbane. 

Pentru realizarea propunerilor de mai sus, în cazul că ele se aprobă, se anexează 
în partea finală a studiului de faţă, proiectele de ordine şi instrucțiuni ce urmează a fi 
trimise organelor în drept a le aplica. 


CAPITOLUL III. 
SITUAŢIA EVREILOR DIN PUNCT DE VEDERE AL OBLIGAȚIUNILOR 
MILITARE. 

I. Situaţia evreilor din punct de vedere al obligaţiunilor militare este determinată 
de următoarele măsuri legislative: 

A. Înainte de 6 Septembrie 1940. 

1/. Legea asupra Recrutării Armatei din 1930! — ca şi Legile anterioare asupra 
Recrutării Armatei — obliga pe evrei la executarea serviciului militar în aceleaşi condițiuni 
(drepturi şi obligaţiuni) ca şi pe ceilalţi cetăţeni ai țării, pe baza principiului obligativității 
generale şi personale a serviciului militar, adoptat încă de la reorganizarea modernă a 
Armatei noastre. 

Rezultă deci că, sub imperiul acestei Legi, nu se făcea nici o distincție asupra 
originii etnice şi deci nici o excepţie de la obligațiile militare. 

Această situație a durat până la 8 August 1940 când sub impulsul curentului 
naţionalist, s'au legiferat restricțiuni pentru evrei şi în această privință, şi anume prin: 

2/. Decretul-Lege No. 2650 din 8 August 19407, care reglementa situația juridică 
a evreilor din România, precizând cine sunt socotiți evrei în sensul acestei legi, după cum 
am arătat la Cap. I. al acestui studiu. 

Acest Decret-Lege tratează şi obligaţiunile evreilor din punct de vedere militar, 
ele rezultând tot din clasificarea lor în cele trei categorii: 

- Categoria I-a — evreii veniți în România după 30 Dec. 1918. 

- Categoria 2-a, cei care au obținut naturalizarea în anumite condițiuni. 

- Categoria 3-a, evreii care nu fac parte din categoriile 1 şi 2. 


1 Monitorul Oficial, partea I, nr. 148 din 07.07.1930. Decretul Regal Nr. 2473 din 04.07.1930. 
Lege asupra recrutării armatei. Monitorul Oficial, partea I, nr. 263 din 09.11.1932. Decretul 
Regal Nr. 2133 din 04.07.1932. Regulamentul Nr. 42 pentru aplicarea Legii asupra recrutării 
armatei din 1930. 

2 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

Obligaţiunile militare ale evreilor din categoria 1 şi 3 se transformă în taxe 
militare, sau muncă de interes obştesc. 

Celor din categoria 2-a, li se impune restricția de a nu mai putea fi militari de carieră. 

B. Situaţia după 6 Septembrie 1940. 

Sub impulsul din ce în ce mai puternic al ideii naţionaliste, restricțiunile impuse 
evreilor au accentuat continuu şi în ceea ce priveşte obligaţiile lor militare. Astfel: 

1/. Decretul-Lege No. 3984 asupra Statutului Militar al Evreilor din 5 Decembrie 
1940!, hotărăşte: 

- excluderea tuturor evreilor (inclusiv a celor din categoria 2-a) de la serviciul 
militar; 

- obligativitatea cumulativă la plata taxelor militare şi prestarea muncii de interes 
obştesc pentru toți evreii, indiferent de categoria din care fac parte, pe tot timpul cât 
ceilalți cetățeni români fac parte din elementele armatei; 

- munca de interes obştesc se execută în folosul M.A.N. sau a instituţiilor de stat. 
Specialiştii cu titluri academice vor fi folosiţi potrivit specialităţii sau pregătirii lor; 

- pe timpul executării muncii de interes obştesc, evreii sunt supuşi regimului şi 
jurisdicției militare; 

- sunt scutiţi de munca de interes obştesc şi taxele militare, numai foştii ofiţeri, 
subofiteri, maiştri, submaiştri şi gagişti proveniți din activitate. Totuşi, şi aceştia rămân 
susceptibili a fi întrebuințați în folosul armatei ca rechiziționaţi, ca specialişti şi potrivit 
gradului avut; 

- sunt scutiți de munca de interes obştesc, evreii aflați în întreprinderile prevăzute 
în lucrările de mobilizare a teritoriului, ei putând fi rechiziționaţi pentru lucru. 

2/. Regulamentul asupra Decretului-Lege relativ la Statutul Militar al Evreilor, 
apărut în Iulie 19417, desvoltă dispoziţiunile acestui Decret, precizând că: 

- munca de interes obştesc se execută de evreii între 18-50 ani, fie individual, fie 
în grup sau detaşamente; 

- utilizarea evreilor la munca de interes obştesc se face numai de Marele Stat 
Major; 

- durata muncii de interes obştesc în timp de pace variază după vârstă; 

- în timp de războiu această durată este nelimitată. 

Evreii prestează munca de interes obştesc: 

- în localitatea unde domiciliază, fiind organizaţi sub comandă militară, având 
dreptul să ia masa şi să doarmă în familie; 

- în cazul când vor fi deplasaţi în altă regiune a ţării, ei vor fi constituiți în 
detaşamente de muncă sub comandă militară; 

- detaşamentele vor fi utilate cu materialul necesar pentru cazare, higienă şi 
hrănirea oamenilor; 

- pe timpul muncii de interes obştesc, evreii au drepturile de hrană ale trupei, în 
natură sau în bani, după cum sunt folosiți de Armată sau de alte instituţii publice. 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 


345 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


3/. Decretul-Lege No. 132 din 20.1.1941 relativ la impunerea evreilor la plata 
taxelor militare!. 

În acest Decret se precizează că: 

- „Toți evreii între 18-50 ani, sunt supuşi obligaţiunilor de plata taxelor militare”. 

- Sunt scutiţi de plata taxelor militare următoarele categorii de evrei: 

- Ofițerii, subofiţerii, maiştrii şi gagiştii proveniţi din activitate; 

- Evreii care vor fi utilizați în folosul armatei sau la munca de interes obştesc pe 
timpul concentrărilor prelungite, mobilizării sau războiului, această scutire de taxe militare 
fiind valabilă numai pentru timpul cât vor fi reținuți în scopurile de mai sus. 

În timp de pace, evreii sunt supuşi la taxele militare în condițiunile următoare: 

- Dela vârsta 18-41 ani la 2 taxe, una globală şi alta proporţională calculată în 
raport cu impozitele directe pentru veniturile de orice fel dobândite anual — fie de evreu, 
fie de părinţii acestuia; 

- Dela 41-50 ani sunt supuşi unei taxe militare unice proporțională şi egală cu 
15% din impozitele directe datorate pentru veniturile dobândite anual în perioada 
respectivă de impozabil şi de soția sa. 

În timp de mobilizare, taxele de mai sus se majorează cu 50% iar în timp de 
războiu se dublează. 

Pentru garantarea recuperării de către Stat a acestor taxe, legiuitorul stabileşte 
deci principiul solidarităţii la plata sumelor datorate, între contribuabil, părinții şi soția 
acestuia. 

4/. Ordinul Domnului Mareşal Antonescu No. 207 din 1 August 19417 transmis 
prin Marele Cartier General, care hotărăşte întrebuinţarea în mod activ a tuturor evreilor 
din ţară, la munca de interes obştesc. 

II. Pe baza celor de mai sus, Marele Stat Major a dat următoarele instrucțiuni şi 
ordine de execuţie: 

1/. Instrucţiunile Generale No. 31.200 din 8 August 1941 care cuprind în 
rezumat următoarele: 

a.— Organizarea muncii de interes obştesc a evreilor: 

- evreii sunt repartizați de Marele Stat Major, pentru nevoile armatei şi ale 
instituţiilor publice, la cererea organelor respective; 

- Hrănirea, cazarea şi procurarea uneltelor de lucru, cad în sarcina autorităţii ce-i 
foloseşte; 

- Evreii sunt constituiți pe detaşamente, încadraţi cu ofiţeri de rezervă şi având un 
medic evreu la fiecare 500 oameni. 

b. — Sunt exceptate de la munca de interes obştesc următoarele categorii de evrei: 

- De drept: supuşii străini şi cei cu ordine de rechiziţionare pentru lucru; 

- Prin comisiuni speciale (câte una de fiecare Cerc de Recrutare): 

- Cei necesari în întreprinderi care figurează în planul de mobilizare a teritoriului; 

- Cei strict indispensabili vieţii economice a ţării; 


1 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

2 Nu a fost identificat printre documentele cercetate. Vezi documentul nr. 67. 

3 Vezi documentul nr. 72. 

- Cei necesari funcţionării instituţiunilor financiare. 

c. — Cererile pentru evreii necesari la munca de interes obştesc se soluţionează astfel: 

- Până la 50 de evrei, de către Cercurile de Recrutare; 

- Peste 50, de către Comandamentele Teritoriale; 

- Detaşamentele mari, de către Marele Stat Major 

2/. Ordinul No. 30.481 din 12 August 1941!, care prevede: 

- Verificarea detaşamentelor alcătuite ad-hoc de către Ministerul Afacerilor 
Interne şi constituirea lor, conform dispoziţiunilor legale; 

- Pregătirea materială ce urmează a se face de autorităţile respective, înainte de 
sosirea la lucru a detaşamentelor de evrei; 

- Constituirea comisiunilor speciale pentru verificarea evreilor. 

3/. Instrucţiunile speciale No. 32.186 din 15 August 19417, care arată modul de 
constituire şi funcţionare a comisiunilor speciale destinate să verifice situația evreilor 
pentru executarea muncii de folos obştesc. 

III. Ca urmare a dispoziţiunilor date, munca de folos obştesc a evreilor, s'a desfă- 
şurat astfel: 

1/. La data de 3 August 1941 Ministerul de Interne, conform ordinului No. 207 
din 1941, al Domnului Mareşal Antonescu, menţionat mai sus, a dat dispoziţiuni pentru 
strângerea şi trimiterea imediată a tuturor evreilor la munca de interes obştesc. 

Prin aplicarea acestor dispozițiuni, au fost trimişi la munca de interes obştesc: 

- 11.124 evrei din provincie; 

- 5876 evrei din Capitală. 

Această situaţie a durat până la 6 August 1941 când în urma conferinţei de la 
Ministerul Afacerilor Interne, Marele Stat Major a preluat întreaga chestiune a evreilor. 

2/. De la această dată (6 August 1941), Marele Stat Major a luat măsura să se 
constituie detaşamente de câte 500-2000 evrei (Instrucţiunile Marelui Stat Major No. 
31.200/1941 menţionate mai sus), care au fost repartizate pentru nevoile Direcţiei 
Generale C.F.R., Ministerului Agriculturii şi Domeniilor, ale celorlalte autorităţi şi 
instituţiuni de Stat, precum şi pentru nevoile Armatei. 

În concluzie, de la data de 6 August 1941 până astăzi, evreii au fost întrebuințați 
numai în conformitate cu normele legale în vigoare. 

IV. Din experienţa activităţii desfăşurată până în prezent şi ca încheiere a acestui 
capitol se desprind următoarele concluziuni şi propuneri: 

Nevoia unităţii de direcţie în ceea ce priveşte munca de interes obştesc a evreilor. 

Organul de direcție, în măsură a exercita această atribuţiune este Marele Stat Major. 

În această idee, Marele Stat Major propune următorul plan de activitate şi norme 
de executare a muncii de interes obştesc de către evrei: 

1/. Până la 15 Decembrie 1941: 

a. — Munca de interes obştesc urmează a se desfăşura în cadrul dispozițiunilor actuale, 
la instituţiile unde sunt repartizați evreii şi prin detaşamentele de muncă ce sunt organizate. 

În acest timp, se vor definitiva studiile în curs, în vederea organizării muncii şi 
regimului de aplicat în viitor evreilor. 


1 Vezi documentul nr. 75. 
2 Vezi documentul nr. 94. 

b. — Pentru a folosi toată experiența căpătată până în prezent, Marele Stat Major 
va cere imediat Ministerului Apărării Naţionale, Direcţiei Generale C.F.R. şi Ministerelor 
interesate, următoarele date: 

- Lucrările mari pe care le au de făcut în anul 1942 şi durata lucrului; 

- Localitatea unde se execută lucrările şi numărul de specialişti şi mâna de lucru 
necesare; 

- Cu ce specialişti români se încadrează; 

- Dacă au uneltele necesare şi posibilitatea de a asigura cazarea evreilor 
repartizați la munci, în barăci situate lângă lucrările ce se execută (în afara localităților). 

2/. De la 15 Decembrie 1941 până la 1 Martie 1942. 

Se va suspenda munca de interes obştesc, iar evreii se vor înapoia în capitala de 
judeţ respectivă, unde vor avea obligaţiunea să locuiască. 

În timpul acestei suspendări, se vor face de Marele Stat Major următoarele 
operaţiuni: 

a. — O statistică a evreilor, după vârstă, corespunzătoare elementelor armatei; 

b. — Scutirea nominală a evreilor necesari industriei şi comerțului, pe baza 
propunerilor Ministerelor şi instituţiilor de Stat respective; 

c. — Stabilirea tuturor nevoilor, pentru lucrările ce se vor executa în campania de 
lucru a anului 1942, ordinea lor de urgenţă şi repartiţia numerică la munca de interes 
obştesc pe Cercuri de Recrutare. 

3/. Norme privitoare la executarea muncii de interes obştesc începând de la 1 
Martie 1942. 

Toţi evreii între 18-50 ani, vor fi obligați a presta munca de interes obştesc, după 
cum urmează: 

a. — În timp de pace: 

- Evrei de la 18-21 ani inclusiv, 3 luni pe an; 

- Evrei de la 21-23 ani inclusiv, tot anul; 

- Evrei de la 23-26 ani inclusiv, 4 luni pe an; 

- Evrei de la 26-41 ani inclusiv, 2 luni pe an; 

- Evrei de la 41-50 ani inclusiv, 30 zile pe an 

Învoiri şi permisii se vor da în condiţiile în care se dau şi trupei aflate în aceeași 
situaţie. 

Evreii până la 24 ani nu sunt exceptaţi, pentru nici un motiv, de la munca de 
interes obştesc; ceilalți vor putea fi exceptaţi în condiţiunile arătate la capitolul III. 

b. — În timp de războiu, durata muncii de interes obştesc, pentru toate categoriile 
de evrei, este nelimitată, menținându-se însă excepțiunile acordate în interesul bunei 
funcționări a economiei ţării. 

Marele Stat Major poate suspenda munca de interes obştesc a evreilor în ano- 
timpurile nefavorabile desfăşurării ei. 

c. — Repartiția evreilor se va face începând de la 1 Martie 1942, ţinând seama de: 

- Satisfacerea nevoilor în următoarea ordine de urgenţă: 

- nevoile în strânsă legătură cu apărarea naţională; 

- nevoile Ministerelor şi celorlalte instituţiuni de Stat, în legătură cu economia 
generală a ţării. 

d. — Folosirea evreilor se va face numai pe detaşamente şi în tabere de muncă, 
astfel ca să nu se fărâmiţeze efectivele. 

e. — Încadrarea detaşamentelor de evrei să se facă cu ofiţeri activi şi de rezervă 
socotind: 

- Un ofiţer activ sau de rezervă subaltern la 250 oameni; 

- Un comandant de companie la 500 oameni; 

- Un comandant de batalion sau detaşament la 1000 oameni; 

- 5% gradaţi şi soldaţi români pentru încadrare şi pază; 

- Un medic evreu la un efectiv de 500 evrei. 

f. — Transportul, hrănirea, cazarea, încadrarea cu specialişti, procurarea uneltelor 
de lucru, cad în sarcina instituţiilor care-i folosesc. 

g. — Comandamentul Teritorial exercită autoritatea asupra tuturor taberelor de pe 
teritoriul respectiv. 

Delegatul instituțiunei care foloseşte evrei şi comandantul de detaşament, sunt 
răspunzători de bunul mers al programului. 

În ceea ce priveşte disciplina, sancţiunile şi administraţia taberei, se vor aplica 
legile şi regulamentele militare. 

Administraţia se va face numai de români. 

h. — Organizarea lucrului impune: 

- Un program de activitate uniform pe toată țara; 

- Meseriaşii şi specialiştii evrei să fie întrebuințaţi după pregătirea lor, fie în 
ateliere speciale create în interiorul taberelor de muncă, fie la diferite instituţiuni de Stat 
care au nevoe de ei. 

i. — Drepturile şi datoriile evreilor sunt cele prevăzute în Regulamentul asupra 
Statutului Militar al Evreilor, cu următoarele precizări: 

- Când evreii titrați specialişti lucrează în cadrul muncii de interes obştesc, în 
perioada în care sunt obligaţi a presta această muncă, au aceleaşi drepturi ca şi ceilalți 
titrați nespecialişti (drepturi de hrană şi întreţinere, sau hrană în bani); 

- Când sunt chemaţi — după ce au executat perioada obligaţiunii ce au, ei vor fi 
considerați rechiziționaţi, cu toate drepturile şi obligațiile ce decurg; 

- Când, indiferent din ce cauză, evreii nu au fost chemaţi la munca de interes 
obştesc, atunci sunt obligați la plata taxelor militare, pentru timpul cât n-au prestat munca 
de interes obştesc; 

- Cine este scutit total de munca de interes obştesc va trebui să plătească o taxă 
anuală de scutire de minimum 30.000 lei. La această taxă se va adăuga 25% din impo- 
zitele directe datorate de evreu şi soţia sa, pentru veniturile anuale; pentru scutirile tempo- 
rare se aplică procentul corespunzător perioadei de scutire; 

- În timp de mobilizare sau război, această taxă în totalul ei, se va mări cu 50%; 

- Evreul care plăteşte taxa de mai sus, nu mai plăteşte taxele militare (procentul 
corespunzător perioadei respective). 

4/. Exceptarea evreilor de la munca de interes obştesc. 

Începând de la 1 Ianuarie 1942, evreii nu se vor mai rechiziţiona pentru lucru la 
întreprinderile unde activează în mod obişnuit, urmând ca cei necesari acestor întreprin- 
deri să fie scutiţi de munca de interes obştesc, în schimbul taxei de scutire arătată mai sus. 

În aceste condițiuni, au dreptul a fi scutiţi, pe bază de acte doveditoare: 

a. — Cei prevăzuţi la articolul 29 din Regulament şi anume: 

- Evreii foşti ofițeri, subofiteri, maiştri, submaiştri şi gagişti activi; 

- Evreii foşti ofițeri, subofiteri, maiştri, submaiştri şi gagişti de rezervă; 

b. — Cei prevăzuţi la articolul 30 din Regulament şi anume: foştii tineri cu termen 
redus grade inferioare şi acei care ar fi trebuit să recruteze după promulgarea Decretului- 
Lege relativ la Statutul Militar al Evreilor şi posedă cel puţin 8 clase de liceu sau o şcoală 
similară. 

c. — Cei care vor fi socotiți indispensabili funcţionării întreprinderilor comerciale 
importante şi instituţiunilor financiare. 

d. — Cei decoraţi de război cu medaliile şi ordinele: Virtutea Militară, Bărbăţie şi 
Credinţă cu Spade, Steaua şi Coroana României cu Spade şi Panglica de Virtutea Militară 
şi „Ferdinand” cu spade. 

e. — Patronii sau conducătorii de întreprinderi sau magazine evreeşti (câte unul de 
fiecare întreprindere sau magazin). 

f. — Descendenții celor căzuţi în război, pe câmpul de luptă. 

Pentru realizarea propunerilor de mai sus, în cazul când ele se aprobă, se ane- 
xează Instrucţiunile şi Ordinele ce urmează a fi date organelor în drept a le executa. 


CONCLUZIUNI GENERALE. 


Din cele expuse mai sus rezultă: 

1/. Necesitatea întocmirii unui Statut al Evreilor care să cuprindă întrun sistem 
juridic complet, situaţia ce se creează evreilor, cu drepturi şi obligaţiuni bine definite, 
într'un ansamblu unitar, înglobând toate dispoziţiunile legislative relative la evrei. 

2/. Nevoia de a se lua urgente măsuri pentru imobilizarea în mâinile evreilor a 
fondurilor de comerţ, industriilor etc., în scopul de a se împiedica înstrăinarea acestor 
bunuri în mâna altor minoritari sau străini, în dauna ideii de românizare. 

În vederea soluționării ulterioare şi definitive a situaţiei acestor bunuri, în scopul 
românizării lor, este nevoie de o documentare reală şi completă asupra tuturor datelor care 
interesează această problemă. 

3/. Necesitatea stabilirii pentru evreu a unui regim de muncă obligatorie, cores- 
punzătoare obligațiunilor militare şi ținând seama de nevoile economice ale ţării. 

Propunerile de mai sus sunt concretizate în alăturatele proiecte de ordine şi 
instrucţiuni destinate să le aducă la îndeplinire, în cazul când ele sunt aprobate. 


/ȘEFUL MARELUI STAT MAJOR 
GENERAL, 
N. Mazarini 


/Şeful Secţiei I-a 
Colonel, 
I. V. Georgescu 


AMR, fond 5416-Marele Stat Major, Secția I-a Organizare-Mobilizare, dosar nr. 1978, 
f. 193 + verso, 195-228. 

Documentul nr. 144 


Ministerul Apărării Naţionale 
Direcţia Justiţiei Militare 
SECRET 
ORDIN GENERAL 
Nr. 122 din 5. NOEM. 1941 


În urma constatărilor că, prin diferite mijloace, ba chiar şi prin citații sau mandate 
de aducere fictive emise de diferite instanțe, ori numai pe baza unor note telefonice, au 
fost sustraşi evrei din lagăre de internare, tabere de muncă sau ghettouri, Domnul 
MAREŞAL ANTONESCU a ordonat să se facă de îndată cercetări. 

Pentru executarea acestui ordin dispunem: 

Se vor lua imediat cele mai severe măsuri de supraveghere a întregului personal 
al instanţelor militare şi în special a grefierilor şi ajutorilor de grefier, care întocmesc şi 
expediază pentru executare citațiile şi mandatele. 

Supravegherea se va extinde şi asupra felului de viață şi a relațiilor sociale a tuturora. 

Orice abatere constatată se va raporta de îndată, direct şi telegrafic, Direcției 
Justiţiei Militare, arătându-se numele vinovatului şi măsurile luate. 

Pentru a nu da ocaziune să se emită chemări fictive, se interzice cu desăvârşire 
semnarea cu parafa a citaţiilor şi mandatelor. 

Preşedinţii Curţilor Marţiale şi şefii de parchete vor fi traşi la răspundere şi aspru 
sancționaţi în cazurile când abateri de natura celor de mai sus vor fi semnalate Ministe- 
rului pe alte căi decât raportul preşedintelui sau procurorului Curţii şi se va constata că 
învinuirile corespund realităţii. 

Confirmaţi primirea. 


p. MINISTRUL APĂRĂRII NAŢIONALE 
SUBSECRETAR DE STAT 
GENERAL DE DIVIZIE ss. Pantazi 


DIRECTORUL JUSTIȚIEI MILITARE 
GENERAL MAGISTRAT ss. Stroia! 
STROIA 


*) Adnotare: 
„La Comandamente şi Curți Marţiale”. 


AMR, fond 5465-Direcţia Justiţiei Militare, dosar nr. 2120, f. 181. 


1 Stroia Ştefan (1886-?), magistrat militar de carieră român. Intră în armata austro-ungară cu 
gradul de sublocotenent (1909), participă la primul război mondial. Primit în 1919 în armata 
română cu gradul de maior şi vechimea de la 01.09.1917. Inspector general al Justiţiei Militare 
(15.01.1940-28.08.1943); trecut în rezervă pentru limită de vârstă la 28.08.1943. Colonel 
magistrat (din 15.04.1933); general de brigadă magistrat (din 10.05.1939); general de divizie 
magistrat în rezervă (din 08.11.1943). 

Documentul nr. 145 


PREFECTURA DE POLIȚIE ODESSA 
Serv. Siguranţei 
Nr. 563 din 8 Noembrie 1941! 


F. Urgent S 
CATRE 
COMANDAMENTUL MILITAR AL ODESSEI 


Avem onoare a vă raporta că Circumscripția VIII de poliție, cu raportul Nr. 44 
de astăzi, ne informează că Compania germană S.S. cu sediul în Bulevardul 
PROLETARI Nr. 54 a dispus recensământul populației evreiești din acel raion, precum 
şi purtarea stelei lui David de către populația evreiască. Pentru facerea recensământului 
au delegat pe evreii GRUNSTEIN ISAC şi CRASILOVSCI RASCHISLAV?. 

Cum prin ordonanța C.M.O. din 7 Noembrie a.c. s'a dispus ca toți evreii între 18- 
50 ani, să se prezinte în 48 ore la Închisoarea oraşului”, cu onoare vă rugăm să binevoiţi a 
dispune să ni se comunice dacă evreii menționați mai sus urmează să se prezinte şi ei la 
Închisoare s'au pot fi întrebuinţaţi mai departe, în scopul arătat, de către autoritatea germană. 

Totodată, vă rugăm să binevoiţi a ne da instrucţiuni cu privire la acest recen- 
sământ, deoarece autoritatea germană ne-a solicitat concursul nostru. 


PREFECTUL POLIȚIEI 
Ştefan Mihăilescu 
ss. Ştefan Mihăilescu Şeful Serv. Sig. 
E. Stavrat? 
ss. E. Stavrat 
*) Adnotări: 
„Dosar 2”; 


„De acord. ss. indescifrabil”; 

„9 NOEMBRIE 1941 

1. Recensământul se face de Comandamentul Militar Odessa după anumite norme ca şi 
purtarea stelei. 

2. Cei în comisie vor fi din cei peste 50 ani. ss. indescifrabil”; 

„S.0.S Biroul II. Comunicare Prefecturii Poliţiei în sensul hotărârii Domnului General. 
Colonel ss. indescifrabil”; 

„Comunicare Prefecturii Poliţiei”. 


AMR, fond 1675-Comandamentul Militar Odessa, dosar nr. 29, f. 43. 


1 Documentul a fost înregistrat de Comandamentul Militar al Odessei cu Nr. 3142 din 
11.11.1941. 

2 Nu au putut fi identificați. 

3 Nu a fost identificată printre documentele cercetate. 

4 Emil Stavrat (1897-?), poliţist român, Licenţiat în Drept. Şeful Serviciului Siguranţă din oraşul 
Odessa (16.10.1941-1943). În 1945 era dat în urmărire ca persoană bănuită „a fi comis crime de 
război”. 

Documentul nr. 146 


MARELE CARTIER GENERAL 
Secţia I-a 
Bir.7 B. 
DARE DE SEAMĂ GENERALĂ 


ASUPRA 
FOLOSIRII EVREILOR LA MUNCA DE INTERES OBŞTESC 


Folosirea evreilor la munca de interes obştesc s'a făcut după următoarele 
dispoziţiuni în vigoare: 


I. LEGI ÎN VIGOARE: 

1). Decretul Lege Nr. 2650 din 8 august 1940), care reglementează situaţia 
juridică a evreilor din România, precizând cine sunt socotiți evrei în sensul acestei legi. 

Acest Decret Lege clasifică evreii în 3 categorii, din punct de vedere politic, 
juridic şi economic: 

Categoria l-a, evreii veniţi în România înainte de 1918. 

Categoria 2-a, cei care au obţinut naturalizarea în anumite condițiuni. 

Categoria 3-a, evreii care nu fac parte din categoriile 1 şi 2. 

* 


2). Decretul Lege Nr. 3984 din 5 Decemvrie 1940”, hotărăşte: 

- Excluderea evreilor de la serviciul militar; 

- Obligativitatea cumulativă la plata taxelor militare şi prestarea muncii de 
interes obştesc, pentru toți evreii, indiferent de categoria din care fac parte, pe tot timpul 
cât ceilalţi cetăţeni români fac parte din elementele armatei; 

- Munca de interes obştesc se execută în folosul M.A.N. sau a instituţiilor de 


stat; 

- Sunt scutiți de munca de interes obştesc, evreii aflați în întreprinderile 
prevăzute în lucrările de mobilizarea teritoriului, putând fi rechiziționați pentru lucru. 

* 

3). Regulamentul asupra Decretului Lege relativ la Statutul Militar al Evreilor, 
apărut în Iulie 19415, dezvoltă dispoziţiunile acestui decret, precizând: 

- Munca de interes obştesc se execută de evreii între 18-50 ani, fie individual, 
fie în grup sau detaşamente; 

- Utilizarea evreilor la munca de interes obştesc se face numai de Marele Stat 


- Durata muncii de interes obştesc în timp de pace variază după vârstă; 
- În timp de război această durată este nelimitată. 


1 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

2 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

3 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

Pe timpul muncii de interes obştesc, evreii au dreptul la hrană şi solda pe care o 
are trupa, dacă sunt întrebuinţaţi pentru nevoile armatei, iar dacă sunt puşi în serviciul 
altor instituţiuni publice, ei vor avea drepturile în bani ca ale trupei. 

* 

4) Decretul Lege Nr. 132 din 20 Ianuarie 1941, relativ la impunerea evreilor! 
la plata taxelor militare. 

În acest Decret se precizează: 

a) — toți evreii, între 18-50 ani, sunt supuşi obligaţiunilor de plata taxelor 
militare; 

b) — Sunt scutiţi de taxele militare: 

- Foştii ofiţeri, subofiteri, maiştri şi gagişti evrei proveniţi din activitate; 

- Evreii care vor fi utilizaţi în folosul armatei sau la munca de interes obştesc, 
pe timpul concentrărilor prelungite, de mobilizare sau război, această scutire fiind 
valabilă numai pentru timpul cât vor fi reținuți în scopul de mai sus 

* 

5) Ordinul Domnului Mareșal Antonescu Nr. 207° din 1 August 1941, prin care 
se ordonă ca toţi evreii ce au rămas în țară să fie întrebuințaţi în mod activ la munca de 
interes obştesc. 


II. ORDINE DATE DE MARELE STAT MAJOR: 
1). Instrucţiunile Generale Nr. 31.200 din 8 August 19415, care cuprind în 
sinteză următoarele: 
a). Sunt exceptate de la munca de interes obştesc, următoarele categorii de evrei: 
- De drept: supuşii străini şi cei cu ordine de rechiziționare pentru lucru 
- Prin comisiuni speciale: 
Cei necesari în întreprinderile trecute în planul de mobilizare; 
Cei strict indispensabili vieţii economice a țării; 
Cei indispensabili funcționării instituţiunilor financiare: 
b). Cererile pentru evreii necesari la munca de interes obştesc, se soluţionează astfel: 
- Până la 50 -, de către Cercurile de Recrutare; 
- Peste 50 -, de Comandamentele Teritoriale; 
- Detaşamentele mari, de Marele Stat Major 
c). Organizarea: 
- Hrănirea, cazarea, uneltele de lucru, cad în sarcina autorităţilor ce-i folosesc; 
- La 250 evrei, se dă comandant un ofiţer de rezervă; 
- La 500 evrei, se dă un medic; 
- Se prevăd sancţiuni disciplinare contra evreilor ce nu se prezintă la munca de 
interes obştesc. 


x 


2). Ordinul Nr. 30.481 din 12 August 1941', care prevede: 


1 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

2 Nu a fost identificat printre documentele cercetate. Vezi documentul nr. 67. 

3 Vezi documentul nr. 72. 

- Verificarea detaşamentelor alcătuite în grabă de Ministerul Afacerilor Interne 
şi constituirea lor conform dispoziţiunilor legale. 

- Pregătirea ce urmează a se face de autorităţi, înainte de a le sosi detaşa- 
mentele de evrei. 

- Constituirea comisiunilor speciale pentru verificarea evreilor. 

* 

3). Instrucţiunile speciale Nr. 32.186 din 25 August 19417, care prevăd: 

- Compunerea comisiunilor speciale pentru verificarea evreilor; 

- Durata activităţii lor: până la 15.1X.1941 în provincie; până la 30.IX.1941 în 
Bucureşti. 

- Norme de funcţionare; 

- Cererile pe care au dreptul să le ia în discuţie; 

- Felul cum se aprobă aceste cereri de Comandamentele Teritoriale. 


III. EXECUȚIA MUNCII DE FOLOS OBSTESC: 

În fapt, munca de interes obştesc a evreilor s’a desfășurat astfel: 

1). La data de 3 August 1941, Ministerul Afacerilor Interne, conform ordinului 
Nr. 207/1941 al Domnului Mareşal Antonescu, a dat dispozițiuni de trimiterea evreilor 
la munca de interes obştesc. 

Pe baza acestei măsuri, un număr de 11.124 evrei au fost trimişi la munca de 
interes obştesc în provincie, iar în Bucureşti s'au trimis 5876 evrei. 

Această situaţie a durat până la 6 August 1941, când în urma conferinţei care a 
avut loc la Ministerul Afacerilor Interne, Marele Stat Major a preluat întreaga chestiune 
a evreilor. 

2). De la această dată, aplicându-se Instrucţiunile şi ordinele ce s'au dat, 
detaşamentele şi evreii au fost revizuiţi, asigurându-se o încadrare mai bună, iar evreii 
ce erau încă necesari bunului mers al Economiei Naţionale au fost scutiți în favoarea 
întreprinderilor unde activau. 

3). Situaţia evreilor la 1 Octombrie 1941, se vede în graficele anexă Nr. 1, 2, 3 şi 4. 


IV. OBSERVAȚIUNI: 
1). Cum au răspuns evreii la munca de interes obştesc. 
Evreii au cea mai grozavă teamă de munca de interes obştesc, de aceea au 
căutat prin toate mijloacele să se sustragă de la această muncă, profitând de absolut 


toate împrejurările pe care caracterul lor infernal a ştiut să şi le facă favorabile astfel: 
* 


a). Înainte de a fi luaţi: 

Au făcut cereri şi intervenţii peste tot, ca să fie scutiţi; 

- Dacă aceste cereri nu li s'au aprobat, atunci au aşteptat răspunsul lor şi nu 
s'au prezentat la muncă. 


1 Vezi documentul nr. 75. 
2 Vezi documentul nr. 94. 
3 Nu au fost identificate printre documentele cercetate. 

Numai măsurile drastice, comunicatele date de Marele Cartier General şi 
raziile i-au silit pe majoritatea să se prezinte la muncă. 

Totuşi, sunt şi acum foarte mulţi evrei neprezentaţi şi cu situația neclară 
susceptibili a fi arestaţi. 

* 

b). Când s'au prezentat la Cercul de Recrutare: 

- Au făcut tot posibilul ca să scape; 

- Au încercat la vizita medicală, făcându-şi şi injecții cu seruri maladive, ca să 
fie scăpaţi; 

- Au încercat amânări, acolo unde nevoile nu-i solicitau, ca toți să fie trimişi la 


muncă; 

- Iar la rigoare, au făcut tot posibilul ca să fie daţi la detaşamente mai bune (din 
acelaşi oraş, la întreprinderi, etc.). 

* 

c) Ajunşi în detaşamente: 

- Randamentul lor la lucru a fost în general submediocru; 

- Au încercat să se pună bine cu comandanții respectivi; 

- Au reuşit ca, pe motiv că umblă după alimente, să se ducă rând pe rând prin 
oraşele şi satele unde aveau interese; 

- În trenuri, prin sate, unde au fost, purtarea lor a fost egală cu aceea a ina- 
micilor țării, răspândind veşti alarmiste, curente comuniste şi au întreținut chiar legături 
cu românce; 

- Au obţinut învoiri prin corupție; 

- La rigoare, şi-au făcut procese între ei, au fost citați ca martori şi aduşi în 
oraşele lor cu mandate în procese fictive; 

- Aflând că anumiţi meseriaşi sunt solicitaţi, pentru ateliere militare (croitori, 
cizmari, cojocari, etc.) s'au dat drept meseriaşi ca să scape de lucru; 

- Au căutat să-şi îmbunătăţească condiţiunile de trai, au cumpărat tot ce au 
găsit, scumpind piaţa locală, au adus lucruri şi din altă parte în cantități mari, pe care 
apoi le-au vândut populaţiei locale cu câştig bun; 

- Evreii bogaţi au plătit români, în locul lor, şi au mers cu spiritul lor infernal 
atât de departe, încât au lansat versiunea că guvernul „va româniza şi munca de interes 
obştesc”. 


x 


d). În concluzie: 

La măsurile luate contra evreilor, riposta lor a fost rezistența şi intervenții în 
toate direcțiile, iar acolo unde au găsit frontul slab, au pătruns şi şi-au ajuns scopul. 

Marele Cartier General sesizat de toate aceste nereguli a luat măsuri succesive, 
care au îndreptat în mare parte lucrurile, iar de experienţa făcută, se va profita în viitor. 

- S'a dovedit că evreii, ca să scape de muncă, sunt în stare să sacrifice bani, de 
acest lucru trebuie profitat pentru ca banii să intre în vistieria statului. 

- Cu toate acestea s'a dovedit că acolo unde a fost o bună încadrare, randa- 
mentul a fost apreciabil, în viitor, deci, trebuie ca organizarea acestor detaşamente să se 
facă pe Batalioane de lucrători evrei, bine încadrate şi pe echipe speciale de lucru. 

V. RECLAMAȚIUNI: 

Sute de reclamaţiuni au fost primite la Marele Cartier General, în legătură cu 
neregulile săvârşite de evrei. 

Este de remarcat că s'au ordonat nenumărate anchete. 

Din toate aceste anchete, a fost descoperit un singur subofițer în flagrant delict 
de luare de mită şi a fost dat judecății. 

Şi desigur că evreii au dat mulţi bani, ca să-şi uşureze situaţia, însă nu spun. 

Armata I-a din ordinul Președinției Consiliului de Miniştri a făcut o anchetă 
foarte serioasă însă nu a găsit nici o neregulă. 

Din toate aceste anchete s'a putut constata totuşi că anumite fapte incorecte 
s'au putut comite în următoarele faze: 

În prima fază (1-8 August), când totul depindea de organele civile (Poliţia şi 
Prefectura), iar C.R. au prezentat numai tabele de cei cu obligații militare înscrişi în 
controalele lor. 

1). Dacă necesarul de evrei era mai mic ca disponibilul, atunci alegerea celor 
de trimis şi celor ce rămân, s'a putut face în mod interesat. 

2). Chiar şi între cei înscrişi în controalele C.R.., mulţi au rămas negăsiți şi 
neidentificați. Se poate să fi fost preveniţi în mod interesat să dispară. 

3). În repartiţia făcută de Prefecturi, se mai putea face o selecţionare interesată 
între cei ce urmau să plece în detaşamente depărtate de muncă grea şi de muncă uşoară, 
în localitatea în care domiciliază evreii. 

4). Acolo unde s'a făcut o triere medicală încă se putea face ceva incorect, în 
cadrul comisiunii medicale care a funcționat la Prefecturi. 

Vinovaţi ar putea fi funcționarii polițienești însărcinați cu strângerea evreilor, 
funcționarii de la Prefectură care au organizat detaşamente şi medicii comisiilor me- 
dicale, care au funcționat la Prefecturi. 

Nu s'a putut face nici o afirmaţie precisă pentru că nici cel care primeşte mită, 
nici cel care dă, nu se demască. 

De reținut că în această primă fază, organele militare au fost în afară de orice 
bănuială, neavând alt rol, decât de a pune la dispoziție Prefecturilor tabelele cu evreii înscrişi. 

* 


În faza a doua, în care începe să fie ceva organizat, după aplicarea ordinului 
Nr. 31.200 al M.C.G. (8 August), autorităţile civile au numai un rol secundar, totul 
depinzând de autorităţile militare şi detaşamente. 

În această a 2-a fază s’au putut petrece următoarele cazuri: 

1). Indulgenţa interesată a conducerii detaşamentelor de lucru (ingineri, picheri 
sau militari), a şefilor de instituții şi întreprinderi şi a autorităților civile şi unităților 
militare care au cerut evrei la lucru. 

Această indulgență s'a putut manifesta prin: 

- acordarea de permisii şi concedii pentru interese personale; 

- obţinerea favoarei de a avea o funcțiune uşoară, gospodărească care permitea 
plimbări chiar până acasă, sub motive de aprovizionări; 

- acordarea permisiilor de sărbătorile evreieşti; 

- acordarea de învoiri pe timp mai mult sau mai puţin limitat, în mod clan- 
destin, adică, a ţine un om prezent dar în realitate să fie acasă la el. 

Aceste cazuri s'au putut petrece în special la autorităţi şi întreprinderi şi chiar 
la unităţi militare, care întrebuințează în afară de funcţionarii lor proprii şi evrei în 
lucrări de birou, sau la lucru în ateliere. 

De asemenea, la lucrările de şosele ale Direcţiei Generale a Drumurilor, unde 
supravegherea o au picherii, s'au putut petrece asemenea fapte. 

* 

2). În chestiunea inapţilor, dacă unii medici sau lăsat corupți, chestiunea nu a 
reuşit până la sfârşit. 

S'a arătat că coruperea medicilor de la detaşamente C.F.R. implică şi coruperea 
inginerilor conducători ai lucrărilor, care erau la rândul lor controlaţi şi răspunzători de 
plata şi lucrul executat de lucrătorii români şi evrei, în plus mai implica şi coruperea 
tuturor celorlalte comisii medicale, a Comand. Detaşam. şi a Comand. Cerc. Recrutare. 

Lucrătorii evrei săraci de la Detaşamente nu puteau cumpăra cu bani atâtea conştiinţe. 

- concediile şi permisiile obţinute nelegal şi interesat; 

- calificarea de inapt care duce la scutirea de muncă obştească: 

- dispensarea clandestină de a executa munca deşi e considerat ca prezent; 

- repartizarea la întreprinderi ca indispensabili, ca de fapt nu ar fi indispensabili. 

Nu s'au putut însă găsi vinovaţi neîndoioşi, decât în decurs de timp, prin pre- 
zentarea de dovezi de vinovăţie care să fie indiscutabile, prin martori, prin mărturisiri. 

În situaţia actuală au fost numai zvonuri şi presupuneri care s'au arătat că 
circulă pe piață, chiar şi pentru fapte absolut legale şi corecte. 


ÎN CONCLUZIUNE: 

1). Nepregătirea organizării detaşamentelor de lucrători evrei, urgenţa organi- 
zării lor, a făcut să se comită erori care s'au îndreptat apoi prin aplicarea Instrucţiunilor 
Generale Nr. 31.200/1941 a Marelui Cartier General. 

2). Această îndreptare a produs eliberarea multor evrei, care de fapt nu trebuiau 
trimişi la detaşamente, sau trebuiau să fie întrebuințaţi în alte părți. Aceştia au fost 
văzuţi acasă şi s'a dat loc la suspiciuni şi zvonuri în opinia publică. 

3). Peste tot există o atmosferă de bănuieli, care amplifică orice zvon, care este 
în stare să acuze de corupție pe oricine şi induce în eroare şi autorităţile oficiale. 

4). Nu trebuie să se dea curs nici unor zvonuri anonime, ci numai la fapte 
concrete, pentru că s’ar putea prea bine ca să fie o tendinţă de compromitere a tot ce este 
funcționar român. 

5). Chestiunea controverselor medicale nu poate fi înlăturată niciodată, ca fiind 
de ordine profesională şi de convingerile medicului. 

Ea s'a produs din cauză că la organizarea detaşamentelor de lucru nu s'a făcut 
o triere serioasă bazată pe examinări clinice, radiografii, analize, cardiograme, etc. De 
altfel, executarea urgentă a ordinului Nr. 429/1941! a Ministerului Afacerilor Interne nu 
a permis acest lucru. 

6). Chiar dacă sunt vinovaţi, nu se pot dovedi pentru că: 

- pot fi unii vinovaţi direcţi, care s'au lăsat corupți. 


1 Nu a fost identificat printre documentele cercetate. 

- pot fi traficuri de influenţe necunoscute. 

- pot fi vinovaţi care au primit mită de la unii evrei, care, în mod legal, chiar 
fără a mitui, aveau dreptul să fie eliberați. 

Dovedirea lor nu este posibilă decât întâmplător. 

7). Nu s'au văzut vinovaţi printre organele militare pentru că: 

Nu organele militare au organizat inițial detaşamentele de lucru, ci prin apli- 
carea ordinului Nr. 31.200, au pus ordine în organizarea muncii de interes obştesc. 

- Şefii militari de detaşamente sunt răspunzători de disciplina şi prezența 
evreilor, față de inginerii conducători ai lucrărilor, care şi ei au răspunderile lor. 

Comandanții C.R. nu numai că şi-au făcut datoria în mod cinstit, dar prin co- 
misiile militare de pe lângă C.R., au cenzurat chiar hotărâri medicale date de medici 
profesori, întrebuințaţi în Policlinicile C.F.R., înzestrate cu aparatele necesare şi au 
produs acea controversă medicală considerând ca apți pe cei declaraţi inapți. 

Toate exceptările legale s'au făcut pe baza avizelor unor comisiuni compuse din 
reprezentanţii camerei de comerţ a Ministerului Economiei Naţionale, care nu puteau fi puse la 
îndoială nici de C.R. nici de Comand. Teritorial, nici de Marele Cartier General. 

A fost un caz la un judeţ, unde un evreu fabricant de mături - a trebuit să fie 
lăsat acasă, în urma intervenţiei celor 50 lucrători români care îşi pierdeau pâinea zilnică 
dacă evreul îşi închidea fabrica de mături. 


VI. PROPUNERI: 

1). Întreaga chestiune de muncă de interes obştesc trebuie pregătită şi orga- 
nizată din nou, astfel ca, fără a face ceva pripit, să se obţină pe lângă un maxim de 
randament şi liniştea opiniei publice, care este jenată de prezenţa lor. 

2). Însuşi românizarea întreprinderilor evreieşti trebuie astfel organizată, încât 
să fie conduse de specialişti români, nu de diletanți, care nu pot acționa fără sprijin evreiesc. 

3). Niciodată „Opinia Publică” nu va putea face deosebire între evreii legali 
scutiți de muncile obşteşti ca exceptați la muncă, aşa că bănuielile, zvonurile şi 
colportajul va continua să compromită cinstea funcţionarilor români civili sau militari. 
Aci poate fi şi o ponegrire organizată de elemente duşmane neamului. 

Numai formarea de ghetto-uri, de zone pur evreieşti, poate pune capăt acestei 


atmosfere, până se va găsi soluţia definitivă. 
* 


* * 


Munca de interes obştesc urmează a continua în viitor după următoarele norme: 

1). În anul 1941, munca de interes obştesc a evreilor va continua până la data 
de 15 Decemvrie 1941. 

La data de 15 Decemvrie 1941, evreii întrebuinţaţi la această muncă se 
înapoiază la domiciliile lor, aceste domicilii se fixează însă, în mod obligatoriu, numai 
în capitalele de judeţ, reşedinţă a Cercului de Recrutare căreia ei aparţin. 

Această dispoziţiune nu se aplică evreilor aflaţi în lagărele de internare. 

2). În intervalul 15 Decemvrie 1941 — 1 Martie 1942, se suspendă executarea 
muncii de interes obştesc a evreilor, din cauza timpului nefavorabil. 

3). În scopul organizării muncii de interes obştesc a evreilor, care reîncepe la 
12 Martie 1942, Cercurile de Recrutare vor executa, între 15 Decemvrie 1941 şi 1 
Martie 1942, următoarele operaţiuni: 

a) Verificarea situaţiei tuturor evreilor de pe raza C.R., respectiv şi înscrierea 
lor în registrele speciale. 

Pentru fiecare evreu de la 18-50 ani se va întocmi livretul militar pentru evrei. 

Modelul de registru şi modelul de livret sunt acelea arătate în Regulamentul 
asupra Statutului Militar al Evreilor, publicat în Monitorul Oficial Nr. 164 din 12 Iulie 1941. 

b). Definitivarea scutirilor de la munca de interes obştesc acordate evreilor 
ținând seamă că au dreptul de a beneficia de scutire, următoarele categorii de evrei: 

1.- Cei prevăzuţi de art. 29 din Regulament şi anume: 

- evreii foşti ofiţeri, subofiteri, maiştri, submaiştri şi gagişti activi; 

- evreii foşti ofiţeri, subofiteri, maiştri, submaiştri şi gagişti în rezervă; 

2.- Cei prevăzuţi la art. 30 din Regulament şi anume: foşti tineri cu termen 
redus grade inferioare care ar fi trebuit să recruteze după promulgarea Decretului Lege 
relativ la Statutul Militar al Evreilor şi posedă cel puţin 8 clase de Liceu sau o şcoală 
similară şi au minimum 24 ani. 

3.- Cei care vor fi socotiți indispensabili funcţionării întreprinderilor comer- 
ciale importante şi instituţiilor financiare (aprobaţi de Marele Cartier General). 

4.- Decorații de război cu medaliile şi ordinele: Virtutea Militară, Bărbăţie şi 
Credinţă cu Spade, Steaua României, Coroana României cu Spade şi panglică de Vir- 
tutea Militară şi Ferdinand cu Spade. 

5.- Patronii sau conducătorii de întreprinderi sau magazine evreieşti (câte unul 
de fiecare întreprindere sau magazin) 

6.- Descendenții veteranilor care au avut grade de armată în războiul din 1877 
(ofiţeri şi subofiteri) şi celor căzuţi în război, pe câmpul de luptă. 

- Supuşii străini 

- Cei care fac dovadă că au fost mobilizați pentru lucru la întreprinderi în anul 
1941 (aprobaţi de M.C.G.). 

Nici un evreu nu poate fi scutit, dacă nu are vârsta de cel puţin 24 ani împliniţi 
la 31 Decemvrie 1941. 


x 


c). Acordarea scutirilor de muncă de interes obştesc a evreilor se dă în confor- 
mitate cu următoarele norme: 

- Pentru cei prevăzuţi la aliniatele a, b, d, e, f şi g. de sub punctul 2 de mai sus, 
scutirile se aprobă de Cercurile de Recrutare respective, în următoarele condițiuni: 

- Să facă dovada cu acte legalizate că aparțin uneia din categoriile arătate mai 
sus, actele doveditoare prezentate se vor păstra la arhiva Cercului de Recrutare: 

- Să depună la Cercul de Recrutare, odată cu aceste acte şi recipisa de plata 
taxei pentru scutire de munca de interes obştesc, ce se va fixa de Marele Cartier General 
şi Ministerul de Finanţe; 

- Să depună la Cercul de Recrutare odată cu cele de mai sus şi recipisa de plata 
taxei militare pe anul expirat, dacă evreul nu a făcut munca de interes obştesc în timpul 
prevăzut de Regulament asupra D.L. relativ la Statutul Militar al Evreilor. 

Pe baza actelor şi recipiselor prevăzute la aliniatele precedente, evreii în cauză, [vor 
fi] scutiți de Cercurile de Recrutare respective, pe tot anul 1942, fără altă formalitate. 

Scutirea se operează de către Cercurile de Recrutare atât în registrul special al 
Cercului, cât şi în livretul individual special. 

Cei care nu vor fi obținut scutirea până la 1 Februarie 1942, indiferent din ce motive 
şi indiferent de pregătirea ce au, vor intra în regimul normal de muncă de interes obştesc. 

Pentru anul 1942, nu se va mai acorda mobilizare pentru lucru a evreilor aflaţi 
în întreprinderi; cei ce vor fi consideraţi necesari întreprinderilor vor putea activa numai 
în baza scutirii de muncă de interes obştesc, acordată cum s'a arătat mai sus. 

Evreii în vârstă de peste 24 ani, consideraţi indispensabili vieţii economice şi 
care nu intră în categoriile ce au dreptul la excepțiuni, pot să obțină scutirea în 
condiţiunile următoare: 

- Vor prezenta cereri motivate la Cercul de Recrutare respectiv; cererile având 
avizul prealabil al Camerei de Muncă; 

- Cu avizul C.R. cererile întemeiate sunt trimise direct Marelui Cartier General; 

- Nu pot fi luate în consideraţie de către Marele Cartier General decât cererile 
care vor fi sosit până la data de 15 Ianuarie 1942; 

- Marele Cartier General va decide asupra fiecărei cereri în parte, după care le 
va înapoia Cercului de Recrutare, care va comunica imediat rezultatul celui interesat; 

- Evreul care a primit răspunsul afirmativ de la C.R. va îndeplini, în cel mult 10 
zile de la primirea răspunsului aceleaşi formalităţi pentru scutire ca şi cei din categoriile 
arătate la punctul 3 aliniatul a. 

- După trecerea acestor 10 zile, evreul pierde dreptul de a beneficia de scutire. 


VII. EXECUTAREA MUNCII DE INTERES OBŞTESC CU ÎNCEPERE DE LA 1 
MARTIE 1942 
Toţi evreii între 18-50 ani, sunt obligaţi a presta munca de interes obştesc, 
conform D.L. asupra Statului Militar al evreilor şi Regulamentului respectiv, precum şi 
dispoziţiunilor de mai sus, cu următoarele preciziuni: 


a). În timp de pace: 


- Evreii de la 18-21 ani inclusiv 3 luni pe an 
- Evreii de la 21-23 ani inclusiv tot anul 

- Evreii de la 23-26 ani inclusiv 4 luni pe an 
- Evreii de la 26-41 ani inclusiv 2 luni pe an 
- Evreii de la 41-50 ani inclusiv 30 zile pe an 


Învoiri şi permisii se vor da în condiţiile în care se dau şi trupei aflate în 
aceeaşi situație. 

Evreii până la 24 ani nu sunt exceptaţi pentru nici un motiv de la munca de 
interes obştesc; ceilalți vor putea fi exceptați de munca de interes obştesc în condiţiunile 
arătate la Cap. 3. 

b). În timp de războiu, durata muncii de interes obştesc pentru toate categoriile 
de evrei, este nelimitată, menţinându-se însă excepțiunile acordate în interesul bunei 
funcționări a economiei țării. 

Marele Stat Major poate suspenda munca de interes obştesc a evreilor, în 
anotimpurile nefavorabile desfăşurării ei. 

c). Repartiția evreilor se va face începând de la 1 Martie 1942, ţinând seamă de 
satisfacerea nevoilor în următoarea ordine de urgenţă: 

- nevoile în strânsă legătură cu apărarea naţională; 

- nevoile Ministerelor şi celorlalte instituţiuni de stat, în legătură cu economia 
generală a țării 

d). Folosirea evreilor se va face numai pe detaşamente, tabere de muncă şi 
echipe speciale de evrei, astfel ca să nu se fărâmiţeze efectivele; utilizarea lor se va face 
în jurul lucrărilor ce se execută. 

€). Încadrarea Detaşamentelor de evrei se va face cu ofiţeri activi şi rezervă, socotind: 

- un ofiţer subaltern şi un subofițer (activi sau rez.) la 250 oameni; 

- un comandant de companie la 500 oameni; 

- un comandant de batalion sau detaşament la 1000 oameni; 

- 5% din efectivul fiecărui detaşament va fi format din gradaţi şi soldați 
români, pentru încadrare şi pază; 

- un medic (evreu) la 500 oameni. 

f). Transportul, hrănirea, cazarea, încadrarea cu specialişti şi procurarea 
uneltelor de lucru, cad în sarcina instituțiilor ce-i folosesc. 

g). Comandamentul Teritorial şi Cercul Recrutare exercită autoritatea asupra 
tuturor taberelor de pe teritoriul respectiv. 

Delegatul instituţiunei care foloseşte evreii şi comandantul de detaşament sunt 
răspunzători de bunul mers al programului. 

În ceea ce priveşte disciplina, sancțiunile şi administraţia taberelor se vor 
aplica legile şi regulamentele militare. 

h). Administraţia se va face numai de români. 

i). Organizarea lucrului, impune: 

- un program de activitate uniformă pe toată ţara (se va întocmi la timp de către 
Marele Stat Major şi se va trimite tuturor organelor interesate). 

- meseriaşii şi specialiştii evrei, să fie întrebuințaţi după pregătirea lor, fie în 
ateliere speciale create în interiorul taberelor de muncă, fie în diferite instituțiuni de stat 
care au nevoie de ei. 

j). Drepturile şi datoriile evreilor sunt cele prevăzute în Regulamentul asupra 
Statutului Militar al Evreilor, cu următoarele precizări: 

- când evreii titraţi specialişti sunt folosiţi în cadrul muncii de interes obştesc, 
în perioada în care sunt obligaţi a presta această muncă, au aceleaşi drepturi ca şi ceilalți 
titrați nespecialişti (drepturi de hrană şi întreținerea, sau hrană în bani): 

- când sunt chemaţi — după ce au executat perioada obligaţiunii ce au, ei vor fi 
consideraţi rechiziționaţi, cu toate drepturile şi obligațiunile ce decurg. 

- când indiferent din ce cauze, evreii nu au fost chemaţi la munca de interes 
obştesc, atunci sunt obligaţi la plata taxelor militare, pentru timpul cât n-au prestat 
munca de interes obştesc. 

- cine este scutit total de munca de interes obştesc va trebui să plătească o taxă 
de scutire al cărui cuantum se fixează de Marele Cartier General, de acord cu Ministerul 
de Finanţe. Această taxă va fi proporţională cu venitul evreului şi soţiei sale. 

- pentru scutirile temporare se aplică procentul corespunzător perioadei de scutire. 

- în timp de mobilizare sau război această taxă se va mări cu 50%. 

Evreul care plăteşte taxa de scutire nu mai plăteşte taxele militare, procentul 
corespunzător perioadei respective. 

Începând de la 1 Februarie 1942, legitimaţia evreilor de la 18-50 ani constă în 
livretul militar individual special cu fotografie şi cu toate mutaţiile la zi. 

Cine va fi găsit fără acest livret va fi arestat şi trimis imediat la muncă, în afară 
de sancțiunile prevăzute de legile pentru cei cu situația militară în neregulă. 


VIII. STATISTICA: 

Pentru a se putea face repartiția evreilor de către Marele Cartier General, 
Cercurile de Recrutare vor înainta prin Comandamentele Teritoriale, următoarele situaţii 
care trebuie primite la Marele Cartier General până al 1 Februarie 1942: 

1). O situaţie după modelul anexă Nr. 9 la situaţia Md.K.1, de toți evreii de la 
18-50 ani înscrişi în registre (câte o situaţie de fiecare Cerc de Recrutare). 

2). O situaţie după acelaşi model, de evreii ce au rămas după ce se retrag cei 
scutiți de munca de interes obştesc. 

3) O situaţie numerică pe cele 5 categorii de vârstă, de evrei ce nu au obţinut 
scutirea de la munca de interes obştesc până la 1 Februarie 1942. 

4). Tabele nominale şi separate pentru următorii specialişti evrei: medici, 
ingineri, arhitecţi şi antreprenori, în care se vor trece următoarele date: vârsta, starea 
civilă şi dacă au fost scutiţi de munca de interes obştesc până la 1 Februarie 1942. 


IX. CONCLUZIUNI GENERALE: 

Problema evreiască în țara noastră trebuieşte rezolvată. 

Soluţionarea din timp a propunerilor de mai sus, va permite ca în anul 1942, 
folosirea evreilor să se facă fără pripeală şi în condițiuni mai bune ca anul acesta. 

Aceasta este o soluționare de moment — o amânare — a rezolvării totale care nu 
permite să fie alta - decât îndepărtarea din țară a tuturor evreilor, fără nici o excepţie. 

Este drept că evreii în ţara noastră au prins rădăcini puternice, că ne-au făcut 
mult rău prin mijloacele lor de exploatare şi de corupţie, precum şi prin ideile ce le-au 
propagat, dar tot aşa de drept este că au avut şi deţin un rol destul de important în 
industria şi comerțul românesc. 

Sutele de cereri — îndreptate de români Marelui Cartier General, prin care 
dovedeau că anumiţi evrei sunt de neînlocuit în diverse ramuri de industrie şi comerţ, 
mi-au făcut convingerea că plecarea lor în massă, va lăsa goluri serioase, care vor 
provoca pierderi grele comerţului şi industriei noastre. 

Îndepărtarea lor deci, va fi egală cu anumite pierderi destul de importante, ce 
trebuiesc prevăzute şi consimţite. 

Dar ce a făcut neamul nostru fără sacrificii ! 

Nu eram oare conştienţi că atacul pentru cucerirea Basarabiei ne va aduce 
pierderi — în români — şi că Basarabia va fi pustiită şi arsă ? 

Cine ne-a putut opri să nu acceptăm asemenea sacrificii ? 

Când evreii în ţara noastră şi-au dat suficient arama pe față, dovedindu-se peri- 
culoşi din toate punctele de vedere, se vor găsi oameni în această ţară care să-i ajute ca 
să mai rămână, pe motiv că plecarea lor va produce goluri şi micşorarea veniturilor 
statului, etc.? 

Se pot echivala pierderile ce am suferit în campania din Basarabia, cu pierde- 
rile ce vom suferi prin plecarea evreilor ? 

Desigur că nu. 

Evreii trebuie să plece toți până la unul şi să plece aşa cum au venit, lăsând în 
urmă toate bogăţiile ce le-au strâns în această țară. 

Momentul plecării evreilor trebuie însă să coincidă cu un moment de linişte în 
țară, să fie românii acasă, iar în țară cât mai puţini străini, pentru ca golurile ce se vor 
ivi, să fie completate numai cu români. 

Plecarea lor însă nu trebuie să întârzie, este un moment istoric, ce trebuie prins, 
căci numai scăpându-ne de evrei, vom putea să fim stăpâni în ţara noastră. 


ŞEFUL BIROULUI 7 B. 
MAIOR, ss. Popescu Eugen 
Popescu Eugen 
9 NOEM. 1941 


ANIC, fond Preşedinţia Consiliului de Miniştri-Cabinet Militar, dosar nr. 566/1941, f. 1-12. 


Documentul nr. 147 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


ORDONANŢA Nr. 23 


NOI, ION ANTONESCU, MAREŞAL AL ROMÂNIEI, COMANDANT DE 
CĂPETENIE AL ARMATEI; 

Prin Profesor G. Alexianu, Guvernator civil; 

Văzând că pe teritoriul Transnistriei se găseşte o numeroasă populaţie evreească, 
care a fost evacuată din diferite zone de luptă, pentru a asigura spatele frontului; 

Văzând necesitatea organizării traiului în comun a acestei populaţii evacuate; 

Văzând că această populaţie trebueşte să-şi poată găsi un mijloc de existenţă pe 
proprie socoteală şi prin muncă; 

În virtutea deplinelor puteri acordate prin Decretul Nr. 1 din 19 August 1941, 
dat la Tighina'; 

ORDONĂM: 

Art. 1. Toţi evreii veniţi din zonele de luptă ale frontului din Transnistria, 
precum şi evreii din Transnistria, care pentru aceleaşi consideraţiuni au fost deplasaţi în 
anumite centre, sau acei cari vor mai fi deplasaţi în anumite centre, sau acei cari vor mai 
fi deplasaţi, sunt supuşi regulelor de viaţă stabilite prin prezenta ordonanță. 

Art. 2. Inspectoratul Jandarmeriei din Transnistria, fixează localităţile unde 
evreii pot fi cazaţi. 


1 Nu se publică. Vezi textul Decretului în ANIC, fond Preşedinţia Consiliului de Miniştri- 
Cabinet Militar, dosar nr. 597/1941, f. 2. 

Evreii vor fi cazaţi ținându-se seamă de numărul membrilor familiilor, în 
locuinţele părăsite de refugiații ruşi sau evrei. 

Fiecare familie de evrei care primeşte o locuinţă, va avea îndatorirea să o pună 
de îndată în bună stare şi să o ţină curat. 

Dacă aceste locuinţe nu vor fi suficiente, evreii vor fi cazaţi şi în locuințele 
particularilor ce se vor destina, urmând a plăti chiria ce se va stabili. 

Art. 3. Toţi evreii dintr-o comună vor fi înscrişi într'un registru special, în care 
se va trece: 

Numele şi Pronumele, naţionalitate, religia, vârsta, profesiunea şi localitatea de 
unde vine. 

Fiecărui evreu i se va elibera un bilet de identitate, cu arătarea tuturor acestor date. 

Art. 4. Nici un evreu nu poate părăsi comuna în care i-a fost fixat domiciliul, 
decât cu autorizația Prefectului Judeţului. 

Art. 5. Toţi evreii dintr-o comună formează o colonie care se administrează de 
şeful de colonie, numit dintre evrei de Pretorul Raionului. 

Şeful de colonie este ajutat de conducătorii de grupuri. 

Fiecare şef de colonie, va numi dintre evrei, la un grup de 20 evrei, un conducător 
de grup, care răspunde de prezenţa tuturor membrilor grupului, îngrijeşte de bunăstarea 
grupului şi aduce la cunoştinţa autorităţii orice abatere a vreunui membru al grupului. 

Şeful coloniei şi conducătorii grupului, răspund personal de prezenţa tuturor 
evreilor din colonie şi de executarea tuturor dispoziţiunilor ce se ordonă de Administra- 
ţie şi Jandarmerie. 

Art. 6. Şeful coloniei este obligat a da tablou de toți profesioniștii, meseriaşii şi 
oamenii valizi buni de muncă ai coloniei. Pe baza tablourilor date de şeful coloniei, 
primarul comunei va organiza munca în colonie şi în comună astfel: 

Meseriaşii vor fi obligați a presta orice muncă li se va cere, potrivit specialităţii lor. 

Profesioniştii vor sta la dispoziția autorităţilor comunale şi vor fi întrebuințați 
ori de câte ori nevoia va cere. 

Muncitorii cu braţele vor sta la dispoziţia primăriei şi vor presta orice muncă li 
se va cere în folosul coloniei şi în folosul comunei, sau la munci de folos obştesc. 

Ei vor fi utilizaţi la muncile agricole, la reparaţiuni de drumuri sau poduri, la 
tăiatul lemnelor în păduri, la cărat de piatră sau alte materiale. 

În schimbul lucrului real efectuat, muncitorul va primi un bon de alimente în 
valoarea unei zile de muncă socotindu-se ziua de lucru la una marcă pe zi pentru 
muncitori cu braţele şi două mărci pe zi pentru profesioniştii calificați. 

Organele Jandarmeriei, vor inspecta şi controla încontinuu coloniile evreeşti 
aducând la cunoştinţa organelor superioare constatările făcute. 

Art. 7. Întrebuinţarea evreilor la muncă dintr-o comună într-alta, se face cu 
aprobarea Prefectului de Judeţ. 

Aducerea specialiştilor dintr-un judeţ într-altul pentru a presta munci, se face 
numai cu aprobarea Directorului Administraţiei şi Muncii din Guvernământ. 

Art. 8. Orice evreu găsit în altă localitate decât aceia în care i s'a fixat domi- 
ciliul, fără să aibă aprobarea autorităţii va fi considerat ca spion şi sancţionat imediat 
după legile militare în timp de răsboi. 

Art. 9. Evreii specialişti vor putea fi utilizaţi, cu aprobarea Guvernământului, 
în toate lucrările necesare refacerii industriei, distrusă de răsboiu, punerii în funcțiune a 
fabricilor, sau în orice alte întrebuinţări se vor socoti necesari. 

Art. 10. Domnii Prefecţi de Județe şi Dl. Inspector al Jandarmeriei, sunt însăr- 
cinaţi cu aducerea la îndeplinire a prezentei ordonanțe. 
Dată în Cabinetul nostru astăzi, 11 Noembrie 1941 


GUVERNATOR 
(ss) Prof. G. Alexianu 


AMR, fond 25-Armata a 3-a, dosar nr. 421, f. 42-46; fond 5416-Marele Stat Major, 
Secţia l-a Organizare-Mobilizare, dosar nr. 2946, f. 359; Buletinul Transnistriei, 
Odessa, 1943, p. 207-209 (În continuare se va cita Buletinul Transnistriei); Ancel, 
DCFRIJH, volumul V, documentul nr. 112, p, 176-177. 


Documentul nr. 148 


CABINETUL MILITAR 15 Noembrie 1941 
AL 

CONDUCĂTORULUI STATULUI 

Biroul 2 

Nr. 3942/M! 


MINISTERUL AFACERILOR STRĂINE 
DOMNUL SECRETAR GENERAL? 


CONFIDENȚIAL-PERSONAL 


Subsecretariatul de Stat al Marinei şi Ministerul Afacerilor Interne comunică, 
că au fost sesizate de cereri semnate de evrei pentru autorizarea de emigrări din România. 

Ministerul Afacerilor Interne opinează că emigrarea nu trebue aprobată, întru- 
cât evreii ar putea duce informaţii defavorabile țării şi Axei şi ar putea face propagandă 
anto-românească, o parte din ei înrolându-se chiar în armatele potrivnice Axei. 

Opinia noastră este că, faţă de temerile Ministerului de Interne, stimularea emi- 
grării evreilor oferă un complex de avantagii dintre cele mai reale. 


1 Documentul a fost înregistrat de Ministerul Afacerilor Externe cu Nr. 23.607 din 18.11.1941. 

2 Gheorghe Davidescu (1892-1973), avocat şi diplomat de carieră român. Licenţiat în Drept, 
doctor în Drept la Universitatea din Budapesta. În 1920 intră în diplomaţie; secretar de legaţie 
la Legația din Budapesta (20.01.1921-01.01.1925); secretar de legaţie în cadrul centralei 
Ministerului de Externe (01.01.1925-05.06.1927);, secretar de legaţie (din 1932 consilier de 
legaţie) la Legația din Varşovia (05.06.1927-01.08.1933); consilier de legație în cadrul 
centralei Ministerului de Externe (01.08.1933-01.10.1935); ministru plenipotenţiar la Tallin 
(01.10.1935-01.03.1939); ministru plenipotenţiar în cadrul centralei Ministerului de Externe 
(01.03-01.10.1939); ministru plenipotenţiar la Moscova (01.10.1939-10.08.1940);, ministru 
plenipotenţiar în cadrul centralei Ministerului de Externe (10.08.1940-11.10.1941); secretar 
general al Ministerului de Externe (11.10.1941-01.10.1944); trecut în cadrul reorganizării 
Statului (din 24.07.1945); pus în disponibilitate (din 23.11.1946). A fost arestat preventiv la 
30.09.1959 sub acuzaţia de „uneltire contra ordinii sociale”. A trecut prin închisoarea Codlea, 
fiind eliberat la 20.01.1960. 

Într-adevăr, serviciile pe care le-ar putea aduce emigranții evrei adversarilor 
noştri nu sunt nici de cum atât de periculoase, întrucât evreii sunt în genere de valoare 
militară neînsemnată, iar în ceeace priveşte propaganda ce ar putea face şi informaţiile 
ce ar duce, ele nu ar depăşi în valoare cele pe cari Serviciul de Informaţii American, 
care lucrează tot cu evreii, şi le poate procura în țară. 

În schimb, emigrarea evreilor din Regat, cei din Bucovina şi Basarabia urmând 
a fi deportaţi, ar prezenta următoarele avantaje: 

- sar micşora numărul evreilor din Regat, deveniți indezirabili; 

- vor emigra evreii înstăriți cari sunt şi cei mai periculoși; 

- dându-li-se un termen scurt pentru emigrare, evreii ar fi siliți să lichideze 
repede afacerile lor în avantajul românilor; 

- emigranții îşi vor lăsa în ţară o parte din avere care va reveni patrimoniului 
național, nefiind lăsaţi să ia cu ei decât o parte din bani. 

Emigrarea s'ar face, evident, pe mare, iar destinaţia ar fi Palestina. Ea s'ar 
efectua în măsura în care Turcia ar admite tranzitul, pentru care intervin cei interesaţi, 
sau pentru care ar putea interveni şi Statul român. 

Această chestiune în afară de aspectul ei internaţional prezentând şi un interes 
deosebit pentru puterile Axei, vă rugăm să binevoiţi a dispune să ni se comunice avizul 
D-voastră asupra soluţiei pe care ar urma s-o adopte România şi demersurilor ce ar urma 
să se facă pentru a se cunoaşte intențiile marilor săi amici. 

Această chestiune urmând să fie prezentată Domnului Mareşal, Conducătorul 
Statului, vă rugăm să binevoiţi a ne comunica rezultatul cât mai neîntârziat. 


D. O. 
ŞEFUL CABINETULUI MILITAR 
Colonel, 
ss. Davidescu 


AMAE, fond Problema 33, volumul 17, f. 73-74. 

Documentul nr. 149 


Confidenţial personal 
Nr. 220 
1941 Luna XI Ziua 17! 
Inspectoratul Jandarmi Chişinău 
către 
INSPECTORATUL GENERAL AL JANDARMERIEI 
Serviciul Jandarmeriei 


Am onoare a raporta că Legiunea Jand. Soroca ne informează despre urmă- 
toarele abuzuri săvârşite la Lagărul de evrei Otaci de către Comandantul acelui lagăr, 
Locot. Roşca”. 

1). Întruna din zile acest ofițer a făcut percheziţie jandarmilor care păzeau acel 
lagăr, cu care ocazie a găsit şi confiscat de la aceştia sume de bani, variind între 12.000 
şi 25.000, precum şi obiecte preţioase de aur. 

Pentru moment, atât banii cât şi aurul au fost confiscaţi, însă, ulterior, în urma 
amenințărilor făcute de jandarmii lagărului, că şi ei vor reclama abuzurile făcute de 
ofițerii lagărului, s'au restituit banii şi li s'au oprit numai aurul de către Locot. Roşca. 

2). La sosirea unui convoi de evrei din Rădăuţi, la început toți au fost instalați 
în lagăr, iar mai târziu în schimbul unor sume importante de bani (120.000), ce au fost 
dați Locot. Roşca, cei mai bogaţi au fost scoşi din lagăr şi băgaţi prin diferite case 
particulare, prin împrejurimile gării. Aceasta a durat aproape o săptămână de zile, 
crezând că în acest interval de timp se va revoca ordinul de trecerea lor în Ucraina. 

3). Cu ocazia sosirii ultimului detaşament de evrei de la Ediniţi, suntem 
informaţi de asemenea că s'au făcut abuzuri prin aceea că evreii, în loc să fie trecuți, 
imediat ce au sosit, pe Jos în Ucraina, au fost opriţi timp de o săptămână la Nistru, după 
care au fost trecuţi în Transnistria, cu toate căruțele care aveau cai buni, deşi de către 
şeful postului Otaci s'a atras atenţiunea Căpt. Popescu” că nu trebuia să admită aceasta. 


1 Documentul a fost înregistrat de Inspectoratul General al Jandarmeriei cu Nr. 50.316 din 
21.11.1941. 

2 Augustin Roşca (1911-?), militar de carieră român. Absolvent al Şcolii militare de ofiţeri de 
jandarmerie (1932-1934). Intră în Jandarmerie cu gradul de sublocotenent (1934). Comandantul 
lagărului de evrei Otaci (din 15.10.1941); comandantul Companiei 60 Poliţie (01.06.1941- 
1943); ofiţer în cadrul Inspectoratului de Jandarmi Iaşi (1944). Arestat de autoritățile comuniste 
în 1950, a fost învinuit de crime de război — „în calitate de comandant al detaşamentului de 
evrei Secureni a permis executarea unor evrei” — şi condamnat în 1953 la 6 ani închisoare. A 
trecut prin închisorile Jilava, Craiova, Nistru, Alba Iulia, fiind eliberat în 04.11.1955. 
Sublocotenent (din 01.07.1934); locotenent (din 01.03.1938); căpitan (din 24.01.1943). 

3 Titus Popescu (1900-?), militar de carieră român. Absolvent al Şcolii militare de ofițeri de 
infanterie (1917-1919). Intră în armată cu gradul de sublocotenent (1919). Ofiţer în cadrul 
comandamentului Armatei a 3-a (05.07-13.12.1941); ofiţer în cadrul Direcţiei Superioare a 
Motomecanizării (13.12.1941-25.02.1945); ofiţer în cadrul Direcţiei Controlului Industriei de 
Război (25.02-15.06.1945); comandant al Atelierelor Centrale Auto-Găeşti (15.06.1945- 
09.08.1946); trecut în cadrul disponibil la 09.08.1946 şi în rezervă un an mai târziu. Căpitan 

De atunci au trecut aproape 2 săptămâni de zile şi aceste căruțe, încă nu s'au 
reîntors din Ucraina. 

Mai suntem informaţi că pentru aceste căruţe s'ar fi încasat peste 100.000 lei, 
şi după informaţiunile Notarului-primar Posmasanu', aceşti bani ar fi fost încasaţi tot de 
către Locot. Roşca şi că acesta de când a venit la acest lagăr, ar fi făcut afaceri de peste 
2.000.000 lei, bani care au fost transportaţi de soţia acestuia care-i duce în regat 
personal sau prin jand. sergent major Batca?. 

Pentru faptele arătate mai sus, propunem să se facă concomitent anchete şi la 
lagărul Otaci şi în oraşul Roman, de unde este soția şi familia acestuia, de preferință 
organe străine de Legiunea Roman. 


Inspector Jandarmi Chişinău 
Colonel, ss. Meculescu* 
T. Meculescu 


*) Adnotare: 

„Comisie a Jandarmeriei de cercetare a Lagărului Otaci. Un ordin către Legiunile de 
Jandarmi Făgăraş şi Roman, luând autorizaţiile legale a face percheziție la locuința 
Locotenentului Roşca spre a vedea dacă nu găsesc valori şi materiale aduse lui Roşca. 
Colonel ss. indescifrabil”. 


ANIC, fond Inspectoratul General al Jandarmeriei, dosar nr. 102/1941, f. 119. 


(din 01.10.1929); maior (din 27.02.1939); locotenent-colonel (din 23.03.1944 cu vechimea din 
31.10.1942). 

1 Nu a putut fi identificat. 

2 Nu a putut fi identificat. 

3 Teodor Meculescu (1889-1982), militar de carieră român. Absolvent al Şcolii militare de ofiţeri 
de artilerie, geniu şi marină (1912-1914). Intră în armată cu gradul de sublocotenent (1914), 
participă la primul război mondial. Transferat definitiv la Jandarmerie la 01.09.1920. 
Comandant al Inspectoratului Jandarmeriei Dobrogea (1936-02.07.1941); comandant al 
Inspectoratului Jandarmeriei Chişinău (02.07.1941-18.06.1942); trecut în rezervă pentru limită 
de vârstă la 18.06.1942 şi menţinut în activitate până la demobilizarea armatei, trecut în 
pozițiune de rezervă la 31.12.1943; concentrae în funcția de comandant al Inspectoratului 
Jandarmeriei Chişinău (01.01-26.09.1944); desconcentrat la 26.09.1944. În 1945 este arestat 
(11.02-09.05.1946), acuzat de „arestări şi măsuri rasiale ca Inspector de Jandarmi în 
Basarabia”, judecat şi condamnat de Tribunalul Poporului la 28.02.1946 la 15 ani temniţă grea. 
În urma recursului este achitat şi pus în libertate. Rechemat în activitate este numit comandant 
al Corpului de Gardieni Publici (din 08.06.1946); transferat la Regimentul de Securitate 
Bucureşti (din 01.02.1949). Arestat de autorităţile comuniste la 12.08.1948, a fost acuzat că în 
calitate de „inspector de jandarmi la Chişinău a dispus exterminarea evreilor şi a 20 de 
paraşutişti şi 5 cetăţeni sovietici”, judecat şi condamnat în 1950 la 8 ani temniţă grea. A trecut 
prin închisorile Piteşti, Jilava, Văcăreşti, fiind eliberat la 15.10.1955. Este din nou arestat la 
06.02.1960 şi condamnat la 14 ani detenție grea sub acuzaţia de „activitate intensă contra clasei 
muncitoare”. Trece prin închisorile Jilava şi Gherla, fiind eliberat la 23.06.1964. Locotenent- 
colonel (din 01.01.1934); colonel (din 25.10.1939); general de brigadă (din 1944). 

Documentul nr. 150 
Subcentrul Nr. 4 Balta 


NOTĂ CONTR AINFORMATIVĂ Nr. 247 
din 19 Noembrie 1941 


I. METODE ÎNTREBUINŢATE DE JIDANI SPRE A NU LI SE INTERNA 
COPIII ÎN LAGĂRE 


1. În ultimul timp, jidanii din Transnistria îşi plasează copiii la familiile 
creştinilor, retribuindu-le această bună voință cu sume mari de bani, giuvaericale sau 
obiecte de valoare. 

Pentru aceasta, se adresează comuniştilor, simpatizanților fostului regim şi — în 
special — populaţiei sărace. 

2. Metoda de mai sus a fost întrebuințată şi în Basarabia. 


AMR, fond 25-Armata a 3-a, dosar nr. 410, f. 49. 


Documentul nr. 151 
COMANDAMENTUL CORPULUI III ARMATĂ 


Confidenţial 
Personal 


Nr. 24.641 din 20 Nov. 1941! 
CORPUL III ARMATĂ 
către 
Domnul Ministru al Ap. Naţionale” 
Bucureşti. 


Am onoare a raporta următoarele: 

1). La sosirea noastră în garnizoana Chişinău, fiind informaţi de organele 
noastre contrainformative, că în Ghetou se produc abuzuri, am luat măsura să se 
schimbe imediat comandantul ghetoului şi întreaga pază, dând totdeodată instrucțiuni 
noului comandant de a face investigaţiuni pentru aflarea celor care au comis abuzuri şi a 
evreilor care caută să iasă din ghetou prin dare de mită. 

2). În ziua de 29 Oct. 1941, comandantul ghetoului mi-a raportat — de față fiind 
şi Procurorul Militar de serviciu în ghetou — că servindu-se de un agent interpus, o serie 


1 Documentul a fost înregistrat de Ministerul Apărării Naţionale, Cabinetul Ministrului, cu Nr. 
11.956 din 25.11.1941. 
2 Mareşalul Ion Antonescu. 

de evrei ar fi dispuşi să dea bani şi metale preţioase în valoare de circa 2 milioane lei, 
pentru a obține autorizaţie de ieşirea din ghetou şi trecerea peste Prut. 

3). Pentru a putea pune mâna pe aceste valori, am aprobat întinderea unei 
curse, cu ajutorul a 5 pretinse autorizațiuni, cu care ocazie în seara acelei zile şi în 
dimineaţa zilei de 30 Oct. 1941 s'au confiscat bijuteriile trecute în alăturatele procese 
verbale!, a căror valoare, după declaraţiile evreilor, s'ar ridica la suma de 1.250.000 lei, 
însă, nedispunând de un expert în materii, valoarea lor nu a putut fi evaluată, motiv 
pentru care s'au lăsat în păstrarea Procurorului Militar. 

4). Evreii în cauză, au fost evacuaţi conform ordinelor superioare, astfel că 
sancţionarea lor din punct de vedere penal nu a fost posibilă, ca unii care nu mai puteau 
rămâne în ţară. 

5). Evrei ca ROZA ATATCHI”, care promisese că va da bijuterii în valoarea 
de lei 1.500.000, nu a dat nimic şi nu a fost găsită în ghetou, fiind în curs de cercetare 
spre a se stabili dacă a fost evacuată sau a fugit din ghetou. 

Propunem că e cazul a se numi un expert pentru estimarea bijuteriilor şi a 
stabili organul ce urmează a primi aceste valori, pentru a intra în patrimoniul Statului. 

Totdeodată se înaintează prin delegatul nostru Căpitan Magistrat Ilarie Cârlea;, 
ce a fost Procuror de serviciu în ziua constatării faptului şi care a avut în păstrare 
corpurile delicte, bijuteriile trecute în procesele verbale anexe, rugându-vă să binevoiţi a 
dispune. 


COMANDANTUL CORPULUI III ARMATĂ 
General de divizie ss. V. Atanasiu” 
Vasile Atanasiu 


*) Adnotare: 
„Văzut General ss. Pantazi 1941.X1.24”. 


AMR, fond 950-Cabinetul Ministrului, dosar nr. 265, f. 606. 


1 Nu au fost identificate printre documentele cercetate. 

2 Nu a putut fi identificată. 

3 Ilarie Cârlea (1910-?), magistrat militar de carieră român. Intră în armată cu gradul de 
sublocotenent (1931); confirmat definitiv în magistratură la 11.07.1941. Procuror în cadrul 
Tribunalului Militar al Diviziei 21 Infanterie (1940-22.06.1941);, procuror în cadrul Tribu- 
nalului Militar al Corpului 3 Armată (din 22.06.1941). Arestat de autoritățile comuniste în 1951 
sub acuzaţia că „a dat ajutor celor ce au făcut execuții de populaţie civilă”. A trecut prin închi- 
sorile din Făgăraş şi Jilava, fiind eliberat la 25.01.1952. Sublocotenent magistrat (din 
01.07.1931); locotenent magistrat (din 15.03.1937); căpitan magistrat (din 10.05.1941). 

4 Vasile Atanasiu (1886-1964), militar de carieră român. Absolvent al Şcolii militare de ofiţeri de 
artilerie, geniu şi marină (1905-1907) şi al Şcolii Superioare de Război (1919-1920). Intră în 
armată cu gradul de sublocotenent (1907), participă la primul război mondial. Comandant al 
Corpului 3 Armată (22.06.1941-20.03.1943); inspector şi director superior al Artileriei în 
Subsecretariatul de Stat al Armatei de Uscat (20.03.1943-12.02.1945);, comandant al Armatei a 
I-a (13.02.1945-20.05.1946); trecut în rezervă în 1948. General de divizie (din 08.06.1940); 
general de corp de armată (din 18.07.1942); general de armată (din 11.04.1945). 

Documentul nr. 152 


20/XI.1941 
Inspectoratul Jandarmi Transnistria 
către 
Inspectoratul General al Jandarmeriei 


Am onoare a vă raporta următoarele: 

După ocuparea Odessei de trupele noastre, suntem informaţi că o mulţime de 
foşti comunişti şi terorişti şi cari se refugiaseră cu trupele sovietice în Odessa, au 
început a se infiltra în diferite localități. 

Astfel: individul Colev Teodor!, în timpul regimului sovietic a fost magazioner 
la Razdelnaia. 

Acest individ în timpul retragerii ruse a adunat împreună cu un jidan tot ce a 
fost de valoare, apoi a dat foc la case şi magazii. 

La trecerea prin sate ordona în numele sovietelor să se dea foc la toate culturile 
depe câmp. 

Întrucât astfel de indivizi vor împăna întreg teritoriul Transnistriei şi dacă 
acum nu se dedau la fapte de ostilitate față de noi, nu vor aştepta decât momentul 
favorabil ca să înceapă activitatea din trecut. 

Cum a li se dresa acte şi a-i trimite în judecata Tribunalelor Militare, pentru 
fapte petrecute sub regimul sovietic, nu cred a fi o măsură potrivită, cu onoare vă rog să 
binevoiţi a aprecia şi a ne da ordin de urmare, opinia mea fiind că numai un procedeu de 
exterminare a unor astfel de criminali şi fanatici comunişti ar putea scăpa omenirea de 
pericolul comunist. 


Inspector Jandarmi Transnistria 
Colonel 
ss. Broşteanu 


Pt. conformitate ss. indescifrabil 


*) Adnotare: 
„Dosar 146/1945”. 


CNSAS, fond Penal, dosar nr. P 7373 (Titus Bărdescu şi alţii), volumul I, f. 307. 


1 Nu a putut fi identificat. 

Documentul nr. 153 


SECRET 
No. 2501 
26 Noembrie 1941! 
INSPECTORATUL JAND. TRANSNISTRIA 
către 
COMANDAMENTUL ARMATEI A 3-a 
Statul Major, Secţia 2-a 
La Ordinul Nr. 27.808? 


Am onoare a vă raporta următoarele: 

1. Lagărele pentru evrei pe Bug, au luat ființă încă din Septembrie 1941. 

2. Lagărele sunt înfiinţate în comune după cum arată mai jos: 

a. Pentru evreii veniţi prin punctul Moghilev, în comunele: 

- Lucincik-Goroj-Koriskov-Kopaj-Gorod-Kudievki-Kiltki. 

b. Idem, pentru cei veniţi prin lampol, comunele: 

- Balanovka-Obodovka-Toracanovka-Zabocrita-Piatcovka-Lorena-Bersad- 
Voitovka-Ustje şi Mankovka. 

c. Idem prin punctul Ribniţa, comunele: 

-Krizkipina-Slobodca-Kiedvilovea-Lucanovka-Gozdovca-Sirovo-Voloschina- 
Agerejevka- Stefanovka-Bovrik-Zozenova-Gelbinovo-Liubosovka-Poznovka-Gereopcovo. 

d. Idem, prin punctul Iaska, în comunele: 

- Bogdanovka. 

e. Idem, pentru cei veniţi prin Tiraspol: 

- În ghetoul din Tiraspol. 

Afară de aceste lagăre, mai sunt ghetouri în: Odessa, Tiraspol, Balta şi Golta. 
Numărul evreilor depuşi în lagăre, este după cum urmează: 


a. În comunele unde sunt internaţi cei veniți prin Moghilev. 47.545. 
b. Idem lampol. 30.981. 
c. Ribniţa. 27.113. 
d. Tiraspol. 163. 
e. Jeska. 2.200. 


În total 110.002 evrei. 


1 Documentul a fost înregistrat de Armata a 3-a cu Nr. 28.538 din 03.12.1941. 
2 Prin ordinul Nr. 27.808 Armata a 3-a solicita Inspectoratului de Jandarmi Transnistria să 
raporteze stadiul înființării lagărelor de evrei pe Bug, specificând: 
„| -s ] 
- dacă aceste lagăre au luat ființă. 
- locurile unde sunt sau vor fi instalate, 
- numărul evreilor depuşi în fiecare lagăr, 
- capacitatea lagărelor. Paza şi administrarea lor, 
- ce măsuri sanitare au fost luate. 
[...]. AMR, fond 25-Armata a 3-a, dosar nr. 421, f. 64. 

4. Comunele unde sunt aceste lagăre, nu mai pot suporta alt număr de internabili 
evrei, plasându-se un număr mult mai mare decât capacitatea de cartiruire a comunelor. 

- Efective de pază nu sunt destinate, evreii sunt predaţi în supravegherea 
primăriilor şi a Plotoanelor de jandarmi respective, care prin patrulările ce fac asigură 
paza lor. 


INSPECTOR JANDARMI TRANSNISTRIA 
Colonel, ss. Broşteanu 
E. Broşteanu 


*) Adnotare: 
„Biroul 2. La chestiune ss. indescifrabil”. 


AMR, fond 25-Armata a 3-a, dosar nr. 421, f. 64. 


Documentul nr. 154 


D.G.P. 
— 30 Noembrie 1941 — 


Printre evreii din Cernăuţi domneşte îngrijorare în urma ştirilor primite de la 
evreii evacuaţi, în sensul că au fost deposedaţi de bunurile avute asupra lor, în drum 
spre Moghilău, unde vor rămâne o mică parte dintre cei evacuaţi; ceilalți urmând a fi 
duşi spre o destinaţie necunoscută. 

Evreii discută că în cazul unei evacuări totale se vor produce sinucideri în 
massă. 


AMR, fond 950-Cabinetul Ministrului, dosar nr. 263, f. 95. 


Documentul nr. 155 


MINISTERUL APĂRĂRII NAŢIONALE 
Cabinetul Ministrului 


INSTRUCȚIUNI 
pentru aplicarea dispoziţiunilor Decretului Lege Nr. 2909/941! 


Toţi evreii majori, bărbaţi sau femei, arătaţi la art. 2 din lege, sunt obligaţi să 


predea Statului în mod gratuit efecte civile de îmbrăcăminte. 


1 Monitorul Oficial, partea I, nr. 250 din 21.10.1941. Decretul-Lege Nr. 2909 din 20.10.1941 
pentru obligarea evreilor de a contribui la constituirea de stocuri de îmbrăcăminte în interes 
social. 

Conform Deciziei Ministeriale Nr. 2504 din 20 Noemvrie 1941! şi ordinului 
telegrafic Nr. 86.559 din 20.X1.19417, sunt scutiţi de a preda efectele impuse, toţi evreii 
care sunt ținuți în cadrele armatei, potrivit dispoziţiunilor Decretului Lege din 9 August 
1940 şi Statutului militar al evreilor din 4 Decemvrie 1940”. 

Felul şi cantitatea de efecte ce fiecare evreu este obligat să dea, este acea fixată 
prin art. 3 şi 4 din lege cu următoarele excepții: 

- Se pot primi scurte de postav de lână, în locul paltoanelor. 

- Ismene, flanele de bumbac sau de lână, precum şi chiloți (ismene scurte în locul 
ismenelor de pânză). 

- Pantofi bărbăteşti în proporţie de 50% din totalul încălțămintei (bocancilor sau 
ghetelor) fixată prin lege sau cisme fără nici o restricțiune în ceea ce priveşte cantitatea ce 
se predă. 

- Flanele groase de bumbac, în locul flanelelor de lână. 

- Efectele din categoria celor fixate, prin lege, care au fost predate de către evrei 
cu începere de la 22 Iunie 1941, pe baza altor dispoziţiuni, se vor deduce din quantumul 
total de efecte ce au de predat, dacă fac dovada cu acte legale. 

Evreii predau efectele fixate de lege comunității evreieşti din localitatea respec- 
tivă, sau la comunitatea evreiască cea mai apropiată de domiciliul lor. 

Tot acestor comunități, fiecare evreu va preda un certificat eliberat de percepția 
sau percepțiile în matricolele cărora se află înscris, din care să se constate venitul total brut 
anual, provenit din adunarea tuturor veniturilor cu care este înscris în matricolele fiscale 
pe exercițiul 1940/1941. Acei care nu sunt înscrişi în matricolele fiscale, vor preda un 
certificat constatator că nu sunt înscrişi. 

Evreii botezați pot preda efectele şi certificatul fixat de lege, prin Parohiile de 
care aparţin. În acest scop s'a intervenit pe lângă Sf. Patriarhie să dea dispoziţiuni 
Parohiilor din întreaga ţară, să procedeze potrivit formelor prevăzute de Decretul Lege Nr. 
2909/941 şi să predea efectele primite de la evreii botezați direct autorităților însărcinate 
de lege cu primirea lor. 

Pentru efectele şi certificatul predat, fiecare evreu va primi de la comunitatea sau 
Parohia respectivă, o chitanţă care trebuie să cuprindă: 

- Numele, prenumele şi domiciliul evreului care a predat efectele. 

- Venitul brut total anual indicat în certificat şi felul şi cantitatea de efecte predate. 

Efectele adunate de la evrei de către comunităţile evreieşti şi Parohii, se vor 
preda de către aceştia la Batalionul Administrativ al Comandamentului Teritorial, pe raza 
căruia se găseşte localitatea respectivă. 

Pentru garnizoana Bucureşti, efectele adunate se predau la Depozitul Central de 
Echipament al Armatei. 


1 Decizia Ministerială Nr. 2504 din 201.11.1941 a Ministerului Apărării Naţionale, referitoare la 
scutirea pentru evreii menţinuți în cadrele armatei de a preda efectele civile impuse prin 
Decretul-Lege Nr. 2909 din 1941. Monitorul Oficial, partea I, nr. 279 din 24.11.1941. 

2 Nu a fost identificat printre documentele cercetate. 

3 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

4 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

Potrivit ordinului telegrafic Nr. 85.131 din 13 Noemvrie 1941", efectele adunate 
de comunitate şi parohii, se vor preda la autorităţile arătate pe măsură ce se primesc de la 
evrei; încheierea şi lichidarea socotelilor, rămânând să se facă ulterior, după expirarea 
termenului de predarea efectelor fixat prin lege. 

Pentru a se înlesni comunităţilor evreieşti să predea în termenul fixat de lege, 
efectele adunate de la evrei, garnizoanele vor executa cu strictețe ordinele telegrafice Nr. 
89.228 din 23 Noemvrie 1941 şi Nr. 91.218 din 30 Noemvrie 19417, adresate tuturor 
Comandamentelor Teritoriale, adică la nevoie vor pune la dispoziţie mijloace pentru 
transportul efectelor de la Depozitul Comunităţii la depozitele armatei. 

Efectele adunate de la comunităţi fiind considerate ca aparținând armatei, se vor 
transporta la sediul batalionului cu foi de drum pe C.F.R., garnizoanele făcând toate 
demersurile pentru obţinerea vagoanelor şi îndrumarea lor cât mai neîntârziat la destinaţie. 

Transportul efectelor de la depozitele comunităților la gară, precum şi de la stația 
de destinaţie la sediul Batalionului Administrativ, se va face prin îngrijirea garnizoanei 
respective, punându-se la dispoziţie mijloace de transport. 

În garnizoanele în care comunitățile au strâns cantități importante de efecte, s'au 
instituit comisiuni speciale pentru a primi şi recepționa efectele chiar în acele garnizoane 
unde s'au recepționat şi primit, luându-se toate măsurile de siguranță. 

Pentru încheierea şi lichidarea socotelilor, imediat după expirarea termenului de 
predarea efectelor, fixat prin lege, comunitatea evreiască va prezenta şi preda autorităților 
militare unde au depus efectele: 

a). Certificatele originale eliberate fiecărui evreu de către percepția fiscală. 

b) Un tabel de toţi evreii din localitatea respectivă, semnat de conducătorii comu- 
nităţii, care va cuprinde: 

- Numele şi prenumele tuturor evreilor din localitatea respectivă, sau din 
localităţile în care nu se află comunităţi evreieşti, 

- Adresă (strada şi numărul), 

- Felul şi cantitatea efectelor predate de fiecare evreu, potrivit legii, în raport cu 
venitul la care este impus. 

Tabelul va fi verificat de către Biroul Populaţiei din localitatea respectivă şi 
certificat că conţine pe toţi evreii înscrişi în localitate. 

Comisiile care au recepționat şi primit efectele de la comunităţi, vor verifica cu 
cea mai mare atenţie aceste acte, stabilind cu precizie dacă comunitatea a strâns de la evrei 
şi a predat întreaga cantitate de efecte ce rezultă față de numărul evreilor din localitate şi 
veniturile cu care sunt înscrişi în matricolele fiscale pe exercițiul 1940/1941. 

În cazul când se va constata că s'au predat efecte mai puţine, comisiunile vor 
stabili: 

- Numele, prenumele şi adresa evreului care nu a executat dispozițiunile legii, 

- Felul şi cantitatea de efecte ce a predat în minus, față de cantitatea ce trebuia 
predată, conform legii. 

Toţi cei ce se vor dovedi că s'au sustras de la aplicarea dispoziţiunilor Decretului 
Lege Nr. 2909/941, vor fi deferiți imediat Tribunalelor Militare. 


1 Nu a fost identificat printre documentele cercetate. 
2 Nu au fost identificate printre documentele cercetate. 

* * 


Controlorii investiţi cu această calitate de Ministerul Apărării Naţionale prin 
delegaţiune specială, sunt obligaţi a controla şi supraveghea: 

1). Executarea întocmai a instrucţiunilor de față cunoscând că nici un evreu nu 
poate să predea efectele decât numai comunităţii evreieşti sau parohiilor şi că nici o altă 
persoană nu poate primi aceste efecte. 

2). Efectuarea predărilor de efecte de către comunitate şi parohii prin încheierea 
actelor şi formelor fixate de lege şi arătate în aceste instrucţiuni. 

3) Efectuarea primirii efectelor de către autoritățile militare şi transportul lor 
către depozitele armatei, veghind cu cea mai mare atenție de a nu se înstrăina sau schimba 
efectele adunate. 

4) Va controla şi stabili cauzele întârzierii predărilor de efecte precum şi actelor 
impuse de Lege (certificatele fiscale şi tabelele nominale de evrei aflați înscrişi în 
registrele comunităţii şi Biroului Populaţiei), luând în acest scop contact cu autoritățile de 
stat şi comunităţile evreieşti. 

5) Va controla şi supraveghea dacă comandamentele teritoriale execută cu stric- 
teţe toate ordinele primite de la Minister în legătură cu strângerea efectelor de la evrei 
precum şi dacă raportează precis cantităţile primite (ordinul Nr. 840 din 27 Noemvrie 
1941). 

6) Va supraveghea ca comandamentul teritorial să înainteze imediat după ter- 
minarea tuturor operaţiunilor, situația efectelor adunate, ordonată cu Nr. 82.998 din 7 
Noemvrie 19417. 

7) Toate abaterile constatate în executarea dispozițiunilor legii şi prezentelor 
instrucțiuni, se vor raporta imediat, direct M.A.N. Cabinet”. 


p. MINISTRUL APĂRĂRII NAŢIONALE 
SUBSECRETAR DE STAT 
General de Divizie 

C. Pantazi 


AMR, fond 950-Cabinetul Ministrului, dosar nr. 809, f. 82-84. 


1 Nu a fost identificat printre documentele cercetate. 

2 Nu a fost identificat printre documentele cercetate. 

3 Pentru maniera aplicării prevederilor Decretului-Lege Nr. 2909/1941 şi a instrucţiunilor 
aferente a se vedea documentul intitulat „Rezultatul controlului la garnizoane pentru primirea 
efectelor colectate de la Comunitățile Evreieşti”. AMR, fond 950-Cabinetul Ministrului, dosar 
nr. 809, f. 111-115. 


377 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 156 


HUGHES 
CARPAŢI! 
Secţia 2-a 
Raport contrainformativ 


1. Starea de spirit: față de lipsurile şi greutăţile vieţei, în general calme stop. 
Lipseşte pâinea, totuşi populaţia învățată cu nevoile, a înlocuit acest aliment de primă 
necesitate cu cartofi, morcovi, etc., care au început să fie aduşi, din zi în zi mai mult pe 
piață stop. Populaţia este nemulțumită din cauza lipsei unui sistem monetar, stabil şi 
ferm pentru a îndepărta sistemul schimbului în natură greoi şi foarte dezavantajos pentru 
cei lipsiţi de alimente stop. Funcţionarii şi lucrătorii angajați pe la diverse instituţii 
româneşti intenționează să primească serviciile nefiind plătiţi şi neprimind alimente 
stop. Autorităţile comunale fac sforțări să poată aduce o parte din grâul repartizat de 
Guvernământ, din cauza lipsei mijloacelor de transport stop. Cu foarte mare greutate de 
abia s'a putut aduce circa 5 vagoane grâu necesar pentru pâinea funcționarilor şi 
lucrătorilor care lucrează la instituţii şi întreprinderile comunale stop. Zvonul că 
Transnistria va trece sub administrația germană circulă încă cu multă stăruință, pro- 
vocând mare îngrijorare, în afară de populaţia de origine germană, care speculează acest 
fapt stop. Ştirea reocupării Rostovului de către bolşevici a produs confuzie şi teamă în 
rândurile intelectualilor în general stop. Întârzierea rezolvării definitive a problemei 
evreieşti, colportorii tuturor ştirilor false şi alarmiste, creează o stare de neîncredere a 
populaţiei creştine, stop. 

2. Acţiuni subversive: săptămâna aceasta în afară de cele câteva incendii, a fost 
calm stop. Nu au fost atentate sau acţiuni de sabotaj şi terorism stop. S'au făcut în 
schimb un număr de arestări de foşti membri ai organizaţiilor N.K.V.D. stop. De ase- 
menea o mare parte au fost semnalați, însă nu s'au putut prinde stop. Din catacombe nu 
s'a produs nici o mişcare stop. 

3. Modul cum se efectuează serviciul de ordine şi pază: în bune condițiuni, 
însă se simte mult lipsa poliţiştilor de meserie stop. Ordinea circulației este asigurată 
binişor prin jandarmi însă cel puţin pe străzile principale unde este circulație mai intensă 
se simte nevoia agenţilor de circulaţie specializaţi stop. 

4. Diverse: în ziua de 6 Decemvrie a avut loc sfinţirea catedralei „Sf. Ilie” de 
pe strada Puşchin în prezenţa D-lui Guvernator Civil al Transnistriei” şi a tuturor auto- 
rităților civile şi militare din Odessa stop. În ziua de 7 Decemvrie va avea loc în pre- 


Operei stop. 

5. Propuneri: înfiinţarea ghetoului sau cel puţin obligațiunea evreilor de a purta 
semnul distinctiv stop. Stabilirea definitivă a unei monezi cu o fermă putere circulatorie 
stop. Facilitatea înființării de magazine cu diferite articole de primă necesitate stop. 
Rezolvarea problemei legăturilor de C.F. cu interiorul țării stop. Să se pună la dispoziția 


1 Indicativul codificat al Marelui Stat Major. 
2 Profesorul Gheorghe Alexianu. 

Primăriei Odessa de către Comisiunea de Inventariere un număr suficient de autoca- 
mioane pentru nevoile de aprovizionare stop. Urgentarea înființării unui depozit de car- 
buranți pentru unităţile militare şi autorităţile civile stop. Asigurarea combustibilului 
circa 1 %2 vagon pe zi pentru uzinele Belaevca fără de care oraşul este ameninţat să 
rămână şi fără apă stop. Intensificarea propagandei şi prin cotidienele din Bucureşti, 
deoarece singura gazetă care apare într'un număr restrâns este insuficientă pentru 
numărul populaţiei. Ziare cu avionul. 


COMANDANT SECUND C.M. ODESSA 
COLONEL, ss. C. Carp! 
C. Carp 
No. 5498 din 6 Decemvrie 1941. 


*) Adnotări: 
„431-6 XII-20”; 
„Expeditor Borcea” 6 XII.1941”. 


AMR, fond 1675-Comandamentul Militar Odessa, dosar nr. 27, f. 166. 


Documentul nr. 157 


ARMATA 3-a 
Serviciul Pretoral 
Nr. 122.686 din 6 Decembrie 1941 
către 
COMANDAMENTUL ARMATEI 3-a 
Secţia 2-a 


La Nr. 28.532 din 4 Decembrie 19411. 


1 Corneliu Carp (1895-1982), militar de carieră român. Absolvent al Şcolii militare de ofiţeri de 
cavalerie (1912-1914) şi al Şcolii Superioare de Război (1921-1923). Intră în armată cu gradul 
de sublocotenent (1914), participă la primul război mondial. Şef de Stat Major al Comanda- 
mentului Militar al regiunii petrolifere (15.02-31.10.1941); comandant secund al Comanda- 
mentului Militar al Odessei (01.11.1941-09.05.1942); comandant al Diviziei 8 Cavalerie 
(10.05-05.11.1942); la dispoziția Corpului de Cavalerie partea sedentară (05.11.1942- 
20.03.1943); comandant al Centrului de Instrucție al Cavaleriei (20.03-16.07.1943); comandant 
al Diviziei 5 Cavalerie Moto (16.07.1943-22.08.1944); rănit pe front şi evacuate la 22.08.1944; 
în Comandamentul Şcolilor de Cavalerie (01.12.1944-25.07.1945); subşef al Marelui Stat 
Major (25.07.1945-09.08.1946); trecut în cadrul disponibil la 09.08.1946 şi în rezervă un an 
mai târziu. Arestat de autoritățile comuniste la 10.03.1951, a fost acuzat de executarea a 3 
dezertori în vara anului 1944 şi condamnat în 1952 la 12 ani muncă silnică, 10 ani degradare 
civică şi confiscarea averii. A trecut prin închisorile Jilava, Văcăreşti, Aiud, Craiova, Poarta 
Albă, fiind eliberat la 21.10.1955. Locotenent-colonel (din 01.01.1934), colonel (din 
10.05.1938); general de brigadă (din 23.03.1944). 

2 Indicativul codificat al Corpului 2 Armată. 

3 Documentul a fost înregistrat de Armata a 3-a, Secţia II-a, cu Nr. 28.706 din 06.12.1941. 

Am Onoare a reveni asupra propunerilor făcute prin buletinul Nr. 122.448 din 
20 Noembrie 19417, relativ la evacuarea evreilor din Tiraspol î în ghetourile de pe malul 
Bugului şi la adresa D-tră Nr. 27.988 din 25 Noemb. 1941° prin care se dispune „În 
scopul de a se expedia toţi evreii din Tiraspol în lagărele de pe Bug” rugându-vă a 
interveni pentru urgenta soluţionare a acestei chestiuni, conform propunerilor făcute. 

Este imperios necesar ca toți evreii din Tiraspol să fie evacuaţi întrucât, aşa 
cum s"a arătat şi în buletinul Nr. 122.448/941 între ei s'a ivit tifosul exantimatic, tifos 
care s'a întins şi la Batalionul 8 Jand., care face paza lagărului de evrei. Din Batalion s'a 
îmbolnăvit de tifos exantimatic, unul dintre sanitari, care făcea serviciul de deparazitare 
la lagărul de evrei. 

Totodată comunicăm că bărbaţii evrei sunt ţinuţi de Guvernământ ca meseriaşi, 
pentru munci, iar majoritatea dintre femei, de Primărie, tot pentru munci. Ambele 
categorii se păzesc de ostaşi (Batalionul 8 Jand,) 


*) Adnotare: 
„Biroul 2. Referat Domnului General, pentru ca toţi evreii din Tiraspol, inclusiv cei de 


la Primărie, să fie trimişi în lagărele de pe Bug. ss. indescifrabil”. 


AMR, fond 25-Armata a 3-a, dosar nr. 421, f. 65. 


Documentul nr. 158 


Copie 
M.St.M. General al Armatei 
Statul Major al Armatei 
Secţia I 
Bir. 7.B. 
No. 65.709 


1941 Decembrie 8 
STATUL MAJOR AL ARMATEI Secţia I. 
către 
CERCUL DE RECRUTARE BUCUREŞTI 


Cu onoare se face cunoscut că M.St.M. dispune următoarele: 

1./ Evreilor înapoiaţi din detaşamente li se va verifica situaţia şi în caz când nu 
sunt nevoi de muncă vor fi lăsaţi la vatră. 

2./ Până la 22 Decembrie 1941 evreii vor fi luaţi la muncă acolo unde este 
nevoie, începând cu cei ce au avut cele mai puţine zile. 

3./ Evreii nu vor fi folosiţi în Birouri în contact cu publicul, sau cu funcționari 
români. 


1 Nu a fost identificat printre documentele cercetate. 
2 AMR, fond 25-Armata a 3-a, dosar nr. 421, f. 51. 
3 Nu a fost identificat printre documentele cercetate. 

4.] La 22 Decembrie 1941 va înceta munca pe timpul sărbătorilor. 
5./ Evreilor infractori li se vor încheia acte şi vor fi judecaţi cu precădere. 


D.O. 
Şeful Secţiei I. 
Colonel, 
ss. Georgescu 
Şeful Bir. 7.B. 
Maior 
ss. Popescu Eugen 
Comunicat: 


Cdt. I-VII Ter. 
Cerc. Recrutare 
M.St.M., S. VI 
Pentru conformitate: 
ss. Constantinescu Traian 
Lt. Col. Constantinescu Traian 


AMR, fond 5416-Marele Stat Major, Secția I-a Organizare-Mobilizare, dosar nr. 2942, f. 98. 


Documentul nr. 159 


REFERAT Nr. 28.798 
9 Decembrie 1941 


REZUMAT: 

Se propune trimiterea în lagăre de 
concentrare a tuturor evreilor din 
oraşul Tiraspol. 


Am onoare a refera următoarele: 

În oraşul Tiraspol se găseşte şi azi un număr de 85 evrei, bărbaţi, femei şi copii. 

Aceştia sunt grupaţi astfel: 

a). 34 persoane (19 bărbaţi, 13 femei şi 2 copii) în lagărul Nr. 1, la dispoziţia 
Guvernământului Transnistriei; bărbaţii sunt folosiți ca meseriaşi. 

Acest grup este păzit de ostaşi din Batal. 8 Jand. 

Printre aceşti evrei s'a ivit tifosul exantematic şi au fost câteva cazuri mortale, unul 
dintre sanitarii batalionului, care a lucrat la deparazitarea evreilor, s'a îmbolnăvit şi el 
de tifos exantematic. 

b). 44 persoane (35 femei şi fete între 15-35 ani şi 9 copii) în lagărul Nr. 2, la 
dispoziţia Primăriei pentru diferite lucrări. 

Acest grup este deţinut într'o singură încăpere situată lângă baia comunală, iar 
lângă uşa localului sunt cazaţi într’o altă încăpere, cei 4 ostaşi cari fac paza lor. 

Starea lor higienică lasă foarte mult de dorit, lipsindu-le strictul necesar pentru 
întreţinere. 

c). La Spitalul Nr. 6 se găsesc internate 6 femei bolnave. 

La Tiraspol nu există un ghetto propriu-zis, unde evreii să fie izolaţi de restul 
populaţiei. În situația actuală prezintă un pericol permanent, atât pentru sănătatea 
locuitorilor cât şi a ostaşilor cari îi păzesc. 

Aceşti evrei sunt ţinuţi în parte ca meseriaşi iar restul pentru diferite munci şi pot fi 
uşor înlocuiți cu meseriaşi şi femei din oraş. 

Propunem: 

Să se intervină la Guvernământul Transnistriei, ca toţi evreii din oraşul Tiraspol — 
85 la număr — să fie expediaţi, cât mai grabnic, într”un lagăr de pe Bug. 


ŞEFUL SECŢIEI II-a 
Lt. Colonel, ss. N. Stănescu 
N. Stănescu 


*) Adnotări: 
„Sunt de părere să se intervină pentru aprobare. Colonel Dumitrescu”; 
„„10/XI1/941 A se interveni la Guvernământ. General ss. Petre Dumitrescu”; 


AMR, fond 25-Armata a 3-a, dosar nr. 421, f. 62. 


Documentul nr. 160 


ROMÂNIA 

MINISTERUL APĂRĂRII NAȚIONALE 
Cabinetul Ministrului 

Nr. 12.085 

1941. Dec. 14 


Domnule MAREŞAL, 


La ordinul Nr. 4786/M. din 9 Decemvrie 1941!, 

Am onoare a înainta alăturat un tabel cu ofiţerii căsătoriţi cu evreice”. 

Consiliul Superior al Armatei în şedinţa de la 29 Mai 1941, luând în discuţie 
chestiunea trecerii în cadrul disponibil a ofiţerilor căsătoriţi cu evreice, a opinat ca, din 
totalul de 101 ofiţeri un număr de 13, fiind excepţional de buni, să nu fie trecuţi în 
cadrul disponibil. 

Decretul de trecerea în cadrul disponibil nu s'a întocmit, conform hotărârii 
Domniei-Voastre ca această chestiune să se rezolve în cadrul general al Statului. 


1 Nu a fost identificat printre documentele cercetate. 
2 Nu a fost identificat printre documentele cercetate. 

Propun ca să fie trecuți în cadrul disponibil ofiţerii căsătoriți cu evreice, afară 
de cei cu menţiuni cu totul excepționale. 


p. MINISTRUL APĂRĂRII NAŢIONALE 
SUBSECRETAR DE STAT 
GENERAL DE DIVIZIE 

C. Pantazi 


AMR, fond 950-Cabinetul Ministrului, dosar nr. 265, f. 657. 


Documentul nr. 161 


HUGHES 
BOGDAN! 
către 
POTOP? 


Rugăm ca prin Serviciul Pretoral să se cerceteze lagărele de prizonieri şi ghe- 
tourile unde sunt cazaţi evreii spre a stabili: 

1. Cum se face paza şi dacă este suficient de tare pentru a acționa în caz când 
elemente inamice lansate ar ataca-o pentru a arma şi răscula pe deţinuţi. 

2. Dacă ghetourile sunt păzite de gărzi ucrainene şi dacă acestea sunt înarmate. 

3. În caz afirmativ, numărul celor care formează garda ucraineană şi câţi din ei 
sunt înarmați. 

4. Proveniența armamentului şi muniţiunilor cu care sunt dotați şi cum le-a 
eliberat permis de port armă. 


D 39 X B/ Nr. 24.164 din 23.XI1.942 
Şef de Stat Major 
General 
I. Arbore 
Şeful Secţiei II-a 
Lt. Colonel ss. I. Grosu? 
Grosu 


1 Indicativul codificat al Armatei a 3-a. 

2 Indicativul codificat al Brigăzii (din 15.03.1942 Diviziei) 9 Cavalerie. 

3 Ioan Grosu (1897-?), militar de carieră român. Absolvent al Şcolii militare de ofiţeri de artilerie 
şi geniu (1915-1916). Intră în armată cu gradul de sublocotenent (1915-1916), participă la 
primul război mondial. Şef al Secţiei II Informaţii din comandamentul Armatei a 3-a 
(10.10.1940-20.03.1943); comandant al Regimentului 13 Artilerie (01.05.1943-01.07.1944); 
şef de Stat Major al Corpului 6 Armată (01.07-25.11.1944); şef de Stat Major al Corpului 5 
Armată (25.11.1944-31.05.1945); comandant al Cercului Teritorial Ilfov (31.05.1945- 
25.03.1946), ofiţer în comandamentul Cercului Teritorial Bucureşti (25.06-09.08.1946); trecut 
în cadrul disponibil la 09.08.1946 şi în rezervă un an mai târziu. După război s-a aflat în vizorul 
autorităților comuniste, fără a fi însă arestat. Maior (din 10.05.1934); locotenent-colonel (din 
31.10.1939); colonel (din 20.03.1943). 


383 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


*) Adnotări: 
„2003 24/3 7.30”; 
„Potop. 24/3 ora 7.40. ss. indescifrabil”. 


AMR, fond 25-Armata a 3-a, dosar nr. 1128, f. 8. 


Documentul nr. 162 


ROMÂNIA Bucureşti, în 24 Dec. 1941 
PREŞEDINŢIA CONSILIULUI DE MINIŞTRI 
SERVICIUL SPECIAL DE INFORMAȚII 


Nr. 12.914! 
SECRET 
către 
PREŞEDINŢIA CONSILIULUI DE MINIŞTRI. 
— CABINETUL MILITAR — 
Biroul 2. 


La Nr. 4721/M/1941; 

Am onoare a raporta următoarele”: 

În urma verificărilor la faţa locului de către organele S.S.I., situaţia evreilor din 
Transnistria ce se mai găsesc încă la Vest de calea ferată Jmerinka-Odessa, este aceea 
de mai jos: 

1. — În Judeţul Moghilev sunt aproximativ 70.000 evrei, dintre care 56.000 evrei 
aduşi din ţară şi 13-14 mii evrei băştinaşi. 

Sunt repartizaţi astfel: 

a. Oraşul Moghilev 8-9 mii evrei veniţi din țară şi 4-5 mii evrei băştinaşi; 

— Sargorod şi Copaigorod, raioane situate la Vest de linia ferată Jmerinka- 
Odessa, se găseşte 45% din rest; 

— Krasnoe şi Djurin, raioane situate la Vest de linia ferată, 30%; 

— Stanislavcek şi Jmerinka, raioane situate la Est de linia ferată, 25%. 

În Moghilev, evreii au deschis cu aprobarea Prefecturii, un număr de 257 res- 
taurante, cofetării, croitorii, ateliere de corsete, frizerii, cafenele şi altele. 


1 Documentul a fost înregistrat de Cabinetul Militar al Conducătorului Statului cu Nr. 5295/M 
din 25.12.1941. 

2 Nu a fost identificat printre documentele cercetate. 

3 În buletinul din 30.11.1941, SSI semnalase faptul că nu toţi evreii din Transnistria fuseseră 
evacuaţi la est de linia ferată Jmerinka-Odessa, ceea ce l-a determinat pe lon Antonescu să 
decidă ca evreii din Transnistria să fie deportaţi la est de linia ferată arătată anterior, respectiv 
SSI să raporteze dacă această dispoziţie este executată. Vezi în acest sens nota din 04.01.1942 
întocmită de Cabinetul Militar al Conducătorului Statului, ce cuprindea inclusiv conţinutul 
notei SSI Nr. 12.914 din 24.12.1941. Pe această notă mareşalul Antonescu a pus rezoluția „În 
Consiliul de Colaborare viitor”. ANIC, fond Preşedinţia Consiliului de Miniştri-Cabinet 
Militar, dosar nr. 87/1941, f. 302-303, 328-329. 

Firmele au fost înregistrate, însă comerțul în sine nu se exercită, pretextându-se 

Din totalul de 257 firme evreeşti înregistrate la Moghilev, 41 sunt ale local- 
nicilor şi 216 a celor veniţi prin evacuare. 

În total, 75% din evreii stabiliţi în acest judeţ se află la Vest de linia ferată 
Jmerinka-Odessa şi numai 25% la Est. 

2. — În Judeţul lampol sunt un număr de 6494 evrei repartizați în felul următor: 

a. În oraşul Iampol 1086 evrei, dintre cari 814 localnici şi 262 din acei aduşi 
din ţară, opriți în calitate de specialişti. 

b. Raionul lampol, 1176 evrei. 

c. Raionul Crijopol, 1383 evrei. 

d. Raionul Cernovţi, 1464 evrei. 

e. Raionul Tamaspol, 1464 evrei. 

3. — În Judeţul Duboşari nici un evreu. 

4. — În Judeţul Râbnița sunt 535 familii cu un total de 1414 suflete, dintre cari 
184 familii cu 427 suflete sunt evrei din Basarabia şi Bucovina opriţi pentru lucru. 

5. — În Judeţul Tiraspol din cei 3072 evrei ce au fost transportaţi la Bogdanovca 
pe Bug, se mai găsesc în prezent în oraşul Tiraspol circa 60-70 evrei întrebuințaţi de 
Primărie şi Guvernământ, ca specialişti. 

Până la data de 19 Decembrie a.c. din totalul evreilor din întreaga Transnistrie, 
de 107.728 (afară de cei 44.417 aflați la Odessa), circa 55% erau la Vest de calea ferată 
Jmerinka-Odessa şi 45% la Est de această linie. 

În lungul liniei ferate şi în special în regiunea Jmerinka — prin sate, — sunt încă 
numeroşi evrei în repaus, rămaşi din transportul adus din regiunea ODESSEI. 

Aceştia precum şi acei rămaşi încă prin diferite sate şi oraşe la Vest de calea 
ferată Jmerinka-Odessa, întrețin o permanentă stare de colportare de svonuri şi false infor- 
mațiuni. 

Astfel, în oraşul Moghilev evreii lansează diferite svonuri care impresionează 
populaţia, producând panică. 

Această situaţie este complect dăunătoare atât pentru liniştea populaţiei cât şi 
pentru siguranţa Statului, deoarece dă posibilitatea evreilor de a comunica cu restul țării 
prin curieri, poştă, telegraf, etc. — 


ŞEFUL SERV. SPECIAL DE INFORMAȚII 
DIRECTOR GENERAL, ss. Eugen Cristescu 


*) Adnotare: 
„30 DECEMBRIE 1942 Domnul Referent [...] ! o notă. Colonel ss. indescifrabil”. 


ANIC, fond Preşedinţia Consiliului de Miniştri-Cabinet Militar, dosar nr. 87/1941, f. 
325-327; Ancel, Transnistria, volumul III, p. 333-335. 


1 Nu a putut fi descifrat. 

Documentul nr. 163 
Biroul cifrului Nr. 29.740 din 28.X11.1941 


Telegramă 
Carpaţi" 28.XI1.1941 ora 14.30 


SECRET 


La Nr. 28.707/19417; domnul Mareşal Antonescu a aprobat: 

- Înfiinţarea unui lagăr pentru internarea comuniştilor din Transnistria; 

- Înfiinţarea de lagăre pe Bug pentru comuniştii din ţară (evrei şi români). 

Cele arătate mai sus s'au comunicat de Preşedenţie direct Guvernământului şi 
Domnului General Dăscălescu”. 

Rugăm luaţi legătura şi ţineţi la curent Statul Major cu realizările. 

Confirmaţi primirea 


Şeful de Stat Major al Armatei 
General Tătăranu 
Nr. 45.796/C din 28.XI11.1941 
p. conformitate, 
Şeful Biuroului Cifru 
Căpitan, ss. Al. T. Constantinescu 


*) Adnotări: 

„Secţia 2”; 

„28 XII.941. Biroul 2 Legatura cu Corpul 2 Armată cerând sinteze lunare şi a se trece la 
execuţie”; 

„5/1/941. Văzut General ss. Petre Dumitrescu”. 


AMR, fond 25-Armata a 3-a, dosar nr. 1129, f. 28. 


1 Indicativul codificat al Marelui Stat Major. 

2 Nu a fost identificat printre documentele cercetate. 

3 Nicolae Dăscălescu (1884-1969), militar de carieră român. Absolvent al Şcolii militare de 
ofiţeri de artilerie, geniu şi marină (1906-1908) şi al Şcolii Superioare de Război (1921-1923). 
Intră în armată cu gradul de sublocotenent (1908), participă la primul război mondial. 
Comandant al Diviziei 20 Infanterie (14.06.1940-30.06.1941); comandant al Diviziei 21 
Infanterie (30.06-08.11.1941); comandant al Corpului 2 Armată (08.11.1941-29.08.1944, 
10.09.1944-1 1.01.1945, 18.02-02.03.1945); comandant al Armatei a 3-a (29.08-10.09.1944); 
comandant al Armatei a 4-a (12.01-18.02.1945, 02.03-01.06.1945); trecut în rezervă din oficiu 
pentru limită de vârstă la 29.07.1945. Acuzat de crime de război în 1946, a fost achitat în 
acelaşi an de Parchetul Curţii de Apel Bucureşti. A fost arestat din nou la 23.11.1951 şi 
întemnițat până la 08.10.1955. General de brigadă (din 01.10.1935); general de divizie 
(08.06.1940); general de corp de armată (din 18.07.1942). 

4 Ordinul a fost transmis Corpului 2 Armată la 31.12.1941. Ordinul Nr. 29.740 din 31.12.1941 al 
Armatei a 3-a române. AMR, fond 25-Armata a 3-a, dosar nr. 1129, f. 7. 

Documentul nr. 164 
Biroul cifrului Nr. 29.709 din 28.X11.1941, ora... 


Telegramă 
Carpaţi! 28.XII.1941 ora 14.307 


SECRET 


Preşedinţia Consiliului de Miniştri comunică cu Nr. 326/1941. 

Domnul Mareşal Antonescu a dispus ca toţi jidanii din Odessa să fie scoşi 
imediat deoarece din cauza rezistenței SEVASTOPOLULUI şi a insuficienţei forțelor ce 
se găsesc acolo, ne-am putea aştepta la o surpriză dezagreabilă. 

S'ar putea ca din cauza acestor jidani să se producă o catastrofă, în cazul unei 
debarcări ruseşti la Odessa sau în regiunea învecinată. 

Domnul Mareşal Antonescu a spus: „a-i ţine acolo este o crimă. Nu vreau să-mi 
pătez activitatea mea cu această lipsă de prevedere”. 

Rog luaţi imediat legătura cu Guvernământul Transnistriei aducându-i la 
cunoştinţă cele arătate mai sus şi colaborați pentru imediata executare a ordinului 
Domnului Mareşal. 

Raportaţi măsurile luate. 

Confirmaţi primirea. 


Şeful de Stat Major al Armatei Nr. 45.800/C din 28.XI1.1941 
General Tătăranu 

p. conformitate 

Şeful Biroului Cifru 

ss. Al. T. Constantinescu 

Căpitan Constantinescu 


*) Adnotare: 

„Secţia 2. 28.XI1.1941 Se va transmite în copie la Guvernământ şi se va da ordin 
Corpului 2 Armată pentru a lua legătura cu autoritățile civile în vederea executării acestui 
ordin. ss. indescifrabil”. 


AMR, fond 25-Armata a 3-a, dosar, Nr. 452, f. 2. 


1 Indicativul codificat al Marelui Stat Major. 

2 Documentul a fost înregistrat de Armata a 3-a, Secţia II-a, cu Nr. 34.933 din 29.12.1941. 

3 Afirmația a fost făcută de mareşalul Ion Antonescu în cadrul şedinţei Consiliului de Miniştri 
din 16.12.1941. Cf. Arhivele Naţionale ale României, Stenogramele şedinţelor Consiliului de 
Miniştri. Guvernarea Antonescu, volumul VI (februarie-aprilie 1942), alcătuit de.Marcel — 
Dumitru Ciucă şi Maria Ignat, Bucureşti, 2001, p. 462-463. Stenograma şedinţei Consiliului de 
Miniştri din 16.12.1941-dimineaţa. 

Documentul nr. 165 


ROMÂNIA Confidenţial-Personal 
PREFECTURA JUDEŢULUI DOROHOI 
Nr. 1555 
1941 Decembrie 30 
Către 
GUVERNATORUL BUCOVINEI 


CERNĂUȚI 


La ordinul Domniei voastre Nr. 92 din 22.X11.941!, de a raporta detaliat cum s"a 
făcut operaţiunea „evacuării evreilor din Dorohoi”, am onoare a raporta cele ce urmează: 

În dimineaţa de 5.XI a.c. abia sosisem de la convocarea din ziua de 4.X1.1941, de 
la Ministerul Afacerilor Interne. 

La Prefectură erau adunaţi toţi pretorii din judeţ şi Preşedintele Tribunalului, 
convocați din timp de subprefect pentru luarea tuturor măsurilor de organizare a 
Plebiscitului, care trebuia să înceapă în ziua de 9.XI[.1941. 

Tot atunci sosise la Prefectură DI. Lt. Col. Petrescu şi Maior Tarnavschi” de la 
M.C.GI. împreună cu Colonel Mânecuţă Inspectorul Jandarmeriei Provinciei” şi Inspecto- 
rul Marin Florescu de la B.N.R.4, cu câţiva funcționari. 


1 Nu a fost identificat printre documentele cercetate. 

2 Eroare. Se referă la Tarnovschi (Tarnavschi) Xenofon (1897-?), militar de carieră român. 
Absolvent al Şcolii militare de ofițeri de infanterie de la Jăgendorf şi al Şcolii Speciale de 
Infanterie (1922-1923). Primit din armata austro-ungară cu vechimea şi gradul de sublocotenent 
în rezervă la 26.11.1918; transferat în cadrele active ale armatei la 15.11.1920. Mobilizat la 
Marele Cartier General (din 22.06.1941); şef al Centrului de Informații „A” din Cernăuţi 
(22.06.1941-16.03.1944); ofiţer în cadrul Secţiei a I-a Informaţii din Marele Stat Major 
(16.03-07.10.1944); mutat la Cercul Teritorial Cluj (07.10.1944-09.08.1946); trecut în cadrul 
disponibil la 09.08.1946 şi în rezervă un an mai târziu. Arestat de autorităţile comuniste, a fost 
predat sovieticilor care l-au transportat în URSS. Condamnat de Tribunalul Suprem al URSS la 
18.03.1948 la 25 ani închisoare sub acuzaţia de spionaj. Readus în țară în 1955, a fost 
condamnat în 1957 la 10 ani detenţie grea, fiind învinuit de „activitate intensă contra clasei 
muncitoare”. A trecut prin închisorile şi lagărele din URSS, respectiv Gherla şi Jilava, fiind 
eliberat la 08.04.1958. Căpitan (10.05.1930); maior (din 08.06.1940 cu vechimea din 
25.10.1939); locotenent-colonel (din 22.06.1944). 

3 loan T. Mânecuţă (1890-1988), militar de carieră român. Absolvent al Şcolii militare de ofiţeri 
de infanterie (1912-1914). Intră în armată cu gradul de sublocotenent (1914), participă la 
primul război mondial. Transferat definitiv la Jandarmerie la 01.09.1920. Inspector general al 
Jandarmeriei din Bucovina (1941-1942); pretor al Armatei a 4-a (1942); inspector al 
Jandarmeriei Cernăuţi (1943); pretor al Armatei a 1-a (1944). Acuzat de crime de război, a fost 
judecat şi achitat de Tribunalul Poporului la 09.05.1946. A fost arestat la 04.04.1952 şi 
condamnat în 1954 sub învinuirea de „crime contra umanităţii” la 5 ani temniţă grea. A trecut 
prin închisorile Jilava şi Oradea, fiind eliberat la 07.10.1955. Maior (din 01.04.1926); 
locotenent-colonel (din 10.05.1934); colonel (din 27.02.1939). 

4 Marin Florescu (1898-?), funcționar român. Inspector în cadrul Băncii Naţionale a României, 
delegat al BNR în cadrtul operaţiunilor de deportare a evreilor. Arestat de autoritățile 

Lt. Col. Petrescu îmi înmânează ordinul Domniei Voastre secret. Nr. 45 din 28 
Octombrie 1941 E şi îmi comunică verbal că „are ordinul de a începe de îndată evacuarea 
evreilor din Dorohoi şi îmi cere să convoc imediat o conferință a şefilor autorităților 
interesate în această operaţiune. 

Am rămas foarte surprins că această delicată şi complexă operaţiune se face 
concomitent cu organizarea şi desfăşurarea unei alte operațiuni foarte importante, aceia a 
plebiscitului, mai ales că ordinul de convocare purta data de 28 Octombrie şi prin urmare 
operațiunea fusese proiectată mult mai înainte. 

Le-am arătat că până la amiază trebuie neapărat să-mi ţin conferința pregătitoare 
a plebiscitului, pentru organizarea căruia nu mai rămâneau decât zilele de 6 şi 7, căci în 
ziua de 8 trebuia ca totul să fie gata şi organele de execuţie la posturi. 

Am cerut ca, conferința şi pregătirea evacuării să se țină după amiază pentru a 
putea lua parte. 


comuniste la 19.07.1952, a fost închist 24 de luni. A trecut prin închisorile Jilava, Valea 
Neagră, Poarta Albă, fiind eliberat la 27.05.1954. 
1 Ordinul adresat prefectului judeţului Dorohoi de către guvernatorul Bucovinei, generalul 
Corneliu Calotescu. prevedea următoarele: 
„GUVERNĂMÂNTUL PROVINCIEI BUCOVINA COPIE 
Nr. 45 din 28 Octombrie 1941. 
Secret. 
Către 
PREFECTURA JUDEȚULUI 
DOROHOI 


DOMNULE PREFECT, 


Pentru executarea dispoziţiunilor în legătură cu evacuarea evreilor din Bucovina, vă rog 
împreună cu delegatul Marelui Cartier General — Lt. Colonel Petrescu Gh. — să binevoiţi a 
dispune de urgență măsurile necesare pentru evacuare. 

Vor fi evacuaţi, în ordinea de urgență: 

- Toţi evreii veniţi pe teritoriul județului din alte părți; 

- Toţi evreii comunişti; 

- Toţi evreii ce nu execută, într'un loc stabil, o profesiune bine definită şi de folos general şi de 
a căror prezenţă ne putem dispensa fără repercursiuni imediate şi grave asupra vieţii economice 
a oraşului Dorohoi. 

În aprecierea evreilor ce urmează a fi opriţi — cât mai puţini — se va ţine seama ca aceştia să fie: 
- Din cei mai bătrâni, cu mai puţini membri în familie, cu sentimente mai apropiate de Neamul 
Românesc; 

- Dintre acei care prin cultura şi situaţia lor, nu s'ar preta ideologiei comuniste sau la acte 
contra Statului român; 

Legiunea de jandarmi Dorohoi a primit ordin să dea tot concursul. 

Se vor aduce încă forțe, la nevoie, prin grija delegatului M.C.GI. 


GUVERNATORUL BUCOVINEI, 
ss./GENERAL C. CALOTESCU 
pt. conformitate 
Căpitan ss. V. Păcuraru”. 


AMAE, fond Problema 33, volumul 21, f. 263. 

Domniile lor, foarte afectaţi şi grăbiţi, mi-au obiectat că ...nu mă priveşte până 
întru atât, că ...Domniile lor au ordine speciale pentru această operaţiune de care răspund, 
iar eu voi hotărî numai în ultimă instanţă. 

Cum conferinţa pentru plebiscit nu se putea amâna deoarece după amiază pretorii 
trebuiau să plece la plăşile respective unde îi aşteptau primarii, am lăsat să se ţină acea 
conferință fără mine, cu rezerva de a executa evacuarea conform ordinului scris ce 
primisem şi după care eram singurul răspunzător. 

Deşi aveam pe umeri greaua răspundere a execuţiei plebiscitului de care ne 
despărțeau numai trei zile de timp rău şi drumuri oribile, imediat ce am schiţat organizarea 
acestei operaţiuni, am trecut imediat la cealaltă, evacuarea cu atâtea răspunderi, dat fiind 
mai ales graba cu care trebuia să se facă deoarece primele două transporturi mi s'au 
anunţat pentru zilele de 7 şi 8/X1/1941. 

Cum vestea acestui eveniment a produs o mare fierbere în oraş şi pentru a pune 
stavilă criticilor acerbe şi bănuielilor ce circulau, am instituit o comisiune compusă din 
primarul oraşului, şeful poliţiei şi preşedinţii Camerelor de Comerţ şi Muncă, care a lucrat 
continuu, sub conducerea mea, pentru trierea populaţiei evreieşti şi pentru a stabili cine 
vor fi exceptaţi de la evacuare, având în vedere normele stabilite prin ordinul d-voastră sus 
citat /Nr. 45/1941/. 

Faţă de dificultăţile ivite acest triaj s'a făcut de două ori analizând cu toată comi- 
siunea fiecare caz în parte pentru ca nici echitatea şi nici viaţa economică a oraşului să nu 
fie lăsate, iar numărul de evrei rămaşi să fie minim. 

La unele din aceste şedinţe au asistat şi colonelul Mânecuţă Inspectorul Jandar- 
meriei Provinciei Bucovina, împreună cu maiorul Tarnavschi din M.C.GI. 

Evacuarea s'a făcut în următoarele condițiuni: 

Cu primele două transporturi din zilele 7 şi 8 au fost evacuaţi toți evreii „pe 
teritoriul oraşului din alte părți”, adică, acei veniţi din târgurile şi satele din judeţ, sau de 
aiurea. Aceasta conform ordinului Domniei Voastre Nr. 45/1941 şi accentuat de Lt. 
Colonel Petrescu care mi l-a înmânat. 

Parte din aceştia şi toţi cei localnici din Dorohoi au fost trecuți prin minuţioasa şi 
repetata triere făcută de comisiune, împreună cu mine, pentru a nu se face vreo eroare nici 
de omenie, nici în dauna interesului general. 

Au fost examinate nu mai puţin de 905 cereri cu certificatele şi actele spriji- 
nitoare respective. 

Au fost reținuți 16 invalizi de război după tabloul dat de I.O.V. au fost reținuți 
bolnavi din spital care crescuseră repede la 40. 

Au fost reţinuţi bătrâni care au fost internaţi în azil al căror efectiv a crescut de la 
17, câţi erau în ajunul evacuării, la 170 în timpul evacuării. 

În fine au fost reţinuţi decoraţii cu „Bărbăţie şi credință” sau „Virtutea Militară”. 

Nu s'au putut reţine toţi acei ce au luat parte la războiul din 1916-1918/cei din 
1877 nu mai sunt/, deoarece aceştia cu familiile lor însumează mai bine de 2/3 din 
efectivul total al evreilor şi în acest caz evacuarea ar fi fost aproape anihilată. 

Cu toată minuțţiozitatea trierii făcută de noi s'au strecurat desigur şi excepţii de la 
norma ce am urmat-o, adică au fost cazuri din cele arătate în ordinul Președinției 

Consiliului de Miniştri Nr. 259 din 11 Decembrie al. 1!, care ar fi fost îndreptățiţi să fie 
scutiți de evacuare. 

Aceştia însă au plecat din proprie iniţiativă cu familii sau cunoscuţi de care erau 
legaţi, fără să-i silească nimeni. 

Avem de asemenea cazuri de profesionişti reţinuţi ca foarte necesari şi cu toate 
acestea au plecat în dauna interesului general. 

Plecarea transporturilor de evacuare s'a făcut după cum urmează: 

Evreii aflați în Dorohoi din târgurile din judeţ, au plecat în două transporturi în 
zilele de 7 şi 8, iar cei localnici din oraş urmau să plece în trei transporturi în zilele de 12, 
13 şi 14. 

Din aceştia s'au executat numai transporturile din zilele de 12 şi 13, căci în ziua 
de 14 înainte de plecarea ultimului transport evacuarea s'a oprit din ordin superior. 

În baza dispozițiunilor superioare toţi cei destinaţi evacuării au fost obligați să 
depună la B.N.R. toți banii, aurul, valorile şi bijuteriile, primind în schimb, ruble. Această 
operaţiune a fost executată de echipa Inspectorului Marin Florescu „trimis special” pentru 
această operațiune 

În gară, înainte de plecare, aceeaşi echipă a făcut evacuaţilor o percheziţie la 
bagaje şi corporală pentru a se asigura că nu şi-au reținut lucruri şi valori nepermise. 

Cu această ocaziune li s'au confiscat: stofe, pânzeturi, piele, pentru motivul, 
afirmă Inspectorul Marin Florescu, că acestea, după Legea vămilor, nu puteau fi trecute 
peste frontieră. 

Nu este adevărat că li s'au luat haine, iar alimentele s'au confiscat numai surplu- 
surile considerate ca stocaj. 

Li s'au mai confiscat de asemenea lucruri voluminoase ca: saltele, perne, covoare 
etc.; lăsându-li-se numai ce puteau duce cu ei fiecare. 

Această măsură Inspectorul Florescu a motivat-o prin faptul, constatat de 
Domnia sa, că de la Atachi evacuaţii sunt porniţi peste Nistru în coloană pe jos mai multe 
etape până spre Bug. 

Din această cauză la transporturile anterioare de evrei din Bucovina, aceştia au 
luat cu dânşii fel de fel de bagaje grele, care au rămas în gările Atachi şi Mărculeşti. 

Au trebuit apoi inventariate şi înapoiate localităţii de plecare producând o 
mulţime de perturbări. 

Neregulile din acele staţii au fost cercetate de ofiţerii special trimişi de M.C.GI. 

În vagoanele de transport nu au fost puşi mai mulţi de 50, pentru că nici nu ar fi 
încăput, iar uşile vagoanelor au fost încuiate numai pe o parte a trenului, lăsând libere 
numai uşile dintr-o parte pentru a se putea supraveghea mai uşor de către garda însoţitoare 
la opririle din staţii. 

Din cauza grabei cu care s'a făcut evacuarea s'a mai petrecut un accident 
supărător. 


1 Prin intermediul ordinului Nr. 259 din 10.12.1941 al Preşedinţiei Consiliului de Miniştri, 
Cabinetul Civil Militar pentru Administrarea Basarabiei, Bucovinei şi Transnistriei, mareşalul 
Antonescu ordona , [...] să se deschidă şi să se predea locuinţele sigilate celor 1200 de oameni, 
cari s'au înapoiat dela munca de folos obştesc.[...]”. AMAE, fond Problema 33, volumul 21, f. 267. 

La primirea ordinului de evacuare /5.X[.1941, se găseau vreo 800 de evrei la 
munci, în diferite localităţi din ţară, iar cei suspecți erau internaţi în diferite lagăre. 

Cu începere din ziua de 6.X1.1941 am intervenit în mai multe rânduri telegrafic 
şi telefonic la Ministerul Afacerilor Interne să nu fie înapoiați, pentru a fi evacuaţi. 

Nu am primit nici un rezultat. 

După terminarea evacuării, care s'a oprit în ziua de 14, nu am mai intervenit ca 
evreii răspândiţi prin ţară să fie înapoiaţi, în credința că Ministerul Afacerilor Interne 
cunoaşte situația. 

Rezultatul a fost că la începutul lunii decembrie a.c., aproape o lună de zile, ne- 
am pomenit sosind pe rând toţi evreii plecaţi, creându-ne următoarea situație. 

Cei ce fuseseră internaţi ca suspecți a trebuit să-i internăm şi să-i păzim noi aici, 
fără a-i putea izola completamente de restul populaţiei evreieşti rămase. 

Cei ce fuseseră la lucru /circa 1000/, mulți au găsit familiile lor evacuate şi 
casele sigilate. 

În urma ordinului Domniei Voastre aceştia au fost cazaţi la coreligionarii lor. 

Raportându-vă cele de mai sus, vă rugăm să binevoiţi a dispune. 


PREFECTUL JUDEȚULUI DOROHOI, 

Colonel, 

ss/lon Barcan? 
pt. conformitate 
Căpitan ss. V. Păcuraru” 


AMAE, fond Problema 33, volumul 21, f. 264-266. 


1 Pentru maniera în care s'a înfăptuit deportarea evreilor din județul Dorohoi şi consecinţele 
sociale şi economice ale deportării vezi „Nota privitoare la deportarea evreilor din Judeţul 
Dorohoi” din 02.12.1941. AMAE, fond Problema 33, volumul 21, f. 268+verso. 

2 loan Barcan (1881-1966), militar de carieră român. Absolvent al Şcolii militare de ofiţeri de 
infanterie (1901-1903). Intră în armată cu gradul de sublocotenent (1903), participă la primul 
război mondial. Prefect al judeţului Dorohoi (1941-1944). Acuzat şi judecat de Tribunalul 
Poporului sub învinuirea de „înfiinţare de ghetouri”, a fost achitat la 18.03.1946. Maior (din 
01.04.1917); locotenent-colonel (din 01.04.1919); colonel în rezervă (din 01.04.1923). 

3 Victor Păcuraru (1909-1989), militar de carieră. Absolvent al Şcolii militare de ofițeri de 
Infanterie (1926-1928) şi al Şcolii Superioare de Război. Intră în armată cu gradul de 
sublocotenent (1928). Ofiţer în cadrul Marelui Stat Major (1941-1944); detaşat la SSI (din 
1945). Arestat de autoritățile comuniste la 08.10.1951 sub acuzaţia „a împuşcat paraşutiştii 
primiți”; a trecut prin închisorile Făgăraş şi Jilava, fiind eliberat la 01.12.1953. Sublocotenent 
(din 01.07.1928); locotenent (din 01.04.1932); căpitan (din 31.10.1938). 

Documentul nr. 166 


MARELE STAT MAJOR GENERAL AL ARMATEI 


STATUL MAJOR AL ARMATEI 
SECŢIA I-a 
Biroul 7 
Nr. 70.407 din 1 Ianuarie 1942! 
STATUL MAJOR AL ARMATEI 
SECŢIA I-a 
către 
Preşidenţia Consiliului de Miniştri 
Cabinetul Militar 


Cu onoare se face cunoscut următoarele: 

Conform Decretului Lege No. 1003 din 15.X1.941 (M.O. No. 272), a luat 
ființă la Ministerul Muncii, Inspectoratul General al Taberelor şi Coloanelor de Muncă. 

Ca urmare, Marele Stat Major General al Armatei a dispus următoarele: 

1. A trecut cu începere dela 1.1.1942 asupra acestui Inspectorat toate atribuțiile 
prevăzute de D.L. mai sus menționat şi anume: 

- Înfiinţarea, organizarea, încadrarea, conducerea şi controlul taberelor de muncă; 

- Repartiția evreilor la muncă; 

- Stabilirea programului de muncă al taberelor de comun acord cu departamen- 
tele interesate. 

2. La Marele Stat Major au rămas următoarele atribuţiuni: 

- Controlul muncii; 

- Directivele pentru Inspectorat de felul cum se utilizează evreii; 

- Numirea delegatului Marelui Stat Major la acel Inspectorat; 

- Statistica. 

3. Inspectoratul General al Taberelor şi Coloanelor de Muncă, de comun acord 
cu Marele Stat Major, va lucra cu Comandamentele Teritoriale şi Cercurile de Recru- 
tare, ținând seama de următoarele dispoziţiuni date de Marele Stat Major: 

a) Munca de interes obştesc a evreilor va continua astfel: 

- Începând dela 1 Aprilie 1942, în detaşamente organizate şi încadrate numai 
cu evreii ce nu au plătit taxa de scutire până la acea dată; 

- În oraşele din care evreii fac parte, având voe a locui acasă, munca va con- 
tinua după data de 7 Ianuarie 1942, conform ordinelor anterioare, pentru nevoile 
armatei, autorităţilor publice şi instituțiilor de stat. 

b) Toate scutirile de muncă aprobate până în prezent pentru nevoile economice, 
accelerarea împrumutului la care subscriu evreii, etc., se prelungesc din oficiu până la 
20 Ianuarie 1942, sau până la apariţia legii asupra taxelor; 


1 Documentul a fost înregistrat de Cabinetul Militar al Conducătorului Statului cu Nr. 2043/M 
din 03.01.1942. 

2 Monitorul Oficial, partea I, nr. 272 din 15.11.1941. Decretul-Lege Nr. 3205 din 14.11.1941, 
pentru înființarea şi organizarea Inspectoratului General al Taberelor şi Coloanelor de Muncă 
Obligatorie de folos obştesc. 

c) În repartiţia ce se va face de Inspectorat, se va avea în vedere a fi satisfăcute 
— în primul rând — armata, autorităţile şi instituțiile publice, după care se pot acoperi şi 
alte nevoi ce se vor găsi justificate; 

d) Vor fi luaţi la munca de folos obştesc, în primul rând, evreii ce au cele mai 
puţine zile de muncă; 

e) După apariția D.L. privitor la taxe, evreii ce vor plăti taxa de scutire, vor fi 
lăsaţi la vatră; 

- Scutirile acordate până la acea dată, precum şi rechiziționările pentru lucru, se 
anulează pentru toţi evreii; 

- La munca de interes obştesc, vor fi luaţi numai evreii ce nu plătesc taxele de scutire. 

Dispoziţiunile de detaliu, în legătură cu organizarea şi executarea muncii după 7 
Ianuarie 1942, vor fi date de Inspectoratul General al Taberelor şi Coloanelor de muncă’. 

Rog dispuneți de urmare. 


SUBŞEFUL MARELUI STAT MAJOR AL ARMATEI 
GENERAL, (ss.) N. MAZARINI 
ŞEFUL SECȚIEI I-a 
COLONEL, 
(ss) E. Borcescu 
p. conformitate 
Şeful Biroului 7 
Maior, ss. Eugen Popescu 
Popescu Eugen 
COMUNICAT 
Comand. 1-7 Teritorial. 
Cercurile de Recrutare şi Ministere. 
Secţii M.St.M. spre ştiinţă. 


*) Adnotări: 

„Urgent 4. IANUARIE 1942”; 

„Spre Ştiinţă”; 

„Biroul 2 4 IANUARIE 1942”; 

„5 IANUARIE 1942. Dosar 55. ss. indescifrabil”. 


ANIC, fond Preşedinţia Consiliului de Miniştri-Cabinet Militar, dosar nr. 108/1941, 
f. 30; AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 99-101. 


1 Vezi documentul nr. 169. 

Documentul nr. 167 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
DIRECŢIA ADMINISTRAȚIEI 
SECRET 
COMANDAMENTUL ARMATEI A 3-a. 
001593. IAN.1942! 


Avem onoare a vă înainta, alăturat, un exemplar din ordonanța Nr. 35 şi instruc- 
ţiunile de aplicarea acestora, dată de acest Guvernământ, cu privire la evacuarea evreilor, 
din Municipiul Odessa şi împrejurimi, rugându-vă să binevoiţi a lua cunoştinţă 


GUVERNATOR, 
ss. G. Alexianu 
DIRECTOR, 
ss. Gh. Maciu? 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


ORDONANȚA 
Nr. 35. 


Noi, ION ANTONESCU, Mareşal al României, Comandant de Căpetenie al Armatei; 

Prin Profesor G. ALEXIANU, Guvernator Civil al Transnistriei; 

Pentru motive de ordine şi siguranţă, a trupelor, administraţiei şi populaţiei; 

În virtutea deplinelor puteri acordate prin Decretul Nr. 1 din 19 August 19417; 

ORDONĂM 

Art. 1. Toţi evreii aflați în Municipiul Odessa şi împrejurimi se evacuează din 
acest oraş şi se plasează în regiunea de Nord a judeţului Oceacov şi sudul judeţului 
Berezovca, în localităţile stabilite de administrație. 

Art. 2. Evreii sunt îndatoraţi să lichideze avutul lor, numai prin intermediul bi- 
rourilor instituite în circumscripțiile polițienești şi în conformitate cu instrucţiunile 
stabilite. 

Art. 3. Toate bunurile rămase de la evrei se vor vinde populaţiei prin concu- 
rență orală. 

Sumele rezultate din aceste vânzări se vor restitui evreilor. 


1 Documentul a fost înregistrat de Armata a 3-a, Secţia II-a, cu Nr. 29.898 din 04.01.1942. 

2 Nu a putut fi identificat. 

3 Nu se publică. Vezi textul Decretului în ANIC, fond Preşedinţia Consiliului de Miniştri- 
Cabinet Militar, dosar nr. 597/1941, f. 2. 

Art. 4. Evreii evacuaţi îşi vor lua cu dânşii efecte de îmbrăcăminte, gospodărie 
şi hrană. 

Art. 5. În regiunea de plasare, evreii evacuaţi vor trăi pe cont propriu. 

Ei vor putea fi folosiţi pentru orice muncă de folos obştesc, în întreprinderile 
agricole, industriale sau atelierele profesionale în schimbul hranei şi întreţinerii, în 
conformitate cu ordonanța Nr. 23]. 

Art. 6. Autorităţile administrative şi polițienești din regiunea de plasare, le vor 
asigura buna convieţuire în mijlocul populației băştinaşe. 

Art. 7. Evacuarea evreilor va începe în ziua de 10 Ianuarie 1942, în conformitate 
cu planul ce se va stabili. 

Art. 8. Domnul Inspector General al Jandarmeriei”, domnii prefecţi ai jud. Odessa, 
Oceacov” şi Berezovca“, sunt însărcinaţi cu aducerea la îndeplinire a prezentei ordonanțe. 

Dată în Cabinetul nostru la Tiraspol, astăzi 2 Ianuarie 1942. 


GUVERNATOR, 

Prof. G. Alexianu 
p. conformitate 
ss. Gh. Maciu 


INSTRUCȚIUNI PENTRU EVACUAREA POPULAȚIEI EVREIEŞTI DIN 
MUNICIPIUL ODESSA ŞI ÎMPREJURIMI 


Pentru executarea ordonanţei Nr. 35 privitoare la evacuarea populaţiei evreieşti 
din municipiul Odessa şi împrejurimi, se ordonă următoarele: 

I. Se instituie în Municipiul Odessa un birou control de evacuare cu reşedinţa 
la Prefectura Poliţiei Odessa şi 6 bir. de circumscripţii, care vor lucra consecutiv în 
fiecare circumscripție polițienească, în ordinea ce se va stabili de Biroul Central. 

II. „Biuroul Central” este format din: 

a) Prefectul judeţului Odessa, ca preşedinte. 

b) Primul Procuror al Tribunalului Militar Odessa. 


1 Vezi documentul nr. 147. 

2 Colonel de jandarmi Emil Broşteanu. 

3 Vasile Gorschi (1885-?), militar de carieră român. Absolvent al Şcolii militare de ofiţeri de 
infanterie (1906-1908). Intră în armată cu gradul de sublocotenent (1908), participă la primul 
război mondial. Trecut în poziție de retragere pentru infirmitate la 31.10.1920. Prefect al 
judeţului Oceacov (1941-1944). Căpitan (din 01.04.1916); maior (din 01.09.1917); locotenent- 
colonel în retragere (din 01.04.1924). 

4 Constantin Loghin (1886-1949), militar de carieră român. Absolvent al Şcolii militare de ofiţeri 
de infanterie (1907-1909). Intră în armată cu gradul de sublocotenent (1909), participă la 
primul război mondial. Trecut în rezervă pentru limită de vârstă la 02.07.1939. Prefect al 
judeţului Berezovca (1941-1942); prefect al judeţului Tulcin (1942-1943). Arestat în 1945, a 
fost judecat pentru crime de război — „represiuni individuale şi colective rasiale” — şi 
condamnat de Tribunalul Poporului la 02.07.1945 la muncă silnică pe viață, 10 ani degradare 
civică şi confiscarea averii. A trecut prin închisoarea Aiud, unde a decedat la 31.01.1949. 
Maior (din 01.09.1917); locotenent-colonel (din 28.09.1926); colonel (din 10.05.1934). 

c) Prefectul Poliţiei Odessa. 

d) Un ofiţer superior, delegat de Comandamentul Militar Odessa. 

e) Primarul Municipiului Odessa. 

III. Îndatoririle „Biuroului Central” sunt: 

a) A aduce la îndeplinire ordonanța şi instrucțiunile relative la evacuarea 
populaţiei evreieşti din Odessa şi împrejurimi. 

b) A îndruma, supraveghea şi controla operaţiunile biurourilor de circumscripție. 

c) A lua toate măsurile necesare ca lucrările biurourilor de circumscripție să 
decurgă în ordine. 

d) A întocmi tabloul comunelor din regiunea de plasare stabilind numărul de 
Evrei ce vor fi cartiruiți în ele, după ce s'au primit lucrările prefecturilor de Oceacov şi 
Berezovca. 

IV. Fiecare „Biurou de Circumscripţie” este compus din: 

a) Un ofiţer magistrat, ca preşedinte. 

b) Un delegat al B.N.R. sau al Ministerului de Finanţe. 

c) Şeful circumscripţiei de poliție respectiv. 

d) Un ofiţer delegat al Comandamentului Militar al Odessei. 

e) 2 locuitori din Odessa, delegaţi de primarul Municipiului Odessa. 

V. Obligaţiunile biurourilor de circumscripție sunt: 

a) Stabilirea identităţii fiecărui individ evacuat. 

b) Înscrierea în registru a persoanelor evacuate. 

c) Percheziţie corporală şi domiciliară. 

d) Evaluarea şi achitarea imediată în R.K.K.S!. a tuturor bijuteriilor şi 
obiectelor de valoare oprite. 

e) Inventarierea întregii averi rămase dela evacuaţi. 

f) Punerea întregului inventar rămas în custodia supraveghetorului de case 
(dvornic). 

g) Închiderea şi sigilarea oricărui imobil, fie locuință, magazie sau atelier. 

VI. Este admis ca fiecare evreu evacuat să-şi transporte: 

1. Alimentele de care dispune; fiecare evacuat este obligat a-şi lua hrană 
necesară pe timpul transportului. 

2. Efectele de îmbrăcăminte şi gospodărie, precum şi sculele pentru practica 
profesiunii sau a meseriei. 

3. Sumele de bani în R.K.K.S., proprietatea lor ca şi acelea rezultate din valo- 
rificarea tuturor obiectelor de preţ, oprite de comisie. 

4. Medicamente şi orice articol de higienă. 

5. Fiecăruia îi este permis a-şi închiria pe cont propriu un mijloc de transport, 
acolo unde transportul se face pe jos. 

VII. Este interzis a se reține şi duce în regiunea de plasare: 

1. Obiecte de artă, bijuterii şi orice obiect de valoare. 

2. Orice altă monedă, în afară de R.K.K.S. 

3. Orice efecte sau înscrisuri de stat ori bancare. 


1 R.K.K.S., prescurtare de la Reichskreditkassenscheinen, mărci de ocupaţie germane, monedă ce 
a circulat în teritoriile ocupate în est. 

4. Orice fel de armă de foc sau armă albă. 

5. Vehiculele auto. 

6. Orice fel de material explozibil sau inflamabil: în general orice material de război. 

Contravenienţii vor fi pedepsiți după legile militare în timp de război. 

VIII. Bijuteriile, obiectele de valoare şi monedele străine vor fi cumpărate de 
biurourile anume instituite. 

IX. Prefectura Judeţului Oceacov şi cea a Judeţului Berezovca vor proceda la: 

a) Recunoaşterea comunelor din regiunea de plasare. 

b) Stabilirea capacităţii de cartiruire a comunelor. 

c) Recunoaşterea şi stabilirea itinerariilor de mers, precum şi al localităţilor 
unde se vor face popasurile de noapte. 

Ele vor face cunoscut toate acestea Biuroului Central de Evacuare de la Pre- 
fectura Judeţului Odessa. 

X. Prefectura Odessa, Primăria Municipiului Odessa şi Prefectura Poliţiei 
Odessa, vor avea grijă să rechiziţioneze şi să pună la dispoziţia evacuaţilor vehiculele 
necesare pentru transportul bagajelor, bătrânilor, femeilor şi copiilor. 

Convoaiele constituite vor fi conduse de organele polițienești, al căror efectiv 
va fi în raport cu mărimea convoaielor, escortele se vor schimba la fiecare popas de noapte. 

La ajungerea la destinaţie convoaiele vor fi primite de autorităţile judeţene şi 
comunale respective, care vor proceda la cazare. 

Evacuarea Evreilor se va face pe jos până la gara Odessa triaj, sau cu mij- 
loacele de locomoţie — pentru bătrâni, femei, copii şi bagaje — pe care le va pune la 
dispoziţie Primăria şi poliția, în conformitate cu dispoziţiunile de mai sus. 

În gara Odessa triaj, evacuaţii, sub pază, vor fi îmbarcaţi în trenuri de unde vor 
fi duşi până la Berezovca. 

Dela Berezovca, ei vor continua drumul pe jos şi cu mijloacele de transport 
pentru bătrâni, femei, copii şi bagaje — rechiziționate din regiune şi puse la dispoziţie de 
prefectul judeţului. 

XII. Nici un evreu nu are dreptul să ia asupra sa, să ia mai mult de 25 kg. 
bagaje, cuprinzând obiecte din acele specificate în instrucțiunile de faţă. Dacă au bagaje 
mai multe decât această cantitate, Evreii sunt îndreptăţiţi să le transporte în localitățile 
unde se duc, prin mijloace proprii. 

XIII. Este interzis oricărui evreu a părăsi localitatea în care i s'a fixat domi- 
ciliul, fără autorizaţie specială eliberată de prefectul respectiv. 

Orice evreu găsit în alt loc decât în acel fixat prin autorizaţia ce va primi, va fi 
considerat ca spion şi pedepsit conform legilor militare în timp de război. 

XIV. Organizarea interioară de conducere şi administrare a Evreilor, va fi acea 
prevăzută în ordonanța Nr. 23. 

XV. Pentru executarea în condiţiunile hotărâte a evacuării Evreilor se deta- 
şează pe teren, pentru control şi supraveghere, pe tot timpul acestei chestiuni Domnul 
Colonel Petala!, Inspector General al Jandarmeriei şi Domnul C. Ciurea!, Inspector 
General Administrativ. 


1 Marcel Petală (1892-?), militar de carieră român. Absolvent al Şcolii militare de ofiţeri de 
infanterie (1911-1913). Intră în armată cu gradul de sublocotenent (1913), participă la primul 

XVI. Aceste instrucțiuni vor fi traduse şi în limba rusă şi vor fi vizibil afişate 
alături de ordonanța pentru evacuare. 
Ordonanţa şi instrucţiunile se vor publica şi în Gazeta Odessei. 


GUVERNATOR, 
ss. G. Alexianu 
p. conformitate 
ss. Gh. Maciu 


*) Adnotare: 
„5/1/942. Văzut. General ss. Petre Dumitrescu”. 


AMR, fond 25-Armata a 3-a, dosar nr. 452, f. 7-11; AMAE, fond Problema 33, volumul 
21, f. 220; Buletinul Transnistriei, p. 210. 


Documentul nr. 168 


REGATUL ROMÂNIEI 
CORPUL II ARMATĂ 
STATUL MAJOR 
BIROUL II 
Nr. 29.682? 
1942 luna Ian. ziua 4 
CORPUL II ARMATĂ 
către 
ARMATA III-a 
Secţia I-a 


La ord. Nr. 29.658 din 27 Dec. 1941!, am onoarea a raporta: 


război mondial. Transferat definitiv la Jandarmerie la 01.01.1924. Pretor al Armatei a 3-a 
(1941); inspector secund al Inspectoratului de Jandarmi Transnistria (1942-1944); ajutor al 
inspectorului Inspectoratului de Jandarmi Craiova (1944-1945). Arestat la 31.07.1945, a fost 
acuzat printre altele de „tratament neomenos deţinuţi”, „acte de suprimare în teritoriul URSS”, 
„evacuarea evreilor din Odessa şi trimiterea lor sub escortă la Bug”, judecat şi condamnat de 
Tribunalul Poporului la 09.05.1946 la muncă silnică pe viață. A trecut prin închisorile Aiud, 
Ocnele Mari, Craiova; Făgăraş; Jilava, fiind eliberat la 28.04.1956. Maior (din 10.05.1925); 
locotenent-colonel (din 01.01.1934); colonel (din 31.10.1941). 

1 Constantin Ciurea (1888-1946), avocat şi funcționar român. Licenţiat în Drept; avocat consilier 
la Prefectura Judeţului Ilfov, detaşat în Transnistria (19.09-30.10.1941); inspector general 
administrativ în Transnistria (30.10.1941-18.03.1944). Arestat la 08.08.1945, a fost depus în 
arestul Prefecturii Poliției Capitalei, fiind cercetat de Tribunalul Poporului sub învinuirea de 
crime de război. Moare în detenţie în 1946. 

2 Documentul a fost înregistrat de Armata a 3-a, Secţia II-a, cu Nr. 28.706 din 07.01.1942. 

Contra evreilor fugiţi din lagărele de pe Bug s'a luat măsura să se aplice Art. 8 
din Ordonanţa Nr. 23 a Guvernământului Transnistriei. 

Art. 8 prevede ca toți evreii găsiți în altă localitate decât aceea care i s'a fixat 
ca domiciliu, să fie consideraţi spioni şi pedepsiți imediat după legile militare în timp de 
războiu. 


D. O. 
ŞEFUL DE STAT MAJOR 
COLONEL, ss. I. Spirea? 
IOAN SPIREA 
Şeful Bir. 2 Informații 
Căpitan, ss. Ştefan Florescu? 
Ştefan Florescu 


*) Adnotări: 
„Dosar 19. Intrare 29.820 din 31 XII”. 
„Biroul 2. Act. ss. indescifrabil”. 


AMR, fond 25-Armata a 3-a, dosar nr. 421, f. 67. 


1 Prin ordinul Nr. 29.658 din 27.12.1941 Armata a 3-a solicita Corpului 2 Armată să comunice 
„ce măsuri s'au luat pentru înapoierea în lagărele de pe Bug a evreilor fugiți şi veniți la Balta. 
Rezultatul ne este cerut urgent de M.St.M.”. AMR, fond 25-Armata a 3-a, dosar nr. 421, f. 66. 

2 loan Spirea (1892-1971), militar de carieră român. Absolvent al Şcolii militare de ofiţeri de 
artilerie, geniu şi marină (1911-1913) şi al Şcolii Superioare de Război. Intră în armată cu 
gradul de sublocotenent (1913), participă la primul război mondial. Şeful Statului Major al 
Corpului 2 Armată (29.10.1940-13.07.1942);, comandant al Diviziei 21 Infanterie (13.07.1942- 
16.04.1943); comandant al Artileriei Corpului 3 Armată (16.04.1943-15.11.1944); comandant 
al Artileriei Corpului 6 Armată (15.11-15.12.1944); comandant al Artileriei Armatei a 4-a 
(15.12.1944-20.03.1945); comandant secund al Corpului 2 Teritorial (20.03.1945-12.08.1946); 
şeful Inspectoratului General al Motomecanizării (12.08-23.11.1946); comandant secund al 
Corpului 2 Teritorial (23.11.1946-03.07.1947); la dispoziția Ministerului de Război (din 
25.08.1947); trecut în rezervă la 01.09.1947. A fost arestat de autoritățile comuniste la 
15.04.1952, fiind reținut administrativ 2 ani. A trecut prin închisorile din Piteşti, Făgăraş, 
Jilava. Locotenent-colonel (din 15.04.1933); colonel (din 31.03.1938); general de brigadă (din 
20.10.1943); general de divizie (din 23.08.1946, cu vechimea din 23.08.1945). 

3 Ştefan Florescu (1905-?), militar de carieră român, Absolvent al Şcolii militare de ofiţeri de 
infanterie (1926-1928). Intră în armată cu gradul de sublocotenent (1928). Şef al Biroului 2 
Informaţii din comandamentul Corpului 2 Armată (din 10.12.1941). Locotenent (din 
01.04.1932); căpitan (din 01.06.1938); maior (din 01.04.1944). 

Documentul nr. 169 


Inspectoratul General al Taberelor şi Coloanelor de Muncă 

Calea Victoriei 91-Etajul V 

BUCUREŞTI 

Telefon 5.56.34 Nr. 7 din 5 Ianuarie 1942! 
MARELE STAT MAJOR Secţia 7-a 


Conform Legii Nr. 1003 din 15 Noemvrie 1941 (M.O. No. 272), comunicatul 
Marelui Stat Major No. 29 din 30 Decemvrie 1941” şi ordinului M.St.M. No. 
70.407/1942%, se aduce la cunoştinţă următoarele norme de continuare a muncii 
obligatorie de folos obştesc: 

1. Munca va continua începând din dimineaţa de 8 Ianuarie 1942, în oraşele din 
care evreii fac parte. 

2. Evreii se vor prezenta în întreaga ţară la muncă la autorităţile, instituţiile şi 
întreprinderile unde au fost repartizați şi unde se găseau în ziua de 20 Decemvrie 1941. 

3. Evreii care au compus diferitele detaşamente desființate şi care până la data de 
20 Decemvrie 1941, au fost lăsaţi la vatră, vor fi luaţi la muncă după nevoile ce se vor ivi. 
Evreilor ce au obținut scutirea individuală de muncă, li se va prelungi această scutire, până 
la 20.1.1942, sau până la apariţia D.L. privitor la taxe”. 

4. Sunt obligați a se prezenta la Cercurile de Recrutare, toți evreii între 18-50 ani, 
care din diferite motive nu s'au prezentat şi nu au prestat munca. 

Evreii care nu vor fi prestat cel puţin o lună de muncă, la apariția Decretului 
Lege de plata taxelor, în locul muncii, nu vor avea nici dreptul să beneficieze de avantajele 
numitului Decret Lege şi li se vor încheia şi actele legale de dare în judecată. 

5. Toate autorităţile civile şi militare, instituţiile, întreprinderile, etc. care au evrei 
repartizaţi, trebuie să ceară imediat să li se aprobe din nou după normele fixate de 
Inspectorat, menţinerea evreilor la lucru. 

Nu se vor aproba decât cererile bine motivate. 

Aprobările se dau în felul următor: 

Până la 20 evrei de Cercurile de Recrutare, până la 50 evrei de Comandamentele 
Teritoriale şi peste 50 evrei de Inspectorat. 

În cuprinsul Cercului de Recrutare Bucureşti, unde își are sediul Inspectoratul, 
toate aprobările se dau numai de Inspectorat. 


1 Documentul a fost înregistrat de Marele Stat Major, Secţia 7-a, cu Nr. 10.457/R din 
15.01.1942. 

2 Monitorul Oficial, partea I, nr. 272 din 15.11.1941. Decretul-Lege Nr. 3205 din 14.11.1941, 
pentru înființarea şi organizarea Inspectoratului General al Taberelor şi Coloanelor de Muncă 
Obligatorie de folos obştesc. 

3 Vezi în acest sens „Munca de interes obştesc a evreilor. Comunicatul Marelui Stat Major al 
Armatei Nr. 29 din 30 Decembrie 1941”. Universul, anul 59, nr. 1 din 01.01.1942, p. 12. 

4 Vezi documentul nr. 166. 

5 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

Durata maximă pentru care se acordă prima aprobare, este până la 1 Februarie 
1942, după care la nevoie se va reînnoi. 

6. Cercurile de Recrutare sunt rugate a comunica Inspectoratului la 15 şi 30 ale 
fiecărei luni, felul cum au evreii repartizaţi, specificând numărul lor, unde au fost daţi şi 
disponibilul rămas. 

7. Cercurile de Recrutare vor ridica la 15 Ianuarie 1942, evreii, de la autorităţile, 
instituţiile şi întreprinderile care nu au primit până la acea dată, aprobarea de menţinerea 
evreilor la lucru. 

De asemenea se vor înapoia imediat la Cercul de Recrutare evreii ce au terminat 
lucrul şi nu mai sunt necesari. 

8. Vă rugăm să binevoiţi a vă convinge prin organele Dv., de prezenţa zilnică la 
lucru a evreilor şi de necesitatea menţinerii lor. 


Inspector General al Taberelor Delegatul Marelui Stat Major 
şi Coloanelor de Muncă, Maior 

ss. Mociulschi ss. Popescu Eugen 
Mociulschi Teodor Popescu Eugen 


COMUNICAT: 

- Comand. Ter. 

- C. Recrutare 

- Ministere şi M. St. M (spre ştiinţă). 


*) Adnotări: 
„Dosar Diverse”; 
„15. IANUARIE 1942. Văzut. ss. indescifrabil”. 


AMR, fond 5423-Marele Stat Major, Secţia a 7-a Teritorială, dosar nr. 183, f. 493; 
AMAE, fond Problema 33, volumul 15, f. 250; ANIC, fond Preşedinţia Consiliului de 
Miniştri-Cabinet Militar, dosar nr. 108/1941, f. 406. 


Documentul nr. 170 


PROCES-VERBAL 
Nr. 1 


Astăzi cinci Ianuarie 1942, ora optsprezece, 


1 Teodor Mociulschi (1903-1989), avocat român, caracterizat drept un „antisemit notoriu şi 
corupt”. Inspector general al Taberelor şi Coloanelor de Muncă (din 15.11.1941). Arestat de 
autoritățile comuniste la 29.03.1948, a fost acuzat de „omisiune de denunț” şi condamnat la 
01.07.1948 la 2 ani închisoare. A trecut prin închisorile Văcăreşti, Jilava şi Aiud. 

2 Comunicatul a fost publicat şi în presa vremii. Vezi în acest sens Timpul, anul VI, nr. 1674 din 
05.01.1942, p. 3. 

Noi, Colonel Petala Marcel, Inspector Secund al Inspectoratului de Jandarmi 
Transnistria. 

În executarea ordinului Nr. 157 Secret, din 3.1.1942! al Domnului Guvernator 
Civil al Transnistriei”, referitor la executarea Ordonanţei Nr. 35 din 2 Ianuarie 1942 şi 
Instrucțiunilor anexe”, privind evacuarea populaţiei evreieşti din Odessa şi împrejurimi, 

1. Am convocat în comisiunea la Primăria Municipiului Odessa pe următorii 
Domni: 

- Gherman Pântea“, Primarul Municipiului Odessa, 

- Paul Ilin“, Subprefectul Judeţului Odessa (în absenţa titularului, aflat în 
concediu), 

- Locot. Colonel Magistrat Soltan Chiril”, Procuror Militar al Curţii Marţiale a 
Comandamentului Militar Odessa, 

- Locot. Colonel Magistrat Bărdescu Titus”, de la Curtea Marţială a Coman- 
damentului Militar Odessa, 


1 Nu a fost identificat printre documentele cercetate. 

2 Profesorul Gheorghe Alexianu.. 

3 Vezi documentul nr. 167. 

4 Gherman Pântea (1894-1968), avocat, funcționar public, militar şi om politic român. Licenţiat 
în Drept la Universitatea din Iaşi. A participat la primul război mondial în armata rusă; a votat 
în Sfatul Ţării unirea Basarabiei cu România. Maior în rezervă (din 01.03.1918); membru al 
Partidului Ţărănesc din Basarabia (1918-1923); membru al Partidului Naţional Liberal (din 
1923); deputat în toate Legislaturile României Mari (1919-1940); expert în delegația României 
la conferința româno-sovietică (martie-aprilie 1924); primar al oraşului Chişinău (1923, 1927- 
1928, 1932); primar al municipiului Odessa (06.08.1941-18.03.1944). Arestat în 1945, judecat 
şi condamnat de autoritățile comuniste la 10 ani muncă silnică pentru „crimă de război”. A 
trecut prin închisorile din Jilava, Aiud şi Gherla, fiind eliberat la 07.10.1955. 

5 Nu a putut fi identificat. 

6 Soltan Chirilă (1895-?), magistrat militar de carieră român. Absolvent al Şcolii militare de 
ofiţeri de infanterie din Odessa (1915-1917), al Şcolii Speciale de Infanterie (1921) şi al 
Cursului de infanterie pentru ofițerii superiori (1933), licenţiat în Drept. Primit în armata 
română cu gradul de sublocotenent la 01.07.1918, participă la primul război mondial. 
Confirmat definitiv în magistratură la 01.06.1928. Şef al Parchetului mobilizat la Curtea 
Marţială a Corpului 3 Armată (22.06-20.09.1941); retras în zona interioară (20.09-03.1 1.1941); 
şef al Biroului Judiciar de pe lângă Circa I-a Poliţie Odessa (03.11.1941-10.01.1942) Procuror 
militar şef al Curţii Marţiale Odessa (10.01.1942-18.03.1944); magistrat militar în cadrul 
Tribunalului Corpului 2 Armată (1944); magistrat militar în cadrul Curţii Marţiale a Diviziei 21 
Infanterie (22.06.1944-20.01.1945); trecut din oficiu în rezervă la 29.03.1945. Arestat în 
perioada 09.1 1.1944-09.06.1945, a fost acuzat de Tribunalul Poporului că „a iniţiat înființarea 
ghetoului din Slobodca, Odessa, în scop de exterminare a evreilor”, fiind achitat la 26.11.1945. 
Maior magistrat (din 16.10.1935); locotenent-colonel magistrat (din 10.05.1941); colonel 
magistrat (din 22.06.1944). 

7 Titus Bărdescu (1894-1959), magistrat militar de carieră şi avocat român, licențiat în Drept. 
Intră în armată cu gradul de sublocotenent (1915), participă la primul război mondial. 
Demisionat din armată la 31.01.1938. Mobilizat în 22.06.1941; preşedinte — ulterior procuror — 
al Curţii Marţiale a Corpului 4 Armată (22.06-01.10.1941); procuror al Curţii Marţiale a 
Diviziei 9 Infanterie (01.10-01.11.1941); procuror la Curtea Marţială a Comandamentului 
Militar Odessa (01.11.1941-31.03.1942); demobilizat la 31.03.1942. În 1945 a fost cercetat de 

- Maior Nicolicescu Nicolae!, delegat al Comandamentului Militar Odessa, 

- Locot. Colonel Niculescu Mihail, Prefectul delegat al Poliției Odessa, 

- Căpitan Păunescu Alexandru”, delegatul Marelui Stat Major, 

- Maior Craioveanu Gheorghe”, Comand. Bat. IV Jandarmi. 

2. Dând citire ordonanţei Nr. 35/942 a Guvernământului şi Instrucţiunilor 
anexe, membrii comisiunei, în unanimitate, au susținut că pentru buna reuşită a opera- 
țiunii de evacuare, est absolută nevoie, ca evreii să fie mai întâi obligaţi a intra în 
Ghetou, unde să li se facă percheziționarea şi evaluarea bunurilor de către birourile de 


Tribunalul Poporului pentru crime de război, fiind achitat la 26.11.1945. Arestat de autoritățile 
comuniste la 03.11.1951, a fost condamnat în 1957 la 15 ani temniţă grea sub învinuirea de 
„activitate intensă contra clasei muncitoare”. A trecut prin închisorile Jilava, Făgăraş. Mort în 
detenţie în penitenciarul Făgăraş la 22.06.1959. Căpitan magistrat (din 01.04.1920); maior 
magistrat (din 15.04.1933); locotenent-colonel magistrat în rezervă (din 25.10.1939). 

1 Nicolae Nicolicescu (1900-?), militar de carieră român. Absolvent al Şcolii militare de ofiţeri 
de infanterie (1918-1920). Intră în armată cu gradul de sublocotenent (1920). Ofiţer în 
Comandamentul Militar Odessa (16.08.1941-01.03.1943), şef de Stat Major la Divizia 1 
Fortificaţii (01.03-28.05.1943); şef de Stat Major la Batalionul 10 Vânători de Munte 
(20.06.1943-30.04.1944);, şef de Stat Major la Comandamentul Zonei Focşani-Nămoloasa- 
Brăila (01.05-01.10.1944); şef de Stat Major la Comandamentul Militar al Dobrogei 
(10.10.1944-06.04.1946); ofiţer la Secţia Prizonieri a Marelui Stat Major (06.04-08.08.1946); 
trecut în cadrul disponibil la 08.08.1946 şi în rezervă un an mai târziu. Maior (din 27.02.1939); 
locotenent-colonel (din 31.10.1942); colonel (din 28.05.1946). 

2 Păunescu-Fulga D. Alexandru (1903-?), militar de carieră român. Absolvent al Şcolii militare 
de ofițeri de infanterie (1923-1925). Ofiţer în cadrul comandamentului Regimentului 35 
Infanterie (01.09.1939-25.11.1944), detaşat la Secţia a I-a Informaţii din Marele Stat Major- 
Serviciul Exterior; ofiţer în cadrul Centrului de Informaţii „B” al Armatei a 4-a (1941-1944); 
delegat al Marelui Stat Major la Odessa în ianuarie 1942 cu misiunea de „a informa Marele Stat 
Major de măsurile luate iniţial, modul de evacuare şi abuzurile ce eventual vor fi făcute în 
legătură cu evacuarea evreilor din Odessa”. În 1945 a fost cercetat de Tribunalul Poporului 
pentru crime de război, fiind achitat la 26.11.1945. Trecut în cadrul disponibil la 09.08.1946 şi 
în rezervă un an mai târziu. Predat autorităților sovietice, a fost condamnat de Tribunalul 
Suprem al URSS la 27.01.1948 la 25 ani închisoare şi internat în lagărele şi închisorile 
sovietice. Revenit în ţară la 01.12.1955, a fost internat în închisorile Gherla şi Văcăreşti, fiind 
eliberat la 07.09.1957. Locotenent (din 01.10.1929), căpitan (din 24.01.1938); maior (din 
08.11.1943 cu vechimea din 06.09.1941). 

3 Gheorghe Craioveanu (1899-?), militar de carieră român. Absolvent al Şcolii militare de ofiţeri 
de infanterie (1917-1919). Intră în armată cu gradul de sublocotenent (1919). Transferat 
definitiv la Jandarmerie la 01.10.1927. Comandant al Batalionului IV Jandarmi Odessa (1941- 
1942); comandant al Legiunii de Jandarmi Cluj (1944-1945); comandant al Inspectoratului 
Jandarmeriei Galaţi (1945-1948), trecut în rezervă în 1948. În 1945 a fost cercetat de 
Tribunalul Poporului pentru crime de război, fiind achitat la 26.11.1945. A fost arestat de 
autorităţile comuniste la 08.06.1948 sub învinuirea de „instigare la crimă de asasinat”, fiind 
condamnat în acelaşi an la 10 ani temniță grea. În urma graţierii pedepsei, a fost eliberat la 
14.01.1950 şi încadrat în Miliție cu gradul de căpitan (din 01.04.1950); îndepărtat pentru 
abateri disciplinare în aprilie 1951, a fost reîncadrat în toamna aceluiaşi an în funcția de 
comandant al lagărului de deţinuţi politici Ghencea. Maior (din 31.10.1937); locotenent-colonel 
(din 31.10.1942); colonel (din 1945). 

circumscripție, de unde apoi să fie transportaţi în regiunea hotărâtă prin art. 1. din 
ordonanța Nr. 35/942. 

Această propunere se motivează prin aceea că, dacă s'ar proceda altfel s'ar da 
posibilitatea acestora de a se ascunde prin catacombe sau în alte părți ale oraşului, sau 
de a se refugia pe teritoriul rural, împiedicând astfel organele de execuţie de a le mai da 
de urmă şi de a executa internarea lor în lagăre. 

În susţinerea acestei propuneri s'au enumerat cazurile petrecute deja, la 
Chişinău, în Bucovina şi în alte părți, unde operaţiunea de strângere a evreilor în 
vederea internării lor, a fost foarte mult îngreunată. 

3. Spre a preveni o situaţie similară, subsemnatul, pe baza împuternicirii dată, 
personal de Domnul Guvernator, pentru a asigura o cât mai perfectă reuşită a opera- 
țiunii, apreciind temeinicia propunerii, am admis’o, această măsură constituind un 
mijloc sigur pentru promovarea operaţiunii, — sub rezerva unei prealabile aprobări a D- 
lui Guvernator. 

4. Pentru executarea acestei măsuri preventive, în unanimitate, am hotărât 
următoarele: 

a) Comandamentul Militar al Odessei să publice o Ordonanţă Militară, având 
cuprinsul prevăzut în anexă!. 

Populaţia evreiască, la părăsirea imobilelor în vederea internării în Ghetou, 
predă cu inventar în dublu exemplar, administratorului imobilului, bunurile rămase în 
locuință, acestea rămânând direct răspunzător faţă de autorităţi de păstrarea lor. 

b) Teritoriul Ghetou-lui, în cartierul „Slobotka”; 

c) Amenajarea cartierului, în vederea transformării lui în Ghetou (împrejmuire 
cu sârmă ghimpată, astuparea gurilor la catacombe) se face prin grija trupelor speciale, 
date de Comandamentul Militar Odessa. 

d) Paza Ghetou-lui şi măsurile de identificare, prin legitimaţii speciale, a 
populaţiei creştine din cartier, se asigură de Comandamentul Militar Odessa şi de 
Prefectura Poliţiei locale; 

e) Afişarea Ordonanţei cu Nr. 35/942 a Guvernământului şi Instrucţiunilor 
anexe, la terminarea operaţiunilor de strângere în ghettou. 

f) Operațiunile birourilor de Circ., în Ghetou, conform Instrucţiunilor anexe la 
Ordonanţa Nr. 35/942, şi anume: 

- Percheziţiile corporale. 

- Evaluarea bunurilor şi obiectelor de preţ, rezultate din percheziții şi 
cumpărarea lor pe seama Statului, prin dresare de proces verbal. 

g) Operațiunile birourilor de circumscripții, la domiciliile evreilor, şi anume: 

- Verificarea existenţei bunurilor, conform inventarului rămas asupra adminis- 
tratorului imobilului. 

- Vinderea la populație, în concurență orală, a bunurilor rămase în imobile, 
potrivit art. 3 din Ordonanţa Nr. 35/942. 

- Depozitarea bunurilor rămase nevândute din lipsă de concurenţi, în una din 
încăperile imobilului, respectiv şi sigilarea acestei încăperi, potrivit art. 5, al. g din 
Instrucţiunile anexe. 

- Lichidarea, prin achitarea celor în drept a bunurilor, prin sumele de bani 
rezultate din concurenţele orale. 


1 Vezi documentul nr. 176. 

Acestea se vor face după terminarea tuturor operaţiunilor, prin Prefecturile de 
Judeţ respective. 

5. Pentru a se lua cunoştinţă de către Biroul Central, de stadiul lucrărilor exe- 
cutate în vederea operațiunilor de evacuare, se hotărăşte convocarea domnilor men- 
ționaţi la punctul 1, din Procesul Verbal de față, pentru ziua de 8 Ianuarie 1942, ora 
optsprezece la Prefectura Poliţiei Odessa. 

Drept care am încheiat prezentul Proces Verbal. 


INSPECTOR SECUND AL INSPECT. JAND. TRANSNISTRIA 
COLONEL /ss/ M. Petala. 


Primarul Municipiului Odessa /ss/ Gherman Pântea 

Prefectul Judeţului Odessa /ss/ Paul Ilin /subprefect/ 

Procuror Militar /ss/ Lt. Colonel Soltan Chiril 

Delegat Curtea Marţială C.M.O. /ss/ Lt. Col. Titus Bărdescu 
Delegat al Comandamentului Militar Odessa /ss/ Maior Nicolicescu 
Prefectul delegat al Poliţiei Odessa /ss/ Lt. Col. Niculescu 
Delegatul Marelui Stat Major /ss/ Căpitan Păunescu Al. 

Comand. Batal. IV Jandarmi /ss/ Maior Craioveanu Gh. 


N.B. În ziua de 6 Ianuarie 1942, Domnul Guvernator ne-a dat aprobarea 
telefonică, cerută de subsemnatul, potrivit punct. 2., ultimul aliniat din Procesul Verbal 
de față, care a fost comunicat Bir. Central în şedinţa de astăzi. 

Inspector Jand. Transnistria 

Colonel /ss/ M. Petala 

8 Ianuarie 1942 
Conform cu originalul aflat la grefa 
Parchetului Curţii Marţiale Odessa 
Procuror Militar 
Lt. Col. Magistrat Soltan Chiril 
/ss/ Soltan Chiril 


AMR, fond 25-Armata a 3-a, dosar nr. 452, f. 29-31; fond 1675-Comandamentul Militar 
Odessa, dosar nr. 166, f. 246-247. 

Documentul nr. 171 


Comisiunea Centrală 
pentru 

Evacuarea evreilor 

Prefectura de Poliție 
Odessa 


Către 
Marea Unitate 
Borcea”! 


Lp Ad 


INSTRUCŢIUNI 
pentru operaţiunile de adunare a obiectelor dela evreii evacuați 


Conform ord. telegrafic Nr. .......e cena al d-lui Guvernator al Transnistriei”, 
urmează a se strânge din casele evreilor evacuaţi cearceafurile, pernele, păturile, 
saltelele, căni, farfurii, furculițe, linguri, cuțite, pentru a fi date spitalelor militare. 

În acest scop se dispune: 

1. Începerea lucrărilor Comisiunilor este 29 Ianuarie 1942. 

Locul de predare pentru toate raioanelor este la depozitul general, aflat în str. 
Novorâbnaia Nr. 13 (Casa Instit. Agricol). 

Această lucrare se va executa sub directa conducere a unei Comisiuni înființată 
în fiecare raion al Municipiului Odessa. 

2. Comisiunea se compune din Subdirectorul raionului respectiv, un delegat al 
armatei, un delegat al Prefecturei de Poliţie din circumscripţia respectivă desemnat de 
Prefectura de Poliţie. 

Comisiunile raioanelor vor lucra la circumscripțiile de poliţie respective. 

Raionul 1 cu Circ. 1 Poliţie. Ecaterina (Hitler) 22 

Raionul 2 cu Circ. 4, 6 Poliţie. Spiridonovscaia 5 

Raionul 3 cu Circ. 9 Poliţie. Teatralni pereulic 98 

Raionul 4 cu Circ. 2 Poliţie. Novorâbnaia 2 

Raionul 5 cu Circ. 3 Poliţie. Prohorovscaia 39 

Raionul 6 cu Circ. 5 Poliţie. Moscovscaia 11 

Comisiunile sunt ajutate în lucrarea lor de către administratorii de case. 

3. Sediul Comisiunilor pentru ridicarea obiectelor rămase dela evreii evacuaţi 
se stabilesc în clădirea raioanelor municipale. 

Obiectele vor fi ridicate de comisiune prin ajutorul administratorilor de case 
care sunt obligaţi ca împreună cu portarii să ridice şi să predea obiectele după inventarul 
fiecărei locuinţe arătate. 

4. Transportul: fiecare raion va avea la dispoziție camionul Circ. respective de 
Poliţie şi eventual un camion pus la dispoziția Comisiunii de către Comisia de Inventariere. 

Fiecare transport va fi păzit de către un soldat. 


1 Indicativul codificat al Corpului 2 Armată. 
2 Profesorul Gheorghe Alexianu. 

5. Se va încheia un proces-verbal în trei exemplare către administratorii de case 
cu portarul respectiv pentru fiecare casă de obiectele ridicate. Un exemplar rămâne la 
portarul casei, iar al doilea exemplar s'a luat de administrator şi predat Depozitului 
Central odată cu obiectele ce se predau. Al treilea exemplar va rămâne la Comisiune, 
semnat de primire la Dep. CI. de şeful depozitului. 

În proces-verbal se va specifica starea obiectelor predate (noi, vechi, bune, 
rupte, etc.). 

6. Şeful depozitului central împreună cu Contabilul respectiv va centraliza 
procesele-verbale de primire şi va avea evidenţa lor pe categorii într”o situaţie. 

7. Direcţia exploatării imobilelor Municipiului Odessa va numi la depozitul de 
strângere un şef al depozitului precum şi oamenii necesari contabilizării, primirii şi 
aranjării obiectelor pe categorii. Şeful depozitului va fi un om de încredere şi va avea în 
primire depozitul. Paza depozitului urmează a fi asigurată de o gardă militară. 

8. Întreg depozitul va fi la dispoziţia D-lui Medic Marinescu', Medicul Primar 
al Jud. Odessa, care este însărcinat cu supravegherea operaţiunilor de strângerea 
obiectelor şi depozitarea lor, cu grija menţinerii în bună rânduială a depozitului, cu 
repartiţia obiectelor din depozit pentru diferitele spitale ce se vor înființa. 


Preşedintele Comisiunii 

Prefectul jud. Odessa 

Colonel, ss. Velcescu? 
M. Velcescu 


AMR, fond 1675-Comandamentul Militar Odessa, dosar nr. 166, f. 263+verso. 


1 Nu a putut fi identificat. 

2 Matei Velcescu (1890-?), militar de carieră român. Absolvent al Şcolii militare de ofițeri de 
infanterie (1909-1911) şi al Şcolii Superioare de Război (1919-1922). Intră în armată cu gradul 
de sublocotenent (1911), participă la primul război mondial. Comandant secund al Diviziei 27 
Infanterie (02.05-24.08.1941); prefect al judeţului Odessa (01.10.1941-03.05.1944), preşedinte 
al Comisiei Centrale de evacuare a evreilor din Odessa (ianuarie-februarie 1942), calitate în 
care a condus operaţiunile de deportare ale evreilor din Odessa. Trecut în rezervă la 
31.08.1942: şters din controalele armatei la 15.06.1945. Arestat la 05.03.1946, a fost cercetat 
de Tribunalul Poporului pentru crime de război, fiind achitat la 25.06.1946. Rearestat de 
autoritățile comuniste la 08.12.1949, a fost condamnat în 1953 la 18 ani muncă silnică. A trecut 
prin închisorile Jilava, Aiud, Ocnele Mari, Craiova, Poarta Albă şi Gherla, fiind eliberat la 
17.10.1959. Maior (din 01.04.1920); locotenent-colonel (din 01.10.1929); colonel (din 
01.04.1936). 

Documentul nr. 172 


BIROUL CENTRAL DE EVACUAREA EVREILOR-ODESSA 


INSTRUCȚIUNI 
cu privire la vânzarea obiectelor evreilor evacuaţi. 


În legătură cu comunicarea Nr. 2/942!, a biroului central de evacuare, se dau 
următoarele instrucțiuni: 

1. Vânzarea se va face de către aceleaşi birouri de Circumscripţie care au făcut 
recenzarea, minus delegatul B.N.R.-ului şi al Ministerului de Finanţe. 

La vânzare vor asista administratorul de case şi vornicul respectiv. 

Ca translatori vor fi un delegat al Primăriei Municipiului, propus de Raionul 
Municipal respectiv la care se lucrează. 

Delegatul armatei şi delegatul poliției vor face pe rând funcţiune de secretar 
scriind în registrul şi chitanţierul biroului. 

Biroul va fi însoțit de 2 jandarmi dați de Circumscripţia de poliţie respectivă, în 
raionul ce lucrează biroul şi care vor ţine ordine şi siguranță. 

2. Şeful Raionului Municipal va prezenta biroului de circumscripție, la data de 
2 Martie 1942, la Circumscripţia de poliţie respectivă, un tabel de toate locuinţele 
evreilor evacuaţi, pe străzi, pentru ca biroul să-şi întocmească un plan de mers şi să 
poată afişa la timp, la circumscripție, programul general de trecere pe la apartamentele 
evreieşti. La această dată va fi prezent şi delegatul Primăriei Municipiului Odessa, 
propus de raion. 

3. Deschiderea apartamentului se va face în prezenţa vornicului care va pre- 
zenţa toate bunurile cuprinse în inventarul apartamentului. 

4. Valoarea bunurilor ce se vând, adică suma dela care începe licitația, se 
fixează de birouri, înainte de începerea licitaţiei, pentru fiecare obiect în parte. 

5. Licitaţia se va ţine la apartamentul unde se găsesc bunurile. 

6. Licitaţia se face prin licitaţie publică orală. 

7. Adjudecarea se face imediat de către biroul care a ținut licitaţia. 

8. Biroul va avea asupra sa: 

a) un registru în care se va trece fiecare vânzare făcută la fiecare apartament (a 
se vedea modelul alăturat. 

b) un chitanţier adeverinţă cu matcă, în care se trec toate datele arătate în el. 

Aceleaşi date se vor trece şi pe matca chitanțierului (a se vedea modelul 
alăturat). 

Chitanţierul adeverinţă va purta semnătura preşedintelui biroului şi va fi 
eliberat fiecărui cumpărător. 

c) La terminarea licitaţiunii unei zile, toți membrii biroului vor semna în 
registru la sfârşitul ultimei vânzări, totalizându-se sumele încasate, urmând ca a doua zi 
să se continue cu vânzările pentru fiecare apartament. 


1 Nu a fost identificată printre documentele cercetate. 
2 Nu a fost identificat printre documentele cercetate. 

Pe măsură ce preşedintele biroului strânge sumele ce nu le poate ţine în 
siguranță asupra sa (sume importante, dela 500 R.K.K.S. în sus) le va depune la 
Prefectura Judeţului Odessa cu un Proces Verbal, specificând data de când şi până când 
este strânsă suma, primind în schimb o adeverinţă. 

9. După terminarea licitației din fiecare apartament se va nota pe inventarul 
vornicului lucrurile vândute, semnându-se de către preşedintele biroului. 

- Dacă nu există inventar, se va lăsa vornicului o adeverinţă. 

- Apartamentul se va închide şi sigila dându-se iarăşi în primire vornicului şi 
administratorului de case. 

- În cazul că s'au vândut lucrurile, apartamentul nu se mai sigilează, numai se 
închide, dându-se iarăşi sub paza vornicului. 

- În cazul când dintr-un apartament nu s'a vândut nimic se va specifica aceasta 
în registru, pentru a avea evidenţa tuturor apartamentelor, prin care a trecut comisiunea. 

10. În apartamentul în care există obiecte de artă, mobilă de lux, maşini de 
cusut, se va specifica în registrul respectiv de vânzare, arătându-se care sunt. 

11. Cu ocazia trecerii prin diferitele apartamente, se va vedea dacă există: 
lingerie de pat, saltele, pături precum şi tacâmuri de masă care trebuiau strânse de 
comisiunile de strângere ale obiectelor, precum şi diferite obiecte tehnice de spitale 
arătându-se în tabelul zilnic de case vizitate ce se înaintează Prefecturii de Judeţ. 

12. Birourile vor înainta zilnic seara la Prefectura Judeţului Odessa câte un 
tabel de locuinţele vizitate. În dreptul fiecăruia se va specifica: „Vândute Complect”; 
„Rămâne mobilă”; „Nu s'a vândut nimic”; „Obiecte artă şi necesare Guvernământului”, 
aceasta fiind în legătură cu fiecare caz în parte. 

13. Birourile se vor aduna pentru diferite chestiuni de discutat, la 
Circumscripţia de poliţie, în raza căreia lucrează. 

După cum se arată mai jos: 


Biroul 1 — la Circumscripţia l pentru Raion 1 Municip. 
ii 2 di 2 ii 4 di 
Ç 3 ý 3 i 5 i 
di 4 ý 4 i 2 4 
F 5 di 9 i 6 ai 
Biroul Nr. 6 la Circumscripţia 6 pentru Raion 3 Municip. 


Registrele şi chitanţierele se vor primi dela Prefectura Judeţului Odessa. 

- Toată corespondenţa cu privire la chestiunile şi activitatea birourilor de 
Circumscripţie, pentru vânzare se va îndruma Prefecturei Judeţului Odessa „Vânzarea 
obiectelor evacuaților”, Str. Tolstoi No. 7. 


PREŞEDINTELE BIROULUI CENTRAL DE EVACUARE 
COLONEL, ss. M. Velcescu 


AMR, fond 1675-Comandamentul Militar Odessa, dosar nr. 166, f. 264-264 bis. 


410 


Documente 


Documentul nr. 173 


Confidenţial-Personal 
Nr. 29.971 
din 8/1.942 
către 
GUVERNĂMÂNTUL TRANSNISTRIEI 


Am onoare a trimite alăturat, în copie, spre ştiinţă, Instrucţiunile pentru condu- 
cerea acţiunii contrainformative la Odessa, date de M.St.M. G-l al Armatei!, rugându-vă 
să binevoiţi a ne face cunoscut, cât mai grabnic, propunerile Dvs., în special în ce pri- 
veşte regulamentele de funcţionare a lagărelor de internare şi ghettourilor (regim de 
aplicat, restricțiunile la care vor fi supuşi cei internaţi, răspunderile pentru orice nereguli 
ivite, dreptul de control asupra lagărelor şi ghetto-urilor, etc.). 


D. O. 
p. ŞEFUL DE STAT MAJOR 
Colonel, 
Chirnoagă” 
Şeful Secţiei II-a 
Lt. Colonel, 
N. Stănescu 


AMR, fond 25-Armata a 3-a, dosar nr. 1129, f. 4. 


Documentul nr. 174 
Biroul cifrului Nr. 20.037/A din 8. 1.1942 


Telegramă 
De la Borcea: din 8.1.1942 


SECRET 


La Nr. 29.709 din 2 Ianuarie 1942! raportăm: 


1 Nu au fost identificate printre documentele cercetate. 

2 Platon Chirnoagă (1894-1974), militar de carieră român. Absolvent al Şcolii militare de ofițeri 
de artilerie şi geniu (1913-1915) şi al Şcolii Superioare de Război (1923-1925). Intră în armată 
cu gradul de sublocotenent (1915), participă la primul război mondial. Şef al secţiei Operații în 
comandamentul Armatei a 3-a (24.04-01.11.1941); subşef de Stat Major al Armatei a 3-a 
(01.11.1941-20.05.1942, 05.07.1942-10.01.1944); comandant al Regimentului 7 Artilerie Grea 
(21.05-05.07.1942); comandant al Brigăzii 4 Artilerie (10.01-01.10.1944); comandant al 
Diviziei 4 Infanterie (01-20.10.1944). Capturat de germani la Szolnok, s-a alăturat guvernului 
legionar de la Viena condus de Horia Sima ocupând funcţia de ministru de Război (decembrie 
1944-mai 1945). După război s-a stabilit în RFG. Locotenent-colonel (din 10.05.1934); colonel 
(din 27.02.1939); general de brigadă (din 23.03.1944). 

3 Indicativul codificat al Corpului 2 Armată. 

Evreii se evacuează în nordul județului Oceacov şi sudul judeţului Berezovca 
conform ordonanţei Nr. 35 a Guvernământului”. 

Pentru evitarea sustragerii acestora, Comandamentul Corpului 2 Armată este în 
curs de a emite ordonanța Nr. 7° prin care evreii iniţial se internează în cartierul Slobodka 
din Odessa de unde se vor evacua zilnic câte circa 1000. 


Şeful de Stat Major Nr. 29.763 
Colonel Spirea 

p. conformitate 

Şeful Biroului Cifru 

Căpitan ss. indescifrabil 


*) Adnotări: 
„Secţia II”; 
„Biroul 2 Răspuns la Marile Unităţi. ss. indescifrabil”. 


AMR, fond 25-Armata a 3-a, dosar nr. 452, f. 20. 


Documentul nr. 175 


PROCES-VERBAL No. 2. 


Astăzi 9 Ianuarie 1942, 

Comisiunea pentru evacuarea evreilor din oraşul Odessa şi împrejurimi, insti- 
tuită în conformitate cu dispoziţiunile ordonanţei No. 35 din 2 Ianuarie a Guvernă- 
mântului Transnistriei, precum şi Instrucţiunilor anexe la ordonanță”, prevăzută în 
Proces-Verbal No. 1 al acestei Comisiunis, întrunită la sediul ei — Prefectura de Poliţie a 
oraşului Odessa la care au luat parte persoanele indicate mai jos: 

Ilin Paul — Subprefectul judeţului Odessa, Preşedintele Comisiunii, 

Locot. Colonel Magistrat Soltan Chiril, Procuror Militar al Curţii Marţiale a 
Comandamentului Militar Odessa. 

Locot. Colonel Niculescu Mihail, Prefect al Poliţiei Odessa, 

Vidraşcu, Ajutorul de Primar al Municipiului Odessa”, 


1 Prin ordinul Nr. 29.709 din 02.01.1942 Armata a 3-a solicita Guvernământului Transnistriei şi 
Corpului 2 Armată să comunice măsurile adoptate în vederea deportării evreilor din Odessa. 
AMR, fond 25-Armata a 3-a, dosar nr. 452, f. 5. 

Vezi documentul nr. 167. 

Vezi documentul nr. 176. 

Vezi documentul nr. 167. 

Vezi documentul nr. 170. 

Constantin Vidraşcu (1898-?), avocat, viticultor şi funcţionar român. Licenţiat în Drept la 
Universitatea din laşi. Ofiţer în armata rusă în primul război mondial; preşedinte al Comisiei de 
Expropriere şi Împroprietărire din județul Tighina (1921); membru al Partidului Naţional 
Liberal (din 1923); ajutor de primar al Tighinei (1921-1923); prefect de Tighina (1924-1925); 
deputat (1927-1928, 1937-1938); ajutor de primar al municipiului Odessa (16.10.1941- 
18.03.1944). A fost arestat la 12.10.1944 sub învinuirea de crime de război şi condamnat în 
1945 la 13 ani muncă silnică. A trecut prin închisoarea Jilava. 


NU PHP N 

Director Dr. Solcănescu, Medicul Şef al Municipiului Odessa!, 

Inspector Marin Florescu, Delegatul B.N.R., 

Maior Nicolicescu Nicolae, Delegat al Comandamentului Militar Odessa; 

Luând în considerație măsurile ce urmează a se lua pentru aducerea la îndepli- 
nire a dispozițiunilor privitoare la evacuarea evreilor, Ținând seamă că în vederea apli- 
cării acestor dispoziţiuni, au fost convocate persoanele ce urmează a face parte din cele 
şase Comisiuni ce vor activa pe teren, în frunte cu un ofițer magistrat propus de către 
Curtea Marţială a Comandamentului Militar Odessa; Comisiunea Centrală a procedat la 
examinarea instrucţiunilor anexe la ordonanța Nr. 35/942, luând pentru uşurarea opera- 
țiunilor următoarele măsuri: 

1/ Întreaga regiune a suburbiei Slobodca, unde s'a stabilit a fi strânşi în ghetto 
evreii aflați în oraşul şi împrejurimile Odessei, să fie împărțită în şase sectoare, 

2/ Comisiunile care lucrează pe teren, în formaţia stabilită de instrucțiunile 
anexe la ordonanța No. 35/942, vor desemna dela fiecare Circ. de Poliţie a oraşului 
Odessa câte doi delegaţi ca reprezentanți ai populaţiei — de preferință Români — pe care 
Primăria Municipiului îi va confirma, 

3/ La efectuarea recensământului populaţiei evreieşti intrată în ghetto, tuturor li 
se vor lăsa paşapoartele, cu condiţiunea ca pe paşapoarte să se pună cu ştampila inițiala „E”, 

4/ Evreii care au fost trecuţi prin Comisiunea de verificare vor fi conduşi într- o 
clădire anume amenajată pentru acest scop, 

5/ Comisiunile de recensământ a populaţiunii evreieşti intrată în ghetto, vor 
reține la verificare exemplarul din inventarul întocmit la plecare dela locuinţă de către 
evreu, spre a se putea verifica obiectele lăsate la fostul domiciliu, 

6/ Comisiunile din ghetto, la efectuarea percheziţiilor corporale, în cazul când 
vor constata că evreii posedă asupra lor obiecte de valoare pe care erau obligaţi să le 
depună conform dispoziţiunilor prevăzute în ordonanța No. 2 a Comandamentului 
Militar al Odessei”, vor întocmi acte de dare în judecata Curţii Marţiale, care urmează să 
se pronunţe ulterior dela caz la caz, oriunde s'ar afla cei adunaţi în ghetto, 

7/ Comisiunea Centrală dispune ca D-nii ofiţeri Magistraţi, însărcinaţi cu atri- 
buţiuni de Preşedinte de Comisiune în ghetto, să facă în ziua de 10 Ianuarie a.c. toate 
formalitățile pentru constituirea acelor comisiuni, întocmind în acest sens procese verbale, 

8/ Toate Comisiunile îşi vor face recunoaşterea terenului, vor stabili sediile şi 
vor fi prezente pentru ziua de 11 Ianuarie a.c., orele 11 la sediul Circ. 7-a de Poliţie 
aflată în ghetto, pentru a primi dispoziţiuni în vederea activării pe teren, 

9/ Orele pentru activarea Comisiunilor în ghetto vor fi 8-15, iar în caz de 
nevoie sau noi dispozițiuni, Comisiunea Centrală va urma să dea alte dispoziţiuni cerute 
de împrejurări. 

Comisiunea Centrală pentru evacuarea populațiunii evreieşti din oraşul şi 
împrejurimile Odessei, ia act de declaraţia D-lui Locot. Colonel Niculescu, Prefectul de 


1 Gheorghe Eugeniu Solcănescu (1904-?), medic român. Licenţiat al Facultăţii de Medicină 
Bucureşti (1933). Medic director al Centrului de Sănătate nr. 27 şi medic al Liceului „Mihai 
Eminescu” din Bucureşti. Şef al Serviciului Sanitar al municipiului Odessa (din 06.01.1942). 
Arestat, judecat şi condamnat de autoritățile comuniste în 1952. 

2 Nu a fost identificată printre documentele cercetate. 

Poliţie al oraşului Odessa, că la cererea D-Sale de a i se pune la dispoziţie forţele nece- 
sare pentru paza ghetto-ului, Comandamentul Militar al Odessei a refuzat. 

Fiind de față la şedinţă şi D-l Inspector General Constantin Ciurea, iar Comi- 
siunile de ghetto cerând mijloace rapide de deplasare, pentru care se cere combustibil, 
D-sa cere Prefecturii judeţului Odessa de a se satisface cererea în contul Guvernămân- 
tului, pentru care va raporta D-lui Guvernator. 

D-1 Ilin Paul, Subprefect al judeţului Odessa, ia cunoştinţă pentru satisfacerea 
Comisiunilor cu combustibil. 

Drept care s'a încheiat prezentul proces-verbal. 


Prefectul Judeţului Odessa ss. Paul Ilin 

Procuror Militar ss. Lt. Col. Magistrat Soltan Chiril 
Prefect al Poliției oraşului Odessa ss. Lt. Col. Niculescu 
Primarul Municipiului Odessa ss. Constantin Vidraşcu 
Medic Şef al Municipiului Odessa ss. Dr. Solcănescu 
Inspector delegat al B.N.R. ss. Marin Florescu 

Delegatul Comandamentului Militar ss. Maior Nicolicescu 


AMR, fond 1675-Comandamentul Militar Odessa, dosar nr. 166, f. 248-249. 


Documentul nr. 176 


COPIE 
REFERAT 


Am onoare a refera următoarele: 

Pentru punerea în aplicare a ordonanţei Nr. 35/1942 a Guvernământului 
Transnistriei, ce se anexează în copiel, cu privire la evacuarea evreilor din oraşul 
Odessa şi împrejurimi, Biroul Central constituit în acest sens conform instrucţiunilor 
Guvernământului, ce se anexează în copie, a hotărât conform Procesului Verbal anexat’, 
a se edicta de Comandamentul ce cu onoare îl conduceţi, o ordonanță în sensul celei 
anexată, pe care cu onoare vă rugăm să binevoiți a o aproba şi ordona multiplicarea ei 
pentru aducerea la cunoştinţa celor interesaţi. 

Pentru a se multiplica în 1000 exemplare, socotit a câte 90 bucăţi de fiecare 
circumscripție poliţienească. 


PROCUROR INSTRUCTOR MILITAR 


Lt. Colonel Magistrat, 
/ss/ Soltan Chiril 


1 Vezi documentul nr. 167. 
2 AMR, fond 25-Armata a 3-a, dosar nr. 452, f. 29-31. Vezi documentul nr. 170. 

- Conform cu originalul aflat la grefa 
Parchetului Curţii Marţiale Odessa 
PROCUROR MILITAR 
Lt. Col. Magistrat, Soltan Chiril 
/ss/ Soltan Chiril 


*) Adnotări: 
„9.1.1942. Rog a se aproba publicarea prezentei ordonanţe. General, /ss/ N. Tib. Petrescu”; 
9.1.1942. Se aprobă. General, /ss/ Dăscălescu”. 


Comandamentul M.U. Radu? şi Garnizoana Odessa 


ORDONANȚA Nr. 7 


Noi, General N. Tib. Petrescu, Comandantul M.U. Radu şi Garnizoanei Odessa; 

Având în vedere Decretul Lege Nr. 1798/1941%, prin care s'a decretat mobi- 
lizarea Armatei; 

Având în vedere dispoziţiunile art. 486 al. 2. C.J.M.4, prin care autoritatea mili- 
tară poate edicta prin ordonanțe, fapte şi pedepse, menite să garanteze siguranța 
Armatei, apărarea ţării şi ordinea publică, precum şi a se putea trece la punerea în apli- 
care a ordonanţei Nr. 35/942 a Guvernământului Trasnistriei; 


ORDONĂM 


Art. 1. — Toţi locuitorii Evrei — fără nici o excepţie aflați pe teritoriul oraşului 
Odessa şi în împrejurimi, se internează în ghettoul amenajat în Cartierul Slobotcea, unde 
sunt obligați să se prezinte în termen de 2 zile, începând din ziua de 10 Ianuarie 1942, 
orele 8. 
Art. 2. — În vederea internării în ghettou prevăzut la art. 1 evreii pot lua cu ei: 
- Alimentele de care dispun; 


1 Nicolae T. Petrescu (1888-1946), militar de carieră român. Absolvent al Şcolii militare de 
ofiţeri de artilerie, geniu şi marină (1908-1910) şi al Şcolii Superioare de telegrafie fără fir de la 
Paris (1919-1920). Intră în armată cu gradul de sublocotenent (1910), participă la primul război 
mondial. Comandant al Brigăzii 3 Pionieri (01.11.1940-15.10.1941); comandant secund al 
Diviziei 1 Infanterie (15.10-08.11.1941); comandant al Brigăzii 1 Fortificaţii (08.11.1941- 
20.02.1942); comandant al Brigăzii 2 Pionieri (20.02-15.07.1942); comandant al Brigăzii 1 
Pionieri  (15.07-10.08.1942); comandantul Comandamentului  Transmisiunilor  (10.08- 
25.10.1942); trecut în rezervă la 25.10.1942. Locotenent-colonel (din 01.10.1929); colonel (din 
16.10.1935); general de brigadă (din 25.10.1939) 

2 Indicativul codificat al Brigăzii 1 Fortificaţii. 

3 Monitorul Oficial, partea I, nr. 145 din 22.06.1941. Decretul-Lege Nr. 1798 din 21.06.1941. 
referitor la mobilizarea armatei. 

4 Vezi în acest sens Monitorul Oficial, partea I, nr. 66 din 20.03.1937. Decretul Regal Nr. 1298 
din 17.03.1937. Codul de Justiţie Militară. 

- Efectele de îmbrăcăminte şi gospodărie strict necesare traiului în ghettou, precum 
şi uneltele şi sculele necesare practicării profesiunei sau meseriei respective; 

- Valorile şi sumele constituind proprietatea lor personală sau în păstrare, medi- 
camente şi orice articole de higienă necesare; 

- Este interzis Evreilor a aduce cu ei în ghettou mobile şi orice materii inflamabile 
sau exploziv cu ajutorul căruia s”ar putea uşor produce incendieri şi minarea clădirilor. 

Art. 3. — Evreii, la plecarea lor în ghettou sunt obligaţi a preda administratorilor 
de imobile (upravdoma) sau portarilor imobilelor părăsite (dvornici) imobilul cu 
întreaga avere rămasă de pe urma lor prin încheiere de inventar, în dublu exemplar (unul 
rămânând asupra evreului; iar cel de al doilea asupra primitorului averii rămasă dela 
evreu) semnate atât de evreul predător cât şi de primitor. 

Inventarele vor trebui să fie prezentate la cererea autorităţilor. 

Ele vor cuprinde: 

- numele şi prenumele evreului şi a celui ce primeşte în păstrare averea rămasă; 
- strada, numărul imobilului şi acel al apartamentului (camerile) ocupate de evreul 
plecat la ghettou. 

Art. 4. — Administratorii şi paznicii de imobile, precum şi orice locuitor, care ar 
avea cunoştinţă de existența vreunui evreu nedeclarat, la circumscripţia de poliție, 
neprezentat la ghettou în termenul prevăzut mai sus, sau care prin acte false ar încerca 
să se sustragă de la calitatea de evreu (schimbare de nume, origine etnică sau religiune) 
sunt obligaţi a denunța în scris imediat circumscripțiilor polițienești respective (biroul 
justiţiei militare) indicând şi locurile unde eventual s’ar fi refugiat. 

Art. 5. — Toţi cei care vor contraveni dispoziţiunilor prevăzute la art. 1 de mai 
sus, se vor pedepsi cu moartea, atunci când se va constata că cei vizați, cu vădită rea 
credinţă şi în scopul de a se pune în slujba vrăşmaşului sau sustrage dela aceste măsuri 
ordonate; în toate celelalte cazuri pedeapsa va fi munca silnică dela 5-25 ani. 

Art. 6. — Cei ce vor tăinui, găzdui sau ajuta prin orice mijloace pe cetăţenii 
evrei de a se sustrage măsurilor de internare în ghettou sau având cunoştinţă despre 
aceste fapte în sensul art. 4 de mai sus şi nu îi vor denunța autorităților indicate, se vor 
pedepsi cu munca silnică de la 5-10 ani. 

Art. 7. — Evreii care vor contraveni dispoziţiunilor art. 1-2 de mai sus, se vor 
pedepsi cu munca silnică dela 5-10 ani, iar dacă producerea incendiului sau exploziei a 
avut loc, făptuitorii se vor pedepsi cu moartea. 

Art. 8. — Toţi cei ce vor primi conform art. 3 de mai sus spre păstrare şi con- 
servare imobile, mobile, precum şi orice alte averi rămase de pe urma evreilor internați 
în ghettou sunt obligați a asigura păstrarea acestor averi, rămânând singuri şi direct 
răspunzători în faţa autorităţilor, de orice stricăciune sau înstrăinare s’ar produce — cu 
sau fără voia lor — în această avere. 

Contravenienţii la aceste dispozițiuni, precum şi evreii care nu se vor fi 
conformat dispoziţiunilor art. 3 (de a fi predat avutul rămas) se vor pedepsi cu munca 
silnică de la 5-10 ani. 

Art. 9. — Constatarea infracţiunilor la prezenta ordonanță cade în sarcina 
organelor polițienești civile şi militare, care vor dresa procese verbale, ce se vor înainta 
odată cu infractorii la Curtea Marţială. 

Art. 10. — Prezenta ordonanță scrisă în limba română, germană şi rusă, se va 
afişa pe străzi, în localuri şi instituțiuni publice sau particulare, intrând în vigoare la data 
publicării şi afişării ei. 

Dată la Comandamentul M.U. astăzi 10 Ianuarie 1942. 


COMANDANTUL M.U. RADU 
şi GARNIZOANEI ODESSA 
GENERAL /ss/ Tiberiu Petrescu 
Procuror Instructor Militar 
Locot. Colonel Magistrat, 
/ss/ Chiril Soltan 


p. conformitate 
p. Şeful Biroului 2 
Căpitan, 

Corlănescu M'. 


AMR, fond 25-Armata a 3-a, dosar nr. 452, f. 28, 32+verso. 


Documentul nr. 177 


HUGHES. 
STRICT SECRET 
ARMATA IV-a 
către 
CORPUL 3 ARMATA 
BULETIN CONTRAINFORMATIV 
pentru ziua de 10 Ianuarie 1942 


I. STAREA DE SPIRIT. 
a). În armată bună. 


1 Marius I. Corlănescu (1904-?), militar de carieră român. Absolvent al Şcolii militare de ofiţeri 
de infanterie (1925-1927), al Şcolii Speciale de Infanterie (1929-1930) şi al Şcolii Superioare 
de Război (1939-1941). Intră în armată cu gradul de sublocotenent (1927). Ajutor al şefului 
Biroului 3 din comandamentul Corpului 2 Armată (22.06-30.06.1941); şef al Biroului 3 în 
comandamentul Diviziei 10 Infanterie (01.07-31.07.1941); şef al Biroului Organizare- 
Mobilizare din Comandamentul Militar Odessa (01.08.1941-01.02.1942); şef al Biroului 3 în 
comandamentul Diviziei 1 Fortificaţii (01.02-31.03.1942); şef al Biroului 3 în Comandamentul 
Militar Odessa (01.04.1942-01.03.1943);, şef al Biroului Pază în comandamentul Corpului 
Grănicerilor (01.03-01..04.1943); şef de Stat Major al Diviziei 6 Infanterie (01.04-01.10.1943); 
şef al Biroului Studii din Marele Stat Major (01.10.1943-01.12.1946); ajutor al comandantului 
Regimentului 9 Grăniceri Orşova (01.12.1946-30.06.1947); ajutor al comandantului Cercului 
Teritorial Mehedinţi (01.07-01.09.1947); trecut în rezervă la 01.09.1947. Căpitan (din 
31.03.1938); maior (din 23.03.1944); locotenent-colonel (din 24.01.1946). 

b). A populaţiei bună 

II. UCRAINIENI. 

La sfârşitul lunii Decemvrie 1941, şi-au făcut apariția la Cernăuţi mai mulți 
militari ucrainieni îmbrăcaţi în uniformă. Ei fac parte din ucrainenii originari din 
Bucovina care s'au înrolat în legiunea ucrainiană din Galiţia, îndată după desrobirea 
Bucovinei — au fost arestaţi şi trecuţi peste frontieră. 

III. DIVERSE. 

Într”o cameră din curtea unei mori din Comuna Berezina, Judeţul Cetatea Albă, 
au fost găsiţi doi soldaţi morţi şi doi în agonie. Ei făceau parte din Regimentul 4 Arti- 
lerie Grea şi veniseră pentru a se îmbarca în tren. Se fac cercetări pentru a stabili 
cauzele. 

IV. DE LA ODESSA. 

Pe baza dispoziţiunilor domnului Mareşal Antonescu, Guvernământul 
Transnistriei, împreună cu autorităţile militare au luat măsuri ca evreii din Odessa să fie 
evacuaţi din oraş şi internaţi în Judeţul Oceakow şi Berezowka. Iniţial vor fi grupaţi 
într'un ghetou în oraş şi apoi evacuaţi în convoaie de câte 1000 zilnic spre taberele de 
internare. Operațiunile încep la 10 Ian. 1942. 

Ordonanţa prin care se anunţa internarea în ghetou a evreilor din Odessa! a 
produs o deosebită satisfacţie în rândurile populaţiei. 

NOTĂ: Rugăm distrugeţi prin ardere acest buletin după ce aţi luat cunoștință 
de conţinut. 


D. O. 
ŞEFUL DE STAT MAJOR, 
Colonel, ss. M. Stănescu 
M. Stănescu 
Nr. 213.752 
din 10 Ianuarie 1942 


*) Adnotări: 
„Nr. 217 — 11/1 — 8.30”; 
„Corpul 3 Armată 11/1 8.30 ss. indescifrabil”. 


AMR, fond 26-Armata a 4-a, dosar nr. 752, f. 52. 


1 Vezi documentul nr. 176. 

Documentul nr. 178 


CABINETUL MILITAR 
Biroul 2. 
NOTĂ 
1942, luna Ianuarie, ziua 10. 
SUMAR: 


Soluţionarea problemei 
transportului emigranților 
evrei. 


La 18 Decemvrie s'a prezentat Domnului Mareşal o notă referitoare la 
propunerile Ministerului de Finanțe cu privire la organizarea transportului emigranților 
evrei. Pe această notă Domnul Mareşal a pus rezoluția: 

„Problema trebue discutată şi pusă la punct cu Externele şi Marina”. 

Ministerul Finanţelor face cunoscut că, în urma discuţiunilor avute cu repre- 
zentanții Ministerului Afacerilor Străine şi Subsecretariatului de Stat al Marinei, s'a 
ajuns la următoarele soluțiuni: 

a/. Marile vase maritime trebuesc rezervate exclusiv necesităţilor de ordin 
militar şi apoi celor economice şi comerciale de după război. Pentru transportul 
emigranților nu pot fi întrebuințate decât micile vase de coastă şi de Dunăre, din 
categoria carcasse, fără nicio valoare şi cari nu sunt supuse nici unei servituți militare. 
Organizarea transporturilor de emigranţi să se facă, şi în viitor, tot de către întreprinză- 
torii particulari. 

b/. Statul să aplice asupra veniturilor realizate de către organizatorii transpor- 
turilor un impozit excepţional, pe care Ministerul Finanţelor îl fixează la suma de 
40.000 lei de fiecare emigrant!. 


*) Adnotări: 

„Aprob. Să se treacă la executare. Suma trebuie să fie de minimum 40.000 lei pentru cei 
săraci, iar pentru ceilalți trebuie să fie proporţional cu averea pe care evreul a agonisit-o 
în ţară. ss. Antonescu”; 

„12.1.1942. Ministerul de Finanţe şi Subsecretariatul de Stat al Marinei şi Ministerul de 
Externe Colonel ss. indescifrabil”. 


ANIC, fond Preşedinţia Consiliului de Miniştri-Cabinet Militar, dosar nr. 108/1941, f. 35. 


1 Nota Nr. 701.021 din 05.01.1942, adresată mareşalului Ion Antonescu de către Ministerul de 
Finanţe. ANIC, fond Preşedinţia Consiliului de Miniştri-Cabinet Militar, dosar nr. 108/1941, f. 
36-37. 

Documentul nr. 179 


PROCES-VERBAL No. 3. 


Astăzi, anul 1942, luna Ianuarie, ziua 11, orele 15. 

Noi, Biroul Central instituit în conformitate cu Instrucţiunile date de Guvernă- 
mântul Transnistriei pentru executarea măsurilor prevăzute în ordonanța Nr. 35!, având 
ca membrii prezenți pe: 

- DI. Subprefect Jud. Odessa, Ilin ..., ca Preşedinte; 

- DI. Prefect al Pol. Odessa, Lt. Col. Niculescu M.; 

- DI. Ajutor Primar al Odessei, Vidraşcu ...; 

- DI. Delegat al C. 2 A., Maior Nicolicescu N.; 

- DI. Delegat al Serv. Sanit. al Odessei, Dr. Solcănescu ...; 

- DI. Delegat al B.N.R., Florescu Marin; 

- DI. Delegat al Minist. Finanţe, Inspector Tanu Gh., 
ne-am deplasat în cartierul „SLOBODKA” hotărât prin ordonanța Nr. 7 a Coman- 
damentului Militar al Odessei” — a servi de Ghetou până la completa evacuare a evreilor 
din oraş. 

Deplasarea Biroului Central s”a făcut în scopul de a se putea verifica pe teren: 

a) Modul de constituire, precum şi instalare a Birourilor de Circumscripţii ce 
urmează a funcţiona în Ghetou. 

b) Modul cum se execută de populaţia evreiască prescripţiunile ordonanţei Nr. 
7 a Comandamentului Militar al Odessei (intrarea în Ghetou). 

c) Îndrumări de dat — pe teren — Birourilor de Circumscripţie. 

S'au constatat următoarele: 

1. Absența D-lui Lt. Col. Mag. Bărdescu Titus, Delegatul Curţii Marţiale 
Odessa. 

2. Constituirea Birourilor de Circumscripţii, conform Instrucţiunilor Guvernă- 
mântului Transnistriei. 

S'au ridicat de Dl. Preşedinte al Bir. Central procesele verbale de cartiruire al 
Bir. de Circumscripții. 

La Biroul circumscripţiei ... s'a constatat lipsa celor 2 delegați destinaţi de 
Primăria Oraşului. 

3. S'au stabilit următoarele sedii Birourilor de Circumscripţii, în care acestea 
s'au instalat: 


- Bir. Circ. 1. Pol. ... Str... Nr. 

di TA Di a Str. ... Nr... 
-? ” e as Stron NE: ca 
dă, 4.” Str... Nr... 
-? ” Ser A Stiens Nia 
-? ” 6.” a Snc Nia 


1 Vezi documentul nr. 167. 
2 Nu a putut fi identificat. 
3 Vezi documentul nr. 176. 

4. Populaţia evreiască la această oră era în curs de prezentare la Ghetou. 

Neputându-se face o numărătoare precisă, Birourile de circumscripţii abia 
făcând înscrierea evreilor prezentaţi şi ca urmare a celor văzute de Biroul Central — pe 
teren — se evaluează la cca. 2000 numărul celor intraţi în Ghetou până la orele 15. 

Afluirea lor însă era în curs şi se pare că cei mai mulți îşi rezervă prezentarea 
pentru ultimele ore ce vor proceda termenului acordat prin ordonanță. 

5. S'a dat instrucţiuni la fața locului Birourilor de Circumscripţii, asupra: 

- felului cum se vor face înscrierile în registre; 

- modului de aplicare a prescripţiunilor prevăzute în Instrucţiunile de detaliu 
ale Guvernământului Transnistriei; 

- constituirea primului grup de 1000 evrei ce urmează a se evacua cu C.F. în 
chiar cursul zilei de 12 Ian. a.c. 

6. S'a făcut cunoscut Bir .de Circumscripţii că fiecare din membrii numiţi de 
Primărie (ca reprezentanți ai populaţiei Odessa) — câte 2 de fiecare Birou de 
Circumscripţie, fiind sustraşi dela activitatea lor ce eventual le-ar fi asigurat traiul, vor 
primi dela Primăria Odessa câte una marcă pe zi, pentru acest oficiu pe care-l fac. 

Biroul Central a fost asistat, pe tot timpul deplasării pe teren, de Dl. Inspector 
General Ad-tiv C. Ciurea, din partea Guvernământului Transnistriei. 

A mai fost prezent Domnul Maior Dr. Safca, din partea Serv. de Higienă şi 
Profilaxie al Armatei!. 

Drept care s'a încheiat prezentul proces verbal în 6 (şase) exemplare: 

- un exemplar pentru Guvernământul Trans. (Domnul C. Ciurea); 

- un exemplar pentru Corpul 2 Armată (Domnul Maior Nicolicescu); 

- un exemplar pentru Prefect. Jud. Odessa (Dl. Subprefect Ilin); 

- un exemplar pentru Primăria Odessa (D1. Ajut. Primar Vidraşcu); 

- un exemplar pentru Pref. Pol. Odessa (D1. Lt. Col. Popovici”); 


1 Safca Alexandru (1901-?), medic militar român. Licenţiat al Facultăţii de Medicină din 
Bucureşti (1926). Intră în armată cu gradul de sublocotenent (1922). Medicul Batalionului 1 
Infanterie Uşoară-din iulie 1941 Batalionului de Gardă al Conducătorului Statului (01.10.1935- 
10.11.1941); medicul Regimentului 3 Călăraşi Purtat (11.11-20.12.1941); şeful Serviciului de 
Igienă şi Profilaxie nr. 9 al armatei (21.12.1941-25.03.1942); medicul Batalionului de Gardă al 
Conducătorului Statului-ulterior Regimentul 115 Infanterie (25.03.1942-03.09.1944); medic la 
Spitalul Militar Central (01.11.1944-17.01.1945); şeful Spitalului de Campanie nr. 16 (17.01- 
12.05.1945); trecut în rezervă la 28.05.1958. Maior medic (din 08.06.1940); locotenent-colonel 
medic (din 31.10.1944); colonel medic (din 11.11.1946). 

2 Iulian Popovici (1892-?), militar de carieră român. Absolvent al Şcolii militare de ofiţeri de 
infanterie (1914-1916). Intră în armată cu gradul de sublocotenent (1916); participă la primul 
război mondial. Transferat definitiv la Jandarmerie la 01.09.1920. Prefect al Poliţiei Odessa 
(22.10.1941-10.08.1943); comandantul Inspectoratului de Jandami Balta (10.08.1943- 
19.03.1944); şef al Serviciului de Siguranţă în Inspectoratul General al Jandarmeriei (19.03- 
23.08.1944); trecut în rezervă la 28.03.1945. Arestat la 16.10.1944 a fost învinuit de Tribunalul 
Poporului de „tratamente neomenoase la Odessa”, fiind achitat la 31.05.1946. Arestat din nou 
de autorităţile comuniste la 06.03.1959, a fost condamnat în acelaşi an la detenţie grea pe viață 
sub învinuirea de „activitate intensă contra clasei muncitoare” A trecut prin închisorile Craiova 
şi Gherla, fiind eliberat la 28.07.1964. Maior (din 01.10.1930); locotenent-colonel (din 
31.03.1938); colonel (din 24.01.1942). 

- un exemplar pentru dosarul Bir. Central (DI. Lt. Col. Mag. Bărdescu Titus 
dela Curtea Marţială Odessa). 


PREŞEDINTE ss. Paul Ilin 


Deleg. Curţii Marţ. Odessa ss. ......... 

Deleg. Pref. Pol. Odessa ss. Lt. Col. Niculescu 
Deleg. Primăria Odessa ss. Constantin Vidraşcu 
Deleg. Corpul 2 Armată ss. Maior Nicolicescu 
Deleg. Serv. Sanit. Odessa ss. Dr. Solcănescu 
Deleg. B.N.R. ss. M. Florescu 

Deleg. Minist. Fin. ss. Tanu Gheorghe 


Membrii: 


Pa a ama am aa aa) 


AMR, fond 1675-Comandamentul Militar Odessa, dosar nr. 166, f. 250+verso. 


Documentul nr. 180 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


COMANDAMENTUL ARMATEI A III-a 
1012 12. lan. 1942. 


În vederea internării comuniştilor în lagăre, avem onoare a vă aduce la 
cunoştinţă că s'au dat dispoziţiuni D-lor Prefecţi ai Judeţelor Jugastru! şi Oceacov? de a 
lua măsuri pentru amenajarea lagărelor, respectiv la Wapniarka şi Alexandrodar. 

În lagărul Wapniarka vor fi internați comuniştii din țară, afară de evrei, iar în 
lagărul de la Alexandrodar vor fi internaţi comuniștii din Odessa şi evreii comunişti din țară”. 


GUVERNATOR, 
ss. G. Alexianu 
DIRECTOR, 
ss. Gh. Maciu 


1 Ştefan S. Gheorghiade (1889-?), militar de carieră român. Absolvent al Şcolii militare de ofiţeri 
de infanterie (1910-1912). Intră în armată cu gradul de sublocotenent (1912), participă la 
primul război mondial. Comandant al Cercului de Recrutare Brăila (01.09.1940-10.01.1942); 
prefect al judeţului Jugastru (1941-1944); trecut din oficiu în rezervă la 03.11.1942. Maior (din 
01.04.1920); locotenent-colonel (din 01.04.1932); colonel (din 10.05.1938). 

2 Locotenent-colonel în rezervă Vasile Gorschi. 

3 Prin nota Nr. 20.495 din 26.01.1942 Comandamentul Armatei a 3-a a transmis decizia 
Guvernământului Transnistriei Comandamentului Etapelor Armatei a 3-a, Diviziei 4 Infanterie, 
Brigăzii 1 Fortificații şi Brigăzii 1 Cavalerie. AMR, fond 1693-Comandamentul Etapelor de 
Est, dosar nr. 16, f. 97. 

*) Adnotări: 
„Secţia II”; 
„13.1.942 Biroul 2 Comunicat Marilor Unităţi ss. indescifrabil” 


AMR, fond 25-Armata a 3-a, dosar nr. 1129, f. 31. 


Documentul nr. 181 


ROMÂNIA 

GUVERNĂMÂNTUL PROVINCIEI BUCOVINA 

CABINETUL MILITAR 

No. 144/1941! Cernăuţi, la 12 Ianuarie 1942 
Confidenţial Personal 


PREŞEDINŢIA CONSILIULUI DE MINIŞTRI 
Cabinetul Civil-Militar pentru Administrarea B.B.T. 
BUCUREȘTI 


La Nr. 259/19417. 

Am onoare a comunica următoarele: 

1. Evacuarea evreilor din Bucovina s'a făcut în baza unui ordin al Marelui 
Cartier General dat personal delegatului M.C.GI. Lt. Col. Petrescu şi delegatului Inspecto- 
ratului General al Jandarmeriei, General Topor. 

2. Guvernământul nu posedă nici un ordin în această privinţă, decât că a luat 
cunoştinţă de ordinul M.C.GI. prin delegaţii săi care s'au prezentat la Guvernământ pentru 
executare. 

3. În acest ordin, după ce s'a refuzat a mi se da o copie, se specifică, după câte 
îmi amintesc, următoarele: 

„Din ordinul Domnului Mareşal Antonescu, toţi evreii din Bucovina vor fi 
evacuaţi în Transnistria, în termen de 10 zile”. 

4. Evacuarea s'a început cu Bucovina de Sud / Suceava, Câmpulung, Rădăuți, 
între 10-15 octombrie 1941, în timp ce subsemnatul mă găseam la Bucureşti la Consiliul 
de Miniştri. 

5. Înapoindu-mă la Cernăuţi, deşi nu aveam nici un fel de ordin sau instrucțiuni 
asupra acestor operaţiuni de evacuare, am luat cunoştinţă de ordinul M.C.GI. dat din ordi- 
nul Domnului Mareşal şi de acord cu delegaţii M.C.GI. am crezut că nu mă pot desin- 
teresa de acest mare eveniment istoric şi am luat asupra Guvernământului grija de a dirija 
evacuarea, urmând ca execuţia să revină organelor însărcinate direct cu această operațiune. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 61 din 17.01.1942. 

2 Vezi documentul nr. 165, p. 391, nota nr. 1 

3 Vezi documentul nr. 108. 

În acest scop Marele Cartier General organizase deja transporturile pe C.F.R. /2 trenuri pe 
zi/ şi deplasase la Cernăuţi 1 Bat. de Jandarmi şi 2 Bat. de Infanterie. 

6. Cu această ocazie semnalez două fapte: 

a. Cu mult înainte de evacuare, aflându-mă la Tighina chemat de domnul 
Mareşal, domnia Sa ne-a atras atenţia Guvernatorilor — că are intenția de a evacua evreii 
din Bucovina şi Basarabia şi că la această evacuare să avem grija să nu fie evacuaţi cei 
bătrâni, intelectualii, care prin activitatea lor ştiinţifică pot aduce servicii țării, şi cei cu o 
stare materială bună şi care sunt necesari economiei generale a statului. 

Se va evacua însă în special pleava evreimii. 

b. Faţă de ordinul categoric al M.C.GIl. ca toţi evreii să fie evacuaţi ne-am găsit 
într'o dilemă, care a fost însă înlăturată în urma unei convorbiri avută cu Domnul Mareşal 
la telefon şi care a repetat ceea ce mi se comunicase deja la Tighina. 

În acest timp însă evreii din Bucovina de Sud /afară de jud. Dorohoi/ fuseseră 
deja evacuaţi, după ordinele şi măsurile luate de delegaţii M.C.GI. 

7. Evacuarea evreilor din Cernăuţi, s'a făcut conform directivelor date de 
Domnul Mareşal şi pe baza instrucțiunilor Guvernământului, de o comisiune numită în 
acest scop, supravegherea şi execuţia revenind delegaților M.C.Gl. şi trupelor dislocate la 
Cernăuţi. 

8. Evacuarea evreilor din Dorohoi urmând să se execute, după ce se termină 
delegatul M.C.GI. pentru prefectul de Dorohoi, ordinul alăturat în copie /anexa 1/ încă de 
la 28 octombrie 1941), pentru a se lua măsurile de evacuare din timp, astfel încât atunci 
când căile ferate vor putea pune vagoane la dispoziţie, prin M.C.G1. evacuarea să se poată 
efectua repede. 

9. Ordinul Guvernământului a fost înaintat prefectului de Dorohoi în ziua de 
5.XI.1941 de faţă fiind: Col. Mânecuţă Inspectorul regional al Jandarmeriei, Maior 
Tarnavschi, delegatul M.C.G1. Serviciul de Informaţii al Bucovinei şi Inspectorul Marin 
Florescu de la B.N.R. /raportul prefecturii Dorohoi Nr. 1555/1941/. 

10. Operațiunile de evacuare au decurs aşa după cum se arată în raportul alăturat 
în copie /anexa 2/ al prefectului de Dorohoi, colonel Barcan. 

11. Suntem de părere că în această privință, să se ceară lămuri şi Lt. Col. 
Petrescu de la M.St. Major — care desigur a întocmit o dare de seamă asupra misiunii cu 
care a fost însărcinat de M.C.GI. 


GUVERNATORUL BUCOVINEI 
GENERAL, 
C. CALOTESCU 
ss. C. Calotescu 


AMAE, fond Problema 33, volumul 21, f. 261-262. 


1 Vezi documentul nr. 165, p. 389, nota nr. 1. 
2 Vezi documentul nr. 165. 

Documentul nr. 182 


HUGHES 
BORCEA! 
către 
CARPAŢI? 
Secţia Il-a 


Expediat cu calea ferată astăzi 1006 evrei. 
Pregătiți şi expediaţi în 14 Ianuarie, 1200 evrei. În Ghetou până azi (inclusiv 
cei expediați) circa 5000 evrei, marea majoritate bătrâni, femei şi copii. 


Maior, ss. Nicolicescu 
Nicolicescu N. 
13 Ianuarie 1942 


*) Adnotări: 

„Nr. 311-13-1-1942-20”; 

„Dosar ss. indescifrabil”; 

„Borcea 13/1/942-21 Locotenent ss. indescifrabil”; 
„Biroul 2”. 


AMR, fond 1675-Comandamentul Militar Odessa, dosar nr. 154, f. 1. 


Documentul nr. 183 


INSPECTORATUL JANDARMI TRANSNISTRIA 


Nr. 6373 
14. IAN. 1942 
BULETIN INFORMATIV 
Pentru Transnistria 
De la 15 Decembrie 1941 la 15 Ianuarie 1942 
[k] 


2. CURENTE POLITICO-SOCIALE. 


[...] 
c. PROBLEMA EVREIASCĂ: 


Se semnalează că o parte din evreii neevacuaţi din Transnistria ăşi botează copiii 
în religia creştină ortodoxă şi îşi mărită fetele după creştini. Serviciul religios s'a efectuat 
de preoți ruşi. 


1 Indicativul codificat al Corpului 2 Armată. 
2 Indicativul codificat al Marelui Stat Major. 

Populaţia locală îşi manifestă bucuria văzând convoaiele de evrei ce merg spre 
Bug, socotind acest exod al lor, ca o pedeapsă cerească pentru toate cele făcute de ei. 

Plasarea evreilor veniţi din ţară în Transnistria, a creiat însă îngrijorări în sânul 
populaţiei locale, temându-se că foarte multe alimente vor fi consumate de aceşti evrei în 
dauna localnicilor. 

În regiunile colonizate cu evrei preţurile pieții s'au ridicat considerabil, pentru 
motivul că populația locală dându-şi seama că evreii n-au de unde să-şi procure cele 
necesare, îi speculează. Până în prezent au fost aduşi la Bug un număr de 118.847 evrei 
prin următoarele puncte de trecere: 


- lampol 35.276 
- Moghilev 55.913 
- Tiraspol 872 
- Râbnița 24.570 
- laska 2216 


În afară de oraşul Odessa, unde evacuarea evreilor este în curs, evreii ucraineni 
nestrânşi mai sunt la: 


- Berezovca 23 
- Ovidiopol 15 
- Râbnița 1674 


Evreii din Odessa răspândesc zvonul că armatele germane sunt respinse din 
direcția Moscovei şi că va veni timpul când se vor putea şi ei răzbuna. 

Se constată că evreii caută să fugă din satele unde sunt plasați, mai ales din 
Bogdanovca, îndreptându-se spre ţară, deşi prin Ordonanţa Nr. 23! a Guvernământului 
Transnistriei toți aceştia sunt socotiți ca spioni şi tratați ca atare. S'au dat ordine unităţilor 
de jandarmi pentru urmărirea şi prinderea evreilor dispăruţi din zonele de plasare şi 
aplicarea dispoziţiunilor Ordonanţei Nr. 23. 

Preotul diacon Petre Eftimiu”, de pe lângă echipa volantă de contagioşi Nr. 47 
Moghilev, a fost descoperit că făcea pe agentul de legătură între evreii din ţară şi cei din 
ghetouri. 

Numitul a fost arestat şi înaintat Curţii Marţiale Bucureşti, pentru cercetare. 


[...] 
INSPECTOR JANDARMI TRANSNISTRIA 
COLONEL, ss. Broşteanu 
E. Broşteanu 


AMR, fond 25-Armata a 3-a, dosar nr. 410, f. 360-379. 


1 Vezi documentul nr. 147. 
2 Nu a putut fi identificat. 

Documentul nr. 184 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
Nr. 22 din 14 lan. 1942 
CONFIDENȚIAL-PERSONAL 


DOMNULUI 
GENERAL COMANDANT AL 
ARMATEI A III-a 


În referire la adresa Dvs. Nr. 29.971/942!, avem onoare a vă face cunoscut 
următoarele: 

1/. Suntem în total de acord cu Instrucţiunile Marelui Stat Major cu privire la 
conducerea acțiunii contrainformative dela Odessa. 

2/. În Odessa nu vor mai fi evrei, astfel că nici de ghetou nu va fi nevoie. 

3/. Studiem înființarea lagărului pentru comunişti la Alexandrodar. În câteva 
zile se va trimite răspunsul definitiv. 

4/. În ceea ce priveşte regulamentul lagărului de internare, rugăm ca aceasta să 
fie întocmit de Dvs. 


GUVERNATOR, ss. G. Alexianu 
DIRECTOR, 
ss. Ghe. Maciu 


*) Adnotare: 
„Secţia 2-a. Colonel ss. Dumitrescu Polichron”. 


AMR, fond 25-Armata a 3-a, dosar nr. 1129, f. 5. 


Documentul nr. 185 


HUGHES. 
STRICT SECRET 
ARMATA IV-a 
către 
CORPUL 3 ARMATĂ 
RAPORT CONTRAINFORMATIV 
pentru ziua de 15 Ianuarie 1942 


1/. STAREA DE SPIRIT. 
a). În armată bună. 


1 Vezi documentul nr. 173. 

b). A populaţiei bună. 

2/. UNGURI. 

Ungurii din Ardeal privesc cu interes vizita D-lui Ribbentrop! la Budapesta. În 
legătură cu acest eveniment politic, ei comentează că a sosit momentul ca Ungaria să 
redobândească întregul Ardeal, fără de care nu este dispusă a participa cu armata sa la 
războiul împotriva bolşevismului. Chestiunea se urmăreşte. 

3/. EVREI. 

În ultimul timp, evreii au lansat zvonul că proprietăţile lor imobiliare, care au 
fost trecute în patrimoniul Statului, vor fi înapoiate, cu obligațiunea de a le vinde în 
termen de 6 luni creştinilor. Acest zvon este comentat defavorabil de populaţie. Este 
necesar a se da lămuriri în această privință prin radio şi presă. S’a semnalat Subsecre- 
tariatului de Stat al Românizării. 

4/. DIVERSE. 

În ziua de 19.XI1.1941, mai mulţi soldaţi şoferi din Compania Auto a Corpului 
de Cavalerie au băut lichid „antigel şi alcool metilic. Lichidul antigel l-au cumpărat de 
la un ostaş din garda Depozitului Regional de Piese de Schimb, iar alcoolul metilic de la 
un şofer care l-a găsit între materialele capturate de la ruşi. Unul dintre soldaţi a murit 
iar doi şi-au pierdut vederea. Ostaşii care au vândut lichidele toxice au fost trimişi în 
judecata Curţii Marţiale. S’au dat ordine pentru prevenirea altor cazuri. 

5/. DE LA ODESSA. 

În ziua de 10 Ianuarie a.c. a început internarea evreilor în ghetou. Până la 
13.L.a.c. au fost internate 5000 persoane — operațiunea continuă. 

În ziua de 12.I.a.c. au fost evacuaţi de la Odessa primul lot de 856 evrei. 

În ziua de 13.L.a.c. au fost evacuaţi 1006 evrei, iar 1200 au fost percheziționaţi 
în vederea evacuării lor. 

În ziua de 14 Ianuarie 1942, autorităţile şi întreprinderile economice puse în 
funcțiune primesc numeroase cereri de lucru din partea locuitorilor. Multe nu pot fi 
satisfăcute şi de aceea mulți dintre solicitanţii săraci sunt nevoiţi a vinde lucrurile 
casnice pentru a-şi procura cele necesare existenței. S'a semnalat Guvernământului 
Transnistriei. 

Au fost arestaţi un hamal din port şi un fost milițian al poliţiei sovietice venit 
în curând în oraş, fiind indicaţiuni că fac parte din organizația de partizani recent 


1 Se referă la vizita intreprinsă la Budapesta în ianuarie 1942 de către ministrul de Externe 
german Joachim von Ribbentrop (1893-1946), om politic şi diplomat german. Participant la 
primul război mondial; membru NSDAP-nr. 1.199.927 (din 01.05.1932); membru SS-nr. 
63.083 (din 30.05.1933); ambasador extraordinar şi plenipotenţiar (din 01.06.1935); ambasador 
la Londra (10.08.1936-04.02.1938); ministru de Externe (04.02.1938-01.05.1945). Principalul 
negociator şi semnatar din partea Germaniei al funestului Pact Molotov-Ribbentrop din 
23.08.1939, ce a permis declanşarea celui de-al doilea război mondial. Considerat criminal de 
război, a fost judecat şi condamnat la moarte de Tribunalul Internaţional de la Nürnberg. 
Brigadeführer SS (din 18.06.1935); Gruppenführer SS (din 13.09.1936); Obergruppenfiihrer SS 
(din 20.04.1940). 

identificată la Odessa (Buletinul Contrainformativ Nr. 213.731 din 8.la.c.! şi Nr. 
213.747 din 9.La.c.’) — cercetările continuă. 
NOTA: După exploatare buletinul va fi distrus prin ardere. 


D. O. 
ŞEFUL DE STAT MAJOR, 
Colonel, ss. M. Stănescu 
M. Stănescu 
Nr. 213.796 
din 15 Ianuarie 1942 


*) Adnotări: 
„Nr. 354 15/1 13/30”; 
„Corpul 3. 15/1 13. ss. indescifrabil”. 


AMR, fond 26-Armata a 4-a, dosar nr. 752, f. 56-57. 


Documentul nr. 186 


MINISTERUL APĂRĂRII NAȚIONALE 
CABINETUL MINISTRULUI 


Ordin General 
Nr. 208 din 15 Ianuarie 19423 


Ministerul Apărării Naționale este informat că unele garnizoane eliberează 
autorizații de călătorie pe C.F.R. evreilor şi evreicilor. 

Se citează cazul când o garnizoană a eliberat o autorizație la 26 Noemvrie 1941 
pentru a servi unei evreice a se prezenta la un proces în Bucureşti, la data de 4 
Decemvrie 1941. 

În acest interval de timp evreica a făcut drumuri cu aceiaşi autorizaţie. 

Pentru evitarea acestor erori, se ordonă: 

- Nici o garnizoană nu poate elibera autorizaţii evreilor sau evreicilor, pentru a 
călători pe C.F.R. 

- Autorizaţiile se dau numai de Ministerul Afacerilor Interne. 


p. MINISTRU 
SECRETARUL GENERAL AL M.A.N. 
GENERAL (ss) I. BOIȚEANU! 


1 Nu se publică. AMR, fond 26-Armata a 4-a, dosar nr. 752, f. 48-49. 
2 Nu se publică. AMR, fond 26-Armata a 4-a, dosar nr. 752, f. 50-51. 
3 Documentul a fost înregistrat de Armata a 4-a, Secţia II-a, cu Nr. 106.218 din 02.02.1942. 

p. Conformitate 
Directorul de Cabinet al M.A.N. 
Lt. Colonel ss. M. Olteanu? 

M. Olteanu 


COMUNICAT: 

- Pt. ştiinţă: Casa M.S. Regelui, Președinției Consiliului de Miniştri 

- Pt. executare: Subsecret. de Stat al Înzestrării şi Ad-ţiei Armatei, Marină, Aer 
şi Armata de Uscat, Marele Stat Major, Armate, C. A. şi similare, Corp Grăniceri, Jand. 
de Munte, Cavaleriei, Cdt. Terit., C. 1-7 Armată, Divizii, Brigăzi Mixte şi Indepen- 
dente, Direcţii şi Servicii din Subsecret. de Stat al Armatei de Uscat. 

- Regimentelor şi unităţilor corp aparte prin grija Comandamentelor respective, 
cărora li s'a trimis numărul necesar de exemplare. 


AMR, fond 26-Armata a 4-a, dosar nr. 782, f. 9; fond 1693-Comandamentul Etapelor de 
Est, dosar nr. 16, f. 96. 


1 Ion Boiţeanu (1885-1946), militar de carieră român. Absolvent al Şcolii militare de ofiţeri de 
artilerie, geniu şi marină (1907-1909), al Şcolii Superioare de Război (1920-1922) şi al 
Centrului de Studii Tactice de la Metz (1929). Intră în armată cu gradul de sublocotenent 
(1909), participă la primul război mondial. Secretar general al Ministerului Apărării Naţionale 
(10.02.1941-10.02.1942); comandant al Diviziei 3 Infanterie (10.02.1942-18.03.1943); 
comandant al Diviziei 19 Infanterie (18.03-25.05.1943); comandant al Corpului de Cavalerie 
(25.05-07.08.1943); comandant al Corpului 1 Armată (10.08.1943-04.04.1944); director al 
Direcţiei Învăţământului Militar Superior (04.04-23.08.1944); ministru al Culturii Naţionale şi 
Cultelor (23.08-03.1 1.1944) şi ad-interim al Justiţiei (01-07.09.1944); comandant al Corpului 4 
Armată (03.12.1944-08.04.1945). General de brigadă (din 31.03.1938); general de divizie (din 
24.01.1942); general de corp de armată (din 24.01.1944). 

2 Marcel Olteanu (1899-?), militar de carieră român. Absolvent al Şcolii militare de ofițeri de 
cavalerie (1917-1919) şi al Şcolii Superioare de Război din Bucureşti şi Paris (1926-1928). 
Intră în armată cu gradul de sublocotenent (1919), participă la primul război mondial. Director 
de cabinet în Ministerul Apărării Naţionale (08.09.1940-18.06.1941); comandant secund şi 
comandant al Regimentului 5 Călăraşi (18.06-20.08.1941); şef de Stat Major al Brigăzii 6 
Cavalerie (20.08-23.09.1941); şef de cabinet în cadrul Ministerului Apărării Naţionale 
(23.09.1941-07.05.1942); ofițer adjutant în cadrul Casei Militare Regale (07.05.1942- 
16.03.1944); comandant al Regimentului Gardă Călare (16.03.1944-04.11.1946); şef de Stat 
Major al Inspectoratului General al Armatei (04.11.1946-01.09.1947); trecut în rezervă la 
01.09.1947. Locotenent-colonel (din 08.06.1940); colonel (din 20.03.1943); general de brigadă 
(din 23.08.1946). 

Documentul nr. 187 


URGENT 
Nr. 20.420/A 
din 18/1. 1942 
GUVERNĂMÂNTUL TRANSNISTRIEI 


Am onoare a trimite — spre ştiinţă — alăturata Notă referitoare la constatările 
făcute la fața locului de ofiţerul de Stat Major trimis de Armată a supraveghea eva- 
cuarea evreilor din Odessa. 

Rugăm să binevoiţi a dispune să se dea o urmare la ordonanța Nr. 35), fixând 
termenul de prezentare a evreilor în ghettou precum şi măsurile ce credeți mai nimerite 
pentru remedierea neajunsurilor semnalate. 


D. O. 
Şeful de Stat Major 
Colonel, 
Dumitrescu Polichron 
Şeful Secţiei I-a 
Lt. Colonel, 
I. Grosu 


NOTĂ 


Transportându-mă la Odessa pentru a controla modul cum se face evacuarea 
evreilor am luat contact cu: 

- Maior Nicolicescu N. din C. 2 A. care dirijează şi supraveghează întreaga 
operațiune; 

- D-1 Locot. Colonel Popovici, Prefectul Poliției şi 

- D-1 Ciurea, Inspector de Poliție de pe lângă Guvernământ. 

Am constatat următoarele: 

1). În urma ordonanţei Nr. 35 a Guvernământului, evreii trebue să se prezinte 
la ghettoul din cartierul Slobotka. 

+)În ordonanța Nr. 35 nu se prevede termenul în care — evreii — trebue să se prezinte. 

Din această cauză, nu se observă o mare afluire în ghetto, fapt care va deter- 
mina Poliţia să facă razii pentru aducerea tuturor — evreilor în ghettou. 

2). În ghettou funcționează 7 Comisii (corespunzătoare celor 7 circumscripții 
de Poliţie). 

La aceste Comisii (compuse din 1 ofiţer preşedinte, 1 reprezentant al B.N., 1 
reprezentant al M.F., 2 cetăţeni din circumscripție şi o moaşă) se prezintă toţi evreii 
pentru a declara sumele de bani şi obiectele de preţ. 

Aici li se face o inspecţie corporală. 


1 Vezi documentul nr. 167. 

Obiectele de aur, argint şi pietre preţioase, se evaluează de Comisie şi se dă 
suma cuvenită. 

Rublele se schimbă la cursul de 1 leu însă numai până la valoarea de maximum 
5000 ruble. 

Obiectele şi sumele nedeclarate, se confiscă. 

Observaţiuni. 

a. Operaţiunea se execută în mod corect întrucât, chiar dacă vre'un membru ar 
voi să-şi însuşească ceva, tentativa nu-i poate reuşi, pentrucă ar trebui să fie de con- 
venţie cu toți membrii. 

În general am constatat că membrii şi în special ofiţerii care prezidează comi- 
siile, merită toată încrederea. 

b. Evaluarea obiectelor din metale prețioase se face cu totul neechitabil. 

Astfel, un ceasornic de aur (lucrat de mână, ceeace constitue un obiect de artă) 
şi care a fost evaluat de subsemnatul împreună cu Maiorul Nicolicescu şi Domnul 
Inspector Ciurea, la suma de minimum 60.000 lei, comisia l-a evaluat la 20 mărci (1200 lei). 

Alt ceasornic de aur evaluat de noi la minimum 20.000 lei, comisia l-a evaluat 
la 420 lei. 

Un lanţ de aur — pentru damă — (care se poartă la gât) a fost apreciat de comisie 
la 420 lei. 

- S’a atras atenţiunea comisiilor să fie mai prudente în evaluare. 

c. Nu se face un control amănunțit şi al bagajelor; la observaţia făcută de 
subsemnatul, Maiorul Nicolicescu a promis că va da — imediat — instrucţiuni în sensul 
observaţiunei mele. 

3. Imediat ce s'a realizat în ghettou un număr de circa 1000 evrei controlați de 
comisii, sunt încolonaţi şi transportaţi pe jos, la gara SORTIROVOCINAIA situată la 
circa 10 km. de ghettou. 

Deşi ordonanța Nr. 35 prevede că transportul se poate face şi cu căruțele — 
plătind costul cei interesaţi. 

Din cauza lipsei de mijloace de transport, toţi evreii trebuie să meargă pe jos 
ducându-şi şi bagajele. 

- Din cauză că în ghettou locuitorii din cartier nu vor să cazeze pe evrei, o parte 
din ei au stat — noaptea — pe stradă. 

Datorită acestui fapt precum şi faptului că merg pe jos până la gară, pe un timp 
foarte defavorabil, s'au înregistrat: 

În ziua de 13.1. din 1600 evrei au murit în ghettou şi pe drum până la gară 13. 

În ziua de 14.1. din 1201 au murit 6. 

- Ordonanţa Nr. 35 prevede că evreii să-şi procure hrană. 

Aceasta nu se poate realiza întrucât nu s'au luat măsuri să se înfiinţeze în 
ghettou magazine, de unde evreii să-şi procure — cel puţin — pâine pe câteva zile. 

Din această cauză pleacă pe drum şi până la locul de destinație, fără nici un aliment. 

- M-am transportat împreună cu Maiorul Nicolicescu în staţia 
SORTIROVOCINAIA spre a vedea dacă nu este o posibilitate de a îmbarca în tren — pe 
evrei — la o altă staţie sau în plină cale, însă mai aproape de ghettou. 

Am constatat că aceasta nu se poate realiza întrucât linia este întreruptă fiind 
sub apă. 

Deasemenea, îmbarcarea nu se poate face în gara Odessa din cauză că această 
staţie nu are legătura cu gara SORTIROVOCINAIA de pe linia Odessa-Berezowka. 

Cu această ocazie, am găsit în stația SORTIROVOCINAIA, 2 cadavre de 
evrei, care urmau să fie transportaţi de familii, cu trenul. 

Se comite o mare greşală că se dă voie familiilor să transporte cadavrele. 

Cei morţi, trebuie să fie înmormântați de Serv. Sanitar al oraşului, în cimitir 
sau în alt loc. 

4. Evreii s'au plâns la comisii că în ghettou sunt jefuiți de către populaţie şi 
chiar de militari. 

Acest fapt este posibil, din cauză că jandarmii pe care îi are Prefectura Poliţiei 
sunt insuficienți. 

Împreună cu Maiorul Nicolicescu şi Domnul Inspector Ciurea am ajuns la 
concluzia că este absolut necesar ca Guvernământul să mai dea 2 Comp. Jandarmi care 
să fie întrebuințaţi numai la ghettou. 

5. În gara SORTIROVOCINAIA, evreii sunt îmbarcaţi în vagoane închise de 
marfă, germane. 

Sunt transportați până la Berezowka, iar de acolo pe jos către localităţile fixate 
ca lagăre, în Nordul judeţului Oceakow şi Sudul judeţului Berezowka. 

Din cauza frigului, parte din evrei mor în tren. 

Astfel Brigada 1 Cav. cu telegrama Nr. 16.715 din 14.I.a.c. a raportat Corpului 
2 Armată!: 

În primul transport de circa 1000 evrei, din ziua de 12.L.a.c. au fost găsiți morţi 
— în tren — 10 evrei. 

În al 2-lea transport au fost găsiți morţi, 30 evrei. 

Din acest transport au mai murit în drum (dela gara Berezowka spre lagărul din 
acea localitate) încă 30 evrei. 

Aceasta, din cauza gerului şi viscolului puternic. 

6. Observaţiuni generale. 

a. Toţi evreii care se prezintă la ghettouri sunt: 

- bărbaţi bătrâni; nici unul sub 41 ani; între 41 şi 50 ani sunt extrem de puţini. 

- copii sub 16 ani 

- femei. 

Toţi sunt în stare de mizerie ceeace arată în mod prea evident că sunt din evreii 
cei mai săraci, cari au fost în Odessa. 

Obiectele de valoare şi sumele de bani găsite asupra lor sunt prea puţine. 

Probabil că evreii bogaţi au fugit din Odessa. 

Din informaţii, parte din evrei şi-ar fi procurat acte cu nume ruseşti şi ar fi încă 
în Odessa. 

Corpul 2 Armată şi Prefectura Poliţiei vor proceda la identificarea lor, după ce 
se va termina operaţiunea de evacuarea celor care se prezintă la ghettouri. 

b. Din recensământul făcut la Odessa, a rezultat că ar fi în oraş circa 35.000 
evrei. Acest număr nu pare a fi cel real din cauză că în acest oraş au fost circa 200.000 
evrei şi nu a fost posibil ca să se fi evacuat un număr atât de mare. 


1 Nu a fost identificată printre documentele cercetate. 


433 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


c. Zona fixată de Guvernământ (Nordul județului Oceakov şi Sudul judeţului 
Berezowka) nu rezolvă în condiţiunile cele mai bune problema siguranţei, întrucât 
această zonă este destul de aproape de Odessa şi de Marea Neagră. 

Ar fi fost mai indicată o zonă mai la Nord spre exemplu regiunea Balta- 
Birzula-Ananiew. 

d. Faţă de timpul cu totul defavorabil pentru transport şi avându-se în vedere şi 
impresia făcută de numărul destul de însemnat de evrei morţi în ghettou, pe drum şi pe 
C.F., ar fi mai bine ca transporturile să nu se efectueze în zilele prea friguroase. 

e. Populaţia din ghettou să fie forțată să găzduiască pe evrei. 
pâine pe 5 zile, cantităţile fixate prin cartelă (200 gr. zilnic). 

g. Să se facă o evaluare mai rezonabilă a obiectelor ce se ridică dela evrei. 

h. Să se identifice evreii ascunşi în oraş şi cei cari şi-au procurat acte false. 

i. Să se dea o ordonanţă de Guvernământ prin care să se fixeze un termen de 
prezentarea evreilor, în vederea evacuărei lor. 

j. Să se interzică ridicarea şi luarea de către familii, a cadavrelor celor căzuţi în 
ghettou sau pe drum. 


MAIOR, ss. V. Apostolescu 


*) Adnotări: 

„487-490”; 

„Un opis”; 

„Dosar 19 A”; 

„17/1/942. Comunicare până mâine 18.1.1942 în copie la Guvernământ, cerând a lua 
măsuri de revizuirea neajunsurilor semnalate. General ss. Petre Dumitrescu”; 

+) „Intervenţie la Guvernământ să dea o urmare la ordin, fixând data”. 


AMR, fond 25-Armata a 3-a, dosar nr. 421, f. 71-73, 75. 


Documentul nr. 188 


CORPUL 2 ARMATĂ 
Stat Major 
Bir. 2 
Nr. 30.091 din 18 Ianuarie 1942! 
CORPUL 2 ARMATĂ 
către 


Armata 3-a Secţia 2-a 


Conform hotărârei Domnului Guvernator al Transnistriei, am onoare a vă 
comunica: 


1 Documentul a fost înregistrat de Armata a 3-a, Secţia II-a, cu Nr. 20.495/A din 19.01.1942. 

- toţi comuniştii din Odessa şi evreii comunişti din ţară vor fi internaţi în 
lagărul dela Alexandrodar-Jud. Oceacov; 
- toți comuniştii din ţară vor fi internaţi în lagărul dela Wapniarka-—jud. lampol. 


D. O. 
Şeful de Stat Major 
Colonel, Ioan Spirea 
ss. Ioan Spirea 
Şeful Bir. 2 Informații 
Căpitan, ss. Ştefan Florescu 
Ştefan Florescu 
Comunicat: 
Comand. Mil. Odessa 
Detaş. Oceacov 
Brig. 9 Cav. 
Armata 3-a Sec. II-a 


*) Adnotări: 
„Dosar 19 b”; 
„19.1.942 Biroul 2. Se urmăreşte. ss. indescifrabil”. 


AMR, fond 25-Armata a 3-a, dosar nr. 1129, f. 25. 


Documentul nr. 189 


PRIMĂRIA MUNICIPIULUI ODESSA 
Direcţia Administrativă Serviciul ... 
Nr. 1376 20 Ianuarie 1942! 


D-lui Comandant Militar al Odessei 


Avem onoare a Vă înainta alăturat, în copie, ordonanța noastră Nr. 18 din 13 
Ianuarie a.c., dată cu privire la regulele stabilite la evacuarea evreilor din Municipiul 
Odessa, rugându-vă să binevoiţi a lua cunoştinţă de conţinutul ei. 


PRIMAR, ss. Gherman Pântea 
SECRETAR GENERAL, 
ss. Al. Costinescu? 


1 Documentul a fost înregistrat de Comandamentul Militar al Odessei cu Nr. 8112 din 
21.01.1942. 
2 Nua putut fi identificat. 

COPIE 
PRIMĂRIA MUNICIPIULUI ODESSA 
ORDONANȚA__Nr. 18 


Noi, Gherman Pântea, Primarul Municipiului Odessa, având în vedere că mii 
de evrei părăsind domiciliile sale la evacuare, au lăsat avutul său fără ca avutul acesta să 
fie inventariat. 

Având în vedere necesitatea inventarierii şi păstrării întregului avut lăsat de evrei; 

Având în vedere dispoziţiunile prevăzute de ordonanța Nr. 7! a Comandamentului 
Militar Odessa, cât şi a ordonantei Nr. 35° al Domnului Guvernator al Transnistriei”, 

ORDONĂM 

1). Toate apartamentele eliberate în urma evacuării evreilor, nici întrun caz nu 
pot fi ocupate pentru locuinţe. 

Locuinţele trebuiesc închise de supraveghetorii caselor corespunzătoare, iar 
întregul avut păstrat în întregime până la dispoziţia specială. 

2). În locuinţele evreilor al căror avut până în prezent n-a fost inventariat 
trebuie să se supună imediatei inventarieri, sub răspunderea personală a administra- 
torului caselor, care în colaborare şi cu iscălitura a doi martori, redactează procesul ver- 
bal corespunzător. 

3). Şefii administraţiilor imobilelor de raioane sunt personal responsabili 
pentru exacta îndeplinire a prezentei ordonanțe. 

Cei ce nu se vor conforma dispoziţiunilor de mai sus, vor fi pedepsiţi conform 
legilor aplicabile în timpul de război. 


13 Ianuarie 1942 


PRIMARUL 
MUNICIPIULUI ODESSA 
Gh. Pântea 
SECRETAR GENERAL 
Al. Costinescu 

Pentru conformitate, 
ŞEFUL SECŢIEI, 
ss. indescifrabil 


*) Adnotări: 

„„23.1.942 General ss. Petre Dumitrescu”; 

„20. IANUARIE 1942. Biroul 2. În copie tuturor unităţilor şi Comenduirii Pieței. ss. 
indescifrabil”; 

„Dosar”. 


AMR, fond 1675-Comandamentul Militar Odessa, dosar nr. 154, f. 6-7. 


1 Vezi documentul nr. 176. 
2 Vezi documentul nr. 167. 
3 Profesorul Gheorghe Alexianu. 

Documentul nr. 190 


PROCES-VERBAL No. 6. 


Astăzi anul 1942, luna Ianuarie, ziua 21. 

Noi, Biroul Central, instituit în conformitate cu Instrucţiunile date de 
Guvernământul Transnistriei pentru executarea măsurilor prevăzute în ordonanța Nr. 
35), având ca membrii prezenţi pe: 

. DI. Colonel Velcescu Matei, Prefectul Judeţului ca Preşedinte. 

. DI. Loc. Col. Popovici Iulian, Prefectul Poliţiei Odessa, 

. DI. Ajutor de Primar al Odessei, Vidraşcu, 

. DI. Maior Nicolicescu, delegat al Corp. II. Armată, 

. DI. Dr. Solcănescu, delegat al Serv. Sanitar al Odessei, 

. DI. Florescu Marin, delegat al Băncii Naţionale a României, 

. DI. Inspector Tanu Gheorghe, delegat al Ministerului de Finanţe, 
„ Asistent, Dl. Inspector General Ad-tiv, Ciurea, şi 

delegaţii tuturor comisiilor de recenzie a evreilor, 
întrunindu-ne astăzi la sediul Prefecturii de Poliţie Odessa, am stabilit următoarele: 

1. Se va interveni locului în drept pentru ca jandarmii aflați la serviciu în 
ghetou să nu fie schimbaţi ci să rămână permanent aceleaşi unităţi, căci prin schimbare 
vin elemente noi care nu cunosc îndatoririle speciale şi operațiunea întâmpină greutăți. 

2. La ghetou se va afla în permanenţă câte un agent dela fiecare circumscripție, 
în serviciu. Fiecare echipă a jandarmilor cu serviciul în ghetou va avea un comandant cu 
gradul respectiv, serviciul se va executa sub ordinele comandantului care în permanență 
se va găsi alături de unitatea sa. 

3. Domnul Prefect al Judeţului şi Domnul Prefect al Poliţiei, personal, se vor 
deplasa la faţa locului în ghetou, vor examina împrejurările şi după constatările ce vor 
face, vor lua măsuri pentru reglementarea circulaţiei prin ghetou a populaţiunii creştine, 
spre a nu îngreuna operațiunile de recenzie. 

4. Circumscripţiile de recenzie vor primi şi înscrie pe orice evreu prezentat, 
indiferent de care raion aparţine. Înregistrarea evreilor din alte raioane, se va face pe 
hârtie aparte, iar circumscripţia care îi va înregistra va comunica aceasta circumscripției 
respective de care aparţine în fiecare zi. Când se vor face comunicările, circumscripția 
care i-a înregistrat va preda circumscripţiei respective şi inventarele ridicate dela evrei 
de bunurile lăsate în locuinţe. 

5. Pentru dezinfectarea localurilor de operaţii, comisiunile de recenzie vor cere 
petrolul şi benzina necesară dela Dl. Prefect al Judeţ. 

6. Pentru culegerea şi înmormântarea morţilor evrei, Primăria va pune o căruță 
de transport la dispoziția comitetului evreiesc. Jandarmii cu muncitori adunaţi din 
ghetou, vor săpa o groapă comună la locul ce li se va indica de serviciul sanitar, pentru 
înmormântarea cadavrelor găsite prin oraş şi ghetou. Acelaşi lucru se va executa de 
către circumscripţia 5-a de poliție la gara Sortiroveina, pentru înmormântarea evreilor ce 
mor pe drum. 

7. Persoanele bănuite a fi evrei dar care se pretind a fi creştini şi nu posedă acte, vor 
fi identificate. Pentru identificare li se vor pretinde acte de stare civilă şi numai la caz de 


OA DU PUR x= 


1 Vezi documentul nr. 167. 

imposibilitatea procurării acestor acte se va constata naționalitatea lor prin martorii creştini. 
Până la stabilirea originei sale etnice, aceste persoane vor sta în ghetou. 

8. Creştinii care au soți sau soții evrei, îi pot urma atât în ghetou cât şi la locul 
unde vor fi colonizați. 

9. Se va interveni prin Guvernământul Transnistriei la Legația Turcă pentru a da 
relațiuni dacă adepții sectei Caraimilor sunt sau nu evrei de categoria acelor care se evacuează. 

10. Toţi copiii părăsiți de mamele lor evreice, se vor preda comitetului evreiesc. 

11. Copiii minori sub 10 ani, vor rămâne cu mamele lor creştine în cazul când 
tata lor evreu este evacuat. 

12. Bolnavii, copiii şi cei neputincioşi, vor fi duşi cu căruţa dela ghetou la gară. 

13. Toţi evreii care fug din ghetou în oraş, vor fi prinşi şi duşi sub pază sigură 
până la trenul de îmbarcare. 

14. Domnul Căpitan Mihăilescu!, comandant al ghetoului, va da ajutor cir- 
cumscripţiilor de poliţie şi unităţilor de jandarmi la strângerea evreilor pentru recenzie. 

15. Cu începere de azi, bazarul din ghetou va funcționa numai de la orele 12 din zi. 
Până la această oră va fi închis zilnic pe tot timpul de operaţie al recenziei evreilor. 

Drept pentru care am încheiat prezentul proces verbal în 8 exemplare, dintre 
care câte un exemplar se dă fiecăruia dintre membrii Comitetului Central descrişi la 
începutul procesului verbal. 


PREŞEDINTE 

Colonel, Velcescu Matei 
ss. Velcescu Matei 
/Delegatul Curţii Marţiale Odessa ss. Lt. Col. Bărdescu 
/Delegatul Poliţiei Odessa ss. Lt. Col. Popovici Iulian 
/Delegatul Primăriei Odessa ss. Constantin Vidraşcu 

MEMBRII /Delegatul Corp. II. Armată ss. Maior Nicolicescu 

/Delegatul Serv. Sanitar Odessa ss. Dr. Solcănescu 
/Delegatul Băncii Naţionale Române ss. M. Florescu 
/Delegatul Minister. de Finanţe ss. Gheorghe Tanu 
Asistent 
Inspector General Administrativ ss. C. Ciurea 


AMR, fond 1675-Comandamentul Militar Odessa, dosar nr. 166, f. 25 1+verso. 


1 Ştefan S. Mihăilescu (1905-?), militar de carieră român. Absolvent al Şcolii militare de ofițeri 
de jandarmerie (1925-1927). Intră în Jandarmerie cu gradul de sublocotenent (1927). 
Comandant al Companiei a 2-a din Batalionul 1 Jandarmi Operativ — devenit Batalionul de 
Jandarmerie Odessa din 01.11.1941 — (24.08.1941-13.09.1942), calitate în care a deţinut şi 
funcţia de comandant al ghetoului din Odessa; detaşat pe lângă Comandamentul Teritorial 
Bucureşti în calitate de preşedinte al Comisiei de inspectare şi clasare a autovehicolelor 
(13.09.1942-01.04.1943); comandant al Companiei 59 Poliție Operativă (01.04-noiembrie 
1943); comandant al Legiunii de Jandarmi Râbnița (21.02-19.03.1944); trecut în rezervă la 
28.03.1945. Arestat la 06.04.1945, a fost acuzat de „crima de dezastrul ţării prin săvârşirea de 
crime de război” şi condamnat de Tribunalul Poporului la 19.06.1945 la 25 ani muncă silnică, 
10 ani degradare civică şi confiscarea averii. A trecut prin închisorile Aiud, Jilava, Piteşti, 
Craiova, Făgăraş, Gherla, fiind eliberat la 27.03.1960. Locotenent (din 01.04.1932); Căpitan 
(din 01.06.1938); maior (din 01.12.1944). 

Documentul nr. 191 


20.217/A 
din 27/1.942 
GUVERNĂMÂNTUL TRANSNISTRIEI 


La Nr. 1012 din 12 Ianuarie 19421; 

Am onoare a vă ruga să binevoiţi a comunica cât mai neîntârziat dacă lagărele 
dela Alexandrodar şi Vapniarka sunt organizate pentru a putea primi internaţi. 

În caz că nu sunt încă în această posibilitate, vă rugăm a comunica data când ar 
fi gata. 

Aceasta trebuie cunoscut de acest Comandament spre a putea raporta organelor 
superioare, care — probabil — vor da dispoziţiuni de a se transporta în aceste lagăre, 
comuniştii din întreaga țară”. 


D. O. 
Şeful de Stat Major 
Colonel, 
Dumitrescu Polichron 
Şeful Secţiei I-a 
Lt. Colonel, 
Grosu 


AMR, fond 25-Armata a 3-a, dosar nr. 1129, f. 24. 


Documentul nr. 192 


GUVERNĂMÂNTUL TRANSNISTRIEI 
PREFECTURA JUDEŢULUI JUGASTRU 
Serviciul Administrației 

Nr. 472 din 28 Ianuarie 1942 


Onor 
Guvernământului Transnistriei Tiraspol. 


La ordinul Dv. telefonic 995/942?, avem onoare a vă raporta că în urma măsu- 
rilor luate s'a amenajat la Vapniarka, un lagăr pentru internarea comuniştilor din ţară. 
Lagărul este instalat în fostele cazărmi sovietice şi se găseşte în stare bună neavând 


1 Vezi documentul nr. 180. 

2 Prin nota Nr. 03012 din 31.01.1942 Guvernământul Transnistriei comunica Armatei a 3-a 
faptul că: „[...] lagărele Wapniarka şi Alexandrodar, sunt în curs de amenajare, nefiind până în 
prezent puse în stare de a fi utilitate [...]. AMR, fond 25-Armata a 3-a, dosar nr. 1129, f. 23. 

3 Nu a fost identificat printre documentele cercetate. 

nevoie decât de mici reparaţii ca: geamuri, sobe etc. şi deci poate fi imediat pus în 
funcțiune. 

Dimensiunile cazărmilor credem că vor permite internarea a circa 15-20.000 inşi. 

Totodată ne permitem a supune cunoștinței Dv. că aceste cazărmi se găsesc în 
imediata apropiere de staţia Vapniarka (nod de cale ferată) rugându-vă să binevoiţi a 
aprecia dacă prezenţa în acest punct a unui număr important de comunişti nu poate 
periclita siguranţa instalaţiunilor C.F., binevoind a dispune eventual asupra luării de 
măsuri excepţionale de pază dictate de situaţie. 


Prefectul Judeţului Jugastru 
Colonel ss. Ştefan S. Gheorghiade 


*) Adnotări: 

„Copie”; 

„6.11.1942. Inspectoratul de Jandarmi va lua măsuri pentru a transporta aici evrei din 
închisoarea Odessa. ss. G. Alexianu”; 

„La înapoierea Lt. Col. Grosu! din recunoaşterea ce va face va aviza. Colonel ss. 
Broşteanu”; 

„Pentru conformitate. ss. indescifrabil”. 


AMR, fond 25-Armata a 3-a, dosar nr. 1129, f. 41 


Documentul nr. 193 


HUGHES. 
STRICT SECRET 
ARMATA IV-a 
către 
CORPUL 3 ARMATĂ 


BULETIN CONTRAINFORMATIV 
pentru ziua de 29 Ianuarie 1942 


1/. STAREA DE SPIRIT. 
a). În armată: bună 
b). A populaţiei civile: bună. 


1 Victor Grosu (1894-?), militar de carieră român. Primit din armata austro-ungară cu vechimea şi 
gradul de locotenent la 01.04.1917; participă la primul război mondial. Transferat definitiv la 
Jandarmerie la 01.07.1921. Comandant al Inspectoratului de Jandarmi Tiraspol (1941-1943); 
comandant al Inspectoratului de Jandarmi Cernăuţi (1943); comandant al Inspectoratului de 
Jandarmi Suceava (1944). Arestat preventiv de autorităţile comuniste în 1949, sub învinuirea că 
„a săvârşit crime de război prin aceia că în repetate rânduri a ordonat exterminarea populaţiei 
civile”. A trecut prin închisorile Jilava şi Văcăreşti, fiind eliberat la 02.10.1954. Căpitan (din 
01.04.1920); maior (din 01.10.1929); locotenent-colonel (din 27.02.1939). 

2/. MUNCITORI. 

În ziua de 24 Ianuarie 1942 lucrătorii dela mina „Valea Ursului”, a societății 
„Mica” din Brad în număr de 280, au refuzat să intre în lucru pretextând că este sărbă- 
toare națională, deşi li s'a adus la cunoştinţă ordinul Domnului Mareşal Antonescu că 
această zi trebuie sărbătorită prin muncă. Se fac cercetări pentru identificarea insti- 
gatorilor. 

3/. DELA ODESSA. 

În ziua de 24 Ianuarie a.c. au fost evacuați din oraş 2000 evrei. A fost arestat 
un şef de atelier dela fabrica de furnire pentru că era lăsat de sovietici cu misiunea de 
arunca fabrica în aer. Cercetările continuă. 

Dela Est de Bug. 

Poliţia ucrainiană a semnalat prezenţa unor partizani în regiunea satelor: 
Zibuliki-Warwarowka (15 km. Sud Vest Rovnoje). Au fost trimise unităţi militare 
române pentru curățirea zonei. 

NOTA. 

- După exploatare buletinul va fi distrus prin ardere. 


D. O. 
ŞEFUL DE STAT MAJOR 
Colonel ss. M. Stănescu 
M. Stănescu 
Nr. 213.921 
din 29 Ianuarie 1942. 


*) Adnotări: 
„No. 899 Secția 1. 29/1 12.30”; 
„Corpul 3 Armată 29/1 ss. indescifrabil”. 


AMR, fond 26-Armata a 4-a, dosar nr. 752, f. 70. 


Documentul nr. 194 


PROCES-VERBAL No. 9. 


Astăzi anul 1942, luna Ianuarie, ziua 31. 

Noi, Biroul Central de Evacuare a Evreilor, constituit în conformitate cu 
Instrucţiunile date de Guvernământul Civil al Transnistriei pentru executarea măsurilor 
prevăzute în ordonanța Nr. 351, având ca membrii prezenţi pe: 

Domnul Prefect al Judeţului Odessa ca preşedinte, 

Domnul Prefect al Prefecturii de Poliţie Odessa, 

Domnul Primar al Municipiului Odessa, 

Domnul Marin Florescu, delegat al B.N.R., 


1 Vezi documentul nr. 167. 

Domnul Inspector Tanu Gheorghe, delegat al Min. Finanţelor, 

Domnul Locot. Col. Bărdescu, delegat al Curţii Marţiale, 

Domnul Maior Nicolicescu, delegatul Corp. II Armată, 

Asistent Dl. Inspector General Ad-tiv Ciurea, 

DI. Dr. Solcănescu, Directorul Serviciului Sanitar al Municipiului, 

Domnul Căpitan Mihăilescu, comandantul ghetoului. 

Toţi Domnii preşedinţi ai Bir. de Evacuare, 

Domnii medici ai ghetoului, 
întrunindu-ne astăzi la sediul Prefecturii de Poliţie, am stabilit următoarele: 

1. Serviciul Sanitar al Ghetoului stă sub ordinele şi îndrumările domnului me- 
dic primar Dr. Solcănescu, care are sub ordinele D-sale pe toți medicii militari, exclusiv 
Dl. Maior medic Safca. 

2. DI. Dr. Solcănescu, în perfectă înţelegere cu Dl. Maior medic Safca, va 
organiza serviciul sanitar din ghetou ca să preîntâmpine bolile infecțioase şi tratamentul 
bolilor existente să decurgă în mod satisfăcător. 

3. Este necesar ca medicii militari ce conduc spitalele din ghetou să aibă ca 
ajutoare pentru fiecare spital câte 3 sau 4 medici recrutați dintre evrei. De toți aceşti 
medici evrei, dl. Comandant al ghetoului va întocmi un tabel pe care-l va înainta de 
îndată secretariatului Biroului Central de Evacuare spre a li se putea întocmi autoriza- 
ţiuni de liberă circulaţie în ghetou. Materialele de care este nevoie ca serviciul sanitar să 
poată funcţiona în bune condițiuni, vor fi cerute dela Primărie, iar dl. Primar este rugat 
să le pună la dispoziţie în cantități suficiente. Benzina şi petrolul necesar se vor primi 
dela Dl. Prefect al Judeţului. 

4. Sub o escortă militară comandată de Dl. Ajutor al Comandantului ghetoului, 
va putea să meargă în oraş un medic evreu care are medicamente, să le aducă şi să 
aprovizioneze cu ele spitalele. 

5. Pentru ca să se poată îndeplini toate condiţiunile de alimentare, Domnul 
Comandant al Ghetoului va îngriji ca fiecare din casele aglomerate cu evrei recenzați să 
aibă organizată o echipă de corvoadă şi aprovizionare. Tuturor membrilor acestor echipe 
li se vor elibera autorizaţiuni de liberă circulaţie în ghetou, de către dl. Prefect al Jude- 
tului. Se vor săpa closete de campanie la fiecare din aceste imobile sub îngrijirea Dlui 
Comandant al Ghetoului. 

6. Gărzile ce păzesc casele cu recenzați, în timp de noapte, vor face paza în 
apropierea imobilelor, iar în timpul zilei se va îndepărta cordonul de pază astfel ca 
evreii să aibă destul spaţiu afară pentru aprovizionare şi higienă. 

7. S'a luat cunoştinţă de raportul Dlui Dr. Solcănescu prin care arată că a dat 
ordin tuturor spitalelor din Odessa, să trimită pe bolnavii evrei la ghetou, astfel ca pe 1 
Februarie 1942 să nu se mai găsească nici un bolnav evreu pe tot cuprinsul Odessei, 
afară de bolnavii de tifos exantematic care vor fi internați în spitalul No. 1 boli 
contagioase. 

8. Bolnavii mintali vor fi trimişi cu cele mai din urmă convoaie. S'a ordonat o 
comisie compusă din Dl. Dr. Solcănescu cu ajutoarele necesare şi Dl. Preşedinte al 
Comisiei de Evacuare No. 5 să viziteze pe aceşti bolnavi şi acei ce se vor constata că nu 
au nevoie de spital să fie imediat evacuaţi. 

9. S'a aprobat înfiinţarea unui cămin de adăpostire a mamelor ce alăptează, 
pentru ca să fie cui preda pe sugacii abandonaţi de evrei. 

10. S’a aprobat funcţionarea spitalului din strada Gorodscaia Slobodca, pentru 
evrei. În acest spital va fi un cămin unde se vor interna copii de evrei găsiţi până se va 
dispune asupra lor. 

11. Pentru că evreii nu se prezintă la recenzie, se observă necesitatea unei 
ordonanțe cu sancțiuni severe pentru aceia ce nu părăsesc oraşul să se prezinte în 
ghetou. În acest scop, Domnul Prefect al Judeţului va interveni la DI. General Coman- 
dant’ pentru a dispune. 

12. În tot cuprinsul ghetoului se va afişa o publicaţie care se va tipări în 300 
exemplare şi va cuprinde următoarele dispozițiuni: 

a. Bazarul din ghetou este zilnic închis până la orele 13 din zi. 

b. Evreii din ghetou sunt obligaţi să stea în locuinţe şi nu au voie să iasă afară 
pe stradă, începând de seara de la orele 18 şi până în ziua următoare la orele 12 din zi. 

c. Gazdele lor sunt obligate să denunțe pe evrei organelor militare care-i caută. 

d. Evreii găsiţi pe stradă în acest timp oprit, vor fi prinşi, duşi la recenzie şi 
evacuaţi fără a li se da răgazul necesar de a-şi lua dela locuinţe bagajele şi copiii. 

e. Gazdele căzute în vină vor fi pedepsite. 

13. Se anulează autorizaţiunile eliberate evreilor pentru a lucra la germani, iar 
posesorii lor vor fi imediat internaţi în ghetou. În acest scop se va interveni prin 
Comandamentul Militar Român, la Comandamentul Militar German. 

14. Se vor face razii în oraş de organele poliţiei, iar în ghetou de către organele 
birourilor de evacuare, pentru a aduna pe evrei. 

15. Evreii, bărbaţi şi femei între 16 şi 45 ani, aflaţi în cuprinsul oraşului, vor fi 
arestați şi duşi la închisoare, iar restul în ghetou. 

Conform ordinului No. ............... raziile vor începe din nou în ziua de 2 Februarie 1942 
şi organizate amănunţit de către Dl. Prefect al Poliţiei Odessa. 

16. Se vor lua măsuri ca evreii să nu poată fugi din ghetou. În acest scop se va 
interveni pentru a se mări efectivul gărzilor din ghetou, întrucât soldaţii ce le compun 
sunt puţini şi din cauza serviciului permanent obosiţi. 

Drept pentru care am încheiat prezentul proces verbal. 


Preşedintele Biroului Central de Evacuare a Evreilor 
Prefectul Judeţului Odessa 
Colonel Velcescu Matei ss. Matei Velcescu 


Delegatul Curţii Marţiale ss. Lt. Col. Mag. Bărdescu 
Delegatul Poliţiei ss. Lt. Col. Popovici Iulian 
Delegatul Primăriei ss. Gherman Pântea 

MEMBRII Delegatul Corp. II. Armată ss. Maior Nicolicescu 
Delegatul Serv. Sanitar ss. Dr. Solcănescu 
Delegatul B.N.R. ss. M. Florescu 
Delegatul Min. Fin. ss. Ghe. Tanu 


1 Generalul Nicolae Dăscălescu. 

Asistent 

Inspector General Ad-tiv ss. C. Ciurea 
Comunicat: 
Guvernământului Transnistriei prin D1. Insp. Gen. Ciurea. 
Corpului II Armată. 


Prefectura Jud. Odessa. 

Prefectura de Poliţie Odessa. 
Primăria Municipiului Odessa. 
Curţii Marţiale. 

Băncii Naţionale a României. 
Delegatului Ministerului de Finanţe. 
Serviciului Sanitar al Municipiului. 


AMR, fond 1675-Comandamentul Militar Odessa, dosar nr. 166, f. 252-254. 


Documentul nr. 195 
Biroul Central de Evacuare a Evreilor 


Nr. 72 
1.11.1942 
Către 
1/. Comandantul Ghettoului' 
2/. DI. Medic Solcănescu 


În legătură cu cele discutate la convocarea din ziua de 31 Ianuarie 1942, se ordonă: 


A. Localurile de colectarea recenzaților. 

1/. Veţi lua măsuri pentru ca toți evreii recenzați şi strânşi în localurile de 
colectarea recenzaţilor să li se dea libertate în timpul zilei de a ieşi pe afară şi a-şi face 
necesitățile precum şi pentru alte chestiuni. 

2/. Să se curețe şi dezinfecteze localul în bune condițiuni. 

3/. Să aibă la dispoziție apă în găleți şi mâncarea adusă de echipa ce îngrijeşte de ei. 

4/. Cordonul de pază va fi mai îndepărtat de clădire în timpul zilei, pentru a putea 
da loc mai mult de ieşire. 

5/. Se vor săpa latrine de campanie unde îşi vor face necesităţile. 

6/. Fiecare din cele 3 localuri de colectare a celor recenzați vor avea personalul 
sanitar evreu, care să dirijeze curăţenia şi felul de cazare în local, precum şi o echipă de 
3-4 persoane care să dirijeze aducerea apei şi a mâncării pentru cei aflaţi în local. 

Aceste persoane vor avea autorizaţie semnată de Preşedintele Biroului Central, 
pentru a putea umbla prin Gheto. 


1 Căpitanul Ştefan S. Mihăilescu. 

Gărzile localurilor de colectare vor fi cu un efectiv astfel încât să poată face paza 
localurilor. 


B. Spitalele. 

Cele două spitale vor avea medici români care vor răspunde de mersul bun al 
spitalului respectiv. 

Ei vor fi ajutați de personalul sanitar evreu propus de Dl. Medic Şef al 
Municipiului Odessa şi pentru care va trimite la Secretariatul Bir. Centr. tabel spre a li 
se elibera autorizaţiunile respective. 

Pentru toate materialele necesare funcţionării se vor îngriji medicii şefi cerând 
imediat locurilor în drept şi vor trimite să fie ridicate spre a nu se da ocazie să se spună 
că din cauza lipsei nu s'au putut lua măsuri sanitare. 

C. Constatarea bolnavilor evrei din diferite spitale. 

Dl. Dr. Solcănescu, Medic Şef al Municipiului Odessa va controla ca în 
spitalele din Gheto să nu stea bolnavi care nu au ce căuta în spital şi caută refugiu 
pentru a scăpa de evacuare. 

- Pentru cercetarea bolnavilor de boli mintale din spitalul respectiv se instituie 
comisiune din: 

- Preşedinte, dl. Medic Solcănescu. 

- Membri, 2 medici profesori universitari specialişti. 

- Se va încheia un proces-verbal în care se va arăta cei ce urmează să rămână în 
spital. Ceilalţi vor fi trimişi în Gheto. Rezultatul până la 6 Februarie 1942. 

- Bolnavii, evrei, de tifos exantematic din oraş vor fi duşi în spitalul Nr. 1 de 
contagioşi din oraş, şi Dl. Medic Solcănescu va avea evidenţa lor. 

- Bolnavii de tifos exantematic din gheto, vor fi reţinuţi în spitalul din Gheto şi 
trataţi acolo, întrucât medicul spitalului a declarat că poate să-i trateze. 

Rog ca cei în drept să se conformeze. 


Preşedintele Bir. Centr. de evacuare 
Colonel, ss. Matei Velcescu 


Matei Velcescu 


La spitalul nou înființat în Gheto se va organiza şi un azil pentru copiii mici şi 
care se va desfiinţa ulterior, conform ordinelor ce se vor da. 


Preşedintele Bir. Centr. 
Colonel, ss. Matei Velcescu 
M. Velcescu 


*) Adnotare: 
„Domnul Maior Nicolicescu Comandamentul Marii Unităţi <<Borcea>>!. La raport”. 


AMR, fond 1675-Comandamentul Militar Odessa, dosar nr. 166, f. 257+verso. 


1 Indicativul codificat al Corpului 2 Armată. 

Documentul nr. 196 


ARMATA 3-a 
Stat Major 
Secţia II 


NOTĂ 


Marele Stat Major cu telegrama Nr. 45.796 din 28.XI11.1941! face cunoscut că 
Domnul Mareşal Antonescu a aprobat: 

- Înfiinţarea unui lagăr pentru internarea comuniştilor din Transnistria. 

- Înfiinţarea de lagăre pe Bug pentru comuniştii din țară (evrei şi români). 


(Nu se specifică cine va face paza acestor lagăre). 

Aceste dispozițiuni au fost comunicate direct de către Preşedinţie, Domnului 
Guvernator al Transnistriei şi Domnului General Dăscălescu. 

Guvernământul Transnistriei a stabilit: 

- Toţi comuniştii din Odessa şi evreii comunişti din ţară vor fi internați în 
lagărul de la Alexandrodar- judeţul Oceacov. 

- Toţi comuniştii din ţară vor fi internaţi la Wapniarka judeţul lampol. 

Comandamentul Armatei a adus la cunoştinţa M.U. în subordine, hotărârea 
Guvernământului. 

Brigada 1 Cav. face următoare întâmpinare: 

- Satul Alexandrodar nu este bine ales pentru lagăr fiind imediat în spatele 
trupelor ce au misiunea de apărarea coastei, mai cu seamă că cei internați fiind 
comunişti sunt foarte periculoşi. 

- Paza acestui lagăr nu se poate face de trupe, întrucât efectivul nu este 
suficient nici pentru misiunea principală 

- De asemenea, paza lagărului nu se poate face în condițiuni bune, nici prin 
jandarmi, din cauza insuficienţei jandarmilor şi ca urmare comuniştii vor putea fugi din 
lagăr, devenind elemente periculoase în spatele trupelor şi chiar în Transnistria”. 

Secţia II-a este cu totul de acord cu relatările Brig. 1 Cavalerie şi propune: 

- Să se intervină la Guvernământul Transnistriei în sensul că lagărul stabilit a 
se înființa la Alexandrodar să fie mutat într'o localitate din județul Balta sau Ananiev 
(care se va stabili de Guvernământ). 

Acest fapt este posibil întrucât Guvernământul cu adresa Nr. 4012 din 31 
Ianuarie a.c. face cunoscut că lagărele dela Alexandrodar şi Wapniarka sunt în curs de 
amenajare şi până în prezent nu sunt puse în stare de a fi utilizate“. 


1 Vezi documentul nr. 163. 

2 Vezi în acest sens nota Nr. 17.827 din 30.01.1942 înaintată Armatei a 3-a de către Brigada 1 
Cavalerie. AMR, fond 25-Armata a 3-a, dosar nr. 1129, f. 21. 

3 Vezi documentul nr. 198. 

4 AMR, fond 25-Armata a 3-a, dosar nr. 1129, f. 23. 

- Să se intervină la Guvernământ în sensul ca paza acestor două lagăre să fie 
asigurată în mod serios şi efectivul să nu fie sub o Companie pentru fiecare lagăr. 


ŞEFUL SECŢIEI Il-a 
LT. COLONEL, ss. I. Grosu 
I. Grosu 


*) Adnotări: 

„3.11.942. De acord cu referatul. Colonel ss. Dumitrescu Polichron”; 

„„3/11/942. Interveni la Guvernământ şi ordin Corpului 2 Armată să caute alt loc. General 
ss. Petre Dumitrescu”. 


AMR, fond 25-Armata a 3-a, dosar nr. 1129, f. 20. 


Documentul nr. 197 


HUGHES. 
STRICT SECRET 
ARMATA IV-a 
către 
CORPUL 3 ARMATĂ 
BULETIN CONTRAINFORMATIV 
pentru ziua de 3 Februarie 1942 


1. STAREA DE SPIRIT. 

a). În armată: bună. 

b). A populaţiei: bună 

2. LEGIONARI. 

În noaptea de 31 Ianuarie 1942, la Constanţa, au fost prinşi ținând şedinţă mai 
mulți şefi de secţii legionare. Până la amiaza zilei de 1 Februarie, erau arestaţi 11 
legionari. Cercetările sunt în continuare. 

3. MUNCITORI. 

Muncitorii de la minele Anina sunt nemulţumiţi pentru că: - Li s'a scăzut rația 
de pâine fără să li se dea în schimb mălai; societatea are disponibili în magazie câteva 
sute de perechi de bocanci şi nu-i distribuie lucrătorilor care au dreptul după contractul 
colectiv de muncă. S'a semnalat Ministerului Muncii. 

4. DELA ODESSA. 

Până la sfârşitul săptămânii trecute au fost evacuaţi de la Odessa 17.000 evrei. 
Cu ocazia raziilor organizate pentru prinderea evreilor care încercau a se sustrage de la 
ordonanța de evacuare, au fost arestaţi: - un terorist sovietic asupra căruia s'a găsit suma 
de 180.000 lei, - doi comunişti periculoşi care au participat la organizarea baricadelor în 
oraş. 


NOTĂ. 
- După exploatare buletinul va fi distrus prin ardere. 

D. O. 
ŞEFUL DE STAT MAJOR, 
Colonel, ss. M. Stănescu 
M. Stănescu 
Nr. 213.991 
din 3 Februarie 1942 
*) Adnotări: 


„Nr. 39. St 3/2 12”; 
„Corpul 3 Armată 3/2 16 Onofrei!”. 


AMR, fond 26-Armata a 4-a, dosar nr. 752, f. 76. 


Documentul nr. 198 


21.103/A 
5 Februarie 1942 
GUVERNĂMÂNTUL TRANSNISTRIEI 


La Nr. 4012 din 31 Ianuarie 19427; 

Am onoare a face cunoscut că înființarea lagărului pentru internarea comuniş- 
tilor din Odessa şi evreilor comunişti din ţară — în satul Alexandrodar, judeţul Oceacov 
— nu convine acestui Comandament, întrucât este situat imediat în spatele trupelor care 
apără coasta mării. 

Cei internaţi — şi care sunt foarte periculoşi — vor acţiona în spatele trupelor 
atunci când ele ar fi angajate în acţiune. 

Pentru aceste motive vă rugăm să binevoiţi a da dispoziţiuni ca lagărul pentru 
internarea comuniştilor din Odessa şi evreilor comunişti din ţară, să ia ființă într'o 
localitate din judeţele dela Nord (Balta, Ananiev, etc.). 

S'a dat ordin Corpului 2 Armată să procedeze la alegerea unui alt lagăr şi să 
comunice Dvs. localitatea aleasă. 

Totodată vă rugăm a da dispoziţiuni ca paza lagărelor de internarea comuniştilor să 
se facă cu cea mai mare seriozitate, din cauză că cei internaţi vor căuta să fugă. 

Rog a comunica rezultatul. 


D. O. 
ŞEFUL DE STAT MAJOR 
COLONEL, 


Dumitrescu Polichron 
Şeful Secţiei Il-a 
Lt. Colonel, 
I. Grosu 


AMR, fond 25-Armata a 3-a, dosar nr. 1129, f. 18. 


1 Nu a putut fi identificat. 
2 AMR, fond 25-Armata a 3-a, dosar nr. 1129, f. 23. 

Documentul nr. 199 


ROMÂNIA Bucureșli în 6 Februarie 1942 
PREŞEDINŢIA CONSILIULUI DE MINIŞTRI 
SERVICIUL SPECIAL DE INFORMAŢII 
Secret 

Nr. 13.254! 

către 

PREŞEDINŢIA CONSILIULUI DE MINIŞTRI 

CABINETUL MILITAR 

Biroul 2. 


Urmare la rapoartele noastre Nr. 13.111/26.1.1942 şi 13.128/31.1.19427: 

Am onoare a raporta următoarele date asupra stadiului evacuării evreilor din Odessa: 

În intervalul de timp dela 25-30 Ianuarie 1942, nu s'a efectuat nici un 
transport, din cauza trenurilor, cari n-au circulat. 

Evacuarea a fost reluată la 31 Ianuarie şi a continuat în zilele de 1 şi 2 
Februarie, în care timp au fost transportaţi la Berezovka un număr de 5020 evrei. 

Totalul general al evreilor evacuaţi între 15 lanuarie-2 Februarie 1942, se 
ridică astfel la 19.089. 


ŞEFUL SERV. SPEC. DE INFORMAȚII 
DIR. GENERAL, 
ss. Eugen Cristescu 


*) Adnotări: 

„10 FEBRUARIE 1942. Introdus la Buletin. Colonel ss. indescifrabil”; 

„Buletin 10.11.1942”; 

„Avem date mai noui, dela Marele Stat Major General. La data de 6.11.1942 au fost 
evacuaţi 26.716 evrei. Dosar 55. ss. indescifrabil”. 


ANIC, fond Preşedinţia Consiliului de Miniştri-Cabinet Militar, dosar nr. 108/1941, f. 87. 


1 Documentul a fost înregistrat de Cabinetul Miliar al Conducătorului Statului cu Nr. 3154/M din 
09.02.1942. 
2 Nu au fost identificate printre documentele cercetate. 

Documentul nr. 200 


PROCES-VERBAL 
Nr. 10. 


Astăzi anul 1942, luna Februarie, ziua 9. 

Noi, Biroul Central de Evacuarea Evreilor, constituit în conformitate cu 
instrucţiunile date de Guvernământul Civil al Transnistriei pentru executarea măsurilor 
prevăzute în ordonanța Nr. 35!, având ca membrii prezenţi pe: 

Domnul Prefect al judeţului Odessa ca Preşedinte, 

Domnul Prefect al Poliţiei Odessa, 

Domnul Primar al Municipiului Odessa, 

Domnul Marin Florescu, delegatul B.N.R., 

Domnul Locot. Col. Mag. T. Bărdescu şi Soltan, delegaţi ai Curţii Marţiale, 

Domnul Cpt. Ionescu’, delegatul C. 2 A., 

Asistent dl. Inspector Gral Ad-tiv Ciurea, 

Domnul Med. Dr. Solcănescu, directorul Serv. Sanitar, 

Domnul Cpt. Şt. Mihăilescu, comandantul Ghettoului, 

Toţi medicii şi preşedinţii Bir. de Evacuare 

Întrunindu-ne astăzi la sediul Prefecturii de Poliţie, am stabilit următoarele: 

1. Evreii utilizați în birourile de evacuare pentru accelerarea recenzării vor fi 
scoşi imediat şi evacuaţi cu primul convoi. 

2. În viitor toți evreii vor fi trimişi la Circa VII Poliţie, de unde vor fi îndrumați 
la Fabrica de postav Progresul, care rămâne ca unic loc de colectare. 

3. În ziua de 10.11.1942, se va efectua o minuțioasă razie pentru strângerea 
tuturor evreilor din Slobotca, în care scop în această zi vor lucra numai Comisiile Bir. 1 
şi 5 Evacuare, iar restul personalului va încadra echipele de razii, primind întărire şi 
efectivul Comp. Reg. 2. I. Fort. 

4. Se va interveni pe lângă dl. Gral Dăscălescu, comand. mil. al Odessei pentru 
ca evreii dela Curtea Marţială aflaţi în cercetare şi judecată să fie evacuaţi imediat. 

5. În ziua de 10.11.1942, ora 9 dl. Cpt. Şt. Mihăilescu, Comandantul Ghettoului, 
va fi prezent la Spitalul Nr. 1, unde va primi bolnavii evacuaţi. 

6. În viitor nu mai poate intra nimeni în Spital fără autorizaţie scrisă eliberată 
de Subl. Dr. Mardare”, medicul Spitalului. 

7. Pe zile friguroase se suspendă evacuarea evreilor. 

8. Instrucţiunile de modul cum se rezolvă problema caraimilor. 

Drept care am dresat prezentul proces verbal spre cele legale. 


Preşedintele Biroului Central de Evacuare a Evreilor şi 
Prefectul Judeţului Odessa 
Colonel ss. Matei Velcescu 


1 Vezi documentul nr. 167. 

2 Nu a putut fi identificat. 

3 Teodor Mardare (1911-?), medic militar român. Licenţiat al Facultăţii de Medicină din laşi 
(1938). Asistent la Laboratorul de Igienă al Facultăţii de Medicină din laşi şi asistent al 
Laboratorului Regional de Bacteriologie din aceeaşi localitate; medic la Spitalul din Odessa 
(din 1941). 

Matei Velcescu 
Prefectul Poliţiei ss. Lt. Col. Popovici lulian 
Delegatul Primăriei ss. Gherman Pântea 
Delegatul B.N.R. ss. M. Florescu 
Delegatul Curţii Marţiale ss. Lt. Col. Soltan 
Delegatul C. 2 A. ss. Cpt. Ionescu 
Delegatul S. San. ss. Dr. Solcănescu 
Asistent 
Inspector Gral Ad-tiv ss. C. Ciurea 


Comunicat: 

Guvernământului Transnistriei prin D1. Insp. Gral. Ad. C. Ciurea 
Corpului 2 Armată 

Prefectura Judeţului Odessa 

Prefectura Poliţiei 

Primăria Municipiului Odessa 

Curtea Marţială 

Delegatului B.N.R. 

Serviciului Sanitar 

Delegatului M.F. 


AMR, fond 1675-Comandamentul Militar Odessa, dosar nr. 166, f. 254. 


Documentul nr. 201 


PROCES-VERBAL 
Nr. 11. 


Astăzi anul 1942, luna Februarie, ziua 10. 

Noi, Biroul Central de Evacuarea Evreilor, constituit în conformitate cu 
instrucţiunile date de Guvernământul Civil al Transnistriei pentru executarea măsurilor 
prevăzute în ordonanța Nr. 351, având ca membrii prezenţi pe: 

Domnul Prefect al judeţului Odessa ca preşedinte, 

Domnul Prefect al Poliţiei Odessa, 

Domnul Primar al Municipiului Odessa, 

Domnul Marin Florescu, delegatul B.N.R., 

Domnul Locot. Col. Mag. T. Bărdescu, delegatul Curţii Marţiale, 

Domnul Cpt. Ionescu, delegatul C. 2 A., 

Domnul Dr. Solcănescu, delegat Serv. Sanitar, 

Asistenţi: 

Domnul Insp. Gral Adtiv C. Ciurea, 

Domnul Cpt. Ştefan Mihăilescu, Comandantul Ghettoului, 


1 Vezi documentul nr. 167. 

Toţi preşedinţii Bir. de Evacuare şi Medicii Ghettoului 

Întrunindu-ne astăzi la sediul Prefecturii de Poliţie, am stabilit următoarele: 

1. În urma raziei efectuate în ziua de 9.11.1942, cea de-a patra razie în stil mare, 
au fost aduşi un număr restrâns de evrei constatându-se prin aceasta că în Ghettou nu 
mai există. 

În ziua de 12.11.1942 se va efectua o nouă razie minuțioasă. 

Cum însă din informații în oraş ar mai exista încă evrei ascunși, se va raporta 
Guvernământului Civil al Transnistriei pentru a da dezlegare raportului nostru anterior 
de renovarea ordonanţei în cauză cu aplicarea sancţiunilor imediate. 

2. Din spital vor fi evacuaţi bolnavii mai puţin gravi, simulanţii, cât şi cei 
ascunși. 

3. Spitalul Nr. 2, Azilul de bătrâni şi Azilul de copii şi baia se desființează, 
rămânând numai Spitalul Nr. 1, unde vor fi adunaţi toți şi repartizați pe secţii. 

Personalul spitalului rămas va fi redus la maximum. 

4. Se va interveni pentru a se şti rezultatul raziilor din împrejurimile Odessei. 

5. DI. Prefect al Poliţiei va ordona Circumscripţiilor din subordine ca în viitor 
convoiurile de evrei să fie îndrumate la Fabrica de postav Progresul, unde îi va lua în 
primire ofiţerul delegat permanent de Comandantul Ghettoului. 

6. În ziua de 11.11.1942 vor funcționa numai Comisiile 1, 4 şi 5 Evacuare. 

7. DI. Medic Maior Safca şi Dr. Solcănescu vor face propuneri în prealabil 

8. Gravidele într-a noua lună vor fi evacuate numai după două săptămâni dela 
naştere. De asemenea bolnavii cu intervenţii numai după ce trec în convalescenţă. 

9. Copiii sub 10 ani vor fi reţinuţi în Ghettou până la noi dispoziţii. 

Drept care am dresat prezentul proces verbal spre cele legale. 


Preşedintele Biroului Central de Evacuare a Evreilor şi 
Prefectul Judeţului Odessa 
Colonel, ss. Matei Velcescu 
Matei Velcescu 


Prefectul Poliţiei ss. Lt. Col. Popovici Iulian 
Delegatul Primăriei ss. Gherman Pântea 
Delegatul B.N.R. ss. M. Florescu 

Delegatul Curţii Marţiale ss. Lt. Col. Bărdescu 
Delegatul C. 2 A. ss. Cpt. Ionescu 

Delegatul S. San. ss. Dr. Solcănescu 

Asistent 

Inspector Gral Ad-tiv ss. C. Ciurea 


AMR, fond 1675-Comandamentul Militar Odessa, dosar nr. 166, f. 255. 

Documentul nr. 202 


HUGHES. 
STRICT SECRET 
ARMATA IV-a 
către 
CORPUL 3 ARMATĂ 
BULETIN CONTRAINFORMATIV 
pentru ziua de 10 Februarie 1942 


1. STAREA DE SPIRIT. 

a). În Armată: bună. 

b). A populaţiei: bună 

2. LEGIONARI. 

Continuă a se semnala noi manifestări de activitate clandestină legionară-astfel: 

În Judeţul Timiş Torontal au fost prinşi 6 indivizi, toţi legionari, care colectau bani 
şi alimente pentru legionarii din închisori. Au fost înaintați Curţii Marţiale din Timişoara. 

3. GERMANI. 

În ultimul timp, au început a se înapoia în Ardeal şi Banat, saşii şi şvabii angajaţi în 
organizaţia „Todt”. Ei au fost concediaţi şi au primit dispozițiuni să se prezinte la unitățile 
române în care contează, atunci când vor fi chemaţi pentru concentrare sau mobilizare. 

DIN TRANSNISTRIA. 

La Tiraspol au fost arestaţi doi indivizi că au tăiat trei stâlpi de telefon de pe 
şoseaua Odessa-Tiraspol, în apropierea Odessei. Cercetarea continuă. 

A fost arestat în comuna Bogdanowka 18 Km. Sud-Vest Nicolaev — un soldat 
dezertor din Regimentul 92 Infanterie. El purta uniformă de sublocotenent şi se dădea 
drept delegat al Armatei Române, pentru aprovizionarea cu furaje. Cercetările continuă. 
S'au luat măsuri pentru prinderea tuturor dezertorilor. 

De la Odessa. Până în seara de 6 Februarie a.c. au fost evacuaţi din Odessa 
26.716 evrei. 

De la Est de Bug. Două avioane inamice au aruncat manifeste deasupra 
localităţii Clavowski (50 km. vest Skadamska). 

NOTĂ. 

- După exploatare buletinul va fi distrus prin ardere. 


D. O. 
ŞEFUL DE STAT MAJOR, 
Colonel, ss. M. Stănescu 


M. Stănescu 
Nr. 214.088 din 10.11. 1942 


*) Adnotări: 
„Nr. 152 St 10/2 13.30”; 
„Corpul 3 Armată 10/2 ss. indescifrabil”. 


AMR, fond 26-Armata a 4-a, dosar nr. 752, f. 82. 

Documentul nr. 203 


PROCES-VERBAL 
Nr. 12. 


Astăzi anul 1942, luna Februarie, ziua 11. 

Noi, Biroul Central de Evacuarea Evreilor, constituit în conformitate cu 
instrucţiunile date de Guvernământul Civil al Transnistriei pentru executarea măsurilor 
prevăzute în ordonanța Nr. 35', având ca membrii prezenţi pe: 

Domnul Prefect al judeţului Odessa ca preşedinte, 

Domnul Prefect al Poliţiei Odessa, 

Domnul Primar al Municipiului Odessa, 

Domnul Marin Florescu, delegatul B.N.R., 

Domnul Locot. Col. Mag. T. Bărdescu, delegatul Curţii Marţiale, 

Domnul Cpt. Ionescu, delegatul C. 2 A., 

Domnul Dr. Solcănescu, delegat Serv. Sanitar, 

Asistenţi: 

Domnul Insp. Gral Ad-tiv C. Ciurea, 

Domnul Cpt. Ştefan Mihăilescu, Comandantul Ghettoului, 

Toţi preşedinţii Bir. de Evacuare şi Medicii Ghettoului 

Întrunindu-ne astăzi la sediul Prefecturii de Poliţie, am stabilit următoarele: 

1. Începând cu ziua de 12.11.1942 vor funcţiona numai comisiile Bir. 1 şi 5 
Evacuare. Aceasta până la noi dispoziții. 

2. În viitor se vor trimite la Berezovca convoaie pe măsura înregistrării, 
indiferent de număr. 

3. Rămân valabile numai noile autorizaţii de circulaţie prin Ghettou, care au 
ştampila mică a Prefecturei Judeţului în colţul drept sus. Celelalte autorizaţii chiar 
semnate de Colonelul Matei Velcescu se consideră anulate. 

4. Spitalul va fi radical amenajat, lingeria va fi dată la etuvă iar restul lucrurilor 
neîntrebuințabile vor fi arse. 

Drept care am dresat prezentul proces verbal spre cele legale. 

Preşedintele Biroului Central de Evacuare a Evreilor şi 

Prefectul Judeţului Odessa 

Colonel, ss. Matei Velcescu 

Matei Velcescu 


Prefectul Poliţiei ss. Lt. Col. Popovici lulian 
Delegatul Primăriei ss. Gherman Pântea 
Delegatul B.N.R. ss. M. Florescu 

Delegatul Curţii Marţiale ss. Lt. Col. Bărdescu 
Delegatul C. 2 A. ss. Cpt. Ionescu 

Delegatul S. San. ss. Dr. Solcănescu 

Asistent 

Insp. Gral Ad-tiv ss. C. Ciurea 


1 Vezi documentul nr. 167. 

Comunicat: 

Guvernământului Transnistriei prin D1. Insp. Gral. Ad-tiv C. Ciurea, 
Corpului 2 Armată, 

Prefectura Judeţului Odessa, 

Prefectura Poliţiei, 

Primăria Municipiului Odessa, 

Curtea Marţială, 

Delegatul B.N.R., 

Serviciul Sanitar, 

Delegatul M.F. 


AMR, fond 1675-Comandamentul Militar Odessa, dosar nr. 166, f. 256. 


Documentul nr. 204 


MARELE STAT MAJOR GENERAL 
Secţia I-a 
Nr. 50.258/C 
13.11.1942 
SECRET 
NOTĂ 
11 Februarie 1942+ 


Ca măsură de siguranță în zonele petrolifere şi în porturile Giurgiu şi 
Constanţa, precum şi pentru completarea măsurilor propuse de Ministerul Muncii cu Nr. 
6851/19427, conform ordinului Dvs. Nr. 2550 din 21.1.1942%, vă rugăm să binevoiţi a aproba: 

- Evacuarea tuturor evreilor din zonele petrolifere şi porturile Giurgiu şi 
Constanţa într'unul din fostele lagăre de evrei care au funcţionat în Basarabia, urmând 
ca la primăvară să fie trecuţi în lagărele depe Bug. 

Ar urma să fie evacuaţi: 

4321 evrei din zonele petrolifere: (2094 dela Ploeşti, 1137 dela Târgovişte şi 
1090 dela Buzău); 

1568 din porturi: (1470 dela Constanţa şi 98 dela Giurgiu). 

- Scoaterea evreilor din zonele militare ale Capitalei. 

În această categorie sunt în Capitală, după datele din cărţile de imobile, 9267 
evrei. Trebue contat însă pe cifra de 12.000 spre a îngloba şi pe eventualii infractori la 
cartea de imobile şi pe evreii din suburbane. 

- Evacuarea la Bug a evreilor urmăriți pentru o infracțiune oarecare aflaţi în 
curs de judecată în faţa instanţelor civile şi militare, precum şi a tuturor celor care au 
activat în mişcarea comunistă. 


1 Documentul a fost înregistrat de Cabinetul Militar al Conducătorului Statului cu Nr. 3333/M din 
15.02.1942. 

2 Nu a fost identificat printre documentele cercetate. 

3 Nu a fost identificat printre documentele cercetate. 

- Îndepărtarea din Capitală a evreilor care s’au stabilit aci după 28 Iunie 1940. 
Cei veniţi prin fraudă să fie trimişi în zonele de internare de pe Bug. 


p. ŞEFUL MARELUI STAT MAJOR GENERAL 
GENERAL ss. Tătăranu 
N. Tătăranu 


*) Adnotări: 

„Biroul 2”; 

„15 FEBRUARIE 1942. Domnul Maior Bălăşescu o notă pentru Domnul Mareşal. 
Colonel ss. Radu Davidescu”. 


ANIC, fond Preşedinţia Consiliului de Miniştri-Serviciul Special de Informaţii, dosar 
nr. 31/1930, f. 173. 


Documentul nr. 205 


Fila 175 
COPIE DIN VOLUMUL 18/1942 „PROBLEMA EVREIASCĂ” 
al 
INSPECTORATULUI GENERAL AL JANDARMERIEI 
TRANSNISTRIA 
NOTĂ INFORMATIVĂ 


Nr. 134 din 13 Fevruarie 1942. 

Poliția germană din comuna Rastad, județul Berezovka, a împuşcat un număr 
de 130 evrei din comuna Novăi-Umani, acel județ, iar cadavrele celor împuşcaţi le-au ars. 

Lucrurile şi îmbrăcămintea celor executați s’a luat de către acea Poliție şi s'au 
distribuit populației din comunele germane. 

Informațiunea sigură. 


L.S. 
INSPECTOR JANDARMI TRANSNISTRIA 
Lt. Col. (ss.) E. Broşteanu 
Inspectoratul Gral Jandarmi 
Comunicat: 
P. conformitatea copiei Guvernământul Civil Transnistria 


*) Adnotare: 
„La Dosarul 146/945”. 


CNSAS, fond Penal, dosar nr. P 7373 (Titus Bărdescu şi alții), volumul I, f. 310. 

Documentul nr. 206 


CABINETUL MILITAR-Bir. 2. 3333/M 
14.11.942 
STRICT SECRET. 


MINISTERUL AFACERILOR INTERNE 
— CABINET — 


Cu onoare vă trimetem alăturat o copie de pe nota Marelui Stat Major General 
No. 50.258/C. din 13.11.1942), pe care Domnul Mareșal Antonescu a pus următoarea 
rezoluție: 

„1. Să se interneze în lagăr şi în primăvară să fie evacuați în Transnistria: 

a/ Toţi evreii activanţi comunişti din toată ţara, în special acei din Capitală, 
regiunea petroliferă, Constanţa şi Giurgiu. 

b/ Toţi evreii instalați clandestin în Capitală în ultimii doi ani. 

Operaţiunea trebue pregătită, organizată. Nu trebue să se procedeze cu 
sălbătecie. 

2. Pentru ceilalți evrei din zona petroliferă şi din zonele militare ale Capitalei 
nu este motiv să luăm măsuri. 

Am garantat prin declaraţiile făcute, viaţa şi libertatea evreilor autohtoni. 
Trebue să mă ţin de cuvânt. 

Dacă însă comit acte contrarii liniştei, siguranţei şi intereselor noastre trebuesc 
luate măsuri contra vinovaţilor şi în contra colectivităţii, eventual. 

Pentru aceasta trebue preveniţi de Ministerul de Interne prin Comunitățile lor”. 


D. O. 
ŞEFUL CABINETULUI MILITAR 
Colonel 
R. Davidescu 
Comunicat: 


- Marelui Stat Major General. 


ANIC, fond Preşedinţia Consiliului de Miniştri-Serviciul Special de Informaţii, dosar 
nr. 31/1939, f. 175. 


1 Vezi documentul nr. 204. 


457 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 207 


HUGHES. 
STRICT SECRET 
ARMATA IV-a 
către 
CORPUL 3 ARMATĂ 
BULETIN CONTRAINFORMATIV 
pentru ziua de 16 Februarie 1942 


1. STAREA DE SPIRIT. 

a). În armată: bună. 

b). A populaţiei: bună 

2. UNGURI. 

În legătură cu tendinţele tinerilor unguri de a trece frontiera spre a se sustrage de la 
încorporare se mai semnalează următoarele cazuri de trecere clandestină a frontierei: 

- În noaptea de 6/7.11.1942, trei unguri din Pipea pe la punctul cu acelaşi nume; 
- în noaptea de 7/8.Il.a.c. un ungur din Coroiu Sânmartin, pe la Vidra, sau: - în noaptea 
de 8/9.Il.a.c. şase unguri din Hidrifaia şi unul din Suplac prin dreptul comunei Tirinia. 
Toţi aceştia au reuşit să treacă frontiera neobservaţi. 

Chestiunea se urmăreşte. 

DE LA ODESSA. 

În legătură cu prinderea unor partizani la Odessa, (buletin contrainformativ din 
14.II. a.c.) se semnalează că în cursul zilei şi nopţii de 12.Il. au mai fost arestați 10 
membri ai organizaţiei şi două agente de legătură cu teroriştii din catacombe. 

S'a dezgropat unul din depozitele de alimente în care s'a găsit şi o ladă cu 
cârlige pentru provocarea penelor de cauciuc. Cercetările sunt în continuare. 

Până la seara de 13.Il. a.c. s'au evacuat 31.340 evrei. 

A fost arestat şi înaintat Curţii Marţiale un individ asupra căruia s'au găsit mai 
multe hărţi în alb cu ştampile sovietice pe care le folosea pentru a procura acte false 
unor interesaţi. Cercetările sunt în curs. 

NOTĂ. 

După exploatare buletinul va fi distrus prin ardere. 


D. O. 
ŞEFUL DE STAT MAJOR, 
Colonel, ss. M. Stănescu 


M. Stănescu 
Nr. 214.164 din 16 Februarie 1942 


*) Adnotări: 
„Nr. 261 — 16 II — 12”; 
„Corpul 3 Armată 16/2-—18 ss. indescifrabil”. 


AMR, fond 26-Armata a 4-a, dosar nr. 752, f. 88. 

Documentul nr. 208 


MARELE STAT MAJOR 

Secţia I-a 

Biroul 7 Nr. 20.419 din 19.11.1942 
SECRET 


NOTĂ 


Secţia Il-a cu Nr. 49.608/1941, remarcă influenţa pe care o poate avea asupra 
moralului ostaşilor români, faptul că evreii nu sunt întrebuințați pretutindeni la munca 
de folos obştesc, sau când sunt folosiţi nu-şi fac deloc datoria”. 

Este raportul unui soldat rezervist din Regimentul 3 Artilerie, venit în concediu 
dela Est la Bug, într'o stare de plâns — cu 4 copii de mână”. 

Remarca este justă. 

În adevăr, în special în ultimul timp, evreii au căutat, fie să se sustragă dela 
muncă, fie că atunci când sunt puşi să presteze această muncă, nu-şi fac cu nimic datoria. 

Cercul de Recrutare Bucureşti arată că 13.958 evrei deşi chemați dela 
28.1.1942, nu s'au prezentat la muncă până la 10.11.1942. 

Dela Preşedinţia Consiliului cu ordinul Nr. 6851 din 21.1. 19425, în legătură cu 
starea de spirit a evreilor DOMNUL MAREŞAL ANTONESCU ordonă Ministerului 
Muncii să facă propuneri concrete asupra măsurilor radicale şi severe care _trebuesc 


luate, asupra situației tot mai obrasnică a evreilor. 
* 


* * 


I._ATITUDINEA OBRASNICĂ A EVREILOR ŞI OPTIMISMUL LOR 
SFIDĂTOR, SE DATORESC URMĂTOARELOR ÎMPREJURĂRI: 

1/ Speranţa ce şi-o pun în pierderea răsboiului de către puterile Axei, speranţa 
bazată pe oprirea ofensivei în Rusia şi propaganda britanică. 

2/ Anunţarea legei asupra transformării muncii de interes obştesc — în taxe — i-a 
făcut să nu se mai prezinte la muncă. 

În ziua de 20 Ianuarie 1942 cu tot ordinul Președinției Consiliului de Miniştri, 
nu s'au prezentat la Cercul de Recrutare Bucureşti, decât 3 evrei. 

3/ Faptul că deşi imobilele le-au fost luate, nu au fost date la români în deplină 
proprietate. 

4/ Nesancţionarea lor imediată, când s'au abătut dela îndatoriri. 

5/ Beneficiază de un regim, care nu le-a schimbat cu mult situaţia ce au avut-o 
înainte de evenimentele actuale, iar anumite măsuri ce s'au anunţat că se vor lua contra 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 369. 

2 Vezi în acest sens nota Nr. 3600 din 31.01.1942 adresată Marelui Stat Major, Secţia Il-a, de 
către Regimentul 1 Artilerie Grea Fortificaţii. AMR, fond 5416-Marele Stat Major, Secţia I-a 
Organizare-Mobilizare, dosar nr. 2946, f. 370. 

3 Nu a fost identificat printre documentele cercetate. 

lor (ridicarea servitoarelor creştine, expulzarea, etc.) nepunându-se în aplicare, le-a 
întărit conduita lor impertinentă. 

6/ Deşi s'au dovedit a ne fi duşmanii cei mai periculoşi, speră totuşi să scape şi 
de această încercare, cum au scăpat întotdeauna de-a-lungul vremurilor. 

II. PENTRU A EXECUTA DISPOZIȚIUNILE DOMNULUI MAREŞAL 
ANTONESCU DE A SE LUA MĂSURI RADICALE ŞI SERIOASE CONTRA CON- 
DUITEI TOT MAI OBRASNICE A EVREILOR, S'AU PROPUS URMĂTOARELE: 

1/ Să se verifice din nou situaţia celor scutiţi de munca de folos obştesc şi să 
rămână buni scutiți, numai cei care sunt utili economiei naţionale şi au dreptul să mai 
exercite comerțul. 

Aceştia urmează a plăti o taxă de scutire de 100 lei pe zi şi 30% din venitul la 
care au fost impuşi în anul precedent. 

+Evreii inapţi şi bolnavi, să fie scutiţi de muncă prin plata taxei de mai sus, iar 
cei ce nu vor plăti şi nu pot munci să fie expulzați. 

- Taxele ce se vor strânge dela categoriile de mai sus, să fie afectate Inspecto- 
ratului G-ral al Taberelor şi Coloanelor de Muncă, pentru a putea să-şi efectueze pro- 
gramul ce-l are dar mai ales, pentru a se mări cotele de ajutorare a românilor depe front. 

Restul evreilor (majoritatea) urmează a presta munca după următoarele norme: 

a/ În Batalioane de 1200 evrei încadraţi cu ofițeri de rezervă (un comandant de 
batalion, patru ofiţeri comandanți de companii şi 4 Subofiţeri). 

b/ Să fie daţi la dispoziţia autorităţilor care îi pot caza în barăci, vagoane, etc. 
în afara satelor. 

c/ Bătaia, oficializată pentru ostaşul român, să se aplice şi evreilor care nu pun 
toată râvna în execuţia muncii de folos obştesc. Această sancţiune să se aplice cu acelaşi 
fast prevăzut pentru ostaşii noştri. 

Toţi evreii, chiar cei scutiţi, să fie obligaţi a face cel puţin o lună pe an muncă 
de interes obştesc. 

2/ Pentru a feri tinerele fete creştine de mediul corupt din casele evreilor, să nu 
aibă dreptul a ţine servitoare creştine, dacă nu au vârsta de cel puţin 35 ani împliniţi. 

3/ Evreii ce şi-au schimbat numele, să revină automat la numele de evreu ce l- 
au avut înainte de a şi-l fi schimbat, el sau familia lui. 

În acest fel ei nu se vor mai putea ascunde în dosul numelor româneşti. 

4/ Evreii să-şi scrie pe vitrinele lor „MAGAZIN EVREESC”. 

5/ Casele evreilor să fie lichidate prin trecerea lor în proprietatea românilor. 

6/ Să se poată lua de către Ministerul Muncii următoarele sancțiuni contra evreilor: 

- Trimiterea lor în lagăre de muncă în Transnistria. 

- Expulzarea în zonele fixate pentru ceilalți evrei expulzați. 

7/ Numele evreilor expulzați să fie publicat prin presă. 

8/ Anumite localuri, teatre şi grădini, să fie interzise evreilor. 

9/ Ministerul Afacerilor Interne, Siguranța G-rală a Statului şi Prefectura 
Poliţiei Capitalei să de tot concursul Ministerului Muncii, pentru identificarea evreilor 
fugiţi din altă parte şi acum ascunşi şi sustraşi dela muncă. 

10/ Să se revină asupra măsurii ca anumite categorii de evrei să fie scutite de 
cele 5 zile la zăpadă! (măsură luată prin comunicatul difuzat la radio şi care a avut darul 
să irite opinia publică românească). Munca pentru interesul obştesc nu trebue să degra- 
deze pe nimeni. Ostaşii de toate gradele îşi fac șanțul adăpost pe front fără să se simtă 


umiliți că mânuesc târnăcopul şi casnaua. 
* 


* * 


În concluzie, propunem să se intervină la Preşedinţia Consiliului de Miniştri 
pentru a se lua măsurile expuse mai sus, prin cari: 

- Sperăm că se va calma opinia publică românească; 

- Se vor crea şi fondurile necesare pentru mărirea cotelor de ajutorare a 
familiilor celor de pe front, cari astăzi, sunt derizorii. 


SUBŞEFUL SECȚIEI l-a 
LT. COLONEL, ss. Zamfirescu? 


Zamfirescu 
*) Adnotări: 
„Dosar 1”; 
„24.]1.942. Se va trimite şi urmări la Inspectoratul Taberelor de Muncă. General ss. 
Șteflea”; 
„23.11.942. De acord. Se va supune şi aprobării Domnului General Şef. General ss. I. 
Arhip”; 


„Sunt de părere ca toată chestiunea să fie predată Inspectoratului Taberelor de Muncă. 
Şef Secţia I-a Colonel ss. E. Borcescu”; 


1 Se referă la comunicatul din 20.01.1942, prin care evreii erau obligați să presteze cinci zile de 
muncă la curățatul zăpezii. Vezi în acest sens Timpul, anul VI, nr. 1691 din 22.01.1942, p. 3. 

2 Gheorghe Zamfirescu (1896-1971), militar de carieră român. Absolvent al Şcolii militare de 
ofiţeri de artilerie (1914-1916), al Şcolii Speciale de Artilerie (1923) şi al Şcolii Superioare de 
Război (1930-1932). Intră în armată cu gradul de sublocotenent (1916), participă la primul 
război mondial. Ajutorul comandantului Regimentului 5 Artilerie (16.12.1940-16.12.1941); 
Adjunctul şefului — din 19.04.1944 şeful — Secţiei I-a Organizare-Mobilizare din cadrul Marelui 
Stat Major (16.12.1941-01.04.1945); comandant al Regimentului 1 Artilerie Anticar 
(01.04.1945-09.08.1946); trecut în cadrul disponibil la 09.08.1946 şi în rezervă un an mai 
târziu. Arestat de autorităţile comuniste la 16.01.1957, a fost condamnat la 15 ani temniţă grea. 
A trecut prin închisorile Jilava, Piteşti, Dej, Gherla, fiind eliberat la 03.08.1964. Maior (din 
15.04.1933); locotenent-colonel (din 01.10.1938); colonel (din 18.07.1942). 

3 Ioan Arhip (1890-1980), militar de carieră român. Absolvent al Şcolii militare de ofiţeri de 
infanterie (1909-1911) şi al Şcolii Superioare de Război (1920-1922). Intră în armată cu gradul 
de sublocotenent (1911), participă la primul război mondial. Comandant secund al Diviziei 3 
Infanterie (10.01.1941-20.01.1942), comandant al Diviziei 3 Infanterie (20.01-10.02.1942); 
subşef al Marelui Stat Major (10.02.1942-23.08.1944); comandant al Diviziei 15 Infanterie 
(02.09-11.10.1944); director al Direcției Infanteriei din Ministerul Apărării Naţionale (15.10- 
15.12.1944); comandant secund al Corpului 2 Teritorial (15.12.1944-24.03.1945); trecut în 
rezervă la 24.03.1945. Colonel (din 16.10.1935); general de brigadă (din 10.05.1941); general 
de divizie (din 23.03.1944). 

+) „Unde ?”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 366-368. 


Documentul nr. 209 


Fila 177 
COPIE DIN VOLUMUL 18/1942 „PROBLEMA EVREIASCĂ” 
INSPECTORATUL GENERAL AL JANDARMERIEI 
TRANSNISTRIA 


NOTĂ INFORMATIVĂ 


Nr. 139 din 20 Fevruarie 1942. 

1. În ziua de 31 Ianuarie 1942, s'a prezentat la lagărul de evrei din comuna 
Podoleanca judeţul Berezovka, un număr de 10 poliţişti germani sub comanda unui 
soldat german din comuna Novo-America şi au ridicat din acel lagăr un număr de 20 
evrei, pe care i-au scos în marginea comunei şi executat prin împuşcare. 

Cadavrele celor executaţi le-au ars, iar lucrurile şi efectele rămase dela aceşti 
evrei, le-au dat poliţia germană locuitorilor din comuna Novo-America. 

2. În ziua de 2 Fevruarie crt. Poliţia germană din comuna Mihailovka, judeţul 
Berezovka, s'a dus la lagărul de evrei din comuna Cudratova, acel judeţ, de unde au 
ridicat un număr de 60 evrei pe care i-au dus în marginea comunei unde i-a executat 
prin împuşcare. 

Bagajul şi hainele de pe aceşti evrei au fost ridicate de Poliţia germană şi 
distribuită populației din comuna Mihailovka. 

Informaţiunea sigură. 


L.S. 
INSPECTOR JANDARMI TRANSNISTRIA 
Lt. Col. (ss.) E. Broşteanu 
Inspectoratul Gral Jandarmi 
Comunicat: 
P. conformitatea copiei Guvernământul Civil al Transnistriei 


*) Adnotare: 
„La Dosarul 146/945”. 


CNSAS, fond Penal, dosar nr. P 7373 (Titus Bărdescu şi alții), volumul I, f. 310. 

Documentul nr. 210 


CORPUL 2 ARMATA Nr. 30.853 din 22 Februarie 1942! 
Stat Major CORPUL 2 ARMATĂ 
Bir. 2 către 
COMANDAMENTUL ARMATEI III-a 
Secţia Il-a 


La Nr. 21.933/A/942%; 

Am onoarea a înainta alăturat propunerile acestui Comandament referitoare la 
măsurile de ordin contrainformativ ce ar trebui prevăzute în Regulamentul pentru 
funcționarea Lagărelor de Internare şi Ghettourilor din Transnistria. 


D.O. 
Şeful de Stat Major 
Lt. Colonel, ss. Rădulescu 
I. Rădulescu? 
Şeful Bir. 2 Informații 
Căpitan, ss. Cautiş 
Şt. Cautiş 


*) Adnotări: 
„Dosar 19 B”; 
„24.11.942 Biroul 2. În vedere. ss. indescifrabil”. 


MĂSURILE DE ORDIN CONTRAINFORMATIV CE AR TREBUI PREVĂZUTE ÎN 
REGULAMENTUL PENTRU FUNCȚIONAREA LAGĂRELOR DE INTERNARE ŞI 
GHETOU-RILOR DIN TRANSNISTRIA. 


Documentul a fost înregistrat de Armata a 3-a, Secţia II-a, cu Nr. 22.510/A din 24.02.1942. 

Nu a fost identificat printre documentele cercetate. 

3 Ioan F. Rădulescu (1896-?), militar de carieră român. Absolvent al Şcolii militare de ofiţeri de 
artilerie, geniu şi marină (1915-1916) şi al Şcolii Superioare de Război (1930-1932). Intră în 
armată cu gradul de sublocotenent (1916), participă la primul război mondial. Şef de Stat Major 
al Corpului 2 Armată (13.03.1941-14.08.1943); clasat pentru serviciul de birou la 23.08.1943; 
la dispoziția Corpului 1 Armată (05.10.1943-15.04.1944), şef de Stat Major al Corpului 1 
Teritorial (15.04-01.12.1944); la dispoziţia Corpului 7 Teritorial (01.12.1944-09.08.1946); 
trecut în cadrul disponibil la 09.08.1946 Maior (din 01.01.1934); locotenent-colonel (din 
27.02.1939); colonel (din 31.10.1942). 

4 Ştefan Cautiş (1910-?), militar de carieră român. Absolvent al Şcolii militare de ofițeri de 

artilerie (1928-1930). Intră în armată cu gradul de sublocotenent (1930). Şef al Biroului 2 în 

cadrul Statului Major al Corpului 2 Armată (22.06.1941-15.10.1942); ofiţer detaşat la Uzinele 

Vulcan  (15.10.1942-01.11.1943); ofiţer în cadrul Ministerului Înzestrării Armatei şi a 

Producţiei de Război-Direcţia Superioară Tehnică (01.11.1943-15.01.1944);, ofiţer detaşat la 

Fabrica Materiale de Protecție (15.01-05.04.1944); ofiţer detaşat la Uzinele Astra (05.04- 

16.10.1944); trecut în rezervă la 22.07.1947. Căpitan (din 08.06.1940); maior (din 01.06.1945); 

locotenent-colonel (din 22.07.1946). 


== 

I. Împiedicarea acțiunii informative: 

Evreii din lagăre şi ghetouri va trebui să nu aibă în nici un fel posibilitatea de a se 
informa asupra mersului operaţiunilor, acțiunei partizanilor şi a oricărui eveniment având 
legătură cu menținerea ordinii şi siguranței- 

Pentru aceasta: 

1. Se va interzice posedarea aparatelor de radio. 

2. Dacă ofiţerii sau funcționarii lagărelor au aparate de radio vor depune toate 
diligențele pentru ca evreii să nu aibă posibilitatea de a asculta emisiunile. 

3. În acest scop ofiţerii şi funcţionarii nu vor putea lua sub nici un motiv în 
serviciul lor personal evrei sau evreice din lagăr. 

4. Trupa va fi instruită şi controlată spre a evita în mod desăvârşit contactul cu 
evreii sau evreicele şi discuţiunile cu aceştia. 

5. Contactul dintre evreii din lagăr şi furnizorii localnici sau pasanți să fie 
îndeaproape supravegheat. 

6. Comandanții şi funcționarii lagărelor vor cerceta prin toate mijloacele posibile 
să afle sursa fondurilor pe care le procură evreii spre a putea trăi. 

7. Cum numeroşi evrei şi poate din cei mai periculoşi şi-au ascuns originea 
etnică, uzând de acte false şi tot felul de manopere, printr-o serioasă cercetare a sursei 
fondurilor evreilor din ghetou s’ar putea descoperi şi evreii rămaşi liberi. 

8. În special corespondenţa şi contactul cu persoanele cunoscute sau rudele din 
Odessa trebuie îndeaproape supravegheat. 

9. Corespondenţa va fi bine cenzurată. Orice corespondență adresată cunoscuților 
sau rudelor din Odessa va fi reținută şi înaintată Comandamentului Militar Biroul 2— 
urmând a fi distribuită după prealabile verificări făcute prin organele Bir. 2 şi Prefectura 
Pol. Odessa. 

10. Ziarele şi publicațiunile fie chiar româneşti vor fi interzise evreilor din lagăr. 

II. Împiedicarea acţiunilor subversive: 

Contactul evreilor din ghetouri cu populaţia băştinaşă a localităţii unde se află 
ghetoul sau lagărul, sau cu populaţia localităţilor vecine, poate fi foarte dăunătoare, căci 
majoritatea evreilor internați fiind oameni inteligenți vor şti cu ocazia acestui contact să 
propage ideile subversive şi să facă ca aceşti oameni să fie ostili ordinei româneşti. 

Din acest punct de vedere, este de dorit, ca contactul evreilor cu populația să fie 
redus la minimum. 

Persoanele care în mod necesar vor trebui să vină în contact cu evreii, vor fi 
semnalate organelor polițienești sau jandarmeriei spre a fi îndeaproape supravegheate. 

Nu este exclus ca aceste persoane sub masca de furnizori şi sub pretext că aduc 
alimente să introducă la un moment dat în ghetou arme, exploziv etc. 

De asemenea prezenţa oricărui avion în apropierea lagărului — fie chiar numai 
trecerea lui — să fie de îndată semnalată de către organele lagărului, Comandamentului 
Militar celui mai apropiat şi jandarmeriei. 

Nu este exclus ca avioane străine să lase arme sau paraşutişti care aducând arme, 
să formeze din aceşti evrei, la un moment dat, o massă de partizani înarmați. 

Svonurile ce se răspândesc în lagăr sau ghetou vor fi aduse de îndată la 
cunoştinţa Comandamentului Militar cel mai apropiat. 

Intelectualii evrei au avut o situaţiune privilegiată în regimul sovietic. Medicii, 
inginerii, juris-consulţii etc. prin aruncarea şi orbirea massei cu formula „Inteligență 
Truditoare” au trăit tot aşa de bine, poate mult mai bine decât evreii capitalişti; casele lor 
erau pline de lucruri scumpe şi mesele lor se transformau mai totdeauna în petreceri. 

Aceşti intelectuali evrei vor regreta totdeauna regimul sovietic, de aceea ei trebuiesc 
în principal supravegheați în contactul cu ceilalți evrei sau cu persoane străine de lagăr. 

În rezumat ar trebui prevăzute în regulament următoarele măsuri de ordin 
contrainformativ: 

1. Interzicerea aparatelor de radio precum şi ascultarea la aparatele de radio ale 
funcționarilor lagărului. 

2. Interzicerea funcționarilor lagărului să ia în serviciul personal evrei sau evreice 
din lagăr. 

3. Interzicerea ziarelor fie chiar româneşti. 

4. Cenzurarea corespondenţei. Corespondenţa adresată rudelor şi cunoscuţilor 
din Odessa să treacă în prealabil pe la Bir. 2 al Comandamentului Militar. 

5. Supravegherea contactului evreilor din lagăr cu populaţia localnică. 

6. Percheziţionarea vehiculelor furnizorilor ce vin în lagăr. 

7. Semnalarea acestor furnizori la organele polițienești sau jandarmerie spre a-i 
supraveghea îndeaproape. 

8. Comunicarea la Comandamentul Militar cel mai apropiat al tuturor zvonurilor 
ce se răspândesc în lagăr. 

9. Semnalarea către Comandamentul Militar cel mai apropiat a prezenţei sau 
trecerei oricărui avion prin apropierea lagărului. 

10. Izolarea intelectualilor evrei şi riguroasa supraveghere a contactului ce 
aceştia au cu persoane străine de lagăr sau cu localnicii. 


Şeful de Stat Major al C. 2 A. 
Lt. Col. ss. indescifrabil 


AMR, fond 25-Armata a 3-a, dosar nr. 1129, f. 8-10. 


Documentul nr. 211 


SECRET 
Nr. 226 din 22 Februarie 1942! 
M.U. „BOGDAN? 
Biroul Lt. Colonel Alion 
către 
M.U. „BOGDAN” 
Secţia Il-a 


Am onoare a înainta — alăturat — Nota Contrainformativă Nr. 310 din 18 Februarie 
1942, în care se arată starea ghetourilor şi a lagărelor de evrei din regiunea Balta. 


1 Documentul a fost înregistrat de Armata a 3-a, Secţia II-a, cu Nr. 22.362/A din 22.02.1942. 
2 Indicativul codificat al Armatei a 3-a. 

Referindu-ne la cele arătate în această notă, pentru ca răul să poată fi îndreptat 
cât şi pentru a preveni eventualele boli molipsitoare ce s’ar ivi, care pe lângă populaţie, 
pot atinge şi Armata, suntem de părere ca toți evreii să fie adunaţi şi izolați complet de 
restul populaţiei, dându-li-se însă posibilitatea de aprovizionare. 

Afară de faptul că este inuman de a-i lăsa în condiţiunile actuale de viață, aceasta 
mai constituie şi un pericol permanent, atât pentru siguranță cât şi pentru sănătatea 
populaţiei şi a ostaşilor, ceea ce face ca scopul pentru care au fost create aceste lagăre să 
nu fie atins. 


ŞEFUL BIROULUI 
Lt. Colonel, ss. Alion 
Alion 


*) Adnotări: 
„22.11.942. Biroul 2. Se prezintă Domnului General. ss. indescifrabil”; 
„23.11.942. Confidenţial Domnului Guvernator. General ss. Petre Dumitrescu”. 


Sursa: Subcentrul Nr. 4. Valoarea sursei: Sigură. 
— BALTA — 


NOTA CONTR AINFORMATIVĂ Nr. 310 
din 18 Februarie 1942 


STAREA GHETTO-URILOR ŞI A LAGĂRELOR DE EVREI DIN 
REGIUNEA BALTA. 


1./ În lagărul din Domanevea judeţul Golta (fost Crivoe Ozero), s'au obţinut 
preciziuni de la Comandantul Companiei Jandarmi Golta! şi de la Locotenentul 
Davidescu”, Şeful Biroului de Poliţie şi Siguranţă al Legiunei de Jandarmi Golta că, 
ucrainienii, care fac paza lagărului, au executat — până în prezent — circa 15.000 evrei. 

Comandantul Companiei Jandarmi Golta, fiind sesizat, s'a transportat la faţa 
locului şi a constatat următoarele: 

La lagărul din Domanevca, erau tocmai atunci adunaţi un grup de circa 50-60 
evrei, sub paza a doi ucrainieni înarmaţi, care îi duceau la execuţie. 

Căpitanul interesându-se de această stare de lucruri, i s'a comunicat de către 
ucrainieni că au ordin de la autorităţile superioare să execute pe evrei. 

Nu au putut — însă — face dovada scrisă. 

Cu această ocazie, ofițerul a făcut şi o inspecţie a lagărului, constatând că, condi- 
țiunile de trai şi igienă lasă foarte mult de dorit. 


1 Nu a putut fi identificat. 

2 Corneliu Şt Davidescu (1915-?), militar de carieră român. Absolvent al Şcolii de ofițeri de 
jandarmerie (1934-1936). Intră în Jandarmerie cu gradul de sublocotenent (1936). Şeful 
Biroului de Siguranţă al Legiunii de Jandarmi Golta şi Tiraspol (noiembrie 1941-mai 1943); 
ofițer în cadrul Centrului de Instrucție Nr. 1 al Jandarmeriei (1944). Sublocotenent (din 
01.07.1937); locotenent (din 10.05.1941). 

Iată câteva scene, descrise de ofiţer: 

- Într'o locuinţă a lagărului dărăpănată, 4-5 cadavre erau devorate de câini, în 
timp ce mai mulţi evrei, bolnavi şi muribunzi, priveau scena. 

- Pe teren, aproape de lagăr, erau mai multe cadavre, între care unele neîngro- 
pate, iar altele îngropate superficial, văzându-li-se vârful picioarelor. 

- Pe o rază de câteva sute de metri, în jurul lagărului, murdărie de nedescris, care 
— odată cu venirea primăverii — împreună cu cadavrele — vor deveni, în mod sigur, focare 
de infecție. 

Faţă de această situaţie, ofiţerul a dat ordin să înceteze execuțiile, cadavrele celor 
morţi de tifos exantematic şi de ger să fie îngropate la 5 metri adâncime şi să se 
construiască latrine. 

2./ În lagărele de la Obodovka şi Berşad județul Balta, situaţia este aproape 
identică. 

Evreii nu stau — propriu-zis — în lagăre, ci pe la colhozuri şi pe la locuinţele 
sătenilor. 

Atât în Obodovka cât şi în Berşad, s'a constituit câte un ghettou. 

În aceste lagăre şi ghettouri, nu s'au făcut execuţii. Au murit însă, până în pre- 
zent, circa 5000 evrei de boli şi de ger. 

O mare parte din evreii rămaşi au fugit, fiindcă lagărele nu sunt bine organizate 
şi păzite şi s'au stabilit în diferite localităţi, ceea ce constituie un pericol pentru siguranța 
şi sănătatea populaţiei. 

Paza şi controlul lor se face tot de către ucrainieni. 

Starea sanitară este deplorabilă şi aici ca şi în lagărul de la Domanevca. 

Din discuţiile avute cu mai mulți medici militari care au vizitat — din curiozitate — 
aceste lagăre şi ghetto-uri, rezultă că flagelul tifosului exantematic, din această regiune, se 
datoreşte — în mare parte — acestor lagăre şi ghetto-uri, adevărate focare de infecție şi că, în 
primăvară nu este exclus, din cauza cadavrelor şi a murdăriilor, să se ivească noi boli 
molipsitoare. 


Raportat la: 
- Marele Stat Major Secția Il-a şi 
- Armata 3-a Secţia Il-a 


AMR, fond 25-Armata a 3-a, dosar nr. 452, f. 24-25. 

Documentul nr. 212 


CABINETUL MILITAR 24 Februarie 1942 

AL 
CONDUCĂTORULUI STATULUI 

B.3 
No. 3630/M! 
URGENT 
SECRET 

MARELE STAT MAJOR 
Cabinet” 


NOTA 


Urmare la Nr. 3527 din 21.11.1942%; se face cunoscut că Domnul Mareşal 
Antonescu a aprobat prelungirea termenului prestării muncii de folos obştesc a evreilor la 
curăţitul zăpezii cu încă 5 zile peste termenul fixat prin lege. Dispoziţiuni în acest sens au 
fost date Ministerului Muncii, care a întocmit Decizia Ministerială anexată”. 

Deoarece folosirea evreilor nu a dat rezultate bune din cauza lipsei de organizare, 
conducere şi supraveghere, Domnul Mareşal a ordonat ca întrebuinţarea lor să fie pusă pe 
alte baze. 

În viitor repartiţia mâinii de lucru evreeşti pentru munca de folos obştesc va fi 
făcută de Comandamentul 2 Teritorial, fiind luată din seama Inspectoratului Taberelor de 
Muncă din Ministerul Muncii. 

Evreii vor fi organizaţi pe detaşamente şi încadraţi cu ofiţeri de rezervă locali 
concentrați în acest scop pe timp scurt. 

Cererile pentru detaşamente de evrei vor fi adresate Comandamentului 2 
Teritorial, care va dispune repartiţia lor pe unităţi constituite cu un şef responsabil, care va 
primi un sector de lucru şi va trebui să dea un anume rezultat pe o durată de timp anumită. 

Activitatea detaşamentelor de evrei astfel organizate, va trebui să înceapă la 
26.II, pentru a fi folosiţi la descărcările de vagoane şi curățitul de zăpadă a rampelor şi 
străzilor de acces la gările de mărfuri din Capitală şi pentru alte munci. 

Rog să binevoiţi a ordona luarea măsurilor urgente ce decurg din ordinul 
Domnului Mareşal Antonescu. 


D.O. 
ŞEFUL CABINETULUI MILITAR 
Colonel ss. Davidescu 
R. Davidescu 


1 Documentul a fost înregistrat de Marele Stat Major, Secția I-a, cu Nr. 22.570 din 25.02.1942. 

2 Documentul a fost înregistrat de Marele Stat Major, Cabinet, cu Nr. 407 din 24.02.1942. 

3 Nu a fost identificat printre documentele cercetate. 

4 Nu se publică. Se referă la Decizia Ministerială din 23.02.1942 a Ministerului Muncii, Sănătății 
şi Ocrotirilor Sociale. AMR, fond 5416-Marele Stat Major, Secţia I-a Organizare-Mobilizare, 
dosar nr. 2950, f. 5. 

*) Adnotări: 

„Primit 24.2.42 ora 21.”; 
„Secţia I-a. A se vedea alăturatul comunicat cu No. 36.513/28 Ianuarie al Biroului 
Adjutantură!. ss. indescifrabil”; 

„Biroul 1 ordin Corpul 2 Teritorial Cercul de Recrutare Bucureşti trimiţându-le în copie şi 
Decizia Ministerială alăturată. Adunarea evreilor să se facă în pridvorul ANEF. Cred că la 
Cercul de Recrutare pot în treacăt fi trecuți. Pot fi concentrați ofițeri de rezervă şi 
subofițeri chiar şi dintre cei mobilizați pentru lucru pentru 5-6 zile pentru această 
operațiune. Colonel ss. E. Borcescu”; 

„25/2 operat registru special. Căpitan ss. Apostolide””. 


AMR, fond 5416-Marele Stat Major, Secţia I-a Organizare-Mobilizare, dosar nr. 2950, f. 4. 


Documentul nr. 213 


Copie. Fila 177 
EXTRAS DIN VOLUMUL 18/1942 „PROBLEMA EVREIASCĂ” 


INSPECTORATUL GENERAL AL JANDARMERIEI 
TRANSNISTRIA 


NOTĂ INFORMATIVĂ 


Nr. 150 din 24 Fevruarie 1942. 

Evreii din colonia Suha-Balca, județul Berezovka, în număr de 181 au fost 
ridicaţi de către poliția germană din Rastad şi Novo-America şi duşi în marginea 
comunei, unde au fost executaţi prin împuşcare. 

Cadavrele lor au fost aruncate într'o fântână părăsită, după care au fost stropite 
cu gaz şi dat foc. 

Informaţiunea sigură. 


L.S. 
INSPECTOR JANDARMI TRANSNISTRIA 
Lt. Col. (ss.) E. Broşteanu 
Inspectoratul Gral Jandarmi 


1 Nu a fost identificat printre documentele cercetate. 

2 loan Apostolide (1903-?), militar de carieră român. Absolvent al Şcolii militare de ofiţeri de 
infanterie (1923-1925). Intră în armată cu gradul de sublocotenent (1925). Ofiţer în cadrul 
Secţiei a I-a Organizare-Mobilizare din Marele Stat Major (01.04.1941-25.11.1944);, şef al 
Biroului 10 Evrei din cadrul Secţiei l-a Organizare-Mobilizare a Marelui Stat Major (1942- 
1943); ofiţer în cadrul comandamentului Armatei a l-a (25.11.1944-30.05.1945), ofiţer în 
cadrul Marelui Stat Major (30.05.1945-09.08.1946); trecut în cadrul disponibil la 09.08.1946 şi 
în rezervă un an mai târziu. Căpitan (din 24.01.1938); maior (din 20.03.1943 cu vechimea din 
31.10.1942); locotenent-colonel (din 16.06.1945 cu vechimea din 16.04.1945). 

Comunicat: 
P. conformitatea copiei Guvernământul Civil al Transnistriei 


*) Adnotare: 
„La Dosarul 146/945”. 


CNSAS, fond Penal, dosar nr. P 7373 (Titus Bărdescu şi alţii), volumul I, f. 310. 


Documentul nr. 214 


Prefectura jud. Odessa 
Nr. 1662 
28 Februarie 1942 
către 
ÎNCHISOAREA JUD. ODESSA 


Binevoiţi a cunoaşte că evreii aflați în Închisoarea Odessa urmează să fie 
transportaţi la Wapniarka cu trenul. 

Sa cerut 30 vagoane pentru ca să se îmbarce în staţia .............. în dimineaţa de 
1 Martie 1942. 

În acest scop: 

1/. Prefectura Poliţiei Odessa va da ordin şi lua dispoziţiuni de pază pe timpul 
transportului de la închisoare la gară şi pe timpul transportului cu trenul. 

2/. Evreii vor avea asupra lor hrana rece (câte ! pâine pe zi) pentru zilele de 1, 
2, 3 Martie. 

Restul până la suma de 18 lei pe zi alocaţie li se va da în mărci. 

3/. Închisoarea Odessa va avea pregătit tabel în dublu cu proces-verbal de 
predare ofițerului ce-i va lua în primire şi îi va duce la Wapniarka conform ordinului 
Prefecturei Poliţiei Odessa. 

- Tabelul va cuprinde: 

a) numele şi prenumele: evreii vor fi înscrişi pe familii începând cu capul de familie. 

b) etatea. 

c) localitatea din care se află evreul. 

d) ce sume au asupra lor. 

- Vor fi transportaţi toţi evreii inclusiv bolnavii, afară de cei contagioşi. 


Pentru cei bolnavi se va avea căruţe pentru transport la gară. 
* * 


x 


De transport şi pază Prefectura Poliţiei Odessa va da instrucțiunile necesare. 


Prefectul judeţului Odessa 
Colonel M. Velcescu 


AMR, fond 1675-Comandamentul Militar Odessa, dosar nr. 166, f. 265. 

Documentul nr. 215 


ZONA Cl. 
Nr. 9787 din 28.11.1942 
ZONA C 
către 


Conform ordinului C. 2 A. Nr. 30.838/1942 comunicat cu al Brig. 1 Fort. Nr. 
72.161 din 21.11.1942; 

Cu onoare se face cunoscut următoarele: 

Toţi evreii vor fi ridicaţi şi internaţi în cel mai scurt timp în ghettou. Se va 
continua investigaţiile pentru a se identifica evreii care uzând de acte false s'au sustras 
internării. 

Aliaţii germani şi oricine are nevoie de evrei liberi, să aibă aprobarea expresă a 
Domnului Mareşal Antonescu. 

Domnul Mareşal Antonescu consideră trădători şi criminali pe toți acei care 
întârzie evacuarea evreilor. 


COMANDANTUL ZONEI C 
COLONEL, 
C. Carp 
Şeful Biroului 2 
Cpt., 
Schuster H°. 
COMUNICAT: 


Comp. 35 Poliţie 
Serv. Pretoral 
Comp. 35 Transm. 


AMR, fond 1675-Comandamentul Militar Odessa, dosar nr. 27, f. 579. 


1 Indicativul codificat al Comandamentului Militar Odessa. 

2 Nu au fost identificate printre documentele cercetate. 

3 Schuster Hermann (1902-?), militar de carieră român de naţionalitate germană. Absolvent al 
Şcolii militare de ofiţeri de infanterie (1920-1922). Intră în armată cu gradul de sublocotenent 
(1922). Şef al Biroului 2 al Comandamentului Militar Odessa (din 1941); ofiţer în cadrul 
Regimentului 32 Infanterie (1944). Sublocotenent (din 01.07.1922); locotenent (din 
28.09.1926); căpitan (din 16.10.1935). 

Documentul nr. 216 


CORPUL 2 ARMATĂ 
Stat Major 
Nr. 31.338 din 1 Martie 1942 
CORPUL 2 ARMATĂ 
către 


PREŞEDINŢIA CONSILIULUI DE MINIȘTRI 
Cabinetul Civilo-Militar 


La Nr. 269 din 19 Februarie 1942!, către C.M.O. 

Am onoare a raporta următoarele: 

1/. Evacuarea evreilor din Odessa: 

1). Între 10 Ianuarie şi 28 Februarie a.c. s'au evacuat din Odessa, 31.873 evrei 
(bărbaţi, femei şi copii). 

Bărbaţii toţi sunt în vârstă de peste 45 ani. 

2). Evreii evacuaţi au fost expediaţi cu calea ferată în satele din Nordul 
judeţului Berezovka. 

3). Lucrările de evacuare ale evreilor au fost dirijate de un Birou Central de 
Evacuare compus din: 

- Prefectul judeţului (Col. Velcescu) ca Preşed. ( 

- Primarul Oraşului (Gh. Pântea) ( 

- Prefectul Poliţiei (Col. Popovici) ( 

- Procuror Gl. al Curţii Marţ. (Lt. Col. Soltan) ( ca 

- Delegatul C. 2 A. (Maior Nicolicescu N.) ( membri. 

- Medicul primar al oraşului (Dr. Solcănescu) ( 

- 2 delegaţi ai B.N.R. şi ( 

- 2 delegaţi ai Minist. de Finanţe ( 
şi 6 birouri de circumscripție, care au lucrat în Ghettou la identificarea, înscrierea 
(recenzarea) şi strângerea valorilor evreilor ce zilnic urmau să fie transportaţi. 

Aceste birouri erau constituite din: 

- un ofiţer magistrat ca preşedinte 

- un ofiţer delegat al armatei 

- un delegat al B.N.R. ( ca 

- un delegat al Minist. Finanţe ( membri. 

- 2 locuitori delegaţi ai circ. respective 

- un delegat al circ. poliţiei respective 

Operațiunile de evacuare s'au efectuat conform prevederilor ordonanţei Nr. 35 
a Guvernământului Civil al Transnistriei şi Instrucţiunilor de detaliu date de acest 
Guvernământ”. 

Corpul 2 Armată, aflându-se în Odessa, a intervenit prin autoritatea sa atunci 
când anumite greutăţi se opuneau aducerii la îndeplinire a prevederilor ordonanţei 


1 Nu a fost identificat printre documentele cercetate. 
2 Vezi documentele nr. 167, 171 şi 172. 

(Calea ferată germană nu punea vagoane la dispoziţie sau chiar a sistat transporturile 
între 25-31 Ianuarie a.c. din lipsă de combustibil, etc.). 

De asemenea a dat continuu îndrumări în ceea ce priveşte evacuarea — în 
special — a acelor evrei care prin excelență puteau fi dăunători ordinei şi siguranţei 
(tineri foşti comunişti, etc.). 

A urmărit continuu să nu se sisteze transporturile şi a organizat razii pentru 
găsirea celor ce se eschivau (se alătură ordinul dat pentru prima serie de razii de 10 zile)". 

4). La data de 28 Februarie 1942 situaţia evreilor rămaşi în Odessa este următoarea: 

a) În Ghettou 113 evrei (bărbaţi, femei şi copii), recenzați, gata a fi expediaţi; 

Aceştia sunt dintre cei ce s'au sustras şi au fost prinşi ulterior de către auto- 
ritățile polițienești, prin raziile efectuate şi chiar de armată. 

b) În Închisoarea Centrală, 1197 evrei, în marea lor majoritate bărbaţi între 18-50 ani. 

Aceştia sunt dintre evreii care au activat în partidul comunist. Nu au fost 
evacuați până în prezent întrucât Guvernământul n-avea localuri amenajate, cele dela 
Alexandrodar (de lângă Oceacov) nu mai corespundeau situaţiei. 

Dezlegarea de a fi evacuați a obținut-o prefectul judeţului telefonic dela 
domnul Guvernator” astăzi 28.Il.a.c. iar în ziua de 3 Martie ora 9 începe îmbarcarea cu 
destinația Wapniarka. 

În Închisoarea Prefecturei de Judeţ, un număr de circa 10 evrei (bărbaţi şi 
femei). Aceştia sunt diverşi mici infractori care au condamnări date de diversele servicii 
pretorale din Odessa. Ei se evacuează la Wapniarka. 

În spital se află în prezent un număr de 1032 evrei (bărbaţi, femei şi copii) — 
care fiind bolnavi netransportabili, iar unii contagioşi, au fost reţinuţi până la vindecare, 
sau cel puţin până ce vor deveni transportabili. 

c) În afară de evreii menţionaţi mai sus, mai există în Odessa şi împrejurimi un 
număr destul de mare de evrei (aproximativ câteva mii) şi anume: 

- unii care s'au sustras calități ide evreu prin însuşire de acte false; au început a 
fi găsiţi prin raziile ce se fac şi denunţuri; 

- unii care s'au refugiat fie în împrejurimile oraşului, fie prin diferite ascun- 
zători şi care de asemenea vor fi identificaţi şi evacuaţi pe măsura prinderilor; 

Evreii menţionaţi la aliniatul „a” vor fi evacuaţi împreună cu cei prevăzuţi la 
aliniatul „b” (1032 + 113 = 1145), de îndată ce linia Odessa-Berezovca, actualmente în 
refacere, va fi redată circulaţiei, ei urmând a fi evacuaţi tot în Nordul Jud. Berezovca. 

Astfel până la data de 3 Martie a.c. vor fi evacuaţi un total de 33.800 evrei şi 
vor mai rămâne cei din spital şi Ghetou în număr de 1145 evrei — în afară de cei ce vor 
mai fi găsiţi ca sustraşi sau ascunși. 

5). Operațiunile de evacuare, în general, au decurs curent cu greutăţi: 

- unele inerente timpului rău în care au fost executate (ger, zăpadă mare), 
precum şi datorită unor lipsuri în mijloacele de transport (calea ferată a trebuit să 
înceteze timp de 6 zile transportul între 25-31 Ianuarie a.c. din lipsă de cărbuni), iar 

- altele şi cele mai importante, poliţiei şi siguranței extrem de slabă calitativ şi 
cantitativ, precum şi insuficienţa jandarmilor. 


1 Nu a fost identificat printre documentele cercetate. 
2 Profesorul Gheorghe Alexianu. 

Este absolut necesar să se întărească poliţia şi siguranța cu elemente cu senti- 
mente româneşti, elemente constatate ca pricepute şi devotate serviciului. 

Retribuţia prezentă a acestor organe permite trimiterea la Odessa a elementelor 
celor mai bune. 

Este necesar să se mai dea la Odessa un batalion de jandarmi pentru a curăți 
complect şi temeinic Odessa de elementele evreeşti cele mai tinere (13-45 ani) şi cele 
mai periculoase. 

În momentul de faţă birourile de evacuare se reorganizează în vederea punerii 
în aplicare a părții a II-a prevederilor ordonanţei Nr. 35 a Guvernământului şi anume a 
vânzării lucrurilor rămase în casele foste ocupate de evrei. 

6). Se va raporta la fiecare trei zile situaţia în ceea ce priveşte evacuarea evreilor. 

7). În ceea ce priveşte realizările obţinute în Odessa, lucrarea este în curs şi va 
fi înaintată până la 7.IIL.a.c. 


COMANDANTUL CORPULUI 2 ARMATĂ 
GENERAL, 
N. Dăscălescu 
Delegatul Corpului 2 Armată 
Maior, 
Nicolicescu N. 


AMR, fond 1675-Comandamentul Militar Odessa, dosar nr. 166, f. 258-260. 


Documentul nr. 217 


Fulger 
BOGDAN! 
către 
POTOP? 


La Nr. 16.955/1942 

Internaţii în număr de 1600 pleacă din Odessa în ziua de 2.III. orele 9; probabil 
vor sosi în ziua de 4.IIl. 

D.39.X.B. Nr. 22.831/A din 1.1.1942 


Şeful de Stat Major 
Colonel, 
Şeful Secţiei II-a 
Lt. Colonel, ss. I. Grosu 
I. Grosu 


1 Indicativul codificat al Armatei a 3-a. 
2 Indicativul codificat al Brigăzii (din 15.03.1942 Diviziei) 9 Cavalerie. 
3 Nu a fost identificat printre documentele cercetate. 

*) Adnotări: 

„Nr. 27 St. 1/3 13.40”; 

„IL; 

„Balta 1/3 18 ss. indescifrabil”. 


AMR, fond 25-Armata a 3-a, dosar nr. 1129, f. 51. 


Documentul nr. 218 


COMANDAMENTUL ARMATEI III-a 


Stat Major 
Secţia I-a 
SECRET 
NOTĂ DE SERVICIU 
Nr. 22.936/A din 2 Martie 1942 
către 
SECŢIA III-a 
Pentru Jurnalul Operativ. 


Astăzi au fost îmbarcaţi în tren şi evacuaţi la Wapniarka 1217 evrei şi comu- 
nişti condamnaţi aflaţi în închisoarea centrală a oraşului. 

Din cei 1600 deţinuţi au fost reținuți numai bolnavii contagioşi şi cei în curs de 
judecată. 


D. O. 
ŞEFUL SECŢIEI Il-a 
Lt. Colonel, 
I. Grosu 
*) Adnotare: 
„Dosar 13”. 


AMR, fond 25-Armata a 3-a, dosar nr. 1121, f. 20. 


1 Vezi şi Buletinul Informativ Nr. 214.389 din 06.03.1942 al Armatei a 4-a: 
„[...] DELA ODESSA 
- În ziua de 2 Martie a.c. au fost evacuați din Odessa şi expediați spre lagărul dela Wapniarka 
1217 comunişti şi evrei periculoşi care erau arestați în închisoarea oraşului [...]“. AMR, fond 
26-Armata a 4-a, dosar nr. 752, f. 99. 

Documentul nr. 219 


SECRET 
Nr. 2528 din 3 Martie 1942! 
M.U. „BOGDAN”? 
Biroul Lt. Colonel Alion 
către 
M.U. „BOGDAN” 
Secţia Il-a 


Urmare la Nr. 2438 din 22 Februarie 19425; 

Am onoare a raporta că, evacuarea evreilor din oraşul Odessa în Ghetto-ul 
Slobodca, se face foarte încet, întrucât numărul evreilor rămaşi e foarte mic şi aceştia se 
găsesc ascunși. 

Din Ghetto-ul Slobodca, s'a transportat spre Berezovca, un singur lot de 210 
evrei, în ziua de 22 Februarie crt. 

După această dată, transportul pe c.f. Odessa-Berezovca a fost sistat, până la 
terminarea lucrărilor de normalizare a liniei ferate. 

În prezent, în Odessa se mai află circa 1000 evrei în închisoare şi 200 în 
Ghetto. 

Propunem a se institui un control riguros, în toate localităţile din Transnistria, 
asupra populaţiei venită după 1 Decembrie 1941, pentru a se ajunge la identificarea 
evreilor cari s’au sustras operaţiunei evacuării, fugind la sate. 


ŞEFUL BIROULUI 
Lt. Colonel, ss. Alion 
Alion 
Raportat: 
- M.St.M. Secţia Il-a şi 
- Armata III-a Secţia Il-a 


*) Adnotări: 

„Dosar 26”; 

„4.111.942. Biroul 2. Se prezintă Domnului General. ss. indescifrabil”; 
„„5/111/942. Ordinele necesare. General ss. Petre Dumitrescu”. 


AMR, fond 25-Armata a 3-a, dosar nr. 421, f. 76. 


1 Documentul a fost înregistrat de Armata a 3-a, Secţia II-a, cu Nr. 23.010/A din 04.03.1942. 
2 Indicativul codificat al Armatei a 3-a. 
3 Nu a fost identificat printre documentele cercetate. 

Documentul nr. 220 


23.010/A 
7 Martie 1942 
SECRET 
INSPECTORATUL JANDARMI TRANSNISTRIA 


Cu onoare se face cunoscut că acest comandament este informat că în oraşele 
şi satele din Transnistria se află ascunşi — veniţi din alte localităţi — mulți evrei, care 
dându-se drept ruşi sau ucraineni, s'au putut sustrage dela trimiterea în lagăre. 

Vă rugăm a lua măsuri că să se identifice toate persoanele streine de localitate, 
să identifice şi aresteze pe evrei. 

Deasemenea să oblige pe fiecare să-şi ia domiciliul în satul de unde este, 
nefiind permis ca într’o localitate să stea un locuitor care nu este originar de acolo. 


D. O. 
ŞEFUL DE STAT MAJOR 
COLONEL, p. Şeful Secției I-a 
Chirnoagă Maior, 
Apostolescu 


AMR, fond 25-Armata a 3-a, dosar nr. 421, f. 71-77. 


Documentul nr. 221 


MINISTERUL FINANȚELOR 323.842 din 7 Martie 1942 
Direcțiunea Contribuțiunilor Directe 


DOMNULUI ADMINISTRATOR FINANCIAR 
AL JUDEŢULUI... 


Primindu-se la această direcțiune mai multe cereri de scădere a taxelor militare 
datorate de evreii care au prestat sau prestează munca de folos obştesc, vă facem cunos- 
cut cele ce urmează: 

Potrivit art. 1 din Decretul-Lege asupra taxelor militare datorate de evrei', obli- 
gaţiunile premilitare şi militare ale acestora au fost transformate în obligaţiuni fiscale şi 
obligaţiuni de muncă. 

Art. 3 alin. ultim din acel Decret-Lege, precizează că evreii care vor fi utilizați în 
folosul armatei sau la munci de folos obştesc, pe timpul concentrării prelungite de mobi- 


1 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

lizare sau de război, potrivit prevederilor art. 3 din Decretul-Lege relativ la statutul militar al 
evreilor!, sunt scutiţi de taxele militare pe timpul cât vor fi reținuți efectiv în acest scop. 

Scutirea va fi acordată prin scăderea taxelor militare stabilite, cu sumele cores- 
punzătoare timpului de utilizare, pe baza comunicărilor făcute de cercurile de recrutare. 

Faţă de dispoziţiunile legale categorice de mai sus, vă rugăm a lua măsuri ca, 
oridecâte ori veți primi astfel de cereri, ele să fie soluționate la timp dacă sunt însoțite 
de dovezile sau comunicările cercurilor de recrutare respective. 

În caz contrariu, petiţionarii să fie îndrumați pentru procurarea actelor dove- 
ditoare în susținerea cererilor lor. 


/MINISTRU, 
ss. Eugen Dumitrescu” DIRECTOR, 
ss. indescifrabil 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 29. 


Documentul nr. 222 


Nr. 1987 din 10 Martie 19425 
Divizia 1-a Cavalerie 
Statul Major Bir. 2 
către 
ARMATA a III-a 
Secret 


La ordinul Dvs. Nr. 23.121 din 10.IIL.a.c.%, 

Am onoare a vă raporta că pretorul acestui Comandament a făcut cercetarea la 
faţa locului, constatând următoarele: 

1. — În judeţul Golta comuna Domanevka şi Bogdanovka, se găsesc lagăre de evrei, astfel: 

- În comuna Domanevka sunt 1900 evrei, copii, femei şi bătrâni, care sunt cazaţi 
în 6 clădiri foste proprietăți evreieşti, complet izolate de populaţia civilă. 

La colhozurile din jurul comunei şi în comuna Bogdanovka din acelaşi judeţ, se 
mai află un număr de 610 evrei. 

2. — Paza lagărelor se face de către poliţia ucrainiană împreună cu plutonul de 
jandarmi din Domanevka, care face parte din Legiunea de Jandarmi a judeţului Golta. 

3. — Poliţia ucrainiană din Domanevka este compusă dintr-un şef şi 6 gardieni. 

Şeful poliţiei se numeşte Kazakievici Mihai! din comuna Cosniţa, jud. Dubăsari, 
care cunoaşte binişor limba română. 


1 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

2 Eugen Dumitrescu (1904-?), funcționar şi om poltic român. Licenţiat în Economie. Arestat de 
autorităţile comuniste la 22.09.1959 sub învinuirea de „uneltire contra ordinii sociale” şi 
condamnat la 9 ani muncă silnică. A trecut prin închisoarea Jilava, fiind eliberat la 22.06.1964. 

3 Documentul a fost înregistrat de Armata a 3-a, Secţia II-a, cu Nr. 24.164/A din 23.03.1942. 

4 Nu a fost identificat printre documentele cercetate. 

Gardienii sunt locuitori din Domanevka. 

Aceşti poliţişti sunt înarmaţi cu un revolver Nagant seria 15, ce-l are şeful şi 6 arme ruse. 

Acest armament precum şi muniţia ce o au asupra lor sunt din cele adunate de 
jandarmii teritoriali din sectorul de pază. 

Autorizaţie de posedat şi port arme, s”a eliberat de către Comand. Plutonului de 
Jandarmi din ordinul Comandantului de Legiune al Judeţului Golta? şi a Domnului Prefect 
al acestui Judeţ. 

În ziua de 10.III cu ocazia inspecției făcută de Domnul Prefect s'a dat ordin 
şefului poliţiei şi Preturei, ca să mărească numărul de poliţişti la 15, ce se vor recruta din 
populaţia civilă. 

Plata acestor poliţişti se face din bugetul comunei — 100 mărci pe lună, care până 
în prezent s'a achitat în natură din lipsă de mărci. 

Recrutarea lor se face de către Plutonul de Jandarmi. 

4. — Din evreii din lagăre, zilnic mor câte 30-40 persoane. 

Îngroparea evreilor se face foarte superficial, acoperindu-i cu foarte puțin pământ. 

Din cauza înhumării superficiale, populaţia comunei şi cele in jurul ei pe timpul 
dezgheţului este expus la epidemii şi infecții produse prin descompunerea cadavrelor. 

5. — Parte din evrei, conform Ordonanţei 23 a Guvernământului” sunt întrebuin- 
taţi la lucru şi anume: 

- specialişti mecanici la reparatul tractoarelor. 

- medicii la curăţatul spitalului pentru a-l pune în funcțiune şi la consultarea 
populaţiei civile şi evreilor din lagăre. 

- mai sunt alți intelectuali evrei care sunt întrebuinţaţi la diferite munci. 


1 Mihail Kazakievici (1903-?), polițist de origine ucraineană. Comandant al poliției raionului 
Domanevca (1941-1942). 

2 Sfetea Carol (1897-?), militar de carieră român. Intră în Jandarmerie cu gradul de sublocotenent 
(1917). Comandant al Batalionului 6 Jandarmi Operativ (22.06-12.10.1941); comandant al 
Batalionului 5 Jandarmi Operativ (12.10.1941-24.01.1942);, comandant al Legiunii de Jandarmi 
Golta (24.02-08.07.1942); pretor al Diviziei 6 Infanterie (25.07-15.08.1942); şeful Biroului 
Mobilizare la Regimentul de Jandarmi Pedeştri (15.08-11.11.1942); trecut în retragere din 
oficiu pentru incapacitate fizică la 11.11.1942. După război a fost urmărit de autoritățile 
comuniste, fără a fi însă arestat. Locotenent (din 01.01.1919); căpitan (din 28.09.1926); maior 
(din 31.10.1937). 

3 Modest Isopescu (1895-1948), militar de carieră român. Intră în armata austro-ungară cu gradul 
de sublocotenent în rezervă (1916), participă la primul război mondial. Primit în armata română 
din armata austro-ungară la 01.09.1917, cu vechimea şi gradul de locotenent în rezervă; 
transferat în cadrele active ale armatei la 15.11.1920, cu vechimea din 01.09.1917. Transferat 
definitiv la Jandarmerie la 01.07.1921. Comandant al Batalionului Operativ nr. 5 al 
Jandarmeriei, subordonat Armatei a 4-a (22.06-07.10.1941); prefect al judeţului Golta 
(07.10.1941-18.03.1944); trecut în rezervă la 31.12.1942. Sub mandatul său județul Golta s-a 
transformat într-un veritabil „regat al morţii” pentru evreii deportaţi. Arestat în 1945 a fost 
acuzat de „crima de dezastrul țării prin săvârşirea de crime de război” şi condamnat la moarte 
de Tribunalul Poporului la 22.05.1945, pedeapsa fiind comutată la 01.06.1945 la muncă silnică 
pe viaţă. Moare în detenţie în penitenciarul Aiud la 17.10.1948. Căpitan (din 01.04.1923); 
maior (din 01.01.1934); locotenent-colonel (din 27.02.1939). 

4 Vezi documentul nr. 147. 

- la Pretura Plăşii sunt întrebuințate ca funcționare dactilografe două femei 
evreice, care cunosc limba română. 

6. — Plutonul de Jandarmi împreună cu poliţia locală a adunat din plasa respectivă 
un număr de 209 prizonieri ruşi veniţi de la Est de Bug. 

Toate aceste informaţiuni care vi le raportăm, sunt obţinute personal de pretorul 
Diviziei!, care le-a cules de la Comandantul Plutonului de Jandarmi’, Şeful Poliţiei, Pretorul 
Plasei”, inginerul agronom din sat precum şi de la primarul comunei Domanevka”. 


COMANDANTUL DIVIZIEI 1-A CAVALERIE 
COLONEL, ss. Georgescu 
Georgescu Ghe. 
p. Şeful de Stat Major 
Maior Tr. Stoika” 
ss. T. Stoika 


*) Adnotări: 

„23 III 1942. Biroul 2 Un ordin Diviziei 9 Cavalerie să facă la fel un control al tuturor 
lagărelor şi ghetourilor de evrei raportând detalii la armată; 

„- O copie după act raportat la Marele Stat Major ss. indescifrabil”. 

„Dosar 26 vol. II 232 şi 236”. 


AMR, fond 25-Armata a 3-a, dosar nr. 1128, f. 10-11. 


1 Nu a putut fi identificat. 

2 Nu a putut fi identificat. 

3 Vasile Mănescu pretor al plasei Domanevka (1941-12.03.1942); Teodor Iliescu, pretor al plasei 
Domanevca (din 12.03.1942). 

4 Garabet Vaschen. Nu au putut fi identificate date personale. 

5 Nu a putut fi identificat. 

6 Gheorghe I. Georgescu (1894-1948), militar de carieră român. Absolvent al Şcolii militare de 
ofiţeri de cavalerie (1912-1914) şi al Şcolii Superioare de Război (1924-1926). intră în armată 
cu gradul de sublocotenent (1914), participă la primul război mondial. Şef de Stat Major al 
Corpului de Cavalerie (22.06-15.12.1941); în Subsecretariatul de Stat al Administraţiei Armatei 
(15.12.1941-10.03.1942); comandant al Diviziei 1 Cavalerie (10.03-01.07.1942); la dispoziția 
Ministerului de Război (01.07.1942-23.03.1944, 01.12.1944-27.03.1945); trecut în rezervă la 
23.03.1944, rechemat în activitate la 28.11.1944 şi trecut definitiv în rezervă la 28.03.1945. 
Locotenent-colonel (din 01.01.1934); colonel (din 31.03.1938); general de brigadă în rezervă 
(din 27.03.1944). 

7 Traian T. Stoica (1902-?), militar de carieră român. Absolvent al Şcolii militare de ofiţeri de 
infanterie (1921-1923). Intră în armată cu gradul de sublocotenent (1923). Ofiţer în 
comandamentul Diviziei 1 Cavalerie (1942); ofițer în cadrul comandamentului Diviziei 11 
Infanterie (1944). Locotenent (din 01.07.1927); căpitan (din 08.06.1936); maior (din 
31.10.1941). 

Documentul nr. 223 


23.657/A 
16 Martie 1942 
SECRET 
INSPECTORATUL JANDARMI TRANSNISTRIA 


Cu onoare se face cunoscut următoarele: 

Acest Comandament este informat că la ghetto-urile şi lagărele de evrei din 
Transnistria controlul nu este făcut cu vigilenţa necesară. 

Sunt evrei care vin şi pleacă din lagăr necontrolaţi. 

Rugăm să binevoiţi a ne comunica felul cum este asigurată paza la aceste 
lagăre şi ce măsuri credeți că ar trebui luate pentru împiedicarea evadării evreilor. 


D. O. 
ŞEFUL DE STAT MAJOR 
GENERAL, 
I. Arbore 
Şeful Secţiei I-a 
Lt. Colonel, 
I. Grosu 
*) Adnotări: 
„Dosar 19”; 


„Vezi şi pagina 9” 


AMR, fond 25-Armata a 3-a, dosar nr. 1127, f. 7. 


Documentul nr. 224 


ROMÂNIA 
GUVERNĂMÂNTUL PROVINCIEI BASARABIA 
CABINETUL MILITAR 


Nr. 2141/1942! 
17 Martie 1942 
PREȘEDINȚIA CONSILIULUI DE MINIȘTRI 
CABINET CIVIL-MILITAR 


Am onoare a raporta că pe teritoriul Basarabiei se mai găsesc 425 evrei, în 
ghetto-uri sau lăsaţi liberi conform dispoziţiunilor superioare. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 462 din 21.03.1942. 

Prezenţa acestor evrei în Basarabia întreține încă o stare de nedumerire în 
rândurile populaţiei aşa că plecarea şi trecerea lor peste Nistru este o necesitate. 

Afară de aceasta ghetto-ul din Chişinău răpeşte un număr de 40 gardieni 
publici, pentru pază şi control, deci un efectiv mare care este sustras rosturilor lui fireşti. 

Pentru aceste motive, am onoare a vă ruga să binevoiţi a hotărî o dată cât mai 
apropiată pentru reluarea evacuărei lor dincolo de Nistru. 

Până atunci, am luat dispoziţiunea ca evreii din ghettou să fie scoşi din oraş şi 
mutaţi în lagărul din Oneşti-Lăpuşna, unde vor fi puşi sub paza organelor jandarmeriei. 


GUVERNATORUL BASARABIEI 
GENERAL, ss. C. Gh. Voiculescu 
C. Gh. Voiculescu 


*) Adnotare: 
„Biroul 1. Raport suplimentar ss. indescifrabil”. 


AMAE, fond Problema 33, volumul 21, f. 177. 


Documentul nr. 225 


COMANDAMENTUL MILITAR ODESSA 
Stat Major Biur. 2 


Nr. 10.911 din 19 Martie 1942 
COMANDAMENTUL MILITAR ODESSA 
către 
PREFECTURA POLIȚIEI ODESSA 


Potrivit ord. No. 31.756 din 15.11.1942 al C. 2 A”. 

Cu onoare vă rugăm să binevoiţi a da dispoziţiuni unităţilor de jandarmi care 
dau patrule de control la bariere pentru a face un control sever asupra tuturor persoa- 
nelor care ies din oraş întrucât în ultimul timp s'a constatat că foarte mulți evrei au 
părăsit oraşul nestingheriţi de nimeni. 

Evreii, cât şi localnicii, care caută a părăsi oraşul fără autorizaţii, prinşi de aceste 
posturi la bariere sau în altă parte, vor fi pe loc arestaţi şi înaintați Pretoriatului C.M.O. 


1 Prin adresa Nr. 462 din 30.03.1942, Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, comunica Guvernământului 
Provinciei Basarabia următorul răspuns: 

„[...]. Avem onoare a vă face cunoscut că Domnul MAREŞAL ION ANTONESCU a aprobat 
ca cei 425 evrei să fie trecuţi în Transnistria şi transportați pe calea ferată până în apropiere de 
ghetou. De executare vă rugăm să binevoiţi a dispune să se comunice acestui Cabinet. [...]”. 
AMAE, fond Problema 33, volumul 21, f. 176. 

2 Nu a fost identificat printre documentele cercetate. 

Totodată, vă rugăm a dispune ca aceleaşi unităţi să instaleze pe lângă posturile 
de control la bariere şi pază mobilă prin locurile pe unde s’ar putea strecura acei care ar 
căuta să scape de controlul posturilor de la bariere. 

Măsurile şi dispozițiunile Dvs. vă rugăm a le comunica acestui Comandament 
până la 20 Martie a.c. 


COMANDANT SECUND C.M.O. 
COLONEL, 
C. Carp 
Şeful Biroului 2. 
Căpitan, 
Schuster H. 


AMR, fond 1675-Comandamentul Militar Odessa, dosar nr. 27, f. 623. 


Documentul nr. 226 


Hughes 
BOGDAN! 
către 
CARPAŢI” 
Secţia a I-a 


La Nr. 55.302/19425; 

Raportăm că din relațiile ce s'au luat de la Insp. Jand. Transnistria şi din cele 
cunoscute de noi nu au fost trecuţi peste Bug evrei. Probabil că din ghetto-urile din 
apropierea Bugului ar fi trecut câţiva. De la Odessa au fost evacuaţi în zona Nord 
Berezovka aproximativ 33.000 evrei şi deci în niciun caz nu ar fi putut să se găsească 
acea grupă de 60.000 evrei. S'a dat ordin Legiunei de Jandarmi să cerceteze numărul de 
evrei ce ar fi putut trece singuri peste Bug”. 


D. 39.X. B. Nr. 23.977/A din 20 Martie 1942 
D. O. 
ŞEFUL DE STAT MAJOR 
GENERAL, 
I. Arbore 


Indicativul codificat al Armatei a 3-a. 

Indicativul codificat al Marelui Stat Major. 

Nu a fost identificat printre documentele cercetate. 

Raportul a fost elaborat în urma intervențiilor Legaţiei germane din Bucureşti pe lângă 
guvernul român în vederea stopării expulzărilor de evrei peste Bug. Vezi în acest sens Ottmar 
Traşcă, Dennis Deletant (editori), Al II-lea Reich şi Holocaustul din România. 1940-1944. 
Documente din arhivele germane, documentul nr. 74, p. 399-405; documentul nr. 75, p. 406- 
407; documentul nr. 76, p. 408-409. 


Pyw NR —= 

Şeful Secţiei a H-a 
Lt. Colonel ss. I. Grosu 
I. Grosu 


*) Adnotări: 

„1674 20/3 21”; 

„Dosar 19”; 

„Carpaţi 20.11.21. ss. indescifrabil”. 


AMR, fond 25-Armata a 3-a, dosar nr. 1127, f. 15. 


Documentul nr. 227 


DIVIZIA 9-a CAVALERIE 
Stat Major Biroul 2 
Nr. 30.525 din 20 Martie 1942) 
DIVIZIA 9-a CAVALERIE 
către 
ARMATA 3-a 
Secţia Il-a 


Am onoare a raporta că acest comandament cu Nr. 1556 din 30.X1.19417 şi Nr. 
1657 din 11.XII.1941° către Corpul 2 Armată precum şi în toate rapoartele contrainfor- 
mative lunare, a arătat starea de spirit şi nemulțumirile create prin menţinerea în 
Moghilew a circa 7000 evrei. 

Până în prezent nu s'a luat nici o măsură, iar evreii se plimbă zilnic prin centrul 
oraşului făcând contrabandă, şi speculând populaţia locală cu mărfurile din magazinele 
ce li s'a permis a deschide. 

Deşi evreii trebuiesc strânşi în ghetouri, în Moghilew aceştia se plimbă în li- 
bertate infectând acest centru, prin care zilnic trec trupe şi se fac masive aprovizionări 
din ţară pentru armată. 

În ultimul timp se semnalează că evreii din comunele învecinate Moghilewului 
obţin de la diferite unități de jandarmi aprobări sub pretextul unor aprovizionări cu ma- 
teriale sau medicamente — pentru a se deplasa la Moghilew unde rămân definitiv. 

Nu există nici un control al evreilor. 

Vă rugăm să binevoiţi a se interveni de urgenţă pentru ca toţi evreii din Moghilew 
să fie îndepărtați înainte de începutul primăverii deoarece pe lângă un focar de corupție 
morală aceştia constituesc şi un focar de infecţie foarte periculos în acest centru. 


1 Documentul a fost înregistrat de Armata a 3-a, Secţia Il-a, cu Nr. 24.306/A din 26.03.1942. 
2 Nu a fost identificat printre documentele cercetate. 
3 Nu a fost identificat printre documentele cercetate. 

COMANDANTUL DIVIZIEI 9-a CAVALERIE 
General, ss. Cocorăscu! 
Tr. Cocorăscu 
p. Şeful de Stat Major 
Maior, ss. Al. Mârzac? 
Al. Mârzac 


*) Adnotare: 
„20/111/942. Se va trimite în copie Guvernământului cu rugămintea de a ne da relaţiuni 


asupra stării de fapt şi cauzelor. General ss. Arbore”. 


AMR, fond 25-Armata a 3-a, dosar nr. 1127, f. 4. 


Documentul nr. 228 


Copie 
MARELE STAT MAJOR 
Secţia I-a 
Bir. 1/2 
No. 88.929 
1942 Martie 20 


MARELE STAT MAJOR SECŢIA I-a 


1 Traian Cocorăscu (1888-1970), militar de carieră român. Absolvent al Şcolii militare de ofiţeri 
de cavalerie (1907-1909). Intră în armată cu gradul de sublocotenent (1909), participă la primul 
război mondial. Comandant al Brigăzii — din 15.03.1942 Diviziei — 9 Cavalerie (23.01.1941- 
25.03.1942), comandant al Corpului de Cavalerie, partea sedentară (26.03-25.10.1942); trecut 
în rezervă la 25.10.1942. Locotenent-colonel (din 15.03.1926); colonel (din 15.04.1933); 
general de brigadă (din 25.10.1939). 


2 Alexandru Mârzac (1901-?), militar de carieră român. Absolvent al Şcolii militare de ofiţeri de 


infanterie (1921-1923) şi al Şcolii Superioare de Război (1933-1935). Intră în armată cu gradul 
de sublocotenent (1923). Ofiţer în cadrul comandamentului Brigăzii — din 15.03.1942 Diviziei 
— 9 Cavalerie (21.12.1940-10.12.1942); şef de Stat Major al Diviziei 9 Cavalerie (10.12.1942- 
20.06.1943); ofiţer în cadrul comandamentului Corpului 6 Armată (20.06-3 1.08.1943); şef al 
Biroului 1 Organizare-Mobilizare din comandamentul Diviziei 1 Infanterie (31.08.1943- 
05.07.1944); şef de Stat Major al Diviziei 1 Infanterie (05.07-24.11.1944); ofițer în 
comandamentul Diviziei 18 Infanterie (24.11.1944-15.07.1947); comandant al Regimentului 10 
Grăniceri  (15.07.1947-31.08.1948); comandant al Brigăzii 1 Grăniceri (31.08.1948- 
15.09.1949), comandant al Comandamentului Grăniceri Caransebeş (12.11.1949-06.05.1950); 
comandant al Brigăzii 3 Grăniceri (06.05.1950-30.06.1952); trecut în rezervă la 30.06.1952. 
Maior (din 01.04.1942); locotenent-colonel (din 01.04.1945); colonel (din 26.05.1947). 

La nota Nr. 24.306/A din 27.03.1942 adresată de Armata a 3-a Guvernământului Transnistriei 
în chestiunea evreilor din Moghilev, Guvernâmântul a răspuns prin nota Nr. 189 din 
03.04.1942 arătând că „[...] Avem onoare a vă face cunoscut că s'au luat măsuri pentru 
evacuarea tuturor evreilor din oraşul Moghilău şi trimiterea lor în lagăre, în nordul 
Transnistriei. [...]”. AMR, fond 25-Armata a 3-a, dosar nr. 1127, f. 2-3. 

către 
Comandamentul II. Teritorial 
Stat Major 


Am onoare a vă face cunoscut următoarele: 

Pentru a nu se reduce activitatea întreprinderilor care lucrează în folosul arma- 
tei sau Economiei Naţionale, Marele Stat Major a aprobat ca evreii rechiziționați pentru 
lucru la aceste întreprinderi pe anul 1941-1942 să fie menținuţi în aceeaşi situaţie până 
la 1 Iunie a.c. când se vor termina lucrările de verificare a tuturor evreilor din ţară, de 
către Comisiunile instituite prin D.M. 194.920, publicat în M.O. 54 din 4 Martie 1942). 

În consecință, ordinele de rechiziție ale acestor evrei, care expiră la 1 Aprilie 
1942, vor fi valabile până la 1 Iunie 1942, cu următoarea viză aplicată de către Coman- 
damentele Teritoriale respective: Valabil până la 1 Iunie 1942, conform ord. M.St.M. 
No. 88.929/1942. 

În sensul celor de mai sus vă rugăm a da ordine tuturor organelor în subordine. 

Şeful Biroului 1/2. 


Pentru conformitate: 

p. Comandantul Cercului Recr. Bucureşti 

Lt. Col., ss. Constantinescu 
Constantinescu Traian 


AMR, fond 5416-Marele Stat Major, Secţia I-a Organizare-Mobilizare, dosar nr. 2942, 
f. 123. 


Documentul nr. 229 


CORPUL 2 ARMATĂ 
COMANDANT 
Nr. 5224 
1942 Martie ziua 26 
CORPUL 2 ARMATĂ 
către 


COMANDAMENTUL MILITAR ODESSA 


- Corpul de Armată deţine informaţiunile: 


1 Monitorul Oficial, partea I, nr. 54 din 04.03.1942. Decizia Ministerială Nr. 194.920 din 
03.03.1942 a Ministerului Muncii, Sănătăţii şi Ocrotirilor Sociale cu privire la supunerea 
evreilor la procedura de revizuire. 

2 Documentul a fost înregistrat de Comandamentul Militar Odessa cu Nr. 11.470 din 
26.03.1942.. 

- Evreicile tinere care s'au sustras dela internare în ghetto şi cele care au evadat 
din zona de internare, s'au prevăzut cu acte de identitate false, luând nume rusesc, 
răspândindu-se în toată Transnistria. 

- S'au aşezat cu domiciliul în special în localităţile ocupate de trupe, unde 
practicând prostituţia caută să se dedea la acţiuni de spionaj. 

- Pentru a se preveni acţiunile de spionaj ale acestor femei, M.U. prin Serviciile 
Pretorale respective — care vor lucra în unire cu Autorităţile locale-Administrative şi 
Poliţieneşti — vor lua următoarele măsuri: 

1) Se vor identifica şi pune sub severă supraveghere toate casele locuite sau 
cercetate de către femeile cu moravuri uşoare. 

2) Se vor identifica femeile cu moravuri uşoare şi persoanele civile şi militare 
care cercetează aceste case şi care vin în contact cu femeile de moravuri uşoare. 

3) Se vor face descinderi cu percheziţii domiciliare şi corporale, atât la femeile 
cu moravuri uşoare cât şi la gazdele acestora precum şi la persoanele care au venit în 
contact cu ele. 

Se vor cerceta cu deosebită atenţiune actele de identitate ale femeilor cu 
moravuri uşoare şi constata dacă sunt bune şi nu false. 

Dela toate femeile cu moravuri uşoare se vor ridica, îndosaria şi înainta C. 2 
A., fotografiile, cărțile de vizită, scrisorile şi orice obiect primit dela militarii români de 
orice grad. 

Pe fiecare obiect se va scrie Numele şi Prenumele şi domiciliul femeii cu 
moravuri uşoare la care s'au găsit. 

4) Procedeul de urmat după percheziţie: 

- Femeile care se fac vinovate de fapte penale, la cari s'au găsit material 
subversiv sau acte compromițătoare, cu actele dresate se vor înainta la Curtea Marţială. 

- Femeile la care nu s'au găsit nimic şi nici nu se fac vinovate de fapte penale, 
după ce au fost vizitate de Medic se vor trimite; 

- Evreicele din Odessa la Curtea Marţială. 

- Evreicele din alte localităţi, ca suspecte la lagărul Vapniarca. 

- Femeile de altă naţionalitate la domiciliul de origină. 

5) Prezentul se va executa între 1-7 Aprilie 1942. 

6) Rezultatul se va raporta până la 10 Aprilie a.c. 


Comandantul Corpului 2 Armată 
General de Div. ss. Dăscălescu 
Dăscălescu Nicolae 


Comunicat: 
Div. 1 Fortificaţii 
Div. 4 Infanterie 
Div. 1 Cavalerie 
Div. 9 Cavalerie 
C. M. Odessa 

*) Adnotări: 

„Rezultatul până la 9 Aprilie”; 

„Domnul General”; 

„26 MARTIE 1942 Biroul 2”; 

„- Execuţie prin Prefectura de Poliţie 

- Raport la timp 

- a se urmări execuţia. General. ss. indescifrabil”. 


AMR, fond 1675-Comandamentul Militar Odessa, dosar nr. 181, f. 3. 


Documentul nr. 230 


No. 9084! 

1942 Luna III. Ziua 27 
INSPECTORATUL JAND. TRANSNISTRIA 
către 
COMANDAMENTUL ARMATEI 3-a. Stat Major. 


La Ord. Dv. No. 23.657/A/9477. 

Am onoare a raporta că lagăre de evrei nu avem decât la Wapniarka Judeţul 
lampol care este păzit de Reg. 6 Artilerie Călăreaţă. 

Ghetourile sunt date în seama autorităților şi poliţiilor Comunale. 

Prin Ordonanţa No. 23 a Guvernământului Transnistriei” se hotărăşte că orice 
evreu prins în altă localitate decât aceia unde i s'a fixat domiciliul, va fi considerat ca 
spion şi sancţionat conform legilor militare în timp de război. 


INSPECTOR JANDARMI TRANSNISTRIA 
COLONEL, 
ss. Broşteanu 


*) Adnotare: 
„L.IV.942. Biroul 2 Corespondenţă. ss. indescifrabil”. 


AMR, fond 25-Armata a 3-a, dosar nr. 1127, f. 8. 


1 Documentul a fost înregistrat de Armata a 3-a, Secţia II-a, cu Nr. 20.012 din 01.04.1942. 
2 Vezi documentul nr. 223. 
3 Vezi documentul nr. 147. 

Documentul nr. 231 


DIVIZIA 9-a CAVALERIE 
Stat Major Biroul 2 

Nr. 30.653 din 1 Aprilie 1942! 

DIVIZIA 9-a CAVALERIE 
către 
CORPUL 2 ARMATĂ 
Stat Major Biroul 2 

STRICT SECRET 


Am onoare a înainta alăturat un memoriu al Comitetului pentru Coordonarea 
Muncii şi Ajutorarea Evreilor Evacuaţi — Moghilew — trimis Centralei Evreilor din 
România — care a fost reţinut de către cenzura Moghilew şi înaintat Comandamentului”. 

Din alăturatul memoriu şi informaţiunile ce le posedăm rezultă: 

- numărul evreilor din Moghilew s'a ridicat în timp de circa 4 luni dela 8000 la 
circa 15.000. Dacă la acest număr se adaugă şi cei circa 30.000 evrei ce se găsesc în 
județul Moghilew, rezultă că în acest judeţ se află: 

- o enormă masă evreiască consumatoare de alimente şi medicamente; 

- un pericol permanent pentru izbucnirea unei epidemii în acest centru important. 

Fiind în apropierea frontierei prin specificul rasei, această masă evreiască se 
ocupă cu tot felul de contrabande şi speculațiuni, fapt ce produce mari nemulțumiri 
populaţiei locale. 

Prin organizarea embrionară — dar care promite a deveni cu timpul puternică prin 
organizare — vor acapara din nou viaţa economică şi industrială a oraşului Moghilew. 

Faţă de cele arătate mai sus şi cele raportate Dvs. cu Nr. 1556 din 30.X1.19415, 
Nr. 1657 din 11.XI1.1941* şi prin rapoartele contrainformative lunare, este imperios a se 
lua măsuri pentru evacuarea evreilor din regiunea Moghilew. 

Vă rugăm să binevoiţi a interveni locului în drept pentru a se lua măsuri 
urgente înainte de începutul primăverii deoarece pe lângă un focar de corupţie morală, 
evreii constituiesc şi un focar de infecție foarte periculos în Moghilew-centru important 
de aprovizionări şi treceri de trupe. 


COMANDANTUL DIVIZIEI 9-a CAVALERIE 
General, ss. Cocorăscu 
Tr. Cocorăscu 
Şeful de Stat Major 
Maior, ss. indescifrabil 


Documentul a fost înregistrat de Corpul 2 Armată la 09.04.1942. 

Nu se publică. Se referă la memoriul din 18.03.1942, înaintat Centralei Evreilor de Comitetul 
pentru Coordonarea Muncii şi Ajutorarea Evreilor Evacuaţi pentru Judeţul şi Oraşul Moghilău. 
AMR, fond 25-Armata a 3-a, dosar nr. 1127, f. 20-27. Vezi şi Matatias Carp, Cartea Neagră, 
volumul III, documentul nr. 176, pp. 338-346. 

3 Nu a fost identificată printre documentele cercetate. 

4 Nu a fost identificată printre documentele cercetate. 


N =e 

*) Adnotări: 
„-8 APRILIE 1942 Eşalonul 1”; 
„9.IV.942 Biroul 2 ss. indescifrabil”. 


AMR, fond 25-Armata a 3-a, dosar nr. 1127, f. 19. 


Documentul nr. 232 


HUGHES. 
BOGDAN! 
către 
CARPAŢI” 
Secţia I-a 
RAPORT CONTRAINFORMATIV 
din 7 Aprilie 1942 


I. Starea de spirit: 
În armată: Bună 


A populației: Satisfăcătoare. 
II. Din Transnistria: 

- La Odessa, în urma raziilor executate între 22-30 Martie 1942 au fost arestaţi: 

45 evrei sustraşi dela internare 

84 foşti militari sovietici neînregistrați 

390 persoane civile fără acte de identitate 

Arestaţii sunt triați de autorități. 

- Au mai fost descoperite diferite materiale (aparate radio, telefoane, cinema, foto, 
maşini de scris, cauciucuri, arme, munițiuni, etc.) care au fost predate Serv. de Capturi. 

- În dimineaţa zilei de 7 Aprilie un ostaş din Compania de Poliţie a lui Răzvan” 
a fost omorât de explozia unei mine, la fântâna 6 km. Vest Chiliacova (20 km. N.E. 
Odessa) pe drumul ce întretaie calea ferată. 

Se fac cercetări. 


D.39.X.B./ Nr. 20.217 din 8.IV. 1942 


D. O. 
Şeful de Stat Major 
General, 


I. Arbore 
p. Şeful Secţiei I-a 
Maior, 
Mangesius 


AMR, fond 25-Armata a 3-a, dosar nr. 1122, f. 41. 


1 Indicativul codificat al Armatei a 3-a. 
2 Indicativul codificat al Marelui Stat Major. 
3 Indicativul codificat al Diviziei 20 Infanterie. 

Documentul nr. 233 


ROMÂNIA 
GUVERNAMÂNTUL PROVINCIEI BUCOVINA 
CABINETUL MILITAR 
Nr. 603 Cernăuţi, la 9 Aprilie 1942! 
PREŞEDINŢIA CONSILIULUI DE MINIȘTRI 
Cabinetul B.B.T. 


La Nr. 502/1942: 

Am onoare a înainta situația cerută de D-voastră pe categorii de evrei pe judeţe. 

Judeţul Cernăuţi, cuprinde şi oraşul Cernăuţi. 

La categoria evrei ce nu se vor evacua, nu se poate cunoaşte încă precis situaţia, 
întrucât în prezent se lucrează la trierea lor, urmând a se stabili necesitatea unora de a 
rămâne şi mai departe în Bucovina şi a scoate pe cei indezirabili şi fără ocupaţie. 


GUVERNATORUL BUCOVINEI 
GENERAL 
ss. Calotescu 
C. Calotescu 


*) Adnotări: 
„Secret. Foarte urgent”; 
„Biroul 1. La mine”. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 635 din 11.04.1942. 
2 Nu a fost identificat printre documentele cercetate. 

Documentul nr. 234 


ROMÂNIA 
GUVERNĂMÂNTUL PROVINCIEI BASARABIA 
CABINETUL GUVERNATORULUI 


PREŞEDINŢIA CONSILIULUI 
DE MINIȘTRI 
Cabinetul Civil-Militar 
Nr. 157 din 9.IV.1942! 


Am onoarea a înainta alăturat situaţiile cerute cu ordinul Dvs. Nr. 508/C.B.B.T. 
din 27 Martie 19477. 

Se menţionează că situaţia evreilor prevăzuţi în tabelul numeric Nr. 3, va fi 
revăzută de Guvernământ prin Contenciosul său, pentru a se vedea dacă ordinul Preşe- 
dinţiei Consiliului de Miniştri Nr. 15.035 din 22 Octombrie 1941* a fost bine aplicat şi în 
scopul de a se obţine un mod de aplicare unitar. 


D. O. 
DIRECTOR DE CABINET 
LT. COLONEL, ss. Rădulescu 
Dem. Rădulescu? 


*) Adnotare: 
„Biroul 1 La mine”. 


SITUAȚIA NUMERICĂ Nr. 1. 


a evreilor evacuaţi din Basarabia 


Nu sunt date, întrucât la evacuare, 


organele însărcinate cu această operaţiune 


n-au ţinut evidența pe categoriile cerute 
(bărbaţi, femei, copii) 


DIRECTOR DE CABINET, 
LT. COLONEL, ss. Rădulescu 
Dem. Rădulescu 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 654 din 14.04.1942. 

2 Nu a fost identificat printre documentele cercetate. 

3 Nu a fost identificat printre documentele cercetate. 

4 Dumitru C. Rădulescu (1891-?), militar de carieră român. Intră în armată cu gradul de sublo- 
cotenent (1914), participă la primul război mondial. Director de Cabinet la Guvernământul 
Provinciei Bucovina în 1942. Arestat de autoritățile comuniste la 18.06.1959, a fost acuzat de 
„uneltire contra ordinii sociale” şi condamnat la 5 ani închisoare corecțională. A trecut prin 
închisorile Piteşti, Craiova, Jilava şi Gherla, fiind eliberat la 16.04.1964. Căpitan (din 
01.09.1917); maior (din 28.09.1926); locotenent-colonel (din 08.11.1938). 

SITUAȚIA NUMERICĂ Nr. 2. 
a evreilor rămaşi neevacuaţi până în prezent din Basarabia 


Observaţiuni 


Din aceştia, 7 se află la sucursala 
B.N.R. Chişinău, la dispoziția 


unei comisiuni de anchetă 


DIRECTORUL DE CABINET 
LT. COLONEL, ss. Rădulescu 
Dem. Rădulescu 


SITUAŢIA NUMERICĂ Nr. 3. 
a evreilor ce nu se evacuează, rămânând în continuare în Basarabia prin aplicarea 
ordinului Preşedinţiei Consiliului de Miniştri Nr. 15.035 din 22 Oct. 1941 


DIRECTORUL DE CABINET 
LT. COLONEL, ss. Rădulescu 
Dem. Rădulescu 


AMAE, fond Problema 33, volumul 21, f. 132-134, 136. 

Documentul nr. 235 


COMANDAMENTUL ETAPELOR DE EST 
STAT MAJOR BIROUL 3 


NOTĂ DE SERVICIU Nr. 50.116! 
12 Aprilie 1942 
către 
Biuroul 2 


Potrivit ordinului Armatei 3-a, Nr. 30.303” s'a reînființat Comandamentul 
Militar al ODESSEI, în a cărui sarcină trece: 

a) — Toate chesturile de poliţie şi siguranță a oraşului şi regiunei ODESSA; 

- evacuarea evreilor şi a suspecților comunişti; 

- supravegherea lucrătorilor din fabrici, din port şi dela C.F.; 

- curățirea localităţilor din jurul ODESSEI de populaţia suspectă. 

b) — Instruirea, hrănirea şi administrarea unităţilor şi formațiunilor din 
ODESSA, care nu intră operativ sub ordinele C. 2 A. 


p. ŞEFUL DE STAT MAJOR 
Maior, ss. V. Dogaru? 
V. Dogaru 


AMR, fond 1693-Comandamentul Etapelor de Est, dosar nr. 169, f. 10. 


Documentul nr. 236 


INSPECTORATUL GENERAL AL JANDARMERIEI 
SERVICIUL JANDARMERIEI 
EXTRAS 
din dosarul Informaţiuni din Transnistria 
pe anul 1942 volumul 3 Fila 669-670 


Copie 
INSPECTORATUL JANDARMI TRANSNISTRIA 
Nr. 400/14 Aprilie 1942 


1 Documentul a fost înregistrat de Comandamentul Etapelor de Est, Stat Major Biroul 2, cu Nr. 
30.153 din 12.04.1942. 

2 Nu a fost identificat printre documentele cercetate. 

3 Victor Dogaru (1900-?), militar de carieră român. Absolvent al Şcolii militare de ofiţeri de 
infanterie (1918-1920). Intră în armată cu gradul de sublocotenent (1920). În comandamentul 
Etapelor de Est (22.06.1941-23.08.1944); în comandamentul Etapelor de Vest (23.08.1944- 
12.05.1945). Căpitan (din 01.04.1932); maior (din 31.10.1938); locotenent-colonel (din 
31.10.1942). 

BULETIN INFORMATIV 
Pentru Transnistria 
Dela 15 Martie la 15 Aprilie 1942. 
A. 
Starea de spirit a Populaţiei. 


Poliţia civilă germană din comuna Mostovoi şi Zavadovca Jud. Berezovca, au 
ridicat în ziua de 10 Martie 1942, din lagărul din comuna Baraiciuc un număr de 875 
evrei, pe care i-a scos în marginea satului şi executat prin împuşcare. 

Aceiaşi poliţişti germani au ridicat şi în ziua de 20 Martie 1942 din lagărele 
comunelor Estriminova şi Dumitrovea un număr de 1342 evrei, pe care i-au scos în 
marginea comunei executându-i prin împuşcare. 

În ziua de 22 Martie cr. Poliția germană din Comuna Tartacaia Jud. Berezovca, 
au ridicat un număr de 180 evrei din lagărul dela Sâraia-Balca şi un număr de 370 evrei 
din lagărul din comuna Zaharovca Jud. Berezovca, pe care i-a scos în marginea comunei 
şi executat prin împuşcare. 

În ziua de 24 Martie 1942, Comandantul Poliţiei germane din Neu-Fridental 
Jud. Berezovca!, au ridicat un număr de 30 evrei pe care i-a scos în marginea comunei şi 
executat prin împuşcare. 

În ziua de 16 Martie cr. un număr de 16 germani dela Poliţia S.S. germană din 
Novo-Candeli Jud. Berezovca, au ridicat din lagărul de evrei Tafonska acel judeţ un 
număr de 120 evrei pe care i-a scos în marginea comunei şi executat prin împuşcare. 

În urma panicei produsă cu împuşcarea evreilor din regiunea Berezovca, au 
dispărut din lagărul Lisinovca un număr de 300 evrei. 

Sa dat ordin Legiunei a-i urmări şi retrimite în lagăr. 

În ziua de 9 Martie Poliţia germană din Mostovoi şi Zavadovea, au ridicat din 
lagărul de evrei dela Cihrin un număr de 772 evrei, pe care i-a scos în marginea 
comunei şi executat prin împuşcare. 

În ziua de 13 Martie cr. germanii dela formațiunea S.S. din comuna Cartaica 
Jud. Berezovca, au ridicat din lagărul de evrei dela Cunievca, un număr de 650 evrei, pe 
care i-a scos în marginea comunei şi executat prin împuşcare. 

Poliţia civilă germană din Comuna Bernandovca au executat prin împuşcare un 
număr de 483 evrei ce au fost plasați în acea comună din Odessa. 

În toate aceste cazuri Poliţia germană a ridicat obiectele şi efectele dela evreii 
executați pe care le-a împărțit populaţiei de origine etnică germană. 

Executările arătate mai sus s'au adus la cunoştinţa Guvernământului şi I.G.J. 
prin note informative date la timp”. 


INSPECTOR JANDARMI TRANSNISTRIA 
(ss) E. Broşteanu 


1 Nu a putut fi identificat. 

2 Vezi în acest sens notele informative Nr. 185 şi 187 din 24.03.1942 ale Inspectoratului de 
Jandarmi Transnistria. CNSAS, fond Penal, dosar nr. P 7373 (Titus Bărdescu şi alţii), volumul 
I, f. 311-312. 

Şeful Serv. Sig. şi Informaţii 
Lt. Col. (ss) V. Grosu 


Pentru conformitate ss. indescifrabil 


*) Adnotare: 
„Dosar 146/945”. 


CNSAS, fond Penal, dosar nr. P 7373 (Titus Bărdescu şi alţii), volumul I, f. 313-+verso. 


Documentul nr. 237 


PREŞEDINŢIA CONSILIULUI DE MINIȘTRI 
SECRETARIATUL GENERAL 
„CABINETUL PENTRU BASARABIA, 
BUCOVINA ȘI TRANSNISTRIA” 


NOTĂ 
1942, luna Aprilie, ziua 19 


Sumar: 

Ghettourile evreeşti din Transnistria. 
Se anexează o hartă a Transnistriei cu 
localităţile unde se găsesc ghetouri”. 


Am onoare a vă face cunoscut următoarele constatări făcute cu ocazia vizitării 
ghettourilor Odessa, Tiraspol, Balta şi Râbnița: 

r. ODESSA. 

Ghetto-ul este format din 70 evrei, împărţiţi pe ateliere, unde lucrează funcționari 
ai Guvernământului, care aduc materialul necesar şi plătesc mâna de lucru în condiţiunile 
stabilite de Guvernământ. 

Din venitul atelierelor, jumătate este dat lucrătorilor evrei, iar cealaltă jumătate 
este folosită pentru nevoile generale ale ghettoului. 

Ghetto-ul posedă următoarele ateliere: 

- croitorie de damă; 

- croitorie bărbătească; 

- frizerie, coafură şi manicură; 

- pălării damă şi 

- dentistică. 

Evreii locuiesc în acelaşi local cu atelierele, local care se prezintă în condițiuni 
bune, peste tot domnind ordine şi curățenie. 

Ghettoul este înzestrat cu: 


1 Vezi anexele II, III, IV şi V. 


497 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


a/. O bucătărie comună, la care am constatat că Duminică 11 Aprilie a.c., s'a 
servit tocană de carne cu sos de tomate, iar Marţi 13 Aprilie, chifteluţe de carne. În fiecare 
dimineaţă se dă lapte; 

b/. Cabinet medical şi farmacie. 

Evreii din ghettou fac regulat baie. 

În concluzie, ghettoul este foarte bine organizat, iar evreii sunt foarte mulțumiți. 

Ar fi cazul, deoarece atelierele au foarte mult de lucru, să se mărească numărul 
evreilor meseriaşi, iar Comandamentul Militar se opune pentru rațiuni de ordin tactic. 

N. BALTA. 

În acest ghettou se găsesc 2746 persoane, dintre care 514 bărbaţi, 1234 femei şi 
898 copii, dintre aceştia 698 sunt incapabili de muncă; ghettoul înnumără 700 orfani, din- 
tre care 300 de ambii părinţi; un număr de 24 evrei îşi au familiile împrăştiate în ţară, în 
diferite oraşe; aici se mai găseşte şi un mutilat din războiul trecut, provenit din armata austriacă. 

1/. Ghetto-ul se prezintă în condițiuni proaste, insuficient şi murdar. 

2/. Lucrătorilor evrei, care au prestat muncă la diferite autorități, nu li s'au plătit 
drepturile pe câteva luni în urmă, drepturi fixate de ordonanța Guvernământului care 
prevede un salariu de 2 mărci pe zi pentru lucrătorul calificat şi 1 marcă pe zi pentru 
lucrătorul necalificat. 

- Unele autorităţi au plătit evreilor pentru munca depusă numai câte 600 gr. 
mălaiu, ceea ce este inechitabil, deoarece 1 kgr. mălaiu costă acolo 24 lei (40 Phenigi) 

Argumentul adus că la Balta R.K.K.S.-ul s’a devalorizat până la 3-10 lei nu poate 
rezista, deoarece autorităţile primesc mălaiul la preț oficial. 

În plus, trebuie să mai avem în consideraţie că evreul care prestează o muncă mai 
mare în ghetou, soţia şi copiii care trebuiesc hrăniţi şi care în majoritatea cazurilor nu pot 
câştiga nimic. 

3/. Ajutoarele trimise de Centrala Evreilor din ţară au fost primite toate, dar sunt 
insuficiente faţă de lipsa de câştig şi de scumpirea vieții. 

- Ghettoul este prevăzut cu o farmacie, suficient aprovizionată cu medicamente 
trimise din ţară, şi are în curs de instalare un spital în care se va putea interna până la 15 
persoane. 

- Bucătăria comună a ghettoului, la care mănâncă circa 300 persoane, este mur- 
dară, prost instalată şi slab aprovizionată. Serveşte o singură masă pe zi, iar alimentele le 
procură de pe piaţă foarte greu şi scumpe. 

- Evreii meseriaşi sunt încadraţi la atelierele oficiale ale Primăriei, unde sunt 
plătiţi cu ziua conform ordonanţei Guvernământului. 

Ghettoul are în curs de organizare mici ateliere, numai pentru nevoile lui, ateliere 
care nu vor putea câştiga probabil nimic. 

În această privință se observă o diferență de tratament, deoarece în ghettourile 
dela Râbnița, Tiraspol, Odessa, atelierele evreeşti pot primi comenzi de la restul popu- 
laţiei, nu numai de la evreii ghettoului şi în acest fel să trăiască din câştigul realizat, altfel 
aşteaptă continuu ajutoare din ţară, lucru ce-i determină la trândăvie. 

Este necesar ca Domnul Guvernator al Transnistriei! să ordone ca atelierele 
evreeşti din toată Provincia să poată primi comenzi şi din afară de ghettou, la prețuri fixate 


1 Profesorul Gheorghe Alexianu. 

de Guvernământ, aşa cum este la Râbnița, Odessa şi Tiraspol, realizându-se în felul acesta 
un venit necesar întreținerii ghettourilor şi un ajutor populaţiei locale care poate între- 
buinţa aceşti meseriaşi la preţuri rezonabile şi aceasta cu atât mai mult cu cât lipsesc 
complet meseriaşii localnici, iar de o problemă a românizării meseriilor nu poate fi vorba. 

Trebuie să subliniez încă faptul că unitățile militare au rechiziționat de la evrei 10 
maşini de cusut, luându-le astfel posibilitatea de câştig. 

În ghettou mai sunt două orfelinate, la care se găsesc circa 200 copii. 

Situaţia orfelinatelor este departe de a fi multumitoare, atât din punct de vedere 
sanitar, cât şi din punct de vedere al hranei şi îmbrăcămintei. 

Faţă de constatările făcute, am dispus următoarele printr-o notă scrisă (Anexa Nr. 1)". 

a/. Am precizat delimitarea ghettoului, dând în felul acesta posibilitatea acelora 
dintre evrei, care pot plăti chirie, să-şi închirieze noi case şi am rugat pe domnul Prefect? 
ca să dea dispoziţiuni ca chiriile să nu fie prea exagerate. 

b/. Să se repare de urgență orfelinatul Nr. 2, iar până la terminarea reparaţiunei, 
să se dea în altă parte două camere, în care să fie cazaţi o parte din copil. 

c/. Să se văruiască toate casele şi în special bucătăria comună, să se construiască 
closete, să se aranjeze şi să se măture străzile în ghettou, să se curețe dărâmăturile şi să se 
execute grădini în toate curţile, cu flori şi mult zarzavat, care să fie folosit la bucătăriile 
evreeşti, să se definitiveze realizarea atelierelor, din venitul cărora jumătate să fie folosit 
de comunitate. 

d/. Să se ia măsuri pentru plata restanţelor cuvenite evreilor pentru munca prestată. 

e/. Să li se procure, contra cost, var şi săpunul necesar curăţeniei. 

f/. Să se ia măsuri ca evreii să facă baie regulat. 

g/. Medicul şef al oraşului să inspecteze săptămânal ghettoul, la fel şi agronomul 
în vederea realizării grădinilor. 

h/. Să se intervină la Guvernământ ca Judeţul, din surplusul de alimente, să poată 
vinde ghettoului, în special pentru orfelinate, alimente care urmează a fi achitate în țară, în 
lei, de către Centrala Evreilor la preţul pieții din Bucureşti. 

i. Am mai dispus ca 41 de persoane din acest ghettou să fie trimise în alte 
ghettouri în care se află familiile lor, realizând astfel strângerea familiilor. 

j/. Am mai lăsat dispozițiuni ca dl. Prefect să facă aceeaşi operaţiune cu lagărele 
din interiorul judeţului. 

1/. DI. Prefect să ia măsuri pentru verificarea gestiunei ghettoului şi să asculte 
doleanţele evreilor din ghettou, deoarece dacă gospodăria ghettoului nu trebuie condusă de 
Prefect, trebuie totuşi dirijată de Prefect, aceasta, deoarece am constatat că acolo unde 
autoritatea a intervenit, situaţia lor s'a îmbunătățit. 

m/. DI. Prefect să ia contact cu DI. General lonaşcu', Comandantul Diviziei IX-a, 
care s'a oferit să dea tot concursul pentru organizarea ghettoului. 


1 Nu se publică. AMAE, fond Problema 33, volumul 21, f. 464-465. 

2 Vasile Nica (1887-?), militar de carieră român. Absolvent al Şcolii militare de ofiţeri de infan- 
terie (1907-1909). Intră în armată cu gradul de sublocotenent (1909), participă la primul război 
mondial. Trecut din oficiu în rezervă la 01.08.1940. Prefect al judeţului Balta (1941-1944). 
Arestat de autorităţile comuniste, a fost învinuit de crime de război şi condamnat la 15 ani 
temniță grea. Maior (din 01.09.1917); locotenent-colonel (din 01.01.1926); colonel (din 
15.04.1933). 

III. RÂBNIȚA. 

1/. Lagărul din oraş are 1471 evrei, dintre care 293 bărbaţi, 609 femei şi 569 
copii. Din efectivele acestea, 635 persoane sunt incapabile de muncă. În acest lagăr sunt 
37 evrei care au familiile rămase în ţară. 

2/. Ghettoul posedă un dispensar medical şi o farmacie foarte bine dotată. 

Cantina comună serveşte o masă pe zi la 230 persoane. 

3/. Ghettoul are 17 ateliere cu 130 lucrători evrei, care lucrează pentru populația 
oraşului. 

4/. Şi aici am constatat că unele autorități, în mult mai mică măsură decât la 
Balta, nu au achitat toate restanțele pentru munca prestată de evrei. 

5/. În general ghettoul se prezintă în condițiuni multumitoare, toate casele 
văruite, curăţenia aproape suficientă şi mult mai multă ordine decât la Balta. 

Faţă de constatările făcute, am luat următoarele măsuri printr-o notă scrisă 
(Anexa Nr. 2). 

a/. Am dat dispoziţiuni Comandantului de Garnizoană” şi Comandantului Legiu- 
nei de Jandarmi“ ca să dea tot concursul pentru completarea organizării ghettoului. 

b/. Să se ia măsuri de plata restanțelor pentru munca prestată de evrei. 

c/. Atelierele înființate de evrei să primească comenzile numai prin comitetul 
evreesc, care va reține jumătate din venit pentru nevoile comunităţei. 


1 Costin lonaşcu (1890-1969), militar de carieră român. Absolvent al Şcolii militare de ofiţeri de 
artilerie, geniu şi marină (1910-1912) şi al Şcolii Superioare de Război (1919-1921). Intră în 
Armată cu gradul de sublocotenent (1912), participă la primul război mondial. Prefect al 
judeţului Tulcea (30.01.1941-20.01.1942); comandant al artileriei Diviziei 5 Infanterie (20.01- 
15.03.1942); comandant al artileriei Corpului 5 Armată (15.03-18.12.1942); comandant al 
Diviziei 9 Infanterie (18.12.1942-04.12.1944); comandant al Corpului 2 Armată (08.04- 
20.06.1945); şef al Marelui Stat Major (20.06.1945-27.12.1947); trecut în rezervă la 
01.01.1948. General de brigadă (din 24.01.1942); general de divizie (din 01.04.1945); general 
de corp de armată (din 23.08.1946). 

2 Nu se publică. AMAE, fond Problema 33, volumul 21, f. 466-467. 

3 Nu a putut fi identificat. 

4 Gheorghe Botoroagă (1897-1988), militar de carieră român. Absolvent al Şcolii Speciale de 
Infanterie (1922-1923) şi al Şcolii Speciale de Jandarmerie (1929-1930). Primit în armata 
română din armata austro-ungară la 01.04.1919 cu gradul de sublocotenent; transferat definitiv 
la Jandarmerie la 01.11.1931. Ofiţer în cadrul Inspectoratului Jandarmeriei Cernăuţi (22.06- 
15.12.1941); comandant al Legiunii de Jandarmi Râbniţa-Tiraspol (15.12.1941-01.11.1942); 
comandant al Legiunii de Jandarmi Dubăsari (01.11.1942-01.02.1943); comandant al Legiunii 
de Jandarmi Moghilev (01.02.1943-16.05.1944); comandant al Centrului 4 Jandarmi Bucureşti 
(16.05-01.06.1944); comandant al Batalionului 503 Jandarmi (01.06-01.10.1944); comandant 
al Legiunii de Jandarmi Ciuc (01.10-13.12.1944); ofițer în Inspectoratul Jandarmeriei Sibiu, 
detaşat la Seriviciul Pretoral al Diviziei 24 Infanterie (13.12.1944-05.02.1945);, pretor al 
Corpului 2 Armată (26.02-05.04.1945), trecut în rezervă la 10.04.1945. Arestat la 12.04.1945, a 
fost acuzat de „crime de dezastrul țării prin săvârşire de crime de război” şi condamnat de 
Tribunalul Poporului la 02.07.1945 la muncă silnică pe viață, 10 ani degradare civică şi 
confiscarea averii, pedeapsă ce a fost redusă ulterior la 12 ani şi 6 luni închisoare. În 1957 a 
fost condamnat din nou la 25 ani temniță grea pentru „activitate intensă contra clasei 
muncitoare”. A trecut prin închisorile Aiud, Jilava, Făgăraş, Gherla, fiind eliberat la 
30.07.1964. Locotenent (din 12.07.1923); căpitan (din 01.10.1930); maior (din 27.02.1939). 

În acest scop, dl. Prefect! să fixeze preţul de lucru în ateliere. 

d/. Bucătăria comună a ghettoului să fie mutată în altă casă. 

e/. Să se dea posibilitatea evreilor ca într’o zi pe săptămână să facă baie la baia Primăriei. 

f/. Medicul comunei să inspecteze odată pe săptămână ghettoul. 

g/. Să li se vândă câte 'Y kgr. săpun pe cap de familie, lunar. 

h/. Să se ia măsuri pentru construire de closete, curăţire de dărâmături şi realizare 
de grădini. 

i/. Să se intervină la Guvernământ pentru a ajuta vinderea de alimente, din 
surplusul judeţului, contra cost, în lei plătiți în ţară. 

IV. TIRASPOL. 

În acest ghettou sunt 108 evrei, dintre care 56 bărbaţi, 42 femei şi 9 copii. 

Se mai găsesc la alte instituţii şi ateliere încă 17 evrei. 

Ghetto-ul este foarte bine organizat, având o cantină care serveşte masa, la tot 
efectivul, de două ori pe zi. 

În ghettou se găsesc 9 (nouă) ateliere, la care lucrează 38 evrei, iar la diferite 
instituții militare din Garnizoană lucrează alți 53, plătiți cu câte 2 R.K.K.S. pe zi, restul 
evreilor incapabili de muncă. 

Parte din evreii de aici, au fost aduşi ca meseriaşi din alte ghettouri, aşa că azi au 
familia lăsată prin diferite părți ale Transnistriei de multe ori cu copii minori. 

Dacă se analizează preţurile fixate pentru lucru în ateliere în comparaţie cu prețul 
alimentelor de pe piață şi cu devalorizarea R.K.K.S. şi dacă mai punem la socoteală 
completarea atelierelor cu scule şi hrana celor care nu pot munci, constatăm că preţurile 
sunt extrem de reduse, aşa că veniturile nu vor putea ajuta la nimic. 

De exemplu: cusutul unei perechi de pantaloni costă 10 R.K.K.S., ceea ce revine 
la valoarea scăzută a mărcii 100-140 lei. 

Se anexează lista prețurilor fixate de autorităţile din Tiraspol pentru lucrul în 
ateliere (Anexa Nr. 3). 

La analiza de mai sus trebuie să adăugăm şi faptul că acest ghettou serveşte şi ca 
loc de adăpost pentru evreii chemaţi să fie judecaţi sau cercetaţi de Curtea Marţială cărora 
trebuie să le dea şi masă, aşa că cheltuielile ghettoului sunt mult mărite. 

Faţă de constatările făcute am luat următoarele măsuri verbale: 

a/. DI. Prefect? să ia contact cu prefecţii în ghettourile cărora se găsesc o parte din 
membrii familiilor celor ce se află la Tiraspol şi să le aducă familia acolo. 

b/. În vederea aducerii familiilor împrăştiate prin Transnistria, care se vor ridica 
la circa 20-30 persoane, să se mai rechiziționeze o casă ghettou unde să fie cazați. 

c/. Să se repare imediat bucătăria ghettoului. 

d/. Să se transforme curtea în grădină. 

e/. În zilele când se dă pâine în oraş, să se dea şi pentru ghettou câte 100 gr. pâine 
de persoană. 


1 Colonel Constantin Popescu-Corbu. Nu au putut fi identificate date personale. 

2 Nu se publică. AMAE, fond Problema 33, volumul 21, f. 468-469. 

3 Georgescu Pompiliu (1891-?), militar de carieră român. Absolvent al Şcolii militare de ofiţeri 
de infanterie (1913-1915) şi al Şcolii Superioare de Război. Intră în armată cu gradul de 
sublocotenent (1915), participă la primul război mondial. Prefect al judeţului Tiraspol (1941- 
1944); ofiţer în cadrul Ministerului Apărării Naţionale-Cabinet (1944). Maior (din 01.10.1927); 
locotenent-colonel (din 08.06.1934); colonel (din 08.06.1940). 

V. DIVERSE CONSTATĂRI. 

1/. În ghettoul Balta se află un evreu de 15 ani originar din Bucureşti, fiul lui 
Avram Manase! din Str. Pascal Nr. 10, care, găsindu-se la o mătuşă a sa la Chişinău la 28 
Iunie 1940, a fost surprins de regimul sovietic, iar la recucerire autorităţile române l-au 
luat şi dus în Transnistria. 

2/. În ghettoul din Râbnița se găseşte un orfan de război, pe nume Șchiopul, fiul 
lui Divora Șchiopul” din Darabani-Dorohoi, iar mama lui văduvă de război trăieşte în 
ghettoul din Moghilău. 

3/. O creştină Silvia Schleiber”, de 19 ani, este deportată în ghettoul din Tiraspol. 
Născută în Cristovul Săcuesc, sub numele de Silvia Moldovan, a rămas orfană de mică de 
tatăl său iar mama ei s'a recăsătorit cu evreul Schleiber“, care apoi a şi adoptat-o. 

4/. Tot la Tiraspol este evreul Ceauşu Harş Leig’, decorat de război cu Crucea 
Comemorativă cu trei barete şi medalia Victoria. 

5/. Este de reglementat corespondenţa evreilor pe formulate speciale ale Crucii Roşii, 
venită din străinătate prin comitetul evreilor de la Geneva pentru a fi remisă evreilor în ghe- 
ttouri. Reglementarea ar consta în a autoriza pe evrei să răspundă pe verso-ul acestor formulare. 


*) Adnotare: 
„Locotenent Colonel Iamandi“. Văzut ss. Ovidiu Vlădescu””. 


AMAE, fond Problema 33, volumul 21, f. 455-463. 


1 Nu au putut fi identificați. 

2 Nu au putut fi identificați. 

3 Nu a putut fi identificată. 

4 Nu a putut fi identificat. 

5 Nu a putut fi identificat. 

6 Stelian Iamandi (1899-?), militar de carieră român. Absolvent al Şcolii militare de ofiţeri de 
artilerie şi geniu (1918-1920) şi al Şcolii Superioare de Război (1931-1933). Intră în armată cu 
gradul de sublocotenent (1920). Ofiţer şef de birou în cadrul Secţiei a IV-a Dotare din Marele 
Stat Major (01.09.1940-22.06.1941); ofiţer mobilizat şi detaşat de Marele Cartier General la 
controlul zonei de operaţii a Armatei a 3-a în Moldova (22.06-31.07.1941); detaşat la Preşe- 
dinţia Consiliului de Miniştri-Cabinetul Militar, şeful Secţiei Militare din Secretariatul General 
al Preşedinţiei Consiliului de Miniştri (01.08.1941-01.07.1943), ofiţer în cadrul Subsecre- 
tariatului de Stat al Armatei de Uscat-director de studii la Şcoala de ofiţeri de geniu (01.07- 
11.08.1943); comandant de geniu şi transmisiuni la Corpul Vânătorilor de Munte (11.08.1943- 
31.05.1944); ofiţer detaşat la Preşedinţia Consilului de Miniştri-director de cabinet (01.06- 
30.09.1944); comandant al Şcolii de ofițeri de geniu (01.10.1944-28.02.1945); ajutor tehnic la 
Şcoala de ofițeri de geniu (28.02-01.08.1945); comandant al Regimentului 2 Infanterie şi 
Alarmă (01.08.1945-01.08.1946);, comandant al Centrului de Instrucție al Geniului (01.08- 
06.11.1946); trecut în cadrul disponibil la 06.11.1946; trecut în rezervă la 18.08.1947. Maior 
(din 27.02.1939); locotenent-colonel (din 31.10.1942); colonel (din 01.10.1944). 

7 Ovidiu Vlădescu (1911-?), jurist, profesor universitar şi om politic român. Licenţiat în Drept, 
doctor în Drept. Secretar general al Preşedinţiei Consiliului de Miniştri (14.09.1940- 
06.11.1943), subsecretar de Stat la Preşedinţia Consiliului de Miniştri pentru Românizare, 
Colonizare şi Inventar (06.11.1943-23.08.1944). Arestat la 28.09.1944 sub acuzaţia de crimă de 
război. Condamnat în 1946 la muncă silnică pe viață de către Comisia de Apel Secţia Criminal- 
Juridică pentru „crime contra umanităţii”, sentință comutată în 1950 la 8 ani închisoare. A 
trecut prin penitenciarele Jilava şi Aiud, fiind eliberat la 11.08.1956. 

Documentul nr. 238 


CABINETUL MILITAR Bucureşti, 21 Aprilie 1942 

al 
CONDUCĂTORULUI STATULUI 
Bir. 1. 
Nr. 5295/M! 
Foarte Urgent 
SECRET 

NOTĂ? 
MARELE STAT MAJOR 
CABINET 


Domnul Mareşal ordonă să se studieze şi să se facă propuneri neîntârziate 
privitoare la utilizarea prin concentrare a evreilor între 20-40 ani. 

Idei călăuzitoare: 

- Aceşti evrei vor fi organizați în Detaşamente de lucru pentru drumuri, căi 
ferate, construcţii de şcoli şi primării, etc. 

- Încadrarea: cu ofiţeri şi subofiteri activi şi de rezervă. 

- Hrana şi solda: ca a soldaţilor. 

Plata hranei şi soldei va fi asigurată de autorităţile de stat care folosesc aceste 
Detaşamente (Prefecturi, Primării, C.F.R., etc.) sau procurată în natură de satele în 
profitul cărora se lucrează (drumul, şcoala, primăria, etc.). 

Se va studia modalitatea folosirei foştilor ofițeri activi şi de rezervă evrei. 

- Evreii bolnavi şi intelectuali (titraţi academici) vor plăti o taxă: 

- mai mică pentru cei de 20-30 ani (cari n-au putut încă să-şi facă o profesie 
sau meserie); 

- dublă, față de precedenţii pentru cei de 30-40 ani. 

- Taxele acelora care nu pot plăti vor fi achitate de „Comunitate” (dacă 
comunitatea refuză, vor fi trimişi în Transnistria). 

- Evreii care se sustrag dela acest serviciu (prin înşelăciuni, cumpărare, 
intervenții, etc.) vor fi trimişi în Transnistria — la muncă grea sau în ghetto — împreună 
cu Românii care se vor preta la astfel de acţiuni. 

- Concentrarea şi organizarea Detaşamentelor se va face prin Cercurile de 
Recrutare, după propunerile M. Stat Major (care va păstra evidenţa şi organizarea 
controlului). 

- În principiu, se va face întâi o bună şi completă organizare, apoi se va trece la 
execuţie. 

- Cheltuielile de încadrare ale Detaşamentelor vor fi suportate din taxele plătite 
de bolnavi şi titrați. 

- Se vor lua cele mai complete şi severe măsuri pentru a asigura un randament 
maxim. 


1 Documentul a fost înregistrat de Marele Stat Major, Secţia I-a, cu Nr. 82.089 din 22.04.1942. 
2 Documentul a fost înregistrat de Marele Stat Major, Cabinet, cu Nr. 1285 din 22.04.1942. 

- Se vor lua măsuri pentru cazarea separată a evreilor (nu în aceleaşi case cu 
locuitorii) şi se va organiza o severă supraveghere pentru a se evita orice relații între 
evrei şi sătence. (Evreii care vor comite astfel de delicte vor fi trimeşi în Transnistria). 


D. O. 
ŞEFUL CABINETULUI MILITAR 
COLONEL, ss. Davidescu 
R. Davidescu 


*) Adnotări: 

„Piesa Nr. 2”; 

„21 APRILIE 1942. Secția 1-Va raporta şi Ministerul Apărării Naţionale să înainteze 
propunerile noastre. General ss. Şteflea”; 

„Biroul 1 Colonel ss. Borcescu”; 

„Registrul Evidenţa No. 3”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 310-311. 


Documentul nr. 239 


SECRET 
Nr. 558/28 APR. 1942! 
MINISTERUL APĂRĂRII NAŢIONALE 
SUBSECRET. DE STAT AL ARMATEI DE USCAT 
DIRECŢIA SUPERIOARĂ ȘI COMANDAMENTUL GENIULUI 
către 
MARELE STAT MAJOR SECȚIA I-a 


Am onoarea a raporta următoarele: 

Conform aprobării Domnului Mareşal Ion Antonescu, comunicată nouă cu Nr. 
9637/C/8/XI1/1941 al Marelui Stat Major, Secţia 3-a”, detaşamente de lucru din Regi- 
mentele 3, 4, 5 şi 7 Pionieri execută lucrări pentru redarea în patrimoniul agricol a tere- 
nurilor degradate prin lucrări necesitate de apărarea țării. 

În conformitate cu ordinul M.St.M. Secţia I-a Nr. 17.226 din 30.XI1.19415, 
Direcţiunea Superioară şi Comandamentul Geniului cu Nr. 1432 din 31.1.1942* a ordonat 
constituirea detaşamentelor astfel: 

- Regimentul 3 Pionieri: 500 lucrători civili din zonă, încadraţi de: 

- 6 ofițeri 


1 Documentul a fost înregistrat de Marele Stat Major, Secţia I-a, cu Nr. 82.515 din 28.04.1942. 
2 Nu a fost identificată printre documentele cercetate. 

3 Nu a fost identificat printre documentele cercetate. 

4 Nu a fost identificat printre documentele cercetate. 

- 8 subofiţeri şi 
- 50 grade inferioare 
- Regimentul 4 Pionieri: 1500 lucrători civili, încadraţi de: 
- 14 ofiţeri 
- 20 subofițer 
- 150 grade inferioare 
- Regimentul 5 Pionieri: 2000 lucrători civili, încadraţi de: 
- 18 ofiţeri 
- 26 subofițer 
- 200 grade inferioare 

Regimentele 3 şi 5 Pionieri au şi constituit aceste Detaşamente care au început 
lucrul în luna Februarie a.c. în Valea Prutului şi Siretului. 

Regimentele 4 şi 7 Pionieri sunt în curs de constituirea şi organizarea detaşamen- 
telor, deoarece din cauza timpului care s'a menţinut cu totul nefavorabil în regiunile: 
Valea Sihnei (Jud. Botoşani) şi Canalul Păuliş-Matca (Jud. Arad) lucrul nu a putut începe. 

Conform „Dărilor de Seamă” periodice înaintate de Regt. 3 Pionieri, acesta a 
terminat parte din lucrări, iar altele sunt în curs de execuție. 

Regimentul 5 Pionieri a început execuţia lucrărilor. 

În prezent Regt. 3 şi 5 Pionieri raportează că lucrările sunt pe punctul de a fi 
suspendate înainte de terminarea lor, deoarece: 

1. Din cauza începerii muncilor agricole, la care locuitorii sunt scoşi în mod 
obligatoriu, mâna de lucru necesară lucrărilor detaşamentelor nu se mai poate procura. 

2. Cu Nr. 641.210 din 11.IV.1942!, M.St.M. Secţia Prizonieri de Răsboiu face 
cunoscut că nu mai dispune de prizonieri sovietici deoarece aceştia sunt repartizați la 
munci agricole. 

Deoarece din cauză că lucrările nu sunt încă terminate, iar viiturile apelor 
ameninţă lucrările, suntem în situaţia de a pierde şi partea de lucrări cari fiind în curs de 


execuţie riscă să fie luată de ape. 
* 


* * 


Totdeodată raportăm că Depozitul de Materiale şi Ateliere Găeşti se găseşte 
astăzi în imposibilitate de a face faţă tuturor cerințelor de pază, servicii şi gospodărie cu 
efectivul de 480 oameni trupă ce are în prezent şi care este întrebuințat astfel: 

- 84 oameni garda corpului (24 posturi); 

- 98 oameni în serviciul corpului pentru comandament, pentru cele 2 companii de 
lucrători şi pentru încadrarea a 3 ateliere în care se execută reparaţiuni de maşini auto, 
rutiere, betoniere şi diferite comenzi date de Marele Stat Major şi Direcţia Geniului. 

- 298 oameni la lucru pe şantier. 

Acest efectiv de 298 oameni este cu totul insuficient pentru satisfacerea nevoilor 
de lucrări, Depozitul găsindu-se astăzi în plină activitate, având de executat în afară de 
nevoile de gospodărie şi următoarele lucrări: 

- executarea construcţiei a 2 clădiri în zidărie; 


1 Nu a fost identificat printre documentele cercetate. 

- executarea construcţiei acoperişului a 14 barăci existente şi construcţia din nou 
a cel puţin 20 magazii pentru depozitat materiale, cu fundații şi pardosele de beton care 
necesită cantităţi imense de balast ce se aduce prin grija Depozitului din râul Argeş (2 Km. 
distanță); 

- descărcarea şi depozitarea zilnică a 20-30 vagoane de material precum şi 

- executarea muncilor agricole la 12 hectare grădini de zarzavat impuse de 


Comandamentul 5 Teritorial, pentru nevoile armatei. 
* 


* * 


Pentru a duce la bun sfârşit lucrările începute şi pentru a nu stingheri nici 
muncile agricole, 

+)Am onoare a vă ruga să binevoiţi a aproba să realizăm efectivele necesare 
pentru urgenta continuare a lucrărilor prin întrebuinţarea de evrei din contingentele 1938- 
1942, astfel: 

- Pentru Regt. 3 Pionieri: 600 evrei din Galaţi; 

- Pentru Regt. 4 Pionieri: 1500 evrei din Cernăuţi; 

- Pentru Regt. 5 Pionieri: 1500 evrei din Focşani; ++); 

- Pentru Regt. 7 Pionieri: 1000 evrei din Arad; +++) 

- Pentru Depozitul Materiale Găeşti: 200 evrei din Bucureşti. 

Evreii urmează să fie constituiți în Detaşamente şi cantonaţi în apropierea 
şantierelor. 


DIRECTOR SUPERIOR ŞI COMANDANT AL GENIULUI 
GENERAL, ss. Zaharescu 
Gh. Zaharescu 


*) Adnotări: 

„Biroul 1. Colonel ss. Borcescu”; 

ES gis 

+) „4800; 

+++) „Detaşamentul Regimentului 7 Arad să trimită Comandantul pentru a lua legătura cu 
el”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2985, 
f. 11-12. 

Documentul nr. 240 


Strict-Confid. 
No. 1055 
Anul 1942 luna IV ziua 28 
Cercul de Recrutare Cernăuţi 
Biroul 2 Mob. 
către 
Guvernământul Bucovinei 
Cabinetul Militar 


Am onoare a raporta: 

I. În Municipiul Cernăuţi există circa 4000 evrei ctg. 1906-1914 /dela 18-50 
ani/ în cadrele serviciului militar. 

Din aceştia avem aproximativ: 

1. Circa 1500 angajați prin Camera de Muncă, în diferite întreprinderi 
industriale, comerciale, etc.—cu plată. 

2. Circa 800-1000 rechiziţionaţi la unităţi militare civile de Stat, Consiliul de 
Patronaj, etc. 

3. Circa 1500- constituiesc o massă complect inactivă, fiind folosiți numai [la] 
aşa zise munci de folos obştesc adică: sunt chemaţi câte 50, 100, 200-la curăţitul stră- 
zilor, descărcări de vagoane, etc. etc.— pe câte 2-3 zile şi apoi lăsaţi iarăşi liberi; muncă 
în care nefiind bine încadraţi şi supravegheați dau un randament aproape nul. 

În plus din aceştia avem: 

Circa 400 inapti /scutiţi medical/. 

Circa 400 intelectuali /avocaţi, medici, etc./. 

Total: 800 care scapă muncii de folos obştesc. 

II. Pentru ţinerea evidenţei celor 1500 angajaţi, 1000 rechiziţionaţi şi în special 
pentru a face şi chema aproape zilnic 1-200 ordine de rechiziții pentru scurtele munci 
de folos obştesc. Cercul de Recrutare Cernăuţi este nevoit a ţine din efectivele sale care 
şi aşa sunt foarte reduse 1 ofiţer + 2 reangajaţi + 7- 8 furieri numai pentru biroul 
evreilor-lipsind lucrările de mobilizare de un important număr de personal. 

III. Faţă de cele arătate mai sus şi conf. şi cu ordinele în vigoare, am onoare a 
raporta că dela 1 Maiu 1942-Cercul nu mai poate destina pentru chestiunile evreeşti 
decât 1 Plutonier şi un furier-personal cu totul insuficient-dacă lucrările rămân în 
situaţia de azi. 

De aceea, complect în spiritul ordinelor date de Preşedinţia Consiliului de 
Miniştri şi cu scopul de a fi real şi bine folosiţi evreii-în adevăratul sens al muncii de 
folos obştesc, Cercul îşi permite a face următoarele propuneri: 

1. Cei rechiziționaţi nu vor face altă muncă de folos obştesc-însăşi natura 
rechiziției constituind aceasta. 

2. Cei angajaţi cu plată-vor fi obligați a depune şi ei muncă de folos obştesc 5 
zile trimestrial-pentru necesităţile edilitare şi de higienă ale Municipiului-sau vărsarea 
lefei pe aceste zile Municipiului pentru angajare de lucrători în locul lor. 

3. Cei neangajaţi sub nici o formă: 

a. Să fie instituiţi în detaşamente permanente de lucru /nu pe câte 2-3 zile cum 
se face acum şi trimişi la munci agricole şi C.F. ca salahori, pe perioade de numai 2 luni 
sau echipe cu schimbul de câte 30 zile/ Reg. Stat. Evreilor spune că atunci când nevoile 
cer-rechiziționarea evreilor este nelimitată/. 

b. Intelectualii şi alţi bogătaşi care nu vor să depună munci de folos obştesc să 
fie obligați a plăti ziua de muncă 500-1000 lei aşa cum se face şi în Bucureşti /în afară 
de taxele militare/ fixându-li-se un maximum de 5-10 zile pe lună de plată. Cu banii 
dela ei se va institui un fond care adăugat la acel dela pt. 2 de mai sus-să asigure 
angajarea cu plată de lucrători—administrat de Camera de Muncă. 

IV. rugăm a aprecia cele expuse mai sus şi hotărî cele ce veţi crede de cuviinţă. 

Organizarea în felul acesta—poate da şi un real folos şi simplifică mult şi munca 
Cercului şi deci reducerea personalului. 


Comand. Cerc. Recrutare Cernăuţi 
Lt. Colonel!, 
Şeful Bir. 2 Mob. 
Maior, 
Ştefănescu St”. 


*) Adnotare: 
„Copie. În copie trimis Corpului 4 Teritorial Nr. 1056/28.1V.942”. 


AMR, fond 1209-Cercul de Recrutare Cernăuţi, dosar nr. 574, f. 953-954. 


1 Hânig Oscar (1892-?), militar de carieră român de origine germană. Absolvent al Şcolii mi- 
litare de ofiţeri de infanterie (1912-1914). Intră în armata austro-ungară cu gradul de sublo- 
cotenent (1914), participă la primul război mondial. Primit din armata austro-ungară cu gradul 
de căpitan la 01.09.1917. Comandant al Cercului de Recrutare Cernăuţi (iulie 1941-martie 
1944). Maior (din 31.03.1924); locotenent-colonel (din 10.05.1934); colonel (din 31.10.1942). 

2 Ştefănescu Ştefan (1899-?), militar de carieră român. Absolvent al Şcolii militare de ofiţeri de 
infanterie (1920-1922). Intră în armată cu gradul de sublocotenent (1922). Şeful Biroului 2 
Mobilizare din cadrul Cercului de Recrutare Cernăuţi (07.08.1941-13.05.1942); ofiţer în cadrul 
Centrului de Instrucție nr. 5 Sărata — evacuat la Tirol — (18.05.1942-20.04.1945). Locotenent 
(din 01.04.1926); căpitan (din 08.06.1934); maior (din 10.05.1941). 

Documentul nr. 241 


MARELE STAT MAJOR 

SECŢIA I-a 

Bir. 1 

Nr. 82.089 din 30 Aprilie 1942 
MARELE STAT MAJOR 
către 
PREŞEDINŢIA CONSILIULUI DE MINIŞTRI 
— Cabinetul Militar — 


Am onoare a înainta concluziunile şi propunerile, privitoare la utilizarea 
evreilor la munca de folos obştesc, întocmite pe baza ideilor călăuzitoare, ordonate de 
către Domnul Mareșal Antonescu cu Nr. 5295/M din 21.1V.1942!, după cum urmează: 

1/. Prin excluderea din armată a evreilor, ei au tras cele mai tari foloase, 
întrucât nu şi-au pierdut viaţa, nu au rămas invalizi, nu au contractat boale, nu şi-au uzat 
nervii, în schimb, şi-au continuat afacerile. 

2/. Pe baza experienţelor făcute în anul trecut, cât şi în cursul acestui an 
(munca la zăpadă), se poate trage concluziunea clară, că munca executată de evrei nu a 
dat nici pe departe rezultatele scontate. 

Cauzele care au dus la această situaţie sunt multiple. Ele se datoresc atât lipsei 
de organizare a detaşamentelor de muncă (încadrare slabă, echipare, cazare, hrănire 
insuficientă), cât mai ales tendinței evreilor de a se sustrage sau de a executa această 
muncă în condițiuni cât mai uşoare. 

3/. O parte din evrei nu pot da randamentul de muncă aşteptat, fie din cauza 
vârstei prea înaintate (40-50 ani), fie din cauza boalei, fie mai ales din cauză că nu sunt 
obişnuiţi cu munca fizică, ei petrecându-şi toată viaţa prin birouri, fabrici, etc. 

Este preferabil ca aceştia să înlocuiască munca prin bani. 

4/. O altă parte din evrei sunt încă necesari în industriile care lucrează pentru 
armată, precum şi în diferite instituţiuni şi întreprinderi de Stat sau particulare, pentru a 
nu se dezorganiza sistemul de fabricaţii ca şi întregul sistem economic al țărei. 

Este preferabil ca aceştia să rămână la locurile lor, fiind obligaţi în schimb a 
plăti Statului o parte din venitul realizat prin munca depusă. 

5/. Ţinând seama de faptul că evreii datorează această muncă în schimbul 
serviciului militar dela care au fost excluşi, precum şi de faptul că un bun randament de 
muncă se asigură prin elemente tinere, este absolut necesar, ca ea să fie organizată în 
funcție de aceste consideraţiuni. 

6/. Bazaţi pe cele de mai sus, evreii trebuesc împărțiți în 4 categorii şi anume: 

a/. Categoria I-a. 

Evreii între 20 şi 24 ani inclusiv, care fac parte din contingentele 1940, 1942, 
1943 şi 1944 (născuţi în 1918, 1919, 1920, 1921 şi 1922), să fie obligați a presta munca 
de folos obştesc timp de 2 ani încontinuu, adică la fel cu ostaşii aflaţi sub arme. 


1 Vezi documentul nr. 238. 

Ei vor fi organizaţi în detaşamente de lucru permanente sub comandă şi 
încadrare militară, urmând a fi întrebuinţaţi în tot timpul anului ori unde nevoile armatei 
sau ale statului o vor cere. 

b/. Categoria 2-a. 

Evreii între 25 şi 40 ani inclusiv, care corespund elementelor din completare şi 
rezervă, sunt datori a presta munca de folos obştesc pe o durată mai lungă sau mai 
scurtă de timp, după cum ceilalți cetăţeni români au fost ţinuţi concentrați un timp mai 
îndelungat sau mai scurt. 

Este absolut necesar ca durata muncii evreilor să fie egală cu durata concen- 
trărilor la care au fost supuşi ceilalți cetăţeni români de aceeaşi vârstă. 

Ei vor fi organizați deasemenea în detaşamente de lucru sub comandă şi 
încadrare militară, urmând a fi întrebuinţaţi acolo unde nevoia va cere, fie în folosul 
armatei, fie în folosul diferitelor instituţiuni de Stat sau chiar particulare (C.F., 
Municipii, Prefecturi de Judeţ, comune, agricultură, exploatări de păduri, etc.). 

c/. Categoria 3-a. 

Evreii între 41 şi 50 ani (vârste corespunzătoare milițiilor), să fie întrebuințaţi la 
munca de folos obştesc, pentru nevoile locale la diferite instituţii, unități militare, Prefecturi 
de Judeţ, Primării, spitale, ateliere, etc., pe o durată mai lungă sau mai scurtă de timp, 
corespunzătoare duratei de timp la care au fost concentrați ceilalți cetățeni români. 

d/. Categoria 4-a. 

Evreii bolnavi şi intelectuali (titraţii academici), precum şi acei ce sunt necesari 
în diferitele instituţiuni şi întreprinderi de stat sau particulare şi care pot fi scutiți de 
munca de folos obştesc în schimbul următoarelor taxe: 

- Câte 250 lei pe zi pentru bolnavii şi intelectualii titrați, care au vârsta între 20 
şi 30 ani inclusiv; 

- Câte 500 lei pe zi pentru bolnavii şi intelectualii titrati, care au vârsta între 31 şi 
50 ani inclusiv, socotit pe numărul de zile de concentrare făcute de românii de aceiaşi vârstă. 

Pentru cei rămaşi în diferite instituţiuni sau întreprinderi, cel puţin 30% din 
salariul sau plata ce li se cuvine în raport de munca prestată, pe tot timpul cât vor lucra acolo. 

Taxa urmează a fi vărsată de către instituțiunea sau întreprinderea respectivă 
direct la Stat. 

Taxele acelora care nu pot plăti, vor fi achitate de Comunitate (dacă Comu- 
nitatea refuză, vor fi trimişi în Transnistria). 

Evreii care urmează a rămâne în diferite instituţii sau întreprinderi, vor fi 
stabiliți nominal de comisiunea ce lucrează în prezent pe lângă Ministerul Muncii, sub 
preşedinţia Domnului Lecca! reprezentantul guvernului şi în care M.St.M. ca şi 
ministerele interesate au câte un reprezentant. 


1 Radu Lecca (1890-1980); avocat, om de afaceri şi ziarist român. Studii de Economie Politică şi 
Drept la Universitățile din Viena şi Paris (1900-1914); rechemat în ţară, participă la primul 
război mondial cu gradul de sublocotenent (1916-1917). După venirea la putere a generalului 
Ion Antonescu este însărcinat la 30.10.1941 „cu pregătirea lucrărilor pentru reglementarea 
regimului evreilor” (Monitorul Oficial, partea I, nr. 259 din 31.10.1941), calitate în care girează 
şi supervizează activitatea Centralei Evreilor în perioada 17.12.1941-23.08.1944. Arestat la 
12.09.1944, a fost transportat la Moscova şi anchetat pentru activitatea desfăşurată în perioada 
războiului (noiembrie 1944-aprilie 1946); readus în ţară este judecat de Tribunalul Poporului şi 

7/. Nimeni nu poate fi scutit de muncă sau de plata taxelor. 

8/. Foştii ofițeri şi subofițeri activi sau de rezervă, vor fi întrebuinţaţi la 
încadrarea unităţilor de evrei. 

9/. Specialiştii (medicii, farmaciştii, inginerii, etc.) vor putea fi întrebuințați la 
muncă în specialitatea lor sau atunci când nu-şi vor găsi întrebuințare, vor putea plăti 
taxele prevăzute mai sus. 

10/. În ceeace priveşte organizarea muncii propunem următoarele: 

a/. Se vor organiza detaşamente de lucru de câte 500 oameni sub comandă şi 
încadrare militară, astfel: 

- ÎNCADRAREA. 

La un detaşament de 500 oameni: 

- 1 ofiţer de rezervă comandant. 

- 1 medic evreu. 

- 1 subofițer de adm-ţie de rezervă evreu cu aprovizionarea. 

- 1 subofițer de rezervă combatant la fiecare 100 evrei. 

- 10 grade inferioare concentrate (1 la 50 evrei). 

- CAZAREA. 

În corturi sau barăci demontabile puse la dispoziţie de armată, care să se 
instaleze în apropierea şantierului de lucru. 

În clădiri mari, sau orice local ce s'ar găsi în apropierea şantierului de lucru. 

În nici un caz să nu fie cantonaţi în sate, pentru a nu le da posibilitatea de a 
face propagandă sau a întinde corupţia. 

Să nu părăsească sub nici un motiv şantierul, nici ziua nici noaptea. 

- ECHIPAREA. 

În sarcina evreilor. 

- HRANA ŞI SOLDA. 

La fel ca soldaţilor, prin grija comandantului de detaşament. 

Plata hranei şi a soldei, va fi asigurată de autorităţile de Stat, care folosesc 
aceste detaşamente (C.F.R., Prefecturi, Primării, etc.) sau procurată în natură de satele 
în profitul cărora se lucrează (drumul, şcoala, primăria, etc.). 

În cazul când lucrează în folosul particularilor, aceştia vor plăti pentru fiecare 
evreu, o sumă egală cu 60% din suma ce s'ar cuveni lucrătorilor români de aceeaşi categorie. 

Din această sumă se va pune la dispoziţia comandantului de detaşament cota 
respectivă, pentru hrana şi solda evreilor, iar restul va fi vărsat armatei pentru plata soldelor 
ofiţerilor, subofiţerilor şi oamenilor concentrați, precum şi pentru dotarea detaşamentelor cu 
cele necesare (cazan pentru mâncare, veselă, lemne, săpun, mese, scaune, etc.). 

Toţi evreii, fără excepţie, vor mânca dela cazan, fiind obligaţi a-şi aduce numai 
vesela necesară. 

Cheltuielile de încadrare ale detaşamentelor ce lucrează în folosul întreprin- 
derilor şi instituţiilor de Stat, vor fi suportate din taxele plătite de bolnavi şi titrați. 


condamnat la moarte la 17.05.1946 în cadrul „procesului marii trădări naționale”, sub 
învinuirea de crime de război, crime contra păcii şi „fost agent al hitlerismului împotriva 
evreilor”. Ulterior, la 31.05.1946, pedeapsa i-a fost comutată în închisoare pe viață. A trecut 
prin închisorile din Aiud şi Jilava, fiind eliberat la 15.04.1963. 


511 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


- TIMP DE LUCRU. 

După cum se arată mai sus, adică: 

- Tot timpul anului, pentru cei din contingentele 1940, 1941, 1942, 1943 şi 1944. 

- Un număr egal de zile cu numărul de zile de concentrare făcute de românii de 
aceeaşi vârstă pentru toți ceilalți evrei. 

- SANCŢIUNI. 

a/. Cele prevăzute în legile şi regulamentele militare. 

Să se aplice în special bătaia în faţa întregului detaşament. 

Zilele de închisoare să se execute în plus ca zile de muncă peste termenul fixat. 

Fiecare detaşament să-şi construiască carcere, pedeapsa urmând a se executa 
aşa cum prevede regulamentul. 

Pentru abateri mai grave, să fie trimişi în judecata Curţii Marţiale. 

Evreii, care se sustrag dela această muncă (prin înşelăciuni, cumpărare, 
intervenții, etc.) vor fi trimişi în Transnistria, la muncă grea sau în ghetto împreună cu 
românii care se vor preta la astfel de acţiuni. 

Pe lângă cazarea separată a evreilor se va organiza şi o severă supraveghere 
pentru a se evita orice relaţii între evrei şi sătence. Evreii, care vor comite astfel de 
delicte, vor fi deasemenea trimişi în Transnistria. 

b/. Întreaga organizare şi concentrare a detaşamentelor cât şi controlul execu- 
tării şi bunului mers al serviciului să cadă în sarcina Comandamentelor Teritoriale şi 
Cercurilor de Recrutare respective, după directivele date de Marele Stat Major. 

Marele Stat Major va păstra evidenţa detaşamentelor şi va controla prin orga- 
nele sale executarea întocmai a ordinelor date. 

Munca pe şantier să se execute după programul şi sub controlul specialiştilor 
(ingineri, subingineri, conductori, etc.), destinaţi de autoritatea în folosul căreia se 
execută munca. 

11/. În acest fel, credem că munca de folos obştesc datorată de evrei, va fi pusă 
pe baze solide şi va da randamentul necesar. 

De asemenea, cu banii rezultați din taxele ce vor plăti evreii, bolnavii şi titrații, cât 
şi taxele ce se vor plăti pentru cei scutiți de muncă, ca fiind necesari în diferite instituțiuni 
sau întreprinderi, Statul va putea face operă de ajutorare pentru familiile celor mobilizați, 
precum şi dotarea cu unelte şi materiale a diferitelor instituţiuni de Stat, etc. 


ŞEFUL MARELUI STAT MAJOR 
GENERAL DE DIVIZIE 
I. Şteflea 
Şeful Secţiei I-a 
COLONEL, 
E. Borcescu 


*) Adnotări: 


„Piesa Nr. 3”; 
„Propunerile trimise înainte de Instrucţiuni”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 315-319. 

Documentul nr. 242 


MARELE STAT MAJOR 
Secţia I-a 
Biroul 1 Recrutare 
Nr. 82.779 din 1 Mai 942. 
NOTĂ 


I. — Prin raportul Nr. 30.107 din 21.IV.1942' s'a propus Preşedinţiei 
Consiliului de Miniştri ca toate întreprinderile de Stat sau particulare, care au utilizat 
evrei începând din luna Iunie 1941, sau îi utilizează în prezent în cadrul muncii de folos 
obştesc, să verse în contul Statului, cel puţin 30% din salariul real ce li s'ar cuveni 
socotit la preţul curent al zilei şi în raport cu specialitatea fiecăruia. 

II. — Pe raportul indicat mai sus, Domnul MAREŞAL ANTONESCU a pus 
următoarea rezoluţie: 

„A fost o eroare. Nu 30% ci toată diferenţa trebuie să rămână Statului. Nu 
numai pentru funcționari în viitor, dar şi pentru lucrători”. 

„Deci rambursările şi vărsarea la Stat a beneficiilor realizate sub formă de 
contribuţie la fondul de răsboi”. 

Să se comunice Ministerului de Finanţe problema”. 

III. — Marele Stat Major a propus să se verse la Stat numai o cotă de 30%, din 
următoarele consideraţiuni: 

- Evreii din întreprinderile de Stat sau particulare, n-au fost întrebuinţaţi la 
munci de folos obştesc, pe termen limitat, ci pe tot timpul. 

- A le lua evreilor toată diferenţa pe tot timpul cât au lucrat, înseamnă a le lua 
orice posibilitate de existenţă a lor cât şi a familiilor lor. 

- Este probabil că întreprinderile n-au achitat acestora numai drepturile de 
soldă şi hrană în bani — adică 35 lei pe zi — ci şi salarii modeste pentru întreţinerea 
familiilor. 

Numai în acest fel evreii aflați la muncă în întreprinderi au dat randamentul de 
lucru normal. 

IV. — Este deci necesar a se hotărî: 

- dacă urmează a se vărsa la Stat toată diferenţa, în care caz trebuie a se fixa o 
limită de timp (2-4 luni); 

- dacă urmează a se vărsa 30% pe toată durata de timp cât au lucrat. 

V. — Cum din consideraţiunile de mai sus rezultă că se vor întâmpina greutăți 
la punerea în aplicare a ordinului DOMNULUI MAREŞAL ANTONESCU; 

- Secţia I-a este de părere ca să se convoace — la Marele Stat Major — câte un 
delegat al Ministerului de Finanţe şi al Subsecret. de Stat al Înzestrării, în scopul: 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 213. 

2 Vezi nota Nr. 5325/M. din 29.04.1942 adresată Marelui Stat Major de către Cabinetul Militar al 
Conducătorului Statului. AMR, fond 5416-Marele Stat Major, Secţia I-a Organizare- 
Mobilizare, dosar nr. 2946, f. 212. 

- de a se găsi o soluţie acceptabilă pentru lichidarea trecutului în sensul 
propunerilor făcute prin raportul No. 30.107 din 21.1V.1942; 
- de a se fixa norme precise pentru viitor. 


ŞEFUL SECŢIEI l-a 
Colonel, ss. Borcescu 
E. Borcescu 
Şeful Bir. 1 Recrutare 
Maior, ss. Caragea! 
D. Caragea 


*) Adnotare: 
„5 MAI 1942 Se aprobă. — După ce se va hotărâ asupra tuturor chestiunilor, se va 
prezenta Domnului General Şef. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 21 l+verso. 


Documentul nr. 243 


MARELE STAT MAJOR Nr. 82.089 din 2 Mai 1942 
Secţia I-a 
SECRET 
F. URGENT 
MARELE STAT MAJOR 
către 
Secţia l-a Bir. | 


Rog dispuneţi de urgență următoarele: 

1. Pentru asigurarea mânei de lucru necesară lucrărilor la drumuri şi cariere de 
piatră din Basarabia se vor folosi în cadrul muncei de folos obştesc, evreii între 20 şi 40 
de ani, după următoarele norme: 

+)a/. Comandamentul 3 Teritorial va face 3 detaşamente a 500 evrei pe care-i 
va pune la dispoziția Batal. 2 Drumuri cu P.C. Bolgrad. 

b/. Corpul 4 Armată, va forma 8 detaşamente a 500 evrei din care: 

- 4 detaşamente se vor pune la dispoziţia Batal. 7 Drumuri cu P.C. la Edîneți. 

- 1 detaşament se va da Batal. 35 Pionieri cu P.C. la Tighina. 


1 Dumitru Caragea (1900-1944), militar de carieră român. Absolvent al Şcolii de ofițeri de 
artilerie (1919-1921). Intră în armată cu gradul de sublocotenent (1921). Şeful Biroului 1 
Recrutare din cadrul Secţiei a I-a Organizare-Mobilizare din Marele Stat Major (01.10.1935- 
20.04.1943); ofițer în comandamentul Regimentului 6 Artilerie (20.04-20.05.1943); ofițer în 
comandamentul — din 01.05.1944 comandantul — Divizionului 52 Artilerie Grea (20.05.1943- 
22.08.1944). Mort pe front la 22.08.1944. Căpitan (din 01.10.1931); maior (din 27.02.1939); 
locotenent-colonel (din 20.03.1943). 

- 1 detaşament se va da Batal. 6 Drumuri cu P.C. la Căuşani. 

- 1 detaşament se va da Batal. 8 Drumuri cu P.C. la Floreşti. 

- 1 detaşament se va da Batal. 3 Drumuri cu P.C. la Corneşti. 

c/. Corpul 5 Armată, va forma un detaşament a 500 evrei, care va fi pus la 
dispoziția Batal. 4 Drumuri cu P.C. la Tarutino. 

2. Constituirea detaşamentelor se va face prin grija şi după ordinele Corpurilor 
de Armată şi C-dt. Terit. de mai sus, folosindu-se toţi evreii disponibili. 

Necesarul trebue realizat în mod obligatoriu, utilizându-se la nevoe şi evreii 
repartizați în prezent la munca de folos obştesc, pentru nevoile locale (primării, gări, 
curăţat străzi, etc.). 

În cazul când disponibilităţile întrec necesarul stabilit mai sus, se vor lua evreii 
cei mai tineri. 

3. Nu se vor lua la detaşamente: 

a/. Evreii din diferite întreprinderi şi care posedă ordine de rechiziţii valabile, 
până la data de 1 Iulie 1942. 

b/. Evreii care au scutiri nominale, aprobate de Marele Stat Major sau Cdt. Teritorial. 

c/. Meseriaşii evrei calificaţi, ce vor fi utilizaţi în echipe speciale, conform 
ordinelor ulterioare. 

4. La data de 15 Mai 1942 detaşamentele vor fi constituite şi gata de transport. 

Fiecare detaşament va fi trimis pe zonă sub comanda unui ofiţer şi încadrat cu 
5 grade inferioare armate, pentru supraveghere pe timpul transportului. 

La sosirea pe zone, fiecare comandant de detaşament va preda batalionului 
respectiv evreii din detaşamentul său, pe bază de state nominale. După predare, ofițerul 
şi garda respectivă se vor înapoia organului de origine. 

5. Cererile de transport se vor înainta la M.St.Major Secţia 6-a, telegrafic, la 10 
Mai 1942. În cazul când în compunerea aceluiaşi detaşament se folosesc evrei din mai 
multe oraşe, se va arăta numărul lor, pe staţii de îmbarcare. 

++)6. Batalioanele de drumuri şi pionieri care lucrează la drumuri vor primi 
evreii destinaţi dela comandanții de detaşamente şi-i vor încadra şi supraveghea, la lucru 
şi în cantonamente, cu ofițeri şi trupă din cadrul lor. 

Utilizarea la lucru se va face după dispoziţiunile Secţiei 6-a din M.St.Major. 

Cazarea şi hrănirea se va face prin grija Batalionului respectiv, cunoscând că 
este interzisă cazarea lor în aceleaşi case cu locuitorii. Este de preferat cazarea izolată în 
barăci, corturi sau case părăsite, evitându-se contactul cu populaţia şi în special cu femeile. 

+++)Evreii au dreptul la hrană şi soldă la fel ca soldaţii. 

7. Toţi evreii care se sustrag dela lucru prin înşelăciuni, cumpărare, intervenţii, 
etc., vor fi trimişi în Transnistria la muncă grea, sau în ghetouri, împreună cu românii 
care se vor preta la astfel de acţiuni. Deasemenea vor fi trimişi în ghetourile din 
Transnistria, fără alt ordin, evreii care vor avea relații intime cu sătencele. 

Pentru acest motiv, comandanții de detaşamente rămân răspunzători de asigu- 
rarea unei severe supravegheri a evreilor ce au sub ordine la lucru. 

8. Rog dispuneţi de urmare şi raportați de executare, cunoscând că prezentul 
ordin a fost transmis Corpului 4, 5 Armată, C-dt. 3 Teritorial şi Secţiei 6-a din 
M.St.Major. 

SUBŞEFUL MARELUI STAT MAJOR 


GENERAL, 
I. Arhip. 
*) Adnotări: 
„Piesa Nr. 8”; 
„7/Biroul”; 
+), Da”; 
)„Nu”; 


+)„Evreii dela detaşamente sunt obligaţi să aducă vesela, îmbrăcămintea şi articolele 
de toaletă necesare”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2984, f. 1-3. 


Documentul nr. 244 


No. 1156! 

1942 Luna V Ziua 4 
INSPECTORATUL JAND. TRANSNISTRIA 
către 
COMANDAMENTUL ARMATEI A 3-a 
Stat Major Bir .2. 


La ordinul Dvs. Nr. 23.932/A?. 

Am onoarea a vă raporta că cei 7 ucraineni înarmaţi dela Dumanovka sunt 
milițieni (guarzi comunali) angajaţi în conformitate cu ordonanța Nr. 27 a Guvernămân- 
tului Transnistriei” care pe lângă însărcinările ce le revin, execută şi serviciul de pază al 
lagărului de evrei din Dumanovka. 

S'a încredințat paza lagărului de evrei acestor milițieni, din lipsă de efective şi 
pentru a avea o mai mare autoritate faţă de cei internați în lagăr şi a putea face pază în 
bune condițiuni, au fost înarmaţi. 

Aceşti guarzi comunali, înainte de angajare, au fost selecționați dintre elemen- 
tele ce s'au dovedit că prezintă suficientă încredere pentru serviciul încredinţat, iar înar- 
marea lor s'a făcut de Legiunea Jandarmi Golta, pe răspunderea personală a 
Comandantului de Legiune“. 


= 


Documentul a fost înregistrat de Armata a 3-a, Secţia II-a, cu Nr. 21.389 din 06.05.1942. 

2 Prin ordinul Nr. 23.932/A din 20.03.1942 Armata a 3-a comunica Inspectoratului de Jandarmi 
Transnistria că „[...] Suntem informați că la lagărul de internare al evreilor din 
DOMANOWKA Jud. Golta sunt 7 Ucrainieni înarmaţi şi cari sunt însărcinaţi cu paza lagărului. 
[...]”. În continuare Armata a 3-a solicita raportarea „[...] pe baza căror ordine sau instrucţiuni 
au fost înarmaţi acei Ucrainieni, întrucât ordinele existente şi ordonanța Nr. 6 a acestui 
Comandament interzice portul de arme a altor persoane decât a poliţiştilor şi funcționarilor 
veniți dela Vest de Nistru. [...]”. AMR, fond 25-Armata a 3-a, dosar nr. 1127, f. 62. 

3 Nu a fost identificată printre documentele cercetate. 

4 Maiorul de jandarmi Sfetea Carol. 

INSPECTOR JANDARMI TRANSNISTRIA 
Lt. Colonel, 
ss. Grosu 


AMR, fond 25-Armata a 3-a, dosar nr. 1127, f. 34. 


Documentul nr. 245 


CORPUL IV ARMATĂ 
Stat Major 
Bir. 1. 
Nr. 4267 din 5 Mai 19421 
CORPUL IV ARMATĂ 
Stat Major 
către 
MARELE STAT MAJOR 
Secţia I-a 


Am onoare a raporta următoarele: 

C.R. laşi cu Nr. 10.016 din 21 Aprilie 1942, raportează că primeşte zilnic 
numeroase cereri precum şi ordine superioare pentru repartizări de evrei la munca de folos 
obştesc şi pe care Cercul nu le poate satisface decât în mică măsură din următoarele motive: 

a) Procedeele întrebuințate până în prezent ca ordine de chemare, anunţuri prin presă 
şi tabele nominale trimise de Cerc la Poliţie pentru executare, nu au dat rezultate, deoarece: 

- Parte din evrei şi-au mutat domiciliul din cauza exproprierii imobilelor fără a 
comunica adresa. 

- Foarte mulţi în scopul de a nu fi găsiţi dorm în altă parte. 

- Foarte mulţi (circa 40%), deşi repartizaţi, lipsesc chiar din ziua când au fost 
repartizaţi. 

Pentru toate aceste abateri Cercul a întocmit până acum 1500 plângeri de dare 
în judecată la Curtea Marţială C. 4 A. 

Pedepsele aplicate fie în bani, fie în închisoare nu-şi ating însă scopul, căci 
numărul infractorilor se măreşte în loc să se micşoreze. 

Pentru remedierea celor de mai sus raportate şi pentru ca în viitor munca de 
folos obştesc să-şi atingă scopul, cu onoare vă rugăm să binevoiţi a aproba ca toţi evreii 
care n-au prestat munca de folos obştesc la zăpadă şi al căror număr este de 397 numai 
la Iaşi, şi ale căror date de trimitere în judecată sunt în curs de întocmire, precum şi 
pentru acei ce se sustrag în mod intenționat de la munca de folos obştesc, să fie internați 
într'un lagăr din Transnistria împreună cu familiile acestora. 

Totodată cu onoare vă rugăm a aproba ca la Cercurile de Recrutare unde se 
găsesc înscrişi un număr apreciabil de evrei, de ex. C.R. Iaşi cu 7278 evrei, C.R. Boto- 
şani şi Cernăuţi între 3200-3500 evrei, etc., înființarea unui birou cu următoarea cadrare: 


1 Documentul a fost înregistrat de Marele Stat Major, Secţia I-a, cu Nr. 39.966 din 11.05.1942. 
2 Nu a fost identificat printre documentele cercetate. 

- 1 Căpitan şef de birou 

- 1-2 ofiţeri de rezervă subalterni 

- 1-2 subofiţeri de rezervă 

- 2-4 secretari grade inferioare. 

Acest birou s'ar ocupa exclusiv cu manipularea evreilor, întocmirea listelor 
legale pentru judecarea, chemarea şi repartizarea la munca de folos obştesc, efectuarea 
mutaţiilor, controlul lor, etc. 

Până în prezent aceste operaţiuni au fost executate de ofițeri şi subofiţeri dela 
alte birouri ale cercurilor, îngreuind şi întârziind astfel lucrările destul de aglomerate ale 
acestor birouri. 

Raportând cele de mai sus, cu onoare vă rugăm să binevoiţi a aprecia temei- 
nicia lor şi a da cuvenita aprobare în interesul bunului mers al serviciului. 


DIN ORDIN 
ŞEFUL DE STAT MAJOR 
Colonel, ss. Constantinescu! 
Constantinescu 
Şeful Bir. 1. Mob. Org. 
Lt. Colonel, ss. Cantemir” 
Cantemir 


*) Adnotare: 

„Notă. Să se aprobe ca evreii ce sunt în curs de judecată pentru Munca de Folos Obştesc 
să fie trimişi în Transnistria. Să se dea prin presă şi radio un ultim comunicat prin care 
să se arate că chestiunea evreiască s'a trecut din nou în sarcina Marelui Stat Major şi să 
se anunţe pentru ultima dată că toţi evreii care se vor eschiva dela muncă vor fi trimişi 
în Transnistria. ss. indescifrabil”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 48-49. 


1 Gheorghe Constantinescu, militar de carieră român. Nu au putut fi identificate date personale. 

2 Alexandru I. Cantemir (1893-?), militar de carieră român. Absolvent al Şcolii militare de ofițeri 
de infanterie (1913-1915). Intră în armată cu gradul de sublocotenent (1915), participă la 
primul război mondial. Şeful Biroului 1 Organizare-Mobilizare din comandamentul Corpului 4 
Armată (01.04.1937-31.03.1944); trecut în rezervă la 31.03.1944. Căpitan (din 01.10.1919); 
maior (din 01.04.1929); locotenent-colonel (din 27.02.1939). 

Documentul nr. 246 


Marele Stat Major 
Secţia I-a 
Biroul 1. Recrutare 
SECRET 
Foarte Urgent 
No. 82.515 din 6.V.1942 
MARELE STAT MAJOR 
Secţia I-a. 
către 


Am onoare a vă ruga să binevoiţi a dispune de urgență următoarele: 

1. Pentru redarea în patrimoniul agricol a terenurilor degradate prin lucrări de 
interes naţional, se vor folosi — în cadrul muncii de folos obştesc — evreii între 20 şi 40 
ani, după cum urmează: 

a). Corpul 4. Armată va forma trei detaşamente a 500 evrei, care vor fi puse la 
dispoziţia Regimentului 4. Pionieri Cernăuți. 

- De preferat ca toți evreii să fie dela Cercul de Recrutare Cernăuţi. 

b). Corpul 5. Armată va forma trei detaşamente a 500 evrei, care vor fi puse la 
dispoziţia Regimentului 5. Pionieri Focşani. 

c). Comandamentul 3. Teritorial va face un detaşament a 500 evrei, pe care-l 
va pune la dispoziția Regimentului 3. Pionieri Galaţi. 

d). Comandamentul 7. Teritorial va alcătui două detaşamente a 500 evrei, pe 
care le va pune la dispoziția Detaşamentului de lucru din Arad, ce are ca organ de 
mobilizare Regimentul 7. Pionieri-Deva. 

e). Comandamentul 2. Teritorial (prin Cercul de Recrutare Bucureşti) va pune 
200 evrei la dispoziţia Depozitului Materiale Geniu-Găeşti. 

2. Constituirea detaşamentelor se va face prin grija şi după ordinele Corpurilor 
de Armată şi Comandamentelor Teritoriale de mai sus, folosindu-se — în primul rând — 
evreii disponibili şi la nevoie evreii repartizați în prezent la muncă de folos obştesc 
pentru nevoile locale (la primării pentru curăţitul străzilor, la diferite instituții ca mână 
de lucru, etc.) urmând ca aceştia să fie înlocuiţi cu evrei între 41 şi 50 ani. 

- Necesarul trebuie realizat în mod obligatoriu. 

3. Nu se vor da la detaşamente: 

+)a). Evreii din diferite întreprinderi şi care posedă ordine de rechiziţii valabile 
până la data de 1 Iulie 1942; 

b). Evreii care au scutiri nominale, aprobate de Marele Stat Major sau Comand. 
Teritoriale; 

c). Meseriaşii evrei calificați ce vor fi utilizați în echipe speciale, conform 
ordinelor ulterioare; 

d). Titraţii, aceştia urmând a plăti o taxă ce se va fixa ulterior. 

4. La data de 20 Mai a.c. detaşamentele vor fi constituite şi gata de transport. 

- Fiecare detaşament va fi trimis la destinaţie sub comanda unui ofiţer şi 
încadrat cu 5 grade inferioare armate, pentru supraveghere pe timpul transportului. 

- Evreii îşi vor lua hrana necesară pe timpul transportului, prin mijloace proprii. 

- La sosire, fiecare Comandant de Detaşament va preda Regimentului respectiv 
evreii din detaşamentul său; ofițerul şi garda respectivă se vor înapoia organului de origină. 

5. Cererile de transport se vor înainta Marelui Stat Major — Secţia 6-a, tele- 
grafic la 15 Mai 1942. 

- În cazul când în compunerea aceluiaşi detaşament se folosesc evrei din mai 
multe oraşe, se va arăta numărul lor, pe staţii de îmbarcare. 

6. Regimentele de Pionieri şi Depozitul de Materiale Găeşti vor primi evreii 
destinaţi şi-i vor încadra şi supraveghea la lucru şi în cantonamente, cu ofiţerii şi trupa 
detaşamentelor de lucru existente. 

Marele Stat Major va pune la dispoziţia fiecărui detaşament câte 1 medic evreu. 

- Cazurile de scutire mai lungi sau trimitere în spitale vor trebui supravizitate 
de medicul regimentului, al Cercului de Recrutare unde lucrează detaşamentul sau al 
oricărei unități militare din apropiere. 

- Utilizarea la lucru se va face după dispoziţiunile Direcţiunei Superioare şi 
Comand. Geniului, luându-se complete şi severe măsuri pentru a se asigura un 
randament maxim. 

- Cazarea şi hrănirea se va face prin grija detaşamentului respectiv, cunoscând 
că este interzisă cazarea lor în aceleaşi case cu locuitorii. Este de preferat cazarea izolată 
în barăci, corturi sau case părăsite, evitându-se contactul cu populaţia şi în special cu femeile. 

- Se interzice circulația evreilor pentru procurarea alimentelor, toţi fiind 
obligați a mânca numai dela cazan. 

- Evreii au dreptul la hrană şi soldă, la fel ca soldaţii. 

- Evreii sunt obligaţi să-şi aducă vesela (farfurie, cuţit, lingură, furculiță, cană), 
îmbrăcămintea şi lenjeria necesară, precum şi articolele de toiletă (perii, săpun, etc.) 

7. Toţi evreii care se sustrag dela lucru prin înşelăciuni, cumpărare, intervenţii, 
etc., vor fi trimişi în Transnistria — la muncă grea sau în ghetouri — împreună cu românii 
care se vor preta la astfel de acţiuni. 

- Deasemenea vor fi trimişi în ghetourile din Transnistria, fără alt ordin, evreii 
care vor avea relații intime cu sătencile. 

Pentru acest motiv, Comandanții de detaşamente rămân răspunzători de asigu- 
rarea unei severe supravegheri a evreilor ce au sub ordine la lucru. 

- Pentru celelalte abateri sunt supuşi sancţiunilor prevăzute în legile şi 
regulamentele militare. 

8. Nu se vor acorda permisii sau concedii evreilor, pe toată campania de lucru. 

9. Rog dispuneţi de urmare şi raportați de executare, în ziua plecării 
detaşamentelor. 


SUBŞEFUL MARELUI STAT MAJOR 
GENERAL ss. I. Arhip 
I. ARHIP 


ŞEFUL SECŢIEI I-a. 
Colonel ss. Borcescu 
E. Borcescu 


Comunicat: 

- Preş. Cons. de Miniştri 
(Cab. Militar) 
- Dir. Sup. şi Cdt. Geniului. 
- Corp. 4. şi 5. Armată. 
- Cdt. 2, 3 şi 7 Terit. 
- Reg. 3, 4, 5 şi 7. Pionieri. 
- Dep. Materiale Geniu-Găeşti. 
- Dir. Fortificaţiilor (Maior Țugui!) 


*) Adnotări: 

„Detaşament Geniu”; 

aH” 

+) „Să mi se dea notă de evrei de la capitolele a şi b. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2985, 


f. 6-8; fond 5416-Marele Stat Major, Secţia I-a Organizare-Mobilizare, dosar nr. 2942, 
f. 136-138. 


Documentul nr. 247 


MARELE STAT MAJOR 


Secţia I-a 
Biroul Contrainformaţii 
No. 211.374 
SECRET 
NOTĂ 
7 Mai 1942 


În județul Berezovca poliţiştii germani au împuşcat: 

- în ziua de 10 Martie a.c., 850 evrei din comuna Balaiciuc şi 875 evrei din 
lagărul aflat în aceiaşi comună; 

- în ziua de 20 Martie, 1742 evrei din lagărele Estrobinova, Dimitrovca şi 
Ramenscoe; 

- în ziua de 22 Martie, 180 evrei din lagărul Staraia-Balca şi 370 evrei din 
lagărul Zaharovca; 

- în ziua de 24 Martie, 30 evrei tot din Balaiciuc. 


1 Aldea Ţugui (1898-?), militar de carieră român. Absolvent al Şcolii militare de ofițeri de 
transmisiuni (1918-1920). Intră în armată cu gradul de sublocotenent (1920). Ofiţer în Direcţia 
Fortificaţiilor din cadrul Subsecretariatului de Stat al Armatei de Uscat (1942). Căpitan (din 
01.10.1931); maior (din 31.10.1938); locotenent-colonel (din 31.10.1942). 

2 Documentul a fost înregistrat de Cabinetul Militar al Conducătorului Statului cu Nr. 5894/M 
din 11.05.1942. 

După executare, poliţia germană a dat foc cadavrelor, iar efectele, fără a fi fost 
desinfectate, au fost date populaţiei germane, fapt ce a făcut ca într'o comună să se 
ivească tifosul exantematic!. 

Vă rugăm să binevoiţi a ne comunica dacă poliţiştii germani pot să aibă astfel 
de iniţiative pe teritoriul sub administraţie românească. 


ŞEFUL MARELUI STAT MAJOR 
General ss. Șteflea 


I. Şteflea 
Preşedinţia Consiliului de Miniştri 
— Cabinetul Militar — 
*) Adnotări: 


„Biroul 2 11 MAI 1942”; 
„Secţia II. O notă după ce identificăm aceşti poliţişti. ss. indescifrabil”. 


ANIC, fond Preşedinţia Consiliului de Miniştri-Cabinet Militar, dosar nr. 108/1941, f. 307. 


Documentul nr. 248 


MARELE STAT MAJOR 
Secţia I-a 
Biroul 1. Recrutare 
URGENT 
No. 82.089 din 8.V.1942 
MARELE STAT MAJOR 
Secţia I-a 
către 


Cercul de Recrutare Cernăuţi 


I. - Am onoare a face cunoscut că — în conformitate cu ordinul DOMNULUI 
MAREŞAL ANTONESCU - soluţionarea tuturor chestiunilor referitoare la evrei, a fost 
dată în sarcina Marelui Stat Major. 

- În consecință, vă rugăm să binevoiţi a dispune să se execute numai ordinele 
emanate de la Marele Stat Major. 

- În ceea ce priveşte repartizările de evrei pentru nevoile locale, rămân în vigoare 
dispoziţiunile date de Inspectoratul General al Taberelor şi Coloanelor de Muncă cu No. 7 
din 5 Ianuarie’, adică aprobările până la 50 evrei de Comandamentele Teritoriale şi peste 
50 de evrei de către Marele Stat Major. 


1 Asasinatele înfăptuite de poliţiştii germani au fost semnalate Marelui Stat Major de către 
Inspectoratul General al Jandarmeriei prin intermediul notei Nr. 32.465 din 24.04.1942. ANIC, 
fond Inspectoratul General al Jandarmeriei, dosar nr. 122/1942, f. 2-5. 

2 Vezi documentul nr. 169. 

- Pe raza Cercului de Recrutare Bucureşti se vor putea repartiza — de către Co- 
mandamentul 2 Teritorial — până la 20 evrei; peste acest număr de către Marele Stat Major. 

- Cererile vor fi soluționate în următoarea ordine de urgență: 

- nevoile armatei; 

- instituţiile şi întreprinderile de stat; 

- agricultură, industrie, comerţ, etc. 

- Cererile vor fi făcute numeric; cele nominale neluându-se în seamă. 

IL. - În scopul de a se realiza un număr cât mai mare de evrei disponibili pentru 
detaşamentele de lucru exterioare, Cercurile de Recrutare vor lua măsuri ca toţi evreii între 
20-40 ani, repartizaţi în prezent la munca de folos obştesc pentru nevoile locale (la 
dispoziția Prefecturilor şi Primăriilor pentru curăţitul străzilor şi săpatul terenurilor virane, 
la C.F.R., pentru descărcatul vagoanelor şi curăţitul gărilor şi liniilor, la diferite instituții 
ca salahori, la unităţi şi stabilimente militare, poligoane de tragere, etc. ca mână de lucru, 
la construcţii de şcoli, biserici, etc., să fie înlocuiți imediat cu evrei între 41 şi 50 de ani. 

Nu se vor înlocui meseriaşii aflați la instituțiile şi stabilimentele de mai sus, 
precum şi specialiştii rechiziționaţi în cadrul muncii de folos obştesc, la diferite 
întreprinderi sau instituțiuni. 

III. - Toate scutirile existente acordate de Marele Stat Major şi Comandamentele 
Teritoriale, rămân valabile până la 1 Iunie a.c., când urmează a fi anulate, intrând în vi- 
goare scutirile acordate de Comisiunea Centrală şi Comisiunile Judeţene de Revizuire a 
evreilor, ce funcționează pe lângă Ministerul Muncii. 

IV. - Corpurile de Armată (Comandamentele Teritoriale) vor asigura organizarea 
tuturor detaşamentelor de evrei necesare lucrărilor de refacere şi întreținere de la C.F.R., 
drumuri, etc., în actuala campanie de muncă, după ordinele Marelui Stat Major. 

V. - La data de 1 a fiecărei luni, Corpurile de Armată (Comandamentele Terito- 
riale) vor înainta Marelui Stat Major — Secţia I-a — o situaţie numerică, pe Cercuri de 
Recrutare, după modelul anexat!. 

- Fiindu-ne absolut necesar o situaţie inițială de bază, prima situaţie (modelul 
anexat) se va înainta la Marele Stat Major pe ziua de 20 Mai .a.c., celelalte urmând normal 
la 1 ale fiecărei luni. 

Rugăm a dispune de urmare. 


SUBŞEFUL MARELUI STAT MAJOR 
General, (ss) I. Arhip 


ŞEFUL SECŢIEI I-a 
Colonel, ss. Borcescu 
E. Borcescu 


Comunicat: 
Corpurilor 1-7 Armată. 


Comand. 1-7 Terit.. 
Cercuri de Recrutare. 


1 Nu se publică. AMR, fond 1209-Cercul de Recrutare Cernăuţi, dosar nr. 571, f. 109. 


523 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


*) Adnotare: 
„14 MAI 1942 Biroul 2 Mobilizare (Muncă de Folos Obştesc). Executare la timp. (Lucrări 
cu caracter permanent). Locotenent Colonel ss. indescifrabil”. 


AMR, fond 1209-Cercul de Recrutare Cernăuţi, dosar nr. 571, f. 108+verso. 


Documentul nr. 249 


MARELE STAT MAJOR 
Secţia IV-a 
Bir. 5 
V.S. 
Nr. 336.500 din 8 Mai 1942) 
MARELE STAT MAJOR 
SECȚIA IV-a 
către 
ARMATA 3-a 
Stat Major 


În conformitate cu ordinul Președinției Consiliului de Miniştri Nr. 5113 din 2 
Mai 1942°, cu onoare comunicăm că Domnul Mareşal Antonescu a aprobat scoaterea 
meseriaşilor calificați evrei din lagărele evreieşti din Transnistria şi punerea lor la 
dispoziția Comandamentului Etapelor de Est, pentru încadrarea atelierelor. 

Evreii vor fi constituiți în echipe de câte 20 meseriaşi, sub supravegherea câte 
unui gradat destoinic. 

Până la 15 Mai 1942, Comandamentul Etapelor de Est va raporta Marelui Stat 
Major Secția IV-a repartiția numerică a meseriaşilor evrei scoşi din lagăre şi modul de 
folosire. Se arată pe verso numărul meseriaşilor evrei pe specialități şi judeţe. 


D. O. 
ŞEFUL SECȚIEI IV-a 
COLONEL, Nestorescu? 
C. Nestorescu 
Şeful Biroului 5 
Lt. Colonel, ss. Zălaru* 


1 Documentul a fost înregistrat de Armata a 3-a, Secția I-a, cu Nr. 21.536 din 10.05.1942. 

2 Nu a fost identificat printre documentele cercetate. 

3 Constantin Nestorescu (1895-?), militar de carieră român. Absolvent al Şcolii militare de ofiţeri 
de artilerie (1913-1915) şi al Şcolii Superioare de Război. Intră în armată cu gradul de 
sublocotenent (1915), participă la primul război mondial. Şef al Secţiei IV-Dotare din cadrul 
Marelui Stat Major (1941-1944). Maior (din 01.07.1927); locotenent-colonel (din 08.06.1934); 
colonel (din 08.06.1940). 

4 Constantin P. Zălaru (1898-?), militar de carieră român. Absolvent al Şcolii militare de ofițeri 
de artilerie, geniu şi marină (1916-1917) şi al Şcolii Superioare de Război (1933-1935). Intră în 
armată cu gradul de sublocotenent (1917), participă la primul război mondial. Şeful Biroului 5 

C. S. Zălaru 
Comunicat: 
- Cdm. Etapelor Est (pt. executare) 
- Armata 3-a ) spre 
- Guvern. Transnistriei ) ştiinţă 
- M.St.M. Secția 1 şi 2 ) 


*) Adnotări: 
„10.V.942 Biroul 2 Să trimită. General ss. Arbore”; 
„Etapele să ne trimită maşinile. General ss. Petre Dumitrescu”. 


AMR, fond 25-Armata a 3-a, dosar nr. 1127, f. 85. 


Documentul nr. 250 


No. 2124' 

1942 Luna V Ziua 9 
INSPECTORATUL JAND. TRANSNISTRIA 
către 
COMANDAMENTUL ARMATEI A 3-a 


Am onoarea a vă raporta că Inspect. General al Jandarmeriei cu ordinul No. 
32.131 din 24 Aprilie 19427 ne comunică ordinul M.St.M. Nr. 210.775/1942° prin care 
face cunoscut că D-l Mareşal Antonescu a hotărât ca toţi evreii care vor trece fraudulos 
frontiera în România să fie trimişi în Transnistria. 

Evreii din această categorie vor fi aduşi în Transnistria prin organele 
Inspectoratului General al Jandarmeriei, după ordinele ce vor primi în acest sens dela 
Ministerul Afacerilor Interne. 


INSPECTOR JANDARMI TRANSNISTRIA 
Colonel, 
ss. Iliescu” 


din Secţia IV-Transporturi a Marelui Stat Major (15.04.1941-20.10.1944); comandant al 
Regimentului 18 Artilerie (20.10.1944-12.08.1946); comandant al Artileriei Diviziei 9 
Infanterie (12.08-02.11.1946); trecut în cadrul disponibil la 02.11.1946; trecut în rezervă la 
18.08.1947. Maior (din 16.10.1935); locotenent-colonel (08.06.1940); colonel (din 24.01.1944 
cu vechimea din 31.10.1943). 

Documentul a fost înregistrat de Armata a 3-a, Secţia II-a, cu Nr. 21.628 din 13.05.1942. 

Nu a fost identificat printre documentele cercetate. 

Nu a fost identificat printre documentele cercetate. 

Mihail Iliescu (1892-?), militar de carieră român. Absolvent al Şcolii militare de ofițeri de 
infanterie (1911-1913). Intră în armată cu gradul de sublocotenent (1913), participă la primul 
război mondial. Transferat definitiv la Jandarmerie la 01.09.1920. Comandant al Legiunii de 
Jandarmi Berezovea (1941-20.04.1942); inspector la Inspectoratul Jandarmeriei Transnistria 
(20.04.1942-27.03.1944); subinspector la Inspectoratul Jandarmeriei Chişinău (27.03- 


Pyw NR —= 

*) Adnotare: 
„14.V.1942 Biroul 2 Comunicare Marilor Unităţi din Transnistria, Serviciului Pretoral 
şi Companiei Poliţie. Comunicare Comandantului Etapelor. ss. indescifrabil””. 


AMR, fond 25-Armata a 3-a, dosar nr. 1127, f. 36. 


Documentul nr. 251 


ROMÂNIA 
MINISTERUL AFACERILOR INTERNE 
CABINETUL 
SUBSECRETARULUI DE STAT 
Nr. 799 
9 Maiu 19477. 
FOARTE URGENT 
STRICT SECRET 
PREŞEDINŢIA CONSILIULUI DE MINIŞTRI 
Cabinetul Militar. 


La Nr. 3333 M./942": 

Am onoare a vă face cunoscut că pentru executarea ordinului Domnului 
Mareşal Ion Antonescu, transmis cu Nr. de mai sus, am cerut şi ni s'a înaintat de către 
Direcţia Generală a Poliţiei şi Prefectura Poliţiei Capitalei, tabele nominale de evreii 
comunişti activanţi din Capitală şi restul Ţării. 

După situaţiile ce am primit, numărul acestora aflaţi în libertate este de circa 
746 persoane, care în conformitate cu ordinul Domnului Mareşal, urmează să fie 
evacuaţi în Transnistria, 

Propunem şi vă rugăm să binevoiţi a aprecia, că n'ar fi mai oportun ca aceştia 
să fie în prealabil internați în lagăr şi pe urmă trimişi în Transnistria, operaţiune care ar 
necesita multiple dificultăți. 


29.08.1944); la dispoziţia Ministerului de  Război-Secretariatul General (29.08.1944- 
06.02.1945); trecut din oficiu în retragere la 06.02.1945. Arestat în perioada 29.08.1944- 
31.10.1946, a fost acuzat de „măsuri rasiale ca inspector al Jandarmeriei” judecat şi achitat de 
Tribunalul Poporului la 31.10.1946. Arestat din nou la 03.12.1948, a fost acuzat de crime de 
război şi condamnat în 1950 la muncă silnică pe viaţă, condamnare redusă ulterior la 12 ani şi 6 
luni închisoare. A trecut prin închisorile Jilava şi Făgăraş, fiind eliberat la 26.03.1959. 
Locotenent-colonel (din 01.01.1934); colonel (din 01.06.1938); general de brigadă (din 
27.03.1944). 

1 Comunicarea a fost efectuată de Armata a 3-a prin intermediul notei Nr. 21.628 din 14.05.1942. 
AMR, fond 1675-Comandamentul Militar Odessa, dosar nr. 166, f. 318. 

2 Documentul a fost înregistrat de Cabinetul Militar al Conducătorului Statului cu Nr. 5899/M 
din 11.05.1942. 

3 Vezi documentul nr. 206. 

Opiniunea noastră este să fie colectaţi în diferite centre, de unde se vor îmbarca 
în vederea transportului. 

Am comunicat aceasta şi Marelui Stat Major, Secţia Il-a, pentru a stabili 
criteriile şi timpul executării operaţiunei, după care vom da ordinele cuvenite organelor 
subalterne. 

Deoarece, pentru garantarea siguranței teritoriale din spatele frontului, se 
impune ca în regiunea destinată evacuării, aceşti comunişti să nu fie lăsaţi liberi, pro- 
punem ca loc de internare a lor lagărul Wapniarka din Transnistria. 

Totodată, mai propunem ca împreună cu persoanele constatate a fi comunişti 
activanți şi aflaţi în libertate, să fie evacuaţi în Transnistria şi internaţi în lagărul de mai 
sus menţionat şi comuniştii aflaţi în lagăre, precum şi acei din închisori care-şi execută 
osânda, dar numai condamnaţii la pedeapsă corecțională. 

Şi aceştia prezintă suficientă periculozitate, prin contaminarea ce pot provoca 
tovarăşilor din lagăre sau închisori, precum şi prin posibilitatea de comunicaţie a 
propagandei subversive. 

Numele şi numărul lor se va stabili prin Ministerul Afacerilor Interne pentru 
acei din lagăr şi prin Ministerul de Justiţie, Direcţia Generală a Închisorilor, pentru acei 
din penitenciare. 

În ce priveşte evreii instalaţi clandestin în Capitală în ultimii doi ani, Prefectura 
Poliţiei Capitalei ne comunică cu raportul Nr. 54.881/942!, că toţi acei descoperiţi în 
această situațiune, au fost trimişi la urma lor. 

În viitor, pe măsură ce se vor constata asemenea cazuri, clandestinii respectivi 
vor fi trimişi în Transnistria, 

Cu adresa Nr. 14.390/9427, am comunicat Centralei Evreilor din România, că 
se vor lua măsuri contra vinovaţilor şi eventual contra colectivităţii evreeşti, în cazurile 
când se vor comite, de către evreii aflați în ţară, acte contrarii liniştei, siguranței şi 
intereselor Statului. 

Vă rugăm să binevoiţi a ne da ordinele Dvs. de urmare”. 


MINISTRU SUBSECRETAR DE STAT 
General de Divizie ss. C. Z. Vasiliu 
C.Z. Vasiliu 


1 Nu a fost identificat printre documentele cercetate. 
2 Nu a fost identificată printre documentele cercetate. 
3 Pe document mareşalul Ion Antonescu a notat următoarea rezoluţie: 
„Toţi evreii comunişti din toată ţara să fie trimişi neîntârziat în lagăr pe Bug. Mareşal ss. 
Antonescu”. ANIC, fond Preşedinţia Consiliului de Miniştri-Serviciul Special de Informaţii, 
dosar nr. 31/1939, f. 179-180; Ulterior, prin nota Nr. 6270/M din 29.05.1942, în completarea 
dispoziției anterioare, mareşalul Ion Antonescu a ordonat ca: 
„Toţi evreii comunişti să fie trimişi în Transnistria, cu familiile lor. 
- Executarea în cursul lunei lunie. 
- Toţi evreii şi străinii, veniţi în Capitală şi instalați aici, să fie trimişi la locurile lor. 
Să se afişeze prin ordonanță. 
Să se dea termen de 30 de zile. 
Acei cari vor fi găsiți după această dată, să fie trimişi în Transnistria”. Ibidem, f. 187. 

*) Adnotări: 
„Biroul 2.”; 
„11 MAI 1942. DI. Bălăşescu Notă. ss. indescifrabil”. 


ANIC, fond Preşedinţia Consiliului de Miniştri-Serviciul Special de Informaţii, dosar 
nr. 31/1939, f. 177+verso. 


Documentul nr. 252 


MARELE STAT MAJOR 
Secţia I-a 
Bir. 1. 
Foarte Urgent 
Nr. 83.550 din 13 Mai 1942 
MARELE STAT MAJOR 
Secţia I-a 
către 
Cercul Recrutare Cernăuţi 


În conformitate cu ordinul Domnului Mareșal Antonescu, am onoare a face 
cunoscut următoarele: 

I. - Cercurile de Recrutare vor organiza în fiecare comună urbană, echipe de 
meseriaşi evrei, pe categorii, cu care să se înceapă reparaţiile şi terminarea localurilor 
proprietate sau închiriate de autorităţi, precum şi şcolile de toate categoriile, de îndată ce 
se intră în vacanţa şcolară. 

II. - În acest scop, Cercurile de Recrutare au în sarcină următoarele atribuţiuni: 

1. Să ia imediat legătura cu Prefecturile de judeţ şi autorităţile militare pentru a 
se stabili nevoile de lucru şi ordinea de urgență. 

2. Să constituie echipe speciale a câte 10 meseriaşi sau mai puţini, când totalul 
nu ajunge la această cifră, în raport cu numărul şantierelor şi cantitatea de mână de lucru 
necesară asigurării unui randament normal. 

În compunerea acestor echipe vor intra meseriaşii evrei înscrişi în controale 
(între 18-50 ani), precum şi numărul strict necesar de salahori. 

III. - Ceilalţi meseriaşi evrei care nu intră în categoriile celor întrebuințaţi la 
lucrările prevăzute la punctul I (croitori, cizmari, frizeri, etc.), vor fi de asemenea 
organizaţi, de către Cercurile de Recrutare, în echipe omogene a câte 10 inşi sau mai 
puţini, în raport cu numărul existent. 

Echipele din această categorie vor fi repartizate la munca de folos obştesc, în 
primul rând pentru nevoile armatei şi apoi, pentru celelalte instituțiuni de Stat sau 
particulare pe termene limitate şi în raport de numărul echipelor disponibile. 

Atunci când se vor formula cereri pentru un număr redus de meseriaşi evrei, 
echipele se vor putea divide şi repartiza la mai multe autorități. 

IV. - Atât echipele prevăzute la punctul II. alineatul 2, cât şi cele dela punctul 
HI., vor avea câte un număr de ordine şi un şef dintre evrei, asupra căreia se va găsi un 

tabel nominal de toți meseriaşii evrei, având totodată răspunderea prezenţei la lucru a 
acestora. 

Toţi evreii din fiecare echipă, vor trebui să cunoască numărul echipei din care 
fac parte şi numele şefului urmând a fi chemaţi la muncă numai pe echipe. 

V. - Aprobările pentru meseriaşii evrei, se vor da conform ordinului Marelui 
Stat Major, Nr. 82.089 din 8.V.1942]. 

VI. - Unităţile şi instituţiile cărora li se vor repartiza meseriaşi evrei, au 
obligațiunea de a-i folosi numai în cadrul specialităţii lor; acolo unde se va dovedi că 
meseriaşii sunt întrebuințaţi pentru diferite corvezi, se va ridica dreptul de folosință. 

În scopul acesta se vor organiza dese controluri atât de Corpurile de Armată 
(Comandamentele Teritoriale), cât şi de Cercurile de Recrutare. 

VII. - Hrănirea echipelor este în sarcina instituţiei care le foloseşte în cadrul 
muncii de interes obştesc, cunoscând că evreii au drepturile de hrană şi soldă echiva- 
lente cu ale soldaților. 

În cazul când echipele se vor deplasa în alte garnizoane, cazarea echipelor va fi 
tot în grija instituţiei care-i foloseşte. 

VIII. - Corpurile de Armată (Comandamentele Teritoriale) vor înainta Marelui 
Stat Major — Secţia I-a — la data de 20 Mai a.c. prin curier: 

a. O situaţie de toți meseriaşii evrei, după modelul anexat; 

b. Programul de lucru stabilit cu Prefectura de Judeţ şi celelalte autorităţi, în 
care să se arate: 

- clădirile ce trebuesc reparate (cazărmi, şcoli, spitale, biserici, etc.), în ordinea 
de urgență, precum şi locul unde sunt situate. 

- numărul de echipe de meseriaşi evrei, pe categorii. 

- timpul de lucru. 

Rugăm a dispune. 


SUBŞEFUL MARELUI STAT MAJOR 
GENERAL, ss. I. Arhip 
ŞEFUL SECŢIEI l-a 
COLONEL, ss. Borcescu 
E. Borcescu 
Comunicat: 
- Preş. Cons. Miniştri (Cab. Militar)” 


1 Vezi documentul nr. 248. 

2 Pe exemplarul destinat Cabinetului Militar, mareşalul Ion Antonescu a pus la 30.05.1942 
următoarea rezoluţie: 
sl] 
<<Foarte bine. 
Trebuie controlată continuu executarea. 
Trebuie control pentru cei care se sustrag 
Toți aceştia vor fi trimişi în lagăr în Transnistria, automat. 
Acei care îi buzunăresc trebuie dovediţi, dați afară din armată şi trimişi în lagăr de muncă>> 
[...]””. Nota Nr. 5999/M din 30.05.1942 a Cabinetului Militar al Conducătorului Statului. AMR, 
fond 5416-Marele Stat Major, Secţia I-a Organizare-Mobilizare, dosar nr. 3001, f. 370. 

- Minis. Af. Interne (Cabinet) 
- M.A.N. Cabinet 

- C. 1-7A. 

- C. 1-7 Ter. 

- Cercurile de Recrutare 


*) Adnotare: 
„18 MAI 1942 Biroul 2 Mobilizare (Muncă de Folos Obştesc). Executare la timp. 
Locotenent Colonel ss. indescifrabil”. 


AMR, fond 1209-Cercul de Recrutare Cernăuţi, dosar nr. 571, f. 158-159; fond 5416- 
Marele Stat Major, Secția I-a Organizare-Mobilizare, dosar nr. 2942, f. 135+verso; fond 
5416-Marele Stat Major, Secția I-a Organizare-Mobilizare, dosar nr. 3001, f. 
372+verso. 


Documentul nr. 253 


DIVIZIA 9-a CAVALERIE 
Stat Major Biroul 2 
Nr. 20.472 din 16 Maiu 1942' 
DIVIZIA 9-a CAVALERIE 
către 
ARMATA 3-a 
Secția 2-a 


La Ordinul Dvs. Nr. 24.198/1942%; 

În urma cercetărilor făcute de R. 3. R. în oraşul Moghilew s’a constatat că Nr. 
evreilor a sporit dela 9000, câţi aveau autorizație dela Prefectură să rămână în oraş, la 
12.000. 

Cei mai mulţi justifică venirea în Moghilew prin următoarele motive: 

- Erau jefuiţi de către populaţia ucraineană, care le fura tot ce aveau mai de pret. 

- De frica bolilor, pe care nu le puteau combate, din lipsă de medici şi medi- 
camente. 

Toţi evreii veniţi ulterior în Moghilew au intrat în oraş fără autorizaţii sau cu 
autorizaţii „dus-întors” date de către Primarii comunelor de reşedinţă. Odată ajunşi în 
Moghilew nu-l mai părăseau. 

Acest Comandament a raportat în mai multe rânduri, prin Buletine lunare 
Contrainformative şi prin rapoarte speciale, că prezenţa evreilor în acest important punct 
de trecere, reprezintă un pericol permanent pentru că: 

- Tifosul exantematic, care este foarte frecvent la evrei, se poate transmite cu 
uşurinţă trupelor în trecere. 


1 Documentul a fost înregistrat de Armata a 3-a cu Nr. 21.922 din 21.05.1942. 
2 Nu a fost identificat printre documentele cercetate. 

- Evreii având încă sume destul de mari de bani, se dedau la tot felul de 
contrabande cu: 

- medicamente, 

- alimente, 

- şi mai ales valori, chiar cu ajutorul funcţionarilor sau al militarilor. 

Este imperios necesar a se interveni cu toată stăruința pentru ca ghetto-ul dela 
Moghilev să fie cât mai curând evacuat. 

Rugăm a aprecia şi hotărâ. 


D. O. 
ŞEFUL DE STAT MAJOR 
Maior, I. Enescu! 
ss. Enescu 
Şeful Biroului 2 
Căpitan, P. Dumitrescu? 
ss. P. Dumitrescu 
*) Adnotări: 
„21.V.942. Biroul 2 Să văd răspunsul Guvernământului. Câţi evrei vor fi scoşi din 
Moghilev”; 
„Dosar 19”. 


AMR, fond 25-Armata a 3-a, dosar nr. 1127, f. 49. 


1 Ioan Enescu (1899-1944), militar de carieră român. Absolvent al Şcolii militare de ofițeri de 
cavalerie (1918-1920), al Şcolii Speciale de Cavalerie (1924) şi al Şcolii Superioare de Război 
(1934-1936). Intră în armată cu gradul de sublocotenent (1920). Şef de Stat Major al Diviziei 9 
Cavalerie (22.06.1941-27.08.1942); comandant al Regimentului 13 Călăraşi (27.08- 
10.10.1942); ajutor tactic al comandantului Regimentului 13 Călăraşi (01.11-15.12.1942); aju- 
tor administrativ al comandantului Regimentului 13 Călăraşi (25.02-16.04.1943); comandant al 
Regimentului 13 Călăraşi (16.12.1942-17.09.1944); decedat la 17.09.1944 în spitalul militar 
Timişoara, în urma rănilor suferite în luptele purtate pentru apărarea oraşului Timişoara. Maior 
(din 31.10.1938); locotenent-colonel (din 31.10.1942); colonel post-mortem (din 25.04.1945). 

2 Petre I. Dumitrescu (1906-?), militar de carieră român. Absolvent al Şcolii militare de ofițeri de 
cavalerie (1927-1929) şi al Şcolii Superioare de Război (1937-1938). Intră în armată cu gradul 
de sublocotenent (1929). Şeful Biroului 2 în Statul Major al Diviziei 9 Cavalerie (1942); ofițer 
în cadrul Marelui Stat Major (1944); şeful catedrei de metodică-planificare din Academia 
Militară (08.09.1949-01.07.1952); profesor la Academia Militară (01.07.1952-25.03.1954); 
profesor de tactică la Academia Militară (25.03.1954-31.05.1955);, trecut în rezervă la 
01.12.1955. Maior (din 01.04.1945); locotenent-colonel (din 09.05.1947); colonel (din 
26.06.1953). 

Documentul nr. 254 


No. 202.565! 

1942 Luna Mai ziua 162 
CERCUL DE RECRUTARE BUCUREŞTI 
către 
MARELE STAT MAJOR 
Secţia 1 


Pentru executarea ordinului Domniei Voastre Nr. 33.911 din 11 mai 1942 refe- 
ritor la noi repartiţii de evrei la munca de folos obştesc”, Cercul de Recrutare Bucureşti 
a dat un Comunicat aci anexat” cu referire la prezentarea evreilor disponibili în zilele de 
15 şi 16 Mai 1942 la C.R.B. pentru repartizarea la muncă. 

În ziua de 15 Mai 1942, prima zi a chemării, s'au prezentat un număr de 29 
evrei pentru repartiție la m.f.o., iar astăzi 16 mai 1942, un număr de 150 evrei. Aceştia 
au fost repartizaţi la Cassa Grădinilor, conform ordinului Domniei Voastre No. 39.5115. 

Faţă de Comunicatul categoric dat de Cerc. evreii nu au executat prezentarea, 
căci după calculele aproximative din registrele de evidență ar mai fi disponibil încă un 
număr de circa 4700 aceasta bineînţeles, fără a socoti scutirile acordate de Inspectoratul 
General al Taberelor şi Coloanelor de Muncă şi nici însumările directe la dispoziția 
Inspectoratului, pentru diferite nevoi operate direct de către Inspectoratul General, fără 
ca C.R.B. să aibă ştiinţă de acestea. 

Faţă de această situaţie, respectuos vă rugăm să binevoiţi a interveni la Pre- 
fectura Poliţiei Capitalei pentru a se dispune razii, care să aducă la Cerc pe toţi evreii 
care nu se găsesc la m.f.o. pe anul 1942. 

Cercul, pentru a putea efectua mutaţiile necomunicate de Inspectoratul General 
al Taberelor şi Coloanelor de muncă, a dat un ordin tuturor Instituţiunilor şi Între- 
prinderilor care au evrei la m.f.o. să trimită până în ziua de 17 Mai 1942 tabele nomi- 
nale de evreii care în prezent se găsesc la muncă, sau care eventual au fost scutiți direct 
de Inspectoratul General al Coloanelor şi Taberelor de Muncă. Pe de altă parte a cerut şi 
dela Inspectoratul General, tabele nominale cu scutirile acordate şi repartiţiile ce au 
făcut direct pentru serviciile Inspectoratului, ca astfel să putem face mutaţiile cuvenite şi 
da relaţiuni referitoare la locul de repartiție şi numărul evreilor scutiţi şi acei opriți la 
Inspectoratul General al Coloanelor şi Taberelor de Muncă. 


COMANDANTUL CERCULUI DE RECRUTARE BUCUREŞTI 
Colonel, ss. Constantin Colan 
Colan Constantin 


1 Documentul a fost înregistrat de Marele Stat Major, Secţia I-a, cu Nr. 42.071 din 18.05.1942. 

2 Documentul a fost înregistrat de Marele Cartier General, Eşalonul I, cu Nr. 37.617 din 
16.05.1942. 

3 Nu a fost identificat printre documentele cercetate. 

4 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3002, f. 45. Vezi şi comunicatul „Repartizările la munca de folos obştesc a evreilor care nu o 
prestează inclusiv intelectualii şi tirații”. Timpul, anul VI, nr. 1801 din 15.05.1942, p. 3.. 

5 Nu a fost identificat printre documentele cercetate. 


532 


Documente 


*) Adnotare: 
„— Relaţii telefonic câți evrei s'au prezentat. — Notă ca Prefectura Poliţiei şi Jandarmeria 
să-i aducă cu forţa pe evrei la lucru”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 44. 


Documentul nr. 255 


MARELE STAT MAJOR Nr. 39.966 din 17.V.942 
Secţia I-a 
Biroul 1. Recrutare 

NOTĂ. 


Corpul IV. Armată cu No. 4267 din 5 Mai! raportează că evreii caută prin orice 
mijloace să se eschiveze dela munca de folos obştesc şi până acum numai Cercul de 
Recrutare Iaşi a întocmit 1500 de plângeri de dare în judecată la Curtea Marţială pentru 
asemenea abateri. 

Această stare de lucruri care există la toate Cercurile de Recrutare se datoreşte 
lipsei de sancțiuni severe. 

Toate mijloacele întrebuințate până acum ca amenzi în bani, pedepse 
disciplinare şi chiar Curtea Marţială nu au avut nici un efect din care cauză evreii şi-au 
făcut un sistem de a nu se prezenta deloc atunci când sunt chemaţi, sau de a căuta prin 
toate mijloacele să se eschiveze dela lucru atunci când sunt repartizaţi la muncă. 

Pentru a se curma această stare de lucruri şi a aduce pe evrei la realitate: 

Biroul 1 propune următoarele: 

1. — Toţi evreii cărora li s'a întocmit acte de trimitere în judecata Curţii 
Marţiale de către Cercurile de Recrutare pentru abateri în legătură cu munca de folos 
obştesc, să fie imediat trimişi în ghetourile din Transnistria. 

2. — Să se dea un comunicat prin presă şi radio prin care să se facă cunoscut: 

- Că întreaga chestiune referitoare la munca de folos obştesc a evreilor a fost 
dată din nou în sarcina Marelui Stat Major. 

- Că s'a luat măsura ca toţi evreii care au acte de dare în judecată la Curtea 
Marţială, să fie trimişi imediat în ghetourile din Transnistria. 

- Că se atrage atenţiunea pentru ultima oară tuturor evreilor asupra 
obligaţiunilor ce au de a executa munca de folos obştesc şi că pe viitor toți evreii care 
nu vor răspunde imediat la chemarea Cercului de Recrutare respectiv, căutând a se 
eschiva sub orice formă, precum şi acei care odată repartizaţi la muncă nu vor depune 
toată sârguinţa de care sunt capabili, vor fi imediat trimişi în Transnistria. 

Cu aceste măsuri, credem că munca evreilor va fi pusă pe baze mai sănătoase. 


ŞEFUL BIR. 1. RECRUTARE 
Maior, ss. D. Caragea 
D. Caragea 


1 Nu a fost identificat printre documentele cercetate. 

*) Adnotare: 
„Rog a se aproba propunerile de față pentru a se da ordinele necesare. Şeful Secţiei I-a 
Colonel ss. Borcescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 47. 


Documentul nr. 256 


Nr. 6497 din 20 Mai 1942 
COMANDAMENTUL MILITAR ODESSA 
către 
COMANDAMENTUL ARMATEI III-a 
Stat Major-Secţia 2-a 


La Nr. 21.602 din 13 Mai 1942); 

Am onoare a vă raporta următoarele: 

1. Verificând informaţia dată de Serviciul de Capturi Odessa s'a stabilit: 

a) Au rămas în Odessa evrei cu acte false, acte plăsmuite încă din primele luni ale 
ocupării oraşului după represaliile executate în urma atentatului de la 22 Octomvrie 1941. 

Serviciile de ordine şi poliţie descoperă în medie câteva zeci de evrei zilnic, 
majoritatea femei şi copii şi în general toţi oameni nevoiaşi. 

Informaţia că ar fi rămas evrei bogați cu acte false obținute prin intermediul 
femeilor frumoase nu se verifică. Este ştiut să toți evreii bogaţi s'au evacuat înainte de 
căderea Odessei. 

2. Retragerea actelor vechi şi a celor date de autorităţile române după ocuparea 
Odessei este în curs. Prefectura Poliţiei a pregătit chestiunea. Înlocuirea acestor acte 
prin carnete de biroul populaţiei. Cu această ocazie se va face verificarea întregei 
populaţii la Odessa. 

3. Prin ordonanța Nr. 7 a Comandamentului Militar Odessa”, toţi locuitorii 
Odessei sunt obligați a declara pe evrei, prevăzându-se şi sancțiuni pentru acei care îi 
ascund sau ştiu unde se ascund şi nu spun autorităților. 

4. Chestiunea înlocuirii nuravdomilor şi a dvornicilor este studiată şi pregătită 
de Prefectura Poliției. 

Nu s'a procedat la înlocuirea lor până acum, pentru că nu au dat de lucru cu 
nimic poliției şi pentru a nu se lua o măsură pripită, întrucât poliţia intenţionează să 
introducă în aceste servicii informatori ei. 


COMANDANT MILITAR ODESSA 
GENERAL, 
C. Trestioreanu 


AMR, fond 1675-Comandamentul Militar Odessa, dosar nr. 166, f. 316-317. 


1 Nu a fost identificat printre documentele cercetate. 
2 Vezi documentul nr. 176. 

Documentul nr. 257 


PRINCIPIILE FIXATE DE DOMNUL MAREŞAL 
RELATIV LA EXCEPTAREA INTERNĂRII EVREILOR ÎN LAGĂR 


(Comunicate Domnilor Guvernatori" cu Nr. 5748 din 22 Mai 1942, Secret) 


a/. Invalizi de război şi urmaşii lor direcți (ascendenți sau descendenți). 

b/. Văduve şi orfani de război. 

c/. Părinţii celor căzuţi pe câmpul de onoare. 

d/. Cei care au luat parte activă la războaiele României, pentru România, în liniile 
de foc şi au fost răniţi sau decoraţi cu ordine de vitejie. 

e/. Foşti militari activi în armata română. 

f/. Pensionari ai statului român, care în adevăr au depus o activitate în folosul Ţării. 

g/. Evreii sau evreicele căsătoriți cu creştini sau creştine indiferent dacă au sau nu copii. 

h/. Evreii botezați înainte de anul 1920. 

i/. Bătrânii de peste 70 de ani, care au familii în ţară şi îi poate întreţine. 

l/. Cazuri excepţionale de oameni merituoşi, care nu intră în nici una din cate- 
goriile de mai sus, vor fi supuse aprecierii Domnilor Guvernatori. 

Cererile care se încadrează în principiile enunțate mai sus urmează a fi trimise de 
D-nii Guvernatori pentru a fi supuse de la caz la caz, atât Domnului MINISTRU al 
Justiţiei” cât şi a Domnului MINISTRU al Afacerilor Interne’. 


AMAE, fond Problema 33, volumul 21, f. 608. 


1 Profesorul Gheorghe Alexianu-Transnistria; generalul Corneliu Calotescu-Bucovina; generalul 
Constantin Ghe. Voiculescu-Basarabia. 

2 Constantin C. Stoicescu (1881-1944), jurist, profesor şi om politic român. Licenţiat şi doctor în 
Drept la Paris (1904); profesor — agregat (din 1907) şi titular (din 1913) - de drept roman la 
Facultatea de Drept a Universităţii din Bucureşti; decan al Facultății de Drept (1934-1936) şi 
rector al Universităţii Bucureşti (1936-1938, 1938-1940). Membru corespondent al Academiei 
Române (din 1936). Ministru de Justiţie în guvernele conduse de generalul — ulterior mareşalul 
— Ion Antonescu (15.02.1941-14.08.1942). 

3 Generalul Dumitru I. Popescu. 

Documentul nr. 258 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
DIRECŢIUNEA ADMINISTRAȚIEI 
Nr. 197-23 Mai 1942! 
CONFIDENȚIAL 


PREȘEDINȚIA CONSILIULUI DE MINIŞTRI 
Cabinetul Civil Militar B.B.T. 
BUCUREŞTI. 
La adresa Dvs., Confidenţial Nr. 508/ 19427, 
Avem onoare a vă înainta alăturat una situaţie numerică a evreilor evacuaţi, una 
situaţie a evreilor rămaşi neevacuați până în prezent şi una situație a evreilor ce nu se 
evacuează din Transnistria, întocmit pe baza comunicărilor făcute de către Prefecturi. 


GUVERNATOR, ss. G. Alexianu 

Prof. G. Alexianu 
DIRECTOR, 
ss. Oct. Gheorghiu: 
Oct. Gheorghiu 


*) Adnotări: 
„Biroul 1. Dosar 10”; 
„Biroul 1. Relaţii. ss. indescifrabil”. 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


SITUAȚIE NUMERICĂ 
De evreii evacuaţi din Transnistria. 


[_Miraspol | 284 | 267 | 237 [ ss C ooo 


Berezovca 480 Evacuarea făcându-se 
din Noembrie 1941 nu 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 904 din 27.05.1942. 

2 Nu a fost identificat printre documentele cercetate. 

3 Octavian Gheorghiu (1896-?), profesor universitar şi funcționar român. Licenţiat şi doctor în 
Litere. Director al Direcţiei Administraţiei din Guvernământul Transnistriei (19.08.1941- 
18.03.1944). Arestat de autorităţile comuniste la 15.08.1952, sub învinuirea de „activitate 
PNȚ”. Transferat la colonia de muncă Valea Neagră la 16.01.1953, a fost eliberat la 
27.05.1953. 

crt. 


“ST TT caca it 


pe categorii al bărbați- 
lor, femeilor şi copiilor 


3 Dubăsari Au fost evacuați de 
organele SS ale Arma- 
tei Germane înainte de 
Administr. 
Românească 


e Pe | ei oso III 
Ce RE a sam | | 


Râbnița 25.436 Întrucât nu s'a cerut a 
se ţine o evidenţă, nu 
se [ştie] numărul exact 
pe categorii 


De Baia |] E E 
RER II 
0 [| ovaio 6 | s o Ts | 
u || gastra | - [( -T -C-D o 
E 
s [l coa C - T- T- TT- To 

Total general ———— 


Se certifică de noi exactitatea datelor din prezenta situaţie. 


GUVERNATOR ss. G. Alexianu 
DIRECTOR 
ss. Oct. Gheorghiu 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


SITUAŢIE NUMERICĂ 


De evreii ce nu se evacuează din Transnistria. 


Judeţul Bărbaţi 


CE CIC EICZC EI 
EEE IE IE O EC N CI 
Dia CC ICE 
RETR NE IEZI BEES BEN (E, 
IEC E A INC CR RC RI IER II 
CEE IE A IA) IE CI 
IEEE E a E r 

E 
[_Oceacov |n nn n 
r E E E 
E E E E 
E, 
| CEZ E RE E E 


Se certifică de noi exactitatea datelor din prezenta situaţie. 


GUVERNATOR ss. Oct. Gheorghiu 


DIRECTOR 
ss. Ghe. Maciu 
COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


SITUAŢIE NUMERICĂ 
De evreii rămaşi neevacuaţi din Transnistria. 


crt. 


IRI PN 1 CR RE RI RI RE IESE A) E E) 


Berezovea 1.544 Nu s'a ţinut o evidență 
pe categorii. Procent 
aprox. bărbaţi 10%, 
femei 65%, copii 25% 


3 | Dubăsari [ 62 [ 9 67200 
4 | Odesa | 2 | 20 | 1955 || s7 | 
Doo ë 
6 | Tulein [ so [| s | w4 | a | 
Doo ë 
8 | Ban || 6s | 6474 | sm || so | | 
9 N Oceacov [| 3 Ù 2 T e Pu o 
0 | ovisio | - V- T- T- 
Doo ë 
12 | Anamiev [| - | s | 22 | sa | 
s h coa A NM o N o ES N 
Oooo ë 


Se certifică de noi exactitatea datelor din prezenta situație. 


GUVERNATOR ss. G. Alexianu 
DIRECTOR 
ss. Oct. Gheorghiu 


AMAE, fond Problema 33, volumul 21, f. 135, 138-140. 

Documentul nr. 259 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
DIRECŢIUNEA ADMINISTRAȚIEI 
Nr. 198-23 Mai 1942! 
CONFIDENȚIAL 


PREŞEDINŢIA CONSILIULUI DE MINIŞTRI 
Cabinetul Civil Militar B.B.T. 
BUCUREŞTI. 


La adresa Dvs. Confidenţial Nr. 504/19427, 

Avem onoare a vă înainta alăturat, situația numerică cuprinzând efectivul 
evreilor aflați la data de 1 Aprilie 1942, în Transnistria, întocmită pe lagăre sau Ghettouri, 
arătându-se numărul bărbaţilor, femeilor şi copiilor. 


GUVERNATOR, ss. G. Alexianu 

Prof. G. Alexianu 
DIRECTOR, 
ss. Oct. Gheorghiu 
Oct. Gheorghiu, 


*) Adnotări: 
„Biroul 1”. Să se facă cunoscut şi Domnului Lecca. ss. indescifrabil”; 
„Domnul Lecca a scos o copie de pe tabloul alăturat”. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 903 din 27.05.1942. 
2 Nu a fost identificat printre documentele cercetate. 

Documentul nr. 260 


Confidenţial-Personal 
21.922 
23 Mai 1942 
DOMNULUI GUVERNATOR AL TRANSNISTRIEI 


Cu onoare se face cunoscut următoarele: 

Marele Stat Major ne semnalează că în oraşul Moghilev, numărul evreilor a 
crescut foarte mult; de când s'a sistat trecerea lor la Est de Nistru numărul a crescut dela 
7-8000 la 15-20.000 persoane. 

Această sporire se datoreşte atât lipsei de control din partea autorităților 
româneşti, cât şi faptului că la Moghilev viaţa e mai uşoară decât în alte localităţi şi mai 
ales că aici legătura între ei şi coreligionarii lor din Vechiul Regat este mai lesnicioasă. 

În afară de aceasta mai constituie şi faptul că deplasarea lor din interiorul 
Transnistriei spre Moghilev se face în mod clandestin sau pe bază de acte eliberate de 
primarii ucraineni, fără avizul autorităților româneşti. Astfel Maiorul Medic al Regt. 3 
Roşiori!, într'una din zile a întâlnit un grup de 12 evrei cu bagaje care veneau la 
Moghilev fără nici un act; mai departe a întâlnit un alt grup de 3 evrei care veneau tot la 
Moghilev, având o autorizaţie în limba ucraineană, eliberată de primarul unei comune, 
probabil în schimbul unei sume de bani. 

Această mare aglomerare a dus la extinderea molimei, de tifos exantematic; în 
prezent sunt 150 cazuri de îmbolnăviri declarate, în afară de alte cazuri nedeclarate. 

Pe lângă aceasta evreii sunt la Moghilev „germenul de corupție pentru civili şi 
militari şi un pericol permanent pentru siguranţa Statului”. 

Nenumărate procese de contrabandă şi de treceri clandestine de evrei şi 
evreice, dovedesc cu prisosință aceasta. 

Comandamentul Armatei a mai semnalat Guvernământului această stare de 
lucruri şi a primit răspunsul Dvs. Nr. 189 la data de 3 Aprilie 19427, prin care se făcea 
cunoscut că s'au luat măsuri pentru evacuarea tuturor evreilor din oraşul Moghilev şi 
trimiterea lor în lagăre în Nordul Transnistriei. 

Dat fiind că dela primirea răspunsului Dvs şi până astăzi, nu s'a trecut la 
măsuri de execuţie, am onoare a ruga să binevoiţi a dispune de urgenţă evacuarea lor. 


COMANDANTUL ARMATEI 3-A 
GENERAL DE CORP DE ARMATĂ 
P. Dumitrescu 
Şeful de Stat Major 
General, 
I. Arbore 


AMR, fond 25-Armata a 3-a, dosar nr. 1127, f. 48. 


1 Nu a putut fi identificat. 
2 Vezi documentul nr. 228, nota nr. 3 

Documentul nr. 261 


HUGHES 
BOGDAN! 
către 
CARPAŢI” 
Secţia II.-a 
RAPORT CONTRAINFORMATIV 
25 Mai 1942 


I. STAREA DE SPIRIT: 
În Armată: Bună 
A populației: Satisfăcătoare. 
II. DIN TRANSNISTRIA: 
Diverse. 
- La Usatowo la 24.V.a.c., în timpul minării unei guri de catacombă — au fost 
ucişi 2 soldaţi şi unul grav rănit. 
Accidentul se datoreşte neglijenţei. 
Se fac cercetări. 
- La Odessa au fost arestați 4 evrei contravenienți la ordonanţele în vigoare. 
- În ziua de 22.V., ora 18, au sosit în gara Vradiewka 9 vagoane de marfă cu 
206 evrei, bărbaţi, femei şi copii, destinați lagărului Bogdanowka Jud. Golta. Sunt 
proveniţi din Chişinău. Au fost debarcaţi în ziua de 22.V.a.c. şi trimişi în lagăr. 


D.39.X.B. Nr. 22.136 din 25 Mai 1942 


D. O. 
ŞEFUL DE STAT MAJOR 
GENERAL, ss. I. Arbore 
I. Arbore 
Şeful Secţiei Il-a 
Lt. Colonel, ss. I. Grosu 
I. Grosu 


AMR, fond 25-Armata a 3-a, dosar nr. 1122, f. 230. 


1 Indicativul codificat al Armatei a 3-a. 
2 Indicativul codificat al Marelui Stat Major. 

Documentul nr. 262 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
Nr. 353 din 28 Mai 1942 
Conf. Personal 
ARMATA 3-a 


La Nr. 21.922/1942! 

Am onoarea a vă face cunoscut că s'a luat măsura ca din Moghilev să fie 
evacuaţi 8000 evrei. 

Din aceştea, primul lot de 4000 se evacuiază în prezent, al II-lea lot de 4000 se 
vor evacua începând Duminică 31 Mai 1942. 


GUVERNATOR, 
ss. E. Cercavschi? 


*) Adnotare: 
„29.V.942 Biroul 2 Răspuns la Marele Stat Major Secţia 2 ss. indescifrabil”. 


AMR, fond 25-Armata a 3-a, dosar nr. 1127, f. 47. 


1 Vezi documentul nr. 260. 

2 Emanuel Cercavschi-Jelita (1879-1951), avocat şi funcționar român. Licenţiat în Drept la 
Universitatea din Cernăuţi. Funcționar în administrația austro-ungară (1902-1914); locotenent 
în rezervă în armata austro-ungară (din 1914), participant la primul război mondial. Capturat de 
trupele ruse, s-a înrolat în Legiunea română de Vânători Transilvăneni-Bucovineni cu gradul de 
căpitan, activând în această unitate până la repatrierea sa în 1920. Prim consilier şi şef al 
Biroului Prezidial din Cernăuţi (1920-1922); prefect la Vijiniţa şi Storojineț (1922-1926); 
inspector general administrativ la Bucureşti (din 1927); secretar general în Directoratul 
Ministerial din Cernăuţi (din 1929); secretar general al Ținutului Suceava (august 1938- 
septembrie 1940). Secretar general al Guvernământului Transnistriei, locţiitor al guvernatorului 
Transnistriei (19.08.1941-18.03.1944). Arestat la 10.09.1944, a fost acuzat de crime de război 
şi condamnat în 1945. Mort în detenţie la 22.03.1951 în timpul anchetei Securității.. 

3 Armata a 3-a a comunicat în aceeaşi zi — 29.05.1942 — Marelui Stat Major, Secţia II-a, 
conţinutul notei Nr. 353 din 28.05.1942 a Guvernământului Transnistriei. AMR, fond 25- 
Armata a 3-a, dosar nr. 1127, f. 46. 


545 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 263 


MARELE STAT MAJOR No. 42.071 din 31 Mai 1942 
Secţia I-a 
Biroul 7 Evrei 


NOTĂ. 


I. — Domnul MAREŞAL ANTONESCU prin directivele Nr. 5295 din 21 
Aprilie 1942], referitoare la utilizarea evreilor la munca de folos obştesc, a ordonat să 
fie trimişi în Transnistria, la muncă grea sau în ghetouri: 

- „Evreii care se sustrag dela muncă (prin înşelăciuni, cumpărări, intervenţii, 
etc.) împreună cu românii care se vor preta la astfel de acțiuni”. 

- „Evreii care nu execută conştiincios serviciul de muncă”. 

- „Evreii care vor avea relaţiuni intime cu sătencele”. 

II. — Întrucât Guvernământul Transnistriei nu a răspuns care este regimul 
evreilor aflaţi acolo, deşi s'a intervenit în două rânduri, telegrafic, totuşi, s'au cules dela 
Secţia Il-a următoarele informaţiuni referitoare la această chestiune”: 

- Lagărele de evrei din Transnistria (sate, ferme izolate şi colhozuri) sunt 
supuse autorității Guvernământului Transnistriei. 

- Paza lor este asigurată de jandarmi, Poliţia comunală (5-6 guarzi ucraineni 
înarmaţi) şi chiar şi evrei (un primar şi câțiva paznici neînarmaţi) acolo unde nu ajung 
efectivele reduse la jandarmilor şi guarzilor comunali. 

- Ei nu au voie să părăsească localităţile (lagărele); cei care contravin, sunt 
consideraţi spioni în timp de război şi sancţionaţi ca atare. 

- Hrana şi întreţinerea priveşte pe fiecare evreu. 

- Higiena şi mijloacele de trai sunt deficiente. 

- Guvernământul, în măsura nevoilor şi aptitudinilor lor fizice, îi întrebuințează 
la muncile de folos obştesc. 

- În general, evreii din Transnistria au un regim sever ce nu poate fi comparat 
cu acela al evreilor din ţară, încât trimiterea lor acolo echivalează cu o expulzare. 

III. — În provincie şi mai ales în Capitală, evreii nu răspund la chemările făcute 
de către Cercurile de Recrutare, după cum se arată mai jos: 

1. - Cercul de Recrutare Bucureşti atât prin chemările individuale cât şi prin 
comunicări prin ziare şi radio a chemat pe toţi evreii disponibili să se prezinte în zilele de 16 
şi 17 Mai a.c. în scopul de a-i repartiza la detaşamentele de lucru pentru C.F. ordonate de 
Marele Stat Major. 

- Deşi se contează pe un disponibil de aproximativ 4700 evrei, în ziua de 16 
Mai s'au prezentat 29 evrei, iar în ziua de 17 Mai, 150 evrei. 

2. - Cercul de Recrutare Bucureşti a constituit pentru nevoile pionierilor din 
Giurgiu un detaşament de 125 evrei. În ziua plecării s'au prezentat numai 80. 

3. - Tot Cercul de Recrutare Bucureşti ne înaintează un tabel nominal cu 58 
evrei care nu s'au prezentat la muncă, deşi li s'au trimis telegrame individuale. 


1 Vezi documentul nr. 238. 

2 Vezi în acest sens nota de serviciu din 29.05.1942 înaintată de Marele Stat Major, Secţia I-a 
Informaţii. AMR, fond 5416-Marele Stat Major, Secţia I-a Organizare-Mobilizare, dosar nr. 
3002, f. 40. 

4. - Corpul 4 Armată raportează că Cercul de Recrutare Iaşi a întocmit 1500 de 
plângeri de dare în judecată la Curtea Marţială, pentru evreii care s'au eschivat dela muncă. 

IV. — Pentru a executa ordinul domnului MAREŞAL şi a forța pe evrei să-şi 
schimbe atitudinea intolerantă aducându-i la realitate; 

Secţia I-a, roagă a se aproba: 

a) - Trimiterea în Transnistria a celor 103 evrei din Bucureşti, a celor 1500 
evrei din laşi dați în judecata Curţii Marţiale, cât şi a celorlalți evrei care or cădea în 
aceiaşi culpă. 

b) - A se interveni la Preşedinţia Consiliului de Miniştri — prin raportul 
alăturat! - în sensul ca Guvernământul Transnistriei să fixeze, de urgenţă, localităţile 
unde trebuiesc internaţi. 

c) - A se da un comunicat prin radio şi presă asupra măsurilor luate, publi- 
cându-se numele tuturor evreilor trimişi la muncă în Transnistria. 


/ŞEFUL SECȚIEI l-a 
LT. COLONEL, ss. Zamfirescu 
Gh. Zamfirescu 
Şeful Biroului 7 Evrei 
Lt. Colonel, ss. Ilie Dumitrescu? 
Ilie Dumitrescu 


*) Adnotări: 

„2.6.42. Biroul 3 şi Justiţie Colonel ss. Borcescu”; 

„l1 IUNIE 1942. De acord. Trimiterea în Transnistria se va face atât a celui căzut în 
vină, cât şi a întregei familii. Domnul General Şef. General ss. Arhip”; 

„2 IUNIE 1942. Suntem în războiu. Evreii sunt mobilizați la muncă în timp de războiu. 
Ca orice mobilizat, care nu răspunde, vor suferi rigorile legilor de nesupunere la 
mobilizare sau dezertare. Judecaţi rapid şi pedepsiţi, urmând ca pedeapsa să o execute în 
lagărele din Transnistria. General ss. Şteflea”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 21-22. 


1 Nota Nr. 42.071 din 31.05.1942 adresată Preşedinţiei Consiliului de Miniştri de către Marele 
Stat Major, Secţia I-a. AMR, fond 5416-Marele Stat Major, Secţia I-a Organizare-Mobilizare, 
dosar nr. 3002, f. 23. 

2 Ilie Dumitrescu (1898-?), militar de carieră român. Absolvent al Şcolii militare de ofiţeri de 
artilerie (1916-1917). Intră în armată cu gradul de sublocotenent (1916), participă la primul 
război mondial. Comandant al Colegiului Naţional Militar Nicolae Filipescu (10.11.1940- 
28.07.1941); comandant al Regimentului 52 Artilerie (28.07-18.09.1941); comandant al 
Regimentului 14 Artilerie (18.09.1941-25.05.1942); şef al Biroului Evrei din cadrul Secţiei a I- 
a Organizare-Mobilizare din Marele Stat Major (25.05.1942-31.12.1943); comandant al 
Regimentului 2 Artilerie Grea (31.12.1943-01.04.1944);, ofițer în Secretariatul General al 
Ministerului de Război (01.04-30.06.1944); ofiţer în Secţia Adjutantură a Marelui Stat Major 
(din 01.07.1944). Căpitan (din 15.02.1925); maior (din 01.04.1936), locotenent-colonel (din 
25.10.1941). 

Documentul nr. 264 


MARELE STAT MAJOR 

Secţia I-a 

Bir. 10 3 Iunie 1942. 
NOTĂ. 


Cu un scurt istoric asupra situaţiei juridice a evreilor şi întrebuințarea acestora 
la munca obligatorie. 


I. — Până la 5 Decemvrie 1940, evreii au executat serviciul militar în aceleaşi 
condițiuni ca şi ceilalți cetățeni ai țării, Când prin Decretul Lege No. 3984/1940! s'a hotărât: 

- Excluderea tuturor evreilor dela serviciul militar. 

- Obligativitatea la plata taxelor militare şi prestarea muncii de folos obştesc 
(munca obligatorie) în beneficiul M.A.N. sau instituțiilor de Stat, judeţ sau comună. 

II. — La data 2 August 1941 Domnul MAREŞAL ANTONESCU a transmis 
prin Marele Cartier General ordinul No. 207° prin care a hotărât întrebuinţarea în mod 
activ a tuturor evreilor din ţară la munca de folos obştesc (munca obligatorie). 

- Ca urmare acestui ordin, munca obligatorie a evreilor s'a desfăşurat astfel: 

a). - Ministerul Afacerilor Interne la data de 3 August 1941 a dat dispoziţiuni şi 
a trimis la muncă: 

- 11.134 evrei în provincie. 

- 5876 evrei în capitală. 

Această situaţie a durat până la 6 August 1941 când, în urma unei conferinţe de 
la Ministerul Afacerilor Interne, întreaga chestiune a evreilor a fost predată Marelui Stat 
Major. 


b). - Între 6 August 1941 şi 1 Ianuarie 1942, Marele Stat Major a întrebuințat 
evreii la munci obligatorii în detaşamente de câte 500-2000 evrei, pentru nevoile 
armatei, C.F.R. şi celorlalte autorităţi de Stat, pe baza Instrucțiunilor No. 31.200 din 
8.VIIL.1941?. 

III. — Prin Decretul-Lege No. 3205/15.X1.1941* a luat ființă la Ministerul 
Muncii, Inspectoratul General al Taberelor şi Coloanelor de Muncă, asupra căruia au 
trecut, cu începere dela 1 Ian. 1942, următoarele atribuţiuni: 

- Înfiinţarea, organizarea, încadrarea, conducerea şi controlul taberelor de muncă; 

- Repartiția evreilor la muncă; 

- Stabilirea programului de muncă al taberelor, de comun acord cu departa- 
mentele interesate. 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Nu a fost identificat printre documentele cercetate. 

3 Vezi documentul nr. 72. 

4 Monitorul Oficial, partea I, nr. 272 din 15.11.1941. Decretul-Lege Nr. 3205 din 14.11.1941, 
pentru înființarea şi organizarea Inspectoratului General al Taberelor şi Coloanelor de Muncă 
Obligatorie de folos obştesc. 

La Marele Stat Major a rămas însărcinarea de a da directive Inspectoratului de 
felul cum se utilizează evreii şi a controla munca obligatorie a evreilor. 

Între 15 Martie şi 30 Mai, a funcţionat pe lângă Inspectoratul Taberelor de 
Muncă o comisie centrală de revizuire a tuturor evreilor de ambele sexe, liber profesio- 
nişti, a celor utilizaţi în întreprinderile civile sau comerciale, aparţinând persoanelor 
fizice sau juridice, cât şi a celor aflate la instituțiuni, asociaţii, fundațiuni sau stabili- 
mente de orice fel, hotărând pe acei evrei care sunt necesari să rămână în formațiunile 
arătate mai sus. 

IV. — Întrucât Inspectoratul Taberelor şi Coloanelor de Muncă a întâmpinat 
greutăți şi n-a reuşit să organizeze taberele de muncă, Domnul Mareşal ANTONESCU 
prin Directivele trimise cu No. 5295/M. din 21 Aprilie 1942!, a cerut Marelui Stat 
Major să înainteze propuneri referitoare la utilizarea prin concentrare a evreilor între 20 
şi 40 de ani. 

Pe propunerile înaintate Președinției Consiliului de Miniştri cu No. 82.089 din 
30 Aprilie 19427, Domnul MAREŞAL ANTONESCU a pus următoarea rezoluție 
comunicată cu ordinul No. 5587/M. din 7 Mai 1942: 

„CHESTIUNEA TREBUIE BINE STUDIATĂ ŞI PUSĂ LA PUNCT. 

MARELE STAT MAJOR VA PREGĂTI ÎN CELE MAI MICI AMĂNUNTE 
ŞI ÎN MĂSURA ORGANIZĂRII VA TRECE LA EXECUŢIE”. 

Începând dela 7 Mai 1942, Marele Stat Major a lucrat în spiritul Directivelor 
ordonate de Domnul MAREŞAL ANTONESCU şi în baza propunerilor trimise 
Președinției Consiliului de Miniştri, astfel: 

a). - S'au constituit în detaşamente de lucru a câte 500 evrei cu încadrare mili- 
tară, circa 12.000 evrei la dispoziţia Direcţiei Generale a Drumurilor şi Direcţiei 
Superioare a Geniului. 

- În curs de organizare încă 8000 de evrei la dispoziţia C.F.R. 

b). - S'a elaborat — în legătură cu Ministerul Finanţelor — un Decret-Lege pri- 
vitor la plata taxelor evreilor care sunt utilizaţi în diferite întreprinderi şi un alt Decret- 
Lege de taxele ce vor fi plătite de evreii scutiți (bolnavii şi titrații academici). 

c). - S'au alcătuit alăturatele Instrucţiuni”, în care sunt cuprinse normele ce 
trebuesc avute în vedere atât la organizarea diferitelor detaşamente cu evrei, cât şi la re- 
zolvarea cererilor care vin dela autorităţi, instituţii, întreprinderi sau particulari. 

V. — Secţia I-a roagă să binevoiţi a aproba: 

- Comunicarea alăturatelor Instrucţiuni la toate departamentele ministeriale şi 
instituțiunile de stat, precum şi la Comandamentele din subordine. 

- Difuzarea unui comunicat prin presă, în care să se arate situația actuală a 
evreilor care prestează munca obligatorie, precum şi atribuţiunile diferitelor organe 
militare, în ceea ce priveşte rezolvarea cererilor referitoare la scutiri sau repartizări de 
evrei. 


1 Vezi documentul nr. 238. 

2 Vezi documentul nr. 241. 

3 Nu a fost identificat printre documentele cercetate. 

4 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 48-61. 

ŞEFUL SECŢIEI l-a 
COLONEL, ss. Borcescu 
E. BORCESCU 
Şeful Biroului 10 E. 
Lt. Colonel, ss. Ilie Dumitrescu 
Ilie Dumitrescu 


*) Adnotări: 

„15 IUNIE 1942 Secţia 1. Instrucţiunile vor fi trimise Domnului Mareşal pentru 
aprobare. Se vor culege ca să fie gata de tipărit. General ss. Șteflea”; 

„21 IUNIE 1942. Secţia 1. Instrucţiunile au rămas la Domnul Mareşal. General ss. Şteflea”; 
„Biroul 10 Colonel ss. Borcescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 307-309; fond 5416-Marele Stat Major, Secţia I-a Organizare-Mobilizare, dosar nr. 
2942, f. 3-5. 


Documentul nr. 265 


MARELE STAT MAJOR 

SECŢIA I-a 

Bir. 7 E. 6 lunie 1942 
NOTĂ 


Un denunţ anonim arată că în raza Cercului Recrutare Bucureşti, sunt unii 
evrei săraci şi bătrâni care muncesc încă din August 1941, iar alţii care n-au făcut nici o 
zi de muncă. 

Sunt personal informat şi din alte surse despre existenţa situațiunii arătate în 
alăturatul denunț!. 

Faţă de această împrejurare, Secţia I-a este de părere că se impune: 

- sau revizuirea tuturor scutirilor acordate, 

- sau organizarea unui control sever şi permanent efectuat pe teren de delegați 
ai Cercului de Recrutare, împreună cu delegaţi ai C.C.R. 

Acei care se vor dovedi că prin fraudă au dobândit scutiri, să li se anuleze 
conform ordinelor în vigoare, iar acei care au înlocuit asemenea fraude să fie imediat 
internați în lagăre, fără prejudiciul sancţiunilor penale, când s'au comis infracțiuni la 
codul penal. 


ŞEFUL SECȚIEI I-a 


COLONEL, ss. Borcescu 
E. Borcescu 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3002, f. 31. 

Şeful Biroului 7 E. 
Lt. Col. ss. Ilie Dumitrescu 
Ilie Dumitrescu 


*) Adnotare: 
„- 8 IUNIE 1942. La dosar General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 30. 


Documentul nr. 266 


ROMÂNIA Bucureşti, 8 Iunie 1942 
PREŞEDINŢIA Nr. 2398/R.D.L.! 
CONSILIULUI DE MINIŞTRI 
ÎMPUTERNICITUL GUVERNULUI 
PENTRU REGLEMENTAREA REGIMULUI 
EVREESC DIN ROMÂNIA 
URGENT 
MARELE STAT MAJOR AL ARMATEI 


Am onoare a vă comunica următoarele: 

În urma ordinelor Dvs. în toate oraşele din ţară au fost rechiziționaţi un număr 
important de evrei între 18-50 ani şi trimişi pentru muncă de folos obştesc în diverse 
tabere de muncă de pe întreg cuprinsul țării, inclusiv Basarabia şi Bucovina. 

Trimiterea în taberele de muncă s'a făcut înainte ca cei rechiziționaţi să-şi fi 
putut îndeplini obligaţiile rezultând din D.L. 3416/9417 pentru recensământul locuitorilor 
având sânge evreesc. 

Având în vedere gravele sancțiuni prevăzute de lege pentru cei ce nu-şi 
îndeplinesc aceste obligaţiuni ca şi nevoia ca recensământul să dea rezultatele absolut 
exacte, este absolut necesar să se permită Centralei Evreilor să organizeze şi recenzarea 
acestor evrei. 

Pentru a putea păşi la această organizare, trebue însă să ştim în prealabil unde se 
află taberele de muncă şi din câți oameni se compun ele. 

Vă rugăm să ne comunicaţi de urgenţă următoarele date: 

1. Locul, Localitatea, Judeţul, unde funcționează taberele de muncă în care se 
găsesc evrei, aflate în cuprinsul țării, inclusiv Basarabia şi Bucovina. 

2. Titulatura taberei, adresa şi organul tutelar imediat al taberei. 

3. Numărul evreilor din tabără. 

4. Locul de origină al evreilor din tabără, de unde au fost aduşi, localitatea, judeţul. 


1 Documentul a fost înregistrat de Marele Stat Major, Cabinet, cu Nr. 3920 din 08.06.1942. 
2 Monitorul Oficial, partea I, nr. 299 din 17.12.1941. Decretul-Lege Nr. 3416 din 16.12.1941 
pentru recensământul locuitorilor având sânge evreiesc. 


551 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


ÎMPUTERNICITUL GUVERNULUI PENTRU REGLEMENTAREA 
REGIMULUI EVREESC DIN ROMÂNIA 
ss. Radu Lecca 
Radu Lecca 


*) Adnotări: 
„8 IUNIE 1942 Secţia I răspunde. General ss. Șteflea”; 
„9 IUNIE 1942 Biroul 7 Evrei Colonel ss. Borcescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2984, f. 51. 


Documentul nr. 267 


MARELE STAT MAJOR 
Secţia I-a 11 Iunie 1942 
Bir. 7 E. 


NOTĂ 


Conform ordinului Domniei Voastre verbal, de astăzi 11.VI. 942, am onoare a 
vă ruga să binevoiţi a se interveni să se aprobe ca, în cel mai scurt timp, să se facă o 
razzie mixtă, executată de armată (toate trupele din fiecare garnizoană) şi organele de 
poliţie, în întrega ţară, pentru a cerceta situaţia tuturor evreilor în vârstă de 18 inclusiv- 
50 ani exclusiv. 

Se impune această razzie pentru următoarele motive: 

I/. Conform ordinului Marelui Stat Major Nr. 33.911 din 12 Mai 1942), trebuia 
ca de o lună de zile Comandamentul 2 Teritorial, prin Cercul Recrutare Bucureşti să 
constituie 14 detaşamente a 500 evrei care să fie folosiți pentru munca manuală la căi 
ferate şi drumuri. 

În prezent, cu toate comunicatele date de către Cercul de Recrutare Bucureşti, 
prin ziare şi radio, nu s'au prezentat, până azi, 11 Iunie 1942, decât 107 evrei. 

Aproape aceiaşi situație se prezintă şi pentru provincie. 

IV/. Timpul trecând, toate lucrările de căi ferate şi drumuri vor suferi mari 
întârzieri, spre dauna economiei naționale. 

Un astfel de exemplu îl oferă situaţia căii ferate Nehoiaşi şi Depozitul Mate- 
riale-Găeşti, cărora nu li s'a putut trimite nici un evreu la lucru, până în prezent. 

III/. Organizarea razziilor se va face pe garnizoane, de comun acord cu orga- 
nele polițienești iar în Capitală de către Comandamentul Militar al Capitalei şi 
Prefectura Poliţiei Capitalei. 

Aceste razzii se vor face nu numai pe străzi, ci mai ales în locuinţele evreeşti şi 
în cartierele locuite în majoritate de către evrei, începând dela ora 3, în ziua ordonată. 

IV/. Pentru provincie, garnizoanele respective vor lua legătura, în prealabil, cu 
comandanții Cercurilor de Recrutare ca de comun acord să stabilească cari anume evrei 


1 Nu a fost identificat printre documentele cercetate. 

sunt scutiți de munca de folos obştesc, şi cari anume urmează a fi luaţi pentru a presta 
această muncă. 

Pentru Bucureşti, Comandamentul Militar al Capitalei, va lua legătura cu 
Comandamentul 2 Teritorial. 

V/. Cei găsiți după triere, în neregulă, vor fi luați şi trimişi: 

- în provincie, la locul stabilit de către Comandantul garnizoanei, de preferință, 
în cazarme. 

- în Bucureşti, la Batalionul 2 Ad-tiv. 

Imediat după această operaţie: 

- Cercurile de Recrutare, prin delegaţii săi, îi constituie în detaşamente pentru 
executarea muncii de folos obştesc, conform ordinelor în vigoare şi celor vinovaţi li se 
vor aplica sancţiunile prevăzute în Statutul Militar al Evreilor. 

Cercurile de Recrutare cari nu au de organizat detaşamente de lucru, vor reține 
evreii care se încadrează la munca de folos obştesc, până vor primi ordine dela Marele 
Stat Major, prin Comandamentele Teritoriale respective. 

Pe timpul cât sunt reţinuţi în cazărmi, până se va decide asupra locului unde 
vor fi trimişi la lucru, hrana va fi asigurată de către familiile respective. 

Numărul lor va fi raportat telegrafic Marelui Stat Major, prin Comandamentele 
Teritoriale. 

VI/. Pregătirea şi organizarea acestei razzii se va face în cel mai mare secret. 

Data execuţiei razziei se va ordona de către Marele Stat Major şi razzia va dura 
numai o singură zi. 

VII/. Comandamentele Teritoriale vor raporta Marelui Stat Major, în 48 ore, 
rezultatul acestor razzii, iar pentru Bucureşti, acest rezultat va fi raportat de către 
Comandamentul Militar al Capitalei. 


ŞEFUL SECŢIEI l-a 
COLONEL, ss. Borcescu 
Borcescu 


Şeful Biroului 7 E. 
Lt. Colonel, ss. Ilie Dumitrescu 
Ilie Dumitrescu 


*) Adnotări: 

„11 IUNIE 1942. Această notă este făcută din ordinul meu, deoarece nu se pot constitui 
Detaşamentele de Evrei. Fiind o operaţiune în toată ţara, cred că este bine să se ia 
aprobarea Domnului Mareşal. Domnul General Şef al Marelui Stat Major este rugat să 
hotărască. General ss. Arhip”; 

„11 IUNIE 1942. Nu aprob propunerea. Cercurile de Recrutare au evidenţa lor deci: - să 


le trimită ordine de chemare; - să-i urmărească”. General ss. Şteflea”; 
„LI IUNIE 1942. Să vină şeful Biroului pentru a lua ordine. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2954, 
f. 44-45. 

Documentul nr. 268 


MARELE STAT MAJOR 
SECŢIA I-a 
Bir. 10 11 Iunie 1942 


NOTĂ 


În urma inspecției ordonate de către Domnul General Subşef al Marelui Stat 
Major, efectuată în ziua de 11 Iunie a.c., la detaşamentele de evrei din Bucureşti, repar- 
tizați pentru muncă, s'au constatat următoarele: 

1. Efectivul prezent găsit la lucru este în general sub 50%, din efectivul 
repartizat (tabelul anexă). 

2. Controlul prezenţei evreilor nu este efectuat riguros la toate autorităţile. Ex: 
Inspect. Tabere de Muncă şi Primăria T. Vladimirescu. 

3. Lucrul se face pe echipe, la mari distanţe, fără supraveghere, ceea ce reduce 
randamentul şi împiedică posibilitatea de control. Ex: Inspect. Taberelor de Muncă, 
Ministerul Economiei Naţionale (Dir. Terenurilor Virane). 

4. Un mare număr de dezertori, lipsă la apel şi absenţi nejustificaţi (tabel 
anexă). 

5. La autorităţile unde se lucrează pe echipe de schimb, nu au fost găsite pro- 
grame de lucru şi tabele nominale pe echipe. Ex: Inspect. Taberelor de Muncă şi Centrul 
de Recuperarea Efectelor R. 21. I. 

6. Din efectivul repartizat pentru munci, unor evrei li s'a schimbat destinaţia 
fiind, parte repartizați la alte întreprinderi, altora încredințându-li-se spre cultivare cu 
zarzavaturi diferite grădini sau locuri virane, devenind astfel scutiți de muncă (raportul 
Cpt. Milcu loan”). 

7. Au fost găsiți evrei întrebuințaţi în birouri (Primăria Tudor Vladimirescu) 
sau trimişi la lucru la diferiți funcționari în loc să fie prezenţi pe șantierul de lucru. (Ex: 
Inspect. Tabere de Muncă şi Primăria Municipiului Bucureşti). 


ŞEFUL SECŢIEI l-a 
COLONEL, ss. Borcescu 
Borcescu 


Şeful Biroului 10. 
Lt. Colonel, ss. Ilie Dumitrescu 
Ilie Dumitrescu 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2954, f. 4. 

2 loan H. Milcu (1906-?), militar de carieră român. Absolvent al Şcolii militare de ofiţeri de 
infanterie (1925-1927). Intră în armată cu gradul de sublocotenent (1927). În 1944 era încadrat 
în cadrul Regimentului 26 Infanterie. Sublocotenent (din 01.07.1927), locotenent (din 
10.05.1931); căpitan (din 10.05.1938). 

*) Adnotări: 

„4/i”; 

„12 IUNIE 1942. Este o risipă de oameni şi o lipsă de seriozitate la lucru. Propun să se 
revizuiască lista şi să se se formeze din ei detaşamente de lucru. Domnul General Şef al 
Marelui Stat Major să hotărască. General ss. Arhip”; 

„12 IUNIE 1942. Secţia I. Tot ce s'a găsit se va comunica tuturor Cercurilor de 
Recrutare. Comandamentelor Teritoriale şi autorităţilor în cauză, prezentat un ordin cir- 
cular, arătând că controlul s'a făcut din ordinul Domnului Mareşal. General Şef ss. Șteflea”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2954, f. 4. 


Documentul nr. 269 


GUVERNĂMÂNTUL PROVINCIEI BUCOVINA 
CABINETUL MILITAR 
Nr. 238! Cernăuţi, în 12 Iunie 1942 


Preşedinţia Consiliului de Miniştri 
Cabinetul B.B.T. 
SECRET 


La No. 882/1942? 

Am onoare a face cunoscut următoarele date cu privire la evacuarea evreilor din 
Provincia Bucovina: 

a/. Din oraşul Cernăuţi: 

În ziua de 7 iunie 1942, sau evacuat din oraşul Cernăuţi, evreii notaţi în Anexa No. 1. 

Operaţiunea evacuării s'a făcut astfel: 

Biroul 2 al Guvernământului la 7 Mai 1942 a înaintat Primăriei Municipiului 
Cernăuţi iar la 2 lunie 1942 Inspectoratului de Poliţie, tabele nominale de evreii care 
urmează să fie evacuaţi. 

Criteriul de evacuare — a fost să plece în primul lot: indezirabili, suspecţii şi acei 
care s'au sustras de la ultima revizuire şi au avut autorizaţii cu dungă. 

În noaptea de 6-7 Iunie s'au constituit 250 echipe de evacuare formate din: 

- un funcţionar, delegatul Guvernământului 

- un elev jandarm; şi 

- un delegat al poliţiei. 

A fost o acțiune simultană între Poliţie şi Primărie. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 1024 din 16.06.1942. 

2 Prin ordinul Nr. 882/1942 din 22.05.1942 Cabinetul civil pentru administrarea Basarabiei, 
Bucovinei şi Transnistriei, din cadrul Preşedinţiei Consiliului de Miniştri, solicita 
Guvernământului Provinciei Bucovina date săptămânale cu privire la numărul evreilor 
evacuaţi, data evacuării, localitatea de destinaţie, itinerarul, mijloacele de evacuare şi măsurile 
de pază ale convoaielor de evrei evacuaţi. AMAE, fond Problema 33, volumul 21, f. 207-208. 

Agentul Poliţiei — a avut misiunea de a ridica pe evreii evacuabili — conducându-i 
la centrul de colectare format de armată, iar de acolo la terenul de evacuare „Macabi”. 

Delegatul Guvernământului şi elevul jandarm au avut misiunea administrativă, de a 
lua în primire, inventaria şi sigila locuințele cu bunurile rămase de la evreii evacuaţi, încheind 
procese-verbale, pe care le-au predat Primăriei Municipiului Cernăuţi. /Anexa No.2./! 

Operaţiunea evacuării a început la ora 4 dimineaţa, iar la ora 9.30 — toţi evreii 
evacuabili se aflau pe terenul „Macabi”. 

În acest loc s'a efectuat: 

- schimbul Leilor în R.K.K.S. la paritatea de 60 Lei un R.K.K.S şi 

- evaluarea obiectelor preţioase şi plata sumei respective în R.K.K.S. 

La percheziţia făcută evreilor — după efectuarea operaţiunii de schimb, s'au găsit 
lei şi obiecte prețioase care au fost confiscate, iar valoarea lor s'a făcut venit la stat. 

Operaţiunea aceasta s'a făcut de 4 comisiuni formate din: 

- delegatul Guvernământului — un subdirector 

- delegatul Administraţiei Financiare, controlor sau şef de serviciu 

- secretar /funcţionar de birou/ 
şi sub directa supraveghere a Administratorului Financiar al Judeţului Cernăuţi. 

Obiectele preţioase au fost evaluate de un expert trimis de Ministerul de Finanţe 
din Bucureşti. 

În situaţia Anexă No. 3° se arată rezultatul acestei operaţiuni. 

Primăria Municipiului Cernăuţi a distribuit fiecărui evreu pâinea necesară pe trei 
zile, pe numărul membrilor din familie. 

Evreii au fost îmbarcaţi într'o garnitură de tren care a plecat spre Moghilău din 
gara Grădina Publică, la ora 1.10 în ziua de 8 lunie 1942. Garda trenului a fost compusă 
dintr-un ofiţer, 2 subofiteri, şi 20 grade inferioare din Regimentul 8 Vânători. 

Spiritul de umanitate a predominat în executarea acestei operaţiuni. 

b/. Din judeţele Provinciei: 

În aceeaşi zi s'au evacuat şi evreii din judeţele Provinciei Bucovina /Anexa No. 4/. 

Evreii au fost aduşi la Cernăuţi în ziua de 5 Iunie 1942 şi internați până la 7 Iunie 
în lagărul Sadagura /jud. Cernăuţi/ 

Evacuarea s'a făcut de prefecţii judeţelor respective. 

c/. Din oraşul Dorohoi: 

În ziua de 11 Iunie 1942 s’a evacuat primul lot de evrei aflaţi în oraşul Dorohoi 
/Anexa No. 5/ 

Operaţiunea evacuării s'a executat de prefectul judeţului Dorohoi cu concursul 
organelor locale de poliţie, jandarmi şi armată. 

În acest transport au intrat şi evreii prevăzuţi cu adresa Dvs. No. 5469/1942. 

d/. Evreii din Cernăuţi şi Dorohoi au fost evacuaţi la Moghilău /Transnistria/. 


1 Nu se publică. AMAE, fond Problema 33, volumul 21, f. 199-203. 

2 Nu se publică. Astfel, un număr de 646 de evrei au efectuat schimbul Lei-R.K.K.S.; suma 
schimbată s-a cifrat la 6.604.350 Lei-110.072,50 R.K.K.S.; suma plătită pentru bijuterii şi 
obiecte preţioase s-a cifrat la 194.880 Lei-3248 R.K.K.S.; suma confiscată de la evreii deportați 
s-a cifrat la 636.468 Lei. AMAE, fond Problema 33, volumul 21, f. 204. 

3 Nu a fost identificată printre documentele cercetate. 

e/. Guvernământul Transnistriei /Comisia de triaj/ cu adresa No. 29 din 11 Iunie 
1942), a confirmat de primirea evreilor evacuaţi şi prevăzuţi la punctele a. şi b. 


GUVERNATORUL BUCOVINEI 
GENERAL, 
ss. Calotescu 
C. Calotescu 


*) Adnotare: 
„Biroul 1/Dosarul 10. Notă pentru Domnul Mareşal ss. indescifrabil”. 


PROVINCIA BUCOVINA 
Cabinetul Militar Anexa Nr. 1 
SECRET 


SITUAȚIA NUMERICĂ 


de evreii evacuaţi la data de 8 lunie 1942 din Municipiul Cernăuţi. 


Total general 


Municipiul Cernăuţi 
Total 


Şeful Bir. 2. 
Maior, ss. Marinescu? 


PROVINCIA BUCOVINA 
Cabinetul Militar Anexa Nr. 4 
SECRET 


SITUAŢIA NUMERICĂ 
de evreii evacuaţi din judeţele arătate mai jos la data de 8.VI 1942.. 


1 Nu a fost identificată printre documentele cercetate. 

2 Stere C. Marinescu (1897-?), militar de carieră român. Absolvent al Şcolii militare de ofiţeri de 
infanterie (1914-1916). Intră în armată cu gradul de sublocotenent (1916), participă la primul 
război mondial. Director al Cabinetului Militar al Guvernatorului Bucovinei (1941-1943), 
calitate în care este responsabil de persecutarea şi deportarea în Transnistria a evreilor din 
Bucovina; comandant al Regimentului 4 Dorobanţi (1944-1945). Arestat la 26.03.1945, a fost 
judecat şi condamnat de către Tribunalul Poporului la 22.05.1945 la moarte, 10 ani degradare 
civică şi confiscarea averii pentru „crima de dezastrul țării prin săvârşirea de crime de război”. 
Ulterior pedeapsa i-a fost comutată în muncă silnică pe viață. A trecut prin închisorile Aiud, 
Jilava, Făgăraş, Craiova, Gherla, fiind eliberat la 16.04.1964. Căpitan (din 01.07.1927); maior 
(din 27.02.1939); locotenent-colonel (din 20.03.1943). 

Şeful Bir. 2. 
Maior, ss. Marinescu 


PROVINCIA BUCOVINA 
Cabinetul Militar Anexa Nr. 5 
SECRET 


SITUAŢIA NUMERICĂ 
de evreii evacuaţi la data de 11 Iunie 1942 din Dorohoi. 


Dorohoi Total 


Şeful Bir. 2. 
Maior, ss. Marinescu 


AMAE, fond Problema 33, volumul 21, f. 196-198, 205-206.. 


Documentul nr. 270 


MARELE STAT MAJOR Nr. 46.994 din 16 lunie 1942 
Secţia I-a 
Bir. 7 E. 

NOTĂ 


I. — Executarea ordinului Domnului Mareşal Antonescu de a se forma detaşa- 
mente de lucru, de evrei pentru C.F. şi drumuri, etc., întâmpină numai o singură, dar 
foarte mare piedică: 

Neprezentarea evreilor la Cercurile de Recrutare cu toate că s'au dat ordine de 
chemare individuale şi anunţare, prin ziare şi radio, în acest sens, iar atunci când s'a 
putut organiza un detaşament, mulţi evrei, dezertează. 

Comandamentele Teritoriale şi Cercurile de Recrutare raportează adesea 
asemenea cazuri, după cum urmează: 

1/. Comandamentul 3 Teritorial cu Nr. 27.256 din 30.V.942), raportează ca 
Cercul de Recrutare Covurlui a organizat un detaşament de 225 evrei, în care 35 au 
fugit, din care au fost prinşi numai 14. 

2/. Corpul 4 Armată cu Nr. 18.764 din 9.V.9427, raportează acelaşi lucru, 
adăugând că la Curtea Marţială sunt 1500 procese ale evreilor, care se sustrag dela 
munca obligatorie. 

3/. Corpul 5 Armată cu Nr. 10.682 din 26.V.9425, raportează că 108 evrei au 
părăsit localitatea Tg. Neamţ, fără urmă. 

4/. Comandamentul 6 Teritorial cu Nr. 33.995 din 1.V.942%, raportează că din 
detaşamentul de lucru Nr. 17, au fugit 102 evrei, în ziua de 7.VI.1942. 

5/. Domnul Colonel Mardari? mi-a comunicat că în Huşi, din circa 1000 evrei, 
au părăsit localitatea, fără urmă, circa 600 de evrei. 

6/. Cercul Recrutare Bucureşti nu poate să aranjeze detaşamentele de lucru, 
deoarece evreii nu se prezintă la Cercul de Recrutare. 

7/. Secţia II-a din Marele Stat Major cu Nr. 213.899 din 4.V1.9426, trimite 
Secţiei I-a o notă de un evreu „Leib repartizat Muzeului Militar Bucureşti, care pentru 
bani, încearcă să aducă alţi evrei, la acel Muzeu. 

8) Comandamentul 2 Teritorial cu Nr. 392.608 din 31.V.942% raportează cazul 
evreului Rosenberg”, din Bucureşti, care se sustrage dela muncă. 

Din cazurile arătate mai sus, rezultă o situaţie îngrijorătoare în ceea ce priveşte 
organizarea şi executarea muncii obligatorii, cercurile de recrutare neputând face față 
acestei probleme, atât din lipsă de personal, cât şi din lipsă de sancțiuni imediate. 

II. — Domnul Mareşal ANTONESCU, prin directivele Nr. 5295/M din 
21.IV.942!, ordonă să fie trimişi în Transnistria evreii care nu execută conştiincios 
munca sau se sustrag dela muncă prin înşelăciuni, cumpărări, intervenţii etc. 


1 Nu a fost identificat printre documentele cercetate. 

2 Nu a fost identificat printre documentele cercetate. 

3 Nu a fost identificat printre documentele cercetate. 

4 Nu a fost identificat printre documentele cercetate. 

5 Socrat Mardari (1894-1954), militar de carieră român. Absolvent al Şcolii militare de ofițeri de 
infanterie (1912-1914) şi al Şcolii Superioare de Război (1920-1922). Şef al Casei Militare 
Regale (20.02.1941-26.05.1942); subşef al Marelui Stat Major (27.05.1942-14.02.1943, 
01.09.1943-19.03.1945); şef al Eşalonului I Operativ al Marelui Cartier General (08.08.1942- 
14.02.1943); comandant al Şcolii Superioare de Război (15.02-31.08.1943); la dispoziţia 
Ministerului de Război (20.03-01.04.1945); comandant al Comandamentului de Etape nr. 2 
(01.04-20.05.1945); trecut în rezervă la 09.08.1947. Arestat de autorităţile comuniste la 
08.04.1948, a fost condamnat în acelaşi an la 7 ani închisoare, sub învinuirea de „crimă de 
participare la organizaţii de tip fascist, politice şi militare”. Moare în detenţie, în penitenciarul 
Aiud, la 09.02.1954. Locotenent-colonel (din 15.04.1933); colonel (din 24.01.1938); general de 
brigadă (din 20.03.1943). 

6 Nu a fost identificat printre documentele cercetate. 

7 Nu a putut fi identificat. 

8 Nu a fost identificat printre documentele cercetate. 

9 Nu a putut fi identificat. 

Prin ordinul Nr. 5999/M din 30.V.942, anexat”, Domnul Mareşal repetă în 
rezoluţie că toţi evreii care se sustrag să fie trimişi în lagăr în Transnistria, automat. 

Hotărârea Domnului Mareşal ANTONESCU este o măsură de ordin adminis- 
trativ, care se operază fără nici o formalitate juridică şi care are rostul de a exemplifica 
imediat reprimarea infracţiunilor. 

În baza acestei măsuri s'au evacuat anul trecut evreii din Basarabia şi Bucovina 
şi în prezent se evacuează pe Bug, un nou lot de circa 8000 de evrei din Cernăuți. 

III. — Pe nota Secţiei I-a, Nr. 42.071 din 31.V.9425, Domnul General Şef, a pus 
rezoluţia ca evreii să execute pedeapsa în lagărele din Transnistria, după ce în prealabil 
vor fi judecaţi de Curțile Marţiale. 

IV. — Întrucât aplicarea acestei măsuri pe cale judecătorească, durează mult 
timp, Curțile Marţiale fiind supra aglomerate de procese; 

Secţia I-a roagă cu insistență să binevoiţi a aproba: 

a) aplicarea pedepsei cu trimiterea în Transnistria, pe cale administrativă a 
evreilor care se sustrag dela munca obligatorie, cât şi a familiilor lor, realizând astfel de 
pe o parte dezideratul Domnului Mareşal (trimiterea automată în Transnistria) şi pe de 
altă parte, un exemplu tare pentru evreii care nu înțeleg să se integreze în cadrul muncii 
obligatorii care le-a fost oferită în schimbul serviciului militar. 

b) publicarea unui comunicat la radio şi presă asupra măsurilor luate, publi- 
cându-se numele primului lot de evrei trimişi în lagărele de muncă din Transnistria. 


ŞEFUL SECŢIEI l-a 
COLONEL, ss. Borcescu 
Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 19-20. 


1 Vezi documentul nr. 238. 
2 Vezi documentul nr. 252, p. 529, nota nr. 2. 
3 Vezi documentul nr. 263. 

Documentul nr. 271 


MARELE STAT MAJOR 


SECŢIA I-a Nr. 51.999 din 16 Iunie 1942 
B. 10. 
MARELE STAT MAJOR 
SECŢIA I-a 
către 


MINISTERUL APĂRĂRII NAȚIONALE 
Curtea Militară de Casare şi Justiţie 


Potrivit hotărârii Domnului Mareşal Antonescu, şi în conformitate cu Statutul 
Evreilor, toţi evreii între 18-50 ani datorează muncă obligatorie, în interes național. 

Cum unii din cei chemaţi, s'au prezentat cu mari întârzieri, sau nu s'au prezentat de 
loc, Marele Stat Major a ordonat Cercurilor de Recrutare trimiterea imediată, în judecata 
Curţii Marţiale, a evreilor vinovaţi de neprezentare la chemarea pentru muncă obligatorie. 

Pentru ca această acţiune represivă să se facă simțită cât mai neîntârziat asupra 
evreilor vinovaţi, am onoare a vă ruga să binevoiţi a dispune ca inculpaţii evrei, din 
categoria de mai sus, să fie judecaţi de Curțile Marţiale, cu precădere. 


Subşeful Marelui Stat Major 
General, 
I. Arhip 
Şeful Secţiei I-a 
Colonel, 
Borcescu 


*) Adnotare: 
„Din oficiu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2954, f. 46. 


Documentul nr. 272 


PREŞEDINŢIA CONSILIULUI DE MINIȘTRI 
SECRETARIATUL GENERAL 
„CABINETUL PENTRU BASARABIA, 
BUCOVINA ȘI TRANSNISTRIA” 


NOTĂ 
1942, luna Iunie, ziua 18 
Sumar: 
Date cu privire la evacuarea evreilor 
din provincia Bucovina. 


În primul lot au plecat indezirabilii şi acei care s'au sustras de la ultima revizuire. 

Bunurile, rămase de la evrei, au fost luate în primire de echipele de evacuare care 
au inventariat şi sigilat locuinţele, întocmind procese verbale. 

Sumele de bani, care au fost declarate de evrei, au fost schimbate în R.K.K.S. la 
paritatea de 60 lei=1 R.K.K.S., cele nedeclarate, precum şi obiectele prețioase, care au fost 
găsite la percheziţia făcută, au fost confiscate, iar valoarea lor s'a făcut venit la stat. 

Obiectele preţioase au fost evaluate de comisiuni, plătindu-se sumele respective 
în R.K.K.S. 

Evreii au primit pâine pe trei zile, fiind apoi îmbarcaţi în tren spre Moghilău. 

Guvernământul Provinciei Transnistria a confirmat primirea evreilor. 

Spiritul de umanitate a predominat această operațiune. 

Numărul evreilor evacuaţi a fost: 

Din oraşul Cernăuţi în ziua de 8 iunie: 

Bărbaţi Femei Copii Total 

619 691 395 1705 

Din judeţele Câmpulung, Hotin, Storojineţ, Suceava şi Rădăuţi, evreii au fost 
aduşi în ziua de 5 Iunie la Cernăuţi şi internaţi până în ziua de 7 Iunie în lagărul Sadagura, 
iar în ziua de 8 Iunie au fost evacuaţi. 


Bărbaţi Femei Copii Total 
Câmpulung 16 13 7 36 
Hotin 3 5 5 13 
Storojineț 3 2 2 7 
Suceava 2 2 1 5 
Rădăuți 8 5 2 15 

32 27 17 76 


Operaţiunea s”a făcut de prefecții respectivi. 
Din oraşul Dorohoi, în ziua de 11 iunie au fost evacuaţi: 


Bărbaţi Femei Copii Total 
Dorohoi 176 70 62 308 
În total au fost evacuaţi: 
Bărbaţi Femei Copii Total 
827 788 474 2089 
Schimbul leilor şi evaluarea obiectelor prețioase: 
Suma schimbată în Lei... 6.604.350 
Suma plătită pentru bijuterii şi 
obiecte preţioase... 194.880 
Suma confiscată făcută venit la Stat... 636.468 


Diferenţa de schimb rezultată 

din cauză că n'a fost monedă 

divizionară potrivită şi care 

urmează a se vărsa la Stat... 34.529 


AMAE, fond Problema 33, volumul 21, f. 218-219. 

Documentul nr. 273 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
DIRECȚIUNEA ADMINISTRAȚIEI 
34.554 18. IUN. 1942 
MARELE STAT MAJOR 
Secţia I-a 
prin 
PREŞEDINŢIA CONSILIULUI DE MINIŞTRI 
Cabinetul Civil-Militar B.B.T. 
BUCUREŞTI 


La adresa dvs. Nr. 49.364/1942!, 

Avem onoare a vă face cunoscut că, pentru evreii cari se sustrag dela M.F.O. 
sau cari sabotează diferite întreprinderi etc, s'a înființat lagărul dela Slivina judeţul 
Oceacov unde se vor putea interna cu începere dela sfârşitul lunei Iunie 1942. 


GUVERNATOR, 
ss. E. Cercavschi 
DIRECTOR, 
ss. Oct. Gheorghiu 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 351. 


Documentul nr. 274 
CERCUL DE RECRUTARE BUCUREȘTI 


Memoriul 
asupra 
chestiunii evreieşti 


A. Introducere. 

1. Prin punerea în aplicare a D.L. No. 3984 din 5 Decembrie 1940, publicat în 
M.Of. No. 287 din 5 Dec. 19407, a luat naştere chestiunea evreiască. 

Acest D.L. cuprinde 15 articole şi se referă numai la „Statutul Militar al evrei- 
lor”, statuând situaţia lor militară, până la apariţia unui regulament care va dezvolta 
dispoziţiunile acestui D.L. 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 
352+verso.. 

2 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

Ca urmarea a apariţiei acestui D.L. şi în special pe baza art. 11 din D.L., toți 
evreii s'au şters din controalele armatei şi au fost vărsați Cercurilor de Recrutare pentru 
a fi înscrişi într'un „registru special de control al evreilor”. 

Înscrierea tuturor evreilor ale căror forme ne soseau de la unităţile armatei, nu 
s'a putut face la timp pentrucă nici M.A.N., nici M.St.M. nu ne-a pus la dispoziţie 
imprimatul necesar şi nici modelul de imprimat. 

Cauzele acestei neînscrieri se datoresc faptului că toată lumea a crezut să 
simpla apariţie a D.L. No. 3984/1940 — menţionat mai sus — este suficientă şi că se re- 
zolvă chestiunea evreiască. 

Totuşi această scăpare are scuza că schimbarea cu totul a obligaţiunilor mili- 
tare pentru evrei, a găsit forurile superioare nepregătite pentru rezolvarea acestei 
chestiuni. 

Normal şi logic ar fi fost ca înainte de apariţia D.L. No. 3984/1940 să se fi luat 
toate măsurile, fie prin ordine, fie prin instrucțiuni, întocmindu-se din vreme toate 
imprimatele şi tot ce trebuia pentru ca odată apărut D.L. No. 3984, Cercurile de 
Recrutare să poată păşi nestingherite la executarea lui. 

2. După aproape două luni dela apariţia D.L. No. 3984/1940, la 21 Ianuarie 
1941 apare D.L. No. 132 publicat în M.Of. din 21 Ianuarie 1941 „Asupra taxelor 
militare datorate de evrei”. 

Prin acest D.L. se stabileşte în amănunt mecanismul de aplicare a taxelor mili- 
tare asupra evreilor „a căror obligaţiuni premilitare şi militare se transformă în obli- 
gațiuni fiscale şi obligaţiuni de muncă, potrivit prevederilor D.L. privitor la starea 
juridică a locuitorilor evrei din România, din 9 August 1940, D.L. No. 3984/1940 
relativ la statutul militar al evreilor şi prezentului D.L. /132 art. 1/”. 

După ce prin art. 1-6 inclusiv se stabilesc „cine sunt supuşi taxelor militare”, 
„quantumul taxelor militare”, la art. 7 se prevede că „taxele militare fixe şi propor- 
tionale se stabilesc anual pe baza comunicărilor Cercurilor de Recrutare, a decla- 
rațiunilor făcute de imposabili şi obligaţi solidar şi a constatărilor organelor fiscale”. 

La art. 8 din acelaşi D.L. urmează obligaţiunea categorică pentru Cercurile de 
Recrutare şi Inspectoratul de P.P. de a comunica Administraţiilor de Constatare prin 
tablouri nominale extrase din tabelele de recensământ şi din registrele speciale de 
evidenţă şi control, împreună cu toate datele necesare identificării, tuturor persoanelor 
supuse taxelor militare. 

Această dispoziţie categorică a fost executată în parte pentru contig. 1940- 
1941-1942-1943 /prezentăm registrele/”. 

Pentru ceilalți evrei nu s'a putut executa pentru că nici până la această dată 
M.A.N. sau M.St.M. nu ne-a pus la dispoziţie imprimatul sau modelul de imprimat, 
necesar întocmirei registrelor speciale de evrei. 


1 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

2 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

3 Nu au fost identificate printre documentele cercetate. 


564 


Documente 


La fel ca şi la punctul No. 1. aceeaşi lipsă de coordonare între autorități — căci 
dacă se dădea sau se lua din timp măsuri pentru confecţionarea registrelor speciale evrei 
şi se punea la dispoziție personalul necesar înscrierilor în registrele speciale — lucrarea 
aceasta s'ar fi putut face la timp. 

3. Abia după 7 luni apare D.L. No. 2030 publicat în M.Of. No. 164 din 14 lulie 
1941! relativ la statutul militar al evreilor cu anexele de imprimate prevăzute de art. 12 
din acest D.L. 

Din acest fapt — arătat la punctul 3 — reese clar cât timp a trebuit forurilor 
superioare ca să pună la punct întreaga chestiune evreiască — în ce priveşte obligaţiunile 
militare — ca să se deducă în mod logic că Cercurile de Recrutare şi în special C.R. 
Bucureşti, cu cea mai mare populaţie evreiască dintre C.R. din Țară, nu i se poate aduce 
nici-o vină, pentru că astăzi încă nu este în situația de a răspunde precis, care este 
activitatea de muncă obligatorie — fie în natură sau în bani — a tuturor evreilor ce 
domiciliază pe raza Municipiului Bucureşti sau îi are înscrişi la registrele speciale. 

În concluzie la capitolul „Introducere” trebuie remarcat următoarele: 

- Chestiunea evreiască a fost soluţionată treptat şi descusut — fără coordonare 
între autorii D.L. arătate mai sus. 

- Totul s'a făcut repede, fără o pregătire temeinică şi fără a se lua avizul 
executanților acestor D.L. 

- Nu sa pus la dispoziţie la timp material, local şi personalul necesar, pentru 
aducerea la îndeplinire a tuturor dispoziţiunilor prevăzute în cele trei D.L. /3984, 132, 
2030/. 


- Nu a existat dela început /apariţia D.L. 3984/ un singur organ de conducere 
pentru chestiunea evreiască. 

- Nu s'a aplicat cel mai bun procedeu, acela de a cere satisfacerea tuturor 
obligațiunilor evreilor — isvoare din cele trei D.L. — prin Comunitatea Evreilor şi apoi 
prin Centrala Evreilor. 

Acest mod de procedare ar fi simplificat foarte mult toate tatonările, scăpările 
şi ar fi evitat orice favor pentru evrei şi ar fi evitat în special — din cauzele arătate mai 
sus — posibilitatea lor de a se sustrage sistematic dela muncă, taxe, etc. etc., ce o fac 
întotdeauna cu bună ştiinţă, şi mai ales cu rea voință. 

Dacă toate sarcinile şi obligațiunile impuse evreilor ar fi fost cerute Comu- 
nităţilor Evreilor din România şi mai târziu prin transformarea în „Centrala Evreilor din 
România”, Statul român nu ar fi avut niciodată vreo greutate în aplicarea acestor D.L. 

Spre exemplu: M.A.N. sau M.St.M. în raport de lucrările ce ar fi avut de 
executat, ar fi socotit că are nevoie de 800.000 zile de muncă, într'un an. 

Acest număr de zile de muncă obligatorie l-ar fi cerut „Comunităţii Evreilor 
din România” astăzi „Centrala Evreilor din România”, care dacă nu punea la dispoziție 
— după criteriile ei — această mână de lucru, era sancţionată imediat prin chiar membri 
conducători ai acelei comunităţi, „Centrala”, sau i se punea obligaţiunea de a transforma 
în bani numărul de zile de muncă pe care nu l-ar fi putut realiza. Orice procedee sau 


1 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

soluţii s'ar preconiza, singurul este acela de a cere totul numai prin organul de 
conducere al evreilor din România. 

Aceasta — după o experiență de aproape doi ani — este cel mai bun şi cel mai 
eficace şi în acelaşi timp cel mai drept, pentrucă prin el contactul între masa evreilor şi 
Autorităţile Române — fie ele superioare, sau de execuţie — este înlăturat şi deci la fel de 

- Ceiace trebuie reținut, fapte care vă rugăm respectuos a le accentua cu toată 
greutatea şi tăria, este că întregul personal al Cercului, desvoltă o activitate — din zi şi 
până în noapte — fără ca această activitate să-şi dea roadele dorite, dacă nu se păşeşte 
imediat la înlăturarea greutăților expuse mai sus, şi în special de a se aproba propunerea 
ca toate obligaţiunile evreilor — de orice natură ar fi ele — să li se ceară prin organul lor 
de conducere, „Centrala Evreilor din România”. 

Acest procedeu este aplicat şi în străinătate, în Germania. 

B. Haosul evidenţei evreilor. 

Evidenţa evreilor este o operaţiune ce decurge din aplicarea celor trei D.L. 
3984, 132, 2030, cu condiţiunea absolută ca organele superioare să fi pus la dispoziția 
C.R.B., din vreme şi în timp util, imprimatele cât şi personalul necesar pentru înscrierea 
tuturor evreilor aflaţi pe raza Municipiului Bucureşti şi comunelor sale suburbane; 
astăzi avem înscrişi 26.100 evrei. 

Această primă cauză este cea mai importantă şi ea a adus la situaţia actuală. În 
plus, trebuie remarcate şi cele de mai jos: 

- Evreii nefiind înscrişi în registrele speciale, orice repartizare a lor la munca 
obligatorie, nu se putea opera în scripte, deci evidenţa lor nu s'a putut ține decât după 
înscriere, adică după ce M.A.N. şi M.St.M. s'a hotărât asupra modelului de imprimat şi 
după ce ne au fost puse la dispoziţie registrele speciale necesare. 

- Pasivitatea şi reaua voinţă a evreilor este una din cauzele care au dus la 
situaţia actuală, chiar dacă aveam din vreme şi în timp util imprimatele şi personalul 
necesar pentru înscrierea lor. Şi astăzi se găsesc evrei neînscrişi în registrele speciale, 
deşi aceştia trebuiau să o facă de un an şi jumătate de când au apărut treptat cele 3 D.L. 

- Înainte de apariţia D.L. No. 2030 /regulamentul statutului militar al evreilor/ 
Ministerul Afacerilor Interne prin Prefectura Poliţiei Capitalei a luat asupra sa 
concentrarea şi repartizarea la munca obligatorie a tuturor evreilor între 18-50 ani, după 
ce în prealabil la cursul lunei Iulie 1941, la Subsecretariatul de Stat al Ministerului 
Afacerilor Interne au fost mai multe conferinţe, prin care s'a căutat să se ajungă la o 
soluţie pentru trimiterea la munca obligatorie a evreilor. La aceste conferinţe prezidate 
de decedatul General Popescu loan, fost Subsecretar de Stat la Ministerul Afacerilor 
Interne pe acea vreme, a luat parte însuşi Subsecretarul de Stat al Ministerului Muncii, 
DI. Dr. C. Dănulescu!, împreună cu Secretarul General Dl. Dr. S. Băcescu!, Colonelul 


1 Constantin Dănulescu (1897-1953), medic şi om politic român. Studii la Facultăţile de Medicină 
din Bucureşti (1928) şi Paris; medic radiolog la Spitalul Brâncovenesc şi medic şef la Casa de 
Ajutor P.C.A. din Bucureşti. Subsecretar de Stat la Ministerul Muncii, Sănătății şi Ocrotirii 
Sociale (12.07.1941-24.06.1943). În calitate de fost demnitar în guvernul mareşalului Ion 
Antonescu a fost pus sub acuzare, judecat şi condamnat în contumacie de Tribunalul Poporului 
la 17.05.1946 la temniță grea pe viaţă, 10 ani degradare civică şi confiscarea averii. Până la 
decesul său s-a ascuns sub numele de Constantin Predescu în Transilvania, în zona Gilău. 

Obogeanu”, delegatul Subsecretariatului de Stat al Înzestrării Armatei, maiorul 
Niculescu” delegatul M.St.M., un delegat al Ministerului Economiei Naţionale etc. 

În acelaşi timp premilitarii evrei au fost luaţi la munca obligatorie prin 
Inspectoratul P.P. al Capitalei, fără ca organul în drept — C.R.B. — să fie sesizat şi să i se 
înainteze tabele nominale de aceşti evrei, pentru a li se ţine evidenţa lor. 

- Operațiunea a fost efectuată chiar la curtea Prefecturei, formându-se o 
comisiune de repartizarea evreilor, cu compunerea hotărâtă de Min. Af. Interne, fără ca 
C.R.B. să fie măcar sesizat de aceasta, cu toate că prin art. 21 din D.L. No. 2030 /alin. 
1./ se prevede: „Chemarea evreilor se face numai prin Cercurile de Recrutare unde sunt 
înscrişi în controale”. 

Evreii erau aduşi chiar cu dubele, înscrişi pe nişte tabele de repartiție ad-hoc şi 
după cerinţe, erau expediaţi în detaşamente de 200-500 oameni, în special la C.F.R. şi la 
Direcţia Drumurilor din Ministerul de Comunicaţii. 

Nici înainte de repartiție şi nici chiar în momentul repartiției nu li se lua exact 
toate datele relative la starea civilă, necum să mai fie înscrişi în vreun registru special, 
ca cel prevăzut în D.L. 3984 şi 2030. 

La repartiție nu se făcea nicio deosebire între titrați, intelectuali, meseriaşi, 
muncitori manuali sau alte categorii; toţi erau repartizați în detaşamente cu scopul de a 
se completa efectivul detaşamentului ce trebuia făcut. 

S'a urmat cu acest fel de repartiție câteva zile şi după ce s'a văzut că ea nu dă 
rezultatul dorit şi că probabil această operaţie este o sarcină ce nu intră sub niciun 
cuvânt în atribuțiunile Prefecturei, ea a fost trecută — de altfel cum trebuia — asupra 
C.R.B., singurul organ în măsură să o execute conform D.L. No. 3984 şi 2030. 

C.R.B. primind această sarcină, sub forma arătată mai sus şi pentru că nevoile 
de evrei erau aşa de acute, a continuat cu imprimatele Prefecturei şi după aceleaşi norme 


1 Sergiu Băcescu (1899-?), medic român. Licenţiat în Medicină al Facultăţii de Medicină din 
Bucureşti (1926). Medic primar la ambulatorul policlinic Craiova şi medic al liceului „Fraţii 
Buzeşti” din aceaşi localitate; secretar general al Ministerului Muncii, Sănătăţii şi Ocrotirilor 
Sociale (1941-1944). Arestat de autorităţile comuniste la 16.09.1952 şi condamnat la 5 ani 
închisoare. A trecut prin închisorile Capu Midia şi Oneşti, fiind eliberat la 01.12.1954. 

2 Corneliu M. Obogeanu (1894-?), militar de carieră român. Absolvent al Şcolii militare de ofițeri 
de artilerie (1913-1915) şi al Şcolii Superioare de Război (1923-1925). Intră în armată cu 
gradul de sublocotenent (1915), participă la primul război mondial. Ofiţer în cadrul 
Subsecretariatului de Stat al Înzestrării Armatei-Direcţia Industriei de Război (01.11.1940- 
30.06.1941); trecut în cadrul disponibil la 30.06.1941; trecut în rezervă la 31.05.1943; rechemat 
în cadrele active ale armatei la 14.11.1944, fiind pus la dispoziţia Inspectoratului General al 
Artileriei; demisionat din armată la 15.03.1945. Locotenent-colonel (din 10.05.1934); colonel 
(din 27.02.1939); general de brigadă în rezervă (din 15.03.1945). 

3 Gheorghe I. Niculescu (1899-?), militar de carieră român. Absolvent al Şcolii militare de ofițeri 
de infanterie (1916-1917). Intră în armată cu gradul de sublocotenent (1917), participă la 
primul război mondial. Ofiţer în cadrul Marelui Stat Major (1941-1944); ofițer în cadrul 
comandamentului Regimentului 9 Infanterie (1944). Arestat de autorităţile comuniste la 
11.08.1949, a fost acuzat de crime de război „a exterminat populaţia civilă de pe un teritoriu 
unde s-au desfăşurat ostilitățile militare” şi condamnat la 5 ani temniță grea. A trecut prin 
închisorile Văcăreşti, Jilava, Poarta Albă, Valea Neagră şi Aiud, fiind eliberat la 13.08.1954. 
Locotenent (din 01.10.1919); căpitan (din 28.09.1926); maior (din 31.10.1936). 

— pentru că timpul nu i-a permis să organizeze această operaţiune aşa cum ar fi trebuit — 
repartizarea evreilor ce se prezentau — în baza aprobărilor M.St.M. şi C. 2 T./. 

- Întrucât cum am arătat mai sus, nu am dispus dela început de imprimate, 
înscrierea evreilor s'a făcut global începând după data de 15 August 1941, deci după ce 
circa 11.000 evrei părăsiseră Bucureştiul, fiind repartizaţi în detaşamente, aşa că aceştia 
au rămas neînscrişi în registrele speciale, urmând ca ulterior să fie extraşi din tabelele de 
repartiție rămase la Cerc, şi înscrişi în registrele speciale pe ani de naştere. 

Totuşi această înscriere după tabelele de repartiție nu s'a putut face, deoarece 
tabelele de repartiție închipuite de Prefectura Poliţiei Capitalei nu aveau toate datele 
prevăzute în anexa No. 1.a. D.L. 2030 /art. 12/. Aşadar, Cercul a avut evidenţa evreilor 
şi repartiţia lor numai după tabelele de repartiție, făcute de Prefectura Pol. Capitalei şi la 
C.R.B. până în ziua de 26 August 1941, când s'a dat comunicatul din acea zi, prin care, 
conform Statutului Militar al evreilor, am chemat pe toţi evreii domiciliați în Bucureşti 
şi comunele suburbane să vie să se înscrie pe ani de naştere, în ordine alfabetică /se 
anexează copia comunicatului/!. 

- În acelaşi timp, în decursul dela Iulie şi până la Noembrie 1941, atât M.St.M. 
cât şi C. 2 T. continuau să acorde aprobări, fie pentru scutirea unor evrei de munca 
obligatorie pe care aceste organe superioare găseau că sunt absolut necesari unor 
întreprinderi şi firme din punct de vedere economic, fie că erau luați dela diferite 
Instituţii şi daţi la altele. Această operațiune a fost ţinută mai mult sau mai puţin la 
curent, numai în tabelele de repartiție, căci registrele speciale anexa No. 1. prevăzute de 
D.L. No. 2030 nu existau. 

- La 19 Decembrie 1941, M.St.M. a dispus prin ord. No. 65.709 din 8 
Decembrie 19417, ca toate detaşamentele de evrei ce se aflau la diferite Instituţii 
Publice, particulare şi unități militare /atât cele locale cât şi cele exterioare/ să fie 
desfiinţate, iar evreii să treacă într'un concediu şi lăsaţi la vatră până la noi ordine. 

Următor acestui fapt, a început să circule printre evrei zvonul că în anul 1942, 
regimul de muncă obligatorie va fi schimbat, creându-se categorii de privilegiați care 
vor putea plăti în bani munca, iar o parte vor trebui să presteze un anumit număr de zile 
de muncă pe lună sau un timp determinat de trei luni pe an. 

Aceste zvonuri unite cu pasivitatea şi reaua voinţă a evreilor de a se prezenta la 
chemările pentru munca obligatorie şi la obligaţiunile de înscriere în registrele speciale, 
i-au derutat ei fiind în aşteptarea noilor măsuri ce se vor lua. 

Până la 4 Ianuarie 1942 Cercul nu a primit niciun ordin superior care să 
prevadă organizarea viitoare a muncii obligatorii pe anul 1942, când M.St.M. prin ord. 
70.470/19425, anexat în copie, a dat o nouă organizare muncii obligatorii a evreilor, 
trecând o parte din atribuţiunile sale asupra Ministerului Muncii /Inspectoratul General 
al Taberelor şi Coloanelor de Muncă/. 


1 Vezi documentul nr. 95. 
2 Vezi documentul nr. 158. 
3 Vezi documentul nr. 166. 

Următor acestui ordin, Inspectoratul General al Taberelor şi Coloanelor de 
Muncă cu ordinul circular No. 7 din 5 Ianuarie 1942 sosit la Cerc în ziua de 8 Ianuarie 
1942 /anexat în copie/! stabileşte normele de continuarea muncii obligatorii. 

Această schimbare, asupra căreia accentuăm cu toată tăria şi greutatea — trebuie 
reținută ca cea mai principală cauză a situaţiei imprecise de astăzi a evreilor. 

Dela această dată, 8 Ianuarie 1942, situaţia se înrăutățește şi mai mult, cu toate 
că anterior, Cercul reuşise într'o bună măsură să îndrepte şi să amelioreze starea de 
lucruri creată prin repartizările făcute, cu gloata, de către Min. Af. Interne, prin Pref. 
Pol. Capitalei. Prin ord. No. 7 din 5 Ianuarie 1942 al Insp. Gl. al Col. şi Tab. de Muncă 
mai sus menționat, regimul şi organizarea muncii obligatorii se schimbă complet, 
căpătând o nouă organizare, fapt care a perturbat din nou evidenţa repartiţiei evreilor la 
munca obligatorie, căci Insp. Gl. al Col. şi Tab. de Muncă în afară de atribuţiunile 
prevăzute în acest ordin, a mai procedat la repartizări directe, la înființări directe de noi 
detaşamente, scutiri directe de muncă, fără ca toate aceste aprobări să fie comunicate şi 
C.R.B. pentru a le opera în registrele speciale, recte a ţine evidența muncii prestate de 
evrei. 


Mai mult, Inspectoratul acordă scutiri medicale nominale pe termene mai lungi 
sau mai scurte după caz, fără a le comunica, dupăcum am arătat mai sus, C.R.B., pentru 
a efectua mutaţiile respective în registrele speciale. 

- Pentru ca acest haos să fie şi mai complet, ulterior, Inspectoratul prin 
Comisiunea Centrală de Revizuirea Evreilor a acordat scutiri, fără ca şi acestea să fie 
comunicate, în timp util, pentru a fi efectuate mutaţiile în registrele speciale ale evreilor. 

Scopul iniţial al creării acestei Comisiuni Centrale de Revizuire a Evreilor a 
fost de a constata care sunt evreii utili în economia Ţării, în sensul D.L. din 16 
Noembrie 1940 pentru românizarea personalului din întreprinderi”, şi în consecință 
numai cei găsiți utili activităţii întreprinderilor economice, trebuiau scutiți de munca 
obligatorie /analog cu rechiziţionarea pentru lucru a evreilor din întreprinderi prevăzute 
în planul de mobilizare Teritorială, care expiră pe ziua de 1 Iulie 1942/. Totuşi această 
Comisiune a acordat - prin derogare dela scopul iniţial şi pe baza unor noi dispozițiuni 
pe care noi nu le cunoaştem, - un număr de 9768 scutiri de muncă obligatorie până la 31 
Decembrie 1942. Scutirile acordate mai sus, ne-au fost comunicate treptat astfel: la 17 
Mai 1942, 2000, la 19 Mai 1942 — 3000 — şi la 1 Iunie 4768 — pe tabele incomplete, 
după care nu se poate opera mutaţia, în registrele speciale. 

Pentru acest motiv tabelele de mai sus au fost înapoiate cu adresa No. 205.894 
din 8 Iunie 1942” Insp. Gen. al Col. şi Tab. de Muncă pentru a fi completate cu toate 
datele necesare identificării evreilor, pentruca apoi să putem efectua mutaţiile respective 
în registrele speciale. 


1 Vezi documentul nr. 169. 

2 Monitorul Oficial, partea I, nr. 270 din 16.11.1940. Decretul-Lege Nr. 3825 din 12.11.1940, 
pentru românizarea personalului din întreprinderi. 

3 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 122. 

Trebuie reținut faptul că tabelele de scutiri cuprinzând 9768 evrei, au sosit la 
Cerc cu mare întârziere şi după ce am făcut dese reveniri şi am purtat repetate con- 
vorbiri telefonice. 

- Încă o cauză şi o imposibilitate de a avea evidenţa repartizărilor evreilor la 
munca obligatorie şi a numărului detaşamentelor existente este că unele detaşamente au 
luat fiinţă pe baza unor aprobări date direct de Inspectoratul General al Col. şi Tab. de 
Muncă şi necomunicate C.R.B., aşa cum am arătat mai sus la alin. 5 şi care au aprobări 
expirate, reînnoite şi din nou expirate, continuând totuşi a ţine cu dela sine putere, evreii 
la munca obligatorie. 

Pentru aceasta am dat un comunicat în ziua de 7 Iunie 1942 şi am făcut adresă 
tuturor Instituţiunilor identificate şi celorlalte contând în vechile scripte, să ne comunice 
datele aprobărilor şi ordinele superioare în baza cărora mai țineau evreii la munca 
obligatorie şi situaţiile nominale ale acestora, dar fără rezultat, ordinul fiind executat 
numai de o parte din aceste Instituţiuni /Anexat tabel/!. În această privinţă s'a dat şi 
comunicate prin presă şi radio. 

ÎN CONCLUZIE 

„„Haosul evidenţei evreilor” se datoreşte următoarelor fapte: 

1. Repartizărilor făcute la începutul lunei August 1941 de Min. Af. Interne, 
prin Pref. Pol. Capitalei, a evreilor în detaşamentele exterioare /prezentăm registrul 
întocmit la Pref. Pol. Capitalei/ şi a premilitarilor evrei luaţi la muncă obligatorie prin 
Inspectoratul P.P. al Capitalei. 

2. Trecerea acestei repartiţii după câteva zile asupra C.R.B. /8 August 1942/. 

3. Lipsa de personal, local şi imprimatele necesare /Registru special anexă No. 
1 prev. D.L. No. 2030/. 

4. Încetarea muncii obligatorii la 22 Decembrie 1941, când ar fi trebuit ca toți 
evreii din detaşamente să se prezinte la C.R.B. pentru înscrierea în registrul special şi 
efectuarea mutaţiilor pentru munca prestată până în acea zi. 

Nu s'au prezentat toţi evreii, iar unele detaşamente nu i-au trimes /în special 
unitățile militare/. 

5. Trecerea atribuţiunilor mânuirei evreilor asupra Inspectoratului Gl. al Tab. şi 
Col. de Muncă. 

6. Revenirea aceloraşi atribuţiuni dela Inspectorat asupra M.St.M. /C. 2 T. şi C.R.B/. 

7. În prezent, C.R.B. a reuşit în urma eforturilor depuse, să identifice din 
registrele speciale pe toţi aceia care nu au o situaţie clară la căsuţa respectivă, şi a luat 
măsura ca după acestea, să se emită telegrame pentru aducerea lor la Cerc şi clarificarea 
prin actele ce le posedă. 

8. După cele expuse mai sus se constată — în esență — că dela 15 Iulie 1941 — 
apariţia D.L. 2030 — chestiunea repartizării evreilor şi deci evidenţa lor, a peregrimat pe 
la Ministerul Af. Interne /Pref. Pol. Capitalei/, C.R.B. şi Insp. Gl. al Tab. şi Col. de 
Muncă, pentru ca în fine, cum vom vedea mai jos, să revină iar M.St.M. şi deci 
Cercurilor de Recrutare. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 109. 

C. Cercul nu are controalele evreilor la zi, pentru a face controlul celor ce au 
prestat munca obligatorie. 

Cercul are toate registrele — speciale întocmite pe ani de naştere — la zi, cu 
mutaţiile survenite evreilor, din care se poate face ori şi când controlul evidenţei muncii 
prestate de ei. 

Este drept că până acum 30 de zile /15 Mai 1942/, această evidență era 
incompletă, s'a reuşit cu un efort făcut în aceste 30 de zile a se efectua toate mutaţiile în 
registre şi în foile matricole şi numai acelea sprijinite pe acte oficiale /Tabele de 
repartiție, ordine aprobatoare superioare, etc. etc./. 

D. Cercul de Recrutare Bucureşti a interpretat cu o largă îngăduință ordinul 
M.St.M. No. 83.550 pentru evreii meseriaşi. 

- Aceşti 2805 meseriaşi evrei sunt repartizați la diferite detaşamente şi aprobaţi 
de Insp. Gen. al Tab. şi Col. de Muncă, C. 2 T. şi M.St.M. aşa după cum a evoluat 
regimul aprobărilor de muncă. 

- Până acum nu ni s'a ordonat de nimeni ca toţi evreii fie meseriaşi fie oameni 
de muncă, să fie repartizați la un singur detaşament local, de unde să fie luați şi 
repartizaţi acolo unde era nevoie după aprobările date. 

- Aceşti meseriaşi în fapt niciodată nu au fost disponibili şi nici nu sunt dispo- 
nibili, pentru că ei intră în compunerea detaşamentelor pentru cari au fost repartizați 
anterior. 

- C.R.B. nu a interpretat cu îngăduință ordinul M.St.M. No. 83.550, ci a 
executat întocmai acest ordin, formând echipe omogene din toți meseriaşii evrei exis- 
tenţi în registrele speciale. 

- Dovada acestui fapt este că toate Instituţiunile de stat, particulare şi unități 
militare, cari au fost cuprinse în planul de lucru ordonat de M.St.M. 83.550, au repar- 
tizaţi de mai înainte meseriaşi evrei şi li se vor mai da în limita disponibilului la punerea 
în aplicare a planului de lucru ordonat de M.St.M. Se anexează tabelele înaintate C. 2 T. 
şi No. 202.524 din 19 Mai 19427, No. 205.602 din 4 Iunie 19425 şi 205.602 din 17 Iunie 
1942. 

ÎN CONCLUZIE: 

- Cei 2805 meseriaşi evrei nu sunt disponibili. 

- Nu ni s'a ordonat până acum niciodată ca atât meseriaşii cât şi muncitorii 
manuali să fie repartizați la o singură unitate sau un singur detaşament local, de unde să 
fie luați la nevoie. 

- Ei nu intră în No. disponibililor din situația înaintată, ci din contră trebuie să 
fie scăzuți din No. celor repartizați la muncă /6846/. 

E. Scutirile de cine au fost date ? de M.St.M., C. 2 T. şi Inspectoratul Gl. al 
Col. şi Tab. de Muncă. 

Scutirile dela înființarea muncii obligatorii pentru evrei s'au acordat astfel: 


1 Vezi documentul nr. 252. 

2 Nu se publică. AMR, fond 5416-Marele Stat Major, Secția I-a Organizare-Mobilizare, dosar nr. 
2942, f. 108-109. 

3 Nu se publică. AMR, fond 5416-Marele Stat Major, Secția I-a Organizare-Mobilizare, dosar nr. 
2942, f. 110. 

4 Nu a fost identificat printre documentele cercetate. 

1. În anul 1941, după apariţia D.L. 2030 /regulamentul statutului militar al 
evreilor/ s'au acordat mai întâi de M.St.M., cu ordine aprobatoare nominale conform 
dosarului ce se găseşte la arhivă, pentru care însăşi M.St.M. elibera dovezi nominale 
galbene. 

2. În acelaşi timp, cu aceste scutiri date de M.St.M. s'a înfiinţat pe lângă Ca- 
mera de Muncă Bucureşti, o comisiune conform ordinului M.St.M. No. 32.186 din 25 
August 1941! compus din: Preşedintele Camerei de Muncă Bucureşti, Secretarul 
General al Ministerului Muncii, delegatul B.N.R., delegatul Camerei de Comerţ şi dele- 
gatul C. 2 T., care avea rolul de a propune nominal spre aprobare C. 2 T. pe toți evreii 
cari urmau să fie exceptați dela munca obligatorie, potrivit Instrucţiunilor No. 31.200 
din 8 August 1941 ale M.St.M?. Toate cererile întreprinderilor astfel soluționate se tri- 
miteau C. 2 T. care lua hotărârea pentru fiecare caz în parte, pe care o înscria pe cererea 
respectivă şi apoi era trimisă în original spre executare C.R.B. /Se anexează copie după 
Instrucţiunile No. 31.200 din 8 August 1941 şi Instrucţiunile speciale No. 32.186 din 25 
August 1941/. 

C.R.B. pe baza hotărârilor luate de C. 2 T. în ultimă instanţă, proceda astfel: 

- afişa nominal pe cei admişi — exceptaţi — dela munca obligatorie pe un tabel 
aparte, pentru a se prezenta la C.R.B. Bir. III, spre a-şi lua dovezile respective de scutire. 

- afişa nominal deasemenea pe cei respinşi, cărora [i s'a acordat un termen de 5 
zile pentru a se prezenta la C.R.B. pentru a fi repartizaţi la munca în detaşamente. 

- Acelora dintre respinşi, neprezentaţi în termenul de 5 zile acordat, li s'au 
lansat telegrame individuale de chemare pentru prezentare la repartizare pentru muncă 
obligatorie. 

- Toţi acei care nu s'au prezentat nici după aceste telegrame, li s'a repetat tele- 
grama, au fost urmăriţi, aduşi la Cerc şi sancţionaţi — după caz — cu pedepse disciplinare 
pe care le-au executat la Batalionul II. Administrativ, după care au fost repartizați la muncă. 

- Acei cari au avut întârzieri peste 30 zile li s'a dresat acte de trimiterea în 
judecata tribunalului Militar C.M.C. 

3. La 1 Ianuarie 1942, M.St.M. prin ord. No. 70.407/942 a trecut asupra Insp. 
Gl. al Tab. şi Col. de Muncă atribuţiunile relative la evrei prevăzute de D.L. 1003 din 15 
Noembrie 1941 /M.Of. No. 272/. 

La 5 Ianuarie 1942, Inspectoratul, prin ord. gl. No. 7 primit la C.R.B. în ziua de 
8 lanuarie 1942 stabileşte la punctul 3 că scutirile individuale de muncă obţinute de 
evrei se prelungesc până la 20 Ianuarie 1942 sau până la apariţia D.L. privitor la taxe, 
dispoziţiune dată în acord cu Instrucţiunile M.St.M. No. 70.407/1942 alin. b. din 
punctul 3 al acelui ordin. 

După 20 Ianuarie 1942 şi în cursul lunelor următoare Inspectoratul a dat scutiri 
individuale dela munca obligatorie cu menţiunile: „Scutit până la 30 Aprilie 1942” sau 
„Scutit până la noi dispozițiuni”. 


1 Vezi documentul nr. 94. 

2 Vezi documentul nr. 72. 

3 Monitorul Oficial, partea I, nr. 272 din 15.11.1941. Decretul-Lege Nr. 3205 din 14.11.1941, 
pentru înființarea şi organizarea Inspectoratului General al Taberelor şi Coloanelor de Muncă 
Obligatorie de folos obştesc. 

- Pe ziua de 1 Aprilie 1942, luând fiinţă Comisiunea Centrală de Revizuire a 
Evreilor pe lângă acest Inspectorat, ea a acordat un număr de 9768 scutiri de muncă 
obligatorie până la 31 Decembrie 1942. Aceste scutiri au fost acordate între 1 Aprilie-l 
Iunie 1942 şi ne-au fost comunicate începând dela 17 Mai 1942 şi restituite de C.R.B. 
pentru a fi completate aşa cum s'a arătat mai sus la alin. 7 dela Capitolul B. 

La revenirile noastre din 18 Iunie 1942 cu No. 205.894! şi din 20 Iunie 1942 cu 
No. 207.433”, pentru a ni se trimite tabelele înapoiate spre completare, Inspectoratul Gl. 
al Tab. şi Col. de Muncă ne-a răspuns cu No. 11.164 din 19 Iunie 1942° că: „Situaţia 
statistică nominală este în lucru şi că în momentul în care ea va fi desăvârşită, ne va 
trimite şi tabelele nominale”, iar până atunci ne-a trimis un tabel explicativ din care 
rezultă că numărul iniţial /9768/ de scutiri comunicat anterior cu tabelele respective, a 
fost redus la 8182, deci cu o diferenţă de 1586 scutiri mai puţin. 

Din verificările C.R.B., s'a constatat că mai există dovezi de scutire fără a fi 
trecute în tabelele comunicate C.R.B. şi fără număr de dosar, din care deduce că 
numărul scutirilor trebuie să fie mai mare decât cel comunicat. 

4. În afara tuturor scutirilor enunțate la punctele 1, 2 şi 3 mai există o serie de 
evrei care posedă ordine de rechiziţie la Instituţiile militarizate şi cuprinse în planul de 
mobilizare teritorială pe anul 1941-1942 şi care au fost prelungite pe 1942-43 până la 1 
Iulie 1942 conf. ord. M.St.M. 88.929/1942%. 

În concluzie, reiese că şi la scutirile de muncă obligatorie se constată aceeaşi 
lipsă de coordonare şi unitate de conducere pe care am relevat-o la concluziile capito- 
lelor anterioare, cu adăugarea că rău s'a procedat la acordarea scutirilor date de Comisia 
Centrală de Rev. a Evreilor, fără ca un delegat al C.R.B. să nu fi luat parte — fără vreo 
altă însărcinare — decât aceia de a interveni cu sfaturile şi sugestiile sale, la întocmirea 
dosarelor şi tabelelor, după care C.R.B. trebuie să opereze ulterior mutaţiile ivite celor 
scutiţi, în registrele speciale. 

F. Desvoltarea tuturor punctelor — în amănunt — cuprinse în raportul No. 
205.774 din 6 Iunie 1942 către M.A.N. Secretariatul General”. 

1. Motivele pentru care nu se prezintă disponibili din scripte sunt: 

- Inspectoratul Gl. al Taberelor de Muncă nu ne-a înaintat tabelele complete cu 
admişi, date prin Comisia Centrală de Revizuire a Evreilor. 

În consecință, dacă am fi avut aceste tabele la timp şi cu datele necesare 
identificării tuturor evreilor scutiţi, pentru a putea efectua repede mutaţiile acestora în 
registrele speciale, numărul acestor evrei nu ar fi fost socotit în acel al disponibililor. 

- De aci rezultă că această Comisiune Centrală de Revizuire a Evreilor a lucrat 
ca un organ aparte fără să păstreze legătura materială cu C.R.B., în ceea ce priveşte 
comunicarea aprobărilor date care trebuiau neapărat să cuprindă toate datele din 
registrul special anexa No. 1. la art. 12 din D.L. No. 2030, ceea ce uşura foarte mult 
identificarea evreilor şi deci efectuarea repede şi în timp util a mutaţiilor cu surveneau. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 122. 

2 Nu a fost identificat printre documentele cercetate. 

3 Nu a fost identificat printre documentele cercetate. 

4 Vezi documentul nr. 228. 

5 Nu a fost identificat printre documentele cercetate. 

- Din această cauză veţi găsi în registrele speciale pe toţi aceşti evrei fără nici o 
mutație, afară de un număr de 1319 care s'au prezentat personal la C.R.B. şi au solicitat 
efectuarea mutaţiei de scutire de munca obligatorie, care s'au efectuat luând de bază 
numai dovada carnet /cu fotografie/ eliberată de Comisia Centrală de Revizuire a 
Evreilor. 

2. Lipsa de sancţiuni drastice pentru cei cari au fost daţi în judecată, pentru că 
nu au prestat muncă obligatorie până acum sau au fugit din detaşamente. 

- C.R.B. a întocmit acte de trimiterea în judecata Tribunalului Militar C.M.C. 
la un număr de 268 evrei cu diferite infracțiuni. Din aceste dosare au fost soluționate 
până astăzi un număr de 20 dosare, rămânând în curs de soluţionare un număr de 248 dosare. 

Această chestiune a făcut obiectul unei cercetări a Domnului General Magistrat 
Stroe, Şeful Justiţiei Militare. Nu cunoaştem rezultatul acestei cercetări. 

De la data de 13 Iunie 1942 când am înaintat Domnului General Magistrat 
Stroe tabelul nominal al tuturor evreilor ale căror dosare au fost înaintate la Tribunalul 
Militar al C.M.C., am mai întocmit şi înaintat aceleiaşi instanţe încă un număr de 48 dosare. 

- Cu raportul No. 203.523 din 23 Mai 1942 şi No. 203.699 din 24 Mai 1942! 
am înaintat M.St.M. două tabele cuprinzând un număr de 103 evrei fugiți din detaşa- 
mentul creat pentru garnizoana Giurgiu, prin care propuneam ca toţi aceşti evrei să fie 
pedepsiţi cu trimiterea lor în Transnistria spre a servi ca exemplu tuturor evreilor ce fug 
din detaşamente şi a celor disponibili care nu se prezintă la repartizarea pentru munca 
obligatorie. 

Până la întocmirea prezentului memoriu, nu am primit niciun fel de răspuns 
dela M.St.M., fie negativ-—fie afirmativ. 

- Tot pentru lipsa de sancţionare drastică a evreilor disponibili ce nu se prezintă 
la repartizare pentru munca obligatorie, cât şi acelora ce fug din detaşamente, şi în gene- 
ral a tuturor evreilor infractori, am fost convocați în două rânduri la M.St.M. de Domnul 
General Arhip, Şub-Şeful M.St.M. pentru ca în unire cu delegatul C. 2 T. şi cu Şeful 
Bir. 10 Evrei din M.St.M?. să se facă propuneri pentru găsirea unei soluţii pentru 
constrângerea evreilor disponibili de a se prezenta la munca obligatorie şi a nu mai 
deveni infractori. În cursul discuţiilor avute s'a relevat că această stare de lucruri nu este 
specifică numai Bucureştiului, ci ea dăinuieşte în toată Țara şi în special la oraşe. Dăm 
ca exemplu cele afirmate de Domnul General Niculescu Cociu’, Comand. Div. 21, 


1 Nu au fost identificate printre documentele cercetate. 

2 Locotenent-colonel Ilie Dumitrescu. 

3 Radu Niculescu-Cociu (1888-1979), militar de carieră român. Absolvent al Şcolii militare de 
ofiţeri de infanterie (1908-1910) şi al Şcolii Superioare de Război (1921-1923). Intră în armată 
cu gradul cu gradul de sublocotenent (1910), participă la primul război mondial. Comandant al 
Pieţii Bucureşti (10.01.1941-10.02.1942); comandant al Diviziei 21 Infanterie (10.02- 
01.11.1942); la dispoziția Ministerului de Război (01.11.1942-16.02.1943); comandant al 
Diviziei 24 Infanterie (17.02-04.11.1943); comandant al Diviziei 4/24 Infanterie (04.11.1943- 
10.01.1944); la dispoziţia Ministerului de Război (10.01-10.03.1944); comandant al Diviziei 1 
Gardă (10.03-21.06.1944); la dispoziţia Ministerului de Război (21.06-14.11.1944); inspector 
al Inspectoratului General al Pregătirii Premilitare (15.11.1944-09.04.1945); comandant al 
Corpului 7 Armată (09.04-08.09.1945); comandant al Corpului 5 Teritorial (08.09.1945- 
01.07.1947); comandant al Regiunii 1 Militare (01.07-31.12.1947); trecut în rezervă la 

întâlnit întâmplător la M.St.M. care şi-a manifestat nemulţumirea Domniei-Sale că şi la 
Galaţi există aceeaşi stare de lucruri şi că 50% din evreii chemaţi la lucru nu se prezintă. 

După încheierea discuţiunilor, Domnul General Arhip a acceptat părerea 
unanimă a celor prezenţi de a se institui razii generale în toată Țara, fie lunare sau 
bilunare, în care scop s'au şi întocmit şi prezentat în aceeaşi zi propuneri pentru 
instituirea raziilor mixte /militari cu poliţia/. 

Aceste propuneri urmau să fie prezentate Domnului Şef al M.St.M.!. pentru a 
hotărî”. 

Până astăzi nu am primit niciun ordin în acest sens. 

3. Frica de sancţiuni pentru cei cari până acum nu au prestat munca obligatorie 
în anii 1941 şi 1942, şi cari ezită a se prezenta la C.R.B. din cauza sancţiunilor ce cred 
că îi aşteaptă, preferând să rămână în situațiunea neclară pentru că şi într'un caz şi-n 
celălalt vor fi sancționaţi. 

Această situaţie trebuie soluționată imediat prin aplicarea unei măsuri, hotărâtă 
de organele superioare, care să înlăture teama de sancţiunile ce vor urma, dar care în 
acelaşi timp să poată da posibilitatea infractorilor să se prezinte în număr cât mai mare 
pentru a-şi lichida infracțiunile din trecut şi a fi redaţi astfel la muncă. 

4. Majoritatea evreilor după 7-8 luni muncă încontinuă ajunşi în stare mizeră 
riscă orice pentru familiile lor şi de aceea nu se mai prezintă. 

Aproape în majoritatea cazurilor, evreii trimişi în anul trecut să presteze munca 
obligatorie au fost ţinuţi de Instituţiunile de Stat şi Particulare, la muncă fără întrerupere 
timp de 6-9 luni. În tot acest timp nu au primit nici un fel de drepturi şi niciun fel de 
recompensă, fiind ţinuţi conform numărului de ore stabilit pentru muncă, întreaga zi la 
lucru, ajungând ca pentru existenţa familiilor lor fie să muncească în timpul nopții până 
dimineaţa, fie să-şi vândă aproape întreaga agoniseală adunată în decursul anilor. Cităm 
cazurile detaşamentelor dela C.F.R., de la Casa Oştirii, dela A.P.A.C.A., dela Primăria 
Municipiului Bucureşti, unde evreii au muncit fără întrerupere prestând zilnic câte 8-9 
ore de muncă, ajungând astfel atât ei cât şi familiile lor fără îmbrăcăminte, fără 
încălțăminte şi expuşi mizeriei. Această stare de lucru este specifică evreilor săraci şi în 
special meseriaşilor care trăiau din munca îndeletnicirei lor, pe când cei înstăriți profită 
de scutirile ce le au fost acordate sub diferite motive. De aci o deosebire de tratament şi 
o nemulțumire între evrei. 

5. Chiar dacă sunt chemaţi cu telegrame pe adresele date la înscrierea inițială în 
registrul special, nu sunt găsiţi la domiciliul declarat. 

Această situaţie se datoreşte faptului că Centrul Naţional de Românizare a 
evacuat imobilele intrate în patronajul Statului, obligând pe chiriaşii evrei să se mute 
imediat. O altă parte fiind oameni sărmani şi la muncă, nu au putut plăti chiria şi 
nebucurându-se de prelungirea acordată de legile în vigoare, au fost evacuaţi şi siliți să 
se mute în alte locuinţe. 


01.01.1948. General de brigadă (din 25.10.1939); general de divizie (din 24.01.1942); general 
de corp de armată (din 23.08.1947). 

1 Generalul Ilie Șteflea. 

2 Vezi documentul nr. 241. 

Aceasta este situaţia evreilor de bună credinţă care totuşi cad în culpa de a nu fi 
anunţat din vreme noua adresă a domiciliului schimbat. Sunt încă — prea puţini — şi din 
aceia care şi-au anunțat noua adresă a domiciliului. Categoria acelora de rea credință 
este mult superioară în număr şi aceştia intenționat, sistematic şi cu rea voinţă nu-şi 
comunică adresa domiciliului pentru a nu fi urmăriți şi găsiți. 

Această stare de lucruri a dus la adoptarea de către C.R.B. a sistemului de 
chemarea la muncă obligatorie a evreilor prin comunicatele date la radio şi presă. 

Astăzi am primit ordin M.St.M. No. 53.178 din 20.V1.942! prin care se ordonă 
ca de aci înainte chemarea să se facă nominal prin ordine de chemare. 

Întrebuințând însă procedeul de mai sus, am obţinut totuşi un număr oarecare 
de prezentaţi pentru repartizarea la munca obligatorie. 

G. Să se răspundă dacă s'au făcut urmăriri nominale. Dacă nu s'au făcut, de ce 
? Rezultatul urmăririlor. Starea materială a celor neprezentaţi. De ce n-au fost urmăriți 
pentru neprezentare. Cine e vinovat de aceasta ? 

- Urmăriri nominale s'au făcut numai pentru infractori. 

- Chemări nominale la munca obligatorie nu s'au făcut de C.R.B. pentru că 
niciun text din Statutul militar al evreilor nu prevede vreo modalitate de chemare la 
munca obligatorie a evreilor /art. 21 din D.L. 2030/. 

Însăşi toate autorităţile superioare /Min. Af. Interne, M.St.M., şi celelalte/ au 
întrebuințat sistemul chemării colective prin presă şi radio. 

Chemarea nominală a tuturor evreilor disponibili pentru munca obligatorie nu 
s'a putut face nici în trecut şi nu se poate face nici în prezent din cauză că mijloacele în 
personal /agenţi destoinici/ pentru înmânarea miilor de telegrame nu ni s'au pus la 
dispoziţie, nici în trecut nici în prezent, căci astăzi C.R.B. pentru efectivul evreilor 
înscrişi în registrele speciale de 26.100 nu dispune decât de 2 ofițeri ş 3 subofiteri, 
personal care trebuie să execute următoarele lucrări: 

- Repartiția în detaşamente de muncă obligatorie a evreilor prezentaţi zilnic, 
după aprobările date de organele superioare. 

- Înscrierea evreilor în registrele speciale /întârziaţii/. 

- Mutaţiile ce se ivesc zilnic în repartiţia şi evidenţa evreilor. 

- Întocmirea livretelor cu mutaţiile respective pentru evreii cari nu au satisfăcut 
obligaţiunile serviciului militar. 

- Rezolvarea corespondenţei curente zilnice, care se ridică aproape la acelaşi 
număr cu acea a întregului C.R.B. 

- Anchetarea diferitelor cazuri de infracțiune şi întocmirea actelor de trimiterea în 
judecată acelor infractori şi sancţionarea disciplinară acelor găsiți vinovaţi de culpe mai mici. 

- Rezultatul urmăririlor pentru infractorii: 

a. Trimişi în judecată 

b. Pedepsiţi disciplinar 

- etc. etc. etc. 

- Starea materială a celor neprezentaţi. 

La înscrierea în registrele speciale de evrei, majoritatea lor au declarat că n-au 
niciun fel de venit, iar o parte minimă au declarat venituri derizorii variind între 12-60 


1 Nu a fost identificat printre documentele cercetate. 


576 


Documente 


mii anual. Cercul nu a avut posibilitatea cu personalul din trecut şi cel actual să verifice 
pe teren, la faţa locului, declaraţiile făcute. 

H. CONCLUZIUNI ŞI PROPUNERI GENERALE. 

1. Chestiunea evreiască a fost soluționată treptat şi descusut, fără coordonare 
între autorii D.L. No. 3984, 132 şi 2030, totul făcându-se repede, neexistând o pregătire 
temeinică anterioară apariţiei D.L. şi neluându-se şi avizul executanţilor — în amănunt — 
a acestor D.L. deci să se coordoneze teoria şi cu practica. 

2. Nu s'a pus la dispoziţie la timp, material, local şi personalul necesar 
aducerei la îndeplinire a tuturor dispoziţiunilor prevăzute de cele 3 D.L. 

3. Nu s'a aplicat cel mai bun procedeu care era acela de a cere satisfacerea 
tuturor obligațiunilor evreilor, prin Comunitatea Evreilor şi apoi prin „Centrala Evreilor 
din România”. 

Acest mod de procedare ar fi simplificat foarte mult toate tatonările, scăpările, 
evitând astfel orice favor pentru evrei şi în special, posibilitatea ce li s”a dat prin aceasta 
de a se sustrage sistematic dela muncă, taxe, etc. etc., ce o fac întotdeauna cu bună 
ştiinţă şi mai ales cu rea voinţă. 

- După o experienţă de aproape doi ani, găsim şi propunem că acest procedeu 
este cel mai bun, cel mai eficace şi în acelaşi timp cel mai drept, pentru că prin el 
contactul între masa evreilor şi Autorităţile Române, fie ele superioare sau de execuţie, 


înlăturate definitiv. 

- Dacă nu se păşeşte imediat la aplicarea propunerii de mai sus ca toate 
obligațiunile evreilor — de orice natură ar fi ele — să se ceară prin organul lor de 
conducere, ori câte străduințe şi ori câte jertfe de timp şi muncă am face, totul va fi fără 
rezultat, pentru că numai aşa se va putea ajunge la soluţia practică pe care o căutăm de 
atâta timp. Această soluţie s'a practicat şi se practică astăzi în Germania. 

- Exemplul dat prin aliniatul 5 din „Concluziile” Capitolului a. este foarte 
edificator şi el îmbracă toată problema evreiască, scutind toate Autorităţile Române de o 
muncă continuă şi cu rezultate aproape întotdeauna minime. 

Dacă organul de conducere al Evreilor din România nu pune la dispoziție mâna 
de lucru — şi în lipsa ei — suma în lei, echivalentă acestei munci, atunci el va fi primul 
care va primi sancțiuni cât mai drastice pentru ca să poată fi dat ca exemplu întregei 
mase evreieşti din România. 

Repetăm şi solicităm ca atenția Domniei- Voastre să se oprească numai asupra 
acestei propuneri care după umila noastră părere va rezolva chestiunea tuturor 
obligațiunilor ce s'au impus evreilor prin D.L. 3984, 132 şi 2030. 

4. Dacă, pentru motive neprevăzute, propunerea dela punctul No. 3, nu ar fi 
însuşită de forurile superioare, atunci ne permitem respectuos a propune aplicarea de 
sancțiuni draconice contra tuturor evreilor sabotori şi infractori. 

Printre altele cităm: 

- Darea de exemple drastice şi aplicarea lor imediată prin deportarea în lagăre, 
în Transnistria, a unui număr de evrei infractori împreună cu familiile lor. Această 
propunere a făcut obiectul rapoartelor No. 203.523 din 23 Mai 942 şi No. 203.699 din 
24 Mai 1942 către M.St.M. Secţia I-a, la care până astăzi — data întocmirii prezentului 
memoriu — au rămas fără vre'o urmare. 

Credem şi propunem cu toată convingerea că aplicarea unor astfel de exemple, 
este singurul şi cel mai eficace mijloc de constrângerea evreilor infractori de a-i sili să 
se prezinte la C.R.B. pentru a fi repartizați la muncă sau a-şi lichida infracțiunile din 
trecut şi cele actuale. 

Lipsa şi aplicarea unor asemenea sancțiuni deşi prin comunicatele colective de 
chemare la muncă date de C.R.B. — ele au fost prevăzute şi repetate continuu, totuşi din 
cauza neaplicării lor au căzut în desuetudine, iar evreii infractori le iau în râs. 

Exemplul ce-l expunem mai jos arată cât de necesare sunt aplicarea sancţiunilor. 

Conform ordinelor superioare trebuia să formăm „Detaşamentul Găeşti” cu un 
prim efectiv de 200 evrei. Pentru aceasta: 

- În ziua de 14 Iunie a.c. am repartizat 98 evrei şi s'au prezentat pentru plecare 53; 

- În ziua de 16 Iunie a.c. am repartizat 94 evrei şi s'au prezentat pentru plecare 53; 

- În ziua de 17 Iunie a.c. am repartizat 56 evrei şi s’au prezentat pentru plecare 47. 

În total am repartizat şi făcut formele de plecare pentru 248 evrei şi s'au 
prezentat — efectiv — pentru a fi trimişi la Găeşti decât 163 evrei. 

Acest caz a făcut obiectul raportului No. 204.990 din 18 Iunie 1942), către C. 2 
T. la care până astăzi nu am primit niciun răspuns, însă C.R.B. a luat măsuri, ca toți 
aceia ce au fugit din Detaşamentul Găeşti, să fie urmăriți prin Pref. Pol. Capitalei şi 
aduşi la Cerc. pentru a li se încheia acte de dare în judecată şi apoi repartiza din nou la 
detaşamente de muncă. 

5. Să se facă o revizuire generală a tuturor evreilor domiciliați, sau aflaţi — 
vremelnic — pe raza Municip. Bucur. cu suburbanele sale, căci din informaţiile ce 
deținem, aproape 10.000 evrei au fugit din oraşele Ţării şi s'au oploşit aci în Bucureşti, 


— bărbaţi — este foarte mare față de cei din toate oraşele din Ţară. 

Prin această măsură s'ar ajunge la o situaţie clară a tuturor evreilor, iar cei ce 
nu vor putea face dovada materială a satisfacerii obligaţiunilor prevăzute de D.L. No. 
3984, 132 şi 2030 să fie sancţionaţi imediat şi trimişi în detaşamente de muncă conform 
îndeletnicirei lor sau a pregătirei lor intelectuale, iar ceilalți, oploşiți vremelnic în 
Bucureşti — pentru a se sustrage mai uşor dela obligaţiile lor — să fie trimişi la urmă şi 
daţi în judecată imediat pentru părăsirea domiciliului avut. 

6. Instituirea de razii mixte, lunare şi bilunare, este o măsură care va 
constrânge pe toţi evreii infractori de a se prezenta la C.R.B. pentru satisfacerea 
obligațiunilor ce au. 

Dacă după instituirea acestor razii ei vor continua să rămână în pasivitate, 
atunci tuturor acelor ce vor fi prinşi ulterior să li se ridice pe timp limitat, atât lor cât şi 
familiilor lor, carnetele de alimente. 

7. Să se instituie imediat o lege cu pedepsele ce se vor da tuturor evreilor 
infractori, căci din discuţiile avute la M.St.M., cu Colonelul Magistrat Chiriac? — 


1 Nu a fost identificat printre documentele cercetate. 

2 Gheorghe Chiriac (1897-?), militar magistrat de carieră român. Absolvent al Şcolii militare de 
ofiţeri de infanterie (1914-1916) şi licenţiat în Drept. Intră în armată cu gradul de sublocotenent 
(1916), participă la primul război mondial. Ofiţer magistrat în cadrul Secţiei a I-a Organizare- 
Mobilizare din Marele Stat Major, consilier tehnic al Marelui Stat Major în materie de legi. 
(01.04.1935-01.11.1943); ofiţer magistrat în cadrul Curţii Militare de Casaţie şi Justiţie 

consilierul technic al M.St.M. în materie de legi — nu există până acum o asemenea lege. 

8. Să se destine, şi dacă nu se poate, să se creieze o unitate — detaşament — 
matcă, unde să se trimeată toți evreii ce se prezintă pentru repartizare, de unde apoi să 
fie ceruţi de C.R.B. numeric, şi repartizați acolo unde va fi nevoie. 

Această unitate trebuie încadrată cu personalul necesar /ofiţeri, subofiteri, 
trupă/ şi să se pună la dispoziţie localul şi materialele de care are nevoie. 

Această unitate trebuie să funcționeze pe baze militare, adică toți evreii să fie 
repartizați, după ani de naştere — în subunități şi înscrişi dacă se poate în registre de 
administraţie, unde să li se poată ține şi evidenţa tuturor evreilor de sex bărbătesc între 
18 ani împliniţi, când încep obligaţiunile lor şi 50 ani împliniţi când încetează aceste 
obligaţiuni. 

Pentru ca această chestiune să-şi capete un început de aplicare, am hotărât, ca 
începând din ziua de 18 Iunie 1942, toți evreii care se prezintă pentru repartizare să fie 
trimişi la Poligonul de tragere Cotroceni de unde, după completarea efectivului de 2000 
evrei, câţi are nevoie acest detaşament, să fie luaţi şi repartizaţi direct prin Poligon altor 
detaşamente, fie locale sau exterioare. 

Această măsură am comunicat-o cu adresa No. 207.471 din 20 Iunie a.c.! 
Detaşamentului Poligonul de Tragere Cotroceni, care prin Maiorul Agapiescu” a luat 
contact cu C.R.B. pentru aplicarea acestei măsuri, care a fost găsită şi apreciată ca 
oportună de către Poligonul de Tragere-Cotroceni. 

9. Să se centralizeze sub o singură conducere, rezolvarea tuturor chestiunilor 
evreeşti /cu atâtea subîmpărțiri câte chestiuni — în mare — sunt de rezolvat/. 

Existenţa unei singure conduceri va înlesni rezolvarea chestiunilor evreeşti, 
mai rapid şi în legătură cu ansamblul general al tuturor măsurilor luate până acum. 

Să nu se admită sub nici un cuvânt amestecul unui alt organ în atribuțiunile noului 
organ creat, pentru ca acesta să poată răspundă singur de toată chestiunea evreească. 

Din concluziunile trase la capitolele A. B. D. şi E. se constată, că dela apariția 
chestiunei evreeşti nu a existat această unică conducere, ci din contră s'au produs fel de 
fel de imixtiuni ale diferitelor organe, fapt ce a dat posibilitate să se creieze evrei 
privilegiați în dauna altor evrei mai puţin înstăriți. 

Propunerea aceasta trebuie adusă în fapt imediat, căci aşa cum s'a procedat 
până acum C.R.B. a primit ordine dela mai multe organe deodată, ordine cari se 
contrazic între ele iar altele emană dela autorități neîndrituite a da asemenea ordine. 

Astăzi C.R.B. primeşte în acelaşi timp ordine — relative la evrei — dela 
M.St.M., M.A.N., Secretariatul General şi diferite direcţii din M.A.N., C. 2 T. etc., etc. 


(01.11.1943-19.07.1945); trecut în rezervă la 19.07.1945. Maior magistrat (din 10.05.1929); 
locotenent-colonel magistrat (din 01.10.1937); colonel magistrat (din 10.05.1941). . 

1 Nu a fost identificată printre documentele cercetate. 

2 Nicolae Agapiescu (1895-?), militar de carieră român. Absolvent al Şcolii militare de ofițeri de 
rezervă de infanterie (1915-1916). Intră în armată cu gradul de sublocotenent de rezervă 
(1916), participă la primul război mondial. Transferat în cadrele active ale armatei la 
30.08.1920. Ofiţer în cadrul Regimentului 12 Dorobanţi (01.01.1941-26.01.1942). Rănit în 
luptele din Basarabia, este reformat la 26.01.1942. Locotenent (din 01.01.1921 cu vechimea din 
01.04.1920); căpitan (din 01.07.1927); maior (din 08.11.1938). 

10. Modalitatea de înaintare a tabelelor nominale de evreii înscrişi în registrele 
speciale ce urmează a fi dați în debit pentru plata taxelor militare fixe. 

Aceste tabele urmează a fi înaintate — conf. art. 7 din D.L. No. 132 — de Cercu- 
rile de Recrutare, Administraţiilor de Constatare pentru a fi coroborate cu declaraţiile 
făcute de impozabili şi cu constatările organelor fiscale, ce se fac anual. 

Această operațiune nu s'a efectuat la C.R.B. pentru că: 

- Înscrierea definitivă a evreilor a început pe ziua de 15 August 1941, înscriere 
însă incompletă, pentru că până la 8 August 1941 o foarte mare parte din evrei — circa 
11.000 — au fost repartizaţi de către Ministerul Af. Interne prin Prefectura Pol. Capitalei 
şi C.R.B. în detaşamente de lucru în provincie /a se vedea pagina 7 din acest memoriu/. 

- Această operațiune, pe lângă celelalte ce au decurs din aplicarea celor trei 
D.L. era o sarcină prea grea, căci din imprimatul ce se alătură, ea nu putea fi adusă la 
îndeplinire decât după ce se termina înscrierea — în registrele speciale — a tuturor 
evreilor şi efectuarea mutaţiilor de muncă prestată, aceasta cu atât mai mult cu cât prin 
art. 3 din D.L. 132 , evreii ce prestează munca obligatorie sunt scutiţi de plata taxelor 
militare pe tot timpul muncei. 

- Ar fi însă de dorit şi propunem să nu se mai trimită aceste tabele întrucât 
evreii au contact cu organele fiscale de constatare prin declaraţiunile anuale ce sunt 
obligați a face conform art. 7 din D.L. 132. 

În consecință, Statul nu are ce pierde întrucât tabelele trimise de C.R.B. nu 
ajută decât la scutirea de plata acestor taxe pentru timpul de muncă prestat. 

Astăzi, evreii care urmează a fi scutiți de plata taxelor pentru timpul cât au fost 
la muncă, solicită C.R.B. adeverinţe speciale de munca prestată cu care fac dovada 
materială în fața organelor fiscale. Acei care nu solicită asemenea adeverinţe speciale, 
rămân în debit şi sunt urmăriţi, ca atare, de către organele fiscale în drept, aşa că este 
inutilă întocmirea tabelelor cerute de prevederile art. 7 din D.L. 132. 

11. Reaua voință şi pasivitatea ce arată evreii disponibili de a se prezenta la 
C.R.B. pentru repartizare, trebuie să oprească atenţia Domniei-V oastre. 

Acest fapt a făcut obiectul raportului No. 207.190 din 18 Iunie 1942. anexat în 
copie!, către C. 2 T. cu care am înaintat în original referatul Şefului Bir. Repartiţie 
Evrei, anexat în copie”, împreună cu un tabel nominal de 135 evrei, care nesocotind 
comunicatul din 7 Iunie 19425, nu s'au prezentat la una din zilele de 8, 9, 10, 11 şi 12 
Iunie a.c., la repartizare. 

Aceşti evrei, poate nu se prezentau nici în ziua de 18 Iunie 1942, dacă prin 
împrejurări necunoscute de noi, ei nu aflau că trebuie să se constituie neapărat un 
detaşament de 120 oameni pentru Comand. Zonei A.A. Bucureşti, cu sediul în Str. 
Batiştei No. 25. Rezultă din cele arătate mai sus că evreii, pentru a rămâne la 
detaşamentele în care le convine — numai în Bucureşti — uzează de orişice şi calcă chiar 
chemările colective ce se fac de către C.R.B. prin Comunicate. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 126+verso. 

2 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 124-125.. 

3 Vezi în acest sens cumunicatul referitor la „Anularea tuturor scutirilor de muncă acordate 
evreilor”. Timpul, anul VI, nr. 1824 din 08.06.1942, p. 7. 

Bănuim şi mai mult că, atunci chiar când li s'ar fi lansat ordine individuale de 
chemare, totuşi ei nu veneau la repartizare, dacă nu ştiau, mai dinainte, unde vor fi 
repartizaţi adică, dacă le convenea repartiţia ce urma a li se face. 

12. Neexistenţa controlului activităţii detaşamentelor, de asemenea face jocul 
evreilor nărăviţi şi obişnuiţi a fi îngăduiți şi favorizați, căci din raportul No. 206.115 din 
9 Iunie 1942 către C. 2 T., anexat în copie! se vede că instituţii cu detaşamente de evrei 
care, deşi au un număr imens, totuşi pentru că nu există o singură conducere cu 
mânuirea lor şi nu există mai ales controlul forurilor militare, întrebuinţarea lor se face 
după plac şi la discreţia diferiților directori şi şefi de servicii din instituţii, cum e cazul 
Primăriei Municip. Bucureşti. 

Cu personalul actual al C.R.B. — afectat pentru Bir. Evrei — nu se poate executa 
acest control. 

De altfel până acum nici M.St.M. nu a instituit un asemenea control decât de 
câteva zile, în persoana Domnului General Cepleanu”. 

13. Ca încheiere, considerând că toate greutăţile semnalate în prezentul 
memoriu vor fi înlăturate şi că toate propunerile din acest memoriu vor fi admise, 

C.R.B. susține cu toată convingerea izvorâtă din experiența câştigată în 
decursul celor aproape doi ani, că chestiunea obligaţiunilor evreilor decurgând din 
aplicarea celor trei D.L. No. 3984, 132 şi 2030 nu se poate rezolva sau soluţiona decât 
numai prin adoptarea propunerei dela punctul No. 3 din „Concluziuni şi Propuneri 
Generale”, adică totul să se ceară prin „Centrala Evreilor din România”. 


Comand. Cercului de Recrutare Bucureşti, 
Colonel, 
ss. Constantin Colan 
Şeful Biroului I 
Lt. Colonel, 
ss. Constantinescu Traian 
19 Iunie 1942 


AMR, fond 5416-Marele Stat Major, Secţia I-a Organizare-Mobilizare, dosar nr. 2942, 
f. 65-93. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2942, f. 127-128.. 

2 Constantin Cepleanu (1881-1945), militar de carieră român. Absolvent al Şcolii militare de 
ofiţeri de infanterie (1901-1903). Intră în armată cu gradul de sublocotenent (1903), participă la 
primul război mondial. Delegat al Marelui Stat Major pentru controlul activității 
detaşamentelor de evrei (1942-1944). O notă a Tribunalului Poporului din 1945 afirma că „a 
făcut deportările Evreilor din Bucureşti. Trimitea în Transnistria şi în lagăre Evrei-familii 
întregi numai pentru că lipsea bărbatul de la muncă”. S-a sinucis în 1945. Locotenent-colonel 
(din 01.09.1917); colonel (din 01.04.1920); general de brigadă (din 15.04.1933). 

Documentul nr. 275 


ROMÂNIA 

GUVERNĂMÂNTUL PROVINCIEI BUCOVINA 

CABINETUL MILITAR 

No. 238/1942) Cernăuţi, la 23 Iunie 1942 
SECRET 


Preşedinţia Consiliului de Miniştri 
Cabinetul B.B.T. 


La No. 882/1942” şi urmare la raportul No. 238 din 12.V1I.1942°. 

Am onoare a face cunoscut că în ziua de 15 Iunie 1942 s'au evacuat din oraşul 
Cernăuţi şi județul Hotin evreii notaţi în anexa No. 1. 

Operaţiunea evacuării s'a executat în aceleaşi condițiuni, prevăzute în raportul 
No. 238/1942. 

Transportul s'a efectuat cu trenul la Moghilău, unde au fost predate de Sublt. 
Tăutu N.“ din Reg. 8 Vânători, delegatul Provinciei, Comisiei de Triaj. 

Garda transportului a fost dată de Reg. 8 Vânători şi s'a compus dintr-un ofiţer, 2 
subofiteri şi 25 grade inferioare. 

Comisia de Triaj a Guv. Provinciei Transnistria a confirmat primirea acestui 
transport. 


GUVERNATORUL BUCOVINEI 
GENERAL, 
ss. Calotescu 
C. Calotescu 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 1099 din 28.06.1942. 

2 AMAE, fond Problema 33, volumul 21, f. 207-208. 

3 Vezi documentul nr. 269. 

4 Nicolae-Mina Tăutu (1919-?), militar de carieră român. Absolvent al Şcolii militare de ofițeri 
de infanterie (1940-1942). Intră în armată cu gradul de sublocotenent (1942). Delegatul 
Guvernământului Provinciei Bucovina la deportările de evrei din 15.06.1942. Sublocotenent 
(din 10.05.1942). 

PROVINCIA BUCOVINA Anexa 1 
Cabinetul Militar 


SITUAȚIE NUMERICĂ 


de evreii evacuaţi la data de 15 Iunie 1942 din Municipiul Cernăuţi. 


|| _ Evaeuaţi | Total | Observaţiuni | 
[as | ass f o | 


Municipiul Cernăuţi 


Jud. Hotin 
(com. rurale) 


Total general 


ŞEFUL BIROULUI 2. 
Maior, ss. Marinescu 
St. Marinescu 


AMAE, fond Problema 33, volumul 21, f. 212-213. 


Documentul nr. 276 


MARELE STAT MAJOR COPIE 
SECŢIA I-a 
Bir. 10. L 
Nr. 48.274 A. din 24 Iunie 1942. 
MARELE STAT MAJOR 
Secţia I-a 
către 


MINISTERUL APĂRĂRII NAŢIONALE 
Secretariatul General 


Am onoare a aduce la cunoştinţă: 

Domnul Mareşal Antonescu cu ordinul Nr. 5295 M. din 21.IV.942!, a dat din 
nou în sarcina Marelui Stat Major problema întrebuințării evreilor la munca obligatorie 
care până la acea dată fusese încredințată Inspectoratului Taberilor şi Coloanelor de 
Muncă de pe lângă Subsecretariatul de Stat al Muncii. 

În acest scop, Marele Stat Major a elaborat şi înaintat pentru aprobare Domnului 
Mareşal Antonescu instrucțiuni de detaliu referitoare la organizarea muncii obligatorii, 
datorată de evrei”. 


1 Vezi documentul nr. 238. 

2 AMR, fond 5416-Marele Stat Major, Secția I-a Organizare-Mobilizare, dosar nr. 2942, f. 48- 
61. Instrucţiunile au fost aprobate şi emise ulterior de Marele Stat Major cu Nr. 55.500 din 
27.06.1942. Vezi documentul următor. 

Pentru a nu se produce imixtiuni de atribuţiuni, vă rugăm să binevoiţi a dispune 
ca toate direcţiile şi serviciile din Ministerul Apărării Naţionale să nu mai dea ordine 
direct Cercurilor de Recrutare atunci când au nevoe pentru repartizări de evrei, ci să se 
intervină prin Marele Stat Major, organul unitar de conducere şi control, care cunoaşte 
situația în ansamblu şi de detaliu şi care face repartiția evreilor în raport de posibilități şi 
ordine de urgență. 


SUBŞEFUL MARELUI STAT MAJOR 
GENERAL, 
/ss/ Arhip 


Şeful Secţiei I-a 
Colonel 
/ss/ Borcescu 


p. conformitate 
/Şeful Biroului 10. 
Căpitan, ss. Apostolide 


AMR, fond 5416-Marele Stat Major, Secţia I-a Organizare-Mobilizare, dosar nr. 2952, f. 26. 


Documentul nr. 277 


MARELE STAT MAJOR 
SECŢIA I-a 
Biroul 10 
Seria Nr. 10 

SECRET 

INSTRUCŢIUNI GENERALE 

Nr. 55.500 din 27 Iunie 1942 privitoare 
la munca obligatorie a evreilor 


A. — NORME GENERALE 


Potrivit Decretului Lege Nr. 3984/1940 (M.Of. Nr. 287 din 5.X11.1940)! şi 
Regulamentului acestui Decret Lege Nr. 2030/1941 (M.Of. Nr. 164 din 14.VII.1941), 
toţi bărbaţii evrei între 18 şi 50 ani, sunt obligaţi a presta munca obligatorie, care are un 
caracter de permanenţă şi continuitate, (munca de folos obştesc fiind făcută numai de 
români). 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

Conform ordinului Domnului MAREŞAL ANTONESCU Nr. 5295/M. din 21 
Aprilie 1942!, Marele Stat Major a primit însărcinarea de a organiza, supraveghea şi 
controla munca obligatorie executată de evrei. 

Oficiul Central de Românizare depe lângă Subsecretariatul de Stat al Muncii, 
are rolul de a rezolva problema românizării sub raportul personalului, prin îndepărtarea 
şi înlocuirea treptată, a evreilor, din viața economică a Ţării. 

Ambele aceste instituții trebuie să colaboreze pentru ca măsurile să fie exe- 
cutate în mod armonic, în vederea atingerii scopului comun. 

Evreii — în înţelesul legii, arătaţi în Decretul Lege Nr. 2030/1941, art. 2, pu- 
blicat în M.Of. Nr. 164 din 14 Iulie 1941, — vor fi împărțiți în trei categorii: 

1. — Evreii dela 20-40 ani inclusiv, care vor fi folosiţi, îndeosebi la detaşa- 
mentele de lucru, în afara localităţii din care fac parte. 

2. — Evreii în vârstă de 18 şi 19 ani, precum şi cei dela 41-50 ani împliniţi, care 
vor fi folosiți individual sau în grup, în interesul armatei, instituţiunilor de stat (judeţ, 
comună) sau la întreprinderi particulare care lucrează în folosul armatei şi economiei 
naționale şi numai pe timpul cât se efectuează contractele. 

Aceşti evrei vor fi folosiţi, în principiu, în raza localităţii căreia îi aparţin, sau 
în apropiere. 

3. — Meseriaşii evrei (18-50) ani, vor fi întrebuinţaţi, acolo unde nevoile vor cere. 


B. — EXCEPȚIUNI 


I. Exceptaţi dela orice muncă obligatorie. 

1. Evreii supuşi străini. 

2. Slujitorii cultului mozaic, care vor fi indicaţi de către Ministerul Culturii 
Naţionale şi al Cultelor. 

3. Evreii inapți pentru orice fel de muncă, care vor fi stabiliți de către comisiile 
medicale de revizuire, ordonate de către Marele Stat Major cu Nr. 35.896 din 
18.V.19427 şi care anterior, au fost clasaţi ca improprii, reformaţi, sau dispensați 
medical’. 

4. Evreii invalizi în timpul şi din cauza serviciului militar, în războaiele pre- 
cedente, ale României. 

II. Exceptaţi dela munca manuală în detașamente. 

1. Evreii cu titluri academice. 


1 Vezi documentul nr. 238. 

2 Nu a fost identificat printre documentele cercetate. 

3 Clasarea medicală a evreilor era efectuată începând cu luna mai 1942 de către o comisie 
medicală formată din C. M. Demetrescu-preşedinte, maiot medic dr. Theodor Ionescu, dr. G. 
Popovici şi inginer N. Cernescu — membri. Monitorul Oficial, partea I, nr. 105 din 07.05.1942. 
Decizia Ministerială Nr. 7093 din 01.05.1942 a Ministerului Muncii, Sănătăţii şi Ocrotirilor 
Sociale referitoare la „Instituirea de comisie medicală pentru clasarea evreilor suferinzi ce 
reclamă scutiri mai mari de 15 zile”. 

2. Preşedinţii comunităților evreieşti şi câte 3 membri de fiecare oficiu judeţean 
al Centralei Evreilor din România, care rămân cu obligaţiunile şi răspunderile prevăzute 
în legile şi dispoziţiunile speciale. 

III. Repartizaţi pentru muncă, în întreprinderi. 

1. Evreii scutiți de munca obligatorie şi repartizaţi în întreprinderi, precum şi 
cei lăsaţi în propriile lor întreprinderi, de către Comisia Centrală de Revizuire, instituită 
conform D.M. Nr. 194.920 din 3 Martie 1942, publicat în M.Of. Nr. 54 din 4.111.942! şi 
numai până la 31.X11.1942, afară de cei scutiţi pe termene mai scurte. 

2. În afară de evreii dela punctul 1 cap. III, se mai pot scuti de munca obliga- 
torie, în detaşamente, fiind în schimb repartizaţi în cadrul aceleiaşi munci, meseriaşii 
calificaţi sau specialiştii tehnici, titraţi ai şcoalelor politehnice sau absolvenţi ai şcoale- 
lor superioare tehnico-industriale, necesari întreprinderilor noi create, sau întreprin- 
derilor existente, la apariţia prezentelor instrucţiuni şi care nu au fost scutiți de către 
Comisia Centrală de Revizuire. 

Aceşti meseriaşi sau specialişti, nu se vor da, decât întreprinderilor care lu- 
crează pentru armată sau în interesul superior al economiei naționale a Țării, pe bază 
de contracte. 

Pentru aceste repartizări se va cere avizul Ministerului Lucrărilor Publice şi al 
Comunicaţiilor, Subsecretariatului de Stat al Înzestrării Armatei şi al Oficiului Central 
de Românizare. 

3. Deasemenea, foştii patroni sau proprietari de întreprinderi comerciale şi 
industriale, menținuţi în serviciu după românizarea întreprinderilor respective, pot fi 
scutiți de munca manuală şi repartizaţi pentru muncă, întreprinderilor, pe termene 
limitate şi cu avizul Oficiului Central de Românizare. 

4. Evreii rechiziționaţi în întreprinderile prevăzute în planul de mobilizare al 
teritoriului, al căror termen expiră la 1 Iulie 1942, şi care n-au cerut repartizarea la 
muncă, în întreprinderile respective, prin Comisia Centrală de Revizuire, vor putea fi 
repartizaţi în aceleaşi întreprinderi. 

IV. Lămuriri diverse. 

1. — Toate scutirile de orice fel, date de Marele Stat Major, Comandamentele 
Teritoriale sau Inspectoratul General al Taberelor şi Coloanelor de Muncă au fost 
anulate pe data de 1 Iunie 1942, rămânând valabile numai acelea acordate de către 
Comisia Centrală de Revizuire. 

Evreii care au fost repartizați în detaşamentele de lucru şi au obţinut ulterior 
scutiri prin Comisia Centrală de Revizuire, vor fi înlocuiţi prin alţi evrei disponibili; cei 
aflaţi în prezent, în detaşamente, rămân la lucru, până ce sosesc înlocuitorii. 

2. — Evreii cu titluri academice sunt scutiți numai dela munca manuală obli- 
gatorie, ei putând să fie chemaţi, oricând, să presteze serviciile lor în cadrul muncii 
obligatorii, potrivit aptitudinilor şi specialităților avute. 

În cazul când aceştia sunt complet scutiți de munca obligatorie, vor plăti taxele 
prevăzute în legile, regulamentele şi dispoziţiunile speciale. 


1 Monitorul Oficial, partea I, nr. 54 din 04.03.1942. Decizia Ministerială Nr. 194.920 din 
03.03.1942 a Ministerului Muncii, Sănătăţii şi Ocrotirilor Sociale cu privire la supunerea 
evreilor la procedura de revizuire. 

3. Dela primirea prezentelor instrucţiuni, nu mai există pentru evrei situația de 
„rechiziționaţi” ci „repartizați în cadrul muncii obligatorii ”. 

În consecință, pentru evreii care prestează munca obligatorie, cercurile de 
recrutare vor face următoarele mutații în registrul special şi în livretul personal: „re- 
partizat la muncă” şi „lăsat la vatră”. 

Pentru celelalte categorii, se vor face mutaţiile respective (inapt, scutit, etc.). 

4. Repartizarea evreilor pentru munca obligatorie în Bucovina şi Basarabia se 
va face de către Corpul 3 şi 4 Armată, numai cu avizul guvernămintelor respective. 

5. Evreii aflaţi în lagărele de internare sunt folosiţi şi controlaţi după dispozi- 
țiunile Ministerului Afacerilor Interne. 

6. Evreii care nu se bucură de nici o supuşenie străină (apatrizii), precum şi 
acei care posedă paşapoarte „Nansen”, sunt obligaţi a presta munca obligatorie. 

7. Deplasările şi schimbările de domiciliu ale evreilor dintr-o localitate în alta, 
nu se pot efectua decât cu aprobarea Ministerului Afacerilor Interne, unde solicitanții 
vor adresa cererile lor; cele adresate Marelui Stat Major, în acest sens, vor fi clasate la 
dosar rămânând fără răspuns. 

Ministerul Afacerilor Interne cu adresa Nr. 15.126 A din 17 Iunie 1942!, a dis- 
pus ca toate schimbările de domiciliu aprobate pentru evrei, să fie comunicate de către 
prefecturile de judeţ, atât cercului de recrutare de unde pleacă cât şi cercului de recru- 
tare pe raza căruia se stabilesc. 

Cei ce-şi schimbă domiciliul, fie din oraş, fie în oraş, sunt obligaţi să anunţe 
cercul de recrutare respectiv. 

Comunitățile evreieşti sunt obligate să comunice cercurilor de recrutare res- 
pective, adresele tuturor evreilor între 18 şi 50 ani. 

8. Evreii rechiziționaţi în întreprinderile prevăzute în planul de mobilizare al 
teritoriului, care au obţinut scutiri dela Comisia Centrală de Revizuire, vor rămâne 
asupra lor numai cu carnetele de scutire eliberate de această comisie; vechile ordine de 
rechiziție se vor retrage şi anula de către corpurile de armată (comandamentele 
teritoriale). 

9. Taxele militare precum şi taxele care reprezintă şi echivalentul muncii obli- 
gatorii, se vor determina, plăti şi încasa potrivit legilor, regulamentelor şi dispoziţiunilor 
speciale. 


C. — SOLUTIONAREA CERERILOR PENTRU EVREII NECESARI LA 
MUNCA OBLIGATORIE 


Cererile organelor militare, ale instituţiunilor de Stat, judeţ sau comună, 
precum şi cele ale întreprinderilor care lucrează în beneficiul armatei sau economiei 
naționale, se soluţionează astfel: 

1. Pentru lucrări mari, efectuate cu detașamente exterioare (C.F., drumuri, 
cariere, etc.) se vor da evrei în etate de 20-40 ani şi numai cu aprobarea Marelui Stat 
Major, 


1 Nu a fost identificată printre documentele cercetate. 

2. Pentru nevoile locale (în oraş sau în apropiere), aprobările se dau de către 
corpurile de armată (comand. teritoriale) care vor căuta să armonizeze nevoile armatei 
şi celorlalte instituţiuni şi întreprinderi, în baza unui plan de repartiție, atât pentru 
muncitorii nespecializaţi, cât şi pentru meseriaşi calificaţi. 

Pentru astfel de lucrări vor fi daţi, în principiu, numai evrei de 18-19 ani şi cei 
dela 41-50 ani. Evreii între 20-40 ani, se vor repartiza numai în cazul când vor fi 

3. Corpurile de Armată (Comandamentele Teritoriale) vor aproba în cuprinsul 
teritoriului lor: 

a). Cu avizul Subsecretariatului de Stat al Înzestrării Armatei, Ministerului 
Lucrărilor Publice şi al Comunicaţiilor şi al Oficiului Central de Românizare, cererile ce 
se încadrează în titlul B, cap. III, paragraful 2 şi numai cu avizul Oficiului de 
Românizare cererile prevăzute în acelaşi titlu şi capitol, paragraful 3. 

b). Fără aviz, cererile arătate la titlul B, cap. III, paragraful 4, aplicându-se pe 
ordinele de rechiziție următoarea viză: „prelungit repartizarea la munca obligatorie până 
la 31.XI1.1942”. 

Toate cererile privitoare la repartizări de evrei prevăzute în titlul B, cap. III, 
prevăzute mai sus, în care să specifice: 

- Că lucrează pentru armată (subzistenţe, echipament, armament, etc.), execută 
lucruri în interes militar (C.F. drumuri, poduri, etc.) sau este o întreprindere de valoare 
pentru economia naţională, menţionându-se contractele în curs de execuţie şi durata lor. 

- Că au absolută nevoie de specialiştii evrei nominal indicaţi, care lucrează 
efectiv în întreprindere şi în specialitatea arătată în dreptul fiecăruia, negăsindu-se, 
pentru moment, specialişti români. 

- Că-şi iau răspunderea, prin controluri la faţa locului, că tot ce s'a afirmat şi 
certificat mai sus, corespunde realității. 

Se va cere acest aviz, fie dela una din instituțiunile de mai sus sau chiar dela 
altă instituţie, dacă va fi necesar, fie dela două sau mai multe instituţiuni, dela caz, la 
caz. 

În baza acestor avize, corpurile de armată (comandamentele teritoriale) vor 
hotărî modul de soluţionare. 

4. Marele Stat Major va aproba: 

a) Cererile care necesită repartizări de evrei depe teritoriul unui corp de armată, 
pe altul. 

b) Toate cererile pentru repartizările evreilor titraţi sau titrați liber profesionişti 
(medici, veterinari, farmacişti, dentişti, ingineri, avocaţi, etc.). 

c) Cererile pentru repartizarea evreilor la lucrări de birou, cunoscând că la 
acest gen de muncă, vor fi admişi numai titraţii universitari, contabilii recunoscuţi de 
către Corpul Contabililor precum şi desenatorii, absolvenţi ai liceelor industriale sau 
şcolilor tehnice. 

5. Cererile pentru repartizări de evrei la munca obligatorie, vor fi soluționate în 
următoarea ordine de urgenţă: 

a) Nevoile armatei; 

b) Instituţiile şi întreprinderile de stat, judeţ sau comună; 

c) Întreprinderile care lucrează în folosul armatei sau economiei naţionale. 

6. Cererile vor fi făcute numeric şi numai pentru meseriaşi, tehnicieni sau titrați 
specialişti, vor putea fi făcute nominal. 

Tabelele nominale de specialişti se vor înainta în triplu exemplar, separat, pe 
cercuri de recrutare. 

7. Întrucât se face abuz cu fotocopii — mijloc uşor de realizat, dar nerecunoscut 
ca probă, de justiţie, — toate copiile depe acte, contracte sau diplome, care însoțesc 
diferite cereri, trebuiesc să fie legalizate de către autoritățile judiciare. 

8. Există o tendință generală ca unităţile, instituțiile şi întreprinderile care au 
obţinut evrei, spre folosinţă, în cadrul muncii obligatorii pe anumite termene, să facă 
cereri insistente şi repetate, atât pentru prelungirea termenelor acordate, cât şi pentru 
repartizarea altor evrei. 

De aici rezultă necesitatea de a se ţine o evidenţă precisă asupra tuturor 
repartizărilor de evrei şi a se acorda prelungiri numai acelor autorități sau întreprinderi 
care dovedesc că au absolută nevoie. În acest fel, nu va exista un regim privilegiat, ci 
vor beneficia, pe rând, de meseriaşi sau muncitori necalificaţi evrei, toate unităţile, 
instituțiile şi întreprinderile indicate la paragraful 5, de mai sus. 

9. Instituţiile şi întreprinderile care au absolută nevoie de prelungirea 
termenului de folosinţă al evreilor, să ceară aprobarea cu cel puţin 10 zile înainte de 
expirare. În caz de neaprobare, acestea sunt obligate să prezinte evreii cercului de 
recrutare respectiv, în ziua împlinirii termenului. 

10. Nu se admite schimbarea evreilor din seria la care au fost chemaţi, în alta, 
precum nici repartiţiile, după preferință, amânări de lucru pentru cei înstăriți sau 
regimuri de favoare. 


D. - ORGANIZAREA 


I. Evreii întrebuinţaţi la munca obligatorie vor fi constituiți în detaşamente de 
lucru. 

1. Organizarea şi încadrarea. 

a) Pentru detașamentele exterioare de lucru se va face de către corpurile de 
armată (comandamentele teritoriale) prin cercurile de recrutare, fiecare detaşament a 
500 evrei între 20-40 ani, având următoarea încadrare: 

- 3 ofiţeri de rezervă, dintre care unul comandant; 

- 3 subofiteri de rezervă; 

- 1 fost ofiţer sau subofițer de administraţie, evreu, ca ofiţer cu aprovizionarea 
(în lipsă, unul din acei trei subofiţeri de rezervă, arătaţi mai sus); 

- 1 medic evreu; 

- 10 grade inferioare de rezervă (câte unul la 50 evrei); 

- 2 grade inferioare pentru serviciul aprovizionărei. 

Foştii ofiţeri activi şi de rezervă, vor putea fi folosiți ca ajutori sau comandaţi 
de subunități, în lipsa comandanților români. 

b) Detaşamentele locale de lucru vor întrebuința, în general, evrei de 18-19 
ani, precum şi cei dela 41-50 ani. 

Organizarea şi încadrarea va fi analoagă detaşamentelor exterioare de lucru, cu 
excepția medicului şi a ofițerului cu aprovizionarea de care nu au nevoie. 

Comandantul trebuie să fie un ofiţer de rezervă, iar celelalte elemente, din 
cadre, pot fi evrei dintre foştii ofiţeri activi şi de rezervă. 

c) Detaşamente prevăzute la punctul a şi b, de mai sus, când vor avea efective 
mai mici decât 500 evrei, vor avea încadrarea redusă, în raport de efective (un ofiţer sau 
subofițer la 100 evrei şi câte un grad inferior la 50 evrei). 

Detaşamentele locale de lucru, ce se pun la dispoziţia unităţilor militare, vor fi 
încadrate şi supravegheate de acele unităţi, iar detaşamentele locale pentru întreprinderi 
şi instituţii civile, se vor încadra de către cercurile de recrutare. 

d) Comandanții, ofiţerii şi subofiţerii acestor detaşamente, vor avea atribu- 
țiunile prevăzute în Regulamentul asupra Serviciului Interior, pentru trupele de toate 
armele, fiind însă răspunzători de randamentul de lucru al evreilor. 

2. Cazarea. 

a) Pentru detaşamentele exterioare, cazarea se va asigura de către instituţia 
care-i foloseşte, în corturi, barăci sau în clădiri izolate. 

În nici un caz să nu fie cantonaţi în sate, pentru a nu le da posibilitatea de a 
face propagandă subversivă, a întinde corupția sau întreţine relațiuni cu româncele. 

Evreii nu au voie a părăsi şantierul de lucru, tabăra sau bivuacul. 

Fiecare evreu trebuie să-şi aducă o pătură şi un dos de saltea. 

În cazul când evreii din detașamentele exterioare lucrează în apropiere de 
oraşul lor de domiciliu, vor putea fi lăsaţi să doarmă la căminurile lor, cu condiţiunea de 
a nu se diminua randamentul maximum de lucru. 

b) Evreii din detaşamentele de lucru locale, vor dormi în familie. 

3. Hrana evreilor cade în sarcina autorităţii care-i foloseşte. 

Vesela individuală va fi adusă de evrei. 

Pentru procurarea alimentelor necesare, se vor utiliza cei doi gradaţi români, 
prevăzuţi la titlul D, cap. I, par. 1, punctul a. 

4. Îmbrăcămintea. 

Evreii vor lucra cu îmbrăcămintea proprie, primind pentru uzaj indemnizaţia 
prevăzută la paragraful 6, punctul c, de mai jos. 

5. Asistenţa medicală. 

Se asigură de către medicii evrei. 

Cazurile de scutire temporală sau internare în spitale, vor trebui supravizate de 
medicul instituţiei unde lucrează, al cercului de recrutare pe raza căruia se află 
detaşamentul, sau medicul oricărei unități militare, din apropiere. 

Medicamentele de prim ajutor, vor fi procurate de instituţia care foloseşte 
evreii. 

La constituirea detaşamentelor de lucru exterioare, evreii vor fi vizitaţi în 
prealabil de către medicul cercului de recrutare. 

6. Drepturile detaşamentelor. 

a) Ofițerii şi subofiţerii din cadre. 

Drepturile de soldă şi alocația de hrană cuvenită acestora, se suportă de 
Ministerul Apărării Naţionale, din fondul ce se va alimenta din taxele încasate dela 
evreii scutiți. 

b) Gradele inferioare care încadrează detașamentele de evrei. 

Au toate drepturile legale (hrană, soldă, întreţinere, ajutor de familie) care se 
cuvin concentraţilor şi care se suportă tot de Ministerul Apărării Naţionale din acelaşi 
fond arătat mai sus. 

Fac excepţie convențiile încheiate cu instituţiile care îşi iau în sarcină achitarea 
drepturilor gradelor inferioare (exemplu C.F.R.). 

c) Evreii. 

Au drepturi de soldă, întreținere şi hrană ca al soldaților, în natură sau în bani. 

Pentru uzajul efectelor, se va plăti evreilor o cotă de 15 lei pe zi, socotită 
numai pentru zilele de lucru efectiv prestate, pe şantier. 

Ajutorul de familie se va acorda în condiţiunile fixate în Decretele Legi 
referitoare la concentrați şi mobilizați, reducându-se la jumătate, cotele lunare. 

Toate drepturile cuvenite evreilor, se suportă de către instituţia care-i foloseşte 
la muncă. 

Drepturile pentru uzajul efectelor şi ajutorul de familie, se vor acorda numai 
evreilor lipsiţi de mijloace şi care depun sârguință la lucru. 

d) Drepturi suplimentare. 

Ofițerii, subofițerii şi trupa concentrată, din cadrele detaşamentelor exterioare, 
când se deplasează izolat, în interes de serviciu, în afara garnizoanei de lucru a şantie- 
rului respectiv, au dreptul la indemnizaţia de misie prevăzută pentru gradele respective, 
conform Deciziei Ministeriale în vigoare. 

Numărul zilelor cu drept de misie pentru fiecare detaşament, se va fixa de către 
corpurile de armată (comandamentele teritoriale) în legătură cu autoritatea care folo- 
seşte evreii, ținându-se seamă de deplasările strict necesare ale comandanților şi orga- 
nelor de aprovizionare. 

e) Medicii evrei luaţi la detaşamentele de lucru sunt consideraţi că prestează 
munca obligatorie şi nu se bucură de drepturile prevăzute în Decizia Ministerială Nr. 
23.325 din 27.1.1941!, publicată în Monitorul Oastei No. 4 din 15.V.1942. 

Orice medic evreu este obligat a presta cel puţin 90 zile anual, muncă obliga- 
torie, în care timp va avea drepturile de soldă, întreţinere şi hrană (hrană în bani) la fel 
cu soldaţii. 

Cercurile de Recrutare vor asigura înlocuirea prin rotaţie, a medicilor evrei, 
înştiințând, la timp, Marele Stat Major. 

f) Toţi evreii întrebuințaţi la muncă obligatorie în detaşamente de lucru exte- 
rioare, pot avea un concediu de 15 zile la 6 luni de muncă efectivă, aprobat de către 
corpul de armată (comandamentul teritorial). 

În afară de acest concediu, evreii din detașamentele de lucru exterioare sau 
locale, nu vor beneficia de nici un fel de învoire, permisie sau concediu. 

7. Regimul de lucru. 

a) Evreii din orice fel de detaşament, vor lucra 9 ore pe zi. 


1 Monitorul Oficial, partea I, nr. 37 din 13.02.1941. Decizia Ministerială Nr. 23.325 din 
27.01.1941 a Ministerului Apărării Naţionale privitoare la normele pentru rechiziționarea şi 
întrebuințarea medicilor, farmaciştilor şi inginerilor evrei. 

Programul de lucru va varia în raport de anotimp, va fi întocmit de către auto- 
ritățile sau întreprinderile care-i folosesc şi se va găsi afişat la fiecare atelier sau şantier 
de lucru. 

Comandanții de detaşamente vor fixa cuantumul lucrului ce trebuie să execute 
fiecare evreu pe zi şi impulsiona lucrul, astfel încât cuantumul stabilit să se execute în 
fiecare zi. 

Acest program va fi semnat de către şeful şantierului sau atelierului, care este 
răspunzător de prezenţa la lucru şi randamentul de lucru al evreilor. 

Câte o copie după fiecare program se va înainta corpurilor de armată (coman- 
damentelor teritoriale) precum şi cercurilor de recrutare. 

b) Se interzice dispersarea la lucru a evreilor în grupe mici, răzlețe, deoarece 
acestea nu ar putea fi bine dirijate şi controlate. 

Ca urmare, evreii din orice fel de detaşamente, vor lucra întruniţi sau pe grupe 
care pot fi supravegheate direct de către ofiţerii, subofiţerii sau gradaţii răspunzători de 
prezenţa şi activitatea evreilor, din subordine. 

Comandantul sau şeful fiecărui detaşament, subunitate sau grup, va avea 
asupra lui un carnet cu apelul nominal al evreilor, cu toate mutaţiile la curent, din care 
să reiasă la partida fiecărui evreu, atât numărul total al zilelor de muncă cât şi al zilelor 
de absenţă. 

c) Dispoziţiunile şi obligaţiunile prevăzute la paragraful de mai sus, sunt 
valabile atât pentru evreii din detaşamentele de lucru exterioare sau locale, cât şi pentru 
evreii repartizaţi în cadrul muncii obligatorii, la diferite instituţiuni sau întreprinderi. 

8. Control, sancţiuni, anulări. 

Marele Stat Major, prin organele sale, sau ale comandamentelor în subordine, 
precum şi Oficiul Central de Românizare, prin organele sale, vor controla la faţa locului, 
dacă evreii care au obţinut carnete de scutire de la Comisia Centrală de Revizuire, sau 
acei repartizați în cadrul aceleiaşi munci la diferite instituţii sau întreprinderi sunt 
necesari şi prestează munca pentru care au fost solicitați. 

În acest scop, organele militare şi ale Oficiului Central de Românizare, vor ține 
legătura între ele pentru a conlucra de comun acord. 

Toate abaterile constatate, se vor raporta comandamentelor de corp de armată 
(comandamentelor teritoriale) care vor dispune anularea aprobării şi ridicarea dreptului 
de folosință nu numai a evreilor găsiți în vină, ci şi a tuturor evreilor repartizaţi acelei 
instituții de stat sau întreprinderi. 

Deasemenea, se anulează şi scutirile de muncă obligatorie pentru evreii repar- 
tizaţi la instituţiile şi întreprinderile care au încetat de a mai funcționa sau când acestea 
renunță la serviciile lor. 

Pierd dreptul la scutire şi evreii din serviciul patronilor când aceştia încetează 
activitatea comercială sau industrială, sau când renunţă la utilizarea evreilor. 

c) Instituţiile, întreprinderile şi patronii care au obținut evrei în cadrul muncii 
obligatorii au obligaţiunea să asigure controlul şi întrebuințarea lor pe locurile pentru 
care au fost ceruţi, precum şi maximum de randament la lucru. 

La orice instituţie, atelier sau şantier de lucru, se va găsi afişat tabelul nominal 
al tuturor evreilor repartizați la munca obligatorie, cu evidenţa, la zi, a mutaţiilor. 

Pe cei absenţi sau îndărătnici la lucru, îi vor aduce la cunoştinţa cercurilor de 
recrutare, care vor raporta situaţia acestora Marelui Stat Major prin corpurile de armată 
(comandamentele teritoriale), pentru a fi trimişi în Transnistria, cu familiile lor. 

d) Unităţile militare, instituţiile civile, precum şi întreprinderile care au obţinut 
evrei pe termene limitate, sunt obligate ca la terminarea lucrului, să-i înapoieze cercului 
de recrutare respectiv, constituiți aşa după cum i-a primit, împreună cu tabelele nomi- 
nale de predare. 

Cine va contraveni acestei dispoziţiuni, va pierde dreptul de a beneficia, în 
viitor, de mână de lucru evreiască. 

e) Românii care dublează pe meseriaşii calificaţi sau orice fel de profesionişti 
evrei şi nu se identifică cu meseria sau profesiunea pe care au îmbrăţişat-o sau în care au 
fost numiţi, în timpul prevăzut şi recunoscut ca necesar de Oficiul Central de Româ- 
nizare, vor fi internaţi în lagăr. 

De asemenea vor fi internaţi în lagăr, patronii care tolerează dublurile fictive în 
scopul menţinerii evreilor, sabotând astfel procesul de românizare al muncii. 

f) Pentru abaterile de mică importanță (întârziere la apel, delăsare, atitudine 
nedisciplinată etc.) efectuate în cadrul detaşamentelor de lucru, comandanții respectivi 
vor aplica evreilor pedeapsa corporală, conform regulamentului. 

g) Vor fi sancționaţi cu trimiterea în Transnistria la muncă grea sau în 
ghettouri, împreună cu familiile lor (tata, mama, soția şi copii) toţi evreii care comit 
următoarele infracţiuni: 

- repetă abaterile arătate la punctul f. de mai sus; 

- nu execută conştiincios serviciul la muncă sau se sustrag dela lucru prin înşe- 
lăciune, cumpărare, intervenţie, neprezentare la chemările făcute pentru munca obli- 
gatorie, părăsire fără voie a lucrului etc. 

- nu anunţă cercului de recrutare schimbarea domiciliului, fie în oraş, fie dintr-un 
oraş în altul, chiar dacă au aprobarea Ministerului Afacerilor Interne; 

- vor avea relaţiuni intime, cu româncele. 

În cazul când bărbaţii infractori nu se prezintă de bună voie sau nu sunt 
descoperiţi de către organele polițienești, vor fi trimise în Transnistria familiile lor. 

Vor fi de asemenea trimişi în Transnistria şi românii care vor înlesni sustra- 
gerile evreilor dela munca obligatorie. 

Aplicarea sancţiunii cu trimiterea în Transnistria se ordonă de către Marele Stat 
Major, în urma cererilor adresate de către corpurile de armată (comandamentele terito- 
riale). 

h) Orice intervenție pentru favoruri este interzisă, indiferent de calitatea celui 
ce intervine. 

Acei care vor interveni vor fi semnalați Marelui Stat Major pentru a se cere 
Preşedinţiei Consiliului de Miniştri internarea în lagăr. 

i) Pentru ca cercurile de recrutare să poată întocmi de îndată o situaţie precisă a 
evreilor repartizați pentru nevoi locale, toate unităţile militare, instituţiile civile şi 
întreprinderile de stat sau particulare, care se folosesc de munca evreilor, sunt obligate 
să prezinte pe aceşti evrei cercurilor de recrutare, cu tabele nominale în dublu exemplar, 
pentru a li se verifica situația şi face mutaţiile respective. 

j) Evreii întrebuințaţi la munca obligatorie sunt supuşi jurisdicțiunii militare, 
conform art. 9 din D.L. relativ la statutul militar al evreilor şi art. 37 din regulamentul 
acestui D.L. 

II. Meseriaşii evrei. 

1. Se întrebuințează, în primul rând, pentru nevoile armatei, municipiilor, 
oraşelor reşedinţe de judeţ şi comunelor urbane unde sunt domiciliați evreii. 

Corpurile de Armată (Comandamentele Teritoriale) vor căuta să satisfacă în 

2. Pentru reparaţiunile şi terminarea localurilor proprietate sau închiriate de 
autorităţi (cazărmi, şcoli, spitale, cantine, etc.), Cercurile de Recrutare vor organiza 
echipe de meseriaşi evrei, pe categorii omogene a câte 10 meseriaşi evrei, sau mai 
puţini, când totalul unei categorii nu ajunge la această cifră. 

3. Asemenea echipe se vor forma şi din meseriaşii care nu sunt necesari la 
lucrările arătate mai sus (croitori, cismari, cojocari, curelari, etc.). 

4. Meseriaşii arătați la punctele 2 şi 3 de mai sus, vor fi folosiți, fie în echipe 
omogene, fie în echipe mixte (în care caz se vor divide echipele omogene de câte 10 
inşi) în raport de natura şi cantitatea lucrului de efectuat, în primul rând pentru nevoile 
armatei şi apoi pentru celelalte instituţiuni de stat, judeţ sau comună, pe baza planului 
de lucru, stabilit de comun acord între comandanții unităţilor şi şefii autorităţilor locale, 
prin grija cercurilor de recrutare respective. 

5. Meseriaşii evrei se vor bucura de aceleaşi drepturi ca şi muncitorii evrei 
necalificaţi constituiți în detaşamente şi în aceleaşi condițiuni prevăzute de titlul D, cap. 
I, paragraful 6 punctul c. 

6. Esenţialul este ca munca aceasta să fie bine organizată şi supravegheată. 

Detalii în această privinţă, se găsesc în ordinul Marelui Stat Major No. 83.550 
din 13.V.1942!. 


E. — UTILIZAREA FEMEILOR EVREICE 


1. Corpurile de Armată (Comandamentele Teritoriale), au dreptul de a între- 
buinţa, în cadrul muncii obligatorii şi personalul evreiesc de sex feminin între 18-40 ani, 
atât la lucru manual (croitorese, spălătorese, richtuitoare, etc.) cât şi intelectual, pentru 
lucrări de birou, cerându-se în acest sens, tabele nominale de la Oficiul de Românizare 
depe lângă Subsecretariatul de Stat al Muncii. 

Cercurile de Recrutare vor ţine evidenţa acestor evreice. 

2. La neajungere, personalul feminin va fi cerut de către cercurile de recrutare, 
comunităților evreieşti din localităţile respective. 

3. Personalul de sex feminin evreiesc, va fi organizat în echipe ca şi meseriaşii 
de sex masculin, folosit în localitățile unde domiciliază şi repartizat numai la unitățile 
militare şi instituţiile de stat, judeţ sau comună. 

4. Femeile evreice utilizate la munca obligatorie intelectuală, vor beneficia de 
drepturile de soldă, întreţinere şi hrană, similare cu ale soldaţilor, iar acelea folosite la 


1 Vezi documentul nr. 252. 

munca manuală, se vor prevala de drepturile acordate în condiţiunile prevăzute la titlul 
D, cap. I, paragraful 6 punctul c. 

5. Sancţiunile sunt aceleaşi ca şi pentru bărbaţii evrei, arătate la cap. D, 
paragraful 8, punctele c şi g. 


F. — ATRIBUȚIUNI CE REVIN DIFERITELOR ORGANE MILITARE 


I. — Cercurile de Recrutare. 

1. — "Ţin evidenţa nominală a tuturor evreilor depe teritoriul lor, înscrişi în 
registrele speciale de evrei. 

2. — Întocmesc o situaţie numerică de toţi evreii înscrişi în registru, pe contin- 
gente, profesiuni şi meserii, în ordinea alfabetică, înaintând câte un exemplar corpului 
de armată (comandamentului teritorial) respectiv (situaţia anexă No. 1.) . 

3. — Ține evidenţa nominală şi numerică a evreilor arătaţi în situaţiile anexă 
No. 1,2, 3,4 şi 5%. 

Situaţiile anexă No. 2 şi 3 se înaintează la 1 ale fiecărei luni, corpurilor de 
armată (comandamentelor teritoriale) pentru centralizare, iar acestea, le vor înainta 
Marelui Stat Major, Secţia I-a, Biroul 10, astfel ca până la 10 ale fiecărei luni, să fie sosite. 

Situaţiile anexă No. 1, 4 şi 5 se înaintează o singură dată, prin corpul de armată 
(comandamentul teritorial) şi vor fi primite la Marele Stat Major — Secţia I-a, Biroul 10, 
la data de 20 Iulie 1942. 

Toate situaţiile de mai sus, se vor înainta corpului de armată (comandamentului 
teritorial) într'un singur exemplar — afară de situaţia anexă No. 1, care se va înainta în 
dublu exemplar. 

4. — Vor face în livretele individuale ale evreilor, toate mutaţiile, pentru a se 
cunoaşte în orice moment situația acestora. 

5. — Se îngrijesc de întocmirea urgentă a actelor de dare în judecată a evreilor, 
care sub orice formă, caută să se sustragă sau sabotează munca obligatorie. 

Această măsură este independentă de aceea a trimiterii evreilor în Transnistria. 

6. — Pentru orice chestiune în legătură cu prezentele instrucţiuni, cercurile de 
recrutare se vor adresa corpurilor de armată (comandamentelor teritoriale). 

7. — Vor extrage din aceste instrucțiuni datele esenţiale asupra obligaţiunilor ce 
revin autorităţilor şi întreprinderilor care folosesc evreii la munca obligatorie (prezenţa, 
control, sancțiuni, drepturi, program), aducându-le la cunoştinţa acestora. 

II. — Corpurile de Armată (Comandamentele Teritoriale). 

1. — Centralizează pe cercuri de recrutare, situaţiile anexă No. 2 şi 3, care se 
vor găsi la Marele Stat Major — Secţia I-a, Biroul 10, în ziua de 10 ale fiecărei luni, 
precum şi situaţiile anexe No. 1, 4 şi 5 care se vor înainta o singură dată (20 Iulie 1942). 

La situaţia anexă No. 1, se va alătura câte un rând din situaţiile originale ale 
cercurilor de recrutare. 

2. — "Ţin evidenţa numerică a tuturor categoriilor de evrei arătate în situațiile 
anexă No. 1,2, 3,4 şi 5. 


1 Nu se publică. 
2 Nu se publică. 

3. — Controlează modul cum se aplică instrucţiunile de faţă de către cercurile 
de recrutare, detaşamentele de muncă, precum şi de către instituţiile şi întreprinderile 
care folosesc evrei. 

4. — Controlează la teren prezența şi randamentul de muncă al evreilor 
repartizaţi pentru munca obligatorie. 

5. — Controlează dacă cercurile de recrutare au executat dispozițiunile dela 
titlul F, cap. I, paragraful 5. 

6. — Odată cu situațiile periodice lunare, se va înainta şi un raport asupra 
modului cum decurge munca obligatorie în detaşamentele exterioare şi locale, rezultatul 
controlurilor, diferite observaţiuni, greutăţi şi propuneri. 

HI. — Marele Stat Major. 

1. — Controlează situaţiile primite dela corpurile de armată (comand. teritoriale) 
şi face centralizarea lor pe întreaga ţară. 

2. — Controlează felul cum se aplică prezentele instrucţiuni de către corpurile 
de armată (comand. teritoriale) şi cercurile de recrutare. 

3. — Controlează la faţa locului modul cum se execută munca obligatorie. 


ŞEFUL MARELUI STAT MAJOR 
GENERAL (ss) ȘTEFLEA ILIE 
Şeful Secţiei I-a, 
Colonel (ss) E. Borcescu 

Pentru conformitate 

Şeful Biroului 10 

Lt. Colonel, ss. Ilie Dumitrescu 

Ilie Dumitrescu 


AMAE, fond Problema 33, volumul 15, f. 251-258; Jean Ancel (ed.), Documents 
Concerning The Fate Of Romanian Jewry During The Holocaust. Volume IV The Regat 
and Southern Transylvania 1942-1944, New York, 1986, documentul nr. 21, p. 32-44. 
(În continuare se va cita Ancel, DCFRJH, volumul IV). 


Documentul nr. 278 


MARELE STAT MAJOR 

SECŢIA I-a 

Bir. 10 

Nr. 52.862 din 29 IUN. 1942 
MARELE STAT MAJOR 
Secţia I-a 
către 
MINISTERUL AFACERILOR INTERNE 
Secretariatul General 


Am onoare a face cunoscut că organele militare teritoriale ne semnalează că 
evreii supuşi străini — nefiind supuşi la munca obligatorie, conform uzanțelor interna- 

tionale — au o atitudine provocatoare şi întreţin o stare de spirit subversivă, dăunătoare 
intereselor neamului. 

Evreii supuşi străini, în actuala situaţie politică şi teritorială, se împart în trei 
categorii: 

a/ - Evreii supuşi străini, care aparţin ţărilor aliate. 

b/ - Evreii cu acte de supuşenie ale țărilor care în prezent sunt, sub ocupaţie şi 
protectorat german (cehi, polonezi, etc.). 

c/ - Evreii supuşi țărilor cu care suntem în stare de război. 

Faţă de cele arătate mai sus, vă rugăm să binevoiţi a ne comunica: 

- care este regimul aplicat de Dvs. acestor categorii de evrei sub raportul ordi- 

nei, controlului şi siguranţei 

- dacă evreii din categoria b. sunt asimilați cu cei din categoria a. 

- dacă cei din categoria c. nu este cazul a fi internaţi în lagăre cu caracter politic. 


D. O. 
ŞEFUL SECȚIEI I-a 
COLONEL, 
Şeful Biroului 10 
Lt. Col. 
Ilie Dumitrescu 


AMR, fond 5416-Marele Stat Major, Secția I-a Organizare-Mobilizare, dosar nr. 3010, 
f. 97. 
Documentul nr. 279 


DIVIZIA l-a PAZĂ 


STAT MAJOR 
Secret 
Nr. 1517 
1942 Iulie 4 
DIVIZIA l-a PAZĂ 
către 
ARMATA 4-a 


Am onoare a raporta: 

1. - În noaptea de 2/3 iulie 1942 a fost prins individul Sandachiu Maxim” din 
comuna Jucoviţii (Zukowcy), tăind firul telefonic la 200 m Sud de satul Potoki (8 km Est 
Smerinka). 

Cazul de se cercetează de Sectorul de Jandarmi. 


1 Documentul a fost înregistrat de Armata a 4-a, Secţia II-a, cu Nr. 20.849 din 18.07.1942. 
2 Nu a putut fi identificat. 

+)2. - În după amiaza zilei de 3 iulie 1942, au fost predați autorităţilor germane la 
Brailow, un număr de 247 evrei. Aceştia au fost executaţi la orele 18.30 la Est de Bug. 


COMANDANTUL DIVIZIEI 1-A PAZĂ 
COLONEL, ss. A. Nasta! 
Nasta A. 
p. Şeful de Stat Major 
Maior, ss. D. Ionescu? 
Ionescu D. 


*) Adnotări: 
„17 IULIE 1942 Secţia 2. ss. indescifrabil”; 
„De unde erau şi de ce s'au predat +) General ss. M. Stănescu”. 


AMR, fond 26-Armata a 4-a, dosar nr. 779, f. 22. 


1 Alexandru Nasta (1891-1962), militar de carieră român. Absolvent al Şcolii militare de ofiţeri 
de artilerie şi geniu (1911-1913) şi al Şcolii Superioare de Război. Intră în armată cu gradul de 
sublocotenent (1913), participă la primul război mondial. Prefect al judeţului Timiş-Torontal 
(22.01-10.12.1941); comandant al Artileriei Diviziei 1 Gardă (10.01-20.02.1942); comandant al 
Diviziei 1 Pază (20.02.1942-20.03.1943); comandant al Artileriei Corpului 7 Armată (20.03- 
15.10.1943); comandant secund al Comandamentului Militar al Capitalei (10.12.1943- 
10.01.1944); comandant al Diviziei 4/24 Infanterie şi al Diviziei 4 Munte (10.01-13.10.1944); 
comandant al Corpului 2 Armată (08.08.1945-09.08.1946); trecut în cadrul disponibil la 
09.08.1946 şi în rezervă un an mai târziu. Arestat la 17.10.1944, a fost închis în închisoarea 
Malmaison până în februarie 1945, când a post plasat în stare de arest la domiciliu. În anii 
1945, respectiv 1950-1951, a fost acuzat de crime de război, cercetat de Tribunalul Poporului şi 
Parchetul Curţii Bucureşti, fiind achitat. Locotenent-colonel (din 01.04.1932); colonel (din 
24.01.1938); general de brigadă (din 20.03.1943). 

2 Dumitru B. Ionescu (1899-27), militar de carieră român. Absolvent al Şcolii militare de ofiţeri de 
artilerie (1920-1922) şi al Politehnicii Bucureşti. Intră în armată cu gradul de sublocotenent 
(1922), Comandant de divizion artilerie în cadrul Regimentului 54 Artilerie (22.04.1941- 
10.06.1942); comandant de divizion artilerie în cadrul Regimentului 26 Artilerie (10.06.1942- 
31.03.1943); director de studii în cadrul Şcolii Militare de Artilerie (31.03.1943-01.12.1944); 
ajutor al comandantului Regimentului 21 Artilerie (01.12.1944-18.07.1946); comandant al 
Regimentului 1 Artilerie Călăreață (18.07-09.08.1946); trecut în cadrul disponibil la 
09.08.1946; trecut în rezervă la 27.08.1947. Maior (din 08.06.1940); locotenent-colonel (din 
22.06.1944); colonel (din 24.01.1946). 

3 Prin nota Nr. 1649 din 27.07.1942, Divizia l-a Pază raporta Armatei a 4-a că: „[...] 

- Evreii au fost predaţi autorităţilor germane de către Sectorul Jandarmi Smerinka. 

- Evreii erau refugiați din Brailov (10 Km N. E. Smerinka) depe teritoriul german pe teritoriul 
român. 

- Predarea s'a făcut pe baza ordinului Nr. 272 din 3 Iulie 1942 al Legiunei de Jandarmi 
Moghilev. [...]. AMR, fond 26-Armata a 4-a, dosar nr. 779, f. 22. 

Documentul nr. 280 


MARELE STAT MAJOR 
Secţia I-a 
COMUNICAT 
Nr. 88.661 din 5 Iulie 1942. 


Marele Stat Major face cunoscut cele ce urmează, cu privire la munca pe care o 
datorează evreii, în schimbul serviciului militar. 

1. Cu începere de la data apariției prezentului comunicat, evreii între 18-50 de 
ani, nu vor mai fi rechiziționați pentru lucru, ci vor executa munca obligatorie, după 
normele şi repartiţia stabilită de autorităţile militare. 

2. Cu toate chemările individuale şi comunicările date prin radio şi presă, evreii 
continuă să se sustragă dela munca obligatorie. 

Pentru a înceta aceste sustrageri, pe viitor se vor lua următoarele măsuri: 

- Centrala Evreilor din România şi Oficiile judeţene sunt obligate să comunice 
cercurilor teritoriale respective, adresele tuturor evreilor între 18-50 ani; 

- toţi evreii care nu execută conştiincios serviciul sau se sustrag de la munca 
obligatorie, prin orice mijloace, vor fi trimişi în Transnistria, împreună cu cei care le-ar 
înlesni sustragerile; 

- în cazul când bărbaţii evrei infractori nu se prezintă sau nu sunt descoperiţi de 
către organele polițienești, vor fi trimise în Transnistria familiile lor; 

- trimiterea în Transnistria se ordonă de Marele Stat Major în urma cererilor 
adresate de către Corpurile de Armată şi Comandamentele Teritoriale. 

3. Toate măsurile hotărâte mai sus devin executorii după 10 zile dela 
publicarea prezentului comunicat (adică cu începere dela data de 16 Iulie 1942. 


Pentru Conformitate 
/Şeful Biroului 10 
Căpitan, 
I. Apostolide! 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 332; fond 5416-Marele Stat Major, Secţia I-a Organizare-Mobilizare, dosar nr. 3002, 
f. 2; AMAE, fond Problema 33, volumul 22, f. 24. 


1 Comunicatul a fost publicat în presa vremii din 06.07.1942. Vezi în acest sens: „Un comunicat 
al Marelui Stat Major privitor la munca pe care o datorează evreii în schimbul serviciului 
militar”. Universul, anul 59, nr. 181 din 06.07.1942, p. 2; „Repartizarea evreilor la munca de 
folos obştesc se face numai de către Statul Major”. Timpul, anul VI, nr. 1852 din 06.07.1942, p. 7. 

Documentul nr. 281 


No. 58.505 din 6.VII.1942 
MINISTERUL CULTURII NAȚIONALE 
ŞI AL CULTELOR 


Am onoare a face cunoscut că în noile „Instrucţiuni privitoare la munca 
obligatorie a evreilor”! sa prevăzut ca slujitorii cultului mozaic să fie scutiţi de orice fel 
de muncă. 

Întrucât nu este echitabil ca de această favoare să beneficieze prea mulţi evrei, 
mai ales în timpurile de astăzi când clerul român îşi face datoria pe câmpul de luptă, 
unde o parte din ei şi-au sacrificat chiar viaţa, vă rugăm să binevoiţi a ne preciza atât 
categoriile de evrei care merită a fi scutiți de munca obligatorie cât şi numărul 
principial, pe localităţi, sau sinagogi. 

Marele Stat Major este de părere ca să beneficieze de acest regim privilegiat 
numai rabinii”. 


D. O. 
ŞEFUL SECȚIEI I-a 
COLONEL, ss. Borcescu 
Şeful Biroului 10 
Lt. Colonel, 
Ilie Dumitrescu 
A/S. 


*) Adnotare: 
„Dosar 3”. 


AMR, fond 5416-Marele Stat Major, Secția I-a Organizare-Mobilizare, dosar nr. 2952, f. 
872. 


1 Vezi documentul nr. 277. 

2 La 29.05.1942 Centrala Evreilor din România a înaintat şefului Marelui Stat Major nota Nr. 
5831 prin care solicita: 

» [. 2 .] 

1. Rabinii recunoscuţi de Ministerul Culturii Naţionale şi al Cultelor, care exercită în mod stabil 
această îndeletnicire, să fie dispensaţi a se prezenta la munca de folos obştesc, deoarece pe 
deoparte ei n'au fost niciodată militari activi, iar pe de altă parte ei au de îndeplinit o 
importantă misiune religioasă şi spirituală în cadrul Comunităţilor Evreeşti. 

2. Candidaţii de rabini, teologii, posesorii de titluri rabinice, cari nu ocupă încă posturi, cât şi 
ceilalți membri ai clerului, recunoscuţi de Minister, să fie utilizați drept confesori, printre evreii 
chemaţi a presta munca de folos obştesc. 

[...]. AMR, fond 5416-Marele Stat Major, Secţia I-a Organizare-Mobilizare, dosar nr. 2952, f. 
873+verso. 

Documentul nr. 282 


MARELE STAT MAJOR 
SECȚIA 6-a TRANSPORTURI 
BIROUL 3 DRUMURI Nr. 484.839 din 8 IUL. 1942 
MARELE STAT MAJOR 
SECȚIA 6-A TRANSPORTURI 
către 


M.St.M.— SECŢIA I-a, Biroul 10. — 


La Nr. 89.612 din 30 Iunie 1942 privitor la ordinul Nr. 7014 din 26 Iunie 1942! 
al Cabinetului Militar al Conducătorului Statului, în legătură cu detaşamentele de lucru cu 
evrei pentru lucrările de drumuri ordonate de M.St.M., cu Nr. 82.089 din 2.V.1942? şi Nr. 
41.961 din 18.V.1942%, avem onoare a vă face cunoscut următoarele: 

1. Efectivele ordonate şi cele aflate pe şantier la data de 1 Iulie 1942 sunt cele 
arătate în tabelul anexa Nr. 1*. 

2. Planul de lucru pentru detaşamente este de a activa în cadrul Batalioanelor de 
Drumuri. 

În prima ordine s'a trecut lucrul în carieră, având în vedere cantităţile mari de 
piatră necesară pentru refacerea drumurilor din programul militar. 

În măsura posibilă o parte din detaşamente lucrează şi pe şosele. 

Felul cum sunt întrebuințate aceste detaşamente se vede din tabelul alăturat. 

+)Până în prezent s'au extras cantități însemnate de piatră, întrucât nu s'au primit 
evaluările dela toate Batalioanele de Drumuri şi cunoscând că în unele cariere evreii au 
lucrat împreună cu lucrătorii militari, nu se poate da de acum o evaluare a cantității de 
piatră extrasă. 

S'a lucrat deasemenea pe şosele, împreună cu lucrători militari în condițiuni 
foarte bune. 

4. Activitatea acestor detaşamente a fost controlată de Comandanții de Bata- 
lioane, Delegații M.St.M. dela Inspectoratele de Drumuri respective şi de ofițerii de St. 
Major din Secţia VI-a Transporturi, Biroul 3 Drumuri. 

5. Constatările ce s'au făcut din controlarea acestor detaşamente sunt urmă- 
toarele: 

- Încadrarea cu ofițeri şi subofiţeri este foarte bună. 

- Oamenii au fost găsiți întotdeauna la lucru. 

- Randamentul dat este foarte bun, uneori întrecând aşteptările. 

În legătură cu aceste constatări, socotim că Detaşamentele de evrei aduc un folos 
real în executarea lucrărilor de drumuri! . 


1 Nu a fost identificat printre documentele cercetate. 

2 Vezi documentul nr. 243. 

3 Nu a fost identificat printre documentele cercetate. 

4 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2986, f. 55. 

D. O. 
ŞEFUL SECȚIEI VI-a TRANSPORTURI 
COLONEL, ss. Lovinescu? 
I. Lovinescu 


Şeful Bir. 3 Drumuri 
Maior, ss. V. Călinescu? 
V. Călinescu 


*) Adnotări: 
+) 7, ; 


> 


„Tot teorie”. 


AMR, fond 5416-Marele Stat Major, Secția I-a Organizare-Mobilizare, dosar nr. 2986, 
f. 54. 


Documentul nr. 283 


MARELE STAT MAJOR 
Secţia I-a 
Bir. 10 
PROCES-VERBAL 


Astăzi, 9 Iulie 1942, subsemnaţii: 

1. — General Vasiliu C. Subsecretar de Stat la Ministerul Afacerilor Interne. 
2. — General Arhip Ioan, Subşeful Marelui Stat Major. 

3. — Colonel Borcescu Enache. Şeful Secţiei I-a. 

4. — Lt. Col. Ilie Dumitrescu, Şeful Biroului 10. 


1 Vezi şi nota Nr. 484.379 din 07.07.1942 cu privire la activitatea detaşamentelor de evrei de la 
Direcția Generală C.F.R., înaintată Biroului 10 Evrei din cadrul Secţiei I-a de către Secţia VI-a 
Transporturi. AMR, fond 5416-Marele Stat Major, Secţia I-a Organizare-Mobilizare, dosar nr. 
2986, f. 53. 

2 Ioan Lovinescu (1893-?), militar de carieră român. Absolvent al Şcolii militare de ofițeri de 
infanterie (1913-1915) şi al Şcolii Superioare de Război. Intră în armată cu gradul de 
sublocotenent (1915), participă la primul război mondial. Şef al Biroului 2 Tracţiune şi ajutor al 
şefului Secţiei VI-a Transporturi din Marele Stat Major (01.11.1938-10.05.1939); comandant al 
Regimentului 1 Vânători Gardă (10.05.1939-05.10.1940); şef al Secției VI-a Transporturi din 
Marele Stat Major (05.10.1940-20.03.1945); la dispoziția Ministerului de Război (20.03- 
27.03.1945); trecut în rezervă la 27.03.1945. Locotenent-colonel (din 10.05.1934); colonel (din 
27.02.1939); general de brigadă (din 23.03.1944). 

3 Vasile M. Călinescu (1901-27), militar de carieră român. Absolvent al Şcolii militare de ofiţeri 
de infanterie (1918-1920). Intră în armată cu gradul de sublocotenent (1920). Şef al Biroului 3 
Drumuri din cadrul Secţiei a VI-a Transporturi din Marele Stat Major (1941-1944); ofiţer în 
cadrul comandamentului Corpului de Munte (1944). Căpitan (din 08.06.1931); maior (din 
31.10.1938); locotenent-colonel (din 31.10.1942). 

5. — Lt. Col. Şelescu Valeriu dela Bir. Legi. 

6. — DI. Radu Lecca, Împuternicitul Guvernului pentru Reglementarea Regi- 
mului Evreesc din România. 

7. — DI. Păduraru', Prim Procuror al Trib. Ilfov. 

8. — DI. Russu”, Delegatul Ministerului Afacerilor Interne. 

9. — DI. Avocat Ion Dumitrescu”, Delegat al C.N.R. 

10. — Maior Teodorescu”, Delegatul Inspect. Gl. Jandarm. 

11. — DI. Chestor lagolniţa“, Delegatul Prefect. Pol. Capit. 

12. — DI. Mironescu’, Delegatul Direcţiunii G-le a Poliţ. 


1 Teodor Păduraru (1893-?), avocat român. Licenţiat în Drept. Prim Procuror în cadrul 
Tribunalului Ilfov (1941-1944). Arestat de autorităţile comuniste la 27.10.1961, sub învinuirea 
de „crimă de uneltire contra ordinii sociale” şi condamnat la 3 ani închisoare. A trecut prin 
închisorile Jilava, Dej şi Gherla, fiind eliberat la 17.04.1964. 

2 Victor Russu (1911-?), militar de carieră român, căpitan. În perioada 1940-1945 a funcţionat în 
cadrul SSI la Secţia II Internaţi Bucureşti. Secretar general în Ministerul de Interne (1944). A 
fost arestat de autorităţile comuniste în 1949 şi condamnat în 1950 sub învinuirea că „prin 
activitatea sa a provocat tratamente neomenoase”, respectiv „crime contra umanităţii”. A trecut 
prin penitenciarele Făgăraş, Galaţi, Jilava, fiind eliberat la 07.08.1956. 

3 Ion Dumitrescu (1907-?), avocat român. Licenţiat în Drept, membru al Partidului Naţional 
Liberal-Tătărăscu. Avocat în cadrul Centrului Naţional de Românizare (1941-1944). Arestat de 
autorităţile comuniste la 18.02.1950, sub învinuirea de „uneltire contra ordinii sociale”, şi 
condamnat la 10 ani muncă silnică. A trecut prin închisorile Valea Neagră, Aiud, Oradea şi 
Jilava, fiind eliberat la 04.01.1956. Rearestat la 06.02.1959, a fost condamnat la închisoare pe 
viață, sub învinuirea de „favorizare la acte de teroare”, ulterior pedepsa fiind redusă la 25 ani 
muncă silnică. A trecut prin închisorile Piteşti şi Galaţi, fiind eliberat la 29.07.1964. 

4 Sachelarie Alexandru Teodorescu (1897-?), militar de carieră român. Absolvent al Şcolii de 
ofiţeri de infanterie (1916-1917) şi al Şcolii Speciale de Jandarmi (1924-1925). Intră în armată 
cu gradul de sublocotenent (1917), participă la primul război mondial. Transferat definitiv la 
Jandarmerie la 01.10.1923. Adjunct şi ulterior (din 01.06.1943) şef al Serviciului Ordinii şi 
Siguranţei în cadrul Inspectoratului General al Jandarmeriei (15.12.1940-15.06.1945); 
comandant al Inspectoratului Jandarmeriei Bucureşti (15.06-15.10.1945); comandant al 
Inspectoratului Jandarmeriei Sibiu (15.10.1945-01.04.1947); comandant al Inspectoratului 
Jandarmeriei C.F.R. (15.04-05.11.1947); şef al Serviciului Control şi Îndrumare din cadrul 
Inspectoratului General al Jandarmeriei (05.11.1947-29.02.1948);, trecut în rezervă la 
29.02.1948. Arestat de autorităţile comuniste la 25.03.1948, a fost acuzat de înaltă trădare — „a 
dat informaţii unui englez din comisia aliată” — şi condamnat în 1949 la 25 ani închisoare. A 
trecut prin închisorile Aiud, Făgăraş şi Gherla, fiind eliberat la 28.07.1964. Maior (din 
08.06.1934); locotenent-colonel (din 18.07.1942); colonel (din 11.05.1945) 

5 Emil lagolniţa (1889-1963), poliţist român. Licenţiat în Drept. Şef al Serviciului de Siguranță 
Braşov (din 1928); chestor, şef al Biroului Siguranţei din Prefectura Poliției Capitalei (1940- 
1942); pensionat în 1943. Arestat la 11.06.1945 şi întemnițat la închisoarea Comandamentului 
Militar al Capitalei, a fost judecat şi condamnat de Tribunalul Poporului la 08.08.1945 la 25 ani 
temniță grea pentru „crimă de război-vinovat de deportarea evreilor”, respectiv „acte de 
violență cu ocazia anchetelor făcute”. A trecut prin închisorile Dumbrăveni, Aiud, Făgăraş, 
Jilava şi Galaţi, fiind eliberat la 16.06.1957. Rearestat la scurt timp, a fost condamnat la 
04.04.1957 la 25 ani detenţie grea sub învinuirea de „activitate intensă contra clasei 
muncitoare”. Trece prin închisorile Jilava, Făgăraş şi Gherla. Moare în penitenciarul Gherla la 
18.01.1963. 

13. — DI. Cronț”, Preşedintele O.C.R. 

Ne-am întrunit la M.St.Major, Secţia I-a, pentru a discuta măsurile de luat pentru 
transportarea evreilor pasibili de a fi trimişi în Transnistria ca infractori la munca obligatorie. 

În vederea unei armonice colaborări, între autorităţile respective, pentru 
aplicarea acestor măsuri, am stabilit de comun acord: 

„Normele privitoare la măsurile de luat pentru transportarea evreilor pasibili de 
a fi trimişi în Transnistria”, 

Aceşti evrei sunt cei prevăzuţi în „Instr. generale Nr. 55.500 din 27 Iunie 1942, 
privitoare la munca obligatorie a evreilor”, la titlul D. (Organizarea), cap. 8 (control, 
sancțiuni, anulări), paragraful c şi g. 

Pentru a se proceda la această operaţie, se vor respecta următoarele norme: 

1. Cercurile Teritoriale prin Comandamentele Teritoriale raportează M.St.M., 
Secţia I-a, înaintând tabele de cei în cauză. 

Odată cu acest raport, anunţă organele poliţieneşti sau de jandarmi, pentru 
punerea sub pază a evreilor, până vor fi îmbarcaţi pentru trimiterea la Est de Nistru. 

Corpurile de Armată (Comandamente Teritoriale) se vor îngriji ca aceste ra- 
poarte să ajungă la M.St.M. (Secţia I-a), în cel mai scurt timp, prin delegat. 

Evreii infractori la Instrucţiunile G-rale Nr. 55.500/1942 prinşi de organele 
poliţieneşti sau jandarmi, vor fi ţinuţi în stare de arest, la poliţiile respective. 

Familiile celor vizaţi pentru transportare, vor rămâne la locuinţele lor, sub paza 
Centralei Evreilor din localitate. 

În caz când cineva fuge de sub pază, Centrala Evreilor răspunde pentru aceştia, 
prin ostatecii locali. 

Vor fi supuşi acestor măsuri: mama, tata, soția şi copiii necăsătoriți ai acelui 
căzut în vină, locuind sub acelaşi acoperiş; nu vor fi supuşi acestei măsuri membrii 
familiei care execută conştiincios munca obligatorie. 

În principiu aplicarea acestei măsuri se va examina, de la caz la caz. 

3. Deciziunea Marelui Stat Major de a trimite evrei în Transnistria va fi comu- 
nicată Inspectoratului G-ral al Jandarmeriei, Direcţiei G-rale a Poliţiei şi Prefecturii 
Poliţiei Capitalei, pentru Bucureşti, odată cu ordinul dat în acest sens, Corp de Armată 
(Comandamente Teritoriale). 

Cercul Teritorial face mutaţia „trimis în Transnistria” prin ordin de zi. 


1 Victor Mironescu (1906-?), avocat şi polițist român. Licenţiat în Drept. Subdirector în cadrul 
Direcţiei Generale a Poliţiei (1941-1945); subşef al Biroului Personalului din Direcţia Generală 
a Poliţiei (1945). Arestat de autoritățile comuniste la 27.07.1948, a fost acuzat de „activitate 
intensă contra clasei muncitoare” şi condamnat în 1955 la 10 ani temniţă grea. A trecut prin 
închisorile Piteşti, Făgăraş, Târgşor, Jilava, Văcăreşti, fiind eliberat la 24.07.1958. 

2 Gheorghe Cronţ (1903-1976), avocat şi istoric român. Licenţiat în Drept şi Teologie la Univer- 
sitatea din Bucureşti (1926-1929), specializare la Paris (1930-1933) şi Atena (1934-1935); 
doctor în Drept la Paris (1933). Preşedinte al Oficiului Central de Românizare (1941-1944); 
profesor secundar şi asistent la Facultăţile de Drept şi Istorie din Bucureşti (1939-1951); 
cercetător ştiinţific principal la Institutul de Istorie „Nicolae Iorga” al Academiei Române 
(1949-1971). A publicat numeroase studii şi lucrări cu privire la istoria dreptului românesc. 

3 Vezi documentul nr. 277. 

4. Atunci când Marele Stat Major a hotărât pe cei care urmează să fie trimişi în 
Transnistria, aceştia vor desemna la prezentarea lor la cercul teritorial sau poliţie un 
procurator pentru administrarea şi lichidarea bunurilor mobiliare, sub controlul Cen- 
tralei Evreilor din localitate, completând o procură model în triplu exemplar, după for- 
mularul tip, legalizată de către autorităţile polițienești ale domiciliului sau reședinței lor. 

Dintre aceste exemplare: 

- Un exemplar rămâne mandatarului, 

- Un exemplar rămâne la unitatea polițienească care a legalizat semnătura, 

- Un exemplar se va înainta Centrului Naţional de Românizare. 

Aceste formulare se vor găsi la Cercurile Teritoriale care vor servi numai ca model, 
cele trei exemplare urmând să fie scrise la maşina de scris şi completate tot la maşină, 
sau de mână, de către mandant. 

Evreii care nu lasă mandatari vor fi comunicaţi C.N.R. 

Mandatarul este obligat a lichida bunurile în termen de 6 luni, dela data 
primirii procurei. 

Dacă nici după această dată nu s'au lichidat, averea trece în administrarea C.N.R. 

5. Trimiterea în Transnistria (lagărul dela Slivina jud. Oceacov) fie că se face 
individual, pe familii sau grup de familii, se efectuează cu trenul, până la staţia cea mai 
apropiată de locul de destinaţie. 

Cererile de foi de drum, se vor face de către cercurile teritoriale. 

6. Hrana pe timpul transportului priveşte pe evrei. 

7. Paza pe timpul transportului se va asigura de către Inspectoratul G-ral al 
Jandarmeriei. 

Drept care am încheiat prezentul proces verbal, câte un exemplar de fiecare 
parte. 

Urmează semnăturile tuturor delegaților. 


Pentru conformitate 

Şeful Biroului 10 

Căpitan, ss. Apostolide 
I. Apostolide 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 333+verso. 

Documentul nr. 284 


MARELE STAT MAJOR 
SECŢIA II-a 
Biroul Contrainformaţii 
Nr. 215.746/C! 
10 Iulie 1942 
MARELE STAT MAJOR 
Secţia 2-a 
către 
Armata 4-a 
Stat Major 


Am onoare a trimite în copie adresa Dir. G-rale a Poliţiei Nr. 19.610 S. din 19 
Iunie 1942, rugându-vă a lua cunoştinţă şi a dispune de urmare. 


D. O. 
ŞEFUL SECȚIEI Il-a 
Lt. Colonel 
ss. Petrescu 


COPIE. 

Motivat de petiția înregistrată la această Direcţiune Generală sub Nr. 
13.610/1942 a Noii Organizații Sioniste din România”, avem onoare a vă ruga să binevoiți 
a aproba şi dispune Comandamentelor D-vs. în subordine, acordarea de autorizațiuni 
pentru a ține şedinţe de comitet şi cursuri de pregătire pentru membrii ce părăsesc definitiv 
ţara, la secțiunile Noii Organizaţii Sioniste, din localităţile enumerate în tabloul anexat. 

Motivăm această intervențiune, pe considerentul că, prin comitetul „Alyia”, 
Noua Organizaţie Sionistă are aprobarea Președinției Consiliului de Miniştri Nr. 
6773/1942 şi a Ministerului Afacerilor Interne Nr. 13.517/1942* pentru organizarea 
transporturilor de evrei ce părăsesc definitiv ţara. 


DIRECTOR GENERAL, (ss) indescifrabil 
DIRECTOR, (ss) Negulescu“ 
p. conformitate 
Maior, ss. Angelescu 
Angelescu! 


Documentul a fost înregistrat de Armata a 4-a, Secţia II-a, cu Nr. 20.692 din 15.07.1942. 

Nu a fost identificată printre documentele cercetate. 

Nu au fost identificate printre documentele cercetate. 

Eugen Negulescu (1886-1953), poliţist român. Licenţiat în Drept. Subdirector general al 
Direcţiei Generale a Poliţiei (din 08.10.1938) al Director general al Direcţiei Generale a Poliţiei 
(1941-1944). Arestat de autorităţile comuniste la 19.12.1949, judecat şi condamnat pentru 
crime de război. A trecut prin închisorile Jilava, Târgşor, Făgăraş, Văcăreşti. Mort în detenţie la 
31.12.1953. 


Pyw NR = 

COMUNICAT: 

- Armatelor 

- Corpurilor de Armată 
- Comand. Terit. 

- Garnizoanelor 


interesate 


Pe ae Va as 


LISTA SECȚIUNILOR NOII ORGANIZAȚII SIONISTE DIN ROMANIA 
pe data de 19 Iunie 1942. 


Odobesti ooo 
Bacău 
Botosani o O 
Fălticeni o 
Tasi o O 
Moinesti o O 
Ooo ëO 


Odobeşti 
Bacău 
Botoşani 
Fălticeni 
laşi 
Moineşti 


*) Adnotări: 

„Ştiinţă. Dosar”; 

„14 IULIE 1942 Secţia 2 comunicare. ss. indescifrabil”; 
„Biroul 2. ss. indescifrabil”. 


AMR, fond 26-Armata a 4-a, dosar nr. 779, f. 1-2. 


1 Vasile Angelescu (1902-?), militar de carieră român. Absolvent al Şcolii militare de ofițeri de 
artilerie (1920-1922). Intră în armată cu gradul de sublocotenent (1922). Ofiţer în Statul Major 
al Armatei a 4-a (1942); comandant al Divizionului 4 Tunuri Munte (1944); în 1950 era la 
Academia Militară. Locotenent (din 01.04.1926); căpitan (din 01.04.1932); maior (din 
31.10.1939). 

Documentul nr. 285 


10 Iulie 1942. 
Nr. 7304./M2. 
CONFIDENȚIAL-PERSONAL 
MINISTERUL AFACERILOR INTERNE 
— Cabinet — 


Cu onoare vă facem cunoscut că domnul Mareşal a hotărât: 

1. — Să se întocmească o situaţie cu evreii, cari se găsesc actualmente în Transilvania. 

2. — Pentru a face loc, adăposti şi caza pe refugiații români din Ardealul cedat, să 
se studieze trimiterea pe Bug a tuturor evreilor din Transilvania, cu excepţia: 

— intelectualilor necesari pentru nevoile noastre (medici, ingineri, etc.) şi 

— a industriaşilor necesari pentru conducerea diferitelor întreprinderi. 

Vă rugăm să binevoiţi a dispune ca situaţia şi studiul arătate mai sus să fie tri- 
mese cât mai neîntârziat Cabinetului Militar, urmând ca aceste lucrări să fie prezentate 
Domnului Mareşal!. 


D. O. 
ŞEFUL CABINETULUI MILITAR 
Colonel 
R. Davidescu 
*) Adnotări: 
„Biroul 2. Intrare”; 
„Operat”; 


A”. 
ANIC, fond Preşedinţia Consiliului de Miniştri-Cabinet Militar, dosar nr. 105/1941, f. 61. 


1 Prin nota Nr. 2212 din 20.07.1942 adresată Cabinetului Militar al Conducătorului Statului, 
Cabinetul secretarului general din Ministerul de Interne comunica următoarele: 
„[...] La ordinul Dvs. Nr. 7304/942, privitor la întocmirea unei situaţii a evreilor cari se găsesc 
actualmente în Transilvania; 
Avem onoare a vă face cunoscut că, s'au luat măsurile de executare prin ordinul Nr. 12.981/19 
Iulie 1942 dat Direcţiei Generale a Poliţiei, fixându-se termen pentru 1 August 1942. 


SECRETAR GENERAL 
Colonel Magistrat, ss. V. T. Gelep 

V. T. Gelep”. 
ANIC, fond Preşedinţia Consiliului de Miniştri-Cabinet Militar, dosar nr. 105/1941, f. 60; 
Ulterior, prin nota Nr. 8331/M.2. din 18.08.1941, Cabinetul Militar al Conducătorului Statului 
a solicitat Ministerului de Interne să comunice „|...] rezultatul executării dispoziţiunilor 
Domnului Mareşal Antonescu, Conducătorul Statului, referitor la evacuarea pe Bug a evreilor 
cari se găsesc actualmente în Transilvania, pentru a se face loc de adăpostire şi cazare a 
refugiaților români din Ardealul cedat [...]”. ANIC, fond Preşedinţia Consiliului de Miniştri- 
Cabinet Militar, dosar nr. 105/1941, f. 58-59. 

Documentul nr. 286 


ROMÂNIA 

GUVERNĂMÂNTUL PROVINCIEI BUCOVINA 

CABINETUL MILITAR 

Nr. 394! Cernăuţi, la „mea 1942 


Preşedinţia Consiliului de Miniştri 
Cabinetul B.B.T. 


La No. 882/1942? şi urmare la No. 394/1942, 

Am onoare a face cunoscut că, în ziua de 29 Iunie 1942, s'au evacuat din 
Cernăuţi şi oraşul Dorohoi, evreii notați în anexa No. 1. 

Operaţiunea evacuării s'a executat în aceleaşi condițiuni, ca cele arătate în 
raportul No. 238/1942%. 

Transportul s’a efectuat cu trenul. Cei evacuaţi au fost predați comisiei de triaj de 
la Moghilău. 


GUVERNATORUL BUCOVINEI 
GENERAL, 
ss. C. Calotescu 
C. Calotescu 


GUVERNĂMÂNTUL BUCOVINEI Anexa Nr. 1 
Cabinetul Militar 


SITUAȚIE NUMERICĂ 
de evreii evacuaţi la data de 29 Iunie 1942 din Cernăuţi. 


Localitatea Evacuaţi Total Observaţiuni 
General 


Municipiul 


Cernăuţi 
Oraşul Dorohoi 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 8978 din 13.07.1942. 

2 AMAE, fond Problema 33, volumul 21, f. 207-208. 

3 Se referă la telegrama Nr. 394 din 03.07.1942, adresată de Guvernământul Provinciei 
Bucovinei Preşedinţiei Consiliului de Miniştri, Cabinetul Civil-Militar pentru Administrarea 
Basarabiei, Bucovinei şi Transnistriei, cu privire la deportarea evreilor din Cernăuţi şi Dorohoi 
la 29.06.1942. AMAE, fond Problema 33, volumul 21, f. 211. 

4 Vezi documentele nr. 269, 275. 

Şeful Biroului 2. 
Maior, ss. Marinescu 


AMAE, fond Problema 33, volumul 21, f. 209-210. 


Documentul nr. 287 


MARELE STAT MAJOR 
Secţia 3-a 
SECRET 
Nr. 308.687 din 11 Iulie 1942! 
către 
M.St.M. Secţia 1-a 


Prin darea de seamă trimisă de Dir. Sup. şi Comand. Geniului cu Nr. 113.200 din 
7.VII.19427 asupra mersului lucrărilor ce se execută de detaşamentele Regt. 3, 4, 5 şi 7 
Pionieri se raportează următoarele: 

1. Situaţia efectivelor de evrei. 

- Nu s'au completat efectivele aprobate. 

- Se dau prea multe scutiri de lucru, în special la Camera de Muncă Galaţi. 

- Multe dezertări, datorită tratamentului indulgent aplicat de autorități 
dezertorilor. 

+)2. Încadrarea cu specialişti. 

- Nu s'au completat efectivele aprobate. 

- Nu s'au dat subofiţerii de administraţie pentru întocmirea actelor. 

3. Rechiziţii. 

- Insuficienţa mijloacelor de transport în special la Reg. 4 şi 7 Pionieri. 

- Nu s'au obţinut rechiziţiile aprobate de M.St.M. din cauza muncilor agricole. 

- Se obţin greu la lucru căruțele cu plată din regiune, din cauză că autoritățile 
locale nu-și dau concursul. 

Faţă de cele de mai sus, Dir. Sup. şi Cdtul Geniului cere: 

++)1. Să se completeze efectivul în evrei. 

+++)2. Să se completeze cadrele până la efectivele aprobate. 

3. Să se dea dispoziţiuni pentru contravizitarea şi înlocuirea evreilor inapți. 

++++)4. Să se intervină la Camerile de Muncă, să nu se mai acorde scutire 
evreilor care încadrează detaşamentele de lucru. 

+++++)5. Să se dea dispoziţiuni pentru uşurarea rechiziționărei cu plată a 
căruțelor din zonă. (Jandarmii să pună, la cerere, la dispoziţia detaşamentelor căruțe cu 
plată, din cele ce se mai află în comune). 

6. Să se dea dispozițiuni pentru rechiziționarea căruțelor aprobate de M.St.M. 


1 Documentul a fost înregistrat de Marele Stat Major, Secţia I-a, cu Nr. 91.072 din 11.07.1942. 
2 Nu a fost identificată printre documentele cercetate. 

Secţia 3-a având în vedere că lucrările ce se execută sunt ordonate de DI. Mareşal 
Antonescu şi urmează a fi terminate cât mai curând, lucru ce a fost cerut — prin ordinul Nr. 
7105/9421 — din nou de Conducătorul Statului atât M.St.M. cât şi Ministerului Lucrărilor 
Publice, vă roagă să binevoiţi a satisface urgent cererile Dir. Sup. şi Comand. Geniului, 
completând la detaşamentele de lucru efectivele şi luând măsurile ordonate prin nota din 
7.VI. a Dlui General Arhip”. 

Măsurile luate şi ordinele date de Dvs. rugăm a fi comunicate direct Dir. Sup. şi 
Cdt. Geniului şi M.St.M. Secţia 3-a. 


D. O. 
ŞEFUL SECȚIEI 3-a 
Colonel, ss. Gavrilescu? 
Al. Gavrilescu 


*) Adnotări: 

„Biroul 10+8”; 

+),„Biroul 6”; 

„14/VII.942. Secția 3-a în fiecare săptămână ne aduce la cunoştinţă acelaşi lucru. S’au dat 
şi 8. Locotenent Colonel ss. Ilie Dumitrescu. Văzut. Colonel ss. Borcescu”; 

++),S'a dat ordin”; 

+++),,Biroul 6”; 

++++),,Ordin Corpul 3 Teritorial”; 

++++),,N’au nici un drept şi nu pot aproba”; 

+++++)},,Biroul 8”. 


AMR, fond 5416-Marele Stat Major, Secția I-a Organizare-Mobilizare, dosar nr. 2985, 
f. 115-116. 


1 Nu a fost identificat printre documentele cercetate. 

2 Nu se publică. Se referă la Nota Nr. 58.891 din 07.07.1942, adresată de generalul Ioan Arhip 
Secţiei I-a Organizare-Mobilizare din Marele Stat Major. AMR, fond 5416-Marele Stat Major, 
Secţia I-a Organizare-Mobilizare, dosar nr. 2985, f. 69. 

3 Alexandru Gavrilescu (1895-1957), militar de carieră român. Absolvent al Şcolii militare de 
ofiţeri de artilerie (1913-1915), al Şcolii Speciale de Artilerie (1922) şi al Şcolii Superioare de 
Război (1924-1926). Intră în armată cu gradul de sublocotenent (1915), participă la primul 
război mondial. Şef al Secţiei a III-a Operații din Marele Stat Major (22.09.1940-01.11.1943); 
comandant al Brigăzii 13 Artilerie (01.11.1943-12.07.1944); şef de Stat Major al Armatei a 4-a 
(12.07.1944-01.04.1945); comandant al Artileriei Corpului 6 Armată (01.04.1945-12.06.1946); 
comandant al Diviziei 6 Infanterie (12.06.1946-25.07.1947); director al Direcţiei Superioare a 
Instrucţiei în Armată (25.07.1947-14.01.1948); comandant al Regiunii a I-a Militare (14.01- 
04.11.1948); detaşat la Marele Stat Major (04.11.1948-07.04.1949); comandant al Regiunii a 
Il-a Militare (07.04.1949-19.02.1953); şef al Direcţiei Pregătirii de Luptă din Marele Stat 
Major (19.02.1953-13.12.1955); trecut în rezervă la 13.12.1955. General de brigadă (din 
23.03.1944); general de divizie (din 23.08.1946); general-colonel (din 20.08.1955). 

Documentul nr. 288 


MARELE STAT MAJOR 

SECŢIA I-a 

Bir. 10 15 Iulie 1942. 
NOTĂ 


Unele autorităţi solicită repartizarea la munca obligatorie a evreilor farmacişti. 

Cu No. 54.888/942!, s'a intervenit la Ministerul Muncii să comunice dacă 
evreii pot presta munca obligatorie la farmacii şi drogherii. 

Acest departament avizează că românizarea farmaciilor şi drogheriilor s'a făcut 
din considerațiuni naționale valabile şi pentru personalul acestor întreprinderi nu numai 
pentru patronii lor şi este de părere că nici un evreu să nu lucreze la farmacii şi 
drogherii, depozit de medicamente etc. 

D.L. Nr. 3294 din 3 Octomvrie 19407, relativ la interzicerea arendării farma- 
ciilor la evrei, cuprinde în rezumat următoarele: 

- farmaciile nu pot fi arendate la evrei. 

- contractele de arendare existente la acea dată au fost anulate până la 3 
Noemvrie 1940. 

- diriginții administratori au fost înlocuiţi până la aceeaşi dată. 

Ceiace s'a urmărit prin această lege a fost înlăturarea proprietarilor, arendaşilor 
sau administratorilor. 

Prin D.L. Nr. 3984 din 5 Decemvrie 1940” — deci posterior Decretului 
3294/940, evreii indiferent de categoria din care fac parte, sunt supuşi la taxe militare 
precum şi a presta munca obligatorie. 

Dacă măsura înlăturării evreilor din farmacii avea o rațiune când ţara era pe 
picior de pace şi se puteau găsi mai uşor înlocuitori români astăzi însă această măsură 
deserveşte, deoarece puţini români nu pot face faţă nevoilor armatei şi populaţiei civile 
iar pe de altă parte aceşti evrei în loc să fie folosiţi la munca obligatorie potrivit speciali- 
tăților lor atât de necesare, creează acestora o situaţie privilegiată faţă de ceilalți 
coreligionari. 

Interesul naţional reclamă pe deoparte folosirea tuturor persoanelor potrivit 
specialităţilor lor, iar pe de altă parte asigurarea unui regim uniform evreilor cari 
locuesc în cuprinsul ţării. 

Secţia I-a este de părere să intervină la Ministerul Muncii pentru a face cunos- 
cut că folosirea evreilor farmacişti se va face numai acolo unde nevoile armatei şi 
populaţiei civile reclamă în mod imperios prezenţa lor şi numai pe timpul acestor 
situațiuni excepţionale. 


1 Nu a fost identificat printre documentele cercetate. 

2 Monitorul Oficial, partea I, nr. 231 din 03.10.1940. Decretul-Lege Nr. 3294 din 02.10.1940 
pentru interzicerea arendării farmaciilor la evrei. 

3 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

ŞEFUL SECŢIEI l-a 
COLONEL, 
Borcescu 
Şeful Biroului 10 
Lt. Col. 
Ilie Dumitrescu 


AMR, fond 5416-Marele Stat Major, Secţia I-a Organizare-Mobilizare, dosar nr. 3010, 
f. 84. 


Documentul nr. 289 


ARMATA 3-a 
Stat Major 
S. Il-a 
Confidenţial-Personal 
Nr. 24.068 din 22 Iulie 1942 
către 


Cu onoare se trimite mai jos în copie ordinul Nr. 1785 din 11 lulie a.c. al 
M.A.N. Cabinetul Ministrului — pentru ştiinţă — şi întocmai executare. 


D. O. 
ŞEFUL DE STAT MAJOR, 
GENERAL, ss. I. Arbore 
I. Arbore 


COPIE: 

DOMNUL MINISTRU AL APĂRĂRII NAȚIONALE! prin diferite rapoarte 
ale ofițerilor de pe front, a fost sesizat de starea de nemulțumire provocate în rândul 
ofițerilor şi luptătorilor, de măsura luată de Centrul Naţional de Românizare pentru 
scoaterea la licitaţie a imobilelor evreeşti, fără ca aceşti ostaşi să-şi poată afirma 
drepturile. 

Ca urmare, DOMNUL MINISTRU AL APĂRĂRII NAŢIONALE a intervenit 
şi Consiliul de Miniştri a aprobat în şedinţa din 2 Iulie 1942, ca cel puţin 25% din imo- 
bilele evreeşti expropriate, supuse licitaţiilor, să fie rezervate ofiţerilor şi eroilor noştri 
de pe front. 

În acest sens, vă rugăm să binevoiţi a dispune aducerea la cunoştinţa celor 
interesaţi, până la cele mai mici unități a măsurei hotărâtă de GUVERN pentru răsplă- 
tirea virtuţilor eroilor noştri şi recunoaşterea sacrificiilor lor. 


1 Generalul Constantin Pantazi. 

p. MINISTRU 
SUBSECRETARUL GENERAL AL M.A.N. 
GENERAL (ss) V. Davidescu! 
p. conformitate 
ŞEFUL SECŢIEI II-a 
Lt. Colonel, 
I. Grosu 


AMR, fond 25-Armata a 3-a, dosar nr. 1144, f. 3. 


Documentul nr. 290 


62.188/22 IUL. 1942 
MINISTERUL APĂRĂRII NAȚIONALE 
Subsecretariatul de Stat al Armatei de Uscat 
Dir. Sup. a Administraţiei Armatei 


Am onoare a face cunoscut: 

I. — În instrucţiunile generale M.St.M. No. 55.500/19427, privitoare la munca 
obligatorie a evreilor, s'au prevăzut la capitolul Drepturi (pagina 10) următoarele: 

1. — Evreii repartizați la munca obligatorie, au drepturi de soldă, întreţinere şi 
hrană ca ale soldaţilor, în natură sau în bani 

(Regulamentul asupra D.L. No. 2030/1941, publicat în M.O. No. 164 din 14 
Iulie 1941). 

2. — În afară de aceasta, potrivit ordinului Domnului Mareşal Antonescu, evreii 
lipsiţi de mijloace, cari depun sârguinţă la lucru vor mai primi: 

- câte lei 15, pentru fiecare zi de muncă prestată efectiv, drept cotă de uzajul 
efectelor. 

- un ajutor lunar de familie, egal cu ' din cotele stabilite de D.L. pentru 
concentrați şi mobilizați. 

3. — Drepturile prevăzute la punctul 1 şi 2 cad în sarcina instituţiei care 
foloseşte pe evreii repartizaţi la muncă. 


1 Vintilă Davidescu (1890-1973), militar de carieră român. Absolvent al Şcolii militare de ofițeri 
de infanterie (1908-1910) şi al Şcolii Superioare de Război (1921-1923). Intră în armată cu 
gradul de sublocotenent (1910), participă la primul război mondial. Comandant militar al 
regiunii petrolifere (01.11.1940-10.09.1941); comandant al Diviziei 6 Infanterie (10.09.1941- 
10.02.1942); secretar general al Ministerului Apărării Naţionale (10.02.1942-10.09.1944); la 
dispoziția Ministerului de Război (20.11.1944-24.04.1945); trecut în rezervă la 24.03.1945. 
Colonel (din 15.04.1933); general de brigadă (din 27.02.1939); general de divizie (din 
18.07.1942). 

2 Vezi documentul nr. 277. 

3 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 


614 


Documente 


II. — Întrucât unităţile şi formațiunile militare nu dispun de fonduri speciale 
pentru achitarea drepturilor evreilor repartizaţi la muncă, în scopul rezolvării uniforme a 
acestei chestiuni propunem: 

a.— Toate drepturile evreilor repartizaţi la munca obligatorie la unităţile şi 
formațiunile militare, să se suporte din fondul „Credit de Război” (D.L. No. 563/1800 
din 21 Iunie 1941, publicat în M.Of. partea I-a No. 145 din 22 Iunie 1941) . 

b.— Actele de cheltuieli privitoare pe evreii şi evreice, să fie întocmite separat 
de cele ale trupei. 

c.— Deasemeni, drepturile ofiţerilor, subofiţerilor şi gradelor inferioare, 
concentrați pentru încadrarea detaşamentelor de evrei să se suporte din acelaşi fond. 

Aceste fonduri urmează a se recupera şi alimenta din taxele datorate: 

- de către evreii cari sunt scutiți de munca obligatorie. 

- de către evreii repartizaţi în instituţii, întreprinderi, din salariile cărora li se va 
reţine o cotă anumită pentru stat. 

Decretul lege privitor la această chestiune este în curs de elaborare. 

Rugăm să binevoiţi a dispune, comunicându-ne rezultatul”. 


D. O. 
ŞEFUL SECȚIEI I-a 
COLONEL, 
Şeful Biroului 10 
Lt. Colonel, 
Ilie Dumitrescu 


AMR, fond 5416-Marele Stat Major, Secția I-a Organizare-Mobilizare, dosar nr. 2946, 
f. 119+verso. 


1 Monitorul Oficial, partea I, nr. 145 din 22.06.1941. Decretul-Lege Nr. 1800 din 21.06.1941, 
pentru procurarea şi administrarea fondurilor necesare Armatei, în situațiuni excepționale şi 
pentru organizarea Serviciului Tezaurului Armatei. 

2 Direcțiunea Superioară a Administrației Armatei a răspuns prin intermediul notei Nr. 3583 din 
25.07.1942. Punctul 1 al notei arăta că toate cheltuielile referitoare la drepturile evreilor 
mobilizați la muncă obligatorie urmau să fie suportate din creditul de război deschis prin 
Decretul-Lege Nr. 1939/1941. La punctul 2, Direcțiunea Superioară a Administrației Armatei 
propunea ca plata uzajului de efecte şi ajutorul de familie să fie acordate prin Decret-Lege, 
modificându-se în acest sens prevederile articolului 23 din Decretul-Lege Nr. 2030/1941. În 
fine, la punctul 3 nota de răspuns susținea că plata drepturilor de la punctul 2 nu putea fi 
corelată cu sumele pe care urmau să le plătească evreii scutiți de munca obligatorie sau cei 
repartizați în instituții şi întreprinderi, urmând ca Ministerul de Finanțe să decidă dacă aceste 
sume aveau să fie vărsate la creditul de război sau la alt articol bugetar. AMR, fond 5416- 
Marele Stat Major, Secția I-a Organizare-Mobilizare, dosar nr. 2946, f. 118+verso 

Documentul nr. 291 


MARELE STAT MAJOR 
SECŢIA I-a 
Bir. 10 
Nr. 62.915 din 23 Iulie 1942 


NOTĂ 


Din adresa alăturată Nr. 115.668/942! a Direcţiunii Generale a Poştelor, 
Telegrafelor şi Telefoanelor rezultă: 

1. — Preşedinţia Consiliului de Miniştri prin Ministerul Economiei Naţionale, a 
interzis expedierea de bani şi colete pentru evreii din Basarabia şi Bucovina’. 

2. — Secţia Il-a din M.St.M. cu Nr. 215.040 din 20 Iunie 19425, a aprobat să se 
expedieze colete cu alimente nealterabile, medicamente şi îmbrăcăminte pentru evreii 
din lagărele şi detaşamentele de muncă din ţară. 

3. — Secţia I-a din M.St.M. cu Nr. 49.660/942* aprobă acelaşi lucru pentru 
evreii din detaşamentele de lucru exterioare. 

Din cele de mai sus rezultă că s'au dat o serie de ordine care nu sunt în concordanță. 

Pentru a se remedia această situaţie, Secţia I-a propune: 

1. — Să se întrebe Preşedinţia Consiliului de Miniştri dacă dispoziţiunea 
transmisă prin Ministerul Economiei Naţionale cu Nr. 753 din 22 Iulie 19415, rămâne 
valabilă sau se revine asupra ei şi în ce măsură. 

Secţia I-a este de părere a se aproba trimiterea prin poştă a coletelor cu ali- 
mente până la 5 kg. maximum, odată pe săptămână şi numai evreilor din detaşamentele 
de lucru. 

2. — În cazul că se aprobă această măsură să se facă o nouă adresă Direcţiunii 
Generale a Poştelor în care să se facă cunoscut această aprobare. 

3. — Din motive de siguranţă, coletele să fie predate destinatarilor sub controlul 
direct al comandanților de lagăre sau detaşamente, care vor fi obligaţi să țină şi evidența 
primirii coletelor, pentru ca în cazul nerespectării dispoziţiunilor (conţinut, greutate, 
termen) să ia măsuri de confiscarea alimentelor şi distribuirea lor la cazan. 


ŞEFUL SECŢIEI l-a 
Colonel, ss. Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 


1 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 
150+verso 

2 Referitor la restricțiile impuse corespondenţei cu evreii deportaţi în Transnistria vezi Monitorul 
Oficial, partea I, nr. 76 din 30.03.1942. Decretul-Lege Nr. 944 din 28.03.1942 pentru 
prohibirea poştei clandestine în Transnistria. 

3 Nu a fost identificat printre documentele cercetate. 

Nu a fost identificat printre documentele cercetate. 

5 Nu a fost identificată printre documentele cercetate. 


N 

*) Adnotare: 

„24 IULIE 1942. Colonelul Borcescu nu a studiat bine nota prin care eu am aprobat să 
se trimită pachete. Dacă ştiam că Preşedinţia Consiliului de Miniştri a interzis, 
interziceam şi eu. Pentru a nu mai întreba şi a curma discuţia hotărâsc: Nu se aprobă 
trimiterea de pachete evreilor, oriunde sunt. Să se comunice şi Secţiei II să nu se mai 
amestece. Să se comunice şi poştei. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 149. 


Documentul nr. 292 


ROMÂNIA 
MINISTERUL AFACERILOR INTERNE 
CABINETUL 
SECRETARULUI GENERAL 
Cab. V. Nr. 2592! 
31 Iulie 1942 


INSPECTORATUL GENERAL AL JANDARMERIEI 


Cu onoare vă facem cunoscut că, în conformitate cu ordinul Domnului Mareşal 
Ion Antonescu, transmis acestui Departament cu adresa Preşedinţiei Consiliului de 
Miniştri Nr. 928.300/942?, s'a hotărât evacuarea în Transnistria a: 

a. Evreilor comunişti identificați şi aflaţi liberi, pe teritoriul Țării. 

b. Evreilor cari după invaziunea Basarabiei şi Bucovinei din Iunie 1940, de 
către trupele bolşevice, au cerut repatrierea în Rusia Sovietică. 

c. Evreilor aflaţi în lagărul Târgul Jiu sub suspiciunea de activitate, sau simpa- 
tizanți comunişti. 

Urmare situațiunei Dvs. trimisă acestui Minister, referitoare la evreii menţio- 
nați la punctele a şi b, de mai sus, vă rugăm să binevoiţi a dispune ca până la data de 15 
August 1942, să se revadă tabelele ce ne-ați comunicat şi să ne înaintați situaţii nu- 
merice pe categorii de toți acei cari urmează să fie ridicaţi şi transportaţi în Transnistria. 

Aceasta pentru a se stabili punctele de colectare şi de dispozițiuni asupra 
transporturilor şi escortelor. 

În numărul evreilor comunişti, menţionaţi la punctul a, se vor socoti şi acei 
eliberaţi din lagărul Târgul Jiu, precum şi membrii familiilor comuniştilor, capi de familie”. 


1 Documentul a fost înregistrat de Inspectoratul General al Jandarmeriei, Registratura Generală, 
cu Nr. 042.825 din 01.08.1942, respectiv de Serviciul Jandarmeriei cu Nr. 38.584 din 
02.08.1942. 

2 Nu a fost identificată printre documentele cercetate. 

3 Prin intermediul notei Nr. 38.584 din 07.08.1942, Inspectoratul General al Jandarmeriei 
comunica Secretariatului General din Ministerul Afacerilor Interne faptul că „[...] în prezent pe 
teritoriul rural nu se mai găsesc evrei care să intre în prevederile ordinului de mai sus” şi, în 
consecinţă, „Inspectoratul General al Jandarmeriei nu poate întocmi nici un tabel în acest sens, 

MINISTRU SUBSECRETAR DE STAT 
General de Corp de Armată 

ss. C. Z. Vasiliu 

C.Z. Vasiliu 


Comunicat: 

Dir. Grală. Pol. 
Pref. Pol. Cap. 
Insp. Gral. Jand. 


ANIC, fond Inspectoratul General al Jandarmeriei, dosar nr. 121/1942, f. 73. 


Documentul nr. 293 


Excelenţă, 
1 
Domnule Guvernator , 


Îngăduiţi, Vă rog, ca populațiunea evreiască a acestui oraş, să îndrepte cuvântul 
ei către Domnia-Voastră. Acordați-i o clipă din timpul Domniei-Voastre atât de mult 
ocupat şi dați-i ascultare. 

Ne permitem respectuos a Vă supune următoarele: 

1. Când la 28 Iunie 1940 armata rusă năvăleşte în Bucovina, începe un adevărat 
calvar pentru populațiunea burgheză din Cernăuţi. 

Compusă din meseriaşi de sine stătători, intelectuali, industriaşi şi comercianți, 
de factură provincială, precum şi din proprietari urbani şi rurali, ea constituia un element 
prin excelență burghez, deci, elementul cel mai urât şi cel mai prigonit de sistemul comunist. 

Într-adevăr, abia instalate prima măsură a autorităților ruse era naţionalizarea 
proprietăţii rurale, arestarea, condamnarea şi deportarea a aproape tuturor proprietarilor, 
precum şi confiscarea celeilalte averi a lor. Au fost exceptați numai proprietarii germani, 
care admişi de consulatul german la repatriere au beneficiat de protecţia consulatului 
german, respectată de autorităţile ruse. 

A urmat naţionalizarea întreprinderilor industriale şi comerciale, fără deosebire, 
arestarea şi deportarea a unui mare număr din foştii proprietari ai acestor întreprinderi, 
precum şi confiscarea averii lor particulare. În curând are loc naţionalizarea caselor de 
locuit. În legătură cu ea un număr foarte mare de cetăţeni e silit a părăsi locuinţele cu tot 
mobilierul, pentru ca în ele să se facă încartiruirea birourilor nou înființate şi a masei 
funcționarilor şi ofiţerilor veniţi aci din interiorul Rusiei. 

Foştii ofiţeri de rezervă şi subofiţerii de grad superior din armata română, fiind 
considerați ca exponenți ai factorului anticomunist de prim ordin, sunt obiectul unei 
preocupări speciale a N.K.W.D.-ului. 


urmând ca lucrările să se întocmească de către Direcțiunea Generală a Poliției şi Prefectura Poliţiei 
Capitalei [...]”. ANIC, fond Inspectoratul General al Jandarmeriei, dosar nr. 121/1942, f. 72. 
1 Generalul Corneliu Calotescu. 

În toamna 1940 autorităţile ruse eliberează locuitorilor din Cernăuţi aşa-zisele 
„paşapoarte”, acte ce corespund buletinelor de populaţie. Pentru cei consideraţi drept foşti 
comercianți sau antreprenori s'au emis paşapoarte de o categorie specială, iar posesorii lor 
erau supuşi unui regim special din partea N.K.W.D.-ului. Potrivit concepției ruse, 
comerciant respectiv antreprenor era oricine care revânduse mărfuri sau care nu lucrase 
singur, deci şi ultimul băcan din suburbie, sau cel mai redus meseriaş care ocupase un 
ucenic. Nu poate surprinde, deci, că în Cernăuţi s'au distribuit peste 11.000 paşapoarte din 
categoria arătată. 

Că măsurile evidenţiate au avut repercusiunile cele mai grave îndeosebi asupra 
populaţiunei evreieşti, rezultă din structura acesteia. Gradul repercusiunilor reiese din 
conţinutul lor. Apogeul îl formează însă noaptea spre 13 Iunie 1941, în cursul căreia au 
fost deportați cam 3000 de evrei, între care toţi foştii preşedinţi ai Comunităţii evreieşti şi 
toți cei ce activaseră pe teren politic, fie în partidele româneşti, fie ca sioniști. 

Cu începerea războiului arestările şi deportările reînviază în măsura cea mai 
largă, făcând ravagii între populaţiunea evreiască. 

În total cam 10.000 de evrei au fost deportaţi de Ruși din Cernăuţi. 

2. Din structura populaţiunii evreieşti se explică, asemenea, cât de crunt a fost 
lovită pe tărâmul material. 

În conformitate cu sistemul economic rus toate ramurile de activitate fiind naţio- 
nalizate şi exploatate de instalaţiuni de stat, munca individuală nu există şi posibilitatea de 
lucru nu era dată decât în cadrul acestor instituțiuni. Or, cea mai mare parte a locurilor era 
ocupată de funcţionarii veniţi din Rusia. La locurile libere nu erau admişi localnici decât 
atunci, dacă trecutul lor sau al părinţilor lor nu putea prezenta nimic ce era posibil a fi 
considerat ca aparţinând specificului burghez. Foşti industriaşi, comercianți, ofiţeri de 
rezervă, judecători sau funcționari publici, de pildă, sau copiii lor, nu erau primiţi în 
posturi; din avocaţii, ai căror număr era de peste 300, n-au fost admişi la avocatură decât 
cam 15. Dar şi oamenii care au găsit posibilitatea de muncă n-au primit decât funcțiuni 
inferioare cu recompense insuficiente de tot față de costul vieţii, care era foarte urcat, 
funcțiunile mai înalte fiind deţinute de funcționarii veniți din Rusia. Astfel fiind, cei cu 
lucru pentru a-şi procura mijloacele de trai, iar cei fără lucru pentru a-şi procura diferența 
între venitul lor şi costul traiului, trebuiau să procedeze la vânzări ale obiectelor lor, 
vânzări, care față de costul mare a vieții erau foarte masive, consumând o mare parte a 
substanţei din averile respective. 

După ce banca de stat a U.R.S.S. instalase o sucursală în Cernăuţi, aceasta a 
urmărit creanţele fostelor bănci româneşti din localitate. În cursul acestor urmări n-au fost 
primite alte excepțiuni decât cea a plății efective, neadmiţându-se nici cele ale compen- 
sațiunii sau a prescripţiunii. Astfel trebuiau achitate şi creanțele prescrise şi stinse prin 
contrapretenţiuni. Realizarea creanţelor s'a făcut în modul cel mai radical. Cum creanţele 
derivau din raporturi bancare, iar obiectul acestora sunt, prin natura lucrurilor, numai 
afaceri mai mari, se explică că creanțele acestea erau destul de importante. Debitorii 
urmăriți, în cea mai mare parte foşti industriaşi sau comercianţi, au trebuit să jertfească 
averi întregi pentru plata acestor creanţe. 

O situaţie analogă se găseşte în materia impozitelor, autorităţile fiscale urmărind, 
cu aceeaşi rigoare, debitele din rolurile româneşti — în măsura în care acestea au fost găsite 
— şi constrângând prin aceasta, tot la jertfirea de valori foarte considerabile. 


619 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


În ce priveşte, în fine, economiile populaţiunii, făcute cu multă trudă şi abnegaţie 
prin ani de zile până la 28 Iunie 1940, acestea s'au spulberat în neant. Autorităţile ruse au 
făcut preschimbarea în ruble, a leilor aflați pe teritoriul Bucovinei de Nord pe baza 
cursului: 1 rublă egală cu 40 lei, iar după reinstalarea suveranităţii româneşti rublele ce se 
găseau pe acest teritoriu au fost preschimbate în lei pe baza cursului: 1 leu egal cu 1 rublă. 
Astfel, dacă cineva reuşise, să adune până la 28 Iunie 1940, prin muncă şi economie, suma 
de 1.000.000 lei, care în împrejurările de atunci reprezenta o avere absolut mare în 
Bucovina, a primit în schimbul lor 25.000 de ruble şi apoi la preschimbarea rublelor în lei 
— Banca Naţională neprimind sume mai mari decât cel mult 10.000 ruble-10.000 lei. O 
avere de 1.000.000 lei s’a redus, deci, fără ca să fi cheltuit o centimă din ea, la 1/100 parte, 
adică la nimic. 

3. Faptele arătate — îndeobşte cunoscute şi putând fi oricând dovedite — eviden- 
țiază pentru sine situaţia populaţiunii evreieşti din acest oraş în special, la reinstalarea 
suveranității româneşti. 

Este o populaţiune zdruncinată sufleteşte până în temelii şi păgubită mate- 
rialiceşte în modul cel mai grav. Nici o singură familie care n-a fost expusă acestei soarte. 
Nenumărate familii pierduseră întreaga lor avere — economiile —, mobilierul, obiectele de 
valoare. Nenumărate familii cărora s'a răpit capul şi susținătorul precum şi averea. Toate 
acestea învederat din pătura care înainte de 28 Iunie 1940 se afla într'o bună situațiune 
materială. 

O pierdere destul de însemnată populaţiunea evreiască a încercat-o şi prin 
ghetou. Evreii neavând voie a lua la mutarea în ghetou decât obiectele strict necesare, ce 
puteau purta cu ei, totul ce le aparținea a rămas în locuinţele lor. Se ştie că atunci când prin 
actul de înaltă omenie a Excelenței Voastre — şi actele de omenie sunt nepieritoare — 
porţile ghetoului s'au deschis şi cei care au părăsit căminele lor se puteau reîntoarce în ele, 
mulţi i-au găsit prădate complet. 

4. Dacă lucrurile s'au schimbat față de situația dinainte de 28 Iunie 1940 în 
privințele arătate, neschimbat a rămas spiritul de devotament, de supunere şi de jertfă a 
populaţiunii evreieşti. Ea este gata a oferi, pentru binele general, ultimul ce are şi Vă 
rugăm, Domnule Guvernator, să binevoiţi a crede, că ea s'a simţit adânc onorată, orişicând 
a fost atrasă de Excelenţa Voastră la contribuţiunile pentru nobila operă de patronaj sau 
pentru alte scopuri măreţe, cu toate că prestarea acestor contribuţiuni reclamă o foarte 
mare încordare şi sacrificii foarte mari. 

5. Iată însă că i-a fost pus în vedere a executa Decretul Lege No. 2909/41, 
publicat în Mon. Of. No. 250 din 21 Octombrie 1941! (Decret Lege pentru obligarea 
evreilor de a contribui la constituirea de stocuri de îmbrăcăminte de interes social). 

Prin această lege, completată prin Decretul Lege No. 3618, publicat în Mon. Of. 
din 30 Decembrie 1941” şi prin Decretul Lege No. 46, publicat în Mon. Of. din 19 


1 Monitorul Oficial, partea I, nr. 250 din 21.10.1941. Decretul-Lege Nr. 2909 din 20.10.1941 
pentru obligarea evreilor de a contribui la constituirea de stocuri de îmbrăcăminte în interes 
social.. 

2 Eroare. Se referă la Decretul-Lege Nr. 3618 din 30.12.1941 pentru completarea Legii Nr. 936 
din 1941, privitoare la obligația evreilor de a contribui la constituirea de stocuri de 
îmbrăcăminte în interes social. Monitorul Oficial, partea I, nr. 3 din 03.01.1942. 

Ianuarie 1942), evrei majori, bărbaţi sau femei, sunt obligaţi să predea în mod gratuit 
Statului, efecte civile de îmbrăcăminte, fie dând efecte, fie valoarea lor fixată de lege. Este 
evreu în sensul legii fiecare născut din unul sau ambii părinți evrei, indiferent dacă el sau 
părinţii lui au fost botezați. Cantitatea de efecte ce fiecare evreu este obligat să dea, se 
fixează proporţional cu suma veniturilor brute anuale cu care este înscris în matricola 
fiscală pe exercițiul 1940-1941, respectiv, dacă este vorba de venituri supuse în cursul 
acestui exercițiu impozitului pe salariu, proporțional cu suma veniturilor rezultând din 
certificatele eliberate de instituţiile plătitoare. Astfel cei cu un venit de lei 36.001 vor 
contribui cu efecte în valoare de 22.300 lei sau cu această sumă, cei cu venit de lei 
100.001, cu efecte în valoare de 70.000 lei, sau cu suma aceasta, cei cu un venit de 
500.001 lei, cu efecte în valoarea de lei 419.400 sau au această sumă ş.a.m.d. 

Economia legii este, deci, ca venitul evreilor din anul 1940/41 să fie afectat, 
aproape în întregime, scopului de formare de stocuri de îmbrăcăminte. 

Pornind de la acest principiu presupune evident, un venit în anul 1940/41, adică 
în timpul de la 1 Aprilie 1940 până la 1 Aprilie 1941. 

Or, un venit în acest timp nu l-au avut decât evreii din Vechiul Regat. Acolo ei 
au trăit prin întregul an de la 1 Aprilie 1940 până la 1 Aprilie 1941 în general în condițiuni 
politice şi economice, care admiţeau muncă individuală şi câştigul individual, acolo ei au 
putut urma, aproape toţi, obişnuitele lor activităţi şi obişnuitele lor câştiguri. Au putut 
exercita profesiunile comerciale şi industriale. S"au bucurat, potrivit Decretului Lege No. 
903, publicat în Mon. Of. 240/417, de folosința proprietăţilor urbane peste exerciţiul 
1940/41, anume până la 10 Octombrie 1941. Şi, totuşi, precum se află din ziarele 
Capitalei, chiar evreii din Vechiul Regat nu sunt în stare a satisface în totul obligațiunile 
legii față de exigenţele ei atât de mari. 

Cum însă să fie îndeplinită legea în Bucovina de Nord ? 

Aci populaţiunea evreiască n-a putut realiza un venit în tot cursul anului 1940/41, 
ci numai într'un trimestru, anume de la 1 Aprilie 1940, până la 28 Iunie 1940. Restul 
anului a stat sub ocupaţiunea rusă; iar ce a însemnat această ocupaţiune şi care au fost 
consecințele ei, ne-am permis să arătăm mai sus. O populaţiune zdruncinată, ale cărei 
economii s'au irosit, ale cărei obiecte de valoare au fost confiscate sau au trebuit să fie 
înstrăinate. 

În Bucovina de Nord au fost deposedaţi de la întreprinderile lor industriale şi 
comerciale cu ziua de 28 Iunie 1940. Aci evreii, proprietari urbani, au pierdut folosința 
proprietăților lor cu ziua aceea. 

O estimaţie aproximativă trebuie să arate că prestaţiunile ce populațiunea 
evreiască din Cernăuţi ar trebui să efectueze potrivit decretului lege în cauză, ar atinge o 
sumă fantastică, aşa încât chiar dacă evreii din Cernăuţi ar da ultima lor cămaşă şi ultima 


1 Monitorul Oficial, partea I, nr. 15 din 19.01.1942. Decretul-Lege Nr. 46 din 17.01.1942 pentru 
completarea unor dispoziţiuni din Legea Nr. 936, publicată în Monitorul Oficial Nr. 250, din 21 
Octombrie 1941. referitoare la obligarea evreilor de a contribui la constituirea de stocuri de 
îmbrăcăminte în interes social. 

2 Monitorul Oficial, partea I, nr. 240 din 10.10.1941. Decretul-Lege Nr. 2816 din 09.10.1941 
pentru modificarea şi completarea unor dispoziţiuni din Decretele-Legi privitoare la trecerea 
bunurilor evreieşti în patrimoniul statului şi din Decretul-Lege pentru înființarea Centrului 
Naţional de Românizare. 

lor pernă ei totuşi n-ar putea îndeplini prevederile legii, acestea depăşind în măsura cea 

Să ne fie permis a arăta că nici Legea pentru înființarea „impozitului excepțional 
de reîntregire”, publicat în Mon. Of. No. 89/42!, nu-şi găseşte aplicaţia în Nordul 
Bucovinei, precum se stabileşte în mod expres prin instrucțiunile oficiale date de 
Ministerul de Finanţe la această lege. Măsura menţionată nu poate avea alt motiv, decât 
reaua situaţie materială a populațiunii din această regiune a ţării. 

Dar nu numai situația materială a evreilor face ca această lege să nu poată fi aplicată. 

Sunt şi motive de ordin tehnic, întrucât nu sunt date presupunerile pentru apli- 
carea legii. Legea statorniceşte drept bază pentru obligațiunile evreilor venitul înscris în 
matricola fiscală pe exerciţiul 1940/41, respectiv dacă este vorba de salarii încasate în 
acelaşi an, suma acestora, dovedită printr-un certificat al întreprinderii plătitoare. Deci, 
prima condiţiune pentru aplicarea legii este stabilirea venitului respectiv în mod arătat. Or, 
în urma ocupaţiunii ruseşti nu există în Cernăuţi decât numai o mică parte a matricolelor 
pe exerciţiul 1940/41 şi nu mai există aproape nici o întreprindere în a cărei serviciu au 
stat salariaţii până la 28 Iunie 1940. Astfel fiind, nu există posibilitatea de a stabili datele 
şi cifrele ce constituie baza legii, iar neexistând posibilitatea de a produce această bază, nu 
este clar cum legea ar putea fi aplicată. 

Nu voim să reținem prea prețiosul Domniei Voastre timp, Domnule Guvernator, 
cu expuneri lungi. Ne-am străduit a Vă spune descrierea unei stări de fapt, unele momente 
care clarifică problema de care este vorba. Am făcut-o, conştienţi de datoria populaţiunii 
evreieşti a acestui oraş de a contribui, cu toate puterile ei, la exigenţele Statului, am făcut- 
o, pătrunşi de spiritul acestei populaţiuni, care este dornică de a dovedi spiritul ei de 
devotament şi lealitatea ei prin jertfele celei mai mari. Cutezăm a crede că Excelenţa 
Voastră, cunoscătorul tuturor problemelor ce interesează Bucovina, va binevoi a admite 
aceste expuneri, făcute cu bună credință. 

Repetând, încă o dată, voinţa şi hotărârea fermă a populaţiunii evreieşti din 
Cernăuţi de a aduce, din răsputeri, prinosul ei pentru binele general, cu onoare rugăm, 
pentru motivele expuse, Excelenţa Voastră să binevoiască a vedea că în urma situaţiunii 
materiale în care se află populațiunea evreiască din Cernăuţi şi în urma lipsurilor de ordin 
juridic şi tehnic pentru executarea Decretului Lege No. 2909/41, acesta nu poate găsi 
aplicare pe teritoriul Bucovinei de Nord. 

Pentru a manifesta însă, încă o dată, sentimentele ei şi pentru a nu se sustrage, 
niciodată, contribuţiunilor pentru scopurile măreţe ale intereselor superioare, populaţiunea 
evreiască din această localitate este dornică să facă cele mai mari încordări şi cele mai 
sincere sforțări, contribuind până la ultima limită a capacităţii ei. 

În consecinţă, cu onoare Vă rugăm, Domnule Guvernator, să binevoiţi a admite 
ca, populaţiunea evreiască, cu tot dezastrul ei, să contribuie totuşi în scopul prevăzut de 
Decretul Lege No. 2909/41, Excelenţa Voastră binevoiţi a stabili ca, în conformitate cu 
spiritul şi economia legii care determină obligaţiunile impuse evreilor proporțional cu 
suma veniturilor în cursul anului de la 1 Aprilie 1940 până la 31 Martie 1941, obligațiu- 
nile evreilor Cernăuţeni pe baza acestei legi să fie fixate proporţional cu timpul de la 1 


1 Eroare. Se referă la Decretul-Lege Nr. 732 din 09.03.1942 pentru înființarea unui impozit 
excepțional de reîntregire. Monitorul Oficial, partea I, nr. 59 din 10.03.1942. 

Aprilie 1940 până la 28 Iunie 1940, timpul în care în cursul acestui an au putut realiza un 
venit, deci la o pătrime, modalităţile de stabilire a acestui venit cât şi cele de aplicaţiune a 
legii în această formă urmând a fi găsite. 

Vă rugăm, Domnule Guvernator, să binevoiţi a primi asigurarea profundului 
respect şi înaltei stime ce simţim pentru Excelenţa Voastră. 


CONSILIUL COMUNITĂȚII EVREILOR 
CERNĂUŢI 


Excelenței Sale 
Domnului Guvernator al Provinciei Bucovina 
Cernăuţi!. 


AMR, fond 1209-Cercul de Recrutare Cernăuţi, dosar nr. 574, filele 788-792. 


Documentul nr. 294 


ROMÂNIA Bucureşti, | August 1942 
PREŞEDINŢIA Nr. 3717/R.D.L.7 
CONSILIULUI DE MINIŞTRI 

ÎMPUTERNICITUL GUVERNULUI 

PENTRU REGLEMENTAREA REGIMULUI 

EVREESC DIN ROMÂNIA 


MARELE STAT MAJOR AL ARMATEI 
Loco 


1 La 03.08.1942 Cabinetul Militar din cadrul Guvernământului Provinciei Bucovina a oferit 
următorul răspuns: 
„România 
Guvernământul Provinciei Bucovina. 
Cabinetul Militar 
No. 888 Cernăuţi, la 3 August 1942 


La adresa Dvs. No. 209/942; 
Vi se face cunoscut că propunerile Dvs. se vor putea lua în cercetare abia după efectuarea şi 
închiderea lucrărilor de recensământul evreilor. 


D. O. 

ŞEFUL DE STAT MAJOR 

COLONEL 

L. S. ss. P. Cristescu 
Şeful Biroului 2 
Maior ss. Sion” 


AMR, fond 1209-Cercul de Recrutare Cernăuţi, dosar nr. 574, filele 787.. 
2 Documentul a fost înregistrat de Marele Stat Major, Secția I-a, cu Nr. 68.247 din 04.08.1942. 

Avem onoare a vă trimite alăturat, cererile Centralei Evreilor din România Nr. 
9176 şi 9178/942, cu rugămintea de a le cerceta şi dispune. 


ÎMPUTERNICITUL GUVERNULUI 
PENTRU REGLEMENTAREA REGIMULUI 
EVREESC DIN ROMÂNIA 
ss. Radu Lecca 
Radu Lecca 


g CENTRALA EVREILOR DIN ROMÂNIA 
Înființată prin Decretele-Legi No. 3415/941 şi No. 319/942' 


Telefon 5.13.42 Str. Dr. Burghelea No. 3 
No. 9176 Bucureşti, | AUG. 1942? 
DOMNULE GENERAL, 


Întemeiaţi pe dispoziţiunile D.L. Nr. 3415, publicat în M.O. Nr. 299 din 17 
Decembrie 1941 şi ale Regulamentului Nr. 4 pentru organizarea şi funcționarea Centralei 
Evreilor din România, publicat în M.O. Nr. 26 din 31 Ianuarie 1942, 

Avem onoarea a vă înainta alăturat cererea Oficiului Judeţean laşi Nr. 1028 din 
27 Iulie 1942, prin care se arată starea precară a celor 2500 evrei trimişi la muncă 
obligatorie din oraşul şi județul Iaşi în diverse părți ale Ţării, rugându-vă să binevoiţi a 
aprecia faptele expuse, dându-i soluţiunea ce veţi crede de cuviință. 

Primiti, vă rugăm, Domnule General, asigurarea deosebitei noastre considerațiuni. 


Secretar General 
ss. Gingold? 
Dr. N. Gingold 


1 Monitorul Oficial, partea I, nr. 299 din 17.12.1941. Decretul-Lege Nr. 3415 din 16.12.1941 cu 
privire la disolvarea Federaţiei Uniunilor de Comunităţi Evreieşti din Țară şi înființarea 
Centralei Evreilor din România; Monitorul Oficial, partea I, nr. 26 din 31.01.1942. Decretul- 
Lege Nr. 319 din 30.01.1942 referitor la Regulamentul Nr. 4 pentru organizarea şi funcţionarea 
Centralei Evreilor din România. 

2 Documentul a fost înregistrat de Împuternicitul Guvernului pentru Reglementarea Regimului 
Evreiesc din România cu Nr. 3717 din 01.08.1942. 

3 Nandor Gingold (1905-1986), reputat medic evreu. Asistent la Institutul de Igienă şi Sănătate 
Publică din Bucureşti; asistent onorific al Institutului Clinico-Medical de la Spitalul 
„Filantropia”;, doctor în medicină (din 1929); în 1935 a publicat la Oradea o lucrare de 
popularizare a cunoştinţelor medicale Sănătatea în familie. Preşedinte al Centralei Evreilor 
(21.12.1942-03.04.1944), funcţie în care a încercat să întârzie aplicarea unor măsuri împotriva 
populaţiei evreieşti. Totuşi, ulterior activitatea sa a fost criticată vehement. Arestat la 
20.09.1944, a fost acuzat de crime de război şi „favorizarea lui Radu Lecca în persecuția 
evreilor”, fiind judecat şi condamnat de Tribunalul Poporului la 18.02.1946 la detenţie grea pe 
viață, 10 ani degradare civică şi confiscarea averii. A trecut prin închisorile Aiud şi Craiova. 

1 anexă 


CB/st. 
DOMNIEI-SALE 
DOMNULUI GENERAL ŞEF AL MARELUI STAT MAJOR! 


CENTRALA EVREILOR DIN ROMÂNIA Iaşi 27 IUL. 1942? 
OFICIUL JUDEȚEAN IAŞI 
STR. SFT. CONSTANTIN No. 5 
TELEFON 2303 
No. 1028 
DOMNULE GENERAL ȘEF, 


Subscrisa Centrala Evreilor din România, OFICIUL JUDEŢEAN IAȘI, înfiinţată 
prin Decretele Legi Nr. 3415/941 şi 319/942, 

În conformitate cu Legile şi Ordonanţele în vigoare, evreii sunt obligaţi a presta 
Muncă Obligatorie la Instituţiile de Stat şi particulare conform repartizărilor Cercului de 
Recrutare, în urma Ordinelor Marelui Stat Major şi Comandamentului Militar. 

Prin art. 9 al. b. din Regulamentul Nr. 4/942 Decretat cu Nr. 319 şi promulgat în 
Monitorul Oficial Nr. 26/942, Centrala Evreilor din România este obligată să organizeze 
participarea evreilor la Munca Obligatorie, în conformitate cu Legile în vigoare. 

Aceste Ordine sunt respectate cu sfinţenie şi este onoare pentru noi de a contribui 
la nevoile Ţării şi a răspunde ori de câte ori suntem chemaţi de a ne face datoria către 
Țară, Tron şi Conducător. 

Ținând seamă însă că din oraşul şi judeţul laşi au fost trimişi circa 2500 evrei 
pentru a presta Muncă Obligatorie în diverse părți ale Ţării ca: Basarabia, Todireni, Tg. 
Frumos la cariere de piatră şi construcţii de şosele, unde sunt întrebuințaţi de mult timp, 
aceştia în majoritatea lor fiind lipsiţi de mijloace, împovăraţi de familii grele şi neavând 
îndemnizaţie, 

Având în vedere că localităţile unde se află Detaşamentele de Muncă sunt 
departe de Iaşi — şi atât Comunitatea Evreilor din Iaşi, cât şi familiile respective nu-i pot 
aproviziona, din care cauză aceştia sunt subalimentaţi şi nu pot efectua muncă în bune 
condițiuni, pe lângă faptul că această muncă este istovitoare, ea nu poate fi suportată de 
oameni cari nu erau obişnuiţi cu asemenea munci, oricâtă bunăvoință ar avea, cu atât mai 
mult cu cât această muncă este efectuată fără întrerupere zi la zi şi departe de familiile lor, 

RESPECTUOS_ VĂ RUGĂM A DISPUNE CA ACEŞTIA SĂ FIE 
SCHIMBAȚI PRIN ROTAȚIE, SAU SĂ LI SE ACORDE UN CONCEDIU PRIN 
ROTAŢIE DE 30-45 ZILE ŞI SĂ FIE ADUŞI LA IAŞI, PENTRU A SE PUTEA 
REFACE, ÎMBRĂCA ŞI APROVIZIONA CU CELE STRICT NECESARE. 


1 Generalul Ilie Şteflea. 
2 Documentul a fost înregistrat de Imputernicitul Guvernului pentru Reglementarea Regimului 
Evreiesc din România cu Nr. 3717 din 01.08.1942. 

Primiţi, vă rugăm, Domnule General Şef, asigurarea deosebitului nostru respect 
ce vă păstrăm. 


Preşedinte 

ss. indescifrabil 
Secretar General 
ss. indescifrabil 


DOMNIEI SALE 
DOMNULUI GENERAL ŞEF AL MARELUI STAT MAJOR 


BUCUREŞTI 


*) Adnotări: 

„Biroul 10”; 

„Răspuns: a) Concedii nu se pot da, decât 15 zile la 6 luni. b) Nu se pot schimba evreii din 
detaşamente, după cum nu se schimbă nici soldaţii pe front. c) Vor primi, după apariția 
Decretului Lege indemnizație pentru cei săraci (ajutor de familie şi 15 lei pe zi pentru 
uzajul efectelor). d) Pentru cei de la şcoli Cercul de Recrutare va da adeverinţe că au lucrat 
la Muncă Obligatorie în Detaşamente. ss. indescifrabil”.. 


AMR, fond 5416-Marele Stat Major, Secţia I-a Organizare-Mobilizare, dosar nr. 2952, 
f. 594-596. 


Documentul nr. 295 


DIVIZIA 3-a PAZĂ 
Stat Major 
Bir. 2. 
Nr. 2512! 
1942 August 4 
SECRET 
DIVIZIA 3-a PAZĂ 
către 
ARMATA IV-a SECŢIA Il-a 


Am onoare a vă raporta cele de mai jos, constatate în zona acestei Divizii: 

+)1/. Printre ţiganii aduşi din ţară în Transnistria, sunt unii care au făcut serviciul 
militar, alţii care au fost pe front demobilizați, unii care se aflau în concediu de pe front 
sau de la unităţi, etc.; toţi au fost evacuați de-a-valma, fără a fi triați, ci trimişi la grămadă. 
Aceştia reclamă drepturile câştigate prin legi şi serviciul militar. 


1 Documentul a fost înregistrat de Armata a 4-a, Secţia II-a, cu Nr. 21.618 din 05.08.1942. 

++)2/. În fermele (colhozuri) statului li se plătesc oamenilor obligați a lucra, câte 
1 R.K.K.S. pe zi, fără a li se mai da nimic din ceea ce li se dă celor ce lucrează la 
colhozuri (hrană, îmbrăcăminte, etc.). Oamenii aceştia sunt nevoiţi ca, din această infimă 
sumă să-şi procure existenţa lor şi a familiilor lor, ceea ce este o imposibilitate absolută şi 
au ajuns în stare că nu mai pot munci. 
+3/. Evreii evacuaţi în regiunea Dumanovca, Ahmecetca, constituie un pericol 
din toate punctele de vedere, deoarece nu sunt izolați şi nici păziți suficient. Noi nu avem 
mijloace să-i păzim. 
+)4/. Medicii evrei, aduşi din ţară în serviciul unităţilor şi formațiilor din 
Transnistria, intră nestingheriţi şi singuri prin ghetouri, lagăre, colhozuri, etc., pe unde 
trăiesc şi lucrează evreii evacuaţi, iau contact cu ei în toată voia, iar aceştia le furnizează 
informaţii complete despre tot ce ştiu, ce au văzut şi au trăit etc. aceste informaţii pot fi 
transmise în ţară, în toată plenitudinea lor de aceşti medici. 

+++)5/. Populaţia românească din ținutul ocupat de germani la Est de Bug, este 
supusă la acelaşi fel de tratament de muncă obligatorie ca şi ruşii şi ucrainienii din acea 
regiune. 

Din această cauză, deseori, populaţia românească de pe malul stâng al Bugului, 
se adresează grănicerilor noştri că doresc să vină în Transnistria, sau să-i ia şi pe ei sub 
stăpânirea românească. 

Reamintim că germanii de la Vest de Bug sunt ocrotiți printr-o convenţie ad-hoc. 


COMANDANTUL DIVIZIEI 3-A PAZĂ 
Colonel, ss. Dumitrescu Polichron 
Dumitrescu Polihron 


Şeful de Stat Major 
Lt. Colonel ss. indescifrabil 


*) Adnotări: 

„5 AUGUST 1942. Secţia 2 ss. indescifrabil”; 

„Prezintă Donmului General Comandant ca documentare asupra stării de spirit 
Transnistria. General M. Stănescu”; 

+),,Marele Stat Major”; 

),„,Guvernământ”; 

:),„Raport special! General ss. indescifrabil”. 


AMR, fond 26-Armata a 4-a, dosar nr. 779, f. 28. 


1 Vezi nota Nr. 21.618 din 06.08.1942 înaintată de Armata a 4-a Marelui Stat Major, Secţia II-a. 
AMR, fond 26-Armata a 4-a, dosar nr. 779, f. 29. 

Documentul nr. 296 


MARELE STAT MAJOR 


SECŢIA I-a 
Bir. 10 7 August 1942. 
NOTĂ DE SERVICIU 
către 
BIROUL LEGI 


1. — În Instrucţiunile Generale Nr. 55.500/1942! (Titlul D. cap. I, paragr. 6 
punctul c). 

- Conform ordinului verbal al Domnului Mareşal Antonescu s'a prevăzut să se 
dea evreilor repartizaţi la munca obligatorie în detaşamente locale sau exterioare, 
următoarele drepturi: 

a/ Soldă, hrană şi întreținere, la fel ca ale soldaţilor. 

b/ O cotă de 15 lei pe zi, pentru uzajul efectelor, socotite numai pe zilele de 
lucru efectiv prestate, pe şantier sau în ateliere. 

c/ Ajutorul de familie, în condiţiunile fixate în Decrete Legi referitoare la 
concentrați şi mobilizați, reducându-se la jumătate cotele lunare. 

Toate drepturile cuvenite evreilor, se suportă de către instituția care-i foloseşte 
la muncă. 

Drepturile pentru uzajul efectelor şi ajutorul de familie, se vor acorda numai 
evreilor lipsiţi de mijloace şi care depun sârguinţă la lucru. 

2. — În Instrucţiunile tehnice Nr. 1871 din 1 Iulie 942 date de Direcţia Inten- 
denţei din M.A.N., referitoare la fondurile din care se suportă cheltuielile cauzate prin 
întreţinerea evreilor la detaşamentele de drumuri, se prevăd numai drepturile de hrană, 
soldă şi întreţinere, făcându-se totodată menţiunea că pentru uzajul efectelor şi ajutorul 
de familie este necesar să se întocmească un Decret Lege care să modifice în acest sens 
art. 23 din D.L. Nr. 2030/1941 (Monit. Of. Nr. 164 din 14.VII.1941). 

3. — În D.M. Nr. 1305 (Monit. Of. Nr. 174 din 29.VII.1942)* referitoare la 
salarizarea titraţilor, nu sunt prevăzuţi foştii ofiţeri evrei, activi sau de rezervă, care 
eventual sunt folosiți ca ajutori sau comandanți de subunități, în lipsa comandanților 
români. 


Credem că aceştia trebuesc asimilați la drepturi cu evreii titraţi universitari. 

4. — Vă rugăm să binevoiţi a dispune să se dea formă legală, pentru chestiunile 
arătate mai sus: 

- Salarizarea foştilor ofiţeri evrei, activi şi de rezervă. 


1 Vezi documentul nr. 277. 

2 Nu au fost identificate printre documentele cercetate. 

3 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

4 Monitorul Oficial, partea I, nr. 174 din 29.07.1942. Decizia Ministerială Nr. 1305 din 
23.07.1942 a Ministerului Apărării Naţionale cu privire la munca obligatorie pentru evreii 
titrați universitari. 

- Drepturile pentru uzajul efectelor şi ajutorul de familie acordat evreilor 
nevoiaşi, în proporţie de !£. 


ŞEFUL BIROULUI 10 
Lt. Col. 
Ilie Dumitrescu 


AMR, fond 5416-Marele Stat Major, Secţia I-a Organizare-Mobilizare, dosar nr. 3010, 
f. 83. 


Documentul nr. 297 


MARELE STAT MAJOR 
SECŢIA I-a 
B. 10. 
Nr. 60.364 din 7 August 1942 
23 Iulie 1942 
NOTĂ 


Pentru ca evreii trimişi în Transnistria să nu se mai poată reîntoarce în țară, 
propunem: 

I. Să se supună aprobării Domnului Mareşal Ion Antonescu Conducătorul 
Statului, un decret-lege în care să se arate: 

1. Evreii pedepsiţi cu trimiterea în Transnistria şi cari se vor face vinovaţi de 
întoarcerea frauduloasă la Vest de Nistru, vor fi pedepsiţi cu moartea. 

2. Persoanele de origine etnică română cari vor înlesni reîntoarcerea în mod 
fraudulos a acestor evrei sau acei cari nu vor semnala la timp pe evreii reîntorşi, vor fi 
trimişi în lagăr în Transnistria). 

II. La Est de Nistru chestiunea este soluționată prin Ordonanţa Nr. 23 din 11 
Noembrie 19417, a Departamentului Guvernului Transnistriei, care la articolul VII. arată: 

- „Orice evreu găsit în altă localitate decât în aceia în care i s'a fixat domiciliul, 
fără să aibă aprobarea autorităţilor, va fi considerat spion şi sancționat imediat conform 
legilor şi regulamentelor militare”. 


ȘEFUL SECŢIEI l-a 
COLONEL, (ss) Borcescu 
Şeful Biroului 10 
Lt. Colonel, (ss) 
Ilie Dumitrescu 


1 Un asemenea act normativ a fost promulgat în scurt timp. Monitorul Oficial, partea I, nr. 221 
din 22.09.1942. Decretul-Lege Nr. 2786 din 19.09.1942 referitor la instituirea pedepsei cu 
moartea pentru evreii trimişi în Transnistria care se întorc în țară în mod fraudulos. 

2 Vezi documentul nr. 147. 

Pentru conformitate 
Şeful Bir. 10 
Cpt. Apostolide 


*) Adnotări: 

„A/12”; 

„25 IULIE 1942. De acord. Domnului General Şef al Marelui Stat Major. General (ss) 
Arhip”; 

„27 IULIE 1942. Aprob propunerea. General (ss) Şteflea”; 

„1/8.942. În original la Biroul Legi, pentru a se întocmi Decret Lege în acest sens. Se 
păstrează copie la birou. Şeful Biroului 10 Locotenent Colonel (ss) Ilie Dumitrescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3001, 
f. 375. 


Documentul nr. 298 


MARELE STAT MAJOR 
Secţia I-a 
Biroul 10 
Nr. 92.773 din 10 AUG. 1942 
MARELE STAT MAJOR 
Secţia I-a 
către 


Marele Stat Major este informat că la diferite cercuri teritoriale, prin mijloace 
necinstite s'au eliberat unor evrei certificate false pe baza cărora prin procedura art. 19 
din D.L. Nr. 2650 din 9.VIII.1940! — au dobândit dela Curțile Administrative hotărâri 
care le recunoşteau dreptul de a fi încadraţi în categoria 2-a. 

Prin acest procedeu cei cari au prilejuit asemenea abuzuri, s'au îmbogăţit în 
mod ilicit, - cazul Plot. Mogoş C-tin” dela Cercul Teritorial Bacău. 

În asemenea condițiuni numiții evrei dobândesc o serie întreagă de avantajii 
față de celelalte două categorii de evrei. 

Cunoscute fiind mijloacele de cari dispun evreii pentru a se sustrage regimului 
special creat lor, precum şi slăbiciunea unora dintre români cari n-au putut rezista 
tentaţiunilor de ordin material, Domnul Ministru al Apărării Naţionale” a hotărât ca prin 
comandamentele teritoriale să se verifice situația militară a tuturor evreilor cari au 
dobândit hotărâri dela Curțile Administrative de încadrarea lor în categoria 2-a. 


1 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

2 Nu a putut fi identificat. 

3 Generalul Constantin Pantazi. 

În acest scop rugăm luaţi următoarele măsuri: 

1. Evreii din categoria 2-a vor depune comandamentului teritorial respectiv 
toate actele în original împreună cu certificatele eliberate de cercurile teritoriale, de care 
aceştia s'au servit pentru a obţine asemenea hotărâri. 

Aceste acte şi în special certificatele, vor fi examinate cu cea mai mare 
atenţiune dacă ele nu cuprind falsuri materiale sau intelectuale sau dacă nu sunt 
dobândite chiar numai prin simpla neglijență. 

2. Acolo unde se vor constata asemenea nereguli se vor lua măsurile legale, 
insistându-se şi asupra persoanelor dela diferite birouri cari le-au eliberat şi cari ar fi 
putut contribui la comiterea neregulilor semnalate. 

3. Actele şi certificatele originale vor fi trimise de evreii vizați prin prezentul 
ordin, direct comandamentului teritorial prin scrisoarea recomandată cari după 
verificare vor fi restituite numai acelora cari vor fi găsite în regulă. 

Rezultatul acestei revizuiri împreună cu neregulile constatate şi măsurile luate, 
se vor raporta Marelui Stat Major, Secţia I-a, cel mai târziu până la 1 Octombrie 1942. 

Rugăm dispuneţi de urmare. 


SUBŞEFUL MARELUI STAT MAJOR 
General (ss) I. Arhip 
Şeful Secţiei I-a 
Colonel (ss), Borcescu 
p. Conformitate 
/. Şeful Biroului 10 
Căpitan, 
Apostolide 


COMUNICAT: 
Corpul 1-7 Terit. 


AMAE, fond Problema 33, volumul 20, f. 184; AMR, fond 5416-Marele Stat Major, 
Secţia I-a Organizare-Mobilizare, dosar nr. 3015, f. 5. 


Documentul nr. 299 


SERVICIUL JANDARMERIEI I.G.J. 

Secţia I-a 

Biuroul 4 

SECRET. 

Nr. 39.265! 
1942 Luna Aug. Ziua 11 
INSPECTORATUL GENERAL AL JANDARMERIEI 
Serviciul Jandarmeriei 


1 Documentul a fost înregistrat de Marele Stat Major, Secția I-a, cu Nr. 71.557 din 12.08.1942. 

către 
MARELE STAT MAJOR 
Secţia I-a 


La ordinul Nr. 68.750/942], referitor la evacuarea peste Nistru a evreilor care 
s'au sustras dela munca obligatorie; 

Am onoare a raporta că Inspectoratul General al Jandarmeriei a dat ordinele 
necesare Legiunilor de jandarmi pentru primirea evreilor dela Comandamentele 
Teritoriale sau Cercurile de Recrutare şi escortarea lor până la Tiraspol unde sunt 
primiţi de către Inspectoratul Jand. Transnistria. 


ŞEFUL SERVICIULUI JANDARMERIEI 
Colonel, ss. Tobescu 
C. Tobescu 
Şeful Secţiei II a Sig. Stat. 
ss. indescifrabil 


*) Adnotări: 
„Dosar 13”; 
„Biroul 10”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f.7. 


Documentul nr. 300 


MARELE STAT MAJOR 
SECŢIA I-a 
Bir. 10. 
Dos. 3/1 
193 
Foarte Urgent 
Nr. 64.240 din 12. AUG. 1942 
MARELE STAT MAJOR 
Secţia I-a 
către 
C-dtele 1-7 Ter. 


Urmare la Nr. 22.570 din 25.11.19427. (C. V. II. T.) 


1 Nu se publică. Se referă la ordinul Nr. 68.750 din 06.08.1942 al Marelui Stat Major, Secţia I-a 
Organizare-Mobilizare. AMR, fond 5416-Marele Stat Major, Secția I-a Organizare-Mobilizare, 
dosar nr. 3002, f. 8. 

2 Vezi documentul nr. 212. 

Am onoare a face cunoscut cele ce urmează, referitor la munca obligatorie ce 
au prestat-o evreii la curăţitul străzilor. 

1. Toţi evreii din cuprinsul țării, prevăzuţi în Statutul Militar al evreilor a 
presta munca obligatorie, au fost obligaţi să lucreze, 5 sau 10 zile la curăţitul străzilor de 
zăpadă, noroiu sau gunoaie, în raport de nevoile locale, specificate prin ordinele, comu- 
nicatele sau ordonanţele comandamentelor teritoriale respective sau a Insp. Gl. al 
Taberelor de Muncă. 

2. Acei care au fost scutiți de această muncă au fost în schimb obligați să 
plătească câte 1000 de lei pe zi. 

3. Evreii intelectuali, marii industriaşi, marii comercianţi, precum şi acei care 
din motive medicale li s'a aprobat plata în bani a prestării celor 5 zile sau 10 zile de 
muncă la curăţitul străzilor, au fost obligaţi prin comunicatul Ministerului Apărării 
Naţionale, difuzat prin radio şi presă în luna Aprilie 1942), să depună până în ziua de 26 
Aprilie 1942, la C.E.C., în contul Nr. 515 şi la dispoziţia Domnului Ministru al Apărării 
Naţionale” următoarele sume: 

- câte 5000 lei, cei scutiţi pe 5 zile 

- câte 10.000 lei, cei scutiţi pe 10 zile 

Se atrage atenţiunea că evreii arătaţi mai sus care s'au înscris la cercurile teri- 
toriale pentru plata în bani a zilelor de muncă la curăţitul străzilor în seria I-a că, dacă 
ulterior în seria Il-a şi-au completat la unul din detaşamentele unde au fost repartizați 
cele 10 zile, acestea nu pot fi luate în considerare, deoarece s'au înscris pentru primele 5 
zile să plătească această muncă în bani, posedând o adeverinţă albă. 

În consecinţă, aceştia vor plăti primele 5 zile. 

Evreilor din categoriile mai sus arătate care au avut dreptul şi posedă adeve- 
rințe albe, însă n-au achitat până în prezent sumele respective precum şi acelora care 
n'au fost scutiți, dar n'au putut efectua munca din diferite motive şi n'au nici-o ade- 
verinţă, li se acordă un ultim termen până la 1 Septemvrie, pentru depunerea sumelor, 
urmând a se prezenta cu recipisele la cercurile teritoriale unde vor primi adeverinţe defi- 
nitive galbene de prestarea celor 5 zile sau 10 zile de muncă la zăpadă. 

4. În localităţile unde nu s'a simţit nevoia, sau evreii n'au fost chemaţi să pres- 
teze munca la curățitul străzilor, nu vor fi supuşi la nici-o taxă. 

5. Deasemenea nu vor fi supuşi la taxele arătate mai sus evreii dela unităţile 
militare sau dela întreprinderi, care au căpătat aprobarea Marelui Stat Major sau Co- 
mandamentelor teritoriale să presteze munca la zăpadă acolo unde se aflau repartizați la 
epoca respectivă şi în care scop li s'au eliberat adeverinţele galbene de către cercurile 
teritoriale. 

6. Cei care la data de 1 Septemvrie nu vor face dovadă că au achitat taxele 
respective, vor fi trimişi în Transnistria. 

7. În raportul pe luna Septemvrie, prevăzut în instrucţiunile generale Nr. 
55.500/1942% (Titlul F, Cap. II. paragr. 6), comandamentele de corp de armată 


1 Vezi în acest sens comunicatul „Titraţii evrei trebue să achite suma ce datorează pentru munca 
la zăpadă”. Universul, anul 59, nr. 97 din 12.04.1942, p. 3. 

2 Generalul Constantin Pantazi. 

3 Vezi documentul nr. 277. 

(teritoriale), vor raporta modul cum s'a efectuat această operaţiune (timp de 5 sau 10 
zile, sumele totale colectate din taxe, câţi mau plătit etc.). 
8. Rugăm daţi ordine de urmare. 


SUBŞEFUL MARELUI STAT MAJOR 
GENERAL, ss. I. Arhip 
I. Arhip. 


Şeful Secţiei I-a 
Colonel, ss. Borcescu 


Borcescu 


Comunicat: 
Comand. 1-7 Terit. 


*) Adnotare: 
„Dosar 3”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2950, f. 
17+verso. 


Documentul nr. 301 


LEGAŢIUNEA REGALĂ a ROMÂNIEI Berlin W. 35 
în Hansemannstrasse4 
GERMANIA Telefon 25.65.48 
ATAȘŞATUL MILITAR 
12 August 1942 
Nr. 1223! 
ATAȘŞATUL MILITAR BERLIN 
către 


MARELE STAT MAJOR SECŢIA II-a 


Am onoare a raporta: 

Prin aplicarea Decretului Lege relativ la statutul militar al evreilor, promulgat 
cu Înaltul Decret Regal Nr. 2030 din 12 Iulie 1941 şi publicat în Monit. Oficial Nr. 164 
din 14 Iulie 19417, relativ la obligaţiunile militare ale evreilor, la cei aflaţi în străinătate 
s'a creat următoarea situaţie: 


1 Documentul a fost înregistrat de Marele Stat Major, Secţia II-a, Biroul 3, cu Nr. 252.555 din 
21.08.1942. 

2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

Conform instrucţiunilor Guvernului Român, evreilor aflaţi în străinătate nu li 
se acordă permisiunea de a veni în Ţară, deci prezentarea personal la C.R. pentru 
stabilirea taxei în bani nu este posibilă, precum nu este posibilă nici prestarea muncii de 
folos obştesc. 

Taxa în bani urmează a fi fixată de C.R. fie din oficiu, fie față de un reprezen- 
tant al celui interesat. Plata acestei taxe, conform unei dispoziţiuni a BNR urmează a fi 
făcută de evreii aflaţi în străinătate, în Elveţia, la Union des Banques Suisse, în franci 
elveţieni. 

Pentru cei aflați în Germania şi teritoriile ocupate, acest lucru nu este posibil 
din cauza regimului de devize în vigoare, creându-se situația că evreii nu pot merge nici 
în Ţară şi nici nu pot achita taxele în străinătate. 

Cu onoare vă rog să binevoiţi a dispune ca întreaga chestiune să fie studiată de 
Sec. I-a pentru a se hotărî asupra acestei situaţii. 

O soluţie care s'ar putea aplica pentru Germania şi teritoriile ocupate ar fi ca 
Cercul de Recrutare să taxeze „din oficiu” pe evreii aflați în străinătate, iar aceştia să 
plătească taxa la Consulatul român pe raza căruia locueşte, în moneda respectivă, 

Consulatele au dreptul să transfere sumele încasate BNR la cursul oficial. 


p. ATAŞATUL MILITAR BERLIN 
Lt. C-dor Av. ss. Al. Zaharescu! 
Al. Zaharescu 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 117. 


Documentul nr. 302 


MARELE STAT MAJOR 
SECŢIA I-a 
Bir. 10 
No. 72.081 din 14 Aug. 1942 
MARELE STAT MAJOR 
Secţia I-a 
către 


Am onoare a face cunoscut că Domnul Mareşal Antonescu se interesează care 
este aportul echipelor de meseriaşi evrei şi modul cum decurge executarea planului de 


1 Alexandru Gh. Zaharescu (1902-?), militar de carieră român. Absolvent al Şcolii militare de 
ofiţeri de artilerie (1920-1922) şi al Şcolii Superioare de Război (1932-1934). Trecut la 
Aeronautică din 1929. Secretar al ataşaţilor militari români de la Berlin (1940-1944). După 
război s-a aflat în vizorul autorităților comuniste, fără a fi însă arestat. 

lucru, alcătuit pentru fiecare garnizoană, în baza ordinului M.St.M. Nr. 83.550 din 
13.V.1942! şi Instrucţiunile Generale Nr. 55.500 din 27 Iunie 19427. 

În acest scop, corpurile de armată (teritoriale) vor înainta odată cu raportul 
lunar, o dare de seamă anexă, centralizată pe corpul de armată, în care să se arate pe 
cercuri teritoriale, garnizoane şi şantiere, realizările înfăptuite şi anume: 

1. Pentru reparaţiunile şi terminarea localurilor: 

a/ Denumirea localului de reparat sau construit. 

b/ Numărul mediu lunar al meseriaşilor. 

c/ Numărul orelor efectuate lunar, calculate la 9 ore pe zi şi pe timpul zilelor 
lucrătoare. 

d/ Cantităţile de lucru exprimate în metri cubi (beton, zidărie de piatră sau 
cărămidă, şarpante), în metri pătraţi (tencueli, zugrăveli, pardoseală scândură, parchet 
sau mozaic, tâmplărie, vopsitorie, acoperiş, pereţi scândură), în metri liniari (scări, 
electricitate, etc.) în bucăţi sau kilograme, pentru cele care nu se pot exprima în metri. 

e/ Timpul aproximativ până la terminarea lucrării. 

2. Pentru reparațiunile sau confecțiunile executate de ceilalți meseriaşi 
(croitori, curelari, cismari, cojocari, etc.) se va arăta deasemenea: 

a/ Unitatea sau instituția unde lucrează. 

b/ Numărul mediu al meseriaşilor utilizaţi lunar. 

c/ Numărul orelor efectuate lunar. 

d/ Cantităţile de lucru exprimate în bucăţi şi pe categorii: îmbrăcăminte (man- 
tale, vestoane, etc.), mic echipament (cămăşi, batiste, etc.) mare echipament, cazarma- 
ment, harnaşament etc. 

Toate datele cerute în cele două capitole de mai sus, vor fi redate sub formă de 
tabele (câte unul de fiecare capitol). 

În prima dare de seamă ce se va primi la Marele Stat Major — fără nici o 
intervenţie de prelungire — cel mai târziu la data de 10 Septemvrie 1942, se va arăta 
întreaga cantitate de lucru efectuată de echipele de meseriaşi cu începere dela 1 Iunie 
1942 şi până la 31 August 1942. 


D. O. 
ŞEFUL SECȚIEI I-a 
COLONEL, ss. Borcescu 
Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 
COMUNICAT: 
- Comand. 1-7 Teritoriale 
- Cercurilor Teritoriale 
A/N 


1 Vezi documentul nr. 252. 
2 Vezi documentul nr. 277. 

*) Adnotare: 
„Urgent. Original”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3010, 
f. 57. 


Documentul nr. 303 


MARELE STAT MAJOR 
Secţia I-a 
Bir. 10 
Foarte Urgent 
Prin Curier 
Nr. 71.645 din 16 August 1942) 
MARELE STAT MAJOR 
Secţia I-a 
către 
PREŞEDINŢIA CONSILIULUI DE MINIŞTRI 
Cabinetul pentru Administrarea şi Organizarea, 
Basarabiei, Bucovinei şi Transnistriei 


Am onoare a face cunoscut următoarele: 

I. - Într'o conferință ţinută la Marele Stat Major, cu reprezentanții tuturor 
departamentelor interesate, s'au stabilit şi consemnat în procesul verbal, ce se alătură în 
copie”, normele generale, referitoare la măsurile de luat pentru transportarea evreilor 
pasibili, de a fi trimişi în Transnistria. 

Pentru ca trimiterea în Transnistria a evreilor să se execute cât mai repede, a 
rămas să se hotărască: 

1. - Ce sumă în mărci germane pot luat evreii asupra lor. 

2. - Dacă bijuteriile şi diferitele valori în acțiuni, obligaţiuni, efecte de stat, pot fi 
luate de evrei sau urmează să fie schimbate în mărci. 

3. - Ce obiecte de îmbrăcăminte şi pat pot lua aceştia cu ei. 

4. - Dacă evreii din această categorie sunt obligați să-şi achite în prealabil, impo- 
zitele la stat, judeţ şi comună. 

II. Marele Stat Major propune ca evreii să poată lua asupra lor: 

+)1. - Suma echivalentă în mărci germane (emisiunea specială pentru teritoriile 
ocupate din Est), rezultată din schimbul leilor sau altor monede streine, sau din 
răscumpărarea bijuteriilor sau diferitelor titluri (acțiuni, obligaţiuni etc.). 

Această operaţiune să se facă înainte de trimiterea evreilor, în oraşele capitale de 
judeţ, unde se găsesc toate autorităţile competente. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 1415 din 17.08.1942. 
2 AMAE, fond Problema 33, volumul 21, f. 183-184. Vezi documentul nr. 283. 

+)2. - Ca obiecte de îmbrăcăminte, lingerie şi aşternut să se permită fiecărei 
persoane să-şi ia strictul necesar, în bagaje de mână, atât cât poate duce fiecare. 

+)3. - Evreii să fie obligați să-şi achite impozitele către stat, judeţ sau comună, în 
limita disponibilităţilor; faptul că nu ar putea achita decât o parte din impozite, să nu 
constituie un impediment la evacuarea evreilor infractori. 

Având în vedere că operaţiunile de trimiterea evreilor în Transnistria sunt în curs, 
avem onoarea a vă ruga să binevoiţi a ne comunica hotărârea Dvs., cât mai curând posibil. 


SUBŞEFUL MARELUI STAT MAJOR 
GENERAL, ss. I. Arhip 
I. Arhip. 


Şeful Secţiei I-a 
Colonel, ss. Borcescu 


Borcescu 


*) Adnotare: 
+),Da”. 


AMAE, fond Problema 33, volumul 21, f. 182. 


Documentul nr. 304 


ROMÂNIA 

GUVERNĂMÂNTUL PROVINCIEI BUCOVINA 

CABINETUL MILITAR 

Nr. 3846) Cernăuţi, la 21 August 1942 


PREŞEDINŢIA CONSILIULUI DE MINIŞTRI 
Cabinetul B.B.T. 


În referire la adresa Dvs. 1228 din 22 Iulie 19427; 

Avem onoare a vă face cunoscut că în luna Iunie a.c., s'au evacuat din Bucovina 
4094 evrei, rămânând încă pe teritoriu 19.475 evrei evacuabili. 

În vederea evacuării evreilor propunem a se evacua toți evreii rămași neevacuaţi 
exceptându-se: 

- evreii repartizați în cadrul muncii obligatorii. 

- evreii angajaţi pentru lucru la diferite întreprinderi locale în cadrul românizării 
întreprinderilor. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 1472 din 28.08.1942. 
2 AMAE, fond Problema 33, volumul 21, f. 164, 167. 

- evreii exceptaţi de la evacuare prin diverse aprobări acordate de Dvs. şi Gu- 
vernământ în cadrul dispoziţiilor prevăzute în adresa Președinției Consiliului de Miniştri 
Nr. 5748/942!. 

Verificându-se datele recensământului recent al evreilor şi ținând seamă de 
categoriile de evrei propuse mai sus pentru exceptarea acestora de la evacuare, se găsesc 
susceptibili pentru evacuare: 

- în oraşul Cernăuţi circa 6234. 

- în oraşul Dorohoi circa 592. 

Operaţiunea evacuării este în curs de pregătire pentru luna Octombrie a.c. 

Se anexează situația numerică cu statistica şi stadiul deportărilor de evrei în 
Transnistria. 


GUVERNATORUL BUCOVINEI 
GENERAL, ss. Calotescu 
C. Calotescu 


*) Adnotare: 
„Biroul 1 ss. indescifrabil”. 


GUVERNĂMÂNTUL BUCOVINEI 
Cabinetul Militar 
Biroul 2 
SITUAŢIE NUMERICĂ 


STATISTICA ŞI STADIUL DEPORTĂRILOR DE EVREI ÎN TRANSNISTRIA. 


EI BEN de mai | comun 


EN SIA 
si [cazi 
ŞEFUL BIROULUI 2 
MAIOR, ss. Sion? 
Gr. Sion 


AMAE, fond Problema 33, volumul 21, f. 162-163. 


1 Vezi documentul nr. 257. 

2 Grigore V. Sion (1900-?), militar de carieră român. Absolvent al Şcolii militare de ofiţeri de 
cavalerie (1920-1922). Intră în armată cu gradul de sublocotenent (1922). Şef al Biroului 2 în 
cadrul Guvernământului Bucovinei (1941-1942); ofiţer în cadrul Diviziei 5 Cavalerie (1944); 
trecut în rezervă la 15.06.1944. Locotenent (din 28.09.1926); căpitan (din 10.05.1934); maior 
(din 31.10.1941). 

Documentul nr. 305 


ROMÂNIA 
GUVERNĂMÂNTUL PROVINCIEI BASARABIA 
CABINETUL MILITAR 


PREŞEDINŢIA CONSILIULUI 
DE MINIȘTRI 
CABINETUL C.B.B.I. 
BUCUREŞTI 
Nr. 3028/C! 
21 August 1942 


La ordinul Nr. 1228/19427, am onoare a raporta următoarele: 

I. — Până la primirea ordinului Domniei Voastre Nr. 462/C.B.B.T*. referitor la 
evacuarea evreilor în Transnistria, situaţia evacuărei lor era următoarea: 

- 55.867 evrei din Basarabia, evacuaţi în Transnistria. 

- 45.867 evrei din Bucovina, evacuaţi în Transnistria prin Basarabia. 

La data când au fost făcute aceste evacuări, nu s'a stabilit categoriile prevăzute 
în ordinul Domniei Voastre Nr. 508 din 27.03.1942 (bărbaţi, femei, copii), deoarece la 
acea dată nici un ordin nu a prevăzut ţinerea acestei evidențe. 

Acest lucru s'a arătat în situaţia numerică Nr. 1, anexată la raportul nostru Nr. 
157 din 9.1V.1942?. 

Deasemenea, din aceleaşi motive, nu se pot stabili nici categoriile indicate în 
ordinul Domniei Voastre Nr. 1228 din 22.VII.1942 (comunişti, refugiaţi). 

II. — După primirea ordinului Domniei Voastre Nr. 462/C.B.B.T. reluându-se 
operaţiunea de evacuare, s'au mai trimis la Est de Nistru următoarele loturi de evrei: 

1. La data de 20.V.1942: 204 

2. — La data de 10.VII.1942: 27 

Din totalul de 231, erau: 

— 81 bărbaţi; 105 femei; 45 copii. 

— 10 veniţi din Rusia odată cu regimul sovietic. 

— 5 trimişi de Direcţiunea Generală a Poliţiei. 

— 14 trecuţi la religia catolică în anul 1942. 


= 


Documentul a fost înregistrat de Preşedinţia Consiliului de Miniştri, Cabinetul Civil-Militar 

pentru Administrarea Basarabiei, Bucovinei şi Transnistriei, cu Nr. 11.811 din 27.08.1942. 

2 AMAE, fond Problema 33, volumul 21, f. 164, 167. 

3 Prin notele Nr. 462/C.B.B.T. din 30.03.1942, respectiv 30.04.1942, Cabinetul pentru Admi- 
nistratrea Basarabiei, Bucovinei şi Transnistriei de pe lângă Preşedinţia Consiliului de Miniştri 
comunica Guvernământului Provinciei Basarabia hotărârea mareşalului Ion Antonescu cu pri- 
vire la deportarea în Transnistria a 425 evrei aflați în Basarabia. AMAE, fond Problema 33, 
volumul 21, f. 175-176. 

4 Nu a fost identificat printre documentele cercetate. 

5 Vezi documentul nr. 234. 

Nu s'a putut găsi şi aduce dovezi concludente că ar fi fost comunişti; este însă 
în afară de orice îndoială că toţi erau adepţi înfocaţi ai ideologiei comuniste. 

III. — În ceeace priveşte deportările ce urmează a se mai face, chestiunea este în 
studiul Comisiunei care a fost instituită de Guvernământ pentru a tria restul de evrei cari 
au rămas în Basarabia şi cari urmează a fi evacuaţi la rândul lor, dacă nu se încadrează 
în dispoziţiunile ordinului Nr. 5748 al Preşedinţiei Consiliului de Miniştri!, care a fost 
luat ca bază şi pentru cazurile din Basarabia. 

Pe măsură ce se realizează un lot de 25 persoane, cărora nu li se aplică dispo- 
ziţiunile acestui ordin, urmează şi evacuarea lor la Est de Nistru. 

Ultimul lot de 27 persoane, evacuat la 10.VII.1942, a fost rezultat în urma 
acestei noui revizuiri. 


GUVERNATORUL BASARABIEI 
GENERAL, ss. C. Gh. Voiculescu 
C. Gh. Voiculescu 


*) Adnotare: 
„Biroul 1 Dosar 10. La mine Maior ss. indescifrabil”. 


AMAE, fond Problema 33, volumul 21, f. 154-156. 


Documentul nr. 306 


ROMÂNIA 
MINISTERUL AFACERILOR INTERNE 
DIRECȚŢIUNEA Administraţiei de Stat 


CĂTRE 
PREŞEDINŢIA CONSILIULUI DE MINIŞTRI 
Cabinetul B.B.T. 
031.575 A 24 AUG. 1942? 


La adresa Nr. 7773 din 30 Iunie 19425, avem onoare a vă face cunoscut că am 
dat dispozițiuni organelor în subordine ca să nu mai elibereze nicio autorizație de călă- 
torie evreilor pentru Basarabia şi Bucovina decât cu aprobarea prealabilă a Preşedinţiei 
Consiliului de Miniştri. 

Totodată am comunicat Domnilor Guvernatori ai celor două Provincii ca să nu 
mai elibereze autorizaţii de călătorie evreilor din Provincii spre Vechiul Regat decât 


1 Vezi documentul nr. 257. 

2 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 11.633 din 25.08.1942. 

3 Nu a fost identificată printre documentele cercetate. 

numai cu aprobarea prealabilă a acestui Departament cerută prin Preşedinţia Consiliului 
de Miniştri 


MINISTRU, 
SUBSECRETAR DE STAT 
GENERAL DE CORP DE ARMATĂ 
ss. C. Z. Vasiliu 
C.Z. Vasiliu 
DIRECTOR, 
ss. indescifrabil 


*) Adnotări: 
„Dosar 2”; 


„Biroul 1 Dosar 10 ss. indescifrabil”. 


AMAE, fond Problema 33, volumul 22, f. 83. 


Documentul nr. 307 


MARELE STAT MAJOR 


SECŢIA I-a 
Bir. 10 
TELEGRAMĂ 
către 
COMANDAMENTUL 1 TERITORIAL 
Stat Major 


Evreii cari sunt trimişi în Transnistria pot lua asupra lor: 

1. Suma echivalentă în mărci germane (emisiunea specială pentru teritoriile 
ocupate din Est), rezultată din schimbul leilor sau altor monede străine precum şi din 
răscumpărarea bijuteriilor sau diferitelor titluri (acţiuni, obligaţiuni, etc). Stop. 

Această operaţiune se va face în oraşele capitale de judeţ unde se găsesc auto- 
ritățile competente, înainte de plecarea evreilor. Stop. 

2. Ca obiecte de îmbrăcăminte, lingerie şi aşternut, fiecare persoană îşi poate 
lua strictul necesar în bagaje de mână. Stop. 

3. Evreii vor fi obligaţi înainte de plecare să-şi achite impositele către Stat, 
judeţ sau comună. Stop. 

Faptul că nu ar putea achita decât numai o parte din imposite din lipsă de bani, 
nu va constitui un motiv pentru a nu fi trimişi în Transnistria sau de a se întârzia. 

Rugăm dispuneţi de urmare. 


SUBŞEFUL MARELUI STAT MAJOR 


GENERAL, ss. I. Arhip 
Arhip. 

Nr. 75.874 din 27 August 1942. 


*) Adnotări: 

„6726 — 14.5 — 27/8 19”; 

„Dosar 13”; 

„Craiova”; 

„Craiova 27/8 — 19.15 ss. indescifrabil”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3011, 
f. 8; dosar nr. 2946, f. 335; Ancel, DCFRJH, volumul IV, documentul nr. 74, p. 135; 
Matatias Carp, Cartea Neagră, volumul III, documentul nr. 156, p. 254-255. 


Documentul nr. 308 


MARELE STAT MAJOR 
SECŢIA I-a 
Bir. 10 
Nr. 73.093 din 31 AUG. 1942 
MARELE STAT MAJOR 
Secţia I-a 
către 
Comand. 1-7 Terit. 
Stat Major 


Am onoare a face cunoscut: 

1. — Evreii din detaşamentele exterioare de lucru, distrugându-şi la muncă 
efectele cu care s'au prezentat, şi întrucât parte fiind săraci nu şi le pot procura, Marele 
Stat Major a aprobat ca Oficiile Judeţene ale Centralei Evreilor, să procure haine şi 
încălțăminte prin colectă dela evrei, pentru evreii de mai sus. 

În acest scop, rugăm a da dispoziţiuni Cercurilor Teritoriale, să ia legătura cu 
Oficiile Judeţene ale Centralei Evreilor comunicându-le necesarul în efecte. 

După ce Oficiile Judeţene vor fi adunat aceste efecte, Cercurile vor lua măsuri 
ca detaşamentele să le primească prin delegaţii săi, cu inventare şi să le distribuie 
evreilor din detaşamente. 

2. — Îngrijirea evreilor bolnavi din detaşamente. 

- Evreii din detaşamentele exterioare care uşor sunt bolnavi vor fi trataţi în 
infirmeriile sau taberele respective. 

Pentru medicamentele necesare, Comandamentele Teritoriale vor lua măsuri a 
se acorda alocaţia cuvenită, M.St.M. a intervenit în acest scop la M.A.N. Direcţia 
Superioară Sanitară. 

- Evreii care trebuiesc internaţi în spitale, vor fi trimişi la spitalele militare din 
localitatea cea mai apropiată, care după ce-i va examina îi va evacua la spitalul evreiesc 
cel mai apropiat. 

- Evreii internaţi în spital, vor fi înlocuiţi în detaşamente de către Cercurile 
Teritoriale. 

3. — Se vor verifica din nou efectivele detaşamentelor exterioare, căutând a se 
înlocui prin evrei valizi, evreii care din cauza unor afecțiuni cronice, nu s'au dovedit 
suficient de capabili de muncă; aceasta în urma propunerilor detaşamentelor. 

Rugăm dispuneţi de urmare. 


D. O. 
ŞEFUL SECȚIEI I-a 
COLONEL, ss. Borcescu 
Şeful Biroului 10 
Lt. Col. 
Ilie Dumitrescu 
COMUNICAT: 
Comand. 1-7 Terit. 
C/N 


AMR, fond 5416-Marele Stat Major, Secția I-a Organizare-Mobilizare, dosar nr. 3014, 
f. 34. 


Documentul nr. 309 


COPIE. 
No. 9327 
1942 Luna Aug. Ziua 31 
CURTEA MARȚIALĂ A CDT. MILITAR ODESSA 
către 
Dl. Lt. Col. Mag. Soltan Chiril 


Cu onoare vă rog a înainta până în seara zilei de 1 Septembrie 1942 părerea 
Dvs. referitor la următoarele: 

1. Cari ar fi modalităţile legale asupra executării evreilor față de dispozițiile 
ordonanţei No. 9! ? 


1 Ordonanţa Nr. 9/1942 a fost emisă la data de 16.03.1942 de către comandantul Comanda- 
mentului Militar Odessa, generalul de brigadă Gheorghe Cialik. Articolul 7 al acestei ordonanțe 
avea următorul conţinut 
»[--.] 

Art. 7. Constatându-se că unii evrei s'au sustras măsurilor de evacuare şi internare, prevăzute 
prin Ordonanţele Nr. 35 şi 7/942 şi stau dosiţi prin diferite locuri ascunse din Odessa sau se 
folosesc de acte falşe pentru a putea contraveni acestor măsuri, sunt avertizaţi să se predea în 
termen de 5 (cinci) zile dela publicarea prezentei ordonanțe autorităților polițienești române. 
Cei vizaţi în acest articol, care nu se vor prezenta în acest termen, VOR FI ÎMPUŞCAŢI 
IMEDIAT ce vor fi descoperiţi. 

[...]”. CNSAS, fond Penal, dosar nr. P 7373 (Titus Bărdescu şi alţii), volumul I, f. 305+verso. 

2. Această ordonanță este dată în conformitate cu dispoziţiunile art. 486 C.J.M.! ? 

3. Generalul Comandant poate edicta prin ordonanţe pedepse capitale sau acest 
drept îl are numai instanța de judecată ? 

4. Parchetul Militar comite sau nu o ilegalitate dacă primind ordin de verifi- 
carea originei etnice unui individ bănuit evreu pune concluziuni că este sau nu evreu ? 

5. Criteriile după care cineva trebue considerat evreu şi expuse în legile 1090 
din 16 Decembrie 19417 şi legea 344 din 30 Aprilie 1942 sunt suficiente pentru a putea 
ajunge la concluziile cari ni se cer în aceste chestiuni ? 

6. Împuşcarea evreilor să se facă prin sentință judecătorească sau prin act de 
Comand. Militar ? 

Raportul cerut va constitui un element de apreciere pentru subsemnatul din 
punct de vedere al technicei juridice şi chiar ca o lucrare juridică după care veţi fi notat. 


PREŞEDINTELE CURŢII MARŢIALE ODESSA 
Colonel Magistrat, 
ss. P. Cetate“ 
Conform cu originalul 
Colonel Magistrat, ss. indescifrabil 


CNSAS, fond Penal, dosar nr. P 7373 (Titus Bărdescu şi alţii), volumul I, f. 330. 


1 Vezi în acest sens Monitorul Oficial, partea I, nr. 66 din 20.03.1937. Decretul Regal Nr. 1298 
din 17.03.1937. Codul de Justiţie Militară. 

2 Monitorul Oficial, partea I, nr. 299 din 17.12.1941. Decretul-Lege Nr. 3415 din 16.12.1941 cu 
privire la disolvarea Federaţiei Uniunilor de Comunități Evreieşti din Ţară şi înființarea 
Centralei Evreilor din România. 

3 Monitorul Oficial, partea I, nr. 299 din 17.12.1941. Decretul-Lege Nr. 1257 din 30.04.1942 
pentru suspendarea aplicațiunii unor Legi în ce priveşte anumite categorii de evrei. 

4 Petre-Cetate Popescu (1891-?), magistrat militar de carieră român. Absolvent al Şcolii militare 
de ofiţeri de infanterie (1911-1913) şi licenţiat în Drept. Intră în armată cu gradul de sublo- 
cotenent (1913), participă la primul război mondial. Colonel magistrat în cadrul Tribunalului 
Corpului 1 Armată (din 01.04.1940); trecut în cadrul disponibil la 30.06.1941; preşedinte al 
Curţii Marţiale Odessa (05.03.1942-01.07.1943); trecut în rezervă la 01.07.1943. A prezidat în 
1936 completul de judecată care a condamnat-o pe Ana Pauker în procesul celor 19 comunişti 
desfăşurat la Craiova în vara anului 1936. Arestat de autoritățile comuniste, a trecut prin 
închisorile Jilava şi Văcăreşti. Colonel magistrat (din 01.06.1938). 

Documentul nr. 310 
COPIE 


OFIȚER SUPERIOR MAGISTRAT 
din 
CURTEA MARŢIALĂ ODESSA. 


No. 41 
Anul 1942 Luna Sept. | 
LT. COLONEL MAGISTRAT SOLTAN CHIRIL 
către 
CURTEA MARȚIALĂ C. M. ODESSA 


La ord. Dvs. No. 9327 din 31 August 1942), 

Am onoare a raporta următoarele: 

1. Cari ar fi modalităţile legale asupra executării evreilor față de dispozițiile 
ordonanţei No. 9% ? 

Faţă de dispoziţiunile art. 7 din Ordonanţa No. 9/942 a C.M.O., dispoziţiuni 
care în drept nu pot fi caracterizate decât acte de guvernământ sau comandament cu 
caracter militar, executarea evreilor urmează a se face pe cale administrativă de către 
organele în drept. La aceste acte de execuţie Justiţia nu poate participa prin nici un 
membru al ei, căci în momentul participării Justiţiei, pe de o parte aceste acte nu ar mai 
putea fi denumite acte de comandament sau guvernământ, ci acte judecătoreşti supuse 
controlului Justiţiei şi unei răspunderi penale individuale, iar pe de altă parte ar înlătura 
sau cel puţin diminua necesitatea edictărei şi executării lor prompte, din moment ce 
situaţia ar permite participarea Justiţiei. 

2. Această ordonanță este dată în conformitate cu dispozițiunile art. 486 
C.J.M? 

Ordonanţa No. 9/1942 este dată în conformitate şi pe baza dispoziţiunilor art. 
486 al. II C.J.M. prin care se deleagă puterea de legiferare Comandanţilor de Mari 
Unităţi, dându-li se astfel posibilitatea ca potrivit situaţiei, oportunităței şi necesitatea 
locului să creeze infracţiuni şi pedepse. 

3. Generalul Comandant poate edicta prin ordonanță pedepse capitale sau acest 
drept îl are numai instanţa de judecată ? 

Generalul Comandant în virtutea art. 486 C.J.M. are putere de legiferare, 
creând infracţiuni şi stabilind sancțiuni chiar până la pedeapsa capitală (moartea). În nici 
un caz instanța judecătorească nu poate avea acest drept, competinţa sa limitându-se 
numai la aplicarea acestei legi-ordonanță. 


1 Vezi documentul precedent. 

2 CNSAS, fond Penal, dosar nr. P 7373 (Titus Bărdescu şi alţii), volumul I, f. 305+verso. 

3 Vezi în acest sens Monitorul Oficial, partea I, nr. 66 din 20.03.1937. Decretul Regal Nr. 1298 
din 17.03.1937. Codul de Justiţie Militară. 

4. Parchetul Militar comite sau nu o ilegalitate dacă primind ordin de verifi- 
carea originei etnice unui individ bănuit evreu, pune concluziuni că este sau nu evreu ? 

Parchetul Militar, sesizat de a verifica originea etnică a unui bănuit evreu, nu 
comite o ilegalitate verificând şi stabilind prin concluziuni pe bază de cercetări că este 
evreu de origină, dar nu poate aplica sancţiuni penale nici Parchetul şi nici Generalul 
Comandant, aplicarea sancţiunilor fiind numai de competinţa instanţei. Aceasta în baza 
principiului separaţiunilor puterilor în stat. (Puterea legiuitoare nu poate acumula şi 
puterea judecătorească). 

5. Criteriile după care cineva trebuie considerat evreu şi expuse în legile 1090 
din 16 Decembrie 1941! şi legea 344 din 30 Aprilie 19427, sunt suficiente pentru a putea 
ajunge la concluziile cari ni se cer în această chestiune ? 

Legile din 16 Decembrie 1941 şi 30 Aprilie 1942 au fost edictate numai pentru 
România, ele neavând aplicaţiune şi în Transnistria unde avem o situațiune specială în 
ceeace priveşte pe evrei. În acest teritoriu din cauza amestecului de sânge, urmează a se 
studia cu o atenţiune mai deosebită, însă pe baze mai severe, criteriile pentru stabilirea 
calităţii de evreu. Dealtfel şi această chestiune care prezintă o dificultate sub raportul 
administrării probelor, reclamă o verificare cât mai amănunțită, atât de Parchet cât şi de 
instanța care pronunță pedeapsa capitală, pentru a se evita erori, ceeace implică un 
motiv în plus ca execuțiile evreilor să se facă numai în baza unei hotărâri judecătoreşti. 

6. Împuşcarea evreilor să se facă prin sentință judecătorească sau prin act de 
Comand. Militar ? 

Faţă de cele mai sus expuse, precum şi de rapoartele înaintate de acest Parchet, 
rezultate în urma discuţiunilor avute în conferințele cu membrii Parchetului Militar al 
acestei Curți — în scopul verificării oricărei erori ireparabile — execuţia evreilor, suntem 
de părere a se face în viitor numai pe baza unei sentințe judecătoreşti. 


LT. COLONEL MAGISTRAT 
ss. Soltan 
Conform cu orginalul 
Colonel Magistrat, 
ss. indescifrabil 


CNSAS, fond Penal, dosar nr. P 7373 (Titus Bărdescu şi alţii), volumul I, f. 331-332. 


1 Monitorul Oficial, partea I, nr. 299 din 17.12.1941. Decretul-Lege Nr. 3415 din 16.12.1941 cu 
privire la disolvarea Federaţiei Uniunilor de Comunități Evreieşti din Țară şi înființarea Cen- 
tralei Evreilor din România. 

2 Monitorul Oficial, partea I, nr. 299 din 17.12.1941. Decretul-Lege Nr. 1257 din 30.04.1942 
pentru suspendarea aplicațiunii unor Legi în ce priveşte anumite categorii de evrei. 

Documentul nr. 311 


MARELE STAT MAJOR 
Secţia I-a 
Biroul 10 

Nr. 76.124 din 2 SEP. 1942 

MARELE STAT MAJOR 

Secţia I-a 
către 
MINISTERUL APĂRĂRII NAȚIONALE 
S.S.A.U. Dir. Contabilităţii 


La Nr. 13.293/1942!, 

Am onoare a face cunoscut: 

I. Referitor la taxele ce trebue plătite de evrei, s'au propus două soluţiuni: 

SOLUŢIA A. 

1. Evreii care din orice motive sunt scutiți de munca obligatorie (titraţii, co- 
mercianții, etc.) să fie obligaţi a plăti o taxă fixă (150 lei pe zi, evreii între 20 şi 30 ani şi 
300 lei pe zi, evreii dela 30 de ani în sus). 

2. Evreii care lucrează în instituţii şi întreprinderi să plătească 30% din salariile lor. 

Decretele Legi, pentru cele două categorii de taxe, arătate mai sus, sunt semna- 
te şi reținute la Ministerul Apărării Naţionale, până la clarificarea soluţiunei B. 

SOLUȚIA B. 

Centrala Evreilor din România s'a oferit să verse în bugetul Statului o sumă 
globală de 1.200.000.000 lei, care să acopere toate taxele datorate de cele două categorii 
de evrei arătați mai sus. 

Marele Stat Major a propus ca această sumă să se ridice la 2 miliarde lei. 

Soluţia B are avantajul că asigură o sumă mult mai mare decât s'ar încasa prin 
aplicarea celor 2 Decrete Legi indicate la soluţia A, uşurează operaţiunile fiscale şi de- 
grevează justiţia de o serie întreagă de procese, ivite prin urmărirea celor care nu-şi 
îndeplinesc obligaţiunile. 

II. Întrucât Centrala Evreilor nu a dat încă nici un răspuns, s'a intervenit la Pre- 
şedinţia Consiliului de Miniştri-Împuternicitul Guvernului pentru reglementarea regi- 
mului evreesc din România, pentru a se urgenta soluționarea. 


D. O. 
ŞEFUL SECȚIEI I-a 
Colonel, 
Şeful Biroului 10 
Lt. Colonel, 
Ilie Dumitrescu 
P/H. 


AMR, fond 5416-Marele Stat Major, Secția I-a Organizare-Mobilizare, dosar nr. 2946, f. 126. 


1 Nu a fost identificat printre documentele cercetate. 

Documentul nr. 312 


MARELE STAT MAJOR 

Secţia I-a 

Biroul Contrainformaţii 

SECRET 

Nr. 220.660 din 4 Septemvrie 1942! 
MARELE STAT MAJOR 
Secţia Il-a 
către 
PREȘEDINȚIA CONSILIULUI DE MINIŞTRI 
- Cabinetul B.B.T. — 
Secţia Militară 


Marele Stat Major a fost sesizat că evreii obişnuiesc să transmită prin cores- 
pondență ştiri nepermise. 

Scrisorile care conţin astfel de ştiri scapă uşor dela cenzură, pentru că sunt 
scrise întrun limbaj convenţional, camuflat într'o formă care nu dă nimic de bănuit. 

Pentru a împiedica schimbul ştirilor nepermise pe calea corespondenței, între 
evreii din ţară şi cei din Transnistria, Marele Stat Major a dispus ca evreii din ţară să nu 
poată face comunicări sau întrebări celor din Transnistria, decât prin oficiile judeţene 
ale centralei evreilor care le va formula colectiv. 

Apreciem că este necesar să se adopte şi în Transnistria o măsură similară. 

Vă rog să binevoiţi a dispune să se aducă cele de mai sus la cunoştinţa 
Guvernământului Transnistriei — Direcția P.T.T. — pentru a hotărî măsurile de 
restricţiune respective. 


D. O. 
ŞEFUL SECŢIEI Il-a 
Colonel, ss. Ionescu? 
C. Ionescu 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 1526 din 07.09.1942. 

2 Constantin I. Ionescu (1897-?), militar de carieră român. Absolvent al Şcolii militare de ofițeri 
de infanterie (1914-1916) şi al Şcolii Superioare de Război (1924-1926). Intră în armată cu 
gradul de sublocotenent (1916), participă la primul război mondial. Ofiţer în cadrul Secţiei a 
III-a Operații din Marele Cartier General (22.06-09.09.1941); şef de Stat Major al Diviziei 8 
Infanterie (09.09-18.11.1941); profesor la Şcoala Superioară de Război (18.11.1941- 
24.03.1942), şeful Secţiei a II-a Informaţii din Marele Stat Major (15.03.1942-08.04.1944); 
comandant al Şcolii de ofițeri de infanterie nr. 1 (08.04.1944-29.03.1945); trecut în rezervă la 
29.03.1945. Arestat de autorităţile comuniste la 25.04.1959, a fost condamnat în acelaşi an la 
15 ani detenţie grea pentru „activitate intensă contra clasei muncitoare”. A trecut prin 
închisorile Jilava şi Gherla, fiind eliberat la 31.07.1964. Maior (din 15.04.1933); locotenent- 
colonel (din 01.06.1938); colonel (din 18.07.1942). 

Şeful Biroului 2 
Lt. Colonel, ss. Vasile Nicolau! 
V. Nicolau 


*) Adnotare: 
„Biroul 1 Comunicare transmisă. Să se raporteze rezultatul. Maior ss. indescifrabil”. 


AMAE, fond Problema 33, volumul 20, f. 54. 


Documentul nr. 313 


MARELE STAT MAJOR 
Secţia I-a 
Biroul 10 

Nr. 96.443 din 4 SEP. 1942 

MARELE STAT MAJOR 

Secţia I-a 
către 
PREŞEDINŢIA CONSILIULUI DE MINIŞTRI 
Cabinetul Militar 


La Nr. 23.308/1 din 26 August 19427, am onoare a vă ruga să binevoiţi a 
supune cunoștinței Domnului Mareşal Ion Antonescu, Conducătorul Statului, măsurile 
luate de Marele Stat Major pentru controlul muncii obligatorii a evreilor, atribuţiunile 
diferitelor eşaloane în subordine sau de cooperare şi rezultatul controlurilor executate, 
după cum urmează: 

I. Măsuri pentru controlul prezenţei evreilor la munca obligatorie. 


1 Vasile Nicolau (1894-?), militar de carieră român. Absolvent al Şcolii militare de ofiţeri de 
infanterie (1915-1916). Intră în armată cu gradul de sublocotenent (1916), participă la primul 
război mondial. Ofiţer în comandamentul Corpului 3 Armată (01.11.1940-10.10.1943); 
comandant al Cercului Teritorial Cahul (10.10-16.10.1943); clasat militar la 16.10.1943. Trecut 
în rezervă la 25.11.1944. Căpitan (din 01.12.1924); maior (din 10.05.1934); locotenent-colonel 
(din 27.02.1939) 

2 La 26.08.1942 Cabinetul Militar al Conducătorului Statului a trimis Marelui Stat Major, Secţia 
I-a, nota Nr. 23.308/1 prin care solicita comunicări cu privire la: 

a x .] 

- ce măsuri s'au luat pentru controlul prezenței la lucru a evreilor, la munca de folos obştesc, 

- cari sunt, în această privință, atribuţiile diferitelor eşaloane (M. St. Major, Comand. 
Teritoriale, Cerc. Recrutare, etc.), 

- rezultatul acestor controluri, 

- cine face acest control la evreii care lucrează la grădina Sectorului III Albastru. [...]”. AMR, 
fond 5416-Marele Stat Major, Secția I-a Organizare-Mobilizare, dosar nr. 2955, f. 5. 

1) În Instrucţiunile Generale ale Marelui Stat Major Nr. 55.500 din 27 Iunie 
1942!, privitoare la munca obligatorie a evreilor, la titlul D. capitolul 8 (pagina 11), s'au 
prevăzut următoarele măsuri: 

a) Instituţiile, întreprinderile şi detaşamentele de evrei, sunt obligate a ţine 
controlul prezenței evreilor, prin tabele nominale afişate, cuprinzând pe toți evreii 
repartizați, cu mutaţiile la zi. Evreii absenţi vor fi raportați cercurilor de recrutare. 

b) La expirarea termenului de repartiție, unitățile, instituțiile sau întreprinderile 
cari au folosit evrei la munca obligatorie, sunt obligate a-i înapoia cercului de recrutare 
respectiv, cu delegat şi tabele nominale, de predare. 

c) Marele Stat Major prin organele sale, Comandamentele Teritoriale şi Cer- 
curile Teritoriale, prin controluri inopinate, verifică periodic la faţa locului, prezenţa şi 
randamentul evreilor la munca obligatorie. 

I. Atribuţiunile diferitelor eşaloane de control. 

A. Marele Stat Major: 

1) Controlează pe teren activitatea detaşamentelor de evrei prin delegaţii săi, astfel: 

a) Domnul General rez. Cepleanu C-tin? controlează activitatea detaşamentelor 
din Bucureşti şi a celor din întreaga ţară ordonate de Marele Stat Major. Anchetează di- 
verse cazuri în legătură cu neregulile folosirei evreilor la Comandamentele şi Cercurile 
Teritoriale din ţară. 

b) Delegații Marelui Stat Major de pe lângă Inspectoratele de Drumuri res- 
pective din Secţia 6-a şi Comandanții de Batalioane Drumuri controlează activitatea 
detaşamentelor puse la dispoziția Direcţiei Generale a Drumurilor. 

2) Primeşte rapoartele asupra neregulilor dela diferitele organe în subordine şi 
de colaborare (O.C.R.) sancţionează şi semnalează departamentelor de resort abaterile 
constatate, astfel: 

- Hotărăşte trimiterea în Transnistria a evreilor ce s'au sustras dela muncă. 

- Trimite în judecata Curţilor Marţiale pe cei ce au înlesnit sustragerile evreilor. 

- Intervine la departamentele de resort, pentru sancţionarea funcţionarilor cari 
s'au făcut vinovaţi de asemenea abateri. 

B. Direcţia Superioară a Geniului din M.A.N., Serv. Fortificaţiilor, brigăzile şi 
regimentele de pionieri, prin comandanții lor, controlează activitatea detaşamentelor de 
evrei aflate la dispoziţia regimentelor de pionieri, semnalând Marelui Stat Major aba- 
terile constatate. 

C. Comandamentul Detaşamentelor C.F. (din Brig. C.F.) controlează detaşa- 
mentele C.F., semnalând abaterile Marelui Stat Major. 

D. Comandamentele Teritoriale controlează prin organele lor munca evreilor 
dela toate detaşamentele aflate la lucru pe teritoriul lor. 

Pot anula repartizări de evrei, carnete de scutire şi fac propuneri pentru pedep- 
sirea cu trimiterea în Transnistria. 

E. Cercurile Teritoriale ţin evidența repartiţiei evreilor, raportând pe cei nepre- 
zentaţi la viză sau la chemări, prin Comandamentele Teritoriale, la Marele Stat Major 
pentru a fi trimişi în Transnistria. 


1 Vezi documentul nr. 277. 
2 Generalul Constantin Cepleanu. 

F. Oficiul Central de Românizare sesizează Marele Stat Major sau Comanda- 
mentele Teritoriale pentru anularea carnetelor de scutire sau aprobările date, avizând 
totodată asupra repartizării evreilor la întreprinderi. 

III. Rezultatul controlurilor: 

1. În urma controlurilor executate de către delegatul Marelui Stat Major, 
Domnul General rez. Cepleanu C-tin, şi de către Comandamentele Teritoriale s'au luat 
următoarele măsuri contra evreilor ce s'au sustras dela muncă şi contra celor ce le-au 
înlesnit sustragerile: 

a) 244 evrei infractori în curs de trimitere în Transnistria, împreună cu familiile 
lor (dintre aceştia 138 din Capitală). 

b) Trimiterea în judecata Curţii Marţiale a unui Maior dela Cercul Teritorial 
Timişoara şi a unui Sublt. dela un detaşament de lucru. 

c) Internarea în lagăr a primarului din Comuna Suburbană Tudor Vladimirescu 
(din ordinul Domnului Mareşal). 

d) Suspendarea achitării salariului şi efectuarea cercetărilor de către Ministerul 
Educaţiei Naţionale, pentru preotul Parohiei Tudor Vladimirescu!. 

e) Ridicarea evreilor dela diferite instituţiuni găsite în neregulă şi trimiterea lor 
în detaşamente de lucru exterioare. 

2) Controlurile efectuate se arată în detaliu, în tabelele anexă: 

Nr. 1? şi Nr. 25. 


1 În urma controlului executat la 18.06.1942 de delegatul Marelui Stat Major la detaşamentul de 
evrei repartizat parohiei din comuna Tudor Vladimirescu a reieşit faptul că: 
ss [za] 

- un număr de 147 erau scutiţi de muncă de către preot, în schimbul contribuţiei lunare de lei 
5.000 de fiecare evreu, 

- alți 39 evrei, veneau numai câte 2 zile pe săptămână la lucru. [...]”. Ca urmare a celor 
constatate s'a decis desfiinţarea detaşamentului de evrei respectiv, iniţierea unei anchete de 
către Ministerul Culturii Naţionale în vederea stabilirii vinovăţiei preotului paroh Gheorghe 
Marin şi suspendarea salariului acestuia. Vezi în acest sens nota Nr. 944.494 din 30.01.1943, 
adresată de Marele Stat Major, Secţia I-a, generalului Ilie Şteflea, şeful Marelui Stat Major. 
AMR, fond 5416-Marele Stat Major, Secţia I-a Organizare-Mobilizare, dosar nr. 2956, f. 694- 
695. Ancheta întreprinsă de Ministerul Culturii Naţionale a stabilit însă că: 

ske] 

Înlocuirea muncii fizice prin bani este condamnabilă atunci când este vorba de o deturnare a 
scopului inițial, ceeace nu este cazul aci. 

Utilizarea evreilor la construcție nu avea scopul să-i supue la exerciții obositoare, ci să-i facă să 
contribue la ridicarea bisericii. 

Prin măsura luată de preoți, scopul nu s'a schimbat şi contribuția lor la această operă s'a 
intensificat. [...]”. Adresa Ministerului Culturii Naţionale din 17.02.1943 către Marele Stat 
Major, Secţia I-a. AMR, fond 5416-Marele Stat Major, Secţia I-a Organizare-Mobilizare, dosar 
nr. 2956, f. 992-995. 

2 Nu se publică. „TABEL-Nr.1 de controlurile executate la detaşamentele locale de evrei de către 
organele Marelui Stat Major, Comandamentele Teritoriale şi O.C.R.”. AMR, fond 5416-Marele 
Stat Major, Secţia I-a Organizare-Mobilizare, dosar nr. 2955, f. 8-11. 

3 Nu se publică. „TABEL-Nr.2 de controlurile executate la detaşamentele exterioare de evrei de 
către organele Marelui Stat Major, Comandamentele Teritoriale şi O.C.R.”. AMR, fond 5416- 
Marele Stat Major, Secţia I-a Organizare-Mobilizare, dosar nr. 2955, f. 12. 

+)IV. Pentru constatarea abaterilor semnalate la întrebuinţarea evreilor reparti- 
zaţi la Grădina Sectorului III Albastru, s'a delegat Domnul General rez. Cepleanu C-tin. 
Rezultatul acestui control se va raporta neîntârziat!. 


SUBŞEFUL MARELUI STAT MAJOR 
General, 
I. Arhip. 
Şeful Secţiei I-a 
Colonel, 
Borcescu 


*) Adnotare: 
+) „Nu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2955, f. 6-7. 


Documentul nr. 314 


INSPECTORATUL G-RAL AL JANDARMERIEI 
SERVICIUL JANDARMERIEI 
Secţia Il-a Sig. Stat 
Bir. B 
Nr. 41.009” 
Anul 1942, luna Septembrie, ziua 5 
INSPECTORATUL GENERAL AL JANDARMEIRI 
către 
MARELE STAT MAJOR GENERAL AL ARMATEI 
— Secţia I-a Biur. 10 
Dl. Colonel Dumitrescu 


SECRET 


Am onoare a raporta următoarele: 


1 Pe acest raport mareşalul Ion Antonescu a pus următoarea rezoluţie: 
sl] 
<<Să se pună ordine prin severe şi repetate controluri. 
Să fie trataţi omeneşte: hrană, cazare, muncă 8-9 ore maximum. 
Să se ia cele mai severe măsuri în contra incorecților. 
Contabilitatea şi registrele administrative de prezenţă şi control, să fie ţinute în perfectă ordine. 
Să se trimită în Transnistria toți evreii neconştiincioşi, recalcitranți, dezertori, etc., împreună cu 
familia. 
Să fie trimis în Transnistria imediat, cu familia, evreul din Piteşti care sabotează opera de 
românizare>>. [...]. Nota Nr. 23.605/1 din 13.09.1942, adresată Marelui Stat Major, Secţia I-a, 
de către Cabinetul Militar al Conducătorului Statului. AMR, fond 5416-Marele Stat Major, 
Secţia I-a Organizare-Mobilizare, dosar nr. 2955, f. 4. 

2 Documentul a fost înregistrat de Marele Stat Major, Secţia I-a, cu Nr. 97.730 din 05.09.1942. 

În conformitate cu ordinul Nr. 2592 din 31 Iulie 1942!, în ziua de 8 Septemvrie 
a.c., urmează să se evacueze în Transnistria un număr de 2110 evrei comunişti din 
următoarele categorii: 

a) Evrei comunişti identificați şi aflaţi liberi pe teritoriul Ţării (se evacuează 
numai capii de familie); 

b) Evreii comunişti aflați în lagărul Tg. Jiu; 

c) Evreii comunişti aflaţi în penitenciare şi condamnaţi la închisoare corecţio- 


nală; 

d) Evreii comunişti care au cerut repatrierea în U.R.S.S., după Iunie 1940 (Se 
evacuează împreună cu familiile); 

Întrucât în taberele de muncă aflate sub autoritatea Cercurilor de recrutare 
respective, se găsesc numeroşi evrei care întră în categoriile menţionate mai sus şi cum 
evacuarea începe în ziua de 8 Septemvrie 1942, în care scop s'au şi format garniturile de 
tren necesare; 

Cu onoare vă rugăm să binevoiţi a da ordine Cercurilor de recrutare respective 
ca la cererea legiunilor de jandarmi sau polițiilor să le predea prin dresare de procese 
verbale cu tabele nominale, aceşti evrei, pentru a fi evacuaţi în Transnistria”. 


INSPECTOR GENERAL AL JANDARMERIEI 
General, ss. C. Z. Vasiliu 
Şeful Serviciului Jandarmeriei 
Colonel, ss. C. Tobescu 
C. Tobescu 


*) Adnotare: 
„Biroul 10 ordine. Colonel ss. Borcescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 11. 


1 Nu a fost identificat printre documentele cercetate. 

2 Prin nota Nr. 97.730 din 05.09.1942 Marele Stat Major, Secţia I-a, comunica Inspectoratului 
General al Jandarmeriei că a dat ordin telegrafic Comandamentelor Teritoriale în vederea 
predării evreilor solicitați de Legiunile de Jandarmi şi Poliţie. AMR, fond 5416-Marele Stat 
Major, Secţia I-a Organizare-Mobilizare, dosar nr. 3002, f. 9. 

Documentul nr. 315 


ARMATA IV-a 
STAT MAJOR 
SECŢIA Il-a 
SECRET 

Nr. 22.747 din 7 Sept. 1942 

ARMATA IV-a 
către 
MARELE STAT MAJOR 
Secţia I-a 


Am onoare a raporta următoarele: 

Divizia 1-a Pază cu Nr 1994 din 29.VIII.942! semnalează că din cenzurarea 
corespondenţei evreilor din lagăre s'a constatat că evreii menţin legături cu Centrala 
Evreilor din România de unde primesc directive şi bani. 

În cursul lunei August, colonia Ladijin a primit suma de lei 397.860 în 
R.K.K.S. prin centrala din Bucureşti. 

Prin primirea acestor sume de bani scumpesc piaţa, oferind preţuri mari la 
alimente, având şi fonduri ce ar putea fi întrebuințate şi în alte scopuri, corupți, etc. 


Se anexează în copie două rapoarte ale coloniei evreilor din Ladijin, către 
Centrala Evreilor din România”. 


Rugăm să binevoiţi a dispune. 


D. O. 
ŞEFUL DE STAT MAJOR 
GENERAL, 
M. Stănescu 
/Şeful Secției I-a 
Maior, 
L. Pop? 


*) Adnotare: 
„Copie Biroul 2”. 


AMR, fond 26-Armata a 4-a, dosar nr. 779, f. 32. 


1 Se referă la nota Nr. 1994 din 29.08.1942 înaintată de Divizia l-a Pază Armatei a 4-a. AMR, 
fond 26-Armata a 4-a, dosar nr. 779, f. 34. 

2 Printre documentele cercetate nu a putut fi identificat decât un singur raport, datat 23.08.1942, 
prin care colonia Ladijin confirma Centralei Evreilor din România primirea sumei de 2000 
R.K.K.S. AMR, fond 26-Armata a 4-a, dosar nr. 779, f. 33. 

3 Liviu Pop (1898-?), militar de carieră român. Absolvent al Şcolii pregătitoare de ofițeri de 
rezervă Debrecen (1914-1916) şi al Şcolii speciale de infanterie Sibiu (1920). Intră în armata 
română — provenit din armata austro-ungară — cu gradul de sublocotenent (din 01.02.1918), 
participă la primul război mondial. Şef al Serviciului Cifru în comandamentul Armatei a 4-a 
(din 22.06.1941); trecut în rezervă la 09.08.1947. Maior (din 27.02.1939); locotenent-colonel 
(din 20.03.1943); colonel (din 25.07.1947 cu vechimea din 01.10.1946). 

Documentul nr. 316 


COPIE 

PREŞEDINŢIA CONSILIULUI DE Bucureşti, 7 Septembrie 1942 
MINIŞTRI Nr. 3846 
CBBT. 
Secţia M. Bir. 1. 
NOTĂ TELEFONICĂ 
GUVERNĂMÂNTUL BUCOVINEI 
Cabinetul Militar 
către 


PREŞEDINŢIA CONSILIULUI DE MINIȘTRI 


La adresa Dvs. Nr. 1228! şi urmare la adresa noastră Nr. 3846 din 21 August 
19427, comunicăm: 

Evacuarea evreilor din cuprinsul Guvernământului Bucovina s'a făcut în trei 
serii, astfel: 

a. În lunile Iulie şi August 1941, evreii de pe teritoriul rural în total ... 57.849 

b. În luna Octombrie 1941, evreii din cuprinsul oraşului Cernăuţi, 
în total ...28.341 

c. Idem în luna Iunie 1942, total ...4094 

Total general ...90.334 evrei evacuaţi în cursul anului 1941-1942. 

Evacuările s'au făcut fără a se ține evidenţa decât numeric deci nu putem avea 
datele evreilor evacuaţi în bărbaţi, femei şi copii. 

În prezent se mai găsesc în Provincia Bucovina următorii evrei: 


În Cernăuţi 16.390 

În Judeţul Cernăuţi 18 

În judeţul Storojineţ 60 

În judeţul Câmpulung 76 

În județul Suceava 31 

În județul Rădăuţi T2 

În județul Hotin 126 

În județul Dorohoi 2316 
Total 19.089 


Pentru evacuarea următoare propunem pe toți evreii neangajați în întreprinderile 
locale şi la muncile obligatorii, exceptându-se numai cei prevăzuţi în ordinul Președinției 
Consiliului de Miniştri Nr. 5748/942”. 

În aceste condițiuni se găsesc succeptibil de evacuare din oraşul Cernăuţi circa 
6234 evrei şi din Dorohoi 592. 


1 AMAE, fond Problema 33, volumul 21, f. 164, 167. 
2 Vezi documentul nr. 304. 
3 Vezi documentul nr. 257. 

D. O. 
DIRECTOR DE CABINET 
Maior, ss/ Marinescu 
Pentru conformitate 
ŞEFUL BIROULUI M. 1. 
Căpitan, ss. P. Negulescu! 
P. Negulescu 


AMAE, fond Problema 33, volumul 21, f. 150-151. 


Documentul nr. 317 


MARELE STAT MAJOR 


Secția I-a 
Biroul 10 
TELEGRAMĂ 
către 
COMANDAMENTUL 1,2,3, 4, 5, 6 şi 7 Terit. 
COPIE. 


Potrivit comunicatului M.St.M. Nr. 88.661 din 5 Iulie 19427, rugăm trimiteţi 
neîntârziat în Transnistria familiile evreilor infractori care nu s'au prezentat sau nu au 
fost găsiți. 

Raportaţi plecarea acestora precum şi motivul pentru care nu s'a executat până 
în prezent această prescripțiune. 


SUBŞEFUL MARELUI STAT MAJOR 
General (ss) I. Arhip 
Nr. 900.285 din 8 Septembrie 942 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 101. 


1 Petre Negulescu (1906-?), militar de carieră român. Absolvent al Şcolii militare de ofiţeri de 
infanterie (1926-1928). Intră în armată cu gradul de sublocotenent (1928); transferat definitiv la 
Jandarmerie la 15.06.1939. Şef al Biroului Mobilizare în cadrul Preşedinţiei Consiliului de 
Miniştri-Cabinetul Militar (1942). Locotenent (din 01.04.1932); căpitan (din 31.10.1938). 

2 Vezi documentul nr. 280. 

Documentul nr. 318 


MARELE CARTIER GENERAL 8 SEP. 1942 
SECŢIA I-a 
Birou: 10. 


NOTĂ 


1. Potrivit ordinului Ministerului Apărării Naţionale, Direcţia Justitiţiei Mili- 
tare, prin care se arată că unii evrei servindu-se de acte falşe au obținut dela Curțile 
Administrative încadrarea în categoria 2-a, Marele Stat Major a ordonat cu Nr. 92.773 
din 10 August 1942), revizuirea actelor militare a tuturor evreilor din categoria 2-a. 

2. Comandamentul 2 Teritorial raportează măsurile luate în acest scop şi solicită: 

a) Prelungirea datei de 1 Octomvrie 1942, fixată de Marele Stat Major pentru 
încheierea lucrărilor, întrucât numărul acestor evrei este foarte mare. 

b) A se admite şi evreilor cari nu sunt în categoria 2-a şi cari nu au cerut la 
timp, să poată fi încadraţi cu această ocazie de către Curțile Administrative. Între timp a 
dat publicităţii şi un comunicat în acest sens (anexat). 

c) Să se aprobe publicarea comunicatului anexat, referitor la această chestiune, 
trimis direct Ministerului Apărării Naţionale de către Corpul 2 Armată. Comunicatul s'a 
aprobat şi publicat (anexat). 

d) Să se întocmească un Decret Lege, care să completeze D.L. Nr. 2650/1940;, 
având următorul cuprins: 

„Neprezentarea la revizuirea actuală a actelor militare ordonate de M.St.M prin 
Comandamentele Teritoriale în termenul fixat, atrage după sine, în mod automat, decă- 
derea evreilor din dreptul de a beneficia de încadrare în categoria 2-a”. 

SECŢIA I-a PROPUNE: 

- Data de 1 Octombrie să rămână neschimbată. 

- Se va prelungi la timp dacă va fi nevoe, numai pentru Capitală. 

- Să se întocmească D.L. propus şi să se supună aprobării Domnului Mareşal, 
în care să se arate: 

a) Evreii găsiți că au obţinut categoria 2-a pe bază de acte falşe, să fie dați în 
judecată şi trimişi pentru executarea pedepsei în închisorile din Transnistria. 

c) Evreii cari nu prezintă actele, în termenul fixat, să piardă în mod automat 
dreptul de a fi încadraţi în categoria 2-a. 

+) Comunicatul referitor la dobândirea categoriei 2-a de către evreii care nu au 
solicitat la timp aceasta, fiind dat publicităţii”, suntem de părere a se interveni, pentru 
aprobarea întocmirii unui D.L. către Departamentul de resort. 


1 Vezi documentul nr. 298. 

2 Nu a fost identificat printre documentele cercetate. Vezi în acest sens comunicatul „Revizuirea 
evreilor categoria II-a”. Universul, anul 59, nr. 243 din 06.09.1942, p. 3. 

3 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

4 Vezi în acest sens comunicatul „Revizuirea evreilor categoria II-a”. Universul, anul 59, nr. 237 
din 31.08.1942, p. 2; Timpul, anul VI, nr. 1907 din 30.08.1942, p. 3. 

ŞEFUL SECŢIEI l-a 
COLONEL, ss. Borcescu 
Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 
C/H. 


*) Adnotări: 
„Dosar 15.”; 
„7 SEPTEMBRIE 1942. Aprob propunerile din notă. General ss. Şteflea”; 
+),,Devenit neexecutoriu din cauza comunicatului din 2 Septembrie 1942”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3015, 
f. 3. 


Documentul nr. 319 


MARELE STAT MAJOR 

SECŢIA I-a 

Biroul 10 Nr. 76.264 din 10 SEP. 1942 
NOTĂ 


- Printre evreii destinaţi a fi trimişi în Transnistria, sunt unii, condamnaţi recent 
prin sentinţe judecătoreşti, care ar urma să-şi execute pedeapsa. 

- Pentru ca aceasta să nu constituie un prilej de sustragere dela deportarea 
hotărâtă, Secţia I-a propune ca evreii condamnaţi, să fie totuşi trimişi în Transnistria, 
urmând a-şi executa pedeapsa în închisorile desemnate de Guvernământul Transnistriei. 


ŞEFUL SECŢIEI l-a 
Colonel, 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 
C/H 


*) Adnotare: 
„Sentința judecătorească primează. Colonel ss. Borcescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 13. 

Documentul nr. 320 


COMANDAMENTUL DE CĂPETENIE AL ARMATEI 

DEPARTAMENTUL GUVERNĂMÂNTULUI CIVIL 
AL TRANSNISTRIEI 

DIRECŢIUNEA ADMINISTRAȚIEI 

Nr. 585 Conf. din 11 Septembrie 1942) 

CONFIDENȚIAL 


PREŞEDINŢIA CONSILIULUI DE MINIŞTRI 
Cabinetul Civilo-Militar B.B.T. 
BUCUREŞTI 


La adresele Dvs. Nr. 1228 din 22 Iulie şi 1228 din 14 August a.c.; 
Avem onoare a vă trimite alăturat raportul Inspectoratului de Jandarmi 
Transnistria Nr. 9318/942, referitor la statistica şi stadiul deportărilor evreilor. 


GUVERNATOR, ss. G. Alexianu 
G. Alexianu 


DIRECTOR, 
ss. Oct. Gheorghiu 
Oct. Gheorghiu 


*) Adnotări: 
„Biroul 1. Dosar 10”; 
„Biroul 1. Să se dea relaţiile. ss. indescifrabil”. 


Nr. 93182 
1942 Luna IX. Ziua 9 
INSPECTORATUL JAND. TRANSNISTRIA 
către 
GUVERNĂMÂNTUL TRANSNISTRIEI 
Secretariatul General 


4 


La ordinul Nr. 585/942 
Transnistria. 

Am onoare a raporta următoarele: 

EVREI DEPORTAŢI ÎN TRANSNISTRIA. 


„referitor la statistica şi stadiul deportării de evrei în 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 1575 din 13.09.1942. 

2 AMAE, fond Problema 33, volumul 21, f. 164, 167. 

3 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 585 din 11.09.1942. 

4 Nu a fost identificat printre documentele cercetate. 

- Prin Iampol „mere 35.276. 

- Prin Moghilev .......ce eee 55.913. 

- Prin Tiraspol sneen nene nenea 1.090. 

- Prin Râbnița „manere 24.570. 

- Prin Ovidiopol ..... mean eee 2.216. 

Total deportaţi. 119.065. 

EVREI AFLAŢI ÎN PREZENT ÎN TRANSNISTRIA. 
(inclusiv localnici) 82.921. 
MIŞCAREA EVREILOR LOCALNICI: 

- Jud. Odessa „o... 65.000 dispăruți 
- Jud. Moghilev ........ eee 4.000 dispăruți 
- Jud. Berezovca „sses i 

- Jud. Ananiev ceea nana “A 

- Jud. Ovidiopol ......ceenene nenea ţi 


- Jud. Oceacov ......ceeee nenea 


INSPECTOR JANDARMI TRANSNISTRIA 
Colonel, ss. Grosu 


AMAE, fond Problema 33, volumul 21, f. 159-161; Ancel, Contribuţii, volumul II, partea 
a doua, p. 373. 


Documentul nr. 321 


MARELE CARTIER GENERAL 
SECŢIA I-a 
Biroul 10 
Nr. 97.617 din 11 SEP. 1942 


NOTĂ 


Guvernământul Provinciei Bucovinei, intervine la Marele Stat Major în chesti- 
unea muncii obligatorii a evreilor, arătând: 

- că regimul evreilor din Bucovina este cu totul altul decât în restul țării. 

- că angajarea evreilor în întreprinderi, se face pe bază de ordonanţă a Guver- 
nământului, în baza aprobării Domnului Mareşal dată special pentru aceste provincii. 

- că evreii care sunt aprobaţi de Guvernământ, fiind angajaţi ca salariaţi, ar fi 
obligaţi ca şi ceilalţi evrei, să presteze munca obligatorie”. 

Pentru a se pune la punct aceste chestiuni, Secţia I-a propune a se răspunde 
Guvernământului Bucovinei următoarele: 


1 Vezi nota Nr. 525 din 04.09.1942 adresată şefului Marelui Stat Major, generalul Ilie Şteflea, de 
către Guvernământul Provinciei Bucovina. AMR, fond 5416-Marele Stat Major, Secţia I-a 
Organizare-Mobilizare, dosar nr. 3009, f. 54. 

+)- Munca obligatorie a evreilor cade în sarcina M.St.M., care a întocmit în 
acest scop Instr. Nr. 55.500/1942!. 

- Toţi evreii supuşi români, între 18-50 ani, sunt obligaţi a presta munca 
obligatorie. 

- Dat fiind situația specială a Bucovinei, pentru a se respecta totodată şi Instr. 
M.St.M., propunem ca Guvernământul Bucovinei să întocmească tabele nominale, de 
toți evreii ce-i întrebuinţează în interesul economiei naţionale, arătând şi întreprinderea 
unde lucrează. 

Aceste tabele se vor trimite M.St.M. pentru aviz şi evidenţă. 

++)- În ceea ce priveşte întrebuinţarea evreilor în farmaciile publice, Guver- 
nământul urmează a obţine dela Ministerul Sănătăţii avizul special în acest sens, întrucât 
potrivit dispozițiunilor acestui minister, evreii nu pot fi întrebuinţaţi sub nici o formă în 
farmaciile publice”. 


ŞEFUL SECȚIEI l-a 
Colonel, ss. E. Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 


*) Adnotări: 

„10. SEPTEMBRIE 1942. De acord. General ss. Arhip”; 

+),Să se facă cunoscut că aceste măsuri sunt date de Conducătorul Statului”; 

++),„Să se ceară Ministerului Sănătăţii dacă ordinul cu farmaciştii se aplică şi în 
Bucovina. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, 
f. 53. 


1 Vezi documentul nr. 277. 

2 Nota Nr. 525 din 04.09.1942 a Guvernământulului Provinciei Bucovina a fost determinată de 
adresa Nr. 600.602 din 22.08.1942, prin care Comandamentul Teritorial al Corpului 4 Armată 
comunicase Cercului de Recrutare Cernăuţi că „[...] evreii sub nici o formă nu pot presta 
servicii la farmacii publice [...]”. AMR, fond 5416-Marele Stat Major, Secţia I-a Organizare- 
Mobilizare, dosar nr. 3009, f. 54 bis. 

Documentul nr. 322 


MARELE STAT MAJOR 
SECŢIA I-a 
Biroul 10 
Seria Nr. 13 
SECRET 
ANEXA A 
Nr. 98.500 din 14 Sept. 1942! 


LĂMURIRI ŞI COMPLETĂRI LA INSTRUCȚIUNILE GENERALE 
Nr. 55.500 din 27 Iunie 1942? 


I. — Durata muncii obligatorie. 

Datele referitoare la începerea şi terminarea duratei obligaţiunii de muncă, se 
aplică după normele prevăzute în legea şi regulamentul legii recrutării, astfel: 

1. În fiecare an în luna Septemvrie, se face recensământul evreilor cari în 
cursul anului următor împlinesc vârsta de 18 ani. 

2. Obligaţiunea de muncă începe la / Aprilie a anului următor, adică anul când 
evreii împlinesc 18 ani (pe anul în curs ctg. 1946). 

3. Încetarea obligaţiunii de muncă are loc tot la data de 1 Aprilie a anului ce 
urmează, după împlinirea vârstei de 50 ani. Exemplu: La 1 aprilie 1942, au încetat 
obligaţiunile pentru evreii care fac parte din ctg. 1913. 

Prin urmare, evreii urmează exact soarta contingentelor din care fac parte 
(încep activitatea la vârsta corespunzătoare premilitarilor şi o încetează cu ieşirea din 
elementele armatei a ultimului contingent, din miliții). 

II. — Întrebuinţarea evreilor rechiziționațţi. 

În baza dispoziţiunilor „Legii Rechiziţiilor” şi a „Legii asupra organizării 
naţiunii şi teritoriului pentru timp de războiu” (Monit. Of. Nr. 96 din 27.1V.1933)”, 
evreii de orice sex, în vârstă de 14-17 ani şi de 51-69 ani împliniţi, pot fi obligaţi să 
presteze munca obligatorie în timp de războiu în următoarele condițiuni: 

a) Se va apela în special la serviciile titraţilor universitari, a meseriaşilor şi a 
tehnicienilor specialişti. 


1 În darea de seamă Nr. 72.862 din 29.08.1942, întocmită de Marele Stat Major, Secţia I-a, cu 
privire la activitatea Biroului 10 în luna august 1942, se arată faptul că Anexa A la 
Instrucţiunile Generale Nr. 55.500 din 27.06.1942 a fost întocmită „,[...] în urma constatărilor 
făcute după aplicarea instrucţiunilor, în scopul de a se preciza şi lămuri anumite chestiuni, 
precum şi a se face unele completări. [...]”. AMR, fond 5416-Marele Stat Major, Secţia I-a 
Organizare-Mobilizare, dosar nr. 3001, f. 186-187. 

2 Vezi documentul nr. 277. 

3 Monitorul Oficial, partea I, nr. 48 din 27.02.1940. Decretul-Lege Nr. 593 din 26.02.1940 
asupra rechiziţiilor. 

4 Monitorul Oficial, partea I, nr. 96 din 27.04.1933. Decretul Regal Nr. 1245 din 24.04.1933. 
Lege asupra organizării națiunii şi teritoriului pentru timp de războiu. 

b) În mod excepțional se vor întrebuința copiii şi femeile aplicându-li-se regi- 
mul de muncă (natura muncii, orarul), prevăzut în legile, regulamentele şi dispoziţiunile 
speciale în vigoare şi anume: 

- Legea pentru ocrotirea muncii minorilor şi femeilor şi durata muncii, din 13 
Aprilie 1928! cu modificările acestei legi din 19 Octombrie 19327. 

- Regulamentul acestei legi, din 23 Decemvrie 19325. 

- Jurnalul Consiliului de Miniştri din 14 Oct. 1939. 

- D.L. din 24 Iulie 1940”, modificat la 22.111.1941€. 

c) Toţi evreii vor fi, în prealabil, vizitaţi de către medicii cercurilor teritoriale, 
pentru a nu fi utilizați decât cei valizi. 

d) Cererile numerice cât şi cele nominale (numai pentru titraţi, meseriaşi şi 
tehnicieni specialişti, cu toate datele necesare: numele şi prenumele, vârsta, profesiunea, 
domiciliul, cercul teritorial, timpul necesar rechiziționării), referitoare la evreii sub 18 
ani şi mai mari de 50 ani, se vor aproba numai de către M.St.M. 

e) Întrebuinţarea persoanelor rechiziționate se va face în raport cu pregătirea 
profesională şi aptitudinile acestora şi numai în localităţile unde îşi au domiciliul. 

f) Vor fi retribuiţi după tariful anual al rechiziţiilor, ori potrivit dispoziţiunilor 
în vigoare la epoca respectivă. 

III. — Lămuriri referitoare la excepţiuni. 

1. Dintre membrii cultului mozaic — până la sosirea preciziunilor dela Minis- 
terul Culturii Naţionale şi al Cultelor — vor fi scutiți numai rabinii. 

2. Foştii ofiţeri, subofiteri, maiştri, submaiştri şi gagişti proveniți din activitate, 
precum şi foştii ofițeri de rezervă evrei sunt exceptaţi dela munca manuală în 
detaşamente, putând fi utilizați astfel: 

- Foştii ofiţeri activi şi de rezervă, precum şi foştii subofiţeri proveniţi din acti- 
vitate, la munca intelectuală (Statistică, lucrări de birou, etc.) şi la încadrarea detaşa- 
mentelor, ca ajutori sau comandanţi de subunități, în lipsa comandanților români. 

- Foştii maiştri şi submaiştri proveniţi din activitate, ca conducători de echipe 
importante de meseriaşi, potrivit specialităţii lor. 


1 Monitorul Oficial, partea I, nr. 85 din 13.04.1928. Decretul Regal Nr. 1048 din 09.04.1928 
privitor la promulgarea Legii pentru ocrotirea muncii minorilor şi femeilor şi durata muncii. 

2 Eroare. Modificările la care se referă documentul au fost publicate în 11.10.1932. Vezi în acest 
sens Monitorul Oficial, partea I, nr. 238 din 11.10.1932. Decretul Regal Nr. 2952 din 
10.10.1932 pentru modificarea unor articole din Legea pentru ocrotirea muncii minorilor şi 
femeilor şi pentru durata muncii, publicată în Monitorul Oficial Nr. 85 din 13 Aprilie 1928. 

3 Monitorul Oficial, partea I, nr. 301 din 23.12.1932. Decretul Regal Nr. 3540 din 19.12.1932 
referitor la modificarea unor articole din Regulamentul Legii pentru ocrotirea muncii minorilor 
şi femeilor şi durata muncii. 

4 Monitorul Oficial, partea I, nr. 242 din 19.10.1939. Jurnalul Consiliului de Miniştri Nr. 3072 
din 14.10.1939 referitoare la repartizările pe categorii de munci. 

5 Monitorul Oficial, partea I, nr. 169 din 24.07.1940. Decretul-Lege Nr. 2490 din 23.07.1940 
pentru stabilirea regimului muncii în împrejurări excepționale. 

6 Monitorul Oficial, partea I, nr. 69 din 22.03.1941. Decretul-Lege Nr. 747 din 20.03.1941 pentru 
modificarea art. 9 din Decretul-Lege pentru stabilirea regimului muncii în împrejurări 
excepționale. 

- Foştii gagişti proveniți din activitate, la administrația detaşamentelor sau ca 
ajutori de comandanţi de subunități în detaşamente. 

3. Evreii evacuaţi din zonele petrolifere şi stabiliți temporar pe raza altor cer- 
curi teritoriale, sunt obligați a presta munca obligatorie. Pentru a se clarifica situația 
acestei categorii de evrei, cercurile teritoriale de origină vor trimite formele de mutare 
noilor cercuri teritoriale. 

4. Evreii supuşi străini sunt scutiți de munca obligatorie, indiferent dacă sunt ai 
țărilor aliate sau ai țărilor cu care suntem în stare de război; se va avea în vedere 
raportul Nr. 16.952/1942 al Direcţiei Generale a Poliţiilor (anexat). 

5. Elevii de liceu, bacalaureaţii şi studenţii vor presta munca obligatorie ma- 
nuală în raport de vârstă (detaşamente locale sau exterioare). 

6. Scutirile acordate de Comisia Centrală de revizuire trebuie respectate, chiar 
dacă se crede că au fost acordate fără o suficientă documentare, la faţa locului, în care 
scop se fac următoarele preciziuni: 

Conducătorii şi membrii Oficiilor judeţene ai Centralei Evreilor din România, 
vor fi lăsaţi imediat liberi. 

Evreii scutiţi de Comisia Centrală care în prezent se află în detaşamente exteri- 
oare de lucru, vor fi readuşi în localităţile respective numai după sosirea înlocuitorilor, 
pe şantierele de lucru, trimişi de cercurile teritoriale dintre evreii disponibili sau dintre 
cei aflați în detaşamentele locale cu însărcinări secundare. 

În acest scop, cercurile teritoriale vor căuta să trimită înlocuitori; în caz că nu 


Nici un evreu care are carnet de scutire dela comisie, nu va mai fi repartizat la 
muncă obligatorie. 

În Instrucţiunile Nr. 55.500/1942 s”a prevăzut posibilitatea anulării scutirilor 
acordate de Comisia Centrală, când controlurile la faţa locului vor dovedi că această 
măsură este necesară. 

7. Meseriaşii evrei nu vor fi folosiți la munca obligatorie decât în cadrul spe- 
cialității lor, fie că vor lucra în localitatea de origină, fie că vor fi trimişi în alte loca- 
lităţi, dacă nu li se găseşte întrebuințare în meseria lor, vor fi trimişi la muncă în 
detaşamente, în raport de vârstă. 

IV. — Control, sancţiuni, anulări. 

1. Munca obligatorie cere să fie organizată, dirijată şi controlat. 

Corpurile de armată (teritoriale) cât şi cercurile teritoriale, singure sau cu orga- 
nele Oficiului Central de Românizare, vor efectua controluri repetate, conf. ordinului 
Nr. 60.960 din 14 Iulie 19427, la toate instituţiile şi întreprinderile care utilizează evrei, 
semnalând constatările şi propunerile în raportul lunar, prevăzut în Instrucţiunile Nr. 
55.500/1942, pagina 16, paragraful 6. 

Dorinţa Domnului Mareşal este, ca munca aceasta să nu fie trivializată, ci 
efectuată cu toată seriozitatea. 


1 Nu se publică. AMAE, fond Problema 33, volumul 15, f. 266+verso. 
2 Nu a fost identificat printre documentele cercetate. 

De aceea, s'au prevăzut şi pedepse severe: bătaia aplicată regulamentar şi tri- 
miterea în Transnistria, care a devenit operantă în ziua de 16 Iulie a.c. conform comu- 
nicatului Nr. 88.661 publicat în ziarele cu data de 5 Iulie 1942'şi trimis în copie tuturor 
Comandamentelor şi Cercurilor Teritoriale. 

Pedeapsa cu bătaia se va ordona de către comandanții detaşamentelor exte- 
rioare, comandaţii detaşamentelor locale (când sunt ofiţeri), comandanții unităților mili- 
tare care folosesc evrei, precum şi de către comandanții cercurilor teritoriale (recrutare), 
pentru evreii repartizaţi la diferite instituţii sau întreprinderi, în grupe sau detaşamente 
locale care nu sunt supravegheate de ofiţeri. 

2. Prin derogare dela dispoziţiunile prevăzute în Instrucţiunile Generale Nr. 
55.500/1942 (Titlul D, Cap. I, paragraf 8, punctul g, alin. 7), şi în conformitate cu hotă- 
rârea Domnului Mareşal Antonescu, Românii care vor înlesni sustragerile evreilor dela 
munca obligatorie vor fi internaţi în lagăre. 

3. Evreii care au obţinut scutiri dela Comisia Centrală de revizuire pe timpul 
când se aflau la lucru în detaşamente şi au părăsit şantierele fără voie şi înainte de a le fi 
sosit înlocuitorii, vor pierde dreptul de scutire, anulându-li-se carnetele de către 
corpurile de armată (teritoriale). Ei vor fi trimişi în Transnistria. 

4. Când un evreu a obținut două carnete de scutire dela Comisia Centrală de 
revizuire pentru întreprinderi diferite, se vor anula ambele scutiri de către corpul de 
armată (teritoriale) respectiv, deoarece dă dovadă de eschivare dela munca obligatorie. 

5. În judeţele unde s’au scutit prea mulţi meseriaşi de către Comisia Centrală 
de revizuire şi unitățile militare au nevoie de ei, corpurile de armată (teritoriale) pot 
anula scutirile la o parte din aceştia pe termenele necesare (în folosul cercurilor 
teritoriale). 

6. Deasemenea se vor anula carnetele de scutiri acordate evreilor pentru liberă 
practică la diferite firme sau întreprinderi din provincie, când se constată că ei fac ser- 
viciul în capitală sau în altă localitate, deci nu în localitatea pentru care au cerut scutirea 
de muncă obligatorie. 

Toate anulările care se vor opera în baza dispoziţiunilor de mai sus, vor fi ra- 
portate M.St.M., prin tabele nominale, odată cu raportul lunar prevăzut în Instrucţiunile 
Generale Nr. 55.500 din 27 Iunie 1942 (Titlul F, Cap. II, paragraf 6). 

V. — Repartizări. 

1. În serviciul patronilor sau particularilor nu se dau evrei, în principiu. 

Totuşi, se pot acorda, excepțional, numai când Oficiul Central de Românizare 
va da avizul în acest sens. 

Farmaciştii şi droghiştii se vor putea repartiza numai la instituţii, spitale, labo- 
ratoare, depozite de medicamente. Nu se dau medici şi farmacişti evrei la spitale 
militare sau de răniți. 

D.L. Nr. 3294/1940? şi circulara Nr. 19.762 a Ministerului Sănătăţii! interzic 
utilizarea evreilor în farmaciile şi drogheriile publice pentru orice funcțiune (vânzător, 
laborant, casier, etc.). 


1 Vezi documentul nr. 280. 
2 Monitorul Oficial, partea I, nr. 231 din 03.10.1940. Decretul-Lege Nr. 3294 din 02.10.1940 
pentru interzicerea arendării farmaciilor la evrei. 

2. Nu se dau funcţionari la unităţile şi comandamentele militare. Se pot da însă 
evrei titraţi universitari, contabili sau desenatori, instituțiilor publice şi întreprinderilor 
de Stat sau particulare, cu aprobarea Marelui Stat Major, astfel cum este prevăzut în 
Instrucţiunile Generale Nr. 55.500/1942, la Titlul C, parag. 4, punctul c. 

Instituţiunile şi întreprinderile care folosesc astfel de evrei — prin şeful lor — 
sunt direct răspunzătoare de păstrarea secretului lucrărilor şi operaţiunilor ce le sunt 
încredințate. 

Deasemenea, se vor putea repartiza, cu aprobarea Marelui Stat Major, evrei 
subchirurgi, dentişti practicieni şi tehnicieni, laboranți, subingineri şi conducători- 
arhitecți, care sunt absolvenţi ai şcoalelor tehnice sau posedă diplome de liberă practică. 

3. La repartizările pentru nevoi locale de muncă manuală să nu se dea câte unul 
sau doi evrei, ci în grup, pentru a putea fi uşor supravegheați şi controlaţi. 

Se reaminteşte că asemenea aprobări, se dau de către corpurile de armată (teri- 
toriale), aşa cum prevăd instrucţiunile generale Nr. 55.500/1942 (Titlul C, parag. 2). 

4. Se pot repartiza meseriaşi evrei la spitalele de zonă interioară, fiind forma- 
ţiuni care deservesc armata. 

5. Conform Deciziunii Ministerului Afacerilor Interne, evreii nu au voie să 
locuiască decât la oraşe. 

În consecință, în mediul rural se vor repartiza numai evrei în grup sau detaşa- 
mente, care trebuie să lucreze pentru nevoi de utilitate generală (fabrici, drumuri, căi 
ferate), cu obligațiunea de a fi cazați separat şi a li se interzice contactul cu populaţia 
dela sate. 

6. Corpurile de armată (teritoriale) vor lua măsuri să completeze imediat deta- 
şamentele exterioare cu evreii între 20-40 ani, care au fost clasaţi ca apți pentru munca 
manuală de către comisiile de revizuire medicală. 

7. Detaşamentele exterioare până la 100 evrei, care trebuie trimise în interiorul 
corpului de armată, se aprobă de către comandamentele teritoriale respective. 

8. Există obiceiul de a se face mai multe cereri asupra aceluiaşi subiect, la date 
apropiate. De aici rezultă necesitatea de a se ţine la fiecare comandament de corp de 
armată (teritorial) un repertoriu alfabetic, în care să se treacă toate cererile referitoare la 
evrei, precum şi modul cum au fost soluționate. 

9. Se va da atenţie deosebită cererilor de evrei necesari întreprinderilor care lu- 
crează în folosul armatei sau economiei naţionale, cerându-se avizele necesare şi copii 
legalizate depe acte. 

10. Cererile diferitelor instituţii pentru evreii meseriaşi sau muncitori necali- 
ficaţi, vor fi bine examinate, întrucât există tendinţa generală de a se exagera nevoile. 

11. Cercurile teritoriale vor menţine legătura cu poliţiile oraşelor respective, 
pentru a fi trimişi în detaşamente exterioare de lucru evreii suspecți, internabili; ei vor fi 
folosiţi la munca obligatorie în detaşamentele respective, fiind însă supravegheați 
îndeaproape. 

VI. — Drepturi. 

1. Pentru evreii repartizați la dispoziția comandamentelor, unităţilor sau for- 
mațiunilor militare (detaşamente de lucru cu evrei, detaşamente de lucru cu concentrați, 


1 Nu a fost identificată printre documentele cercetate. 

lagărele de prizonieri, etc.), precum şi pentru evreii repartizați la instituțiile civile (Stat, 
judeţ şi comună). 

a) Evreii cu titluri universitare (medici, ingineri, arhitecți sau alte specialități, 
posedând titluri academice sau similare), sunt obligaţi să presteze, anual, 90 de zile 
muncă obligatorie, în care timp au drepturi de soldă, întreţinere şi hrană (hrană în bani) 
la fel cu soldaţii. 

După acest termen, vor fi retribuiți după tariful anual al rechiziţiilor, conform 
D.M. Nr. 1305, publicată în Monit. Of. Nr. 174 din 29 Iulie 1942. 

În ceea ce priveşte uniforma, se păstrează dispoziţiunile prevăzute în D.M. Nr. 
23.325 din 27.1.19417, cu lămurirea că toţi aceştia vor purta uniforma şi centura, fără 
diagonală şi baionetă. 

Uniforma se poartă numai când munca este prestată la unităţi sau formaţiuni 
militare şi la detaşamente de lucru puse la dispoziția armatei. 

b) Foştii ofiţeri activi şi de rezervă evrei, care sunt folosiți în cadrele detaşa- 
mentelor locale sau exterioare, ori la muncă intelectuală, sunt asimilați, la drepturi, cu 
evreii cu titluri universitare: 

- 90 de zile pe an, cu drepturi asemănătoare soldaţilor. 

- după împlinirea acestui termen, fiind retribuiți după tariful anual al rechizițiilor. 

c) Evreii specialişti netitraţi (dentişti, practicieni şi tehnicieni, subchirurgi, 
subingineri, conductori-arhitecți, etc.), foştii subofiţeri, maiştri, submaiştri şi gagişti 
proveniţi din activitate, meseriaşii şi muncitorii necalificaţi, au drepturile prevăzute în 
Instr. generale Nr. 55.500 din 27 Iunie 1942 (Titlul D., Cap. I, parag. 6, punctul c), 
adică: 

- soldă, hrană şi întreținere la fel cu ale soldaţilor, 

- cotă de 15 lei pe zi, pentru uzajul efectelor, 

- ajutorul de familie, în proporţie de !£. 

d) Femeile evreice vor fi retribuite în aceleaşi condițiuni ca şi bărbaţii evrei, 
potrivit titlurilor, specialităților sau meseriilor avute. 

2. Evreii repartizaţi la diferite întreprinderi vor fi retribuiţi — potrivit profe- 
siunii sau meseriei ce îndeplinesc — în conformitate cu dispoziţiunile legilor speciale. 

3. Dispoziţiuni referitoare la fonduri. 

a) Pentru comandamentele, unităţile şi formațiunile militare care utilizează 
orice fel de evrei la munca obligatorie (titraţi, specialişti netitraţi, meseriaşi, muncitori 
necalificaţi) în interesul armatei se fac următoarele preciziuni: 

- Drepturile de salarizare (pentru titraţi), precum şi drepturile de hrană, soldă şi 
întreținere (pentru orice categorie de evrei) se suportă din creditul extraordinar cu 


1 Monitorul Oficial, partea I, nr. 174 din 29.07.1942. Decizia Ministerială Nr. 1305 din 
23.07.1942 a Ministerului Apărării Naţionale cu privire la munca obligatorie pentru evreii 
titrați universitari. 

2 Monitorul Oficial, partea I, nr. 37 din 13.02.1941. Decizia Ministerială Nr. 23.325 din 
27.01.1941 a Ministerului Apărării Naţionale privitoare la normele pentru rechiziționarea şi 
întrebuințarea medicilor, farmaciştilor şi inginerilor evrei. 

acoperire specială (fondul de războiu) deschis prin D.L. Nr. 1939/1941), în baza D.L. 
Nr. 563/1800/19417. 

În actele de cheltuială se vor trece, separat, evreii şi evreicele, întocmindu-se 
însă o singură lucrare. 

- În ceea ce priveşte plata uzajului de efecte şi a ajutorului de familie, urmează 
să se întocmească o D.M. în acest sens, propunându-se modificarea art. 23 din D.L. Nr. 
2030/1941. 

Până atunci, lichidarea acestor drepturi rămâne în suspensie. 

b) Drepturile ofițerilor, subofițerilor şi gradelor inferioare, concentrate pentru 
încadrarea detaşamentelor de evrei care lucrează în interesul armatei, a celorlalte 
instituțiuni sau întreprinderi, vor fi suportate tot din fondul de război al M.A.N., aşa 
cum este prevăzut în Instr. Generale Nr. 55.500/1942 (Titlul D, Cap. I, parag. 6, 
punctele a şi b). 

c) Fondurile necesare pentru evreii utilizaţi la instituţiile civile vor fi indicate 
de către departamentele respective. 

VII. — Diverse. 

1. Vor putea beneficia de 15 zile concediu, în serii, după 6 luni de muncă 
obligatorie, evreii din detaşamentele exterioare. 

Calculul termenului în vederea acordării concediilor se face dela data când s'au 
prezentat evreii la lucru, pe baza registrelor sau tabelelor de prezență. 

Acest concediu nu este un drept; el constituie o recompensă numai pentru acei 
care au muncit conştiincios, aprobându-se de către Comandamentul Teritorial care a 
organizat detaşamentul. 

În mod excepțional, se vor acorda învoiri sau permisii pe termene strict 
limitate, de către comandanții detaşamentelor respective, evreilor din detaşamentele 
exterioare care trebuie să se prezinte în faţa instanțelor judecătoreşti şi ale căror 
depoziţii nu pot fi luate prin comisii rogatorii. Aceştia vor face dovada timpului 
întrebuințat cu vizele de sosire şi plecare puse de către instanţele judiciare. 

În consecință, nu se vor mai face rapoarte sau da curs cererilor de permisii 
pentru diferite motive (deces în familie, căsătorie, etc.) ale evreilor aflaţi în detaşamen- 
tele exterioare, întrucât prin aceste deplasări continui se scade randamentul de lucru. 

În afară de aceste consideraţiuni, toţi evreii trebuie să înţeleagă că nu este 
câtuşi de puţin echitabil ca ei să beneficieze de un regim privilegiat, în timp ce Românii 
îşi sacrifică viaţa pe front. 


1 Monitorul Oficial, partea I, nr. 153 din 01.07.1941. Decretul-Lege Nr. 1939 din 30.06.1941 
privitor la deschiderea unui credit extraordinar special pe seama Ministerului Apărării 
Naţionale, Subsecretariatele de Stat ale Armatei de Uscat, Aerului şi Marinei, în sumă de 
4.600.000.000 lei. 

2 Monitorul Oficial, partea I, nr. 145 din 22.06.1941. Decretul-Lege Nr. 1800 din 21.06.1941, 
pentru procurarea şi administrarea fondurilor necesare Armatei, în situaţiuni excepţionale şi 
pentru organizarea Serviciului Tezaurului Armatei. 

3 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 


669 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


2. Se fac următoarele preciziuni referitor la scutirile acordate de Comisia 
Centrală de revizuire, care a funcționat la sediul Inspectoratelor Generale a Taberelor şi 
Coloanelor de Muncă din București: 

- Această comisie a acordat carnete de scutiri atât evreilor din Capitală, cât şi 
celor din provincie, pe baza propunerilor trimise de către comisiile judeţene de 
revizuire. 

- Carnetele de scutire poartă în stânga sus titulatura Inspectoratului General al 
Taberelor şi Coloanelor de Muncă, au fotografie şi număr de ordine şi sunt semnate în 
partea stângă de către domnul Radu Lecca, împuternicitul Guvernului pentru reglemen- 
tarea regimului evreiesc în România, fost preşedinte al Comisiunei Centrale de revi- 
zuire, iar în dreapta de către domnul Mociulschi, Inspectorul General al Taberelor şi 
Coloanelor de Muncă. 

- Comisiunea şi-a încetat activitatea la data de 1 Iunie a.c. 

3. Comandamentele de corp de armată (teritoriale) vor avea grijă să însereze în 
ordinele aprobate îndatoririle unităţilor, instituțiilor şi întreprinderilor precum şi datele 
necesare referitoare la obligaţiunile şi drepturile evreilor utilizaţi la muncă obligatorie şi 
anume: 

- Instituţia (unitatea, întreprinderea), care utilizează evrei este obligată pe a sa 
răspundere: 

a) Să se convingă, prin organele sale de control, că întrebuinţarea evreilor este 
conformă cu aprobarea dată şi că nu este o camuflare a acestora. 

b) Să anunţe cercul teritorial respectiv în momentul când activitatea încetează, 
total sau parţial, pentru ca evreii să fie puşi la dispoziţia altor instituţii sau întreprinderi. 

c) Programul zilnic este de 9 ore, cu excepţia duminicilor, variind în raport de 
anotimp. 

d) Prezenţa este obligatorie la lucru în timpul programului. 

e) La orice instituţie, atelier sau şantier de lucru, se va găsi afişat programul de 
lucru şi tabelul nominal al tuturor evreilor repartizaţi la munca obligatorie, cu evidența 
la zi a mutaţiilor. 

f) Se interzic învoirile, folosirea în birouri sau în interesul propriu, a evreilor 
destinați la munca manuală, trimiterea lor în oraş după cumpărături, folosirea la lucru 
prin rotaţie, pe zile, lăsarea lor în inactivitate, etc. 

Nerespectarea dispozițiunilor de mai sus, atunci când vor fi constatate de către 
organele militare de control, singure sau în legătură cu organele Oficiului Central de 
Românizare, vor fi considerate ca abateri grave în sarcina autorității respective şi va 
atrage imediata ridicare a evreilor dela lucru şi informarea Preşedinţiei Consiliului de 
Miniştri, prin Marele Stat Major, asupra neregulii săvârşite. 

Totodată se va aplica sancţiunea trimiterii în Transnistria a evreilor infractori 
(acei cari nu execută conştiincios munca şi se sustrag dela muncă prin orice mijloc) şi în 
lagăre, a românilor care înlesnesc astfel de abateri. 

g) Drepturile evreilor folosiţi la munca obligatorie (echipe de meseriaşi, 
detaşamente locale cu muncitori necalificaţi), sunt în sarcina instituţiei care îi foloseşte. 

4. Cercurile teritoriale să nu se mai adreseze direct Marelui Stat Major, decât în 
cazuri de extremă urgenţă. 

În consecinţă, toate lămuririle să se ceară pe cale erarhică. 

5. S'a întocmit un decret lege pentru suspendarea cercetării, instrucției şi exe- 
cutării evreilor infractori, pentru toată durata războiului şi trimiterea acestora la munca 
obligatorie în detaşamente exterioare de lucru. 

6. Situaţiile anexe să fie întocmite cu toată sinceritatea şi înaintate cu punctua- 
litate la datele fixate în Instrucţiunile generale Nr. 55.500/1942. 

7. În birourile cercurilor şi comandamentelor teritoriale nu este permis să se 
găsească funcţionari evrei. 

8. La utilizarea femeilor evreice între 18-40 ani, se vor avea în vedere aceleaşi 
norme de ocrotire a muncii prevăzute în legile, regulamentele şi dispoziţiunile în 
vigoare, amintite la Cap. II din prezenta anexă. 

9. Meseriaşii evrei — prin natura ocupațiunii lor — vor putea lucra în grupe mici, 
sub controlul continuu şi sub răspunderea şefilor de echipe, pretinzându-le însă să efec- 
tueze calitatea de lucru normală zilnică. 

10. Îngrijirea evreilor bolnavi. 

a) Evreii din detaşamentele exterioare care sunt uşor bolnavi, vor fi trataţi în 
infirmeriile sau în taberele respective, iar acei care trebuie internaţi în spitale vor fi eva- 
cuați în spitalele militare din localitatea cea mai apropiată, care-i va trimite, după 
examinare, la spitalul evreiesc cel mai apropiat. 

b) Evreii bolnavi din detaşamentele locale vor fi îngrijiţi la domiciliu sau în spi- 
talele locale, în raport cu gravitatea fiecărui caz şi după ce, în prealabil, vor fi vizitaţi de către 
medicul instituţiei respective şi supravizitaţi de către medicul cercului de recrutare. 

Instituţia la care au fost repartizaţi evreii care s'au îmbolnăvit în timpul lucru- 
lui, este obligată să controleze la domiciliu sau spitale, prezenţa şi stadiul sănătății 
acestora. 

Evreii care vor simula diferite boli, sau, fiind însănătoşiţi, vor părăsi domiciliul 
ori spitalul pentru interesele lor proprii, în loc să se prezinte la cercul teritorial, spre a li 
se face mutaţia în controale şi a fi repartizaţi la muncă, fie în continuare la acelaşi 
detaşament, fie la altul, vor fi sancționaţi cu trimiterea în Transnistria, pe baza cererilor 
nominale înaintate ierarhic Marelui Stat Major. 

11. Pentru a nu se mai produce confuziuni în ceea ce priveşte stabilirea iden- 
tităţii evreilor, toate tabelele referitoare la evrei vor conţine următoarele date. 

- numele şi prenumele 

- data naşterii 

- numele părinţilor 

- profesiunea sau meseria 

- domiciliul 

- cercul de recrutare şi Nr. matricol 

- motivul şi numele membrilor din familie la cei propuşi a fi trimişi în 
Transnistria. 

12. Toate variantele de efective (scutiri, bolnavi în infirmerie, în tabere, la 
domiciliu sau în spitale, învoiri, permisii, părăsirea fără voie a lucrului, etc.) vor fi aduse 
la cunoştinţa cercurilor teritoriale prin state nominale, pentru facerea mutaţiilor. 

13. Deosebirea dintre detaşamentele locale şi cele exterioare constă în faptul că 
evreii din primele detaşamente lucrează în localitatea de domiciliu sau în apropiere, 
luând ambele mese sau numai masa deseară acasă şi dorm în familie, pe când cei din 

detaşamentele exterioare lucrează în alte localități, unde au administrație separată sau 
prin grija cercurilor teritoriale. 

14. Aplicarea sancțiunii cu trimiterea în Transnistria se ordonă de către Marele 
Stat Major, în urma cererilor adresate de către corpurile de armată (teritoriale), a 
unităților, instituţiilor şi întreprinderilor care folosesc evrei, sau în baza rapoartelor 
înaintate de către ofiţerii însărcinați cu controlul muncii obligatorii. 

- La luarea măsurilor de execuţie, se va ţine seama de. 

- ord. M.St.M. Nr. 68.750 din 6 August 1942). 

- ord. M.St.M. Nr. 70.425 din 15 August 19427. 

- Îndată după plecare, se va raporta M.St.M. de executare. 

15. Evreii care sunt trimişi în Transnistria, pot lua asupra lor: 

a) Suma echivalentă în mărci germane (emisiunea specială pentru teritorii 
ocupate din Est), rezultată din schimbul leilor sau altor monezi străine, precum şi din 
răscumpărarea bijuteriilor sau diferitelor titluri (acţiuni, obligaţiuni, etc.). 

Această operaţiune se va face în oraşele capitale de judeţ, unde se găsesc 
autorităţile competente, înainte de plecarea evreilor. 

b) Ca obiecte de îmbrăcăminte, lenjerie şi aşternut, fiecare persoană îşi poate 
lua strictul necesar în bagaje de mână. 

c) Evreii vor fi obligați înainte de plecare să-şi achite impozitele către stat, 
judeţ şi comună. 

Faptul că nu ar putea achita decât numai o parte din impozite, din lipsă de bani, 
nu va constitui un motiv pentru a nu fi trimişi în Transnistria, sau de a se întârzia 
trimiterea (Ord. M.St.M. Nr. 75.874/1942). 

16. Comandamentele teritoriale vor tria cererile pentru repartizările evreilor, 
prevăzute în Instrucţiunile Generale Nr. 55.500/1942 (Titlul B, Cap. III, paragr. 2 şi 3) 
şi vor trimite pentru aviz la Oficiul Central de Românizare, sau la celelalte departamente 
şi instituţii, numai pe acelea care prezintă seriozitate; restul se va respinge din oficiu 

17. Darea de seamă lunară, cerută prin Instrucţiunile Generale Nr. 
55.500/1942 (Titlul F, Cap. II, paragr. 6), va conţine următoarele părți: 


PARTEA I-a 


I. — Detaşamentele locale. 
1. Controluri efectuate (unde, la ce dată, de către cine şi constatările făcute 
asupra prezenţei evreilor şi a randamentului la lucru). 
2. Diverse. 
3. Măsuri luate. 
4. Greutăţi întâmpinate. 
5. Propuneri 


1 Nu se publică. Se referă la ordinul Nr. 68.750 din 06.08.1942 al Marelui Stat Major, Secţia I-a 
Organizare-Mobilizare. AMR, fond 5416-Marele Stat Major, Secția I-a Organizare-Mobilizare, 
dosar nr. 3002, f. 8. 

2 Nu a fost identificat printre documentele cercetate. 

3 Vezi documentul nr. 307. 


672 


Documente 


II. — Detaşamentele exterioare. 

Aceleaşi puncte ca la detaşamentele locale. 

III. — Concluziuni generale. 

IV. — Tabele nominale de evrei cărora li s'au anulat carnetele date de Comisia 
Centrală de Revizuire, care vor conţine rubricile arătate la punctul 12 de mai sus şi, în 
plus, Nr. carnetului şi motivul. 

V. — tabele nominale de evreii plecaţi în Transnistria în cursul lunii precedente 
(dela 1-la 31). 

În tabele, afară de cele arătate la Cap. VII, punctul 12, se vor mai trece: 

- data şi numărul ordinului aprobator al M.St.M. 

- data plecării. 

- membrii familiei ce-au însoțit pe evreul pedepsit (numele, vârsta şi gradul de 
rudenie cu infractorul). 


PARTEA II-a 


Va conţine toate punctele prevăzute în ordinul Marelui Stat Major Nr. 72.081 
din 14 August!, care se referă la contribuţia de muncă adusă de către echipele de 
meseriaşi evrei. 


PARTEA III-a 


Situaţii: 
- Situaţiile Nr. 2 şi 7 se vor înainta până la data de 10 ale fiecărei luni. 
- Situaţiile Nr. 3 şi 6 se înaintează numai când sunt modificări faţă de luna precedentă. 
Modele vor fi cele trimise cu Nr. 57.744 din 3 Iulie 1942 şi 77.588 din 31 
August 19427. 
La Situaţia Nr. 2, în rubrica „trimişi în Transnistria”, se vor trece numai evreii 
infractori, iar în prima rubrică alăturată, membrii familiilor infractorilor, cari au fost 


trimişi odată cu aceştia. 
* 


* * 


Prezenta anexă nu anulează Instrucţiunile Generale No. 55.500 din 27 Iunie 
1942, ci completează şi lămureşte dispozițiunile prevăzute în acele instrucțiuni. 


SUBŞEFUL MARELUI STAT MAJOR 
General (ss) I. ARHIP 
ŞEFUL SECȚIEI I-a 
Colonel (ss) BORCESCU 
Pentru conformitate 
Şeful Bir. 10 ss. Ilie Dumitrescu 
Lt. Colonel Ilie Dumitrescu 


1 Vezi documentul nr. 302. 
2 Nu au fost identificate printre documentele cercetate. 

AMAE, fond Problema 33, volumul 15, f. 259-268; Ancel, DCFRJH, volumul IV, 
documentul nr. 92, p. 174-185. 


Documentul nr. 323 


MARELE STAT MAJOR 


SECŢIA I-a 
Biroul 10 
Nr. 900.285 din 17 Septemvrie 1942 
MARELE STAT MAJOR 
SECŢIA I-a 
către 
COPIE 


Urmare la ordinul telegrafic Nr. 900.285 din 8 Septemvrie 1942!, al Marelui 
Stat Major Secţia I-a. 

Am onoare a face cunoscut, că potrivit Instr. Generale Nr. 55.500/1942? şi 
comunicatului M.St.M. Nr. 88.661 din 5 Iulie 19425, aprobat de Preşedinţia Consiliului 
de Miniştri trimis Dvs. cu ord. circular Nr. 68.750 din 6 August 1942 în cazul când 
bărbaţii evrei infractori hotărâți pentru a fi trimişi în Transnistria, nu se prezintă de bună 
voie sau nu sunt descoperiţi de organele polițienești, vor fi trimise în Transnistria 
familiile acestora. 

Prin infractor, în acest caz, se înțelege evreul bărbat care s'a făcut vinovat de 
abaterile arătate în Instr. M.St.M. Nr. 55.500/1942, Titlul D. capitolul 8, aliniatul 3 
(pagina 13). 

Prin acest procedeu, evreii care se vor fi ascuns pentru a nu fi trimişi în 
Transnistria, se vor prezenta probabil, pentru a-şi urma soarta familiilor lor. 

Membrii familiei care se vor trimite în acest caz, sunt: mama, tata, soția şi 
copiii necăsătoriți ai celui căzut în vină, locuind sub acelaşi acoperământ; nu vor fi 
supuşi acestei măsuri membrii familiei, care execută conştiincios munca obligatorie. 

În acest scop, rugăm dispuneți de urgenţă, întocmirea tabelelor şi formelor de 
plecare, pentru trimiterea neîntârziată a familiilor evreilor în cauză, întrucât numărul 
acestor evrei (dispăruţi, dezertori, nesupuşi la muncă) s'a ridicat la data de 1 August 
1942, la totalul de 12.588 evrei. 

La operaţiunile de executarea măsurilor de plecare şi transport, se va ţine 
seamă de ordinele circulare ale Marelui Stat Major: 

- Nr. 68.750 din 6 August 1942, 

- Nr. 70.425 din 16 August 19425, 


1 Vezi documentul nr. 317. 

2 Vezi documentul nr. 277. 

3 Vezi documentul nr. 280. 

4 Nu se publică. Se referă la ordinul Nr. 68.750 din 06.08.1942 al Marelui Stat Major, Secţia I-a. 
AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 8. 

5 Nu a fost identificat printre documentele cercetate. 

- Nr. 71.645 din 16 August 1942]. 

Rugăm înaintați imediat după plecarea acestora, tabele nominale cuprinzând 
toate datele arătate în anexa A. Nr. 98.500 din 14 Septemvrie 1942 (Cap. 7. Diverse, 
paragraf 11). 

Din aceste tabele, câte un exemplar, se va trimite: 

- Marelui Stat Major Secţia I-a Biroul 10, 

- Inspectoratului G-ral al Jand. Bucureşti, 

. Chesturei Poliţiei din oraşe de domiciliu (Prefecturei Poliţiei Capitalei pentru 
Bucureşti), 

- Dir. Poliţiei de Siguranță, Guvernământul Bucovinei, Basarabiei (pentru C. 3 
şi 4. Teritorial). 

Rugăm dispuneţi de urmare. 


SUBŞEFUL MARELUI STAT MAJOR 
General, 
(ss) I. Arhip 


Pentru ştiinţă: 
- Insp. G-ral al Jand. Buc. 
- Dir. G-rală a Pol. 
- Prefectura Poliţiei Capit. 


COMUNICAT: 
- Comand. 1-7. Terit. 
- Preşed. Consiliului de Min. 
- Min. Afacerilor Interne 
- Guv. Transnistriei 
- S.S. al Colonizării şi Inv. (C.N.R.) 
- S.S. al Muncii (O.C.R.) 
- Trib. Ilfov 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, 
f. 102. 


1 Vezi documentul nr. 303. 
2 Vezi documentul nr. 322. 

Documentul nr. 324 


MARELE STAT MAJOR 
Secţia I-a 
Biroul 10 
Nr. 98.521 din 21 SEP. 1942! 
MARELE STAT MAJOR 
Secţia I-a 
către 
PREŞEDINŢIA CONSILIULUI DE MINIŞTRI 
Cabinet 
Pentru Administrarea Bucovinei, Basarabiei şi Transnistriei. 


Am onoare a face cunoscut următorul ordin în rezoluţie al Domnului Mareşal, 
pus pe raportul M.St.M. Nr. 96.443 din 6 Septembrie 19427, privitor la controlul 
prezenţei evreilor la muncă obligatorie: 

„Să se pună ordine prin severe şi repetate controluri. 

Să fie tratați omeneşte: hrană, cazare, muncă 8-9 ore maximum. 

Să se ia cele mai severe măsuri în contra incorecţilor. 

Contabilitatea şi registrele administrative de prezenţă şi control, să fie ţinute în 
perfectă ordine. 

Să se trimită în Transnistria toți evreii neconştiincioşi, recalcitranţi, dezertori, 
etc., împreună cu familia. 

Să fie trimis în Transnistria imediat, cu familia, evreul din Piteşti care sabo- 
tează opera de românizare”. 

(Marcus David’, trecut în tabelul Anexă Nr. 1, fila 3, Nr. 25). 

„Toţi ofițerii dela C.R. şi comandanții detaşamentelor dovediţi ca incorecţi, să 
li se aplice art. 58”. 

Rugăm dispuneţi de urmare. 


D. O. 
ŞEFUL SECȚIEI I-a 
Colonel, ss. Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 
COMUNICAT: 
- Cdt. 1-7 Terit. 
- Guvernământul Bucovinei, 
Basarabiei şi Transnistriei. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 12.887 din 22.09.1942. 

2 Nu a fost identificat printre documentele cercetate. 

3 Nu a putut fi identificat. 

- Preşed. Cons. Miniştri, Cabinet 
pentru administrarea Bucovinei, 
Basarabiei şi Transnistriei 


*) Adnotare: 
„Biroul 1 Comunicare la Guvernământ. ss. indescifrabil”. 


AMAE, fond Problema 33, volumul 20, f. 138. 


Documentul nr. 325 


MARELE STAT MAJOR 
Secţia I-a 

Biroul 10 

Nr. 74.676 din 24 SEP. 1942! 
MARELE STAT MAJOR 
Secţia I-a 
către 
PREŞEDINŢIA CONSILIULUI DE MINIŞTRI 
C.P.A. Bucov., Basarabiei şi Trans. 


Urmare la ordinul Marelui Stat Major Nr. 92.773 din 10 August 19427. 

Referitor la revizuirea actelor militare ale evreilor cari au dobândit încadrarea 
în categoria 2-a, cu onoare se face cunoscut următoarele: 

1. — Evreii cari nu au cerut la timp încadrarea în categoria 2-a, nu vor fi obligaţi 
a mai prezenta actele de revizuire, întrucât ei nu mai pot fi încadrați. 

2. — La revizuirea actelor, se va pune viza Corpului Teritorial pe actele militare 
verificate, cu menţiunea: „VERIFICAT-BUN”, se va pune şi ştampila şi semnătura. 

3. — Actele găsite în neregulă, vor fi îndosariate aparte. 

Marele Stat Major va supune aprobării Domnului Mareşal Antonescu, cu D.L. 
cu următorul cuprins: 

a/. Evreii găsiţi că au obţinut încadrarea în categoria 2-a pe bază de acte false, 
să fie trimişi în Transnistria. 

b/. Evreii cari nu prezintă actele militare în termenul fixat să piardă automat 
dreptul de-a fi menţinuţi încadraţi în categoria 2-a. 

c/. Numele evreilor cari şi-au pierdut dreptul de-a figura în categoria 2-a, să fie 
publicat în Monitorul Oficial pentru anulare. 

4. — Termenul de încheierea lucrărilor, se prelungeşte până la 15 Octombrie 
1942. 

Rugăm dispuneţi de urmare. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 13.315 din 25.09.1942. 
2 Vezi documentul nr. 298. 

D. O. 
ŞEFUL SECȚIEI I-a 
Colonel, ss. Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 


COMUNICAT: 

- Corp. 1-7 Terit. 

- Preşed. Consil. Împut. Guvern. 

- Guv. Bucov., Trans., Basarabiei. 
- Preşed. Consil. Min. C.P.A.0O. 
Bucov. Basarabiei şi Trans. 

C/H 


*) Adnotare: 
„Biroul 1 Comunicare la Guvernământ. ss. indescifrabil”. 


AMAE, fond Problema 33, volumul 20, f. 185. 


Documentul nr. 326 


COPIE 
CABINETUL MILITAR 
AL 
CONDUCĂTORULUI STATULUI 
Nr. 9481 M.5. Bucureşti, 25 Sept. 1942 


MARELE STAT MAJOR 
— Cabinet — 


Am onoare a trimite tabelele alăturate cu rezultatul controlului executat de 
acest Cabinet, din ordinul Domnului Mareşal, la Detaşamentele de Lucru pentru a reda 
agriculturii terenurile degradate de pe văile Sihnei, Siretului şi Prutului. 

Vă rugăm binevoiţi a dispune să ni se comunice eventualele măsuri ce se vor lua 
față de constatările făcute şi, odată cu răspunsul Dvs., să ni se înapoieze şi schiţele 
anexate. 


D. O. 
ŞEFUL CABINETULUI MILITAR 
COLONEL (ss) R. Davidescu 


Notă. Primită la Secția 3-a la 26.IX.1942 ora 9. 

p. Conformitate 
Şeful Biroului 3 
MAIOR, ss. I. Marincu! 
— I. Marincu — 


*) Adnotare: 
„Secţia 3+Secţia 1. 25. Septembrie 1942. Să se studieze şi să se dea ordin imediat. Să 
se intervie la comunitate să se trimită haine evreilor. Rezultatul în 48 ore. GENERAL, 
(ss) Arhip”. 


EXTRAS 
din 
TABELUL TRIMIS DE CABINETUL MILITAR CU REZULTATUL 
CONTROLULUI FĂCUT LA DETAŞAMENTELE DE PE VALEA SIHNEI, 
PRUTULUI ȘI SIRETULUI 


DETAŞAMENTUL DE PE VALEA SIHNEI (organizat de R.4. P.). 

+)1. — Compunerea Detaşamentului. 

- Lipsă față de efectivul stabilit de Marele Stat Major: 9 subofiteri, 39 trupă şi 
83 evrei. 

2. — Situaţia Detaşamentului. 

- Evreii majoritatea sunt desculți şi îmbrăcaţi sumar (circa 50% sunt dezbrăcaţi). 

S’a intervenit la Prefecturile de judeţ să dea ordin comunităţilor evreieşti să le 
trimită haine, fără rezultate până în prezent; trebuie să se dea dispoziţiuni energice. 

++)3. — Greutăţi întâmpinate. 

- Nu s'au putut obţine căruţe de rechiziţie. 

- Din cauza lipsei de încadrare, supravegherea este îngreuiată. 

- Lipsa unui mijloc de deplasare (căruță sau docar) pentru comandantul 
Detaşamentului; Comandantul supraveghează greu detaşamentul. 

DETAŞAMENTELE DE PE VALEA SIRETULUI (organizate de Reg. 5 
Pionieri). 

+)1. — Compunerea Detaşamentului. 

- Lipsa faţă de efectivul stabilit de Marele Stat Major: 4 subofiteri rezervă, 36 
trupă şi 369 evrei; 


1 Ioan M. Marincu (1899-?), militar de carieră român. Absolvent al Şcolii militare de artilerie şi 
geniu (1918-1920). Intră în armată cu gradul de sublocotenent (1920). Ofiţer în cadrul Secţiei a 
III-a Operații din Marele Stat Major (01.11.1938-20.05.1943); comandant al Regimentului 2 
Căi Ferate (20.05.1943-01.12.1944); şef de Stat Major al Inspectoratului General al Geniului 
din Ministerul de Război (01.12.1944-01.04.1945);, comandant al Regimentului 2 Căi Ferate 
(01.04.1945-23.01.1946); şef de Stat Major al Inspectoratului General al Geniului din 
Ministerul de Război (23.01-29.08.1946); comandant al Regimentului 2 Pionieri (29.08.1946- 
28.08.1947); şef de Stat Major al Comandamentului Geniului (28.08-25.10.1947); şef de Stat 
Major al Inspectoratului General al Jandarmeriei (din 25.10.1947); trecut la trupele de 
Securitate (din 30.12.1948). Locotenent-colonel (din 31.10.1942); colonel (din 16.06.1945 cu 
vechimea din 16.10.1943); general-maior (din 30.12.1948). 

- Deficit de 6 căruţe (după instrucțiunile M.St.M.). 

2. — Situaţia Detaşamentului. 

- 50% din evrei sunt dezbrăcaţi şi concentrați din Mai şi Iunie. 

- Trupa din cadre au efecte mediocre, bocanci deterioraţi iar unii nu au deloc. 

3. — Greutăţi întâmpinate. 

- Din evreii trimişi Detaşamentului 15% sunt inapti pentru lucru, având scăderi 
fizice sau boli vechi. Parte din ei au fost înapoiaţi Cercurilor de Recrutare, care au trimis 
alţii tot bolnavi, ceea ce arată că nu sunt vizitaţi medical înainte de a fi trimişi la lucru. 

- Nu se pot procura vehicule suficiente pentru transportul de materiale. 

++)4. — Propuneri. 

- Să se pună la dispoziţie mijloacele de transport; 

- Să fie schimbaţi evreii cu alţii echipați care nu au mai fost concentrați. 

DETAŞAMENTELE DE PE VALEA PRUTULUI (organizate de Reg. 3 
Pionieri). 

+++)1. — Compunerea Detaşamentelor. 

- 2 evrei dezertori (Moscovici Lupu’ C.R. Tutova şi Haim Herşcovici” C.R. 


Vaslui) 
2. — Situaţia Detaşamentelor. 
- circa 50% din evrei sunt dezbrăcaţi. 
- circa 80% nu au schimburi; comunitatea să fie obligată să le trimită efecte. 
3. — Greutăţi întâmpinate. 
- Nu se găsesc căruţe pentru transportul materialelor. 
- rechiziţionarea oamenilor s"a făcut cu mare greutate. 
4. — Propuneri. 
- Să fie chemaţi delegaţi ai comunităţii evreieşti să vadă nevoile de echipament. 
- Dezertorii arătaţi la punctul 1, să fie trimişi în Transnistria’. 


p. Conformitate 
ŞEFUL BIROULUI 3 
MAIOR, ss. I. Marincu 
I. Marincu 


*) Adnotări: 

+), Birourile 6, 4, 10”; 
++),Biroul 8”; 

+++), Transnistria”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3014, 
f. 27-28. 


1 Nu a putut fi identificat. 

2 Nu a putut fi identificat. 

3 La 26.09.1942 extrasul şi nota Cabinetului Militar al Conducătorului Statului au fost înaintate 
Marelui Stat Major, Secţia I-a, spre luare la cunoştinţă şi executare. Nota Nr. 311.972 din 
26.09.1942 a Marelui Stat Major, Secția I-a. AMR, fond 5416-Marele Stat Major, Secţia I-a 
Organizare-Mobilizare, dosar nr. 3014, f. 26. 

Documentul nr. 327 


Foarte Urgent Nr. 99.770 din 27 Sept. 1942 
Prin Curier 
MARELE STAT MAJOR, 
Secţia III-a Operații 


La Nr. 311.972 din 26 Septemvrie 1942!, am onoare a face cunoscut următoarele: 

1. — Marele Stat Major a fost sesizat de situația precară în care se află detaşa- 
mentele de lucru cu evrei, atât prin rapoartele unităților care utilizează evrei la muncă 
cât şi prin controalele efectuate de către ofiţerii din cadrele Marelui Stat Major. 

Pentru a se remedia această stare de lucruri, s'a intervenit cu adresa Nr. 73.244 
din 31 August? la Centrala Evreilor din România ca să trimită evreilor dela detaşamen- 
tele de lucru exterioare, haine, rufărie şi încălțăminte, prin oficiile judeţene şi în legătură 
cu Cercurile teritoriale respective. 

2. — Cu ordinul Nr. 73.093 din 31 August 1942, s'au dat dispoziţiuni de detalii 
Corpurilor teritoriale, în acelaşi sens”. 

3. — Cu adresa Nr. 99.770 din 27 Septemvrie 1942, s'a intervenit din nou la 
Centrala Evreilor, pentru a lua măsuri urgente de satisfacere, comunicând până la data 
de 5 Octomvrie 1942, modul cum au adus la îndeplinire aceste măsuri. 

4. — Propunerea dv. ca evreii din detaşamentele de lucru să fie înlocuiţi cu alți 


De altfel, nu au fost evrei suficient nici pentru satisfacerea nevoilor iniţiale de 
lucru, repartizându-se abia 50% din efectivele cerute. 


D. O. 
ŞEFUL SECȚIEI I-a 
COLONEL, 
BORCESCU 
p. Şeful Biroului 10 
Căpitan, ss. Apostolide 
Apostolide 
A/S 


Foarte Urgent 
Prin Curier 
— 99.770 — 27 SEP. 1942 
CENTRALA EVREILOR DIN ROMÂNIA 
— Str. Doctor Burghelea Nr. 3. — 


Am onoare a face cunoscut că în urma unui control efectuat de către organele 
Președinției Consiliului de Miniştri, la detaşamentele de lucru cu evrei, puse la 


1 Vezi nota anterioară. 

2 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3014, f. 30. 

3 Vezi documentul nr. 308. 

dispoziţia regimentelor de pionieri, s'a constatat că 50% din efectivul acestora au 
îmbrăcămintea şi încălțămintea distrusă, iar 80% nu au rufărie de schimb. 

Marele Stat Major a adus la cunoştinţa dv. această stare de lucru cu Nr. 73.244 
din 31 August 1942, aprobând să se distribuie haine, lenjerie şi încălțăminte evreilor 
săraci aflați în detaşamentele de lucru, prin grija oficiilor judeţene ale Centralei evreilor. 

În consecință, vă rugăm încă o dată a aprecia deosebita importanță a acestei 
probleme şi a lua măsuri urgente pentru satisfacerea prin intermediul Cercurilor terito- 
riale (noua denumire a cercurilor de recrutare), aşa după cum prevede ordinul M.St. 
Major Nr. 73.244 din 31 August 1942. 

Totodată vă rugăm a ne comunica până la data de 5 Octomvrie, modul cum aţi 
adus la îndeplinire măsurile de ajutorare ale coreligionarilor dv. 


D. O. 
ŞEFUL SECȚIEI I-a 
COLONEL, 
BORCESCU 
p. Şeful Biroului 10 
Căpitan ss. Apostolide 
Apostolide 


*) Adnotări: 

5.10.42”; 

„6.X.942 vorbit la telefon cu Domnul Gingold. A luat măsuri, a plecat raport prin 
Împuternicitul Guvernului. Căpitan ss. Ioan Apostolide”. 


AMR, fond 5416-Marele Stat Major, Secția I-a Organizare-Mobilizare, dosar nr. 3014, 
f. 24-25; ANIC, fond Centrala Evreilor, dosar nr. 32, f. 6. 


Documentul nr. 328 


ROMÂNIA 

MINISTERUL AFACERILOR INTERNE 
CABINETUL SUBSECRETARULUI DE STAT 
Nr. 3803' 

30 Septemvrie 1942 


MINISTERUL APĂRĂRII NAȚIONALE 
Direcţia Justiţiei Militare 


Am onoare a vă aduce la cunoştinţă că Domnul Mareşal Antonescu, fiind 
informat despre activitatea comunistă a unor evrei a hotărât următoarele: 


1 Documentul a fost înregistrat de Ministerul Apărării Naţionale, Direcţia Justiţiei Militare, cu 
Nr. 857 din 07.10.1942. 

„Toţi evreii comunişti să fie trimişi după condamnare în lanţuri, împreună cu 
familiile lor în Transnistria. 

Să se vadă de Domnul Marinescu şi şeful justiţiei militare! achitările şi 
neegalitatea în condamnări pentru aceleaşi fapte”. 

Pentru a executa acest ordin vă rugăm să binevoiţi a ne comunica modul cum 
înțelegeţi să se procedeze în aceste cazuri, în special cum se va face predarea indivizilor 
către organele polițienești pentru a se da ordine în consecință. 


MINISTRU SUBSECRETAR DE STAT 


General de Corp de Armată 
ss. C. Z. Vasiliu 
C.Z. Vasiliu 
DIRECTOR DE CABINET 
Lt. Col. Magistrat, 
ss. Mădârjac” 
Al. Mădârjac 
COMUNICAT: 


- Ministerul Justiţiei 
- Ministerul Apărării Naţionale 
Dir. Justiţiei Militare 


*) Adnotare: 

„Biroul 1. Locotenent Colonel ss. indescifrabil. Se comunică: Noi le trimitem tabelele 
nominale de cei condamnaţi şi închisorile civile unde se găsesc. Ministerul Afacerilor 
Interne urmează a stabili celelalte modalităţi. Colonel ss. indescifrabil”. 


AMR, fond 5465-Direcţia Justiţiei Militare, dosar nr. 2274, f. 143. 


1 Generalul magistrat Ştefan Stroia. 

2 Alexandru Mădârjac (1897-?), magistrat militar de carieră român. Licenţiat şi doctor în Drept. 
Intră în armată cu gradul de sublocotenent (1917). Procuror şi judecător delegat la Curtea 
Marţială a Comandamentului Militar al Capitalei (10.05.1941-15.01.1942); membru al 
Comisiei de Anchetă instituită în vederea cercetării neregulilor comise în cursul deportării 
evreilor (01.11.1941-20.01.1942); director de Cabinet al Subsecretarului de Stat al Poliţiei din 
Ministerul Afacerilor Interne (15.01-31.10.1942); directorul Direcţiei Ordine Publică din 
Ministerul Afacerilor Interne (01.11.1942-29.03.1945); trecut în cadrul disponibil la 
01.04.1945. Arestat de autoritățile comuniste la 31.08.1950 în legăturile cu cercetările în cazul 
Lucrețiu Pătrăşcanu, a fost reținut preventiv sub acuzaţia de „activitate intensă contra clasei 
muncitoare”. A trecut prin închisorile Făgăraş şi Jilava, fiind eliberat la 01.02.1956. Maior 
magistrat (din 01.04.1936); locotenent-colonel magistrat (din 10.05.1941); colonel magistrat 
(din 22.06.1944). 

Documentul nr. 329 


MARELE STAT MAJOR 
Secţia I-a 
Biroul 10 
Nr. 906.888 din ... 1942 
MARELE STAT MAJOR 
Secţia I-a 
către 
CORPUL 1 TERITORIAL 
Stat Major 


Am onoare a face cunoscut următoarele: 

Evreii foşti ofiţeri sau subofiţeri activi, pe timpul prestării muncii obligatorii, 
vor avea următoarele drepturi băneşti: 

- 90 zile pe an, vor primi în afara pensiei, suma reprezentând drepturile de 
hrană, soldă şi întreţinere ale unui soldat 

- pentru munca prestată peste cele 90 de zile, vor primi în afară de pensia 
lunară, şi plata prevăzută de tariful de rechiziţie, la categoria respectivă. 

Rugăm dispuneţi de urmare. 


D.O. 
ŞEFUL SECȚIEI I-a 
Colonel, ss. Borcescu 
Şeful Biroului 10 
Maior, ss. Georgescu! 
Georgescu Aurel 
COMUNICAT: 
- Corpul 1-7 Teritorial 
- Preşedinţia Cons. de Min. 
Cabinetul Buc., Bas. şi Trans. 
- Guvern. Buc., Bas., Trans. 
- M.St.M. Secţia VI-a 
- M.St.M. Secţia I-a, Bir. 6 Sanit. 
- M.St.M. Secţia I-a, Bir. 6 Farmac. 
C/H 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 115. 


1 Aurel N. Georgescu (1900-1944), militar de carieră român. Absolvent al Şcolii militare de 
ofițeri de artilerie (1919-1921). Intră în armată cu gradul de sublocotenent (1921). Şef al 
Biroului 10 Evrei din cadrul Secţiei I-a Organizare-Mobilizare a Marelui Stat Major 
(01.03.1941-10.11.1942); Ofiţer în cadrul Direcţiei Superioare a Învățământului Militar din 
Ministerul Apărării Naţionale (10.11.1942-20.06.1943); comandant al Regimentului 1 Artilerie 
Moto (20.06.1943-24.03.1944); şef de Stat Major al Corpului Cavaleriei (24-27.03.1944). Mort 
subit la 27.03.1944. Căpitan (din 01.04.1932); maior (din 27.03.1939); locotenent-colonel (din 
20.03.1943). 

Documentul nr. 330 


Ministerul Apărării Naţionale 
Direcţia Justiţiei Militare 


NOTA 
Nr. 12.297 din 2 Octombrie 1942 


SUMAR: 

Modificarea ordonanţei Nr. 9/942! a 
Comand. Militar Odessa, prin care 

s'a instituit pedeapsa cu împuşcarea pe 
loc fără sentință. 


Prin Ordonanţa Nr. 9 din 16 Martie 1942, dată de Comandamentul Militar 
Odessa, pe baza art. 486 C.].M. se prevede că vor fi împuşcaţi pe loc: 

- cei ce vor contraveni la dispoziţiunile luate pentru cazuri de alarmă şi 

- evreii care se va constata că s'au sustras măsurilor de internare şi evacuare. 

În legătură cu aplicarea şi executarea acestei pedepse, Comandamentul Militar 
Odessa a cerut Marelui Stat Major să i se comunice: 

- dacă pedeapsa cu împuşcarea pe loc se poate aplica fără să se fi pronunţat o 
hotărâre de condamnare şi 

- dacă la executarea celor vinovaţi trebue să asiste şi procurorul militar. 

Marele Stat Major a trimis întreaga corespondență Direcţiei Justiţiei Militare, 


pentru aviz. 
* 


* * 


Asupra celor arătate mai sus, avem onoare a refera. 

1. În conformitate cu dispozițiunile art. 486 C.J.M., în timp de războiu, Co- 
mandamentele Militare vor putea edicta, prin ordonanțe publicate şi afişate, fapte şi 
pedepse menite să garanteze siguranţa armatei, apărarea ţării şi ordinea publică. 

2. Prin aceste Ordonanţe nu se pot însă institui pedepse care să fie aplicate pe 
loc, fără judecată, ci numai pedepse ce urmează a fi aplicate pe baza hotărârilor de con- 
damnare, pronunţate de Curțile Marţiale. 

3. Procurorul Militar nu trebue să asiste decât la executarea, prin împuşcare, a 
celor condamnaţi prin sentință judecătorească. 

Pentru aceste motive suntem de părere: 

- Să se modifice cuprinsul Ordonanţei Nr. 9/942 a Comandamentului Militar 
Odessa, în sensul că, cei ce vor comite abaterile prevăzute în acea Ordonanţă, vor fi 
trimişi în judecata Curţii Marţiale. 


1 CNSAS, fond Penal, dosar nr. P 7373 (Titus Bărdescu şi alții), volumul I, f. 305+verso. 
2 Vezi în acest sens Monitorul Oficial, partea I, nr. 66 din 20.03.1937. Decretul Regal Nr. 1298 
din 17.03.1937. Codul de Justiţie Militară. 

DIRECTORUL JUSTIȚIEI MILITARE 
GENERAL MAGISTRAT /ss/ Stroia 


Şeful Secţiei Justiţie 
Colonel Magistrat /ss/ 
Aramă G. loan 


Pentru conformitate 
Lt. Col. Magistrat 
ss. M. Busuioceanu' 
M. Busuioceanu 


*) Adnotare: 
„Raport către Domnul Mareşal. Transnistria este guvernată prin ordinele Comanda- 
mentului de Căpetenie. General /ss/ Pantazi 1942.X.7”. 


CNSAS, fond Penal, dosar nr. P 7244 (Aramă loan), volumul I, f. 134+verso. 


Documentul nr. 331 


MARELE STAT MAJOR 
SECŢIA I-a 
Biroul 10 Nr. 99.664 din 5 Octomvrie 1942 


NOTĂ 


1/. Guvernământul Bucovinei s'a opus măsurilor luate de Corpul 4 Teritorial 
de-a lua ostateci evrei pentru a garanta prezenţa evreilor pedepsiți cu trimiterea în 
Transnistria. 

Potrivit ordinului în rezoluţie al Domnului General Subşef pe Nota Biroului 10 
Nr. 96.554 din 27 August 19427, s'a intervenit pe lângă Guvernământul Bucovinei, 
arătându-se: 

- că măsura luată de Corpul 4 Teritorial este conformă procesului verbal 
încheiat la 9 Iulie 1942!, la Marele Stat Major de către delegaţii autorităţilor şi cuprins 
în ordinul Marelui Stat Major Nr. 68.750/19427. 


1 Mircea Busuioceanu (1901-?), magistrat militar de carieră român. Absolvent al Şcolii militare 
de ofițeri de artilerie şi geniu (1919-1921). Intră în armată cu gradul de sublocotenent (1921). 
Ofiţer în cadrul Direcției Justiţiei Militare din Ministerul de Război (25.10.1939-01.11.1944); 
preşedinte al Curţii Marţiale din Comandamentul General al Etapelor (01.11.1944-23.03.1945); 
ofițer în cadrul Direcţiei Justiţiei Militare din Ministerul de Război (23.03.1945-22.07.1946); 
ofițer în cadrul Inspectoratului Justiţiei Militare (22.07.1946-22.07.1947); trecut în rezervă la 
22.07.1947. Maior magistrat (din 25.10.1939); locotenent-colonel magistrat (din 20.03.1943); 
colonel magistrat (din 16.06.1945). 

2 Nu a fost identificat printre documentele cercetate. 

- că ordinele circulare ale Marelui Stat Major s'au trimis şi Guvernământului 
Bucovinei. 

Guvernământul, răspunde cu adresa Nr. 554/1942, arătând că: 

„Chestiunea evreiască în Bucovina este exclusiv de resortul Guvernământului şi 
— orice măsură se doreşte a se aplica, nu se poate face fără consimțământul Guvernă- 
mântului”. 

Mai arată că se opune luării de ostateci, motivând că aceasta nu are nici o 
urmare practică, întrucât fiind încercată, nu a reuşit; evreii din Bucovina fiind supuşi 
unui plan de evacuare ordonat de Preşedinţia Consiliului de Miniştri, măsura luării de 
ostateci este inoperantă;. 

Menţionăm totodată că Guvernământul nu s'a opus trimiterii în Transnistria a 
evreilor ordonaţi de Marele Stat Major. 

2/. La 17 August Corpul 4 Teritorial raportează: 

- Guvernământul Bucovinei a dat autorizaţia de rămânere pe loc în întreprin- 
deri unor evrei care fuseseră prevăzuţi la evacuare ca indezirabili. 

- Rugăm a se preciza, potrivit legii de creiarea zonelor militare dacă răspun- 
derea siguranţei de pe întreg teritoriul său, cade în sarcina sa, sau Bucovina rămâne în 
sarcina Guvernământului“. 

- Pentru clarificarea acestei chestiuni s'a intervenit la Preşedinţia Consiliului de 
Miniştri”. 

- La această intervenţie Împuternicitul Guvernului pentru reglementarea regi- 
mului evreilor, răspunde: 

- „Suntem de părere că atribuirea evreilor la întreprinderi în Bucovina este 
numai de competenţa domnului Guvernator al Bucovinei”. 

- În ceea ce priveşte stabilirea pericolului subversiv al menţinerii evreilor în 
cauză, Domnul Lecca arată că, aceasta este de competenţa Dl. Dir. G-ral al Serv. Spe- 
cial de Informaţii, dl. Eugen Cristescu“. 

3/. Pentru stabilirea chestiunii de principiu dacă munca obligatorie a evreilor 
din Bucovina cade în sarcina Marelui Stat Major, şi dacă siguranța Bucovinei (privitor 


1 Vezi documentul nr. 283. 

2 Nu se publică. Se referă la ordinul Nr. 68.750 din 06.08.1942 al Marelui Stat Major, Secţia I-a. 
AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 8. 

3 Vezi în acest sens adresa Nr. 554 din 18.10.1942 a Guvernământului Bucovinei către Marele 
Stat Major, Secţia I-a. AMR, fond 5416-Marele Stat Major, Secţia I-a Organizare-Mobilizare, 
dosar nr. 2946, f. 82. 

4 Vezi în acest sens nota Nr. 138.138 din 17.08.1942 înaintată Marelui Stat Major, Secţia I-a, de 
către Comandamentul 4 Teritorial. AMR, fond 5416-Marele Stat Major, Secţia I-a Organizare- 
Mobilizare, dosar nr. 2946, f. 86. 

5 Vezi în acest sens nota Nr. 74.096 din 07.09.1942 înaintată Președinției Consiliului de Miniştri 
de către Marele Stat Major, Secţia I-a. AMR, fond 5416-Marele Stat Major, Secţia I-a 
Organizare-Mobilizare, dosar nr. 2946, f. 85. 

6 Vezi în acest sens adresa Nr. 4561/R.D.L. din 23.09.1942 a Împuternicitului Guvernului pentru 
Reglementarea Regimului Evreiesc din România către Preşedinţia Consiliului de Miniştri, 
Cabinetul Civil-Militar pentru Administrarea Basarabiei, Bucovinei şi Transnistriei. AMR, 
fond 5416-Marele Stat Major, Secția I-a Organizare-Mobilizare, dosar nr. 2946, f. 83-84. 

la evrei) cade în sarcina Corpului 4 Teritorial, propunem a se raporta Domnului 
Mareşal, rugând a hotărî. 


ŞEFUL SECŢIEI l-a 

Colonel, ss. Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 


*) Adnotare: 

„7 OCTOMBRIE 1942. Se va raporta Domnului Mareşal. Părerea noastră este: — Atri- 
buirea evreilor la întreprinderi să se facă de Guvernatorul Bucovinei, respectându-se 
normele date de Marele Stat Major. — Organizarea muncii evreilor conform ordinului .... 
se face de Marele Stat Major pe întreaga ţară. Pentru zonele militare rămâne Marele Stat 
Major prin reprezentanţii lor. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 8l+verso. 


Documentul nr. 332 


MARELE STAT MAJOR 

SECŢIA I-a 

Biroul 10 Nr. 909.032 din 5 Oct. 1942 
NOTĂ 


SUMAR: 

Chestiunea celor 12.000 evrei infractori 
la munca obligatorie, cerută de 

domnul General Subşef, 

pe Nota din 2 Octombrie 1942 


Din centralizarea situaţiilor, întocmite de către corpurile teritoriale la 1 August 
1942, a reeşit un număr de 12.588 evrei, care nu şi-au îndeplinit obligaţiunile de muncă 
obligatorie (dispăruți din localităţile respective, dezertori din detaşamentele de lucru, 
etc.). 

În baza acestor situații şi a dispoziţiunilor prevăzute în Instrucţiunile Generale 
Nr. 55.500/1942! şi în Comunicatul Președinției Consiliului de Miniştri Nr. 88.661 din 5 
Iulie 19427, Marele Stat Major a dat ordinul Nr. 900.285 din 17 Septemvrie 1942 


1 Vezi documentul nr. 277. 
2 Vezi documentul nr. 280. 

(anexat)! către toate organele interesate, în care se prevede trimiterea în Transnistria a 
familiilor evreilor nesupuşi la munca obligatorie. 

Totodată, s'a cerut Preşedinţiei Consiliului de Miniştri cu raportul Nr. 904.260 
din 20 Septembrie 19427, ca să intervină la Guvernământul Transnistriei pentru a se fixa 
localităţile unde vor fi dirijate transporturile cu evreii din categoria arătată mai sus şi al 
căror număr s'ar putea ridica la circa 30.000-40.000. 

Preşedinţia Consiliului de Miniştri cu Nr. 1680 din 3 Octomvrie 1942 (anexat) 
ne răspunde că plasarea acestor evrei se va face în judeţele Golta şi Berezowca. 

De remarcat că organele polițienești întâmpină greutăţi în executarea acestor 
dispoziţiuni, din pricină că evreii urmăriți îşi schimbă des domiciliul, membrii aceleiaşi 
familii se dispersează, au nume şi acte împrumutate, vigilența şi conştiinciozitatea 
agenţilor de execuţie pe teren nu este totdeauna la înălțime, etc. 


ŞEFUL SECŢIEI l-a 

Colonel, ss. Borcescu 
Şeful Biroului 10 
Lt. Colonel, ss. Ilie Dumitrescu 
Ilie Dumitrescu 


*) Adnotare: 

„6 OCTOMBRIE 1942 Să mi se dea ordinul 900.285 General ss. Arhip”; 
„Este anexat”; 

„9 OCTOMBRIE 1942 Să se urmărească executarea General ss. Arhip”. 


+ București, 3 Octombrie 1942 
ROMÂNIA Nr. 1680 


PREŞEDINŢIA 

CONSILIULUI DE MINIŞTRI 

CABINETUL PENTRU ADM. ŞI ORG. 
BASARABIEI, BUCOVINEI ŞI TRANSNISTRIEI 
Secţia M. Bir. 1. 


SECRET 
URGENT 
Către 
MARELE STAT MAJOR 
Secţia I-a 


La Nr. 904.260/942; 
Avem onoare a vă comunica: 


1 Nu se publică. Vezi documentul nr. 323. 

2 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
2946, f. 405. 

3 Documentul a fost înregistrat de Marele Stat Major, Secţia I-a, cu Nr. 909.032 din 04.10.1942. 

Cei 30-40.000 evrei infractori, pot fi evacuaţi în Transnistria. 

Dirijarea lor urmează a se face prin Tighina-Tiraspol. 

Plasarea se va face în judeţele: Golta şi Berezowca. 

Numărul evreilor evacuaţi, vă rugăm a dispune, să fie comunicat şi acestui 
Cabinet. 


SECRETAR GENERAL AL 
PREȘEDINȚIEI CONSILIULUI DE 
MINIȘTRI, ss. Basarabeanu! 
Ovidiu Al. Vlădescu 
SECRETARUL CABINETULUI, 
Maior, ss. S. lamandi 
Stelian Iamandi 


*) Adnotări: 
„Biroul 10”; 
„Dosar 13”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 404, 406. 


Documentul nr. 333 


MARELE STAT MAJOR 
Secţia I-a 
Biroul 10 
Nr. 902.502 din 9 Oct. 1942 
MARELE STAT MAJOR 
Secţia I-a 
către 


Am onoare a face cunoscut, că Marele Stat Major are informaţiuni, că se trimit 
pentru evreii din detaşamentele de lucru, cantităţi apreciabile de alimente, direct 
evreilor, prin poştă, sau chiar prin intermediari. 

Apreciind că această chestiune este în dauna economiei naţionale, Marele Stat 
Major a hotărât: 


1 Grigore A. Basarabeanu (1911-?), funcționar român. Licenţiat şi doctor în Drept. Subdirector în 
cadrul Secretariatului General al Președinției Consiliului de Miniştri (1941-1944). Arestat de 
autorităţile comuniste în 1949 sub învinuirea de „sabotaj economic”, a fost judecat şi 
condamnat în 1951 la 2 ani închisoare. A trecut prin închisorile Iaşi, Salcia, Văcăreşti, Brăila, 
Poarta Albă, fiind eliberat la 30.03.1953. Rearestat în acelaşi an la 17.11.1953, a fost 
condamnat din nou la 5 ani închisoare pentru „luare de mită”. A trecut prin închisorile Salcia, 
Fălticeni, Buzău, laşi, Văcăreşti, Poarta Albă, Oradea, Gherla, fiind eliberat la 13.04.1956. 

1/. Se acordă trimiterea de pachete evreilor din detaşamentele de lucru exte- 
rioare, conţinând numai îmbrăcăminte, rufărie şi încălțăminte. 

2/. Conţinutul pachetelor, va fi verificat la predare la oficiul poştal, de către 
organele cenzurii, iar la destinaţie, de către comandamentul detaşamentului de lucru 
respectiv. 

3/. Se interzice transmiterea de pachete, sau scrisori, pe orice cale decât aceea a 
poştei. 

4/. Se interzice trimiterea de bani, evreilor din detaşamente, atât prin poştă cât 
şi pe orice altă cale. 

Persoanele constatate că vor fi transmis pachete sau bani evreilor din detaşa- 
mentele de lucru, vor fi raportate de urgență Marelui Stat Major, pentru a se lua măsuri. 

Rugăm dispuneţi de urmare. 


/ŞEFUL MARELUI STAT MAJOR 

General, (ss) I. Arhip 
Şeful Secţiei I-a 
Colonel, ss. Borcescu 


COMUNICAT: 
- Corpul 1-7 Teritorial 
- M.St.M. Secţia VI şi S. H 
- Guvernământul Buc., Bas., Trans. 
- P.C.M. Cab. pt. Buc., Bas., Trans. 
- Dir G-rală a Poştelor 
- Comandam. Milit. al Capitalei 
- M.A.N. Dir. şi Comand. Geniului 
- Comandam. Detaşamentelor C.F.R. 

(Brigada C.F.) 

- Cenzura Poştală Interioară 

C/H 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 25. 


Documentul nr. 334 


MARELE STAT MAJOR 
Secţia I-a 

Biroul 10 

Octomvrie 1942 


lo 


COPIE: NOTĂ 


Supunem cunoștinței Domniei- Voastre următoarele: 

Ministerul Apărării Naţionale cu Nr. 24.514/1942), face cunoscut că Domnul 
Mareşal Antonescu a aprobat propunerea Consiliului Interministerial (Delegaţia Econo- 
mică a Guvernului) de a se colecta dela evreii care nu prestează munca obligatorie, 
suma de 2 miliarde lei, prin Centrala Evreilor din România. 

Din această sumă, 600 milioane se vor întrebuința pentru întreţinerea evreilor 
ce prestează munca obligatorie, iar restul de 1400 milioane se va vărsa la fondurile de 
compensație pentru aprovizionarea populaţiei nevoiaşe. 

Această hotărâre a fost comunicată de către Ministerul Economiei Naţionale, 
Împuternicitului Guvernului pentru reglementarea regimului evreilor din România. 

În consecință, Decretele Legi întocmite de Marele Stat Major, referitoare la 
taxele datorate de evreii scutiţi de muncă obligatorie şi la salarizarea evreilor folosiţi în 
întreprinderi, au fost anulate”. 


ŞEFUL SECŢIEI I-a 
Colonel, (ss) Borcescu 
Şeful Bir. Studii-Legi 
Maior (ss) Vasiliu Ermil 
p. Conformitate 
/Şeful Biroului 10 
Căpitan ss. Apostolide 
Apostolide 


*) Adnotare: 
„Văzut: General (ss) Arhip.” 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 320. 


Documentul nr. 335 


MARELE STAT MAJOR 
Secţia I-a 
Biroul 10 
Nr. 905.814 din 9 Octomvrie 1942 
MARELE STAT MAJOR 
Secţia I-a 
către 
CORPUL I TERITORIAL 


Întrucât s'a observat că cercurile teritoriale nu au executat întocmai dispozi- 
țiunile prevăzute la art. 23 din Regulamentul Statutului Militar al evreilor!, referitor la 


1 Nu a fost identificat printre documentele cercetate. 
2 Vezi şi documentul nr. 311. 

portul brasardelor de către evreii repartizaţi la munca obligatorie, cu onoare vă rugăm să 
binevoiţi a dispune următoarele: 

1. Cercurile teritoriale vor lua măsuri să se confecţioneze de îndată brasarde de 
culoare galbenă, late de 10 cm., având brodat pe ele cu culoare neagră numărul matricol 
din registrul special, iar dedesupt numele cercului teritorial, sub prescurtarea: 

C.T. Bucureşti, C.T. Iaşi, etc. 

Dimensiunile cifrelor vor fi de 2 ⁄2 cm. iar a literelor de 2 cm. 

2. Costul brasardelor va fi achitat de fiecare evreu. 

3. Toţi evreii repartizați la munca obligatorie în detaşamente, la instituţii, între- 
prinderi, etc. vor primi aceste brasarde până la data de 1 Noiemvrie a.c., fiind obligaţi să 
le poarte la mâna stângă, deasupra cotului. 

Evreii din detaşamentele exterioare vor purta brasardele cercului teritorial unde 
sunt înscrişi. 

În livretul respectiv se va face menţiunea că trebue să poarte brasarde, sau 
mutaţia de retragerea brasardei. 

4. Sunt exceptaţi dela această măsură numai medicii, farmaciştii, veterinarii şi 
arhitecţii întrebuinţaţi la formațiunile militare, în timpul când aceştia poartă uniforma şi 
semnele distinctive, prevăzute în D.M. Nr. 23.325 din 27 Ianuarie 19417. 

5. În cazul când un evreu obţine aprobarea de transferare pe raza altui cerc 
teritorial, va preda brasarda cercului teritorial de unde pleacă, urmând a primi brasarda 
cu denumirea noului cerc teritorial. 

6. Întrucât această măsură are în primul rând importanţă pentru supraveghere şi 
control, se vor da dispoziţiuni tuturor detaşamentelor, instituţiilor şi întreprinderilor care 
au repartizaţi evrei la munca obligatorie, ca să le pună în vedere acestora, că au obligația 
să poarte în permanenţă această brasardă, atât pe stradă cât şi la serviciu sau pe şantierul 
de lucru. 

7. Acei care nu voi executa dispoziţiunile arătate mai sus, vor fi consideraţi că 
se sustrag dela controlul muncii obligatorii, suportând sancţiunile de rigoare. 

Rugăm dispuneţi de urmare. 


/ŞEFUL MARELUI STAT MAJOR 
General, 
I. Arhip 
Şeful Secţiei I-a 
Colonel, 
COMUNICAT: 
Corp. 1-7 Teritorial 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 430. 


1 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

2 Monitorul Oficial, partea I, nr. 37 din 13.02.1941. Decizia Ministerială Nr. 23.325 din 
27.01.1941 a Ministerului Apărării Naţionale privitoare la normele pentru rechiziționarea şi 
întrebuințarea medicilor, farmaciştilor şi inginerilor evrei. 

Documentul nr. 336 


MARELE STAT MAJOR 
Secţia I-a 
Biroul 10 


12 Octomvrie 1942 


SITUAŢIA EVREILOR 


ordonaţi a fi trimişi în Transnistria pentru sustragere de la munca obligatorie. 


Ordonaţi a pleca 
de 
Marele Stat 
Major 


Regiunea 


- 377 infractori 
cu familii 


s 
S 
E 
+w 
A= 
Z 
g 
Q 


- 173 evrei 
cu familii 


Provincia 


554 evrei 
infractori 
cu familii 


Plecați 


- 183 infractori 
120 membri de 
familie 


123 infractori 
129 membri de 
familie 


- 306 infractori 
- 249 membri de 
familie 


Negăsiți de organele 
Poliţiei şi 
Jandarmeriei Nesupuşi 


- 54 evrei - 1.756 
cu familii infractori 


- 70 evrei - 10.330 
infractori 


- 124 evrei - 12.086 
infractori 


Pentru toţi evreii nesupuşi la muncă, s-a dat ordin cu caracter permanent să fie 
urmăriți şi arestaţi în vederea trimiterii în Transnistria; în cazul când aceştia nu sunt 
găsiți, vor fi trimise neîntârziat familiile lor. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 


f. 331. 

Documentul nr. 337 


Foarte Urgent 
Prin Curier 
14 OCT. 1942! 
DOMNUL MINISTRU AL APĂRĂRII NAȚIONALE? 


Am onoare a raporta următoarele: 

I. — În Consiliul Interministerial din ziua de 13 Octomvrie 1942, Domnul Prim 
Ministru Mihai Antonescu ne-a înștiințat că Domnul Mareşal Conducător a hotărât ca 
evreii infractori la munca obligatorie să nu mai fie trimişi în Transnistria”. 

Până în prezent — conform Instrucţiunilor Generale Nr. 55.500 din 27 Iunie 
1942%, aprobate de Domnul Mareşal — Marele Stat Major a aplicat evreilor infractori la 
munca obligatorie următoarele sancţiuni: 

a). Pedeapsa corporală, după aceleaşi reguli ca la trupă pentru abaterile de 
muncă importantă (întârziere la apel, delăsare, atitudine nedisciplinată, etc.). 

b). Trimiterea în Transnistria, împreună cu membrii familiilor lor (tata, mamă, 
soți şi copii), care locuiesc sub acelaşi acoperiş. 

Executarea sancțiunii cu trimiterea în Transnistria a început dela data de 17 
Iulie, în baza comunicatului Nr. 88.661 din 5 Iulie 19425, aprobat printr-un Consiliu de 
Miniştri şi în baza procesului verbal din 9 Iulie“, în care se prevăd normele de cola- 
borare ale tuturor organelor de execuţie (se anexează câte o copie de pe Comunicat şi 
Procesul Verbal). 

Faţă de noua dispozițiune ordonată de Domnul Mareşal, vă rugăm să binevoiţi 
a interveni la Preşedinţia Consiliului de Miniştri, pentru a se comunica pedepsele ce se 
propun a fi aplicate evreilor infractori la munca obligatorie. 

II. — Din rapoartele şi notele informative sosite dela unităţile în subordine şi 
dela organele polițienești, reiese că evreii au preferat pedepsele privative de libertate în 
locul muncii obligatorii. Ceva mai mult chiar, o mare parte dintre evrei au provocat cu 
intenție diferite infracțiuni (circulaţie în zonele nepermise, schimbarea domiciliului în 
alte oraşe fără aprobare, etc.) pentru a fi dați în judecata Tribunalelor Militare. 

Din această pricină, Tribunalele Militare sunt supraaglomerate cu litigiile 
provocate de evrei, fiind stânjenite în soluţionarea chestiunilor care interesează direct 
disciplina militară, siguranţa Statului şi ordinea publică, iar evreii, rămânând deţinuţi, 
nu pot fi repartizaţi la munca obligatorie, ajungându-şi în acest fel scopul. 


Documentul a fost înregistrat de Marele Stat Major, Secţia I-a, cu Nr. 912.252 din 14.10.1942. 

Generalul Constantin Pantazi. 

3 Vezi în acest sens Arhivele Naţionale ale României, Stenogramele şedinţelor Consiliului de 
Miniştri. Guvernarea lon Antonescu volumul VIII (august-decembrie 1942), ediţie de docu- 
mente întocmită de Marcel-Dumitru Ciucă, Maria Ignat, Bucureşti, 2004, documentul nr. 10, 
pp. 379-387. Stenograma şedinţei Consiliului de Miniştri din 13.10.1942. (În continuare se va 
cita Stenogramele şedinţelor Consiliului de Miniştri). 

4 Vezi documentul nr. 277. 

Vezi documentul nr. 280. 

6 Vezi documentul nr. 283. 


N =e 


(94) 

Un exemplu îl dă Curtea Marţială a Corpului 4 Teritorial care are peste 1500 
de procese cu diferite infracțiuni comise de evrei. 

III. — Conform aprobării dată de Domnul Mareşal Ion Antonescu, cu Nr. 
8890/M.I. din 13 Septemvrie 1942!, Marele Stat Major, în unire cu Subsecretariatul de 
Stat al Muncii şi Ministerul Economiei Naţionale, trebuia să soluţioneze acordarea 
scutirilor de muncă evreilor, pentru anul 1943. 

Întrucât prin Consiliul Interministerial din ziua de 13 Octomvrie a.c., sa hotă- 
rât ca problema muncii obligatorie a evreilor să fie dată Ministerului Economiei Naţio- 
nale, vă rugăm a interveni de urgență, pentru a se hotărî în sarcina cui cade această atri- 
buţiune (revizuirea evreilor), întrucât soluţionarea ei necesită cel puţin 2 luni de lucru, 
cunoscând că actualele scutiri de muncă expiră la 31 Decemvrie 1942. 


/ŞEFUL MARELUI STAT MAJOR 
General, 
I. Arhip 


*) Adnotări: 
„Oficiu”; 
„A l”. 


AMR, fond 5416-Marele Stat Major, Secția I-a Organizare-Mobilizare, dosar nr. 3009, 
f. 30+verso. 


Documentul nr. 338 


ROMÂNIA 

MINISTERUL AFACERILOR INTERNE 
CABINETUL SUBSECRETARULUI DE STAT 

14 Octombrie 1942 

Nr. 4635? 
URGENT 
STRICT SECRET 

INSPECTORATUL GENERAL AL JANDARMERIEI 


Urmare hotărârei Consiliului de Miniştri, binevoiți a cunoaşte că până la noui 
dispozițiuni, nu se mai ridică şi nu se mai trimit evrei în Transnistria, din acei ce au fost 
trecuți pe tabele de activanți comunişti, sau au cerut repatrierea în U.R.S.S., ori sunt 
trecuți pe tabele de Cercurile de Recrutare, Comandamentele Teritoriale sau Marele Stat 
Major, ca contravenienți la munca de folos obştesc. 


1 Nu a fost identificată printre documentele cercetate. 
2 Documentul a fost înregistrat de Inspectoratul General al Jandarmeriei, Serviciul Jandarmeriei, 
cu Nr. 44.312 din 15.10.1942. 

Veţi binevoi a verifica actele şi datele ce aveţi asupra evreilor activanţi în pre- 
zent în mişcarea comunistă şi cari prezintă un pericol pentru Siguranţa de Stat. 

Pentru aceştia se vor cere Ministerului de Interne, cu justificarea respectivă, 
internarea într'un lagăr, intervenţie pe baza căreia acest Departament va decide 
internarea precum şi repartizarea lor în lagărul Târgul Jiu sau Vapniarka, în Transnistria. 
Ei vor fi trimişi în conformitate cu normele ce vă vom indica. 

Deasemenea, nu se mai trimite nici o categorie de țigani în Transnistria, fie 
rămaşi dintre cei nomazi, fie dintre cei cu cazier judiciar. 

Totuşi, pentru ţiganii neevacuaţi cari prin prezenţa lor prezintă un pericol 
contra ordinei publice, veţi binevoi a cere Ministerului evacuarea lor, care se va executa 
după normele indicate mai sus. 

Dispoziţiunile prevăzute în ordinul de faţă, nu împietează asupra dreptului ce 
acest Departament are, de a ordona internarea în lagăr — în condiţiunile de până acum — 
a tuturor indivizilor cari se fac culpabili de fapte ce vin în atingere cu ordinea publică şi 
Siguranţa Statului. 


MINISTRU SUBSECRETAR DE STAT 


General de Corp de Armată 
ss. C. Z. Vasiliu 
C.Z. Vasiliu 
DIRECTOR DE CABINET 
Lt. Col. Magistrat 
ss. Mădârjac 
Al. Mădârjac 
*) Adnotări: 
„70.956”; 


„15. OCTOMBRIE 1942. Serviciul Jandarmeriei”; 
„In copie. Se va comunica Inspectoratelor şi Legiunilor teritoriale, urmare a ordinului 
telegrafic. ss. indescifrabil”. 


ANIC, fond Inspectoratul General al Jandarmeriei, dosar nr. 121/1942, f. 337-338. 


Documentul nr. 339 
DOMNULE MAREŞAL 


În conformitate cu dispoziţiunile art. 486 din Codul Justiţiei Militare!, în timp 
de mobilizare şi războiu, autoritatea militară superioară, din regiunea armatelor de 
operaţii sau din regiunea interioară, va putea edicta, prin ordonanțe publicate şi afişate, 
fapte şi pedepse menite să garanteze siguranţa armatei, apărarea ţării şi ordinea publică. 

Infracţiunile prevăzute de aceste ordonanţe se judecă de pretorii militari sau de 
Curțile Marţiale, potrivit dispozițiunilor art. 130 şi 145 din codul justiţiei militare. 


1 Vezi în acest sens Monitorul Oficial, partea I, nr. 66 din 20.03.1937. Decretul Regal Nr. 1298 
din 17.03.1937. Codul de Justiţie Militară. 

Totuşi Comandamentul Militar Odessa, prin ordonanța Nr. 9, din 16 Martie 
1942!, prevede prin art. 3, 5 şi 7, că vor fi împuşcaţi pe loc, fără judecată: 

- cei ce vor contraveni la măsurile de siguranță prescrise pentru cazuri de alarmă şi, 

- evreii care se va constata că s'au sustras măsurilor de internare şi evacuare. 

Întrucât dispoziţiunile cuprinse în această Ordonanţă nu sunt de acord cu 
prevederile art. 486, 130 şi 135 din Codul Justiţiei Militare, Comandamentul Militar 
Odessa cere a i se comunica, dacă pedeapsa cu împuşcarea pe loc se poate aplica, fără a 
se fi pronunţat o hotărâre de condamnare. 

Având în vedere că teritoriul Transnistriei este guvernat potrivit normelor 
edictate de Domnia Voastră în calitate de Comandant de Căpetenie al Armatei. 

Avem onoare a vă ruga să binevoiţi a hotărâ, dacă prin ordonanţele emise de 
Comandamentele Militare din Transnistria, pe baza art. 486 C.J.M., se poate institui pe- 
deapsa cu împuşcarea pe loc, fără judecată. 

Părerea noastră este că prin aceste ordonanţe nu se pot institui pedepse care să 
se aplice fără a se fi pronunţat o sentință de condamnare. 

Dacă totuşi împrejurările locale impun aceasta suntem de părere ca Ordonan- 
tele, prin care se va institui pedeapsa cu împuşcarea pe loc, să se dea fără a se invoca 
dispoziţiunile art. 486 din C.J.M. pentru ca astfel Ordonanţele să îmbrace forma unor 
acte de comandament, a căror sancţiuni pot fi aplicate fără sentință judecătorească. 

Primiti, vă rugăm Domnule Mareşal, asigurarea înaltei noastre considerațiuni. 


MINISTRUL APĂRĂRII NAŢIONALE 
GENERAL DE DIVIZIE /ss/ Pantazi 


Pentru conformitate 
Lt. Col. Magistrat 
ss. M. Busuioceanu 
M. Busuioceanu? 


Nr. 12.297 din 16 Octombrie 1942 


DOMNULUI MAREŞAL ION ANTONESCU, CONDUCĂTORUL STATULUI ŞI 
COMANDANTUL DE CĂPETENIE AL ARMATEI 


*) Adnotare: 

„Împuşcarea fără judecată numai în caz de mişcări în contra ordinei şi siguranţei. Altfel 
cu judecată. Judecata trebue să se facă după o procedură specială şi foarte rapidă—2-3 
zile. Legiferare. Mareşal Antonescu” 


CNSAS, fond Penal, dosar nr. P 7244 (Aramă loan), volumul I, f. 135+verso. 


1 CNSAS, fond Penal, dosar nr. P 7373 (Titus Bărdescu şi alţii), volumul I, f. 305-+verso. 

2 Decizia mareşalului lon Antonescu a fost comunicată la 30.10.1942 Cabinetului Civil-Militar pentru 
Organizarea şi Administrarea Basarabiei, Bucovinei şi Transnistriei de pe lângă Preşedinţia 
Consiliului de Miniştri, respectiv Parchetului Curţii Marţiale din Odessa şi Tiraspol. Vezi în acest 
sens adresele Nr. 12.297 din 30.10.1942 ale Direcţiei Justiţiei Militare semnate col. magistrat Aramă 
G. loan. CNSAS, fond Penal, dosar nr. P 7244 (Aramă loan), volumul I, f. 138-139. 

Documentul nr. 340 


D.G. 
16 Octomvrie 1942! 


În cercurile evreeşti din Capitală, a produs satisfacție comunicatul privitor la 
Consiliul de Miniştri, ţinut în ziua de 13 Octomvrie a.c., în care s'a discutat şi 
chestiunea deportării evreilor în Transnistria. 

A produs satisfacţie hotărârea de a se sista orice trimitere în Transnistria, până 
când se vor înfiinţa organe speciale, în competenţa cărora va fi dată această problemă. 

- În cercurile evreieşti apropiate Dr-ului Willy Filderman;, se afirmă că acesta 
ar fi depus recent un memoriu, adresat Domnului Mareşal Ion Antonescu, în legătură cu 
problema ridicării evreilor din țară şi deportarea lor în Transnistria”. 

În legătură cu cele de mai sus, se comentează că eliberarea evreilor care se 
aflau deţinuţi în Capitală, în scopul de a fi deportaţi, se datoreşte intervenției lui Willy 
Filderman. 

Deasemeni, se susține că o comisiune compusă din magistrați va fi trimisă în 


Transnistria, pentru verificarea situației evreilor deportați. 
* 


1 Documentul a fost înregistrat de Marele Stat Major, Secţia I-a, cu Nr. 915.033 din 23.10.1942. 

2 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, p. 379-387; „Importante chestiuni discutate în Consiliul de Miniştri de marți”. Timpul, 
anul VII, nr. 1954 din 16.10.1942, p. 1,3. 

3 Wilhelm Filderman (1882-1963), avocat, publicist şi om politic evreu, personalitate marcantă a 
minorității evreieşti din România. Licenţiat în drept la Universitatea din Bucureşti; doctor în 
drept la Paris. Participă la războaiele balcanice şi la primul război mondial ca ofițer în Armata 
română. Aderă la Uniunea Evreilor Pământeni, fiind ales în Comitetul Central al acestei 
organizaţii (1913); reprezentant în România al organizaţiei American Jewish Joint Distribution 
Committee (din 1920); deputat PNL (1927); preşedinte al Comunităţii evreilor din Bucureşti 
(1931-1933); preşedinte al Federaţiei Uniunii Comunităţilor Evreieşti din România (1940- 
1941); conducător al secţiei române al Jewish Agency. În perioada regimului antonescian, 
împreună cu şef-rabinul Alexandru Şafran, A. L. Zissu şi Mişu Benvenisti conduce Consiliul 
clandestin evreiesc, organizație ce coordona acțiunile de apărare şi întrajutorare ale evreilor din 
România. Deportat în mai 1943 în Transnistria la ordinul personal al mareşalului Ion 
Antonescu, se reîntoarce la Bucureşti după 3 luni, reluând şirul petițiilor înaintate Guvernului 
în vederea ameliorării situaţiei populaţiei evreieşti din România şi a repatrierii evreilor 
deportaţi în Transnistria. După război îşi reia pentru scurt timp funcţia de preşedinte al 
Federaţiei Uniunii Comunităţilor Evreieşti (1945-1948), dar în urma relaţiilor tensionate cu 
noile autorităţi comuniste şi a atacurilor venite din partea colaboratorilor evrei ai noului regim, 
este nevoit să părăsească în secret România, stabilindu-se la Paris unde va rămâne până la 
sfârşitul vieţii. 

4 Într-adevăr, în cursul lunii septembrie 1942 Wilhelm Filderman a întocmit şi înaintat 
autorităților române mai multe memorii în care a protestat împotriva deportărilor preconizate de 
regimul antonescian. Vezi în acest sens, Ancel, DCFRJH, volumul IV, documentul nr. 114, p. 
241; documentul nr. 115, pp. 242-249; documentul nr. 124, p. 257; documentul nr. 125, p. 258; 
documentul nr.132, pp. 266-269 

Prefectura Poliţiei Odessa a arestat şi înaintat Parchetului Curţii Marţiale pe o 
evreică, contravenientă la Ordonanţa Nr. 2 a Comandamentului M.U'. 


*) Adnotări: 

„Secţia 2-a”; 

„Secţia 1-a”; 

„23.X.942. Pentru Domnul General Subşef. Şeful Biroului 10. Maior ss. Georgescu”; 
„27 OCTOMBRIE 1942. Raport General ss. Arhip”; 

„27.X.942. Dosar. Maior ss. Georgescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 409. 


Documentul nr. 341 


MARELE STAT MAJOR Nr. 911.893 din 18 OCT. 1942 
Secţia I-a 
Biroul 10 
MARELE STAT MAJOR 
Secţia I-a 
către 
MINISTERUL APĂRĂRII NAȚIONALE 
Cabinet 


COPIE: 

Am onoare a raporta Domnului Ministru al Apărării Naţionale” următoarele: 

Potrivit dispoziţiunilor ordonate de Domnul Mareşal Antonescu, Marele Stat Major a 
aplicat evreilor care s'au sustras dela munca obligatorie, sancţiunea trimiterii în Transnistria. 

La Consiliul Interministerial din 13 Octomvrie 1942, Domnul Vice Preşedinte 
al Consiliului” a comunicat că măsura trimiterii în Transnistria se suspendă“. 

În scopul ca Marele Stat Major să poată da ordine în această privință, vă rugăm să 
binevoiţi a interveni pentru a ni se confirma această nouă dispoziţiune, hotărându-se totodată 
ce pedeapsă se aplică acestor infractori, cunoscându-se că evreii preferă să fie pedepsiți la 
închisoare sau lagăre, pe oricât de lungă durată, decât să fie trimişi la muncă obligatorie. 


/ŞEFUL MARELUI STAT MAJOR 
GENERAL, 
I. Arhip 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 7. 


1 Nu a fost identificată printre documentele cercetate. 

2 Generalul Constantin Pantazi. 

3 Mihai Antonescu. 

4 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, p. 379-387. 

Documentul nr. 342 
Ministerul Apărării Naţionale 


NOTĂ 
Nr. 33.230 din 24 Octombrie 1942 


Sumar: 

Instituirea pedepsei cu moartea, 
fără judecată în ordonanţele 
Comandamentelor Militare din 
Transnistria. 


Comandamentul Militar Odessa, prin Ordonanţa Nr. 9 din 16 Martie 1942!, a 
instituit pedeapsa cu moartea, prin împuşcare pe loc, a celor ce vor contraveni la 
măsurile de siguranță prescrise pentru cazuri de alarmă şi a evreilor ce se vor sustrage 
de la măsurile de internare şi evacuare. 

Întrucât, pe de o parte dispoziţiunile art. 486 C.J.M nu prevăd că prin Ordo- 
nanţele emise de Comandamentele Militare se pot institui pedepse care să se aplice pe 
loc, fără judecată, iar, pe de altă parte, teritoriul Transnistriei este guvernat potrivit nor- 
melor edictate de Domnul Mareşal Antonescu, în calitate de Comandant de Căpetenie al 
Armatei, s'a supus cazul Domnului Mareşal, pentru a hotărâ. 

Prin ordinul în rezoluție pe raportul Domnului Ministru al Apărării Naţionale, 
Domnul Mareşal Antonescu a hotărât: 

„Împuşcarea fără judecată numai în caz de mișcări în contra ordinei şi sigu- 
ranţei”. 

„Altfel cu judecată”. 

„Judecata trebue să se facă după o procedură specială şi foarte rapidă, 2-3 
zile”. 

„Legiferare””. 

Pentru executarea ordinului Domnului Mareşal, suntem de părere a se comu- 
nica tuturor Comandamentelor aflate în Transnistria, cât şi Guvernământului Trans- 
nistrici, hotărârea Domnului Mareşal în privinţa cazurilor în care se poate institui pe- 
deapsa cu moartea, prin împuşcare pe loc, fără judecată. 

În ceeace priveşte procedura de judecată a infractorilor pentru care Ordona- 
nțele Comandamentelor prevăd pedepse cu moartea nu este necesar a se întocmi un 
Decret-Lege, pentru instituirea unei proceduri rapide speciale, deoarece potrivit dispo- 
zițiunilor procedurale în vigoare din Codul Justiţiei Militare, infractorii la Ordonanţele 
Comandamentelor Militare pot fi trimişi direct în judecată şi judecaţi în 2-3 zile. 


1 CNSAS, fond Penal, dosar nr. P 7373 (Titus Bărdescu şi alţii), volumul I, f. 305+verso. 

2 Vezi în acest sens Monitorul Oficial, partea I, nr. 66 din 20.03.1937. Decretul Regal Nr. 1298 
din 17.03.1937. Codul de Justiţie Militară. 

3 Vezi documentul nr. 339. 

DIRECTORUL CONTENCIOSULUI 

GENERAL MAGISTRAT /ss/ C. Manoliu! 
DIRECTORUL JUSTIȚIEI MILITARE 
COLONEL MAGISTRAT/ss/Aramă G. I. 


Pentru conformitate 
Lt. Colonel Magistrat 
ss. M. Busuioceanu 
M. Busuioceanu 


*) Adnotare: 
„A se raporta ordinul de executare făcut de Direcţia Justiţiei. General /ss/ Pantazi 
1942.X.24”. 


CNSAS, fond Penal, dosar nr. P 7244 (Aramă Ioan), volumul I, f. 133. 


Documentul nr. 343 

MARELE STAT MAJOR 

SECŢIA I-a 

Biroul 10 Nr. i... din 27 Oct. 1942 
NOTĂ 


ISTORIC ASUPRA SANCȚIUNILOR APLICATE EVREILOR 
CARE SE SUSTRAG DELA MUNCA OBLIGATORIE. 


I. În luna Aprilie 1942, problema muncii obligatorii a evreilor a fost luată dela 
S.S. al Muncii (Inspectoratul General al Taberilor şi Coloanelor de Muncă) şi dată în 
sarcina Marelui Stat Major. 

În directivele date de Domnul Mareşal Antonescu (Nr. 5295/M. din 21 Aprilie 
19427, dela Cabinetul Militar al Conducătorului Statului, este prevăzut următorul para- 
graf, referitor la sancţionarea evreilor: 


= 


Constantin T. Manoliu (1891-1946), magistrat militar de carieră român. Absolvent al Şcolii 
militare de ofiţeri de infanterie (1910-1912) şi licenţiat în Drept la Universitatea din Iaşi 
(1921). Intră în armată cu gradul de sublocotenent (1912), participă la primul război mondial. 
Mutat la Justiţie Militară la 01.04.1921. Colonel magistrat la Tribunalul Diviziei 21 Infanterie 
(1938-1940); director al Direcţiei Contencios din Ministerul Apărării Naţionale (25.09.1940- 
01.04.1945); director al direcției Personalului din Ministerul Apărării Naţionale (01.04.1945- 
19.06.1946). Colonel magistrat (din 01.04.1937); general de brigadă magistrat (din 
24.01.1942); general de divizie magistrat (din 01.04.1945). 

Vezi documentul nr. 238. 


N 

„Evreii care se sustrag dela acest serviciu (adică munca obligatorie) prin 
înşelăciuni, cumpărare, intervenţii, etc. vor fi trimişi în Transnistria — la muncă grea sau 
în ghetto — împreună cu Românii care se vor preta la astfel de acţiuni”. 

În baza directivelor arătate mai sus, Marele Stat Major a întocmit Instrucţiunile 
Generale Nr. 55.500/1942!, privitoare la munca obligatorie a evreilor, în care s'au 
prevăzut următoarele sancţiuni gradate: 

a/ Aplicarea prescripțiunilor Regulamentului Serv. Interior (închisoare, carceră, 
pedeapsă corporală) pentru abaterile de mică importanță. 

b/ Trimiterea în Transnistria, împreună cu familiile lor, a evreilor care nu 
execută conştiincios serviciul la muncă, sau se sustrag dela munca obligatorie. 

Aceiaşi sancțiune să se aplice şi Românilor care vor înlesni astfel de abateri. 

Pe nota din 16 Iunie 1942 a Marelui Stat Major, prin care s'au trimis spre 
aprobare Instrucţiunile Generale Nr. 55.500/1942, Domnul Mareşal a pus următoarea 
rezoluție, comunicată cu Nr. 6928/M. din 25 Iunie 19427: 

„Dacă veţi aplica evreilor şi acelor cumpăraţi de ei sancţiunile <<Serv. 
Interior>> va fi iar o bătae de joc”. 

Trebuiesc sancțiuni grave pentru orice abateri. 

Numai aşa nu se va trivializa munca pe care o pretindem”. 

Pe ordinele circulare ale Marelui Stat Major, Nr. 33.911” şi 83.550/1942% 
(înaintate spre ştiinţă Cabinetului Militar al Conducătorului Statului), privitoare la 
organizarea şi folosirea detaşamentelor de lucru exterioare şi a echipelor de meseriaşi 
evrei, Domnul Mareşal Antonescu a pus următorul ordin în rezoluţie: 

„Foarte bine 

Trebuie controlată continuu executarea. 

Trebuie control pentru cei care se sustrag. 

Toţi aceştia vor fi trimişi în lagăr în Transnistria, automat 

Acei care îi buzunăresc trebuie dovediţi, daţi afară din armată şi trimişi în lagăr 
de muncă”. 

În baza celor două rezoluțiuni arătate mai sus, Marele Stat Major a modificat 
sancțiunile prevăzute în Instrucţiunile Generale Nr. 55.500 — care au devenit executorii 
la 27 Iunie 1942 — având următoarea redactare: 

a/ Pentru abaterile de mică importanţă (întârziere la apel, delăsare, atitudine 
nedisciplinată, etc.), efectuate în cadrul detaşamentelor de lucru, comandanții respectivi 
vor aplica evreilor pedeapsa corporală, conform regulamentului. 

b/ Vor fi sancţionaţi cu trimiterea în Transnistria, la muncă grea sau ghettouri, 
împreună cu familiile lor (tata, mama, soția şi copii) toți evreii cari comit următoarele 
infracțiuni: 

- repetă abaterile arătate la punctul a de mai sus; 


1 Vezi documentul nr. 277. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 330. 
3 Nu a fost identificat printre documentele cercetate. 

4 Vezi documentul nr. 252. 

5 AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 329. 

- nu execută conştiincios serviciul la muncă sau se sustrag dela muncă prin 
înşelăciune, cumpărare, intervenţie, neprezentare la chemările făcute pentru munca obli- 
gatorie, părăsire fără voie a lucrului etc; 

- nu anunță cercului de recrutare schimbarea domiciliului, fie în oraş, fie 
dintr'un oraş în altul, chiar dacă au aprobarea Ministerului Afacerilor Interne; 

- vor avea relaţiuni intime cu româncele. 

În cazul când bărbaţii infractori nu se prezintă de bună voie sau nu sunt desco- 
periţi de către organele polițienești, vor fi trimise în Transnistria familiile lor. 

Vor fi de asemenea trimişi în Transnistria şi Românii care vor înlesni sustra- 
gerile evreilor dela munca obligatorie. 

În anexa A Nr. 98.500 din 14 Septemvrie!, care completează Instrucţiunile 
Generale Nr. 55.500 din 27 Iunie 1942, se prevede că Românii care vor înlesni sustra- 
gerile evreilor dela munca obligatorie să fie internați în lagăre. Această modificare s'a 
făcut în urma hotărârii Domnului Mareşal Antonescu. 

II. Aplicarea sancţiunii cu trimiterea în Transnistria a devenit operantă la data 
de 16 Iulie 1942, în urma comunicatului Nr. 88.661 din 5 Iulie 19427, care a fost aprobat 
de către Consiliul de Miniştri din ziua de 3 Iulie 1942. 

III. În Consiliul de Miniştri din ziua de 13 Octomvrie 1942, Domnul Vice 
Preşedinte al Consiliului“ a dispus să se suspende aplicarea sancțiunei cu trimiterea în 
Transnistria a evreilor infractori la munca obligatorie”. 

Ca urmare a acestei măsuri, Dir. Generală a Poliţiei şi Prefectura Poliției 
Capitalei au dispus eliberarea tuturor evreilor arestaţi, care trebuiau să plece în 
Transnistria, iar Marele Stat Major s'a văzut nevoit să întrebe Ministerul Apărării 
Naţionale ce pedepse se vor aplica în viitor evreilor“. 

IV. În convocarea care a avut loc la 22.X.1942, la Preşedinţia Consiliului de 
Miniştri, Domnul Mareşal Antonescu a ordonat verbal Domnului General Subşef” ca să 
se aplice pedeapsa cu trimiterea în Transnistria cu condiţia ca actele celor în cauză să fie 
bine cercetate şi să fie trimişi numai acei cu vină evidentă. 


Vezi documentul nr. 322. 

Vezi documentul nr. 280. 

3 Comunicatul a fost aprobat în şedinţa Consiliului de Miniştri din 02.07.1942. Vezi în acest sens 
Arhivele Naţionale ale României, Stenogramele şedinţelor Consiliului de Miniştri. Guvernarea 
Ion Antonescu volumul VII (mai-iulie 1942), ediţie de documente întocmită de:Marcel-Dumitru 
Ciucă, Maria Ignat, Bucureşti, 2003, documentul nr. 15, pp. 521-522. Stenograma şedinţei 
Consiliului de Miniştri din 02.07.1942. 

4 Mihai Antonescu. 

5 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, p. 379-387. 

6 Vezi documentele nr. 337, 341. 

7 Generalul Ioan Arhip. 


N =e 

Probabil că se va primi şi confirmarea scrisă a acestei hotărâri, dacă nu cumva 
Domnul Mareşal a înţeles că această chestiune a fost vizată prin ordinul verbal dat 
Domnului General Subşef în ziua de 22.X.1942!. 


* * 
* 


V. CONCLUZII: 

- Dorința Domnului Mareşal cât şi imperativul timpurilor de astăzi — când lipsa 
specialiştilor cât şi a muncitorilor necalificaţi se resimte mult — a fost ca munca 
obligatorie depusă de evrei să fie depusă cu toată seriozitatea. 

- Marea majoritate a evreilor încearcă prin orice mijloace să se eschiveze dela 
munca obligatorie. 

- Sancţiunea cu trimiterea în Transnistria, care s'a aplicat abia pe timp de două 
luni, a produs un puternic reviriment în mijlocul evreilor, căci numărul infractorilor la 
munca obligatorie se micşorase simţitor la ultimile controluri. 

- Suspendarea aplicării sancțiunii cu trimiterea în Transnistria, hotărâtă prin 
Consiliul de Miniştri din ziua de 13 Octomvrie 1942, a produs o mare satisfacţie în 
masa evreească şi vii comentarii asupra puterii şi influenței lor, pe care au exercitat-o şi 
o mai pot exercita încă în lume. (notele Secţiei I-a). 

- Dispoziţiunile contradictorii, arătate în capitolul III şi IV de mai sus, au pus 
Marele Stat Major într'un impas, deoarece: 

- Hotărârea Consiliului de Miniştri din ziua de 13 Octomvrie (suspendarea 
aplicării sancţiunei cu trimiterea în Transnistria) a devenit imediat executorie, căci 
organele polițienești au fost înştiințate să nu mai aplice această măsură, eliberând de 
îndată pe toţi evreii ridicați. 

- Ordinul verbal al Domnului Mareşal, care desigur are o valoare executorie 
incontestabilă, trebuie urmat de o confirmare scrisă, în baza căreia să continuăm aplica- 
rea sancțiunei cu trimiterea în Transnistria, încadrată, natural, în alte norme mai precise. 


ŞEFUL BIROULUI 10 
Maior, 
Georgescu Aurel. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 326-328. 


1 Vezi în acest sens nota Nr. 102.449 din 05.11.1942 înaintată de Marele Stat Major Ministerului 
Apărării Naţionale. AMR, fond 5416-Marele Stat Major, Secţia I-a Organizare-Mobilizare, 
dosar nr. 3009, f. 4. 

Documentul nr. 344 


REGIA AUTONOMĂ București 27.10.1942 
A 
CĂILOR FERATE ROMÂNE 
Nr. 201.371 RA.1942! 
SECRET 
MARELUI STAT MAJOR 
LOCO 


Avem onoare a vă aduce la cunoştinţă următoarele: 

Direcţiunea căilor ferate germane Ost Berlin a convocat în ziua de 26 Septembrie 
1942 la Berlin o conferință pentru stabilirea trenurilor speciale cu evrei din Guvernământul 
General, precum şi pentru expedierea evreilor din România în Guvernământul General. 

Neavând nici o cunoştinţă despre această chestiune am intervenit la Ministerul 
de Interne cu scrisoarea Nr. 896/213 din 22.9.19427, la care am primit răspunsul că 
Ministerul de Interne nu are nici o cunoştinţă şi că trebuie să ne adresăm D-lui Radu 
Lecca, Împuternicitul Guvernului pentru reglementarea regimului evreesc din România. 
Intervenind la DI. Radu Lecca, ni s'a răspuns că nici D-sa nu cunoaşte chestiunea. 

În această situaţie, am cerut căilor ferate germane amânarea conferinței. 

Totuşi conferinţa a avut loc, fără reprezentantul CFR, încheindu-se procesul 
verbal pe care-l anexăm în copie’. 

Din acest proces verbal rezultă că pentru evacuarea a 280.000 evrei din 
România în Guvernământul General, va circula la fiecare 2 zile câte un tren special 
compus din 50 vagoane marfă şi 1 vagon persoane (pentru însoțitori) pentru transportul 
a 2000 persoane. Staţia de plecare va fi Adjud, iar staţia de destinaţie Belzec, trenurile 
circulând pe ruta Orăşeni-Sniatyn. 

Faţă cu această situaţie, cu onoare vă rugăm să binevoiţi a ne comunica de 
urgență dispozițiunile Dvs. 


DIRECTOR GENERAL, 
General, ss. T. C. Orezeanu* 
T. C. Orezeanu 


1 Documentul a fost înregistrat de: Marele Stat Major Secţia I-a, cu Nr. 103.877 din 05.11.1942; 
Marele Stat Major, Cabinet, cu Nr. 2211 din 05.11.1942; Marele Stat Major, Registratura 
Generală, cu Nr. 199.657 din 04.11.1942. 

2 Nu a fost identificată printre documentele cercetate. 

3 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3009, f. 35-36.. 

4 Tudor Cristescu Orezeanu (1889-?), militar de carieră român. Absolvent al Şcolii militare 
imperiale Anklam şi al Militărtechnisches Akademie Berlin (1912-1913). Intră în armată cu 
gradul de sublocotenent (1912), participă la primul război mondial. Comandant al Regi- 
mentului Pionieri Gardă (01.04.1936-01.10.1939); şef al Secției VI-Transporturi din Marele 
Stat Major (01.10.1939-26.09.1940); director general al Regiei Autonome a CFR (din 
26.09.1940). Locotenent-colonel (din 10.05.1930); colonel (din 01.04.1936); general de 
brigadă (din 24.01.1942). 

DIRECTORUL MIȘCĂRII 
Tr. Buradescul 
ss. T. Buradescu 


*) Adnotări: 

„4 NOEMBRIE 1942 Secţia 1 Marele Stat Major nu cunoaşte nimic din această 
chestiune. General ss. Arhip”; 

„5 NOEMBRIE 1942 Biroul 10 să răspundă C.F.R. Colonel ss. Borcescu”?. 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 34. 


Documentul nr. 345 


MARELE STAT MAJOR Nr. 102.949 din 1 Noembrie 1942 
SECŢIA I-a 
Biroul 10 
NOTĂ 
pentru Consiliul de Colaborare 


1. — În consiliul interministerial din 13 Octomvrie 1942, Domnul Vice Preşe- 
dinte al Consiliului de Miniştri”, a comunicat că măsura de trimitere în Transnistria a 
evreilor care se sustrag dela munca obligatorie, se suspendă”. 

Totodată, s'a dat ordin prin Ministerul de Interne, ca evreii ţinuţi arestaţi la 
poliţiile din ţară şi din Capitală în vederea plecării, să fie lăsaţi liberi. 

2. — În scopul ca Marele Stat Major să poată da ordine în această privință, s'a 
intervenit la Ministerul Apărării Naţionale cu Nr. 911.893 din 18 Octomvrie 19425, 
rugând a se confirma noua măsură ordonată şi în acest caz să se hotărască ce pedeapsă 
se aplică evreilor infractori la munca obligatorie, în locul trimiterii în Transnistria. 

3. — Ministerul Apărării Naţionale, cu Nr. 24.977 din 27 Octomvrie 19426, 
răspunde că problema sancţionării evreilor infractori la munca obligatorie, s'a discutat 
în Consiliul de Colaborare din 22 Octomvrie 1942, fără altă precizare. 

Totodată Domnul General Şef al Marelui Stat Major' ne-a făcut cunoscut că 
Domnul Mareşal a ordonat verbal ca pedeapsa de trimitere în Transnistria să continue a 


Nu a putut fi identificat. 

Prin nota Nr. 103.877 din 09.11.1942, Marele Stat Major, Secţia I-a, comunica directorului 

general C.F.R, generalul T. C. Orezeanu, faptul că „[...] Marele Stat Major nu poate lua nici o 

hotărâre în ceea ce priveşte evacuarea celor 280.000 evrei, întrucât nu s'a primit nici o 

dispoziţiune în acest sens. Rugăm să binevoiţi a dispune să se aducă şi la cunoştinţa Marelui 

Stat Major, modul cum a fost soluționată această problemă. [...]”. AMR, fond 5416-Marele Stat 

Major, Secţia I-a Organizare-Mobilizare, dosar nr. 3009, f. 33. 

3 Mihai Antonescu. 

4 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, pp. 379-387. 

5 Vezi documentul nr. 341. 

6 AMR, fond 5416-Marele Stat Major, Secţia I-a Organizare-Mobilizare, dosar nr. 3000, f. 6. 

fi aplicată cu condiţiunea ca actele celor în cauză, să fie bine cercetate, şi să fie trimişi 
acei cu vină evidentă. 

Cum confirmarea scrisă a acestei aprobări n-o avem până în prezent şi „lotul” 
evreilor vinovaţi, propuşi de Corpurile Teritoriale şi aprobaţi de M.St. Major aşteaptă 
soluționarea, rugăm a se pune în discuţie în Consiliul de Colaborare această chestiune, 
pentru a se hotărî definitiv. 

4. — Secţia I-a este de părere a se menţine pedeapsa de trimitere în Transnistria, 
întrucât a dat rezultate foarte bune. 


ŞEFUL SECŢIEI l-a 
COLONEL, ss. Borcescu 
E. Borcescu 
Şeful Biroului 10 
Maior, ss. Georgescu 
A. Georgescu 


*) Adnotări: 

„2 NOEMBRIE 1942. Se va face un raport la Ministerul Apărării Naţionale prin care să 
se facă cunoscut Domnului Vice Preşedinte că Domnul Mareşal a ordonat ca evreii care 
se sustrag de la munca obligatorie să fie trimişi în Transnistria. Şi după hotărârea 
Marelui Stat Major Domnul Vice Preşedinte să fie rugat să dea ordine ca cererile 
Marelui Stat Major de trimitere în Transnistria să se execute de Jandarmerie şi Poliţie. 
General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 5. 


Documentul nr. 346 


COPIE 
PREŞEDINŢIA 
CONSILIULUI DE MINIŞTRI 
Secţia M.Bir.1. 
Bucureşti, 3 Noembrie 1942 
Nr. 15.080 
DOMNULE GUVERNATOR, 


La adresa Dvs., Nr. 4423/1942. 


1 Generalul Ilie Şteflea. 

2 Vezi în acest sens nota Nr. 102.449 din 05.11.1942 înaintată de Marele Stat Major Ministerului 
Apărării Naţionale. AMR, fond 5416-Marele Stat Major, Secţia I-a Organizare-Mobilizare, 
dosar nr. 3009, f. 4. 

3 Nu a fost identificată printre documentele cercetate. Vezi şi adresa Nr. 4853 din 19.11.1942 a 
Guvernământului Provinciei Basarabia către Corpul 3 Teritorial. AMR, fond 5416-Marele Stat 
Major, Secţia I-a Organizare-Mobilizare, dosar nr. 3002, f. 107. 

Am onoare a vă face cunoscut că Domnul MAREŞAL ION ANTONESCU a 
aprobat propunerea Dvs. relativă la internarea în lagărele din Transnistria, a tuturor 
evreilor care vor fi găsiţi în afara cantonamentelor destinate Detaşamentelor de lucru; 
aceste măsuri urmând a fi aplicate şi elementelor evreieşti care fac oficiul de legătură 
între detaşamentele de lucru şi restul țărei. 

Primiţi vă rugăm, Domnule Guvernator, asigurarea deosebitei noastre consi- 
derațiuni. 


SECRETAR GENERAL AL 
PREȘEDINȚIEI CONSILIULUI DE MINIȘTRI 
(ss) Ovidiu Al. Vlădescu 
Pentru conformitate, 
Şeful Biroului Evrei 


AMR, fond 5416-Marele Stat Major, Secţia I-a Organizare-Mobilizare, dosar nr. 3002, f. 108. 


Documentul nr. 347 


Odessa, 9 Noemvrie 1942 
COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
Nr. 820 din 9 Nov. 1942! 


Domnului 
MAREŞAL ION ANTONESCU 
Conducătorul Statului 


Bucureşti 


În lagărul dela Vapniarca au fost aduşi în ultima vreme din lagărele din țară, un 
număr de 1179 evrei, parte din ei condamnaţi cu diferite pedepse de tribunalele din ţară, 
iar altă parte trimişi pentru internări în lagăre, ca unii ce au fost sau sunt comunişti. 

Situaţia în care se găsesc aceşti internaţi în lagărul dela Vapniarca, este foarte 
precară. Noi nu am avut şi nu avem posibilitatea să-l dotăm cu cele necesare unei cât de 
spitalelor de răniți. 

Cea mai mare parte dintre internaţii în lagăr la Vapniarca au venit în haine de 
vară, aşa cum se găseau în lagărele din țară, fără bagaje, nu au nici o legătură cu cei din 
ţară, nu pot primi nici un ajutor dela ei, nu au nici un ban. 

Cu toate sforțările făcute de administrație, hrana care li se dă este insuficientă 
şi ei sunt expuşi, acum cu venirea iernei, unei situaţii destul de critice, în afară de faptul 
că bolile contagioase pot să apară dintr-un moment într-altul. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 2087 din 13.11.1942. 

Noi nu avem posibilitatea ca să hrănim un număr atât de mare de oameni fără 
ca aceştia să ne presteze un serviciu. 

Când Ministerul de Interne ni i-a trimis aici, ni i-a trimis cu indicația că ei 
trebue să rămână în lagăr. 

Cum internarea aceasta se face în condiţii foarte grele, iar cheltuiala ce necesită 
este destul de apreciabilă, vă rog să binevoiţi a admite ca să se permită să rămână la 
Vapniarca, toţi acei internaţi care sunt condamnaţi de instanţele judecătoreşti, până la 
expirarea termenului până la care au fost osândiţi, iar toți ceilalți care sunt trimişi la 
Vapniarca cu menţiunea de a rămâne în lagăre, să fie întrebuinţaţi la muncă în diferite 
centre din Transnistria, unde avem nevoie de munca lor, ţinuţi în regim de pază şi în 
conformitate cu regimul general al evreilor din Transnistria. 

În chipul acesta descongestionăm lagărul dela Vapniarca, le asigurăm munca 
lor în schimbul hranei pe care le-o dăm, evităm posibilitatea isbucnirii unei epidemii 
violente, şi rezolvăm şi greaua problemă a aprovizionării şi alimentării lor. 


GUVERNATOR, ss. G. Alexianu 


*) Adnotare: 
„Biroul 1. Domnul Mareşal. Maior ss. indescifrabil!”. 


AMAE, fond Problema 33, volumul 20, f. 67-68. 


Documentul nr. 348 


CABINETUL MILITAR Bucureşti, 14.XI. 1942. 
AL 

CONDUCĂTORULUI STATULUI 

Nr. 10.630/M.2?. 


SECRET 
MARELE STAT MAJOR 
Secția I-a 


La Nr. 103.726 anexat din 9 Noemvrie 19425; 


1 Pe această notă mareşalul Ion Antonescu a pus următoarea rezoluţie: „Aprob. (ss.) Antonescu“; 
„Să li se îngăduie a primi îmbrăcăminte din țară, prin Guvernământ. (ss) Antonescu”. Vezi în 
acest sens nota Nr. 500.068/CBBT din 13.01.1943 a Preşedinţiei Consiliului de Miniştri, 
Cabinetul Civil-Militar pentru Administrarea Basarabiei, Bucovinei şi Transnistriei. AMAE, 
fond Problema 33, volumul 23, f. 815-817. 

2 Documentul a fost înregistrat de: Marele Stat Major, Secţia I-a, cu Nr. 104.535 din 16.11.1942; 
Marele Stat Major, Registratura Generală, cu Nr. 208.825. 

3 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3014, f. 6. 

Cu onoare vă rugăm să binevoiţi a da dispozițiuni urgente — prin organele de 
resort — ca Centrala Evreilor din România să satisfacă de îndată nevoile de îmbrăcă- 
minte ale evreilor din detaşamentele de muncă, conform obligaţiunilor luate. 

Se va controla realizarea completă a acestor remedieri, comunicând rezultatul 
şi acestui Cabinet. 


D. O. 
ŞEFUL CABINETULUI MILITAR 
Lt. Colonel, ss. G. Corivan! 
Gh. Corivan 


*) Adnotare: 
„Biroul 10”. 


AMR, fond 5416-Marele Stat Major, Secția I-a Organizare-Mobilizare, dosar nr. 3014, f. 5. 


Documentul nr. 349 


MARELE STAT MAJOR 

SECŢIA VI-a TRANSPORTURI 

Biroul 3 Drumuri 
NOTĂ DE SERVICIU 
Nr. 386 din 16.X1.1942 


Evreii repartizați la lucrările de drumuri în parte nu sunt echipați cu efectele 
necesare anotimpului de iarnă. 

Această stare de lucruri se datoreşte faptului că aşa au fost trimişi de către 
Cercurile Teritoriale respective şi că Comunitățile evreieşti nu vor să le completeze 
efectele de care au nevoie, crezând că prin aceasta ne va forţa a-i trimite acasă. 

Secţia VI-a propune ca Cercurile Teritoriale care au evrei în aceste condițiuni 
să facă toate intervenţiile către Comunităţi spre a le trimite efectele, sau în caz că nu 
poate obţine efecte dela comunităţi, să trimită alți evrei din cei bine îmbrăcaţi. 


ŞEFUL SECȚIEI VI-A TRANSPORTURI 
COLONEL, ss. Lovinescu 
I. Lovinescu 


1 Gheorghe Corivan (1898-?), militar de carieră român. Absolvent al Şcolii militare de ofiţeri de 
artilerie (1915-1917) şi al Şcolii Superioare de Război. Şef al Biroului 2 Aprovizionare din 
cadrul Secţiei a IV-a-Dotare a Comandamentului Armatei a 4-a (01.11.1939-09.01.1942); şef al 
Secţiei Operații din Comandamentul Armatei a 4-a (09.01-01.07.1942), şef al Biroului 2 din 
Cabinetul Militar al Conducătorului Statului (01.07.1942-23.08.1944); la dispoziția 
Ministerului de Război (23.08.1944-25.02.1945); comandant al Regimentului 27 Artilerie 
(25.02-02.04.1945); trecut în retragere la 02.04.1945. Căpitan (din 01.04.1925); maior (din 
16.10.1935); locotenent-colonel (din 08.06.1940). 

Şeful Biroului 3 Drumuri 
Colonel, ss. Dumitrescu! 
Al. Dumitrescu 


*) Adnotări: 

„18/XI. Notă pentru Domnul General în care să se arate: — toate ordinele date către 
Centrala Evreilor şi organele teritoriale. — tabelul cu ce s'a realizat şi procentajul. 
Căpitan ss. I. Apostolide”; 

„Primit 18.XL.ora 10. Căpitan ss. I. Apostolide”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3014, f. 4. 


Documentul nr. 350 


MARELE STAT MAJOR Nr. 104.535 din ... 1942 
SECŢIA I-a 
Biroul 10 

NOTĂ 


Pentru echiparea evreilor din detaşamentele exterioare de lucru, Secţia I-a 
Biroul 10 a luat următoarele măsuri: 

1. — La 31 August 1942 a dat ordinul Nr. 73.244, prin care a cerut Centralei 
Evreilor din România să colecteze şi să pună la dispoziţia evreilor din detaşamentele 
exterioare de lucru, prin care cercurile teritoriale, efectele necesare pentru echiparea 
evreilor. 

În acelaşi sens, s'a dat ordinul circular corpurilor teritoriale cu Nr. 
73.093/1942°. 

2. — La data de 27 Septemvrie 1942, întrucât nu s'a primit nici un răspuns dela 
Centrala Evreilor, s'a revenit asupra aceleiaşi chestiuni, făcându-se cunoscut totodată şi 
Domnului Radu Lecca, Împuternicitul Guvernului pentru reglementarea regimului 
evreesc în România, rugându-l a interveni pe lângă Centrală ca să se ia măsuri serioase 
şi urgente de colectare. 


1 Alexandru I. Dumitrescu (1896-?), militar de carieră român. Absolvent al Şcolii militare de 
ofițeri infanterie (1914-1916). Intră în armată cu gradul de sublocotenent (1916), participă la 
primul război mondial. Şeful Biroului 3 Drumuri din cadrul Secţiei VI-a Transporturi din 
Marele Stat Major (10.10.1940-15.10.1944); comandant al Regimentului 4 Vânători Moto 
(15.10-10.11.1944); comandant al Regimentului 2 Grăniceri (10.11.1944-19.02.1945); 
comandant al Brigăzii 10 Infanterie (19.02-22.06.1945); la dispoziţia Ministerului de Război 
(22.06.1945-09.08.1946); trecut în cadrul disponibil la 09.08.1946 şi în rezervă un an mai 
târziu. Maior (din 10.05.1930); locotenent-colonel (din 01.10.1937); colonel (din 11.11.1941 cu 
vechimea din 31.10.1939). 

2 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3014, f. 30. 

3 Vezi documentul nr. 308. 

În acelaşi timp s'a ordonat telegrafic pe lângă corpurile teritoriale pentru a 
impulsiona oficiile judeţene ale Centralei Evreilor să treacă la colectarea urgentă a 
efectelor necesare. 

3. — La data de 6 Noemvrie 1942, Cabinetul Militar face cunoscut că 
DOMNUL MAREŞAL a văzut ocazional starea rea a echipării evreilor, în timp ce 
venea dela Braşov spre Bucureşti. 

Totodată ni s'a comunicat ordinul DOMNULUI MAREŞAL de-a se lua 
urgente măsuri de îndreptare. 

S'a răspuns Cabinetului, că Centrala Evreilor şi-a luat obligaţiunea procurării 
efectelor pentru evreii din detaşamentul, ordonându-se în acelaşi timp cercetări, 
Corpului 5 Teritorial, pentru a constata starea echipării detaşamentului observat de 
DOMNUL MAREŞAL. 

Cabinetul Militar, în răspuns, ordonă a da dispoziţii urgente prin organele de 
resort, ca Centrala Evreilor să satisfacă de îndată nevoile şi să se controleze realizarea 
completă a acestei remedieri, raportând rezultatul. 

4. — Din rapoartele Corpurilor Teritoriale rezultă că până la jumătatea lunii 
Octomvrie 1942, s'au colectat şi distribuit detaşamentelor de lucru efectele necesare 
pentru a echipa cu întregul echipament circa 8% din întregul efectiv de evrei repartizat 
detaşamentelor exterioare. 

Cum colectarea şi distribuţia a continuat şi cum nu toţi evreii vor avea nevoie 
de toate categoriile de efecte, apreciem că cu efectele colectate, se vor putea echipa 
convenabil, circa 25% din efectiv, ceea ce nu este încă suficient. 

5. — ÎN CONCLUZIE 

Echiparea evreilor nu este la punct. Din întârzierea colectării, cât şi din faptul 
că Centrala Evreilor nu a dat nici un răspuns adreselor M.St.M., concludem că Centrala 
Evreilor a căutat să întârzie într-adins această operaţiune pentru a sili M.St.M. să treacă 
la desconcentrarea detaşamentelor de evrei pe timpul iernii, din cauza lipsurilor în 
echiparea acestora. 

PROPUNEM: 

A se raporta DOMNULUI MAREŞAL că Centrala Evreilor nu şi-a respectat 
obligaţiunile luate, prin aceea că nu a procurat la timp efectele necesare evreilor şi nu a 
răspuns adreselor Marelui Stat Major". 

A se ordona Corpurilor Teritoriale să controleze de urgență la faţa locului 
modul de echipare al evreilor şi să raporteze cele constatate. 


ŞEFUL SECŢIEI l-a 
Colonel, ss. Borcescu 


1 În acest sens la 23.11.1942 Marele Stat Major, Secţia I-a, a înaintat Cabinetului Militar al 

Conducătorului Statului nota Nr. 104.535. AMR, fond 5416-Marele Stat Major, Secţia I-a 
Organizare-Mobilizare, dosar nr. 3014, f. 2; Pe această notă mareşalul Ion Antonescu a notat 
următoarea rezoluţie: 
„[...] Nu sunt desconcentraţi. Modalitatea va privi Centrala Evreilor. [...]”. Nota Nr. 11.298/M2 
din 05.12.1942 a Cabinetului Militar al Conducătorului Statului către Marele Stat Major, 
Cabinet. AMR, fond 5416-Marele Stat Major, Secţia I-a Organizare-Mobilizare, dosar nr. 3014, 
fl. 

Şeful Biroului 10 
Căpitan, ss. Apostolide 
I. Apostolide 
C/H 


*) Adnotări: 

„Foarte Urgent Haine Evrei”; 

„Livret haine evrei anexa Dosar 7”; 

„20 NOEMBRIE 1942. Se va raporta Domnului Mareşal. Se va aduce chestiunea şi în 
Comisia Interministerială. General ss. Arhip”. 


AMR, fond 5416-Marele Stat Major, Secția I-a Organizare-Mobilizare, dosar nr. 3014, f. 3. 


Documentul nr. 351 


MARELE STAT MAJOR Nr. 104.941 din 4.XII.1942 
Secția I-a 
Biroul 10 


NOTĂ 


La data de 1 Noemvrie 1942, Dir. Generală C.F.R. ne-a cerut relații asupra 
evacuării în Guvernământul General a unui număr de 280.000 evrei din țară, arătându- 
ne totodată că această chestiune s'a stabilit la o conferință a căilor ferate germane, la 
care nu a putut participa nici un delegat al C.F.R!. 

Marele Stat Major neavând cunoştinţă de această chestiune, a comunicat Dir. 
Generale C.F.R. să ceară relaţiile necesare la Preşedinţia Consiliului de Miniştri”. 

La 29.X1.1942, drept răspuns, Dir. Generală C.F.R. ne face cunoscut că potrivit 
hotărârii luată în Consiliul de Miniştri din 13 Oct. 19425, deportările de evrei au fost 
suspendate. 


ŞEFUL SECŢIEI l-a 
Colonel, ss. Borcescu 
Şeful Biroului 10 
Căpitan, ss. Apostolide 
I. Apostolide 
C/H 
4/12-9,40 lucr. 


Vezi documentul nr. 344. 

Vezi documentul nr. 344, p. 707, nota nr. 2. 

3 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, pp. 379-387. 

4 Nota Nr. 214.290 RA/942 din 17.11.1942 a Direcţiunii Generale a Căilor Ferate Române către 

Marele Stat Major, Secţia I-a. AMR, fond 5416-Marele Stat Major, Secţia I-a Organizare- 

Mobilizare, dosar nr. 3009, f. 32. 

*) Adnotări: 
„A/1 Dosar 1”; A 
„5 DECEMBRIE 1942. În aşteptare. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 31. 


Documentul nr. 352 


Nr. 923.689 
CABINETUL MILITAR 
al 
Conducătorului Statului 


Am onoare a raporta Domnului MAREŞAL ION ANTONESCU, conducătorul 
Statului, următoarele: 

- Marele Stat Major a fost însărcinat de către DOMNUL MAREŞAL cu 
organizarea şi controlul muncii obligatorii a evreilor. 

Faţă de măsurile ordonate de către Marele Stat Major în legătură cu această ches- 
tiune, s'au primit întâmpinări din partea Domnului Guvernator al Bucovinei!, arătând că 
întrebuinţarea evreilor în întreprinderile din Bucovina este exclusiv de resortul Guver- 
nământului, dat fiind că această provincie se conduce după o lege specială”. 

- În directivele date de către DOMNUL MAREŞAL Marelui Stat Major, pentru 
organizarea muncii obligatorii a evreilor, nu s'a specificat că Guvernământul face 
excepţii dela principiile de bază ale acestei chestiuni. În acest sens, în Instrucţiunile 
provizorii asupra muncii obligatorii, elaborate de Marele Stat Major şi aprobate de 
DOMNUL MAREŞAL, s'a prevăzut ca Guvernămintele să-şi dea avizul asupra repar- 
tițiilor de evrei, la industriile de pe teritoriul lor, dat fiind situația specială a provinciilor 
Bucovinei şi Basarabiei”. 

Marele Stat Major apreciind că autonomia Guvernămintelor nu trebuie să 
ştirbească prestigiul puterii militare care este unică pe întreg teritoriul țării şi întrucât 
munca obligatorie este prestată de evrei în schimbul serviciului militar, această atribu- 
țiune fiind de resortul cercurilor şi corpurilor teritoriale, şi totodată, pentru a nu 
prejudicia interesele economice ale provinciilor autonome, cari se găsesc într'o situație 
specială faţă de restul țării, propunem: 

- Repartizarea evreilor în industriile din provinciile Bucovinei şi Basarabiei, să 
se facă tot de Corpurile Teritoriale, după propunerile Guvernământului”. 


1 Generalul Corneliu Calotescu. 

2 Vezi în acest sens nota Nr. 9311 din 07.12.1942, adresată Marelui Stat Major, Secţia I-a, de 
către Guvernământul Provinciei Bucovina. AMR, fond 5416-Marele Stat Major, Secţia I-a 
Organizare-Mobilizare, dosar nr. 2946, f. 100. 

3 Vezi documentul nr. 277. 

4 Marele Stat Major, Secţia I-a, a reiterat acest punct de vedere în nota Nr. 931.308 din 
18.12.1942. AMR, fond 5416-Marele Stat Major, Secţia I-a Organizare-Mobilizare, dosar nr. 
2946, f. 100 verso. 

- Organizarea detaşamentelor de muncă pentru lucrări importante, să fie orga- 
nizate exclusiv de Marele Stat Major, prin Cercul Teritorial. 

Pentru soluționarea acestei chestiuni, rugăm să binevoiţi a supune cunoștinței 
DOMNULUI MAREŞAL cele de mai sus, rugându-vă să binevoiţi a ne comunica hotă- 
rârea luată în această privință. 


/ŞEFUL MARELUI STAT MAJOR 
GENERAL, 
I. Arhip 
Şeful Secţiei I-a 
Colonel, 
E. Borcescu 
C/H 
6/12-12,30 


AMR, fond 5416-Marele Stat Major, Secția I-a Organizare-Mobilizare, dosar nr. 2946, 
f. 79+verso. 


Documentul nr. 353 


COPIE 
COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 


DECIZIUNEA Nr. 2927 


Noi, lon Antonescu, Mareşal al României şi Comandant de Căpetenie al 
Armatei, 

Prin Profesor Gh. Alexianu, Guvernator Civil al Transnistriei; 

- Văzând raportul ce l-am făcut Domnului Mareşal Ion Antonescu cu privire la 
mobilizarea evreilor din Transnistria, cu Nr. 820/942, strict secret!; 

- Văzând aprobarea ce ne-a fost dată de Domnul Mareşal Ion Antonescu pe 
acest raport, cu adresa Nr. 2087/9427; 

- Văzând nevoia urgentă ce avem de personal pentru a putea face față tuturor 
ramurilor de activitate economică şi industrială din Transnistria; 

- Văzând nevoia de a face ca toate produsele din Transnistria să poată fi strânse 
şi dirijate în vederea valorificării, cu toată grija, spre a nu scăpa nici un sector de 
activitate din mână şi spre a putea dirija astfel toate produsele în vederea continuărei 
războiului; 

- Văzând ordonanța Nr. 23, privitoare la munca evreilor în Transnistria”; 


1 Nu a fost identificat printre documentele cercetate. 
2 Nu a fost identificată printre documentele cercetate. 

Pentru aceste motive, 

În virtutea deplinelor puteri acordate prin Decretul Nr. 1 din 19 August 19417, 

privitor la administrarea Transnistriei; 
DECIDEM: 

Art. 1. Toţi evreii care se găsesc pe teritoriul Transnistriei, precum şi acei care 
vor fi scoşi din lagăre potrivit aprobărei Domnului Mareşal Ion Antonescu Nr. 
2087/942, vor fi aşezaţi în oraşe sau sate, după posibilități şi nevoi şi obligaţi ca să 
trăiască în Ghetouri şi să presteze munca ce li se impune, primind drepturile prevăzute 
în ordonanța Nr. 23. 

Art. 2. Inspectoratul Jandarmeriei va întocmi de îndată o statistică a tuturor 
evreilor aflați în Transnistria cu arătarea profesiunii şi a specialității fiecăruia. 

Art. 3. Toţi profesioniştii calificaţi vor fi puşi la dispoziţia direcțiilor res- 
pective, spre a fi întrebuinţaţi acolo unde nevoia ar cere şi în raport cu profesiunea lor. 

Art. 4. Se exclude întrebuinţarea evreilor în fabricile şi atelierele din Odessa. 

Întrebuințarea lor în Odessa nu se va putea face decât dela caz la caz şi cu 
aprobarea personală a Guvernatorului. 

Art. 5. Toţi medicii evrei vor fi întrebuinţaţi de Dir. Sănătăţii la combaterea 
epidemiilor şi la îngrijirea populaţiei. 

Toţi inginerii, arhitecţii şi specialiştii tehnicieni vor fi puşi să lucreze în fabrici, 
sau să repare şi să pună în funcţiune fabricile stricate. 

Toţi contabilii, avocaţii şi orice alţi liberi profesionişti, decât cei arătaţi mai 
sus, vor fi întrebuinţaţi la lucrări de contabilitate dela ferme şi fabrici. 

Ei nu pot fi folosiţi în instituțiile administrative comune, raioane şi Guver- 
nământ. 

Tot printre aceşti liberi profesionişti se vor alege şi conducătorii de echipe pre- 
văzuţi mai Jos. 

Art. 6. Pe lângă Prefecturile de judeţ, cu excepția judeţului Odessa şi Tiraspol, 
se vor înființa echipe de evrei care nu au avut întrebuințări speciale conform preve- 
derilor art. 5. 

Aceste echipe vor fi conduse de câte un evreu, după cum se arată în acelaşi 
articol. 

Echipele de evrei vor avea ramificații în fiecare raion şi vor cuprinde urmă- 
toarele secții: 

a). Secţia strângerii pieilor şi a metalelor, părului, ca şi celorlalte produse dela 
abator; 

b). Secţia colectării şi împachetării ouălelor, ca şi ambalajul de tot felul de 
produse; 

c). Secţia colectării metalelor neferoase, a fiarelor vechi, a maculaturei, a 
zdrenţelor, a reziduurilor de orice fel, a oaselor, pufului şi fulgilor; 

d). Secţia pentru colectarea lânei, a pieilor de Karakul şi păstrarea lor; 

e). Secţia atelierelor de croitorie; 


1 Vezi documentul nr. 147. 
2 Nu se publică. Vezi textul Decretului în ANIC, fond Preşedinţia Consiliului de Miniştri- 
Cabinet Militar, dosar nr. 597/1941, f. 2. 

f). Secţia atelierelor de cizmărie; 

8). Secţia atelierelor de lenjerie; 

h). Secţia magazinelor generale, fără a putea fi şef de magazin. 

Art. 7. Fiecare evreu de la 12-66 ani este îndatorat să presteze munca obliga- 
torie în una din aceste ocupaţiuni. 

Art. 8. În fiecare judeţ se vor înființa ateliere, iar uneltele şi maşinile necesare 
se vor procura prin grija Guvernământului ca şi prin grija centralei evreilor din 
București. 

Art. 9. Prefecţii de judeţ vor controla îndeaproape înființarea acestor ateliere şi 
repartiția evreilor la muncă. 

Dacă [numărul] evreilor este superior, secţii de acest fel se vor face în fiecare 
raion. 

Ele vor sta sub controlul şi privegherea nemijlocită a pretorilor. 

Art. 10. Conducătorii fiecărei secțiuni şi fiecărui grup de evrei răspund per- 
sonal de prezenţa tuturor evreilor zilnic la muncă şi de prezenţa lor în localitatea fixată 
sub restricțiunile prevăzute în ordonanța Nr. 23. 

Este interzis evreilor a se deplasa chiar temporar în altă localitate fără apro- 
barea specială a Prefectului. 

Art. 11. Dacă activitatea evreilor astfel organizată va da un randament apre- 
ciabil ca superior randamentului normal, la propunerea prefecţilor de judeţ, se va acorda 
o recompensă sub forma de participaţie de circa 5% din valoarea surplusului de muncă 
realizată. 

Secţiile de evrei care se vor distinge prin muncă, disciplină şi ordine desăvâr- 
şită vor fi înscrise pe tabelul acelor evrei care pot primi ajutoare şi medicamente, 
îmbrăcăminte şi bani din ţară. 

Art. 12. Sancţiunile pentru abaterile prevăzute în ordonanța Nr. 23 rămân în 
vigoare. 

Osebit de aceasta evreii care sub orice formă se vor abate dela dispozițiunile 
deciziei de față, vor fi internaţi pentru totdeauna în lagărul de represalii ce se va înființa 
la Mostovoi. 

Art. 13. Direcţia Administraţiei de Stat, Inspectoratul de Jandarmi şi Insp. 
Închisorilor sunt însărcinați cu aducerea la îndeplinire a prezentei deciziuni. 

Dată la 7 Dec. 1942 


GUVERNATOR 
/ss/ Gh. Alexianu 
P. Conformitate 
Căpitan 


AMR, fond 1675-Comandamentul Militar Odessa, dosar nr. 159, f. 26-27; AMAE, fond 
Problema 33, volumul 22, f. 48-49. 

Documentul nr. 354 


MARELE STAT MAJOR 
SECŢIA I-a 
Biroul 10 
Nr. 106.402 din 11.XI11.1942 
MARELE STAT MAJOR 
Secţia I-a 
către 
CENTRALA EVREILOR DIN ROMÂNIA 
Bucureşti 


Am onoare a face cunoscut următoarele: 

Pentru a veni în ajutorul coreligionarilor Dvs. aflaţi la muncă în detaşamente 
exterioare, s'a aprobat colectarea efectelor de iarnă prin oficiile judeţene ale Centralei 
Evreilor, ceea ce vi s’a adus la cunoştinţă prin Nr. 73.244 din 31 August 1942). 

În același sens vi s'a comunicat cu Nr. 99.770 din 27 Sept. 19427, fără a primi 
nici un răspuns. 

Centralizând rapoartele asupra efectelor colectate de către oficiile judeţene ale 
Dys., s'a constatat că nici 1⁄4 din efectivul evreilor folosiţi în detaşamente nu şi-au putut 
completa echipamentul cu aceste efecte. 

Dat fiind că obligațiunea luată de Dvs., de-a echipa evreii din detaşamentele 
exterioare, pe lângă că a fost realizată cu întârziere nu s'a satisfăcut nici nevoile, s'a 
raportat această situație Domnului Mareşal. 

Domnia-Sa a ordonat că faptul că evreii ar fi neechipaţi din cauza neachitării 
obligațiunii luate de Dvs., să nu fie un motiv pentru desconcentrarea detaşamentelor. 
Modalitatea priveşte Centrala Evreilor. 

Faţă de cele arătate mai sus, având în vedere că potrivit art. 23 din Regula- 
mentul Statutului Militar al evreilor Nr. 3984 (M.Of. Nr. 287 din 5 Decemvrie 19405) 
evreii sunt obligaţi a se prezenta la muncă echipați potrivit anotimpului, şi întrucât Dvs. 
ați promis întreg sprijinul pentru evreii din detaşamente, revenim, rugându-vă a acorda 
toată solicitudinea faţă de coreligionarii Dvs. 

În acest scop, se anexează un tabel pe cercuri teritoriale de efectele necesare, 
pentru completarea echipării evreilor“. 


D. O. 
ŞEFUL SECȚIEI I-a 
Colonel, 


1 Nu se publică. AMR, fond 5416-Marele Stat Major, Secția I-a Organizare-Mobilizare, dosar nr. 
3014, f. 30. 

2 Vezi documentul nr. 327. 

3 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

4 Nu se publică. AMR, fond 5416-Marele Stat Major, Secția I-a Organizare-Mobilizare, dosar nr. 
3014, f. 37. 

Şeful Biroului 10 
Căpitan, 
I. Apostolide 
C/H 
11/12-8,20 


AMR, fond 5416-Marele Stat Major, Secţia I-a Organizare-Mobilizare, dosar nr. 3014, 
f. 36. 

Documentul nr. 355 

MARELE STAT MAJOR 

Secţia I-a 


Biroul 10 


FOARTE URGENT 


Nr. 926.116 din 14 Decemvrie 1942 
MARELE STAT MAJOR 
Secţia I-a 
către 
MINISTERUL JUSTIȚIEI 
Cabinet 
Comisia Interministerială pentru Problemele Evreeşti 


Am onoare a face cunoscut că Marele Stat Major fiind informat că evreii din 
detaşamentele de lucru, părăsesc taberele de muncă şi hoinăresc prin mediul rural între- 
ţinând o propagandă dăunătoare intereselor naționale, a ordonat o serie de măsuri cari să 
împiedice pe evrei de-a practica această nouă formă de sabotaj. 

Cu toate acestea unii evrei din detaşamentele de lucru aflate în Basarabia — 
scăpaţi de sub vigilenţa organelor de conducere — au continuat să se sustragă obliga- 
țiunilor impuse, fapt care a determinat pe Domnul Guvernator al Basarabiei să ceară 
DOMNULUI MAREŞAL ca orice evreu găsit hoinar prin oraşe sau sate să fie deportat 
în Transnistria de către organele Guvernământului. 

DOMNUL MAREŞAL ION ANTONESCU, Conducătorul Statului a aprobat 
să fie trimişi în Transnistria nu numai evreii care vor fi găsiți în afara cantonamentelor 
destinate detaşamentelor de lucru ci şi acei evrei care fac oficiul de legătură între 
detaşamentele de lucru şi restul ţării (ordinul Preşedinţiei Consiliului de Miniştri Nr. 
15.080 din 3.X1.1942!). 

În baza hotărârii luate de DOMNUL MAREŞAL ANTONESCU, Marele Stat 
Major a dat dispozițiuni de urmare organelor militare teritoriale cunoscând că 
sancţiunea cu trimiterea în Transnistria care s'a operat timp de câteva luni pe întreg 


1 Vezi documentul nr. 346. 

teritoriul Țării, a fost singura măsură care a convins pe evrei de seriozitatea muncii 
obligatorii, ce se prestează în schimbul serviciului militar de unde evreii au fost excluşi. 


/ŞEFUL MARELUI STAT MAJOR 
General, 
I. Arhip 


A/H 
14/12-18,30 
14/12-19,30 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 416. 
Documentul nr. 356 


COMANDAMENTUL MILITAR ODESSA 
Comandantul 


CONFIDENȚIAL PERSONAL 


Nr. 637 din 15 Decembrie 1942 
COMANDAMENTUL MILITAR ODESSA 
către 
Lt. Col. Soltan 
Seful Parchetului Militar C.M.O. 


Binevoiţi vă rog a lua urgente măsuri ca toți evreii din închisoare, precum şi 
cei arestaţi ca infractori la ordonanța Nr. 9' să fie triați şi evacuaţi conform deciziei 
Guvernământului Nr. 2927 din 7 Dec. 19427. 

Evacuarea va fi executată până la 20 Decembrie 1942. În acest scop îmi veţi 
prezenta din timp un tabel cu cei ce urmează a se evacua, precum şi ordinul către 
Inspectoratul Jandarmi Transnistria pentru executarea acestei operaţiuni. 

Se anexează copie de pe decizia Guvernământului Nr. 2927/942 


COMANDANTUL D. 1 F. şi AL ORAŞULUI ODESSA 
GENERAL, 
Gh. R. Gheorghiu“ 


1 NSAS, fond Penal, dosar nr. P 7373 (Titus Bărdescu şi alţii), volumul I, f. 305-+verso. 

2 Vezi documentul nr. 353. 

3 Gheorghe Radu Gheorghiu (1890-1977), militar de carieră român. Absolvent al Şcolii militare 
de ofițeri de infanterie (1909-1911) şi al Şcolii Superioare de Război (1920-1922). Intră în 
armată cu gradul de sublocotenent (1911), participă la primul război mondial. Ofiţer de legătură 
al Marelui Stat Major pe lângă Misiunea Militară Germană în România (20.10.1940- 

AMR, fond 1675-Comandamentul Militar Odessa, dosar nr. 159, f. 25. 


Documentul nr. 357 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 

AL TRANSNISTRIEI 
DIRECŢIUNEA ADMINISTRAȚIEI 
No. 848 Confid. 19. Dec. 1942! 


CONFIDENȚIAL 
PREŞEDINŢIA CONSILIULUI DE MINIŞTRI 
— Cabinetul Civilo-Militar B.B.T. — 


BUCUREŞTI 


La adresa Dvs., Nr. 2072 din 24 Noembrie a.c.?, prin care ni se aduc la 
cunoştinţă cele semnalate de către Regimentul 3 Grăniceri”, cu privire la lipsa de pază şi 
control a evreilor în Transnistria, împreună cu rezoluția Domnului Mareşal Conducător 
al Statului“, avem onoare a vă comunica următoarele: 

Evreii din Transnistria în total 83.077 suflete se găsesc grupaţi parte în lagărul 
dela Wapniarca Judeţul Jugastru, iar restul în ghetto-uri înfiinţate în 133 localități. 


10.09.1941); comandant secund al Diviziei 5 Infanterie (10.09.1941-10.02.1942);, comandant al 
Diviziei 1 Fortificaţii (10.02.1942-01.04.1943); comandant al Diviziei 6 Infanterie 
(01.04.1943-27.10.1944); comandant al Corpului 6 Armată (28.10.1944-30.03.1945); trecut în 
rezervă la 30.03.1945. Arestat preventiv de autorităţile comuniste la 27.10.1953 sub învinuirea 
de „crime contra umanităţii”, întrucât în „calitate de comandant al Diviziei 6 Infanterie în 1944 
pe front a ordonat executarea la mai mulți români” (sic !). A trecut prin închisoarea Jilava, fiind 
eliberat la 08.10.1955. Colonel (din 16.10.1935); general de brigadă (din 10.05.1941); general 
de divizie (din 10.06.1944). 

1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 2518 din 23.12.1942. 

2 ANRM, fond 706-Cabinetul pentru administrarea Basarabiei, Bucovinei şi Transnistriei de pe 
lângă Preşedinţia Consiliului de Miniştri, inventar nr. 1, dosar nr. 59, volumul I, f. 162-163. 

3 Se referă la „Raportul Informativ pe timpul dela 1-31 Oct. 1942”, înaintat de Corpul 
Grănicerilor. ANRM, fond 706-Cabinetul pentru administrarea Basarabiei, Bucovinei şi 
Transnistriei de pe lângă Preşedinţia Consiliului de Miniştri, inventar nr. 1, dosar nr. 59, 
volumul I, f. 165-167. 

4 Rezoluţia mareşalului Ion Antonescu a fost următoarea: 

„DI. General Vasiliu să pună ordine în acord cu Dl. Alexianu. 

Să se raporteze măsurile luate şi vinovaţii de această stare. 

Întreb: Este serios ceiace se întâmplă ?”. ANRM, fond 706-Cabinetul pentru administrarea 
Basarabiei, Bucovinei şi Transnistriei de pe lângă Preşedinţia Consiliului de Miniştri, inventar 
nr. 1, dosar nr. 59, volumul I, f. 162. 


722 


Documente 


Cei din lagărul Wapniarca fiind socotiți mai periculoşi, sunt supuşi unui sever 
regim de pază militară efectivă, făcută de Reg. II Internare, mobilizată în acest scop prin 
grija Jandarmeriei. 

Din acest lagăr orice evadare este imposibilă, controlul exercitându-se prin 
apel zilnic. 

Ghetto-urile sunt porţiuni din localităţi, unde evreii sunt obligaţi a sta şi nu pot 
părăsi fără rost localitatea, sub sancţiunea cu moartea prevăzută de ordonanța acestui 
Guvernământ Nr. 23). 

Aceste ghetto-uri nu sunt păzite de gărzi şi santinele, acest lucru fiind impo- 
sibil față de marele număr al lor; controlul se face de către formațiunile de jandarmi, atât 
prin patrulările periodice ale posturilor cât şi prin apeluri speciale. 

Faptul de a fi fost semnalaţi evrei prin păduri şi pe câmp, aceasta se explică 
prin aceia că ei au fost puşi la muncă fie la tăiatul şi fasonatul lemnelor, fie la alte 
munci. 

Localitățile specificate în Buletinul Informativ al Regimentului 3 Grăniceri, nu 
sunt lagăre, ci ghetto-uri (Kopaygorod, Martinovka, Kuzminski), deci informaţia dată 
este neverificată şi eronată. 

În cazărmile dela Scazinţi, Judeţul Moghilău, nu mai sunt în prezent evrei, 
fiind mutaţi în altă parte. (Crasnoia, Judeţul Moghilău). 

Cazurile izolate când totuşi s'au putut găsi unii evrei circulând fără rost, se 
explică în parte prin regimul la care sunt supuşi, de a-şi procura prin mijloace proprii 
cele necesare traiului. 

Cum această situaţie nu putea dăinui, am luat măsura, cu aprobarea Domnului 
Mareşal Conducător al Statului, de a-i întrebuința pe evreii din Transnistria la munci, în 
toate ramurile de activitate şi specialitate, prin întreprinderile cu caracter economic ale 
Guvernământului, cu excepţia întreprinderilor din Odessa şi a instituţiunilor admi- 
nistrative (Comune, Raioane, Prefecturi şi Guvernământ). 

Din cele de mai sus, rezultă că s'au luat toate măsurile cu privire la evreii din 
Transnistria, iar informaţiile Regimentului 3 Grăniceri ca şi teama că aceştia s'ar putea 
constitui în cuiburi de teroriști în spatele frontului, nu corespund realităţii”. 


GUVERNATOR, 
ss. G. Alexianu 
Prof. G. Alexianu 


*) Adnotări: 
„Biroul 1/10”; 
„Cu hârtiile la semnat”. 


1 Vezi documentul nr. 147. 

2 Vezi şi Raportul Nr. 48.938 din 19.12.1942, înaintat Preşedinţiei Consiliului de Miniştri de 
către Inspectoratul General al Jandarmeriei, raport ce confirma afirmaţiile guvernatorului 
Gheorghe Alexianu cu privire la situaţia şi paza lagărelor şi ghettourilor din Guvernământul 
Transnistriei. ANRM, fond 706-Cabinetul pentru administrarea Basarabiei, Bucovinei şi 
Transnistriei de pe lângă Preşedinţia Consiliului de Miniştri, inventar nr. 1, dosar nr. 59, 
volumul I, f. 153-155. 

ANRM, fond 706-Cabinetul pentru administrarea Basarabiei, Bucovinei şi Transnistriei 
de pe lângă Preşedinţia Consiliului de Miniştri, inventar nr. 1, dosar nr. 59, volumul I, f. 
152 +verso. 


Documentul nr. 358 


MARELE STAT MAJOR Nr. 934.267 din 23.XI1.1942 
Secţia I-a 
Biroul 10 


NOTĂ 


Potrivit ord. în rezoluţie al Domnului General Subşef al Marelui Stat Major, 
s'a ordonat Cercului Teritorial Bucureşti, să trimită în detaşamentul Depozitului de 
Geniu Găeşti, un număr de 264 evrei, care au fost aprobaţi să fie trimişi în Transnistria. 

Cercul Teritorial raportează că nu a putut executa ordinul, deoarece s'au 
prezentat la chemare numai 17 evrei, restul sustrăgându-se dela plecare prin diferite 
mijloace, astfel: 

- 109 evrei, fiind repartizați în Bucureşti nu s'au prezentat, fiind probabil 
reținuți de cei care îi folosesc. 

- 5 evrei fiind lipsă de la detaş. de lucru, s'au luat măsuri să fie aduşi de forța 
publică dela domiciliu. 

- 125 evrei dați dezertori şi negăsiţi la domiciliu, au fost puşi în urmărirea 
poliţiei. 

Faţă de cele de mai sus, se constată o totală sustragere a evreilor dela obligaţiunile 
de muncă, mai ales în urma suspendării măsurii de trimitere în Transnistria. 

Secţia I-a propune: 

- A se supune din nou cunoștinței Domnului Mareşal, modul îngrijorător cum 
evreii se sustrag dela munca obligatorie rugând a aproba să se mențină sancţiunea 
trimiterii în Transnistria, ca singura care a dat bune rezultate”. 

- Totodată vă rugăm, a aproba efectuarea unei razii generale în Capitală, de 
către Prefectura Poliţiei Capitalei, pentru a se putea prinde şi sancţiona evreii de mai sus 
şi odată cu ei şi cei circa 500 nesupuşi la munca obligatorie. 

- A se reveni la autorităţile care nu au pus la dispoziția Cercului teritorial pe 
evreii chemaţi, arătându-le gravele consecinţe la care se expun. 


ŞEFUL SECŢIEI l-a 
Colonel, ss. Borcescu 


1 Generalul loan Arhip. 

2 Vezi în acest sens nota Nr. 934.267 a Marelui Stat Major, Secţia I-a, către Cabinetul Militar al 
Conducătorului Statului. În cele din urmă nota nu a mai fost trimisă Cabinetului Militar, 
întrucât ordinul de expediere în Transnistria a evreilor nesupuşi la munca obligatorie fusese 
emis în prealabil de mareşalul Ion Antonescu. AMR, fond 5416-Marele Stat Major, Secţia I-a 
Organizare-Mobilizare, dosar nr. 3012, f. 16. 

Şeful Biroului 10 
Căpitan, ss. Apostolide 
I. Apostolide 


AMR, fond 5416-Marele Stat Major, Secţia I-a Organizare-Mobilizare, dosar nr. 3012, 
f. 17. 


Documentul nr. 359 


MINISTERUL APĂRĂRII NAŢIONALE COPIE 
Direcţia Justiţiei Militare 


REFERAT 
Nr. 761 din 28 Decemvrie 1942 


SUMAR. Situaţia proceselor 
privind pe evreii comunişti şi 
procese cu infracțiuni contra 
siguranţei Statului. 


În conformitate cu ordinul Domnului Mareşal I. Antonescu, Conducătorul 
Statului Român, comunicat cu adresa No. 11.563/1942! a Președinției Consiliului de 
Miniştri şi adresa No. 3924/1942? a Domnului Ministru al Afacerilor Interne”, s'au 
efectuat cercetări de către Direcţia Justiţiei Militare M.A.N. având ca obiect următoarele 
chestiuni: 

a). Dacă achitările pronunţate de către instanţele militare în procesele evreilor 
comunişti, sunt justificate; 

b). Cum se explică variaţiunile de pedepse, sub raportul duratei lor, pronunţate 
contra evreilor condamnaţi pentru comunism; 

c). Căror cauze se datoreşte temporizarea proceselor privitoare la infracţiuni 


contra siguranţei Statului. 
* 


* * 


Cercetările minuţioase întreprinse de această Direcţie — la care au fost chemaţi 
a concura şi Preşedintele cu Consilierii dela Curtea Militară de Casare şi Justiţie — 
asupra perioadei de timp dela 1 Ian. 1941-24 Oct. 1942, conduc la următorul rezultat: 

+)a). Toate achitările pronunţate de către instanţele militare împotriva evreilor 
comunişti, sunt pe deplin justificate. 


1 Nu a fost identificată printre documentele cercetate. 
2 Nu a fost identificată printre documentele cercetate. 
3 Generalul Dumitru I. Popescu. 

Examinându-se fiecare dosar în parte, s'a constatat că achitările se datoresc în 
genere lipsei totale de dovezi sau netemeiniciei denunţurilor isvorâte adesea din mobile 
subiective. 

De altminteri numărul evreilor achitaţi este infim: 3 evrei achitaţi de Curtea 
Marţială C.M. Timişoara; 4 la C.M. Craiova; 3 la Constanţa; 2 la Ploieşti; 5 la Iaşi, etc. 

De reținut de asemeni, că numărul dosarelor privitoare la evrei comunişti, 
pendinte în faţa Curtilor Marţiale în aceiaşi perioadă de timp, au variat între 2-5, afară 
de Curtea Marţială din Timişoara care a avut 10 dosare şi acea din Galaţi cu 12 dosare. 

În fine, Curțile Marţiale din Sibiu şi Chişinău nu au avut nici un dosar de 
asemenea natură. 

b). În ce priveşte variaţiunile de pedepse, sub raportul duratei lor, sunt de 
asemeni justificate, ele datorându-se următorilor factori: 

În primul rând varietatea faptelor, sub raportul materialităţii lor, săvârşite de 
evreii comunişti, au atras calificări diferite, susceptibile de sancţiuni osebite, după 
distincțiunile ce însăşi legea le crează. 

În al doilea rând, pedepsele fiind în genere de mare amplitudine, a revenit în 
sarcina judecătorilor să le individualizeze, după circumstanţele speciale ale speţelor, 
dozând sancţiunea, după aprecierea lor, între minimum şi maximum legal. 

Acest mod de determinare a sancțiunei, prin caracterul său aproximativ, pro- 
duce inerente variaţiuni de sancțiuni. 

Nu s'au semnalat însă situaţiuni identice în care atari variațiuni să apară dispro- 
porţionate şi în disonanţă cu ideia de justeţe a pedepsei. 

În concluzie, toate sancţiunile au fost bine dozate, în genere tinzând către 
maximum de pedeapsă. 

c). Cât priveşte despre o temporizare a judecăților în materie de infracţiuni 
contra siguranţei Statului, nici nu poate fi vorba. 

Unele temporizări — de domeniul trecutului — au fost explicabile, prin afluirea 
subită de dosare datorită multiplelor cauze bine cunoscute: rebeliunea din Ianuarie 1941, 
desființări sau deplasări de curți marțiale, ordine ca militarii din zona operaţiunilor să nu 
fie chemaţi şi alte cauze întreruptive sau temporizante, împotriva cărora s'au luat măsuri 
la timp şi s'a ajuns la situaţia normală de a nu avea dosare în restanță în atare materie. 

CONCLUZIE: Achitările evreilor comunişti sunt pe deplin justificate, iar 
condamnările de asemeni bine aplicate. 

Nu se semnalează temporizări în materie de procese contra siguranței Statului. 


p. DIRECTORUL JUSTIȚIEI MILITARE 
COLONEL MAGISTRAT, ss. D. Rudeanu! 


1 Dumitru I. Rudeanu (1894-?), magistrat militar de carieră român. Absolvent al Şcolii militare 
de ofițeri de artilerie, geniu şi marină (1913-1915) şi al Facultăţii de Drept din laşi. Doctor în 
Drept. Intră în armată cu gradul de sublocotenent (1915), participă la primul război mondial. 
Şef serviciu avize în Direcţia Contencios din cadrul Ministerului Apărării Naţionale 
(28.04.1939-01.04.1941); magistrat militar în cadrul Direcţiei Justiţiei Militare (01.04.1941- 
09.05.1945); procuror general în cadrul Curţii Militare de Casaţie şi Justiţie (09.05.1945- 
10.03.1946); subdirector al Direcţiei Justiţiei Militare (10.03-28.06.1946); director al Direcţiei 
Contencios din Ministerul Apărării Naţionale (28.06.1946-05.06.1947); trecut în cadrul 

*) Adnotări: 

„De acord. D-lui Mareşal General Magistrat ss. Stroia”; 
+) „HOTĂRÂREA: da !! ss. Antonescu”; 

„Conform cu originalul. General Magistrat ss. Aramă”. 


CNSAS, fond Penal, dosar nr. P 7244 (Aramă loan), volumul I, f. 142+verso. 


Documentul nr. 360 


DIRECŢIUNEA GENERALĂ A CĂILOR FERATE ROMÂNE 
DIRECŢIUNEA ADMINISTRATIVĂ 
București I, Str. R. Poincaré 5, Et. 3 Telefon 4.78.10 


MARELUI STAT MAJOR S. l-a 
- LOCO - 


113 conf. MONT. 1942 Buc. 31.12.1942! 


Referindu-se la adresa Nr. 224.494 din 17.11.1942? a Comandamentului 
Cercului Teritorial Bucureşti pe lângă care ni s'au trimis în copie ordinele Dvs. Nr. 
905.8145 şi 916.864" privitoare la portul brasardelor de către evreii repartizaţi la munca 
obligatorie la CFR, cu onoare vă rugăm să binevoiţi a dispune ca personalul evreu 
repartizat la CFR să fie scutit de a purta aceste brasarde pentru următorul motiv: 

Inginerii şi conductorii technici evrei înlocuiesc la CFR pe inginerii de şantier, 
pe şefii de echipă şi supraveghetorii de lucrări şi nu avem alţii în acest scop şi dacă ar 
purta brasardă specială ar pierde orice autoritate față de personalul de şantier, ceea ce 
este în detrimentul intereselor Administraţiei. 


DIRECTOR GENERAL CFR 
GENERAL T. C. OREZEANU 
ss. Gl. T. C. Orezeanu 


DIRECTOR ADMINISTRATIV, 
C. Nanulescu” 
ss. Nanulescu 


disponibil la 05.06.1947 şi în rezervă la 18.08.1947. Locotenent-colonel magistrat (din 
10.05.1934); colonel magistrat (din 08.06.1940); general de brigadă magistrat (din 14.06.1945). 
1 Documentul a fost înregistrat de Marele Stat Major, Secţia I-a, cu Nr. 938.413 din 08.01.1943. 
2 Nu a fost identificată printre documentele cercetate. 
3 Vezi documentul nr. 335. 
4 Nu a fost identificat printre documentele cercetate. 
5 Nu a putut fi identificat. 

*) Adnotări: 

„8.1.43 Locotenent Colonel Dumitrescu Ilie rezolvare. Colonel ss. Borcescu”; 

„Biroul 10. Comunicare. Colonel ss. Borcescu”; 

„Portul brasardelor sunt de părere să fie lăsat în suspensie, până ce Preşedinţia va hotărâ 
în această privință; astfel după cum s'a stabilit în ultima şedinţă a Comisiei Intermi- 
nisteriale de pe lângă Ministerul Justiţiei. Locotenent Colonel ss. Ilie Dumitrescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2953, f. 82. 


Documentul nr. 361 


NOTĂ! 
RAPORT 
ÎN LEGĂTURĂ CU SITUAŢIA EVREILOR AFLAŢI ÎN GHETTOURILE DIN 
TRANSNISTRIA 


1. Număr. 

În toată Transnistria sunt internaţi circa 75.000 evrei (bărbai, femei şi copii). 

Aceştia trăiesc în lagăre răspândite în toate judeţele Transnistriei. Cei mai 
numeroşi sunt în județul Moghilău, aproximativ 45.000. Numai în oraşul Moghilău trăiesc 
11.000, aşezaţi în partea de Nord a oraşului şi locuiesc în casele părăsite de ucrainieni, 
restul trăiesc răspândiţi prin sate, fiind întrebuințaţi de către organele administrative la 
munca câmpului şi de către autorităţile militare, pentru nevoile lor curente. 

Al doilea mare ghetou se află la Berşad, unde sunt circa 8000 evrei. Urmează 
apoi oraşul Balta cu 2700, Jmerinka cu 2187, Râbnița cu 1467, Wapniarka cu 1200, oraşul 
Tulcin cu 457, Pecioara şi Cariera de Piatră de la Ladigeni cu circa 5-800 de suflete. 

2. Organizare. 

Fiecare ghetou este condus de un comitet de 6 evrei, aleşi dintre intelectualii internați. 

Aceştia au atribuţiunea să se îngrijească de procurarea alimentelor, repartizarea 
braţelor de muncă precum şi de distribuirea ajutoarelor primite de la comunitate. Comi- 
tetele depun o intensă activitate pentru a veni cât mai mult în ajutorul copiilor şi celor mai 
nevoiaşi. 

3. Higienă. 

Cea mai mare parte dintre evrei locuiesc în casele mici şi murdare ale ucrainie- 
nilor, aproximativ între 5-15 într'o cameră, complet neaerisită; „dorm pe scânduri, nea- 
vând paturi, saltele, cearşafuri şi aşternuturi şi se învelesc cu hainele de pe ei. 

În majoritate ghetourile nu au closete şi la Moghilău fecalele sunt răspândite la 
fiecare pas; nu au băi şi nici spălătorii, cu excepția câtorva. Pentru aceste locuinţe evreii 
plătesc chirii ucrainienilor în haine, bijuterii sau încălțăminte. Dacă locuiesc în casele 
aparţinând autorităților locale, plătesc de asemenea chirie. 


1 Documentul nu este datat. Fila de însoţire a documentului menţionează doar „Dosar referitor la 
deportarea evreilor în Transnistria. Perioada 1942”, ceea ce ne îndreptățește să credem că 
documentul a fost elaborat în anul 1942. AMAE, fond Problema 33, volumul 21, f. 593. 

Numai o mică parte dintre evrei au paturi şi saltele, bineînţeles că aceştia sunt cei 
mai bogaţi. 
4. Sănătate. 

Pe lângă fiecare ghetou comitetele de conducere au înființat câte un dispensar 
unde sunt internaţi cei ce s'au îmbolnăvit de foame sau mizerie. Aceştia nu au medica- 
mente, nu au aparate chirurgicale şi am aflat că rostul acestor dispensare este de a izola pe 
bolnavi de cei sănătoşi, spre a nu se produce epidemii. 

În ultimul timp, comunitatea evreilor din Ţară le-a trimis medicamente, dar 
acestea sunt complet insuficiente, neajungând doar decât la câteva ghetouri. 

În lagărul de la Moghilev sunt internaţi circa 3000 de copii. Vizitarea dispensa- 
rului unde sunt internaţi copiii bolnavi mi-a lăsat o impresie detestabilă. Pe scânduri, aco- 
periţi cu saltele, copiii, adevărate cadavre, îşi aşteaptă ceasul morţii din clipă în clipă. Este 
ceva groaznic de văzut. 

În lagărul de la Wapniarka s'a produs o gravă intoxicație în urma hrănirei, apro- 
ximativ 6 luni, cu un soi de mazăre furageră care produce ologeală. Mai întâi apar pe 
degetele picioarelor nişte puncte negre-roşiatice, cu grave dureri muşchiulare şi urinare, în 
urmă picioarele se mumifică. Aceste simptome mi s'au comunicat de doctorul dispensa- 
rului că se găsesc la aproape jumătate din cei internați. 

De asemenea, sunt frecvente cazuri de tuberculoză pectorală. Aceştia, cu toate că 
sunt separați, nu primesc nici o îngrijrie medicală, întrucât lipsesc cu desăvârşire medi- 
camentele. 

5. Îmbrăcăminte. 

90% din cei internați sunt îmbrăcaţi în zdrențe, producând o impresie oribilă. 
Hainele ce le-au avut le-au dat localnicilor, în schimbul alimentelor sau chiriei sau le-au 
vândut spre a-şi procura alimente. 

De asemenea, n-au lingerie, toți fiind îmbrăcați în zdrenţe, iar prin camere sunt 
agăţate spre uscare aceste zdrențe, producând astfel o impresie cât se poate de urâtă. 

Numai 10% dintre cei internaţi au îmbrăcăminte acceptabilă. Aceştia fiind şi cei 
mai bogaţi. 

6. Hrana. 

Aceasta este cu desăvârşire insuficientă şi de cea mai proastă calitate. Cu ajutoa- 
rele primite de la comunitate s”au înființat bucătării comune unde sunt hrăniţi copiii orfani 
şi o parte din cei ce nu mai au ce vinde. Pentru restul, fiecare trebuie să-şi procure singur 
alimente de unde şi cum ştie. Vând zilnic lucruri pe nimic, pentru a-şi procura o bucată de pâine. 

Am văzut pe străzile ghetoului din Moghilev femei şi copii leşinaţi de foame, 
întrucât alimentele de la bucătăria comună sunt cu totul insuficiente. Se dă un singur fel de 
mâncare. Autorităţile nu le vin cu nimic în ajutor, întrucât acestea trebuie să satisfacă mai 
întâi nevoile urgente ale armatei. 

Prețul alimentelor în Transnistria a crescut extraordinar de mult. 

Am fost informat că evreilor li se aduc, prin contrabandă, foarte multe mărci, 
producând o mare devalorizare a mărcii. Astfel, la Tiraspol marca se vinde între 9-14 lei la 
bursa neagră; la Odessa între14-16 lei; la Moghilău între 16-20 lei. În acelaşi timp, 
evreilor nu li se admite să primească alimente din Țară, staţiile de C.F.R. refuzând pri- 
mirea coletelor, cu excepția stației Timişoara. 

Din cauza subalimentaţiei, cea mai mare parte dintre ei au murit şi de cei săraci, 
nimeni nu se îngrijeşte pentru alimentaţie, lăsându-i astfel să moară de foame. 

Zilnic sute şi mii de bărbați, femei sau copii, mişună prin ghetoul din Moghilău 
cerşind. 

7. Tratamentul autorităţilor. 

În prezent am fost informat că se fac mari eforturi din partea autorităţilor să le 
vină în ajutor, căutând să impună la muncă, spre a-şi câştiga existența. Plata de multe ori 
este în natură. Autorităţile de asemenea fac eforturi să le înfiinţeze ateliere de cismărie, 
croitorie, tinichigerie, etc., dar lipsesc uneltele şi maşinile necesare. 

Lagărul care s'a bucurat cel mai mult de sprijinul autorităților, este cel de la 
Odessa, unde lucrează circa 60 de persoane pentru nevoile funcţionarilor Guvernămân- 
tului şi ale militarilor. 

De fapt, acesta este singurul lagăr unde fiecare îşi câştigă existenţa pentru el şi 
familia lui. 

Toţi evreii sunt dornici să muncească, dar nu au unde, şi mă întreb de ce auto- 
rităţile nu-i întrebuinţează la munca câmpului şi-i ţin să vegeteze în ghetouri. 

8. Ajutoare de la comunitate. 

În ultimul timp comunitățile evreieşti din Țară le-au venit foarte mult în ajutor. 
Le-au trimis bani, îmbrăcăminte, medicamente, dar acestea nu pot satisface nici pe sfert 
necesităţile celor 75.000 evrei. 

Îmbrăcămintea primită se repartizează mai mult copiilor şi celor mai săraci. 

Banii primiţi sunt întrebuinţaţi pentru procurarea alimentelor necesare copiilor şi 
bolnavilor. 

Medicamentele sunt cu totul inexistente în unele lagăre, iar la altele insuficiente. 
De exemplu la Wapniarka nu se găsesc medicamente pentru desintoxicaţie şi pentru 
tuberculoză. La fel şi la Moghilău şi în alte părți. 

Comunitățile din Țară au dat dispozițiuni exprese să se acorde cea mai mare 
atenţie copiilor. 

9. Mijloace de existenţă. 

La evacuare, evreii au luat cu ei bani, bijuterii şi îmbrăcăminte. O parte din 
acestea le-au pierdut pe drum, iar restul le-au dat în schimbul locuinţei şi alimentelor, sau 
le-au vândut pe preţuri derizorii. 

Am aflat că pentru a fi găzduiţi o noapte de ucrainieni au dat în schimb o pereche 
de ghete sau îmbrăcăminte. 

Numai o mică parte din ei găsesc de lucru şi pentru munca efectuată primesc de 
cele mai multe ori alimente. Restul circulă fără nici un rost în ghetouri. Cerşetoria este la 
ordinea zilei şi foarte puţini se ocupă cu comerțul ambulant de alimente. 

La Moghilev autorităţile au luat măsuri să li se închidă prăvăliile şi să li se 
înfiinţeze o cooperativă centrală de aprovizionare. 

În general, în ultimul timp, autorităţile se străduiesc să le îmbunătăţească situaţia. 
Aceasta se poate face foarte greu pentru faptul că alimentele sunt rare, mai întâi trebuind 
să fie satisfăcute nevoile armatei. 

10. Concluziuni. 

În ghetouri am găsit mari mutilaţi de război, invalizi, văduve şi orfani, fără nici 

un sprijin. 

De asemenea, am constatat că la evacuare bărbaţii fiind la munca obligatorie, nu 
au fost ridicaţi decât femeile şi copiii, astăzi bărbaţii trăind liberi în Ţară, neputându-le 
veni cu nimic în ajutor, 

Le este cu desăvârşire interzisă corespondența. 

Mi s'a comunicat că au primit dispoziţii ca corespondenţa să se facă colectiv pe 
ghetou, dar n-au primit nici un răspuns. 

De asemenea, o parte din familie se găseşte internată întrun lagăr iar tatăl şi un 
copil în alt lagăr. 

Nu s'a făcut trierea la mulți dintre ei când a fost comisia la faţa locului, aceştia 
fiind mutaţi de la un lagăr la altul. 

Foarte mulți mi-au comunicat că au fost ridicaţi de autoritățile din Ţară fără 
cercetări şi trimişi direct în lagăre, fără ca aceştia să fi avut vreo activitate subversivă. 

Autorităţile administrative depun mari eforturi pentru a stârpi contrabanda. 
Jandarmeria îşi pierde în majoritate timpul cu supravegherea lor. 

Mă întreb, cum se poate gândi cineva că aceşti oameni trebuie să se alimenteze 
singuri, când nu au unde munci ca să câştige, când nu pot primi nimic de la rude şi când 
ajutorul comunităţii este cu desăvârşire insuficient. În lagăre sunt o mulţime de copii 
orfani, ai căror părinți au murit de tifos exantematic în ghetou, şi circulă prin ghetouri cerşind. 

Au nevoie urgentă de hrană, medicamente, îmbrăcăminte, lingerie, încălțăminte, 
paie, unelte, aşternuturi şi locuinţe mai omeneşti. 


= 1 
ss. av. I. Stănculescu 


AMAE, fond Problema 33, volumul 21, f. 594-598. 


Documentul nr. 362 


MINISTERUL AFACERILOR INTERNE 
- Subsecret. Stat Poliție - 
Nr. 6538 
11 Ianuarie 1943 
PREŞEDINŢIA CONSILIULUI DE MINIŞTRI 
— Cabinetul B.B.T. — 


Am onoare a raporta următoarele: 

Guvernământul Transnistriei prin Decizia Nr. 3269 din 31 Decembrie 19425, 
anexată în copie, stabileşte o serie de norme, referitor la utilizarea pe profesiuni a 
evreilor deţinuţi în Lagărul Wapniarka-Transnistria. 


1 Ilie Stănculescu (1889-?), avocat român. 

2 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 500.120 din 13.01.1943. 

3 Nu se publică. AMAE, fond Problema 33, volumul 23, f. 838-840. 

Prin această Decizie, se dispune scoaterea din lagăr şi întrebuinţarea la munci 
în diferite instituţii a unui mare număr de evrei, iar pentru alţii instalarea în ghettouri, 
partea centralei evreilor. 

La această dispozițiune ordonată de Guvernământul Transnistriei, Ministerul 
Afacerilor Interne, supune Preşedinţiei Consiliului de Miniştri, următoarea întâmpinare: 

În luna Septembrie 1942, s'au evacuat din teritoriul naţional în Transnistria, un 
total de 1487 evrei, care după motivele care au determinat deportarea lor, se clasează 
astfel: 

1). — Evrei suspectaţi pentru acţiune comunistă, care la data evacuării se găseau 
liberi pe teritoriul ţării, în total 996. 

2). — Evrei comunişti condamnaţi aflaţi în penitenciare, în curs de executarea 
pedepselor, în total 85. 

3). — Evrei comunişti deţinuţi în Lagărul Tg. Jiu, în total 406. 

Toţi aceşti evrei, pe baza dispozițiunilor ce s'au dat, au fost îndrumați spre 
Lagărul Wapniarka, unde au fost internaţi. 

Prin Deciziunea Nr. 3269/942 a Guvernământului Transnistriei, situaţia 
evreilor aflați în acest lagăr se schimbă cu totul în favoarea lor, deoarece: 

- Pe motiv că exercită o profesiune sau meşteşug, sunt scoşi din lagăr şi puşi în 
libertate, fără nici o excepţie, toți evreii, ceiace echivalează cu o suspendare a 
pedepselor sau osândelor judiciare, la care unii fuseseră condamnaţi şi care în lagărele 
sau închisorile din teritoriul național, erau deținuți pentru executarea pedepselor potrivit 
legilor în vigoare. 

În afară de aceasta, scoaterea din lagăr chiar a evreilor făcând parte din 
categoria foşti internaţi în Lagărul Tg. Jiu, constitue un pericol, deoarece între aceştia se 
găsesc indivizi foarte periculoşi. 

Faţă de cele de mai sus, pentru a se păstra ordinea juridică în sensul că o 
condamnaţiune definitivă nu poate fi prejudiciată în executarea ei printr-o dispozițiune 
administrativă şi pentru a se asigura ordinea publică şi de Stat; 

Cu onoare rugăm să binevoiţi a aprecia dacă nu este cazul a se da dispozițiuni 
Guvernământului Transnistriei pentru modificarea Deciziunea Nr. 3269 din 31 
Decembrie 1942, adaptând textul principiilor de drept şi necesităţilor de ordine şi 
siguranță națională. 

Credem că Guvernământul Transnistriei ar putea să dispună folosirea la munci 
în afară de lagăr, numai a evreilor evacuaţi din ţară, pentru suspiciune comunistă şi care 
la data deportării se aflau liberi. Ceilalţi trebuie să rămână însă internaţi, unii găsindu-se 
în drept şi în fapt în curs de executarea osândelor judecătoreşti, iar alţii sub stare de 
internare pentru a împiedica activitatea lor subversivă. 

Pentru aceştia Guvernământul Transnistriei ar urma să înfiinţeze în Lagărul 
Wapniarka, ateliere de muncă aşa cum s'a procedat la Tg. Jiu. 


MINISTRU SUBSECRETAR DE STAT, 
General de Corp de Armată, ss. C. Z. Vasiliu 
C.Z. Vasiliu 

*) Adnotare: 
„Biroul 1 Răspunsul ss. indescifrabil”. 


AMAE, fond Problema 33, volumul 23, f. 835-837. 


Documentul nr. 363 


ROMÂNIA București, 21 Ianuarie 1943 
PREŞEDINŢIA Nr. 6196/R.D.L./! 
CONSILIULUI DE MINIŞTRI 

ÎMPUTERNICITUL GUVERNULUI 

PENTRU REGLEMENTAREA REGIMULUI 

EVREESC DIN ROMÂNIA 


MARELE STAT MAJOR 
Secţia I-a Biroul 10 


Referindu-ne la adresa Dvs. +)Nr. 926.116 din 14.XI11.19427, către Ministerul 
Justiţiei, Cabinet — avem onoare a comunica următoarele: 

Comisiunea Interministerială în şedinţa din 5 Ianuarie 1943, luând în discuţie 
situația expusă prin adresa mai sus menţionată a hotărât ca evreii aflaţi în tabere de 
muncă în Basarabia pot să fie deportați în Transnistria însă numai în cazurile de culpă 
bine stabilite de organele militare potrivit ordinelor şi consemnelor date şi atunci numai 
cu aprobarea Comisiunei Interministeriale special instituită pentru darea directivelor de 
organizarea regimului evreesc în România. 

În toate cazurile de mai sus urmează ca dosarele cu cercetările efectuate şi 
propunerile făcute să se înainteze Comisiunei Interministeriale prin Cabinetul nostru. 


ÎMPUTERNICITUL GUVERNULUI PENTRU 
REGLEMENTAREA REGIMULUI EVREILOR 
DIN ROMÂNIA, ss. R. Lecca 

Radu Lecca 


*) Adnotări: 

„26-I, Dosar ss. indescifrabil”; 

„Dosar 1”; 

+),,În mapa Comisiei de Colaborare”; 

„1⁄v II 6”; 

„23 IANUARIE 1943 25/1 Guvernământul Basarabiei ca şi a celorlalte provincii sunt 
autonome. Autonomia Basarabiei cât şi ordinul Domnului Mareşal, cred că nu pot fi 
contracarate de dispoziţiunile Comisiei Interministeriale — valabile numai pentru restul 


1 Documentul a fost înregistrat de Marele Stat Major, Secţia I-a, cu Nr. 942.651 din 23.01.1943. 
2 Vezi documentul nr. 355. 

Țării. Rog a se vedea ordinul Președinției Consiliului de Miniştri Nr. 15.080! şi adresa 
Nr. 4994 din 19.XI. a Guvernământului Basarabiei”. Şeful Biroului 10 Căpitan ss. I. 
Apostolide”; 

„Se va răspunde Comisiei Interministeriale. Adresa Ministerului Justiţiei. Locotenent 
Colonel ss. Ilie Dumitrescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 415. 


Documentul nr. 364 


MARELE STAT MAJOR 
SECȚIA I-a 
Biroul 10 
Nr. 938.797 din 29 Ian. 1943 


— NOTĂ — 


Potrivit D.L. referitor la plata taxelor militare datorate de evrei în schimbul 
serviciului militar”, Cercurile Teritoriale sunt obligate la sfârşitul fiecărui an fiscal să 
trimită Administrațiilor Financiare tabele nominale de toţi evreii debitori. 

+)În tabele trebue să se arate timpul cât evreii au prestat munca obligatorie, 
urmând ca echivalentul cotelor să fie dedus din taxa datorată. 

Cercul Teritorial Bucureşti raportează că pentru anul fiscal 1941/1942 nu s'au 
făcut aceste comunicări cari nu pot fi făcute nici în prezent întrucât unora dintre evrei li 
s'au eliberat adeverinţe individuale, fapt care ar produce perturbări în calcule”. 

Pentru soluţionarea acestei chestiuni, propunem: 

- A se continua cu eliberarea dovezilor individuale de prestarea muncii pe anul 
1941/1942 urmând ca evreii să se îngrijească fiecare de plata taxelor, prezentându-se în 
acest scop personal la administraţiile financiare. 

Dat fiind situaţia de fapt, Biroul 10 menţine propunerile Cercului Teritorial 
Bucureşti pentru anul fiscal 1941-1942, urmând ca pe anul 1942/1943, să se procedeze 
potrivit D.L. referitor la plata taxelor militare. 


ŞEFUL BIROULUI 10 
Căpitan, ss. Apostolide 
I. Apostolide 


Vezi documentul nr. 346. 

Nu a fost identificată printre documentele cercetate. 

3 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

4 Vezi în acest sens nota Nr. 234.811 din 04.01.1943, adresată Marelui Stat Major, Secţia I-a, de 

către Cercul de Recrutare Bucureşti. AMR, fond 5416-Marele Stat Major, Secţia I-a Orga- 

nizare-Mobilizare, dosar nr. 2946, f. 110-+verso. 


N —= 

C/H 
29/1-11,30 


*) Adnotări: 
+p? 
„Să discutăm şi cu Biroul Legi. Colonel ss. Borcescu”; 

„4.11:1943 Biroul Studii Legi. De acord cu propunerea Biroului 10 cu adăugirea că cei 
care nu au mutaţia că au satisfăcut munca, parțial sau total, să fie daţi în debit de 


Cercurile Teritoriale la organele fiscale. Locotenent Colonel ss. Ilie Dumitrescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, f. 109. 


Documentul nr. 365 


ROMÂNIA București, 29 Ianuarie 1943 
PREŞEDINŢIA Nr. 6566/R.D.L./! 
CONSILIULUI DE MINIŞTRI 

ÎMPUTERNICITUL GUVERNULUI 

PENTRU REGLEMENTAREA REGIMULUI 

EVREESC DIN ROMÂNIA 


MARELUI STAT MAJOR 
Secţia I-a 


Avem onoare a vă trimite alăturat cererea Centralei Evreilor din România Nr. 
1488/1943, cu rugămintea să binevoiţi a dispune. 


ÎMPUTERNICITUL GUVERNULUI PENTRU 
REGLEMENTAREA REGIMULUI EVREILOR 

DIN ROMÂNIA, ss. R. Lecca 

Radu Lecca 


*) Adnotare: 
„Taxe”. 


CENTRALA EVREILOR DIN ROMÂNIA 
Înființată prin Decretele-Legi No. 3415/941 şi No. 319/942? 
Telefon 5.13.42 Str. Dr. Burghelea No. 3. 


1 Documentul a fost înregistrat de Marele Stat Major, Secția I-a, cu Nr. 945.363 din 31.01.1943. 

2 Monitorul Oficial, partea I, nr. 299 din 17.12.1941. Decretul-Lege Nr. 3415 din 16.12.1941 cu 
privire la disolvarea Federației Uniunilor de Comunități Evreieşti din Țară şi înființarea 
Centralei Evreilor din România; Monitorul Oficial, partea I, nr. 26 din 31.01.1942. Decretul- 
Lege Nr. 319 din 30.01.1942 referitor la Regulamentul Nr. 4 pentru organizarea şi funcționarea 
Centralei Evreilor din România. 

No. 1488! Bucureşti, 23 IAN. 1943 
DOMNULE GENERAL, 


Întemeiaţi pe dispoziţiunile D.L. Nr. 3415, publ. în M.O. Nr. 299 din 17 
Decembrie 1941 şi ale Regulamentului Nr. 4 pentru organizarea şi funcționarea 
Centralei Evreilor din România, publ. în M.O. Nr. 26 din 31 Ianuarie 1942, 

În conformitate cu art. 14 din Regulamentul Statutului Militar al Evreilor”, 
aceştia sunt obligaţi a presta muncă şi a plăti taxe militare. Impunerea la plata taxelor 
militare se face de către organele Ministerului de Finanţe, după tabele nominale, 
întocmite de Cercurile Teritoriale respective şi după registre speciale de control. 

Potrivit dispoziţiunilor art. 34 din acelaşi regulament, Cercurile Teritoriale sunt 
obligate a înainta tabele, cuprinzând mutaţiile evreilor, care au prestat muncă 
obligatorie, pentru a li se scade taxele militare corespunzătoare duratei muncii prestate 
în conformitate cu art. 3 din regulament. 

În lipsa comunicărilor prevăzute de suscitatul regulament, organele 
Ministerului de Finanţe admiteau cererile de scădere însoțite de adeverinţe eliberate de 
Cercurile Teritoriale respective, cu privire la durata muncii prestate. 

+h)În ultimul timp, Cercurile Teritoriale din Bucureşti şi Brăila au refuzat 
eliberarea acestor adeverinţe. Din această pricină mulţi evrei, cari se găsesc şi în prezent 
la muncă, se văd urmăriţi pentru neplata taxelor militare, fără a putea prezenta dovada 
necesară scăderii dela plata acestor taxe. 

Deoarece în cursul lunii Februarie urmează să se facă viza anuală pe livrete, 
care conform art. 36 din Regulamentul Statutului Militar al Evreilor, nu se acordă decât 
celor în curent cu plata taxelor militare, vă rugăm respectuos să binevoiţi a încuviinţa şi 
dispune ca: 

+++)1) Toate Cercurile Teritoriale să continue a elibera până la 1 Aprilie 1943 
dovezi constatatoare a duratei muncii prestate (între 1 Aprilie 1941 şi 1 Martie 1942). 

+++)2) Persoanele cari se găsesc şi actualmente la muncă să fie scutite de 
prezentarea dovezii referitoare la plata taxelor militare, cu prilejul vizei livretului 
militar. 


Primiţi, vă rugăm, Domnule General, asigurarea deosebitei noastre 
consideraţiuni. 
PREŞEDINTE, 
ss. N. Gingold 
Dr. N. Gingold 


DOMNIEI-SALE 
DOMNULUI GENERAL ŞEF AL MARELUI STAT MAJOR AL ARMATEI? 


1 Documentul a fost înregistrat de Împuternicitul Guvernului pentru Reglementarea Regimului 
Evreiesc din România cu Nr. 6566 din 23.01.1943. 

2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

3 Generalul Ilie Şteflea. 

Dr. R/st. 


*) Adnotări: 

+), Da”; 

++),,Din ordinul Marelui Stat Major”; 
+++),,Nu se poate”. 


AMR, fond 5416-Marele Stat Major, Secția I-a. Organizare-Mobilizare, dosar nr. 2946, 
f. 111-112. 


Documentul nr. 366 


MARELE STAT MAJOR 
SECŢIA I-a 
Biroul 10 Nr. 945.972 din 7 Februarie 1943 


— NOTĂ — 


Corpul 5 Teritorial raportează! că evreii veniţi în concedii din detașamente 
exterioare caută pe orice cale a nu se mai înapoia la unităţi, folosind cele mai ingenioase 
sisteme în acest scop. 

Astfel, parte din evreii dela Cercul Teritorial Putna, cu câteva zile înainte de 
expirarea concediului, au prezentat dovezi legale dela Institutul Antirabic din Focşani, 
că au fost muşcaţi de câini turbaţi şi sunt în continuare de tratament. Prin acest fapt 
evreii nu pleacă la timp, prelungindu-şi automat concediul. 

Un alt sistem întrebuințat de evrei în acelaşi scop, este acela că înainte de 
expirarea concediului să simuleze anumite boli, a căror diagnosticuri necesită aparate 
speciale, fapt care face pe medic să-l ţină în observaţie, evreii atingându-şi astfel scopul 
de-a amâna prezentarea la detaşament. 

Pentru curmarea acestor sisteme folosite de evrei în scopul de-a se sustrage 
dela muncă, Corpul 5 Teritorial propune: 

1. Evreii care prezintă acte legale sau susțin că sunt muşcaţi de câini turbaţi, să 
fie tratați la Institute Antirabice în alte localităţi decât acelea de domiciliu, împiedi- 
cându-i astfel să rămână acasă. 

2. Acei care declară că sunt bolnavi, atât la venire cât şi la plecare, în sau din 
concediu, şi cari în urma vizitei medicale sunt găsiți sănătoşi, să nu mai beneficieze de 
concediu în viitor. 

3. Medicul evreu al detaşamentului, care prin diagnosticul său ar căuta să 
sustragă vreun evreu dela muncă, în cazul când la supravizita efectuată de medicii 


1 Se referă la raportul Nr. 531.614 înaintat Marelui Stat Major, Secţia I-a, la 29.01.1943 de 
Corpul 5 Teritorial. AMR, fond 5416-Marele Stat Major, Secţia I-a Organizare-Mobilizare, 
dosar nr. 2953, f. 232+verso. 

militari s'ar constata contrariul, atât medicul evreu cât şi cel cari a simulat boala să fie 
internaţi în lagăr — daţi în judecată. 

- Secţia I-a menţine propunerile arătate de Corpul 5 Teritorial la punctul 1 şi 2 
şi adaogă: 

- Evreii cari vor întârzia la prezentarea din concediu fără a avea un motiv legal, 
precum şi acei cari vor fi dovediţi că au simulat o boală în scopul de-a amâna prezen- 
tarea la detaşament, să fie daţi dezertori de către detaşamente, şi trimişi în judecata 
Curţilor Marţiale pentru a fi sancționați potrivit Legii Nr. 59/1943). 

- Medicii evrei cari vor înlesni prin diagnosticuri false, neprezentarea la timp a 
evreilor la muncă, să fie trimişi în judecată pentru „instigare la dezertare”. 


ȘEFUL SECŢIEI l-a 
COLONEL, ss. Borcescu 
Şeful Biroului 10 
Căpitan, ss. I. Apostolide 
I. Apostolide. 
C/H. 


*) Adnotare: 
„9 FEBRUARIE 1943. Se aprobă. General ss. Arhip”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2953, 
f. 231. 


Documentul nr. 367 


No. 946.660 din 8 FEB. 1943 
_ PREŞEDINŢIA CONSILIULUI DE MINIȘTRI 
Imputernicitul Guvernului pentru problemele Evreieşti. 


Potrivit Comunicatului Nr. 9 al Comisiunii Interministeriale” pentru organiza- 
rea regimului evreilor, am onoare a vă ruga să binevoiţi a dispune ca tabelele cuprin- 
zând evreii scutiţi de muncă obligatorie pentru primul semestru al anului 1943, să fie 
întocmite pe judeţe (Cercuri teritoriale) şi să conțină următoarele rubrici: 

- numele şi prenumele evreului scutit, 

- data naşterii, 

- domiciliul actual (oraşul, strada şi Nr.), 

- profesiunea, 

- numărul dovezii de scutire pe anul 1943, 


1 Monitorul Oficial, partea I, nr. 28 din 03.02.1943. Decretul-Lege Nr. 261 din 02.02.1943, 
privitor la sancţionarea evreilor nesupuşi la chemare sau dezertori de la munca obligatorie. 

2 Vezi în acest sens „Lucrările comisiilor de revizuire a muncii obligatorii a evreilor”. Universul, 
anul 60, nr. 23 din 25.01.1943, p. 5. 

- firma (întreprinderea) pentru care a fost scutit. 

Solicităm ca tabelele să cuprindă datele arătate mai sus, în scopul de-a putea 
identifica pe cei scutiţi, întrucât foarte mulți evrei, având nume sinonime produc confu- 
ziuni, care dau naştere la mutații greşite şi situaţii neclare. 

Totodată vă aducem la cunoştinţă că este necesar ca Marele Stat Major să cu- 
noască cât mai curând disponibilul rămas în cadrul muncii obligatorii în urma deducerii 
celor scutiți de către dv., în vederea studiului întrebuințării detaşamentelor de evrei, în 
campania de lucru din primăvara 1943. 

În acest scop, vă rugăm a dispune ca trimiterea tabelelor, hotărâtă între 1 şi 5 
Martie 1943, să nu sufere nici o întârziere şi în acest sens, pentru ca simultan Corpurile 
şi Cercurile teritoriale să poată trece la întocmirea situațiilor, rugăm a da dispoziţiuni ca 
tabelele de cei scutiți să ne fie remise în trei exemplare, din care: unul să rămână la 
M.St. Major, iar câte un exemplar să fie trimis de către M.St. Major Corpurilor şi 
Cercurilor teritoriale respective. 


SUBŞEFUL MARELUI STAT MAJOR 
GENERAL, 
I. ARHIP 
Şeful Secţiei I-a 
Colonel, 
E. Borcescu 


*) Adnotări: 

„Din Oficiu”; 
„Aşteptare Dosar 1”; 
„A No. 1 volumul 1”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, f. 38. 


Documentul nr. 368 


MARELE STAT MAJOR 
SECŢIA V-a 
Nr. 436.695 din 18 Feb. 1943! 
MARELE STAT MAJOR 
SECŢIA V-a 
către 
M.St.M. SECŢIA l-a 


Am onoare a înainta anexat în copie Nota acestei Secţii Nr. 436.695/1943 cu 
privire la mâna de lucru (evrei—prizonieri) necesară pentru lucrările de construirea şi 
reorganizarea poligoanelor de trageri. 


1 Documentul a fost înregistrat de Marele Stat Major, Secţia I-a, cu Nr. 951.347 din 18.01.1943. 

Vă rugăm să binevoiţi a dispune să se comunice de urgență M.St.M. Secţia S-a 
următoarele: 

1. Dacă în garnizoanele arătate în Notă se dispun de câte circa 800 de evrei 
pentru lucru sau câţi anume. 


detaşamentele de lucru celor 15 garnizoane. 

3. Lucrările de construcție şi reorganizarea poligoanelor urmează a se începe 
efectiv la teren pe data de 1.IV.a.c. 

Chestiunea prezentând urgență rugăm a se comunica cât mai neîntârziat 
rezultatul. 


D. O. 
ŞEFUL SECȚIEI 5-a 
Colonel, ss. P. Dumitru! 
D. Petrescu 
Şeful Biroului 4 
Căpitan, ss. Secară G°. 
Gabriel Secară 


MARELE STAT MAJOR 
Secția 5-a 
NOTA 
Nr. 436.695 din 16 Feb. 1943 


Pentru ca lucrările de terasament ale poligoanelor de tragere moderne să se poată 
termina în campania de lucru a anului 1943 şi costul lor să fie cât mai redus, este 
necesar a se pune la dispoziția Dir. Domeniilor Militare prin grija căreia se execută 
lucrările, mâna de lucru (evrei — prizonieri) şi uneltele arătate mai jos: 


1 Dumitru Petrescu (1890-?), militar de carieră român. Absolvent al Şcolii militare de ofițeri de 
artilerie (1912-1914) şi al Şcolii Superioare de Război. Intră în armată cu gradul de 
sublocotenent (1914), participă la primul război mondial. Ataşat militar la Washington 
(27.10.1938-15.09.1940); comandant al Regimentului 8 Artilerie Grea, respectiv al Artileriei 
Armatei a 4-a (01.11.1940-01.11.1941); comandant al Centrului de Instrucție al Artileriei 
(01.11.1941-15.03.1942); subşef şi ulterior şef al Secţiei a V-a Instrucție din Marele Stat Major 
(15.03.1942-20.03.1943); şef de Stat Major al Armatei a 3-a (20.03.1943-27.07.1944); 
comandant al Diviziei 4 Infanterie (08.09.1944-23.03.1945); trecut în rezervă la 23.03.1945. A 
părăsit țara clandestin în 1948, stabilindu-se în SUA. Locotenent-colonel (din 15.04.1933); 
colonel (din 24.01.1938); general de brigadă (din 20.03.1943). 

2 Secară Gabriel (1903-?), militar de carieră român. Absolvent al Şcolii militare de ofiţeri de 
artilerie (1924-1926). Intră în armată cu gradul de sublocotenent (1926). Şef al Biroului 3 
Operații în cadrul Comandamentului Corpului 11 Armată (06.07-21.12.1941); şeful Biroului 4 
din cadrul Secţiei a V-a Instrucție din Marele Stat Major (22.12.1941-05.05.1945), şef al 
Biroului 3 Operații din Comandamentul Corpului 2 Armată (05.05.1945-01.09.1946). A fost 
arestat şi anchetat de autorităţile comuniste în perioada aprilie-august 1947. Maior (din 
06.09.1943); locotenent-colonel (din 21.02.1946); colonel (din 30.12.1948). 

1. Mâna de lucru 

- Pentru fiecare garnizoană în care se construieşte poligonul este necesar constituirea 
unui detaşament compus din 800 lucrători (evrei — prizonieri), massele de pământ ce 
urmează a se disloca fiind evaluate la circa 100.000 m.c. 

- Pentru a avea un randament maxim şi pentru a menţine disciplina, detaşamentele 
urmează a fi încadrate cu ofiţeri şi subofiţeri de rezervă. 

- Detaşamentele trebuiesc să fie gata constituite şi puse la dispoziţia garnizoanelor la 
data de 1.IV.a.c. când va începe lucrul pe teren. 

- Garnizoanele în care urmează a se construi poligoanele şi pentru care urmează a se 
constitui detaşamentele sunt: Brăila, Constanţa, Tecuci, Bucureşti, Arad, Bacău, 
Ploieşti, Galaţi, Botoşani, Făgăraş, Piteşti, Târgovişte, Lugoj, C. Lung-Muscel, Focşani. 

În total cca 12.000 lucrători pentru cca 40 zile. 

2. Unelte 

Lucrările de terasament pentru o garnizoană necesită următorul utilaj: 600 casmale, 
200 târnăcoape şi 250 roabe sau 9000 casmale, 3000 târnăcoape şi 3750 roabe pentru 
cele 15 garnizoane. 

Aceste unelte urmează a fi puse la dispoziţia Dir. Domenii Militare până la data de 
1.IV.a.c. de către M.St.M. Secţia 4-a din uneltele de capturi sau din cele aflate în 
depozitele armatei. 

* 

Secţia S-a roagă să binevoiţi a da aprobarea pentru mâna de lucru şi uneltele arătate 

mai sus, pentru ca lucrările să poată începe efectiv pe teren la 1.IV.a.c!. 


ŞEFUL SECŢIEI 5-a 
Colonel (ss) D. Petrescu Şeful Biroului 4 
Căpitan, ss. Secară G. 
Gabriel Secară 


*) Adnotări: 
„Secţia I-a şi Prizonieri avizul. Colonel (ss.) Mardari”; 
„Să se ia contactul cu Direcţia Domenii pentru materiale. Colonel (ss) Mardari”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3009, 
f. 184-185. 


1 În nota Nr. 951.347 din 22.02.1943, Marele Stat Major, Secția I-a, afirma că „[...] nu are 
posibilitatea să satisfacă decât în mică măsură cererea Secţiei V-a [...]” şi aprecia că „[...] dat 
fiind durata lucrărilor prevăzute pentru 40 zile şi față de efectivele reduse de care dispunem, 
propunem a se majora timpul de lucru atât cât va fi nevoe (5-6 luni) pentru ca totuşi aceste 
lucrări să se efectueze, deşi într'un timp mai îndelungat. [...]”. AMR, fond 5416-Marele Stat 
Major, Secţia I-a Organizare-Mobilizare, dosar nr. 3009, f. 182. 

Documentul nr. 369 


Ministerul Apărării Naţionale 
Dir. Justiţiei Militare 


Instrucţiuni 
Nr. 21.456 din 24 Februarie 1943 
pentru aplicarea Legii Nr. 59 publicată în Monitorul Oficial Nr. 28 din 3.11.1943), 
relativă la sancţionarea evreilor nesupuşi la chemare sau dezertori 
dela munca obligatorie 


În Monitorul Oficial Nr. 28 din 3.11.1943 a apărut Legea Nr. 59 relativă la 
sancţionarea evreilor nesupuşi şi dezertori dela munca obligatorie. 

Pe baza faptului că munca obligatorie pentru evrei este datorată în schimbul servi- 
ciului militar, Legea Nr. 59 precizează infracțiunile de nesupunere şi dezertare dela această 
muncă, stabilind şi sancţiunile, care merg, în timp de războiu, până la pedeapsa capitală. 

În scopul unei bune aplicări a acestei legi se dau instrucţiunile de mai jos: 

1. — Instituţiunile militare sau civile, patronii, întreprinderile, precum şi comandan- 
ţii detaşamentelor de evrei repartizați în cadrul muncii obligatorii, au îndatoririle următoare: 

- Să întocmească şi să ţină la curent registre nominale cu evidenţa la zi a prezenţei 
evreilor, cu diferitele mutații, cât şi cu lucrul efectuat, având în acelaş timp obligaţiunea de a 
înştiința Cercurile Teritoriale respective, despre orice lipsă nemotivată dela lucru; 

- Să trimită de îndată, Cercului Teritorial respectiv pe evreii care au fost 
chemaţi, fie prin ordine individuale, fie prin orice alt mijloc, prevăzut la articolul 1 din 
Legea Nr. 59 din 3.11.1943. 

Acei care nu vor înştiința Cercurile Teritoriale despre lipsa nemotivată dela 
lucru, cât şi acei care nu vor trimite Cercurilor Teritoriale pe evreii chemaţi, căutând a-i 
reține prin orice mijloc (intervenţie scrisă sau verbală, reținerea ordinului de chemare 
individual, etc.), vor fi dați în judecata Curţilor Marţiale pentru „instigare la nesupunere 
sau dezertare”, după caz, conform art. 218 din Codul Penal. 

2. — Cercurile Teritoriale vor fi sesizate asupra comiterii infracțiunii de 
nesupunere sau dezertare: 

a) Din oficiu; 

b) De Comandanții Militari, pentru evreii infractori, făcând parte din deta- 
şamentele de muncă încadrate; 

c) De orice organ militar de control. 

În acest scop, înştiințările către Cercurile Teritoriale, se vor face prin adresă, 
însoţită de acte doveditoare: declaraţii, proces-verbal de constatarea neprezentării la 
chemare sau a dezertării, încadrată în limitele de timp prevăzute în Legea Nr. 59 din 
3.11.1943, precum şi tabelele nominale cu toate datele necesare identificării (numele şi 
prenumele, prenumele părinţilor, Nr. matricol, contingentul, profesiunea sau meseria, 
domiciliul şi Cercul Teritorial căruia aparţine). 


1 Monitorul Oficial, partea I, nr. 28 din 03.02.1943. Decretul-Lege Nr. 261 din 02.02.1943, 
privitor la sancţionarea evreilor nesupuşi la chemare sau dezertori de la munca obligatorie. 

3. — Cercurile Teritoriale, care sunt organe de evidență, execuţie şi control în 
ceea ce priveşte munca obligatorie a evreilor, datorată în schimbul serviciului militar, de 
unde aceştia au fost excluşi, au următoarele îndatoriri: 

- Să dea ordin de zi de constatarea nesupunerii sau dezertării; 

- Să întocmească plângerea de dare în judecată, anexând la ea piesele 
sprijinitoare; 

- Să dispună urmărirea infractorilor prin organele militare şi polițienești. 

4. — Evreii repartizaţi în cadrul muncii obligatorii la diferite instituţii, firme sau 
întreprinderi, sunt consideraţi ca elemente auxiliare şi temporare şi nici de cum ca 
elemente principale şi permanente de conducere, gestiune sau control. 

Ca urmare, ei pot fi ridicaţi dela orice instituţie, firmă sau întreprindere din 
ordinul Marelui Stat Major, sau al Corpurilor Teritoriale, prin Cercurile Teritoriale, ori 
de câte ori nevoi importante şi urgente de muncă, impun o altă repartiție. 

5. — Toţi evreii din cadrul muncii obligatorii, au următoarele îndatoriri: 

a) Să se supună dispozițiunilor prevăzute în Statutul Militar al evreilor, 
Instrucţiunile date M.St. Major şi Legea Nr. 59 din 3.11.1943, să presteze munca cu toată 
conştiinciozitatea, să-şi procure îmbrăcămintea şi uneltele necesare de lucru, să se 
îngrijească de ţinerea la curent a mutaţiilor din livretul personal şi să poarte în 
permanenţă asupra lor livretul, buletinul de populaţie şi orice alt act de identitate; 

b) Să anunţe schimbarea domiciliului, în scris, atât cercurilor teritoriale cât şi 
organelor polițienești, prin fişele speciale; 

c) În caz de boală care nu îngăduie deplasarea, vor înştiința în scris atât 
instituţia, detaşamentul sau firma unde este repartizat, cât şi cercul teritorial respectiv. 

Vizita la domiciliu sau în cantonament se va efectua de către medicul oficial al 
instituţiei civile sau militare, al Detaşamentului de lucru, sau Cercului Teritorial, ori 
care dintre aceşti medici fiind obligat să viziteze, să întocmească un referat şi să-l 
trimită Cercului Teritorial, chiar în prima zi a lipsei dela lucru. 

Cazurile de scutire mai mari de trei zile, sau internarea în spitale, trebuesc 
verificate de medicul Cercului Teritorial pe raza unde se află evreul repartizat, sau în 
lipsă, de medicul oricărei unități militare din apropiere; 

d) Să anunțe prin orice mijloc şi în special prin scris Cercul Teritorial, 
detaşamentul, instituţia, firma sau întreprinderea respectivă, în cazul când este 
împiedicat să se prezinte la serviciu din motive independente de voinţa sa: prins de razii, 
accidentat, arestat de organele polițienești sau militare, etc. 

Această obligațiune incumbă şi tuturor organelor care sunt nevoite să reţină pe 
evrei, pentru motivele arătate în aliniatul precedent. 


MINISTRUL APĂRĂRII NAȚIONALE 
General de Divizie (ss) C. PANTAZI 
Directorul Justiţiei Militare, 
General Magistrat, ss. Stroia 
Ştefan Stroia 


AMR, fond 5416-Marele Stat Major, Secţia I-a Organizare-Mobilizare, dosar nr. 3005, 
f. 327+verso; AMAE, fond Problema 33, volumul 24, f. 524-525 


743 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 370 


MARELE STAT MAJOR 


Secţia I-a 
Bir. 10 
Nr... din... 
MARELE STAT MAJOR 
Secţia I-a 
către 


MINISTERUL APĂRĂRII NAȚIONALE 
Direcţia Justiţiei Militare 


La Nr. 368/942* 

Am onoare a face cunoscut următoarele: 

I. Potrivit ordinului Domnului Ministru al Apărării Naţionale”, Marele Stat 
Major a ordonat corpurilor teritoriale să verifice actele militare ale evreilor care au 
obţinut, în baza lor, dela Curțile Administrative hotărâri de încadrare în categoria 2-a, 
prevăzute de D.L. Nr. 2650/1940”. 

În acest scop, corpurile teritoriale au adus la cunoştinţa celor interesaţi, prin co- 
municate speciale date prin poştă, că toţi evreii cari au dobândit dela Curțile Admi- 
nistrative „Deciziuni” de încadrare în categoria 2-a pe bază de acte militare, să prezinte, 
în termen, copii de pe deciziuni, însoţite de actele de care s'au servit la introducerea 
acțiunei provocatorii, pentru verificare. 

La centralizarea rezultatelor acestor verificări”, s'au constatat următoarele: 

1. Un număr de 31 evrei s'au servit la Curțile Ad-tive de acte false, ca: 

- Certificate eliberate de unele cercuri teritoriale în cari s'au constatat nepo- 
triviri faţă de registrul matricol. 


Documentul a fost înregistrat de Marele Stat Major, Secţia I-a, cu Nr. 954.899 din 28.02.1943. 
Prin nota Nr. 368 din 25.07.1942 Direcţia Justiţiei Militare înainta Secţiei I Organizare- 
Mobilizare din Marele Stat Major raportul Nr. 200.411/942 al Corpului 5 Armată şi solicita 
Secţiei I să dispună ca „„[...] în conformitate cu ordinul D-lui Ministru al Apărării Naţionale să 
se dea ordin tuturor Comandamentelor Teritoriale să treacă la verificarea situaţiunilor militare 
ale evreilor, căci falşurile de cari se face mențiune în raport, sunt probabil generale şi în caz 
afirmativ să se sesizeze Ministerul de Justiţie, în sensul de a opri judecarea de către Curtile 
Administrative din ţară a acțiunilor provocatorii introduse de evrei şi a nu mai elibera acestora 
de către Curțile Administrative respective certificatele originale depuse, referitoare la situația 
lor militară; aceste certificate urmând a fi trimise Comandamentelor Teritoriale, pentru 
verificare. [...]”.AMR, fond 5416-Marele Stat Major, Secţia I-a Organizare-Mobilizare, dosar 
nr. 3015, f. 1. 
3 Generalul Constantin Pantazi. 
4 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 
5 Vezi în acest sens „Situaţia numerică a verificării militare ale evreilor categ.. 2-a, de care s'au 
servit aceştia la Curțile Ad-tive, pentru introducerea acţiunilor provocatorii”. AMR, fond 5416- 
Marele Stat Major, Secţia I-a Organizare-Mobilizare, dosar nr. 3015, f. 140. 

- Certificate în cari s'au adăogit şi s'au omis unele date, în sprijinul solici- 
tantului. 

2. Un număr de 109 evrei au dobândit categoria 2-a pe bază de acte militare 
cari, după aprecierea corpurilor teritoriale, nu motivează acest drept, ca nefiind con- 
forme cu art. 5 din D.L. Nr. 2650/940. 

a/ Au dobândit categoria 2-a parte din evreii cari au fost mobilizați la ambu- 
lanţe, companii sanitare, chiar P.S. ale unităţilor plecate pe front, contrar alineatului d, 
art. 5, care prescrie: „cei ce au luptat în linia de foc”, explicând această prescripțiune în 
expunerea de motive astfel: „făcând deci o distincţiune între cei ce au fost mobilizați fie 
la servicii, partea sedentară, sau zona de operaţii şi între cei cari au luat parte la lupte, 
înfruntând duşmanii ţării, direct în linia de foc”. 

- Unii evrei au dobândit categoria 2-a numai prin faptul că au fost mobilizați la P.A. 

- Alţi evrei au obţinut deciziunea la încadrare pe bază de martori, cari au decla- 
rat că cel în cauză a participat în linia de foc, deşi din acte nu reese acest lucru. 

b/ Deasemeni au dobândit categoria 2-a unii evrei cari au fost nesupuşi, dezer- 
tori sau dispăruţi — contrar prescripțiunilor alineatului d art. 5. 

O parte din aceştia s'au folosit de brevete de decoraţii dobândite în prima parte 
a campaniei, fiind ulterior în (1917, 18, 19) daţi dezertori sau dispăruți. La Curtea 
Administrativă nu au prezentat decât brevetul de decorație, fără alte acte cari să docu- 
menteze Curtea Ad-tivă asupra situaţiei militare acelui în cauză. 

c/ Unii evrei au obţinut încadrarea, în baza brevetului crucea comemorativă a 
războiului naţional, cu sau fără barete, deşi această medalie a fost acordată tuturor mobi- 
lizaţilor, indiferent de unitatea sau formațiunea unde au fost mobilizați, şi deci nu 
constitue o decorație. 

Asupra celor decorați, expunerea de motive la D.L. Nr. 2650/1940 specifică 
faptul care a determinat pe legiuitor să prevadă pe aceşti decoraţi: „cei câţiva cercetaşi 
de război cari s'au distins”. 

Dealtfel sunt unii evrei cari deşi au fost mobilizați la P.S., au brevetul crucii 
comemorative cu diverse barete. 

d/ Un evreu a dobândit categ. 2-a prin faptul că tatăl său a fost omorât în 
Capitală în timpul războiului trecut, în timpul unui atac aerian. 

e/ Evrei, ai căror părinţi nu au făcut campania (fiind nesupuşi sau reformaţi) şi 
cari au calitate de urmaşi, au dobândit categoria 2-a. 

3. Un număr de 61 evrei nu au depus actele complete şi deci nu au putut fi 
soluționate. 

4. Unui număr de 222 evrei nu li s'a putut verifica situaţia, fie că nu au 
prezentat actele în termenul fixat (55 cazuri), fie din alte motive de forță majoră (lipsă 
foile matricole, nu s'au găsit arhivele), 167 cazuri. 

5. Situaţia numerică cu rezultatul verificării pe Corpuri Teritoriale, împreună 
cu tabelele nominale ale cazurilor semnalate, se anexează — grupate! — astfel: 

- Tabelul Nr. 1 al Corpurilor 1, 3, 4, 5 Teritorial, cuprinzând un număr de 31 
evrei cari au dobândit categ. 2-a dela Curțile Ad-tive, servindu-se de acte militare false. 


1 Nu se publică. Vezi în acest sens AMR, fond 5416-Marele Stat Major, Secţia I-a Organizare- 
Mobilizare, dosar nr. 3015, f. 141-160. 

- Tabelul Nr. 2 al Corpurilor 2, 4, 5, 7 Teritorial, cuprinzând 108 evrei cari au 
dobândit categoria pe bază de acte militare, asupra cărora se apreciază că nu motivează 
acest drept, nefiind conforme cu art. 5 din D.L. Nr. 2650/940. 

- Tabelul Nr. 3 al Corpurilor 2, 3, 4, 5 Teritoriale, cuprinzând 61 evrei cari au 
dobândit categoria 2-a pe baze de acte militare, dar care nu le-au prezentat complete la 
verificare. 

- Tabelul Nr. 4 cuprinzând evreii ale căror acte au fost prezentate la verificare 
în afara termenului fixat. 

- Actele celor găsiți în neregulă sunt îndosariate pe cele 4 categorii, la 
Corpurile Teritoriale şi pot fi puse la cerere la dispoziţia Dvs. 

II. Faţă de cele constatate, în scopul ca la dobândirea deciziunilor Curţilor Ad- 
tive evreii să nu mai poată prezenta acte militare false sau cari nu le-ar îndreptăți 
cererea, Marele Stat Major a solicitat Ministerului Af. Interne să dispună ca actele 
militare ale evreilor cari introduc acţiuni provocatorii la instanțele de mai sus, să fie 
trimise în prealabil la Corpurile Teritoriale respective, după care vor fi remise Curţilor 
cu menţiunile necesare. 

Direcţia Ad-ţiei de Stat din Ministerul de Interne a făcut cunoscut M.St.M. că a 
dat dispoziţiuni în acest sens. 

În legătură cu această chestiune, unele corpuri teritoriale au raportat că au 
primit dela Curțile Ad-tive foarte multe acte militare pentru verificare, arătând totodată 
că nu au posibilitatea să efectueze această operaţiune în timp, deoarece Curțile au fixat 
în prealabil termene de judecată apropiate. 

Pentru a se evita aceste situaţii, s'a intervenit pe lângă Ministerul Af. Interne, 
rugând a da dispoziţiuni Curţilor Ad-tive să acorde Corpurilor Teritoriale timpul necesar 
verificării actelor, minimum 60 zile — aceasta întrucât operaţiunea comportă cercetări în 
controale, arhive, etc. 

III. Propuneri. 

1. Dat fiind modul cum au dobândit până în prezent unii evrei încadrarea în 
categoria 2-a, servindu-se de acte false şi netemeinice sau având o situaţie militară care 
nu-i îndreptăţeşte să se bucure de avantajele acordate acestei categorii, propunem a se 
întocmi un proect de D.L., prin care să se revizuiască în întregime aceste deciziuni, 
urmând: 

- Ca deciziunile găsite în neregulă sau netemeinice să fie anulate. 

- A se lua măsurile legale contra celor cari se vor fi dovedit că s'au folosit de 
acte false, precum şi contra acelora care au înlesnit aceasta. 

2. Pentru ca la această revizuire Curțile Ad-tive să poată fi bine documentate, 
întrucât art. 5 din D.L. privitor la starea juridică a locuitorilor evrei din România este 
foarte succint, apreciem că este normal a se întocmi un regulament al acestei legi, prin 
care, printre alte chestiuni să se desvolte art. 5, precizându-se cum trebuesc interpretate 
şi aplicate alineatele d, e, f. 

Rugăm să binevoiţi a dispune, comunicându-ne rezultatul. 


SUBŞEFUL MARELUI STAT MAJOR 
GENERAL, 
I. ARBORE. 

ŞEFUL SECŢIEI I-A 
COLONEL, 
E. BORCESCU 


*) Adnotare: 
„Raport la Ministerul Apărării Naţionale a rezultatului. ss. indescifrabil”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3015, 
f. 137-139. 


Documentul nr. 371 


MARELE STAT MAJOR 
SECŢIA I-a 
Biroul 10 
Nr. 955.000 din 28 Februarie 1943 
MARELE STAT MAJOR 
Secţia I-a 
către 


Am onoare a face cunoscut că pentru ţinerea la drepturi a evreilor repartizaţi în 
cadrul muncii obligatorii la unitățile şi formațiunile militare, se vor respecta următoarele 
norme: 

1. — Părţile sedentare, şcolile, serviciile şi stabilimentele vor putea ține la drepturi 
în plus peste efectivele fixate, un număr de maximum 10 evrei meseriaşi, repartizaţi cu 
aprobarea Corpurilor teritoriale. 

Pentru ţinerea la drepturi a unui număr mai mare de evrei meseriaşi sau spe- 
cialişti tehnici, se va cere aprobarea prealabilă a Marelui Stat Major. 

2. — Unităţile care au efective de pace şi centrele de instrucţie, vor putea primi 
evrei meseriaşi pentru lucru, urmând ca aceştia să fie ţinuţi la drepturi numai în cadrul 
efectivelor fixate. 

3. — În cazul când, atât unităţile şi formațiunile prevăzute la punctul 1, cât şi cele 
de la punctul 2, au de executat lucrări mari (confecțiuni diverse, sau reparațiuni radicale la 
imobile) pentru care s'au alocat fonduri speciale vor putea folosi un număr mai mare de 
evrei meseriaşi, specialişti tehnici sau salahori strict necesari, cu aprobarea Marelui Stat 
Major urmând ca drepturile cuvenite acestora, să fie achitate din aceste fonduri, capitolul 
„mâna de lucru”. 

4. — Se interzice repartizarea şi utilizarea evreilor peste limitele prevăzute în acest 
ordin, chiar când aceştia ar renunţa la drepturile lor de salarizare, întrucât prin acest sistem 
rămân prea mulţi evrei în localităţile lor de domiciliu, reuşind astfel să se sustragă de la 
munca ce trebuie s-o presteze în detaşamentele exterioare. 

5. — Cercurile teritoriale vor ţine seamă ca repartizarea evreilor meseriaşi şi 
specialişti titrați şi netitrați pentru nevoile locale (în oraşele de domiciliu ale evreilor) să se 

facă — pe cât posibil — în condiţiunile de vârstă ale muncitorilor evrei necalificaţi, pre- 
văzute de Instrucţiunile Generale Nr. 55.500/1942! adică în primul rând se vor repartiza 
acei de 18-19 ani şi de la 41-50 ani şi în al doilea rând pe acei între 30-40 de ani, întrucât 
este necesar să se păstreze o rezervă de elemente tinere pentru nevoile detaşamentelor 
exterioare, interesând îndeosebi: 

- dintre specialiştii titraţi şi netitrați: medicii, dentiştii, arhitecţii, inginerii 
constructori, conductorii de lucrări şi 

- dintre meseriaşi: croitorii, cismarii, lemnarii (tâmplarii, dulgherii) fierarii, 
potcovarii şi frizerii. 

6. — Comandamentele, Direcţiile de arme şi Cercurile teritoriale vor controla şi 
urmări ca evreilor ce au fost repartizați pentru lucrări, să nu li se dea altă întrebuințare 
decât aceea pentru care au fost destinați. 

Este strict oprită utilizarea evreilor la lucrări de birou în Comandamentele, 
unităţile sau formațiunile militare. Chiar acolo unde va fi nevoie de evrei specialişti tehnici 
(ingineri, arhitecți, conductori de lucrări etc.) aceştia vor fi folosiți cât mai mult pe şantier, 
rămânând în birou numai timpul strict necesar. 

7. — Toţi evreii care sunt în plus faţă de prevederile acestui ordin, vor fi predați 
Cercurilor teritoriale cel mai târziu până la data de 15 Martie 1943. 

Rugăm dispuneţi de urmare. 


SUBŞEFUL MARELUI STAT MAJOR 
GENERAL, (ss) |. Arbore 
ŞEFUL SECŢIEI I-a 
Colonel, 
E. BORCESCU 


COMUNICAT: 

- Preş. Consil. Miniştri-Cab.. Militar 

- M.A.N. (Cabinete şi Direcţii) 

- Comandamente M. U. şi Permanenţe 
- Corpuri şi Cerc. Teritoriale 

- Şcoli, Servicii şi Stabilimente 

- Unităţi până la Batalion Corp aparte. 


AMR, fond 5423-Marele Stat Major, Secţia a 7-a Teritorială, dosar nr. 183, f. 187; fond 
5416-Marele Stat Major, Secţia I-a Organizare-Mobilizare, dosar nr. 3709, f. 60. 


1 Vezi documentul nr. 277. 

Documentul nr. 372 


MARELE STAT MAJOR 
SECŢIA I-A 
Biroul 10 
Foarte Urgent 
Prin Curier 

Nr. ... din 1 MART. 1943! 

MARELE STAT MAJOR 

SECŢIA I-A 
către 
Domnul RADU LECCA 
Împuternicitul Guvernului pentru reglementarea 
regimului evreesc din România 


Am onoare a face cunoscut următoarele: 

Pe baza comunicatului Nr. 6 al Comisiei Interministeriale?, numeroase între- 
prinderi comerciale şi industriale adresează Marelui Stat Major cereri pentru repartizări 
de evrei specialişti. 

Marele Stat Major nu a dat curs acestor cereri întrucât nu se terminaseră lu- 
crările comisiunilor locale de revizuire, care au acordat scutiri de muncă evreilor nece- 
sari continuității vieţii economice. 

Urmând ca această operațiune să se încheie în curând, vă rugăm să binevoiţi a 
ne comunica, pe temeiul hotărârii Comisiunii Interministeriale, data la care Marele Stat 
Major trebuie să înceapă noile lucrări de repartiție. 

Întrucât comunicatul Nr. 6, prevede la ultimul aliniat că repartizările de evrei în 
detaşamente de muncă obligatorie la întreprinderile particulare se fac de Marele Stat 
Major, cu aprobarea Comisiunii Interministeriale, vă rugăm să binevoiţi a ne comunica 
modalităţile de colaborare. 

Ținem să precizăm că asemenea repartizări în detaşamente nu se vor putea face 
decât în mod excepțional, la marile întreprinderi care lucrează pentru industria de răz- 
boi, întrucât pe de o parte, nu avem evrei disponibili pentru formarea de detaşamente 
numeroase, iar, pe de altă parte, încadrarea militară corespunzătoare acestor detaşa- 
mente este foarte anevoioasă. 


SUBŞEFUL MARELUI STAT MAJOR 


GENERAL, 
I. ARBORE 
ŞEFUL SECŢIEI I-A 
COLONEL, 
E. BORCESCU 


A/Z 


1 Documentul a fost înregistrat de Marele Stat Major, Secţia I-a, cu Nr. 955.182 din 01.03.1943. 
2 Vezi în acest sens „Măsuri cu privire la organizarea regimului evreilor”. Universul, anul 60, nr. 
5 din 07.01.1943, p. 2. 

*) Adnotare: 
„A l”. 


AMR, fond 5416-Marele Stat Major, Secția I-a Organizare-Mobilizare, dosar nr. 3009, 
f. 39. 


Documentul nr. 373 


ROMÂNIA București, 9 Martie 1943 
PREŞEDINŢIA Nr. 7646/R.D.L./' 
CONSILIULUI DE MINIȘTRI 

ÎMPUTERNICITUL GUVERNULUI 

PENTRU REGLEMENTAREA REGIMULUI 

EVREESC DIN ROMÂNIA 


DOMNULE GENERAL, 


Am onoare a vă aduce la cunoştinţă că următor celor hotărâte de către Comi- 
siunea Interministeriala, Domnul Ministru al Justiţiei” a dispus instituirea a trei 
Comisiuni Centrale de suprarevizuire a evreilor respinşi de instanţele de revizuire cât şi 
pentru cercetarea tuturor cazurilor a căror dosare au fost restituite. În compunerea celor 
3 Comisiuni urmează să facă parte şi câte un delegat al Marelui Stat Major. 

În consecință, am onoare a vă ruga să binevoiţi a desemna pe cei trei delegați 
care să reprezinte punctul de vedere al Marelui Stat Major. 


ÎMPUTERNICITUL GUVERNULUI PENTRU 
REGLEMENTAREA REGIMULUI EVREILOR 
DIN ROMÂNIA ss. R. D. Lecca 
Radu D. Lecca 


DOMNIEI SALE, 
DOMNULUI GENERAL ŞEF AL MARELUI STAT MAJOR? 


*) Adnotări: 

„Biroul 10. Foarte urgent”; 

„10.11.1943. Pentru Domnul General Subşef”; 

„Se va face o adresă către Comisia ÎInterministerială, căci a rămas hotărât că delegaţi ai 
Marelui Stat Major nu au ce căuta. General ss. Arbore”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, f. 232. 


1 Documentul a fost înregistrat de Marele Stat Major, Secţia I-a, cu Nr. 958.476 din 10.03.1943. 
2 Ion C. Marinescu. 
3 Generalul Ilie Șteflea. 

Documentul nr. 374 


MARELE STAT MAJOR 


SECŢIA I-a 
Biroul 10 
CONFERINTA 
ORDONATĂ de DOMNUL MAREŞAL ION ANTONESCU 
în 
CONSILIUL de COLABORARE 


din 11 Martie 1943. 


A.— SCOP: Examinarea în ansamblu a întregei probleme evreieşti. 

B.— VOR LUA PARTE DOMNII: General Pantazi, General Dobre, General 
Şteflea şi Domnul Ministru al Justiţiei”. 

C.— DATA CONFERINŢEI: 

D.— ORDINEA DE ZI: 


I. Scurt istoric. 

Organizarea muncii evreilor şi întrebuinţarea acestora n-a avut stabilitate, ci a 
fost dată în sarcina când a unui departament când a altuia, astfel: 

1. La Ministerul Afacerilor Interne, în perioada lanuarie- August 1940. 

2. La Marele Stat Major, dela 6 August 1941 la 15 Noemvrie 1941. 

3. La Ministerul Muncii (Inspectoratul General al Taberelor şi coloanelor de 
muncă), dela 15 Noemvrie 1941-21 Aprilie 1942. 

4. La Marele Stat Major, dela 21 Aprilie 1942 până la 24 Noemvrie 1942. 

5. La 24 Noemvrie 1942 s'a creat un organ special, COMISIA INTERMI- 
NISTERIALĂ, sub preşedinţia Domnului Ministru al Justiţiei, care a avut drept efect 
dispersarea soluționării problemei evreeşti sub raportul muncii obligatorii la trei organe: 

- Comisia Interministerială, care studiază şi hotărăşte asupra chestiunilor de 
principiu; 

- Împuternicitul Guvernului pentru reglementarea regimului evreesc din 
România, care se ocupă cu acordarea carnetelor de scutire de muncă obligatorie, pentru 
evreii necesari continuității vieţei economice cât şi cu urmărirea încasării sumelor 
datorate de evreii scutiți; 

- Marele Stat Major, cu organizarea şi repartizarea evreilor disponibili şi apți 
pentru munca obligatorie. 

În afară de aceste organe, sunt încă două departamente care se ocupă cu alte 
aspecte din ansamblul problemei evreeşti: Subsecretariatul de Stat al Muncii (Oficiul 
Central de Românizare) care urmăreşte românizarea personalului aflat în întreprinderi 
prin îndepărtarea treptată a elementelor evreeşti şi Subsecretariatul de Stat al 
Românizării, Colonizării şi Inventarului (Centrul Naţional de Românizare ), care este 
însărcinat cu chestiunea bunurilor mobile şi imobile evreieşti. 


1 Ion C. Marinescu. 

II. Baza juridică. 

1. Decretul Lege Nr. 3984 asupra Statutului Militar al Evreilor din 5 
Decemvrie 1940!, stabileşte: 

- Excluderea tuturor evreilor dela serviciul militar; 

- Obligativitatea prestării muncii de interes obştesc (actualmente denumită 
muncă obligatorie) şi a plăţii taxelor militare, pentru toţi evreii, indiferent de categoria 
din care fac parte, pe tot timpul cât ceilalți cetăţeni români fac parte din elementele 
armatei. 

- Această muncă se execută în profitul Ministerului Apărării Naţionale sau a 
instituțiilor de Stat. 

- Pe timpul executării muncii, evreii sunt supuşi regimului şi jurisdicţiunei 
militare. 

- Scutirea de muncă şi de plata taxelor militare a foştilor ofiţeri, subofiţeri, 
maiştri şi gagişti, proveniţi din activitate. Aceştia pot fi folosiţi potrivit specialității şi 
gradului avut, pentru lucrări în folosul armatei. 

2. Decretul Lege Nr. 2030/1941 (Regulamentul Statutului Militar al evreilor”), 
face următoarele completări: 

- Munca obligatorie se execută de către evreii între 18-50 ani, care pot fi 
întrebuințaţi atât individual, cât şi în grup sau detaşamente, fie pentru nevoile armatei, 
fie ale altor instituțiuni publice de Stat, judeţ sau comună. 

- Marele Stat Major este însărcinat cu organizarea şi satisfacerea cererilor în 

- Durata muncii, în timp de pace variază după vârstă; în timp de răsboi este 
nelimitată. 

- Pe timpul duratei muncii, evreii au drepturile de hrană, întreţinere şi soldă pe 
care le are trupa. 

- Evidenţa nominală a evreilor cade în sarcina Cercurilor Teritoriale respective. 

3. Decretul Lege Nr. 132 din 20 Ianuarie 19415, stabileşte taxele militare 
datorate de evrei în locul serviciului militar. 

Sunt scutiţi de aceste taxe următoarele categorii de evrei: 

- Foştii ofiţeri, subofițeri, maiştri şi gagişti proveniţi din activitate. 

- Evreii întrebuințați la munca obligatorie pe timpul concentrărilor prelungite, 
mobilizării sau răsboiului şi numai pentru timpul cât vor fi folosiţi în acest scop. 


III. Organizarea muncii obligatorii de către Marele Stat Major, începând dela 21 Aprilie 
1942 

1. În baza directivelor Domnului MAREŞAL ION ANTONESCU trimise cu 

Nr. 5295-M din 21 Aprilie 1942, Marele Stat Major a întocmit şi distribuit Instrucţiu- 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

3 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

4 Vezi documentul nr. 238. 

nile Generale Nr. 55.500 din 27 Iunie 1942!, privitoare la munca obligatorie a evreilor. 
Cuprinzând în esenţă următoarele norme: 

a) — Munca obligatorie este prestată de evrei în locul serviciului militar. 

b) — Obligativitatea muncii pentru bărbaţii între 18-50 ani (similar Legii Recrutării). 

c) — Modul de utilizare: 

- Titraţii sunt folosiţi la muncă intelectuală, potrivit specialități lor. 

- Meseriaşii, potrivit meseriei lor, după nevoi. 

- Muncitorii necalificaţi sunt folosiți pe vârste: cei de 18-19 ani şi 41-50 ani, în 
principiu, în localitățile lor de domiciliu iar cei dela 20-40 ani în detaşamente exterioare 
de muncă pentru lucrări de drumuri, căi ferate sau orice lucrări de interes militar sau 
național. 

d) — Orariul de muncă: 9 ore pe zi. 

e) — Ordinea de preferință a repartizărilor: 

- pentru nevoile Armatei. 

- pentru lucrări importante de interes naţional. 

- pentru nevoile instituțiilor de Stat, judeţ sau comună. 

- la întreprinderi care lucrează în folosul armatei sau al economiei naționale. 

f) — Sunt exceptaţi dela munca obligatorie: 

- Evreii supuşi străini. 

- Slujitorii cultului mozaic, indicaţi de către Ministerul Culturii Naţionale şi al 
Cultelor. 

- Preşedinţii şi membrii Oficiilor Judeţene evreeşti. 

- Inapţii stabiliți de comisiile medicale. 

- Invalizii din răsboaiele precedente ale României. 

- Evreii scutiţi de Comisia Centrală de Revizuire, fiind considerați ca utili în 
întreprinderile comerciale şi industriale. 

g) — Drepturi: hrana, solda şi întreţinerea similare soldaților. 

h) — Sancţiuni: 

- Pedeapsa corporală, după acelaşi ceremonial ca la trupă pentru abateri de 
mică importanţă (întârziere, delăsare, etc.). 

- Trimitere în Transnistria pentru acei care se sustrag dela muncă prin orice 
mijloace. 

Această măsură de ordin administrativ a fost suspendată prin hotărârea Consi- 
liului de Miniştri din 13 Octomvrie 19427 şi în locul ei se aplică Legea Nr. 59 din 3 
Februarie 19435, care sancţionează nesupunerea la muncă şi dezertarea evreilor, astfel: 

- În timp de răsboi sau mobilizare, cu moartea şi confiscarea averii în 
beneficiul Statului. 

- În timp de pace, nesupunerea, cu 2 luni la 1 an închisoare corecțională iar 
dezertarea cu 6 luni la 5 ani închisoare corecțională. 


1 Vezi documentul nr. 277. 

2 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, pp. 379-387. 

3 Monitorul Oficial, partea I, nr. 28 din 03.02.1943. Decretul-Lege Nr. 261 din 02.02.1943, 
privitor la sancţionarea evreilor nesupuşi la chemare sau dezertori de la munca obligatorie. 

Românii care înlesnesc sustragerile evreilor dela munca obligatorie sunt inter- 
naţi în lagăre. 


IV. Realizările de ansamblu ale Marelui Stat Major dela 21 Aprilie 1942 până în prezent 
1. S'a urmărit executarea întocmai a prescripțiunilor indicate în Instrucţiunile 
generale Nr. 55.500 din 27 lunie 1942, satisfăcându-se toate cererile în limita dispo- 


S’a insistat şi se insistă îndeosebi, pentru formarea cât mai multor detaşamente 
exterioare, singurele care dau un randament mulțumitor. 

Situaţia generală a evreilor din cadrul muncii obligatorii, la data de 1 Aprilie, 
este cea arătată în graficul anexă Nr. 1'. 

2. Sa făcut revizuirea medicală a evreilor care fuseseră clasaţi ca reformaţi sau 
improprii pentru serviciu militar pe criterii speciale de apreciere corespunzătoare 
muncii. 

Rezultatele au fost fructuoase, căci din totalul celor 7710 evrei revizuiţi a fost 
redat muncii manuale un procent de 50%. 

3. Ministerul Apărării Naţionale fiind informat că unele Cercuri Teritoriale au 
dat acte false evreilor, s'a ordonat Corpurilor Teritoriale să verifice actele militare ale 
evreilor care au obţinut în baza lor, dela Curțile Administrative, hotărâri de încadrarea 
în categoria 2-a, având astfel o situaţie privilegiată față de celelalte două categorii de 
evrei. 


Din centralizarea rezultatelor acestor verificări s'a constatat: 

a) — 31 evrei s'au servit de acte false la Curțile Administrative. 

b) — 109 evrei au dobândit categoria 2-a pe bază de acte militare care — după 
aprecierea Corpurilor Teritoriale — nu activează acest drept, ca nefiind conforme cu art. 
5 din Decretul Lege Nr. 2650/9407. 

Exemple: 

- Evreii care au fost mobilizați la ambulanţe, companii sanitare, chiar la P.S., 
contrar aliniatului d, art. 5 care prescrie „acei ce au luptat în linia de foc”. 

- Deciziuni de încadrare date pe bază de martori. 

- Evrei care au fost nesupuşi, dezertori sau dispăruţi, după ce au căpătat unele 
decoraţiuni. 

- Etc. 

c) — 61 evrei nu au depus actele. 

- 222 evrei nu li s'a putut verifica situaţia fie că n-au prezentat actele în 
termenul fixat, fie din alte motive de forță majoră (lipsă foile matricole, nu s'au găsit 
arhivele). 

Întreaga situaţie a fost raportată Ministerului Apărării Naţionale cu Nr. 954.899 
din 28 Februarie 1943* cu propunerea de a se întocmi un proiect de Decret Lege pentru 
revizuirea în întregime a deciziunilor date de Curțile Administrative. 


1 Nu a fost identificată printre deocumentele cercetate. 

2 Monitorul Oficial, partea I, nr. 183 din 09.08.1940. Decretul-Lege Nr. 2650 din 08.08.1940 
privitor la starea juridică a locuitorilor evrei din România. 

3 Vezi documentul nr. 370. 

4. S'a întocmit şi publicat în Monitorul Oficial din 29 Iulie 1942 Decizia 
Ministerială Nr. 1305, referitoare la salarizarea evreilor titraţi: 

- Aceştia sunt obligați să presteze muncă obligatorie, în domeniul pregătirii lor 
90 de zile pe an cu drepturile de hrană, soldă şi întreţinere cuvenite trupei. 

- Dacă, după prestarea acestei perioade, evreii titrați sunt reţinuţi sau chemaţi 
din nou pentru muncă, vor fi plătiți după tariful de rechiziţii, pentru categoria respectivă. 

În prezent această decizie este abrogată de Deciziunea Nr. 6 a Președinției 
Consiliului de Miniştri, publicată în Monitorul Oficial Nr. 63 din 16 Martie 19437, care 
prevede ca toți evreii repartizaţi şi utilizaţi în serviciile publice ale Statului, Judeţelor şi 
Comunelor să fie plătiţi cu salariul celui mai mic grad al funcţiunii pe care o 
îndeplinesc, fără sporul de scumpete. 

Acest drept de salarizare decurge numai după 3 luni de funcționare efectivă; 
pentru primele trei luni de funcţionare neavând decât drepturile de soldă, hrană şi 
întreţinere ale unui soldat. 

Întrucât această deciziune are nevoie de mai multe completări se va face un 
regulament de aplicare de către Comisia Interministerială. 


1. Munca obligatorie a evreilor din detaşamentele exterioare (lucrări de dru- 
muri, canalizări, îndiguiri, etc.) a fost bine organizată în cursul anului 1942/1943, dând 
rezultate mulțumitoare şi chiar bune, după modul cum s'a manifestat vigilența şi 
conştiinciozitatea cadrelor. 

2. În schimb, grupurile şi detașamentele de evrei repartizate pentru nevoi locale (în 
oraşele de domiciliu al acestora), la diferite instituţii, dau rezultate foarte slabe, deoarece: 

- acestea sunt dispersate în grupe multe, răzlețe, neputând avea încadrare 
militară din lipsă de efective. 

- sunt supravegheate de oameni cu situaţie inferioară, nepricepuţi şi uşor 
coruptibili. 

- evreii lucrează în derâdere, întrucât îşi dau seama că sub ochii cetăţenilor nu 
pot fi apostrofaţi sau sancționați. 

- organele de control ale autorităților civile în special, sunt foarte slabe şi tole- 
rante, încât pot fi considerate ca inexistente. 

- lipseşte un aparat de control militar, în special în marile centre aglomerate de 
evrei. 

În această ordine de idei este cunoscut modul cum au muncit evreii la curățatul 
străzilor de zăpadă în Capitală, încât au scandalizat opinia publică şi au provocat arti- 
cole de presă şi chiar comunicate amenințătoare din partea Domnului General Răşcanu”, 
Primarul General al Capitalei. 


1 Monitorul Oficial, partea I, nr. 174 din 29.07.1942. Decizia Ministerială Nr. 1305 din 
23.07.1942 a Ministerului Apărării Naţionale cu privire la munca obligatorie pentru evreii 
titrați universitari. 

2 Monitorul Oficial, partea I, nr. 63 din 16.03.1943. Decizia Nr. 6 din 15.03.1943 a Preşedinţiei 
Consiliului de Miniştri privind normele referitoare la evreii utilizaţi în servicii. 

3 loan Răşcanu (1874-1952), militar de carieră şi om politic român. Absolvent al Şcolii militare 
de ofiţeri de artilerie şi geniu (1891-1893) şi al Înaltei Şcoli de Război. Ataşat militar la Berlin 


755 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


3. Numărul total al celor nesupuşi la muncă şi cu situaţia neclară (19.742) este 
foarte mare în proporție cu numărul celor înscrişi (98.466). Se impun razii dese ale 
organelor militare în colaborare cu cele poliţieneşti. 

4. Comisia Interministerială pentru organizarea regimului evreilor, a îngreuiat 
sistemul de lucru şi a lăsat încă unele chestiuni nesoluționate: 

a) — Utilizarea femeilor evreice. 

b) — Salarizarea evreilor din întreprinderi. 

Marele Stat Major a avut proiectul de Decret Lege gata din Iulie 1942, însă a 
fost ţinut în suspensie la Ministerul Apărării Naţionale până în Noemvrie 1942, când a 
luat ființă Comisia Interministerială. 

c) — Punerea la dispoziţia Ministerului Apărării Naţionale a fondului cu care să 
se susțină cheltuielile şi drepturile ofițerilor, subofiţerilor şi gradaţilor care încadrează 
detaşamentele de evrei cât şi pentru întrebuinţarea evreilor folosiţi în detaşamente. 

5. O problemă foarte acută, care a rămas nerezolvată este aceea a supraaglo- 
merării Capitalei cu evrei. 

Ministerul Afacerilor Interne a hotărât să fie trimişi la urmă toți străinii şi 
evreii stabiliți clandestin în Capitală în intervalul dela 1 Septemvrie 1940, până la 11 
August 1942. (Ordonanţa Nr. 352 din 11 August 1942, dată de Prefectura Poliţiei 
Capitalei). 

Marele Stat Major a raportat Domnului MAREŞAL următoarele cu Nr. 
905.869 din 1 Octomvrie 1942°: 

a) Dispoziţiunile Ministerului Afacerilor Interne se referă numai la evreii 
stabiliți clandestin în Capitală. 

b) Exodul majorităţii evreilor în Capitală s'a produs la 27 Iunie 1940, când s'au 
ocupat cele două provincii. 

Dispoziţiunile date în primele zile după refugiu referitoare la autorizaţii de 
fixarea domiciliului, înscrieri în cartea de imobil, biroul populaţiei, etc., au privilegiat 
atât pe români cât şi pe străini. 

c) Numărul enorm de mare al evreilor stabiliţi în Bucureşti în ultimii doi ani 
(într'un interval de 9 luni Cercul Teritorial Bucureşti a înregistrat o creştere de 3932 
evrei bărbați între 18-50 de ani, ceea ce ar reprezenta un total aproximativ de 12.000- 
15.000, socotindu-se şi ceilalți membri ai familiei. 


(1907-1911); ataşat pe lângă Statul Major francez (1916); comandant de brigadă în cursul 
bătăliei de la Mărăşeşti; secretar general al Ministerului de Război (1918-1919), ministru de 
Război (27.09.1919-01.03.1920, 12.03.1920-15.12.1921); demisionat din armată la 01.02.1922; 
ministru de Stat şi comisar pentru Basarabia şi Bucovina în guvernul condus de generalul 
Alexandru Averescu (05.01-03.06.1927); ministru de Stat în guvernul condus de Nicolae Iorga 
(22.06.1931-05.06.1932); primar al municipiului Vaslui (1940-01.10.1942); primar general al 
Capitalei (01.10.1942-23.08.1944);, şters din controalele armatei la 01.11.1945. Arestat de 
autorităţile comuniste în mai 1947, anchetat în sediul Ministerului de Interne şi condamnat la 2 
ani închisoare la 01.08.1951. Moare în penitenciarul Sighet la 25.02.1952. Colonel (din 
01.04.1916); general de brigadă (din 01.09.1917); general de divizie (din 01.04.1921). 

1 Ordonanţa Nr. 352 din 11.08.1942 a Prefecturii Poliţiei Capitalei este publicată în Timpul, anul 
VI, nr. 1892 din 15.08.1942, p. 7; Poporul, anul I, nr. 124 din 15.08.1942, p. 3. 

2 Nu a fost identificat printre documentele cercetate. 

d) O mare disproporţie a intelectualilor evrei din Capitală față de cei din pro- 
vincie (exemplu: 97 arhitecți în Capitală şi numai 17 în provincie). 

e) Întrețin în Capitală puternice curente comuniste şi defetiste. 

DOMNUL MAREŞAL ANTONESCU a fost de acord punând următorul ordin 
de rezoluţie: „De acord cu Marele Stat Major, să fie trimişi toţi la urma lor. Capitala să 
fie descongestionată”. 

În același sens s'a dat ordin şi Ministerului Afacerilor Interne la data de 8 
Octomvrie 1942, însă până în prezent nu s'a luat nici o măsură. 

6. Potrivit Statutului Militar al Evreilor, toţi evreii sunt obligați să vină echipați 
după anotimp. 

În iarna anului 1942/943, detașamentele exterioare n-au funcţionat decât într'o 
mică măsură, din pricina că evreii nu erau echipați. 

Deşi, Centrala Evreilor a fost sesizată din luna August 1942 ca să ia măsuri 
pentru echiparea evreilor săraci, totuşi n-a reuşit decât într'o mică parte şi cu întârziere, 
motivând lipsa materialelor de pe piaţă şi în special al talpei. 

7. Comisia Interministerială prin Comunicatul Nr. 4 din 24 Decemvrie 1942! a 
dat dreptul ca să ceară scutire de muncă şi evreii repartizați de către Marele Stat Major 
la instituţiile de Stat. 

În baza acestui comunicat foarte multe instituţii (C.F.R., Prefectura Poliţiei, 
Siguranţa, etc.) au cerut scutirea de muncă pentru evreii repartizaţi. 

Din această pricină „s'a micşorat şi mai mult numărul celor destinaţi la muncă 
obligatorie. 

Statutul evreilor prevede că evreii necesari la instituţiile de Stat, Judeţ sau Co- 
mună se repartizează de către Marele Stat Major, fie individual, fie în grup sau detaşamente. 

Ca atare, scutirile de muncă trebuiau acordate numai evreilor care sunt necesari 
continuității vieţei comerciale şi industriale şi nicidecum instituțiilor. 

8. Comisia Interministerială a însărcinat cu acordarea scutirilor, comisii locale 
de revizuire, prezidate de magistrați. 

Aceştia au început lucrările în luna Decemvrie şi le-au terminat la 1 Aprilie. 
Tabele cu evreii scutiți în prima instanţă şi în apel (11.000 evrei între 18-50 ani) au fost 
trimise Cercurilor Teritoriale pentru facerea mutaţiilor. 

Suntem informaţi că Comisiile de suprarevizuire au acordat încă circa 5-6000 
scutiri, iar dl. Lecca, încă 3000 pentru personalul care alcătuieşte Centrala Evreilor şi 
oficiile judeţene ale Centralei. 

Deci, în total scutirile s’ar ridica la cifra de 19-20.000 evrei. 

9. Conform Statutului Militar al evreilor (D.L. Nr. 2030/1941), evreii dela 
muncă obligatorie sunt obligați în toate cazurile, ca să poarte la hainele civile, o 
brasardă galbenă lată de 10 cm., cu numele Cercului de Recrutare respectiv. 

Cu toate stăruințele depuse evreii s'ar arătat foarte recalcitranți, nevrând să 
poarte această brasardă. 

De curând, Comisia Interministerială a hotărât ca evreii să poarte brasarda 
numai pe timpul lucrului. Acest sistem nu poate fi admis, deoarece evreii imediat ce 


1 Vezi în acest sens „Hotărârile comisiei interministeriale pentru organizarea regimului evreilor”. 
Universul, anul 59, nr. 352 din 24.12.1942, p. 3 

pleacă dela detaşament — fie cu voie, fie fără voie — scot brasarda şi scapă foarte uşor 
controlului. 

În Bucovina toţi evreii poartă pe piept crucea lui David, iar cei dela munca 
obligatorie poartă în plus şi brasarda. 

10. Există o tendinţă generală ca toate instituţiile să ceară continuu repartizări 
de evrei, utilizând pe unii din ei la lucrări de birou, fără a avea aprobarea Marelui Stat 
Major şi fără a îndeplini condițiunile de studii prevăzute în Instrucţiunile de între- 
buinţarea evreilor la muncă obligatorie. 

11. Se simte lipsa unui control permanent asupra prezenţei evreilor şi modului 
cum aceştia prestează munca. Atât Marele Stat Major cât şi Corpurile Teritoriale fiind 
supraaglomerate în lucrări de birou şi cu personalul redus, nu poate executa dezideratul 
DOMNULUI MAREŞAL: „Control continuu asupra evreilor”. 


VI. Propuneri. 
1. Evreii muncitori necalificaţi, specialişti şi meseriaşii strict necesari, între 


20-40 ani, să fie scoşi treptat din instituţiile militare şi civile unde nu sunt indispen- 
sabili, să fie constituiți în detaşamente cu încadrare militară şi utilizaţi la lucrări 
importante (drumuri, căi ferate, etc.). 

2. Pentru nevoi locale (în oraşele de domiciliu ale evreilor) să nu rămână în 
serviciul instituţiilor şi întreprinderilor decât strictul necesar din următoarele categorii 
de evrei: 

- cei de 18-19 ani şi 41-50 ani; 

- cei scutiți de munca obligatorie, de orice v8rstă; 

- specialiştii netitrați şi meseriaşii între 20-40 ani, ce rămân disponibili, după 
constituirea detaşamentelor exterioare. 

3. Să se roage departamentele ca să ia următoarele măsuri: 

- să se utilizeze în birourile instituţiilor numai evrei titraţi, în numărul strict 
necesar şi numai în birourile secundare unde nu sunt lucrări secrete, evitându-se 
totodată contactul cu publicul; 

- să se verifice toţi evreii repartizaţi organelor din subordinele departamentelor, 
reținându-se numai evreii strict necesari, care să înlocuiască personalul mobilizat sau 
care să efectueze anumite lucrări care nu se pot efectua din cauza lipsei braţelor de 
muncă; 

- să nu se intervină pentru a contracara măsurile de ordin general luate de 
Marele Stat Major, în privinţa reducerii efectivelor, atunci când se ivesc nevoi urgente şi 
importante pentru constituirea acestor detaşamente. 

4. Să se institue un corp de control, format din cel puţin câte un ofițer General 
sau Superior de rezervă pentru Capitală şi fiecare Corp Teritorial. 

5. Din suma de 2 miliarde ce se încasează anual dela evrei să se verse o cotă 
Ministerului Apărării Naţionale, pentru suportarea cheltuielilor de întreținere a evreilor 
şi a cadrelor din detaşamentele de muncă. 

6. Să se ia serioase măsuri de descongestionarea Capitalei, trimițând la urmă pe 
toți evreii pripăşiți în Capitală după data de 27 Iunie 1940, aşa după cum a ordonat 
DOMNUL MAREŞAL. 

7. Să se anuleze carnetele de scutire de muncă obligatorie ale evreilor utilizați 
în instituţiile publice, aceştia rămânând în situația de repartizați în cadrul muncii 
obligatorii. 

8. Întrucât sunt scutiţi foarte mulţi evrei titrați specialişti (medici, ingineri, 
arhitecți, farmacişti, etc.) şi cum sunt nevoi multiple, atât în interior cât şi la 
Guvernământul Transnistriei, Marele Stat Major să aibă dreptul să utilizeze pe aceşti 
specialişti câte 90 de zile pe an. Indiferent dacă au sau nu carnete de scutire. 

9. Măsuri de organizarea muncii femeilor evreice prin Subsecretariatul de Stat 
al Muncii (Inspectoratul General al Taberelor de Muncă) şi Centrala Evreilor. 

În acest fel s’ar degaja multe braţe de lucru bărbăteşti, aflate în prezent la 
diferite spitale, Consiliul de Patronaj, etc., şi care trebuesc utilizate la lucrări mai grele 
în exterior. 

Organele militare teritoriale sunt prea împovărate şi nu pot ţine le curent în 
bune condițiuni nici evidenţa evreilor bărbați. 

10. Să se menţină portul obligatoriu al brasardelor, în toate ocaziunile, aşa cum 
prevede Decretul Lege Nr. 2030/1941. 

11. Să se prevadă sancţiuni severe atât pentru evreii care nu vor purta brasarda 
cât şi pentru acei care nu execută conştiincios munca obligatorie. Pentru această din 
urmă obligaţie a existat pedeapsa cu trimiterea în Transnistria, care a fost suspendată în 
Consiliul de Miniştri din 13 Octomvrie 1942!. 

12. Să se pună în vedere Curţilor Marţiale să accelereze judecarea proceselor 
de nesupunere sau dezertare ale evreilor dela munca obligatorie, în baza Legii Nr. 59 
din 3 Februarie 1943, întrucât sunt necesare câteva execuţii, pentru a aduce la realitate 
pe evrei. 


MARELE STAT MAJOR 
SECŢIA I-a 
Biroul 10 
NOTĂ SUPLIMENTARĂ 
CU CHESTIUNI URGENTE de SOLUŢIONAT 


1. — Asupra evreilor din cadrul muncii obligatorii să hotărască numai Marele 
Stat Major. 

2. — Situaţia evreilor din întreprinderi: 

La 15 Aprilie 1943 Cercurile Teritoriale vor primi tabelele cu ultimul lot al 
evreilor scutiți de muncă. 

Multe întreprinderi nu s'au prevalat de dispoziţiunile prevăzute în comuni- 
catele Comisiei Interministeriale şi nu au cerut scutirea de muncă a evreilor ce-i avea 
repartizați de către Marele Stat Major sau Corpurile Teritoriale. 

În prezent aceste întreprinderi cer cu insistență să li se lase pe loc evreii care i- 
au avut repartizaţi. 

Marele Stat Major propune: 


1 Vezi în acest sens Stenogramele şedinţelor Consiliului de Miniştri, volumul VIII, documentul 
nr. 10, p. 379-387. 


759 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


- Să se acorde prelungiri sau noi repartizării de evrei specialişti numai la 
întreprinderile prevăzute în planul de mobilizare al teritoriului, care lucrează pentru 
armată; 

- Ministerul Înzestrării să fixeze aceste întreprinderi; 

- Marele Stat Major să dea aprobarea şi apoi să trimită tabelele Oficiului 
Central de Românizare pentru a urmări opera de românizare. 

- Evreii din întreprinderi să fie salarizaţi în baza unei deciziuni care trebue 
întocmită cât de curând. 

- Să se dea un comunicat în acest sens. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 237- 251. 


Documentul nr. 375 
Bucureşti, 17 Martie 1943 


Ca urmare a şedinţei de ieri dimineață şi a discuțiunilor urmate, am onoare a 
schiţa în cele ce urmează ceea ce trebuie realizat cu privire la emigrarea copiilor orfani din 
Transnistria: 

1) Intră în prevederile noastre copiii în vârstă de 5-16 ani inclusiv. 

2) Ei vor fi examinaţi de comisii de medici în centrele de adunare: 

a) Moghilău pentru copiii care se află în raza judeţelor Moghilău, Tulcin şi partea 
de est a judeţului Jugastru. 

b) Berşad pentru nordul judeţului Balta şi partea de vest a judeţului Jugastru. 

c) Balta pentru restul judeţelor din Transnistria în care se află orfani. 

Trierea se va face în conformitate cu instrucțiunile speciale care urmează a fi 
întocmite de către dl. medic sau domnii medici desemnați special, după următoarele 
criterii: 

1. Cei care suferă de boli care-i fac improprii pentru emigrare. 

2. Cei care urmează a fi supuşi unui tratament medical, după care vor fi apți 
pentru trimitere. 

3. Cei care pot pleca imediat. 

4. Cei care deşi sănătoşi, au nevoie de o scurtă perioadă de hrănire specială, 
pentru întremare şi recăpătarea completă a puterilor. 

În ceea ce priveşte prioritatea la trimitere, criteriile ar fi: 

1) Orfanii de ambii părinți. 

2) Orfanii de tată. 

3) Orfanii de mamă. 

Se va da o deosebită precădere copiilor care n-au absolut pe nimeni, adică nici 


familie. 
x 


* * 


Selecţionarea terminată, orfanii vor fi repartizaţi precum urmează: 

1. Cei din prima categorie, adică a copiilor suferind acum de boli care-i fac 
improprii emigrării, vor fi internaţi în spitale sau alte instituţii care să îngrijească de 
însănătoşirea lor, făcându-i eventual proprii pentru emigrare la o epocă viitoare. 

Aceste spitale ar trebui să fie situate în regiuni potrivite scopului urmărit. 

2. Copiii suferind de afecțiuni trecătoare vor fi îngrijiţi în centrele de adunare, 
urmând a fi repartizaţi — după însănătoşire — la categoria corespunzătoare. 

3. Orfanii complet sănătoşi, cari pot pleca imediat, ar urma să fie concentrați 
într’o localitate, de preferință cât mai apropiată de punctul de frontieră, prin care orfanii 
vor ieşi din ţară. 

Plecarea care se face cu calea ferată pe uscat, ar urma să fie efectuată în grupuri 
de 150-200 orfani. 

În acest scop socotesc că localitatea de graniţă care ar corespunde în totul celor 
arătate mai sus, ar fi oraşul Giurgiu, care prezintă următoarele avantagii: 

a) La câţiva km. de oraş, pe şoseaua Bucureşti-Giurgiu, se află baracamentele în 
care au fost adăpostiți acum câțiva ani prizonieri şi care sunt goale. În ele se pot uşor 
găzdui 300-500 tineri, atâţi cât formează 2 grupuri de emigrare. 

În cazul când aceste barăci nu ar putea fi afectate scopului arătat, se poate 
amenaja sinagoga din localitate şi alte clădiri ale cultului evreesc, pentru adăpostirea 
grupurilor care vor tranzita spre frontieră. 

b) Giurgiul este aproape de Capitală, astfel că legătura — în orice privinţă — este 
uşoară. 

c) Aprovizionarea se poate face fără dificultăți. 

Bineînțeles că trimiterile de detaşamente spre Giurgiu nu ar începe decât din 
momentul în care emigrarea începe efectiv. 

4) Categoria a patra este cea mai importantă, ea cuprinzând cu certitudine cel 
puțin 75% din numărul copiilor care urmează a emigra. 

E vorba de copii sănătoşi, dar subnutriți şi mult prea slăbiţi ca să poată suporta 
greutatea unui drum cu trenul de aproape două săptămâni. 

Însănătoşirea lor completă, întremarea şi recăpătarea puterilor se poate face 
numai dacă aceşti copii vor avea hrană suficientă, odihnă bună, în curăţenie şi căldură, sub 
supraveghere medicală şi părintească. 

Aceasta se poate face numai lăsând o parte din ei în îngrijirea rudelor sau a 
familiilor cunoscute, sau concentrându-i în condițiuni care să corespundă în totul scopului 
arătat. 

Socotesc că localitatea care întruneşte toate condiţiile, ca situaţie geografică, din 
punctul de vedere al interesului ordinei, din acel al evitării unor aglomerații, cât şi a 

Localitatea are suficiente imobile goale până în toiul verii, pentru a adăposti chiar 
câteva mii de orfani, e situată într'o regiune în care aprovizionarea e uşoară, destul de 
aproape de Galaţi, Brăila şi Bucureşti, pentru ca atât autoritățile, cât şi Centrala Evreilor 
din România să poată avea tot controlul şi supravegherea necesară. 

Faptul că în localitate se află puţini localnici, face să nu existe inconvenientul 


aducerii unui număr important de orfani, într”o localitate cu populaţie numeroasă. 
* 


* * 

Înainte de a părăsi Transnistria, adică la centrele de adunare, copiii — îmbăiaţi şi 
deparazitaţi — vor căpăta rufărie şi îmbrăcăminte nouă şi curată. 

Socotesc că trebuesc pregătite cele necesare pentru 3000 copii. După terminarea 
lucrărilor de investigaţie se va putea şti cu preciziune ceea ce mai trebue şi va fi timp, fie 
să se colecteze cele necesare, fie să se cumpere sau să se confecționeze. 

Fiecare orfan va primi: 

2 cămăşi 

1 pereche chiloți 

1 pantalon 

1 haină 

1 per. încălțăminte cu talpă de lemn sau sandale 

l per. ciorapi 


1 batistă 

Ar trebui deci: 

6000 cămăși aLei 800 Lei 4.800.888. 
3000 per chiloţi aLei 500 Lei 1.500.000. 
3000 pantaloni  ) aLei 2500 Lei 7.500.000. 
3000 haine ) 

3000 per. încălțăminte aLei 1200 Lei 3.600.000. 
3000 per. ciorapi aLei 200 Lei 600.000. 
3000 batiste aLei 60 Lei 180.000. 


În total Lei 18.180.800. 

Adăugând la această sumă, costul minimului de echipament necesar călătoriei 
copiilor, reiese că pentru 3000 copii costul îmbrăcăminţii ar fi de circa. Lei 20.000.000. 

Cheltuielile de transport şi însoţire cca. Lei 7.500.000. 

Întreținerea orfanilor pe timp de 2 luni, chiria localurilor în care vor fi adăpostiţi, 
îngrijirea medicală, personal şi toate cheltuielile aferente, socotit totul a lei 250 pe zi de 
copil, sar ridica la cca. 45.000.000. 

Ar trebui deci acoperit un buget pentru două luni şi pentru 3000 copii de 

cca. 72.500.000. 

În afară de aprobările pe care urmează să le dea Preşedinţia Consiliului de 
Miniştri şi Ministerul de Interne, socotesc că trebue obținut în prealabil şi de la Domnul 
Guvernator al Transnistriei’, aprobările necesare, ca şi îndrumările şi înlesnirile 
indispensabile pentru reuşita acestei misiuni importante. 


Fred Şaraga” 


AMAE, fond Problema 33, volumul 21, f. 603-606. 


1 Profesorul Gheorghe Alexianu. 
2 Nu a putut fi identificat. 

Documentul nr. 376 


MARELE STAT MAJOR 
SECŢIA I-a 
Biroul 10 Nr. 961.801 din 26 Martie 1943 


NOTĂ 


1. Cercul Teritorial Bucureşti raportează că dat fiind că unii evrei şi-au schimbat 
domiciliul şi nu pot fi găsiți de către delegații Cercurilor pentru a le înmâna „ordinele de 
chemare”, numărul evreilor nesupuşi la muncă se majorează fără a li se putea aplica 
prescripţiunile Legii Nr. 59 din 3 Februarie 1943!, referitoare la sancţionarea evreilor 
nesupuşi la chemare. 

2. În scopul ca „chemarea” acestora să fie efectuată potrivit legii de mai sus şi 
totodată evreii să fie încunoştiințaţi, Cercul Teritorial roagă a se aproba publicarea 
periodică a evreilor în cauză, în „Gazeta Evreiască”. 

3. Secţia I-a propune a se aproba cererea, urmând ca toate înştiințările să fie date 
publicității numai prin biroul presei M.A.N. 


ŞEFUL SECŢIEI I-a 
COLONEL, ss. Borcescu 
E. Borcescu 
Şeful Biroului 10 
Căpitan, ss. Apostolide 
I. Apostolide 
C/S. 


*) Adnotare: 
„29/III Se aprobă. General ss. Arbore”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2953, f. 
566. 


1 Monitorul Oficial, partea I, nr. 28 din 03.02.1943. Decretul-Lege Nr. 261 din 02.02.1943, 
privitor la sancţionarea evreilor nesupuşi la chemare sau dezertori de la munca obligatorie. 

Documentul nr. 377 


COPIE 

MARELE STAT MAJOR 
Secţia I-a 

Biroul contrainformaţii 

Nr. 234.063/27.111.943! 

MARELE STAT MAJOR 
Secţia I-a 
către 
MINISTERUL AFACERILOR STRĂINE 


La Nr. 17.437/1943”, am onoare a vă aduce la cunoştinţă că nu suntem contra 
venirii în ţară a d-lor Dr. Edouard Chapuisat” şi De Traz‘, în ce priveşte persoana lor. 

Din informaţiile pe care le avem, rezultă însă că scopul real al acestei vizite 
este nu în legătură cu prizonierii de răsboiu, ci cu regimul aplicat Evreilor în România şi 
culegerea de date statistice asupra deportărilor în Transnistria. 

Faţă de această situaţie, cu onoare vă rugăm a aprecia dacă o asemenea vizită 
poate fi oportună. 


SUBŞEFUL MARELUI STAT MAJOR 
General, 
ss. I. Arhip Şeful secţiei 2-a 
Colonel, 
ss. C. Ionescu 


AMAE, fond Problema 33, volumul 10 bis, f. 14. 


1 Documentul a fost înregistrat de Ministerul Afacerilor Străine cu Nr. 25.535 din 29.03.1943. 

2 Nu se publică. AMAE, fond Problema 33, volumul 10 bis, f. 11-12. 

3 Edouard Chapuisat (1874-1955), jurist şi jurnalist elvețian. Studii de Drept la Universitățile din 
Geneva, Paris şi Berlin; avocat (1899); secretar general al Consiliului administrativ al oraşului 
Geneva (1900-1913); profesor universitar de istorie contemporană la „Ecole Polyt&chnique 
Federale” şi la Centrul de studii istorice de la Sorbona (1933-1935); membru onorific al 
Academiei române; membru al Comitetului Internaţional al Crucii Roşii (1938-1955); 
vicepreşedinte al Comitetului Internaţional al Crucii Roşii (1946-1947). A îndeplinit diferite 
însărcinări din partea Comitetului Internaţional al Crucii Roşiii în perioada celui de-al doilea 
război mondial în Slovacia, România, Ucraina, Bulgaria şi Croaţia. 

4 David Constantin de Traz (1916-1977), avocat elveţian; membru, secretar general, director al 
Departamentului Prizonieri Civili şi Internaţi (1946-1950), director executiv (1950-1955) în 
cadrul Comitetului Internaţional al Crucii Roşii. În perioada aprilie-iunie 1943 s-a aflat în 
misiune în România, Slovacia, Ungaria, Bulgaria şi Croaţia. 

Documentul nr. 378 


MARELE STAT MAJOR Nr. 962.915 din 29 MART. 1943 
SECŢIA I-a 
Biroul 10 
MARELE STAT MAJOR 
SECŢIA I-a 
către 
CORPUL TERITORIAL 
Stat Major 


Cu onoare se face cunoscut următoarele: 

- Evreii care solicită să fie exceptaţi dela munca obligatorie pe motivul că sunt 
„supuşi străini”, vor dovedi această calitate cu: 

1. — paşaportul vizat de Consulatul țării a cărei supuşenie o invocă şi 

2. — biletul de liberă petrecere, 
ambele acte, se înţelege, cumulativ. 

- Cei ce nu arată actele de mai sus, ci numai carnetul de identitate roşu, nu sunt 
supuşi străini, în înțelesul dispoziţiilor cuprinse în Cap. B al. I. paragraf. 1 din 
Instrucţiunile Generale ale Marelui Stat Major Nr. 55.000/942!, ci sunt numai sub pro- 
tecţie română, deci nu sunt exceptaţi dela munca obligatorie. 

- Evreii supuşi străini nu se mai ţin înscrişi de Cercurile Teritoriale în registrul 
Control special, ci rămân înscrişi numai la Serviciul de Siguranță (Biroul Controlul 
Străinilor). 

Rugăm dispuneţi de urmare. 


D. O. 
ŞEFUL SECȚIEI I-a 
COLONEL, ss. Borcescu 
E. BORCESCU 
Şeful Biroului 10 
Căpitan, 
I. APOSTOLIDE 
Comunicat: 
Corp. 1-7 Terit. 


AMR, fond 5416-Marele Stat Major, Secția I-a Organizare-Mobilizare, dosar nr. 3709, 
f. 164. 


1 Vezi documentul nr. 277. 

Documentul nr. 379 


CORPUL GRĂNICERILOR 
STAT MAJOR 
Biroul 2 
Nr. 7787! 
1943 Martie 31 
SECRET 
PREŞEDINŢIA CONSILIULUI DE MINIŞTRI 
Secretariatul General 


La ordinul Dvs. Nr. 2496 din 28 Decembrie 19427; 

Am onoare a raporta următoarele: 

1. Sursa informațiilor raportate Dvs. prin Raportul Informativ pe luna 
Octombrie 19427, sunt Companiile de Grăniceri ale Batalionului de Grăniceri 
Transnistria. 

2. În urma cercetărilor făcute de către Comandantul acestui Batalion pentru 
verificarea celor raportate, s'a stabilit că ele nu sunt eronate, ci corespund întocmai 
adevărului. 

Astfel: 

a/. Denumirea de „Ghettou” sau colonie evreiască nu se cunoaște deoarece 
însăşi autoritățile administrative nu întrebuințau decât termenul de lagăr, spre exemplu 
lagărul dela SCAZINKI, iar nu ghetto-ul sau colonia Scazinki. 

Această denumire se vede şi în actele Legiunei Jandarmi Moghilău, deşi prin 
raportul Inspectoratului General al Jandarmeriei Nr. 48.938/1942*, se precizează că în 
Transnistria nu există decât un singur lagăr, cel dela WAPNIARKA Judeţul Jugastru. 

b/. Situaţia acestor ghetto-uri şi colonii se prezintă astfel: 

- În cazărmile Scazinki au fost cazaţi cca. 2779 evrei, dintre care: 1553 au fost 
readuşi la Moghilău ca specialişti, 19 au murit, 242 au fugit şi au fost daţi în urmărirea 
Legiunei de Jandarmi Moghilău, iar 965 cei mai nevoiaşi au fost evacuaţi în raionul 
KRASNA în urma aprobării Guvernământului Transnistria. 

Paza acestor evrei era făcută de câțiva milițieni ukrainieni sub controlul 
jandarmilor din Moghilău, prea puţini pentru a putea executa un control eficace, fapt 
care explică numărul mare al acelor ce au fugit. 

- La Kazminki într'o clădire învecinată Plotonului de Grăniceri, au fost cazaţi 
cca. 450 evrei, astăzi mai sunt cca. 200. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 500.875 din 01.04.1943. 

2 ANRM, fond 706-Cabinetul pentru administrarea Basarabiei, Bucovinei şi Transnistriei de pe 
lângă Preşedinţia Consiliului de Miniştri, inventar nr. 1, dosar nr. 59, volumul I, f. 150. 

3 Se referă la „Raportul Informativ pe timpul dela 1-31 Oct. 1942”, înaintat de Corpul 
Grănicerilor. ANRM, fond 706-Cabinetul pentru administrarea Basarabiei, Bucovinei şi 
Transnistriei de pe lângă Preşedinţia Consiliului de Miniştri, inventar nr. 1, dosar nr. 59, 
volumul I, f. 165-167. 

4 Nu a fost identificat printre documentele cercetate. 

Paza se face de Primărie şi milițienii evrei formaţi ad-hoc. 

Postul de Jandarmi Mâtchi îi controlează la 5-7 zile. 

- Lângă gara Copaigorod într'o clădire neîncăpătoare şi în jurul acesteia prin 
bordee în pădure, se aflau în luna Septembrie 1942, cca. 2000-2500 evrei, astăzi mai 
sunt 125. 

Paza se face numai de un miliţian evreu. 

Miliţianul este controlat şi primeşte instrucțiuni dela Şeful Comunităţii din 
Copaigorod, un anume ORENSTEINI. 

La verificarea celor raportate mai sus la Copaigorod, Comandantul Bata- 
lionului Grăniceri Transnistria” a fost însoţit de noul Comandant al Legiunei Moghilău”, 
care văzând situaţia la faţa locului a luat măsuri energice pentru îndreptarea situației. 

În concluzie, cele raportate prin Raportul Informativ din luna Octombrie 1942, 
corespund întocmai adevărului, iar denumirea de lagăr care a fost folosită în acel raport 
nu alterează cu nimic cele raportate. 


COMANDANTUL CORPULUI GRĂNICERILOR 
GENERAL DE CORP DE ARMATĂ, ss. Negulescu? 
I. Negulescu 


Şeful de Stat Major 
Colonel, ss. Theodorescu” 
I. Theodorescu 


*) Adnotare: 
„Biroul 1. Relaţii”. 


1 Nu a putut fi identificat. 

2 Nu a putut fi identificat. 

3 Maiorul de jandarmi Gheorghe Botoroagă. 

4 loan Negulescu (1887-1949), militar de carieră român. Absolvent al Şcolii militare de ofiţeri de 
infanterie (1906-1908) şi al Şcolii Superioare de Război (1919-1921). Intră în armată cu gradul 
de sublocotenent (1908), participă la primul război mondial. Comandant al Corpului 
Grănicerilor (01.08.1940-05.12.1944); ministru de Război (06.12.1944-05.03.1945); la dispo- 
ziția Ministerului de Război (06-24.03.1945); trecut în rezervă la 24.03.1945. A fost arestat de 
autorităţile comuniste la 29.12.1948, sub învinuirea de a fi aderat la „Mişcarea de Rezistență 
Naţională pentru Patrie şi Rege”. Deşi a fost achitat de Tribunalul Militar Bucureşti la 
11.05.1949, între timp generalul Negulescu a decedat la 01.04.1949 în închisoarea Jilava. 
General de brigadă (din 01.04.1937); general de divizie (din 08.06.1940); general de corp de 
armată (din 18.07.1942). 

5 Ioan P. Teodorescu (1893-?), militar de carieră român. Absolvent al Şcolii militare de ofiţeri de 
infanterie (1913-1915) şi al Şcolii Superioare de Război (1923-1925). Intră în armată cu gradul 
de sublocotenent (1915), participă la primul război mondial. Şef de Stat Major al 
Comandamentului Corpului Grănicerilor (12.09.1940-11.04.1943); comandant al Brigăzii 4 
Grăniceri (11.04.1943-04.07.1944); comandant al Brigăzii 20 Infanterie (04.07.1944- 
20.03.1945), comandant al Brigăzii 9 Infanterie (20.03.1945-09.08.1946); trecut în cadrul 
disponibil la 09.08.1946 şi în rezervă un an mai târziu. Colonel (din 27.02.1939), general de 
brigadă (din 23.03.1944); general de divizie (din 16.04.1947 cu vechimea din 23.08.1946). 

ANRM, fond 706-Cabinetul pentru administrarea Basarabiei, Bucovinei şi Transnistriei 
de pe lângă Preşedinţia Consiliului de Miniştri, inventar nr. 1, dosar nr. 59, volumul I, f. 143-144. 


Documentul nr. 380 


SITUAŢIA GHETOURILOR DIN TRANSNISTRIA ÎN LUNA APRILIE 1943 


ODESSA. Ghetoul în stare perfectă, fără nici o lipsă de nici un fel. 

TIRASPOL. Stare perfectă. 

BALTA. Ghetoul din oraş are 2746 evrei, din care 1000 sunt întrebuințaţi în 
fabrici. În judeţ sunt 20.000 evrei. Ghetoul din oraş se găseşte pe 3 străzi şi este absolut 
insuficient. Căsuţele în cari locuesc sunt mizerabile, stau câte 8-10 inşi într'o cameră, 
aerul este infect, murdăria de nedescris. Mai sunt 2 orfelinate cu 300 copii cari trăesc în 
condițiuni mizerabile: copiii dorm în paturi comune de scânduri cu două etaje, acoperite 
cu ţoale murdare şi rupte, hrana insuficientă, pâinea lipseşte cu desăvârşire. 

Baia nu funcționează decât vara. 

Sunt multe ateliere (croitorie, cizmărie, etc.), aşa că meseriaşii lucrând au 
mijloace de întreţinere, în schimb intelectualii sunt în cea mai cumplită mizerie. Sumele 
trimise de Centrala Evreilor au fost primite, precum şi hainele şi medicamentele, dar 
n'au putut acoperi toate nevoile. 

BERŞAD. Aci locuesc 13.235 evrei, parte în ghetou, parte în case cu chirie. Cu 
oarecare îmbunătăţiri starea ar fi mulțumitoare. 

RÂBNIȚA. Ghetoul se află pe vre”o două străzi, locuinţele sunt murdare, în 
schimb atelierele curate şi îngrijite. 

Locuitorii din ghetouri n'au haine. Starea sanitară acum s'a ameliorat; anul 
trecut au murit 90% de tifos exantematic, 

Aceste ghetouri au fost vizitate de către Comisiunea instituită de Preşedinţia 
Consiliului de Miniştri şi o delegată a Crucii Roşii. 

Preşedintele Comisiunii dl. Colonel Iamandi a luat măsuri de îmbunătăţire: să 
se plătească restanțele, să se procure alimentele plătite de Centrala Evreilor din 
Bucureşti, să se predea banii trimişi din ţară; văduvele, decoraţii şi invalizii din războiul 
de reîntregire să fie eliberaţi, etc. N'am mai fost în măsură să aflăm dacă toate acestea 
s'au realizat. 

Un copil de 15 ani din orfelinatul din Balta, fiul unui mare mutilat din războiul 
1916-18 din Bucureşti, de abia după 7 luni de străduinţe a fost eliberat prin intervenția 
Dlui M.A!. 

Celelalte ghetouri din Transnistria nu le-am putut vizita neavând autorizaţie, 
aşa că nu avem absolut nici o cunoştinţă asupra condiţiilor de viaţă de acolo. 


ss. indescifrabil 
ANIC, fond Cabinetul Ministrului de Interne, dosar nr. 48/1943, f. T+verso. 


1 Se referă la Mihai Antonescu. 

Documentul nr. 381 


PROCES-VERBAL 


Astăzi 13 Aprilie 1943, Noi General de Corp de Armată PANTAZI, Ministrul 
Apărării Naţionale, General de Corp de Armată, DOBRE, Ministerul Înzestrării Armatei 
şi Producţia de Răsboi, I. MARINESCU, Ministrul Justiţiei şi General de Divizie 
ȘTEFLEA ILIE, Şeful Marelui Stat Major, — conform ordinului DOMNULUI 
MAREŞAL ION ANTONESCU, Conducătorul Statului, în consiliul de colaborare din 
ziua de 11 Martie 1943! —, ne-am întrunit şi examinat într’o conferință interministerială 
problema evreiască, de unde au rezultat următoarele: 


A. — CONSTATĂRI: 

I. Referitoare la munca obligatorie: 

1) Evreii repartizați pentru nevoi locale, în oraşele lor de domiciliu la diferite 
instituții (primării, spitale, şcoli, etc.) dau rezultate slabe, deoarece: 

- sunt dispersaţi în grupe multe, răzlețe şi supravegheați de oameni nepricepuţi 
şi uneori coruptibili; 

- organele de control ale autorităţilor civile, în special, nu activează pe teren; 

- lipseşte un aparat de control militar, mai ales în centrele aglomerate. 

Numai echipele de meseriaşi afectate la instituţiile mari, care organizează şi 
supraveghează bine munca acestora (Atelierul Central de Confecţii, Casa Oştirii, etc.) 
dau randament bun. 

2) Munca obligatorie a evreilor din detaşamentele exterioare (lucrări de 
drumuri, căi ferate, îndiguiri) în cursul anului 1942/1943 a dat rezultate multumitoare şi 
chiar bune, după cum s'a manifestat vigilenţa şi conştiinciozitatea cadrelor. 

3) Fiind utilizaţi la muncă fără întrerupere, în împrejurările excepţionale de azi, 
când lipsesc braţele de muncă, o mare parte dintre familiile evreilor au ajuns în stare de 
mizerie, pentru că nu primesc decât drepturile de hrană, soldă şi întreţinere similare 
soldaților. 

II. Privitoare la evreii scutiți de muncă obligatorie: 

1) Pentru determinarea evreilor necesari continuității vieţei economice, în 
cursul anului 1943 s'au instituit de către Comisia Interministerială comisii locale de 
revizuire prezidate de magistrați, cari au examinat un număr de 27.840 de cereri, pre- 
zentate de evreii îndreptăţiți să petiţioneze conform dispoziţiunilor Comisiei Inter- 
ministeriale. 

S'au acordat în total 21.400 de scutiri, dintre care: 

- 16.629 pentru evreii între 18-50 ani; 

- 47711 pentru evreii trecuţi de vârsta de 50 ani. 

2) În afară de aceste scutiri, D1. Radu Lecca, Împuternicitul Guvernului pentru 
reglementarea regimului evreesc din România, a acordat — în baza unor dispoziţiuni 
speciale — în total un număr de 4495 carnete de scutiri, din care: 


1 Vezi documentul nr. 374. 

- 3616 pentru personalul evreesc necesar instituțiunilor culturale şi religioase 
ale Comunităţilor Evreeşti precum şi pentru funcţionarii Centralei Evreilor din România 
şi Oficiilor ei Judeţene; 

- 399 pentru specialişti (ingineri, desenatori, etc.), necesari Direcţiunei 
Generale C.F.R.; 

- 200 pentru nevoile organelor de poliţie şi siguranță; 

- 280 scutiri suplimentare, cu avizul Subsecretariatului de Stat al Muncii 
(Oficiul Central de Românizare) pentru evreii necesari firmelor româneşti. 

Toţi cei arătați mai sus la punctul 2, sunt evrei între 18-50 ani. 

3) Totalul general al evreilor care au căpătat carnete de scutire de muncă pe 
anul 1943, este de 25.895 (adică 21.124 evrei din acei în vârstă de 18-50 ani, care fac 
parte din lotul muncii obligatorii plus 4771 de evrei din acei trecuți de 50 ani cari sunt 
rechiziționabili). Toţi aceştia vor fi supuşi contribuțiunilor băneşti stabilite. 

4) Comparându-se numărul celor scutiţi de muncă în anul 1942 (20.036) cu cei 
scutiți pe anul 1943 (25.895) rezultă în anul acesta un plus de 5859 evrei scutiţi, din 
care: 


- 1088 sunt în vârstă de 18-50 ani; 

- 4771 sunt trecuţi de 50 ani. 

Din 25.895 evrei exceptaţi în 1943, se mai scad 4495, neaprobaţi de Comi- 
siunea Interministerială care a scutit numai 16.629 evrei, între 18-50 de ani. 

Comisia Interministerială a hotărât ca cei 1088 evrei în vârstă de 18-50 ani, să-i 
redea muncii obligatorii, luându-se acest număr dela Comunitățile evreeşti. 

5) În cursul acestui an, pe baza controlului pe teren efectuat de către organele 
Oficiului Central de Românizare de pe lângă Subsecretariatul de Stat al Muncii, 
urmează să fie scoşi treptat din întreprinderile comerciale şi industriale, toți evreii găsiți 
inapți vieţii economice, pentru a fi trecuți la muncă obligatorie. 


B. — PROPUNERI: 

1) Să se scoată câți mai mulți evrei, între 20-50 ani, în detaşamente exterioare 
(drumuri, îndiguiri, etc.) în scopul de a se lăsa la vatră un număr corespunzător de 
militari români, pentru a-şi lucra ogoarele. 

Pentru înfăptuirea acestui deziderat este necesar: 

a.— Să se revizuiască evreii aflați în prezent la autorităţile militare şi civile şi să 
se ridice toţi evreii care nu sunt necesari (muncitori necalificaţi, negustori, evreii cu 
meserii secundare, care n-au nici o utilitate practică, etc.); 

b. — Intensificarea urmăririi celor nesupuşi la muncă şi urmând să se procedeze 
la sancţiuni riguroase conf. Legii Nr. 59 din 3 Februarie! şi Instrucţiunile Generale Nr. 
21.456 din 24 Februarie 1943”, ale Ministerului Apărării Naţionale; 

c. — Revizuirea medicală a evreilor inapți de muncă; 


1 Monitorul Oficial, partea I, nr. 28 din 03.02.1943. Decretul-Lege Nr. 261 din 02.02.1943, 
privitor la sancţionarea evreilor nesupuşi la chemare sau dezertori de la munca obligatorie. 
2 Vezi documentul nr. 369. 

d. — Să se facă revizuirea atât a celor scutiți de muncă ca necesari vieţii 
industriale şi comerciale cât şi acelor scutiţi de D. Radu Lecca pentru Centrala Evreilor 
şi Oficiilor ei Judeţene. 

Se vor da instrucțiuni de Marele Stat Major pentru categoriile de evrei arătate 
la punctele a, b şi c şi de Ministerul Justiţiei pentru cei dela punctul d. 

2) Programul de lucru al evreilor din echipele locale (oraşele de domiciliu ale 
evreilor) să fie de 7 ore în loc de 9 ore cât era până acum, având posibilitatea să lucreze 
în cursul zilei pentru susţinerea familiilor. 

Pentru evreii săraci din detaşamentele exterioare (cu încadrare militară, cazate 
şi administrate separat) în afară de drepturile de hrană, soldă şi întreţinere prevăzute de 
D.L. Nr. 2030/1941! să se acorde în plus o indemnizaţie în bani (ajutor de concentrare 
similar concentraţilor români sau redus la 1⁄2). 

3) La întreprinderi să rămână evreii care au căpătat carnete de scutire de 
muncă. 

În mod excepţional, Marele Stat Major va putea acorda repartizări de evrei 
meseriaşi şi specialişti tehnici, în baza avizului Ministerului Înzestrării Armatei şi 
Producției de Război, numai la întreprinderile importante prevăzute în planul de mobi- 
lizare al teritoriului, care au comenzi în curs de execuţie pentru armată. 

Prezentul PROCES-VERBAL s'a încheiat în 5 (cinci) exemplare, câte unul 
pentru Cabinetul Militar al Conducătorului, Ministerul Apărării Naţionale, Ministerul 
Înzestrării şi Producţiei de Răsboi, Ministerul Justiţiei şi Marele Stat Major 


MINISTERUL APĂRĂRII NAȚIONALE 
GENERAL de CORP de ARMATĂ, ... ss. Pantazi 
MINISTRUL ÎNZESTRĂRII şi PRODUCŢIEI de RĂSBOI 
GENERAL de CORP de ARMATĂ, ... ss. Dobre 
MINISTRUL JUSTIȚIEI, ... ss. Marinescu 
ȘEFUL MARELUI STAT MAJOR 
GENERAL de DIVIZIE, ... ss. Șteflea” 


*) Adnotare: 
„Secţia I Biroul 10”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 319-320. 


1 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

2 Pe acest proces-verbal mareşalul Ion Antonescu a pus rezoluţia: „Aprob propunerile. Să se 
treacă la execuţie”. Vezi în acest sens nota Nr. 100.069/M.2. din 23.06.1943, adresată Marelui 
Stat Major, Cabinet, de către Cabinetul Militar al Conducătorului Statului. AMR, fond 5416- 
Marele Stat Major, Secţia I-a Organizare-Mobilizare, dosar nr. 3709, f. 318. 

Documentul nr. 382 


MARELE STAT MAJOR Nr. ... din 14 Aprilie 1943! 
SECŢIA I-a 
Biroul 10 
Foarte Urgent 
NOTĂ 


I. În conferința interministerială ţinută la Marele Stat Major în ziua de 13 
Aprilie 1943”, s'au hotărât următoarele principii: 

- Repartiţiile de evrei pentru nevoile locale ale Instituţiilor de Stat, Judeţ şi 
Comună să fie restrânse, la strictul necesar, apelându-se în special la meseriaşi. 

- Majoritatea evreilor să fie scoşi în detaşamente exterioare. 

- Prelungirile sau nouile repartizări de evrei specialişti la întreprinderile 
particulare vor fi restrânse numai la întreprinderile importante prevăzute în planul de 
mobilizare şi care vor fi indicate de Ministerul Înzestrării şi al producţiei de răsboiu. 

IL. Întrucât în ziua de 15 Aprilie a.c., expiră ultimul termen de prelungire 
acordat pentru menţinerea situaţiei provizorii a evreilor care au avut carnete de scutire 
sau au fost repartizați de către Marele Stat Major în întreprinderile particulare, Secţia I-a 
propune: 

+)1. Toţi evreii care nu au obținut carnete de scutire de muncă, reintră automat 
la 15 Aprilie 1943 în lotul celor destinaţi la muncă obligatorie; 

2. În scopul de a nu se stânjeni activitatea întreprinderilor importante prevăzute 
în planul de mobilizare, cu contracte în curs de execuţie pentru armată, evreii aflați în 
prezent în aceste întreprinderi, care nu au obținut carnete de scutire, ++)să fie lăsaţi pe 
loc în mod provizoriu până la data de 15 Iunie 1943, urmând ca în acest timp să se 
soluţioneze cererile de prelungire. 

3. În sensul celor expuse mai sus să se dea un comunicat prin presă şi un ordin 
circular organelor teritoriale militare. 


ŞEFUL SECŢIEI l-a 
COLONEL, ss. Borcescu 
E. BORCESCU 
Şeful Biroului 10 
Căpitan, ss. Apostolide 
I. APOSTOLIDE 
- A/Z.- 


*) Adnotări: 
„14/1V/943”; 
+),„,Da. General ss. Arbore”; 


1 Documentul a fost înregistrat de Marele Stat Major, Secţia I-a, cu Nr. 419.100 din 15.04.1943. 
2 Vezi documentul anterior. 

++),,Nu. General ss. Arbore. Rămân numai cei repartizați de Marele Stat Major şi 
Comandamentele Teritoriale, alţii nu. General ss. Arbore”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 24. 


Documentul nr. 383 


MARELE STAT MAJOR Nr. 419.751 din 27 Aprilie 1943 
SECȚIA I-a 
Biroul 10 

NOTĂ 


Întrucât Comisiunile de Revizuire ale Evreilor au acordat scutiri de muncă la 
un număr foarte mare de titrați şi specialişti evrei (ingineri, arhitecți, dentişti, contabili, 
conductori de lucrări, desenatori), - Biroul 10 face faţă cu greu încadrării cu tehnicieni a 
detaşamentelor de evrei. 

În afară de aceasta, menţinând pe aceşti specialişti mai mult de 90 zile la 
muncă, potrivit normelor în vigoare, aceştia urmează a fi salarizaţi fapt care nu avan- 
tajează bugetul statului. 

Pentru a se evita această stare de lucruri, propunem a se interveni pe lângă 
Comisia Interministerială specială pentru organizarea regimului evreilor, în scopul de a 
se aproba ca: 

- Toţi titraţii specialişti evrei scutiți de munca obligatorie să fie obligaţi a 
presta muncă obligatorie timp de 90 zile pe an la dispoziţia M.St. Major. 

Chemarea se va face la ordinul nominal al M.St .Major. 

- Acei evrei cari nu se vor supune acestei măsuri să li se anuleze carnetul de 
scutire urmând a intra în rândul celor permanenţi din cadrul muncii obligatorii. 


ŞEFUL SECŢIEI l-a 
COLONEL, ss. Borcescu 
E. Borcescu 
Şeful Biroului 10 
Căpitan, ss. I. Apostolide 
C/Ş. 


*) Adnotare: 
„29/IV Da. General ss. Arbore”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f.9. 

Documentul nr. 384 


PREŞEDINŢIA CONSILIULUI DE MINIŞTRI 
SECRETARIATUL GENERAL 
„CABINETUL PENTRU BASARABIA, 
BUCOVINA ȘI TRANSNISTRIA” 


NOTĂ Nr. 508.265 
1943, luna Mai, ziua 11 


SUMAR: 

Câteva constatări culese 

cu prilejul vizitei E.S. Nunţiul Apostolic! 
în Basarabia, Bucovina şi Transnistria. 


1/. La Odessa. 

L.P.S.S. Mitropolitul Visarion Puiu”, cu toate că a fost anunţat, n-a trimis 
reprezentant la gară — unde se găsea chiar Dl. Guvernator — şi nici n-a luat parte la 
masa care s'a servit în Palatul Tolstoi, cu toate că fusese invitat. 

E.S. Nunţiul Apostolic, bănuind ceva, a mers să facă o vizită I.P.S.S. Mitro- 
politului, dar acesta nu l-a primit, pretextând că se află la o mănăstire. 

Sunt sigur că toate aceste lucruri au fost cunoscute de E.S. care a fost informat 
de preoţii catolici din Odessa. 

2/. La Cernăuţi. 

L.P.S.S. Mitropolitul Tit Simedrea! n-a luat parte la masă, cu toate că fusese 
invitat. A primit însă şi s'a întreţinut cu E.S. Nunţiul Apostolic la Palatul Mitropolitan. 


1 Andrea Cassulo (1869-1952), prelat romano-catolic şi diplomat. italian. Arhiepiscop romano- 
catolic de Leontopoli şi Augustamnica (din 1921); Delegat Apostolic în Egipt (1921-1927); 
Delegat Apostolic în Canada şi Terra Nova; Nunţiu Apostolic în România (1936-1947); 
Delegat Apostolic în Turcia (1947-1952). În cursul celui de-al doilea război mondial a 
desfăşurat o activitate remarcabilă în vederea ameliorării situaţiei evreilor din România. În 
urma dezvăluirilor efectuate în cadrul procesului intentat mareşalului Ion Antonescu în 1946, 
guvernul Petru Groza a solicitat rechemarea sa, monsenorul Andrea Cassulo fiind nevoit să 
părăsească România în februarie 1947. Autorităţile comuniste l-au acuzat ulterior de implicare 
în acţiuni de spionaj în favoarea „puterilor imperialiste”. 

2 Visarion (Victor) Puiu (1879-1964), prelat ortodox român. Studii de Teologie la Seminariile din 
Roman (1893-1896), şi „Veniamin” din Iaşi (1896-1900), respectiv Facultatea de Teologie din 
Bucureşti (1900-1904) şi Academia Duhovncească din Kiev (1907-1908). Episcop de Argeş 
(17.03.1921-29.03.1923); episcop de Hotin (29.03.1923-17.10.1935); mitropolit al Bucovinei 
(17.10.1935-01.06.1940); mitropolit al Transnistriei cu reşedinţa la Odessa (16.11.1942- 
14.12.1943). În august 1944 s-a refugiat în Occident, stabilindu-se în Franţa. A fost judecat şi 
condamnat în lipsă la moarte de Tribunalul Poporului la 28.02.1946. Caterisit de Sfântul Sinod 
al Bisericii Ortodoxe Române la 29.03.1950. A condus Eparhia Ortodoxă Română din Europa 
Occidentală (1948-1958), având catedrală Biserica românească din Paris. Reabilitat la 
25.09.1990. 

3 Profesorul Gheorghe Alexianu. 

3/. Evreii. 

- Administraţia Ghettourilor nu este încă dirijată de autorități. 

- Cabinetul B.B.T. a trimis Inspectoratului de Jandarmi Transnistria nişte fişe 
model, care urmau a fi completate de toate ghettourile, în vederea ţinerii evidenţei de 
către noi. 

Inspectoratul Jandarmeriei ne raportează că supunând D-lui Guvernator al 
Transnistriei chestiunea completării fişelor, cu datele cerute, D-sa a hotărât că nu se 
poate da aceste date. 

Nu înţelegem ce îl determină pe dl. Guvernator ca să nu dea aceste date, mai 
ales că până astăzi încă nu cunoaşte numărul precis al evreilor, precum nici numărul 
exact al ghettourilor. Chiar dacă datele în legătură cu ajutoarele trimise de către Centrala 
Evreilor sau de diferiți evrei, n-ar corespunde cu realitatea, totuşi credem că trebuie 
cunoscut acest lucru, pentru a nu acoperi pe unii — eventuali — funcționari incorecți. 

În legătură cu situaţia evreilor, am onoare a propune următoarele măsuri, în 
afară de completarea fişei trimisă de noi: 

a/. Să se ia măsuri pentru dirijarea vieţii în ghetouri — administraţia propriu zisă 
făcându-se de comunitatea evreiască; 

b/. Să se plătească în toate ghetourile restanțele cuvenite evreilor pentru mun- 
cile prestate; 

c/. Să se dea alimente, conform înţelegerii şi pentru care se primeşte costul în 
lei, în ţară, dela Centrala Evreilor din România; 

d/. La fel să se dea alimente — în special la orfelinate — pentru suma de Lei 
520.000, care a fost donată de E.S. Nunţiul Apostolic; 

e/. Să se revizuiască preţurile la ateliere — actualele preţuri sunt foarte mici — şi 
să se organizeze lucrul uniform în toată Provincia, aşa fel ca aceste ateliere să producă 
în folosul comunităţii; 

f/. Să se facă mutări de evrei între Ghettouri, pentru a-i grupa pe familii, 
actuala situaţie nemai putând dăinui, cu membrii familiei împrăștiați „prin diferite 
ghettouri. 


*) Adnotare: 
„24.V Sunt în totul de acord cu propunerile Domnului Colonel Iamandi. Să se comunice 
Domnului Guvernator pentru măsuri. ss. Ovidiu Vlădescu”. 


AMAE, fond Problema 33, volumul 24, f. 764-765. 


1 Tit (Teodor) Simedrea (1886-1971), prelat ortodox şi istoric român. Studii de Teologie la 
Universitatea din Bucureşti şi de Drept la Universitatea din Iaşi; specializare în Teologie la 
Montpellier şi Paris (1922-1923). Arhiereu vicar ar Arhiepiscopiei Bucureştilor cu numele 
„Târgovişteanul” (1926-1935); Episcop al Hotinului cu reşedinţa la Bălți (din 11.12.1935); 
mitropolit al Bucovinei (13.06.1940-31.06.1945). Retras la schitul Darvari din Bucureşti şi 
mănăstirea Cernica (31.06.1945-09.12.1971). 

Documentul nr. 385 


INSPECTORATUL GENERAL AL JANDARMERIEI 
DIRECȚIUNEA SIGURANŢEI ȘI ORDINEI PUBLICE 


Secția II. A. 
Nr. 33.803 
Anul 1943 Luna Mai Ziua 14 
Inspectoratul General al Jandarmeriei 


către 
PREŞEDINŢIA CONSILIULUI DE MINIŞTRI 
— Cabinetul B.B.T. — 


SECRET 


La ordinul Dvs. Nr. 500.875/CBBT din 3 Aprilie 19437, cu care ni s'a trimis în 
copie adresa Corpului Grănicerilor Nr. 7787/943* relativ la paza Ghettourilor evreeşti 
din Transnistria, am onoare a raporta următoarele: 

Evreii evacuaţi în Transnistria au fost plasați în comunele fixate de Guver- 
nământul Transnistriei, înființându-se ghettouri-adică delimitându-se o parte a comunei 
pentru cazarea evreilor. 

Termenul generic pentru aceste domicilii forţate ale evreilor este de „ghettou”. 

În primăvara anului 1942, Guvernământul Transnistriei a înfiinţat un ghetou la 
cazărmile Scazinţi (12 km. N.E. Moghilev) pentru descongestionarea oraşului Moghilev 
de evreii evacuați din ţinuturile foste sub ocupaţie sovietică. 

Acest ghettou a fost pus sub supravegherea guarzilor comunali, de origină 
ucraineană din Moghilev, cu scopul de a-i împiedeca să se coboare în oraşul Moghilev, 
către care tindeau. 

În ceiace priveşte situaţia generală a tuturor ghettourilor din Transnistria, 
acestea nu sunt puse sub pază specială, ci evreii sunt ţinuţi sub supraveghere de 
jandarmerie, prin patrulele posturilor şi prin controalele inopinate şi apelurile ce se fac 
la aceste ghettouri. 

Pentru a se face paza specială a fiecărui ghettou în parte ar trebui efective 
foarte mari şi gărzi răspândite în cele 133 localităţi, în care sunt plasați evreii. 

Dealtfel evacuarea evreilor în Transnistria nu a impus lagăre, ci simpla 
evacuare şi pentru controlul lor au fost grupaţi şi obligaţi să nu părăsească localităţile, 
unde li s'a fixat domiciliul. 

Relativ la fuga evreilor din localităţile fixate şi dela muncile la care sunt 
supuşi, este just că au fost cazuri, care în marea lor majoritate au fost descoperite, evreii 
prinşi de jandarmi, luându-se pentru fiecare caz în parte măsurile de rigoare. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 501.223 din 18.05.1943. 

2 ANRM, fond 706-Cabinetul pentru administrarea Basarabiei, Bucovinei şi Transnistriei de pe 
lângă Preşedinţia Consiliului de Miniştri, inventar nr. 1, dosar nr. 59, volumul I, f. 142. 

3 Vezi documentul nr. 379. 

INSPECTOR GENERAL AL JANDARMERIEI 
General de Corp de Armată ss. C.Z. Vasiliu 
C.Z. Vasiliu 
Directorul Siguranţei şi Ord. Publice 
General ss. C. Tobescu 
C. Tobescu 


*) Adnotări: 


„EVIDENŢĂ”; 
„Biroul 1”. 


ANRM, fond 706-Cabinetul pentru administrarea Basarabiei, Bucovinei şi Transnistriei 
de pe lângă Preşedinţia Consiliului de Miniştri, inventar nr. 1, dosar nr. 59, volumul I, f. 137-138. 


Documentul nr. 386 


DIVIZIA I DE GARDĂ 

Eşal. Constanţa 

Stat Major 

Bir. 2. 
Nr. 2475 D. din 29.V.943! 

DIVIZIA I DE GARDĂ 
către 
MARELE STAT MAJOR 
Secţia I-a 


La ord. +)Nr. 420.326/19437; 

Avem onoarea a raporta: 

1. Accesul evreilor este interzis în localitățile: Năvodari, Mamaia-Sat, 
Constanța-Port, Agigea, Eforie, Techirghiol, Carmen Sylva, Costineşti, Mangalia. 

2. Din Constanţa (oraş) nu se evacuează decât evreii suspecți. 

3. Evacuarea evreilor suspecți se face în afara zonelor de interes militar, adică 
la Vest de Dunăre sau la Nord de linia Dunărea-Carol I. 


COMANDANTUL DIVIZIEI 1 GARDĂ 
Colonel, ss. C. Popescu? 
C. Popescu 


1 Documentul a fost înregistrat de Marele Stat Major, Secţia I-a, cu Nr. 421.882 din 01.06.1943. 

2 Se referă la ordinul Nr. 420.326 din 22.05.1943 al Marelui Stat Major, Secţia I-a. AMR, fond 
5416-Marele Stat Major, Secţia I-a Organizare-Mobilizare, dosar nr. 3709, f. 132. 

3 Constantin Popescu, militar de carieră român. Comandant al Diviziei 1 Gardă (23.02- 
10.04.1943, 20.12.1943-06.06.1944). Nu au putut fi identificate date personale. 

Şeful de Stat Major 
Lt. Colonel, ss. Şufană! 
N. Şufană 


*) Adnotări: 

„371/1 VT”; 

„Dosar 1”; 

+)},,A/ 22.V anexat”; 

„8/6 — Evidenţă. Chestiune de primejdie. — Pentru Domnul Colonel”; 
„Văzut Colonel ss. Borcescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 131. 


Documentul nr. 387 


Copie 
NOTĂ 
EXPLICATIVĂ ASUPRA PROBLEMEI EVREEŞTI 
SUB RAPORTUL PERSONALULUI 


I. SITUAŢIA JURIDICĂ a EVREILOR. 

Evreii se împart în două mari categorii: necesari continuității vieţii economice 
şi disponibili în scopul de a fi utilizați la muncă obligatorie. 

1. — Situaţia celor dintâi este statuată în D.L. Nr. 3825/19407, care urmăreşte 
românizarea prin îndepărtarea treptată a evreilor din întreprinderi, operă dată în sarcina 
Oficiului Central de Românizare din Subsecretariatul de Stat al Muncii. 

Evreii din această categorie au obținut carnete de scutire de muncă obligatorie 
pe anul 1943, dela Comisiunile Judeţene de revizuire, prezidate de magistrați, alcătuite 
de către Comisiunea Interministerială, de pe lângă Ministerul Justiţiei. 

2. — Situaţia evreilor din cadrul muncii obligatorii se arată în D.L. Nr. 
3984/1940 şi D.L. Nr. 2030/1941*, care prevăd în esenţă: 

- Excluderea tuturor evreilor dela serviciul militar; 


1 Nicolae Şufană (1899-?), militar de carieră român. Absolvent al Şcolii militare de ofiţeri de 
infanterie (1918-1920). Intră în armată cu gradul de sublocotenent (1920). Şef de Stat Major al 
Diviziei 1 Gardă (01.06.1941-09.08.1946); trecut în cadrul disponibil la 09.08.1946 şi în 
rezervă un an mai târziu. Maior (din 31.10.1938); locotenent-colonel (din 20.03.1943 cu 
vechimea din 31.10.1942); colonel (din 23.01.1946 cu vechimea din 16.06.1945). 

2 Monitorul Oficial, partea I, nr. 270 din 16.11.1940. Decretul-Lege Nr. 3825 din 12.11.1940, 
pentru românizarea personalului din întreprinderi. 

3 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

4 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

- Obligativitatea prestării muncii de folos obştesc (actualmente denumită 
muncă obligatorie") a evreilor între 18-50 ani şi a plăţii taxelor militare pentru toți 
evreii, pe tot timpul cât ceilalți cetăţeni fac parte din elementele armatei; 

- Această muncă se execută în profitul Ministerului Apărării Naţionale, a celor- 
lalte instituţii de Stat şi a întreprinderilor care sunt prevăzute în planul de mobilizare al 
teritoriului; 

- Marele Stat Major este însărcinat cu organizarea detaşamentelor de muncă şi 
repartiţia evreilor. 

- Evidenţa nominală a evreilor cade în sarcina cercurilor teritoriale. 


II. SCURT ISTORIC ASUPRA ORGANELOR 
DE CONDUCERE. 

Dirijarea în ansamblu a tuturor chestiunilor privitoare la cele două categorii de 
evrei arătate la Capit. I de mai sus, n-a avut stabilitate ci a fost dată în sarcina când a 
unui departament, când a altuia, astfel: 

1. La Ministerul Afacerilor Interne, în perioada lanuarie-August 1940. 

2. — La Marele Stat Major, dela 6 August 1941 la 15 Noemvrie 1941. 

3. — La Ministerul Muncii (Inspectoratul General al Taberelor şi Coloanelor de 
Muncă), dela 15 Noemvrie 1941 la 21 Aprilie 1942. 

4. — La Marele Stat Major, dela 21 Aprilie 1942 până la 24 Noemvrie 1942. 

5. — La 24 Noemvrie 1942, din ordinul Domnului Vice-Preşedinte al Consi- 
liului”, s*a creat un organ special, COMISIA INTERMINISTERIALĂ pentru ORGA- 
NIZAREA REGIMULUI EVREILOR, sub preşedinţia Domnului Ministru al Justiției’, 
în scopul de a revizui evreii cari obţinuseră carnete de scutire pe anul 1942 şi care ulte- 
rior a avut drept efect dispersarea soluționării problemei evreieşti, la următoarele 
organe: 


a) COMISIA INTERMINISTERIALĂ care funcționează pe lângă Ministerul 
Justiţiei cu rolul de a studia, coordona şi soluţiona chestiunile de principiu în legătură cu 
problema evreiască, inclusiv emigrările. 

b) ÎMPUTERNICITUL GUVERNULUI pentru reglementarea regimului 
evreesc din România de pe lângă Preşedinţia Consiliului de Miniştri, în legătură cu 
Oficiul Central de Românizare de pe lângă Subsecretariatul de Stat al Muncii, cu 
Centrala Evreilor din România şi Comisiunile speciale de revizuire, are însărcinarea de 
a se ocupa cu evreii din prima categorie, arătaţi la Capit. I, pct. 1, adică acei necesari 
continuității vieţei economice. 

c) MARELE STAT MAJOR, ajutat de organele militare teritoriale, are în 
sarcină organizarea şi repartiţia evreilor din a doua categorie (disponibili pentru muncă 
obligatorie) necesari a fi întrebuinţaţi individual, în grup sau în detaşamente, fie pentru 
nevoile armatei, fie a altor instituțiuni de Stat, Judeţ sau comună. 


1 Prin Decretul-Lege Nr. 2068 din 20.07.1942, în toată legislaţia antisemită termenul de „muncă 
de folos obştesc” a fost înlocuit cu termenul „muncă obligatorie”. Monitorul Oficial, partea I, 
nr. 167 din 21.07.1942. 

2 Mihai Antonescu. 

3 Ion C. Marinescu. 

d) În fine, MINISTERUL AFACERILOR INTERNE se pronunță asupra 
schimbărilor de domiciliu ale evreilor dintr-o localitate în alta. 


III. OBSERVAȚIUNI ASUPRA EVREILOR DIN 
CATEGORIA CELOR NECESARI CONTI- 
NUITĂŢII VIEŢEI ECONOMICE. 

1. — Pentru anul 1943 s'au acordat următoarele scutiri de muncă: 

a) De către Comisiile locale de revizuire instituite în baza Comunicatului Nr. 1 
al Comisiunei Interministeriale!, un număr de 21.400 de scutiri, dintre care: 

- 16.629 pentru evreii între 18-50 ani. 

- 4771 pentru evreii trecuţi de 50 de ani. 

b) De către Domnul Radu Lecca, Împuternicitul Guvernului, în baza dispo- 
zițiunilor acordate de Comisia Interministerială prin Comunicatul Nr. 1 şi în baza unor 
dispozițiuni speciale date de către domnul Vice Preşedinte al Consiliului de Miniştri, 
s'a eliberat 4495 carnete de scutire, numai pentru evrei în vârstă de 18-50 de ani. 

c) Totalul general al evreilor care au căpătat carnete de scutire pe anul 1943 
este de 25.895. 

d) Comparându-se cifra evreilor scutiți de muncă în anul trecut (20.036) cu 
acei din anul acesta (25.895) rezultă pe anul 1943, un plus de 5859 din care: 

- 1088 sunt din acei de 18-50 ani. 

- 4771 sunt trecuţi de 50 ani. 

În baza controlului pe teren efectuat de Oficiul Central de Românizare, 
urmează ca Împuternicitul Guvernului să anuleze carnetele de scutire ale evreilor găsiţi 
inutili vieţei economice, trecându-i în lotul celor destinaţi muncii obligatorii. 

2. — Întrucât Comisiunile locale de revizuire instituite ad-hoc pentru acordarea 
scutirilor de muncă, şi-au încheiat definitiv lucrările la 1 Aprilie 1943 şi în scopul de a 
se putea satisface noile cereri de evrei necesari în viaţa economică, s'au luat următoarele 
măsuri care nu sunt în concordanță şi pornesc dela organe diferite: 

a) În Conferința Interministerială ordonată de DOMNUL MAREŞAL ION 
ANTONESCU, în Consiliul de colaborare din 11 Martie 1943 (anexa Nr. 12), care a 
avut loc la Marele Stat Major în ziua de 13 Aprilie 1943, s'a hotărât că Marele Stat 
Major va putea face repartizări de evrei la întreprinderile industriale importante prevă- 
zute în planul de mobilizare al teritoriului şi care au comenzi importante pentru armată, 
în curs de executare şi livrare. 

b) Comisiunea Interministerială de pe lângă Ministerul Justiţiei, trimite adresa 
Nr. 395-E din 15 Mai 1943 (anexa Nr. 2°) prin care însărcinează Marele Stat Major cu 
repartizarea evreilor necesari la firmele particulare. 


1 Vezi în acest sens „Cum se vor acorda evreilor autorizațiile de scutire de muncă obligatorie şi 
de exercitarea profesiunii. Comunicat Nr. 1 al comisiunei interministeriale instituită conform 
hotărârii Consiliului de Miniştri din ziua de 7 Octombrie 1942”. Universul, anul 59, nr. 322 din 
24.11.1942, p. 3. 

2 Vezi documentul nr. 374. 

3 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3709, f. 337. 

c) Domnul Vice Preşedinte al Consiliului de Miniştri prin ordinul alăturat Nr. 
7525 din 28 Mai 1943 (anexa Nr. 31) însărcinează pe domnul Radu Lecca, Împuter- 
nicitul Guvernului ca să acorde carnete de scutire de muncă pentru evreii cari vor fi 
necesari în viața economică, pe baza propunerilor făcute de către Ministerul Muncii. 

În baza acestui ordin, domnul Radu Lecca a trimis Marelui Stat Major, un tabel 
cu 506 evrei, cărora le-a eliberat carnete de scutire, după încheierea lucrărilor comisiu- 
nilor de revizuire. 

Din acele arătate la acest capitol rezultă că pentru noile cereri de evrei necesari 
în câmpul economiei, sunt însărcinate două organe: Marele Stat Major şi Împuternicitul 
Guvernului pe baza unor dispoziţiuni date de trei foruri. 


IV. OBSERVAȚIUNI ASUPRA EVREILOR DIN 
CATEGORIA CELOR DESTINAŢI LA 
MUNCA OBLIGATORIE. 


1. — Organizarea. 
In baza directivelor DOMNULUI MAREŞAL I. ANTONESCU trimise cu Nr. 


5295-M din 21 Aprilie 19427, Marele Stat Major a întocmit şi distribuit Instrucţiunile 
Generale Nr. 55.500 din 27 Iunie 1942? şi 98.500 din 14 Septemvrie 19424, privitoare la 
munca obligatorie a evreilor, completate ulterior cu diferite ordine. 

2. — Utilizarea evreilor. 

- Cei cu titluri universitare sunt folosiţi la munca intelectuală, după specia- 
litatea fiecăruia. 

- Meseriaşii şi specialiştii tehnici, potrivit meseriei lor, după nevoi. 

- Muncitorii necalificaţi, sunt utilizaţi ca mână de lucru în localităţile lor de do- 
miciliu pentru nevoile instituţiilor şi mai ales în detaşamente exterioare de muncă pentru 
lucrări de interes militar sau național (drumuri, căi ferate, etc.). 

3. — Ordinea de preferinţă a repartizărilor. 

- pentru nevoile armatei. 

- la întreprinderi înscrise în planul de mobilizare care lucrează pentru armată. 

- pentru nevoile instituţiilor de Stat, Judeţ sau Comună. 

4. — Organele însărcinate cu rezolvarea cererilor privitoare la repartiția evreilor. 

a) Marele Stat Major aprobă repartizări pentru: 

- evreii cu titluri academice. 

- evreii necesari pentru lucrări de birou (contabili autorizați şi desenatori). 

- tehnicieni specialişti (dentişti, subingineri, conductori arhitecţi şi topometri). 

- evrei de pe raza unui corp teritorial pe altul. 

- detaşamente exterioare de lucru (în afara oraşelor de domiciliu, cazate izolate 
şi încadrate militar). 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3709, f. 338. 

2 Vezi documentul nr. 238. 

3 Vezi documentul nr. 277. 

4 Vezi documentul nr. 322. 

b) Corpurile teritoriale, pe cuprinsul teritoriului lor, pentru echipe de meseriaşi 
evrei şi muncitori necalificaţi pentru nevoile locale (în oraşele de domiciliu ale evreilor). 

c) Cercurile teritoriale, pot repartiza meseriaşi evrei între 35-50 de ani, pentru 
nevoile locale ale instituţiilor militare şi civile, pe baza unor consilii locale la care iau 
parte reprezentanţii celor mai importante instituţii militare şi civile. 

După cum se vede, chestiunea rezolvării cererilor este descentralizată pentru 
majoritatea evreilor, nefiind ţinuţi sub autoritatea Marelui Stat Major decât specialiştii 
evrei şi detaşamentele exterioare, care impun coordonare şi repartiție în baza unui plan 
de ansamblu. 

5. — Formalităţile de îndeplinit în rezolvarea cererilor. 

Fiecare instituţie interesată adresează cererea direct organelor arătate la punctul 
4 de mai sus, în baza Comunicatului Nr. 42 publicat în ziarele cu data de 24 Martie 
1943 (anexa Nr. 4)". 

Marele Stat Major şi corpurile teritoriale dau ordine de execuţie direct cercu- 
rilor teritoriale. 

6. — Greutăţi care întârzie soluționarea cererilor. 

a) Instituţiile militare şi civile nu au disciplina lucrului de birou: nu întocmesc 
corect cererile nespecificând toate elementele necesare de apreciere şi hotărâre, indicate 
în instrucţiunile şi diferitele ordine date şi nici nu le înaintează organelor militare de 
resort arătate la punctul 4 de mai sus şi în Comunicatul Nr. 42 al Marelui Stat Major. 

b) Foarte multe instituțiuni înaintează cereri cu acelaşi obiect la Marele Stat 
Major, la corpurile teritoriale, la Preşedinţie, din care cauză se dau aprobări în dis- 
cordanță care provoacă întrebări din partea cercurilor teritoriale sau se retrimit cererile 
instituțiilor respective pentru a fi refăcute în spiritul dispozițiunilor date. 

- Rezultat: întârziere apreciabilă în soluţionarea cererilor, din cauza instituțiilor 
solicitatoare şi aglomerarea biroului respectiv din Marele Stat Major. 

Este absolut obligatoriu ca cererile să conţină toate datele necesare de apreciere 
(adresa, obiectul cererii, lucrările ce efectuează şi în special situaţia numerică a tuturor 
evreilor ce are instituţia în momentul cererii), căci în caz contrar se adună la unele insti- 
tuţii, fără motiv, un număr prea mare de evrei în raport cu nevoile reale, prejudiciind 
astfel nevoile altor instituţii. 

Se citează cazul spitalului 303 din Capitală, care la un moment dat strânsese 
228 evrei. La revizuirea operată în luna Aprilie i s'au redus la jumătate. 

c) Birourile de evrei dela Marele Stat Major, corpurile şi cercurile teritoriale 
sunt prea slab încadrate şi nu pot face față în mod curent tuturor lucrărilor ce li se cer: 

- studii, referate şi propuneri; 

- organizarea detaşamentelor; 

- multiple lucrări de documentare interioară (evidenţa pe contingente şi pro- 
fesiuni a tuturor categoriilor: înscrişi, scutiţi, nedisponibili, utilizaţi în economia naţio- 
nală, repartizați la instituţii, etc.); 

- repartiţia evreilor necesari la unităţile militare, instituţiile de Stat şi întreprin- 
derile înscrise în planul de mobilizare al teritoriului; 


1 Nu se publică. Vezi în acest sens „Norme privitoare la repartizătile de evrei în instituţiile civile 
şi militare”. Timpul, anul VII, nr. 2109 din 24.03.1943, p. 7. 

- diverse cereri în legătură cu problema evreească. 
În special această greutate se resimte la Marele Stat Major, Corpul 2 Teritorial 
şi Cercul Teritorial Bucureşti. 


IV. CONCLUZII: 

1. — Regimul evreilor nu este coordonat de un organ Central, care să dirijeze 
problema în ansamblu, ci este dispersat la trei organe: 

- Marele Stat Major; 

- Comisia Interministerială pentru organizarea regimului evreilor, de pe lângă 
Ministerul Justiţiei; 

- Împuternicitul Guvernului, de pe lângă Preşedinţia Consiliului de Miniştri. 

2. — Repartiția evreilor necesari la firmele particulare este încredinţată în 
prezent la două organe: 

- Marele Stat Major şi 

- Împuternicitul Guvernului. 

3. — Întârzierea în soluționarea cererilor se datoreşte, pe de o parte instituţiilor 
care nu respectă comunicatele date în privinţa condiţiunilor de fond şi formă şi pe de 
altă parte lipsei de personal suficient la birourile respective (în special la organele mili- 
tare din Capitală, unde se află 1/3 din totalul evreilor între 18-50 ani: circa 30.000). 

4. — Comisiunea Interministerială de pe lângă Ministerul Justiţiei a îngreunat 
sistemul de lucru şi a lăsat încă unele chestiuni nesoluționate: 

a) Utilizarea femeilor evreice; 

b) Salarizarea evreilor din întreprinderi; 

c) Punerea la dispoziţia Ministerului Apărării Naţionale a fondului cu care să 
se întreţină cheltuielile pentru cadrele şi întreținerea detaşamentelor de evrei; 

d) Descongestionarea Capitalei de evreii veniți clandestin după data de 27 
Iunie 1940; DOMNUL MAREŞAL ION ANTONESCU a ordonat Ministerului Aface- 
rilor Interne să treacă la execuţia acestui deziderat în luna Octombrie 1942, însă până în 
prezent nu s'a luat nici o măsură. 


V. PROPUNERI: 

1. — Pentru soluţionarea tuturor chestiunilor referitoare la evrei, propunem a se 
interveni pe lângă DOMNUL MAREŞAL ION ANTONESCU pentru a se însărcina un 
singur departament care să dirijeze şi să coordoneze întreaga problemă în ansamblu. 

Această dispoziţiune să aibă drept consecinţă desființarea Comisiunii Intermi- 
nisteriale de pe lângă Ministerul Justiţiei. 

2. — O încadrare a birourilor de evrei adecvată nevoilor. 


SUBŞEFUL MARELUI STAT MAJOR 
GENERAL, 
ŞEFUL SECȚIEI l-a 
Colonel, 
E. BORCESCU 
A/Z 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 275-278. 

Documentul nr. 388 


g CENTRALA EVREILOR DIN ROMÂNIA 
Înființată prin Decretele-Legi No. 3415/941 şi No. 319/942' 


Telefon 5.13.42 Str. Dr. Burghelea No. 3. 
Bucureşti, 11.645-5 IUN. 1943? 
Ref. J.16634.- 
DOMNULE GENERAL, 


Întemeiați pe dispozițiunile Decretului-Lege Nr. 3415, publicat în Mon. Of. Nr. 
299 din 17 Decembrie 1941 şi ale Regulamentului Nr. 4 pentru organizarea şi functio- 
narea Centralei Evreilor din România, publicat în M.O. Nr. 26 din 31 Ianuarie 1942, 

Avem onoarea a vă supune următoarele: 

Potrivit normelor în vigoare, toți locuitorii sunt obligați să presteze muncă în 
natură, pentru nevoile primăriilor, un număr de zile pe an, muncă ce poate fi însă 
răscumpărată, prin plata unei sume de bani. 

Sunt însă cazuri când cei supuşi acestei munci sunt în imposibilitate de a o 
presta şi nici bani de răscumpărare nu posedă. 

Astfel este situația evreilor pauperi, încadrați în detaşamente de muncă 
obligatorie. 

Cererea lor de a fi scutiți de prestație, motivată pe considerațiunile arătate, 
fiind respinsă, se văd în situația de a fi executați, căci sunt în imposibilitate să achite 
contravaloarea în bani. 

Pentru a se remedia această grea situație, respectuos vă rugăm să binevoiți a 
interveni la Ministerul de Interne, pentru ca evreii din detaşamentele de muncă să fie 
scutiți de obligaţia prestării muncii pentru primării, dacă timpul de prestarea ambelor 
munci coincide, sau să fie amânaţi până la eliberarea lor din detaşamente. 

În cazul când această cerere nu va fi încuviinţată, respectuos vă rugăm să bine- 
voiți a dispune să se acorde susnumiţilor permisii pentru zilele fixate de către primării 
pentru prestaţia în natură. 

Primiţi, vă rugăm, Domnule General, asigurarea deosebitei noastre consi- 
deraţiuni. 


Preşedinte, 
ss. N. Gingold 
Dr. N. Gingold 


1 Monitorul Oficial, partea I, nr. 299 din 17.12.1941. Decretul-Lege Nr. 3415 din 16.12.1941 cu 
privire la disolvarea Federaţiei Uniunilor de Comunităţi Evreieşti din Țară şi înființarea 
Centralei Evreilor din România; Monitorul Oficial, partea I, nr. 26 din 31.01.1942. Decretul- 
Lege Nr. 319 din 30.01.1942 referitor la Regulamentul Nr. 4 pentru organizarea şi funcţionarea 
Centralei Evreilor din România. 

2 Documentul a fost înregistrat de Împuternicitul Guvernului pentru Reglementarea Regimului 
Evreiesc din România cu Nr. 1583 din 07.06.1943. 

DOMNIEI SALE 
DOMNULUI GENERAL COMANDANT AL MARELUI STAT MAJOR! 
SS/AT 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 101. 


Documentul nr. 389 


MARELE STAT MAJOR 
SECŢIA I-a 
Biroul 10 
16 Iunie 194% 
Foarte Urgent 
NOTĂ 


I. — La data de 30 Iunie 1943, expiră valabilitatea carnetelor de scutire de 
muncă obligatorie ale evreilor menţinuţi în vieaţa economică şi în câmpul muncii. 

Conform D.L. Nr. 3825/1940, pentru românizarea personalului din întreprin- 
deri, evreii urmează a fi îndepărtați treptat din vieaţa economică, pentru a fi redaţi 
muncii obligatorii. 

Lucrările pentru îndepărtarea evreilor făcându-se treptat şi după verificări pe 
teren de către Subsecretariatul de Stat al Muncii prin Oficiul Central de Românizare, 
urmează ca preluarea evreilor disponibili la muncă obligatorie să se facă în acelaşi ritm. 

II. — Întrucât carnetele de scutire de muncă au fost acordate pe baza dispozi- 
țiunilor Comisiei Interministeriale care funcţionează pe lângă Ministerul Justiţiei, 
urmează ca şi măsurile de prelungirea valabilităţii acestor carnete să se ia de către 
aceeaşi Comisiune Interministerială. 

Îndepărtarea treptată a evreilor din vieața economică, după data de 1 Iulie să se 
facă potrivit legilor în vigoare, de către Subsecretariatul de Stat al Muncii prin Oficiul 
Central de Românizare, această îndepărtare atrăgând de drept anularea carnetelor cu 
obligaţiunea de a fi aduse la cunoştinţa: 

- Marelui Stat Major, pentru evreii între 18-50 de ani, spre a fi luaţi la muncă 
obligatorie; 

- Împuternicitului Guvernului” pentru orice vârstă, spre evidență. 

III. — În scopul arătat mai sus, SECŢIA I-a, propune să se convoace imediat, 
Comisia Interministerială. 


1 Generalul Ilie Şteflea. 

2 Documentul a fost înregistrat de Marele Stat Major, Secţia I-a, cu Nr. 423.023 din 16.06.1943. 

3 Monitorul Oficial, partea I, nr. 270 din 16.11.1940. Decretul-Lege Nr. 3825 din 12.11.1940, 
pentru românizarea personalului din întreprinderi. 

4 Radu Lecca. 

ŞEFUL SECŢIEI l-a 
Colonel, ss. Borcescu 
E. BORCESCU 
ŞEFUL BIROULUI 10 
Căpitan, ss. Apostolide 
I. APOSTOLIDE 
A/Z 


*) Adnotare: 
„16/VL. Se va interveni în acest sens. General ss. Arbore”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 236. 


Documentul nr. 390 


MARELE STAT MAJOR Nr. 421.220 din 17 Iunie 1943 
SECŢIA I-a 
Biroul 10 


Sumar: 
Propuneri pentru a se lăsa 
Corp. de Arm., latitudinea de 
a repartiza unităților, efective 
mai mari de 10 evrei. 


NOTĂ 


- Potrivit ordinului M.St. Major Nr. 955.000 din 28 Februarie 1943!, Secţia I-a 
a limitat numărul meseriaşilor evrei cari pot fi utilizați şi ţinuţi la drepturi de către 
unitățile şi formațiunile armatei de uscat. 

- În urma acestei măsuri, dat fiind nevoile mari de mână de lucru pentru repa- 
raţii şi confecțiuni, se primeşte zilnic numeroase rapoarte prin care unităţile şi forma- 
ţiunile militare solicită a li se aproba un număr mai mare decât 10 meseriaşi evrei. 

Această afluență mare de rapoarte îngreuiază lucrul şi întârzie soluţionarea 
cererilor. 

În scopul unei descentralizări, apreciind totodată nevoile solicitanților şi 
întrucât: 

- mâna de lucru particulară este foarte scumpă; 

- evreii sunt plătiţi numai cu drepturile trupei; 

- beneficiul muncii evreilor trebue să rămână în primul rând armatei; 

- corpurile de armată pot aprecia mai just nevoile unităţilor şi formațiunilor 
militare de pe raza lor, 


1 Vezi documentul nr. 371. 

SECŢIA I-a propune a se aproba ca majorarea efectivelor de meseriaşi peste 
numărul de 10, să poată fi efectuat de Corpurile de Armată. 


ŞEFUL SECŢIEI l-a 
Colonel, ss. Borcescu 
E. BORCESCU 
ŞEFUL BIROULUI 10 
Căpitan, ss. Apostolide 
I. APOSTOLIDE 
C/Z. 


*) Adnotări: 

„19/VI Se aprobă. General ss. Arbore”; 
„Foarte Urgent”; 

„Cabinet. Proect de ordin”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 66. 


Documentul nr. 391 


ROMÂNIA 
MINISTERUL AFACERILOR INTERNE 
DIRECȚIUNEA OFICIUL DE STUDII DOCUMENTARE ŞI STATISTICĂ 
Către 
MARELE STAT MAJOR 
Secţia I-a 
Biroul 10, 


Nr. 110.935 din 21 Iunie 19431. 


Ca urmare adresei Dvs. +)Nr. 420.889 din 10 Iunie 19437, din ordinul 
Domnului General de Corp de Armată Dumitru I. Popescu, Ministrul Afacerilor Interne, 
avem onoarea a vă face cunoscut că, s'a aprobat să fie scutiți de a executa în natură cele 
5 zile de prestație, precum şi de plata în bani a prețului de răscumpărare a prestației 
Evreii, cari nu au o stare materială pentru a răscumpăra în bani prestaţia şi se găsesc în 
detaşamente de muncă pe şantierele din afara oraşelor lor de domiciliu, în vremea când 
se execută prestaţia în natură. 

Avem onoarea a vă trimite, aci alăturat, circulara Nr. 110.935/1943, dată în 
vederea executării acestei dispoziţiuni;. 


1 Documentul a fost înregistrat de Marele Stat Major, Secţia I-a, cu Nr. 423.450 din 23.06.1943. 

2 Nu a fost identificată printre documentele cercetate. 

3 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3709, f. 90-+verso. 

DIRECTORUL DELEGAT AL OFICIULUI DE STUDII, 
DOCUMENTARE ȘI STATISTICĂ 
ss. T. Onişor! 


*) Adnotări: 

+),„No. greşit, la acest No. este o corespondenţă dela Cercul Teritorial Bacău. Aprobarea 
de repartiție”; 

„Prestaţie în natură”; 

„Nica caută baza”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3709, 
f. 89. 


Documentul nr. 392 


MARELE STAT MAJOR 
SECŢIA I-a 
Biroul 10 
Nr. 423.500 din 25 Iunie 1943 
MARELE STAT MAJOR 
Secţia I-a 
către 
MARELE STAT MAJOR 
Secţia 7-a 


Foarte Urgent 


Urmare la ordinul Nr. 955.000 din 28 Februarie 19437, am onoare a face 
cunoscut următoarele: 

1. Majorarea efectivelor de meseriaşi evrei, necesari unităților şi formațiunilor 
armatei va fi aprobată de corpurile de armată (teritoriale) respective, ținându-se seamă atât 
de prevederile ordinului Nr. 955.000/943 cât şi de următoarele dispoziţiuni: 

- să se mărească efectivele numai în caz de necesitate absolută şi în raport de 
importanța lucrărilor, de mâna de lucru şi durata necesară, verificându-se periodic 
activitatea echipelor de meseriaşi, la faţa locului; 

- pe cât posibil, unităţile şi formațiunile militare, care vor utiliza un număr mai 
mare de 10 meseriaşi, evrei, vor lăsa la vatră un număr egal de concentrați români (în 
special plugari). 


1 Titus Onişor (1906-?), avocat şi funcționar român. Licenţiat şi doctor în Drept. Director al 
Oficiului de Studii şi Documentare Statistică din Ministerul de Interne (1940-1944). Arestat de 
autorităţile comuniste la 05.07.1950, a fost condamnat la 12.08.1951 la 12 ani muncă silnică 
pentru „spionaj”. A trecut prin închisorile Bucureşti, Jilava, Aiud, Piteşti, Dej, fiind eliberat la 
01.07.1962. 

2 Vezi documentul nr. 371. 

2. Corpurile de armată (teritoriale) vor putea aproba ca evreii conductori auto, 
repartizați la instituţiile civile şi militare, să poată conduce autovehicule numai în raza 
oraşelor de reşedinţă a cercurilor teritoriale respective. 

Aceste aprobări se vor acorda periodic, evreilor care au avut permise de con- 
ducere şi numai în cazuri bine justificate, pentru a suplini lipsa conductorilor auto români. 

3. În consecință, unităţile, părţile sedentare, şcolile, serviciile şi stabilimentele 
armatei care au nevoie de evrei, se vor adresa: 

- La Corpurile de Armată (Teritoriale) pentru repartizări, prelungiri şi 
majorarea efectivelor de evrei meseriaşi şi muncitori necalificaţi, cunoscând că aceştia din 
urmă se vor acorda în mod excepțional pentru lucrări mari (construcţii de imobile şi 
amenajări de terenuri inundabile sau inaccesibile, din incinta cazărmilor). 

- La Marele Stat Major, Secţia I-a, pentru specialişti titraţi şi netitrați. 

Rapoartele de prelungiri sau noi repartizări se vor întocmi potrivit dispozițiunilor 
de detaliu prevăzute în Comunicatul Nr. 42 al Marelui Stat Major, publicat în ziarele cu 
data de 24 Martie 1943. 

Rapoartele pentru majorarea efectivelor de evrei vor fi bine justificate. 

4. Pe teritoriul Basarabiei şi Bucovinei nu se vor repartiza evrei la muncă 
obligatorie decât cu avizul Guvernămintelor respective. Fac excepție detaşamentele de 
muncă încadrate militar, care sunt organizate de Marele Stat Major. 

5. Comandamentele, Direcţiile de arme şi Cercurile teritoriale, vor controla şi 
urmări ca evreilor ce au fost repartizați pentru lucrări, să nu li se dea altă întrebuințare 
decât aceea pentru care au fost destinați. 

Este strict oprită utilizarea evreilor la lucrări de birou în Comandamentele, 
unităţile sau formațiunile militare. Chiar acolo unde va fi nevoie de evrei specialişti tehnici 
(ingineri, arhitecţi, conductori de lucrări etc.) aceştia vor fi folosiți cât mai mult pe şantier, 
rămânând în birou numai timpul strict necesar. 

Rugăm dispuneţi de urmare 


SUBŞEFUL MARELUI STAT MAJOR 

GENERAL (ss) I. Arbore 
ŞEFUL SECŢIEI I-a 
Colonel E. Borcescu 

COMUNICAT: 

- Preş. Consil. Miniştri Cabinet Militar 

- M.A.N. (Cabinete şi Direcţii) 

- Comandamente M. U. şi Permanenţe 

- Corpuri de Armată şi Cerc. Teritoriale 

- Şcoli, Servicii şi Stabilimente 

- Unităţi până la Batalion Corp aparte. 


*) Adnotare: 
„Biroul 1 examinare în părţile care ne privesc. ss. indescifrabil”. 


AMR, fond 5423-Marele Stat Major, Secţia a 7-a Teritorială, dosar nr. 183, f. 113; fond 
5416-Marele Stat Major, Secţia I-a Organizare-Mobilizare, dosar nr. 3709, f. 62. 

Documentul nr. 393 


MINISTERUL APĂRĂRII NAȚIONALE 
CABINETUL 
Confidenţial 
No. 20.780! 
1943 Luna Iulie Ziua 8 
ARMATA IV-a 
STATUL MAJOR 
Secţia I-a 
către 
Secţia l-a 
Ordin General 
Nr. 38 din 25 Iunie 1943 


În ultimul timp s'a constatat că nu toate unităţile armatei dau atenţia cuvenită 
acțiunei de educaţie, propagandă şi contrapropagandă în rândurile ostaşilor. 

În unele garnizoane, în special în garnizoanele din Moldova, starea de spirit a 
trupei este influenţată de elementul evreiesc prin răspândirea svonurilor tendenţioase şi 
defetiste. La unele unități s'a constatat chiar că evreii rechiziționaţi pentru lucru iau 
masa împreună cu trupa. 

Pentru remedierea acestor stări de lucruri, dăunătoare oştirii, se ordonă 
următoarele: 

- Să se aplice întocmai „Instrucţiunile pentru conducerea acțiunei de educaţie, 
propagandă şi contrapropagandă în rândurile ostaşilor” (Anexă la directiva pentru 
instrucția în Armată în anul 1943), punându-se o grijă deosebită în pregătirea 
sufletească a ostaşilor şi bunul lor trai. 

- Se interzice cu desăvârşire întrebuinţarea evreilor rechiziționaţi pentru lucru, 
în cazărmi şi tabere militare. 

Dacă unităţile au nevoie de meseriaşi evrei, să-i separe în alte clădiri, sau să le 
dea de lucru în oraş, pentru a se evita astfel contactul cu trupa. 


MINISTRUL APĂRĂRII NAȚIONALE 
General (ss) C. PANTAZI 


Director de Cabinet M.A.N. 
Colonel ss. Balaban 
A. Balaban 
COMUNICAT: 


- Spre ştiinţă: Casa M.S. Regelui, Preşedinţiei Consiliului de Miniştri, Ministe- 
rul Înzestrării Armatei şi Producţiei de Răsboi. 


1 Documentul a fost înregistrat de Armata a 4-a, Secţia I-a, cu Nr. 12.245 din 09.07.1943. 

- Pentru executare: Subsecret. de Stat al Arm. de Uscat, Aerului, Marinei, şi 
Aprovizionarea Armatei, Marele St. Major, Comandament. Militar al Capitalei, Corpul 
Grănicerilor, Inspect. G-ral Jandarmi, Corpul de Cavalerie P.S., Corpul de Munte P.S., 
Corpul 1-7 Armată, Corpul 1-7 Teritorial, Divizii, Brigăzi, Direcţii şi Servicii din 
M.A.N. şi Subsecret. Stat al Armatei de Uscat. 

Tuturor garnizoanelor prin grija Comand. Terit. şi unităţilor prin grija coman- 
damentelor respective cărora li s'a trimis numărul necesar de exemplare. 


*) Adnotări: 

„În vederea ofiţerilor. Locotenent. Colonel ss. indescifrabil”. 
„Maior ss. indescifrabil”. 

„Căpitan ss. indescifrabil”. 


AMR, fond 26-Armata a 4-a, dosar nr. 1480, f. 99; fond 5416-Marele Stat Major, Secţia 
I-a Organizare-Mobilizare, dosar nr. 3709, f. 80. 


Documentul nr. 394 


ROMÂNIA 

MINISTERUL AFACERILOR INTERNE 
INSPECTORATUL GENERAL AL JANDARMERIEI 
STAT MAJOR 


Nr. 7408! 

1943 luna Iulie ziua 2 
INSPECTORATUL GENERAL AL JANDARMERIEI 
STAT MAJOR 
către 
MARELE STAT MAJOR 
Secţia I-a 


SECRET 


Am onoare a vă raporta următoarele: 

Inspectoratul General al Jandarmeriei a mobilizat Regiunea II.-a Internare, 
organizată pe 3 centre de internare (lagăre) care sunt stabilite pe întreg teritoriul 
Transnistriei astfel: 

1). Centrul I. Internare (lagăr) Wapniarca, cu reşedinţa în pădurea Wapniarca, 
unde se găsesc 920 internaţi şi condamnaţi (evrei, ucraineni, români) trimişi de Mi- 
nisterul Afacerilor Interne, Guvernământul Transnistriei şi alte organe ale Jandarmeriei 
şi Poliţiei din ţară. 

Aici se află şi comanda regiunei II-a Internare. 


1 Documentul a fost înregistrat de Marele Stat Major, Secţia I-a, cu Nr. 56.757 din 08.07.1943. 

2). Centrul 2 Internare (lagăr) Smerinca, cu reşedinţa în comuna Smerinca, în 
nordul Transnistriei, unde se găsesc 543 prizonieri de război. 

3). Centrul 3 Internare Slivina, cu reşedinţa în comuna Slivina, în sudul 
Transnistriei, unde se găsesc 185 internaţi şi condamnaţi (evrei, ucraineni, români). 

Aceste trei centre sunt conduse, inspectate şi îndrumate de Lt. Colonel 
Popovici M. Christache!, comandantul Regiunei II-a Internare. 

Regiunea Il-a Internare — aflându-se pe teritoriul Comandamentului Etapelor 
de Est-Sectorul I. Etape este subordonată şi acestor două comandamente. 

+)Din punct de vedere al pazei, ordinii şi siguranței, precum şi în ceea ce pri- 
veşte internarea şi eliberarea internaţilor, Regiunea II-a Internare, primeşte ordine dela 
Ministerul Afacerilor Interne, Inspectoratul General al Jandarmeriei, Guvernământul 
Transnistriei fie direct fie prin Inspectoratul Jandarmi Odessa. 

La comanda Sectorului I Etape este Locot. Col. Ştefan Ion”, care deşi mai nou 
în grad cu 4 ani decât Lt. Colonel Popovici M. Christache — ambii ofiţeri de rez. — caută 
prin toate mijloacele să subordoneze Regiunea 2-a Internare, atât din punct de vedere 
administrativ cât şi de comandament, intrând până şi în atribuţiunile de conducere ale 
lagărelor de internare, dând directive şi ordine care intră numai în atributul Regiunei a 
II-a Internare, ale cărei subunități se găsesc pe întreg teritoriul Transnistriei. 

Această stare de lucruri produce o turburare în buna conducere a lagărelor de 
internare şi o imixtiune în atribuţiunile de comandă ale Lt. Col. Popovici M. Christache, 
comandantul Regiunei II-a Internare. 

Având în vedere cele arătate mai sus şi ținându-se seama de faptul că: 
Regiunea 2-a Internare este organizată din două centre de internare de civili şi un centru 
lagăr de prizonieri de războiu, că Comandamentul Etapelor de Est ar avea atribuţiuni 
numai de comandă asupra lagărului de prizonieri, iar în ceea ce priveşte lagărele de 
internarea civililor, comanda revine Inspectoratului Jandarmi Odessa, că Locot. Colonel 


1 Popovici M. Cristache (1889-?), funcţionar şi militar de carieră român. Intră în jandarmerie cu 
gradul de sublocotenent (1914), participă la primul război mondial. Comandant al Batalionului 
2 din Regimentul de Jandarmi Pedeştri (01.02.1941-05.09.1942); comandant al Regiunii II 
Internare Evrei Wapniarca, Transnistria (01.03-11.10.1943); trecut în rezervă pentru limită de 
vârstă la 11.08.1940. Arestat de autoritățile comuniste în 02.02.1945, sub învinuirea de crime 
de război, în scurt timp a fost pus în libertate, întrucât s-a constatat că numele său nu figura pe 
lista criminalilor de război întocmită de autorităţi. O notă a Securității din 1960 îl descria în 
următorii termeni: „ofițer din Jand. Pedeştri, bătrân față de promoţia lui-fost funcţionar înainte 
la CFR, apoi activat în timpul războiului 1916-1918. Necunoscut în Jand. Rurală decât ca cdt. 
al Lagărului de la Vapniarca-unde a fost acuzat de Piki Vasiliu că a dat mâna cu evreii din 
lagăr, cărora le-a furnizat hrană şi o viață mai bună în lagăr. Pt. aceasta a fost dat în judecată de 
Piki Vasiliu. Azi este fără pensie, este sărac, cel mai sărac ofiţer din tot Reg. de Jandarmi 
Pedeştri”. Maior (din 01.07.1927); locotenent-colonel (din 10.05.1934); colonel în rezervă (din 
22.03.1947). 

2 Ştefan F. Ion (1893-?), militar de carieră român. Absolvent al Şcolii militare de ofiţeri de 
infanterie (1914-1915). Intră în armată cu gradul de sublocotenent (1915), participă la primul 
război mondial. Inspector Regal al Regiunii Teritoriale a Corpului 4 Armată (01.11.1940- 
31.08.1942); trecut în rezervă din oficiu la 31.08.1942; comandant al Sectorului 1 Etape din 
cadrul Comandamentului Etapelor de Est (1943-1944). Căpitan (din 01.10.1919); maior (din 
01.10.1927); locotenent-colonel (din 01.10.1937). 

Popovici M. Christache, comandantul Regiunei 2-a Internare, este mai vechi în grad cu 
4 ani decât Locot. Colonel Ştefan loan, comandantul Sectorului I. Etape şi deci nu poate 
fi subordonat acestuia. 

Cu onoare vă rugăm să binevoiţi a hotărî asupra celor raportate mai sus. 

Inspectoratul General al Jandarmeriei este de părere că în ceea ce priveşte 
lagărul de prizonieri (Smerinca), Regiunea Il-a Internare să fie subordonată direct 
Comandamentului Etapelor de Est, iar în ceea ce priveşte celelalte două centre de 
Internare de civili, Regiunea 2-a Internare să fie subordonată Subinspectoratului 
General Jandarmi Odessa şi numai din punct de vedere administrativ să fie subordonată 
Comandamentului Etapelor de Est. 


ŞEFUL DE STAT MAJOR 
Maior, ss. Merlescu! 
E. Merlescu Şeful Bir. 2 Mobilizare 
Căpitan, ss. Ionescu’ 
D. Ionescu 
*) Adnotări: 
Biroul 3”; 


+, Nu”. 


AMR, fond 5416-Marele Stat Major, Secția I-a Organizare-Mobilizare, dosar nr. 3249, 
f. 243-244. 


1 Emil Merlescu (1902-?), militar de carieră român. Absolvent al Şcolii militare de ofițeri de 
jandarmerie (1921-1923). Intră în jandarmerie cu gradul de sublocotenent (1923). Şef al 
Birourilor 2 Mobilizare, 3 Operații din Statul Major al Inspectoratului General al Jandarmeriei 
(26.01.1941-25.08.1942); subşef de Stat Major şi ulterior şef de Stat Major al Inspectoratului 
General al Jandarmeriei (25.08.1942-10.08.1945); trecut în rezervă la 01.05.1950. După război 
s-a aflat în atenţia autorităţilor comuniste, fără însă a fi arestat. Maior (din 31.10.1941); 
locotenent-colonel (din 01.04.1945); colonel (din 01.10.1946). 

2 Dumitru D. Ionescu (1905-?), militar de carieră român. Absolvent al Şcolii militare de ofiţeri 
de jandarmerie (1921-1923). Intră în jandarmerie cu gradul de sublocotenent (1923). Mobilizat 
în zona interioară la Corpul Gardienilor Publici (22.06.1941-22.06.1942); ajutor al comandan- 
tului Legiunii de Jandarmi Ilfov (22.06-25.08.1942); comandant al Companiilor 5 şi 10 
Jandarmi din Regimentul de Jandarmi Pedeştri (25.08.1942-01.04.1943);, şef al Biroului 2 
Mobilizare din Inspectoratul General al Jandarmeriei (01.04-24.12.1943); comandant al 
Companiei 73 Poliţie Zonă Operativă (24.12.1943-30.06.1944); ofiţer în Comandamentul 
Inspectoratului General al Jandarmeriei (30.06.1944-10.08.1945);, trecut în rezervă la 
01.05.1950. După război s-a aflat în atenția autorităților comuniste, fără însă a fi arestat. 
Căpitan (din 02.04.1940); maior (din 01.04.1945); locotenent-colonel (din 01.04.1947). 

Documentul nr. 395 


No. 114.749 din 11 Iulie 1943! 
Cercul Teritorial Iaşi 
către 
Armata 4-a 


Cu onoare vi se comunică mai jos în copie ord. C. 4 A. Stat Major, pentru 
întocmai executare. 


Comandantul Cercului Teritorial Iaşi 
Colonel, ss. Constantin Leon 
Const. M. Leon? 


COPIE DUPĂ ORD. C. 4 A. Nr. 133.898 DIN 8 IULIE 1943 

Cu onoare vi se face cunoscut următoarele: 

1). Din verificarea evreilor daţi la instituţiile civile şi militare s’a constatat că: 

a). Unii evrei nu sunt prezenţi la serviciu. 

b). Unii sunt prezenţi şi nu îndeplinesc nici un serviciu, ceiace înseamnă că 
sunt protejaţi şi protecţia acordată în aceste timpuri lasă a fi de bănuit. 

c). Evreii ce [nu] sunt ceruţi de diferite instituţiuni pentru lucru public sau al 
statului, ci pentru folosul personal. 

2). Pentru a se curma această stare de lucruri am luat următoarele dispoziţiuni: 

a). Toţi evreii care cad în vina prevăzută la pct. 1 al. a, b şi c, vor fi trimişi în 
detaşamente exterioare până la sfârşitul războiului. 

b). Toate instituţiile care cad în vina prevăzută la pct. 1 al. b, vor fi sancționaţi 
cu ridicarea pentru totdeauna a evreilor, precum şi darea în judecată la Curtea Marţială a 
Şefului Instituţiei pentru abuz de putere şi înşelăciune. 

c). Toţi cei ce vor cădea în vina prevăzută la pct. 1 al. c, vor fi sancţionaţi cu 
confiscarea materialului şi darea în judecată pentru abuz de putere. 

3). Domnii Comandanți de C. T. şi Domnii Comandanți de Garnizoane vor 
face inspecții inopinate, atât ziua cât şi noaptea, pentru a controla activitatea echipelor 
de evrei la toate instituţiile unde au fost daţi evrei şi vor raporta săptămânal rezultatul 
inspecțiilor. 

4). Doresc a se stârpi pentru totdeauna abuzurile de orice fel şi voi fi necruţător 
cu sancţionarea greşelilor. 

5). Cercurile Teritoriale vor lua măsuri să anunţe pe toţi evreii şi pe toate 
instituțiile de prezentul ordin. 


1 Documentul a fost înregistrat de Armata a 4-a, Secţia I-a, cu Nr. 12.471 din 18.07.1943. 

2 Constantin M. Leon (1892-1945), militar de carieră român. Absolvent al Şcolii militare de 
ofițeri de cavalerie (1911-1914). Intră în armată cu gradul de sublocotenent (1914), participă la 
primul război mondial. Comandant al Cercului Teritorial Iaşi (1943); comandant al Comen- 
duirii Pieței Bucureşti (1944); trecut în rezervă la 10.11.1944. Maior (din 01.04.1926); 
locotenent-colonel (din 10.05.1934); colonel (din 24.01.1942). 

COMANDANTUL SECUND AL C. 4 A. 
General de Divizie 
(ss) G. Manoliu! 
pentru conformitate 
Şeful Biroului 5 
Cpt. ss. indescifrabil 


*) Adnotări: 
„Secţia I 18 IULIE 1943”. 
„In copie la Trenul Cartier. Colonel ss. indescifrabil”. 


AMR, fond 26-Armata a 4-a, dosar nr. 1480, f. 100. 


Documentul nr. 396 


ROMÂNIA 
MINISTERUL APĂRĂRII NAȚIONALE 
MARELE STAT MAJOR 
SECŢIA Il-a 
Biroul Contrainformaţii 
EVIDENŢĂ 
SECRET 
Nr. 467.572 din 14 IUL. 1943? 
MARELE STAT MAJOR 
SECŢIA II-a 
către 
PREŞEDINŢIA CONSILIULUI DE MINIŞTRI 
Cabinetul B.B.T. 


Am onoare a vă aduce la cunoştinţă următoarele, în legătură cu situaţia evreilor 
din ghettoul Mostovoi J. Berezovca: 

În ghettoul propriu zis, se găsesc numai 40 evrei meseriaşi. Restul evreilor a 
fost trimis la munci agricole, repartizați astfel: 

- La Suhaia-Balca 113 evrei; 


1 Gheorghe Manoliu (1888-1980), militar de carieră român. Absolvent al Şcolii militare de ofiţeri 
de infanterie (1907-1909) şi al Şcolii Superioare de Război (1919-1921). Intră în armată cu 
gradul de sublocotenent (1909), participă la primul război mondial. Comandant al Brigăzii — 
din 15.03.1942 Diviziei - 4 Munte (10.01.1940-20.03.1943);, comandant secund şi ulterior 
comandant al Corpului 4 Teritorial (20.03. 1943-27.03.1945); trecut în rezervă la 27.03.1945. În 
februarie 1949 a fost condamnat de autoritățile comuniste în lipsă, fiind fugit în munţi, la 15 
ani muncă silnică pentru crime de război. Arestat la 24.07.1952, a fost închis în penitenciarul 
Jilava, fiind eliberat la 14.10.1954. 

2 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 501.724 din 16.07.1943. 

- La grădinile Victorovca, circa 60 evrei. 

Situaţia celor aflați la ferma Suhaia-Balca este cât se poate de proastă, fiind 
aproape desbrăcaţi şi neavând cele necesare pentru higienă. Ei declară că nu sunt vizitaţi 
de nici un medic. 

S'a constatat că, printre evreii cari sunt daţi la lucru, la diferite instituții 
(spitale, preturi, etc.), unii primesc şi expediază scrisori, nu prin organele de 
supraveghere şi după prescripțiunile stabilite, ci pe adresa directă a instituţiei unde 
lucrează. 


p. ŞEFUL SECȚIEI II-a 
Lt. Colonel, ss. Petrescu 
Gh. N. Petrescu 
p. Şeful Biroului 2 
Căpitan, ss. Crinteanu! 
Crinteanu 


*) Adnotare: 
„16 IULIE 1943 Biroul 1. La Guvernământ pentru cercetare, avizare şi răspuns. 
Locotenent Colonel ss. S. lamandi”. 


AMAE, fond Problema 33, volumul 26, f. 138. 


Documentul nr. 397 


MARELE STAT MAJOR Nr. 425.972 din 14 Aug. 1943 
SECȚIA I-a 
Biroul 10 

NOTĂ 


Sumar: 
de specialişti evrei în vederea satisfacerii 
nevoilor armatei şi instituţiilor. 


Marele Stat Major pentru a face față numeroaselor cereri de specialişti evrei 
(ingineri, arhitecți, etc.) ale instituţiilor şi detaşamentelor exterioare, a propus Împuter- 
nicitului Guvernului pentru Reglementarea Regimului Evreesc din România” ca evreii 
din categoriile de mai sus, cari au obţinut carnete de scutire de muncă, să poată fi 


1 Alexandru Crinteanu (1907-?), militar de carieră român. Absolvent al Şcolii militare de ofițeri 
de infanterie (1927-1929). Intră în armată cu gradul de sublocotenent (1929). Ofiţer în cadrul 
Secţiei a Il-a Informaţii din Marele Stat Major (1943). Sublocotenent (din 01.07.1929); 
locotenent (din 10.05.1934); căpitan (din 25.10.1939). 

2 Radu Lecca. 

utilizaţi de Marele Stat Major câte 90 de zile pe an, pentru motivul că prin acordarea 
constructori înscrişi la cercurile teritoriale, 132 sunt scutiți de muncă obligatorie. 
În urma intervenţiunei noastre, Împuternicitul Guvernului ne face cunoscut: 

- că nu este de acord cu propunerea Marelui Stat Major; 

- avizează ca titraţii evrei cari nu posedă carnete de scutire să fie utilizaţi timp 
de 10 luni anual, fără a li se acorda remuneraţii speciale. 

Faţă de cele relatate mai sus, Secţia I-a propune: 

a) a se reduce la jumătate numărul carnetelor acordate specialiştilor evrei; 

b) titraţii neposesori de carnete de scutire să presteze şase luni de muncă anual 
cu drepturile acordate trupei. 

În acest sens urmează a se cere avizul Preşedinţiei consiliului de Miniştri — 
Împuternicitul Guvernului pentru Reglementarea Regimului Evreiesc din România — 
după care va fi necesar să se modifice D.M. Nr. 1305/1942! care prevede: 

- intelectualii evrei prestează munca obligatorie 90 de zile cu drepturile trupei; 

- restul timpului au dreptul la tariful de rechiziţii. 


ŞEFUL SECŢIEI l-a 
Colonel, ss. Borcescu 


ŞEFUL BIROULUI 10 
Căpitan, ss. Apostolide 
I. Apostolide 


*) Adnotări: 

„15 AUGUST 1943 Să se urmărească crearea de disponibilităţi. General ss. Arhip”; 
„26.VIIL. Biroul Căpitan Bădilescu”. Urmărire şi propuneri. Locotenent Colonel ss. Ilie 
Dumitrescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 2946, 
f. 2. 


1 Monitorul Oficial, partea I, nr. 174 din 29.07.1942. Decizia Ministerială Nr. 1305 din 
23.07.1942 a Ministerului Apărării Naţionale cu privire la munca obligatorie pentru evreii 
titraţi universitari. 

2 Nu a putut fi identificat. 


797 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Documentul nr. 398 


MARELE STAT MAJOR Nr. 580.159 din 8 Sept. 1943! 
SECŢIA OPERAȚIILOR 
Biroul 6. 
SECRET 
CABINETUL MILITAR 
al 


CONDUCĂTORULUI STATULUI 


Am onoare a raporta DOMNULUI MAREŞAL următoarele: 

În cadrul măsurilor prevăzute pentru decongestionarea Bucureştiului s"a hotă- 
rât ca evreii să nu fie evacuați. 

Comandantul Apărării Pasive? propune totuşi, ca să se studieze şi evacuarea 
forţată a acestora, pentru următoarele considerente: 

- a se înlătura cea mai puternică sursă de svonuri, ştiri false, etc, menite a 
atinge moralul populaţiei; 

- a înlătura din capitala ţării agenţii cei mai de temut, care pot informa inamicul 
prin diferite căi care le stau la dispoziţie; 
camere şi locuinţe pentru sinistraţi. 

Rugăm pe Domnul Mareşal să hotărască, dacă nu este cazul să se studieze 
evacuarea evreilor din capitală, urmând ca execuţia să aibă loc numai după efectuarea 
primului bombardament inamic, asupra capitalei. 


ŞEFUL MARELUI STAT MAJOR 
GENERAL ss. Şteflea 
I. Șteflea” 


1 Documentul a fost înregistrat de Cabinetul Militar al Conducătorului Statului cu Nr. 108.083 
din 09.09.1943. 

2 Nu a putut fi identificat. 

3 Pe această notă mareşalul Ion Antonescu a pus următoarea rezoluţie: 


„108.083/M.1 
SECRET 
MARELE STAT MAJOR 
Secţia Operaţiilor 
Cabinet 


La Nr. 580.159 din 8 Sept. 1943, relativ la evacuarea evreilor din Capitală în caz de 

bombardament inamic, 

Am onoare a vă transmite mai jos rezoluția Domnului Mareşal: 

<<Da. Să fie evacuaţi tot la evreii din alte localități. Să se studieze evacuarea lor la Odessa>>. 
D. O. 

ŞEFUL CABINETULUI MILITAR 

COLONEL 
R. Davidescu”. 

*) Adnotare: 
„Biroul Adjutantură”. 


AMR, fond 951-Cabinetul Militar al Conducătorului Statului, dosar nr. 7, f. 334. 


Documentul nr. 399 


ROMÂNIA 
MINISTERUL AFACERILOR INTERNE 
CABINETUL SUBSECRETARULUI DE STAT 
Nr. 13.044! 
14.1X.943 
PREŞEDINŢIA CONSILIULUI DE MINIȘTRI 
Cabinetul B.B.T. 
Guvernământul Bucovinei 


Avem onoare a vă face cunoscut, că în urma hotărârii Consiliului de ordine din 
10 Sept. a.c., autorizaţiile pentru deplasarea evreilor în cuprinsul ţării, cum şi pentru 
transferarea lor dintr-o localitate în alta, se eliberează, ca şi până în prezent, în baza 
aprobărilor Ministerului Afacerilor Interne, Subsecretariatul de Stat al Poliţiei şi 
Sigurantei şi potrivit normelor stabilite prin ordinele Nr. 11.998 A. din 22 Mai 1943, şi 
25.423 A. din 7 August 1943”. 

Autorizaţiunile se vor elibera, de către Prefectura Poliției Capitalei şi Pre- 
fecturile de judeţ, în baza aprobărilor scrise ale Subsecretariatului de Stat al Poliţiei şi 
Siguranţei. 

Nici o autorizaţie eliberată de Comisariatul Evreilor depe lângă Ministerul 
Muncii, nu este valabilă. 

Vă rugăm să binevoiţi a da ordine în consecință, organelor Dvs. de executare şi 
control. 


MINISTRU SUBSECRETAR DE STAT 
General de Corp de Armată, ss. C. Z. Vasiliu 
C.Z. Vasiliu 


DIRECTORUL ORDINEI PUBLICE 
Lt. Colonel Magistrat 

ss. MădârjaC 

Al. Mădârjac 


AMR, fond 951-Cabinetul Militar al Conducătorului Statului, dosar nr. 7, f. 336. 
1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 604.538 din 16.09.1943. 
2 Nu a fost identificat printre documentele cercetate. 
3 Nu a fost identificat printre documentele cercetate. 

*) Adnotare: 
„16.SEPTEMBRIE 1943. Comunicare Guvernămintelor. Să se treacă în evidență şi să 
se aplice la toate cererile în viitor. Locotenent Colonel ss. S. Iamandi”. 


AMAE, fond Problema 33, volumul 25, f. 230. 


Documentul nr. 400 


CABINETUL MILITAR Bucureşti, 29.09.1943 
AL 
CONDUCĂTORULUI STATULUI 
Nr. 125.928! 
EVIDENŢĂ 
PREŞEDINŢIA CONSILIULUI DE MINIȘTRI 
Cabinetul B.B.T. 


Domnul Mareşal este informat că nu s'a dat autorizaţie evreilor din țară să 
trimită evreilor din Transnistria hainele colectate în scop de a-i ajuta. 
Domnul Mareşal ordonă să se dea această autorizaţie. 


D. O. 
ŞEFUL CABINETULUI MILITAR 
Colonel ss. Davidescu 

R. Davidescu 


*) Adnotări: 

„Biroul 1. 29 SEPTEMBRIE 1943. Să se comunice această hotărâre imediat — 
Domnului Lecca; — Ministerului Economiei Naţionale; — Centralei Evreilor pentru 
măsuri de executare. Locotenent Colonel ss. S. Iamandi”; 

„Să se anexeze la dosarul de anchetă. Locotenent Colonel ss. S. Iamandi”. 


AMAE, fond Problema 33, volumul 21, f. 473. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 502.258 din 29.09.1943. 

Documentul nr. 401 


MARELE STAT MAJOR No. 859.673 din 30 Septembrie 1943 
SECŢIA 7-a 
LEGĂTURA CU ARMATELE ALIATE 
SECRET 
NOTĂ 
către 


SECŢIA I-a M.St.M 
SUMAR: 
Încadrarea Batalioanelor de 
lucru cu minoritari. 


La cererea Misiunii Armatei Germane de Uscat (Colonel Assmann!) am co- 
municat că batalioanele de lucru vor avea 50% minoritari şi anume: 

- unguri, 

- evrei, 

- ucrainieni, ruşi. 
în proporții egale, pe cât posibil, aceasta după datele luate dela Secţia I-a. 

Colonelul Assmann informează M.St.M. că Armata Germană nu poate accepta 
ca în aceste batalioane să fie şi evrei, deoarece ar fi incompatibil cu prestigiul şi demni- 
tatea Armatei Germane ca să fie îmbrăcaţi cu uniforme germane şi evrei. 

Misiunea Armatei Germane de Uscat roagă Marele Stat Major a scoate evreii 
din batalioanele de lucru şi a-i înlocui cu alți minoritari unguri, ucrainieni şi ruşi. 

Vă rog a soluţiona cererea Misiunii Germane şi a mă informa ce răspuns 
urmează să dăm. 


ŞEFUL SECŢIEI 7-a LEG. cu ARM. ALIATE 
COLONEL, ss. Traian Blaga 
Traian Blaga 


1 Günther Assmann (1900-?), militar de carieră german. Absolvent al Şcolii militare de ofiţeri de 
infanterie Dâberitz (1917-1918) şi al Academiei de Război (1933-1935). Intră în armată cu 
gradul de sublocotenent (1918), participă la primul război mondial. Ofiţer Ia în cadrul Statului 
Major al Diviziei 24 Infanterie (10.07.1940-11.12.1941); Ofiţer Ia în cadrul Statului Major al 
Diviziei 46 Infanterie (11.12.1941-06.01.1942); în rezerva OKH (06.01-20.03.1942); transferat 
la Misiunea Militară germană în România (din 20.03.1942); ofițer O.Qu-Şef al Cartierului 
General în cadrul Statului Major al Misiunii Militare germane în România (01.08.1942- 
15.04.1944); în rezerva OKH (15.04-25.08.1944);, şef de Stat Major al Comandamentului 
Militar al Belgiei şi Franţei de nord (25.08-25.09.1944); în rezerva OKH (25.09-01.11.1944); 
ofiţer de legătură între Generalul Împuternicit al Wehrmachtului în Ungaria şi Ministerul de 
Război, respectiv Marele Stat Major maghiar (01.11-01.12.1944); în rezerva OKH (din 
01.12.1944). Maior (din 30.09.1937); locotenent-colonel (din 30.11.1939); colonel (din 
15.02.1942). 

Comunicat: 
- Secţia l-a M.St.M. 
- Secţia 4-a M.St.M. 


*) Adnotări: 
„Dosar. ss. indescifrabil”; 
„Secret”. 


AMR, fond 5423-Marele Stat Major, Secţia a 7-a Teritorială, dosar nr. 265, f. 301. 


Documentul nr. 402 


INSPECTORATUL GENERAL AL JANDARMERIEI 
DIRECȚIUNEA SIGURANŢEI ŞI ORDINEI PUBLICE 
Serviciul Siguranţei 
Biroul A. 
EVIDENŢĂ 
SECRET 
Nr. 43.884! 
Anul 1943 Luna Oct. Ziua 5 
Inspectoratul General al Jandarmeriei 
către 
PREŞEDINŢIA CONSILIULUI DE MINIŞTRI 
— Cabinetul BBT — 


Avem onoare a raporta că în conformitate cu hotărârea luată în Consiliul de 
Ordine din ziua de 30 Septembrie a.c., Inspectoratul General al Jandarmeriei a dat ordin 
Legiunilor de Jandarmi din Transnistria pentru readucerea în ţară a tuturor evreilor 
sancționaţi cu trimiterea în Transnistria ca infractori la munca obligatorie. 


INSPECTOR GENERAL AL JANDARMERIEI 
General de Corp de Armată ss. C. Z. Vasiliu 
C.Z. Vasiliu 


Directorul Siguranţei şi Ord. Publice 
General, ss. C. Tobescu 
C. Tobescu 


*) Adnotare: 
„Biroul 1 7 OCTOMBRIE 1943. Să se ia camion cu Biroul 5. Să se urmărească exe- 
cutarea. Locotenent Colonel S. lamandi”. 


AMAE, fond Problema 33, volumul 26, f. 419. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 502.324 din 07.10.1943. 

Documentul nr. 403 


MARELE STAT MAJOR 

SECŢIA I-a 

Biroul 10 

Nr. 430.000 din 15 Octomvrie 1943! 
MARELE STAT MAJOR 
SECŢIA I-a 
către 
MARELE STAT MAJOR-SECȚIA I-a 
Biroul 3 


Am onoare a trimite alăturat un exemplar din Instrucţiunile Nr. 430.000 din 7 
Octomvrie 1943, referitoare la Scutirile, Concediile şi Clasările Medicale privind pe 
evreii din cadrul muncii obligatorii. 

Rugăm ca aceste Instrucţiuni să fie difuzate celor în drept, spre a fi studiate şi 
aplicate întocmai, pentru a nu se produce corespondenţă inutilă. 

Aceste Instrucţiuni s'au distribuit Comandamentelor M.U. şi similarelor, 
Unităţilor, Unităţilor corp aparte, detaşamentelor de lucru, precum şi instituţiilor care au 
detaşamente de evrei la munca obligatorie. 


D. O. 
ŞEFUL SECȚIEI I-a 
Colonel (ss) EN. BORCESCU 
Şeful Biroului 10 
Lt.-Col. ss. Boldur-Lăţescu” 
I. Boldur-Lăţescu 


MARELE STAT MAJOR 
SECȚIA I-a 
Biroul 10 


INSTRUCȚIUNILE 
Nr. 430.000, din 7 Oct. 1943, 
REFERITOARE LA SCUTIRILE, CONCEDIILE ȘI 
CLASĂRILE MEDICALE PRIVIND EVREII DIN 
CADRUL MUNCII OBLIGATORII 


1 Documentul a fost înregistrat de Marele Stat Major, Secţia I-a, cu Nr. 132.995 din 27.10.1943. 

2 loan Boldur-Lăţescu (1899-), militar de carieră român. Absolvent al Şcolii militare de ofițeri de 
rezervă de cavalerie (1917-1918). Intră în armată cu gradul de sublocotenent în rezervă (1918), 
participă la primul război mondial. Transferat în cadrele active ale armatei cu gradul de locotenent la 
01.07.1919. Ofiţer în cadrul comandamentului Regimentului 7 Roşiori (01.09.1940-15.04.1942); 
ofițer în cadrul Secţiei I-a Organizare-Mobilizare din Marele Stat Major (15.04.1942-01.04.1945); 
şef al Biroului 10 Evrei din Secţia I-a Organizare-Mobilizare a Marelui Stat Major (1943-1944); 
comandant al Regimentului 9 Călăraşi (01-18.04.1945); trecut în rezervă la 18.04.1945. Căpitan (din 
31.03.1930); maior (din 27.02.1939); locotenent-colonel (din 20.03.1943). 

MARELE STAT MAJOR 
SECȚIA I-a 
Biroul 10 
INSTRUCȚŢIUNILE Nr. 430.000 
Referitoare la scutirile, concediile şi clasările 
medicale privind evreii din cadrul muncii obligatorii. 
A. SCUTIRI MEDICALE. 


1. — Pentru evreii din detaşamente locale. 

1. Evreii bolnavi, cari au nevoie de scutiri medicale şi sunt repartizați pentru 
muncă obligatorie la unităţile şi formațiunile militare din oraşele lor de domiciliu, vor fi 
prezentați la vizita medicală la infirmeriile corpurilor de trupă respective, iar cei 
repartizaţi la instituțiile civile sau întreprinderile particulare la infirmeriile Cercurilor 
Teritoriale. 

Evreii repartizați, eventual, la instituţiile şi întreprinderile din oraşele nereşe- 
dinţe (unde nu sunt Cercuri Teritoriale), vor fi supuşi pentru vizita medicală la medicul 
unei autorităţi militare sau civile din localitate. 

2. Fiecare unitate, instituție sau întreprindere care foloseşte evrei la munca 
obligatorie, va poseda o condică de vizită medicală pentru evrei. 

Şeful detaşamentului de muncă va înscrie în condică numele, prenumele şi anul 
naşterii evreilor care urmează a fi vizitaţi de medic. 

Medicul oficial care va vizita pe evreii bolnavi, este obligat a înscrie în condică 
data, ora, diagnosticul, eventual scutirea acordată, şi semnătura. 

Şeful detaşamentului de muncă este obligat să înscrie în registrul control 
nominal, la ziua respectivă, pe toţi evreii plecaţi la vizita medicală, iar la înapoierea 
acestora, să facă mutație definitivă: sănătos sau scutit, şi pe cât timp. 

3. Îngrijirile medicale, atât pentru evreii cari nu au nevoie de scutiri, cât şi 
pentru cei scutiţi, vor fi asigurate, fie la infirmeriile detaşamentelor de muncă, fie la 
dispensariile locale, sau chiar de către medicii particulari. 

4. În caz de boală care nu îngăduie deplasare, evreii sunt obligaţi să înştiințeze 
în scris, chiar în ziua lipsei dela lucru, atât unitatea, instituţia sau întreprinderea unde 
sunt repartizați, cât şi Cercul Teritorial respectiv. 

Vizita la domiciliu se va efectua de către medicii oficiali indicaţi la paragraful 
1) de mai sus, oricare dintre aceşti medici fiind obligat să viziteze, să întocmească un 
referat şi să-l trimită Cercului Teritorial chiar în prima zi a lipsei dela lucru, înştiinţând 
totodată şi autoritatea sau întreprinderea unde este repartizat evreul, asupra constatărilor 
şi propunerilor făcute, pentru a i se face mutaţia în registrul control. 

5. NICIO SCUTIRE MEDICALĂ NU POATE FI ACORDATĂ DECÂT DE 
MEDICII OFICIALI ÎNSĂRCINAȚI SĂ FACĂ VIZITA MEDICALĂ. 

6. Medicii indicaţi la paragraful 1) de mai sus, pot acorda scutiri medicale până 
la maximum 5 zile. 

7. Pentru a face posibil controlul scutirilor medicale acordate, medicii 
Cercurilor Teritoriale şi medicii unităţilor militare vor înainta la 1 şi 15 zile ale fiecărei 
luni, Serviciului Sanitar al Corpului Teritorial respectiv, un tabel nominal de evreii 

scutiți, cuprinzând numele şi prenumele, anul naşterii, Cercul de origine, diagnosticul şi 
scutirea acordată (dela ... până la ...). 

Pentru evreii repartizaţi eventual la instituții şi întreprinderi din oraşele 
nereşedinţe, tabelele de scutiți vor fi trimise prin grija instituţiilor respective la Cercul 
Teritorial de origină al evreilor, care le va înainta, centralizate, la Corpul de Armată 
(Teritorial). 

Medicii şefi ai Corpurilor Teritoriale sunt obligaţi a executa o supraveghere 
continuă asupra scutirilor medicale date de către medicii Cercurilor Teritoriale sau ai 
unităților. 

Evreii suspecți, cari au obţinut repetate scutiri, vor putea fi trimişi sau chemaţi 
pentru contravizită la comisia medicală a Corpului de Armată. 

8. Medicii Corpurilor de Armată pot acorda evreilor pentru tratament sau 
convalescenţă, permisii medicale până la maximum 8 zile, în afară de scutirea acordată 
de medicul Cercului Teritorial sau al unităţii respective. 

9. Evreii bolnavi, al căror tratament necesită spitalizare, vor fi internați în 
spitalele evreieşti locale; în cazul când nu există spitale evreieşti, vor fi internaţi în alte 
spitale civile. 

Internarea în spitale se va face prin grija instituţiei, unităţii sau întreprinderii 
unde sunt repartizaţi evreii, cu aceleaşi forme care se fac pentru ostaşi, anunţându-se 
imediat Cercul Teritorial respectiv. 

10. Evreii accidentați de muncă, precum şi aceia a căror stare gravă necesită 
operaţii urgente, vor fi internaţi în spitale, după cum se află la punctul 9), urmând a fi 
vizitaţi ulterior de către medicul militar al garnizoanei respective şi de acela al Cercului 
Teritorial, confirmând necesitatea internării urgente. 

11. În principiu, în perioada pregătirilor de trimiterea evreilor în detaşamente 
exterioare de muncă se interzice orice scutire medicală, astfel: 

a) Medicul Corpului sau Cercului Teritorial nu poate scuti niciun evreu în 
termen de 8 zile libere înainte de data fixată pentru plecarea detaşamentului, decât 
excepţional, în cazuri bine justificate şi care nu pot suferi o amânare. 

b) Orice evreu scutit în perioada pregătitoare de constituirea detaşamentelor 
exterioare, va fi trimis în mod automat la detaşamentul pentru care fusese destinat, 
îndată după expirarea scutirii, chiar dacă efectivul detaşamentului a fost completat. 

12. Medicamentele necesare tratamentului evreilor nespitalizați vor fi 
procurate prin grija instituţiei respective. 

II. — Pentru evreii din detaşamente exterioare. 
(utilizaţi şi cazaţi în afara localităţilor de domiciliu): 

1. Pentru îngrijirea bolnavilor, instituțiile care utilizează evreii vor pune la 
dispoziția fiecărui detaşament exterior o infirmerie cu medicamente, mobilierul şi 
efectele de pat necesare (pentru circa 1% din efectiv), precum şi o încăpere pentru 
păstrarea medicamentelor şi a materialelor de care au nevoie. 

2. Asistenţa medicală: 

a) evreii bolnavi aflați la muncă în detaşamente exterioare încadrate militar, 
vor fi trataţi pe loc, scutirile medicale putând fi acordate în mod excepţional, de către 
medicii detaşamentelor respective (evrei sau creştini concentrați); 


805 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


b) evreii din detaşamentele exterioare fără încadrare militară, în caz de boală 
vor fi trataţi ca şi evreii din detaşamentele locale: 

- la infirmeriile corpurilor de trupă unde sunt repartizaţi, sau la infirmeriile 
Cercurilor Teritoriale (acei repartizaţi la instituţiile civile); 

- la infirmeria detaşamentului sau la un dispensar local, evreii repartizaţi la 
instituţiile civile, care se află în oraşe nereşedinţe de judeţ. 

Scutirile medicale pentru evreii din această categorie vor fi acordate de medicii 
însărcinați cu vizita medicală. 

3. Evidenţa celor scutiţi medical va fi ţinută de către fiecare subunitate de lucru 
(companie) şi de infirmeria detaşamentului, potrivit celor arătate la Titlul A, Capitolul I, 
paragraful 2. 

Pentru a da posibilitate de control, medicii şefi ai detaşamentelor exterioare vor 
ţine la zi o condică specială a scutirilor acordate, în care vor fi înscrise numele şi 
prenumele evreilor, anul naşterii, data vizitei, diagnosticul şi termenul scutirii acordate. 

4. Corpurile Teritoriale (Armată) care au pe raza lor detaşamente exterioare de 
muncă vor dispune ca medicii şefi să execute controluri sanitare periodice la 
detaşamentele de evrei. 

5. Evreii bolnavi sau accidentaţi, din detaşamentele încadrate militar, al căror 
tratament necesită spitalizare, vor fi internaţi cu forme legale, prin grija detaşamentului, 
în spitalul civil cel mai apropiat. 

Evreii din detaşamentele exterioare neîncadrate militar vor fi internați în spitale 
prin grija Cercului Teritorial local, sau a autorităţii care îi foloseşte la muncă 
obligatorie. Detaşamentul respectiv va anunţa în scris, totodată, garnizoana în care se 
găseşte spitalul, pentru ca medicul garnizoanei să viziteze pe bolnavul internat, 
confirmând în scris necesitatea internării şi să urmărească data când bolnavul este apt 
de a ieşi din spital. 

Cheltuielile de întreţinere şi tratament ale evreilor internaţi în spitale, vor fi 
suportate de către Centrala Evreilor, prin Oficiul Judeţean respectiv. 

6. Evreii cari au fost muşcaţi de animale turbate în timp ce se aflau în 
detaşamente exterioare, vor fi trimişi pentru tratament la Institutul Antirabic cel mai 
apropiat de sediul detaşamentului de lucru. În nici un caz nu vor fi lăsaţi să urmeze 
tratamentul antirabic în oraşul lor de domiciliu. Întreţinerea evreilor pe timpul 
tratamentului în localitatea unde se află Institutul Antirabic, va fi asigurată prin mijloace 
proprii, sau de către Oficiul Judeţean al Centralei Evreilor. 

7. Acordarea de concedii medicale evreilor ieşiţi din spitale se va face exclusiv 
de către Comisia Medico-Militară a Corpului Teritorial respectiv. În acest scop, evreul 
ieşit din orice spital va fi trimis Cercului Teritorial de origină, care-l va înainta 
neîntârziat la comisie (cu formele de ieşire din spital). Medicul garnizoanei de reşedinţă 
a spitalului unde a fost internat evreul este obligat să asigure trimiterea evreului ieşit din 
spital la Cercul Teritorial respectiv, vizându-i biletul de ieşire din spital. 

8. Pentru cazurile de deces ale evreilor internați în spitale, sau aflați la muncă 
în detaşamente exterioare, se va anunţa Oficiul Judeţean cel mai apropiat al Centralei 
Evreilor, care va fi obligat a dispune întocmirea formalităţilor legale de înmormântare. 

Detaşamentul va încunoştinţa în scris Cercul Teritorial de origină, indicând şi 
împrejurările decesului. 

interzice cu desăvârşire corespondenţa scrisă, prin poştă, între Cercurile Teritoriale şi 
spitalele din aceeaşi localitate, unde s'ar afla internaţi evreii. Medicul Cercului 
Teritorial va verifica personal existenţa evreilor în spitale şi diagnosticul, forma oficială 
scrisă fiind îndeplinită odată cu vizitarea bolnavilor evrei în spital. 

10. Deplasarea evreilor din detaşamentele exterioare la spitale şi dela spitale la 
Cercurile Teritoriale de origină se va face pe bază de foi de drum şi ordine de serviciu, 
eliberate de garnizoanele respective. 

11. Identificarea evreilor se va face în baza Livretului Militar şi al Buletinului 
de Populaţie. 


B. CONCEDII MEDICALE. 


I. — Acordarea concediilor medicale. 

1. Concediile medicale necesare evreilor pentru tratament, repaos sau 
convalescenţă vor fi acordate numai de către Comisiunile Medico-Militare ale 
Corpurilor de Armată (Teritoriale). 

2. Compunerea comisiilor Medicale va fi cea prevăzută de art. 23 din Legea 
Nr. 505, asupra recrutării armatei! . 

3. La acordarea concediilor medicale, comisiile medicale vor ţine seamă de 
natura muncii la care urmează a fi supus evreul în cauză. 

II. — Lucrările Comisiunilor Medico-Militare. 

1. În vederea acordării de concedii medicale, comisiunile medico-militare vor 
ţine 1-2 şedinţe pe săptămână, după numărul cazurilor prezentate. 

2. În mod normal, Comisiunile vor lucra la sediul Corpului de Armată 
(Teritorial). Când la un Cerc Teritorial urmează a fi examinat în vederea acordării de 
concedii medicale, un număr important de evrei, comisiunea se poate forma la sediul 
Cercului în cauză, din medicul şef al Corpului Teritorial, medicul Cercului respectiv şi 
un alt medic militar (activ sau de rezervă) din garnizoana cea mai apropiată. 

3. În cursul deplasărilor la sediul Cercurilor Teritoriale, se va căuta să se 
lucreze printr-o singură deplasare în circuit, activând la mai multe Cercuri în acelaşi 
traseu. 

4. După fiecare şedinţă, medicul şef al Corpului Teritorial va trimite rezultatul 
supravizitei direct fiecărui Cerc Teritorial interesat (tabel nominal), iar Biroului Evrei 
dela Corpul Teritorial o situație numerică, în care se va specifica: 

- prezentaţi; 

- concedii acordate (pe perioade); 

- respinşi; 

- absenţe nemotivate. 

Absenţii vor fi clasaţi: buni de muncă. 


1 Monitorul Oficial, partea I, nr. 157 din 09.07.1942. Decretul-Lege Nr. 1853 din 22.06.1942 
asupra recrutării armatei; Monitorul Oficial, partea I, nr. 221 din 22.09.1942. Decretul-Lege Nr. 
2785 din 19.09.1942. Regulamentul Nr. 31 pentru aplicarea Legii asupra recrutării armatei din 
1942. 

5. Pentru ca Marele Stat Major să poată cunoaşte situația la data de 10 ale 
fiecărui luni, Corpurile Teritoriale vor înainta Marelui Stat Major, Secţia I-a, Biroul 10, 
în timp util, „SITUAŢIA MODEL 9”. 

6. Evreii care în timp de 6 luni vor obţine concedii medicale mai mari de 90 de 
zile, vor fi chemaţi din oficiu, prin grija medicului şef al Corpului de Armată 
(Teritorial), la „Comisia de Revizuire Medicală” (Titlul C.). 

7. Comisiile Medico-Militare vor elibera evreilor cari au obţinut concedii 
medicale, certificatele medicale legale, purtând ştampila „evreu”. 

III. — Prezentarea evreilor la Comisiile Medico-Militare. 

1. Prezentarea evreilor la comisiile Medico-Militare se va face în urma 
hotărârii comandantului Cercului Teritorial respectiv, în baza propunerilor medicului 
cercului. 

2. Evreii vor fi prezentaţi de către un delegat al Cercului (subofițer sau gradat) 
împreună cu tabelele nominale în triplu exemplar, întocmite de către Cercul Teritorial 
respectiv, conținând următoarele date: 

- numele şi prenumele; 

- anul naşterii şi numărul matricol; 

- profesiunea sau meseria; 

- ocupaţia; 

- studiile; 

- domiciliul actual; 

- situația materială proprie şi a părinţilor; 

- modul cum a satisfăcut munca obligatorie până la acea dată; 

- antecedentele medicale: concedii acordate, etc. 

3. Evreii trimişi la Comisia Medico-Militară din altă localitate decât aceea 
unde domiciliază, vor călători în bază de foi de drum şi ordine de serviciu. 


C. REVIZUIREA MEDICALĂ. 


I. — Clasarea evreilor. 

1. Revizuirea medicală are de scop clasarea evreilor la următoarele categorii de 
muncă: 

a) apt pentru munca manuală. 

b) apt pentru munca manuală uşoară (evreii care posedă studii inferioare 
gimnaziului şi cărora starea lor fizică nu le-ar permite eforturi mari, cum este munca pe 
şantier. Aceştia urmează a fi utilizați în spitale, economate, ca profesionişti ai unei 
meserii care nu cere eforturi fizice, etc.). 

c) apt pentru munca intelectuală (evreii care posedă studii superioare gimna- 
ziului şi cărora starea lor fizică nu le permite munca cu braţele, urmând a fi folosiți în 
localităţile de domiciliu, la economate, spitale sau alte servicii de birou). 

d) inapt definitiv pentru muncă manuală sau intelectuală. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3706, f. 8. 


808 


Documente 


e) inapt provizoriu pentru muncă manuală (pentru o perioadă de 180 zile) până 
la prima şedinţă consecutivă de revizuire. 

Pentru stabilirea cazurilor care îndreptățesc clasarea în una din categoriile de 
mai sus, comisiile vor ține seama că aptitudinile fizice necesare pentru prestarea muncii 
obligatorii sunt similare aptitudinilor cerute românilor clasaţi pentru munca de folos 
obştesc, prevăzută de legea recrutării. 

În consecință, vor fi clasaţi improprii numai evreii care sunt în imposibilitate 
absolută de a presta vreun fel de muncă manuală sau intelectuală, din cauza infirmi- 
tăţilor bine dovedite, ținând seamă că cetăţenii de origină etnică română găsiți improprii 
pentru serviciul militar auxiliar, sunt totuşi ținuți a presta munca de folos obştesc. 

2. Clasările medicale în categoriile de mai sus se decid de către Comisiunile 
Medico-Militare ale Corpurilor Teritoriale, cu excepţia evreilor clasaţi inapți definitiv 
de muncă, aceştia fiind supravizitați, pentru confirmarea clasării, de către Comitetul 
Consultativ Superior al Armatei. 

3. Evreii clasaţi inapți definitiv de muncă, cei apți numai pentru munca 
intelectuală precum şi cei apți pentru muncă manuală uşoară, vor fi revizuiți din 3 în 3 
ani, până la vârsta de 50 de ani, la datele fixate de Marele Stat Major, potrivit art. 114 
din D.L. 505/1942. 

Prezentarea lor se va face prin grija Cercurilor Teritoriale, care va anunţa pe 
evrei prin ordine de chemare. 

4. Cei clasaţi inapţi provizoriu la două perioade consecutive de revizuire vor fi 
supuşi examinării din oficiu, ca şi inapți definitiv pentru muncă, Comitetului 
Consultativ Superior al Armatei. 

5. Pentru control, Comitetul Consultativ Superior al Armatei poate chema la 
verificare, în orice perioadă, oricare categorie de evrei clasaţi de Comisiile de Revizuire. 
II. — Lucrările Comisiunilor de Revizuire. 

1. Comisia de Revizuire va fi formată conform art. 23 din Legea Nr. 505, 
asupra recrutării armatei. 

2. Lucrările de revizuire vor avea loc de două ori pe an, în lunile Noemvrie şi 
Martie, urmând a supravizita şi clasa: 

- pe evreii prevăzuţi la Titlul B, Capitolul II, alin.6; 

- pe evreii clasaţi inapți provizoriu în şedinţa precedentă; 

- eventual, pe evreii propuşi recent pentru clasare de către Cercurile Teritoriale. 

3. Prezentarea evreilor la Comisiunea de Revizuire se va face prin grija 
Cercului Teritorial respectiv, potrivit programului întocmit de Medicul Şef al 
Comisiunii şi aprobat de comandantul Corpului de Armată (Teritorial). 

4. Comisiunile vor putea lucra la sediul Corpului de Armată (Teritorial) sau la 
fiecare Cerc, în raport cu numărul cazurilor de examinat. 

5. Evreii vor fi prezentaţi de Cercurile Teritoriale, cu formele legale arătate la 
Titlul B, Capitolul III. 

6. După terminarea lucrărilor, un exemplar din tabelele nominale va fi înaintat 
Direcţiunei Superioare Sanitare, un exemplar se va trimite Cercului Teritorial respectiv, 
al treilea exemplar rămânând la Serviciul Sanitar al Corpului de Armată (teritorial) 
respectiv. 

7. Pentru ca Marele Stat Major să cunoască rezultatul lucrărilor la datele de 1 
Aprilie şi 1 Decemvrie ale fiecărui an, Corpurile Teritoriale vor înainta Marelui Stat 
Major, Secţia I-a, în timp util, „SITUAȚIA MODEL R.”. 

8. Evreii clasați de Comisia de Revizuire vor primi certificate de clasare, po- 
trivit art. 108 din Regulamentul Nr. 31 al Legii asupra Recrutării Armatei, cu 
modificările speciale pentru evrei. 

9. Cercurile Teritoriale vor face mutaţiile legale în registrul de control al 
evreilor: data, revizuit de comisia ..., din ..., şi clasat ... O. Zi Nr.... 

III. — Prezentarea evreilor la revizuire. 

1. Evreii vor fi prezentaţi la revizuire cu delegaţi ai Cercurilor Teritoriale 
respective, călătorind pe C.F.R. în baza foilor de drum şi a ordinelor de serviciu, 
legitimându-se cu livretul militar şi buletinul de populaţie. 

2. Prezentarea evreilor inapți la Consiliul Superior Consultativ al Armatei, se 
va face potrivit ordinelor speciale date de Marele Stat Major, în baza programului 
întocmit în acest scop de Direcţiunea Superioară Sanitară. 


D. ABATERI ŞI SANCŢIUNI. 


1. Comandanții Cercurilor Teritoriale sunt datori a veghea asupra activităţii 
medicilor în legătură cu acordarea scutirilor evreilor, luând toate măsurile pentru a se 
evita abuzuri sau influenţe. 

2. Activitatea medicilor evrei dela detaşamentele exterioare de muncă va fi 
supravegheată de către comandanții detaşamentelor respective, în scopul de a nu se 
acorda scutiri medicale cu uşurinţă, sau de a se propune internări în spitale pentru evreii 
cari nu ar avea nevoie de tratament în spital. 

3. Evreii cari vor fi constataţi că simulează anumite boli, pentru a se sustrage 
dela munca obligatorie, vor fi sancţionați de Corpurile Teritoriale, potrivit legilor în 
vigoare. 

Până la soluţionarea definitivă a cazurilor semnalate, Corpurile Teritoriale vor 
trimite şi menţine în permanenţă în detaşamente exterioare de muncă pe evreii care s'au 
făcut vinovaţi de sustragere dela munca obligatorie, ca simulanți. 

Concediul legal de 15 zile cuvenit acestora după 6 luni de muncă, poate fi 
suspendat în cazul când s'a dovedit că au căutat să se sustragă dela muncă prin obțineri 
de scutiri medicale nemotivate. 

4. Medicii cari vor fi dovediţi că au înlesnit sustragerea în mod intenţionat dela 
munca obligatorie a evreilor, prin acordarea de scutiri şi concedii medicale nemotivate, 
precum şi acei cari au consimţit clasarea nejustificată a evreilor, vor suferi rigorile legii. 
Deasemeni, în cazul când se va dovedi că nu şi-au făcut datoria de a menţine o bună 
stare sanitară. 

5. Evreii cari, potrivit cererilor lor de a fi reexaminați de către medicii 
Corpurilor Teritoriale, în urma examinării au fost găsiţi buni de muncă, vor fi trimişi în 
detaşamente exterioare de muncă pe termen nelimitat, indiferent de vârstă. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3706, f. 7. 

6. Corpurile şi Cercurile Teritoriale nu vor soluţiona nicio cerere de reexa- 
minare medicală a evreilor cari au fost clasaţi sau respinşi la clasare de către comisiile 
Medico-Militare, în şedinţele recente. 

7. Evreii cari în scopul de a se sustrage dela prestarea muncii obligatorii îşi vor 
cauza accidente sau se vor auto-mutila, cum şi acei cari vor determina pe alţii de a le 
cauza accidente sau mutilări, în acelaşi scop, vor fi trimişi în judecata Curţii Marţiale, 
pentru a fi sancționaţi potrivit Codului Justiţiei Militare. 

Până la judecată, în cazul când starea lor fizică nu-i împiedică, vor fi trimişi la 


muncă în detaşamente exterioare. 
* 


* * 


Din cuprinsul prezentelor instrucțiuni se desprinde ideea descentralizării pe 
seama Corpurilor de Armată (Teritoriale) a tuturor chestiunilor referitoare la situația 
sanitară a evreilor. 

În consecință, aceste comandamente au întreaga răspundere, fiind obligate să 
exercite un control riguros asupra organelor în subordine şi să ia măsuri represive în 
contra acelora care comit abuzuri sau ilegalităţi. 


p. ȘEFUL MARELUI STAT MAJOR 
GENERAL ADJUTANT (ss) S. MARDARI 


Şeful Secţiei I-a 
Colonel (ss) En. Borcescu 
p. conformitate 
Şef. Bir. 10 
Lt. Col. I. Boldur-Lăţescu 
ss. Boldur-Lăţescu 


AMR, fond 26-Armata a 4-a, dosar nr. 1480, f. 219-226; fond 5416-Marele Stat Major, 


Secţia I-a Organizare-Mobilizare, dosar nr. 3706, f. 1-8; AMAE, fond Problema 33, 
volumul 26, f. 285-292. 


Documentul nr. 404 
MARELE STAT MAJOR 
Secţia M.O.N.T. 
Bir. 5 Nr. 901.718 din 9.X1.1943 
NOTĂ 


Comandamentul Militar al Capitalei înaintează un studiu şi un tabel numeric 
privitor la dublarea personalului evreesc în număr de 369-din care 60% fac parte din 

personalul de conducere la 46 întreprinderi militarizate!, din care se constată că în 
privința românizării personalului din întreprinderi nu s'au respectat întocmai 
dispoziţiunile legii de românizare?, întrucât: 

— Deşi potrivit art. 2 din lege întreprinderile erau obligate să concedieze 
salariaţii evrei, până la 31 Decemvrie 1941, totuşi funcționează încă în serviciu evrei 
fără nici o specialitate. Unele întreprinderi au angajat evrei şi după apariţia legii de 
românizare. 

— Potrivit art. 10 din Legea de românizare, Ministerul Muncii putea impune 
întreprinderilor angajarea de personal român pe lângă salariaţii specialişti evrei sau 
străini. 


— Parte din întreprinderi în loc să angajeze personal român ca dubluri pentru 
evrei, au numit aceste dubluri din personalul întreprinderii. Aceste dubluri însă, nu sunt 
decât de formă, întrucât funcţionarii respectivi nu pot îndeplini şi oficiul de dublanţi, pe 
lângă însărcinările iniţiale ce au în instituţie. 

— Dublurile evreilor sunt înlocuite după bunul plac al întreprinderilor, fără 
motive serioase, pentru a putea justifica necesitatea menținerii evreilor din cauză că 
românii nu au avut timp să se formeze. 

— Parte din dublurile destinate nu corespund ca pregătire, însă sunt menținute 
în această situaţie, pentru ca mai târziu întreprinderile să invoce acest motiv, pentru a 
putea obține menţinerea evreilor. 

Comandamentul Militar al Capitalei face următoarele propuneri: 

1. — Organele Oficiului Central de Românizare să verifice pe teren situația 
dublării personalului evreesc din întreprinderi, luând măsurile necesare de îndreptare. 

2. — Să se îndepărteze tot personalul evreesc, care nu are o specialitate. 

3. — Să se îndepărteze tot personalul evreesc angajat în serviciul întreprin- 
derilor, după apariţia legii de românizare. 

4. — Să se interzică, cu excepţia cazurilor de forță majoră bine constatate, 
înlocuirea dublurilor evreilor. 

5. — Să nu se mai facă repartizări de evrei la munca obligatorie în instituţiile în 
cari au mai funcționat anterior legii de românizare, pentru a se evita revenirea lor în 
serviciu. 

6. — Să se aprobe mobilizarea pentru lucru a tuturor dublurilor evreilor şi să se 
înapoeze întreprinderilor toţi cei aflaţi în prezent mobilizați la unități. 

7. — Întrucât întreprinderile sunt cele care invocă motivul că dublurile recoman- 
date de O.C.R. nu corespund, se propune ca numirea lor să se facă şi cu asentimentul 
Direcţiilor respective şi eventual după un stagiu de încercare, care să nu depăşească 1-2 
luni. 

Secţia M.O.N.T. este de acord cu aceste propuneri. 


1 Nu se publică. Se referă la documentul „Studiu privind dublarea personalului evreesc din 
întreprinderile militarizate”, întocmit de Comandamentul Militar al Capitalei, Statul Major, 
Biroul 5 Siguranţă şi Prevederi. ANIC, fond Preşedinţia Consiliului de Miniştri-Cabinet 
Militar, dosar nr. 119/1943, f. 153-163. 

2 Monitorul Oficial, partea I, nr. 270 din 16.11.1940. Decretul-Lege Nr. 3825 din 12.11.1940, 
pentru românizarea personalului din întreprinderi. 

Menţionăm că studiul alăturat s'a mai înaintat de Comandamentul Militar al 
Capitalei şi la Preşedinţia Consiliului de Miniştri (Cabinetul Militar al Conducătorului), 
la Ministerul Apărării Naţionale (Cabinet), la Ministerul Înzestrării Armatei (Cabinet). 


ŞEFUL SECȚIEI M.O.N.T. 
GENERAL ss. Pandele! 
I. Pandele 
OFIȚER MAGISTRAT 
Lt. Colonel, ss. Rotaru? 
C. Rotaru 


+) Adnotări: 

„9 NOEMBRIE 1943. Se va prezenta Domnului General Şef al Marelui Stat Major. 
Sunt de acord cu propunerile. ss. General Mardari”; 

„10 NOEMBRIE 1943. Să se înainteze Domnului Mareşal prin Ministerul Apărării 
Naţionale ss. General Şteflea”. 


ANIC, fond Preşedinţia Consiliului de Miniştri-Cabinet Militar, dosar nr. 119/1943, f. 
152+verso. 


Documentul nr. 405 


9 Noembrie 1943 


NOTĂ 
privitoare la evacuarea proprietarilor şi 
chiriaşilor evrei din imobilele C.N.R. 


1/ LEGEA DIN 28 MARTIE 1941! a lăsat proprietarilor expropriaţi folosința 
imobilelor până la plata preţului. 


1 loan V. Pandele (1889-?), militar de carieră român. Absolvent al Şcolii militare de ofiţeri de 
infanterie (1911-1913) şi al Şcolii Superioare de Război (1923-1925). Intră în armată cu gradul 
de sublocotenent (1913), participă la primul război mondial. Ofiţer în cadrul Marelui Stat 
Major (11.06.1940-22.06.1941); ofiţer în cadrul Marelui Cartier General (22.06.1941- 
20.09.1942); subşef al Marelui Stat Major şi şef al Secţiei M.O.N.T din Marele Stat Major 
(20.09.1942-04.10.1944); trecut în rezervă la 20.03.1943 şi menținut în activitate până la 
04.10.1944. Locotenent-colonel (din 15.04.1933); colonel (din 24.11.1938); general de brigadă 
în rezervă (din 20.03.1943). 

2 Constantin P. Rotaru (1894-?), magistrat militar de carieră român. Absolvent al Şcolii militare 
de ofițeri de artilerie, geniu şi marină (1916-1917). Licenţiat în Drept la Universitatea din Iaşi 
(1920); doctor în Drept la Universitatea din laşi (1931). Intră în armată cu gradul de 
sublocotenent (1917), participă la primul război mondial. Ofiţer magistrat în cadrul Marelui 
Stat Major (15.11.1940-01.10.1945); ofițer magistrat în cadrul Curţii Militare de Casaţie şi 
Justiţie (01.10.1945-22.07.1946), trecut în cadrul disponibil la 22.07.1946 şi în rezervă la 
09.08.1947. Maior magistrat (din 31.10.1936); locotenent-colonel magistrat (din 18.07.1942 cu 
vechimea din 10.05.1941); colonel magistrat (din 11.05.1944). 

2/ LEGEA DIN 10 OCTOMBRIE 1941? le-a luat folosinţa, transformând şi pe 
foştii proprietari în chiriaşi ai C.N.R. deşi prețul exproprierii nu li-se plătise încă. 

Legea a stabilit însă normele legale după care C.N.R. va putea evacua pe 
chiriaşii evrei şi anume: 

a) evacuarea nu se putea face decât la 23 Aprilie sau 26 Octombrie; 

b) evacuarea trebuia să fie precedată de o notificare cu cel puţin 20 de zile; 

c) conflictele se rezolvau în Justiţie. 

3/ LEGEA DIN 27 MAI 19425 a scos pe evrei de sub scutul legilor, acordând 
C.N.R.-ului dreptul de a rezilia închirierile oricând şi fără nici un motiv, dar a menţinut 
protecția Justiţiei, evacuarea ordonându-se de Tribunal şi neputându-se efectua decât 
după opt zile dela primirea unei somaţii. 

4/ LEGEA DIN 10 MARTIE 1943 a scos pe evrei şi de sub scutul Justiţiei, 
C.N.R. având dreptul de a evacua pe locatarii evrei pe cale administrativă cu recurs la 
Ministru — recurs fictiv — Ministrul fiind judecător şi parte, evacuarea făcându-se în 
câteva ore — adesea 2 ore — evreul era evacuat înainte de a avea măcar timpul să-şi 
redacteze recursul. 

S'au petrecut tragedii de neînchipuit cari s'au soldat şi cu sinucideri. 

S'au evacuat evrei pe cari legile şi propriile Decizii ale C.N.R. îi exceptau dela 
reziliere. 

S'au petrecut fapte şi mai grave: C.N.R. a publicat o Decizie că va prelungi cu 
un an — şi fără drept de reziliere — termenul de închiriere al acelor evrei cari se vor 
obliga a face reparaţii mari şi totuşi după ce evreii au făcut reparaţiile au fost alungați. 

În afară de situaţia evreilor, evacuarea lor pune şi o problemă de ordine publică 
care are un aspect social-politic asupra căruia nu vom insista şi un aspect de ordine 
publică pură şi simplă, drept care Ministerul Internelor a cerut — şi cererea a fost admisă 
— ca noua lege a chiriilor din 10 Martie 1943 să prelungească şi contractele de închiriere 
ale evreilor şi asupra căruia apare deci inutil să insistăm. 

Ne vom mărgini numai să punem întrebarea: De unde vin toţi aceşti chiriaşi ? 
Locuit-au ei sub cheiurile Dâmboviţei sau au fost ei evacuaţi de către proprietarii lor ? 

Nu, căci toţi aveau sau proprietate sau locuinţe din care proprietarii nu-i puteau 
evacua pentru că legea le prelungea contractele. 

Venit-au ei din provincie ca refugiați sau mutaţi în interes de serviciu ? 

Nu, căci în ce-i priveşte pe bucovineni sau basarabeni cele 2 provincii fiind 
recucerite înaintea legilor de sub numerele 2-4 n'au existat refugiaţi iar în ce priveşte pe 


= 


Monitorul Oficial, partea I, nr. 74 din 28.03.1941. Decretul-Lege Nr. 842 din 27.03.1941, 
pentru trecerea proprietăţilor urbane evreieşti în patrimoniul statului şi pentru oprirea evreilor 
de a dobândi proprietăţi similare urbane sau anumite drepturi reale asupra acestor imobile. 

2 Monitorul Oficial, partea I, nr. 240 din 10.10.1941. Decretul-Lege Nr. 903 din 09.10.1941, 
pentru modificarea şi completarea unor dispoziţiuni din Decretele-Legi privitoare la trecerea 
bunurilor evreieşti în patrimoniul statului. 

3 Monitorul Oficial, partea I, nr. 120 din 27.05.1942. Decretul-Lege Nr. 398 din 26.05.1942, 
pentru administrarea şi lichidarea bunurilor aparținând Centrului Naţional de Românizare. 

4 Monitorul Oficial, partea I, nr. 58 din 10.03.1943. Legea Nr. 143 din 09.03.1943 pentru modi- 

ficarea şi completarea unor dispoziţiuni din Legile: Nr. 175, din 1942, Nr. 398, din 1942, Nr. 

254, din 1941, Nr. 51, din 1942 şi Nr. 196, din 1942. 

ardeleni era normal să fie aşezaţi în Ardealul rămas unde se găseau locuinţe, sau în 
locuinţele celor 425.655 locuitori evacuaţi din Basarabia şi Bucovina (300.000 evrei şi 
125.655 germani repatriați) sau în locul acelor evrei evacuaţi din satele, târgurile şi 
oraşele nereşedinţă de judeţ ale Vechiului Regat şi Ardeal în capitalele de judeţ. 

În sfârşit nu credem că dela 27 Martie 1942 s'au putut muta zeci de mii de 
funcţionari din provincie în Bucureşti, atunci când din motive de apărare pasivă se 
hotărâse descongestionarea Bucureştilor, evacuarea unor instituţii publice, a unor 
industrii şi chiar a particularilor. 

De altfel chiar dacă au existat mutări, era normal ca cei mutaţi din provincie în 
Bucureşti să fie adăpostiți în locuinţele părăsite de funcționarii mutaţi iar nu în ale 
localnicilor. 

CONCLUZIE 

Rugăm a se desființa dispoziţiile legilor din 27 Mai 1942 şi 10 Martie 1943, 
revenindu-se la normele şi procedura legală din 10 Octombrie 1941 cu îndoita precizare: 

a) că nimeni nu poate obține un apartament decât dacă dovedeşte în Justiţie că 
fără vina sa nu are locuinţă sau că posterior modificării legii a fost mutat în interes de 
serviciu în oraşul respectiv; 

b) că Primăria garantează că locatarul evacuat are un alt apartament în care să 
se mute. 


ANIC, fond Cabinetul Ministrului de Interne, dosar nr. 48/1943, f. 8-9. 


Documentul nr. 406 


10 Noembrie 1943 
NOTĂ 
privitoare la repatrierea evreilor din Transnistria. 


I. Necesitatea repatrierii imediate. 

Pentru ca viața deportaților să poată fi salvată, este absolut necesar ca readu- 
cerea lor să aibă loc fără întârziere, adică înainte de venirea iernei, care începe foarte 
devreme în Transnistria. 

Experienţa celor două ierni anterioare a dovedit, că din cauza gerului şi a con- 
dițiunilor locale de viață (lipsa de locuinţe, lipsa de geamuri la locuinţe, lipsa de îmbră- 
căminte, hrana cu totul insuficientă, imposibilitatea de a se lua şi menţine cele mai ele- 
mentare măsuri higienice) mortalitatea a fost îngrozitoare, ea ridicându-se până la la 
50%. Epidemia de tifos exantematec bântuind în special iarna, seceră deasemeni mii de 
vieţi, fără a li se putea veni în ajutor. 

Ar trebui deci evitat, astăzi, când s'a hotărât în principiu repatrierea deporta- 
ților, ca noi victime să cadă pradă bolilor şi frigului, din cauza întârzierilor ce s'ar 
produce, căci dacă în primii doi ani au murit 50%, în cel de al treilea vor muri pro- 
porțional şi mai mulți, dată fiind starea lor fizică. 

II. Criteriile de triere. 

Ar trebui stabilite patru categorii: 

1) Bărbaţi, femei şi copii valizi, s'ar plasa în familiile evreieşti; 

2) de zi bolnavi ” ” spitale; 

3) Bătrâni fără familie şi cei complect invalizi, în aziluri; 

4) Copii orfani sănătoşi, răspândiţi în toată ţara la familii evreieşti şi în orfelinate. 

III. Localitățile unde să fie repatriați. 

Pentru ca să fie într'adevăr scăpați de la moarte, este absolut necesar să fie 
aşezaţi în locuri depărtate de linia eventuală a frontului, cum şi de eventuala linie de 
circulaţie a trupelor. Altfel soarta lor va fi aceiaşi, ca şi cum ar fi lăsaţi în Transnistria. 

Deci nu locul de origină, ci acest principiu ar trebui avut în vedere, când se va 
hotărâ fixarea localităţilor, unde deportații vor fi aduşi. 

Deaceea ar fi bine să fie aduşi în oraşele din Ardeal şi Vechiul Regat. Trimi- 
terea lor în Bucovina sau Basarabia ar prezenta dezavantagiul, că (cu excepţia oraşului 
Cernăuţi) nu se găseşte nicăieri populaţie evreiască, aşa că din toate punctele de vedere 
li sar creia o situaţie dificilă. În acelaşi timp este posibil ca populaţia creştină din 
locurile de unde evreii au fost scoşi cu totul să fie mai sensibilă la revenirea acestora, 
decât populaţia oraşelor care au continuat să aibă evrei, şi unde convieţuirea s'a dovedit 
a fi paşnică. Bineînţeles ar trebui repartizaţi proporţional între toate oraşele din Ardeal şi 
Vechiul Regat. 

Orfelinatele ar putea fi organizate în localitățile balneare sau climaterice, 
nefrecventate iarna, a căror populaţie localnică ar avea astfel şi o posibilitate nouă de 
câştig. 

IV. Munca obligatorie. 

Trimeterea la muncă a repatriaţilor va fi posibilă numai după o perioadă de 
refacere în centrele ce se vor fixa şi după ce vor fi echipați, întrucât în starea lor actuală 
nu pot munci, necum să dea randament suficient. 

V. Concursul Crucii Roşii. 

Ar fi util ca repatrierea să se facă de Centrala Evreilor, cu concursul Crucii 
Roşii, pentru a se îngriji de hrană şi ajutor medical pe drum şi de cartiruire la sosire. 

VI. Recensământul. 

Dat fiind anotimpul înaintat, credem că ar fi bine ca repatrierea să înceapă de 
îndată, de mâine chiar, fără a se mai aştepta o nouă statistică pe sex şi vârstă, întrucât 
nare nici o importanţă, credem, dacă vor fi 10-15% mai mult sau mai puţin. 


ANIC, fond Cabinetul Ministrului de Interne, dosar nr. 48/1943, f. 10-+verso. 

Documentul nr. 407 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 
AL TRANSNISTRIEI 
DIRECŢIA MUNCII 
157.483*11 NOE.1943! 


PREŞEDINŢIA CONSILIULUI DE MINIŞTRI 
CABINETUL B.B.T. 


BUCUREŞTI 


La adresa Dvs. Nr. 10.991/943?, referitoare la propunerile Domnului Comisar 
General pentru problemele evreieşti”, avem onoare a vă face următoarele propuneri în 
ordinea cerută: 

1 şi 2 — Conform aprobării Domnului Vice Preşedinte al Consiliului de 
Miniştri” am luat măsuri de revizuirea lor prin Prefecturile de Judeţ de o comisie 
restrânsă care va lucra pe teren în centrele cu evrei. Rezultatul îl vom comunica la timp. 

3. — Asupra evreilor deportați în Septembrie 1942 din Vechiul Regat, Ardeal şi 
Banat, - în urma cercetărilor făcute de Subinspectoratul General de Jandarmi Odessa, - 
facem următoarele precizări: 

În Septembrie 1942 s'au primit în Transnistria mai multe grupuri de evrei 
dintre cari: 

- suspecți şi bănuiţi, 

- nesupuşi la munca obligatorie. 

- Dintre evreii internați din lagăr şi cari au fost luaţi din libertate din ţară s'a 
făcut o triere a lor de o comisie fixată de Ministerul Afacerilor Interne cu Nr. 51.437 din 
19 Ianuarie 19435, în urma căreia 427 evrei au fost scoşi din lagăr şi daţi în ghettourile 
din Transnistria. 

Restul au rămas în lagăr, ca fiind periculoşi siguranţei statului. 

- Evreii nesupuşi la munca obligatorie veniţi din ţară au fost repartizați în 
ghettouri. 

Pentru aceştia prin ordinul Inspectoratului General al Jandarmeriei Nr. 
43.504/943€ s’a dispus readucerea lor în ţară. 

Verificarea lor se execută de organele Jandarmeriei şi pe măsura stabilirei lor 
se trimit în ţară. O evidenţă precisă a lor nu avem deoarece în adresele însoţitoare de 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 512.865 din 14.11.1943. 

2 Nu a fost identificată printre documentele cercetate. Vezi AMAE, fond Problema 33, volumul 

26, f. 778, 680. 

Radu Lecca. 

Mihai Antonescu. 

Nu a fost identificat printre documentele cercetate. 

Nu a fost identificat printre documentele cercetate. 


AUAU 

trimitere a lor nu s'a specificat totdeauna motivul pentru care au fost trimişi în 
Transnistria. 

4/. Orfelinat la Odessa nu suntem de părere a se înfiinţa cu osebire în împreju- 
rările actuale — deoarece orfelinate avem în Nord — câte unul sau două în fiecare din 
judeţele Balta, Tulcin şi Moghilev, de unde pot fi colectaţi de Crucea Roşie Interna- 
țională la dispoziţia Dvs. 

Asupra revizuirei dela punctul 1 şi 2 vom reveni de îndată ce operaţiunile pe 
teren vor fi terminate. 


GUVERNATOR, 
ss. E. Cercavschi 
E. Cercavschi 
DIRECTORUL 
MUNCII, 
ss. Arh. Const. Sdrobici! 
Arh. C. Sdrobici 


*) Adnotare: 
„15 NOEMBRIE 1943 Biroul 1 la mine. Locotenent Colonel ss. S. Iamandi”. 


AMAE, fond Problema 33, volumul 26, f. 682+verso. 


Documentul nr. 408 


COPIE 
SITUAŢIE NUMERICĂ 


de evreii aflați în prezent în Transnistria, din cei evacuaţi din Basarabia, Bucovina, Judeţul 
Dorohoi şi Vechiul Regat. 


EI | Doroni rani TOR 


De EI E E i 
[_Berezovea 4 || 39 a 123 | 206 | 
[ Dubăsari 16 
[ovdim n 
[__Oceacov ÎL 1 


JUDEŢUL 


1 Nu a putut fi identificat. 

Cazan | Dorao rani o 


— 


13] 
ELI BETI 


x) Exclusiv cei 706 evrei aflați în lagărul de la Grosulovo 


NOTĂ: Situaţie la 15.X1.1943 
Pt. conf. 
ss. A. Marinescu! 


AMAE, fond Problema 33, volumul 21, f. 589; Ancel, Contribuţii, volumul II, partea a 
doua, p. 369. 


Documentul nr. 409 
Ref. J. Nr. 42.098 271.470. 17.NOE. 1943 
DOMNULE GENERAL, 


Avem onoarea a vă supune respectuos următoarele: 

În cadrul organizării ajutorării oamenilor aflați în detaşamentele de muncă 
obligatorie, Centrala Evreilor din România a alocat şi alocă în continuare fonduri pentru 
îmbunătăţirea hranei şi întreţinerii acestora. 

Pentru a se putea verifica modul în care sumele remise au fost întrebuințate de 
către cei însărcinați cu administrarea lor, este necesară facerea de inspecții la faţa locului. 

În acest scop am desemnat pe inspectorul nostru financiar, d-nul Nicolae 
Covaci”, care urmează a se deplasa în localităţile respective unde funcţionează detaşa- 
mente de muncă, cărora Centrala le remite fonduri. 

Pentru a putea însă inspecta sub acest raport detaşamentele de muncă, socotim că 
este necesară autorizarea Dv. şi vă rugăm să binevoiţi a aproba şi a dispune eliberarea unei 
autorizațiuni pe numele susnumitului, prin care să i se acorde dreptul de a se prezenta 
pentru a controla gestiunea acestor detaşamente. 


1 Nu a putut fi identificat. 
2 Nu a putut fi identificat. 

Ne permitem a sublinia importanţa efectuării acestor controale, deoarece de 
modul în care sunt întrebuințate fondurile alocate acestor detaşamente, depinde în mare 
măsură bunul mers al lucrărilor ce se efectuează de către ele. 

Primiți, vă rugăm, Domnule General, asigurarea deosebitei noastre conside- 
rațiuni. 


PREŞEDINTE 
Dr. N. Gingold 
FG/st. 
DOMNIEI SALE 
DOMNULUI GENERAL-ŞEF AL MARELUI STAT MAJOR AL ARMATEI! 


ANIC, fond Centrala Evreilor, dosar nr. 2, f. 7. 


Documentul nr. 410 


MARELE STAT MAJOR 


Secţia M.O.N.T. 
Nr. 900.930 din 17.X1.19437 
MARELE STAT MAJOR 
Către 
PREŞEDINŢIA CONSILIULUI DE MINIŞTRI 
— Cabinetul Militar — 


Am onoarea a raporta Domnului Mareşal următoarea situație constatată la 
Marele Stat Major cu ocazia controlurilor executate la diferite întreprinderi: 

Nu se aplică întocmai prevederile legale relativ la înlocuirea cu personal 
românesc a personalului evreesc. 

Pentru a se tărăgăna această înlocuire, se angajează ca dubluri persoane, care 
nu au pregătirea intelectuală corespunzătoare, ori nu li se dă posibilitatea de a-şi însuşi 
cunoştinţele necesare, fiind schimbate dintr-o funcţie într-alta. 

Unele întreprinderi în loc să se românizeze, s-au iudaizat, deoarece au mai 
mulți evrei astăzi, decât înainte de începerea românizării. 

Astfel este „Tăbăcăria Românească” — Bacău, care înainte a avut numai 6 
evrei, iar acum are 108 din totalul de 217 angajaţi, adică 50 %. 

Această situaţiune se datoreşte şi faptului că din lipsă de lucrători creştini, s-a 
apelat la evrei, cari abundă capitalele de judeţ, fiind aduşi din sate şi târguri. 

Faţă de cele de mai sus, apreciez că ar fi cazul ca Ministerul Muncii prin 
Oficiul Central de Românizare să cerceteze de urgență situația pe întreaga ţară a 


1 Generalul Ilie Şteflea. 
2 Documentul a fost înregistrat de Cabinetul Militar al Conducătorului Statului cu Nr. 109.788 
din 27.11.1941. 

personalului străin, înainte şi după începerea românizării şi apoi să avizeze la măsurile 
ce se impun a se lua. 


ŞEFUL MARELUI STAT MAJOR 
GENERAL, ss. Şteflea 
I.Şteflea 


*) Adnotări: 
„27 NOEMBRIE 1943. Biroul 2”; 
„Intervenţie la Ministerul Muncii. ss. indescifrabil. Notă în prealabil. ss. indescifrabil”. 


ANIC, fond Preşedinţia Consiliului de Miniştri-Cabinet Militar, dosar nr. 119/1943, f. 
167. 


Documentul nr. 411 


INSPECTORATUL GENERAL AL JANDARMERIEI 
DIRECŢIUNEA SIGURANŢEI ŞI ORDINEI PUBLICE 
Serviciul Siguranţei 
Biuroul A. 
SECRET 
Nr. 48.434! 
Anul 1943 Luna Dec. Ziua 8 
Inspectoratul General al Jandarmeriei 
Direcţiunea Sigurantei şi Ordinei Publice 
către 
PREŞEDINŢIA CONSILIULUI DE MINIŞTRI 
— Cabinetul BBT — 


Avem onoare a raporta următoarele: 

Ministerul Afacerilor Interne cu ordinul Nr. 213.057/943, ne face cunoscut că 
în Consiliul de Ordine din 3.X11.943, s'a hotărât repatrierea din Transnistria a evreilor 
menţionaţi în anexele raportului de faţă. 

Pentru executarea dispoziţiunilor luate, Inspectoratul General al Jandarmeriei a 
dat ordinul Nr. 48.297 din 8 Decemvrie 1943, din care se înaintează un exemplar spre 
ştiinţă. 


INSPECTOR GENERAL AL JANDARMERIEI 
General de Corp de Armată, ss. C. Z. Vasiliu 
C.Z. Vasiliu 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 502.806 din 09.12.1943. 
2 Nu a fost identificat printre documentele cercetate. 

Directorul Siguranţei şi Ord. Publice 
General, ss. C. Tobescu 
C. Tobescu 


*) Adnotare: 
„Biroul 1 9 DECEMBRIE 1943. Luat cunoştinţă. Se va păstra la un dosar special 
<<Evacuările Evreilor>>. ss. indescifrabil”. 


INSPECTORATUL GENERAL AL JANDARMERIEI 
Direcţiunea Siguranței şi Ord. Publice 
Serviciul Siguranţei 
SECRET. 

Nr. 48.297 

Anul 1943, Luna Decembrie, Ziua 8 
INSPECTORATUL GENERAL AL JANDARMERIEI 
Direcţiunea Siguranţei şi Ord. Publice 
către 
PREŞEDINŢIA CONSILIULUI DE MINIŞTRI 
C.B.B.T. 


Spre ştiinţă. 


I. — În conformitate cu dispozițiunile ord. Ministerului Af. Interne Nr. 213.057 
din 4 Decembrie 1943, vor fi repatriați din Transnistria, în condițiunile arătate mai jos, 
următoarele categorii de evrei: 

1). — Toţi evreii din Judeţul Dorohoi, ce au fost evacuaţi în Transnistria; 

2). — Toţi evreii aflaţi evacuaţi în Transnistria pentru motivul că au trecut la 
cultul reformat; 

3). — Evreii cari au fost triaţi de comisiune la Lagărul Wapniarka şi au fost puşi 
în libertate în Transnistria cu specificarea susceptibili de a fi repatriați; 

4). — Evreii aflați încă în Transnistria din categoria celor cari au fost evacuaţi 
pe motivul că au cerut repatrierea în U.R.S.S.; 

Rămân în Transnistria, toți evreii cari nu intră într'una din categoriile arătate 
mai sus, inclusiv cei cari se găsesc în prezent: 

- în lagărul Grosulovo, 

- în penitenciare sau în lagărul Slivina, 

- în detaşamente de lucru organizate de Marele Stat Major. 

II. — Evreii vor fi readuşi în judeţele în care se găseau la data evacuării. 

- Stabilirea evreilor care intră la punctul 1 de la cap. I, se face pe bază de acte 
oficiale, sau a declarațiunilor evreilor sprijinite de martori. 

Se va atrage atenţia evreilor că acei cari vor face declarațiuni mincinoase sau 
vor prezenta acte false, vor fi sancţionaţi cu trimiterea din nou în Transnistria şi 
internarea în lagăr. 

Evacuarea începe în ziua de 16 Decemvrie 1943 şi se execută astfel: 

- Prin punctul de trecere Moghilev-Otaci: 

a/. Evreii ce se readuc la Dorohoi din judeţele: Moghilev 6196, lampol 4, 
Tulcin 103, Râbnița 23, Balta 58, Golta 2 (A se vedea situaţia numerică Nr. 4 anexată) . 

b/. Cei 218 evrei triați de comisiunea dela Lagărul Wapniarca şi aflați în 
localităţile Olgopol şi Savrani-Balta şi Tridubi-Golta (A se vedea tabelul nominal Nr. 2 
anexat)”. 

- Prin punctul Tiraspol-Tighina: 

a/. Evreii din Dorohoi ce se repartizează din judeţele: Ananiev 7, Berezovka 1, 
Tiraspol 28 (A se vedea situația numerică Nr. 4 anexată). 

b/. Cei 16 evrei categoria celor care au cerut repatrierea în U.R.S.S. în anul 
1940 aflaţi în judeţul Berezovka (A se vedea tabelul nominal Nr. 3 anexat). 

c/. Cei 11 evrei care au fost evacuaţi pe motiv că au trecut la cultul reformat (A 
se vedea tabelul Nr. 1 anexat)”. 

Transportul evreilor din Transnistria până la punctele de trecere de peste 
Nistru, se va face cu convoaie pe jos sau cu căruța, sau au autocamioanele angajate pe 
propria lor cheltuială, transformate de jandarmi şi dacă este posibil cu trenurile în 
circulație, care au vagoane goale. 

Dela punctul de trecere din Basarabia Otaci şi Tighina îmbarcarea şi 
transportul evreilor se face la trenurile de circulaţie, cărora li se va ataşa vagoane 
speciale (la punctul Otaci). 

Cererea acestor vagoane şi plata lor priveşte Centrala Comunităţii Evreieşti din 
România, care va avea în aceste puncte împuterniciţi pentru a executa operaţiunea. 

Trecerea evreilor prin punctul Moghilev nu se va face decât în măsura în care 
la Otaci se găsesc vagoane disponibile pentru îmbarcare şi în convoaie de maximum 
500 persoane pe zi. 

Adică nu se admite ca evreii să staționeze la Otaci, decât timpul necesar pentru 
deparazitare şi îmbarcare. 

Deparazitarea se va executa riguros, conform dispoziţiunilor date de organele 
sanitare; nici un evreu repatriat neputând porni mai departe nedeparazitat. 

Numai după ce operaţiunea deparazitării a fost efectuată evreii vor fi îmbarcaţi 
în vagoane. 

Evreii trecuți prin punctul Tighina vor călători la destinaţie în trenurile şi 
vagoanele curente plătind costul biletului până la destinație. 

III. — Fiecare cap de familie evreu, care se repatriază i se întocmeşte şi 
încredințează sub semnătura Comandantului de Legiune un „ACT DE LEGITIMAŢIE 
ŞI CĂLĂTORIE” tipărit şi pus la dispoziţia Legiunei de Inspectoratul General al 
Jandarmeriei, în carnete cu câte a 100 file fiecare, numerotate. 

Pe acest act de legitimaţie şi călătorie, pe verso se găsesc instrucțiunile asupra 
modului cum ele se folosesc. 

IV. — Hrana pe timpul transportului stă în sarcina evreilor repatriați şi ai 
Centralei Comunităţii Evreilor din România. 


1 Nu se publică. AMAE, fond Problema 33, volumul 26, f. 601. 
2 Nu se publică. AMAE, fond Problema 33, volumul 26, f. 595-599. 
3 Nu se publică. AMAE, fond Problema 33, volumul 26, f. 600. 
4 Nu se publică. AMAE, fond Problema 33, volumul 26, f. 594. 

V. — La punctul Otaci, prin care trece un număr mai mare de evrei, Inspecto- 
ratul Jandarmi Chişinău va organiza o gardă compusă din: un ofiţer, doi subofiţeri şi 15 
jandarmi în termen, pentru menţinerea ordinei. 

La punctul Moghilev, Legiunea respectivă va organiza deasemenea o gardă cu 
efectivul necesar, însărcinată cu verificarea ieşirilor evreilor la punctele de trecere peste 
Nistru, care rămâne răspunzătoare şi împiedică toate trecerile neautorizate şi contrare 
dispoziţiunilor prezentului ordin. 

Dela punctul Otaci la Dorohoi fiecare transport va fi însoţit de o gardă 
compusă din 1 subofițer şi 3 jandarmi. 

Această gardă se dă de Legiunea Moghilev şi Legiunea Soroca, alternând. 

În acest scop comandanții Legiunilor vor lua înțelegere şi măsurile necesare. 

Pe traseele pe care trenurile cu evrei circulă, Inspectoratul Jandarmi Chişinău şi 
Inspectoratul Jand. Cernăuţi, vor da ordine posturilor de jandarmi respective, pentru a 
împiedica coborârea din tren a evreilor înainte de ajungerea lor la destinaţie. 

Cei găsiți în această situaţie vor fi înapoiaţi la punctele de trecere. 

VI. — Delegații Centralei Comunităţii Evreilor din România, însărcinaţi a pri- 
mi, a organiza transporturile în punctul Otaci şi Tighina, a asigura hrana pe timpul 
transportului, a pune la dispoziţie eventual îmbrăcămintea, etc., vor poseda asupra lor 
câte o autorizaţie model, eliberată de Centrala Evreilor din România şi vizată de 
Inspectoratul General al Jandarmeriei. 

Cei ce nu vor poseda această legitimaţie cu viza respectivă, nu vor fi recunos- 
cuţi ca delegați şi vor fi trimişi sub escortă Poliţiei locului de origină. 

Subinspectoratul General Jandarmi Odessa, se însărcinează a executa personal 
şi prin organele sale controlul executării operațiunilor. 

La terminarea întregei operaţiuni, Legiunile vor înainta Inspectoratului General 
al Jandarmeriei, prin curier, o situație nominală în trei exemplare pe categorii de toţi 
evreii repatriați în condiţiunile ordinului de faţă, menţionând: 

- numărul curent, 

- numele capului de familie, 

- numele membrilor de familie, 

- localitatea de unde sunt originari, 

- localitatea unde au fost expediaţi, pentru repatriere, 

- data evacuării (luna şi ziua). 

Deodată deasemenea se vor înainta şi controalele carnetelor de legitimaţie şi 
călătorie, pentru verificare. 


INSPECTOR GENERAL AL JANDARMERIEI 
General de Corp de Armată, ss. C. Z. Vasiliu 
C.Z. Vasiliu 


Directorul Siguranţei şi Ord. Publice 
General, ss. C. Tobescu 
C. Tobescu 

COMUNICAT: 

Spre ştiinţă: 

- Preşed. Cons. Miniştri — Cabinetul B.B.T. 
- Marele Stat Major — Secţia I-a 

- Guvernământul Transnistriei 

- Direcțiunea Generală a Poliţiei 

- Prefectura Poliţiei Capitalei 

Pentru executare: 

- Subinspect. G-ral Jand. Odessa 

- Inspect. Jand. Balta şi Odessa 

- Legiunile din Transnistria 1-13 

- Inspectoratul Jand. Chişinău şi Cernăuţi 

- Legiunile Jand. Bălţi, Soroca, Hotin, Cernăuţi şi Dorohoi 


AMAE, fond Problema 33, volumul 26, f. 587-593. 


Documentul nr. 412 


CABINETUL MILITAR 15. Decemvrie 1943 
al 

CONDUCĂTORULUI STATULUI 

Biroul 2. 

Nr. 110.176/M2. 


MINISTERUL AFACERILOR EXTERNE 
Secretariatul General 


SECRET 
REZUMATUL 
discuțiunilor care au avut loc în şedinţa Conferinţei 
pentru problemele evreeşti, din 11 Decemvrie 1943. 
CABINETUL MILITAR 15. Decemvrie 1943 
al 
CONDUCĂTORULUI STATULUI 
Biroul 2. 
REZUMATUL 
discuțiunilor care au avut loc în şedinţa Conferinţei 
pentru problemele evreeşti, din 11 Decemvrie 1943. 
AU PARTICIPAT DOMNII: 


1 Documentul a fost înregistrat de Ministerul Afacerilor Străine cu Nr. 109.279 din 15.12.1943. 

- General Dobre Gh. ........me nenea Ministrul Ec. Naţionale; 

- Stavri CRLOlULece ae cazati atita Subsecret. de Stat al Industriei şi Minelor 
- Arhit, Enescu? osese Subsecret. de Stat al Muncii 

- General Mardari ........mcece cecene Subşeful M.St. Major 

SITUAȚIA EVREILOR. 


Cartoteca dela Centrala Evreilor să fie copiată de aceasta şi apoi predată Insti- 
tutului Central de Statistică, care va scoate extrase pentru fiecare departament interesat. 

Acelaşi procedeu se va aplica şi pentru celelalte naționalități: armeni, italieni, 
poloni, etc., aflaţi pe teritoriul țării. 

Trebuie să le cunoaştem la toţi aceştia situaţia şi să o ţinem la curent. Minis- 
terul Afacerilor Interne va lua toate măsurile de recenzare şi întocmire a fişelor cu 
situaţia lor (avere, conduită, etc.). 

Se va stabili o listă specială de toţi Evreii greci, etc., cari sunt născuţi aci, au 
făcut armata la noi, au averi mari şi s'au făcut cetăţeni străini pentru a scăpa dela orice 
obligaţii şi contribuţie. Să se întrunească la Ministerul Afacerilor Interne delegați dela 
Ministerul Afacerilor Externe, Ministerul de Finanţe, Subsecret. de Stat al Muncii. Să ia 
parte şi Domnul Radu Lecca care va prezenta situația Evreilor cari transmit valori în 
străinătate. 

Dacă legile nu ne permit a-i supune la obligaţiuni similare cu cele ale Evreilor 
români, trebuesc găsite mijloace de a-i constrânge pe cale administrativă să plece. 

Ministerul Afacerilor Interne va prezenta Domnului Mareşal o listă a tuturor 
străinilor ce se găsesc în această situaţie, pe grupări etnice. Deasemenea se va arăta 
Domnului Mareşal ce prescrie legea străinilor privitor la avertismente, internări, obli- 
gaţii de a părăsi țara, pentru toți aceşti indezirabili. 

Ministerul Afacerilor Interne va ordona razii pentru descoperirea Evreilor clan- 
destini. Să se dea mai întâi dispoziţii ca fiecare evreu să poarte talonul de participare la 
recensământul Evreilor. Să se facă apoi mai multe razii şi să se caute pe cei clandestini. 
Ar fi încă 5000 în Bucureşti şi 2500 la Iaşi. 

Legea asupra muncii obligatorii a evreilor va fi prezentată de Marele Stat 
Major Domnului Mareşal cât mai curând şi apoi va fi discutată în Consiliul de Miniştri. 


1 Stavri Ghiolu (1899-?), inginer, profesor universitar şi om politic român. Absolvent al Şcolii 
Centrale de Artă şi Manufactură din Paris (1923); profesor la Şcoala Politehnică din Bucureşti 
(din 1932); subsecretar de Stat la Ministerul Economiei Naţionale, pentru Industrie, Comerț şi 
Mine (31.08.1942-23.08.1944). Arestat, judecat şi condamnat de Tribunalul Poporului la 
30.08.1946 la 8 ani temniţă grea, sub învinuirea de a fi făcut parte din guvernul condus de 
mareşalul Ion Antonescu. A trecut prin închisoarea Aiud, fiind eliberat la 27.08.1954. 

2 Ion D. Enescu (1884-1973), arhitect şi om politic român. Licenţiat în Arhitectură la Şcoala 
Superioară de Arhitectură din Bucureşti (1912); conducător al Societăţii, ulterior Colegiului 
Arhitecţilor, membru al Partidului Naţional Creştin; subsecretar de Stat la Ministerul de 
Finanţe în Guvernul Goga (29.12.1937-10.02.1938); subsecretar de Stat la Ministerul Muncii, 
Sănătăţii şi Ocrotirii Sociale (03.07.1943-23.08.1944). Arestat, judecat şi condamnat de 
Tribunalul Poporului la 30.08.1946 la 12 ani temniţă grea, fiind acuzat că în calitate „de 
ministru adjunct a lui Antonescu a contribuit la începerea războiului contra URSS”. A trecut 
prin închisoarea Aiud, fiind eliberat la 11.09.1956. 


826 


Documente 


Să se pună în lege şi contribuţii pecuniare sau de muncă pentru Evreii care 
depăşind vârsta de 50 ani erau până acum scutiţi de orice obligaţii. 


AMAE, fond Problema 33, volumul 10 bis, f. 46-48. 


Documentul nr. 413 


COMANDAMENTUL DE CĂPETENIE AL ARMATEI 
DEPARTAMENTUL GUVERNATORULUI CIVIL 

AL TRANSNISTRIEI 

DIRECŢIUNEA MUNCII 

SERV. MIGRAȚIUNI 

Nr. 1600 Cabinet 18/X11/943! 


STRICT SECRET 


PREŞEDINŢIA CONSILIULUI DE MINIŞTRI 
C.B.B.T. 


BUCUREŞTI 


Referitor la adresa Dvs. Nr. 10.991/943 Cabinet” şi răspunsul nostru Nr. 
157.483 din 11.X1.1943, avem onoare a vă ruga să binevoiţi a ne comunica dacă mai 
dăm curs revizuirei evreilor din categoriile arătate de Dvs., prin sus citata adresă Nr. 
10.991/943 Cabinet, întrucât între timp conform hotărârii Consiliului de Ordine din 3 
Decemvrie 1943 executăm repatrierea a 6670 de evrei potrivit instrucțiunilor date de 
Ministerul Afacerilor Interne şi comunicate nouă cu adresa Nr. 48.434 din 8 Decemvrie 
1943“ de către Inspectoratul General de Jandarmi Bucureşti. 

Totodată vă încunoştințăm că am suspendat operaţiunile de revizuire până la 
sosirea preciziunilor Dvs. 


GUVERNATOR, 

ss. Constantin Ciurea 
DIRECTORUL MUNCII, 
ss. Arh. Const. Sdrobici 


*) Adnotare: 
„Biroul 1 22 DECEMBRIE 1943. Revenire cu întreaga chestiune. Locotenent-Colonel 
ss. S. lamandi”. 


AMAE, fond Problema 33, volumul 26, f. 500. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 513.787 din 22.12.1943. 

2 Nu a fost identificată printre documentele cercetate. 

3 Vezi documentul nr. 407. 

4 Vezi documentul nr. 411. 

Documentul nr. 414 


Bucureşti, 23 Decemvrie 1943 
CABINETUL MILITAR 
AL 
CONDUCĂTORULUI STATULUI 
Nr. 127.886/M.2.' 


PREŞEDINŢIA CONSILIULUI DE MINIŞTRI 
Secretariatul General 
Cabinetul BBT 


Cu onoare se face cunoscut următoarele: 

Marele Stat Major a raportat Domnului Mareşal că Evreii din detaşamentele 
exterioare, veniţi în concedii în Bucovina, sunt opriți din ordinul Guvernământului şi 
întrebuințaţi la lucrări de folos obştesc”. 

Pentru ca lucrările de interes militar să nu sufere şi în scopul unui mai bun 
control a situaţiei Evreilor, Domnul Mareşal a aprobat propunerea Marelui Stat Major, 
ca Evreii din Bucovina să depindă — din punct de vedere al întrebuințării la lucru — 
direct de Marele Stat Major. 


D. O. 
ŞEFUL CABINETULUI MILITAR 
Colonel, ss. Davidescu 
R. Davidescu 


*) Adnotare: 
„Biroul 1 24 DECEMBRIE 1943. Comunicare guvernatorului Bucovinei această 
dispoziție. Locotenent Colonel ss. S. Iamandi”. 


AMAE, fond Problema 33, volumul 26, f. 586. 


1 Documentul a fost înregistrat de Preşedinţia Consiliului de Miniştri, Cabinetul Civil-Militar 
pentru Administrarea Basarabiei, Bucovinei şi Transnistriei, cu Nr. 502.907 din 24.12.1943. 

2 Vezi în acest sens notele nr 428.408 din 08.10.1943 adresată de Marele Stat Major, Secţia I-a, 
Guvernământului Provinciei Bucovina, respectiv nota Nr. 9757 din 23.11.1943, adresată 
Marelui Stat Major, Secţia I-a, de către Guvernământul Provinciei Bucovina. AMAE, fond 
Problema 33, volumul 25, f. 269; volumul 26, f. 489. 

Documentul nr. 415 


PREŞEDINŢIA CONSILIULUI DE MINIȘTRI 
SECRETARIATUL GENERAL 
„CABINETUL PENTRU BASARABIA, 
BUCOVINA ȘI TRANSNISTRIA” 


NOTĂ Nr. 502.922 
1944, luna Ianuarie, ziua 11 


Sumar: 

Constatările făcute asupra 
stării de spirit în ultima vizită 
a ghettourilor din Transnistria 


Cu onoare se supune cunoștinței Dvs. următoarele: 

Domnul Charles Kolb!, delegatul Crucii Roşii Internaţionale din Geneva, urma 
ca după Sărbători să prezinte acestui Cabinet un extras după raportul întocmit pentru 
Crucea Roşie — Geneva — cu constatările făcute la ghettourile din Transnistria, fapt confir- 
mat şi cu ocazia audienței ce a avut loc la Dvs. 

Cum până la această dată, acest raport n-a fost încă primit şi cum Marele Stat 
Major a intervenit la 28 Decemvrie 1943, să i se trimită constatările asupra stării de spirit a 
evreilor din ghettouri, care logic ar fi fost ca baza să o formeze însuşi constatările d-lui 
Charles Kolb, se supune Dvs. constatările făcute de subsemnatul din punctul de vedere 
privitor pe Marele Stat Major, Secţia II-a: 

- Evreii din ghettouri manifestă o deosebită îngrijorare din cauza apropierii 
frontului. 

- Evreii evacuaţi, cât şi evreii localnici doresc cu toţii a se refugia pe teritoriul 
românesc —, fapt ce i-a determinat să facă intervenții în acest sens pe lângă delegatul 
Crucii Roşii Internaţionale din Geneva, dl. Charles Kolb. 

- Starea de spirit a acestei populaţii este liniştită, lucru confirmat şi de autorități. 

- Evreii sunt cazați mulţumitor având la dispoziţie asistență medicală necesară, 
bine organizată. 

- Evreii din ghettouri sunt mulţumiţi de ajutorul şi interesul ce li-l poartă auto- 
rităţile locale şi Guvernământul. 


Lt. Col. ss. Rădulescu 
Ştefan Rădulescu? 


1 Charles Kolb (1885-1969), comerciant şi om politic elveţian. Reprezentant al Crucii Roşii 
Internaţionale în România (31.10.1943-30.06.1946). 

2 Ştefan A. Rădulescu (1900-?), militar de carieră român. Absolvent al Şcolii militare de ofiţeri 
de infanterie (1918-1920). Intră în armată cu gradul de sublocotenent (1920). Ofiţer în cadrul 
comandamentului Regimentului 1 Grăniceri (01.04.1935-23.01.1942); ofițer în cadrul Cabine- 
tului civil-militar pentru administrarea Basarabiei, Bucovinei şi Transnistriei din cadrul 
Subsecretariatului de Stat pentru Armata de Uscat (23.01.1942-15.09.1944); ofiţer în cadrul 

*) Adnotare: 
„11.1.944. Se va comunica la Marele Stat Major. ss. indescifrabil”. 


AMAE, fond Problema 33, volumul 21, f. 591-592. 


Documentul nr. 416 


MINISTERUL AFACERILOR INTERNE 
Subsecretariat Stat Poliţie 

Direcţia Ordinei 

Nr. 221.854 

din 10 Februarie 1944 


PREŞEDINŢIA CONSILIULUI DE MINIŞTRI 
Cabinetul Dlui Vice Preşed. al Consiliului! 


La ordinul Nr. 4111/9447, referitor la întâmpinarea Comitetului Internaţional 
de Cruce Roşie privind repatrierea copiilor evrei orfani, am onoare a raporta ca până în 
prezent repatrierea acestor copii nu s'a început, deoarece Centrala Evreilor din România 
nu a întocmit încă listele de cei care urmează a fi readuşi în ţară. 

Totodată raportăm că potrivit dispozițiunilor superioare, s'a fixat ca limită 
maximă de vârstă pentru fiecare orfan de 15 ani, cu condițiunea ca aceştia să fie orfani 
de mamă şi de tată. 

De îndată ce Centrala Evreilor va fi întocmit lucrările de recensământ, 
repatrierea se va executa fără întârziere. 


MINISTRU SUBSECRETAR DE STAT 
General de Corp de Armată, ss. C. Z. Vasiliu 
C.Z. Vasiliu 


AMAE, fond Problema 33, volumul 15, f. 167. 


Direcţiei Motomecanizării din Ministerul de Război (05.03-26.04.1945); ofițer în cadrul 
Comandamentului General al Etapelor (26.04-25.10.1945); comandant al Comenduirii Pieței 
Bucureşti (25.10.1945-09.08.1946); trecut în cadrul disponibil la 09.08.1946 şi în rezervă un an 
mai tâziu. Maior (din 27.02.1939); locotenent-colonel (din 20.03.1943); colonel (din 
31.03.1946 cu vechimea din 16.06.1945). 

1 Mihai Antonescu. 

2 Nu se publică. Se referă la nota Nr. 4111 din 07.02.1944 adresată Ministerului de Interne de 
către Preşedinţia Consiliului de Miniştri. AMAE, fond Problema 33, volumul 15, f. 164-166.. 

Documentul nr. 417 


MARELE STAT MAJOR Nr. 434.463 din 1 MART. 1944 
SECŢIA I-a 
Biroul 10 
MARELE STAT MAJOR 
SECŢIA I-a 
către 
CORPUL - VI - ARMATĂ 
Stat Major 


Marele Stat Major constatând că aplicarea ordinelor date privitoare la evreii 
creştini sau creștinați suferă interpretări diferite, pentru precizarea situației acestor evrei în 
cadrul muncii obligatorii se dau mai jos următoarele dispozițiuni: 

1. — Vor fi întrebuințați numai în detaşamente locale toți evreii creștinați înainte 
de anul 1940, indiferent ritul, căsătoriţi cu românce sau necăsătoriți. 

2. — Toţi evreii ceilalți, chiar dacă sunt creștinați înainte de 1940, căsătoriţi cu 
evreice botezate sau nebotezate, sau căsătoriţi cu femei creştine de orice altă naționalitate 
şi religie creştină vor fi întrebuinţaţi în detaşamente exterioare. 

3. — Pentru cei de la punctul 1 dovada trebuie făcută cu acte oficiale originale iar 
nu cu copii sau foto-copii. 

4. — Aprobarea de repartizare în detaşamente locale se va da numai de Corpul de 
Armată (teritorial) respectiv. 

5. — Ordinul M.St. Major Nr. 426.860 din 8 Sept. 1943! se anulează. 

Vă rugăm a da dispozițiunile Dv. organelor subalterne pentru a şti cum se vor 
rezolva pe viitor asemenea cereri, fără a se mai interveni la M.St. Major. 

Prezentul ordin are caracter permanent. 


D. O. 
ŞEFUL SECŢIEI I-a 
Colonel, ss. Borcescu 
En. Borcescu 
Şeful Biroului 10 
Lt. Colonel, ss. Boldur-Lăţescu 
I. Boldur-Lăţescu 


Comunicat: 

Corp. 1-7 Armată 
st/z 
28/2 


*) Adnotare: 
„7 MARTIE 1944 Biroul Evrei”. 


AMR, fond 1635-Corpul 6 Armată, dosar nr. 2649, f. 57. 


1 Nu a fost identificat printre documentele cercetate. 

Documentul nr. 418 


MARELE STAT MAJOR Nr. 406.604 din 1 Martie 1944 
SECŢIA I-a 
Biroul 10 

NOTĂ 


Prin D.L. privitor la taxele militare datorate de evrei! se prevede la Art. 3, că 
evreii care prestează munca obligatorie pe timp de concentrări prelungite sau răsboi, vor 
fi scutiţi de taxele militare pe timpul cât vor fi reţinuţi efectiv în acest scop. 

Pentru acordarea scăderilor necesare, cercurile teritoriale sunt obligate să 
comunice Administraţiilor de Constatare, tabele nominale de toți aceşti evrei cu toate 
mutaţiile şi evidența muncii prestate. 

Pentru executarea acestor dispoziţiuni, M.St. Major a dat ordinul Nr. 938.797 
din 10 Februarie 19437, dispunând ca scăderile să se opereze pe exerciţiul financiar care 
urmează celui în care sa prestat munca, iar tabele nominale să fie trimise de cercuri la 
finele acelui exercițiu. 

Ministerul de Finanţe - Serviciul Taxelor Militare, cu adresa Nr. 279.315/1943% 
cere să se revină asupra dispoziţiunilor din ordinul Marelui Stat Major cu numărul de 
mai sus în care se prevede ca acele tabele să fie trimise Administraţiilor respective la 
finele exerciţiului financiar, deoarece în felul acesta se întârzie şi se îngreuiază mult 
lucrările Administraţiilor Financiare, cerând în acelaşi timp ca acele tabele să fie 
înaintate de către cercuri, organelor respective, trimestrial şi astfel operaţiunile de 
scădere să se facă chiar în anul în care au prestat munca evreii şi progresiv la etapele 
corespunzătoare trimestrelor. 

Cererea fiind justificată, rog a se aproba: 

- să se ordone cercurilor teritoriale în acest sens; 

- aceste dispoziţiuni să intre în vigoare începând cu anul financiar 944/945, 
adică dela 1 Aprilie 1944. 


ŞEFUL BIROULUI 10 
Lt. Colonel, ss. Boldur-Lăţescu 
I. Boldur-Lăţescu 
st/z 
1.3 


*) Adnotări: 
„Da. Colonel ss. Borcescu”; 
„3 MARTIE 1944 Oficiul financiar ordin. ss. Locotenent Colonel ss. Boldur-Lăţescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, f. 93. 
1 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 


2 Vezi documentul nr. 364. 
3 Nu a fost identificată printre documentele cercetate. 

Documentul nr. 419 


INSPECTORATUL GENERAL AL JANDARMERIEI 
DIRECȚIUNEA SIGURANŢEI ŞI ORDINEI PUBLICE 
Serviciul Siguranţei 
Biroul A. 
Nr. 55.093! 
Anul 1944 Luna Martie ziua 16 
Inspectoratul General al Jandarmeriei 
Direcţiunea Siguranţei şi Ordinei Publice 
către 
MARELE STAT MAJOR 
— Cabinet — 
SECRET 


Am onoare a raporta următoarele: 

În conformitate cu ordinul Președinției Consiliului de Miniştri, s'a hotărât 
readucerea în ţară din Transnistria a tuturor evreilor deportaţi, după cum urmează: 

1.— Evreii evacuaţi din Basarabia vor fi plasați în Judeţele Bălți şi Hotin. 

2.— Evreii evacuaţi din Bucovina vor fi plasați în oraşul Cernăuţi şi în comu- 
nele urbane din Judeţele Storojineţ şi Cernăuţi. 

3.— Evreii evacuaţi din Vechiul Regat vor fi plasați în localităţile de unde au 
fost ridicaţi. 

4.— Evreii internaţi în lagărul Grosulovo şi cei deţinuţi în Penitenciarul Râbnița 
vor fi transferați înlLagărul Tg. Jiu. 

Numărul aproximativ al evreilor menţionaţi la punctele 1 şi 2 este de 42.000, al 
celor menţionaţi la punctul 3 este de circa 100, iar al celor dela punctul 4 este de circa 700. 

Pentru executarea acestor dispoziţiuni, Inspectoratul General al Jandarmeriei a 
dat ordine de urmare tuturor legiunilor de jandarmi din Transnistria, comunicând 
totdeodată hotărârea Preşedinţiei Consiliului de Miniştri şi Guvernămintelor Basarabiei 
şi Bucovinei, pentru a dispune măsuri de ordin administrativ. 

Deasemenea s'a comunicat şi Corpului Grănicerilor pentru a lăsa liberă tre- 
cerea evreilor din Transnistria prin punctele: Otaci, Soroca, Tighina şi Rezina, care călă- 
toresc pe baza autorizaţiilor model eliberate de legiunile de jandarmi din Transnistria. 


INSPECTOR GENERAL AL JANDARMERIEI 
General de Corp de Armată, ss. C.Z. Vasiliu 
C.Z. Vasiliu 


Directorul Siguranţei şi Ord. Publice 


General, ss. C. Tobescu 
C. Tobescu 


1 Documentul a fost înregistrat de: Marele Stat Major, Secţia I-a, cu Nr. 442.250 din 17.03.1944; 
Marele Stat Major, Cabinet, cu Nr. 2329 din 17.03.1944. 

*) Adnotări: 

„18 MARTIE 1944. Secţia 1+Secţia 2+Secţia 4 pentru părţile cele privesc. General ss. 
Șteflea”; 

„17 MARTIE 1944. Biroul 10. Şeful Secţiei I-a Colonel, ss. Borcescu”; 

„17 MARTIE 1944. Căpitan Stoica! Ordin de a fi internaţi pentru munca obligatorie 
raportând de numărul lor. Locotenent Colonel ss. Boldur-Lăţescu”; 

„NOTĂ. S'a dat în copie Secţiilor 2-a şi 4-a. Deasemenea întreaga chestiune. ss. 
indescifrabil”; 

„Locotenent Colonel Teodorescu?. Comunicat”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 142+verso. 


Documentul nr. 420 


MARELE STAT MAJOR Nr. 516.044 din 27 April. 1944 
SECŢIA I-a 
Biroul 10 

NOTĂ 


Sumar: 
Referitor la cererea 
Comand. Milit. al Capit. 
ca evreii născuţi în anul 
1925 să nu fie trimişi în 
detaşamente exterioare 
de muncă. 


SECŢIA VII-a înaintează alăturat raportul Comandamentului Militar al 
Capitalei, prin care cere ca evreii născuţi în anul 1925, aflați în Bucureşti, să nu fie 
trimişi a presta muncă obligatorie în detaşamente exterioare deoarece sunt încadraţi în 
formațiunile de A.P”. 


1 Ioan M. Stoica (1908-27), militar de carieră român. Absolvent al Şcolii militare de ofiţeri de 
cavalerie (1926-1928). Intră în armată cu gradul de sublocotenent (1928). Ofiţer în cadrul 
Regimentului Gardă Călare (10.05.1941-20.02.1942); ofiţer în comandamentul Brigăzii — din 
15.03.1942 Diviziei 6 — Cavalerie (20.02-10.05.1942); ofițer în comandamentul Regimentului 9 
Roşiori (10.05.1942-01.12.1943); ofițer în cadrul Secţiei I-a Organizare-Mobilizare din Marele 
Stat Major (01.12.1943-05.10.1944); ofiţer în cadrul Regimentului Gardă Călare (05.10.1944- 
03.08.1945), trecut în rezervă la 03.08.1945. Locotenent (din 15.04.1933); căpitan (din 
31.10.1938); maior (din 22.06.1944). 

2 Nu a putut fi identificat. 

3 Vezi nota Nr. 516.044 din 05.05.1944 a Marelui Stat Major, Secţia I-a. AMR, fond 5416- 
Marele Stat Major, Secţia I-a Organizare-Mobilizare, dosar nr. 4575, f. 54. 

Faţă de cele de mai sus raportez: 

- conform dispoziţiunilor în vigoare şi prin similitudine cu cetăţenii români 
care fac serviciu militar, în mod automat şi contingentul respectiv de evrei intră la 
munca obligatorie în exterior, împlinind 19 ani; 

- înlocuirea acestor evrei în formațiunile de A.P. s'a făcut cu evreii născuţi în 
anul 1926 cari nu pot fi încă trimişi în detaşamente exterioare, dar pot fi întrebuințaţi în 
detaşamentele de A.P.; 

- evreii născuţi în anul 1925, care acum pleacă pentru prima oară în exterior, au 
fost repartizaţi la detaşamentele de fortificaţii unde sunt mari deficite de încadrare. 

Rog a se aproba încadrarea tinerilor născuţi în anul 1925 în detaşamente 
exterioare, urmând a se răspunde în acest sens Comandamentului Militar al Capitalei. 


ŞEFUL SECŢIEI l-a 
Colonel, ss. Zamfirescu 
Gh. ZAMFIRESCU 
Şeful Biroului 10 
Lt. Colonel, ss. Boldur-Lăţescu 
I. BOLDUR-LĂȚESCU 
st/z 
27.4. 


*) Adnotare: 
„2 MAI 1944. Aprob. Să se explice Comandamentului Capitalei şi să se dea înlocuitori. 
General ss. Mardari”. 


AMR, fond 5416-Marele Stat Major, Secția I-a Organizare-Mobilizare, dosar nr. 4575, f. 55. 


Documentul nr. 421 


MARELE STAT MAJOR Nr. 516.124 din 1 Mai 1944 
Secția I-a 
Biroul 10 

NOTĂ 


Sumar: 
Referitor la izolarea 
tuturor evreilor în ghettouri. 


Pornind dela principiul enunțat de DOMNUL MAREŞAL, cu ordinul 
Cabinetului Militar Nr. 109.293": 


„Trebue să ajungem succesiv ca chiar comerțul lor să nu fie exercitat decât 
între ei şi pentru ei”, problema izolării evreilor trebue tratată în ansamblul ei pentru toți 


1 Nu a fost identificat printre documentele cercetate. 

locuitorii cu sânge evreesc din ţară, însă cum situaţia actuală nu permite soluţionarea ei 
decât succesiv şi progresiv, este necesar a se crea un prim cadru legal pentru izolarea 
evreilor numai din anumite localități din Moldova. 

Pentru a se putea realiza izolarea lor, este necesar în primul rând ca toți evreii să 
fie identificaţi în orice moment de către toate autorităţile şi locuitorii ţării, şi pentru 
aceasta este necesară introducerea unui semn distinctiv vizibil, care să fie purtat fără 
nici o excepţiune de către toţi locuitorii care au sânge evreesc. 

Pentru realizarea izolării evreilor se pot lua în considerație următoarele soluţii: 

1. — Emigrarea evreilor; 

2. — Colonizarea lor într'o anumită regiune unde izolați fiind, să-şi poată 
câştiga existenţa singuri; 

3. — Izolarea lor prin internare în ghettouri chiar în oraşele unde se găsesc în 
prezent. 

1). — Soluţia emigrării tuturor evreilor este cea mai radicală şi singura care ar 
asigura soluţionarea definitivă a problemei evreeşti. 

Dat fiind marele număr de locuitori evrei (circa 350.000) aflaţi în ţară, este o 
soluţie care cere timp. 

În prezent emigrarea se face într'un ritm prea lent şi defectuos, deoarece sunt 
scose din ţară numai elementele avute (se plăteşte până la 3.000.000 lei un loc pe vasele 
de emigrare), care ar putea fi folosite din punct de vedere economic, lăsându-se pe loc 
elementele paupere care sunt o sarcină din punct de vedere economic, fiind în acelaşi 
timp şi elemente de disoluţie socială. 

2). — Soluţia colonizării nu ar putea fi admisă decât ca o perioadă de tranziţie 
până la punerea în practică a primei soluții. 

În prezent nu poate fi aplicată datorită situaţiei speciale în care se găseşte țara. 

3). — Rămâne ca singură soluţia aplicabilă: izolarea evreilor în zone anumite, 
chiar în localităţile unde locuiesc în prezent (ghettouri). 

Pentru aplicarea acestei soluţii trebuesc luate măsuri în primul rând ca 
activitatea economică şi industrială a regiunei să nu fie paralizată. 

În acest scop evreii care au carnete de scutire şi care deci activează în unele 
întreprinderi comerciale sau industriale nu trebuesc introduşi în ghettouri, ci lăsați mai 
departe să activeze pe tărâm comercial şi industrial. 

Restul evreilor, fără nici o excepţie de vârstă sau sex, urmează a fi introduşi în 
regiunile de izolare. În cadrul acestor regiuni trebuie asigurată: 

- Cazarea; 

- Starea sanitară; 

- Activitatea economică; 

- Activitatea culturală şi religioasă. 

Regiunea de izolare (ghettoul) va trebui delimitată acolo unde evreii sunt în 
majoritate, construindu-se pentru acei evrei ce trebuiesc aduşi din celelalte părți ale 
oraşului, barăci tip militar. 

Pentru satisfacerea celorlalte deziderate arătate mai sus, Comisariatul General 
pentru Problemele Evreeşti va desemna, dintre posesorii de carnete de scutire, ele- 
mentele necesare fiecărei ramuri de activitate. 

În concluzie, pentru executarea ordinului transmis de către Preşedinţia Con- 
siliului de Miniştri cu Nr. 306.128!, Marele Stat Major propune următoarele: 

I. — Creiarea unui semn distinctiv vizibil, care să fie purtat de toţi evreii din 
toată țara fără excepţie de vârstă şi sex (Steaua lui David). 

II. — Creiarea de zone de izolare (ghettouri) înconjurate cu sârmă ghimpată în 
toate oraşele din Moldova, unde se găsesc evrei. 

Aceste ghettouri vor fi organizate acolo unde evreii locuiesc în majoritate, iar 
pentru a se asigura gruparea lor să se construiască şi barăci tip militar, unde să fie cazaţi 
evreii din restul oraşului. 

Ca primă etapă de lucru se propune amenajarea acestor ghettouri în judeţele 
Fălciu, Vaslui, Roman, Neamţ, Bacău şi Covurlui. 

III. — Evreii care au carnete de scutire, să fie excluşi individual dela internarea 
în ghettouri. 

IV. — Întreaga operaţiune să fie încredinţată spre executare Ministerului Afa- 
cerilor Interne (Inspectoratul General al Jandarmeriei) în unire cu Comisariatul General 
pentru Problemele Evreeşti. 

V. — Pentru a se asigura activitatea în interiorul ghettourilor, în toate ramurile 
(economică, comercială, culturală, sanitară şi religioasă) se va delega de către Comi- 
sariatul General pentru Problemele Evreeşti elementele necesare dintre evreii care în 
prezent au carnete de scutire de muncă. 

VI. — Menţinerea dispoziţiunilor în vigoare relativ la executarea muncii obli- 
gatorii şi pentru evreii din ghettouri, spre a fi întrebuinţaţi în viitor în detaşamentele de 
fortificaţii, drumuri, căi ferate şi îndiguiri, precum şi la autorităţile militare unde sunt 
strict indispensabili ca meseriaşi, etc. 

Dacă Domnia Voastră aprobaţi aceste propuneri, vă rugăm a se aproba să se ia 
legătura cu Domnul General Vasiliu, Subsecretar de Stat la Ministerul Afacerilor Interne. 

Vă rugăm să binevoiţi a hotărî. 


ŞEFUL SECŢIEI l-a 
Colonel, ss. Zamfirescu 
Gh. ZAMFIRESCU 
Şeful Biroului 10 
Lt. Colonel, ss. Boldur-Lăţescu 
I. BOLDUR-LĂȚESCU 


*) Adnotare: 
„2 MAI 1944. Chestiunea trebuie discutată şi organizată de Ministerul Afacerilor Interne. Să 


se ia legătura cu Ministerul de Interne pe baza acestor puncte. General ss. Mardari”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4610, f. 1-3. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
4610, f. 4. 

2 Vezi în acest sens nota Nr. 516.124 din 02.05.1944 înaintată Ministerului Afacerilor Interne de 
către Marele Stat Major, Secţia I-a. AMR, fond 5416-Marele Stat Major, Secţia I-a Organizare- 
Mobilizare, dosar nr. 4610, f. 31. 

Documentul nr. 422 


MINISTERUL AFACERILOR INTERNE 
Subsecretariat Stat Poliţie 
Nr. 3328) 
din 5 Maiu 1944 
SECRET 
MARELE STAT MAJOR 
— Secţia I-a — 


La Nr. 516.124 din 2 Maiu 19447; 

Avem onoare a comunica opinia noastră asupra regimului ce urmează a se 
aplica evreilor din Moldova: 

1. — Crearea şi obligațiunea purtării unui semn distinctiv de către evrei, nu o 
credem nici oportună nici în măsură a duce la rezultatele ce se urmăresc. 

O astfel de măsură a fost aplicată în Cernăuţi îndată după reocupare şi nu 
numai că nu şi-a ajuns scopul, dar a creat o stare de tensiune între populaţia creştină şi 
evreiască cu consecinţe asupra ordinei publice. 

2. — Suntem în totul de acord pentru ca în anumite centre importante din spate- 
le frontului să se aplice măsuri restrictive în ceea ce priveşte circulaţia şi activitatea 
evreilor. 

În aplicarea lor, trebuie însă să se ţină seama de funcțiunea economică pe care 
evreii o dețin şi care n-ar putea fi brusc anihilată prin internarea în masă a acestora în 
ghetouri. Aceasta s'ar putea realiza numai treptat până când în comerţ ei vor putea fi 
înlocuiți de către creştini. 

Totuşi considerăm necesar a se izola în ghetouri în toate oraşele importante din 
Moldova populaţia evreiască, care nu are nici o contribuţie în activitatea economică. Cu 
alte cuvinte ar urma să se izoleze în ghetouri toţi evreii, exceptându-se industriaşii, 
muncitorii rechiziționați pentru lucru în întreprinderi şi deţinătorii unui comerț indis- 
pensabil vieții locale, împreună cu familiile lor. 

De asemenea pot fi exceptaţi individual evreii care au carnete de scutire la 
muncă şi care nu sunt cuprinşi în celelalte categorii menţionate. 

3. — Opiniem ca toți evreii bărbaţi valizi dela 16-50 ani aflați în ghetouri să fie 
constituiți în detaşamente de muncă şi folosiţi la lucrările ordonate de armată. 

4. — Ghetourile trebuesc fixate în acele zone ale oraşelor în care populaţia 
evreiască se găseşte în majoritate; organizarea acestor ghetouri şi izolarea lor nu trebuie 
să constitue însă o restrângere a libertăţii şi vieţii locuitorilor creştini aflaţi în aceste 
zone. 

Pentru acest motiv tuturor acestora trebue să li se elibereze de autoritatea 
poliţienească respectivă autorizaţii de intrare, ieşire şi circulaţie în ghetouri. 

5. — Suntem de acord ca pentru fiecare oraş să se desemneze de către Comi- 
sariatul General pentru Problemele Evreeşti câte o persoană care să privegheze asupra 


1 Documentul a fost înregistrat de Marele Stat Major, Secţia I-a, cu Nr. 516.516 din 06.05.1944. 
2 Vezi documentul precedent. 


838 


Documente 


condiţiunilor de aplicare a măsurilor luate şi să satisfacă nevoile ce s'ar ivi pentru 
această populaţie. 

6. — În ceea ce priveşte aplicarea măsurilor menţionate mai sus, apreciem că ele 
sunt de resortul autorităţii militare a zonei de operaţiuni (unde măsura se aplică); şi că 
pot fi executate prin pretoratele M.U. care au la dispoziție unitățile de poliţie şi 
jandarmerie aflate în zonele respective şi care în scopul de mai sus au fost întărite cu 
mijloace suplimentare. 


MINISTRU SUBSECRETAR DE STAT 
General de Corp de Armată, ss. C.Z. Vasiliu 
C.Z. Vasiliu 


*) Adnotare: 

„10 MAI 1944. Căpitan Stoica. Se lucrează în spiritul punctului 4 şi a rezoluţiei 
Domnului General Şef din circulara Nr. 52.423 din 29.04.1944". Locotenent-Colonel ss. 
Boldur-Lăţescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4610, 
f. 5-7. 


Documentul nr. 423 


ARMATA IV-A 
Comandantul 
Confidenţial-Personal 
Nr. 33 
din 7 Maiu 1944 
către 


COMANDAMENTUL ETAPELOR TECUCI 


Din ordinul Domnului Mareşal Conducătorul Statului se ordonă următoarele: 

Toţi evreii bărbaţi şi femei valizi între 15-55 ani depe teritoriul Armatei, 
Corpurilor de Armată şi Etape vor fi luaţi prin comunitățile evreieşti respective şi puşi la 
muncă obligatorie, pentru lucrări de utilitate militară (şosele, tranşee, şanţuri anti-car, 
poduri, etc.). 

Ei vor fi constituiți în detaşamente şi încadrați cu militari care vor face şi 
supravegherea lucrărilor. 

Hrana se va asigura de către comunităţile evreieşti luându-se măsuri pentru 
transportul ei. 


1 Rezoluţia generalului Ilie Şteflea este următoarea: „Se comunică Secţiilor părţile care-i privesc. 
La 4 Mai a.c. se raportează de executare”. Vezi nota Nr. 52.423 din 29.04.1944 a Marelui Stat 
Major, Secţia I-a. AMR, fond 5416-Marele Stat Major, Secţia I-a Organizare-Mobilizare, dosar 
nr. 4610, f. 4. 

Idem se va avea în vedere asistența medicală. 

În cazul când lucrările se execută prea departe de centrele de unde au fost 
ridicaţi se va organiza şi cazarea lor. 

Se vor putea excepta dela această obligaţie, parte din evreii medici, farmacişti 
şi acei a căror funcționare este absolut indispensabilă şi nu pot fi înlocuiţi cu români. 

În scopul de a nu prejudicia viaţa economică se vor lua dintr-o localitate o 
jumătate din numărul de negustori şi meseriaşi de orice branşă şi care vor face 
obligatoriu rotaţie la această muncă. 

Deasemenea vor putea fi exceptate femeile cu copii mici şi cele gravide. 

Cei ce se vor sustrage dela această obligaţiune, precum şi acei ce vor mijloci 
sau autoriza direct sau indirect această sustragere, vor fi imediat executați. 

Armata, Corpurile de Armată şi Etapele în zonele fiecăreia vor lua imediat leg- 
ături telefonice cu Cercurile Teritoriale şi Garnizoanele respective ordonând adunarea şi 
începerea imediată a lucrului. 

Comandanții de Geniu dela Armată, Corpuri de Armată şi Etape în legătură cu 
Serviciile Pretorale respective vor organiza imediat munca la lucrările vizate mai sus. 

În ziua de 12 Maiu a.c., Comandamentul Geniului dela Armată, Corpurile de 
Armată şi Etape vor raporta acestui comandament măsurile luate cu privire la exe- 
cutarea ordinului de față a domnului MAREŞAL. 


COMANDANTUL ARMATEI IV-A 
General de C.A., ss. Racovitză! 
M. Racovitză 


Comunicat: 
pentru ştiinţă. 
- Minist. Războiu 
/Cabinet/ 
- M.St.M. 
- D-1 Gl. Şteflea 


1 Mihail Racoviţă (1889-1954). Absolvent al Şcolii militare de ofiţeri de cavalerie (1906-1907), 
al Şcolii militare din Hanovra (1907-1908), al Şcolii de echitație din Paderborn (1910-1911) şi 
al Şcolii Superioare de Război (1919-1921). Intră în armată cu gradul de sublocotenent (1908), 
participă la primul război mondial. Comandant al Corpului de Cavalerie (10.01.1941- 
01.01.1943); la dispoziția Ministerului de Război (01.01-20.03.1943); comandant al Coman- 
damentului Militar al Capitalei (20.03-01.11.1943); comandant al Trupelor Motomecanizate 
(01.11.1943-23.01.1944); comandant al Armatei a 4-a (23.01-23.08.1944); ministru de Război 
(23.08-04.11.1944);, inspector general al Cavaleriei (04.11.1944-20.05.1945); comandant al 
Inspectoratului General de Armată nr. 3 (20.05.1945-20.05.1946); comandant al Armatei a 1-a 
(20.05.1946-30.06.1947); la dispoziția Ministerului de Război (01.07-01.09.1947); trecut în 
rezervă la 01.09.1947. Arestat de autoritățile comuniste la 02.06.1950, a fost condamnat la 
21.05.1952 la muncă silnică pe viaţă şi 10 ani degradare civică pentru crime de război. Moare 
în detenţie, în penitenciarul Sighet, la 28.06.1954. General de divizie (din 08.06.1940); general 
de corp de armată (din 18.07.1942); general de armată (din 23.08.1946). 

pentru executare. 
- Cdt. Geniului 
Armata 4-a 
-C.1A,, 

-C.2 A., 
-C.5A,, 
-C.6A,., 

- Cdt. Etapelor. 


*) Adnotări: 

„Biroul 1 23 Mai”; 

„Biroul 1 Întocmeşte planul. ss. indescifrabil”; 

„Nr. 436 9.5.44”; 

„9.5. Se prezintă Domnului General Stavrat!. Sunt de părere a se comunica acest ordin 
Comandamentului Etapelor Nr. 2 (de la Etape Nr. 1 a venit), comandanților de Sector şi 
Prefecţilor pentru conformare. General ss. G.V. Mosiu””; 

„9.V.944. Se va lua cunoştinţă de acest ordin dat de Domnul Mareşal. Se va lua aceleaşi 
măsuri şi la noi. Se va da ordine către Comandamentele de Etape şi Cercurile 
Teritoriale. Serviciul pretoral va interveni. Se va face un tablou de folosirea acestor 
detaşamente. Executare la timp. General ss. Stavrat”. 


AMR, fond 1687-Comandamentul General al Etapelor, dosar nr. 619, f. 1. 


1 Olimpiu Stavrat (1888-1968), militar de carieră român. Absolvent al Şcolii militare de ofiţeri 
de infanterie (1907-1909) şi al Şcolii Superioare de Război (1919-1921). Intră în armată cu 
gradul de sublocotenent (1909), participă la primul război mondial. Comandant al Diviziei 7 
Infanterie (05.06.1940-01.08.1942); comandant al Corpului 1 Teritorial (01.08.1942- 
20.03.1943); guvernator al Basarabiei  (20.03.1943-04.04.1944); comandant al 
Comandamentului General al Etapelor (04.04.1944-12.05.1945); trecut în rezervă la 
12.06.1947. A fost arestat de autorităţile comuniste la 24.09.1948 şi condamnat în 1949 la 
temniță grea pe viaţă pentru crime de război. A trecut prin închisorile Văcăreşti, Aiud, Jilava, 
Craiova şi Gherla, fiind eliberat la 25.11.1955. Colonel (din 13.10.1933); general de brigadă 
(din 27.02.1939); general de divizie (din 18.07.1942). 

2 Gheorghe V. Mosiu (1892-1974), militar de carieră român. Absolvent al Şcolii militare de 
ofiţeri de artilerie, geniu şi marină (1912-1914) şi al Şcolii Superioare de Război (1925-1926). 
Comandant al Regimentului 8 Artilerie (01.03.1939-25.02.1942); şef de Stat Major al 
Comandamentului Etapelor de Est (25.02.1942-25.07.1943); comandant al Brigăzii 3 Artilerie 
(25.07-15.09.1943); împuternicit al guvernului pentru evacuarea provinciilor din estul ţării 
(15.09.1943-23.04.1944); şef de Stat Major al Comandamentului General al Etapelor 
(23.04.1944-02.03.1945); comandant al Diviziei 19 Infanterie (01.04-12.05.1945); comandant 
al Artileriei Armatei a I-a (13.05-26.09.1945); şef de Stat Major al Armatei a 1-a (26.09.1945- 
27.05.1946); trecut în cadrul disponibil la 09.08.1946 şi în rezervă un an mai târziu. Arestat 
iniţial la 27.05.1946, a fost eliberat în acelaşi an la 06.12.1946. A fost arestat din nou în 
perioada 16.03-14.08.1948, ca „măsură preventivă pentru alegeri”. Rearestat la 27.11.1959, a 
fost condamnat anul următor la 22 ani temniță grea pentru „uneltire contra ordinii sociale”. A 
trecut prin închisorile Piteşti, Aiud şi Gherla, fiind eliberat la 18.04.1964. Locotenent-colonel 
(din 10.05.1934); colonel (din 27.02.1939); general de brigadă (din 06.02.1945). 

Documentul nr. 424 


Nr. 36.945 din 10 Mai 1944 
INSPECTORATUL GENERAL AL JANDARMERIEI 
Direcţia Siguranţei şi Ord. Publice 
către 
PREŞEDINŢIA CONSILIULUI DE MINIŞTRI 
— Cabinetul Militar — 


Inspectoratul General al Jandarmeriei este informat că Dr. BALAŞ!, Şeful 
Siguranţei din Cluj şi grănicerii maghiari din Cluj, organizează treceri frauduloase peste 
frontieră a evreilor din Ungaria şi România. 

În ziua de 3 Mai a.c., Comandamentul Legiunei Jandarmi Turda, împreună cu 
şeful poliţiei locale şi cu concursul subofiţerului german Urban Iosif? dela jandarmeria 
germană din Turda, au executat un control camioanelor germane ce veneau din Ungaria, 
la punctul Feleac. 

Cu această ocazie au fost găsiţi 14 evrei ce intenționau să treacă fraudulos în 
România în camionul german cu seria WH-1710 ce venea dela Cluj. 

Fiind anunțat Comandamentul Militar German din Cluj, la faţa locului s'a 
prezentat Locotenentul german Strushnaider”, care a luat în primire pe evrei cercetând 
personal cazul“. 

Locotenentul Strushnaider în numele Comandamentului German din Cluj, a 
adus mulțumiri Armatei Române. 

Până în ziua de 4 Mai a.c., au fost predaţi organelor militare germane din 
Turda, un număr de 35 evrei, iar valorile găsite asupra lor au fost depuse la vamă. 

Pentru o mai bună siguranță, propunem ca la fiecare punct de frontieră să se 
detaşeze câte un subofițer german pentru controlul camioanelor germane. 

Faţă de cele de mai sus, vă rugăm să binevoiţi a dispune. 


INSPECTOR GENERAL AL JANDARMERIEI 
General de Corp de Armată 
(ss) C.Z. Vasiliu 
Directorul Siguranţei şi Ord. Publice 
General 
(ss) C. Tobescu 
p. Conformitate 
Colonel, ss. Gh. Corivan 
Gh. Corivan 


AMAE, fond Problema 33, volumul 10 bis, f. 49. 


1 Nu a putut fi identificat. 

2 Nu a putut fi identificat. 

3 Se referă la Strohschneider, reprezentantul Gestapo în Cluj. Nu a putut fi identificat. 

4 Cei doi militari germani implicaţi în acest caz au fost condamnaţi la moarte şi executaţi. Vezi în 
acest sens Ottmar Traşcă, Dennis Deletant (editori), Al II-lea Reich şi Holocaustul din 
România. 1940-1944. Documente din arhivele germane, documentul nr. 187, pp. 758-759. 

Documentul nr. 425 


COMANDAMENTUL GENERAL AL ETAPELOR 
STAT MAJOR 
Secţia IV-a 
REFERAT Nr. 4001 
11 Mai 1944 


Am onoare a refera următoarele: 

Comandamentul Armatei IV-a cu Nr. 33/944' aduce la cunoştinţa acestui 
Comandament ordinul Domnului MAREŞAL CONDUCĂTORUL STATULUI de a se 
folosi evreii la muncile de interes militar din spatele frontului. 

Ordinul prevede: 

1. Toţi evreii bărbați şi femei valizi între 15-55 ani depe teritoriile Armatei, 
Corpurilor de Armată şi Etape, vor fi luaţi prin comunităţile evreieşti şi puşi la lucrări de 
utilități militare. 

Hrana lor se asigură de Comunitatea evreiască. Armata are grijă de asistenţa 
sanitară. 

În cazul când lucrările se execută prea departe de centrul de unde au fost 
ridicaţi, se va organiza şi cazarea lor. 

Fac excepţie dela aceste obligaţiuni: 

a) parte din evreii medici, farmacişti şi acei a căror funcţiune este absolut indis- 
pensabilă şi nu pot fi înlocuiţi cu români. 

b) jumătate din negustori şi meseriaşi de orice branşă care vor face această 
muncă prin rotaţie. 

c) femeile cu copii mici şi cele gravide. 

Cei ce se sustrag dela aceste obligaţiuni precum şi cei ce vor mijlociu sau 
autoriza direct sau indirect această sustragere vor fi imediat executaţi. 

Pentru executarea ordinului DOMNULUI MAREŞAL, 

Secţia IV-a propune: 

1. A se da ordine Cercurilor Teritoriale să constituie imediat Detaşamente de 
lucrători evrei, stabilind: ordinea lor de bătaie cu datele statistice. 

Să facă Detaşamente de lucrători evrei ce vor fi folosite prin rotaţie (negustori 
şi meseriaşi). 

2. Cercurile Teritoriale să stabilească şi organizeze hrana lor în legătură cu 
Comunitățile evreieşti. 

3. A raporta imediat Detaşamentele organizate, Detaşamente de valoarea a 500 
oameni, fiecare complet încadrate cu elemente de conducere dintre evrei. 

4. Întrebuințarea Detaşamentelor în zona Etapelor să se facă numai cu ordinul 
Comandanţilor de Etape. 

5. Evreii vinovaţi de sustragere sau intervenţii, să fie trimişi în judecata Curţii 
Marţiale. 


1 Vezi documentul nr. 423. 

ŞEFUL SECȚIEI IV-A 
Lt. Colonel, ss. N. Iorga’ 
N. lorga 


*) Adnotare: 
„12.V.944. De acord. Ordin de urmare. General ss. G. V. Mosiu”?. 


AMR, fond 1687-Comandamentul General al Etapelor, dosar nr. 619, f. 2+verso. 


Documentul nr. 426 


MARELE STAT MAJOR Nr. 440.660 din 11 Mai 1944 
SECŢIA I-a 
Biroul 10 
MARELE STAT MAJOR 
SECŢIA I-a 
către 


Urmare la ord. M.St. Major Nr. 938.797 din 10 Febr. 943” referitor la scutirea 
de taxe militare a evreilor pe timpul cât prestează muncă obligatorie; 

Cu onoare se face cunoscut următoarele: 

1. — Prin D.L. 132 din 20 Ianuarie 19414 privitor la taxele militare datorate de 
evrei se prevede la Art. 3, că evreii care prestează munca obligatorie pe timp de 
concentrări prelungite sau răsboi, vor fi scutiți de taxele militare pe timpul cât vor fi 
reţinuţi efectiv în acest scop. 

2. — Pentru acordarea scăderilor necesare, cercurile teritoriale sunt obligate să 
comunice administraţiunilor de constatare, tabele nominale de toți aceşti evrei cu toate 
mutaţiile şi evidența muncii prestate. 

3. — Pentru executarea acestor dispoziţiuni, M.St.M. a dat ord. Nr. 279.315/19435 
dispunând ca scăderile să se opereze pe exercițiul financiar care urmează celui în care s'a 
prestat munca iar tabelele nominale să fie trimise de cercuri la finele exerciţiului expirat. 


= 


Nicolae Iorga (1898-?), militar de carieră român. Absolvent al Şcolii militare de ofițeri de infanterie 
(1919-1921) şi al Şcolii Superioare de Război. Intră în armată cu gradul de sublocotenent (1921). Şef a 
Biroului 4 Dotare din Comandamentul Diviziei 7 Infanterie (22.06.1941-05.04.1943); director al 
Cabinetului Militar al Guvernământului Basarabiei (05.04.1943-23.04.1944); şef al Secţiei a 4-a în 
cadrul Comandamentului General al Etapelor (23.04-01.11.1944). Arestat preventiv de autorităţile 
comuniste la 19.02.1951, a trecut prin închisoarea Iaşi, fiind eliberat la 27.12.1952. Căpitan (din 
01.04.1932); maior (din 25.10.1939); locotenent-colonel (din 20.03.1943). 

2 În aceeaşi zi, Comandamentul general al Etapelor a trimis telegrama Nr. 4001 Prefecturilor: 
Fălciu; Vaslui; Tutova; Tecuci; Covurlui; Putna; Buzău; R. Sărat; Ialomița; Brăila; Tulcea; 
Constanţa. AMR, fond 1687-Comandamentul General al Etapelor, dosar nr. 619, f. 3. 

3 Vezi documentul nr. 364. 

4 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

5 Nu a fost identificat printre documentele cercetate. 

4. — Întrucât în felul acesta se întârzie şi se îngreuiază mult lucrările admi- 
nistraţiilor financiare, M.St.M. a hotărât: 

a). Tabelele specificate la pct. 3 de mai sus nu vor mai fi trimise la finele 
exerciţiului financiar expirat şi se vor trimite chiar în cursul exerciţiului şi anume 
trimestrial la sfârşitul fiecărui trimestru, astfel: 

pe trimestrul APRILIE la finele lunei IUNIE 


dc IULIE îi SEPTEMBRIE 
a OCTOMVRIE A DECEMVRIE 
se IANUARIE ui MARTIE 


b). Această dispoziţie intră în vigoare începând cu anul financiar 1944/1945 
adică dela 1.1V.1944. 

5. — Restul dispozițiunilor din ord. M.St. Major Nr. 938.797 din 10 Febr. 1943, 
rămân în vigoare. 

Rugăm dispuneţi de urmare. 


D. O. 
ŞEFUL SECȚIEI I-a 
Colonel, ss. Zamfirescu 
Gh. ZAMFIRESCU 
Şeful Biroului 10 
Lt. Colonel, 
I. Boldur-Lăţescu 
Comunicat: 
Comunicate C. de Arm. 
Comunicate C. Ter. 
st/z 
4.5. 


*) Adnotare: 
„Dosar 371”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, f. 91. 


Documentul nr. 427 


MARELE STAT MAJOR Nr. 516.446 din 15 Mai 1944 
SECŢIA I-a 
Biroul 10 


NOTĂ 
Sumar: 


Referitor la scutirile de muncă la A.P. acor- 
date unor evrei, de anumite autorităţi militare. 

Comandamentul Militar al Capitalei, Comandamentul Apărării Pasive, Corpul 
Teritorial şi chiar Zona A.P. Bucureşti, au acordat şi continuă să acorde scutiri şi chiar 
concedii evreilor destinaţi detaşamentelor de sinistrări din Capitală. 

Principiul care a stat la baza creerei acestor detaşamente de lucru a fost 
permanenţa existenţei unor formaţiuni dotate şi organizate care să intervină imediat şi 
după un bombardament aerian, iar pentru asigurarea întregului randament necesitatea 
menţinerei în permanență a unor efective cât mai mari la aceste detaşamente. 

Pe lângă autorităţile arătate mai sus, acum Comandamentul Militar al Capitalei 
ne semnalează că Secţia 8-a din Marele Stat Major cere nominal exceptarea dela munca 
de A.P. a unui număr de 163 evrei aparținând diferitelor subdetaşamente de evrei 
răspândite pe raza Municipiului Bucureşti, pentru a întocmi lucrări de statistica bombar- 
damentelor. 

Cu acest procedeu efectivele detaşamentelor încep să se micşoreze, detaşa- 
mentele se desorganizează şi principiul este călcat. 

Faţă de această situaţie şi pentru a îngrădi evadarea evreilor sub orice formă 
din aceste detaşamente este necesar ca un singur organ să poată acorda eventualele 
scutiri de A.P. şi aceasta numai în cazuri excepționale. 

Rog a se aproba să se ceară avizul D-lui General Ramiro Enescu! în această 
privinţă, propunerea Secţiei fiind ca exclusiv Comandamentul Militar al Capitalei să fie 
organul care să rezolve cererile de scutiri dela A.P., el fiind şi organul responsabil în 
cadrul A.P. 

Să se anuleze toate scutirile date până în prezent. 


ŞEFUL SECŢIEI l-a 
Colonel, ss. Zamfirescu 
Gh. Zamfirescu 
Şeful Biroului 10 
Lt. Colonel, ss. Boldur-Lăţescu 
I. Boldur-Lăţescu 


*) Adnotări: 

„19 MAI 1944. Rog pe Domnul General Enescu să-şi dea avizul. General ss. Mardari”; 
„21.5.44. 1. Sunt de părere ca, concediile evreilor din Apărarea Pasivă să nu fie acordate 
decât de Comandamentul Militar al Capitalei. Acelaşi principiu şi la celelalte 
garnizoane: comandantul cel mai înalt în grad din garnizoană care are şi îndrumarea 
Apărării Pasive. Nu se pot acorda scutiri decât unui număr care este în conformitate cu 
ordinele Marelui Stat Major. 2. În ce priveşte cei 163 de evrei sunt solicitați pentru 
pentru efectuarea lucrărilor de statistică a bomardamentelor aeriene. S'au cerut inițial 


1 Ramiro Enescu (1891-1949), militar de carieră român. Absolvent al Şcolii militare de ofițeri de 
artilerie, geniu şi marină (1909-1911) şi al Şcolii Superioare de Război (1919-1921). Şef al 
Statului Major al Aerului (16.10.1940-25.09.1943, 22.11.1944-28.03.1945), comandant al 
Artileriei Antiaeriene (25.09.1943-23.09.1944), trecut în rezervă la 28.03.1945. Comandor 
aviator (din 10.05.1934); general de escadră aviator (din 27.02.1939); general comandant 
aviator (din 18.07.1942). 

330; i-am redus la jumătate; să se mai reducă încă 1⁄4 la 120. Folosirea lor este temporară 
şi se va urmări înlocuirea cu români — am şi hotărât. General ss. Ramiro Enescu”; 

„30 MAI 1944. Numai Comandamentul Militar al Capitalei va da asemenea aprobări. 
Ordine de urmare: General ss. Mardari”; 

„10%; 

„Către Secţia 1-a”, 

„5 IUNIE 1944. Căpitan Stoica. — ordine imediate; - ordine de reducere a celor 163, cei 
43 lăsaţi la Apărarea Pasivă. Locotenent Colonel ss. Boldur-Lăţescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, f. 178. 


Documentul nr. 428 


Bucureşti, 16 Mai 1944 
CABINETUL MILITAR 
al 
CONDUCĂTORULUI STATULUI 
Nr. 205.396/M.2. 
SECRET 
Foarte Urgent 


MINISTERUL AFACERILOR STRĂINE 


Am onoare a trimite, în copie, raportul Inspectoratului General al Jandarmeriei cu Nr. 
36.945 din 10 Mai 1944, relativ la încercările de treceri frauduloase peste frontieră a evreilor 
din Ungaria în România, pe care Domnul Mareşal a pus următoarea rezoluție: 

„— Comunicat public. 

Evreii trecuţi fraudulos să fie împuşcaţi şi ei şi acei care-i găzduiesc şi nu-i divulgă. 

— Lege în 24 ore”. 

— Am cerut Domnului Ministru von Killinger? să numească la punctele de 
frontieră controlori germani, cari împreună cu ai noştri să facă controlul tuturor cari trec. 


1 Vezi documentul nr. 424. 

2 Într-adevăr, la scurt timp guvernul antonescian a elaborat şi promulgat un act normativ care 
instituia pedeapsa cu moartea pentru evreii care treceau fraudulos frontierele României. 
Monitorul Oficial, partea I, nr. 123 din 29.05.1944. Decretul-Lege Nr. 1069 din 26.05.1944 
pentru modificarea art. 1 din Legea Nr. 509 din August 1943 pentru pedepsirea pe timpul stării 
de război a unor infracțiuni. 

3 Manfred, baron von Killinger (1886-1944), militar de carieră, om politic şi diplomat german. În 
perioada 01.041904-01.12.1920 îşi desfăşoară activitatea în cadrul marinei imperiale. În 1920 se retrage 
din serviciul militar activ, intrând în viața politică. Membru al Freikorpsbrigade Ehrhardt (1919-1920); 
membru al organizației Consul (1920-1923), conducător al Wikingbund (1923-1928); membru NSDAP 
(din 01.05.1928); membru SA (din 01.05.1928), Obergruppenfiihrer SA (din februarie 1933); deputat în 
Parlamentul landului Saxonia (1928-1933); comisar al Reichului pentru landul Saxonia (10.03- 
06.05.1933); preşedinte al Consiliului de Miniştri în landul Saxonia (06.05.1933-28.02.1935); membru 
al Tribunalului Poporului (1935). În 30.04.1937 întră în cadrul serviciului diplomatic; consul general la 

Dacă nu vor numi se va face tuturor controlul cu forța. 
Trebuie supravegheată bine toată frontiera. 
Trebuesc razii periodice în ţară”. 


D. O. 
p. ŞEFUL CABINETULUI MILITAR 
Colonel, ss. Teodorescu! 
Gh. Teodorescu 
COMUNICAT: 
- Min. Af. Interne 
- Min. Af. Străine 
- Min. Justiției 
- Insp. Gl. Jandarmeriei 


AMAE, fond Problema 33, volumul 10 bis, f. 50. 


Documentul nr. 429 


MARELE STAT MAJOR 

Secţia I-a 

Biroul Contrainformații 

SECRET 

Nr. 563.074 din 16 Mai 1944 
MARELE STAT MAJOR 
Secţia I-a 
către 
MARELE STAT MAJOR Secţia III 


Am onoarea a vă aduce la cunoştinţă că, în ce priveşte reglementarea situației 
evreilor aflaţi refugiaţi sau evacuaţi în diferite regiuni ale ţării Ministerul Afacerilor 
Interne a dispus următoarele. 


San Francisco (14.06.1937-03.02.1939); rechemat în centrala Ministerului de Externe, este promovat 
ministru plenipotențiar (din 20.04.1939), îndeplinind funcţia de conducător al referatului de cadre din 
departamentul de personal şi administrație (20.02.1939-21.07.1940), ministru plenipotențiar în Slovacia 
(21.07.1940-21.01.1941); ministru plenipotențiar în România (24.01.1941-23.08.1944). S-a sinucis în 
clădirea Legaţiei germane din Bucureşti la 02.09.1944. 

1 Gheorghe Teodorescu (1898-?), militar de carieră român. Absolvent al Şcolii militare de ofiţeri 
de infanterie şi administraţie (1915-1916) şi al Şcolii Superioare de Război (1928-1930). Intră 
în armată cu gradul de sublocotenent (1916), participă la primul război mondial. Comandant al 
Regimentului 28 Infanterie Fortificații (01.04-15.12.1941); ofițer în cadrul Cabinetului Militar 
al Conducătorului Statului (15.12.1941-15.09.1944); comandant al Regimentului 3 Vânători 
Moto (15.09-01.12.1944); comandant al Regimentului 92 Infanterie (01.12.1944-10.01.1945); 
comandant al Brigăzii 18 Infanterie (10.01-29.03.1945); trecut în rezervă la 29.03.1945. Maior 
(din 01.01.1934); locotenent-colonel (din 27.02.1939); colonel (din 31.10.1943). 

2 Documentul a fost înregistrat de Marele Stat Major, Secţia III-a, cu Nr. 672.991 din 16.05.1944. 

1.) Interzicerea părăsirii de către evrei a localităţilor urbane unde li s'a stabilit 
domiciliul, precizându-se că aceştia nu se pot evacua dintr'o localitate în alta fără 
aprobarea prealabilă a Ministerului Afacerilor Interne. 

2.) Evreii refugiați din teritoriile ocupate de inamic rămân în localităţile unde 
s'au refugiat. Tot aceştia vor fi semnalaţi organelor polițienești sau de jandarmerie 
locale perntru plasare în localitatea respectivă. 

3.) Evreii refugiați din localităţile neocupate de inamic vor fi predaţi legiunilor 
de jandarmi pentru a-i transfera în localităţile de unde au plecat. 

Totodată, prin adresa Nr. 2828 din 4.V.1944! Ministerul Afacerilor Interne a 
comunicat că s'au dat dispozițiuni Direcţiunei Generale a Poliţiilor şi Inspectoratului 
General al Jandarmeriei pentru a supraveghea şi opri circulația evreilor atât în zona 
Armatelor cât şi în zonele militare. 

Rog dispuneţi de urmare. 


p. ŞEFUL MARELUI STAT MAJOR 
General ss. I. Arhip 
I. Arhip 
Şeful Secţiei II-a 
Colonel ss. Runceanu? 
A. Runceanu 


COMUNICAT: 
Tuturor M. U. şi similarelor. 


*) Adnotare: 
„Biroul 6. Văzut. Colonel ss. indescifrabil”. 


AMR, fond 5418-Marele Stat Major, Secţia III-a Operații, dosar nr. 2823, f. 69; fond 
5416-Marele Stat Major, Secţia I-a Organizare-Mobilizare, dosar nr. 4575, f. 198; 
ANRM, fond 2042-Centrul de Informaţii „H” al Armatei a 3-a române, inventar nr. 2, 
dosar nr. 7, f. 234. 


1 Nu a fost identificată printre documentele cercetate. 

2 Aurel Runceanu (1895-?), militar de carieră român. Absolvent al Şcolii militare de ofițeri de 
infanterie (1914-1916) şi al Şcolii Superioare de Război (1926-1928). Intră în armată cu gradul 
de sublocotenent (1916), participă la primul război mondial. Profesor la Şcoala Superioară de 
Război (01.04.1938-10.03.1940); comandant al Şcolii militare de ofiţeri de infanterie 
(10.03.1940-19.06.1942); şef de Stat Major al Corpului 1 Armată (19.06-31.10.1942); coman- 
dant al Şcolii militare de ofițeri de infanterie (18.03.1943-08.04.1944); şef al Secţiei a II-a 
Informaţii din Marele Stat Major (25.05.1944-20.03.1945); şef de Stat Major şi comandant al 
Brigăzii 2 Infanterie (20.03-25.10.1945); inspector al Cercurilor Teritoriale în cadrul Coman- 
damentului 5 Teritorial (25.10.1945-09.08.1946); trecut în cadrul disponibil la 09.08.1946 şi în 
rezervă un an mai târziu. Arestat de autoritățile comuniste la 13.04.1950, a fost torturat şi 
asasinat în timpul anchetei în acelaşi an, în penitenciarul Aiud. Locotenent-colonel (din 
01.04.1937); colonel (din 10.05.1941); general de brigadă (din 16.06.1945). 

Documentul nr. 430 


Armata IV 
COMANDANTUL 
Înreg. la No. 1176 
21 Mai 1944 
No. 46.330 din 19 Mai 1944! 
Armata IV-a 
către 
COMUNITATEA ISRAELITĂ 
BACĂU 


Inspecţiile ce s'au făcut în teren cu privire la lucrul efectuat de evrei la diferite 
lucrări pe care aceştia au fost puşi să execute, am constatat că: 

- evreii nu depun toată munca la efectuarea lucrului şi în mod vădit arată rea 
voinţă, lucrează încet şi de mântuială, iar lucrul nu sporeşte. 

- evreii caută prin toate mijloacele să se sustragă dela lucru, fie prin intervenții 
directe, prin Comunităţi, fie prin Instituţii şi întreprinderi, unde aceştia sunt camuflați. 

Pentru a curma această lipsă de înţelegere din partea evreilor şi sabotarea 
vădită, la care recurg numai pentru a nu lucra, vă rog a pune în vedere tuturor 
Comunităţilor din judeţele — IAŞI — ROMAN — NEAMTZ — VASLUI şi FĂLCIU, că: 

Dacă se mai observă această stare de lucruri, voi renunţa la lucrul evreilor, atât 
a celor aflați la muncă de folos obştesc, cât şi a celor chemaţi la lucru recent pentru 
drumuri, lucrări de apă, şi voi aplica dispoziţia Conducerii Superioare a Statului, de a-i 
interna pe toţi evreii aflaţi pe teritoriu, fără deosebire de vârstă sau sex, în ghetouri, fără 
altă formalitate. 

Rămânerea evreilor liberi în localităţi, este strict condiţionată de lucru efectiv 
şi spornic. 

Am dat ordin tuturor comandamentelor din zonă să controleze cât mai des 
activitatea Detaşamentelor de evrei ce se găsesc la lucru. 


Comandantul Armatei a IV-a 
General de C.A. 
ss. M. Racoviţă Cf. cu originalul 
Of. Judeţean Bacău 
Secretar General 
ss. indescifrabil 


AMAE, fond Problema 33, volumul 15, f. 413. 


1 Documentul a fost înregistrat de Ministerul Afacerilor Străine cu Nr. 204.824 din 31.05.1944. 

Documentul nr. 431 


No. 7920! 
20 Mai 1944 
CERCUL TERITORIAL TECUCI 
către 
COMANDAMENTUL GENERAL AL ETAPELOR 
TECUCI 


La ord. Dvs. No. 4001/9447 am onoare a raporta următoarele: 

1. Verificând toţi evreii din oraşul Tecuci cu vârsta de la 15-55 ani, inclusiv, 
am putut organiza, un detaşament compus din 142 evrei conform ord. Domnului 
General Comandant al Etapelor Generale No. 400.955” din 18 Mai 1944 şi a fost pus la 
dispoziția Comandei Acrodromului Tecuci, unde lucrează efectiv din ziua de 18 Mai 
1944. 

Un număr de cinci evrei, negustori şi meseriaşi între 50-55 ani, urmează a fi 
întrebuinţaţi în seria II-a. 

2. În afară de aceşti evrei, mai sunt disponibili un număr de 148 evrei, care 
posedă carnete de scutire de muncă obligatorie, eliberate de către Comisariatul General 
pentru problemele evreieşti şi aprobate de M.St. Major. 

Pe baza aprobărei D-lui Şef de Stat Major al Comandamentului Etapelor No. 1, 
aceşti evrei au fost lăsaţi liberi, până ce va veni răspunsul de la M. St. Major, în urma 
intervenţiei ce s'a făcut de către Comandamentul Etapelor No. 1. 

Conform ordinului verbal al D-lui Colonel Iorga, de la Comandamentul 
General al Etapelor din ziua de 19 Mai 1944, am luat măsuri ca şi aceşti evrei să fie 
trimişi la muncă tot la Corpul Aerian, împărțiți fiind în două serii, întrucât sunt 
meseriaşi şi negustori. Prima serie se va prezenta la lucru în ziua de 21 Mai 1944 ora 6 
dimineaţă. 

3. Totodată mai raportăm că în urma vizitei medicale făcută de medicul acestui 
cerc, evreilor aflați la lucru, s'a constatat că un număr de 15 evrei sunt suferinzi, sau au 
diferite infirmităţi, din care cauză nu pot fi folosiți la muncă. 

Pentru a se stabili mai precis starea sănătăţei acestor evrei, propunem ca să se 
formeze o comisie medicală pe garnizoană spre a fi examinaţi şi clasaţi. 

4. Faţă de cele de mai sus, vă rugăm să binevoiţi a ne ordona cât trebuie să fie 
durata unei serii de muncă pentru evreii meseriaşi şi negustori, întrucât în ordinul primit 
nu se specifică aceasta. 


1 Documentul a fost înregistrat de Comandamentul General al Etapelor, Stat Major, Secţia I-a, cu 
Nr. 100.495 din 22.05.1944. 

2 Vezi documentul nr. 426, nota nr. 2. 

3 Nu a fost identificat printre documentele cercetate. 

COMANDANTUL CERCULUI TERIT. TECUCI 
LT. COLONEL, ss. I. Moraru! 
I. Moraru 


Şeful Biroului Evrei 
Lt. ss. Lăzărescu? 
P. Lăzărescu 


*) Adnotare: 
„1958 21 MAI 1944. Secţia I. Măsuri. Comunică hotărârea Domnului General Stavrat şi 
datele primite de la Comunitate. General ss. G.V. Mosiu”. 


AMR, fond 1687-Comandamentul General al Etapelor, dosar nr. 619, f. 38. 


Documentul nr. 432 


CENTRALA EVREILOR DIN ROMÂNIA 

OFICIUL JUDEȚEAN TECUCI 

ÎNFIINŢATĂ PRIN DECRETELE LEGI Nr. 3415/941 şi Nr. 319/942? 
Nr. 418. 


Tecuci 20 Maiu 1944 
Adr. Teleg.: CEVROM TECUCI 


Domnule Comandant General 
Respectuos supunem cunoștinței Domniei- Voastre următoarele: 


Onor Cercul Teritorial Tecuci cu adresa No. 7662 din 13 Maiu 19445, ne face 
cunoscut telegrama primită dela Onor Comandamentul Baricadei, prin care se cere 


= 


Ioan I. Moraru (1893-?), militar de carieră român. Absolvent al Şcolii militare de ofițeri de 

infanterie (1914-1916). Intră în armată cu gradul de sublocotenent (1916), participă la primul 

război mondial. Ofiţer în comandamentul Regimentului 92 Infanterie (01.11.1940-20.07.1942); 
ofițer în comandamentul Corpului Grănicerilor (20.07.1942-15.09.1943); comandant al 

Cercului Teritorial Tecuci (din 15.09.1943); clasat pentru serviciul de birou (din 03.09.1943). 

Căpitan (din 01.01.1921 cu vechimea din 01.04.1920); maior (din 01.10.1929); locotenent- 

colonel (din 31.10.1939). 

2 Nu a putut fi identificat. 

3 Monitorul Oficial, partea I, nr. 299 din 17.12.1941. Decretul-Lege Nr. 3415 din 16.12.1941 cu 
privire la disolvarea Federaţiei Uniunilor de Comunităţi Evreieşti din Ţară şi înființarea 
Centralei Evreilor din România; Monitorul Oficial, partea I, nr. 26 din 31.01.1942. Decretul- 
Lege Nr. 319 din 30.01.1942 referitor la Regulamentul Nr. 4 pentru organizarea şi funcţionarea 
Centralei Evreilor din România. 

4 Documentul a fost înregistrat de Comandamentul General al Etapelor, Stat Major, Secţia I-a, cu 
Nr. 100.458 din 20.05.1944. 

5 Nu a fost identificată printre documentele cercetate. 

formarea unui detaşament de evrei între vârsta de 15-55 ani, la dispoziţia Domniei- 
Voastre, pentru diferite lucrări. 

Cum în menţionata telegramă nu se specifică dacă şi evreii posesori de carnete 
de scutire de muncă obligatorie şi exercitarea profesiunei intră în prevederile acestei 
dispoziţiuni, Onor Cercul Teritorial Tecuci, în baza ordinelor Onor M. Stat Major n-a 
încadrat pe aceştia, echipele formându-se, de îndată, cu evreii care nu posedă aceste 
dovezi de scutire. 

Astăzi însă, Onor Cercul Teritorial Tecuci, ne-a pus în vedere să chemăm de 
îndată şi jumătate din posesorii acestor carnete, spre a fi de asemenea încadraţi în echipe 
de lucru. 

Domnule General Comandant, 

Ne permitem a aduce la cunoştinţa Domniei-Voastre că, aceste carnete au fost 
acordate de către DI. Comisar General pentru Problemele Evreieşti!, în baza hotărârii 
Onor Consiliului de Miniştri, numai acelor evrei, cari sunt absolut necesari în cadrul 
Economiei Naţionale; acordarea făcându-se de către o Comisiune Interministerială, 
constituită în acest scop. 

Întrucât, nu s’a revenit asupra valabilităţii lor şi nici asupra termenului (30 
Iunie 1944), de către Onor Guvernul Ţării, Onor Marele Stat Major şi nici de Dl. 
Comisar General pentru Problemele Evreieşti, aceste scutiri — credem că — rămân vala- 
bile, astfel că, respectuos vă rugăm să binevoiţi a dispune ca aceşti posesori de carnete 
să fie lăsaţi liberi, să-şi poată continua exercitarea profesiunei şi implicit scutirea lor de 
muncă obligatorie. 

Totodată, ne permitem a menţiona că, aceşti posesori de carnete sunt singurii 
susținători ai obştei noastre din ajutorul cărora întreţinem: Cantine, Dispensarul, 
echiparea evreilor din detaşamentele exterioare şi interioare, precum şi întreaga pătură 
nevoiaşă locală şi evacuată. 

Plecarea lor ar distruge complet bugetul nostru, iar sarcina ce ni se cere de a 
întreține cu hrană detaşamentul ce s'a format în baza dispoziţiunilor de mai sus, ar fi 
irealizabilă. 

În speranţa că veţi aprecia justa noastră expunere şi o veţi rezolva favorabil, vă 
rugăm, Domnule Comandant General, să binevoiţi a primi asigurarea respectului nostru. 


Preşedinte, 

ss. Mayer Mandel? 

Dst. Mayer Mandel Secretar-General, 
ss. H. Davidescu” 
Haralambie Davidescu 


1 Radu Lecca. 

2 Mayer Mandel (1901-?), dentist evreu. Preşedinte al Comunităţii Evreilor din Tecuci (1940- 
1944); preşedinte al Oficiului Judeţean Tecuci al Centralei Evreilor (10.04.1942-23.08.1944). 
A emigrat în Israel în 1960. 

3 Haralambie Davidescu (1892-1960), expert contabil evreu. Studii de Economie la Berlin. 
Secretar general al Comunităţii Evreilor din Tecuci (1940-1944); secretar general al Oficiului 
Judeţean Tecuci al Centralei Evreilor (10.04.1942-23.08.1944). 

Domniei-Sale 
Domnului Comandant al Comandamentului General al Etapelor! 


*) Adnotare: 

„Secţia 1 ordin la Cercul Teritorial Tecuci că pentru ziua de 21.V. se amână ridicarea 
evreilor cu scutire până când Comunitatea prezintă documentarea necesară, când se va 
hotărâ definitiv în ziua de 21.V.1944. General ss. G.V. Mosiu”. 


AMR, fond 1687-Comandamentul General al Etapelor, dosar nr. 619, f. 28. 


Documentul nr. 433 


MARELE STAT MAJOR Nr. 516.774 din 21 Mai 1944 
SECŢIA I-a 
Biroul 10 
MARELE STAT MAJOR 
SECŢIA I-a 
către 
COMANDAMENTUL MILITAR AL CAPITALEI 
Stat Major 


Cu onoare se face cunoscut următoarele: 

Marele Stat Major este sesizat că printr-un comunicat aţi dispus concentrarea 
în vederea lucrărilor de A.P. a evreilor între 16-17 ani, încălcându-se astfel atribuţiunile 
Comisariatului General pentru Problemele Evreieşti” şi eludându-se legea 322°. 

Faţă de această situaţie se dau următoarele preciziuni: 

- Toate măsurile ce privesc pe evreii care nu intră în cadrul muncii obligatorii 
(şi aceştia sunt cei sub 18 ani şi peste 50 ani) se iau numai în legătură cu Comisariatul 
General pentru Problemele Evreeşti,; 

- Pentru detaşamentele de sinistrări din Capitală urmează să se întrebuinţeze 
evreii repartizați la muncă de Marele Stat Major, dela toate instituţiile şi autorităţile 
civile şi militare după raza Municipiului Bucureşti, şi care sunt în număr de 12.913; 

- Evreii posesori de carnete de scutire de muncă nu vor fi întrebuințați la A.P. 
ei fiind necesari economiei naţionale; 

- Evreii care nu fac parte din detaşamentele autorităţilor şi instituţiilor civile şi 
militare (repartizaţi de M.St. Major), nu vor fi încadrați la A.P., ci vărsaţi cercului 
teritorial pentru a-i încadra în exterior de unde aceşti evrei caută să se sustragă. 

Vă rugăm dispuneți de urmare. 


1 Generalul Olimpiu Stavrat. 

2 Vezi în acest sens Monitorul Oficial, partea I, nr. 209 din 07.09.1943. Decretul-Lege Nr. 2461 
din 06.09.1943 pentru înfiinţarea şi organizarea Subsecretariatului de Stat al Muncii. 

3 Monitorul Oficial, partea I, nr. 117 din 21.05.1943. Decretul-Lege Nr. 1446 din 20.05.1943 
pentru completarea şi modificarea Legii pentru pregătirea premilitară publicată în Monitorul 
Oficial nr. 107 din 11 Mai 1934. 

D. O. 
ŞEFUL SECȚIEI I-a 
Colonel, 
Şeful Biroului 10 
Lt. Colonel, 
I. Boldur-Lăţescu 


st/z 
16.5 


*) Adnotare: 
PCI A hd 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 135. 


Documentul nr. 434 


MARELE STAT MAJOR Nr. 517.082 din 22 Mai 1944 
SECŢIA I-a 
Biroul 10 


NOTĂ 


Sumar: 
Referitor la întrebu- 
inţarea evreilor în cadrul 
muncii de A.P. 


„A.P.A.C.A.” raportează că din evreii repartizați în cadrul muncii obligatorii la 
acea instituție, s'au format mai multe detaşamente de evrei pentru sinistrări, care 
activează zilnic după dispoziţiunile Comandamentului Detaşamentelor de Evrei din 
Capitală, lipsind astfel un timp nelimitat dela obligaţiunile lor în interiorul instituţiei şi 
prejudiciind activitatea acestei instituţii. 

Problema este generală şi se prezintă astfel: 

În urma bombardamentelor aeriene, între alte măsuri impuse, s'a dispus con- 
centrarea întregei mâini de lucru evreeşti prezentă în Capitală, pentru limitarea sinistre- 
lor, curățirea şi redarea la timp a circulației. 

În afară de evrei, se găsesc repartizați în acelaşi scop, toţi premilitarii din 
Capitală. 

Numărul evreilor fiind de aproximativ 13.000, s'a înființat un Comandament al 
Detaşamentelor de Evrei din Capitală, care a organizat activitatea lor, încadrându-i 
într'un număr de detașamente de evrei. 

Aceşti evrei (cei 13.000), sunt însă în acelaşi timp, cei aprobaţi de Marele Stat 
Major la dispoziţia tuturor instituţiilor şi autorităților militare şi civile din Capitală, 
pentru nevoile semnalate. 

Luarea lor începând dela 4 Aprilie, fără termen, îi face indisponibili la acele 
instituții, iar lucrul în interiorul lor a sistat complet. 

În afară de evreii arătaţi mai sus, Marele Stat Major a mai pus la dispoziția 
Comandamentului Zonei A.P. un număr de 1000 evrei pentru executarea în permanență 
a şanţurilor adăpost pe întreg teritoriul Municipiului Bucureşti. 

Pentru soluţionarea acestei probleme şi pentru a satisface în măsura necesarului 
şi una şi cealaltă din nevoi, SECŢIA I-a propune: 

- în primele 48 ore după un bombardament, toţi evreii să presteze muncă de 
Apărare Pasivă în detaşamentele de Evrei din Capitală. (Deci pentru acest timp evreii 
sunt exclusiv la dispoziția Comandamentului Detaşamentelor de Evrei din Capitală, spre 
a fi întrebuinţaţi la lucrările de Apărare Pasivă. 

- după acest termen, 25% din evreii instituţiilor (procentajul se face la numărul 
evreilor aparţinând fiecărei instituţii) vor continua să activeze în cadrul dispozițiunilor 
fixate de Comandamentul Militar al Capitalei, la lucrările de A.P., iar restul de 75% vor 
lucra la instituţiile cărora au fost repartizaţi. 

În felul acesta se satisface în egală măsură atât interesele diferitelor instituţii 
cât şi nevoile creiate în urma bombardamentelor. 

Rog a se aproba propunerile din „notă”, pentru a se da dispoziţiunile de 


urmare. 
ŞEFUL SECŢIEI l-a 
Colonel, ss. Zamfirescu 
Gh. Zamfirescu 
Şeful Biroului 10 
Lt. Colonel, ss. Boldur-Lăţescu 
I. Boldur-Lăţescu 
*) Adnotări: 


„25.5. Se va prezenta Domnului General Şef al Marelui Stat Major. Sunt de acord. 
Propun ca după bombardamente evreii să rămână 72 ore la dispoziţia Apărării Pasive şi 
apoi să se aplice proporţia arătată în notă. General ss. Mardari”; 

„29 MAI 1944. Aprob propunerile din notă şi cu modificarea propusă de General 
Mardari. General ss. Şteflea”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 150-151. 

Documentul nr. 435 


No. 32 
1944 Mai 27 
Cercul Teritorial Covurlui 
către 
Comandamentul General al Etapelor 
Stat Major 
Domnul General Mosiu 


La ordinul Domniei Voastre verbal şi Nr. 10.341 din 17/V/944! către Coman- 
damentul Etapelor No. 1, referitor la anularea scutirilor pentru lucru a evreilor şi la 
ordinul Armatei IV-a No. 54 din 19 Mai 1944 — Strict Conf. Personal — anexat în copie. 
Am onoare a raporta: 

I. 

a. Scutirile de muncă ale evreilor sunt date de Împuternicitul Guvernului pentru 
problemele evreeşti, cu aprobarea M.St.M. şi pentru care evreii care obțin carnetele de 
scutire de muncă, plătesc taxe anuale, eşalonate pe semestre sau trimestre. 

Instrucţiunile generale ale M.St.M. No. 55.500/427 (completate cu anexa A. 
No. 98.500 din 14 N-brie 19425, întocmite pe baza D.L. No. 3984/940* şi ordinul 
Domnului Mareşal Antonescu No. 5295 din 21 Apr. 19425), la Cap. 3. prevede că nici 
un evreu care are carnet de scutire de muncă de la comisiune, nu va mai fi repartizat la 
munca obligatorie. 

c. Cercul a primit şi primeşte ordine dela M.St. Major, ca cel anexat în copie 
No. 516.461 din 16 Mai 19446, prin care ne trimite tabele de noi aprobări pentru scutiri 
de munca evreilor şi în care se prevede că evreii scutiți de munca obligatorie să fie lăsaţi 
liberi imediat ori unde s'ar afla repartizaţi şi indiferent dacă li se pot da sau nu 
înlocuitori. 

d. Dintre evreii înscrişi în controalele Cercului, am primit pentru exercițiul 
anului 1944 dela M.St.M. tabele cu circa 800 evrei, din Contingentele 1916-1948 care 
au achitat şi au obţinut carnete de scutire de muncă. 

Cu ocazia controlului făcut evreilor din Conting. 1911-1915 înscrişi în 
controalele Bir. Evrei, s'au găsit încă 54 evrei cu carnet de scutire. 

e. Din ordinul No. 11.169 din 14 Mai 1944 (anexat în copie)”, la punctul 2, 
reiese că se aplică ordinele în vigoare, respectiv Instrucţiunile No. 55.500 ale M.St.M. 
de mai sus (litera b. şi c. de mai sus), care până azi nu au fost abrogate. 


1 Nu a fost identificat printre documentele cercetate. 

2 Vezi documentul nr. 277. 

3 Eroare. Anexa A. Nr. 98.500 a fost emisă la 14.09.1942. Vezi documentul nr. 322. 

4 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

5 Vezi documentul nr. 238. 

6 Nu a fost identificat printre documentele cercetate. 

7 Nu a fost identificat printre documentele cercetate. 

f. Armata IV-a, la punctul 4 din ordinul Strict Confid. Personal (anexat în 
copie) prevede că toţi evreii din categoria celor cu carnete de scutire, să fie trimişi la 
muncă — fără excepţie. 

Faţă de cele raportate mai sus, Am onoare a vă ruga să binevoiţi a dispune să ni 
se dea ordin telegrafic dacă încadrăm sau nu încadrăm la Detaşamentele de muncă, 
evreii ce au carnete de scutire aprobate de M.St.M. 

Până la primirea răspunsului (ordinul Domniei Voastre) la acest raport, Cercul 
a luat măsuri pentru vizita medicală a evreilor cu carnete de scutire în vederea 
introducerii lor în detaşamente de lucru. 

II. 

În ceea ce priveşte executarea punctelor din ordinul No. 54 A. din 19 Mai al 
Armatei a IV-a (anexat în copie) primit de noi la 25 Mai 1944, raportăm: 

a. Luând contact şi discutând cu Preşedintele Comitetului Evreilor din Galaţi, 
modalitatea întrebuințării femeilor evreice la muncă obligatorie de război, am ajuns la 
concluzia ca să supunem aprobării Domniei Voastre, ca orice muncă de război ca: spă- 
latul rufelor, repararea echipamentului sau rufăriei răniților, repararea echipamentului şi 
alte munci de asemenea natură, să se facă în ateliere organizate imediat de către Comi- 
tetul Evreilor şi sub răspunderea comitetului şi sub controlul autorităţilor care au de 
executat asemenea lucrări. 

Apreciem că randamentul va fi mai mare şi răspunderea calităţii lucrului 
asigurată. În acest caz, evidenţa femeilor evreice la lucru ar privi direct comunitatea. 

Rugăm a ni se ordona dacă Comandamentul aprobă propunerea, pentru a se 
trece la lucru şi dacă mai este cazul să mai înaintăm tabele nominale de femeile evreice, 
prevăzut la punctul 4 în ordinul Dvs. No. 4007 din 24 Mai 1944". 

Până la primirea ordinului Domniei Voastre — dacă este acceptată sau nu 
propunerea, am cerut tabele nominale Comunităţii, de toate femeile evreice din Galaţi, 
între 15-55 ani, în vederea încadrării lor la lucru acolo unde se va cere şi se va aproba. 
În acest scop, am făcut cunoscut Comandamentelor, Instituţiilor, unităţilor şi Spitalelor 
din Galaţi dispoziţiunile ordinului Domniei Voastre în acest scop cu No. 12.918 din 16 
mai a.c. (după care anexăm copie). 

Totodată raportăm, că în instrucțiunile generale No. 55.500/942 se prevede, că 
femeile evreice între 18-40 ani vor presta muncă de folos obştesc. 

b. Pentru constatarea evreilor bolnavi, care urmează să fie scutiți de muncă, am 
luat măsuri în spiritul punctului 2 din ordinul Armatei IV-a de mai sus. Această comisie 
deocamdată, va vedea în ziua de 29 Mai a.c. numai evreii scutiți de muncă cu carnete, în 
număr de circa 800 din contingentele 1948-1916 inclusiv. 

c. La punctul 3 din ordin, raportăm, că Cercul nu dispune de nici un ofiţer de 
rezervă disponibil pentru încadrarea Detaşamentelor de evrei. Cercul este în minus cu 6 
ofiţeri de rezervă, în ce priveşte subofiţerii de rezervă, cei pe care îi avem la vatră, sunt 
bolnăvicioşi şi vicioşi, pe al căror serviciu nu se poate conta întrucât au mai fost 
concentrați şi lăsaţi la vatră pentru motivele de mai sus. 


1 Nu a fost identificat printre documentele cercetate. 
2 Nu a fost identificat printre documentele cercetate. 

Dispunem de foşti ofiţeri şi subofiţeri evrei, cu care, iniţial se vor încadra deta- 
şamentele — ca supraveghetori şi rugăm să binevoiţi a aproba ca încadrarea cu ofițeri, 
subofiteri şi gradați, să se facă de însăşi unităţile ce vor solicita aceşti evrei la lucru, 
întrucât aceştia pot fi şi îndrumători şi supraveghetori la efectuarea lucrului de 
specialitate. La nevoie, Cercul va putea da din cadrele lui ofiţeri numai să conducă 
detaşamentele la destinaţie. 

III. 

a. Potrivit ordinului C. 3 T. No. 115.891 din 18 Mai 1944', în legătură cu 
chemarea la muncă de folos pentru război, în urma ordinului Dvs. No. 4001 din 12 Mai 
a.c.7, Cercul s"a ocupat în a organiza detaşamentul de evrei din cei de 15-17 ani şi 51 la 
55 ani. 

În Instrucţiunile generale Nr. 55.500/942, se prevede munca obligatorie numai 
pentru evrei de 18-50 ani, care sunt deja în detaşamente de lucru potrivit etății şi 
clasărilor medicale la: fortificaţii, diguri, şosele, C.F.R. şi în interior. Instrucţiunile mai 
prevăd că la munca în exterior nu se trimit decât evrei între 18-40 ani, restul fac muncă 
în interiorul garnizoanei, adică contingentele 1916-1921. 

Rugăm a ni se da ordin şi în privinţa evreilor de 51-55 ani, care sunt mai 
bătrâni decât contig. 1916-1921 care azi prestează muncă numai în interiorul garni- 
zoanei, după cum prevede şi ordinul C. 3 T. No. 115.885 din 17 Mai a.c., bazat pe ord. 
M.St.M. No. 515.794 din 2 Mai 1944, după care anexăm copie’. 

IV. 

La controlul evreilor de 15-17 ani şi 51-55 ani am putut verifica situaţia la 450 
evrei apți pentru muncă, iar restul clasați după cum se vede în situaţia anexă. 

Din efectivul de mai sus, se poate organiza subunități de 100-50 şi 20 evrei — 
după cerere. 

V. 

Hrana evreilor în detaşamente. 

Potrivit instrucțiunilor, evreii ce prestează muncă în localitate iau masa acasă la 
ei şi prestează numai 7 ore de lucru pe zi. Cei ce lucrează în apropiere de garnizoană, la 
5-10 km, iau masa de la prânz, prin grija Comunităţii şi prestează tot 7 ore de lucru pe 
zi, restul timpului sunt lăsaţi liberi, pentru a-şi câştiga existența. Cei care sunt puşi la 
dispoziţia diferitelor unități sau detaşamente în exterior, hrana se dă de către unitățile 
care-i folosesc. 

Rugăm a se aproba aceeaşi măsuri şi pentru detaşamentele ce urmează a se 
organiza din evreii de 15-17 ani şi 51-55 ani sau la nevoie să se aprobe ca detaşamentele 
de lucru să hrănească evreii ce lucrează la peste 10 km de garnizoană, să-i hrănească în 
contul Comunităţii Evreilor respectivi. 


VI. 
Asistenţa medicală. 
Potrivit ordinelor superioare, medicii evrei sunt repartizați direct şi nominal la Deta- 
şamentele de lucru, la cererile respective, de către M.St.M. care ţine şi evidenţa acestora. 


1 Nu a fost identificat printre documentele cercetate. 
2 Vezi documentul nr. 426, nota nr. 2 
3 Nu au fost identificate printre documentele cercetate. 

Rugăm ordonaţi dacă cerem aprobarea M.St.M. pentru concentrare de Medici 
evrei, înainte de a avea cereri pentru evrei la muncă. 
Rugăm a ni se da ordine de urmare. 


Comandantul Cercului Teritorial Covurlui 
Colonel, ss. Morfei! 


P. Morfei 

*) Adnotări: 
„Nr. 507.444. Secţia 4 Referat. General ss. G.V. Mosiu”; 
„30 Mai”; 
„„29.V.1944. Biroul 3 Referat. ss. indescifrabil”. 
Armata 4-a 
Stat Major 

No. 54/A din 19 Mai 1944 

către 

Cercul Teritorial Covurlui 
Copie 
STRICT 


Conf. Personal 


Urmarea la No. 33 din 7 Mai 1944: 

Cu onoare se face cunoscut următoarele 

1/. Domnul Mareşal aprobă să se consulte Comunitățile evreeşti la stabilirea 
muncii obligatorii a femeilor. 

Femeile evreice nu vor fi întrebuințate decât la munci potrivit pregătirii lor: în 
spitale şi instituţii, la spălatul rufelor, repararea echipamentului sau rufăriei răniților şi 
alte munci de asemenea natură, unde folosul muncii lor poate fi mai de valoare decât la 
muncile grele de pământ. 


1 Paul Morfei (1897-?), militar de carieră. Absolvent al Şcolii militare de ofițeri de infanterie 
(1915-1917) şi al Şcolii Superioare de Război. Intră în armată cu gradul de sublocotenent 
(1917), participă la primul război mondial. Comandant secund al Regimentului 33 Infanterie 
(22.07.1941-31.01.1942); trecut în cadrul disponibil din motive rasiale, şoţia sa fiind evreică 
(31.01-14.04.1942); rechemat în activitate şi transferat la Regimentul 23 Infanterie (din 
14.04.1942); comandant al Sectorului Bakal-Crimeea (01.05-22.09.1942); ajutor administrativ 
al comandantului Regimentului 18 Infanterie (22.09-22.12.1942); rănit pe front la 22.12.1942, 
spitalizat şi în concediu medical (22.12.1942-25.08.1943); comandant al Cercului Teritorial Covurlui 
(25.08.1943-15.10.1944); comandant al Cercurilor Teritoriale Someş şi Alba (15.10.1944- 
15.04.1945); comandant al Regimentului 18 Infanterie (15.04-28.09.1945), comandant al Cercului 
Teritorial Alba (28.09.1945-18.08.1946), şef al Serviciului E.C.P. în Comandamentul 6 Teritorial 
(18.08.1946-24.01.1947); trecut din oficiu în rezervă la 01.09.1947. Arestat de autoritățile comuniste 
în 1950 sub învinuirea de crime de război, fiind investigat pentru implicarea sa în execuțiile 
îndreptate împotriva populaţiei evreieşti din Odessa. Locotenent-colonel (din 08.06.1940); colonel 
(din 31.10.1943); general de brigadă (din 24.01.1947). 

2 Vezi documentul nr. 423. 

2/. Pentru constatarea evreilor bolnavi care urmează să fie scutiți de munca 
obligatorie, se va constitui la fiecare Cerc Teritorial o comisie de 2 medici şi 1 ofiţer 
dela Serviciul Pretoral Corpurile de Armată sau Diviziile cele mai apropiate de 
Cercurile Teritoriale, pentru a hotărî asupra fiecărui caz în parte. 

La Cercul Teritorial Bacău, medicii vor fi numiţi de către Serv. Sanitar al 
armatei iar Pretoratul, ofițerul delegat. 

3/. Detaşamentele vor fi puse sub comanda unui ofiţer de rezervă şi la acele 
care trec peste efectivul de 100 lucrători, vor avea şi câte un subofițer de rezervă ca ajutor. 

Comandantul Detaşamentului va ține, evidenţa zilelor de lucru ale fiecărui evreu. 

Acei care urmează munca obligatorie în serii şi au venit în detaşament mai 
târziu, au fost scutiți medical sau au fost bolnavi în infirmerii, vor fi obligați să-şi 
completeze zilele la fel ca întreaga serie. 

4/. Unele Cercuri Teritoriale întrebând dacă se mai trimit la muncă obligatorie 
şi evreii scutiți cu carnet dela Comisariatul Guvernului, Comandamentul având în 
vedere că nu e vorba de o muncă pentru folosul obştesc, ci însăşi apărarea ființei Țării în 
faţa căreia toate scutirile românilor au fost anulate, a hotărât ca toţi evreii din această 
categorie fără excepţie să fie trimişi la muncă. 

Cine se va sustrage, să fie executat. 

Rugăm dispuneți urgent de urmare. 


Comunicat: 
M.R.Cabinet D. O. 
M.St.M. Şeful de Stat Major 
DI. Gl. C. A. General (ss) 

P. Antonescu! I. Şteflea 
Pentru executare: 
Cdt. Geniu Conform cu originalul 
Serv. Pretoral Comandamentul Cercului Teritorial Covurlui 
Serv. Sanitar Colonel, ss. Morfei 
C. 1,4,5,6 ṣ17 A. P. Morfei 


Cdt. Etapelor 

C. T. Vaslui, Fălciu, Bacău, Roman, 
Neamt, Tecuci, Covurlui, laşi, 
Tutova, Putna 


AMR, fond 1687-Comandamentul General al Etapelor, dosar nr. 619, f. 68-71. 


1 Petre Antonescu (1891-1957), militar de carieră român. Absolvent al Şcolii militare de artilerie 
şi geniu (1911-1913) şi al Şcolii Superioare de Război (1921-1923). Intră în armată cu gradul 
de sublocotenent (1913), participă la primul război mondial. Şef al Secretariatului General al 
Ministerului Apărării Naţionale (01.03.1941-10.12.1943); şef de Stat Major al Armatei a 4-a 
(12.10.1943-12.07.1944); comandant al Diviziei de Gardă (12.07-14.10.1944); comandant al 
Artileriei Armatei a 4-a (14.10-19.12.1944); comandant al Diviziei 21 Infanterie (20.12.1944- 
02.04.1945); trecut în rezervă la 27.03.1945. Locotenent-colonel (din 15.04.1933); colonel (din 
24.01.1938); general de brigadă (din 20.03.1943). 

Documentul nr. 436 


ARMATA IV-A 
Comandantul 
Confidenţial-Personal 
Nr. 57! 
din 27 Maiu 1944 
către 


Comandam. Etapelor 


Urmare la ordinul Nr. 33 din 7.V.1944°, Nr. 54 din 19.V, Nr. 48.330 din 
20.V.1944* şi Nr. 14.232 din 21.V.a.cf. 

Cu ocazia inspecțiilor pe care le-am făcut în ultimul timp am fost sesizat şi 
[am] constatat chiar personal că evreii concentrați pentru lucru, au fost adunaţi de către 
muncă, trimițându-se în detaşamente femei bolnave şi slabe, bărbați bătrâni, bolnavi şi 
nevolnici, Cercurile Teritoriale şi medicii respectivi complăcându-se astfel în a refuza 
orice motiv de scutire. 

Situaţia actuală a Țării impune ca toată lumea validă de orice vârstă, inclusiv 
populaţia civilă şi cea evreească să contribuie la apărarea Ţării. 

Chemarea la lucru nu are scopul neuman de a supune la torturi oameni şi femei 
cu totul incapabili pentru munca care ne trebuieşte. 

Pentru remedierea acestor stări de lucruri, se vor lua urgent următoarele 
măsuri: 

1/. Să se ia legătură cu Comunitățile evreeşti locale care împreună cu comisiile 
medicale ordonate de acest Comandament să se treacă imediat la trierea evreilor pentru 
alegerea tuturor celor capabili de muncă la pământ (şanţuri, tranşee, bordeie, drumuri, 
etc.). 

2/. Toţi bărbaţii valizi daţi pe la diferite instituţii, spitale, fabrici, etc., în cadrul 
muncii obligatorii, să fie înlocuiţi cu femei şi bărbaţi dintre acei scutiți de către comi- 
siile medicale. 

În mod excepţional şi numai cu aprobarea Comandamentelor de Corp de 
Armată şi Etape pe teritoriul respectiv şi de către Armată în Garnizoana Bacău, se pot 
admite la fabrici, diferite întreprinderi şi spitale, anumiţi specialişti care nu pot fi 
înlocuiți prin români, evrei incapabili de muncă, sau femei şi numai după un control la 
faţa locului care să stabilească dacă în adevăr sunt cu totul indispensabili. 

Intelectualii pot fi întrebuinţaţi ca supraveghetori în detaşamente. 


1 Documentul a fost înregistrat de Comandamentul General al Etapelor, Stat Major, Secţia a IV- 
a, cu Nr. 40.107 din 04.06.1944. 

2 Vezi documentul nr. 423. 

3 Vezi documentul nr. 435. 

4 Nu a fost identificat printre documentele cercetate. 

5 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
4575, f. 260. 

3/. Pentru evreii solicitați de către Armata Germană, în afară de cei care lu- 
crează la pământ, şanţuri, tranşee, şosele, aerodromuri, etc., aprobarea se dă de Cor- 
purile de Armată respective şi în Garnizoana Bacău numai de Armată. 

4/. Pentru luarea negustorilor la muncă să se aplice ordinul Nr. 33 din 7 Maiu 
1944, al acestui Comandament. 

5/. Secţia IV-a şi Serviciul Geniului dela Armată respectiv Serv. de Geniu şi 
Biroul 4 dela Corpurile de Armată, vor lua urgente măsuri, pentru organizarea carti- 
ruirei, sistemul actual fiind defectuos. 

Deasemenea se vor lua măsuri ca pâinea să se dea de către Manutanţe şi bru- 
tării de campanie, restul hranei rămânând să fie pusă la dispoziţie de către Comunitățile 
evreeşti. 

6/. Câte un ofiţer de Stat Major hotărât de Corpurile de Armată respective, va 
face un control pentru a constata modul cum s'a făcut trierea de către Cercurile Terito- 
riale şi comisiile medicale, confruntându-se tabelele de evrei valizi daţi de Comunitățile 
respective cu ale Cercurilor Teritoriale şi acolo unde se vor găsi scutiri fără motive 
temeinice, vinovaţii să fie trimişi imediat în fața Curţilor Marţiale. 

Deasemeni să se controleze cât mai des şi la faţa locului modul de organizare 
al detaşamentelor în ceea ce priveşte hrana, cartiruirea, asistența medicală, evidenţa zi- 
lelor de lucru, randamentul, etc. 

Să se verifice personalul dela comunităţile evreeşti, reducându-se la strictul 
necesar şi eventual înlocuindu-l cu personal inapt de muncă cu sapa. 

În fine trebuie făcut să înţeleagă toţi evreii, că la efortul pe care îl face astăzi 
ţara întreagă, munca ce li se cere, nu este o pedeapsă ci o datorie şi de aceea trebuie să 
contribuie şi ei cu tot devotamentul şi cu tot elanul. 


COMANDANTUL ARMATEI IV-A 
General de C.A. ss. Racovitză 
M. Racovitză 


Comunicat: 
pt. ştiinţă: 
- M.R. /Cabinet/ 
- M.St.M. 
- D-I GI. C.A. 
I. Şteflea 
pt. executare: 
-C.1,4,5,6şiTA. 
- Cdt. Etapelor 
- Secţia IV-a 
- Cdt. Geniu 
- Serv. Pretoral 
- Serv. Sanitar 
C.T. laşi, Fălciu, Vaslui, 
Tecuci, Tutova, Covurlui, 
Roman, Neamţ, Bacău, Putna. 

*) Adnotări: 

„15 Iunie”; 

„Biroul 3 4.6.944. Se redactează un ordin similar şi pentru zona Comandamentului 
General al Etapelor. Locotenent Colonel ss. indescifrabil”; 

„4112 3.VIL.944. Secţia 4. Se va avea în vedere şi se va urma aceaşi şi în zona Coman- 


sl 


damentului General al Etapelor cele prevăzute în acest ordin. General ss. Stavrat” . 


AMR, fond 1687-Comandamentul General al Etapelor, dosar nr. 619, f. 137-138. 


Documentul nr. 437 


ROMÂNIA 
MINISTERUL AFACERILOR INTERNE 
DIRECȚIUNEA ORDINEI PUBLICE 


MINISTERUL AFACERILOR STRĂINE 
Nr. 5229/31 Mai 1944? 


La Nr. 101.140/944: 

Avem onoare a vă aduce la cunoştinţă că nu s'au constituit ghettouri şi nici nu 
s'au pus semne distinctive evreilor din oraşele din Moldova, aşa încât cererea dele- 
gatului Comitetului Internaţional al Crucii Roşii este fără obiect. 

În ceiace priveşte evacuarea evreilor în teritoriul rural, este un ordin al Preşe- 
dinției Consiliului de Miniştri, care aprobă evacuarea lor, însă numai în comune urbane, 
la familii de evrei. 

În prezent se lucrează la un recensământ al evreilor din teritoriul rural şi, de 
îndată ce va fi gata, îl vom supune Președinției Consiliului de Miniştri. 


MINISTRU SUBSECRETAR DE STAT 
General de Corp de Armată, ss. C. Z. Vasiliu 
C.Z. Vasiliu 


Directorul Ordinei Publice 
Lt. Colonel Mag., ss. Mădârjac 
Al. Mădârjac 


AMAE, fond Problema 33, volumul 10 bis, f. 93. 


1 Vezi în acest sens ordinul circular Nr. 40.107 din 06.06.1944 al Comandamentului General al 
Etapelor. AMR, fond 1687-Comandamentul General al Etapelor, dosar nr. 619, f. 139+verso. 

2 Documentul a fost înregistrat de Ministerul Afacerilor Străine, Registratura Generală, cu Nr. 
102.198 din 02.06.1944. 

3 Nu a fost identificat printre documentele cercetate. 

Documentul nr. 438 


ROMÂNIA București, 2 Iunie 1944 
PREŞEDINŢIA Str. Pictor Roman, 28 
CONSILIULUI DE MINIŞTRI Nr. 7398-3 IUN. 1944/R.D.L.! 
COMISARIATUL GENERAL 

PENTRU PROBLEMELE EVREEŞTI 

Jurn. 22.734 


Către 
MARELE STAT MAJOR 
SECŢIA I-a 
Biroul 10 
Loco 


La adresa Dvs. cu +)Nr. 516.194 din 5 Mai 19447, prin care ne sesizaţi că parte din 
evreii pe cari vi-i trimitem cu tabele, spre a fi încadraţi în detaşamente exterioare, au prestat 
munca obligatorie timp de peste 3 ani, avem onoarea a vă face cunoscut următoarele: 

Măsura trimiterii evreilor în detaşament exterior de muncă obligatorie prin 
tabele, a fost luată dintr-un dublu interes: 

a). Pentru a stăvili multiplele şi repetatele cereri neîntemeiate, pe cari le făceau 
unii dintre evrei, solicitând scutirea de m.o.; 

b). Pentru a stabili un principiu de dreptate pentru evrei, cari prestează muncă 
obligatorie în detaşamente exterioare mai mult de un an de zile, departe de căminul lor 
şi cari din lipsă de înlocuitori, trebuiau să presteze acolo munca în continuare, în care 
de a fi aproape de casa lor, putând în orele libere să-şi câştige existența pentru ei şi 
familiile lor. 

Am pus în aplicare această măsură şi ori de câte ori un evreu nu specifica în 
cererea sa că a făcut munca în exterior sau nu producea un act doveditor în acest sens, 
trebuia să fie trecut în tabelul celor ce execută munca în exterior, înlocuind astfel pe un 
altul, care se afla în exterior mai mult de un an. 

Faptul că un evreu a prestat munca obligatorie în detaşament exterior şi se 
găseşte totuşi trecut pe tabelul nostru, se datoreşte unei neglijenţe a celui în cauză, care 
n-a ataşat la cererea sa vreun act doveditor că a prestat muncă în detaşament exterior. 

Ca atare, acest Comisariat General nu are nimic împotrivă ca, ori de câte ori se 
găsesc evrei trecuţi pe tabel cu scopul de a fi încadrați în detaşamente exterioare, dar cari 
posedă dovezi că au mai prestat în trecut această muncă, să fie şterşi depe acest tabel. 

În concluzie, rugăm a vă asocia şi Dvs. acestui principiu de rotaţie, pentru a 
stabili o dreaptă şi echitabilă stare de spirit în sânul populaţiei evreeşti, făcându-se astfel 


1 Documentul a fost înregistrat de Marele Stat Major, Secţia I-a, cu Nr. 518.388 din 09.06.1944. 
2 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
4575, f. 202. 

ca acei evrei cari cad în lotul muncii obligatorii, să facă un număr egal de zile în 
detaşament exterior cu numărul de zile de muncă prestată în detaşament local, deta- 
şament pe care-l preferă mai toți. 


COMISARUL GENERAL 
PENTRU PROBLEMELE EVREEŞTI 
ss. R. Lecca 
Radu D. Lecca 


*) Adnotări: 

+),a-5/5 anexat”; 

„10 IUNIE 1944 Pascu'”; 
„12/6-17.10”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 200-201. 


Documentul nr. 439 


MARELE STAT MAJOR 
Eşalonul Înaintat 


Nr. 982 din 3 Iunie 1944? 
către 
ARMATA IV-a 
Secţia I-a 


Am onoare a vă face cunoscut: 

Centrala Evreilor din România (Oficiul Judeţean Bacău) a prezentat Domnului 
General Şef al Marelui Stat Major un memoriu prin care roagă să se menţină mai 
departe scutirea de muncă obligatorie a evreilor posesori de carnete speciale pentru 
exercitarea profesiunii, eliberate de Comisariatul General pentru Probleme Evreeşti. 

Pe acest memoriu Domnul General Şef a pus următoarea rezoluţie: 

„Aprob cererea care este dreaptă. 

Se va da urgent ordin în acest sens. 

Dacă Armata 4-a a dat un ordin contrar să fie imediat anulat. 

Sunt obligaţiuni luate de Guvern, pe baza cărora s'au încasat sume mari de bani.” 

General/ss/Şteflea. 


1 Nu a putut fi identificat. 

2 Documentul a fost înregistrat de: Armata a 4-a, Registratura Generală, cu Nr. 611.610 din 
03.06.1944; Armata a 4-a, Secţia I-a, cu Nr. 16.279 din 05.06.1944; Armata a 4-a, Secţia II-a, 
cu Nr. 48.420 din 04.06.1944. 

Vă rog să binevoiţi a da dispoziţiuni în sensul ordinului în rezoluţie al 
Domnului General Şef al Marelui Stat Major". 

Se anexează şi o copie depe memoriul prezentat de Centrala Evreilor — Oficiul 
Bacău — Domnului General Şef al Marelui Stat Major. 


D. O. 
MAIOR, ss. Gavrilescu? 
Gavrilescu 


*) Adnotări: 

„Secţia I-a 6 IUNIE 1944. Prezintă Domnului General. Colonel ss. indescifrabil”; 
„7.VI.44. Biroul 1. În ce priveşte munca obligatorie a evreilor am avut ordinul 
Domnului Mareşal verbal şi direct. Cum această chestiune este o chestiune de guvern 
după cum reiese din acest ordin şi de care eu nu am avut cunoștință se va da ordin în 
consecință şi se va raporta la Marele Stat Major Eşalonul Înaintat. General ss. 
Racoviță”; 

„7 IUNIE 1944. Va cere Comunităţilor Evreieşti din Bacău, Roman, Vaslui, Huşi şi Iaşi 
să trimită imediat tabele nominale de toți aceştia, arătând pe cei care se află în 
detaşamente de muncă şi în care detaşament anume. După care se va da ordin pentru 
înlocuirea lor”. Colonel ss. indescifrabil”. 


CENTRALA EVREILOR DIN ROMÂNIA Bacău 2 Iunie 1944 
Oficiul Judeţean Bacău Str. Vasile Alecsandri 19. 


MEMORIU, 


În baza dispoziţiunilor Președinției Consiliului de Miniştri şi cu aprobarea 
Marelui Stat Major, s'au eliberat carnete de exercitare a profesiunii, cu scutire de muncă 
obligatorie, unui număr restrâns de evrei, utili Economiei Naţionale. 

Utilizarea lor a fost stabilită, în fiecare judeţ, de comisiuni formate din: magistrați, 
reprezentanți ai Camerei de Comerţ şi a Inspectoratului Muncii, care au examinat caz cu caz. 


1 Prin nota Nr. 16.279/A din 09.06.1944, Armata a 4-a comunica Marelui Stat Major, Eşalonul 
Înaintat, că: „[...] Am onoare a raporta că s'a dat ordin pentru scutirea dela munca obligatorie a 
evreilor posesori de carnete speciale eliberate de Comisariatul General pentru problemele 
evreeşti. Pentru întrebuinţarea evreilor la muncă, acest Comandament a avut ordinul 
DOMNULUI MAREŞAL verbal şi direct, neştiind însă că posesorii de carnete speciale este o 
chestiune de Guvern. [...]”. AMR, fond 26-Armata a 4-a, dosar nr. 1587, f. 255. 

2 Panait Gavrilescu (1904-?), militar de carieră român. Absolvent al Şcolii militare de ofiţeri de 
infanterie (1926-1928), al Şcolii speciale de infanterie din Sibiu (1931), al Şcolii Superioare de 
Război din Bucureşti (1935-1937) respectiv Paris (1939). Intră în armată cu gradul de 
sublocotenent (1928). Ofiţer ajutor Biroul 1 Recrutare din Cercul de Recrutare Bucureşti 
(31.10.1940-01.04.1941); ofiţer ajutor Biroul 1 Operații, şef Front de Vest în Secţia III-a 
Operații din Marele Stat Major (01.04.1941-01.01.1945); comandant Batalion, şef al Biroului 
Instrucție din Regimentul 1 Grăniceri (01.01.1945-09.08.1946); trecut în cadrul disponibil la 
09.08.1946 şi în rezervă un an mai târziu. Maior (din 01.04.1944), locotenent-colonel (din 
23.08.1946); colonel în rezervă (din 02.10.1952). 

În baza deciziunilor date de aceste comisiuni, comisariatul general pentru pro- 
bleme evreeşti, cu asentimentul Marelui Stat Major, a eliberat carnetele de scutire 
aprobate, fixând taxe speciale pentru titularii acestor carnete. 

Taxele încasate au fost şi sunt utilizate pentru întreținerea detaşamentelor de 
muncă obligatorie din toată ţara, care prestează această muncă pe şantiere din ordinul 
Marelui Stat Major şi al autorităţilor militare superioare. 

Pe lângă taxele fixe, titularii de carnete plătesc importante contribuţiuni care 
servesc la întreținerea comunităţilor respective şi din care acestea au posibilitatea să-şi 
îndeplinească obligaţiunile ordonate, dintre care cea mai dificilă este asistenţa familiilor 
celor aflați pe şantiere de muncă, care sunt lipsite de orice resurse de traiu şi care pri- 
mesc hrana şi diferite alte ajutoare. 

Prin dispoziţiunile recent ordonate, comunitatea are azi obligațiunea a asigura între- 
ţinerea detaşamentelor de muncă nou formate, care execută munci în interes militar. Subzis- 
tenţa acestor detaşamente necesită fonduri importante, care provin tot dela taxele de carnete. 

Tot prin contribuţiunile titularilor de carnete s'au putut face donaţiuni impor- 
tante pentru înzestrarea spitalelor de campanie. 

În interesul tuturor celor arătate mai sus, credem că este necesară menţinerea 
mai departe a scutirei de muncă a titularilor de carnete, care, pe lângă contribuţiunile lor 
care asigură bunul mers al unor instituţiuni vitale, aduc economiei naţionale un aport de 
primă importanță, verificat în toate împrejurările. 


OFICIUL JUDEŢEAN BACĂU 
p. conformitate 
Maior ss. Gavrilescu 
Gavrilescu 


AMR, fond 26-Armata a 4-a, dosar nr. 1587, f. 253-254. 


Documentul nr. 440 


ROMÂNIA 
MINISTERUL AFACERILOR INTERNE 
DIRECȚIUNEA ORDINEI PUBLICE 


MARELE STAT MAJOR SECRET! 
Secţia IV. F. URGENT 


Nr. 64167 IUN. 1944 


Avem onoarea a vă înainta, în copie, adresa Nr. 204.745/944 a Cabinetului 
Militar al Conducătorului Statului, privitor la evacuarea evreilor din zona trupelor 


1 Documentul a fost înregistrat de Marele Stat Major General al Armatei cu Nr. 057.105 din 
09.06.1944. 
2 Documentul a fost înregistrat de Marele Stat Major, Secţia IV-a, cu Nr. 746.138 din 10.06.1944. 

operative din Nordul Moldovei şi Basarabia şi în special a celor din Municipiul Iaşi, 
rugându-vă să binevoiţi a ne comunica, conform rezoluţiei Domnului Ministru Subsecretar 
de Stat!, hotărârea Dvs. în ce priveşte zona unde urmează să fie așezați aceştia, noi 
propunând, tot în Moldova, zona Vaslui-Huşi-Bârlad-Tecuci. 


DIRECTORUL ORDINEI PUBLICE 
Lt. Colonel Mag., ss. Mădârjac 
Al. Mădârjac. 


*) Adnotări: 

„9 IUNIE 1944. Biroul 5 Domnul Locotenent Colonel Popescu E. Compania R/Propuneri 
Colonel ss. C. S. Zălaru”; 

„17 IUNIE 1944. S'a luat avizul Secţiei 3-a? Cum se propune această zonă unde sunt 
rezerve, Comandamente înalte? Să se studieze de acord cu Secţia 3-a o altă zonă”. General 
ss. Mardari”. 


COPIE 
De pe adresa Nr. 204.745/M. 1/944 a Cabinetului Militar al Conducătorului Statului, către 
Subsecretariatul de Stat al Poliţiei. 


Am onoare a vă comunica, că Domnul Mareşal a dispus ca populaţia aflată în 
zona trupelor operative din Nordul Moldovei şi Basarabia, să fie evacuată din imediata 
apropiere a frontului. 

Marele Stat Major raportează cu Nr. 729.898 din 24 Mai 19447, că printre cei ce 
ar urma să fie evacuaţi există şi evreii, în special în Municipiul Iaşi, unde se află 30.000 de 
evrei. 

Rog să binevoiţi a dispune să se ia legătura cu Marele Stat Major, pentru a se fixa 
zonele unde să se evacueze aceşti evrei şi să se comunice măsurile luate şi acestui Cabinet. 


D. O. 
ŞEFUL CABINETULUI MILITAR 
Colonel ss. R. Davidescu 


AMR, fond 5418-Marele Stat Major, Secția III-a Operații, dosar nr. 2823, f. 209-210. 


1 Generalul C.Z. Vasiliu. 

2 Prin nota Nr. 746.138 din 20.06.1944 solicitarea Ministerului de Interne şi nota Cabinetului 
Militar al Conducătorului Statului au fost trimise Marelui Stat Major, Secția III-a Operații, spre 
avizare. AMR, fond 5418-Marele Stat Major, Secţia III-a Operații, dosar nr. 2823, f. 208; 
Pentru răspunsul Marelui Stat Major, Secţia III-a Operații, la această notă, vezi documentul nr. 442. 

3 Nu a fost identificat printre documentele cercetate. 

Documentul nr. 441 


MARELE STAT MAJOR Nr. 519.556 din 1 IUL. 1944 
SECŢIA I-a 
Biroul 10 

NOTĂ 


SUMARE. 

Relativ la încad 
rarea evreilor din 
zona Armatei 4-a 

şi Comand. G-ral al 
Etapelor. 


Pentru executarea ordinului DOMNULUI MAREŞAL, ca toți evreii valizi, 
bărbaţi şi femei între 15 şi 55 ani de pe teritoriul Armatei, a Corpurilor de Armată şi 
Etapelor, să fie luaţi prin Comunitățile respective şi puşi la munca obligatorie, Armata 
4-a a dat ordinele Nr. 33, 54 şi 57! prin cari se prevăd modalităţile de executare, precum 
şi în sarcina cui cade organizarea şi încadrarea muncii acestor evrei. 

Pe baza acestor ordine, organele subalterne au trecut la execuţie, iar pentru evreii 
din regiunea F.N.B. cari cad în Zona Comandamentului G-ral al Etapelor, acest 
Comandament a dat un ordin general de detaliu. 

Faţă de acest ordin amănunțit, sunt de părere că nu mai este necesar ca Marele 
Stat Major să dea un nou ordin, urmând ca toate cererile organelor militare din Zona 
F.N.B., cari au nevoie de evrei să fie adresate în mod provizoriu direct Comand. 
General al Etapelor. 

Această situaţie provizorie urmează a fi adoptată până la documentarea necesară 
a Marelui Stat Major, asupra: 

- numărul evreilor deveniți disponibili prin încadrarea evreilor între 15 şi 18 ani 
şi 50-55 ani; 

- prin stabilirea numărului evreicelor cari pot fi utilizate; 

Totodată urmează a se cere preciziuni DOMNULUI MAREŞAL, dacă hrănirea 
acestor evrei în detaşamente exterioare, urmează a fi suportată de către organele cari 
întrebuințează evreii, sau de către Comunitățile Evreieşti. În mod practic hrănirea 
acestor detaşamente nu poate fi făcută decât de către organele cari îi întrebuinţează. 

Deasemenea urmează a se stabili dacă întrebuinţarea evreicelor precum şi a 
evreilor între 15 şi 18 ani şi între 50-55 ani urmează a fi făcută prin modificarea 
Statutului Evreilor, sau numai pe baza ordinelor verbale date de către DOMNUL 
MAREŞAL. 


ŞEFUL SECȚIEI l-a 
COLONEL, ss. Zamfirescu 
GH. ZAMFIRESCU 


1 Vezi documentele nr. 421, 433 şi 434. 

Şeful Biroului 10 
Lt. Colonel, ss. Boldur-Lăţescu 
I. Boldur-Lăţescu 


ANEXE: 

- ord. Armata 4-a Nr. 33 

- ord. Arm. 4-a Nr. 54 

- ord. Arm. 4-a Nr. 57 

- ord. Arm. 4-a Nr. 14.232) 

- ord. M.St.M. Eşalonul înaintat Nr. 982 
- Raportul Corp. 5 Terit. Nr. 119.294? 


*) Adnotări: 

„l IULIE 1944. Să se comunice ordinul Domnului Mareşal: - Comandamentului Gene- 
ral al Etapelor. - Comandamentului Focşani-Nămoloasa-Brăila. Să se formeze detaşa- 
mentele. General ss. Arhip”; 

„3. VII.944. Ordine urgente. Colonel ss. Zamfirescu”. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 255. 


Documentul nr. 442 


MARELE STAT MAJOR Copie. 
Secţia Operaţiilor Nr. 701.698 din 7 Iulie 1944 
Biroul 6 
NOTĂ 
SUMAR: 


Evacuarea evreilor 
din imediata apropiere 
a frontului. 


1/. Ministerul de Interne comunică dispozițiunea Domnului Mareşal, de a se 
evacua populația evreiască din imediata apropiere a frontului şi cere, conform ordinului 
Cabinetului Militar, să se fixeze zonele în care se va face evacuarea. 

Propune, ca evacuarea să se facă în zona Vaslui, Huşi, Bârlad, Tecuci. 


1 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
4575, f. 260. 

2 Nu se publică. Se referă la nota Nr. 119.294 din 22.06.1944 — referitoare la modalitatea 
constituirii detaşamentelor de evrei — adresată de Corpul 5 Teritorial Cercurilor Teritoriale 
Buzău, Râmnicu Sărat, Putna, Bacău şi Neamţ. AMR, fond 5416-Marele Stat Major, Secţia I-a 
Organizare-Mobilizare, dosar nr. 4575, f. 264-265. 

2/. Secţia Operaţiilor apreciază, că evacuarea totală a evreilor din zona 
frontului, în care trebuiesc înglobaţi şi cei 30.000, care se găsesc la Iaşi, în zona propusă 
de Ministerul de Interne, nu ar fi posibilă, deoarece în această zonă se găsesc plasate 
comandamente, formaţiuni de serviciu şi există numeroase puncte sensibile importante. 

Propunem următoarele: 

a) Toţi bărbaţii între 17 şi 50 ani să fie înglobaţi în detaşamente de lucru 


pentru: 

- încărcarea şi descărcarea vagoanelor la Bacău, Roman, Vaslui, etc.; 

- lucrări de fortificaţie pe A.O.B.; 

b) Restul populației să fie dislocată în zona Iaşi-Roman-Buhăeşti, evreii din 
Iaşi, care sunt cei mai numeroşi, rămânând în această localitate, sub supraveghere. 

c) În cazul când totuşi este absolut necesar să se evacueze populaţia şi din zona 
Iaşi, propunem a fi instalată în zona: Dămieneşti-Băceşti-Buhăeşti-Ivăneşti-Pueşti- 
Găiceana-Traian. 

Rugăm să binevoiţi a decide. 


ŞEFUL SECŢIEI OPERAȚIILOR 

COLONEL /ss/ P. Leonida! 
Pentru conformitate 
p. Şeful Bir. 6 
ss. indescifrabil 


*) Adnotare: 
„8 Iulie 1944. Zona de la cap. b să fie: Iaşi-Băceşti-Buhăeşti. Restul de acord. General 
/ss/ I. Arhip”. 


AMR, fond 5419-Marele Stat Major, Secția IV-a Dotare, dosar nr. 755, f. 269; fond 
5418-Marele Stat Major, Secția III-a Operații, dosar nr. 2823, f. 211-212. 


1 Paul Leonida (1895-1982), militar de carieră român. Absolvent al Şcolii militare de ofițeri de 
artilerie, geniu şi marină (1914-1916) şi al Şcolii Superioare de Război (1925-1927). Intră în 
armată cu gradul de sublocotenent (1916), participă la primul război mondial. Comandant al 
Regimentului Centrului de Instrucție al Infanteriei (23.08.1940-22.06.1941); şef al Secţiei de 
Legătură al Armatei a 3-a pe lângă Armata a 11-a germană (22.06-30.09.1941); şef al Secţiei 
Operații în comandamentul Armatei a 3-a (01.10.1941-31.10.1943);, şeful Secţiei a III-a 
Operații din Marele Stat Major (01.11.1943-31.03.1945); comandant al Brigăzii 10 Artilerie 
(01.04-12.05.1945); trecut în cadrul disponibil la 09.08.1946 şi în rezervă un an mai târziu. 
După război s-a aflat în vizorul autorităților comuniste, fără a fi însă arestat. Locotenent- 
colonel (din 01.10.1937); colonel (din 08.06.1940); general de brigadă (din 01.03.1945). 

2 Punctul de vedere exprimat de Marele Stat Major în această chestiune a fost comunicat 
Ministerului de Interne prin nota Nr. 764.614 din 24.07.1944. AMR, fond 5419-Marele Stat 
Major, Secţia IV-a Dotare, dosar nr. 755, f. 267. 


872 


Documente 


Documentul nr. 443 


MARELE STAT MAJOR EVREI 
SECŢIA I-A 
Biroul 10 
DARE DE SEAMĂ 
Asupra activităţii Biroului 10, pe 
anul 1943 


I. — CHESTIUNI DE PRINCIPIU 

Şi în anul 1943, problema întrebuințării evreilor la muncile obligatorii, în 
economia naţională şi de război, a făcut obiectul preocupărilor Marelui Stat Major, în 
scopul de a se asigura maximum de randament. 

Instrucţiunile de principiu date au fost completate elaborându-se: 

a) Instrucţiunile Sanitare Nr. 430.000/1943!, referitoare la scutiri, concedii, 
revizuiri şi clasări medicale, privind evreii din cadrul muncii obligatorii. 

b) Proiectul jurnalului Consiliului de Miniştri, în acord cu Comisariatul 
General pentru Problemele Evreeşti, care precizează organizarea şi atribuţiunile acelui 
comisariat şi normele de salarizare a evreilor. 

c) S'a hotărât ca repartizarea evreilor în întreprinderile particulare să treacă 
asupra Comisariatului General pentru Problemele Evreeşti, Marelui Stat Major, rămâ- 
nându-i numai repartizarea evreilor la autorităţile şi unitățile militare şi autorităţile de 
Stat. 


Această hotărâre a fost luată în urma aprobărei date de DOMNUL MAREŞAL 

în şedinţa de colaborare. 
II. — REALIZĂRI PRACTICE 

Printr-un riguros şi permanent control Marele Stat Major a reuşit să satisfacă 
aproape în întregime toate nevoile create, realizând: 

1. — Organizarea detaşamentelor de evrei necesare: 

a) - lucrările de fortificaţii; 

b) - lucrările de drumuri (Marele Stat Major Secţia VI-a şi inspectoratele 
regionale de drumuri; 

c) - la căile ferate; 

d) - refacerea oraşelor distruse de cutremur; 

e) - pavarea şoselelor în cazărmi; 

f) - satisfacerea nevoilor Consiliului de Patronaj şi a filialelor dependente din 
toată ţara; 

g) - pentru Municipiul Bucureşti s'a pus o deosebită grijă, realizându-se la 
dispoziţia Primăriei un număr de 5000 evrei, pentru toate nevoile Capitalei; 

h) - s'au satisfăcut toate nevoile Economatelor, Casei Oştirii şi A.P.A.C.A.; 

i) - s'a realizat la dispoziția Comandamentului A.P. numărul de echipe nece- 
sare lucrărilor de şanţuri adăpost pe raza întregului Municipiu. 

2. — Reducerea efectivelor de evrei pe timpul iernii. 


1 Vezi documentul nr. 403. 

Datorită vremii rele, lipsei de echipament de iarnă, randamentului de muncă 
foarte mic în acest anotimp, Marele Stat Major a hotărât reducerea efectivelor cu 
începere din luna Decemvrie 1943, a detaşamentelor de evrei pe timpul iernii, lăsându- 
se un nucleu pentru întreţinerea lucrărilor şi pe care se reconstitue detaşamentul, odată 
cu venirea vremii bune, pentru campania de lucru a anului 1944. 

III. - CONTROLURI 

Controlul muncii obligatorii a evreilor a fost permanent, luându-se toate 
măsurile necesare de îndreptare şi ajungându-se, cu mici excepţii, la realizarea aproape 
în întregime a planului de lucru pe anul 1943. 

Pentru curmarea abaterilor semnalate, sancțiunile au fost aplicate, dându-se 
ordinul Marelui Stat Major Nr. 430.756/1943!. 

IV. — CONCLUZIUNI 

Prin grija permanentă a Marelui Stat Major prin instrucţiunile, directivele şi 
ordinele ce s'au dat, prin controlurile dese şi repetate, scopul pentru care au fost 
înființate aceste detaşamente de evrei, a fost în cea mai mare parte atins. 

În cursul lunii Noemvrie au fost aduşi din Transnistria şi cantonaţi în judeţul 
Botoşani un număr de 6300 evrei trimişi disciplinar în acea regiune. 

Readucerea în țară a fost făcută în baza dispoziţiunilor exclusive ale 
Președinției Consiliului de Miniştri, fără ştiinţa Marelui Stat Major. 


V. — ANEXE 

În anexa Nr. 1 se arată situația generală a evreilor bărbați între 18-50 ani, în 
cursul anului 19437; 

În anexa Nr. 2 se arată repartiţia evreilor pe întregul teritoriu al ţării, pe cercuri 
teritoriale, înglobându-se şi noul contingent”; 

În anexa Nr. 3 se arată repartiția evreilor în detaşamente exterioare“; 

În anexa Nr. 4 se arată situaţia revizuirilor medicale ale evreilor la data de 31 
Decembrie 1943. 


ŞEFUL BIROULUI 10 
Lt. Colonel, ss. Boldur-Lăţescu 
I. Boldur-Lăţescu 


AMR, fond 5416-Marele Stat Major, Secţia I-a Organizare-Mobilizare, dosar nr. 4610, 
f. 25-27. 


1 Nu a fost identificat printre documentele cercetate. 

2 AMR, fond 5416-Marele Stat Major, Secţia I-a Organizare-Mobilizare, dosar nr. 4610, f. 33. 
Nu se publică. 

Nu a fost identificată printre documentele cercetate. 

4 AMR, fond 5416-Marele Stat Major, Secţia I-a Organizare-Mobilizare, dosar nr. 4610, f. 16. 
Nu se publică. 

5 AMR, fond 5416-Marele Stat Major, Secţia I-a Organizare-Mobilizare, dosar nr. 4610, f. 17. 
Nu se publică. 

Documentul nr. 444 


MARELE STAT MAJOR 


SECŢIA I-a 
Biroul 10 Nr. 522.729 din 17 August 1944 
EVACUAREA EVREILOR din ZONA 
de 
OPERAȚIUNI 


Totalul locuitorilor cu sânge evreiesc din zona de operaţiuni este de 94.837 suflete, 
dintre care 12.481 sunt întrebuinţaţi în diferite detaşamente cu încadrare militară, astfel că la 
domiciliul lor se găsesc 82.356 evrei şi evreice fără întrebuințare militară. 

Dintre aceştia un număr de 6007 evrei au carnete de scutire de muncă şi acti- 
vează în diferite întreprinderi economice, iar evacuarea lor ar aduce paralizarea aproape 
totală a vieţii economice şi industriale în unele regiuni. 

Se pune deci problema evacuării unui număr de 76.349 suflete. 

Proporţiile şi răspândirea lor pe teritoriu se vede în graficele anexe!. 

Evacuarea acestei mase cere în prealabil soluţionarea: 

- transportului; 

- cazării pe noua zonă de evacuare; 

- alimentării pe timpul transportului şi pe noua zonă; 

- asigurarea stării sanitare; 

- continuării activităţii economice. 

Pentru soluţionarea fiecărui capitol de mai sus, este necesar un studiu de 
specialitate. 

Privită însă în întregul ei, evacuarea tuturor evreilor din zona de operațiuni nu 
pare posibilă în mod radical. 

Pentru aceasta Secţia I-a a Marelui Stat Major propune următoarele: 

1. — Crearea unei zone de izolare (ghettouri) înconjurată cu sârmă ghimpată, în 
toate oraşele din Moldova, unde se găsesc evrei. 

Aceste ghettouri vor fi organizate acolo unde evreii locuiesc în majoritate, iar 
pentru a se asigura gruparea lor, este necesar să se construiască şi barăci tip militar, 
unde să fie cazați evreii din restul oraşului. 

Ca primă etapă de lucru se propune amenajarea acestor ghettouri în judeţele: 
Fălciu, Vaslui, Roman, Neamţ, Bacău, Covurlui şi Iaşi. 

2. — Evreii care au carnete de scutire de muncă să fie întrebuinţaţi în interiorul 
ghettourilor, putând activa şi în întreprinderile pentru care au obținut libera exercitare a 
profesiunii. 

3. — Întreaga operaţiune să fie încredințată spre executare Comisariatului 
General pentru Problemele Evreeşti cu concursul Ministerului Afacerilor Interne. 

4. — Pentru a se asigura activitatea în interiorul ghettourilor, în toate ramurile, 
economic, comercial, cultural, sanitar şi religios se va delega de către Comisariatul 


1 Nu au fost identificate printre documentele cercetate. 

General pentru Problemele Evreeşti elementele necesare dintre evreii care în prezent au 
carnete de scutire de muncă. 

5. — Menţinerea dispoziţiunilor în vigoare relativ la încadrarea evreilor, în 
detaşamente de muncă obligatorie la fortificaţii, drumuri, căi ferate, îndiguiri şi acolo 
unde vor mai fi necesari. 

6. — Pentru a se asigura izolarea morală a tuturor evreilor din ţară, se propune 
crearea unui semn distinctiv vizibil, care să fie purtat de toți evreii din toată ţara, fără 
excepție de vârstă şi sex (Steaua lui David). 


ŞEFUL SECŢIEI l-a 
Colonel, 
GH. ZAMFIRESCU 
Şeful Biroului 10 
Lt. Colonel, 
I. BOLDUR-LĂȚŢESCU 


AMR, fond 5416-Marele Stat Major, Secţia I-a Organizare-Mobilizare, dosar nr. 4610, 
f. 28-29. 


Documentul nr. 445 


ROMÂNIA 

MINISTERUL APĂRĂRII NAŢIONALE 
SUBSECRETARIATUL DE STAT AL ARMATEI DE USCAT 
DIRECŢIUNEA PERSONALULUI 

Bir. Ordinea de Bătae 

SECRET 


No. 18.254 din 19 August 1944! 
către 
MARELE STAT MAJOR 
Secţia I-a Biroul 10 


Am onoare a vă ruga să binevoiţi a ne comunica, de urgență, numărul 
detaşamentelor de evrei aflate în Ţară, organele lor de mobilizare şi încadrarea numerică 
cu ofiţeri şi subofiţeri. 

Rugăm a se include în această comunicare şi detaşamentele aflate la Primăria 
Municipiului Bucureşti şi Consiliul de Patronaj. 


1 Documentul a fost înregistrat de Marele Stat Major, Secţia I, cu Nr. 523.114 din 23.08.1944. 

D. O. 
ŞEFUL SERV. PERSONALULUI 
Colonel, ss. Trandafirescu' 
I. Trandafirescu 
Şeful Bir. Ordinea de Bătae 
Maior, ss. Botez? 
L. Botez 


*) Adnotare: 
„Căpitan Stănescu? executare”. 
„- Cele exterioare; - Locale: Consiliul de Patronaj; Economie; Institutul de Statistică”. 


Situația evreilor repartizați la muncă obligatorie. 


Repartizați în Repartizați în Total 
Corpul Teritorial detaş. locale detaş. repartizați Observaţiuni 
exterioare la m.o. 


Corpul 1 Teritorial 
Corpul 2 Teritorial 


Corpul 3 Teritorial 
Corpul 4 Teritorial 
Corpul 5 Teritorial 
Corpul 6 Teritorial 
Corpul 7 Teritorial 


Total general 


Ptr. Conformitate 
Şeful Biroului 10 
Lt. Colonel, 

I. B. L. 


1 Ioan Trandafirescu (1894-?), militar de carieră român. Absolvent al Şcolii militare de ofițeri de 
(1915-1916) şi al Şcolii Superioare de Război (1927-1929). Intră în armată cu gradul de 
sublocotenent (1916), participă la primul război mondial. Şef de Stat Major al Brigăzii Mixte 1 
Cavalerie (23.01.1941-05.05.1942); comandant al Regimentului 12 Călăraşi (05.05- 
10.10.1942); comandant al Regimentului 13 Călăraşi (10.10.1942-05.10.1943); şef al Direcției 
Personal din Ministerul de Război (05.10.1943-25.07.1945); şef al Secției a VII-a Teritorială 
din Marele Stat Major (din 25.07.1945). Maior (din 01.01.1934); locotenent-colonel (din 
01.10.1938); colonel (din 18.07.1942). 

2 Laurian I. Botez (1906-?), militar de carieră român. Absolvent al Şcolii militare de ofițeri de 
cavalerie (1924-1926). Intră în armată cu gradul de sublocotenent (1926). Ofițer în cadrul 
Regimentului 5 Călăraşi (01.04.1936-15.12.1941); ofițer în cadrul comandamentului Armatei a 
3-a (15.12.1941-01.05.1943); ofiţer în cadrul Direcției Personal a Ministerului de Război 
(01.05.1943-12.08.1946); comandant al Cercului Teritorial Târnava Mare (12.08.1946- 
28.08.1947); ofiter în comandamentul Regiunii a 2-a Militară (28.08.1947-10.09.1951); trecut 
în rezervă la 10.09.1951. Căpitan (din 24.01.1938); maior (din 23.08.1943); locotenent-colonel 
(din 23.08.1945). 

3 Nu a putut fi identificat. 

MARELE STAT MAJOR 
SECȚIA I-a 
BIROUL 10 
SITUAȚIA 
DETAŞAMENTELOR DE EVREI: „PRIMĂRIA MUNICIPIULUI BUCUREŞTI” ŞI 
CONSILIUL DE PATRONAJ AL OP. SOCIALE, LA DATA DE 23 AUGUST 1944. 


EFECTIVUL REALIZAT 


Denumirea Organul 
detaşamentului de mobilizare 


Primăria Munic. 5 C.T. Bucureşti 
Buc. 

Consil. Patronaj 2 C.T. Bucureşti 
Buc. 


/ŞEFUL BIROULUI 10 
Maior, ss. Stoica 
I. STOICA 


AMR, fond 5416-Marele Stat Major, Secţia I Organizare-Mobilizare, dosar nr. 4575, f. 374-378. 


Documentul nr. 446 


MARELE STAT MAJOR No. 219.539 
Secţia I-a 30 August 1944 
Biroul 1 Recrutare 

NOTĂ 


Am onoare a raporta următoarele: 
I. — Vechea lege a recrutării armatei! prevedea că toţi cetăţenii români au 
obligaţiunea de a presta serviciul militar fără a se preocupa de originea lor etnică. 


= 


Monitorul Oficial, partea I, nr. 148 din 07.07.1930. Decretul Regal Nr. 2473 din 04.07.1930. 
Lege asupra recrutării armatei. Monitorul Oficial, partea I, nr. 263 din 09.11.1932. Decretul 
Regal Nr. 2133 din 04.07.1932. Regulamentul Nr. 42 pentru aplicarea Legii asupra recrutării 
armatei din 1930. 

Decretul-Lege No. 3984 publicat în Monitorul Oficial din 9 August 1940, 
cuprinzând Statutul Militar al Evreilor, a exclus pe evrei de la serviciul militar şi de la 
pregătirea premilitară, iar noua lege asupra recrutării armatei care este în vigoare de la 9 
Iulie 19427, a menţinut prin articolul 3 acest principiu al excluderii evreilor de la 
serviciul militar, obligând în schimb a-l presta chiar şi pe acei locuitori ai țării, care deşi 
nu sunt români, nu au totuşi o cetăţenie străină certă (heimatloss-ii, beneficiarii de 
paşapoarte nansen , etc.). 

Experienţa făcută până în prezent a dovedit defectuozitatea acestui sistem şi care 
a produs nemulțumiri atât printre cetăţenii români de origine etnică evreiască, fiindcă s'au 
simţit jigniți de restrângerea dreptului cetăţenesc de a lua parte la apărarea țării, cât şi 
printre cetăţenii de origine etnică română sau diferită, care au fost nevoiţi să suporte 
singuri marele efort militar pe care armata l-a dat în actualul război şi în perioadele de 
concentrare prelungită care l-au precedat. 

Actualul regim politic tinzând la înlăturarea deosebirilor între cetăţenii Statului, 
este normal să înlăture excluderea evreilor de la serviciul militar şi prin urmare este nor- 
mal ca cei ce au fost şterşi din controalele armatei să fie reînscrişi iar cei ce nu au 
satisfăcut serviciul militar să fie chemaţi a-l presta. 

II. — Avantagiile reînscrierii evreilor în controalele armatei. 

Reintroducerea serviciului militar obligatoriu pentru evrei, pe lângă efectul po- 
litic de a suprima deosebirea făcută până acum între cetăţenii Statului prezintă pentru 
armată avantajul că s'ar recupera un număr însemnat de oameni necesari apărării țării. 

III. — Desavantagiile unei atari măsuri. 

În primul rând finanţele Statului ar fi lipsite de sumele realizate prin plata taxelor 
militare datorate de evrei. 

În al doilea rând, majoritatea evreilor din ţară au studii care-i îndreptățesc a 
deveni ofiţeri de rezervă, o parte au studii care-i îndreptăţesc a deveni subofiţeri de re- 
zervă, şi o minoritate neglijabilă reprezintă evreii care vor face armata la trupă. 

Dacă evreii se reprimesc în armată fără nici o restricțiune, este de prevăzut că 
şcolile de ofiţeri de rezervă, şcolile de subofițeri de rezervă şi în special secţiile de pre- 
gătire militară de pe lângă facultăţile de medicină umană, veterinară, farmacie şi şcolile 
politehnice, vor fi foarte aglomerate de evrei. 

Dacă la aceşti evrei se adaugă şi celelalte minorităţi etnice, se poate prevedea că 
în curând armata va avea o încadrare cu ofiţeri şi subofiteri de rezervă de origine etnică 
străină prea mare, față de numărul celor de origine etnică română. 

Concluziuni. 

Având în vedere că principiul excluderii evreilor de la serviciul militar nu a adus 
rezultate bune, 

Că aplicarea acestui principiu a contribuit la conservarea elementului evreesc în 
defavoarea etnicului român, 


1 Informaţie eronată. Decretul-Lege Nr. 3984 a fost promulgat şi publicat în decembrie 1940. 
Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Monitorul Oficial, partea I, nr. 157 din 09.07.1942. Decretul-Lege Nr. 1853 din 22.06.1942 
asupra recrutării armatei; Monitorul Oficial, partea I, nr. 221 din 22.09.1942. Decretul-Lege Nr. 
2785 din 19.09.1942. Regulamentul Nr. 31 pentru aplicarea Legii asupra recrutării armatei din 1942. 

Că deci este preferabil ca evreii să nu mai fie excluşi de la serviciul militar, dar 
este necesar ca la reprimirea lor în cadrele oştirei, să se evite dificultățile semnalate mai sus. 

Secţia I-a roagă a hotărî: 

a). Dacă trebuie abrogat Decretul-Lege cuprinzând Statutul Militar al Evreilor şi 
totodată modificată Legea asupra recrutării armatei; 

b). Dacă toți evreii absolvenţi ai şcolilor ce dau dreptul de a deveni ofiţeri sau 
subofiteri de rezervă, urmează a fi primiţi în şcolile de ofiţeri sau subofiteri de rezervă şi în 
secţiile de pregătire militară existente pe lângă unele facultăți şi şcoli superioare. 

Propuneri: 

Asupra acestei chestiuni Secţia I-a propune: 

1/. Evreii să fie supuşi obligaţiunii de a presta serviciul militar. Pentru realizarea 
acestei propuneri să se abroge Decretul-Lege privitor la Statutul Militar al Evreilor şi să se 
modifice articolele respective din Legea asupra recrutării armatei şi din regulamentul ei. 

2/. Evreii care au satisfăcut serviciul militar să fie chemaţi imediat la unităţi şi să 
urmeze soarta contingentului respectiv. 

3/. Să se introducă în Legea asupra recrutării armatei dispoziţiuni care să limiteze 
la 25% numărul celor de altă origine etnică decât cea română care pot fi admişi în şcolile 
de ofițeri şi subofiteri de rezervă şi în secțiile de pregătire militară existente pe lângă unele 
facultăți şi şcoli politehnice, iar candidaţii îndreptăţiți care depăşesc procentul de 25% să 
fie trimişi a satisface serviciul militar la unități. 

4. Cei care nu au fost recrutaţi până acum, să fie recrutați imediat după modi- 
ficarea Legii asupra recrutării armatei şi încorporaţi odată cu tinerii clasei 1946. 

5. Evreii care nu au satisfăcut obligaţiunile premilitare pe timpul cât au fost 
excluşi din armată, să fie consideraţi cu această situaţie în regulă, dacă vor face dovada că 
au prestat munca obligatorie prevăzută de Statutul Militar al Evreilor. 


ŞEFUL SECŢIEI I-a 
COLONEL, 
Gh. Zamfirescu 
Şeful Bir. 1. Recrutare 
Maior, 
Roşca Ioan! 


AMR, fond 5416-Marele Stat Major, Secţia I-a Organizare-Mobilizare, dosar nr. 3955, 
f. 1-3. 


1 Ioan I. Roşca (1903-?), militar de carieră român. Absolvent al Şcolii militare de ofiţeri de 
infanterie (1924-1926). Intră în armată cu gradul de sublocotenent (1926). Ofiţer în Regimentul 
7 Dorobanţi (01.04.1938-10.12.1941); ofițer în comandamentul Armatei a 3-a (10.12.1941- 
31.08.1943); şef al Biroului 1 Recrutare din Secţia I-a Organizare-Mobilizare a Marelui Stat 
Major (31.08.1943-23.08.1945); ofițer în cadrul Inspectoratului General Nr. 2 al Armatei 
(23.08.1945-12.08.1946);, comandant al Regimentului 34 Infanterie (12.08.1946-31.01.1948); 
trecut în rezervă la 01.02.1948. După război s-a aflat în vizorul autorităţilor comuniste, fără a fi 
însă arestat. Căpitan (din 24.01.1938); maior (din 06.09.1943), locotenent-colonel (din 
23.01.1946 cu vechimea din 23.08.1945). 

Documentul nr. 447 


MARELE STAT MAJOR Nr. 523.114 din 30 August 1944 
SECŢIA I-a 
Biroul 10 

NOTĂ 


Sumar: 
Desființarea deta- 
şamentelor de evrei. 


Detaşamentele de evrei organizate de Marele Stat Major, existente la data de 
23 August 1944, însumează un număr de 19.447 evrei în detaşamente locale şi 12.016 
evrei în detaşamente exterioare. 

Dat fiind că în situația actuală menținerea lor nu mai este de actualitate; 

Rog a se aproba: 

- Desființarea tuturor detaşamentelor de evrei depe teritoriu (locale şi exteri- 
oare), inclusiv cele pentru Apărarea Pasivă şi dela comandamentele şi unitățile militare; 

- Lăsarea la vatră a trupei care încadra aceste detaşamente; 

- Ofițerii şi subofiţerii care încadrau detaşamentele să fie întrebuinţaţi după 
nevoi; 

- Mentinerea pe timp de 20 zile dela primirea ordinului, a unui nucleu admi- 
nistrativ, pentru lichidarea gestiunei detaşamentelor. 

- În acelaşi timp să se dea ordin organelor tutelare, pentru achitarea drepturilor 
la zi a evreilor; 

- Evreii din Moldova şi Bucovina pot să-şi aleagă o garnizoană de reşedinţă pe 
teritoriu, în afară de Bucureşti şi Ploieşti, din cauza crizei de locuinţe. 

- Pentru soluţionarea rapidă a celor propuse, rog a se aproba publicarea în ziare 
a alăturatului comunicat!. 


ŞEFUL SECŢIEI l-a 
Colonel, ss. Zamfirescu 
Gh. ZAMFIRESCU 
Şeful Biroului 10 
Lt. Colonel, ss. Boldur-Lăţescu 
I. Boldur-Lăţescu 
st/z 
30.8 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 372. 


1 Vezi documentul nr. 445. 

Documentul nr. 448 


MARELE STAT MAJOR Nr. 523.114 din 30 August 1944 
SECŢIA I-a 
Biroul 10 

NOTĂ 


Sumar: 
Desființarea detaşa- 
mentelor de evrei. 


Întrebuinţarea evreilor la muncă s’a făcut în baza unor legi speciale elaborate de 
fostul guvern şi concretizate în Statutul Militar al Evreilor şi regulamentul acestui 
statut!. 

Conform Statutului Militar, evreii au fost excluşi dela serviciul militar fiind 
obligaţi: 

- a plăti anumite taxe militare; 

- a presta muncă obligatorie, aceasta ca un echivalent al serviciului militar dela 
care au fost excluşi. 

Organizarea muncii obligatorii a evreilor a fost dată în grija Marelui Stat Major”. 

Trecând la execuţie, funcţie de vârstele lor, corespunzătoare vârstelor diferitelor 
elemente ale armatei, M.St. Major a dispus prin instrucțiuni speciale întrebuințarea 
evreilor vizaţi în: 

- detaşamente locale (în garnizoana de reşedinţă a evreului), pentru satisfacerea 
variatelor nevoi ale diferitelor autorităţi şi instituţii civile şi comandamente şi unități 
militare; 

- detaşamente exterioare (dislocate pe teritoriu), pentru nevoile de utilitate 
publică şi militară. 

Salarizarea evreilor pe timpul muncii obligatorii, s'a făcut potrivit alocației de 
hrană şi întreţinere a unui soldat. 

Efectivele acestor detaşamente sunt concretizate în graficele alăturate”. 

Dat fiind că în situaţia actuală menţinerea detaşamentelor de evrei nu mai este de 
actualitate; 

Rog a se aproba: 

- Desființarea tuturor detaşamentelor de evrei depe teritoriu (locale şi exte- 
rioare), inclusiv cele pentru A.P. şi dela comandamentele şi unitățile militare; 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor; Monitorul Oficial, partea I, nr. 164 din 14.07.1941. 
Decretul-Lege Nr. 2030 din 12.07.1941. Regulament asupra Decretului-Lege relativ la statutul 
militar al evreilor. 

2 Preluarea de către Marele Stat Major a sarcinii organizării muncii obligatorii a evreilor a fost 
sancționată inclusiv prin act normativ. Vezi în acest sens Monitorul Oficial, partea I, nr. 155 
din 07.07.1942. Decretul-Lege Nr. 1851 din 22.06.1942 pentru trecerea organizării muncii 
obligatorii a evreilor în sarcina Marelui Stat Major. 

3 Vezi documentul nr. 445. 

- Lăsarea la vatră a trupei care încadra aceste detaşamente; 
- Ofițerii şi subofiţerii cari încadrau detaşamentele să fie întrebuințaţi după 
nevoi; 
- Mentinerea pe timp de 20 zile dela primirea ordinului, a unui nucleu admi- 
nistrativ, pentru lichidarea gestiunei detaşamentelor; 
- Să se dea ordin organelor tutelare, pentru achitarea drepturilor la zi a evreilor; 
- Evreii din Moldova şi Bucovina pot să-şi aleagă o garnizoană de reşedinţă pe 
teritoriu, în afară de Bucureşti şi Ploieşti, din cauza lipsei de locuinţe; 
- Pentru soluţionarea rapidă a celor propuse, rog a se aproba publicarea în ziare 
a alăturatului comunicat. 
Întrucât în ceeace priveşte întrebuințarea lor viitoare, chestiunea urmează a fi 
studiată şi legiferată; 
Secţia I-a propune, ca până la definitivare, M.St. Major să poată întrebuința la 
nevoe toate elementele necesare potrivit pregătirii lor şi gradului avut în armată, în 
cadrul comandamentelor şi unităţilor militare. 


ŞEFUL SECȚIEI l-a 
Colonel, ss. Zamfirescu 
Gh. Zamfirescu 
Şeful Biroului 10 
Lt. Colonel, ss. Boldur-Lăţescu 
I. BOLDUR-LĂȚESCU 


*) Adnotări: 

„Secţia I-a. Se va prezenta Domnului General Şef al Marelui Stat Major. Sunt de acord 
cu excepţia folosirii evreilor în armată înainte de a eşi hotărârea Guvernului în privința 
repunerei lor în drepturile legale avute înainte de 1940. General ss. Mardari”; 
„3.IX.1944 În aşteptare până la apariţia în Monitorul Oficial a abolirei legei asupra 
Statutului evreilor. General Adjutant ss. Mihail”; 

„14.1X.1944 Aprob. General Adjutant ss. Mihail”. 


1 Gheorghe Mihail (1887-1982), militar de carieră român. Absolvent al Şcolii militare de ofițeri 
de infanterie (1905-1907) şi al Şcolii Superioare de Război (1919-1920). Vicepreşedinte al 
Consiliului de Miniştri în cadrul guvernului condus de Ion Gigurtu (04.07-04.09.1940); şef al 
Marelui Stat Major (23.08-06.09.1940); trecut în rezervă la 06.09.1940 de generalul Ion 
Antonescu, care i-a stabilit domiciliu obligatoriu la Sinaia; reactivat la 23.08.1944; şef al 
Marelui Stat Major (23.08-12.10.1944); inspector general al Infanteriei (12.10.1944- 
01.06.1945); inspector general de Armată (01.06.1945-09.08.1946); trecut în cadrul disponibil 
la 09.08.1946 şi în rezervă un an mai târziu. Arestat de autoritățile comuniste la 20.01.1948, a 
fost învinuit de acte de sabotaj săvârşite „împreună cu un grup de moşieri sabotori din judeţul 
Ilfov” şi reţinut pentru 2 ani. Ulterior a fost acuzat de „activitate intensă contra clasei 
muncitoare” şi condamnat în 23.01.1957 la 12 ani detențe riguroasă. A trecut prin închisorile 
Văcăreşti, Piteşti, Ocnele Mari, Sighet şi Jilava, fiind eliberat la 10.10.1957. General de divizie 
(din 25.10.1939); general de corp de armată (din 09.09.1944, cu vechimea din 24.01.1942); 
general de armată (din 11.10.1944). 

COMUNICAT 


1. — Cu începere dela 30 August 1944, toate detaşamentele de evrei locale, 
exterioare şi cele dela Apărarea Pasivă, depe întreg teritoriul ţării, se desființează; 

2. — Organele administrative respective vor achita evreilor la zi, toate drepturile 
legale; 

3. — Transportul în garnizoanele de domiciliu se va face cu foi de drum. 


AMR, fond 5416-Marele Stat Major, Secţia I-a Organizare-Mobilizare, dosar nr. 4575, 
f. 382-384. 


Documentul nr. 449 


MARELE STAT MAJOR Nr. 523.436 din 14 Sept. 1944 
SECŢIA I-a 
Biroul 10 

NOTĂ 

pentru 


DOMNUL GENERAL SEF AL M. ST. MAJOR 


Sumar: 
Propuneri pentru încorporarea 
şi întrebuințarea evreilor. 


Prin Decretul Lege Nr. 1626 publicat în Monitorul Oficial Nr. 202 din 2 
Septemvrie 1944!, s'au repus în vigoare prevederile Constituţiei, ceea ce aduce implicit şi 
abolirea tuturor legilor respective asupra drepturilor şi îndatoririlor cetăţeneşti ale evreilor. 

Având în vedere nevoile urgente de întrebuințare ale evreilor pentru completarea 
efectivelor corpurilor de trupă; 

Având în vedere necesitatea urgentă de mână de lucru în diferite sectoare de 
activitate unde sunt întrebuințate categorii similare de români; 

Şi considerând că Legea Constituţională are precădere asupra oricărei legi ordi- 
nare, în speță Legea Recrutării, a cărei modificare nu este necesar să fie aşteptată; 

SECŢIA I-a propune: ca prin cercurile teritoriale respective să se procedeze de 
urgență la reînscrierea în controalele armatei, chemarea şi încorporarea următoarelor cate- 
gorii de evrei: 

A. Evreii instruiți: 

a) Ofițerii de rezervă; 

b) Medicii, veterinarii, farmaciştii; 

c) Subofiţerii de rezervă; 


1 Monitorul Oficial, partea I, nr. 202 din 02.09.1944. Decretul Nr. 1626 din 31.08.1944 privitor 
la fixarea drepturilor românilor în cadrele Constituţiunii din 1866 şi cu modificările Consti- 
tuțiunii din 29 Martie 1923. 

d) Toţi tinerii din contingentele instruite (1940 şi mai vechi) din activitate şi 
rezervă. 

Toate aceste categorii de evrei vor fi încadraţi salarizaţi, echipați şi întrebuințați 
potrivit gradelor avute în armată şi în aceleaşi condițiuni ca în anul 1940. 

Repartizarea lor va fi făcută la armele pentru care au fost instruiți. 

După încorporare vor executa un ciclu de instrucţie de 4 săptămâni pentru a se 
pune la curent cu armamentul modern şi noile procedee de luptă. 

Încorporarea şi revederea instrucției lor se va face la părţile sedentare ale unită- 
ților de pe raza corpurilor de armată respective, în măsura nevoilor. 

B. Evreii neinstruiți (care nu au prestat serviciul militar). 

Pentru evreii care n-au prestat serviciul militar propunem: 

- Să fie recrutaţi în lunile Octomvrie sau Noemvrie anul curent, la cercurile teri- 
toriale de origină, de către comisia prevăzută de art. 33 din Legea Recrutării. 

Aceasta întrucât cercurile teritoriale şi cei în cauză se găsesc astăzi dispersaţi în 
diferite localităţi, iar mijloacele de transport nu permit pentru moment o deplasare uşoară. 

- Cei găsiți buni pentru serviciul militar combatant sau auxiliar să fie încorporaţi 
odată cu tinerii clasei 1946, trupa în termen (probabil luna Martie 1945), propunem 

- Evreii susceptibili de a deveni ofițeri sau subofițeri de rezervă să fie încorporaţi 
odată cu trupa în termen (ctg. 1946) şi să fie trimişi la şcoli la începutul noului an şcolar 
militar. 

Până la recrutarea lor propunem ca toţi evreii care n-au prestat serviciul militar 
(contingentele 1941-1945) să fie întrebuinţaţi în aceleaşi condițiuni ca şi premilitarii ro- 
mâni şi evrei, de către Comandamentele de Apărare Pasivă, potrivit nevoilor urgente. 

Situaţia evreilor instruiți, neinstruiți şi a premilitarilor se poate vedea din alătu- 
ratul tabel!. 

Dacă aprobaţi aceste propuneri, rog să binevoiţi a semna alăturatul raport” către 
DOMNUL MINISTRU de RĂZBOI. 


ŞEFUL SECŢIEI 1-a 
Colonel, ss. Zamfirescu 
Gh. Zamfirescu 


*) Adnotare: 
„14.IX.1944. Aprob. General Adjutant ss. Mihail”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3955, f. 15-16. 


1 Nu se publică. Se referă la „SITUAŢIA EVREILOR PREMILITARI (ctg. 1947-1949), 
NEINSTRUIŢI (ctg. 1941-1946) şi INSTRUIŢI (ctg. 1925-1940)”. AMR, fond 5416-Marele 
Stat Major, Secţia I-a Organizare-Mobilizare, dosar nr. 3955, f. 140; Vezi şi „SITUAŢIA 
NUMERICĂ A EVREILOR PE CONTINGENTE ŞI CORPURI TERITORIALE”. AMR, fond 
5416-Marele Stat Major, Secţia I-a Organizare-Mobilizare, dosar nr. 3955, f. 141. 

2 Nu se publică. AMR, fond 5416-Marele Stat Major, Secţia I-a Organizare-Mobilizare, dosar nr. 
3955, f. 15-16. 

3 Generalul Mihail Racoviţă. 

Documentul nr. 450 


MARELE STAT MAJOR 
Secţia I-a 
Bir. 3 Mob. Armatei 17 Ianuarie 1945 


NOTĂ 


I. UNIUNEA EVREILOR ROMÂNI cu Nr. 42/1944 cere: 

- Cercul Teritorial laşi să achite toate drepturile neachitate până în prezent (| 
Iulie 1941-23 August 1944) evreilor care au prestat munca obligatorie în diferite detaşa- 
mente în diferite detaşamente organizate de acel Cerc, în judeţul Iaşi sau în alte județe. 

- Evreii foşti repartizaţi la munca obligatorie, să primească o sumă reprezentând: 
solda, hrana, 70 lei pe zi cotă uzaj efecte, jumătate din drepturile de ajutor concentrați’. 

II. SECŢIA I-A RAPORTEAZĂ: 

a/. Din tabloul înaintat de Uniunea Evreilor, rezultă că detașamentele de lucru 
organizate de Cercul Teritorial Iaşi, n'au lucrat numai în folosul exclusiv al Armatei, ci 
şi pentru diferite autorităţi publice ale Statului şi chiar particulare (tabloul anexat). 

b/. Evreii aflaţi la detaşamentele de muncă obligatorie, urmau a primi dreptu- 
rile prevăzute prin Instrucţiunile M.St.M Nr. 55.500/1942* şi 98.500/1942%, adică: solda 
gradului, hrana în bani şi cota uzaj efecte. 

Drepturile de concentrați pentru evrei, au fost aprobate în principiu printr'o 
Decizie Ministerială din anul 19425, fără însă a se stabili cuantumul dreptului. 

III. Faţă de cele arătate, SECŢIA I-A PROPUNE: 

a/. Cercul Teritorial laşi să achite drepturile de soldă, hrana şi cota de uzaj 
efecte, numai pentru acele detaşamente care au lucrat exclusiv pentru Armată. 

În cazul când întreţinerea (hrana) detaşamentului a fost suportată chiar de 
unităţile Armatei, să se plătească de Cercul Teritorial laşi numai drepturile de soldă şi 
cotă uzaj efecte. 

Cercul Teritorial Iaşi să achite aceste drepturi numai pentru zilele efectiv exe- 
cutate de evrei în detaşamentele de lucru şi numai la valoarea din acea dată. 

b/. Autorităţile publice şi particulare care au avut pentru lucrări detaşamente de 
evrei, să achite drepturile de soldă şi hrană şi în acest caz este necesar a se interveni la 
Preşedenția Consiliului de Miniştri, pentru a da un „Jurnal” prin care să se oblige toate 
instituţiile publice şi civile la achitarea drepturilor. 


1 Se referă la nota Nr. 42 din 08.01.1945 a Uniunii Evreilor Români înaintată Marelui Stat Major. 
AMR, fond 5416-Marele Stat Major, Secţia I-a Organizare-Mobilizare, dosar nr. 3706, f. 40. 

2 Nu se publică. Se referă la „Tabloul detaşamentelor cuprinzând evreii repartizaţi prin Cercul 

Teritorial laşi (locale şi exterioare)”. AMR, fond 5416-Marele Stat Major, Secţia I-a 

Organizare-Mobilizare, dosar nr. 3706, f. 52-56. 

Vezi documentul nr. 277. 

Vezi documentul nr. 322. 

Monitorul Oficial, partea I, nr. 174 din 29.07.1942. Decizia Ministerială Nr. 1305 din 

23.07.1942 a Ministerului Apărării Naţionale cu privire la munca obligatorie pentru evreii 

titrați universitari. 


AU 

Cei în cauză se vor adresa Cercului Teritorial laşi pentru a primi toate relațiunile 
asupra instituţiilor dela care urmează a primi drepturile băneşti (soldă, hrană, cotă uzaj efecte), 
întrucât în tabloul anexat nu reiese cu preciziune autoritățile unde au lucrat detaşamentele. 

c/. În ceeace priveşte stabilirea cuantumului dreptului de ajutor de concentrați 
trebue a se interveni la M.R. Serv. Drepturi Personal pentru a preciza valoarea ajutorului 
familiar la acea dată şi cota ce urmează a fi achitată pentru evreii ce au lucrat în 
detaşamentele de lucru. 

Ea poate fi cel mult egală cu ajutorul de familie acordat ostaşilor români de origine. 

IV. Rugăm să binevoiţi a hotărâ. 


ŞEFUL SECŢIEI I-A 
COLONEL, ss. Zamfirescu 
Gh. Zamfirescu 
Şeful Bir. 3 Mob. Armatei 
Lt. Colonel, ss. Nanoescu' 
E. Nanoescu 


*) Adnotări: 

„Ordinul când vine rezultatul reviziei Ministerului de Război-Serviciul Drepturi Personal”; 
„24.1. 1. Dacă există aprobările legale, aprob propunerile Secţiei I-a: Dacă aceste 
aprobări nu sunt categorice, să se facă intervenţiile necesare pentru obținerea lor. 2. Să 


se intervină la Preşedenţie pentru restul autorităților. General ss. Mardari”. 


AMR, fond 5416-Marele Stat Major, Secţia I-a Organizare-Mobilizare, dosar nr. 3706, f. 38-39. 


Documentul nr. 451 


ROMÂNIA 

MINISTERUL 

AFACERILOR STRĂINE 

Comisiunea pentru studiul problemelor păcii 
32.6655 

30 Noiembrie 1945 


= 


Eugeniu M. Nanoescu (1901-?), militar de carieră român. Absolvent al Şcolii militare de ofiţeri 
de artilerie (1918-1920) şi al Şcolii Superioare de Război. Intră în armată cu gradul de 
sublocotenent (1920). Ofiţer în cadrul Secţiei I-a Organizare-Mobilizare a Marelui Stat Major 
(15.10.1940-09.08.1946); trecut în cadrul disponibil la 09.08.1946 şi în rezervă un an mai 
târziu. Maior (din 31.10.1938); locotenent-colonel (din 31.10.1942); colonel (din 16.06.1945 cu 
vechimea din 31.10.1943). 

2 Marele Stat Major a răspuns la nota Nr. 42 a Uniunii Evreilor Români prin intermediul notei 
Nr. 124.830 din 29.01.1945. AMR, fond 5416-Marele Stat Major, Secţia I-a Organizare- 
Mobilizare, dosar nr. 3706, f. 44. 

3 Documentul a fost înregistrat de: Marele Stat Major, Cabinet, cu Nr. 7786 din 01.12.1945; 

Marele Stat Major, Secţia 7-a Teritoriu, cu Nr. 1.010.528 din 05.12.1945. 

Domnule General, 


Am onoarea a Vă ruga să binevoiţi a dispune să se întocmească o lucrare asupra 
muncii de folos obştesc a evreilor, de la 22 Iunie 1941, până la 23 August 1944, menţio- 
nându-se şi cazurile de maltratare în cursul serviciului sau cele de deces din cauza regi- 
mului de muncă. 

Aceste date sunt necesare Departamentului nostru pentru completarea materia- 
lului documentar. 

Primiţi, Vă rog, Domnule General, expresiunea înaltei mele considerațiuni. 


MINISTRUL AFACERILOR STRĂINE 
ss. Eugen Filotti! 


(E. Filotti) 
Ministru Plenipotenţiar 
DIRECTOR, 
ss. Oprişanu” 
(E. OPRIŞANU) 


Consilier de Legaţiune 


Domniei Sale 
Domnului General IONAŞCU, Şeful Marelui Stat Major 


Bucureşti 


1 Eugen Filotti (1896-1975), jurnalist, diplomat de carieră şi publicist român. Licenţiat în Drept 
(Universitatea din Bucureşti). Intră în diplomaţiei în 1926; ataşat de presă la Legația din Praga 
(01.02.1926-01.11.1927); director al Direcţiunii Presei din Ministerul Afacerilor Externe (din 
16.07.1928), detaşat în aceeaşi calitate la Preşedinţia Consiliului de Miniştri (1929-1930); 
ministru plenipotenţiar (din 01.12.1933); ministru plenipotenţiar la Ankara (01.05.1935- 
15.12.1936); ministru plenipotenţiar la Atena (15.12.1936-01.01.1939); ministru plenipotenţiar 
la Sofia (01.01.1939-01.06.1941); ministru plenipotenţiar la Budapesta (01.06.1941- 
23.08.1944); secretar general al Ministerului de Externe (1944-1945); şef al „comisiei pentru 
studiul problemelor păcii” din cadrul Ministerului de Externe (1945-1946); participant la 
Conferinţa de Pace de la Paris în calitate de expert în cadrul delegaţiei române (1946-1947); 
pensionat la cerere (octombrie 1947) 

2 Emil Oprişanu (1906-?), diplomat de carieră român. Licenţiat în Drept (Universitatea din 
Bucureşti); intră în diplomaţie în 1933. Ataşat de legaţie (din 01.14.1933); secretar de legaţie 
(din 01.04.1936); secretar de legație la Legația din Ankara (01.07.1936-15.04.1937); secretar 
de legaţie la Legația din Belgrad (15.04-11.10.1937); girant al Consulatului din Skoplje 
(11.10.1937-04.09.1940); consul la Consulatul din Skoplje (din 04.09.1940-01.07.1942); 
secretar de legaţie în cadrul Direcţiei Politice a MAE (01.07.1942-01.06.1944), consilier de 
legaţie la Legația din Sofia (01.06-27.11.1944); secretar al Comisiei pentru pregătirea 
Conferinţei de Pace (din 20.02.1945); director adjunct al Cabinetului şi Cifrului din MAE (din 
10.07.1945); director adjunct al Diviziei Afacerilor Politice din MAE (11.01-01.09.1947). 
Îndepărtat din diplomaţie la 01.09.1947 sub pretextul economiilor bugetare. Arestat la 
18.09.1947 sub învinuirea că „a împrumutat suma de 1650 bani elveţieni şi nu i-a mai restituit”, 
a fost condamnat ulterior la 3 ani închiasoare pentru „complot şi trădare”. A trecut prin 
închisorile Craiova, Aiud, Ocnele Mari şi Jilava. 

*) Adnotări: 

„L DECEMBRIE 1945. Secţia 1. Executare în timp scurt. Şeful Marelui Stat Major. 
General de Divizie ss. lonaşcu”; 

„2 DECEMBRIE 1945. Chestiunea evreilor este la Secţia 7-a şi nu la noi. Şeful Secţiei 1-a 
Colonel ss. indescifrabil”; 

„3 DECEMBRIE 1945. Biroul 1+4. Referat pentru 5.XII. dacă prelucrăm datele recente. 
ss. indescifrabil”. 


AMR, fond 5423-Marele Stat Major, Secţia a 7-a Teritorială, dosar nr. 557, f. 161. 


Documentul nr. 452 


MARELE STAT MAJOR 
Secţia 7-a Teritoriu 
Bir. 1 Recrutare 
Nr. 1.010.528 din 8 Decemvrie 1945 
MARELE STAT MAJOR 
Secţia 7-a Teritoriu 
către 
COMANDAMENTUL TERITORIAL 
Stat Major 


Conform adresei Nr. 32.665 din 30 Noemvrie 1945!, a Ministerului Afacerilor Străine; 

Cu onoare vă rugăm să binevoiţi a dispune să se întocmească şi să se înainteze 
Marelui Stat Major, Secţia 7-a Teritoriu — Bir. 1 Recrutare — până la 1 Februarie 1946, o 
dare de seamă asupra modului cum s'a desfăşurat munca obligatorie în detaşamente de 
lucru sub regimul juridic al Evreilor dela 20 Iunie 1941-23 august 1944, arătându-se şi 
cazurile de maltratare în timpul serviciului precum şi cele de deces din cauza regimului 
de muncă. 

Pentru cazurile de maltratare în timpul serviciului şi cele de deces din cauza 
regimului de muncă, se vor întocmi tabele nominale separate pe cele două categorii, 
arătându-se la fiecare caz în parte: 

- unitatea, formațiunea sau instituţia publică unde a fost concentrat pentru muncă; 

- maltratarea suferită sau împrejurările în care s'a produs decesul; 

- cine a constatat maltratarea sau decesul. 

Rugăm dispuneţi de urmare 


/ŞEFUL MARELUI STAT MAJOR 
General, 
C. Carp 
ŞEFUL SECȚIEI 7-a TERITORIU 
Colonel, 
I. Trandafirescu 


1 Vezi documentul precedent. 


891 


„CHESTIUNEA EVREIASCĂ” ÎN DOCUMENTE MILITARE ROMÂNE. 1941-1944 


Comunicat: 
- Comandamente Teritoriale 


AMR, fond 5423-Marele Stat Major, Secţia a 7-a Teritorială, dosar nr. 557, f. 157. 


Documentul nr. 453 


MARELE STAT MAJOR 
SECŢIA VII-a TERITORIU 
Bir. 1 Recrutare 


Nr. 1.011.693 din 28 Martie 1946 
MARELE STAT MAJOR 
SECŢIA VIl-a TERITORIU 
către 
MINISTERUL AFACERILOR STRĂINE 
Comisiunea pentru studiul problemelor păcii. 


Referindu-ne la adresa Dv. Nr. 32.665 din 1 Noiembrie 1945), 

Am onoare a vă trimite alăturat darea de seamă asupra muncii de folos obştesc 
prestată de evrei de la 22 Iunie 1941, până la 23 August 1944, şi modul cum s'a aplicat, 
menţionându-se şi cazurile de maltratare în cursul serviciului, sau cele de deces din cauza 
regimului de muncă. 


IŞEFUL MARELUI STAT MAJOR 


GENERAL, 
C. Carp 
ŞEFUL SECŢIEI VII-a TERITORIU 
COLONEL, 
I. Trandafirescu 
MARELE STAT MAJOR 
SECŢIA VII-a TERITORIU 
Bir. 1. Recrutare 
DARE DE SEAMĂ. 


asupra muncii de folos obştesc prestată de evrei de la 22 Iunie 1941, până la 23 
August 1944, şi modul cum s'a aplicat, menţionându-se şi cazurile de maltratare în cursul 
serviciului, sau cele de deces din cauza regimului de muncă 


1 Vezi documentul nr. 451. 

I. CONDIȚIUNILE ÎN CARE AU FOST PUŞI SUB REGIMUL JURIDIC AL 
STATUTULUI MILITAR AL EVREILOR. 

1). În conformitate cu art. 1 din Decretul Lege relativ la Statutul Militar al 
Evreilor Nr. 3984/1940), locuitorii evrei, indiferent de categoria din care făceau parte, au 
fost excluşi de la serviciul militar. 

Ei au fost obligaţi să plătească taxe militare statornicite prin legi şi să presteze 
munci de interes obştesc potrivit nevoilor statului. 

2). Conform art. 3 din acelaşi decret, evreii care din cauza condiţiunilor fizice 
erau clasați improprii pentru serviciul militar, nu erau obligați a presta munca de folos 
obştesc, în schimb plăteau taxe militare. 

3). Art. 4 din Decretul Lege Nr. 3984/1940 prevedea că obligaţiunea de plată a 
taxelor militare sau la munci de interes obştesc dura pe tot timpul cât ceilalți cetăţeni 
făceau parte din elementele armatei. Taxele militare variau cu fiecare element al armatei, 
după normele stabilite de legea taxelor militare. 

4.). Potrivit art. 5 din acelaşi decret, muncile de interes obştesc se executau în 
folosul Ministerului de Răsboiu sau în folosul celorlalte Departamente sau Instituţiuni 
Publice. Aceste munci se executau prin cercurile teritoriale respective. 

5). Conform art. 9 din decretul lege amintit, pe timpul efectuării muncilor de 
interes obştesc, evreii erau supuşi regimului şi jurisidicțiunii militare. 

6). Art. 3 din Decretul Lege Nr. 132/19417, referitor la plata taxelor militare, 
scutea de taxe militare pe toți evreii care erau utilizaţi în folosul armatei sau la munci de 
interes obştesc, pe timpul concentrărilor prelungite de mobilizare şi război. 

II. MODUL DE APLICARE AL STATUTULUI MILITAR AL EVREILOR. 
La Comandamentul 2 Teritorial 

Din anul 1941 până la data de 28 Aprilie 1943 toți evreii au executat munca 
obligatorie în detaşamente la diferite instituţii de pe raza cercurilor teritoriale respective 
(Primării, Prefecturi, şcoli, C.F.R., Serviciul Drumuri etc.) 

De la data de 28 Aprilie 1943 — evreii au fost trimişi în detaşamente de lucru, 
conform ordinelor speciale primite, după ce în prealabil au fost triați de către Comisiile 
Medicale. 

În aceste detașamente au fost trimişi numai acei care au fost găsiţi apți a presta 
munca şi care se încadrau în limitele de vârstă fixate prin ordinele superioare. 

Din rapoartele cercurilor teritoriale rezultă că nu au fost cazuri de maltratare iar 
pedeapsa corporală aplicată celor căzuţi în vină, era la acea dată prevăzută în regulament”. 

Pedepse 

Prin tabelul Nr. 1', Comandamentul 2 Teritorial arată numele a 9 evrei care au 
fost pedepsiţi cu 15-20 lovituri pentru absenţă sau întârziere de la program, rea-voinţă în 
executarea serviciului sau stare de ebrietate. 


1 Monitorul Oficial, partea I, nr. 287 din 05.12.1940. Decretul-Lege Nr. 3984 din 04.12.1940 
relativ la statutul militar al evreilor. 

2 Monitorul Oficial, partea I, nr. 17 din 21.01.1941. Decretul-Lege Nr. 132 din 20.01.1941 
asupra taxelor militare datorate de evrei. 

3 Vezi în acest sens raportul Nr. 36.102 din 01.02.1946, adresat Marelui Stat Major, Secţia 7-a 
Teritoriu, de către Comandamentul 2 Teritorial. AMR, fond 5423-Marele Stat Major, Secţia a 
7-a Teritorială, dosar nr. 557, f. 163. 

Decese 

Un evreu împuşcat la domiciliu de către răufăcători. 

Un evreu mort în Spitalul Galaţi fiind accidentat la muncă. 

Un evreu mort în Spitalul Slobozia de tifos exantematic. 

Un evreu mort întrun accident de maşină. 

Numele celor în cauză sunt prevăzute în tabelul Nr. 22 al Comandamentului 2 Teritorial. 

La Comandamentul 4 Teritorial 

Cercul Teritorial Baia de la 20 Iunie 1941-23 August 1944, nu a avut cazuri de 
maltratări sau decese din cauza regimului de muncă obligatorie”. 

Cercul Teritorial Câmpulung nu a avut detaşamente de muncă. Toţi evreii au fost 
evacuaţi încă din toamna anului 1941. 

A primit evrei de la Cercul Teritorial Cernăuţi prin rotație de câte 2 luni pentru 
diferite servicii”. 

Nu a avut cazuri de maltratări sau deces. 

Cercul Teritorial laşi. Nu poate da relațiuni asupra cazurilor de maltratare sau 
deces, întrucât toată arhiva a fost distrusă de bombardament la 20 August 1944P. 

Cercul Teritorial Fălciu. Nu mai posedă arhiva şi nici personalul din anii 1941- 
1944 nu mai există la cerc“. 

Cercul Teritorial Covurlui. Evreii bătrâni şi bolnavi au fost repartizaţi la diferite 
instituții din localitate, după avizul medicului. Cei tineri au fost trimişi în detaşamente de 
lucru exterioare. Cei din localitate lucrau câte 7 ore pe zi, după care erau liberi spre a 
munci pentru întreținerea familiei. 

Evreii din exterior, după un an, erau aduşi prin rotație şi repartizați la muncă în localitate. 

Medicii prestau numai câte trei luni pe an. 

Nu au fost cazuri de maltratare sau deces”. 

Cercul Teritorial Vaslui. La 20 Iunie 1941, toţi evreii bărbaţi au fost internaţi în 
două lagăre din localitate. 

Ulterior, au fost formate 4 detaşamente de muncă în judeţ, fiecare detaşament 
având comandant un evreu fost ofiţer. Au lucrat la şosele până la sosirea iernii când au 
fost lăsaţi la vatră. 


= 


Nu se publică. AMR, fond 5423-Marele Stat Major, Secţia a 7-a Teritorială, dosar nr. 557, f. 145. 

2 Nu se publică. AMR, fond 5423-Marele Stat Major, Secţia a 7-a Teritorială, dosar nr. 557, f. 146. 

3 Vezi în acest sens raportul Nr. 77.016 din 16.01.1946 al Cercului Teritorial Baia către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 165. 

4 Vezi în acest sens raportul Nr. 11.163 din 20.01.1946 al Cercului Teritorial Câmpulung- 
Moldova către Comandamentul 4 Teritorial. AMR, fond 5423-Marele Stat Major, Secţia a 7-a 
Teritorială, dosar nr. 557, f. 166. 

5 Vezi în acest sens raportul Nr. 18.710 din 14.01.1946 al Cercului Teritorial laşi către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 167. 

6 Vezi în acest sens raportul Nr. 34.303 din 11.01.1946 al Cercului Teritorial Fălciu către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 171 A. 

7 Vezi în acest sens raportul Nr. 73.517 din 12.01.1946 al Cercului Teritorial Covurlui către 

Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 

dosar nr. 557, f. 168-169.. 

În primăvara anului 1942, evreii de la 18-40 ani au fost trimişi în detașamente 
exterioare iar cei de la 41-50 ani în detaşamente interioare. 

Cercul Teritorial Vaslui a avut 11 evrei trimişi în lagărele din Transnistria de 
către Ministerul Afacerilor Interne ca suspecți. 

Nu au fost semnalate cazuri de maltratare sau deces din cauza regimului de muncă. 

A decedat un evreu fiind strivit între tampoane în gara Vaslui. 

Un evreu mort din cauza răsturnării unui camion cu piatră”. 

Cercul Teritorial Putna. Nu poate înainta o dare de seamă, arhiva fiind pierdută 
din cauza războiului”. 

8 evrei au murit în diferite detaşamente de muncă. Aceştia sunt înscrişi în 
controalele cercului (tabel Nr. 1). Nu se ştie în ce împrejurări s'a produs decesul şi nu se 
arată cine a constatat decesul”. 

19 evrei decedați în diferite detaşamente de muncă. Nu se găsesc înscrişi în con- 
troalele cercului. Aceştia au fost semnalaţi cercului de către Comunitatea Evreilor din 
Focşani (tabel Nr. 2). Nu se cunosc împrejurările în care s'a produs decesul şi nici nu se 
ştie cine a constatat moartea“. 

2 evrei care au fost maltrataţi în timpul muncii. Sunt semnalaţi tot de Comuni- 
tatea Evreilor Focşani (tabel Nr. 3). 

Cercul Teritorial Rădăuţi. Toţi evreii fiind trimişi în Transnistria, nu a avut 
detaşamente de muncă”. 

Cercul Teritorial Botoşani. Evreii între 21-40 ani au fost repartizați în detaşa- 
mente de lucru exterioare; cei între 18-20 ani şi de la 40-50 ani în detaşamente locale. 
Ulterior au fost trimişi în detaşamente exterioare şi evreii de 20 ani şi acei de la 41-45 ani. 

Nu au fost maltrataţi sau decese”. 

Cercul Teritorial Suceava împreună cu Comitetul Democratic Evreiesc 
raportează că nu a avut cazuri de maltratări sau decese, deoarece evreii din Bucovina au 
fost deportaţi în Transnistria în luna Octombrie 19415. 


1 Vezi în acest sens raportul Nr. 27.569 din 16.01.1946 al Cercului Teritorial Vaslui către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 170-171. 

2 Vezi în acest sens raportul Nr. 45.279 din 22.01.1946 al Cercului Teritorial Putna către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 172. 

3 Nu se publică. AMR, fond 5423-Marele Stat Major, Secţia a 7-a Teritorială, dosar nr. 557, f. 147. 

4 Nu se publică. AMR, fond 5423-Marele Stat Major, Secţia a 7-a Teritorială, dosar nr. 557, f. 148. 

5 Nu se publică. AMR, fond 5423-Marele Stat Major, Secţia a 7-a Teritorială, dosar nr. 557, f. 149. 

6 Vezi în acest sens raportul Nr. 27.830 din 11.01.1946 al Cercului Teritorial Rădăuţi către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 173. 

7 Vezi în acest sens raportul Nr. 82.058 din 23.01.1946 al Cercului Teritorial Botoşani către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 174-175. 

8 Vezi în acest sens raportul Nr. 31.733 din 23.01.1946 al Cercului Teritorial Suceava către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 176-177. 

Cercul Teritorial Dorohoi. Nu a avut detaşamente de muncă. Nu sunt cazuri de 
maltratări sau decese din cauza regimului de muncă. 

Cercul Teritorial Roman. Nu a putut întocmi darea de seamă respectivă, întrucât 
lipseşte din localitate subofiţerul care a avut în primire detaşamentul de muncă”. 

Cercul Teritorial Neamţ. Nu poate înainta darea de seamă cerută întrucât arhiva a 
fost pierdută cu ocazia evenimentelor de la 23 August 1944. 

Cercul Teritorial Bacău. Nu a avut cazuri de decese sau maltratări pe timpul 
regimului Statutului Militar al Evreilor”. 

Cercul Teritorial Turda”. Începând din anul 1942 evreii au fost concentrați sau 
rechiziționaţi la diferite întreprinderi sau la unităţi militare. În lagăre au fost trimişi numai 
acei care se dovedeau că s'au sustras de la munca obligatorie. Când infractorul dispărea, 
familia acestuia era trimisă în Transnistria ca sancțiune. 

Medicii au fost rechiziţionaţi pentru lagărele de prizonieri, cu gradul avut şi solda 
corespunzătoare. 

Nu au existat cazuri de maltratări sau decese“. 

La Comandamentul 5 Teritorial 

Pentru prestarea muncii obligatorii evreii erau împărțiți în următoarele categorii 
conform ordinelor primite: 

1). Evreii titrați folosiți numai pentru munci intelectuale (medici, farmacişti şi 
ingineri C.F.). 

Restul evreilor titrați au fost folosiți la curățatul zăpezii în oraşul de reşedinţă 
câte 8-15 zile pe an şi numai acei care nu au avut posibilitatea să răscumpere în bani 
această muncă ordonată. 

2). Evreii meseriaşi au fost folosiți numai în cadrul meseriei lor ce cunoşteau şi 
au fost repartizaţi la diferite unităţi şi instituţii publice. 

3). Detaşamente interioare. 

Evreii între vârstele 18-19 ani şi 41-50 ani au fost constituiți în detaşamente 
locale şi repartizaţi pentru munca de folos obştesc la diferite instituţiuni, unităţi militare şi 
spitale, în mod temporar, după aprobarea Corpului de Armată. 


1 Vezi în acest sens raportul Nr. 37.620 din 17.01.1946 al Cercului Teritorial Dorohoi către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 178-179. 

2 Vezi în acest sens raportul Nr. 27.004 din 24.01.1946 al Cercului Teritorial Roman către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 180. 

3 Vezi în acest sens raportul Nr. 41.910 din 23.01.1946 al Cercului Teritorial Neamţ către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 181. 

4 Vezi în acest sens raportul Nr. 61.343 din 16.01.1946 al Cercului Teritorial Bacău către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 182. 

5 Eroare. Se referă la Cercul Teritorial Tecuci. 

6 Vezi în acest sens raportul Nr. 102.476 din 21.01.1946 al Cercului Teritorial Tecuci către 
Comandamentul 4 Teritorial. AMR, fond 5423-Marele Stat Major, Secţia a 7-a Teritorială, 
dosar nr. 557, f. 183-184. 

Tot în cadrul acestor detaşamente au fost folosiți evreii în vârstă de 20-40 ani care 
aveau diferite infirmități, maladii etc., nu au putut şi încadraţi în detaşamente exterioare. 

4). Detaşamente exterioare. 

În aceste detaşamente au fost folosiți numai evreii care nu aveau o meserie sau 
nu erau titrati, între vârstele 20-40 ani (bărbaţi). 

În timpul lucrului, parte din evrei au obţinut carnete de scutire de muncă sau 
aprobări de repartiție în detaşamente locale. 

Întrebuințarea evreilor pe timpul muncilor s'a făcut în mod normal. 

Nu au fost semnalate cazuri de maltratări în timpul serviciului. 

Evreii au primit drepturile de hrană şi solda regulamentară de la unităţi şi forma- 
ţiunile respective. 

Randamentul de muncă dat de evrei pe timpul regimului de muncă 20 Iunie 
1941-23 August 1944 a fost satisfăcător. 

Înainte de a fi împărțiți în categoriile de mai sus evreii erau supuşi vizitei medicale. 

Au decedat 2 evrei. Unul împuşcat de un soldat german în gara Floriana Berşad. 
Cazul este în curs de cercetare la Tribunalul Sibiu. 

Un alt evreu mort în Spitalul Militar Sibiu, fiind curentat de nişte sârme electrice. 
Cercul Teritorial nu cunoaşte împrejurările în care s'a produs accidentul". 

La Comandamentul 6 Teritorial 

La Cercul Teritorial Alba şi Târnava Mică ce existau pe raza Comand. 6 Terito- 
rial pe timpul regimului Statutului Militar al Evreilor, nu au existat detaşamente de muncă. 

Evreii de pe raza acestor cercuri au fost trimişi pentru muncă la detaşamente din 
alte cercuri teritoriale. Nu au fost cazuri de maltratare şi deces?. 

Cercul Teritorial Turda înaintează memoriul Comunităţii Israelite prin care arată 
că din anul 1941-1943 evreii s'au bucurat de un regim omenesc. 

Din luna Aprilie până în Decembrie 1943, au fost trimişi în diferite detaşamente 
locale sau exterioare. 

Cercul Teritorial nu citează nici un caz de maltratare sau deces. 

Comunitatea Israelită semnalează însă o seamă de abateri din partea autorităților 
civile care conduceau unele detaşamente. 

Tot Comunitatea afirmă că la Spitalul Z.I. 473 din Ocna Sibiului, evreii au fost 
maltrataţi de Maiorul medic Sima”, Lt. Surdu“, Lt. Braslas, Plt. Major Toni“ şi infirmiera I. 
Căluş! (adresa Comunităţii Israelite Turda Nr. 18/1946 anexată). 


1 Vezi în acest sens raportul Nr. 701.991 din 29.01.1946, adresat Marelui Stat Major, Secţia 7-a 
Teritoriu, de către Comandamentul 5 Teritorial. AMR, fond 5423-Marele Stat Major, Secţia a 
7-a Teritorială, dosar nr. 557, f. 185-186, 150.. 

2 Vezi în acest sens raportul Nr. 71.736 din 23.02.1946, adresat Marelui Stat Major, Secţia 7-a 
Teritoriu, de către Comandamentul 6 Teritorial. AMR, fond 5423-Marele Stat Major, Secţia a 
7-a Teritorială, dosar nr. 557, f. 187-189. 

3 Constantin P. Sima (1905-?), medic militar de carieră. Licenţiat al Facultăţii de Medicină din 
Bucureşti. Sublocotenent medic (din 01.12.1936); locotenent medic (din 01.07.1930); căpitan 
medic (din 27.02.1939); trecut în disponibilitate la 02.02.1943. 

4 Nu a putut fi identificat. 

Nu a putut fi identificat. 

6 Nu a putut fi identificat. 


(94) 

A murit un evreu la Batalionul 120, din lipsă de medicamente şi tratament 

medical (adresa Comunităţii Israelite Turda Nr. 18/1946 anexată). 
La Comandamentul 7 Teritorial 

1). Organizarea detaşamentelor. 

Evreii de la 18-50 ani au fost folosiţi pentru munca obligatorie, în condițiunile 
D.L. Nr. 3984/1940 şi 2030/1941?. 

Munca s'a executat în detaşamente exterioare pentru construcţii de căi ferate, 
şosele etc. şi în detaşamente interioare la dispoziția autorităţilor civile şi militare. Cercurile 
teritoriale din subordinele Comand. 7 Teritorial care au avut un număr mai mare de evrei 
(Dolj, Mehedinţi, Severin, Timiş-Torontal, Arad şi Hunedoara) au avut evrei trimişi în 
detaşamente exterioare contribuind cu efectivele ordonate de Marele Stat Major şi în deta- 
şamente interioare. Celelalte cercuri teritoriale au avut organizate numai detaşamente 
interioare (Romanați, Gorj, Caraş). 

2). Repartiția. 

Repartiția nominală pe detaşamente s'a făcut de Marele Stat Major pentru titrați 
şi de Comand. 7 Teritorial pentru celelalte categorii (meseriaşi, salahori etc.). La repartiție 
s'a ținut seama şi de starea fizică a fiecăruia, fiind examinaţi în prealabil şi de medicii 
cercurilor. Cei suferinzi şi între 40-50 ani au fost încadraţi în detaşamente interioare. 

Clasaţii inapţi au fost scutiți de muncă, precum şi cei care au avut carnete spe- 
ciale de scutire ca fiind întrebuinţaţi în instituţii şi întreprinderi ce lucrau pentru apărarea 
naţională. 

3) Regimul de muncă. 

Regimul aplicat a fost cel ordonat de 7 ore pe zi de la 8-12 şi 15-18 afară de 
Duminici şi sărbători legale şi Sâmbăta după masă. În afara orelor de muncă, oamenii erau 
lăsaţi liberi pentru nevoile şi serviciile lor personale. 

4). Cazuri de maltratare şi deces. 

Nu s'au produs cazuri de maltratare şi deces, în afară de un singur caz de deces, 
din cauza regimului de muncă la Cercul Teritorial Mehedinţi. Decesul s'a produs din 
cauza accidentului de muncă (tabelul cercului teritorial). 

III. MĂSURILE LUATE DUPĂ ABROGAREA LEGILOR 
RASIALE. 

1). Regimul juridic de mai sus privitor pe evrei a durat până la data de 23 August 

1944, când pe baza Decretului Lege Nr. 1626/1944P, au fost abrogate toate legile rasiale. 


1 Nu a putut fi identificată. 

2 Nu se publică. Se referă la memoriul Nr. 18/1946 din 12.02.1946 al Comunităţii Izraelite din 
Turda către Cercul Teritorial Turda. AMR, fond 5423-Marele Stat Major, Secţia a 7-a 
Teritorială, dosar nr. 557, f. 151-153. 

3 Monitorul Oficial, partea I, nr. 164 din 14.07.1941. Decretul-Lege Nr. 2030 din 12.07.1941. 
Regulament asupra Decretului-Lege relativ la statutul militar al evreilor. 

4 Vezi în acest sens raportul Nr. 165.055 din 30.01.1946, adresat Marelui Stat Major, Secţia 7-a 
Teritoriu, de către Comandamentul 7 Teritorial. AMR, fond 5423-Marele Stat Major, Secţia a 
7-a Teritorială, dosar nr. 557, f. 190-191, 154. 

5 Monitorul Oficial, partea I, nr. 202 din 02.09.1944. Decretul Nr. 1626 din 31.08.1944 privitor la 
fixarea drepturilor românilor în cadrele Constituţiunii din 1866 şi cu modificările Constituţiunii 
din 29 Martie 1923. 

Prin Instrucţiunile Nr. 222.001 din 28.1X.1944! au fost reînscrişi în controalele 
armatei cu gradul avut înainte de 1940 şi la unitățile cărora au aparţinut până la acea dată. 

2). Munca obligatorie executată în detaşamente exterioare sau locale de către 
evreii care au prestat serviciul militar în total sau în parte, înainte de anul 1941, a fost 
echivalată cu concentrarea în timp de război în zona interioară. 

3) VOLUNTARII LA MUNCA OBLIGATORIE li s'au acordat aceleaşi drepturi 
ca şi românilor voluntari în timp de pace. 

4). ACCIDENTAŢII LA MUNCA OBLIGATORIE au fost consideraţi ca 
accidentaţi de război în serviciul ordonat. 

5). URMAŞII CELOR MORŢI în asemenea împrejurări au fost considerați ca 
văduve sau orfani de morți prin accidente de război în serviciul ordonat, acordându-li-se 
aceleaşi drepturi ca şi românilor”. 


AMR, fond 5423-Marele Stat Major, Secţia a 7-a Teritorială, dosar nr. 557, f. 125-132. 


Documentul nr. 454 


MEMORIU 
Asupra activităţii Secţiei a 2-a din M.C.G. în legătură 
cu evenimentele petrecute la Iaşi în Iulie 1941. 


Întocmit de 
Colonel RADU DINULESCU 
fost Şef al Secţiei 2-a M.C.G. 


*) Adnotare: 
„Vizat de noi. Acuzator public ss. D. Săracu“”. 


MEMORIU 
Asupra activităţii Secţiei a 2-a din M.C.G. în legătură 
cu evenimentele petrecute la Iaşi în Iulie 1941. 


I. 
GENERALITĂȚI. 
Pentru justa înțelegere a activității Secției 2-a, este necesar a face la început o 


reale ale acestui organ. 


1 Nu se publică. AMR, fond 5416-Marele Stat Major, Secția I-a Organizare-Mobilizare, dosar nr. 
3955, f. 18-21. 

2 Nota este însoțită de două tabele referitoare la evreii decedați, respectiv maltratați pe perioada 
efectuării muncii obligatorii. Nu se publică. AMR, fond 5423-Marele Stat Major, Secția a 7-a 
Teritorială, dosar nr. 557, f. 133-135. 

3 Nu a putut fi identificat. 

1). — Secţia 2-a este un organ de studii informative. Ca atare, secţia nu lucrează 
direct pe teren, ci analizează şi sintetizează rapoartele şi buletinele informative ce 
primeşte dela: 

- Marile Unităţi combatante 

- Organele informative ale Jandarmeriei, Poliţiei şi Grănicerilor 

- Serviciul Special de Informaţii 

- Birouri statistice, etc. 

Aşa fiind, Secţia 2-a nu are agenţi informatori pe teritorii şi nici alte organe 
proprii de execuţie. 

Chiar centrele de informaţii organizate în timp de pace de S. 2-a sunt puse la 
începutul răsboiului la dispoziţia armatelor pentru operaţiuni, iar Birourile statistice au 
un tol de colectare a informaţiunilor primite dela autoritățile civile, stabilimente, etc. 
Aceste informaţiuni au caracter statistic şi contrainformativ şi Birourile nu au voe să 
lucreze direct ci printr”o autoritate civilă. 


Astfel, pentru a urmări activitatea Grupului Etnic German, Bir. Statistic cerea 
date dela Poliţie, Siguranţă, Jandarmerie, etc. 


Pentru a afla numărul şi felul lucrătorilor dela o fabrică, Bir. Statistic cerea 
date dela Inspectoratul Muncii şi dela Poliţie. 


2). — Secţia 2-a lucrează cu totul independent de Serv. Special de Inf. care 
depinde de Preş. Consil. Miniştri. 


Secția nu are dreptul decât să ceară Serviciului Special de Inf. datele informative 
ce o interesează, iar serviciul atunci când are asemenea date le trimite secţiei. 

Se face o gravă confuzie între actele Serv. Spec. de Inf. şi activitatea Secţiei a 2- 
a, după cum deasemenea se consideră pe nedrept că unii ofiţeri sau agenţi informatori cari 
lucrează în serviciul de informații ar aparține S. 2-a când în realitate ei aparţin Serv. Spec. 
Inf. Serv. Spec. Inf. este un organ de execuţie informativă pe când Secţia 2-a este un 
simplu birou de studii. 

3). — Secţia 2-a prin ea însăşi nu are nicio putere şi nu poate da ordine de execuţie 
Marilor Unităţi, Jandarmeriei, Poliţiei sau guvernatorilor. Şeful direct al Secţiei 2-a era dl. 
General Tătăranu care dirija activitatea Eş. I. al M.C.G. iar mai sus era Generalul 
Ioaniţiu.şeful M.C.G. 

Şeful Secţiei nu lucra niciodată direct cu comandantul şef al armatei care era şi 
conducătorul Statului. Ordine de execuţie da numai comandantul şef şi Şeful M.C.G. din 
Eşalonul aflat la „tren”. 

Numai în chestiuni mărunte, în strânsă legătură cu activitatea contrainformativă, 
Secţia 2-a putea da dispoziţiuni. Astfel, mi s'a arătat un ordin semnat de mine prin care 
dispuneam deplasarea unei Companii de poliţie în spatele Diviziei III-a din linia I-a, spre a 
lua măsuri de siguranță!. De fapt şi această măsură era mai mult de resortul Serviciului 
Marelui Pretor şi în documentul menţionat se arată că deplasarea se ordonă de acord cu 


1 Colonelul Radu Dinulescu se referă în fapt la Divizia 13 Infanterie. Vezi în acest sens 
documentul nr. 45. 

Marele Pretor!. Misiunea Companiei de poliţie era să execute curățirea zonei din punctul 
de vedere al siguranţei, ceeace comportă: 

- adunarea prizonierilor 

- paza capturilor de războiu 

- măsuri contra spionajului 

- supravegherea elementelor nesigure. 

Toate acestea sunt de altfel misiuni elementare prevăzute de regulamente. 

Evident că determinarea elementelor nesigure a fost totdeauna influențată de 
atitudinea politică impusă ţării de conducătorii succesivi. 

Dacă la un moment dat elemente nesigure erau comuniştii şi evreii, altă dată erau 
legionarii, iar în prezent alte curente şi clase sociale sunt considerate ca nesigure, aceasta 
nu constitue o vină a celor chemaţi să urmeze sinuozitățile liniei de conducere politică a sa. 

Numai în decurs de 4 ani, subsemnatul în calitatea oficială ce am avut şi fără a 
manifesta opinii şi atitudini personale, am înscris succesiv la categoria „nesiguri” cele mai 
diverse şi opuse elemente ale națiunii ca: 

- Comunişti, 

- Legionari, 

- Grupul Etnic German, 

- Evrei, 

- Bulgari şi Unguri. 

Dar Secţia 2-a privea aceste categorii numai principial şi global; nu se referea la 
individ şi nu lua măsuri, ci studia în birourile respective influențele pe care aceste 
categorii de oameni le puteau exercita asupra conducerii generale a războiului şi siguranţei 
operațiunilor. Măsuri practice se luau de Ministerul de Interne, cu ajutorul organelor 
proprii: Poliţie, Jandarmerie, Siguranță, etc. 

4). — Secţia 2-a dela M.C.G. până la plecarea mea în Suedia nu a avut cunoştinţă 
de organizarea unui serviciu de misionari cu atribuţiuni multiple. 

Am aflat abia acum de existența acestor misionari şi din documentul ce mi s'a 
arătat, rezultă că ordinul de organizare s'a dat dela Preşedinţia Consil. de Miniştri la 19 
Iunie 19417, adică în ziua când Eş. I. al M.C.G. părăsea Bucureşti. Este foarte probabil ca 
organizarea şi instruirea acestor misionari să fi necesitat un timp oarecare şi apariţia lor pe 
zonă să fi avut loc mai târziu şi chiar după înapoierea M.C.G. la Bucureşti. 

Nu am ştiut deci nici de existenţa şi cu atât mai puţin de activitatea acestora. 

5). — Este de remarcat că la baza tuturor confuziilor ce se fac în jurul activității Secţiei 
2-a, găsim o înțelegere cu totul greşită asupra însăşi activităţii M.C.G. La „trenul” M.C.G. unde 
activa fostul Conducător cu o suită redusă compusă din: Şeful M.C.G.. General loaniţiu, Şeful 
Misiunii Militare Germane, General Hauffe, şeful Cabinetului Militar, Col. Davidescu. şi un 
număr foarte redus de ofiţeri mai mici, se găseau întrunite două puteri: 

- Puterea politică a Statului, reprezentată de Conducătorul Statului şi personi- 
ficată în Ion Antonescu; 

- Puterea militară reprezentată prin comandantul şef al oştirii şi personificată tot 
prin lon Antonescu. 


1 Generalul de jandarmi loan Topor. 
2 Vezi documentul nr. 4. 

Astfel, deşi factorul politic lua măsuri politice, cum aceste măsuri erau transmise 
dela „trenul” M.C.G. printr'un ofiţer oarecare, cei cari le primeau înțelegeau că au primit 
ordin dela M.C.G., ceeace era cu totul inexact. Numai aşa se explică dece găsim amestecat 
numele M.C.G. într'o sumă de dispoziţiuni care erau de natură pur politică. Printre aceste 
măsuri menţionăm în mod special pe cele privitoare la internarea Evreilor, măsură politică 
iar nicidecum militară. 

Şi această eroare s'a făcut şi se face în mod curent de oameni socotiți ca foarte 
competenți. 

6). — În fine, ca o consecință a celor de mai sus, fostul Conducător, datorită 
temperamentului său impulsiv, autoritar şi nestabil, se deplasa necontenit cu trenul şi 
automobilul şi lua pe loc şi deavalma hotărâri politice sau militare, dispunând direct 
executarea. În felul acesta, Eş. I. al M.C.G. era total neglijat. Aflam de unele măsuri după 
ce erau executate sau despre altele deloc. Eram demoralizați şi mereu ameninţaţi să fim 
trimişi înapoi la Bucureşti ca nefolositori. 

Fiind neglijaţi de comandant, eram desconsideraţi şi de cei în subordine. Fiecare 
raporta M.C.G. ceeace vroia şi când vroia. 

Il. 
SECŢIA II-a ŞI MĂSURILE LUATE CONTRA EVREILOR. 

Măsurile luate contra Evreilor erau cu caracter politic, deaceea aceste măsuri se 
ordonau dela „Tren” direct guvernatorilor de provincii, comandantului Jandarmeriei, 
Marelui Pretor, Poliţiei, prefecţilor, eventual comandanților de garnizoane (cum a fost 
cazul cu represaliile de la Odessa). 

Precizez că niciodată şi niciunul din cei îndrituiți (comandantul şef. şeful M.C.G 
sau subşeful M.C.G.) nu au dat ordine referitoare la deportare sau represalii contra 
Evreilor prin Secţia 2-a a M.C.G. Ca o consecință, Secţia 2-a nu a transmis şi nu putea 
transmite asemenea ordine şi cu atât mai puţin să ia iniţiative în această direcție. 

Menţionez ca o probă evidentă cazul represaliilor dela Odessa. S’a dovedit cred 
cu prisosință prin însăşi cercetările şi procesul dela Tribunalul Poporului că ordinele de 
represalii s'au dat direct de fostul Conducător cu totul în afară şi fără ştiinţa M.C.G. 
Subsemnatul deşi şef al Secţiei 2-a, nu am aflat de executarea acestor represalii decât cu 
prilejul unei vizite ce am făcut la Odessa la 3-4 zile după consumarea evenimentului. 


Nimeni nu a raportat M.C.G. cele ce s'au petrecut la Odessa. 
* 


* * 


Şi cu toate acestea, Secţia 2-a era obligată, prin însăşi natura preocupărilor sale, 
să se informeze în această direcție. 

Măsurile contra Evreilor, comportând deplasări de massă pe şosele şi la punctele 
de trecere peste Nistru, înființări de lagăre sau zone de internare, nu scăpau observaţiei 
oricărui neiniţiat. Se ştia de aceste operațiuni şi se vorbea şi pe străzile Bucureştilor, era cu 
atât mai necesar ca şi Secţia 2-a să le ştie sau să caute să le afle. În atribuţiunile Secţiei 
intrând şi siguranța contra-informativă a zonei din spatele armatelor, trebuia să ne infor- 
măm pe unde treceau coloanele, cum se efectuau transporturile, pentru ca acestea să nu 
influenţeze siguranța operaţiunilor. 

Dar Secţia 2-a nu era informată nici de cei cari ordonau aceste măsuri şi nici de 
cei care le executau. Un val de tăcere se arunca cu bună ştiinţă de către toată lumea asupra 

acestei tragedii. Şi atunci, noi eram obligaţi să ne informăm singuri, fie prin relaţiuni 
personale, fie trimițând câte-un ofiţer spre a culege date informative, dar fără atribuţiunea 
de a interveni. Aşa se explică dece numele Secţiei a 2-a apare ici şi colo în noianul de 
depoziții contradictorii. 

Secţia 2-a se informa dar nu acţiona. 

Dacă însă informatorii sau elemente ale unei Companii de poliție şi-au depăşit în 


unele împrejurări misiunile care le aveau, aceştia urmează să răspundă personal. 
* 


* * 


Este interesant de subliniat faptul că evenimentele dela Iaşi au survenit cu totul 
pe neaşteptate şi Secţia 2-a a fost complet surprinsă. Dispozitivul de informare nu era 
îndreptat spre asemenea evenimente, cari au constituit începutul măsurilor şi abuzurilor 
comise contra Evreilor. Chiar Biroul Statistic laşi nu se găsea la sediul său în acel 
moment, întrucât oraşul Iaşi fiind în linia I-a a frontului, biroul fusese retras chiar dela 
începutul operaţiunilor la Roman, activitatea sa neavând o legătură directă cu frontul. În 
laşi, se găseau alte autorităţi civile şi militare care aveau răspunderea ordinei, siguranței şi 
apărării operative a oraşului. 

* 

Am aflat de dezordinile dela laşi mai întâi prin diferite convorbiri telefonice neofi- 
ciale. Apoi Col. Palade, şeful Bir. Statistic care avea familia la Iaşi, s'a dus să-şi vadă familia şi 
a luat cunoştinţă de evenimentele petrecute. Nu a avut nicio acțiune personală, el neavând un 
asemenea rol. S’a înapoiat cu versiunea care circula la Iaşi în acele zile, că Evreii ar fi provocat, 
iar unele elemente militare, germane şi române, au trecut la represalii. 

Se pare însă că „Trenul” M.C.G. a fost direct informat şi de acolo au pornit şi 
măsurile de ordine ca schimbarea comandantului garnizoanei, ancheta ce a fost întreprinsă 
de dl. General Leoveanu şi poate şi altele (unele măsuri au putut trece prin Secţia 3-a 
M.C.G. dacă se refereau la trupe). 

După o zi sau două, am aflat că în gara Roman au sosit câteva vagoane cu Evrei 
din Iaşi, care au fost descărcaţi în gară. Ni s'a spus că s'au petrecut adevărate scene de 
groază, întrucât în vagoane muriseră mulți oameni, iar cei vii erau într’o stare de plâns. 

Ofițerii delegaţi ai Secţiei Transporturilor s'au ocupat de aceasta. Am auzit că s'a 
apelat şi la Comunitatea Evreilor din Roman spre a se trimite ajutoare, medici, haine, etc. 

Îmi amintesc că în activitatea noastră febrilă tactico-informativă a frontului, 
evenimentele dela Iaşi au trecut pe planul al doilea. Ştiam că sunt organe responsabile, 
care se ocupă de această chestiune şi de aceia noi nu ne-am amestecat. Simţeam că este 
ceva neclar în tot ce s'a petrecut; se părea că nu se dorea cu tot dinadinsul o clarificare a 
cauzelor reale şi a răspunderilor. Nu am luat niciodată cunoştinţă de rezultatul anchetei d- 
lui General Leoveanu, care a fost înaintat direct la „Tren”. Ştiu că mi s'a părut curios 
faptul că deşi s'au tras multe focuri, nu s'au semnalat soldați români sau germani morți 
sau răniți. Am avut la un moment dat impresia că totul a fost instigat sau agravat prin 
intrigile elementelor germane infiltrate peste tot. 

* 

În ceeace priveşte sancţiunile ce s’ar fi aplicat organelor răspunzătoare de menti- 
nerea ordinei sau contra elementelor ce au comis crime, Secţia 2-a nu a avut cunoştinţă 
decât de un incident. 

Din ordinul fostului Conducător se căuta un elev T.R. (îmi scapă numele dar se 
cunoaşte la Tribunalul Poporului) care ar fi ucis 5- sau 7 evrei şi care trebuia trimis în faţa 
Curţii Marţiale spre a-şi primi pedeapsa”. 

Cum nu se cunoştea unitatea căreia aparţinea, dl. Gen. Tătăranu a dat ordin atât 
Secţiei 3-a care de drept cunoştea dislocarea unităţilor cât şi Marelui Pretor şi Secţia 2-a 
să-l caute. Astfel, Secţia 2-a a dat numeroase ordine pentru găsirea şi aducerea la M.C.G. a 
acestui grad inferior, dar chiar după găsirea lui, unitatea refuza sub diferite pretexte să-l 
trimită. În fine, a fost nevoie cred, să se trimită o escortă spre a-l ridica dela regiment şi a-l 
aduce la Curtea Marţială a M.C.G. Ce s'a mai făcut după aceea nu ştiu, întrucât Secţia 2-a 
nu se ocupă în mod normal de indivizi, ci numai de categorii întregi pentru studii 
informative. 

Nu cunosc mai multe despre cazul dela Iaşi. Nu cred să se găsească în arhivele 
Secţiei 2-a dările de seamă sau rapoartele informative ale celor cari ar fi fost obligaţi să le 
întocmească şi să le trimită M.C.G. asupra celor petrecute la Iaşi, pentru simplul motiv că 
nimeni nu a raportat. S'a făcut tăcere şi s'au camuflat răspunderi. Secţia 2-a a fost ţinută 
departe atât de cei de sus, cât şi de cei de jos. Ea nu are nici un fel de amestec în această 
chestiune. 


x 


Mi s'a spus că au fost arestați sau cel puțin identificați ofițeri dela informații 
(spre exemplu Cpt. Tulbure’) în situația de provocatori ai dezordinelor. 

Este posibil, dar ceeace este absolut sigur este că nici unul nu aparţinea Secției 2- 
a. Secţia 2-a dispunea numai de un număr redus de ofiţeri în birouri, cu atribuţiuni bine 
definite şi nici unul nu ar fi putut lipsi din secție, fără ştirea mea, cu atât mai mult cu cât 
noi ne găseam la Roman, iar nu la Iaşi. Secţia 2-a nu avea agentură pe teren şi deci nimeni 
nu se putea da drept ofiţer al M.C.G. Secţia 2-a. Este foarte uşor de verificat cărui organ 
sau serviciu aparţinea un ofițer şi din ordinul cui lucra. 

III. 
CONCLUZIUNI. 

Toate operaţiunile contra Evreilor s'au efectuat fără ştirea şi fără intervenția 
Secţiei 2-a. 

Evenimentele dela Iaşi, fie că au fost provocate cu intenţie, „fie că s'au produs 
din iniţiative imediate ale unor agenţi, totul s’a produs în afara Secţiei 2-a, care a fost total 
surprinsă. 

Chiar acţiunea de informare întreprinsă ulterior, s'a efectuat timid şi a întâmpinat 
inerția tuturor celor interesaţi să nu se facă lumină în această chestiune. 


Colonel ss. R. Dinulescu 


CNSAS, fond Penal, dosar nr. P 639 (Radu Dinulescu şi alţi), volumul I, f. 201-205 verso. 


1 Se referă la sergentul T.R. Mircea Manoliu. 

2 Emanoil Tulbure (1896-1941), militar de carieră român. Primit din Armata rusă cu vechimea şi 
gradul de locotenent (24.03.1918). A fost încadrat în Serviciul Secret, în cadrul Biroului „Frontul de 
Est”. În iunie 1941 îndeplinea funcţia de rezident SSI la Iaşi, având sarcina de a culege informaţii 
despre URSS. Unele mărturii sugerează faptul că a fost agent infiltrat de sovietici în SSI. Locotenent 
(din 24.03.1918); căpitan (din 15.02.1925); maior (din 27.02.1939). 

Arhip, loan, 49, 87, 461, 514, 516, 520, 
521, 523, 529, 547, 551, 553-555, 
561, 574, 575, 584, 602, 611, 617, 
630, 631, 634, 638, 642, 653, 657, 
662, 675, 679, 688, 689, 691, 692, 
693, 696, 700, 704, 705, 707, 708, 
714-716, 721, 724, 738, 750, 764, 
797, 849, 871, 872, 

Assmann, Giinther, 801 

Atanasiu, Vasile, 371 

Atatchi, Roza, 371 

Averescu, Alexandru, 756 

Avram, (evreu, vânzător de ziare), 125 

Avramescu, Gheorghe, 163 


B 


Balaban, Aureliu Stoian, 259, 790 

Dr. Balaş, (şeful Siguranţei maghiare 
din Cluj), 283 

Bancoş, Dorel, 17 

Barbarossa (operaţiune), 14, 19, 24 

Barcan, lon, 68, 392, 424, 

Bardescu, Nicolae, 298 

Barițiu, George, 2, 25 

Barozzi, Gheorghe, 199 

Basarab (indicativ), 175 

Basarabeanu, Grigore A., 690 

Batca (sergent major), 369 

Batiştei (strada), 580 

Băbeanu, Paul T., 121, 135, 121 

Băcescu, Sergiu, 566, 567 

Bădescu, Mihai, 169 

Bădilescu, Ilie, 797 

Bădulescu, Grigore, 298 

Bălăşescu, Nicolae, 236, 456, 528 

Bărdescu, Titus, 372, 403, 406, 420, 
422, 438, 442, 443, 450-452, 454, 
456, 462, 470, 497, 645, 647, 403, 
496, 644, 646, 685, 698, 701, 721 

Benvenisti, Mişu, 699 

Beşuţiu, Teodor, 234 

Blaga, Traian, 204, 801 

Bogdan (indicativ), 383, 465, 467, 476, 
783, 490, 544 


906 


Boiţeanu, Ion, 430 

Boldur-Lăţescu, loan, 803, 811, 831, 
832, 834, 835, 837, 839, 845-847, 
855, 856, 871, 874, 879, 883, 885 

Borcea (indicativ), 293, 306, 379, 407, 
411, 425, 445 

Borcescu, Enache, 311, 312, 394, 461, 
469, 504, 506, 512, 514, 520, 523, 
529, 534, 547, 550, 552-554, 560, 
561, 584, 596, 600, 602, 611, 613, 
616, 617, 629, 631, 634, 636, 638, 
644, 653, 654, 659, 662, 673, 676, 
678, 681, 682, 684, 688, 689, 691, 
692, 707, 708, 713, 714, 716, 724, 
728, 735, 738, 739, 747-749, 763, 
765, 772, 113, 178, 783, 786, 787, 
789, 797, 803, 811, 831, 832, 834 

Botez, Laurian I., 877 

Botezatu, Vasile C., 149, 174, 208 

Botoroagă, Gheorghe, 500, 767 

Boţoghină, Iulian, 6 

Boulescu, Mihai, 266 

Braham, L. Randolph, 13, 19 

Brasla (locotenent), 897 

Brătianu, I. C. (strada), 128, 138, 139 

Broszat, Martin, 13 

Broşteanu, Emil, 284, 372, 374, 396, 
426, 440, 456, 462, 469, 488, 496, 

Bulăi, loan, 240 

Buradescu, Traian, 707 

Burcel, Dumitru, 152 

Dr. Burghelea (strada), 624, 681, 735, 
784 

Burlacu, Ionel, 6 

Busuioceanu, Mircea, 686, 698, 702 

Butu, Gheorghe, 307 


C 


Caba, loan, 240 

Calotescu, Corneliu, 68, 81, 290, 389, 
424, 491, 535, 557, 582, 609, 618, 
639, 715 

Cantemir, Alexandru, 518 

Cantuniar, Cristu, 250 


Captaru, Dumitru, 55, 56, 147, 159, 
160, 224 

Caracaş, Sava, 124, 126, 127, 130, 139 

Caragea, Dumitru, 514, 533 

Carei (strada), 138 

Carlaonţ, Dumitru, 159, 160 

Carol (strada), 138, 190 

Carp, Corneliu, 379, 471, 483, 891, 892 

Carp, Matatias, 13, 33, 143, 234, 271, 
293, 300, 489, 643, 

Carpaţi, (indicativ), 378, 386, 387, 425, 
483, 484, 490, 544 

Cassulo, Andrea, 92, 774 

Cautiş, Ştefan, 463 

Călinescu, Vasile M., 602 

Căluş, I, 897 

Cârlea, Ilarie, 371 

Ceahlău, (indicativ), 237 

Ceauşu, Harş Leig, 502 

Cepleanu, Constantin, 581, 651, 652, 
653 

Cernătescu, Constantin, 126, 127, 130, 
139 

Cercavschi, Emanuel, 545, 549, 563, 
818 

Cernescu, N., 585 

Cetate Popescu, Petre, 645 

Chapuisat, Edouard, 91, 764 

Chioveanu, Constantin, 240 

Chirciu, loan, 118, 200 

Chiriac, Gheorghe, 578 

Chirilovici, Constantin, 22, 54, 130, 
131, 159 

Chirnoagă, Platon, 411, 477 

Ciobanu, Tudor, 7 

Ciobotaru, Ştefan, 126 

Ciobotaru, Virginia, 126 

Ciocan, loan, 133, 135, 142, 143, 145, 
152, 153, 156, 167, 182, 184, 202, 
211, 213, 226, 238, 250, 264, 266, 
267, 272, 274, 283, 291, 292, 295 

Cipăianu, George, 7 

Ciucă, Marcel Dumitru, 25, 36, 48, 387, 
695, 704 

Ciupea, loan, 7 


Indice de nume 


Ciupercă, Nicolae, 55, 145 

Ciurea, Constantin, 398, 399, 414, 421, 
431-433, 437, 438, 442, 444, 450- 
452, 454, 455, 827 

Clim, Nicolae, 147 

Cloşca (divizia), 133, 263 

Cobălaş, Nicolae, 240 

Cocorăscu, Traian, 485, 489 

Codreanu, Corneliu Zelea, 313 

Colan, Constantin, 254, 532, 581 

Colev, Teodor, 372 

Colonel Paul Alexiu (sector), 286 

Constantin, lon, 24 

Constantin, Ştefan, 66, 305, 306 

Constantin, Traian, 

Constantinescu, Al. G., 61, 245, 248, 
256, 257 

Constantinescu, Al.T., 118, 386, 387 

Constantinescu, Anton, 198, 200, 201 

Constantinescu, Constantin-Claps, 141 

Constantinescu, Gheorghe, 518 

Constantinescu, Traian, 203, 222, 255, 
381, 486, 581 

Constantiniu, Florin, 24 

Corivan, Gheorghe, 711, 842 

Corlănescu, Marius I., 417 

Costea, Haralambie, 241 

Costinescu, Alexandru, 435, 436 

Coşbuc, George (strada), 195 

Covaci, Maria, 15-18 

Covaci, Nicolae, 95, 819 

Crainic, Cristian S. 191 

Craioveanu, Gheorghe, 404, 406 

Crasilovsci, Raschislav, 352 

Crinteanu, Alexandru, 796 

Cristache, Popovici, M., 792 

Cristea, Nicolae, 155 

Cristescu, Eugen, 276, 385, 449, 687 

Cristescu, Petre, 117, 246, 492, 623 

Crişan (divizia), 133, 263 

Crişan (indicativ), 175 

Cronţ, Gheorghe, 604 

Cuza, A. C. (strada), 138 

Cuza Vodă (strada), 138, 139, 181 

D 


Dacia, (indicativ), 133, 150, 156, 175, 
183, 186, 204, 237 

Dallin, Alexander, 27, 13, 31 

David (steaua), 352, 758, 837, 876 

Davidescu, Corneliu, 466 

Davidescu, Gheorghe, 366 

Davidescu, Haralambie, 853 

Davidescu, Radu, 33, 34, 294, 300, 367, 
456, 457, 468, 504, 608, 678, 79, 
800, 828, 869, 901 

Davidescu, Vintilă, 614 

Davila, Teodor, 298 

Dănulescu, Constantin, 566 

Dăscălescu, Nicolae, 40, 386, 415, 443, 
446, 450, 474, 487 

Dăscălescu, Teodor, 240 

Deleanu, Nicolae, 34 

Deletant, Dennis, 2, 3, 7, 11, 13,22,41, 
244, 483, 842 

Demetrescu, C. M., 585 

Dimescu, Barbu, 163 

Dinulescu, Radu, 20, 101, 120, 178, 
179, 215, 234, 241, 271, 274, 289, 
290, 312, 899, 900, 904 

Dobre, Gheorghe, 92, 310, 751, 769, 
771, 826 

Dobjanschi, Dumitru, 240 

Dobeş, Andrea, 7 

Doboş, Dănuţ, 7 

Dobreanu (proprietar), 147 

Dobrincu, Dorin, 6 

Dobrinescu, Valeriu Florin, 24, 244 

Doerr, Hans, 24 

Dogaru, Victor, 495 

Domescu (fotograf evreu), 115 

Dragoş (indicativ), 152, 156, 175, 237 

Drăgulescu, Traian, 217, 218 

Dumitrescu, Eugen, 63, 270, 277, 301, 
310, 478 

Dumitrescu, Ilie, 547, 550, 551, 553, 
554, 560, 574, 596, 597, 600, 602, 
611, 613, 615, 616, 629, 630, 636, 

644, 648, 653, 659, 662, 673, 676, 
678, 688, 689, 728, 734, 735, 797 

Dumitrescu, Ion, 603 

Dumitrescu, Ioan Al., 712 

Dumitrescu, Petre, 161, 187, 189, 244, 
382, 386, 399, 434, 436, 447, 466, 
476, 525, 531, 543 

Dumitrescu, Polichron, 200, 244, 427, 
431, 439, 447, 448, 627 

Duţu, Alexandru, 24, 27 


E 


Ecaterina (strada), 407 

Edroiu, Nicolae, 7 

Eftimie, Nicolae C. 257, 228, 248, 263 
Eftimiu, Petre, 426 

Enescu, loan, 531 

Enescu, loan D., 826 

Enescu, Ramiro, 846, 847 
Engels (strada), 32, 296 
Epureanu, Gheorghe D., 62, 263 
Eremia, Victor D., 255 

Ermil, Vasiliu, 166, 692 

Ermil, Matieş, 193, 224 


F 


Fabrin, (plutonier major), 127 

Făgăraş (indicativ), 272 

Ferdinand, (fundaţia), 21, 128 

Ferdinand, Principele, 181 

Filderman, Wilhelm, 699 

Filipescu, Nicolae, colegiul 547 

Filotti, Eugen, 890 

Flacăra (indicativ), 175 

Flamura (indicativ), 133, 233, 245, 246 

Florescu, Aurel, 227 

Florescu, Marin, 388, 391, 413, 414, 
420, 422, 424, 437, 438, 441, 443, 
450-452, 454 

Florescu, Ştefan, 400, 435 

Florian, Alexandru, 6 

Florian, Radu, 18 

Fontanskaia Daroga (strada), 32, 286 


Forstmeier, Friedrich, 24, 27, 28 

Fux, (funcţionar Serviciul de Siguranță 
german din Cernăuţi), 258 

Furtos, Robert, 7 


G 


Gafencu, Grigore, premiul, 2 

Gaciu, lon, 245 

Gavrilescu, Alexandru, 611 

Gavrilescu, Panait, 867, 868 

Gelep, V.T., 608 

Georgescu, Aurel N. 684, 700, 705, 708 

Georgescu, Florin, 259 

Georgescu, Gh. I. 480 

Georgescu, loan V., 221, 230-232, 273, 
281, 350, 381 

Georgescu, Pompiliu, 501 

Gheorghiade, Ştefan S., 440, 422 

Gheorghiu, Octavian, 536-539, 542, 
563, 660 

Gheorghiu, Radu Gh., 721 

Gherman, Joc, 216 

Gherman, Pântea, 403, 406, 435, 436, 
443, 451, 452, 454 

Ghineraru, Nicolae, 169, 298 

Ghiolu, Stavri, 826 

Ghişa, Alexandru, 6 

Gigurtu, lon, 885 

Giosanu, Emil, 58, 159, 160, 191 

Gingold, Nandor, 624, 682, 736, 784, 
820 

Giurescu, Dinu, 9 

Glogojanu, Ion, 288, 293, 295, 298 

Gloria (indicativ), 257, 270 

Goga, Octavian, 7, 313, 326 

Gorodscaia Slobodca (strada), 443 

Gorschi, Vasile, 396, 422 

Gorsky, Nicolae, 167 

Gorun (indicativ), 32, 286-288, 29%, 
294, 302 

Gosztony, Peter, 24 

Grad, Cornel, 7 

Grosu, loan, 383, 431, 439, 447, 448, 
474, 475, 481, 484, 517, 544, 614, 661 


Indice de nume 


Grosu, Victor, 440, 497 
Groza, Petru, guvernul, 774 
Grunstein, Isac, 352 


H 


Hansemannstrasse (strada), 634 
Hauffe, Arthur, 26, 28, 278, 282, 901 
Hausleitner, Mariana, 18 
Herşcovici, Lucian-Zeev, 7 
Hillgruber, Andreas, 24, 26 
Hitler (strada), 407 

Hitler, Adolf, 13, 24-26, 41, 123 
Horia (divizia), 133, 263 

Hova (croitoreasă evreică), 115 
Hânig, Oscar, 508 

Hulubei, Horea, 241 


I 


Iacobici, Iosif, 33, 64, 153, 154, 156, 
194, 213, 282, 295, 296, 298 

Iagolnița, Emil, 603 

Ialomița, (indicativ), 150, 153, 186, 
236, 237 

Iamandi, Stelian, 502, 690, 768, 775, 
796, 800, 802, 818, 827, 828 

Iancu, Dumitru, 240 

Iancu, Gheorghe, 7 

Ignat, Maria, 25, 36, 48, 387, 695, 704, 

Iliescu, Mihail, 525 

Iliescu, Teodor, 480 

Ilin, Paul, 403, 406, 412, 414, 420-422 

Ioanid, Radu, 7, 9, 13, 19, 21-23, 27, 30 

Ioanițiu, Alexandru, 134, 136, 204, 
236, 900, 901 

Ion (indicativ), 175 

Ionașcu, Costin, 100, 499, 500, 891 

Ionescu, Alexandru, 29, 55, 72, 73, 156, 
158 

Ionescu, Constantin, 649, 764 

Ionescu, Dumitru D., 793 

Ionescu, Mihail E., 6 

Ionescu, Teodor, 585 

lonescu-Mangu, loan, 33, 298 

Iordachi, Constantin, 14 
Iordăchescu, Constantin, 300 
Iorga, Nicolae, militar, 844, 851 
Iorga, Nicolae, 756 

Isopescu, Modest, 479 


K 


Karețki, Aurel, 15-18 
Kazakievici, Mihai, 478, 479 
Kehrig, Manfred, 24 

Kern, Valentin, 33 

Killinger, Manfred von, 26, 847 
Kiriacescu, Mihail, 166 

Kolb, Charles, 829 


L 


Lascăr Catargi (strada), 190 

Lazăr, loan, 240 

Lăpuşneanu, Alexandru (strada), 128, 
138 

Lecca, Radu, 44, 47, 78, 82, 90, 91, 99, 
510, 539, 552, 603, 624, 670, 687, 
706, 712, 733, 735, 749, 750, 757, 
769, 771, 780, 781, 785, 800, 817, 
826, 853, 866 

Leib (evreu), 559 

Leivi, Velt, 125 

Lenin, V. I. 223 

Leon, Constantin M., 794 

Leonida, Paul, 872 

Leoveanu, Emanoil, 191, 276, 903 

Lissievici, loan, 241 

Loghin, Constantin, 396 

Lovinescu, loan, 602, 711 

Luncaşu, Silviu-Cristian, 7 

Lupu, Constantin, 22 

Lupu, Pavel, 125 


M 
Macici, Nicolae, 34, 295, 296 


Maciu, Gheorghe, 395, 396, 399, 422, 
427, 538 

Maffi, Quirino, 15 

Man, Ioan T., 200 

Manase, Avram, 502 

Mandel, Mayer, 853 

Mangesius, Ervin, 147, 171, 174, 185, 
198, 208, 490 

Manoliu, Constantin T., 702 

Manoliu, Gheorghe, 795 

Manoliu, Mircea, 15, 238, 239, 904 
Marconescu, Teodor, 32, 288 

Marcus, David, 676 

Mardale, Dumitru, 170 

Mardare, Teodor, 450 

Mardari, Socrat, 559, 741, 811, 813, 
826, 835, 837, 746, 847, 856, 869, 
885, 889 

Marincu, Ioan M., 679, 680 
Marinescu, Ion C., 92, 310, 769, 771, 
750, 751, 779 

Marinescu, N., 285 

Marinescu, Stere C., 557, 558, 583, 
610, 657, 683 

Marino, Alexandru D., 122 

Matieş, Ermil, 193, 224 

Mazarini, Nicolae, 221, 227, 230-232, 
253, 273, 289, 312, 350, 394 
Maxim, D., 144 

Mădârjac, Alexandru, 683, 697, 799, 
864, 869 

Mănescu, Constantin Ştefan G., 298 
Mănescu, Vasile, 480 

Mărăşeşti (strada), 195, 205 

Mărtinaş, loan, 125 

Mândruţ, Stelian, 7 

Mânecuţă, loan T., 388, 390, 424 
Mârzac, Alexandru, 485 

Mârzescu, (strada), 138 

Meculescu, Teodor, 369 

Melizer, Eduard, 258 

Merlescu, Emil, 793 

Mihail, Gheorghe, 100, 885, 886 

Mihai Viteazu, 11 

Mihăilescu, Rică, 240 

Mihăilescu, Ştefan, 284, 352, 438, 442, 
450, 451, 454 


Mihok, Brigitte, 18 

Milcu, loan H., 554 

Minei, Nicolae, 15 
Mironescu, Victor, 604 
Mitulescu, Cristodor N., 287 
Mociulschi, Teodor, 402, 670 
Modig, Carl, 7 

Mogoş, Constantin, 630 
Moldovan, Silvia, 502 
Moldovan, Silviu, 7 
Molotov, V. M. 

Moraru, loan I., 852 

Morfei, Paul, 860, 861 
Moscovscaia (strada), 407 
Mosiu, Gheorghe V., 98, 841, 844, 852, 
854, 857, 860 
Moşneagu, Marian, 6 
Muscalu, Sisoe, 164 


N 


Nanoescu, Eugeniu M. 889 

Nanulescu, C. 727 

Nasta, Alexandru, 598 

Nazaria, Sergiu, 31, 33, 34 

Neagoe (indicativ), 133 

Neculce (strada), 205 

Negulescu, Eugen, 606 

Negulescu, loan, 767 

Negulescu, Petre, 657 

Nestorescu, Constantin, 524 

Nica, Vasile, 499 

Nicolau, Vasile, 650 

Nicolescu, Alexandru, 6 

Nicolescu, Mihail G., 306 

Nicolescu, Gheorghe, 6, 244 

Nicolescu, Lenuţa, 6 

Nicolescu, Manole, 170 

Nicolicescu, Nicolae, 404, 406, 413, 
414, 420-422, 425, 431-433, 437, 
438, 442, 443, 445, 472, 474 
Niculescu, Gheorghe I., 567 

Niculescu, Mihail, 34, 404, 406, 412- 
414, 422 

Niculescu-Cociu, Radu, 574 


Indice de nume 


Novorâbnaia (strada), 407 
Nuhan (cizmar evreu), 115 


O 


Obiziuc, Stelian, 6 

Obogeanu, Corneliu M., 567 

Ohlendorf, Otto, 18 

Olteanu, Marcel, 430 

Onişor, Titus, 788 

Oprişanu, Emil, 890 

Orăşanu, Alexandru, 117 

Ordeanu, Gheorghe, 241 

Orenstein (şeful Comunităţii evreieşti 
din Copaigorod), 767 

Orezeanu, Tudor Cristescu, 706, 707, 
727 


P 


Palade, Ioan, 233, 234, 270, 903 

Pandea, Adrian, 24 

Pandele, Ioan V., 813 

Pantazi, Constantin, 68, 87, 92, 275, 
310, 351, 371, 377, 383, 613, 630, 
633, 686, 695, 698, 700, 702, 743, 
744, 751,769, 771,790 

Pascal (strada), 502 

Patria (indicativ), 133, 183, 184, 186, 
204, 228, 242 

Pauker, Ana, 645 

Pavelescu, Ion, 24 

Păcurari (strada), 138 

Păcuraru, Victor, 392, 492, 389 

Păduraru, Teodor, 603 

Păiş, Nicolae T., 309 

Pălăngeanu, Nicolae C., 132, 142, 143, 
145, 210, 212-214, 225, 274, 280, 
290 

Pătraşcu, Gheorghe, 293 

Pătroiu, lon, 244 

Păunescu-Fulga, D. Alexandru, 404, 
406 

Pântea, Gherman, 403, 406, 435, 436, 
443, 451, 452, 454, 472 

Petala, Marcel, 398, 403, 406 

Petrescu, Gheorghe N., 178, 179, 389, 
606, 796 

Petrescu, Dumitru, 740, 741 

Petrescu, Tiberiu Nicolae, 39, 270, 
388-390, 415, 417, 423, 424 

Petrişor, Florea, 6 

Petru Rareş (strada), 195, 205 

Petru şi Pavel (strada), 201 

Pictor Roman (strada), 865 

Podhorschi, Vasile, 32, 303 

Poincaré, R. (strada), 727 

Pop, Liviu, 655 

Pop, Valeriu, 159, 160 

Popescu, Constantin, 777 

Popescu-Corbu, Constantin, 501 

Popescu, Dumitru I., 93, 260, 535, 725, 
787 

Popescu, E., 869 

Popescu, Eugen Alecu, 228, 231, 233, 
253, 281, 304, 364, 381, 394, 402 

Popescu, loan St. (Jack), 121, 135, 185, 
566 

Popescu, Lică, 240 

Popescu, Titus, 368 

Popovici, Iulian, 421, 431, 437, 438, 
443, 451, 452, 454, 472 

Posmasanu (notar-primar), 369 

Potop (indicativ), 383, 384, 474 

Preda, Dumitru, 6 

Predescu, Constantin vezi Constantin 
Dănulescu, 566 

Principesa Maria (strada), 115 

Prohorovscaia (strada), 407 

Protopopescu, Dumitru Pache, 194 

Puiu, Visarion (Victor), 774 

Pungă, Constantin T., 167, 202 

Puşchin (strada), 378 


R 
Racoviţă, Mihail, 840, 887, 850, 867 
Radu (indicativ), 417 


Rădulescu,Dumitru C., 493, 494 
Rădulescu, loan F., 463 

Rădulescu, Ştefan A., 829 
Răduţă, (locotenent), 293 
Răşcanu, loan, 755 
Răzvan (indicativ), 490 
Reichert, Walter, 33 
Reitlinger, Gerald, 15 
Ribbentrop, von, Joachim, 428 
Rioşanu, Alexandru, 216 
Rotaru, Constantin P., 813 
Rosenberg, (evreu), 559 
Roşca, Augustin, 67, 368, 369 
Roşca, loan I., 882 
R6hrich (preşedintele comunității evre- 
ieşti din Roman), 197 
Rudeanu, Dumitru I. 726 
Runceanu, Aurel, 849 
Rus, Angela, 7 
Russu, Victor, 603 


S 


Safca, Alexandru, 421, 442, 452 

Savopol, Gheorghe, 271 

Sănătescu, Constantin, 51 

Săracu, Dumitru, 899 

Sărărie (strada), 128, 138 

Sârbu, Gheorghe, 240 

Sârbulescu, Constantin, 152 

Schleiber, Silvia (vezi Silvia Moldovan), 
502 

Schmidt, Ernst Fritz Herwart, 33, 298 

Schobert, Eugen Ritter von, 243, 244 

Schuster, Hermann, 471, 483 

Schwartz, Carol, 181 

Sdrobici, Constantin, 818, 827 

Secară, Gabriel, 740, 741 

Secaşiu, Claudiu, 7 

Sevcenco (parcul), 286, 296 

Sfetea, Carol, 479, 516 

Sf. Gheorghe (strada), 195, 205 

Sf. Ilie (catedrala), 378 

Sf. Ilie (strada), 195, 205 

Sf. Vineri (strada), 195, 205 

Sfântul Ştefan (coroana), 302 

Sft. Constantin (strada), 625 


Sft. Ioan (strada), 203, 254 

Sima, Constantin P., 897 

Sima, Horia, 411 

Simarof, Pavel, 127 

Simedrea, Tit (Teodor), 774, 775 

Simion, Aurică, 16 

Sion, loan Alecu, 55, 155 

Sion, Grigore V., 623, 639 

Solcănescu, Eugeniu Gh., 413, 414, 
420, 422, 437, 438, 442-445, 450- 
452, 454, 472 

Soltan, Chiril, 69, 83, 84, 89, 403, 406, 
412, 414, 415, 417, 450, 451, 472, 
644, 646, 647, 721 

Spirea, loan, 400, 412, 435 

Spiridonovscaia (strada), 407 

Stalin, Iosif Visarionovici, 24, 223 

X e Mehmi istoric al SUA este că a 

| „deschis planeta“ şi a încredințat-o dez- 

 veltării. Procesele pe care le-a declanşat 

lobalizarea au depăşit cu mult ceea ce 

e reus şi chiar ceea ce putea să 

| întrevadă leadership-ul american. Cå 
încredinţezi planeta dezvoltării după re- 
guli cât de cât unitare, trebuie să ai actori 
care să poată juca la acest niveMA şa s-au 
selectat țările mari. ţările-continent, co- 
loşii, care de-acum vor ocupa penizu 
multă»wvreme prim-planul vieţii politice. 
Cum Asia are cei mai mulți coloşi — aici 
ar trebui trecută şi „superputerea ener- 
getică a lumii“, Rusia, țară prin excelență 
euroasiatică —, mutarea centrului geopo- 
litic spre Est devine inevitabilă. Prin for- 
ţa lucrurilor, SUA s-au reconfigurat ca 
unul dintre coloşii care ocupă ş șcena poli- 
ticăa lumii. 

